
MOARA DRACILOR 


5 4 A|RIMĂVARA VENISE CEVA MAI DEVREME pe 
“i /Aplaiurile bănăţene, în acel an al mîntuirii, 1616. 
JjOgoarele arate, unele chiar şi semănate, 
abureau sub soarele molcom, prevestind un an încărcat 
de bucate. Barem, dacă peste vară turcii de dincolo de 
Dunăre i-ar fi lăsat în tihnă pe bieţii plugari, s-ar fi 
bucurat şi ei de mai mult sațţ în zilele viforoase ale iernii. 
Însă, oricum, asta nu stătea în voia oamenilor locului. 

Pe drumeagul ce ducea de la Caransebeş către 
Mehadia, un călător se legăna în pasul domol al calului, 
bucurindu-se şi om şi dobitoc de razele călduţe ale 
sfintului soare. După veşminte arăta a fi un oştean în 
plată, şi după toate semnele se afla cam de multişor în 
şa. Friul atirna pe grumazul frumosului armăsar, 
călărețul odihnindu-şi stinga, care-i atirna pe lîngă trup, 
în vreme ce cu dreapta se căznea să sufle într-o frunză, 
aşa cum îşi amintea de pe vremea cînd era de-o şchioapă. 
Îi sălta inima de bucurie recunoscînd vreun deal, ori 
vreun dîmb şi chiar falnicii stejari, ce păreau că nu mai 
crescuseră de cînd trecuse ultima dată pe acele 


meleaguri. Se scurseseră mai bine de şapte ani de atunci 
şi poate că nimeni astăzi nu şi-ar mai da seama, văzindu- 
| pe ditamai oşteanul că este unul şi acelaşi cu fecioraşul 
răposatului cneaz lancu de la Borlova, plecat în lume să- 
şi afle rostul. Dorul după fapte vitejeşti şi mai ales sîngele 
străbunilor lui, cnezi din tată-n fiu, l-au îndemnat să 
apuce calea armelor, vîinturînd ţara în lung şi-n lat, pînă 
s-a aciuat în laşul Moldovei, la curtea măriei-sale lo 
Ştefan vodă Tomşa. Mulţi îl sfătuiseră să-şi schimbe pînă 
şi numele de Marcu, aşa cum îl căpătase din botez, şi să 
se dea drept sîrb, ori neamţ, ca să se poată băga mai 
lesne lefegiu. Dar el se mîndrea cu stirpea lui bănăţeană 
şi nu vedea pricină să se lepede de un nume ce-l purtau 
atiția feciori prin Borlova. De vitejie, apăi avea ce povesti, 
căci, de cînd îi lumea, românii din acel colț de ţară tot cu 
arma-n mină şi-au păzit ogoarele. 

Ce-i drept, avea o stringere de inimă cînd se giîndea la 
casa părintească, lăsată de izbelişte după moartea 
mumă-si, că neamuri apropiate nu prea avea, însă în 
satul lor nicicînd şi nimeni nu s-a lăcomit la bunurile 
celui plecat vremelnic. Poate că ar mai fi zăbovit prin 
depărtări, de n-ar fi fost mazilit măria sa vodă Tomşa, 
chiar în toamna trecută, şi Marcu nu s-a mai încumetat 
să bată drumurile surghiunului alături de stăpinul său. 
Nu prea i-a venit la îndemiînă lui Vodă, cînd i-a cerut 
îngăduința să se întoarcă acasă, fiindcă domnitorul 
prinsese mare drag de slujitorul credincios care-i fusese 
bănăţeanul. „Pas, Marcule, cu mine, că ne-om întoarce 
iarăşi în ţara Moldovei şi mult bine are să-ți fie!” îi 
spusese domnul. „Bucuros mărite stăpin, da în ţara 
turcului mă înăbuş şi doru' de casă mă sfişiie.” „D-apăi 

că şi aici în laşi fost-ai departe de satul tău, ş-ai trăit fără 
năcaz.” „Departe, stăpiîne, da tot ţară românească să 
cheamă că îi, şi nu m-am ştiut înstrăinat, dan ţară 
turcească... parcă-i altcum!” 

Vodă nu mai avusese ce spune şi-i dăduse dreptate, 
oftind din adîncul rărunchilor, căci urma să apuce calea 
străinătăţii şi cine ştia de se va întoarce vreodată, măcar 
că asta-i era nădejdea. Marcu însă i-a făgăduit că de-o fi 
să mai ajungă la domnie, fie în Moldova, fie în Tara 
Românească, n-avea să pregete a i se înfățoşa, ca slugă 
credincioasă, orişicind l-ar fi chemat. Din toată inima 
măria-sa l-a îmbrățişat ca pe un vechi şi credincios 
tovarăş de luptă, dîndu-i o bunicică răsplată în galbeni, 
ca să-şi încropească gospodărie răzăşească prin părțile 
Banatului, atît de mult lăudate de Marcu. Atunci abia îşi 
va fi adus aminte feciorul de ochii cei verzi ai Aniţei, 
codana ce lăcrămase într-ascuns la plecarea lui din 
Borlova... 

Cam aste ginduri îi treceau prin cap drumețţului, 
simţindu-şi sufletul potolit ca după o grea viforniță, cînd 
bidiviul se opri, ciulindu-şi urechile. Marcu nu se îndoi că 
cine ştie ce sălbătăciune îl va fi făcut pe cal să rămină-n 
loc, măcar că nu se spăiminta din orişice. Prinse pe dată 
friul, aruncînd frunza de la gură, şi trase şi el cu urechea. 
Într-adevăr, din depărtare se desluşea un tropot, iar pe 
acele vremuri nu aveai cum şti dacă cel ce-ţi ieşea în cale 
nu era vreun vrăjmaş. Oricum, paza bună trece primejdia 
rea, aşa că-şi roti ochii după vreun adăpost trecător. Îşi 
amintea bine că după dimbul din dreapta şleaului era pe 
vremuri Moara Dracilor, de lingă care începea un colț de 


pădure, cu desiş încilcit, unde străinii nu s-ar fi 

încumetat să pătrundă, iar cei din partea locului îşi 
făceau cruce şi se îndepărtau de un astfel de loc 
blestemat, aşa că dădu pinteni îndreptindu-se într-acolo. 

Bătrînele ziduri, mucegăite, rămăseseră neschimbate 
de cînd le ştia. Un fior îi străbătu şira spinării, aducîindu- 
şi aminte cum în copilăria lui se povestea că vircolacii şi 
strigoii de la Moara Dracilor sugeau singele celor ce 
cutezau să le tulbure liniştea; şi se mai zvonea că mulți 
oameni şi-au pierdut minţile, după un popas în acel loc 
înfricoşător. Dar nu de teamă ocoli el zidurile, ci spre a-şi 
priponi calul în desişul lăstărişului, îndepărtindu-l cît 
mai mult de drumul-mare. Ajuns în umbra copacilor ce 
încă nu înfrunziseră deplin, fu nevoit să se afunde mai 
adînc în pădure, apoi, tiptil, făcînd cale întoarsă, se pitulă 
după o tufă mai răsărită. Dinspre miazăzi, se auzea acum 
destul de bine goana cailor. 

N-avu prea mult de aşteptat, că pe dată se iviră cîțiva 
călăreți şi, ca un făcut, încetiniră tocmai în dreptul lui, de 
parcă ar fi căutat şi ei un loc de popas mai ferit. Pîlcul se 
opri şi cel din frunte arătă cu braţul zidurile morii, apoi 
cu toţii se zoriră spre locul blestemat. Marcu se lipi cu 
burta de pămînt, fiindcă noii veniți erau cinci, deşi unul 
dintre ei atirna de-a lungul şeii, legat cobză. Ajunşi între 
ruine, ceilalți îl traseră pe nevolnic doborindu-l la pămînt 
şi făcindu-l să icnească de durere. După veşminte, Marcu 
înțelese că era vorba de un închinător al profetului. 

— Stăm o vreme, spuse deodată cel ce venise în frunte 
şi părea căpetenie. Ai lui or să treacă fără să le dea prin 
cap că sîntem aici, după care tăiem calea prin spate şi ne 
strecurăm în pădure. 


Oşteanul pricepu totul, întrucît vorbeau sirbeşte, 

limbă ce nu-i era necunoscută. Îi venea chiar să se dea pe 
faţă, căci dacă străinii s-ar fi ținut de vorbă să treacă prin 
pădure i-ar fi văzut calul şi s-ar fi dat astfel în vileag. 
Căpetenia părea a fi un haiduc spătos şi Marcu îi 
cunoştea pe aceşti oameni, care veşnic se încrincenau cu 
păginii. Aşa că n-aveau decit să-l spinzure pe turc, ori să- 
i facă ce vor fi poftit, nu era treaba lui. 

— Mirko, zise unul, ce-ar fi să rămînem cu păginul 
numai doi inşi, iar ceilalți să fugă mai departe, încît 
urmăritorii să nu-şi dea seama că ne-am oprit. 

Marcu se uită la cel ce vorbise, socotind că nu era 
prost deloc, căci era firesc ca urmăritorii să mai tragă şi 
cu urechea din cînd în cînd, spre a-şi da seama încotro s- 
o apuce. 

— Bine ar fi precum spui, măi Koceo, încuviință Mirko. 
Vezi tu, frate, că şi-aşa sîntem cam puţinei de-ar fi să ne 
înfruntăm cu spahiii... 

— Atunci n-avem decît să-l spintecăm pe turc, îl dosim 
aici printre pietre şi cînd s-or linişti lucrurile îl ducem în 
desagă baronului, se băgă în vorbă un altul. 

— Stanko, tu ai face mai bine să-ți mai ţii fleanca, i-o 
reteză Mirko. Uneori vorbeşte gura fără tine! Deocamdată 
eu poruncesc, şi voi aşa să faceţi precum zic! 

— Spuneam şi eu aşa..., încercă Stanko să se apere. 

Nimeni nu-i răspunse. Se aşternu o linişte parcă 
sporită de apa clipocindă a piriiaşului. Dar îndată 
urechile ciulite prinseră dinspre miazăzi şi tropotul 
înăbuşit dar crescind al urmăritorilor. Gemetele prinsului 
îl făcură pe Mirko să se încrunte, iar după o clipită de 
gîndire zise încet: 


— Koceo, socot că tu ai cugetat bine, aşa că vei rămîne 

cu păgîinul, iar după ce osmanliii s-or pierde în depărtare, 
te tragi frumugşel prin spatele morii, şi dincolo de deal te- 
om întimpina şi noi. 

— Singur?! se miră Kocea. Numai eu cu ăsta... aici în 
Moara Dracilor?! 

— Nu care cumva ţi-o fi teamă? rise batjocoritor 
Stanko. 

— Atunci rămii şi tu, viteazule, hotărî Mirko, 
țintuindu-l pe cel ce vorbise mai înainte. 

Marcu îşi dădu seama că haiducii trebuie să fi fost de 
prin partea locului, de vreme ce cunoşteau faima 
blestemată a morii. I se păru chiar că l-ar cunoaşte pe 
Mirko, însă nu-şi putea aduce aminte de unde. Era cît pe 
ce să se dea la vedere, dar se răzgîndi auzind caii 
urmăritorilor în dreptul morii. Nu rămaseră, de fapt, decît 
Kocea, Stanko şi prinsul, că ceilalți doi se grăbiseră să-i 
amăgească pe turci, atrăgindu-i pe alte urme. Stanko 
scoase un cuţitoi ciobănesc de la briu şi aplecîndu-se 
asupra turcului i-l propti în beregată, scrişnind: 

— Dacă scoţi un singur cuvint, te-am spintecat ca pe 
berbeci, cîine! 

Nenorocitul, chiar să fi avut de gind sa dea de ştire 
alor săi, tot nu mai putea face nimic, căci genunchiul 
greu al haiducului abia de-i îngăduia să mai răsufle. Abia 
după ce pilcul de călăreţi trecu, precum o vijelie, stîrnind 
nori de praf, Stanko slăbi strinsoarea şi îşi puse din nou 
cuțitul la cingătoare, rînjind mulțumit: 

— Te temi, liftă spurcată! Se vede treaba că ţii la 
sufletul tău nelegiuit! 

— Apă! se rugă prinsul, clămpănind din fălci. Pentru 
Dumnezeu, daţi-mi o gură de apă! 

8 


Auzindu-l vorbind sîrbeşte ca şi ceilalți, Marcu îşi 
întări gindul că era vorba de vreun turcit de-al lor, pe 
care voiau să se răzbune. Dădu să se tragă binişor, să 
plece, fiindcă în astfel de răfuieli nu era bine să te 
amesteci, dar... deodată simţi că i se urcă sîngele în cap, 
văzind cum Stanko începu a-şi face nevoile stropind fața 
nefericitului rob. 

— Asta-i apă pentru voi, nemernicilor! hohotea el, în 
vreme ce turcul căuta să-şi ascundă fața în ţărină. 

Fără să mai judece dacă bine face au ba, Marcu se 
repezi cu sabia în mină asupra celor doi haiduci, răcnind 
năprasnic: 

— Netrebnicilor! Feciori de cățea! Nu vi-i ruşine să 
batjocoriți o fiinţă omenească? Pe amindoi vă spintec, 
ticăloşilor! 

Prigonitorii holbară ochii cît cepele, fără a scoate o 
vorbă. În mintea lor, oşteanul, nu putea fi altul decât 
Satana, stăpinul locului, aşa că începură grăbit a-şi face 
cruce. O licărire de nădejde se aprinse în ochii celui legat, 
dar nu zise încă nimic, neştiind ce gînduri avea străinul. 

— Tu, spurcăciune, se adresă Marcu lui Stanko, adă 
apă curată din pîrîu şi spală fața ce-ai batjocorit-o! 

Nemaiaşteptind vreun alt îndemn, haiducul se repezi 
să îndeplinească porunca „necuratului” ce se încăpățina 
să nu piară în fața potopului de cruci pe care şi le făceau 
cei doi. Ba, pentru a se împăca cu „morarul dracilor” îi 
dădu şi de băut păgînului, ştiind el prea bine că turcu-i 
frate cu dracu de cînd lumea. 

— Poate porunceşti, stăpine, să-i desfac şi legăturile? 
mai întrebă el cu slugărnicie. Şi fără să mai aştepte 
răspunsul, cu lovitura lui măiastră de cuţit, pe loc îl 

liberă pe prins. 

— Tu ai vrut-o! ridică nepăsător din umeri Marcu. Dar 
dacă-i pe aşa, ia dă hangerul acela, şi tu, Kocea, 
aşijderea! 

Auzindu-se chemat pe nume, acesta îşi făcu semnul 
crucii înainte de a-i înmiîna toate armele ce le avea, apoi, 
ca pentru sine, îşi luă curajul să scuipe: „Piei, satano!” 

— Lasă, că nu-s chiar dracul, zimbi Marcu, înţelegînd 
groaza ce stirnise în sufletele celor doi. Treaba voastră ce 
veţi face cu turcitul şi unde aveţi să-l cărați. 

— Rogu-te străine milostiv, îndrăzni şi turcul. Ascultă- 
mă şi pe mine, că mare răsplată vei căpăta de mă scapi 
de la acest năcaz. Ajută-mă să ajung în cetatea 
Tamasvarului şi te voi acoperi, cu aur. 

— N-am trebuinţă de banii tăi, căci asta ar însemna 
multe lacrimi şi sînge din partea creştinilor. 

— Dar eu nu sînt turc, ci creştin! se oțări prinsul, şi ca 
s-o dovedească îşi făcu şi el o cruce mare, zicînd: „Mărire 
tatălui şi fiului şi spiritului sfint, acum şi pururea şi-n 
vecii vecilor, amen!” 

— Te pomeneşti că-i fi vreun popă papistaş, rise 
Marcu. 

— Popă nu-s, doar catolic morlac, fu răspunsul. 

— Atunci, pentru ce te-ai mascat în turc şi cum de te- 
au legat? Ori lor nu le-ai spus că eşti creştin?! 

— Vezi-bine că n-au ţinut seamă de vorbele mele, 
fiindcă-s nişte tilhari năimiți de vrăjmaşii mei. Am astfel 
de veşminte fiindcă mă aflu în slujba împărăției, mare 
dregător al padişahului... 

— Dracu să te ia, că nu mai înțeleg nimic! Pînă acu mi- 
ai bălmăjit că ai fi creştin şi deodată o-ntorci că eşti omul 

sultanului. Cum vine asta? 

— Minte, stăpine, dădu cu gura Kocea, care mai 
prinsese curaj, văzînd că prinsul nu se bucura de prea 
mare cinste la străin. 

— Jur pe rănile Miîntuitorului că nu mint, om bun! Eu 
sint Gaşpar din Gradaţ, şi poate că vei fi auzit de mine, 
ori de neamul meu. 

— De auzit, drept să-ți spun, n-am auzit nicicînd de 
tine, dar de morlaci, nu zic că nu. Numai că mie-mi place 
vorba limpede, iar vorbele tale... 

Se opri pe dată, căci armăsarul ascuns prinse să 
necheze, aşa cum făcea ori de cîte ori cineva străin îi 
dădea tircoale. Nu-i mai băgă în seamă pe cei de față şi 
începu să alerge spre cal, sărind peste un morman de 
cărămizi, însă abia de mai auzi deznădăjduita chemare a 
lui Gaşpar, „nu mă lăsa!”, cînd se pomeni cu o izbitură în 
moalele capului. Îl lovise cineva de după ruine, apoi încă 
o lovitură în burtă şi îşi pierdu firea. Prăvălit la pămînt, 
miini zdravene îl priponiră îndată cu legături straşnice. 

— Bine c-aţi sosit la vreme, fraţilor! se bucură Kocea, 
în vreme ce Stanko izbea cu cizma în coastele prinsului. 

— Ce-ai crezut, mă, că ai să scapi de mine? scrişnea el 
furios printre lovituri. Nici frate-tău, dracu, nu te-a putut 
smulge din mîinile mele, spurcăciune! O să te belesc! 

— Ajungă-ţi, Stanko! se răsti Mirko, fiindcă el era cel 
care îl doborise pe Marcu. Ţi-am spus că vreau să-l 
ducem viu domnului baron. Nu ştiu ce ţi-o fi căşunat pe 
el, că doar nu-l cunoşti. Dar ăsta cine mai e?! întrebă 
apoi, dînd cu piciorul în foalele lui Marcu, care-şi venise 
în simţire şi se zvircoli, căutînd să-şi mai slăbească 
legăturile. 

— Noi crezurăm că-i chiar „ducă-se pe pustie”, dar ne- 
am înşelat, după cum văd că zace, răspunse Kocea 
linguşitor. Se vede că tu şi pe ciraci îi înfringi! 

— După port, pare a fi oştean în leafă, dar de unde s-a 
ivit?! Cine eşti? îl întrebă Mirko, în vreme ce Marcu 
deschisese ochii şi-l străfulgera cu privirea. 

— Dar v-am spus o dată că nu mă amestec în trebile 
voastre, aşa că faceţi bine şi daţi-mi drumul să-mi văd de 
drum! îl înfruntă Marcu. 

— Eşti sirb? Văd că ne ştii limba, zise căpetenia 
haiducilor, neluînd în seamă furia tinărului. 

— Sint român şi-s feciorul răposatului cnez Iancu de la 
Borlova, despre care poate vei fi auzit. 

— Cum de nu! Numai că, vezi tu, cel despre care spui 
de mult şi-o isprăvit zilele prin ţara leşască, aşa că nu mă 
îimbrobodeşti pe mine, răspunse tăios Mirko. lar dacă-i 
aşa precum zici, pentru ce ai vrut să-l slobozi pe prinsul 
nostru? 

— Nici vorbă! M-am miîniat numai pentru că omul tău 
l-a batjocorit, legat fiind şi de miini şi de picioare, 
altminteri nici nu m-aş fi arătat la față. 

— Oricum, am auzit cîte ceva din cele ce vorbişi cu 
păgiînul. Din astă pricină, nu te mai pot slobozi, ci te vom 
duce acolo unde trebuie şi care-ţi va fi soarta altul s-o 
hotărască. Acum, că ştii pe cine ducem, nu se mai poate! 

Cu toate zvircolirile lui Marcu, acesta fu săltat pe 
propriul cal şi legat, timp în care Stanko îi împinse pe 
furiş cîteva ghionturi, înjurindu-l printre dinţi. Cu Gaşpar 
priponit în acelaşi fel şi cu Mirko în frunte, întreaga ceată 
o apucă prin lăstăriş şi Marcu se văzu întors din cale, la 


numai cîteva ceasuri de drum pînă acasă. Noroc că nu l- 

au scotocit prin veşminte, că l-ar fi uşurat şi de bănetul 
ce-l avea după cei şapte ani în slujba domniei. 

Îşi aruncă privirea împrejur, pe cît îi îngăduia 
strinsoarea, şi-l zări pe tovarăşul lui de suferință prăbuşit 
pe grumazul calului, părind că nu-şi mai venise în 
simţiri. „Sărmanul, îşi zise, poate că o fi într-adevăr 
creştin şi s-a travestit astfel ca să scape de vreo belea”. Îl 
observă însă căznindu-se de zor să-şi taie legăturile de la 
miini, cu ajutorul unei întărituri de fier de la oblinc. 
Socoti că n-ar fi fost rău să şi-l facă prieten şi, cum o 
rupea binişor pe limba profetului, îl întrebă în şoaptă: 

— Şi pe urmă ce-ai să faci? 

Gaşpar săltă capul şi-i zimbi cu prietenie, de parcă s- 
ar fi cunoscut de cînd lumea. 

— De-aş avea o spadă, altcum aş vorbi cu tilharii ăştia! 

Spusese asta cu glas tare, anume ca să-şi dea seama 
dacă vreunul din cei patru ar fi putut să priceapă ce 
vorbeau. 

— la mai tacă-vă fleanca! se răsti haiducul de lîngă el. 
Ziceţi că sînteţi creştini, dar ciripiţi păgîneşte! 

— Se vede că nu ne înțeleg, zise Marcu, satisfăcut de 
încercarea morlacului. 

— Atunci fă cumva să te apropii de mine, că eu m-am 
dezlegat... 

Un nou val de sudălmi veni de la străjeri, dar Mirko îi 
potoli. 

— Lăsațţi-i să vorbească în voie, că după ce or da ochii 
cu domnu baron n-or mai şti cum să tacă. 

Haiducii  rînjiră, amintindu-şi de vestitul baron 
Czobor, „beutorul de sînge păginesc”, ba chiar şi de altă 
lege, fiindcă luminăţia-sa nu prea stă să aleagă. 

— Dă-te cît mai lîngă mine, urmă Gaşpar cu prefăcută 
voce plingăreaţă, ca şi cînd s-ar fi văitat. Eu aveam un 
pumnal la coburi şi, de nu mi l-au luat, îţi tai legăturile 
de la miini, dar să nu te dai de gol, ci să te prefaci că încă 
mai eşti în lațuri. Cînd am să-ți spun eu, sări asupra 
tilharului de lîngă tine şi smulge-i spada. Pe urmă ne-om 
descurca noi. Ai grijă! 

Marcu nu era fricos de felul său, dar cutezanţa 
morlacului i se păru din cale-afară. Oricum, nu avea de 
ales. „Numai de-ar fi cuțitul la locul lui!”, gîndi în vreme 
ce se apropiase de Gaşpar. Îşi simţi mîinile slobode, 
tocmai pe cind Kocea se răstea la ei să nu mai meargă 
aşa de aproape. Se auzi apoi un răcnet de moarte din 
pieptul lui Stanko, prăbuşit cu inima străpunsă de 
pumnalul morlacului, în vreme ce Marcu, smulgind 
spada străjerului de lingă el, îi reteză capul dintr-o 
lovitură, cu propria lui armă. 

Totul s-a desfăşurat cît ai bate din palme, încît ceilalți 
au rămas împietriţi, pe cînd cei doi cutezători, dînd 
pinteni cailor, s-au năpustit printre ei ca două năluci, 
făcîndu-se nevăzuți. 

— Ce-a mai fost şi asta?! întrebă Mirko, făcîndu-şi 
cruce. 

— Doamne apără! bolborosi şi Kocea, cu ochii năuciţi. 
Ce să fie? Tartorul care se dădea drept feciorul cnezului 
din Borlova... l-a înşfăcat pe turc şi l-a dus cu el... că 
făptură omenească n-ar fi fost în stare de asemenea 
ispravă... 

— Am ştiut eu că feciorul acela îi mort de mult, se 
înfioră şi Mirko, uitindu-se îngrijorat împrejur. 

Abia atunci îşi dădură seama că tovarăşii lor, ucişi, se 

bălăngăneau încă pe caii care păşeau nestingheriți 
alături, de parcă nu s-ar fi petrecut nimic deosebit. 

— Dumnezeu să ne ţină, frate dragă, făcu Mirko, dar 
cu asemenea plăsmuiri ale iadului eu n-am să mă mai 
pun la încercare. Domnul baron n-are decit să-şi 
năimească alți oameni, că eu unul nu mă mai bag! 

— Nici eu! şopti Kocea, închinîndu-se din nou. 


SOLUL ÎMPÄRATULUI 


CETATEA CLADOVEI SE AFLA la porţile de miazăzi ale 
Transilvaniei, avînd în grijă să împiedice orice încălcare a 
vrăjmaşului care ar veni din părțile bănăţene. E drept că 
tot aşa de bine ar fi prins şi celor din Banat, pentru a 
stăvili năvălirile din miazănoapte, către plaiurile lor. Pe 
acele vremuri însă, cetatea supusă  alteţei-sale 
ilustrissime Bethlen Gabor, principele Transilvaniei, şi 
condusă de vestitul căpitan Decsy lozsef, om de mare 
credință, nu era falnică şi nici vestită ca altele, dar nu o 
dată s-au bătut turcul cu neamțul rivnind la stăpînirea 
ei. Poate şi din astă pricină, multe solii şi dintr-o parte şi 
din alta şi-au încrucişat drumurile printre zidurile cetăţii. 

Aşa se întimplase şi în acea primăvară timpurie din 
1616, cînd Decsy l-a primit cu toată cinstea pe căpitanul 
Hans Oster, omul de taină al sfetnicului împărătesc 
Ulrich von Butting. Ospeţindu-l ca o gazdă bună ce se 
afla, căpitanul cetăţii poate că s-ar fi şi despărțit de el ca 
buni prieteni, dacă a doua zi n-ar fi venit de la Deva 
baronul Czobor Istvan. Întîmplările de mai apoi au 

curmat însă acest firav început de prietenie între cei doi 
ostaşi. Baronul avea faimă de om crud şi nu se ivea decit 
în împrejurări întotdeauna urmate de moarte. 

Abia descălecat, Czobor întrebă de căpitanul austriac 
şi porunci să-i fie înfățişat chiar în odaia de lingă 
temniță, unde, cu sprijinul gidelui loska, osîndiţii 
mărturiseau şi ce nu visaseră măcar. Decsy, la rindul 
său, fu nevoit să ia parte la astă cercetare grabnică, după 
cum se cuvenea unei slugi credincioase a prinţului, dar 
mai cu osebire pentru a lua seamă în viitor cum trebuiau 
primiți unii străini în cetatea Cladovei. 

Legat de miini şi de picioare, în scripeţi, nefericitul 
Oster urma a fi întins din încheieturi ori de cîte ori 
Czobor făcea semn cu mîna spre loska-gidele. 

— Acum poate ai să-ți aduci aminte! zise batjocoritor 
Czobor către chinuit, după cea dintii întindere. 

Neobişnuit cu durerea, austriacul începu a spune tot 
ce ştia, uimindu-l chiar şi pe baron cu cîtă uşurinţă îşi 
„dădu-se drumul” acest boieraş de curte. 

— Trebuia să întimpin solul turcesc care vine la Praga, 
pentru a-mi da o scrisoare... 

— Ce scrisoare? 

— Nu ştiu! 

Czobor făcu semn călăului şi un urlet străbătu 
încăperea. 

— Ţi-ai adus aminte? 

— Jur că n-am habar, se tingui solul împărătesc. 
Aveam însă a-i da de ştire că i se pregăteşte o capcană, 
iar eu trebuia să iau de la el scrisoarea ca nu cumva să 
cadă pe alte miini. 


— Despre ce capcană vorbeşti? 

— Cine anume a întins-o eu n-am de unde şti, dar era 
vorba să fie ucis pe lingă Belgrad. Stăpinul meu, domnul 
conte, aflînd din vreme l-a povăţuit să treacă Dunărea pe 
la Severin şi să apuce drumul Banatului, dar se vede că 
au aflat în răstimp şi vrăjmaşii noştri şi acum îl aşteaptă 
la Gyula... 

— Cui să-i fie de trebuinţă viaţa turcului?! gîndi Czobor 
cu glas tare. Nu minţi? şi mai făcu un semn către călău. 

— Nuuu! răcni Oster. Jur pe Sfinta Fecioară că am 
spus adevărul! 

— Atunci, spune cine-i sînt duşmanii! 

— Venețienii! Ei nu vor pace între noi şi turci şi solul 
nu trebuie să ajungă la curte. Ucigîndu-l în drum, vor da 
vina pe noi, iar sultanul, mînios, va porni iarăşi la bătaie. 
Dacă nu l-au putut atrage pe la siîrbi, îl vor omori la 
Gyula. 

— Da, bine gîndit! mormăi baronul. Dar scrisoarea? 

— Aveam s-o duc domnului conte, fără s-o desfac. 

— Şi nu ştii despre ce e vorba în ea? 

— Jur... 

— Lasă jurămintele că nu ţi-s de folos. la mai saltă-l 
loska!Un vaiet prelungit şi sîngele parcă fugise de pe fața 
bietului Oster, albă ca varul, fie de durere, fie de spaimă. 

— Nu ştiu! bolborosi chinuitul. 

— Să zicem că te cred, dar spui că von Butting te-a 
trimis? 

— Da. 

— Împăratul ştie? 

— De la majestatea-sa e scrisoarea. 

— Ahaa, cîine! Ziceai că nu ştii ce scrie în ea! 

— N-aveam cum să aflu, fiindcă nu mi s-a spus şi eu 

n-am văzut-o niciodată, se grăbi să răspundă bietul sol. 

Baronul rămase o vreme pe gînduri, spre nedumerirea 
lui Ioska, fiindcă nu era obişnuit să dea osînditului răgaz 
să răsufle. Totuşi Czobor nu-i mai făcu semn, ci îl întrebă 
pe Oster: 

— Turcul te cunoaşte? Te-a văzut vreodată? 

— Ba! 

— Atunci, cum era să ştie cine eşti şi să-ți înmineze 
scrisoarea? Aveţi vreo înţelegere, vreun semn anume? 

— Da! Eu trebuie să-i dau un inel al domnului conte 
von Butting şi să-i spun „Gradatz”, iar el să-mi răspundă 
„Ulrich”, după care prin viu grai să-i cer scrisoarea 
majestăţii-sale şi să-l previn de primejdia de la Gyula. 

— Ala-i inelul, de pe mîna ta? 

— Da! răspunse nefericitul aruncîndu-şi privirea spre 
inel, parcă mirat că i-a mai rămas pe deget. 

— Iloska, dă-mi-l! porunci baronul. 

Călăul rînji a mulţumire şi cu un cuţitoi reteză degetul 
dintr-o singură mişcare, vrind să-şi arate dibăcia. 
Răcnetul solului umplu din nou încăperea, în vreme ce 
ucenicii gidelui puneau păcură pe rana deschisă spre a-i 
opri sîngele. 

— La Gyula? urmă Czobor, de parcă ar fi stat de vorbă 
la un pahar de vin, te întreb dacă la Gyula tot venețienii îl 
aşteaptă? 

Oster nu mai avu putere decît să încuviințeze din cap, 
dar baronul, nemulțumit, făcu din nou semn. 

— Jur pe rănile Domnului că nu ştiu altceva, gîfii 
austriacul sfîrşit de durere. 

— Aşa se pare! conchise Czobor. loska, saltă-l de tot! 


Un urlet neomenesc îl făcu pe căpitanul cetăţii să-şi 

astupe urechile, căci gidele trăsese scripeţii pînă i-a 
smuls nenorocitului amîndouă braţele deodată, iar trupul 
chinuit se prăvăli fără viaţă în celelalte legături. Decsy nu 
era milos de felul său, dar era om drept şi cuteză să-l 
întrebe pe baron: 

— Nu mărturisise oare tot ce ştia? 

— Ba, tocmai! De aceea nu mai aveam nevoie de el. 

Călăul aşteptă cuviincios să termine vorba căpitanul, 
apoi îl întrebă pe baron: 

— Vreţi să-l trezesc? 

— Nu! Fă-l bucățele şi dă-l cîinilor! N-ai auzit că şi 
dumnealui, căpitanul Decsy, este de părere că a spus tot 
ce ştia? 

— Am înţeles, înălțimea-ta, rînji tiganul lingîndu-şi 
buzele subțiri cînd simţi punga burduşită aruncată de 
baron. 

leşind din încăpere, Czobor întinse degetul însîngerat 
cu inelul spre Decsy, care se trase scîrbit înapoi. 

— Scoate-l şi spală-l bine, că doară n-o să-l arătăm 
turcului chiar aşa! Apoi, văzind privirea oşteanului, 
baronul adăugă zimbind: Să nu mă crezi o fiară însetată 
de sînge, cum mi s-a dus vestea, dar nu era să-i dau 
drumul acasă, să se plingă de ce-a păţit. Ba, pot spune 
că am făcut o faptă milostivă, scurtindu-i chinurile. 

Decsy încuviință în tăcere, fiindcă dacă ar fi deschis 
gura nu şi-ar mai fi putut stăpîni nodul din gât, şi n-ar fi 
fost pe placul oaspetelui crăiesc să vadă ce mincase el, 
chiar şi cu o zi mai înainte. Vru să plece, chipurile să-şi 
facă nevoile, dar Czobor îi spuse că mai are nevoie de el. 

— Caută-mi pe dată un om de credinţă, să-l pot trimite 


în locul lui Oster, dar să mi-l aducă pe turc legat burduf, 

aici ori la Caransebeş! 

— Întîmplător, răspunse căpitanul, am chiar acuma la 
mine un haiduc sîrb, fost cătană împărătească. Pentru 
bani buni, ar încerca să-l prindă şi pe paşa de la Buda. 

— De bună-seamă că am să-l răsplătesc şi chiar bine 
de tot, numai treabă să facă. Cheamă-l să-l văd şi eu! 

După o vreme, răstimp în care baronul se ospătase cu 
cîteva bucăţi de pastramă de căprior stropite cu pălincă, 
se înfățişă un vlăjgan spătos, îmbrăcat ca oamenii de la 
munte. 

— Eu îs Mirko, luminăţia-ta! se închină el scurt. 

— Uite ce-i, feciorule, zise Czobor scobindu-şi dinţii cu 
unghia. Pe lîngă bani, eu îţi pot înlesni şi iertarea tuturor 
fărădelegilor ce ai făptuit pînă acum, de mă slujeşti cu 
credinţă şi pricepere. 

— Dar eu îs cinstit, măria-ta! Domnu căpitan Decsy 
mă ştie doar... 

— Nu-mi pasă! Faci cum ştii, chiar şi moarte de om la 
nevoie, dar mie să-mi aduci, mort-copt, pe un dregător 
păgin pe care ţi-l voi spune eu. 

— N-are să fie treabă lesnicioasă, înălțimea-ta... 

— Eu nu mă tocmesc! îți dau cît îmi ceri şi se-nţelege 
că de mi-l aduci viu capeți şi mai mult. Lesne nu-i, vezi- 
bine, fiindcă trebuie să-l smulgi din mijlocul cîtorva sute 
de spahii, dar de izbuteşti, te îmbogăţesc! 

— Te descurci tu, Mirko, doar n-ai să mă dai de ruşine 
față de domnul baron, se băgă şi Decsy în vorbă. Tu cu 
oamenii tăi ţineţi piept şi unei oştiri turceşti, la nevoie! îl 
mai lăudă el. 

— De, ştiu şi eu? săltă din umeri haiducul. 

— Ai să capeți ceva semne anume şi cînd vei da față cu 

păgiînul va crede că eşti de-al lor, spuse şi Czobor. Are să 
meargă după tine, unde vei pofti, dacă-l păcăleşti. Totul 
este să-l scoţi dintre ostaşii lui. Ce zici? 

— Aşa parcă îmi mai vine la socoteală! se învoi Mirko. 
Însă ar mai fi o hibă: nici eu şi nici tovarăşii mei nu 
cunoaştem boabă din spurcata lor limbă. Cum avem să 
ne înțelegem? 

— După cite ştiu eu, răspunse baronul, turcu-i sîrb. 
Da, să nu te miri! E în slujba sultanului, şi se zice că ar fi 
rămas creştin papistaş şi că vorbeşte sirbeşte ca şi tine. 

— Dacă-i aşa, va fi fiind vreun croat, că ăia se închină 
papii, dar oricum, ne-om înțelege noi! Cind trebuie să 
plec? 

— Pe dată. Dar bagă bine de seamă, de te-or prinde, să 
nu cumva să pomeneşti numele nostru, că nu mai ai 
scăpare, ori de la el ori de la mine! 

— Eu zic să-l dovedesc, că doar de-aia mă duc! făcu 
morocănos haiducul, dar, de-o fi aşa precum zici, să n-ai 
grijă măria-ta, că mi-oi ţine gura. Unde să ţi-l aduc? 

— La Caransebeş, la hanul lui Tănase-olahul. Şi vezi, 
nu mă face să te aştept zile în şir. 

— Prea-bine! şi Mirko plecă îndesindu-şi căciula pe 
cap, după ce se înțeleseră şi asupra răsplăţii. 

Chiar de a doua zi plecă şi baronul, spre uşurarea lui 
Decsy, care, pe lingă merinde şi beutură, îi mai dădu şi o 
roată de cătane să-l însoțească. Ajuns la Caransebeş, 
abia îşi rinduise oamenii prin cămările hanului, unii 
chiar şi prin tirg, că se pomeni cu Mirko, venindu-i cu 
mina goală. 

— Ce făcuşi, nenorocitule? Nu l-ai prins? 

— Ba, de prins l-am prins eu, numai că l-am scăpat! 

— Cum vine asta?! 

— Păi, luminăţia-ta nu mi-ai spus că ama mă înfrunta 
şi cu diavolii... şi iacă, la Moara Dracilor şi-au băgat 
coada şi l-au slobozit! 

— Mă, tu te-ai ţicnit, ori îţi baţi joc de mine? Ce prostii 
îți umblă prin minte? Sînt eu omul să mă prosteşti cu 
basme de adormit plozii? Spune degrabă ce-ai făcut şi 
cum de ţi-a fugit! 

— Apăi să-ți spun, măria-ta: totul a mers ca pe roate, 
după povaţa ce mi-ai dat, şi l-am găbjit pe păgîn, legîndu- 
| fedeleş. Ne îndepărtasem o postată de drum, cînd 
Satana le-a dat de veste spahiilor şi ne-au luat urma. Ce 
era să facem, că doar veneau vijelie după noi?! Ne-am 
ascuns la o moară părăsită, fără să ne dăm seama că era 
un loc blăstămat. 

— Moara Dracilor? 

— Aşa-i spune. Numai că acolo i-a venit necuratul în 
ajutor şi ni l-a suflat din ghiare, ba mi-a mai ucis şi doi 
oameni. 

— Măi Mirko, tu ai beut, ori ţi-a luat dracu minţile. Ce 
fel de poveşti îmi îndrugi? 

— Nu te minia, luminăţia-ta, că nu adaug nici atitica. 
Precum spusei, tocmai ne trăsesem la fereală să treacă 
puhoiul spahiilor, cînd ucigă-l-crucea s-a înfățişat ca un 
oştean din Borlova, despre care se ştia că-i dus pe lumea 
aialaltă. Eu nu i-am dat crezare, ba l-am mai şi legat 
alături de turc, dar pe cînd ne vedeam de drum şi-a 
lepădat toate funiile de pe el, i-a scurtat de cap pe cei din 
preajmă şi s-a repezit în zbor, nălucă, prin văzduh, 
tirindu-l şi pe turc, cu cai cu tot. 

— Mă dobitocule, şi-a bătut joc de voi! Cine ştie cum îl 

veți fi legat, iar oşteanul ăla... de unde ziceai că e? 

— Din Borlova, dar îi mort de ani de zile! 

— Vită încălțată! V-a prostit borlovanul şi vi l-a suflat 
de sub nas pe turc. Mai bine mă înțelegeam cu el, nu cu 
tine, măgar cu coarne ce eşti! Acolo trebuie să-l fi dus pe 
turc, iar voi aţi împuţit nădragii de frică. la-ţi banda şi 
cată-l în Borlova şi fără păgîn să nu-mi vii că un ban nu 
capeți! Ai priceput? 

— Nici că ţi-oi cere, domnia-ta, răspunse înciudat 
Mirko. Cit despre „bandă”, cum spuseşi, apăi nu mi-au 
mai rămas decit doi feciori şi nu vreau să-i mai bag în 
bucluc. Rămii sănătos, domnule baron! 

— Uşurel, porumbelule, uşurel, că nu scapi tu chiar 
aşa, făcu Czobor rînjind. Mai întîi să-mi dai inelul şi 
scrisoarea ce ai scos-o de la turc. 

— N-am luat nimic de la ei şi nici nu ştiu la ce gîndeşti. 
Cît despre inel, a rămas în sînul lui, că acolo şi l-a băgat 
de cum l-a văzut şi n-a fost treaba mea să-l scotocesc! Iar 
la Borlova, să afli luminăţia-ta că nu mă duc, de mi-i da 
şi averile lui lov. Rămii cu bine! 

Baronul începu să spumege şi chiar îşi trase spada pe 
jumătate din teacă, cu gind să-l pălească pe la spate. Se 
răzeindi însă şi porunci unui hotnog să se ia pe urma 
sirbului, cu vreo cîțiva oşteni, şi să-i facă de petrecanie. 

Însă Mirko se strecură din han pe nevăzute şi se 
îndreptă spre poarta tirgului de către Cladova, unde îl 
aştepta Kocea cu caii. Trase cîteva înjurături sirbeşti 
baronului şi îşi făgădui să nu-i scape prilejul să-l 
scarmene cîndva. Furat de gînduri, nu băgă în seamă 
umbrele ce se furişau hoţeşte pe lîngă garduri, dar cînd 
mai avea cîțiva paşi pînă să ajungă la cai, se pomeni 

îimpresurat de vreo zece cătane. 

— Dă-te prins, Mirko! răcni la el hotnogul, care-i purta 
o veche ură. 

— Ba să prinzi pe mumă-ta, cîine! răspunse haiducul 
smulgîndu-şi spada. 

Cel dintîi oştean ce avu nenorocul să se avînte spre el 
se prăvăli cu un răcnet de moarte şi cu coşul pieptului 
străpuns. Asta îi făcu pe ceilalți să se poticnească, 
nemaicutezind să-l lovească pieptiş, dar hotnogul nu le 
dădu răgaz. 

— Pe el feciori! Cine-l dovedeşte capătă un galben şi o 
butie de vinars. 

Baronul îi făgăduise o pungă de hani, ştiind el bine că 
nu avea să-i dea nimic, în caz de izbîndă, dar oşteanul o 
luă de bună şi socoti că numai un galben ajungea pentru 
o cătană de rînd. Îl cunoştea pe sîrb, că se mai 
înfruntaseră în alte rînduri, aşa că se ţinea mai la o 
parte, trimițîindu-şi oamenii să se bată şi pentru el. 

Cu toată fereala hotnogului, o puternică izbitură, 
venită pe neaşteptate, îi crăpă ţeasta, prăvălindu-l în 
colbul uliței. 

— Aici-s, Mirko! strigă Kocea. 

— Dă-i cu sete! îi răspunse acesta bucuros. 

— L-am mintuit pe ăla de poruncea! 

— Atunci, hai şi cu ceilalți, că vin şi ai noştri pe dată. 

Kocea n-a prea înţeles cine trebuie să le sară în ajutor, 
căci ştia că altul nu mai era în viață dintre ai lor, în 
schimb cătanele auzind că rămăseseră fără căpetenie, ba 
mai veneau şi alții cu care să se bată, dădură bir cu 
fugiţii, lăsînd trei morţi, cu hotnog cu tot. 

— Faină treabă! îl lăudă Mirko pe ortacul lui, 

ştergindu-şi spada de veşmintele unuia dintre cei 
prăvăliți în ghearele morţii. Acum hai, fuga către Cladova, 
că de nu, „beutorul de singe” nu se lasă pină nu dă de 
gustul nostru. 

— De ce la Cladova?! se miră Kocea. Tocmai în gura 
lupului? Şi nu-i aşteptăm şi pe ceilalți de care spuneai 
mai adineauri... 

Mirko rise şi-l trase de braţ către cai. 

— Nu aşteptăm pe nimeni, am spus doar aşa, ca să se 
sperie proştii. La cetate însă nu are să ne caute, gîndind 
şi baronul asemenea ţie. Apoi, nici Decsy nu mă vinde! 

Cu tot întunericul ce se aşternuse, fiind o noapte fără 
lună, cei doi apucară drumeagul ce ducea către 
miazănoapte, tocmai la ceasul potrivit, fiindcă în urma lor 
se auzeau nişte strigăte care nu mai lăsau nicio îndoială 
că fuga le fusese dezvăluită. Mai odihnindu-şi caii, mai 
trăgindu-şi sufletul la pas, după miezul nopţii zăriră şi 
umbra întunecoasă a zidurilor cetăţii. Nu aveau să 
pătrundă chiar atunci, aşa că se traseră lîngă un tufiş, 
căutînd să aprindă un focuşor, pentru dezmorţire. 
Deodată însă, în preajma şanţului cu apă, zăriră nişte 
lighioane ce păreau a sfirteca o pradă. 

— Lupii! şopti Kocea, de parcă i-ar fi fost frică să nu-l 
audă. 

— Ba eu aş zice că-s mai curind nişte javre de cîini, 
după cum scheaună şi miriie. Dar de unde atita belşug 
de carne în cetate, ori vor fi prins vreun ied de căprior? Ia 
hai să vedem! Şi Mirko apucă un vreasc aprins, 
îndreptindu-se spre locul cu pricina. Cîinii însă le arătară 
colții, hotăriți să nu-şi lase prada cu uşurinţă, aşa că cei 
doi fură nevoiţi să-i alunge cu lovituri de spadă pentru a 

vedea despre ce-i vorba. Cu ochii după fiare, Kocea se 
împiedică de ceva rotund, care se rostogoli printre 
picioarele lui. Era o căpăţină de om! Mirko, la rîndul lui, 
se prăvăli în mijlocul haitei, lunecînd pe nişte maţe, care 
nu puteau fi decît ale aceluiaşi nenorocit dat hrană 
cîinilor. 

— Ptiu drace! înjură el izbind cu picioarele în şarlele ce 
se aruncau asupra lui. Sări Koceo de mi-ajută, că mă 
sfirtecă joavinile! 

Numai cu ajutorul focului izbutiră în cele din urmă să 
împrăştie ciinii înfometați, traşi acum la margine şi 
privind cu jind la cei doi nepoftiți ce căutau să stringă 
într-o desagă rămăşiţele ospăţului. Apoi, frinți de 
osteneală şi ca să nu mai rămînă în preajma cîinilor 
spurcaţi la carne de om, cei doi haiduci se traseră mai în 
desişul pădurii din preajmă şi îndesîndu-se în scorbura 
unui copac bătrin se cufundară într-un somn fără vise. 
Cînd îşi dezlipiră pleoapele soarele era de două sulițe pe 
cer, iar caii priponiţi în preajmă fornăiau a nerăbdare. 

— Le-o fi sete! zise Kocea, ridicîndu-se în capul oaselor. 

— Hai să-i adăpăm în cetate, răspunse Mirko, mai cu 
seamă că avem să ducem şi desaga asta blăstămată. 

În pasul domol al cailor pătrunseră pe poarta Cladovei, 
ceriînd să fie primiţi de căpitanul Decsy. 

— Fă bine, domnia-ta, zise Mirko cu glas domol, 
trintindu-i desaga la picioare, porunceşte slujbă de 
îngropăciune şi dă pămîntului oasele ăstui nefericit, că 
mare păcat îţi faci să laşi carnea de om la gura ciîinelui. 

— Sărmanul Hans Oster! oftă Decsy. lată ce-a ajuns! 

Uşa se deschise şi un slujitor îşi viri capul. 

— Luminăţia-sa domnul baron Czobor a poruncit, 

jupîn căpitane, să-i înfăţoşezi pe cei doi oameni cu oare te 
afli, în odaia lui loska... 


GAŞPER DIN GRADAT 


— ACUM CE-OM FACE? întrebă Marcu pe tovarăşul 
său de fugă. Scăparăm de hăituire, dar nu pentru multă 
vreme. 

— Se pare că ne-au pierdut urma, răspunse Gaşpar. 

— Ce-i drept, nu se mai aud. 

— Dar nici nu ne oprim cît mai e lumină, că frunzişu-i 
cam rar şi lesne putem fi zăriți. 

— Hai la mine, la Borlova, şi ne ascundem vreo două 
zile, după care poţi să-ţi vezi de drum. 

— Tocmai acolo nu! Va fi primul loc pe care-l vor 
cerceta, cîtă vreme ai apucat să le spui că eşti borlovan. 

— E drept că m-am cam fălit cu satul meu, dar nici nu 
mă aşteptam la asemenea întorsătură. 

— Viaţa oşteanului numai de astea are parte, şi după 
veşminte văd că faci parte din tagma lor. Dar s-o lăsăm 
acuma şi să vedem ce-am putea face. De întors la 
oamenii mei, nu va fi cu putinţă, aşa că vom merge la 
Caransebeş. 

— De ce tocmai acolo?! se miră Marcu. 

— Nu spuneau ei că acolo voiau să mă ducă? 

— Ba da. 

— Ei vezi? Acolo se află tartorul cel mare, care mă 
vinează, şi ard de nerăbdare să-l dibăcesc, fără ca el să 
ştie. Pe de altă parte, cei doi haiduci care au scăpat se vor 

duce tot la el, căci spre Mehadia ar da peste oamenii mei 
şi nu le va fi pe plac întîlnirea. Mai curînd socot că ne vor 
aține calea, pîndindu-ne pe drumul către Tamasvar, unde 
însă vom ajunge mai pe urmă. 

— Află, prietene, răspunse Marcu înțepat, că noi 
bănăţenii îi zicem Cimişoara şi te poftesc şi pe domnia-ta 
să-i spui la fel, dacă într-adevăr nu eşti turc. Al doilea, eu 
m-oi duce la mine acasă, că acolo mi-i drumul! 

— Bine! rise morlacul îngăduitor. Aşa am să-i spun în 
veci, mai cu seamă că sint şi eu oarecum român. Cit 
despre despărțire, doar n-ai să mă laşi de izbelişte la 
necaz. Nu prea cunosc limba, nu ştiu locurile, şi cum sînt 
îmbrăcat nu apuc să trec de prima aşezare şi mă află 
vrăjmaşii. 

Marcu înțelegea prea bine că „turcitul” avea dreptate. 
Îi şi plăcea tînărul acesta cutezător, căci, deşi îşi lăsase 
barba mare, se vedea cît-colo că era cu cîțiva ani mai 
tînăr decit el. L-ar fi însoțit bucuros, însă îl trăgea aţa 
către casă. Şi poate că după aceea n-ar fi zis că nu s-ar 
vintura iară... 

— Hai să facem învoială cinstită. Merg cu domnia-ta 
pînă la Caransebeş ori pină dai de oştenii ce te 
întovărăşeau, după care ne luăm rămas bun şi mergem 
fiecare unde ni-i voia. Mai pe urmă, de-ţi va fi trebuință 
de mine ştii unde să mă cauţi, fiindcă una-i Borlova în tot 
Banatul. 

— Fie şi-aşa! Tot e ceva, că pină la Cimişoara nu văd 
unde n-ar fi primejdios pentru noi şi uite că se înserează, 
n-am mincat şi n-am băut nimic toată ziua şi nici 
adăpost peste noapte nu avem. 


— De zorim, cît de cît, trebuie să se arate şi 

Caransebeşul în calea noastră. Şi de intrăm pînă închid 
porțile, aflăm şi ceva odăi la vreun han. De pildă la 
Tănase... 

— Nici asta nu se poate! Bună ar fi o gazdă oarecare, 
nu unde se vintură multă lume. 

— Păăi, să zic că aş şti eu... ceva neam de-al meu, pe 
ulița cojocarilor... de va mai fi acolo. 

— Trebuie să încercăm, fiindcă ar fi tocmai ce ne 
lipseşte şi mi s-a făcut şi foame şi sete. 

Într-un târziu, se pomeniră chiar la porţile tirgului. 
Aici, altă dandana! Veşmintele lui Gaşpar, deşi de stofă 
scumpă, erau cam zdrenţuite şi murdare, iar pe deasupra 
mai erau şi turceşti, ceea ce dădea de bănuit cinstiților 
străjeri ai tirgului. A trebuit ca Marcu să îndruge verzi şi 
uscate, că prietenul său, sîrb fiind, fusese prins de turci, 
că el l-a scăpat, dar cum era cam golut, a luat hainele 
unui paşă ucis chiar atunci... şi aşa mai departe. Poate 
că şi povestea bănățeanului să fi prins, ori numai faptul 
că Gaşpar vorbea sirbeşte ca pe apă, în cele din urmă li s- 
a îngăduit intrarea în oraş. Dar cel mai mult le-a uşurat 
treaba punga cu creițari dăruită de Gaşpar străjerilor, ca 
să cinstească pentru... izbînda lui asupra turcilor. Cînd 
ajunseră la meşterul cojocar Ghilezan, neamul lui Marcu, 
se aprinseseră luminile pe la casele oamenilor. 

— Uică Lăzărel! Uică Lăzărel! strigă Marcu bătind cu 
un pietroi în poartă. Dulăii lăsaţi slobozi peste noapte se 
repeziră la poartă, stirnind şi pe alții din vecini. 

— Care-i acolo? se auzi o voce groasă din tirnaţ. Cine 
mă strigă? 

— Noi ni-s, uică Lăzărel! Io, Marcu, şi un prieten. 

— Ei, că doar nu-i fi tu, Marcule, bată-te nărocu. Păi tu 

mai trăieşti? 

— Vezi-bine! Şi să mai ştii că şi de girbaci îmi mai aduc 
aminte, rise feciorul. 

— Atunci tu eşti, puiule, rise şi gazda, care ajunsese 
între timp la poartă, dînd cu bitul după cîini. Intraţi, 
dragii mei, să vă văd în casă la lămpaş, că stele nu-s! 

Îi împinse de la spate îmbietor, apărîndu-i de dulăii 
care nu voiau să se lase, bagsamă că simţiseră miros de 
turc 

— Bine v-am găsit sănătoşi! zise Marcu şi sărută mîna 
femeii care-i întimpinase în prag, apoi îl îmbrăţişă pe 
cojocar. 

— lacătă-l muiere, ce voinic s-o făcut! se fuduli uica 
Lăzărel cu nepotu-su... Ha... ha...! rise el cu voie bună. Şi 
lumea spune că s-o prăpădit... 

— Văzut-am şi moartea, nu zic nu, îl întrerupse Marcu. 
Numai că nu i-o plăcut de ochii mei şi m-o lăsat în pace! 

Alte risete şi voia bună-i cuprinse pe toţi, încît uica 
Lăzărel de bucurie îl îmbrăţişă şi pe străin. Se mihni însă 
cînd auzi că nu ştie decit sîrbeşte, iar cînd îl mai văzu şi 
la lumina lămpii că era cu şalvari, se mînie de-a binelea. 

— Dă ce m-ai lăsat, Marcule, să mă spurc şi să ţuc 
păginu? 

— Dar nu-i turc, îi creştin! Numai cu slujba-i la 
împăratul păgînilor, îl linişti oarecum nepotul. 

— Dacă-i aşa, hai să fie, însă mie tot păgin îmi pare 
pînă nu i-oi da nişte nădragi d-ai mei şi-o semăna a om. 
Nu de alta, dar să pot înghiţi bucătura, că altcum mi-ar 
sta în guşă. 

Auzind dorința gazdei, Gaşpar se bucură să scape de 


afurisiții şalvari, care îl dădeau de gol pretutindeni. 

— Hait, gătaţi-vă şi să cinstim cita răchie! îi zori uica 
Lăzărel. Tu, muiere, dă fuga după nişte afumături, ca să 
meargă mai slobod beutura! 

— Omule, tu te-ai bolînzit, că doar azi îi post şi nu se 
cade să te spurci. la, că mai avem fiertură... 

— Las-o ciorilor! o repezi bărbatul. Ţină ele postu, că 
oamenii-s flăminzi şi osteniţi, iar tu îi pofteşti la zamă?! 
Fă bine şi adu ce ţi-am poroncit, că aşa se cuvine 
obrazului... Spune şi tu, Marcule! 

— Mai încape vorbă?... Dar mîncăm şi noi ce s-o găsi, 
că de foame, drept să spun, la amindoi ne chiorăie 
matele. 

— Las' pă mine! îl bătu gazda pe umăr. Dar turcu tău 
mîncă şuncă şi cîrnați? Se spune că nu li-i îngăduit... 

— Cît îl ştiu de-nfometat, ar minca un porc întreg! 
Cum el îi creştin, nu văd de ce să nu se înfrupte cu 
dulceața cărnii de porc. 

Tuşa Ana întinse ştergar curat pe măsuța de lemn şi, 
după ce oaspeții se spălară pe miini, aduse o pită mare 
cît roata de car, cu coaja rumenă de-ţi lăsa gura apă, apoi 
şi celelalte bucate poruncite de stăpînul casei, de ziceai 
că le aşezase masă pentru o săptămînă. Uica Lăzărel se 
ivi cu un ciup, făcînd să sticlească ochii lui Gaşpar, care 
părea tare însetat. 

— Hai să cinstim, copii, şi să deie Domnu belşug de 
bucate! închină el. Tu, Marcule, să-mi povesteşti de prin 
ale ţări, pe unde te-ai vinturat, că bagsama că numai noi 
doi om vorbi. 

— Ba i-oi mai spune şi lui cîte ceva, dar şi noi am pofti 
să aflăm ce-i mai nou pe la oraş. 

— Păi, ce să-ţi spun?... Numai astăzi s-au arătat nişte 

cătane din Cladova şi s-au şi apucat de blăstămăţii. 

— Din Cladova?! 

— Îhî! Cică să prindă un paşă... Marcule! zise el 
deodată ducind mîna la gură. Nu cumva... 

— Ba da! Socot că de el îi vorba. 

— Păi nu-i creştin?! 

— Numai slujba-i de paşă. 

— Atunci să vă dosesc pe dată! Să bag caii la fereală la 
vreun vecin şi voi să vă îmbrăcaţi ca gugulanii. Vă dau eu 
toale! 

Marcu îl informă şi pe Gaşpar despre ce vorbeau şi 
acesta încuviință cu vădită recunoştinţă spusele gazdei, 
dar nu se lăsară pînă ce nu goliră răchia, culcîndu-se 
tirziu în noapte. 

A doua zi vremea se strică, de gindeai că era toamnă, 
şi o ploaie „mocănească”, cernută prin sită măruntă, 
făgăduia să țină barem pină-n seară. 

— Oricum, tot n-ar fi trebuit să plecăm astăzi, spuse 
Gaşpar. De vreme ce spahii nu m-au ajuns pînă aici, va 
trebui să mi se şteargă orice urmă. Gazda noastră va afla 
ce se mai aude prin tirg, iar noi vom sta de poveşti, la o 
ulcică de vin. Îţi plac poveştile? 

— Cu feți-frumoşi, ori cu balauri? rise Marcu. 

— Cu de toate! Oricare om poate deveni balaur, cînd 
nu-i făt-frumos. 

— Dar nu poate fi făt-frumos dacă-i balaur! 

Gaşpar privi la ciupul de pe masă, lăsat de uica 
Lăzărel ca să le ţină de urit, cu vorbă către nevastă să 
aibă grijă să fie mereu umplut-ochi, pînă o vine el. Marcu 
îi ghici dorinţa şi umplu ulcelele alăturate, aşezindu-se în 


dreptul uneia. 

— Dă-i drumul la poveste, domnia-ta, că eu în răstimp 
oi sorbi din cupă. 

— Şi eu la fel voi face, ca să-mi ung gitlejul şi să-ţi pot 
depăna viața mea cu mai multă uşurinţă. Noroc! 

— Noroc! 

— Nu sînt pe lume de prea multă vreme, deşi după cîte 
am pătimit s-ar părea o veşnicie. De ţi-o place, te vei învoi 
poate să-mi însoţeşti paşii pe drumul biruinţei, ori al 
pierzaniei... 

— Faci ce faci şi vrei să mă vîntur iarăşi prin lume! 
Numai că eu am fost pînă acum în slujba domniei şi m- 
am săturat să tot pribegesc. Vreau să mă întorc acasă. 

— Spui că ai fost în slujba domniei şi te-ai lăsat?! 

— Fost! 

— Te-au alungat? 

— Ba, s-a mazilit voievodul ce l-am slujit şi... 

— N-ai dreptul! făcu dirz Gaşpar. Slujba domniei e 
slujba neamului! Cu toții sîntem într-un fel ostaşi. 
Domnia e trecătoare, poate fi schimbat domnul, dar 
slujba rămîne. Trebuie să te întorci! 

— Şi domnia-ta? Slujba sultanului e tot aceea?! 

— Se-nţelege că nu, dar atunci cînd fi-voi domn al 
românilor, tot în slujba domniei am să mă ţin că sînt! 

Marcu se uită la el zicîindu-şi că vinul unchiului său îl 
cam tulburase pe acest străin de care se simţea legat, 
parcă fără să vrea. 

— Ai toată dreptatea să mă consideri cam zăpăcit, dacă 
nu nebun, rise Gaşpar. Va trebui totuşi să ştii cine sînt şi 
ce vreau. 

— Chiar te rog să-mi spui, pentru că... 


— Ei bine! Află, dragul meu, că eu sînt duce de Naxos 

şi domn de Paros... 

— Uite ce e, prietene, îl opri Marcu. Dacă numai după 
două ulcele de vin ai început cu prinții, pînă în seară ce- 
ai să mai ajungi? la-o mai de jos! 

Gaşpar zîmbi cu înţelegere. 

— S-o iau altcum, ca să te luminezi deplin, fiindcă nu 
vinul vorbeşte! 

— Mai bine! 

— De felul meu sînt din Bosnia, că m-am născut în 
tirguşorul Bihac de pe malurile Ulnei, şi asta poţi s-o 
crezi. 

— De bună-seamă. Văd însă că eşti bosniac şi nu 
croat, cum spuneai mai înainte. Care-i adevărul? 

— Ai să te miri, sau poate nici n-ai să crezi, dar nu-s 
nici una, nici alta, ci român, numai că celor de pe la noi li 
se spune morlaci. 

— De ce să nu te cred? Am auzit că şi peste Dunăre 
sint puzderie de români, ba pînă prin munții greceşti din 
preajma Stambulului găseşti de-ai noştri. Însă mă mir, 
fiindcă nu prea vorbeşti româneşte. 

— Limba noastră este ceva mai altcum ca a voastră, a 
celor de la miazănoapte, dar se pot învăţa cu uşurinţă 
una de la alta. Eu însă, trăind mai mult printre croați, 
am ajuns să le vorbesc mai bine limba lor, uitînd 
oarecum pe cea morlacă. 

— Ce? Iar eşti croat? 

Gaşpar ridică uşor arătătorul, în semn de dojană 
prietenească şi urmă: 

— În Bihac m-am născut, în luna lui Cuptor din 1591, 
dar în aprilie, anul celălalt, turcii au pustiit oraşul şi 
părinții mei au fugit la Gradaţ, ca să scape de pirjolul 

otoman. Cum eram pe atunci un ţinc, pot zice că la 
Gradaţ am deschis ochii pentru prima oară, căci pe malul 
Culpei mi-am petrecut cei dintii ani de viață. Şcoala am 
făcut-o la Karlstadt, care nu era prea departe, dar cei de 
acolo încă de pe atunci îmi ziceau gradţanin, adică cel din 
Gradaţ. Ai priceput acuma? 

Povestitorul sorbi prelung din ulcică, închizindu-şi 
ochii, după care îşi şterse buzele şi firele de păr dimprejur 
cu dosul palmei şi continuă molcom: 

— Taică-meu n-a putut să ierte turcilor măcelul din 
primăvara lui 1592 şi n-a mai avut stare pină ce nu s-a 
înrolat sub flamura lui Mihai-vodă, cel din Ţara 
Românească, pe cînd acesta se pregătea să înfrunte 
silnicia otomană. 

— Bun prilej! 

— Nu zic ba, dar la Călugăreni... un iatagan păgin 
curmă pe vecie dorul de răzbunare al părintelui meu, 
care-şi lăsă oasele prin mlaştinile Neajlovului, fără să 
aibă măcar o cruce la căpătii. A rămas în grija 
voievodului său să-l răzbune, ca şi pe ceilalți viteji pieriți 
atunci. 

— Dar ştiu că i-a răzbunat cu vîrf şi îndesat! făcu 
Marcu privind printre gene. Mi-amintesc şi eu de 
răposatul taica, fie-i glia uşoară, care a luptat tot atunci, 
dar la Giurgiu. Viteazul domnitor strînsese sub flamurile 
sale români de pretutindeni, după cum spui domnia-ta. 

Ridică ulcica şi lăsă să cadă cîțiva stropi pe podea, 
adăugind: 

— Să-i odihnească Dumnezeu pe toți morții şi vitejii 
noştri căzuţi atunci şi întotdeauna! 


— Şi pentru toţi aceia care au pierit în slujba domniei, 

fiindcă şi părinţii noştri aşa au luptat! spuse şi Gaşpar, 
repetind gestul. Vezi, chiar şi acest obicei îl avem noi, 
românii din toate ţinuturile, moştenire de la străbunii 
noştri de la Roma... însă neamurile care m-au crescut 
apoi n-au avut acelaşi singe cu mine. Căci după un an s- 
a stins şi biata maică-mea, ducindu-se după tata şi 
lăsîndu-mă orfan şi fără sprijin printre străini. 

— Tristă soartă! suspină Marcu, înrourindu-i-se ochii. 

— S-a găsit un unchi, frate cu mama, loan de Orsic, 
să mă adune de pe drumuri, luîndu-mă cu el la 
Orsicagrad, dar nu pentru multă vreme. M-a dat mai apoi 
la o mătuşă de-a mea, tare procopsită, Margareta de 
Tabis, care avea moşia de la Sused... Dar ce-ţi povestesc 
eu despre locuri de care nici barem n-ai auzit?... 

— Nu-i bai! Zi-i înainte, că cel puţin de atunci ai scăpat 
de grija zilei de mîine şi... 

— Da de unde! Cam de vreo 40 de ani, văduvă şi fără 
copii, poate că de aceea se va fi gîndit unchiu-meu că 
aveam să-i fiu ca propriul ei fiu, Margareta era o hapsînă. 
Zeripțoroaica m-a primit la curtea ei şi m-a făcut mai 
mare peste şoimii şi ciinii de vinătoare, adică un fel de 
vătaf peste slugi. Zicea că-mi face o mare favoare, fiindcă 
avea patima vinătorii şi ţinea la lighioanele ei mai mult 
decit la iobagi. 

— Ca peste tot unde-s nobilii stăpini, interveni Marcu 
umplind ulcelele. 

— Nu, n-am dus o viață uşoară, cum s-ar fi căzut ca 
nepot al stăpînei, ba pot spune că tremuram, alături de 
slugi, de frica ei. Din pricina asta, într-una din zile, cînd 
un şoim nu s-a mai întors din zbor, m-a cuprins teama şi 


mi-am luat lumea-n cap, asemenea păsării, care poate 

că-şi alesese slobozenia. 

— Numai din pricina şoimului?! 

— Fuga lui a fost ca un semn pentru mine să-mi iau şi 
eu zborul, ca să zic aşa. M-am însoțit cu nişte neguţători, 
ca păzitor de marfă, pînă la Veneţia şi ei mi-au schimbat 
numele pe limba lor zicîndu-mi Grazziani, nume sub care 
m-am băgat în slujba solilor Engliterei. Era sol, pe atunci, 
sir Henri Wotton, căruia plăcîndu-i de mine m-a dat şi în 
grija celui care i-a urmat, sir Dudley Carleton. Oameni 
cumsecade, aceşti englezi, şi-mi tot cereau să-i 
întovărăşesc în ţara lor, numai că vezi, ca şi tine, nu mă 
prea dădeam îndepărtat de plaiurile mele de obirşie. 

— Aşa sînt toți românii făcuţi, să-i apuce dorul de 
casă, ori pe unde ar hălădui. 

— Numai că eu nu mai am casă şi socot să mi-o fac 
printre cei din neamul meu, răspunse gînditor Gaşpar. 

— Aşa se şi cuvine. 

— Am stat la Veneţia vreo cîțiva ani, pînă cînd Paul 
Pindar, care a ţinut cel mai mult la mine, n-a vrut să mă 
mai lase acolo nici în ruptul capului şi m-a cărat după 
dînsul la Istanbul. Oricum, pe malurile Bosforului eram 
mai aproape de casă decit în îndepărtata Engliteră. Prind 
cu uşurinţă limbile străine şi în doi ani vorbeam turceşte, 
făcîindu-mă  tălmaci al solului englez. Eram fericit, 
bucurindu-mă de mare cinste şi la creştini, dar şi la 
dregători otomani, care i-au şoptit sultanului la ureche şi 
m-a cerut în slujba lui, fără să mă lepăd de legea mea. 

— Nu ţi-a cerut să te turceşti? 

— Nici vorbă! Acum vreo 60 de ani, chiar şi fiul dogelui 
Veneţiei, vestitul Aloisio Gritti, era dregător otoman, dar 


creştin pînă la moarte. 

— Am auzit şi eu cîte ceva despre acela, de la moşnegi, 
cum că fusese pedepsit pentru că se sumeţise asupra lui 
Petru vodă Rareş de la Suceava, dar nu prea ştiu cum a 
fost. 

— A vrut şi el să stringă laolaltă cele trei mari ţinuturi 
româneşti, cum a făcut în urma lui răposatul Mihai cel 
Viteaz şi, ca şi el, a plătit cu capul. Vezi numai că Gritti 
ar fi vrut ţara pentru sine şi fiii lui, şi de aceea n-a putut 
făptui Dacia în vechile ei hotare. 

— Eheei! Dacia... De copii visăm, din poveştile 
bătriînilor noştri, la acea ţară de odinioară, dar oare se va 
mai ridica vreodată? 

— Trebuie! răspunse Gaşpar cu hotărîre. Însă Dacia se 
va face cu sabia în mînă, aşa după cum a încercat Mihai- 
vodă, şi nu cum ar pofti craiul Bethlen Gabor, prin 
treburi politiceşti. Eu am să îmbin şi una şi cealaltă şi voi 
da viaţă unei Dacii în fruntariile ei fireşti. 

— Cuuum?! se miră Marcu, crezind că nu auzise bine. 
Şi domnia-ta voieşti... 

— Vezi-bine! Şi nu-i basm ce-ţi povestesc. Eu sînt solul 
padişahului ca să fac pace cu austriecii şi, dacă izbutesc, 
împăratul creştin mi-a făgăduit scaunul Ardealului, ori al 
Moldovei, ori al Ţării Româneşti, numai că eu le vreau pe 
toate trei laolaltă! 

Marcu dădu peste cap ulcica plină crezind că visează, 
ori se va fi îmbătat... Tînărul din faţa lui, care avea cam 
acelaşi număr de primăveri ca el, îl vrăjise cu vorbe 
trimise drept la inimă. Se vedea că era un om ales!... şi 
începu a se simți stinjenit să stea la masă cu el, bînd 
împreună ca doi ortaci de aceeaşi tagmă. 


— Atunci cum de-au cutezat tilharii să se atingă de 

măria-ta? 

— Oamenii aceia erau năimiți anume să mă prindă, 
căci ştiau lucruri tainice dintre mine şi prietenii mei. Ce 
mă îngrijorează însă este că duşmanii au pus mina pe 
acest inel, care nu putea fi decit la un om de mare 
credință. 

— Vor fi pus mîna şi pe om... 

— Altcum nu se poate! încuviință Gaşpar şi se scotoci 
la briu, de unde trase un pergament. 

Marcu nu ştia citi nemţeşte, abia o rupea cu vorba la 
nevoie, dar cunoştea destul de bine peceţile împăratului 
creştin. 

— Iată, continuă Gaşpar, am aici făgăduiala că mă va 
pune în locul lui Bethlen, dacă izbutesc să închei pacea 
cu turcii. Teamă mi-e că asta căutau tilharii şi trebuie s-o 
spun pe faţă că mare ispravă făcuseră. De nu te iveai tu, 
prietene, cine ştie unde mi-ar fi zăcut oasele în ceasul 
acesta... 

— Să te fi ucis? De ce n-au făcut-o pe dată? 

— M-ar fi dus la stăpinul lor şi acesta, poate chiar 
Bethlen, dacă ar fi trimis sultanului scrisoarea, două 
parale n-ai mai fi dat pe pielea mea umplută cu paie şi 
aruncată în Bosfor. Aleluia vise, şi nici pacea nu s-ar fi 
încheiat, spre marea bucurie a unora. După cum vezi, ţie 
îți datorez viaţa, şi n-ai să mă laşi de azi înainte să rămîn 
din nou singur! 

— Vezi, măria-ta... începu Marcu vădit încurcat. Eu am 
fost în slujba domniei şi măria-sa Tomşa m-a slobozit... 

— Şi cu ce te-ai ales? 

— M-a răsplătit cu aur, răspunse Marcu, dînd la iveală 


brîul de piele unde-şi ţinea averea dobîndită pînă atunci. 
39 


— Nu cu aur, prietene! Nu aurul domnitorului îți poate 
răsplăti inima vitează, cu aur se plăteşte şi nemernicia, 
dar aurul e înşelător şi se poate pierde, numai gloria 
neamului tău rămîne în veci! 

Gaşpar nimerise din plin mîndria lui Marcu. Aproape 
că se şi înduplecase să-i facă pe voie, barem un an... şi pe 
urma o mai vedea! 

— Cum le zici măria-ta, nu poate omul să nu te 
urmeze... Aşa să fie! 

Cuvintele înflăcărate împreună cu ulcelele de vin golite 
încălziseră inimile celor doi şi deodată, ca la un semn, se 
ridicară şi se îmbrăţişară cu căldură. 

— Şi cînd zici că să se facă pace între turc şi neamt? 
reluă Marcu, nerăbdător să afle cît mai iute ce va urma 
să fie. 

— De îndată ce mă văd în Praga, am şi căzut la 
învoială. 

— Păi să-i dăm zor, să se întimple cît mai curind! 

— Tot aşa poftesc şi eu, numai că duşmanii nu mă lasă 
şi se dau de ceasul morţii să mă înlăture. N-ai văzut? 
Cine ştie ce ne mai aşteaptă şi de acum încolo... 

— Cred că ar fi fost mai nimerit să fi apucat drumul pe 
la sîrbi şi să nu te fi avintat pe la noi, unde nu sînt 
suferiți păgînii. 

— Ai dreptate, dar atunci cum te-aş mai fi întîlnit? rise 
Gaşpar. 

— Soarta tot m-ar fi scos în calea măriei-tale. 

— Aceeaşi soartă mi-a şoptit şi mie că prin calea de la 
miazăzi se scurg toate chervanele şi solii, iar venețienii 
sint numai la o palmă de loc. Tot ea mi-a spus că se şi 
pregătise o capcană ca să nu mai ajung decit în fața 

sfintului Petru, la poarta raiului. 

— Venețienii? Ce treabă au cu înălțimea-ta?! 

— Dogele încă se află în război cu sultanul şi nu-i este 
deloc pe plac dacă împăratul creştin încheie lupta cu 
turcul. Pacea să vie cît mai tirziu, ca să fie slăbită puterea 
turcului. 

— Păi, n-ar fi mai bine? 

— Ar fi, dacă austriacul ar mai avea putere să ţină 
piept, dar s-a sleit de tot. Eu pe el îl scap, dacă-i aduc 
pacea din partea turcului. Pe de altă parte şi sultanul s-a 
săturat de hărțuielile dinspre miazănoapte şi pofteşte să 
se împace. Vezi, deci, că greu n-ar fi, de nu şi-ar băga 
coada oamenii dogelui. Pentru asta am apucat calea 
Banatului, şi de s-ar fi ivit altă primejdie prietenii mei de 
la Praga m-ar fi înştiinţat, cum de fapt au şi făcut-o, dar 
în alt fel. 

— Asta n-o mai înţeleg. 

— De tine nu mă feresc, Marcule, şi iacă, ţi-oi spune: 
un căpitan, Hans Oster, avea să-mi iasă în întimpinare pe 
aste meleaguri şi să-mi fie călăuză. Nu putea veni cu 
oaste, nefiind ţara lor, dar şi numai el singur tot ar fi fost 
de folos. În locul lui au venit însă cei pe care-i ştii, cu 
inelul şi cu vorbele tainice de cunoaştere. De asta cred că 
Oster a încăput pe mîna duşmanului care, ardelean ori 
venețian, va fi aflat taina mea. 

— Dar barem să fi luat cîțiva spahii în preajmă, cînd 
te-ai întîmpinat cu tilharii... 

— De unde să ştiu? Mi-au spus că Oster mă aşteaptă 
în pădurea alăturată. Turcii nu trebuiau să afle de 
umbletele mele în afara poruncii padişahului, şi aşa am 


căzut în capcană. Am avut noroc cu tine! 

Din nou goliră ulcelele, dar începuse a li se face foame. 

— Parcă a mai rămas ceva de la cină, zise Gaşpar 
uitindu-se prin odaie. Pe lingă plănuiri, mai avem 
trebuință şi de cite ceva pentru burtă, o dădu el pe 
glumă. 

Marcu se ridică şi ieşi din odaie, întorcîndu-se curînd 
cu uica Lăzărel, care nu mai era aşa de vesel ca în ziua 
trecută. 

— Mai întîi rogu-mă de iertăciune că muierea mea cea 
proastă nu cutează să vină înlontru cu nescar bucate, 
dar nu întîrzie. 

Se aşeză la masă şi, umplindu-şi şi el o ulcică, 
închină: 

— Năroc să dea Dumnezeu şi numai bine! De rele, aibă 
parte răii!... Apăi, copii, veşti bune nu am a vă da, decît 
numa că paşa de la Cimişoara a dat socoată pentru toate 
răutățile ce le-a făcut şi s-a dus dracului! 

— A plecat? întrebă Gaşpar, după ce Marcu îi tălmăci 
vestea. 

— Ba! l-a retezat careva beregata, că s-au ridicat toți 
oamenii din tirg asupra lui, cu furci şi topoare, pustiind 
cetatea. 

— Am spus mereu că Hadir e un prost, făcu Gaşpar cu 
ciudă. Un desfrinat şi un beţiv, care n-a ştiut să se facă 
iubit nici măcar de oştenii lui. Nu-i nicio pagubă, numai 
că pentru noi nu va fi bine. 

— De ce?! se miră Marcu. Ce-avem noi cu el? 

— Dacă-i răzmeriță la Cimişoara, are să fie greu să 
trecem printre cei de acolo şi eu am nevoie de oşteni de 
pază pe mai departe. Aşa, vom fi siliți să ne strecurăm 


într-ascuns, ceea ce nu se prea cuvine pentru solul 

padişahului. Dar de cătanele de aici ce mai ştie? 

— Păi asta-i potca! S-a aflat că doi drumeţi, din care 
unul îmbrăcat ca turc, au pătruns aseară şi Czobor o 
poruncit să fie încuiate porțile pînă or fi aflați ăi doi, 
răspunse gazda. 

— Ce-ar trebui făcut? Că n-aş vrea să pață ceva uica 
Lăzărel... 

— Se-nţelege! zimbi Gaşpar. Plecăm înainte de a ne 
prinde aici! 


RÄZMERIȚH 


AZAPUL DE STRAJĂ LA POARTA CETĂȚII, om trecut 
de prima tinerețe avusese şi el un fiu care ar fi putut fi de 
virsta băiatului ce plingea deznădăjduit că nu-i îngăduia 
să iasă în tîrg. Fu cuprins de înduioşare şi-i zise cu voce 
părintească: 

— Bre Ali, de ce nu pricepi tu că-i spre binele tău să nu 
te duci printre afurisiții de ghiauri de-afară? Nu-i auzi 
cum răcnesc pe limba lor spurcată, împotriva noastră? 
Mai pe urmă, om mai vedea! 

Tînărul chiar să fi vrut n-ar fi putut scoate o vorbă, 
plingîndu-şi soarta blestemată. 

— Ce ţi-e şi cu copiii ăştia mofturoşi! Cum nu le faci pe 
voie, cum bocesc. Ruşine! Hai, nu mai plinge! Omar al 
meu n-ar fi făcut ca tine... ori mai ştii?! 

Oşteanul îşi şterse pe furiş o lacrimă, după care se 
întoarse spre Ali: 

— Păi dacă zici că luminăţia-sa însuşi te-a trimis în 

tîrg, se cheamă că-i mai mare decit Ibrahim-efendi, aşa 
că eu nu m-oi pune cu porunca stăpinului. Te las să 
treci. Hai! 

Îl apucă binişor pe după umăr şi-l îndreptă spre ieşire. 
Tinărului prinse a-i zvicni inima, nevenindu-i să creadă 
că-l lasă cu adevărat. Se opri o clipă uitindu-se întrebător 
în ochii azapului, dar văzindu-i zimbetul se aplecă pe 
dată şi-i sărută mina cea aspră şi bătătorită, apoi o 
zbughi spre lumea celor vii... 

— Copil! Ce să-i faci? murmură în urma lui oşteanul, 
privindu-şi mîna sărutată şi stropită de lacrimi. Copil! 
mai zise el ridicînd din umeri. 

Ibrahim Tavil nu s-a întristat şi nici nu s-a miîniat cînd 
a dat peste leşul lui Hadir, încredinţat fiind că aşa era 
firesc sa sfirşească un ticălos ca el. Simţea că i se luase o 
piatră de pe inimă şi dacă s-ar fi aflat de față cu ucigaşul 
l-ar fi răsplătit cu două pungi burdugşite... „Dar cine s-o fi 
făcut?!” se gindea el, cînd îi veni în minte fața 
înspăimiîntată a lui Ali, pe care-l găsise în apropierea 
porții. Ce-i drept, atunci nu i s-a părut chiar aşa, dar 
acum... „Să ştii că băiatul l-a văzut pe făptaş şi încerca să 
fugă de frica lui”, îşi zise. „De bună seamă că şi ucigaşul 
l-a văzut pe copil şi acum îl caută să-i sucească giîtul. 
Asta-i! Pentru asta se speriase bietul Ali”... 

Porunci să fie ridicat leşul, urmînd a fi îngropat după 
datina musulmană, apoi gindul îi fugi iarăşi la tinărul 
martor, care-şi căuta scăparea pe undeva pe la poartă, 
căci de ieşit nu mai apucase, de bună-seamă. 

— Să fie adus la mine Ali! porunci el oştenilor din 
preajmă, fără a numi pe careva anume. Cătaţi bine şi pe 
dată să mi-l înfățişaţi! 

După vreo două ceasuri de cercetare, se întoarseră pe 
rind, fără ca vreunul să fi dat de urma băiatului. 

— Aţi scotocit peste tot? 

— Da! 

— Nimic? 

— Parcă l-ar fi înghițit pămîntul, de nu va fi apucat să 
iasă pe poartă nevăzut de nimeni, răspunse unul. 

— Mai ştii?!... făcu gînditor Tavil. Chiar aşa s-o fi 
întîmplat! Poate că se află undeva în pămînt, căci pe 
poartă n-avea cum să iasă. Dacă vedeţi urme de pămînt 
proaspăt, săpaţi şi poate daţi de leşul băiatului. 

În răstimp se ivi şi Kerim-efendi, alaybeyul ce-l 
pierduse pe Gaşpar, uluit de vestea căzută ca un trăsnet. 

— Nu cumva şi pe beyul meu l-or fi căsăpit? întrebă el 
in şoaptă. 

— N-are nicio legătură una cu alta, i-o reteză dizdarul. 
Numai în oraş trebuie cercetată pricina şi socot că este 
fapta vreunui ghiaur, strecurat pe furiş, ca să nu mai fie 
traşi copiii în ţeapă, cum poruncise răposatul. Dacă s-ar 
fi îndeplinit nesăbuita poruncă, abia atunci... 

Nu-şi putu însă urma firul, căci la picioarele 
alaybeyului se năpusti un spahiu, suflind ca un gînsac. 

— Ce veste, Mahmud? Aflat-ai cumva băiatul? întrebă 
Kerim. 

— Înălțimea-ta, eu vin din tîrg şi abia scăpai cu zile. S- 
a strîns puzderie de lume, cu furci şi topoare, izgonindu- 
ne cu pietre. Acuma vin asupra cetăţii şi nu cred să mai fi 
scăpat vreunul dintre ai noştri, de nu va fi avut cal. 

— Asta ne mai trebuia! se încruntă Tavil. Aşa-i cînd îşi 
bagă Şeitan coada. Am zis eu să nu-i răscolim pe 


blestemațţii de ghiauri cu porunca... 

Se opri însă, fiind de faţă şi Kerim, despre care nu ştia 
în ce ape se scaldă. 

—A vrut să-l găsim pe Gaşpar-beg, încercă sfios 
alaybeyul să ia apărarea răposatului paşă. 

— Pe dracu! înjură dizdarul. Nici nu ştim măcar dacă-i 
prins ori se va fi aflînd undeva la taclale, iar noi dăm vina 
pe ghiauri. Dacă treaba a fost ticluită mai dinainte, după 
cum ai spus, atunci oricum nu i-ar da drumul solului, 
chiar de-am ucide pe toţi locuitorii Tamasvarului. Acuma 
cum să mai ieşim din cetate să-l căutăm?! 

— De, ştiu eu? ridică din umeri Kerim. 

Din afara zidurilor se auzea mare larmă şi strigăte de 
furie, ba şi cîteva împugşcături răzlețe. 

— Să potolim mai întîi mulțimea şi să-i trimitem pe la 
casele lor, gîndi Tavil cu voce tare. Pe urmă om vedea! 

— Să nu dau o roată cu spahiii mei? se băgă alaybeyul. 

— De ei aş avea trebuinţă în alt chip. Cu toţii să fie 
strîinşi în preajma porții şi să aştepte călare pînă oi face 
eu vreun semn. 

— Bucuros! încuviință Kerim, căruia mintea îi rămînea 
în urma braţului. 

Tavil porunci ca întreaga suflare a cetăţii care putea să 
țină o armă-n mină să se adune în fața porții celei mari. 
Mai porunci să fie aduse încă două balimezuri şi să fie 
îndreptate asupra mulțimii. 

Dar în loc să se înspăiminte, ghiaurii începură a 
arunca cu pietre la vederea celor două guri 
amenințătoare. Ba unii loveau cu toporul în poarta de 
lemn, aşa că nu mai era vreme de pierdut. Dizdarul 
încălecă pe un armăsar arăbesc şi, în fruntea spahiilor, 


porunci să se deschidă poarta. 
46 


Văzindu-l, şi cei mai îndrăzneţi se traseră îndărăt, 
lăsînd un loc gol între răsculați şi oşteni, care nu se 
clintiseră încă. Atunci se ivi crainicul cetății, 
binecunoscut tirgoveţilor, şi, îndreptindu-se călare spre 
mulțime, începu a striga: 

— Ascultaţi, oameni buni! Înălțimea-sa Hadîr-paşa a 
fost ucis mişeleşte de... 

Fu însă acoperit de tumultul mulțimii, a cărei frenezie 
nu mai cunoştea margini. Huiduieli şi chiote i se adresau 
fostului paşă plecat pe lumea cealaltă, cu urarea de a se 
opri numai în fundul iadului. 

Tavil zimbi mulțumit, văzînd întorsătura pe care o 
luau lucrurile, aşa că făcu semn crainicului să urmeze 
porunca dată. 

— Înălţimea-sa Ibrahim-efendi, dizdarul cetăţii noastre, 
a hotărît să vă trageţi fiecare pe la căşile voastre, fără 
stricăciune, şi nicio sminteală nu vi se va face pentru 
răzmerița, asta. 

Bucuria răzvrătiților deveni fără margini şi chiotele îl 
siliră la o destul de lungă aşteptare. Abia într-un tirziu 
izbuti să continuie: 

—  Porunca straşnică este ca nimeni să nu 
adăpostească ori să ajute pe ucigaşul milostivului nostru 
stăpin... 

— Huooo!... Huooo! 

—... ci, ca un cinstit supus, să se înfățişeze la 
dumnealui Ibrahim-efendi oricine va şti despre ucigaş... 

Ultimele cuvinte fură din nou acoperite de larmă, dar 
dizdarul nu se miînie, fiindcă nu-i păsa dacă se va afla 
vreodată cine a scăpat lumea de un asemenea ticălos. 


— ... aşijderea, cine are vreo ştire de locul unde se află 

luminăţia-sa Gaşpar-beg, solul măritului nostru padişah, 
Alah să-i hărăzească zile fericite... 

Oamenii păreau a nu mai da ascultare poruncilor, ba 
unii chiar începură a părăsi locul, îndreptindu-se spre 
casă. Încetul cu încetul, toată acea mulțime, zăgăzuiţi 
numai prin dibăcia lui Ibrahim Tavil, pieri ca prin farmec 
şi liniştea se aşternu deasupra oraşului. 

— Aferim,  dizdar-efendi, zise  încîntat  alaybeyul. 
Domnia-ta ai fi bun de beylerbey, şi n-am mai avea 
niciun necaz. 

Ibrahim primi  măgulit cuvintele stambuliotului, 
gîndind că i se va duce vestea la Poartă de isprava lui. 

— Avem să dăm noi şi de urma celui pierit. Trimitem 
olăcari în tot vilaetul Tamasvarului, precum şi iscoade şi 
nu se poate să nu dăm de el, cît de curind... 

Reintrînd în cetate, Tavil porunci scotocirea tuturor 
cotloanelor, doar de va da peste Ali, căci era de datoria lui 
să-l afle pe făptaş pină a nu veni viitorul valiu. Ştia că de 
la băiat ar fi putut afla ucigaşul, pe care l-ar fi pedepsit 
pe loc cu moarte uşoară, ca răsplată pentru fapta lui 
bună. 

În căutarea lui Ali s-au scos pînă şi pietrele care se 
mişcau cît de cît, dar zadarnic. Nimeni nu s-a gîndit la 
paznicul porții, iar peste ziduri numai păsările cerului ar 
fi putut trece. Dar vestea ajunse în cele din urmă şi la 
bătrinul azap lusuf, cel care-l făcuse scăpat pe copil, şi 
cum auzi se şi înfățişă dizdarului. 

— Stăpiîne, eu sînt vinovatul! 

— Tuuu?! se miră Tavil, nevenindu-i a crede. Tu să-l fi 
ucis pe Hadir-paşa?! 

— Nici gînd, efendi! Eu însă am dat drumul, pe poartă, 

lui Ali. Abia acum am aflat că-l caută pretutindeni, şi 
iată-mă-s! 

— Cum i-ai îngăduit să plece, cîtă vreme poruncisem 
să se încuie porțile? Pentru ce n-ai ascultat? 

— Începuse a plînge şi mi se rupea inima, dar mai pe 
urmă, cînd auzii că-i căutat, nu mi-a mai părut rău de 
ce-am făcut şi am venit eu în locul lui să capăt osînda. 

— Tu crezi că Ali?... holbă ochii Tavil. 

lusuf încuviinţă în tăcere. 

— Ţi-a mărturisit-o chiar el? 

— Să-mi fie cu iertăciune, nu, dar altul n-avea cine, că 
nimeni nu s-ar fi putut apropia de gitul înălțimii-sale, în 
afară de el. 

În mintea dizdarului se făcu lumină, dar rămase uluit 
de uşurinţa cu care bătrinul azap se învoia să treacă el 
drept vinovat. 

— Ştii că asta înseamnă să-ți pui capul, dacă zici că tu 
l-ai omorît pe beylerbey? întrebă el mai mult în şoaptă. 

— Eu îs bătrin, dar băiatul are viaţa înainte şi poate o 
mai face şi alte fapte bune! 

Lui Tavil mai că-i venea să-l îmbrăţțişeze pe acest 
oştean cinstit, dar se ţinu, punindu-i numai mîinile pe 
umeri. 

— Bre Ilusuf, tu ai băut cam mult şi drept pedeapsă 
Alah ţi-a luat mințile! Aşa ți s-a părut că i-ai dat drumul 
lui Ali, dacă ai apucat să spui cuiva. Cum s-ar fi putut ca 
tocmai tu să-mi încalci porunca?... Nu-i aşa? 

— Luminate stăpin, în viața mea ticăloasă n-am pus 
strop de licoare spurcată în gura mea. M-am ferit ca de... 

— Vezi? Tocmai pentru aceea, acuma, cînd ai gustat şi 
tu puţin, te-ai îmbătat pe dată şi Alah te-a pedepsit cu 

vedenia... Pe poartă n-a ieşit nimeni, nici musca! 

— Dacă aşa-i porunca, eu ce să zic? 

— Tu întotdeauna ai fost un oştean supus şi nici nu te- 
ar crede nimeni, dacă i-ai îndruga balivernele cu Ali, 
adăugă dizdarul bătindu-l pe umăr. 

Azapul făcu nedumerit cale întoarsă, zicîindu-şi în 
gînd: „Mare eşti tu Alah şi Mehmet îi profetul tău! Voi pe 
toate le ştiţi şi n-aveţi să vă mîniați pe robul vostru, dacă 
oi gusta şi eu acum din licoarea cea spurcată”... 


RĂSPLATĂ PRINȚULUI 


MIRKO SE UITĂ ULUIT LA CĂPITANUL CLADOVEI, 
nevenindu-i să-şi creadă urechilor. Baronul aici?! Cum de 
izbutise să le-o ia înainte? Se înțelege că în vreme ce ei 
dormeau în pădure. 

— De ce-o mai fi venit după noi, dacă ne-a avut la 
mînă în Caransebeş? întrebă Kocea. 

— Uiţi de încăierarea de la plecare? îl repezi Mirko. 

— Pentru numai atita nu se zbuciuma el să vă ajungă, 
alta poate fi pricina, căută să-i liniştească Decsy. 

Slujitorul care venise cu vestea rămăsese nemişcat, 
aşteptind porunca stăpînului său. Căpitanul însă îl mai 
întrebă: 

— Cînd a sosit luminăţia-sa? 

— Nu cu mult înainte, că nici n-a apucat să se 
dezbrace... 

— Aşa îi e obiceiul! dădu din umeri Decsy. Bine, poţi să 
pleci, iar de te-o întreba spune că ne ducem pe dată. 

Mirko săltă capul, fulgeriînd cu privirea. 

— Doar n-ai în gînd a mă vinde, chiar domnia-ta, 
căpitane?! Eu de bunăvoia mea am venit aici şi nu 
poftesc a mă da prins „beutorului de sînge”. 

— Dar cine a zis că te duci la el? zimbi Decsy. Au n-a 
poruncit el să-i duc pe cei doi oameni care-s la mine? De 
unde să ştie că voi sînteți aceia? Am să mă înfățişez cum 
a vrut, dar cu alţii în locul vostru. 

— Şi noi?! se miră Kocea. 

— Vă strecuraţi binişor în vreme ce eu m-oi duce la 
baron şi după ce-ţi ieşi din Cladova nu eu vă voi povăţui 
ce aveți de făcut. 

— Ştiam eu că dumnealui căpitanul n-are să ne dea 
vînzării, zise iarăşi Kocea cu fața numai zîmbet. 

Decsy îi lăsă să se descurce, contînd pe şiretenia lor, 
iar el, chemindu-şi două slugi credincioase, porni spre 
hidoasa încăpere, stropită nu de mult cu sîngele lui 
Oster. 

— Nu te aşteptai să mă vezi aşa curînd, nu-i aşa? rînji 
Czobor. 

— Drept să spun, nu, luminăţia-ta! 

— Unde-s cei doi? 

— Aicea-s! arătă el spre însoțitori, dar, nu vă fie cu 
supărare, sînt cinstiți şi oamenii mei de credinţă. 

— N-am eu treabă cu ei, se răsti baronul. Te întreb de 
străinii ce ţi-au venit acuma. 

— Ei sînt! 

— Cum ei?! se înfurie Czobor. Străjerii mi-au spus c-au 
intrat doi călăreţi ce păreau osteniți de drum. Unde-s? 

— Despre alţii eu nu mai am ştire, dar, ce-i drept, şi ei 
vin de la Caransebeş, unde-i trimisesem săptămîna 

trecută. Azi în zori au pornit spre casă şi iată-i ajunşi 
acum. Aşa-i mă? întrebă el slujitorii. 

— Întocmai, măria-ta! răspunseră amîndoi deodată. 

— Hm! pufni înciudat baronul. Nădăjduiam să fi fost 
turcul şi tovarăşul lui, după cum îmi spuseseră nişte 
neguţători. Cică goneau caii nebuneşte către cetate şi mi- 
am zis că n-ar putea fi decit cei ce se fereau de mine. 
Cine să fi fost atunci? 

— Care turc, înălțime? făcu pe prostul Decsy. 
Neguţătorii, da! Au plecat însă, încă de ieri de la amiază, 
iar altcum, picior de păgîn n-a călcat între aste ziduri. 

— Lasă că ştii tu despre cine-i vorba, i-o reteză 
baronul. Doar ai fost de față cînd a mărturisit neamţul 
acela şi tu mi-ai dat pe nemernicul de sîrb. 

— Şi nu l-a prins? 

— Prins pe dracu! Ticălosul nu era decit un fricos şi pe 
deasupra mi-a mai ucis şi citeva cătane, ieri-seară. Cred 
că era înţeles cu turcul. Ah, dacă pun mina în ceafa lui... 

Decsy nu apucase să afle de moartea hotnogului, care 
era dintre oamenii baronului, nu ai cetăţii, îl ştia însă de 
om al dracului. Baronul îi povesti ceea ce îşi închipuia el 
că s-a petrecut cu prinderea lui Grazziani, dar fără să 
arate şi vina lui. Ar fi plecat să-i ațină calea spre 
Timişoara, dacă nu erau afurisiții de neguţători să-i 
spună de cei doi călăreţi fugari. 

— Vezi că am trebuinţă de un olăcar vrednic, urmă el, 
pe care să-l trimit la alteţa-sa la Deva. 

— Găsesc eu! răspunse Decsy străfulgerat de un gînd. 

— Atunci să-i pregătesc o scrisoare, să-i spun ce-am 
făcut pînă acum şi să trimită pe careva să-i ațină calea şi 
înspre Arad. Ai grijă că am poruncit să nu mai iasă 

nimeni din cetate fără voia mea, că eu încă mai gindesc la 
cei doi fugari... de n-or fi fost sîrbul cu tovarăşul lui, care 
au scăpat aseară de cătanele mele, ca prin minune. 

— Nu prea cred... 

— Ba să crezi! îl opri baronul. Nici nu-ţi dai seama ce 
ai dracului sînt haiducii ăştia, care nu-s nici ţărani, nici 
ostaşi. Oricum eu am pus oameni de nădejde la poartă, 
să nu cerce careva! 

— Dar olăcarul? 

— Acela da! De altfel va avea şi scrisoarea cu pecetea 
mea şi slujitorii ştiu că nu trebuie să-i facă greutăți. 

Czobor intră în cancelaria cetăţii în vreme ce Decsy se 
zori să dea peste Mirko şi Kocea, mai înainte de-a ajunge 
la poartă. Din păcate erau chiar acolo, certindu-se cu 
străjerii ce nu voiau să-i lase să plece. 

— Dar scrisoarea pentru alteța-sa, v-a dat-o domnul 
baron? întrebă Decsy, apropiindu-se liniştit de ei. 

Kocea rămase cu gura căscată, dar Mirko pricepu că 
era vorba de un vicleşug care urma să-i scape şi vru să 
răspundă, însă căpitanul urmă fără să-i ia în seamă: 

— Mai aşteptaţi aici, că mă duc eu însumi s-o aduc! 

După scurtă vreme se înapoie cu o taşcă, pe care le-o 
întinse în grabă. 

— lacă, aici aveţi hîrtia, cu pecetea luminăţiei-sale! Nu 
care cumva să vă abateți din cale, că-i zor nevoie mare să 
trimită oşteni pe urmele unor ticăloşi. 

Stringerea de mînă a lui Decsy îi spuse lui Mirko mai 
mult decit vorbele, aşa că nu mai întrebă nimic, ci îşi 
văzu de drum, împreună cu Kocea. Oamenii lui Czobor se 
uitară uimiți, dar, fiind şi căpitanul cetăţii de față şi 
scrisoarea stăpinului lor, nu mai ziseră nimic. Haiducii 

însă dădură pinteni luînd-o în galop spre Deva, aşa cum 
fusese vorba. 

— Doar n-o să mergem la prinț? se îngrijoră Kocea 
oprind fugarul. 

— De ce nu? zimbi Mirko. Să vezi ce renghi avem să-i 
jucăm domnului baron! Nu ştiu ce naiba o fi scriind aici, 
dar n-am de gînd să i-o dau alteţei-sale. 

— Şi ce-ai să faci? 

— O să vezi!... 

În odaia de sfat a cetăţii din Deva, alteța-sa 
ilustrissimă Bethlen Gabor punea ţara la cale împreună 
cu sfetnicul său de taină, Ugrai Jeno. 

— Alteţa-voastră nu are de ce să fie îngrijorată, spunea 
Ugrai, după cîte îmi aduc aminte Czobor dintotdeauna a 
dus la bun sfirşit slujbele poruncite. Dreptu-i că lasă 
mult sînge şi blestem pe unde trece, dar altcum nu se 
poate în vremurile de astăzi. 

— Jeno dragă, nu de sînge mă tem eu, ci ca nu cumva 
să fim înşelați cum că Gaşpar ar avea asupra lui 
făgăduiala împăratului. Atunci nu ştiu cum aş mai scoate 
cămaşa la Poartă, oprind solul sultanului, fără pricină. 

— Asta cam aşa-i, încuviinţă sfetnicul. Dar de s-o 
găsi? 

— Ei bine, atunci s-a zis cu Grazziani! Şi nu numai 
atit! Dacă Ahmed ar vedea amestecurile nemților în ţara 
noastră se va înfuria şi-l va pali pe habsburg. 

— Dar nici sub turci nu-i bine, cuteză Jeno. 

— Ai dreptate, dar între două rele o alegi pe cea mai 
mică, sună o veche zicală. Pînă acuma s-a văzut că tot cu 
păginii eşti mai slobod decit cu creştinii. Pentru asta 


poftesc să-l dau în vileag pe Grazziani - omul cu două 

feţe. 

— Nu-i scapă lui Czobor, ilustrissime, de-ar fi să-l taie 
bucățele pe acest italian. Numai să aibă scrisoarea cu 
pricina asupra lui, că altcum baronul e în stare să-l facă 
să mărturisească prin cazne că a uneltit contra 
sultanului şi asta nu-i de ajuns. Am mai putea spune la 
nevoie că a încălcat ţara noastră fără ca noi să ştim cine 
este. 

N-apucă să-şi termine bine vorba, că uşa se deschise 
şi un copil de casă intră plecîndu-se ceremonios. 

— Ce s-a întîmplat?! se miră prinţul. 

— A sosit un olăcar de la Cladova spunind că are să vă 
spună ceva numai alteţei-voastre, de la baronul... 

— Adă-l aici! se repezi Bethlen. 

— E cam murdar... 

—Aşa cum arată! 

Pajul ieşi cu aceeaşi plecăciune şi introduse olăcarul, 
care cum intră pe uşă puse un genunchi la pămînt. 

— Ai scrisoare, ori spui prin viu grai? întrebă prinţul. 

— Măria-ta, am învăţat pe de rost, dar nu mi-i îngăduit 
să spun decît numai alteţei-voastre, răspunse Mirko, 
uitindu-se la Ugrai. 

— Poţi vorbi liniştit, dacă-ți poruncesc. 

Haiducul trase aer în piept şi săltind fruntea închise 
ochii, apoi începu cu vocea ridicată: 

— Înălțimea-sa domnul baron Czobor Istvan, prea 
bunul meu stăpîn, a spus că omul prins a scăpat şi alteța 
voastră să grijiți de pază la Inău şi Chioar, căci luminăţia- 
sa va merge pe urmele lui. Atît! 

— Inău?!... Chioar?!... îngăimă Bethlen uitîndu-se la 
Ugrai. Baronul tău s-a ţicnit, Jeno! Auzi neobrăzare? Să- 

mi poruncească mie?! 

— Aşa te-a învăţat stăpînul tău să vorbeşti? îl întrebă 
Ugrai pe Mirko. 

— Înălțimea-sa domnul baron Czobor Istvan, prea 
bunul meu stăpîn, a spus că omul prins... 

— Hoo! Ce, iar o iei de la început? se răsti prinţul. Ceva 
scris nu ţi-a dat? 

— Nu, măria-ta! A spus... 

— Destul! se băgă Jeno. 

— E timpit de tot, ca şi stăpinul, făcu batjocoritor 
Bethlen. Jeno, oferă-i tu ceva bani şi dă-l afară. Cu 
baronul ne vom socoti cum se cuvine pentru astă 
neruşinare. 

Lui Mirko îi venea să sară în sus de bucurie, căci 
tocmai asta voia, ca prinţul să-l pedepsească pe „beutorul 
de singe”. Se tinu însă, făcînd mai departe pe prostul 
pînă ce părăsi încăperea, după ce Ugrai îi aruncase o 
pungă cu bani. 

— Place-ţi? întrebă Bethlen rămas din nou cu sfetnicul. 
Parcă am simţit că aşa are să se întimple cu dobitocul de 
Czobor! Barem să nu fi făcut vreo boacănă, întrucit am 
înţeles de la omul lui că nu l-a prins pe Grazziani. 

— Zicea că i-a scăpat, dar asta poate să însemneze că 
i-o fi luat scrisoarea, însă ce să caute la Ilnău, ori 
Chioar?!... 

— Nişte vite încălțate, şi el şi solul lui! 

Cu mîinile la spate, Bethlen se plimba furios prin 
dreptul ferestrei. În vale, la poalele muntelui, se întindea 
tirgul Devei, casele înstăriților acoperite cu olane roşii, 
dar şi mahalalele calicimii, pline de cîini şi de copii ce se 
zbenguiau toată ziulica, pînă cînd erau mai răsăriți şi 

buni de muncă. Tot pe acolo se aciuiseră şi olahii, care de 
mult fuseseră izgoniți din preajma dealului cetăţii, spre a 
face loc saşilor şi ungurilor. Cerul făgăduia mai zilele 
trecute să se arate senin şi însorit, însă acum îşi trăsese 
o perdea de nori plumburii, cernind o burniță vineție 
asupra caselor şi copacilor abia înmuguriți. 

— Ce-ar fi dacă ne-am bizui şi pe vicleşug în treaba 
asta? curmă liniştea Ugrai. 

— Ce vrei să spui?! întoarse capul principele. 

— Unde n-a izbutit Marte, poate să cîştige Afrodita! 
zimbi cu înţeles istețul sfetnic. 

— Vrei să amestecăm şi femei? 

— În niciun caz! Numai pe Agnes! 

— Păi, ea ce-i?! 

— Sluga supusă a alteței-voastre, dar mai presus de 
toate cea mai ascuțită minte ce a putut clădi vreodată 
Satana. 

— Jeno dragă, zimbi prințul. De te-ar auzi ce părere 
bună ai despre ea, Agnes te-ar îmbrățişa cu toată 
căldura... 

— Departe de mine gîndul de-a o bîrfi, ci mai degrabă 
mă închin în fața iscusinței minții şi a frumuseții 
desăvirşite a contesei. 

— Ştii bine însă că ea fără Iulia Mikes nu se încumetă 
niciodată la drum. Amîndouă parcă ar fi una! 

— Nu şi în pat, alteţă, făcu Ugrai, aruncindu-i o privire 
plină de înţelesuri. Altcum, se împlinesc una pe cealaltă. 

— Vrei să fii răutăcios, prietene, răspunse Bethlen fără 
supărare, ba chiar cu oarecare fudulie, căci el o cunoştea 
şi mai bine pe Rozsnyai Agnes, stăpina de la Galda. Drept 
să-ți spun, nu m-am gîndit la ea şi poate că ar fi fost mai 

bine s-o fi trimis de la bun început, fără să-l mai fi băgat 
pe măgarul de Czobor. Auzi la el, să-i ațin eu calea la 
Inău... Cine ştie cum se va fi năpustit fiara de baron, 
înspăimîntînd tot ţinutul, iar Grazziani nu putea să nu 
afle de sosirea lui. 

— Nicicînd fiicele Evei n-au dat greş... 

— Cu atît mai mult Agnes, fiica lui Belzebuth, după 
cum spui tu, i-o reteză Bethlen luminîndu-se iar la chip. 
Prea-bine, cheam-o! 

— Pe amîndouă! 

— Nu-i nevoie, ştii bine că nu vine una fără cealaltă, 
fiind şi vecine de moşie, că doar Mikloslaka îi la doi paşi 
de Galda. 

Ugrai încuviinţă din cap. 

— Va trebui să le trimitem la Temesvar, chiar în 
cetatea valiului, spuse el. Dacă Czobor l-a băgat în 
sperieţi pe Grazziani, acesta va căuta sprijinul paşei de 
acolo şi va trece în pustă pe la Gyula. 

— Vorbeşti de parcă ţi-ar fi destăinuit însuşi veneţianul 
gîndurile lui, dar tot aşa socot şi eu şi nici nu poate fi 
vorba de Inău. Fetele noastre vor trebui să se descurce 
mai înainte de a pătrunde pe pămînturile paşalicului de 
Buda, căci pe acolo se vîntură mai cu uşurinţă iscoadele 
habsburgilor. 

— Asta ar însemna ca Agnes să se afle în brațele lui 
Grazziani în mai puţin de două zile. 

— Chiar în braţe, Jeno... am auzit că italianul e tînăr, 
nu-i de lepădat şi doar ştii cum e neamul lor! 

— Sînteți cumva gelos, alteță? Agnes e în stare să facă 
orice pentru principele Transilvaniei... 


Bethlen roşi pînă în virful urechilor, dar sub făloasa 

lui barbă nu i se putea ghici roşeața. 

— Aş pofti să-l ştiu pe Grazziani la picioarele contesei, 
dar... mă rog! Binele ţării e mai presus de orice! Oricum, 
n-ar strica să fie mai zgircită cu farmecele ei pentru 
străin. 

— Cum văd eu, alteța-voastră încă n-a uitat-o pe 
contesă? 

— Vezi tu, Jeno, eu nu am voie să dau uitării pe 
niciun supus al domniei mele! se înveseli principele 
Transilvaniei. 

În răstimp, Kocea aştepta cu inima cît un purice să 
vadă ce se va alege din cutezanţa tovarăşului său. Acuma 
chiar că şi-ar fi lăsat pielea pe băț de punea gabja pe ei 
„beutorul de sînge”. N-avea de unde să ştie el că acesta se 
şi grăbise să apuce calea spre Timişoara, trecînd din nou 
prin Caransebeş şi luîndu-i urmele lui Gaşpar Grazziani. 

Mirko se ivi ţanţoş, săltind în podul palmei punga 
dobindită. 

— Aşa se răsplăteşte slujba făcută cu credinţă! pufni el 
arătindu-i lui Kocea banii. Hai să mergem la „Lina de aur” 
să numărăm cîți galbeni or fi în ea! 

Abia atunci îi veni şi lui Kocea inima la loc, iar după ce 
se ghiftuiră bine din bucatele vestitului han din Deva, 
vinul de Ighiu îi făcu să uite cu totul de baronul Czobor. 
Din păcate n-au apucat să-şi numere mai întîi averea, ci 
l-au chemat pe hangiu, chipurile să se grozăvească şi față 
de el cu răsplata prinţului. 

Stăpinul se apropie cu ploconeli şi-i sticliră ochii 
văzind că sărăntocii aveau cu ce să plătească, fiindcă 
dintru început se cam codise să le dea de mîncat şi de 


băut. Numai privirea lui Mirko l-a făcut să se înduplece. 

Acum se liniştise, dar şi el şi mugşterii holbară ochii cît 
cepele văzînd că din pungă nu se răsturnau decît aspri 
turceşti, care, deşi mulți, nu păreau a fi destui pentru 
plată. 

— Ce înseamnă asta? îngăimă hangiul. 

— Bani! nu vezi? Bani cu care ne-a răsplătit alteța-sa, 
aşa că nu cîrti, pentru cele două hartane de berbec... 

— Vă bateţi joc de mine, golanilor? se înroşi jupînul... 
Ei bine, vedeţi voi pe dracu! Aţine-te, Pişta! 

O namilă de ţigan buzat se ridică proptindu-se într-o 
măciucă. Apoi, cumpănindu-şi cumplita armă, se apropie 
de ei. 

— M-ai strigat, stăpine? mormăi acesta cu voce groasă. 

— la vezi, mă! Scutură-i pe sărăntocii ăştia că poate 
mai găseşti ceva creițari dosiți, iar de nu, trage-le o 
mardeală bună, să nu uite c-au mincat de pomană la 
mine! 

— Apăi, dacă aşa ţi-i vorba, sări Mirko, atunci se 
schimbă socoteala... 

Cît ai clipi, scoase un hanger şi se repezi la hapsiîn, 
apucindu-l cu o mină de grumaz, iar cu cealaltă 
proptindu-i tăişul în beregată. 

— Adă banii înapoi nemernicule, dacă nu ţi-s pe plac! 
şi făcu semn lui Kocea să înşface punga. lar tu, tigane, de 
nu arunci bita şi nu şezi blind, rămii slugă fără stăpin, că 
ţi-l belesc ca pe porc! 

Toţi cei cîțiva muşterii rămaseră înmărmuriți de 
cutezanța haiducului, iar Pişta, rînjind, făcu un pas mai 
aproape. 

— Stai în loc, Pişta, că ăsta-i Mirko, haiducul! se auzi o 
voce. 

— Întocmai! se fuduli Kocea. Nădăjduiesc că auzit-aţi 
de noi? 

— Nu mă ucide! horcăi hangiul. Ia-ți banii... 

— Aşa am să şi fac! răspunse Mirko, neslăbindu-i 
strinsoarea. Dar mai întîi porunceşte ţiganului tău să se 
domolească, altfel eu nu ştiu multe! şi-l îmboldi cu 
hangerul. 

— Pişta, ţipă bita şi şezi în loc! gifii el, cu toate că 
Mirko îi slăbise anume strinsoarea ca să poată vorbi. 

Tiganul dădu nepăsător din umeri şi se trase înapoi, 
aşezind măciuca pe o masă şi aşteptind parcă să vadă ce 
se va mai întîmpla. 

— No, aşa-i bine, drăguțule! rînji Mirko, fără să-i lase 
grumazul. Şi zici că nu-ţi plac banii mei?... iacă, mie îmi 
plac ai tăi şi fă bine porunceşte să-mi aducă aici o sută 
de ducați! 

— Vaaai de mine, păcatele mele! se tingui hangiul. De 
unde să scot atita bănet? De mi-i tăia bucățele şi tot nu 
scoţi pe mine atita! 

— Pe tine nu, că eşti numai osînză, dar nu mai zăbovi, 
că n-am vreme! 

— Cincizeci! icni jupînul, îmboldit din nou. 

— Nu mă  tîrguiesc! Numai atita să prețuiască 
scirbavnica ta viață? Vrei să-mi cat eu singur? la vezi 
Koceo! 

Acesta se îndreptă mai întîi spre ţigan şi-i luă măciuca 
din față, după care se duse şi trase uriaşul zăvor de la 
uşă. 

— la trageţi-vă şi voi mai laolaltă! porunci Kocea spre 
cei cîțiva mugşterii, ameninţindu-i cu bita. Puneţi pe masă 
cuțite, săbii şi pistoale, că de nu, vă cer şi pungile! 

Cu toţii se grăbiră să îndeplinească voia temuţilor 
haiduci, dar în afară de două bricege şi un hanger nimeni 
nu mai avu arme. 

— Faină treabă, Koceo! încuviinţă Mirko, ţinîndu-l bine 
pe hangiu. Acuma ia spune cu binişorul unde să caute, 
că... na, mă jur să nu-ţi iau mai mult! 

— Barem şaptezeci... încercă să se tirguiască acesta. 

— Nu ne-nţelegem, şi-i bai! Koceo, ia aprinde o feştilă 
să-l vedem mai bine pe jupin! Ard de nerăbdare să-i rad 
barba, dar cum n-avem vreme, i-o pîrlesc ca la porc... 

— Îţi dau, tilharule! izbucni hangiul înfricoşat. Vedea- 
te-aş în ştreang, nemernicule, îți dau!... Mă sărăceşti... 

— Las” că scoţi tu alții, rînji Mirko. Şi bagă de seamă să 
vorbeşti mai frumos că mă miînii şi nu-ți mai cer nimic! 
Ce dracu te tot văicăreşti? Doar ţi-am arătat şi ție cum 
m-a răsplătit pe mine prinţul, şi nu m-am văitat. Eu îţi 
cer nişte bani, doar cu împrumut... 

Deodată se auziră nişte bătăi în uşa de la intrare. 

— Deschide, jupine! Ce, ai închis ziua-n amiază 
mare?... Hei, n-auzi? Deschide! 

— Cătanele! spuse unul din încăpere. Caraula! 

În ochii hangiului licări nădejdea, dar iute se stinse, 
căci tăişul din beregată îi aminti în ce stare se afla. 

— Heei, jupîne, se auzi de afară. Păţit-ai ceva? 

Mirko îşi reveni pe dată şi porunci lui Kocea să tragă 
brăcinarul cîrciumarului, cu care să-l lege, iar celorlalți le 
şopti că de scot vreo vorbă dă foc la cîrciumă să ardă 
peste ei. 

Dar a fost îndeajuns o clipită de nebăgare de seamă a 
lui Kocea, ca să-i strice plănuirea lui Mirko. Trecînd prin 


dreptul lui Pişta, acesta îl pocni zdravăn în moalele 

capului cu pumnul lui de matahală şi Kocea se prăbuşi 
ca o cîrpă. Apoi, cu o iuțeală greu de crezut pentru 
asemenea  namilă, se repezi asupra  hangiului, 
răsturnîndu-l peste Mirko şi prăvălindu-se toţi trei la 
podea. Cîrciumarul începu să strige după ajutor, iar Pişta 
se aşeză cu toată greutatea peste Mirko, înăbuşindu-l. Un 
muşteriu trase zăvorul şi caraula pătrunse în odaie. 


ÎN CODRII TIGRECIULAII 


CU TOATE CĂ PRIMĂVARA VENISE şi pe meleagurile 
de la marginea vestitului codru ce se întindea de o parte 
şi de alta a Prutului pînă hăt departe către vărsare, satul 
Pojorita era pustiu. Ai fi putut gîndi că va fi fost călcat de 
vreo trimbă tătărească, numai că nu era clintită nicio 
casă şi nici urmele pojarului nu se vedeau. Alta trebuia 
să fi fost pricina băjenirii sătenilor, şi aşa şi era. Slugile 
vel-armaşului Nicoriţă hărțuiseră necontenit țăranii să 
iasă la muncă pe moşia devenită acum boierească, pînă 
ce într-o singură noapte întreg satul s-a băjenit, cu căţel, 
cu purcel. 

Marele boier bănuia însă că numai blestemata de 
răscoală țărănească ce mocnise peste iarnă ca să-şi arate 
colții odată cu firul ierbii era adevărata pricină. Şi mai 
ştia domnia-lui că nu puteau fi duşi prea departe, dar 
păs de te avintă în codru, cînd erau aşa de porniţi 
împotriva lui... Spumega, neavînd cu cine munci 
ogoarele, dar n-avea ce face. 

Prea şi-o luase în cap sărăcimea de cind cu domnia 

Tomgşei, dar după mazilirea acestuia, către sfirşitul lui 
brumar 1615, le băgase el minţile în cap mocofanilor. 
Acum însă se sumeţiseră din pricina zvonului că şi alte 
sate apucaseră pe calea dihoniei şi se împotriveau să iasă 
la muncă pentru boieri. După înfringerea lui Tomşa la 
Tătărani şi înscăunarea măriei-sale Alexandru vodă 
Movilă, acesta nu-i mai avea la suflet pe răzăşi şi dăduse 
mină liberă boierimii să-i vecinească. 

Pojoritenii erau de cînd lumea pe aceleaşi meleaguri şi 
nici cei mai gîrboviţi de ani nu-şi aminteau să le fi spus 
moşii lor că ar fi venit de aiurea. E drept că se mai 
băjeneau, dar numai la doi paşi, în codru, iar după ce 
trecea urgia se înturnau în sat, dregeau şi zideau din 
nou, iar viața se relua ca şi cum nu s-ar fi întîmplat 
nimic. Cum era să plece omul de pe pămîntul care-l 
hrănea? Adesea, cu plugul ori hiîrlețul, răscoleau 
osemintele străbunilor, îngălbenite şi uscate de vreme, pe 
care cu grijă le stringeau şi le aduceau la taica-popa să le 
sfințească şi cu mare cinste le îngropau în cimitir printre 
morții mai tineri. Oale de lut sparte ori întregi semănau 
într-atita cu cele din casele lor, încît nu o dată le foloseau 
de parcă le-ar fi cumpărat de curînd. 

Dumnealui  vel-armaşul  Nicoriţă căpătase de la 
răposatul leremia vodă Movilă zapise cum că ar avea 
dreptul asupra Pojoritei, a iazului şi a mii de stînjeni de 
pădure. Dar mocofanii, în cerbicia lor, nici nu voiau să 
audă de aşa-ceva şi scoteau la iveală tot felul de urice 
îngălbenite, unele chiar de pe vremea lui Alexandru cel 
Bun. După ani de confruntări prin divane, găsiseră 
dreptate la scaunul lui Tomşa. A dat Dumnezeu şi la 


Tătărani s-a mîntuit cu domnia voievodului calicilor, iar 

dumnealui vel-armaşul căpătase iarăşi dregătoria în 
divanul domnesc. Cine să se mai încumete a înfrunta pe 
un boier divănit? 

Cu toate acestea, nu numai țăranii din Pojorita dar şi 
cei din întreg ţinutul Fălciului şi al Orheiului se 
răsculaseră, dind crezare unor scorneli cum că un nepot 
de-al răposatului lon Vodă stringea oaste făgăduind 
slobozenie şi dreptate tuturor obidiţilor. Flăcăii satelor îşi 
ascuţeau topoarele şi îşi prefăceau în arme necruțătoare 
paşnicele coase, de care pentru o vreme nu părea să mai 
fie nevoie. 

Grigore Baltag din Pojorita, un zdrahon de vreo 25 de 
primăveri, era capul tuturor nemulțumiţilor, dar mai cu 
seamă purta o ură neîmpăcată boierului Nicoriţă. Rica lui 
era mai veche, încă de pe vremea cînd stăpinul poruncise 
să-l ţină pe flăcău vreo două săptămîni în butuc din 
pricina rocoşelii de care dăduse dovadă. Ca tuturor celor 
de seama lui, îi sosise şi lui Grigore ceasul însurătorii şi 
tare o mai îndrăgise pe Ilenuţa lui moş Precup, care fiind 
cam sărăcuță se băgase slujnică pe lîngă jupineasă, 
pentru a stringe o brumă de zestre, măcar că băiatul ar fi 
luat-o numai cu ce avea pe ea. 

Dumneaei boieroaica Ilisafta făgăduise s-o 
răsplătească de s-ar dovedi vrednică, dar nici prin cap 
nu-i trecuse că boierul cel bătrin s-ar mai fi putut uita la 
o fetişcană altcum decit la icoana Precestei. S-a întîmplat 
însă ca într-o noapte, pe cînd jupîneasa era plecată pe la 
nişte boieri megieşi pentru mai lungă vreme, stăpînul să 
facă un mare bairam. După ce s-au veselit cu nişte 
cotnărel, l-a cuprins deodată poftă de femeie. Pe loc a 
poruncit să-i fie înfăţişată Ilenuța şi, fără să mai aibă 

65 


vreo ruşine de părul său cărunt, a batjocorit-o de față cu 
toți oaspeţii, poftindu-i şi pe ei să facă aşijderea. Biata 
copilă, cînd s-a văzut scăpată din ghiarele beţivanilor, a 
fugit aşa cum se afla şi nu s-a mai oprit decit cu capul 
într-o fintînă. Au găsit-o mai pe urmă după duhoarea ce 
venea din puț şi cu mare greutate s-a mai putut cunoaşte 
ceva din fata lui moş Precup. Cînd taica-popa i-a citit 
rugăciunea de iertare, socotind-o tot pe ea vinovată, 
fiindcă-şi ridicase singură zilele, lui Grigore i-a venit să 
turbeze de furie şi abia a fost potolit de prieteni să nu se 
repeadă la preot să-i astupe gura cu ţărină. S-a jurat însă 
cu glas tare, la mormîntul ei, că avea să dea el judeţul cel 
drept ucigaşului. 

După cîteva zile, flăcăul s-a strecurat la curte cu un 
baltag pe umăr şi cît pe ce să-l pălească pe ticălosul boier 
dacă o slugă nemernică nu-i băga codiriştea unei furci 
taman între glezne. Prăvălindu-se cît era de lung, vel- 
armaşul s-a năpustit asupra lui pălindu-l cu ciubota 
peste fălci şi în coaste pînă ce l-a lăsat în nesimţire, 
năclăit de singe. S-ar fi ridicat el, că doar era mai voinic 
decît ghiujul, dar acelaşi slugoi îi prinsese grumazul între 
cele două coarne ale furcii şi se rînjea mulțumit la el, pe 
cînd era zdrobit. 

A zăcut aşa, lingîndu-i cîinii sîngele de pe față pină pe- 
nserat, cînd au prins de veste ceilalți flăcăi, care au dat 
fuga şi l-au luat acasă. Multă vreme s-a zbătut între viaţă 
şi moarte, dar în cele din urmă tinereţea lui a biruit. Nu 
s-a astimpărat însă, că-l ţinea legat jurămîntul făcut 
Illenuţei, aşa că abia înzdrăvenit s-a năpustit călare pînă 
în uşa conacului, unde a fost răzbit de lefegiii secui ai 


boierului. 

De astă-dată, vel-armaşul Nicoriţă a poruncit ca 
bezmeticul să fie pus în butuci şi să rămînă acolo pînă 
avea să crape de foame şi sete, fiind oprit cu străşnicie să 
se apropie careva de osindit vreo două săptămîni. 
Porunca boierească n-a ţinut însa multă vreme, fiindcă 
tovarăşii lui Grigore au năvălit ziua în amiaza-mare într-o 
căruță trasă de doi armăsari focoşi, aruncind torţe 
aprinse în clăile de fin şi paie, sub ochii uluiți ai argaţilor. 
Vilvătăile şi larma au ademenit pe lefegii într-acolo şi pe 
dată flăcăii au întors căruţa şi cît ai bate din palme au 
ajuns lingă chinuit, ridicîndu-l pe sus cu butuc cu tot. 

Se înţelege că nu mai încăpea împăcare între Grigore 
Baltag şi vel-armaş, dar nici între săteni şi curte. 
Povestea asta se petrecea pe cînd la laşi era în scaun 
Vodă Tomşa, care-i tăia pe boieri „ca pe berbeci” şi din 
astă pricină nu se încumetase să-i vină de hac 
neobrăzatului  mocofan. Sătenii îl povăţuiau să se 
înfățişeze domniei cu piră împotriva boierului, dar 
Grigore nu se încredea în asemenea judecăţi. „Corb la 
corb nu-şi scoate ochii!” obişnuia el să le răspundă. 

— Vedeţi voi toporişca aiasta? întreba el. Apăi, mai 
domn ca ea nu se află şi numai cu direptate giudecă! 

lată însă că pe la sfirşitul iernii un alt lon-vodă a 
chemat sărăcimea să înlăture pe hulpavii boieri şi să-şi 
facă singură dreptate. Era tocmai ceea ce poftea şi 
Grigore, aşa că nu-i de mirare că a fost printre cei dintii 
care i-a îndemnat pe ai lui să dea foc curţii boiereşti. Dar 
n-a mai apucat să-şi ducă la îndeplinire gîndurile, fiindcă 
lefegiii s-au năpustit asupra satului silindu-i pe oameni 
să iasă la muncă, mînîndu-i ca pe vite. Grigore, prinzind 
de veste, a izbutit să se strecoare în pădure împreună cu 

alți flăcăi şi în două zile întregul sat s-a adunat la locurile 
ştiute, din adincul codrului. Acolo s-au sfătuit ca cei 
vrednici să ducă o armă în mină să se înfăţişeze la oastea 
măriei-sale lon-vodă. 

Noaptea se lăsase mai răcoroasă, fiindcă primăvara se 
făcea simțită doar la lumina sfintului soare, iar sub cerul 
spuzit de stele trebuia să ai cojocul în spinare, oricît de 
tare ai fi fost. 

— Am ştiri, spunea Grigore către ceilalți, că cele două 
giupinese, mama şi fata, au fost chemate de boier la leşi. 
Altă cale n-au decit prin pădurea noastră şi s-ar putea să 
le întîlnim. 

— Să le facem şi noi ce i-o făcut boierul... se auzi o 
voce. 

— De cîinele cel bătrin avem trebuinţă, femeile să fie 
numai nadă, i-o tăie Grigore. 

— De ce nu? sări Pandele, un flăcău tomnatec. 

— Apăi duduca Profiriţa îi tocmai bună să te 
răcorească oleacă şi pe tine, măi Grigoriţă, se băgă în 
vorbă Vasile al lui moş Codoi. 

— Parcă giupineasa llisafta are vreun cusur? rînji 
Pandele. 

— Bine, bre! îngădui în şagă Culai. Ţine-o pentru tine, 
că de giupiniță ne îngrijim noi, după ce s-o îndulci 
Grigoriţă. 

Grigoriţă înţelese că n-o va scoate la capăt cu tovarăşii 
lui, aşa că încercă a-i aduce la gînduri mai bune. 

— Ce credeţi voi, bezmeticilor, că giupinesele au să 
treacă taman prin poienița aiasta şi or să ne poftească la 
giugiulit? Şi ce gindiţi voi, că noi sintem boieri să facem 
dragoste cu anasina? 

— Nu te teme măi, Grigoriţă, spuse Pandele, singurul 
care se mai lua de căpetenia lor în şagă. Nu s-o azvirli ea 
giupîniță în nicio fintînă după... 

— Cap ai, minte ce-ţi mai trebuie! i-o reteză acesta 
nemulțumit. De dragoste cu femeile ne arde nouă amu? 
Noi trebuie să-l silim pe nemernicul de armaş să ne lase 
drepturile străbunilor noştri. Dacă avem să-i batjocorim 
femeile, nu ne mai sloboade nicicînd, iar de le prindem 
zălog, nu le înapoiem decît după ce ne dă zapis la mînă 
că nu se mai bagă în moşia noastră. 

— Ce baţi cîmpii, bre Grigoriţță? sări Vasile. Pină mai 
ieri ne îndemnai ca praful şi pulberea să se aleagă de 
casa şi acareturile lui Nicoriţță, şi amu vrei să te pui la 
taclale cu el? 

— Aşa-i! Aşa-i! încuviinţară ceilalți. 

— Cu furca şi toporul se smulge direptatea, nu cu 
vorbe de clacă! adăugă ţifnos Pandele. Iar dacă ne-om 
giugiuli şi noi cu muiere boierească, n-a hi nicio pagubă! 

— Apăi, că voi nu m-aţi înțăles pe mine, răspunse 
Grigore săltînd amîndouă mîinile. Eu gindeam că tartorul 
de boier are să vie să-şi ieie femeia şi odrasla de la noi, 
iar atunci puteam pune gabja pe el şi să-l giudecăm ca pe 
hoţii de cai! 

— Aşa parcă-i mai cu ohibzuinţă, încuviinţă Culai în 
numele tuturor. 

Dar în vreme ce flăcăii sporovăiau în inima codrului, 
jupineasa Ilisafta îşi făcea mare grijă cu călătoria la Iaşi. 
Nu că n-ar fi poftit să mai schimbe tihna de la moşie pe 
larma curții domneşti, căci avea să se fudulească față de 
celelalte jupînese cu rangul şi averea domniei-sale. Şi nu 


era de lepădat nici dregătoria dumnealui vel-armaşului, 

ce se divănise iarăşi, dovedindu-se boier de viță veche şi 
nu din ciocoime. Apoi mai era de trebuinţă să fie scoasă 
şi copila în lume, căci trecuse de optsprezece ani şi 
teamă-i era să nu rămiie fată bătrină, ori s-o dea după 
vreun boier de la ţară. Nu se cădea o asemenea înjosire 
pentru o frumuseţe de fată şi de neam mare şi bogată. La 
zestrea ei avea să primească peţitori numai de la boierii- 
veliți şi poate chiar de la şlehtici, cu care de bună-seamă 
că avea să deie ochii pe la curtea din laşi... Dar cum să se 
încumete la drum lung, numai ele, două femei, chit că 
aveau împrejur roată de lefegii secui? Dumnealui, vel- 
armaşul, plecase îndată după sfintul Ion şi trimisese 
poruncă să-i vină şi familia la curte, dar nu spusese 
pentru ce anume. Nu putea fi vorba decît de măritişul 
Profiriţei! 

Pentru întovărăşire la drum ar fi fost bun şi Toma 
Melinte, prostălăul megieş de moşie, care tot da tircoale 
fetei. Numai că nu avea să se înfățoşeze cu el dimpreună 
la curtea lui Vodă... dar găsi-va ea cum să scape de urit. 
Treaba lui ar fi fost doar să le apere pe drum, poate chiar 
şi de propriii lor lefegii... Şi cum nu era zi lăsată de la 
Dumnezeu ca Melinte să nu-şi facă niscai treburi pe la 
curtea boierului Nicoriţă, n-a fost prea greu să dea de el. 

— N-ai vrea matale, bre Tomiţă, să te preumbli cu noi 
pînă în tirgu leşului? Ai mai vedea lumea care se vintură 
pe la curte şi numa bine ţi-a pica, îi zise jupineasa de 
cum dădu cu ochii de el. 

Tînărul Melinte rămase cu gura căscată la spusele 
boieroaicei. 

— Dar a veni şi duduca? izbuti el să îngăime, roşindu- 
se pină-n virful urechilor. 

— Vezi-bine, c-apăi de ce te poftesc? îl ațițţă Ilisafta. 

— Atunci mai încape vorbă? se bucură Toma. lacă, mă 
răped să-i spun babachii şi pînă-n sară m-am întors! 

— Dar oare te-a lăsa? 

— Pe mine?! Doar sint bărbat în toată legea! N-am a da 
socoteală nimănui, numai ceva bani de pungă să-mi deie. 

După plecarea tinărului, Ilisafta nu-şi putu ţine risul 
gîndindu-se la păcăleala ce i-o va trage nătingului, că 
doar nu era de nasul Profiriței. Avea ea să-l căptuşească 
cu vreuna pe la laşi, că moşie avea îndeajuns, slavă 
Domnului! 

Aşa se hotărise plecarea, iar Tomiţă îşi adusese şi 
slujitori înarmaţi, daţi de tătine-său. Acesta grozav se mai 
bucurase cînd auzise poftirea ce i-o făcuse lui fiu-său 
înfumurata de Nicoriţoaie, şi nu se mai îndoia că avea să 
urmeze încuscrirea. S-au pornit încă de la cel de-al doilea 
cintat al cocoşului ca să-i prindă zorile trecuţi de 
afurisitul acela de codru, unde mişunau tot felul de 
jivine, dar mai cu seamă tilhari şi țărani băjeniţi. Prin 
altă parte nu se putea, căci pădurea se întindea pînă în 
părțile Orheiului şi Lăpuşnei, iar către soare-apune şi 
miazăzi, atingea lunca Siretului şi mai încolo pînă la 
Dunăre, aproape de Galaţi. Numai Prutul îşi ducea leneş 
apele pe la mijloc de codru, dar lăsa din loc în loc vaduri 
de trecere pentru oamenii ce locuiau de o parte şi de 
cealaltă. Un astfel de vad era pe la Todireşti, căci să se 
meargă drept spre miazănoapte era mai cu primejdie, din 
pricina răzmeriței ţărăneşti. 

Flăcăii din Pojorita aflaseră prin iscoadele de la conac 
de pregătirile boieroaicei, dar încă nu se ştia anume ziua, 


aşa că de vreo cîtva timp zi şi noapte stăteau la piîndă. 

Drumul mare era străjuit de stejari bătrîni, uitaţi de 
vreme, dar înalți şi falnici de făceau umbră groasă in 
plină amiază, măcar că abia înfrunziseră. Din astă 
pricină, şleaul era cam jilav şi chiar gloduros pe alocuri, 
încît anevoie era străbătut. Uneori se mai lățea, dar 
citeodată era atît de îngust încît abia se putea strecura 
carita, trasă de cel puţin şase cai, fiindcă îndeobşte în 
asemenea locuri se făceau rovine. 

Tocmai la o asemenea strimtoare pregătise Grigore 
Baltag cu ai lui capcana, după cum făceau cînd veneau 
tătarii şi aşa după cum o învăţaseră din moşi-strămoşi, 
din cele mai îndepărtate vremuri. Tăiaseră copacii din 
preajmă în aşa fel încît să se mai ţină drept, dar 
împingiîndu-i s-ar fi prăvălit cu uşurinţă în calea 
trecătorilor nepoftiți. Din loc în loc adunaseră vreascuri 
ce trebuiau aprinse ca prin fumul lor să-i acopere de 
privirile vrăjmaşului pe oamenii pădurii, dar asta numai 
dacă acesta s-ar împotrivi. 

Începuse a miji de ziuă şi păsărelele cele mai harnice 
ciripeau încă somnoroase, vestind o nouă zi. Înveliți în 
sumanele lor călduroase, flăcăii petreceau cea de-a treia 
noapte de pîndă, dar se bănuia că avea să fie şi cea de pe 
urmă, aşa că mai mult au stat cu urechile ciulite decît să 
se dea somnului. 

— lan auziţi, fraților! sări deodată Culai. Sciîrţiit de 
osii... Ei sint! 

— Taci, bre, c-ai visat! îl repezi unul. 

— Ba, chiar aşa-i! Sculaţi-vă! porunci Grigore. 

Cît ai clipi săriră cu toţii în capul oaselor, punînd mîna 
pe topoare şi strecurîndu-se fiecare pe la locurile dinainte 
ştiute. 

Nimeni nu se mai îndoia că se aude scirțiitul roților de 
carită, silită să meargă în pasul cailor din pricina 
şleaurilor prea adinci. După cităva vreme se arătă la 
vedere cel dintii călăreț, în spatele căruia venea boierul 
Melinte cel tînăr de la Foleşti şi mai în urmă şi carîta vel- 
armaşului cu  lefegiii şi slujitorii boiereşti. Flăcăii 
aşteptară cu inima cît un purice să le vină la îndemiînă şi 
cînd Grigore socoti că era numai bine, scoase un răcnet: 

— Pe ei, fraaaților! şi împinse cu putere stejarul de 
care se proptise, prăvălindu-l în drum. 

— Pe ei, măăăi! răspunseră ceilalți din toate părţile, 
făcînd la fel, de s-au speriat drumeţii că întreaga pădure 
se prăbuşeşte peste ei. 

Îndată porniră a se ridica şi nori groşi de fum, stîrnind 
şi mai mare spaimă între oameni şi dobitoace. Văzindu-se 
împresurați, lefegiii descărcară la întîmplare sîneţele, 
după care dădură bir cu fugiţii, de teamă de a nu fi 
prinşi. Nici vorbă să mai sară în sprijinul stăpînei lor, 
după cum slugile lui Melinte s-au făcut nevăzute încă de 
la primul strigăt. Cu toţii au părăsit-o în graba mare pe 
llisafta, care-şi îmbrăţişase fiica înghemuită lingă ea şi 
tremurînd din toate mădularele. N-aveau jupinesele cum 
să vadă că „tontul” de Tomiţă, singurul care cătase să se 
împotrivească, fusese doborit la pămînt. 

Vreascurile fiind prea uscate se topiseră curind sub 
flăcările ce se înălțau făcînd şi mai multă lumină şi astfel 
se vedeau bine cele două femei, mama şi fata, strînse una 
lingă alta. Bătrina însă nu se pierduse cu firea, ci mai 
curind era înfuriată de atîta neobrăzare. 

— Mişăilor!  Nemernicilor! spumega ea. Unde vi-i 
bărbăţia, ticăloşilor! Nu fugiți, că pentru asta vă dau 

plată, lifte spurcate! 

Zadarnice erau chemările, fiindcă cei cîțiva însoțitori 
care nu apucaseră la picior mai din vreme zăceau acuma 
în glod, păliți şi despicaţi de mugşcăturile topoarelor. 
Numai doi dintre ei, rămaşi ceva mai în urmă, se 
aşezaseră spate-n spate şi căutau a se apăra, apropiindu- 
se de un cal rămas fără stăpin, în şaua căruia au sărit 
amindoi, luînd-o la sănătoasa şi izbutind astfel să scape. 

— Nu-i lăsaţi, fraților! răcni Grigore. După mine! 
porunci el şi fără să se mai uite în spate sări pe un cal, 
luînd urma fugarilor. 

Se pare însă că nu fusese auzit şi nici văzut de ai săi, 
care erau cu ochii pe cele două jupînese. 

— Agiutoor!  Hoţiii! nu mai contenea să strige 
boieroaica, doar de va fi auzită de careva. Veniţi la mine! 

— lacă am sosit, cinstită giupineasă! rînji Pandele. 

— Lipseşti, mişălule, din faţa mea! 

— lan nu te mai zborşi cucoană şi săi hopa colea în 
brațele mele! De duduca s-a găsi cine să-i poarte grija. 

— Mocofane, să nu cutezi să te apropii că-ţi sparg 
capul! Auzi tu? Să pleci pe dată! 

— Ce-i drept, îs ţăran, dar nu mă ruşinez dintr-atita. 
În pielea goală tot una sîntem, aşa că nu-ţi mai da ifose şi 
hai cum am zis, că n-avem vreme! 

În lipsa lui Grigore, fiecare făcea cam ce-i dădea prin 
cap, dar auzindu-l pe Pandele se striînseră ciotcă în jurul 
lui, făcînd haz de hitrul lor tovarăş. 

— Apăi, dacă nu vrei matale, giupineasă, iacă, am să 
mă bag eu în caleaşcă să mă fac boier, făcu mucalit 
flăcăul, încurajat de risetele celorlalți. 


Nu avea de gînd s-o vatăme şi nici nu se temea de ea, 
T4 


aşa că-şi aşeză securea pe lavița din faţă şi vru să se salte 
lingă jupineasă, mai mult ca s-o sperie şi să-i facă pe 
ceilalți să se înveselească. Însă, cu iuţeala fulgerului, 
Ilisafta îşi împinse copila în partea cealaltă a caritei, 
trintind-o în glod, iar ea, apucînd toporişca, îl izbi pe 
Pandele în plină față. Se vede că spaima îi va fi îndoit 
puterea, căci un val de singe acoperi fața voinicului, care 
se prăbuşi cu  ţeasta  despicată. Toţi  rămaseră 
înmărmuriți şi nici chiar jupiîneasa nu-şi dădea seama de 
fapta ei, holbindu-se la omul ce se zvîrcolea în spasmele 
morţii. 

— Jivină spurcată! şuieră Culai. Las' că-ţi venim noi de 
hac! lan haideţi, fraţilor! 

La strigătul lui caii înhămațţi la caleaşcă zvicniră dintr- 
odată şi o luară la goană, iar jupineasa Ilisafta, aflindu-se 
în picioare şi fără a se ţine, fu aruncată cu capul în jos. 
În cădere i se prinseră fustele în ceva şi astfel se 
bălăngănea neputincioasă, izbindu-se într-una cu fața de 
pămînt. În vreme ce unii dintre flăcăi se strinseră în jurul 
lui Pandele, alții începură să alerge după carită, dar caii 
speriaţi goneau bezmetici, pînă cînd o izbiră pe jupîneasă 
de un trunchi de copac, lăsind-o lată la pămînt, 
despuiată de fustele ce i se despicaseră. 

În răstimp, Profirița se ridicase şi, toată înnămolită, 
vrusese să scape în pădure, dar o zărise Vasile. 

— Nu se cade, giupîniță să umbli matale pe gios, că te-i 
murdări. Mai bine să te duc la un loc uscat şi să-ţi 
dezbrac ţoalele, să te usuci. 

— Lasă-mă! Dă-mi pace! răcni ea. Mămucăăă! 

— De ce să te las, hulughiţo, că doar nă-i fi ca 
giupineasa, să nu suferi mirosul de țărani? Ne tragem 

mai la dos şi îi vedea că nici ţăranii nu-s de lepădat! 

Simţise trupul tînăr al fetei zbătindu-i-se în brațe, iar 
țițişoarele îl îimboldeau aprinzîndu-i jar în vine. Uitase cu 
totul de Grigoriţă şi de învoiala făcută. Dar n-apucă să 
mai scoată o vorbă că Profiriţa îi înfipse unghiile în plină 
faţă, şiroindu-l de sînge. Durerea îl potoli îndată pe 
flăcău, care îmbrincind-o pe fată cît-colo se prinse cu 
mîinile de obraji şi începu a se văicări ca din gură de 
şarpe. 

— Văleuuu! Cum m-o zgiriiet, cățaua dracului! 

Nimeni însă nu le luă seama, fiind cu toţii uluiți de 
cele petrecute. Toader se apropie sfios de jupineasa 
Ilisafta şi tocmai la vreme îi acoperi goliciunea, pe cînd 
fiică-sa venea alergînd ca o nălucă printre copaci. 

— Nu muri, mămucăăă! strigă deznădăjduită şi 
aruncindu-se din fugă peste ea îi sărută fața întinată. 
lacă, oamenii ăştia de treabă au să te oblojască şi matale 
ai să-i ierți! Nu-i aşa? se întoarse ea spre flăcăi. 

Aceştia rămaseră muţi, iar Profiriţa izbucni într-un 
hohot de plins cu sughiţuri, cu greu putind fi desprinsă 
de pe leşul mamei sale. Jupiîneasa lIlisafta fu aşezată 
cuviincios cu mîinile pe piept şi-i traseră pleoapele peste 
ochii rămaşi aţintiți undeva în înaltul cerului. În fața 
morții, flăcăii îşi scoaseră cuşmele şi se închinară cu 
evlavie, aşa cum învățaseră din străbuni. Se aşternu apoi 
o tăcere adincă, Profirița contenindu-şi bocetul, doar 
păsărelele pădurii ciripeau vesele, nesimţitoare la durerea 
oamenilor. Jupînița se aşeză blind lingă maică-sa şi 
începu s-o mingiie ca pe un copil, părind a-şi fi pierdut 
mințile. 

— Hai, că nu mai avem ce-i face, zise cu voce domoală 

Toader, apucîndu-i mina. Aşa a fost voia celui de sus. 
Dumnezeu s-o ierte! 

— Nu vă iartă pe voi, ucigaşilor! se întoarse ea cu ură 
spre flăcău. Să n-aveţi parte de ce vi-i mai drag pe lume! 

— Taci giupîniță şi nu mai blăstăma, că doar dumneaei 
l-o ucis pe Pandele, iar noi nici măcar cu o floare n-am 
atins-o! se auzi o voce dintre flăcăi. 

Ceilalți dădură din cap a încuviinţare, dar nu scoaseră 
o vorbă. Văziînd-o cum tremura, poate de frig, poate de 
spaimă dar mai cu seamă că se domolise ca prin farmec, 
Toader cuteză a o înveli cu sumanul lui căutînd s-o 
îndepărteze de vedeniile ce-i dădeau tircoale. Fata nu se 
împotrivi, avea o privire blindă, dar pierdută undeva în 
depărtare, de parcă blestemul îi mîntuise şi ultima vlagă. 

— Hai să mergem la noi, giupiniţă, să-ți descînte baba 
Irina, ca să-ţi treacă de spaimă şi să uiţi cele văzute. Hai 
binişor! 

Spre mirarea tuturor, Profirița se lipi de pieptul 
flăcăului, căutind parcă apărare şi căldură, iar acesta o 
cuprinse grijuliu pe după umeri. 

— Sărăcuţa! o mîngiie el pe creştet, ca pe un copil al 
lui, şi un oftat de uşurare străbătu piepturile tuturor. 

— Da' Grigoriţă, pe unde-o fi?! întrebă deodată careva. 

— Aşa-i! Unde-i?! făcu şi Vasile, ştergindu-şi sîngele 
năclăit de pe obraz. 

— Bre, să nu-l fi pălit vreunul şi... 

— Să-l cătăm! strigară mai mulți. 

— Aveţi grijă să nu fie şi vreun vrăjmaş rămas ascuns 
pe undeva şi să ne ia urma! îi povățui Culai. Dacă dați 
peste careva strigați, de nu-l puteţi dovedi. 

— Grigoriţăă! Grigoriţăă! începură a striga care mai de 

care nădăjduind că flăcăul se va fi aflînd pe undeva prin 
apropiere. 

— Te pomeneşti că l-or fi prins lefegiii?! şopti un 
tinerel. 

— Vai de mine, să nu-l lăsăm că-l jupoaie de viu 
boieru! zise Culai. Să-l căutăm, fraților! 

Cu toţii se năpustiră, mai cu seamă înspre conac, 
nădăjduind că aveau să-i mai ajungă din urmă pe slugoii 
armaşului. Pină şi Toader, care stătuse o vreme în 
cumpănă dacă să lase fata singură ori ba, în cele din 
urmă se hotări. 

— Să nu te mişti din loc, că eu mă întorc pe dată şi te 
iau! Nu-ţi fie teamă! îi zise luîndu-o de mînă şi aşezind-o 
pe un trunchi de copac. 

Jupînița nu-i răspunse, dar se ghemui ascultătoare în 
sumanul flăcăului, părind a nu-i trece prin cap să-i iasă 
din vorbă. Toader o mai mîngiie pe cosițe şi se luă şi el 
după ceilalți, în căutarea lui Grigoriţă. 

Un bouraş se urcă pe mina copilei, dar aceasta se uita 
la el fără să-l vadă, atît era de pierdută în visare. 

— Giupiniţă Profiriță, auzi deodată o voce şoptită, 
venită parcă de sub trunchi. Dă-mi o mină de ajutor, că 
mi-i rupt un picior şi nu pot merge. Sint eu, Tomiţă! Hai 
să mă ţin de matale ş-om fugi amindoi, ca să te scap de 
mocofani!... 

PAȘA DE LA SILISTRA 


CÎND DUNĂREA AJUNGE ÎN DREPTUL SILISTREI se 
face mai leneşă, părind chiar a se opri în loc, încîntată de 
minunata privelişte a minaretelor şi a caselor pierdute în 
verdeața grădinilor ce se oglindeau în apele ei de către 
miazăzi. Caice cu pinze, risipite pînă hăt-departe, către 
Borcea ori pe lingă dealurile ce se pierdeau în zare, 
păreau nişte păsări de apă uriaşe, plutind printre 
gălăgioşii pescăruşi. Mai la vale, Dunărea îşi desfăcea 
brațele domoale spre a cuprinde o întinsă bucată de 
pămînt, după care se împreunau în dreptul cetății 
Hîrşova şi iar se despărțeau pînă după Brăila. 

Malul de către miazănoapte era împînzit de verdeaţa 
luncilor, cu acea nuanţă crudă de primăvară, iar apele se 
revărsau în fiecare anotimp al dezghețului şi se trăgeau 
în matcă pe la începutul verii, lăsînd în loc roditorul mil, 
ca răsplată pentru găzduire. Străduința Dunării era 
zadarnică, fiindcă oamenii de prin partea locului nu se 
încumetau să-şi agonisească hrana la numai doi paşi de 
împărăţia turcului. Nu de rare ori se avîntau aici şi tot 
felul de tilhari, care pustiiau pină şi răzleţele bordeie 
pescăreşti ivite cînd şi cînd în preajmă. Atunci cum să se 
mai închege şi sate înfloritoare?! 

Pe partea dinspre miazăzi, bătrina Dunăre era 
zăgăzuită de coline înverzite, parcă ridicate anume în 
calea ei, spre a o face să se îndrepte spre Moldova, ca să-i 


79 


stringă acesteia apele Prutului şi Siretului, mai înainte de 
a se avinta în mare. Pe acele dealuri se află vechea cetate 
a Dirstorului, care cunoscuse ultimele zile de glorie 
tocmai în vremea bătrinului Mircea. Acuma se numea 
Silistre şi se vestea pînă departe prin sclipirea 
minaretelor în lumina soarelui, de primăvara pină 
toamna tirziu. 

Căsuţele localnicilor, mai mari sau mai mici, după 
putinţa şi punga stăpiînului, erau răsfirate pe coasta 
dealului, de la malul apei pină către virf, toate fiind 
înecate în verdeaţa livezilor şi în curcubeiele florilor, 
dintre cele mai diferite. Dar cea mai arătoasă răminea tot 
casa sangeak-beyului Iskender-paşa, seraskerul oştilor 
din Karamania, aşa cum îi plăcea lui însuşi să i se zică. 
Se poate spune fără greş că era mai curind un loc 
vremelnic, de popas între două bătălii, căci neostoitul 
paşă se afla într-o veşnică încleştare, cînd cu lehii, cînd 
cu cazacii, care se amestecau prin părțile de 
miazănoapte. 

Abia sosise de cîteva zile şi era gata din nou de ducă, 
fiindcă veştile de la Bogdan-ili nu-i dădeau răgaz. 
Afurisitul de neam al Movileştilor, încuscrit prin multe ițe 
cu şleahticii lehi, voia să smulgă ţara de sub ascultarea 
Bib-i Ali, aţițind la nesupunere. Nu trebuiau lăsaţi în 
pace, fiindcă gîndurile lehilor ţinteau şi mai departe, către 
Iflak-ili, ca şi spre Erdel-ili. 

Iskender-paşa avea ştire de toate umbletele şi 
uneltirile lor, dar mai ştia că împărăţia luminăţiei-sale 
Ahmet-Khan, stăpinul lumii, nu mai era în stare să se 
încumete a-i pedepsi, cum făceau oştile răposaţilor 


sultani de odinioară. Cu mintea lui ascuţită, paşa de la 

Silistra socotea că numai învrăjbindu-i pe ghiauri unii 
împotriva altora ar mai fi putut înlătura primejdia ce se 
apropia de împărăţia semilunii. 

Mai ştia înălțimea-sa Iskender-beg că şi Avusturya, ca 
şi lehii, tare mai rîvnea la cele trei ținuturi valahe şi se 
temea ca nu cumva să se mai încerce închegarea lor într- 
o singură ţară, aşa cum făcuse nu de mult „afurisitul de 
Mihaly, blestemat fie-i numele în veci”... Dar şi atunci, 
norocul dreptcredincioşilor închinători ai Coranului a fost 
că înşişi ghiaurii nu s-au înţeles, ei între ei, ucigindu-l cu 
mina lor pe ticălosul voievod. 

Povestea însă s-ar mai fi putut lua de la capăt şi 
înțeleptul paşă uneori cugeta că poate nici n-ar fi fost un 
lucru prost să se închege o singură ţară valahă în loc de 
trei, dar... el să-i fie sultan! Ar face-o neatirnată de 
neputincioasa Poartă şi poate că i-ar fi adus pe toți 
locuitorii la dreapta credinţă a Profetului. 

Toate acestea le gindea Iskender-paşa numai cînd se 
afla pe malurile Dunării în scurtele răgazuri de odihnă, 
căci altminteri era un om cu picioarele pe pămînt. 
Căpătase veşti tainice cum că leşii se îndemnau să 
înscăuneze la Yaş un domn supus lor, dar totodată 
Starzer, solul habsburgilor la Istanbul, îl îndemna cu aur 
greu să sprijine pe Gaşpar Grazziani, ghiaurul ce se afla 
în slujba saltanului. Ca prin vis îşi mai aducea aminte că 
văzuse la seraiul împărătesc un tinăr chipeş care se 
purtase frumos cu el, de parcă ar fi vrut anume să-i fie pe 
plac. Pe atunci îşi spusese că trebuia să fi fost vorba de 
vreun grec, dintre aceia care forfoteau în jurul 
padişahului după slujbe, vinzindu-şi şi mama şi tata 
pentru încrederea unui dregător musulman. Acum, că 

omul împăratului creştin punea o vorbă bună pentru 
Grazziani, se schimba socoteala şi se vede treaba că 
acesta le era la mare cinste curtenilor de la Praga. Dacă 
era aşa, atunci, făcindu-l bey la Yaş pe Grazziani, 
sprijinit de nemți, ar fi încurcat ițele şi umbletele lehilor, 
ațițindu-i pe unii împotriva celorlalți. Dacă însă treburile 
ar fi mers mai departe, lesne i-ar fi venit să dea în vileag 
hainia lui Grazziani şi să-şi supună lui Bogdania... 

Uneori gîndea cu voce tare față de robul său Kuciuk, 
aceste avind răbdarea să asculte tot ce spunea stăpinul 
său, încuviințind numai cu capul, că sărmanul avea 
limba retezată. Iskender-paşa simţea nevoia să se 
spovedească şi el cuiva, dar spunea că nici prietenul cel 
mai bun nu putea păstra o taină, decit dacă nu avea 
darul vorbirii. Nefericitul mut ajunsese astfel prietenul de 
nedespărțit ai seraskerului, căci nu s-ar fi putut haini 
luîndu-l gura pe dinainte. 

Cumplita schilăvire săvirşită la porunca stăpinului nu- 
] făcea să sufere prea mult pe sărmanul rob, credeau cei 
din preajmă, fiindcă stăpinul îl copleşea cu tot felul de 
bunătăţi şi daruri, iar cînd rămînea singur, în lipsa 
stăpînului, nu avea a da seamă nimănui. Toţi slujitorii îi 
ştiau de frică micuţului rob şi erau încredințaţi că se 
prefăcea a fi mut, dar de fapt îi pira stăpinului tot ce 
vedea şi nu-i era pe plac. Era o minciună, dar din astă 
pricină Kuciuk nu-şi găsise niciun prieten. Nu-i vorbă că 
în ultima vreme lIskender-paşa îl cam tira după el 
pretutindeni, anume ca să aibă cui îşi împărtăşi 
gîndurile. 

Acum, plimbindu-se pe aleea de lingă mal, mutul îl 


urma asemenea unui căţel, iar din cînd în cînd stăpinul 

se oprea în loc şi-i vorbea. 

— Ce-ai zice, bre Kuciuk, dacă l-aş face bey la Yaş pe 
Grazziani? întrebă el de parcă robul ar fi fost în stare să-i 
răspundă. Tu ştii bine, prietene, că Bethlen se teme de 
minia mea şi că begul de la Bukreş nu mişcă un deget 
fără a-mi da de ştire, numai afurisiții de Movileşti mi se 
împotrivesc într-una. Dacă în locul lor aş avea eu sluga 
mea credincioasă? 

Kuciuk îl privi cu băgare de seamă, dar nu făcu nici 
măcar vreun semn din cap, ori cu mîna. Ştia doar că 
paşa vorbea şi singur îşi răspundea, căci lui nu-i era 
îngăduit să se amestece în gîndurile stăpinului. El era ca 
şi cum n-ar fi fost. 

— Dacă izbuti-voi să-i îndepărtez pe lehi punînd omul 
pe care îl vrea Roma casari, toate cele trei evilete ar 
ajunge sub ascultarea mea. Abia atunci dobori-voi mai 
întii pe lehi, pe nemți şi la urmă şi pe trîntorii din 
Instanbul şi... ai să vezi! termină el cu fața luminată. 

Paşii lor străbăteau agale potecile cu prundiş, 
strecurîndu-se printre tot felul de flori de primăvară, fără 
a le băga în seamă. Era în aşteptarea veştii că fusta ce se 
legăna lingă mal isprăvise de încărcat cele de trebuinţă şi 
ar fi putut pleca în larg. Pe altă parte, făgăduise lui 
Gulcicek, o haseki, că va să treacă pe la ea mai înainte şi 
mai avea şi de întocmit o scrisoare. Totuşi nu se grăbea, 
căci razele călduțe de soare îl miîngăiau ca niciodată, 
făcindu-l pentru întiia oară să-i pară rău să se despartă 
de frumoasele locuri. 

— Eu am să trec pe la Gulcicek, prietene, iar tu vei 
merge în căutarea lui Dadir-karamalacul, să fie pregătit 


cu cele de trebuinţă! 

Kuciuk încuviinţă plecînd capul şi rămase pe loc, 
privind după stăpînul care se îndepărta spre încăperile 
haremului. Nimeni însă nu a văzut flăcările de ură din 
privirea lui. 

Iskender-paşa a întîrziat mai mult decît îşi închipuise 
la frumoasa lui soţie favorită, dar nimeni n-ar fi cutezat 
să-i zică ceva. Dadir-karamalacul aştepta răbdător, cu 
toate sculele la îndemiînă, şi seraskerul începu: 

— "Pildă printre emirii neamului Mesiei şi cel dintii 
dintre închinătorii lui Issi ben Miriam, tu cel vestit prin 
vitejie şi înţelepciune, bey al Memleket-i Erdel, Bethlen 
Gabor, sfirşitul să-ţi fie cu noroc! Iacă, eu Iskender-paşa, 
serasker de Karamania şi bejderbey de Silistră, îți dau de 
ştire că am pornit împotriva leahului şi am trebuinţă de 
oştenii tăi să mă sprijine pe de lături, dar mai cu seamă 
tu să te grijeşti de zahire şi altcum să nu faci! Pentru 
buna ta credinţă față de măritul nostru sultan Ahmet- 
Khan, nu aia te teme de afurisitul şi hainul de Homonay, 
care s-a dat în vileag drept iscoadă a ghiaurilor vrăjmaşi. 
Mai apoi să ştii că încă n-am căpătat peşcheşul de 
trebuinţă şi să te fereşti de drumurile Bogdaniei, ca fiind 
bîntuite de tilhari, de nu vei găsi o altă cale mai 
lesnicioasă. Şi aşa să ştii că îmi este voia şi rugă şi pace 
prin supunere față de Alah. Eu sărmanul Iskender am 
poruncit această scrisoare în evasitul celui dintii 
Djumadi, în anul sfint al Hegirei 1026, la Silistre”. 

Paşa ascultă răbdător ca Dadir să-i mai citească odată 
ce scrisese, după care porunci un alt hrisov, dar în 
cuviințe mai blinde, către Hans Mollart, sfetnicul 
împăratului de la Praga. I se plingea că i-ar fi trebuit o 


groază de bani ca să poate umple gurile celor ce nu 

pofteau pacea între turci şi creştini. De asemenea îi 
pomenea şi de înscăunarea lui Grazziani, despre care îi 
dăduse de ştire Starzer, fără să spună nimic de aurul 
trebuincios unei astfel de trebi. 

Kuciuk asculta nepăsător, chinuindu-se să-şi ţină 
pleoapele deschise, căci somnul se arăta biruitor, dar 
cînd stăpinul său isprăvi ce avea de spus, sări pe dată, de 
parcă nici nu s-ar fi gîndit la odihnă. Iskender-paşa 
pecetlui cu inelul său ceara celor două scrisori şi 
întorcindu-se mulțumit spre rob îi zimbi prieteneşte. 

— Hai să mergem, dragul meu, că ne aşteaptă 
Elisabeta Movilă şi după cite ştiu eu la ghiauri nu se cade 
să laşi femeia să te aştepte, fiindcă altcum fuge cu altul. 

Rise de unul singur, fiindcă nici Kuciuk şi nici Dadîr 
nu cutezară. 

Străbătură faimoasele trepte ce coborau pînă la malul 
apei, acoperite cu un frumos covor de Ispahan însă lăsînd 
să se vadă marmura de Garara. Fusta era pregătită şi nu 
mai aştepta decit porunca paşei ca să se desprindă de 
țărm. Un alemdar purta cele trei tuiuri, deşi s-ar fi 
cuvenit cîte unul de fiecare, dar pe strimta corabie nu 
prea era îndeajuns loc. De fapt acesta era şi olăcarul ce 
avea să ducă scrisorile paşei către părțile soarelui-apune, 
dar nimeni nu ştia. 

Odată ce seraskerul şi oamenii lui se urcară, barcazul 
se dezlipi cu uşurinţă de mal şi curînd se lăsă în voia 
apei. 

— Băgațţi şi vislele! porunci paşa. Am zor, nevoie mare! 

Pe dată se lăsară lopeţile şi fusta îşi luă zborul, 
întrecînd orice alt caic sau luntre întilnite în cale. 


Fiind vreme însorită, fuseseră aşezate pe punte nişte 

perne pline de puf, ca să poată sta stăpinul şi să 
contemple priveliştile. Totodată era şi un prilej pentru 
vătafi ca să şfichiuiască mai sîrguincios spinările 
nenorociţilor lopătari. Erau la întrecere cu Dunărea! 

Ştiindu-l pe serasker întins pe punte, Kuciuk se mai 
uită o dată de jur împrejur şi pe furiş se strecură într-un 
ungher unde nu putea fi băgat în seamă. Trase o pană de 
giscă de la briu, dar şi un frumos hanger cu lamă de 
Damasc şi cu o mişcare fulgerătoare o reteză, făcind-o 
numai bună de scris. Apoi se crestă uşurel la braţul stîng 
şi, înmuind pana în şuvița purpurie, scrise: „Prinde 
olăcarul, că are scrisori de hainie. Este omul ce va cobori 
de la noi!”. Hirtia, care fusese din vreme pregătită, odată 
scrisă o răsuci sul şi legînd-o cu aţă şi-o vîri în sîn, după 
care se îndreptă liniştit spre punte, lingă stăpînul său. 

Trecură în grabă pe lîngă zidurile cetății Hirşava şi 
către seară se şi aflau în preajma Ibrailei, unde aveau să 
tragă la mal, chipurile, să încarce niscai pastramă de oaie 
şi vreo cîțiva ghivirdici proaspăt tăiați, spre desfătarea 
luminăţiei-sale. Nu că nu ar fi putut dobindi aşa-ceva şi 
în alte părți, dar mai mult era de trebuinţă să fie lăsat 
solul tainic, cît mai la îndemînă, spre a apuca drumul 
Ardealului. 

Forfota hamalilor ocupați cu cele tirguite de căpitan 
îngădui ca olăcarul să se poată strecura de pe vas, însă 
fără a scăpa de ochii unui lucrător ce căra un butoiaş în 
spate. Ca un făcut, acesta se răsturnă tocmai asupra lui 
Kuciuk aflat întimplător în cale şi, vrind să-l oprească, se 
împiedicară căzind amindoi la păminit. Mina vinjoasă a 
hamalului apucă pe cea slăbănoagă a robului şi sulul de 


hîrtie trecu pe nebăgate de seamă de la unul la altul. 

Apoi, sprijinindu-l pe mut să se ridice, o zbughi la fugă pe 
urmele celor ce coborau. Era şi vremea, căci încărcatul 
isprăvindu-se fusta şi-a văzut de drum mai departe, 
măcar că începuse înserarea. Tirziu în noapte aveau să 
ajungă la Isakci, de unde se vor duce cu toţii pe malul 
celălalt, la Obluciţa. Acolo era aşteptat paşa de oastea lui 
şi avea să încalece un cal şi să calce pe pămînt vîrtos. 

Taburul turcesc era adormit la acea vreme, dar străzile 
dădură semn şi mai toată lumea se deşteptă din somn. 
Bali-beg, om de credinţă şi mutesellim al seraskarului, îl 
întimpină chiar la mal, cu adincă plecăciune, şi toată 
suita făcu la fel. 

— Hoş geldin beg! îi ură el bun-venit. 

— Ghiaurii au aflat ceva? întreabă Iskender-paşa de 
cum puse piciorul pe pămînt. 

— Nici vorbă, luminăţia-ta. Am pus strajă pretutindeni 
să nu cumva să plece vreo iscoadă. 

— Aferim! rosti seraskerul. Poftesc să prind muierea în 
aşternutul ei de la Yaş. 

— Dacă punem ghiara pe ea bătălia-i cîştigată, căci ea 
este tartorul cel mare. E dracul gol! 

— Ar fi bine s-o am la picioarele mele, chiar goală ca 
un drac! rise Iskender. Să dai ştire că am să răsplătesc în 
aur pe cel ce mi-o va prinde vie şi nevătămată pe 
şerpoaica asta trufaşă. Am auzit că la cei patruzeci de ani 
al ei se ţine grozav de frumoasă. Ar fi o socoteală... 
adăugă el gînditor. 

— Cam greu să-i ajungi în preajmă, că tare mai e 
păzită şi de moldoveni, dar şi de oştenii ginerilor ei 
Korețki şi Potoţki. 

— Banul face minuni, mai cu seamă cînd e galben 

strălucitor. Mulţi se încumetă pentru aşa-ceva, numai să 
se afle. 

— Prea-bine, înălțimea-ta! se temeni Bali-beg, oprindu- 
se dinaintea cortului întins pentru Iskender. 

— Mai apucăm să dormim vreo citeva ceasuri, dar la 
rugăciunea de dimineaţă toate căpeteniile să vină la mine 
ca să vedem ce facem! porunci Iskender, căscind zdravăn. 

Oboseala drumului abia acum se făcea simțită şi fără 
alte pregătiri se tolăni îmbrăcat cum era şi curînd începu 
să sforăie. 

Cum se întîmplă adeseori primăvara, cînd vremea e 
schimbătoare, ziua următoare se burzului şi nori mari şi 
negri începură a goni dinspre miazănoapte către Marea 
Neagră. Păreau nişte uriaşi încleştați pe viață şi pe 
moarte, stirnind spaima pescăruşilor, care ţipau căutînd 
să se ferească din calea lor. Încă nu ploua şi se părea că 
ploaia nici n-avea să se aştearnă curînd, dar oştenii se 
zgribuliseră, pe cînd în ziua cealaltă stăteau întinşi la 
soare ca în miez de vară. 

Toate căpeteniile oştirii veniră la ayak divani, iar robii 
nu mai pridideau să aducă ceştile aburind cu cafea. 

— Vitejii mei! începu Iskender. Aflu cu mîhnire că 
zahareaua de la Iliaş-beg încă nu a sosit şi nici Bethlen 
nu s-a zorit. Din astă pricină va trebui să mai aşteptăm 
preţ de o zi-două, după care ne vom repezi pînă la Yaş. 

— Ne-am putea scurta din cale, făcu un agă de beşlii. 

— Nu ştii năravul lor de a pustii totul, ca să nu găsim 
nimic? îl contrazise Bali-beg. 

— Ba, are dreptate! se băgă Iskender. Cîită vreme nu 
află despre noi ce gînduri avem, n-au curaj să pirjolească. 


De aceea vom porni pe dată, chit că mai înainte vă 

ceream să mai aşteptăm cîtva timp. M-am răzgindit, aşa 
că daţi porunca de plecare! 

Se ridicară cu toţii şi pe rînd ieşiră din cort, iar în 
urma lor se strecură o iscoadă, dintr-acei pe care paga le 
îngăduia de îndată ce se iveau. 

— Stăpîne! îngenunche străinul, făcînd o temenea pînă 
la pămînt. 

— Vorbeşte! 

— Elisabeta-doamna cu întreaga curte s-a tras mai 
către Suceava, aflind cîte ceva de pornirea tătarilor. 

— Păi unde-i Galga-soltan? 

— Deocamdată nu poate trece Turla, că l-au pălit 
nohaii la el acasă, dar Arslan-aga din Bugeac viene cu 
trimba lui în valea Jijiei. 

— Bine. Poţi pleca! făcu Iskender, aruncîndu-i o pungă 
bine burduşită. la-te pe urma curții domneşti şi de mai 
afli ceva întoarce-te pe drumul Purlatului. 

Se vede însă că era o zi a veştilor proaste, căci nu 
plecă bine iscoada şi cîțiva azapi îi înfățişară doi prinşi ce 
fuseseră aduşi de seimenii valahi. Cum dădu cu ochii de 
ei, paşa se făcu roşu de minie. 

— Cine a cutezat să-i lege? 

— Valahii i-au adus aşa, răspunse oşteanul înfricoşat. 

— Să fie înfăţoşațţi! 

Văzuse că unul dintre cei doi nu era altul decît 
olăcarul lui, pe oare-l trimisese la Bethlen şi Mollart. Pînă 
să-i fie aduşi oştenii români, porunci unui rob negru să le 
taie legăturile. 

— Cum de te-ai lăsat prins? izbucni înciudat Iskender. 
ŞI tu cine eşti? întrebă pe celălalt. 

— El îi pricina, luminăţia-ta, răspunse olăcarul. 

Zoream în calea mea, cînd mă pomenesc cu ăst blestemat 
că mă ajunge din urmă zicîndu-mi că ai poruncit măria- 
ta să-i dau tot ce am, că avea să se ducă el mai departe. 
L-am întrebat dacă are vreun semn anume şi mi-a arătat 
hangerul cu care s-a şi repezit să mă spintece. 

— Tuuu? se miră paşa către celălalt. Cine eşti? 

Străinul nu scoase o vorbă, de parcă n-ar fi înţeles ce 
se spune. Tocmai atunci pătrunse în cort Kuciuk şi la 
vederea celor din genunchi vru să se dea îndărăt, 
albindu-se la față. 

— Rămii, Kuciuk! porunci Iskender şi acesta se socoti 
pierdut, căci unul dintre cei doi nu era altul decit 
hamalul de la Brăila. 

— Măria-ta! Ştie turceşte, că aşa mi-a vorbit, se băgă 
olăcarul. Face pe neştiutorul. 

— Dar cine v-a legat pe amindoi?! se miră paşa. 

— Slugile unui boier, care se aflau la povarnă. 

— Ce căutai tu acolo? 

— Scurtam calea. Şi văzind că ne încăierăm, au sărit 
să ne despartă, dar nemernicul a spus că duceam scrisori 
de hainie şi atunci ne-au dus pe amindoi la stăpinul 
moşiei. Acela n-a vrut să mă creadă, dar nici pe el, şi aşa 
ne-a trimis fedeleş la picioarele luminăţiei-tale. 

Iskender nu era prea mulțumit de întorsătura 
lucrurilor, iar muțenia celuilalt nu-i mirosea a bine. 
Veniră în răstimp şi seimenii, care-i întinseră o taşcă ce 
cuprindea chiar propriile scrisori, dar şi sulul acela mai 
MIC, scris de Kuciuk. La vederea acestuia, mutul duse 
mină la inimă. Primul lui gind a fost să se repeadă 
asupra hamalului şi cu o lovitură bine ţintită să-i închidă 


gura pe vecie, însă nu prea avea cum să se apropie. 

— Pe voi, vitejilor, am să vă răsplătesc cu argint, iar pe 
stăpinul vostru... cum aţi zis că-l cheamă? 

— Vlad Strătescu ot Străteşti, răspunse un oştean, 
care o rupea binişor turceşte. 

— Să-i spuneți că-s mulțumit că nu şi-a băgat nasul să 
umble la peceţi, şi să mi se înfățoşeze cînd m-oi întoarce! 
Am să-l fac mare dregător. Bine a făcut cum a făcut. 
Acum plecaţi! 

Oştenii se traseră pe dată, iar seraskerul se uită din 
nou la necunoscut. 

— Vrei să vorbeşti de bunăvoie, că-ţi făgăduiesc viața? 
De nu, am eu ac de cojocul tău. Să vie Selim, gealatul! 
bătu el din palme. 

Atunci prinsul dădu capul pe spate şi-l scuipă pe paşă 
drept în obraz. Atîta aşteptase Kuciuk! În aceeaşi clipă se 
năpusti asupra lui, străpungindu-l cu hangerul. 

— Ciine! făcu prinsul spre mut. Voiam să te scap, 
năpircă... Un val de singe înspumat i se ivi între buze şi 
simţi cum îşi pierde vlaga, prăbuşindu-se la pămînt. El 
mi-a dat scrisoarea! mai apucă să zică, arătindu-l pe rob. 


FUGA-L RUȘINOASĂ CÎND NU IZBUTEŞTE 


DEŞI PUTEAI JURA CU MINA PE INIMĂ că ploaia ce se 
aşternuse pe meleagurile bănățene avea să ţină barem o 
săptămînă, către seară cerul s-a înseninat, spuzindu-se 
mai apoi de stele, ba mai era de aşteptat şi luna. 

Cînd se iviră cătanele şi pe ulița cojocarilor, uica 
Lăzărel îi băgase pe cei doi oaspeţi în finul din şopru, iar 

cind un oştean mai cocoş se cățără pe scară să 
scormonească, dădu cu ochii de opincile şi şuba lui 
Grazziani şi îi fu deajuns, coborindu-se pe dată. 

— Sint oieri! spuse el. 

— Doar v-am spus că-s doi păcurari, făcu moş 
Ghilezan. Văzurăţi? 

Oştenii plecară mai mult întrebiînd pe la porți, fără să 
mai scotocească prin curţile oamenilor. 

Într-un târziu s-a potolit larma căutatului şi lumea s-a 
tras la odihnă, doar cîte un cîine singuratic mai urla spre 
luna ce se ivise de după munte. În liniştea nopţii se 
strecurau patru umbre: doi oameni şi caii lor, duşi de 
căpăstru după obiceiul muntenilor. Se furişau să nu fie 
băgaţi în seamă de careva, căci cei doi nu erau alții decît 
Marcu şi Gaşpar, care povăţuiți de _ uica Lăzărel 
apucaseră pe uliți întunecate să poată ieşi la o margine a 
tirgului, unde socotea el că n-o să fie strajă. Nădăjduiau 
astfel ca pînă în revărsat de zori să calce o bună bucată 
de drum spre cetatea Timişoarei, unde aveau să-şi afle 
scăpare. Era cam ruşinos pentru solul luminăţiei-sale 
padişahul, dar dacă ar fi izbîndit nimeni nu l-ar fi 
întrebat cum ajunsese să scape din capcanele întinse în 
cale. 

— Stăăi, că te-am văzt! se auzi o voce tăioasă. 

Grazziani duse mina la briu, dar îşi dădu seama că n- 
are armă. Marcu însă se opri, de parcă ar fi fost firesc să 
întilnească vreo caraulă. Pe lingă ei se traseră cătanele, 
împresurindu-i. 

— Unde-aţi plecat cu noaptea-n cap, măi ficiori? 
întrebă hotnogul. De unde veniți? 


— De la munte! răspunse Marcu, făcînd pe prostul. 

— Muntele-i mare, măi omule! De unde anume? 

— Apăăi, de la stină! 

— Care stină, mă tontule? Asta întreb? 

— A lui taica Pavăl. 

— Măă, că prost mai eşti! se înciudă hotnogul. Lasă pe 
celălalt să vorbească! Poate are mai multe grăunţe în 
căpăţină... 

— Nu! N-avem grăunțe! După ele plecăm, să le 
cumpărăm de la Lugoj, ori chiar de la Cimişoara. 

— Mai tacă-ţi gura proastă şi lasă-ţi ortacul să spună! 
Ce, el n-are limbă?! 

— N-are, că-i sirb! răspunse Marcu, stirnind risul 
tuturor. 

— Lua-v-ar dracu pe-amindoi! se oţțări hotnogul. 
Haideţi după mine! 

— Da' pentru ce? se miră Marcu. 

— C-aşa-i porunca şi nu mă mai întreba, nătîngule! 
Cine v-a pus să vă furişați pe ulițe lăturalnice şi să nu 
ieşiţi ca tăt omul pe poartă? 

— Apăi alt drum noi nu ştim, dar bucuroşi mergem de 
ni-l vei arăta. 

— Hai numa, că vi-l arăt eu! şi hotnogul porunci să li 
se ia caii, apoi se porniră în hazul cătanelor, care grijeau 
să nu se împiedice tontălăii în pietrele de pe uliţă, că 
umblă ca pe străchini. 

Riseră cu hohote, chiar şi cei doi păcurari, care se 
văzură aduşi tocmai acolo unde ar fi vrut cel mai puţin să 
ajungă, adică la hanul lui Tănase, unde se întorsese 
baronul şi acum sforăia, visind că i-ar fi prins. De-ar fi 
ştiut, Czobor, ce pradă nepreţuită avea sub ferestre, ar fi 


sărit pe dată din aşternut, dar aşa, cătanele îl lăsară să 

doarmă, că doar nu era să-l trezească pentru nişte pîrliți 
de oieri. 

Cînd se opriră în curtea carelor, un oştean zise într-o 
doară: 

— Prăpădiţii ăştia nu cred să aibă bani asupra lor... 

Marcu trase cu urechea şi pe loc îi trăsni prin cap ceva 
năstruşnic. 

— Ba avem! se răţoi el. Că nu ni-s săraci! 

— Nu zău?! rînji înveselit hotnogul. No, atunci adă-i 
aici la păstrare, întinse el palma. 

Bănăţeanul îşi desfăcu traista şi o aruncă peste cal, 
apoi se scotoci în chimir şi scoase doi bănuţi de aramă, 
pe care-i întinse hotnogului. Se mai scormoni, dînd la 
iveală încă vreo doi, după care se uită grijuliu în jur, 
chipurile, să nu-l vadă vreun străin, şi din sîn, după 
multă osteneală, izbuti să-i mai dea încă patru drahme 
de argint. 

— Na! făcu el mulțumit, ca după cine ştie ce mare 
ispravă. Văzind însă dezamăgirea oşteanului, adăugă 
rizind: 

— Dar stăi că mai am! 

Cum se iviră în palma lui cei doi florini de aur, nici 
morlacul nu şi-a dat sama, destul numai că ochii 
hotnogului sclipiră de lăcomie. 

— Mai ai pe undeva? iscodi el. 

— Ba! Asta-i tot! Banii noştri pentru grăunţe. 

— Poate mai are sîrbul? nu se lăsă hotnogul. 

— Nicicum, că el îi cam slab de minte şi-i pierde! 

— Norocul vostru că ai tu mai multă în căpăţină! 

— Nici c-ar trebui să-i mai vadă luminăţia-sa, zise o 
cătană. Cine ştie ce prostie îi îndrugă ăştia şi tăt pe noi 

are să ne înjure. 

— Şi eu zic la fel, răspunse hotnogul, dar nu-i putem 
slobozi, că or da alții peste ei. Minteni ce se deschide 
poarta, îi țipăm afară. Margă unde le-a fi voia! 

Din păcate îi băgară şi pe ei laolaltă cu toți ceilalți 
prinşi de peste noapte, şi nădejdea lui Marcu se spulberă. 
Îi povesti şi lui Grazziani, pe sîrbeşte, mai mult în şoaptă. 

— Bine ai făcut! zise acesta pricepind strădania 
tovarăşului său. Să n-ai nicio grijă că-ţi întorc eu banii, 
dar poate că aşa are să ne facă scăpați. 

— Vedem noi, zimbi Marcu, fiindcă n-or să aibă poftă 
să afle şi stăpinul lor că ne-au luat banii. Cu asta am să-i 
ameninţ. 

— Numai de s-ar arăta hotnogul mai înainte. 

Ceilalţi, din jur, începură a se răsti la ei, căci mulți 
mai voiau să doarmă, fără să le pese că erau prinşi de 
cătane. 

— Mai tacă-vă gura! se răsti careva, şi Marcu nu 
răspunse, ca să nu fie băgațţi în seamă. 

Dăduseră de căldură, din pricina mulțimii înghesuite 
în încăperea de lîngă grajd, şi pînă la urmă îi fură şi pe ei 
somnul, aşa că se treziră buimaci, auzind strigăte în 
ungureşte: 

— Sinteţi nişte vite încălțate! Măgari cu coarne... ori 
cum să vă mai zic?! 

Înălțimea-sa baronul se trezise mai curînd decît se 
aşteptau cătanele şi nerăbdător dăduse fuga să vadă 
prinşii de peste noapte. Cum dădu însă cu ochii de pleava 
aceea pestriță, se făcu negru de minie. 

— Nu zic de ţoale, că ele mai pot fi schimbate, dar voi 


nu v-aţi uitat la fețele lor, să vedeți ce tontălăi ați 

adunat? V-am poruncit să scotociţi din casă-n casă şi nu 
să-i stringeți de pe ulițe, dobitocilor! Că au intrat în tîrg 
nu mai încape nicio îndoială, urmă el, dar tot aşa de bine 
s-ar fi putut să vă scape şi de sub nas, proştilor! 

Cum să nu fie furios baronul, cîtă vreme toate îi 
mergeau anapoda? Fugise după ei înapoi la Cladova, ba 
în trecere dăduse şi pirjol prin Borlova, de ciudă că nu le 
găsise urma. Nu avusese o clipită de răgaz şi tot degeaba. 
Parcă ar fi intrat în pămînt afurisiţii, iar după toate astea 
şi cătanele luate de la Decsy ca sprijin se dovediră 
nătinge. „Păsărelele şi-au luat de mult zborul!” gîndi el. 
„În locul lor eu aş fi apucat-o înspre Lipova şi se înţelege 
că acolo trebuie să le dau de urmă, de-ar fi să ajung chiar 
şi în Temesvar”... 

Se aşternuse tăcerea, nimeni nemaicutezind să scoată 
o vorbă, cind iată că o voce smerită se auzi din odaie: 

— Domnule, fă bine şi dă-mi banii! 

— Gura! se răsti hotnogul. 

— Păi cum? Noi trebuie să plecăm, şi banii ni-s de 
trebuinţă. 

Ostaşul se uită îngrijorat spre baron, care părea a nu 
fi auzit, întrucît ciobanul nu voia nici el să se dea prea 
mult în vileag, aşa că vorbea mai pe şoptite. Cum să-i dea 
prostănacului galbenii?! Norocul lui că Czobor îi întorsese 
spatele şi se îndrepta gînditor către han şi atunci 
hotnogul şuşoti ceva unei cătane, apoi spuse către 
Marcu: 

— Mergeţi cu el, că are să vă dea banii! 

— No, multam! Mergem după cum îi porunca, numai 
să ne putem cumpăra grăunţe. 

Se furişară şi Marcu şi Gaşpar împreună cu oşteanul, 

în vreme ce tovarăşii lor rămaşi în odaie începură a striga 
să li se deie şi lor drumul. 

— N-aveţi grijă, că nu scapă ei! căută să-i domolească 
hotnogul. O să le pară rău că n-au rămas cu voi! rînji el, 
lăsîndu-i să-nţeleagă cum că aceia aveau să capete o grea 
pedeapsă. Staţi blinzi, că vă slobod pe tăţți, numai să 
poruncească luminăţia-sa. 

Cei doi şi cu oşteanul se dădură pe după nişte căpiţe 
de fin, şi cînd socoti că s-au îndepărtat îndeajuns cătana 
le spuse: 

— Fugiţi şi să nu vă mai prind, că nu mai scăpațţi! 

— D-apăi caii! se împotrivi Marcu, zărind la conoveţele 
din apropiere o întreagă herghelie. 

— Luaţi-vă cîte unul de colo, că-s mai buni decît 
mirțoagele voastre. Şi dați-i zor, că minteni nu vă mai las! 
îi ameninţă el. 

Fără să mai stea pe gînduri, cei doi se aruncară în şea 
şi dădură pinteni. 

— Făcurăm treabă bună, frate Marcule, zise Grazziani 
cînd se mai potoliră din galop. 

Lăsaseră cu mult în urmă porţile tirgului, pe unde 
trecură fără să-i mai oprească cineva, căci se vede că 
hotnogul se îngrijise ca nu cumva sloboziții să deie ochii 
cu baronul. 

— Lăcomia cătanelor ne-a scăpat! rise Marcu. 

— Dar şi iscusinţa ta... 

— Ba ne-am ales şi cu cîte un cal bun, care face cit 
cheltuiala noastră. 

— Toate bune, numai că nu ştim unde ne aflăm şi 
incotro mergem. 


— Trebuie să fie calea Cladovei, şi nu-i rău. Mai încolo 

ne vom abate în stinga, către soare-apune, adică spre 
Cimişoara. 

— Cunoşti locurile? 

— Aşa am umblat întotdeauna, călăuzindu-mă după 
soare ori stele, şi nicicind n-am dat greş. Acum îi negura 
dimineții, dar în cel mult un ceas de vreme are să se 
ivească şi drăguțul de soare. 

Tot cam atita i-a trebuit şi baronului ca să-i treacă 
furia şi să se mai întoarcă o dată pe la grajd, spre a vedea 
ostatecii mai pe lumină. Cercetă cu privirea şi parcă nu-i 
venea la socoteală, întrucît multora li se dăduse drumul 
pe furiş, între timp. 

— Parcă văzusem şi nişte mocani? întrebă el pe 
hotnog, căci îi rămăsese în minte fața nerasă a valahului. 

— Au plecat, luminăţia-ta. I-au cunoscut nişte oameni 
de-ai mei şi le-am dat drumul, că se zoreau. 

— Dar de unde atita grabă? Unde i-aţi prins? 

— Pe uliţă. 

— Asta ştiu, dar cînd? 

— După cel de-al doilea cîntat al cocoşului! 

— Unde se duceau cu noaptea-n cap? 

— La tirg, la Lugoj ca să... 

Baronul însă îşi pierdu răbdarea şi-i croi două palme 
zdravene, înroşindu-i obrajii. 

— Ei erau, nefericitule! Pe acolo-i drumul spre 
Temesvar, vită încălțată! Să-ţi iei trintorii şi să pleci pe 
dată la Cladova, să nu vă mai văd înaintea ochilor! 

Se răzgindi mai apoi şi opri lingă sine vreo douăzeci de 
cătane, mai pe alese, dar de hotnog nici nu vru să mai 
audă. 


— Pe unde au apucat-o? întrebă baronul aruncîndu-se 
98 


în şa. 

— Pe poarta Cladovei! răspunse hotnogul, arătind într- 
acolo. 

— Pe dracu! Spre Lipova! porunci el. N-au putut ajunge 
prea departe. E vreo potecă, ceva, care să lege cele două 
drumuri? 

— Pe la Şanoviţa, luminăţia-ta. 

— Cunoşti drumul? 

— Da. 

— Atunci te fac hotnog! Ia-o-nainte! Dacă fugarii sînt 
cei pe care-i căutăm, numai într-acolo se vor fi îndreptat. 
Haideţi! 

Cu toţii se avintară după baron cu noua lor căpetenie 
călărind ceva mai în urmă şi curind li se arătară în zare 
doi oameni ce păreau că-şi trag caii după ei. 

— Ei sînt! răcni baronul pornind în galop. 


MARE SPAIMÄ DIN NIMIC 


CÎND ÎŞI DESCHISE OCHII Mirko dădu de privirea 
încrîncenată a hangiului, care cu greu era ţinut de cătane 
să nu se repeadă asupra lui, acum era legat fedeleş. 

— Aaa! Va să zică mai trăieşti, cîine? spumega el 
neputincios în braţele oştenilor. Ai vrut să mă jefuieşti, 
tilharule?! Îi fi tu faimosul Mirko, dar s-a isprăvit cu tine! 
Nici mucii nu i-aş da... 

— la mai taci din gură jupine! i-o reteză căpetenia 
caraulei. Mai lasă-mă să vorbesc şi eu, să ştiu ce am de 
făcut. 

— Ce să faci?! Să-i spînzuri, şi pe el şi pe ortacul lui de 
colo! arătă el spre Kocea, care îşi venise în fire, dar tot 
legat era. 

— Aşa, fără judecată, nu se poate. 

— L-ai prins chiar domnia-ta pe cind mă jefuia, se 
răţoi jupinul. De nu era omul meu să-l pălească, pe toți 
ne omora ticălosul şi iată că... 

— Da' mai isprăveşte odată, am spus! se răsti oşteanul. 

Se uită apoi lung la Mirko, de parcă l-ar fi cunoscut. 

— Auzit-ai ce ţi se pune în seamă? Drept îi? Tu eşti 
Mirko”? 

— Mă cheamă lancu, iar de acela de care vorbeşte n- 
am auzit în viața mea. Cit despre jaf... am vrut numai să- 
l sperii pe jupîn şi el şi-a făcut spaimă mare din nimic. 
lacă, mă jur pe Dumnezeul meu că sînt un om cinstit şi 
n-aveam trebuință de paralele lui! 

— Atunci de ce-ai sărit la mine? se băgă iar 
cîrciumarul. 

— Ba să-mi fie cu iertare, domnia-ta ai căutat gilceava. 

— N-ai vrut să plăteşti... 

— Ba cum de nu, dar n-am avut mai mult decit îmi 
dăduse alteța-sa pentru slujba îndeplinită, răspunse 
Mirko domol. 

Oşteanul era nedumerit şi nu ştia ce să creadă, vrind 
să întrebe martorii ce fuseseră față, dar tocmai atunci 
Kocea făcu marea prostie. Socotind că le va veni în ajutor 
răvaşul baronului, de care Mirko se vede că uitase, se 
băgă şi el: 

— Ca să vă lămuriţi, n-aveţi decît să cercetaţi la briul 
tovarăşului meu, unde veți da peste scrisoarea 


luminăţiei-sale baronul Czobor, către alteța-sa. Nu 

sintem oameni de rînd, ci în slujba prinţului! 

— Ce scrisoare? întrebă căpetenia caraulei. 

— N-am nimic! se răsti Mirko, fulgerîndu-l din privire 
pe Kocea. Vorbeşte în dodii, crezînd că vă poate amăgi. 

Oşteanul nu-i dădu crezare şi-l scotoci, pînă află 
scrisoarea. 

— Se vede că tu minţi şi nu văd de ce, cîtă vreme eşti 
în slujba domniei. la să mergem noi să duci asta unde 
trebuie, că parcă spuneai şi de ceva răsplată de la alteța- 
sa. 

Mirko îşi dădu seama că erau pierduţi, dacă Bethlen 
avea să citească adevărata veste de la baron. „Dobitocul 
de Kocea!” îşi spuse el înciudat. „Acum să vedem cum 
scoatem cămaşa...” 

— Văd că ai amuţit. Te pomeneşti că eşti în slujbă de 
taină, dar nu-i bai, că avem să te ducem la domnul conte 
Ugrai. El va şti ce să facă. 

— Dar cu mine cum rămîne? sări cîrciumarul. 

— N-ai auzit că a vrut numai să te sperie? Ce mai vrei? 

— Aşa sperietură... n-am ce zice! Dar mincarea şi 
beutura? 

— Să fie pomana morților, că nu rămii în pagubă 
domnia-ta. 

Se întoarse apoi către cătanele caraulei şi porunci să 
fie legaţi numai de miini, pentru a putea umbla. Atunci a 
fost ultima încercare a lui Mirko de a scăpa, dar se 
zvircoli degeaba întrucît fu legat pe dată, apoi sub 
ghionturile oştenilor fură tirîți la cetate şi azvirliți în 
temniţă. 

Citind răvaşul baronului, contele Ugrai se repezi la 


principe, căci pentru el era, dar întotdeauna îi desfăcea 

scrisorile. 

— lată dovada, alteță, că nu m-am înşelat în privinţa 
lui Czobor! A fost de bună-credinţă şi nici vorbă de Inău 
ori Chioar! 

— Aici trebuie să fie altceva la mijloc. Unde-i omul care 
m-a minţit? 

— Aici, dar sînt doi. Au fost nemulțumiți, se pare, de 
banii ce le-am dat, s-au îmbătat şi aşa s-au dat în vileag. 

— Vezi de poţi scoate ceva de la ei cu ajutorul călăului 
şi pe urmă spînzură-i, fiindcă asta-i răsplata ce li se 
cuvine, nu bani. Eu mă duc s-o văd pe Agnes, care mă 
aşteaptă, şi tu, după ce isprăveşti cu ei, vino iarăşi la 
mine. 

Contesa Rozsnyai era într-adevăr în cetate. Nu 
aşteptase chemarea prințului, ci parcă un simțămînt 
necunoscut o îndemnase să vină la Deva, împreună cu 
prietena ei, Iulia, chipurile, să-i ajute într-o încurcătură 
cu nişte iobagi de pe moşia ei de la Mikoslaka. Aşa se face 
că „numai ce s-au gîndit la ea şi a şi venit”, după cum 
zise Ugrai în şagă. 

Cele două prietene erau nedespărțite şi mulți dintre 
curteni le porecliseră „ziua şi noaptea”. Asta pentru că 
Agnes era albă la față, cu ochii albaştri, dar cu părul 
negru ca pana corbului, în vreme ce Tulia, cu pletele de 
culoarea griului copt, avea ochii ca noaptea. Altminteri 
erau deopotrivă ca statură şi cu forme, rotunjite, dar 
numai atîta cît să poată suci minţile oricărui bărbat. Şi 
nu puţini erau aceia care suspinau în urma lor, dar ele 
încă nu voiau să se supună unui bărbat, măritindu-se. 

La intrarea prințului, amindouă fetele făcură o 
plecăciune adîncă, după obiceiul din ţările Apusului. La 

rindul său, Bethlen le răspunse fluturind mina şi 
zimbind. 

— Acum, că am în fața ochilor şi „ziua” şi „noaptea”, 
greu îmi vine să hotărăsc şi nu ştiu cu ce să încep. 

— Cu începutul, alteță, zimbi şăgalnic Agnes. 

— Ba din contră, cu sfirşitul, căci tocmai acuma am 
căpătat dovada că se cam încurcă lucrurile... 

Le povesti apoi în amănunţime tot ce avea de gînd şi ce 
ar fi trebuit să facă ele ca să-l ajute. Nu uită să le 
amintească şi de viclenia „veneţianului”, care cutezase 
să-şi trimită iscoadele chiar în Deva. Le ceru să plece însă 
cît mai degrabă, fiindcă pentru nimic în lume Grazziani 
nu trebuia să scape, dacă avea asupra lui vreo scrisoare 
de la habsburgi. 

După o vreme se ivi şi Ugrai, care le spuse şi mai 
multe, cerindu-şi iertare că aproape le alunga, dar o 
caleaşcă trasă de şase armăsari nu le mai aştepta decit 
pe ele ca să pornească la drum. Şi totuşi plecarea avu loc 
abia a doua zi în zori, căci prințul ţinuse să afle mai întîi 
ce putea scoate Ugrai de la iscoade. Pe de altă parte, se 
pare că cele două fete veniseră cu treabă la Deva, aşa că 
trebuiră să umble măcar vreo cîteva ceasuri. 

La ieşirea din Deva, pe malul Mureşului, două leşuri 
se legănau în adierea vintului de primăvară. Dar fetele nu 
se uitară şi nici n-ar fi avut de unde-i şti pe Mirko şi 
Kocea. Se lăsaseră în voia vizitiului, care ocolea cu 
dibăcie toate gropile, în vreme ce ele sporovăiau vrute şi 
nevrute, ca femeile, fără să ia seama la frumuseţile ce le 
treceau pe sub ochi. Nimic deosebit nu se mai petrecuse 
şi dacă mergeau tot aşa pînă în seară aveau să fie între 

la destinaţie drumul deveni din ce în ce mai stricat şi, 
deşi vizitiul mai încetinise goana, fetele începură a fi 
hurducate într-o parte şi alta a caleştii. 

— Ugrai zicea că turcul e o frumusețe de bărbat, 
chicoti Iulia între două salturi. Ai grijă... 

— N-am eu teamă, se împăună Agnes. Bărbaţii cu cît 
sînt mai arătoşi cu atît îs mai proşti. 

— Numai că dacă avem să mergem tot aşa pînă la 
Temesvar nu vei mai arăta tu nicicum, trebuind să-ţi 
tocmeşti mai întîi oscioarele. 

— S-ar putea să ai dreptate! spuse printre icneli Agnes. 
la strigă tu la trăsniții aceia de pe capră s-o lase mai 
domol, că nu mai avem mult. 

Tulia se aplecă pe fereastră şi strigă: 

— Hooo! Hooo!... mai uşurel, că ne faceţi bucățele! 

Cocişul nu pricepu şi opri caleaşca dintr-odată, încît 
fetele căzură la podea, încurcindu-se în fuste. 

— Nu s-a înțeles porunca, luminată stăpină, făcu 
acesta ivindu-se la fereastră cu căciula în mînă. 

— Acum îi prea tirziu! răspunse Agnes înciudată. Ce 
mergi aşa, ca bezmeticul? Ne-ai zobit mădularele. 

— Să am iertare, luminăţia-ta, dar îi musai să ajungem 
la Cladova, că prin pădure mai mişună tot felul de jivine, 
cu patru şi cu două picioare. 

— Bine, îngădui Agnes, dar cată să mai fereşti gropile, 
cît de cit. 

— Ce să facem, că aşa-i tot drumul?! dădu din umeri 
cocişul. 

Tocmai se închina şi îşi punea căciula ca să plece din 
nou, cînd se auziră în depărtare pocnete de sîneață şi 
strigăte. 

— Stai! porunci Agnes. Trageţi caleaşca din cale în 
vreun tufiş, apoi deshămaţi caii şi duceți-i cît mai 
departe, pină trece iureşul. Altfel caii o să ne dea de gol! 

Cu mare grabă, cei doi vizitii îndepliniră dorinţa 
contesei. În vreme ce fetele se traseră cît mai adînc în 
pădure, ei încălecară armăsarii şi o luară la fugă. 

— Ne-au părăsit! şopti Iulia înfiorată. Oare bine ai 
făcut? 

— Altcum caii ar fi nechezat şi străinii ar fi dat peste 
noi, dar aşa, chiar dacă dau peste caleaşcă, n-au ce face 
cu ea. lar slugile au să se întoarcă, n-avea tu grijă, că 
tremură toţi de frica lui Jeno. 

Tăcură amîndouă, ciulind urechea la fiecare foşnet. 

— Se apropie călăreţii! zise Iulia, stringîndu-se lingă 
prietena ei, de parcă i-ar fi căutat ocrotire. 

— Ba-i numai unul! răspunse aceasta. Se vede însă că 
după el vor fi puşcat, aşa că musai să se audă şi ceilalți 
curind. 

Într-adevăr, un călăreț se ivi în goană dinspre Cladova, 
dar fără să se uite în dreapta ori stinga trecu mai departe. 

— Dacă vor face şi ceilalți la fel sîntem scăpate, şopti 
Agnes, strîingînd mîna Iuliei. 

Aşa cum gindise contesa, curînd apăru şi un pilc de 
călăreţi, însă aceştia veneau la pas scrutînd fiecare tufiş, 
de parcă ar fi căutat pe cineva. Cînd şi cînd, slobozeau 
cite o sineață în aer şi răcneau de parcă ar fi fost la 
vinătoare. 

— Să ştii că după noi au venit, zise Agnes. 

— Dar au veşmintele ca oştenii prinţului... 

— Se vor fi îmbrăcat anume să ne înşele, căci 


altminteri n-ar fi fugărit pe călărețul de mai înainte. 
105 


De frică se lipiră amîndouă de pămînt ţinîndu-şi chiar 
şi răsuflarea. Auziră chemarea unuia care dăduse de 
urmele caleştii şi nici nu se clintiră, socotindu-se 
pierdute. 

Alte strigăte şi puşcături, iar cînd îşi auzi şi numele, 
Agnes abia mai izbuti să îngăime: 

— Auzi»... Pe mine mă caută! 

— Ssst! Nu mişca! şopti şi Iulia. 

Într-un tîrziu, cînd forfota se mai domoli, Iulia săltă 
puţin capul. 

— Au înhămat caii lor şi ne-au furat caleaşca. lacă, se 
duc! 

— Ducă-se dracului, cu ea cu tot! făcu uşurată 
contesa. Bine că ne-au lăsat pe noi în pace, adăugă ea şi 
se săltă cu îndrăzneală. 

— Stai, unde te duci! o trase cealaltă. 

— Acum, că au plecat, nu mai avem a ne teme. Ar 
trebui să se arate şi oamenii noştri, ca să putem merge 
călare. 

— Dar dacă şi ei vor fi fost înțeleşi cu următorii? 

— Mai ştii?! Oricum se vor înapoia, măcar să ne 
prindă. 

— De ce nu ne-au luat atunci cînd eram în caleaşcă şi 
la mîna lor, putindu-ne duce oriunde ar fi poftit?! 

— Ei, şi tu! De unde vrei să ştiu? Cel mai sigur ar fi să 
ajungem pe picioarele noastre la Cladova, care nu poate fi 
prea departe şi de mai stăm ne prinde noaptea. 

Îşi sumeseră fustele şi o porniră voiniceşte la drum, 
dar gata oricînd s-o zbughească în pădure în caz de 
primejdie. 

— Cu condurii noştri nu ajungem prea departe, se 

văicări Iulia. 

— N-ai decît să te descalți. 

— Aş face-o de n-ar fi frig. Bune ar fi acuma opincile 
olahilor, mai scînci fata. 

— Ştii că ai dreptate? se opri Agnes. Ia uite ce facem! 

Îşi săltă poalele şi cu dinţii sfişie o bucată bună de 
piază, apoi se aşeză şi scoțindu-şi botinele începu să le 
înfăşoare, de parcă ar fi fost rănite. 

— Gata! făcu ea săltîndu-se sprinten şi ţopăind. 

— Şi cum avem să ne arătăm în lume cu rochia ruptă? 

— Tu n-ai decît să faci cum vrei, dar eu îți spun că aşa 
pot merge şi pînă la Temesvar. Nu-mi pasă! 

De voie, de nevoie, Iulia făcu şi ea la fel şi rizind cu 
hohote începură a fugi una după cealaltă de parcă s-ar fi 
jucat. Dar după o bună bucată de drum osteniră, de abia 
îşi mai tîrau picioarele. 

— Să ne hodinim oleacă, se rugă Iulia. 

— Nici vorbă, că uite, se înserează. Hai! Deodată se 
opriră însă, uitindu-se una la alta. Din depărtare, dinspre 
Cladova, se auziră strigate pe nume de nişte bărbați. 

— Sint oamenii noştri! răsuflă uşurată lulia. Hai 
înaintea lor! 

— Stai pe loc! o apucă Agnes. Tu n-auzi de unde vin? 
Cum de-au trecut pe lingă noi, că doar i-am lăsat in 
urmă?! Dacă au fost înțeleşi cu duşmanii? 

— Ai dreptate. Venirăm atita cale pe jos şi să ne dăm 
prinse chiar la capăt? Asta nu! Hai să ne pitim! 

Spaima de oameni fu mai mare decit cea de întuneric 
şi astfel pe la vremea cinei, istovite de tot, bătură la 
poarta cetăţii, mai-mai să se prăvălească la picioarele 
străjerilor. 

— Sint contesa Rozsnyai... mai apucă să îngăime 
Agnes şi se trînti, frintă de oboseală, pe o laviţă de lingă 
poartă. 

Străjerii nu mai întrebară nimic ci pe dată dădură de 
ştire căpitanului Decsy, necutezind să le ducă pe braţe 
pînă la el. Acesta veni în grabă, bucurindu-se nevoie 
mare. 

— Ce spaimă am tras, luminăţiile-voastre, mă temeam 
să nu vă fi rătăcit ori să vă fi prins vreun lup, că bîntuie 
multe jivine pe la noi. 

Auzind spusele căpitanului, Iulia leşină de frică. 

— Vai de mine! se tingui Decsy. Cine m-o fi pus? 

Cu toată oboseala, Agnes se ridică şi stropind-o cu 
puţină apă pe obraz izbuti să-şi trezească prietena. 

— Prin ce-am trecut! oftă fata. 

— Şi cîte mai avem, se strădui să zimbească Agnes. 
Lupii sînt nişte vietăți cumsecade, față de om! mai găsi ea 
putere să glumească. Dă-ne un pat şi un aşternut, că de 
mîncare nu mai vreau, zise apoi spre Decsy. 

Totuşi după ce se întremară cu nişte lapte cald de 
capră şi îşi încălziră picioarele în apă călduţă, le veni 
iarăşi chef de vorbă, începînd să-şi povestească păţania. 

Auzindu-le, Decsy nu se putu stăpini să nu ridă. 

— D-apăi să vedeţi, înălțimile-voastre, cum am primit 
ştire că sosiți, am minat în întimpinare cîțiva călăreți, ca 
să vă arate drumul. Tot eu le-am poruncit să tragă din 
sineţe şi să strige, ca să-i auziţi la vreme. 

— Bine, dar călăreţul acela singuratic, care fugea din 
calea lor, nu-ţi dă de bănuit? întrebă contesa. 

— Gindesc că va fi fost olăcarul nostru ce se ducea la 


Deva, şi cum îi tînăr şi zburdalnic va fi lăsat slobod friul 

calului. Are s-o sfirşească prost într-o zi, cu năravul ăsta 
al lui. 

— Şi cocişii noştri? nu se lăsă Agnes. Cum de au trecut 
fără a-i vedea şi acum unde sînt? 

— Auzind puşcăturile s-au speriat şi ei, şi în grabă 
mare au fugit pînă aici pe o scurtătură ca să ceară ajutor. 
Aflînd despre ce e vorba, s-au întors pe dată în calea 
înălțimilor-voastre, dar nu v-au mai găsit. Atunci ne-am 
speriat cu toţii şi am poruncit să fie cercetată întreaga 
pădure. Oamenii mei încă nu s-au înapoiat. Caleaşca ştiţi 
bine că au adus-o oştenii, găsind-o părăsită. Maaare 
spaimă am tras! răsuflă uşurat căpitanul. 

— D-apăi noi! oftară şi fetele deodată. Mare spaimă din 
nimic! zimbi Agnes. Barem de-ar fi mereu numai aşa! 


URMĂRIREA 


DODA MĂRIA BĂTEA DE ZOR ALBITURILE pe malul 
Begheiului zorindu-se să n-o apuce amiaza, cînd trebuia 
să sosească omul ei de la muncă. Soarele se ridicase de-o 
suliță în înaltul cerului, iar aerul era limpede ca după 
ploaie. 

Cald nu era încă şi apa cea rece a riului dăduse 
miîinilor femeii culoarea racului fiert. N-aveau decit să-şi 
răcească unii gura, ea ieşea cu rufele la rîu, ca să le 
albească, chiar şi-n miezul iernii. Învăţase încă de pe cînd 
era copiliță că numai apa Begheiului dădea albeață aşa 
cum trebuie, şi nu se uita ea în gura satului. Dar cum se 
mai fudulea cînd omul ei ieşea pe uliţă numai cu cămaşă 

curată ca lacrima şi albă ca varul! 

Cam la astea se gindea doda, storcind şi bătind cu 
maiul de o trecuseră năduşelile, cînd i se păru că zăreşte 
ceva mişcîndu-se în tufişul de mai la vale. E drept că nu 
dăduse frunza, dar lăstărişul era îndeajuns de des, ca să 
poată ascunde vreun om ori vreo jivină. Zburătăci un 
bulgăre într-acolo, însă nicio mişcare. „Mi s-o fi părut” îşi 
zise, apucîndu-se iar de rufe. Dar după o vreme auzi 
desluşit cum trosniră nişte vreascuri, de parcă ar fi călcat 
careva pe ele. 

— Cine-i? strigă doda Măria, apucînd bătătorul de rufe 
şi ducîndu-se spre lăstăriş. Cui îți arde de zburdat cu 
mine? 

Din cîțiva paşi se apropie şi atunci văzu ieşind un 
fecioraş bălai şi cu ochii ca seninul cerului de vară. 

— Ptiu!  Calce-te, că m-ai spăriat! făcu femeia 
scuipîndu-şi în sîn. Ficior în toată firea! Al cui eşti? 

Tînărul o privi rugător şi îi răspunse ceva, dar doda 
nu-i pricepu vorba, necunoscînd decît limba neamului ei. 

— Nu eşti de pe la noi, după cum văd? 

Tînărul îşi duse mîna la gură, semn prin care orice om 
din lume vrea să arate că-i flămînd. 

— Ţi-o fi foame? 

După ce tocmi rufele ude în coşarcă, femeia dădu să 
apuce, dar fecioraşul se repezi şi, cu o putere pe care n-ai 
fi bănuit-o la înfăţişarea lui, le săltă pe umeri. 

— Că bine faci, dragu dodii! zise ea mulțumită. M-am 
rupt de şale cu spălatul, d-apăi să le mai şi car? Se vede 
că ai suflet milostiv. 

Merseră aşa, tot vorbind de una singură, pină acasă, 


unde îi întimpină bărbatu-său, care apucase să se 

întoarcă mai curind. 

— Că doar nu ţ-ai tocmit slugă, tu Mărie? făcu el 
rizînd. 

— De ce nu? lar de vrei să ştii, îi chiar ficioru-miu! 
răspunse ea mucalit. 

Le era în obicei să glumească, măcar că acum nu mai 
erau oameni tineri. Se vede însă că se purtau aşa de 
unde nu aveau copii şi se alintau între ei, că de certat 
nimeni n-a apucat să-i audă. 

— Dar cînd boală l-ai plămădit? Nu cumva tu erai 
fătuţa aia din căpița de fin, d-acu vreo şaisprece ani? i-o 
întoarse ceacea Pătru răsucindu-şi mustaţa surie. 

— T-oi da io ţie fătuță, hodorogule! îl ameninţă ea cu 
degetul. 

Străinul nu înţelegea nimic, dar văzu că cei doi bătrîni 
erau binevoitori. Se opri în capătul tărnaţului, aşezind cu 
grijă coşarca, apoi vru să se îndepărteze. 

— Stai copile, nu pleca, să îmbuci ceva cu noi, zise 
femeia. 

— De bună-samă! încuviință şi bărbatul. la spune, 
cum te cheamă? 

— Nu ştie limba noastră! răspunse doda Măria în locul 
băiatului. 

— Ei pă dracu, că doar n-o fi turc! 

Cuvintul „turc” păru a-l înţelege şi copilul, că pe dată 
se împotrivi: 

— Ne! Ia... Pera! Ne „turc”! şi îşi făcu cruce. 

— Uite că-i creştin, papistaş după cum s-o închinat, şi 
dacă-l cheamă Pera, poate c-o fi sirb? zise bărbatul. 

— Da, da! zîmbi Pera încuviințind şi din cap. 

Intrară cu toţii în cuină şi băiatul se aşeză pe o laviţă, 

uitind parcă de foame, căci dăduse de căldură 
omenească, iar el de cîteva zile fusese lipsit de aşa ceva. 

— la şi mănîncă, Petre! 

— Pera! se împotrivi feciorul. 

— Bine, fie cum vrei, îl bătu pe umăr gazda. Dar noi ți- 
om zice Petre! Pricepi? Ca pe mine! 

A fost mai greu să se lămurească, dar pînă la urmă se 
înțeleseră totuşi cumva. Chiar de a doua zi, „Petre” se 
simţi ca acasă şi era tare săritor la treburi, spre bucuria 
gazdelor sale. Ba începuse a pricepe şi cîteva cuvinte. Aşa 
că ceacea Pătru începu a-l lua cu sine şi la muncile 
cimpului. 

Într-o zi porniră cu carul după ceva uscături de pe 
malul Begheiului. Încărcaseră cu vîrf şi Pera se cocoţase 
în virful vreascurilor, dovedindu-se meşter la strunitul 
cailor. Îi opri în mijlocul vadului ca să se adape, în vreme 
ce binefăcătorul său urma să treacă podeţul. 

— Măi fecior, auzi el o voce. la spune cum îi zice 
satului vostru? 

Întoarse capul şi zări doi ciobani călare. Nepricepînd 
ce voiau, strigă: 

— Ceace Petre! Ceace Petre! 

— Aici mi-s! răspunse gazda, care trecuse pe malul 
celălalt. Ce vreți? mai întrebă el către cei doi, spre a nu 
da de gol băiatul. 

— Întrebam şi noi, ficiorul de colo, că ce sat îi! 
răspunse Marcu. 

— Șanovița! 

— Şi-i departe Cimişoara? 

Tăranul se uită bănuitor la ei, fiindcă măcar că erau 
îmbrăcaţi păcurari, după cai păreau a fi mai curînd 

oşteni, şi apoi nu pe acolo era drumul către Timişoara... 

— Tăt într-o goană, pină-n sară sînteţi acolo. 

Marcu se întoarse să-i tălmăcească şi lui Gaşpar, pe 
sirbeşte, cele aflate, cînd, spre mirarea tuturor, se băgă în 
vorbă Pera: 

— Eu sînt croat... Ştiu sirbeşte! 

Gaşpar fu cel care se bucură mai mult şi începu a 
vorbi cu băiatul, uitînd de toate celelalte. 

— Sînt mulţi croaţi în satul vostru? 

— Gindesc că numai eu, fiindcă n-am dat încă peste 
nimeni. 

— Nu eşti de aici? 

— Sint din... 

Se opri însă, neştind dacă face bine să se 
mărturisească primului venit. Interveni atunci ceacea 
Pătru care, lămurit acum că băiatul e sirb, spuse către 
Marcu: 

— Cum văd şi el îi sîrb, ca şi ficioraşu meu. L-am 
găzduit de pripas, dar l-aş ţine pe lingă mine, că-s bătrin 
şi copii n-am. Acu, poate că-ţi pofti un pic şi pe la noi, că 
vrem să aflăm cîte ceva de băiat. 

— Bucuros! răspunse Marcu. Să nu mint, ni-e cam 
foame şi mai sintem şi osteniți de cale, aşa că ţi-om 
mulțămi frumos. 

Între timp Grazziani rostise ceva turceşte şi astfel putu 
afla că şi astă limbă îi era cunoscută băiatului. Atunci, ca 
să înlăture bănuielile nedorite, Pera le spuse: 

— Sint croat, dar m-au luat de mic de la părinții mei, 
pe care nici nu mi-i mai aduc aminte. Pe urmă am ajuns 
paj la paşa de Belgrad şi o vreme mai apoi la cel de la 

— Erai acolo cînd a fost ucis? 

Pera se înroşi tot, fiindcă de felul lui nu era învăţat să 
mintă, iar pe de altă parte începuse a prinde drag de 
străinul îmbrăcat ţărăneşte şi care se vedea cît de colo că 
nu era cine voia să se dea. 

— Lasă că ai să ne povesteşti acasă! făcu Grazziani cu 
blindeţe, simțindu-l că avea ceva de ascuns şi-l luase 
prea repede. 

Oricum, nu-l bănuia de uciderea paşei. 

Tare se mai mihni doda Măria cînd îi văzu pe cei doi 
străini, vorbind cu „Petrică” al ei. Nu cumva să poftească 
să i-l ia, căci îşi pusese mare nădejde în el. 

— Noi nu prea avem cum să-l luăm, zise Marcu vrînd 
s-o liniştească, mai cu seamă că nici nu fusese vorba de 
aşa ceva. 

— Dacă mergeţi la Cimişoara, interveni şi ceacea Pătru, 
apăi şi io zic să lăsaţi copilul aici, că de pun mîna pe el, îl 
spinzură! 

— Cum aşa”?! se miră Marcu. 

— Aşa, fiindcă mişălu de la Cimişoara o fost ucis de un 
fecioraş, pe care îl caută azapii şi trebuie să-l găsească 
orişicum... 

— Chiar! sări şi femeia, chipurile, ca să-i facă să nu se 
încurce la drum cu cineva primejdios. 

Marcu stătu puţin pe gînduri apoi îl chemă pe Gaşpar 
deoparte şi îl informă în şoaptă, încît Pera putu înţelege 
că s-ar şti totul despre el. Îi pierise sîngele din obraji. 

— Ei, ce-i cu tine? îl întrebă Gaşpar. 

Pera rămase descumpănit, apoi ridică deodată capul şi 
scrişni: 

— Da! Şi de-ar trebui aş mai face-o! Îi urăsc pe 

osmanlii! 

Diîrzenia cu care se mărturisise tînărul îi plăcu lui 
Grazziani, care se desprinse cel dintii din liniştea de 
gheaţă pe care o aşternuse neaşteptata dezvăluire. 

— Ai vrea să intri în slujba mea? îl întrebă el ca şi cum 
ar fi vorbit cu un bărbat în toată firea. 

— Nu mă pricep la oi! făcu Pera stinjenit. 

— Cu atît mai bine, că eu te poftesc la „berbeci”, dar 
din aceia cu şalvari şi turbane, cărora trebuie să le mai 
scurtăm din coarne. Ce zici, te-nvoieşti? 

— Da! răspunse scurt Pera. 

Cu mare greutate putură cei doi bătrîni să se despartă 
de flăcăiaş, care, cu toate rugămințile dodei Măria, se 
hotărise să se lege de cel dintii om pe care l-a auzit 
vorbindu-i limba părinţilor lui. 

— Cîtă vreme se află pe pămîntul bănăţean stăpînit de 
turc, nu are să se teamă de se va afla în preajma mea, 
dar de rămîne aici vor da peste el şi vrind-nevrînd trebuie 
spinzurat, căci aşa-i legea, spuse Gaşpar, auzind 
tînguirile gazdelor. 

Astfel gazdele se lăsară înduplecate şi pină la urmă 
încuviințară plecarea lui Pera, de parcă ar fi fost feciorul 
lor. Şi după ce isprăviră de povestit şi mai gustară cîte un 
vinişor de casă, în amurg pe cei doi păcurari îi cuprinse 
osteneala drumului, încît se rugară de un aşternut unde 
să-şi pună capul. Înţelegînd că nu era vorba de oameni 
de rind, doda Măria le aşternu în odaia din faţă, deşi cam 
răcoroasă, că de-abia aprinsese focul în ea. La scurtă 
vreme amindoi pluteau în lumea viselor, în timp ce 
gazdele nu mai pridideau cu pregătirea merindelor şi a 

fuga la un neam de-al lui, care avea un cal bun de călărie 
şi l-ar fi vindut bucuros. Nu s-a gîndit deloc să-i ceară 
băiatului vreun ban. După nici două ceasuri de cînd se 
pornise în sat, se întoarse val-virtej, călare pe calul 
cumpărat. Intră drept în odaia oaspeţilor şi-i zgilții pe 
Marcu. 

— Scoală! Mă auzi? făcu el, cînd Marcu deschise ochii. 

— Or venit cătane în sat! Bagsamă că după „Petrică”. 
Fugiţi! 

Se trezi şi Gaşpar, dar cînd auzi că era vorba de oşteni 
veniți din Timişoara, se potoli pe dată. 

— Lasă-i, că de-or veni aici, bine n-are să le fie, după 
muştruluiala ce le-oi trage. Trebuie să fie spahiii mei! 
Acum mi-e prea somn şi nu mă ridic, de-ar fi şi sultanul! 
mormăi el pe jumătate adormit şi se aşternu din nou la 
somn. 

În capul satului, din partea cealaltă, tocmai atunci îşi 
căutau culcuş pe la şoproane cătanele din Cladova, în 
vreme ce luminăţia-sa domnul baron Czobor se aşezase la 
cină, într-o gospodărie mai înstărită. 


JUDECATA THRANILOR 


FLĂCĂII PORNIȚI ÎN CĂUTAREA lui Grigore Baltag au 
avut mult de mers, pină aproape de marginea pădurii, 
unde, atirnat de creanga unui stejar bătrin, se legăna 
leşul tinărului. Se vede treaba că, pripindu-se să se ducă 
în urmărirea lefegiilor de unul singur, aceştia îl vor fi 
doborit şi mai apoi l-au spînzurat, ca să se fălească şi ei 

cu o biruinţă. 

Se opriră cu toţii, descoperindu-se, apoi Toader se 
cățără în copac spre a tăia funia. Prinseră nişte crengi 
unele de altele încropind o năsălie şi în tăcere îşi cărară 
tovarăşul mort unde erau şi ceilalți. Cu toţii se simțeau 
vinovați de a-l fi lăsat singur, dar niciunul nu-i auzise 
chemarea. Abia acum îşi dădură seama că lefegiii scăpaţi 
aveau să dea de ştire pretutindeni şi se vor întoarce cu 
întăriri asupra lor. 

Aşezară mortul cu mare grijă la pămînt, de parcă s-ar 
fi temut să nu-i pricinuiască vreo suferință, apoi o vreme 
rămaseră muţi, uitindu-se unii după alții. 

— Hai să-i strîngem pe toţi, unu lingă altu, că de amu 
nu s-or mai încăiera, zise cu smerenie Toader. 

— Nici că s-ar putea, că giupineasa nu are să ajungă în 
rai, cu Grigoriţă ori Pandele şi ceilalți, îngăimă Gheorghe, 
tîrîind trupul jupînesei Ilisafta lingă morţi. 

— Bre Ionică! strigă Toader. lan vezi tu unde-i 
giupinița, că departe n-a fi. Dar ai grijă să n-o sperii, ci 
strigă încetişor. la-o de mini şi ad-o aici! 

S-ar fi dus el însuşi, dar îşi dăduse seama că 
nemaifiind Grigore lui i se cuvenea ascultarea celorlalți şi 
trebuiau strinşi morţii spre a fi îngropaţi cît de cît 
creştineşte. Pe urmă aveau să meargă în aşezările lor din 
pădure ca s-o ducă pe Profirița, care părea că se cam 
zdruncinase la minte. Pentru aceea îl şi trimisese pe 
Ionică, cel mal tînăr dintre ei. 

Acesta merse liniştit, dar văzind că nu dă de fată 
începu a striga: „Giupiniţă, unde eşti?... Giupiniţăă! 
Duducă Profiriţă, răspunde!” Era cît pe ce să se întoarne, 

— Aracan de mine, duducă! oftă uşurat băiatul, 
urmînd cu voce blindă: ar fi putut să te minince lupii! De 
ce ai plecat de unde te-am lăsat? 

Tot vorbindu-i, s-a apropiat de ea fără a se mai uita şi 
pe de lături. Din asta i s-a tras pieirea, căci Toma 
Melinte, auzindu-l, o aşezase pe fată anume spre a-i veni 
lui la îndemînă să se ascundă în dosul unui copac. Pe 
cînd lonică se aplecase asupra fetei, Melinte s-a aruncat 
cu toată puterea în spinarea lui, străpungindu-l cu 
hangerul. 

Răcniră şi unul şi celălalt, căci flăcăul s-a sucit pe 
dată rostogolindu-se asupra boierului, dînd să-l stringă 
de git. Nu mai avu însă vlagă şi rămase lipsit de suflare 
peste el, împroşcindu-l de sînge. 

— Săi, Profiriță, şi trage-l de pe mine! icni Toma, 
dîndu-i lacrimile din pricina piciorului rupt. 

Ea însă nici nu-i băgă în seamă, ci privea undeva către 
desişul pădurii, de parcă ar fi zărit ceva anume. 

— Hai fă, că singur nu poci! 

Se înfuriase şi-i vorbise urit, ca unei slujnice, dar nici 
aşa nu izbutise s-o urnească pe fată. Văzind că nu se 
poate bizui pe ea, se chinui de unul singur şi, cu chiu cu 
vai, se trase de sub leşul băiatului, care se făcuse dintr- 
odată nespus de greu. Apoi se tiri pină la picioarele fetei, 
îi apucă genunchii şi sprijinindu-se astfel se ridică pe 
piciorul zdravăn. 

— Hai să fugim! 

Ea îl ascultă săltindu-se de pe trunchi şi şonticăind 
amîndoi se pierdură pe potecile codrilor. „Amu să fi fost 
teafăr!” îşi zise Tomiţă cu părere de rău. De mult îi purta 

depărtare, ca nefiind de neam mare ca ei. Acuma nu era 
vreme, din pricina neobrăzațţilor de ţărani, dar după ce se 
va fi depărtat îndeajuns nimeni nu l-ar fi împiedicat s-o 
batjocorească niţel pe fiica Nicoriţeştilor, şi atunci să mai 
vadă el nasul pe sus al vel-armaşului. „A vedea el, ghiuju! 
Că doară şi eu îs tot atit de bun ginere ca şi leşii, dacă nu 
chiar mai bun. Dar am să mă las rugat multă vreme”, 
gîndea el şi bucuria izbinzii îi mai ogoia durerea din 
picior. 

Flăcăii isprăviseră de adunat morţii într-un loc, cînd 
Toader se uită împrejur mirat. 

— Dar pe boierul cel tînăr de ce nu l-aţi adus? Ia tirîți-l 
şi pe el, ca să mintuim cu toţi! 

— Păi unde-i?! se mirară cîțiva. 

— O fi căzut în fața cailor de la caleaşcă. N-o pătruns 
mai încolo, zise Gheorghe. 

— L-am văzut prăvălindu-se, adăugă altul. 

— Căutaţi, că eu mă duc după Ionică. Nu pricep de ce 
întirzie. 

— Bre, strigă unul. Era un hoit sub calul cela mort. 

— L-am tras eu, răspunse Gheorghe, dar era o slugă a 
lui Melinte. Zi mai bine că o făcut pe mortu' şi ne-a tras 
pe sfoară. 

— Te pomeneşti c-o fi luat şi fata cu el?! se îngrijoră 
Toader. Ia să văd! 

Porni însoțit de încă vreo doi şi nu după multă cale 
dădură peste leşul lui Ionică. 

— Oare să fim blestemaţi să crăpăm, unu cîte unu?! 
şopti înfricoşat un flăcău. 

— Ca puii de găină, cînd dă molima-n ei! mormăi altul. 

— la mai tăceți din gură! îi repezi Toader, după care îi 

strigă şi pe ceilalți. Pe pămînt se văd urmele de la 
ciuboțelele giupîniţei, le zise. 

— Ba uite şi una de bărbat, dar pare să aibă doar un 
picior, arătă unul. 

— Întocmai! încuviință Toader. Boierul nu poate umbla 
ca lumea, şi de ne luăm după ei îi găsim pe dată. Fiţi însă 
cu băgare de samă că poate să aibă asupra lui şi spada. 

— Oare cum de s-a lăsat răpus sărmanul Ionică, doar 
era în toată puterea? se miră Culai, care nu mai scosese 
o vorbă pînă atunci. 

— L-o pălit pe la spate! fu de părere Gheorghe. 

— Aşa se pare, încuviinţă Toader. Apăi hai să dăm de 
tartor şi să-l giudecăm noi, pînă n-a apuca să mai facă şi 
alte rele. 

Tiptil, flăcăii se avîntară prin hăţțişuri pe urmele 
fugarilor. Prea mult n-au avut de căutat, căci într-o 
poieniță dădură peste ei. Fata stringea de pe jos nişte fire 
de iarbă, de parcă ar fi cules flori, îngînînd un cîntecel 
înțeles numai de ea. Melinte cioplea cu spada o creangă 
de copac, de care ar fi vrut să-şi lege piciorul beteag, şi 
nu era cu privirea decit asupra lucrului său. 

— Nu te mai chinui, boierule, că te-om obloji noi! îi 
strigă Toader batjocoritor. 

— Să nu te apropii că fac moarte de om! răcni speriat 
Melinte şi aruncînd băţul începu să rotească spada în 
jurul capului. 

— Ai mai făcut matale, dar ţ-o fost cea din urmă! sări 
Gheorghe, ridicînd securea. 

— Stăi, bre! îl opri Toader. Ce, noi sintem casapi, ori 
boieri, să ucidem fără giudecată? 

— Lasă-mă, Toderiţă, că-l giudec eu! se oțări flăcăul. 

Toader însă se împotrivi, lăsîndu-l pe Toma să-şi agite 
spada-n vînt. 

— Că l-a omorit pe lonică, şi încă pe la spate ca un 
mişăl, să-l giudece oamenii din sat şi s-ar cuveni pentru 
el ştreang nu săcure. A ucis ca tilharii, ca ei să moară! 

— Tilhari sînteți voi, nemernicilor! spumegă Melinte. 
Am să vă pui pe voi în juvăţ! şi uitînd de picior dădu să se 
repeadă asupra celor din apropiere, dar se prăvăli la 
pămînt urlînd de durere. 

— Şăzi ghinişor, boierule! scrişni Toader. Şi nu te mai 
zborşi la noi că vezi ce păţeşti. lar eu nu-s dus de multe 
ori la biserică, găsesc un capăt de funie mai curînd decit 
gîndeşti, şi gata giudecata! 

Toader îl trase deoparte şi pe Gheorghe, care ar fi avut 
poftă să curme pe dată eu ticălosul ce l-a ucis pe Ionică. 
Apoi cu toții îl lăsară în plata domnului pe rănit, 
înconjurînd-o pe Profiriţa, aşezată pe pămîntul rece de 
parcă ar fi fost în luna lui cuptor. 

— Scoală-te, giupiniţă! îi zise Toader cu blindeţe, 
apucind-o de mină. Apăi minte ai matale, urmă el cu 
dojană, să te iei prin codri după un bezmetic şchiop? Vrei 
să te măniînce lupii? 

— A fi mai bine! şopti fata într-un tirziu, izbucnind în 
plins. 

Flăcăul se bucură, întrucît lacrimile arătau că-i mai 
rămăsese o brumă de judecată şi dacă grăise pe înţeles 
nu mai încăpea vorbă că avea să se vindece. Supărarea i- 
a fost prea mare, dar tinereţea ei va birui. 

— Aracan de mine! zise Toader, mîngiindu-i creştetul 
ca unui copil. Matale eşti tinerică ş-ai să trăieşti o sută de 
ani. Noi nu ne batem cu femeile, aşa că te-ai spăriet 

degeaba, dar ţ-a trece! 

— Să-l ducem şi pe nenorocitul ista, le zise Culai 
celorlalți. Nu se cade să-l lăsăm pradă haitelor, că-i şi el 
făptura lui Dumnezeu! 

Flăcăii ridicară din umeri şi nu se împotriviră, ştiind 
ce înseamnă vitregia codrului cînd eşti neputincios. Ciţiva 
se apropiară de Melinte, dar acesta ridică spada asupra 
lor. Unul dintre băieți roti o măciucă şi-i zbură arma cit 
colo, după care-l scuipă în obraz. 

— Apăi, dacă aşa ţi-e vorba, boierule, se răsti chiar 
Culai, n-ai decit să rămii şi... cum ţ-a fi soarta, că altă 
moarte de om noi n-om mai face! Rămii în sama pădurii 
şi la vrerea celui de sus, dar să nu ajungi a te ruga să te 
spinzure careva şi să n-aibă cine, ori să te agăţi singurel 
de vreo cracă, de-i putea! 

— Dar fata? întrebă Gheorghe, uitindu-se la Toader. 

— Să nu puneţi mîna pe ea, sări Melinte, că nu-i de 
nasul vostru, ţopirlanilor! 

— Nu-ţi fie teamă, boierule, o veni de bunăvoie, zise 
liniştit Toader. Pe noi, ţăranii, nu ne duce mintea ca pe 
taică-său ori pe alții. 

— De n-o vrea, se băgă Gheorghe, să rămiie să te 
oblojască! 

— Taci, bre, că sperii fata, îl opri Toader. Hai giupîniţă 
să mergem la casă de om cumsecade şi nu te înfricoşa, că 
n-ai de ce. 

Profiriția se ridică ascultătoare, lăsîndu-se dusă de 
flăcăul acela, care se purta atit de frumos cu ea. Dacă ar 
fi ucis-o pe loc ori dacă ar fi dus-o la curtea de la leşi, la 
tătine-său, tot una i-ar fi fost. Cît despre tînărul Melinte, 

INFRUNTAREA 


CU LUNGI ÎMBRĂȚIŞĂRI ŞI LACRIMI amare s-a 
despărțit doda Măria de „Petrică” al ei, că nimeni n-ar fi 
gîndit că era vorba de un străin aciuit numai de cîteva 
zile pe la ei. Isprava lui bărbătească, de a scăpa lumea de 
un ticălos, ori poate înfăţişarea lui plăcută, supuşenia şi 
hărnicia îl făcuseră îndrăgit de toți. Nici gind să 
primească vreo plată de la Gaşpar pentru găzduire şi nici 
măcar preţul calului lui Pera, căci ziceau bătrinii că-i 
darul lor pentru băiat. L-au pus să jure că de i-o fi cîndva 
mai greu în viaţă se va întoarce la ei, la Şanoviţa. Ba i-ar 
mai fi făcut şi adiată pe numele lui, într-atit îl 
îndrăgiseră. 

Îşi luară bun-rămas şi cu toate că soarele încă nu se 
arătase, cerul fiind iarăşi plumburiu, cei trei se 
îndreptară spre marginea satului, unde bănuia Grazziani 
să fie oamenii lui. Noroc a fost că dădură peste un oştean 
ce ieşise la fintîna din uliţă şi cu mirare văzură că era 
vorba de oamenii prințului şi nicidecum de spahiii 
sultanului. 

— Pe noi ne caută! şopti Marcu oprindu-şi calul. 

— Cam prea mare cutezanţța să pătrundă în ţinut 
stăpinit de turci, chiar în preajma Cimişoarei! Galop! 
porunci morlacul şi toţi trei se avintară pe ulițele satului 
stîrnind câinii şi găinile, trezindu-i şi pe cei mai leneşi din 
dulcele somn al dimineţii. 

La rindul lui, baronul Czobor ieşi pe dată în tirnaţul 

casei unde dormise. 

— Ce s-a întîmplat? întrebă el frecîndu-şi ochii, încă 
buimăcit. 

— Înălţimea-ta, spuse proaspătul hotnog Biro Ferenţ, 
Imre a văzut ciobanii pe care-i căutăm, chiar aici în sat. 

— Veneau spre noi! preciză cătana care-i văzuse. Erau 
tustrei călări şi... 

— Cum trei? se nedumeri baronul. Doi erau! 

— Ba trei! 

— Socot că s-o fi alipit vreunul pe drum, cuteză 
hotnogul. De n-ar fi fost ei, atunci nu ar fi dat dosul cu 
atita grabă, dar de cum au luat seama au şi fugit. 

— Cred că ai dreptate. Prea departe însă nu pot fi şi de 
acum nu mai au unde se ascunde, fiindcă am intrat în 
cîmpie. 

— Doar de nu s-or întoarce de unde au venit... dar pot 
apuca şi mai către dealurile de la Ghioroc. 

— Vom vedea. Pe cai! porunci Czobor. 

Se vedea pînă hăt-departe în larga cîmpie bănăţeană şi 
numai ici-colo cite un copac stingher făgăduia umbră 
binefăcătoare pentru arşița zilelor de vară. Acuma însă 
nu de umbră duceau lipsă fugarii. 

— Poate că ar fi fost mai bine să fi apucat altă cale, zise 
Marcu din goana calului. 

— Nu! răspunse Gaşpar. Caii noştri sînt odihniţi, iar ai 
lor au stat peste noapte ca vai de lume. Apoi nu uita că 
Cimişoara trebuie să se afle colo, la capătul zării, şi nu 
mai apucă să ne ajungă din urmă. Te ţii, Pera? se 
întoarse el spre tinăr, care se bucura nespus de 
asemenea goană. 

— Ar trebui să mai lăsăm caii să sufle, zise Marcu. 

— Nici vorbă! Chiar de-ar fi să şi crape sub noi, că ia te 
uită înapoia noastră, vin ca lupii! 

— Sînt mulţi! strigă Pera, de parcă i-ar fi părut bine. 

—l-om rări! făcu Gaşpar, molipsit de vioiciunea 
tinărului. 

— De ne-or ajunge! adăugă şi Marcu. 

Deodată însă Marcu încetini. 

— Staaaţi! Haideţi spre stejarul cel gros din apropiere, 
că uitaţi-vă ce se arată în zare! 

Fără să mai întrebe de ce, toţi trei se îndreptară spre 
uriaşul copac din preajmă, căci văzuseră şi ei acele 
puncte îndepărtate, care puteau fi alte cătane ce le-ar 
aține calea. Prieteni ori duşmani, în astfel de cazuri 
trebuia să fii prevăzător. 

— De ne-am repezi asupra celor din urmă i-am pune 
pe fugă, spuse Pera. Par a fi mai puţini. 

— Şi pînă i-am dovedi, s-ar apropia şi ceilalți, care sînt 
de vreo cinci ori mai mulți, îl contrazise Marcu. 

— Se vede treaba că ştiau ce ginduri avem, dacă au 
trimis aşa de mulți ca să ne împiedice să pătrundem spre 
Cimişoara, zise Gaşpar, care şi ajunse lingă stejar. 

Descălecară şi la povaţa lui Marcu legară caii cu 
capetele către trunchiul copacului, de jur-imprejur, căci 
astfel, printre ei, s-ar fi putut apăra mai bine. Îndată îi şi 
împresurară cătanele lui Czobor, căci ceilalți nu păreau a 
se grăbi, fie că nu-i văzuseră încă pe fugari, fie că aveau 
poruncă numai să le ațină calea în preajma cetății. 

— Dar ce-aveţi cu noi, domniile-voastre? făcu Marcu pe 
prostul. Ne-aţi umplut de spaimă şi pe noi şi pe copil, ca 
să nu mai spun de dobitoace... 

— Daţi-vă prinşi! porunci baronul, care se descurca 
binişor pe limba iobagilor lui olahi. De sînteți oieri, n- 
aveţi a vă teme! 

— Dar noi mergem la Cimişoara... 

— Mereţi la dracu! tună baronul. Îndărăt la 
Caransebeş, unde vedem noi! 

— Nici gînd! se împotrivi Marcu, uitind să-şi prefacă 
vorbirea. Din locul ăsta nu ne dezlipim! Domnia-ta mergi 
unde t-o fi voia, nu ai treaba noastră! 

Văziîndu-l pe Marcu oţărindu-se astfel, Czobor nu se 
mai îndoia că el trebuie să fie turcul acela viclean, care 
vorbea zeci de limbi, după cum se zvonea. 

— Puneţi mîna pe ei, feciori! porunci el ungureşte către 
cătane. Legaţi-i fedeleş şi pe urmă om sta de vorbă. 

Oştenii rămaseră pe loc cam fisticiți, necutezind a se 
apropia de cei trei, care îşi arătau ciomegele dintre cai ca 
de după nişte întărituri de cetate. 

— Ce vă holbaţi la mine? răcni Czobor. Descălecaţi şi 
de nu vor să stea în loc păliți-i! 

El însuşi se aviîntă către Marcu, pe care-l socotea 
căpetenia, adică trimisul sultanului. Dar armăsarul său 
căpătă o lovitură zdravănă de la unul dintre caii legaţi de 
copac şi de durere se ridică pe picioarele din spate, 
trintindu-l pe baron la pămînt. 

Un hohot străbătu piepturile împresuraţilor, iar Marcu 
strigă în bătaie de joc: 

— Descălecaţi, măi ficiori! Voi n-aţi văzut cum o făcut 
luminăţia-sa? No, hai! 

Czobor simți cum i se urcă sîngele în cap, 
nemaiîndoindu-se acum că acesta trebuie să fie 
Grazziani. Se ridică trăgindu-se înapoi şi rînjii pe 

ungureşte: 

— Năpircă turcească, am să-ţi retez eu limba ta 
spurcată şi n-ai să mai ciufuleşti în veci! 

Rămase însă uluit cînd Marcu îi răspunse în aceeaşi 
limbă: 

— Mare păcat ar fi, înălțimea-ta, că atunci n-aş mai 
putea spune că eşti un prost şi un măgar! 

— Ahaa! Ticăloşilor! V-aţi dat în vileag că nu sînteți 
mocani! Vă belesc, de nu vă daţi prinşi! 

Rotindu-şi spada, reteză fulgerător vina de la piciorul 
calului de lîngă Marcu şi bietul dobitoc nechezind de 
durere se prăvăli înghesuindu-l pe stăpinu-său în 
trunchiul copacului. Pe dată săriră cătanele să facă şi 
celorlalți doi cai la fel, în vreme ce baronul călcă peste cel 
prăbuşit, gata să-şi proptească spada în gitlejul lui 
Marcu. 

— Eşti mort, cîine spurcat! rînji el. Pînă aici ti-a fost! 

Marcu văzu că Gaşpar înfrunta doi oşteni de partea 
cealaltă a copacului şi doar Pera l-ar fi putut ajuta, 
numai că şi acesta se împotrivea unei cătane. Totuşi Pera 
observă primejdia în care se afla tovarăşul său şi dădu o 
lovitură puternică în boaşele unui armăsar aflat în 
preajma baronului, încît animalul icni înfiorător şi se roti 
scurt pe două picioare, răsturnindu-l pe Czobor tocmai 
peste oşteanul ce venea să-l sprijine. Însă baronul izbuti 
să se ridice pe dată şi la timp, astfel că securea lui Pera 
despică umărul oşteanului, făcîndu-l să urle de durere. 
Răcnetul acestuia îi băgă în spaimă pe ceilalți, care şi aşa 
nu se prea îndemnau la bătaie, în vreme ce tinărul se 
aşeză în fața lui Marcu, îngăduindu-i să se tragă din 
strinsoare. 

Fapta băiatului îl încredinţă încă o dată pe baron că 
nu greşise luîndu-l pe Marcu drept Grazziani, aşa că 
porunci: 

— Veniţi încoace să-l prindem pe ăsta de-aici! El îi 
capul! 

Un oştean, vrind să facă şi el o ispravă, băgă spada în 
burta armăsarului rănit şi-l despică, mărindu-i şi mai 
mult chinurile, dar şi zvîrcolirile. Maţele revărsate 
împrejur făceau ca apropierea de cei doi să fie şi mai 
grea, prăvălindu-se alunecînd. 

— la securea mea! îl îmbie Pera pe Marcu, fiindcă 
acesta o scăpase sub cal şi rămăsese cu mina goală. 

— Dar tu ce-ai să faci? 

— Mă descurc eu! Nu te teme! 

Se avintă în spinarea calului teafăr de alături şi 
prinzind o cracă se săltă în copac. 

— Faceţi ca mine! strigă băiatul. 

— Nu! porunci Gaşpar. Pe urmă trag în noi precum în 
ciori. Stai pe loc, că vin şi eu în ajutorul vostru! Şi se şi 
repezi asupra lui Czobor, călcînd peste grumazul unui cal 
spintecat ce se zvircolea tirindu-şi maţele. Hai, cîine 
bătrîn, să-ți văd puterile! 

Baronul nu înţelese, căci morlacul strigase în sirbeşte, 
astfel că fu oarecum surprins de iuțeala securii acestuia, 
care printr-o izbitură scurtă îi zbură spada din mînă. Se 
aplecă s-o ridice, dar alunecă pe maţele răvăşite şi căzu 
în genunchi. Într-o clipită, Pera se aruncă din copac drept 
asupra lui. 

— L-am prins! L-am prins! 

Gaşpar fu pe dată în ajutorul băiatului, în vreme ce 
Marcu apucă spada baronului şi i-o propti în gitlej, 

strigînd către cătane: 

— Staţi pe loc, de nu vreţi să rămineți fără stăpînul 
vostru. Un pas mai mult şi-l înțep! 

Oştenii se opriră fisticiți. 

— Aşa să facem, luminăţia-ta? întrebă hotnogul. 

— Vezi-bine! horcăi baronul, căci Marcu îl înşfăcase de 
chică, săltîndu-i capul pe spate. 

— Auzit-aţi? se răsti bănățeanul. Eu poruncesc, aşa că 
lăsați armele la pămînt, scoateţi pistoalele şi hangerele, 
apoi strîngeţi-vă cu toţii laolaltă. 

În vîrtejul încăierării uitaseră de călăreţii ce se 
desluşeau acum, destul de bine, cînd un oştean strigă 
înspăimintat: „Vin turcii!”. Fără a mai asculta de Marcu 
se azvirliră pe dată în şa şi o luară în galop înapoi spre 
Şanoviţa, uitînd cu totul de baron. 

— lată că şi turcii sînt bineveniți citeodată! rise Marcu. 

— O, nu! exclamă Grazziani. Sint chiar spahiii mei! 

În vreme ce oştenii lui Czobor se pierdeau în zare, 
spahiii se opriră în jurul copacului, neştiind ce se 
petrecuse. După cum se părea, cei trei ţărani prinseseră 
un grof ungur şi voiau să-i facă de petrecanie, drept care 
Kerim-efendi strigă: 

— Daţi drumul prinsului, nemernicilor! Cum de 
cutezați să ridicaţi mîna asupra unui nobil? 

Se bizuise doar pe tonul său poruncitor, fiindcă nu se 
aştepta ca țăranii să-l înţeleagă pe turceşte. 

— Aferim, Kerim-efendi! Numai că acest ticălos este 
pricina tuturor necazurilor mele. 

— Nu cumva... luminăţia-sa Gaşpar-beg îmi vorbeşte? 

— Chiar eu! rise Grazziani de mirarea turcului. 


Veşmintele, ce-i drept, nu prea sint arătoase, dar m-au 

ferit de primejdie prin aste locuri. 

Alaybeyul făcu o plecăciune, dar şi o rugă pentru Alah 
că se isprăvise totul cu bine. Nu se ştie dacă ar mai fi 
scăpat cu viață, de nu dădea peste trimisul padişahului. 

— Ne ducem după fugari? se arătă el plin de avînt. 

— Dă-le pace! Ei n-au nicio vină, altul e cel ce 
porunceşte şi gindesc că nici măcar ăsta! arătindu-l cu 
piciorul pe baron, care încă era la pămînt. 

După ce îl făcură pe Czobor un sac bine legat şi-l 
cocoțară de-a curmezişul unui cal, Grazziani porunci 
plecarea, el şi cu prietenii săi călărind în frunte. 

Lesne de înţeles uluirea celor care-i vedeau pe oştenii 
împăratului turcesc ascultînd de poruncile a trei ciobani 
români. „le pomeneşti c-am scăpat de turc!” îşi ziceau 
cîte unii bucurîndu-se pe față. 

Azapul Mahmud, care întîmplător era chiar de strajă la 
poarta cetăţii, holbă nişte ochi cît cepele şi nu cuteză să 
scoată o vorbă. Printre ţăranii din fruntea alaiului era şi 
Ali, ucigaşul paşei... „Şi doar astăzi n-am băut niciun 
strop, nici apă măcar!” 


VENEȚIENII 


CAM PE FURIŞ S-A STRECURAT ÎN ŞEITIN chervanul 
lui Marino Marini, neguțător de pe meleagurile Raguzei. 
Dar ciudăţenia cea mare era că, deşi cu numai un car de 
marfă, avea tare mulți însoțitori înarmaţi. E drept că-n 
acele vremuri nu s-ar fi încumetat la drum lung niciun 
neguțător cît de cît mai răsărit de n-ar fi avut pază bună, 

însă raguzanul trebuia că duce marfă de prea mare preţ, 
cu atîția slujitori. 

Ceruseră găzduire pe la vreo două-trei case, dar cu 
toții îl îndrumaseră la badea Vasile Vădăsan, cel mai 
înstărit gospodar şi care nu o dată adăpostise călători 
străini sub acoperişul său. De mirare era însă că de 
obicei trecătorii petreceau o noapte ori două şi îşi vedeau 
de drum, numai aceşti raguzani nu se mai îndemnau să 
plece din satul de pe malul Mureşului, de parcă ar fi fost 
în aşteptarea cuiva. 

Zvonuri multe începuseră a se auzi prin case, care mai 
de care mai înfricoşătoare. O muiere zicea că ar fi văzut 
„cu ochii ei” pe vătaful paznicilor zăcînd de ciumă neagră, 
ferecat în pivniţa lui Vădăsan. „Taci, tu muiere, zicea alta. 
De-ar fi aflat Floarea, nu s-ar fi răbdat să nu ne sufle şi 
nouă barem o vorbuliță, că altcum îi şi pleznea inima” 
spunea alta. Şi tot aşa sporovăiau ele în graiul locului, 
unde se îmbinau cuvintele bănăţene cu cele ardeleneşti. 
Altele se jurau pe sfinta cruce că ar fi fost vorba de vărsat 
de vînt, dar cea mai înfricoşătoare veste a fost aceea că 
veneticii ar fi plecat mai departe dar nu erau îngăduiți de 
stăpinire, fiindcă toţi erau mîncaţi pe dinăuntru de „boala 
lui Irod”. De atunci, de teama leprei nimeni nu se mai 
apropia de casa Vădăsanilor şi numai lăcomia după banii 
lui Vasile îi mai făcea pe unii să-i deschidă uşa, cînd 
venea pe la ei. „Prostii muiereşti! le răspundea badea 
Vădăsan. Ce, eu n-aş fi aflat?” „Mai bine s-ar duce în 
treaba lor!”, era părerea întregului sat, dar nimeni nu 
cuteza a le-o spune înarmațţilor neguţători. 

Pe de altă parte, nici Vădăsan nu s-ar fi îndurat să-i 


vadă plecaţi, căci nu-i părea rău de asemenea oaspeţi 

care numai că nu-i goliseră pivnița, în schimb îi 
isprăviseră şopronul cu nutreţ. Începuse a cumpăra de 
prin sat, pentru străini, dar numai Dumnezeu ştia cu cît 
li-l vindea, în vreme ce el lua numai prisosul şi destul de 
lesne. Veneticii plăteau cu galbeni de-ai lor şi nu păreau 
a duce lipsă de ei, aşa că gazdele erau tare mulțumite şi 
nu plecau urechea la gura lumii. Că tăceau şi bărbatul şi 
mai cu seamă muierea era fiindcă nu aveau ce spune, 
întrucît oaspeţii se pare că nu prea vorbeau despre 
trebuinţele lor, ori Vădăsanii nu înțelegeau, deşi spuneau 
că graiul tare se mai asemăna cu al lor, încît l-ar fi putut 
învăţa cu uşurinţă. 

Messer Marini era în aşteptarea unui om de-al său şi, 
nimerind la Şeitin o gazdă avută şi dornică de bani, a 
hotărît să adaste acolo cîtă vreme ar fi fost nevoie. Că 
localnicii se ţineau cam departe nu era rău, cîtă vreme 
aceştia nu puteau afla de rosturile lui. Fiindcă de fapt 
oamenii săi erau oşteni, în slujba republicii venețiene, 
stăpîina mărilor şi duşmana de moarte a turcilor. Se 
dădeau drept raguzani, avind aceeaşi limbă, cînd treceau 
prin locurile stăpinite de turci şi aceştia îi îngăduiau, căci 
Raguza ţinea cu padişahul. 

Avea sarcină de la însuşi dogele Veneţiei să-l înlăture 
pe Gaşpar Grazziani, acel „italian turcit” intrat în slujba 
lui Ahmet, ca să nu mai ajungă la întîlnirea de la Praga. 
Trebuia ucis într-ascuns şi pentru asta i-l dăduse în 
sprijin pe căpitanul Carlo Fiducci cu oamenii lui, vestiți 
prin măiestria cu care înjunghiau pe orice nepoftit ori 
duşman al serenissimei republici. Căpitanul făcea pe 
vătaful de slujitori, năimit anume de „neguţător”, dar 


întotdeauna se sfătuiau împreună ca doi buni prieteni. Al 

lui fusese gindul că ar fi mai bine să se scape de 
Grazziani la Orşova, întrucît aflase de capcana ce i-o 
pregătiseră la Belgrad. Trimiseseră acolo pe Pasquale şi 
Raynaldo, buni cuţitaşi, dar afurisitul de Grazziani îi 
scurtă zilele celui din urmă, care se cam pripise şi-i 
dăduse putinţa să se apere cu spada. Pasquale a fugit 
ascunzîndu-se în urma alaiului de spahii care-l însoțea 
pe acesta prin Banat. Trimisese vorbă despre moartea lui 
Raynaldo, spunînd totodată că el va aştepta prilejul să-l 
înjunghie pe la spate pe trimisul padişahului. Trebuia să 
le mai dea un semn de viață, dar amuţise, aşa că au 
trimis un altul, pe Ruggiero, să-i dea de urmă. 

— Facem bine că zăbovim vreme aşa îndelungată în 
casa asta? îl întrebă într-o zi căpitanul Fiducci. 

— N-avem încotro, răspunse Marini. 

— Numai să nu batem la ochi. 

— Fii fără grijă! Oamenii de prin partea locului nu-i 
suferă pe turci şi oricum nu ne-ar vinde, chiar dacă ar şti 
ce urmărim. De altfel trebuie să-i aținem calea lui 
Grazziani, că de scapă în pusta ungurească mai greu îl 
dovedim. Nu uita că are cîteva sute de oameni în suita 
lui. 

— Dar era vorba să-l întimpinăm pe ulițele din Gyula!? 
nu se lăsă Fiducci. 

— Ascultă căpitane, zîmbi şăgalnic messer Marini. Să 
ştii că fetişcanele din satul acesta sînt cu mult mai 
frumoase decit negustoresele de la Gyula. Şi după cîte 
ştiu eu nu urmăreşti să te căpătuieşti, aşa că iubirile 
trecătoare de pe aici sint mai folositoare. Dar să ştii că 
vicleanul Grazziani ar fi putut afla şi despre capcana de 
la Gyula ca şi despre cea din Serbia, şi l-am fi putut 

aştepta noi mult şi bine acolo, iar el ocolindu-ne să fi 
ajuns la Praga. Cu cît mai aproape de el, cu atit mai bine! 

— Dacă ar fi să-i dăm de urmă, nu zic ba, însă de lao 
vreme, parcă l-ar fi înghițit pămîntul. 

— Cum îi dăm de urmă, îi ieşim în întîmpinare. 

— Poate că Pasquale i-o fi venit de hac între timp şi noi 
n-am aflat. 

— S-ar fi întors Ruggiero! Să-l aşteptăm şi pe urmă om 
vedea. 

— Ilartă-mă messer Marini, făcu Fiducci pe ginduri. 
Dacă le ucidem solul, turcii nu vor trimite altul în loc? 

— Nu-i tot una, caro mio! 

— Cum aşa?! 

— Grazziani este înţeles în taină cu cei de la Praga şi 
va încheia pace oricum ar pofti ei, chiar de-ar fi să 
păgubească turcul. 

— Pentru ce nu-l dăm în vileag? 

— N-avem dovezi! lar de apucă să semneze în numele 
sultanului, noi  răminem singurii lui duşmani. 
Înlăturîndu-l, pînă va trimite Poarta un altul, pînă îl vor 
lămuri şi pe acela să primească banii austriecilor, timpul 
va trece, poate chiar şi ani de zile. 

— Atunci, trebuie ucis în orice chip. 

— Se-nţelege! Să nu uităm însă că turcitul a învăţat să 
minuiască spada, chiar la noi acasă, cu maestrul Tardini. 

— Zăăău?! se miră Fiducci. 

— Acuma înţelegi pentru ce a murit Raynaldo. Orice 
greşeală se plăteşte cu viaţa în întîlnirea cu acest om. A 
fost unul dintre cei mai buni învățăcei ai maestrului. 

— Am auzit că Tardini n-ar fi murit de moarte bună... 


— Era şi firesc s-o sfirşească astfel. A fost ciuruit în 

aşa hal că n-a mai putut pluti şi l-au găsi în Canal 
Grande. 

Tăcură din nou, uitindu-se pe fereastră. 

— Ar trebui să deschidem puţin să mai intre aerul de 
primăvară, zise Marini. 

— N-ar strica nicio plimbare pe malul rîului. Ne-ar mai 
aduce aminte de casă, că mi s-a urit de atita cîmpie. 

— Haidem! 

Apucară drumul către Mureş, fiind totodată în calea 
oricărui străin ce ar fi venit dinspre Timişoara. Începuse a 
înmueguri frunzişul din luncă, dar ei n-aveau ochi pentru 
asemenea frumuseţe. Şi cînd auziră din depărtare un 
tropot de cal, tresăriră amindoi presimţind că trebuie să 
afle o veste însemnată. 

Într-adevăr, călărețul ce se apropia era chiar Ruggiero. 

— L-am văzut! spuse acesta de cum descălecă. 

— Cu ochii tăi? întrebă Fiducci. 

— Mă jur! 

— Unde? întrebară cei doi deodată. 

— La Timişoara! Ieri încă mai era acolo. 

— Şi Pasquale? întrebă Marini. 

— De cum i-a pierdut urma a dat fuga la Timişoara, 
crezînd că tot avea să se arate cîndva. Şi aşa a fost. Acum 
este iar pe urmele lui. 

În vreme ce Marini şi Fiducci îl iscodeau pe Ruggiero şi 
se sfătuiau cum să mai facă, nana Floarea pătrunse în 
camera lor, cu mătura în mină. Se întoarse însă pe dată, 
chemîndu-şi bărbatul: 

— Vaaai de mine, bărbate dragă, dar aici îi cocină de 
porci! Uite ce-or făcut din casa noastră! 

— Tacă-ţi gura, nu te băga! răspunse Vădăsan uitîndu- 

se ca nu cumva să apară oaspeţii. 

Încă de la început îl făcuseră să priceapă că nu le-ar fi 
pe plac să li se scotocească prin odaie şi pină acum se 
ținuseră de făgăduială amindoi. Nevastă-sa însă avea 
dreptate şi el îngădui: 

— Dă o ţirucă, de ochii lumii, şi ieşi pe dată, că-i face 
curăţenie după ce-or pleca! 

Nana Floarea se apucă a trebălui de zor prin încăpere, 
căci pretutindeni erau aruncate lucruri de-a valma. Aşa 
dădu peste o sticlă frumos îmbrăcată, cum nu mai văzuse 
pînă atunci şi, curioasă din fire, vru să ştie ce se află în 
ea. Cu greutate îi trase dopul şi mirosind-o îşi dădu 
seama că era vin, dar nici nu-i trecu prin minte să-l 
guste, să se facă de minune, că doar aveau ei în pivniță 
destul, cu toate că străinii îl cam împuţinaseră. Se grăbi 
deci să pună dopul aşa cum a fost, dar zărindu-l prin 
fereastră pe neguțător venind către casă se zăpăci şi 
răsturnă sticla cu pricina, care se rostogoli pînă sub 
patul masiv de stejar, unde continua să gilgiie fără ca 
femeia să poată interveni. „Ce-am făcut?” se căina ea, 
luîndu-se cu mîinile de cap. Descumpănită, îşi aruncă 
din nou privirea pe fereastra şi răsuflă uşurată văzind că 
Marini îşi adunase oamenii la grajd şi le povestea ceva, 
arătind a nu fi zorit să intre în odaie. Se întoarse 
sprintenă şi cît ai bate din palme umplu sticla cu vin de- 
al lor, apoi încurajată de izbindă îi puse dopul de plută, o 
aşeză la loc, apucă din fugă mătura şi părăsi încăperea ca 
după o faptă de toată isprava. 

Ar mai fi putut zăbovi multă vreme în odaia 
venețienilor, pînă să intre în casă Marini, însoţit ca de 


obicei de Fiducci. Cum văzu rinduiala îşi dădu seama că 

umblase cineva şi se repezi la sticlă, zgilțiind-o să vadă 
dacă mai era plină. 

— Chiar voiam să te întreb, messer Marini, cînd ne 
vom îndulci şi noi cu vinul acela de Chianti, pe care-l 
păzeşti atita? 

— De ăsta nu ne atingem! Este darul dogelui pentru 
messer Gaşpar Grazziani, fost odinioară supus al 
republicii. 

— Asta n-aş fi crezut-o! spuse uluit căpitanul. Noi ne 
omorim să-l scurtăm de zile şi dogele îi trimite Chianti. 
Dar cum o să i-l dai? 

— Dacă scapă de Pasquale, mă duc la el şi i-l pun în 
braţe! 

Fiducci socoti că nu auzise bine, dar văzînd 
răspunsurile în doi peri ale tovarăşului său se lăsă 
păgubaş. 

— Hai mai bine să gustăm din vinul casei, căci de 
miine încolo avem să-i ducem dorul. 

— Mergem, deci, dimineață? întrebă bucuros 
căpitanul. 

— Negreşit! Aşa după cum le-am spus adineauri 
tuturor. 

Pînă în seară, toate pregătirile de drum erau isprăvite 
şi cu toții răsuflau uşurați că aveau să se mai mişte din 
loc, nefiind obişnuiţi cu şederea îndelungată şi mai ales 
cu aşteptarea. 

A doua zi, chiar de cu noapte, veneticii părăsiră gazda 
lor primitoare, nu fără a-i lăsa ultimii galbeni datorați. 
Lui badea Vădăsan îi părea rău, dar nana Floarea se şi 
apucă să deretice ca lumea. Cînd a vărsat sticla cu vinul 


venețienilor aruncase pe jos o piele de vițel, ca să nu se 

vadă pata şi s-o dea de gol. Acum ridică pielea, dar 
rămase cu o bucată în mină, de se cruci. 

— Vasileee! Uite aici, omule! făcu femeia, albă ca varul. 

În tocul unde se scursese vinul italienesc, pămîntul 
parcă se prefăcuse în cenuşă, iar pielea ce-l acoperise era 
arsă, ca şi cum ar fi fost ferfenițată de vreun duh 
necunoscut. 

— Vinu' lor! îngăimă femeia. Ce oameni au fost, de 
vreme ce erau în stare să beie aşa ceva? 

— Doamne apără! făcu bărbatul. Mă duc s-aduc popa! 


NADH 


FERI-BACI, GAZDA UNDE POPOSISERĂ AGNES şi 
Iulia, era un soi de iscoadă a prințului Bethlen la 
Timişoara. Într-un fel, s-ar fi putut spune despre el că se 
afla în slujba domniei Ardealului, dar în mare taină, 
aflindu-se în ținuturile stăpînite de turci. Fetele au 
trebuit să-i arate un inel anume, iar Agnes i-a mai şoptit 
la ureche: „Vărul domniei-tale este sănătos?”. Feri-baci i- 
a răspuns: „Mulțam de întrebare”, după care le-a deschis 
larg poarta casei sale. 

— Bine că ne-am văzut şi noi într-un pat omenesc! zise 
Tulia aruncîndu-se peste macatul alb, cusut cu flori. 

— Doar nu-ți închipui că avem vreme de odihnă, cînd 
fără zăbavă trebuie să dăm ochii cu turcul, răspunse 
contesa. 

— Aşa, ostenite de la drum?! 

— Nu sîntem mai puţin frumoase! Ba pot spune că e 

mai bine să se bage de seamă că venim de departe şi că 
pe aici sîntem doar în treacăt. Hai, saltă-te şi potriveşte-ţi 
veşmintele. 

— Barem o oră-două de somn... 

— Nici nu încape vorbă! Vrei ca în timp ce noi visăm 
frumos el să-şi ia zborul? Ştim bine că a zăbovit cam 
mult în calea sa şi nu se gindeşte să ne aştepte pe noi. 

— Ce-ar fi rău? se alintă Iulia. Mi-ar place... 

O bătaie în uşă îi opri vorba, Agnes trase zăvorul şi în 
prag se ivi gazda, cu pălăria în mînă, ca semn de mare 
cinste. 

— Fie-mi iertat, înălțimile-voastre, dar acuma vin de la 
porțile cetății, unde am văzut sosind alaiul turcilor ce 
trebuie să meargă la Praga. 

— Era şi... ştii dumneata cine? întrebă Agnes. 

— Doamnă contesă, de felul meu nu mă prea dau în 
vorbă şi nici nu mi-i îngăduit. Stăpinii mei gîndesc şi eu 
le îndeplinesc porunca, numai că de data aceasta musai 
să spun şi eu ceva. 

— Dă-i drumul! 

— Turcii aveau în fruntea lor trei mocani olahi, de 
păreau că ei ar fi căpeteniile, şi mai în urmă venea călare 
şeful spahiilor. 

— Şi ce-i cu asta? sări Iulia. Îi vor fi adus ca ostateci. 

— Ba nu-i aşa, măria-ta, că era şi un ostatec, legat ca 
un sac de-a curmezişul calului, numai că acela era 
luminăţia-sa domnul baron Czobor Istvan! 

— Ceee? se miră Agnes. Auzit-am bine? Czobor?! 

— Întocmai! 

— ŢI s-o fi părut, spuse Iulia. 

— Nu-l puteam asemui pe domnul baron cu nimeni, 

fiindcă adeseori a dormit în patul acesta al domniilor- 
voastre. El era. 

— Bine, Feri-baci, zise Agnes, după o clipă de tăcere. 
Nu-i o veste bună, dar a fost binevenită. Îți mulţumim! 

Gazda făcu o plecăciune şi ieşi pe dată, lăsindu-le 
singure pe cele două prietene. 

— A fost trimis să-l prindă pe Gaşpar şi iată că acela l- 
a legat fedeleş, rupse tăcerea Iulia. Păţi-vom şi noi la fel? 

— la nu mai cobi! Tu n-ai auzit că nu era turcul nostru 
în alaiul cu care a fost adus baronul? Şi mai apoi... noi n- 
am venit să-l prindem, ci să ne lăsăm prinse de el! zimbi 
cu tilc Agnes. 

— Hm! mormăi Iulia. Dar dacă Czobor va fi de față 
chiar cînd ne ducem noi acolo, crezi că nu ne va da de 
gol? 

— Pe cît îl ştiu de ticălos, ar fi în stare, numai că eu 
nădăjduiesc să fie băgat undeva în adincul temniţei şi nu 
să stea la taclale cu trimisul padişahului. Poate că 
acuma, cînd vorbim, el nici nu mai este în viaţă. 

— Atunci cine să fi fost ciobanii aceia din fruntea 
turcilor şi unde să fie omul nostru? 

— Ei vezi, aici e norocul tău, căci pînă nu ştim sigur că 
e în cetate nu trebuie să pătrundem acolo, aşa că vei 
putea dormi, iar Feri-baci va trebui să afle tot ce vrem. Pe 
urmă n-avem decît să  purcedem la cucerirea 
Temesvarului! 

Tulia chicoti cu ochii în tavan şi pe dată îşi azvirli 
botinele şi începu să-şi tragă fustele peste cap. Era frintă 
de oboseală, după cum de altfel şi Agnes, măcar că nu 
voia să se arate. Contesa plecă mai întîi după gazdă şi îi 


ceru să iscodească dacă turcul era în cetate. lar de poate 

afla şi ceva despre baron, cu atît mai bine. Oricum, era 
hotărită ca măcar în dimineaţa următoare să dea ochii cu 
Grazziani, de s-o fi găsind pe undeva. 

Către seară, pe la vremea cinei, Feri-baci se înapoie şi 
le dădu de ştire că omul sultanului era unul dintre cei 
trei ţărani, ba se spunea că printre ei se afla şi cel care l- 
a ucis pe Hadir-paşa... 

— Păi, spui că era slobod?! întrebă Agnes. 

— Aşa vorbeşte lumea, înălțimea-ta. 

— Dar al treilea? 

— Tot oştean, însă necunoscut. Toţi trei se bucură de 
mare cinste în cetate şi dizdarul nu le iese din poruncă, 
acum că şi-au schimbat straiele. 

— Dar baronul? 

— De el nu se aude nimic! Va fi fiind cetluit în vreo 
temniţă. 

— Ai adus şi veşti bune, Feri-baci, şi vezi să nu se afle 
că înnoptăm aici, iar miine de cum s-o lumina să fie 
caleaşca pregătită să intrăm în cetate. 

— Nu-i nevoie, doamnă contesă, că doar poarta e la doi 
paşi de casa mea. 

— Tocmai de aceea! Vom pleca pe furiş, cînd doarme 
toată lumea, şi intrăm drept pe poarta mare a cetății. 

Aşa s-a şi întimplat, după cum a vrut contesa, numai 
că azapul de la poartă i-a oprit caleaşca răstindu-se la ei: 

— Nu slobod! Geri! 

Contesa se ivi la fereastră şi ciripi cu un glas de înger, 
pe limba lui Dante: 

— Vreau să vorbesc cu maimarele cetăţii! 

Străjerul îşi mai însenină căutătura în fața acestei 


frumuseți cum nu mai văzuse, dar o ţinea una şi bună că 

nu poate lăsa caleaşca între zidurile cetății. Nimeni însă 
nu le tălmăcea spusele şi începu să se fisticească sub 
privirile fetei. Strigă pe căpetenia ortalei, căci el nu se mai 
putea descurca, dar nici acesta nu fu mai breaz, de 
credeai că ochii contesei aveau să vrăjească toată partea 
bărbătească a cetăţii. S-a ajuns pînă la dizdar, care 
tocmai dădea de mîncare şoimului său îndrăgit. 

— Înălțimea-ta, se temeni căpetenia ortalei. Eu nu ştiu 
ce să mai fac! 

— Ce-ai pățit? 

— O caleaşcă trasă de şase cai aşteaptă să intre în 
cetate, după cîte mi-am dat seama. 

— Biciuieşte-le caii, dacă nu te-nţelegi cu oamenii, 
răspunse foarte liniştit Ibrahim-efendi. 

— Numai că, milostive, sînt două cadine, de parcă ar fi 
huriuile slăvitului profet. 

— Văd bine că te-ai scrintit! Ce dacă-s femei? Nu le-ai 
întrebat ce caută la noi? 

— Vorbesc numai veneţiana şi nu le pricepe nimeni. 

Auzind una ca asta, Ibrahim săltă capul. Nu cumva să 
fie vorba de ceva treburi de-ale lui Gaşpar-beg, fiindcă el 
se tot vîntură cu ghiaurii de pretutindeni. Poate că de el 
va fi întrebînd cineva şi oricum ar fi trebuit să i se aducă 
la cunoştinţă. Se hotări să meargă el însuşi să vadă ce 
voiau cele două „hurii”. 

Se topi însă şi dizdarul la vederea lor, căci, 
nerăbdătoare, se dăduseră jos din caleaşcă plimbîndu-se 
pe sub nasul azapilor. Ibrahim le făcu temeneli de parcă 
ar fi fost mari demnitari, mai-mai să creadă şi el ca nu 
erau ființe omeneşti obişnuite. Fisticit, le făcu semn să-l 
urmeze pe jos, după ce porunci unui azap: 

— Dă fuga la înălțimea-sa Gaşpar-beg şi spune-i că are 
oaspeţi de la curtea împăratului ghiaur! 

— Facem bine că intrăm între lupii ăştia? mormăi 
temătoare Iulia. 

— Cum ne-o fi norocul! zimbi Agnes, deşi în glas i se 
simțea oarecare teamă. Bărbaţii sînt la fel în toată lumea, 
adăugă ea. 

Şi nu se înşelase, căci Ibrahim-efendi le mînca din 
ochi pe amîindouă, fiind pus în încurcătură pe care s-o 
placă mai mult. „De-aş găsi două roabe ca ele, nu m-aş 
tocmi deloc!” îşi zise şi parcă simţea oarecare părere de 
rău că-l înştiințase pe ghiaurul Gaşpar, care avea să se 
înţeleagă cu ele. Dar, prevăzător cum era, se gîndi că aşa 
era mai bine, întrucît s-ar putea să fie două iscoade şi 
nimic altceva. 

Intrînd într-o odaie unde ardeau mirodenii aduse de 
prin ţările Răsăritului, fetele simțiră un fior prin şira 
spinării şi se luară de mînă. Pereţii acoperiți cu mătăsuri 
grele şi cu arme agăţțate peste tot nu prea te îmbiau la 
cutezanță. Apoi pernele cele mari trîntite pe frumosul 
covor de Persia le duceau cu gîndul la poveştile arăbeşti 
care le încîntaseră copilăria. Acum însă erau femei în 
toată firea! 

Simţind că pe Iulia o cuprinse un tremur, Agnes căută 
s-o liniştească: 

— Nu-ţi fie frică! Oameni sînt şi ei şi or avea femeile 
lor, cu care se poartă altcum decit la bătaie. Noi am venit 
aici de bunăvoia noastră şi n-au să ne facă nimic. 

Se opri însă, cînd se dădu deoparte o perdea grea de 
catifea şi se iviră mai mulți bărbaţi, printre care îl 
recunoscură pe dizdar şi-i zîmbiră. Înveşmiîntat turceşte, 

nimeni n-ar mai fi putut spune că tinărul acela cu barbă 
aşa de frumoasă era oierul ce se vinturase pe drumurile 
Banatului. Însoţitorii lui, Marcu şi Pera, nu se dezlipeau 
de el. Văzîndu-l pe băiat în preajma lui Grazziani dizdarul 
i-a mărturisit bănuiala cea cumplită, dar solul împărătesc 
i-o retezase spunînd: „E cu mine! Nu el e făptaşul!” şi i-a 
fost îndeajuns ca să nu mai cerceteze nimic. Pera simţise 
la rîndu-i un fior, întrucît odaia rămăsese neschimbată 
din vremea lui Hadir şi numai amintiri plăcute nu avea. 
Marcu, în schimb, pe cît era de arătos pe atita se 
pleoştise, cu ochii pironiți pe Iulia, căci încă din copilărie 
tare-i mai plăceau bălanele. Numai Grazziani nu se 
pierdu cu firea şi salutindu-le pe fete după obiceiul 
venețian le vorbi în „limba lor”: 

— Doamnele mele, fiți binevenite sub acoperămîntul 
unor bărbați înmărmuriți de frumuseţea voastră. Se- 
nțelege că printre ei mă socot şi eu. Încă o dată, sluga 
domniilor-voastre! 

— Excelenţă! răspunse Agnes, şi amîndouă făcură o 
plecăciune întocmai ca la Veneţia. Nevoia ne face să 
cerem ajutorul vostru, căci altcum n-am fi cutezat să ne 
avintăm într-un cuib de vulturi. 

Grazziani zimbi, simțind sub vorbe dibăcia femeii care 
urmărea ceva, dar ce anume? 

— Nu vreau să aflați din altă parte că sîntem două 
unguroaice, urmă Agnes cu glasul ei fermecător. Eu, 
contesa Agnes Rozsnyai, şi prietena mea cea mai bună, 
baroana Iulia Mikeş. 

— lar eu mă numesc Gaşpar Grazziani, dînşii fiind 
Ibrahim-efendi, căpitanul cetăţii, prietenii mei Marcu 


lancovici şi Pera Stambolici. 

Fetele făcură cîte o plecăciune de fiecare dată cînd 
auzeau numele şi toți dădură din cap, doar Marcu parcă 
uitase şi cum îl cheamă. Ce-i drept, Gaşpar le scornise 
numele pe loc, dar la el se potrivea, fiind feciorul cnezului 
Iancu şi pe sirbeşte aşa i s-ar fi spus. Nu-şi putea 
desprinde privirea de pe Iulia, făcînd-o să roşească şi să- 
şi plece ochii în jos. Albeaţa obrajilor, care acum nu mai 
aveau trebuință de chinoroz, părea a scoate la iveală 
întunecimea ochilor. lar nasul ei cîrn şi buzele cărnoase 
şi roşii o făceau să semene mai curind cu o copiliță pusă 
pe şagă în orice clipită. Numai că de astă-dată privirile 
bănăţeanului o cam fisticiseră. Agnes îşi dădea seama că 
ochii ei ca albastrul cerului de primăvară, precum şi 
gropițele din obraji i-ar fi dat gata şi pe cei mai înrăiți 
duşmani ai fiicelor Evei. 

— Cu ce vă putem fi de folos? urmă Grazziani, uitindu- 
se la amîndouă, neştiind că Iulia nu înţelegea limba şi că 
de fapt numai ei doi erau cei care vorbeau. 

— Vă spuneam, răspunse Agnes, că venim din 
Transilvania, de la curtea prințului Bethlen, asta ca să 
nu bănuiți vreo înşelăciune din partea noastră. Pînă la 
Cladova am avut pază ostăşească din poruncă princiară, 
dar de acolo încoace am tremurat de frica lotrilor, căci 
mai avem drum pînă la Gyula, de nu ne vom opri la Arad. 

— Scumpă doamnă, cerul mi-a hărăzit fericirea de-a 
avea acelaşi drum, şi pentru mine nu poate fi dorință mai 
arzătoare decît să vă însoțesc în călătoria voastră. Aşa că 
spahiii mei vă vor protegui de orice tilhar! 

— Ştiţi cum e, cînd pleci pentru vreme îndelungată, 
mai iei cu tine un inel, un cercel şi... 


— Vai de mine! Dar cele mai de preț bijuterii sînteți 

chiar voi, frumoasă contesă! 

— Ne copleşiţi, excelenţă! roşi în cele din urmă şi 
Agnes, fiindcă aşa se cuvenea. Atita bunăvoință şi vorbe 
frumoase din partea unui turc nu le-aş fi aşteptat, dar de 
vreme ce sînteți prietenul creştinilor... 

— Ba sint un adevărat ghiaur! zimbi Grazziani. Cu 
toate că mă aflu în slujba sultanului şi îi port veşmintele, 
nu mi-am lăsat credinţa. 

— Mă bucură din suflet să aud asta... Acum însă cred 
că am stat îndeajuns şi cu îngăduinţa excelenţei-voastre 
noi am vrea să plecăm. 

— După cum vi-i voia, măcar că tuturor ne va părea 
rău la despărțire... Oricum, prietenul meu Marcu vă va 
însoți pînă la hanul la care aţi tras, începînd chiar de 
astăzi paza asupra voastră, după cum vedeți. 

Aflînd despre ce era vorba, Ibrahim-efendi se grăbi să 
spună că le-ar întovărăşi chiar el, dar trimisul 
padişahului se împotrivi, căci nu se făcea ca însuşi 
dizdarul să fie văzut prin tîrg alături de ghiaure. Pentru 
aceea l-a făcut pe Marcu să se ducă şi i-ar mai fi spus şi 
ce ginduri avea, dar i-a fost teamă ca nu cumva vreuna 
dintre fete să priceapă. „Afurisit de frumoase mai sînt! îşi 
spuse. Oricum, vin de la Bethlen şi au vrut să mă 
îmbrobodească spunînd adevărul, în vreme ce s-ar putea 
să fie două primejdioase iscoade... Ori, de ce nu, chiar 
două fete minunate! Timpul va arăta!” şi se uită după ele 
cum urcară în caleaşcă şi se îndepărtară însoțite de 
Marcu, dar nu spre casa lui Feri-baci. 

Pe drum, Agnes începu a-i povesti Iuliei despre ce 
vorbise cu Grazziani. 


— Se pare că am nimerit-o bine! Cred că acest Gaşpar 

mă place şi nu-mi va ieşi din voie. Cît despre prietenul 
lui, care călăreşte pe lîngă noi, nu te mai slăbea din ochi. 
Pe „turc” îl iau eu, iar pe Marcu... 

— De unde ştii că aşa-l chemă? 

— Aşa-i, că tu n-ai de unde şti. Gaşpar mi-a spus de 
toţi şi eu i-am ţinut minte. 

— Frumos nume! făcu Iulia închizind ochii visătoare. 

— Dar şi el, zîimbi Agnes cu înţeles. Te pomeneşti că ți- 
o fi căzut cu tronc? 

— Şi dacă ar fi aşa? 

— Mă înspăiminţi! Nouă nu ne este îngăduit să ne 
îndrăgostim, ci numai să fim iubite. 

— Oricum, nu cred şă mă pot înţelege cu el, că n-a 
scos o vorbă, iar după nume nu pare a fi ungur. 

— Cheamă-l şi vezi! 

Tulia nu mai aşteptă să fie îmbiată a doua oară, ci îşi 
scoase capul, strigindu-l: 

— Nobile domn! N-ai vrea să te apropii mai mult de 
caleaşcă? Noi n-am vorbit deloc, ci numai prietenii 
noştri... 

— Fă cumva să-l îndepărtezi, că nu ne putem duce cu 
el plocon la Feri-baci, îi şopti Agnes. 

Era tocmai ceea ce lulia n-ar fi vrut, dar n-avea 
încotro. Marcu însă nu se dădea dus, cu toate 
rugăminţile fetei de a se întoarce în cetate. Le însoțea de 
aproape, că aşa fusese porunca lui Gaşpar (dar şi a inimii 
lui!). 

Pînă la urmă, vizitii nemaiştiind încotro să meargă 
apucară pe strada lui Feri-baci. 

— Dar ce s-o fi întîmplat? întrebă deodată Marcu, 
săltîindu-se în scări. 

— Unde? se forță Iulia să scoată capul, însă Agnes se 
băgă peste ea. 

— Uitat-am, nobile domn, să întrebăm cînd va avea loc 
plecarea noastră, aşa că v-aş ruga să dați o fugă la 
excelența-sa... 

Nu apucă să isprăvească întrucit caleaşca se opri, iar 
unul dintre vizitii sări de partea cealaltă şi o chemă într- 
acolo. 

— Slăvită stăpină, priviți la casa aceea! 

Agnes văzu mai mulți oameni care se căzneau să 
stingă ceea ce mai rămăsese după pojarul care încă nu se 
isprăvise. 

— Bietul om! îl căină contesa, dar cam nepăsătoare. l-a 
ars nenorocitului toată casa. Poate că el va fi scăpat... 

— Dar... doamnă contesă, este casa unde ați dormit 
astă-noapte, îngăimă vizitiul. 


OT MENEDEG 


ORICIT AR PĂREA DE CIUDAT, acesta era vechiul 
nume al sfintei ctitorii zidite din porunca răposatului 
Vlad Ventilă vodă, „de la Slatina” cum i-au mai spus 
urmaşii. Spre a fi la adăpost de iureşul vrăjmaşilor, 
alesese măria-sa anume un loc pe malul Slănicului, pe 
dealul  Reghinarilor şi poruncise zidire măreaţă şi 
trainică, înzestrind-o cu moşii şi îndestulind-o cu de 
toate. Numai că de la văleatul 7040, cînd avusese loc 
sfințirea lăcaşului, mari necazuri au căzut pe capul 
Brăgheştilor, neam aprig de moşneni, care nu s-au 

împăcat nicicum cu gîndul ca pămîntul rupt moşiei lor să 
fie al cuvioşilor monahi. Umblat-au ei cu plingeri şi jalbe, 
pînă la divanul domnesc, dar zadarnic, fiindcă voința 
unui voievod răposat, legată prin straşnice blesteme, nu 
putea fi încălcată. Cînd au văzut că n-o mai scot la capăt 
cu binele, mai cu seamă în vremea stăreției 
preacuviosului Paramon, zis Răzbici, vestit prin 
ciîinoşenia lui faţă de ţărani, au dat cu toţii năvală asupra 
sfintei monastiri. Nu gindise răposatul voievod că oamenii 
locului se vor răzvrăti împotriva ctitoriei, dar a trebuit să 
cadă capul lui Răzbici, despicat de o secure, pentru ca să 
se aştearnă pace. Brăgheştii au luat toate terfeloagele 
călugărilor şi au aprins un foc mare cu ele, chiar în fața 
mănăstirii. Apoi au scos de prin sipete vechi hrisoave, 
unele de la bătrinul Mircea Vodă, şi cu ele s-au înfățoşat 
la mila măriei-sale Radu vodă Mihnea, care n-a pregetat 
să le facă dreptatea ce li se cuvenea. În locul boaitei de 
Răzbici a venit cuvioşia sa Pamfilie, om bun, „pîinea lui 
Dumnezeu”, şi s-a isprăvit cu asuprirea. Abia acum, de 
cîțiva ani, pacea şi înțelegerea începuse a domni. Ba, Ot 
Menedec devenise adăpost de vremuri grele, cum era şi 
firesc pentru asemenea zidire domnească. Toţi moşnenii 
dimprejur cătau acuma cu altă inimă spre mănăstire. 

Aşa se face că în primăvara văleatului 7124 la poarta 
cea grea de stejar se abătură bătăi, măcar că trecuse 
demult şi cel de-al doilea cîntat al cocoşilor. 

— Care eşti acolo? se auzi vocea somnoroasă a fratelui 
portar Nataniel. 

— Om bun, taică-părinte! Deschide că-i zarvă mare! 

Ploaia ce căzuse peste seară înmuiase potecile, încît 
cal şi călăreț erau mînjiţi de tină pînă în albul ochilor. 

— Mai ai răbdare, se oţări călugărul, că doar nu dau 
turcii. 

— Ba-i mai rău, cuvioase, că vin tătarii! 

— Ceee?! Doamne apără! îşi făcu el o mulțime de cruci 
la repezeală, după care începu a bate toaca, fără să-i mai 
pese de străin. 

În scurtă vreme s-au ivit cîțiva călugări îmbrăcaţi care 
cu ce apucase, dar cu toții strîngînd în miîini cîte o 
sineaţă. 

— Răbdare, că vin acuşica! răcni Nataniel către cel de 
afară, care nu mai contenea bătăile în poartă. 

Îşi săltă sutana pînă în brîu şi cu paşi mari sări peste 
scări de parcă ar fi zburat, apoi cu băgare de seamă se 
mai uită o dată prin ferestruica de la portiță şi trase 
zăvorul. 

— Hai, repejor! 

Uitase, se vede, că din pricina lui nu intrase drumețul. 

— Sărut-miîna, taică-părinte! zise acesta, ştergindu-se 
de sudoare. 

— Domnul cu tine, fiule! îl blagoslovi portarul. Vino, în 
foişor, dar lasă-ţi calul colo, la conovăţul cela acoperit, îi 
arătă el cu mîna. 

În răstimp, în odaia foişorului s-a arătat şi 
preacuviosul Pamfilie, cu potcapul pus anapoda şi cu 
coada despletită. 

— Ce-i, fraţilor, ce s-a întimplat de faceţi atita tărăboi? 
întrebă el, cu ochii pe jumătate închişi. 

Avea în mînă un toiag care ar fi putut sluji tot aşa de 
bine ca măciucă înfricoşătoare în mîna unei matahale de 
om, după cum era preacuvioşia-sa. Gurile rele chiar 


spuneau că mulți monahi au simțit pe spinarea lor 

miîngiierea cîrjei duhovniceşti atunci cînd ispitiți de 
Satana se mai spurcau la cele lumeşti. Alte pedepse ori 
canoane nu le prea dădea egumenul, zicînd că nu avea de 
ce să-şi piardă vremea bunul din ceruri cu rugăciunile 
bolborosite de păcătoşii săi monahi, care nici nu ştiau 
măcar slavoneşte. De altfel nu era nici el împăcat cu 
gîndul că Dumnezeu nu le cunoaşte şi limba lor, de 
vreme ce-i silea să i se roage pe bulgăreşte, ori slavonă, 
ori sirbeşte. „Preacuvioase, îl întrebase cu ani în urmă un 
frate mai tînăr, abia intrat în cînul călugăresc. Pentru ce 
i-o fi aşa greu lui Dumnezeu să înveţe şi limba noastră, 
ca să ne înțelegem de-a dreptul? Aşa, că nu pricepe, nici 
nu ne ajută, cu toate rugăciunile noastre!” Se-nţelege că a 
fost silit să probeze ciîrja pe spinarea clevetitorului, dar 
nu l-a „mîingiiat” prea rău, căci în sinea lui îi dădea 
dreptate călugărului. Nici la canon de rugăciuni nu l-a 
supus, zicindu-i zîimbind: „Oricum nu ne înţelege limba, 
iar tu pă limbile sfinte nu prea ştii ce să ceri”... Tinărul 
frate a dat a ride, dar s-a ţinut, şi după o vreme a părăsit 
Ot Menedec-ul, măcar că stareţul nu i-a mai zis nimic. 
După ce ajunse pe la Braşov şi tipărise acolo cărți de 
rugăciune româneşti, preacuviosul Pamfilie a zimbit în 
barbă: „Afurisitul, tot nu s-a lăsat... şi bine a făcut!” 

Acuma, cu pletele în vînt şi cu toiagul în mină, în 
cămeşoiul său de tort, părea mai curînd un haiduc, 
necum față bisericească şi egumen pe deasupra. 

— Vin tătarii, taică! răspunseră cîțiva călugări care se 
aflau în încăpere. 

— N-au decit! Nădăjduim c-au să plece cum au venit, 
că doar n-o să-i lăsăm să se roage în sfinta biserică. Doar 


dacă se leapădă de credinţa lor spurcată, iar de n-or vrea, 

atunci cu ajutorul cerului i-om îngropa ca pe cîini, la 
margine de codru. Dar cine v-a dat vestea? 

— Ia, un drumeț pribeag care s-a abătut pe la noi şi 
care s-a întîlnit cu ei în cale. 

— Nu fi prost, Mitrofane taică! îl repezi starețul. De-i 
întilnea, nu mai ajungea el aici. Unde-i? 

Călugărul plecă smerit capul, în vreme ce unii pufniră 
în ris, fără a se jena de egumen. Tocmai atunci se apropie 
şi străinul, scoțindu-şi cuşma. 

— Blagosloveşte  taică-părinte, făcu el plecăciunea 
cuvenită. 

— Domnul, taică! răspunse stareţul. Să ne spui mai 
întîi ce vînt te-a abătut pe la poarta noastră şi ce-i cu 
tătarii? 

— Dacă sfinția-ta ai fost cîndva Radu Corbea, află 
atunci că eu sînt băiatul lui Zamfira, care ţi-a fost soră. 

Egumenul se uită cu băgare de seamă la străin, apoi îl 
îmbrăţişă, mai să-l sufoce. 

— Bată-te norocul, fiule! Că doar nu eşti tu Mihăiţă cel 
mic? 

— Mihai sînt, dar mic nu mai pot fi... 

— Băăă! Tu ai numele măriei-sale Mihai, că taică-tău 
te-a botezat primăvara şi apoi vara s-a dus să-şi dea 
sîngele la Călugăreni... Dar ce-i cu Zamfira, că vorbeşti de 
ea de parcă n-ar mai fi? 

— Nici că mai este, încă de astă-vară! S-o fi dus şi ea 
lingă bietu taică-meu, că destul a aşteptat-o. 

— Dumnezeu s-o ierte! suspină egumenul. Da’ bine-i 
mai semeni, de parcă te-ar fi făcut numai ea singură, 
căută el să-şi înfrîngă durerea, aflind de moartea soră-si. 


— Unchiule... 

— Uite ce e, nepoate, mie să-mi spui taică, fiindcă nu 
se cade să-mi amintesc de viața mireană. 

— Prea-bine, sfinția-ta! încuviinţă el. 

— Dar să ştii că eu tot Mihăiţă am să-ţi zic, zimbi 
starețul apucîndu-l de umeri. 

Din depărtare răzbiră pînă la ei strigăte înfricoşătoare 
şi lătrături de cîine. Departe, geana cerului începu a se 
roşi, măcar că pînă în zori ar mai fi fost vreo cîteva 
ceasuri. 

— Mda, tătarii! se dumeri Pamfilie. Ei sînt! 

— Au aprins satele! zise un călugăr arătind pe 
fereastră. 

— După cum se vede, nu se prea descurcă pe-ntuneric, 
răspunse batjocoritor starețul. Pînă aici mai au cale 
lungă, dar voi rînduiți paza, încărcaţi sinețele şi pregătiți- 
vă de bătaie. 

Toţi călugării ieşiră din odaie, care acuma i se păru şi 
lui Mihai o încăpere obişnuită, putind răsufla în voie. 
Egumenul se trînti într-un jilt de lemn, care pirii din 
încheieturi sub greutatea lui. 

— Eheei, bătrînețe neputincioasă! oftă el. Acum taică 
Parfenie te du şi adă ceva d-ale gurii, că băiatului ăstuia 
i-o fi foame. Însă vezi să nu fie de post, c-am trecut de 
miezul nopţii... Nu uita nici udătura aceea de Străoane, 
dar să te întorci mai înainte de-a veni tătarii, ca să 
apucăm! strigă după el. Apoi îl îmbie pe Mihai să se 
apropie pe laviţa alăturată şi trase torța spre a-l vedea 
mai bine. 

— Dacă ai a-mi spune ceva de taină, dă-i dumu! 
Încotro te pornişi, că doar nu vei fi vrînd să te călugărești 
aici? 

— Ţi-oi spune drept, sfinţia-ta... 

— Zi-mi numai taică! Îmi vine mai bine la socoteală. Şi 
de-o fi vreun păcat, trece nebăgat în seamă la catastiful 
sfintului Petru, că am o mulțime. 

Riseră amindoi, de parcă nu i-ar fi aşteptat primejdie 
de moarte nu mult mai la vale. 

— Vreau să mă duc în Ardeal, unde am auzit că măria- 
sa Radu vodă Şerban cheamă la oaste şi gîndii că n-ar fi 
rău, că şi acolo tot ţară românească se cheamă că este. 

— Ai dreptate, fiule! Să te duci în slujba domniei, că 
asta-i menirea flăcăilor noştri, din orice colț de ţară ar fi. 
Dar să te întorci negreşit, să-mi povesteşti şi mie isprăvile 
tale. 

Doi călugări se iviră cerind îngăduința să dea foc la 
cazanul de smoală, „de-ar fi trebuință”. 

-—lacă, vezi, mie mi-e silă să opăresc făpturile 
omeneşti, dar cei ce va să vină acum numai de catran şi 
pucioasă avea-vor parte pe ceea lume şi nu strică să-i 
obişnuim din vreme. Faceţi focul! Poarta aţi ferecat-o? 

— Am şi tras grătarul în sus! răspunse unul. 

— Asta-i şi mai bine. 

Vacarmul se apropia şi cerul se luminase a piîrjol în 
toată legea, în vreme ce păsări de noapte goneau 
spăimiîntate către liniştea munţilor. 

Ca şi cum nimic nu s-ar petrece prin preajmă, chelarul 
monastirii, cuviosul Parfenie, se ivi cu braţele încărcate. 
Aducea hălci mari de pastramă de porc şi vreo două 
burduşele de brînză, iar doi fraţi viînjoşi se luptau cu un 
poloboc de vin, nu chiar mititel. 

— Mai adă, taică, zise starețul. Să ajungă la toată 


suflarea, ba chiar să prisosească. Să fie de pomană de 

sufletul morților noştri, pe care îi avem şi vom mai avea! 
Nădăjduiesc însă ca acum să fie numai din rîndul 
păginilor. 

Mihai rămase mirat de cugetările prea puţin evlavioase 
ale unchiului său. Mai auzise el clerici, ba chiar şi 
arhierei care nu se înspăimintau de Cel de sus, dar 
Pamfilie spunea şi povestea de parcă ar fi avut o 
înţelegere cu stăpînul cerului, iar acesta îi îngăduia orice. 
Poate chiar zimbindu-i cu  îngăduință mucalitului 
egumen! Călugării se obişnuiseră însă cu felul lui de a fi 
şi nici mai-marii lui nu-l socoteau eretic, ci mai curînd 
„trăsnit”. 

Abia apucară vreo doi dumicațţi şi alte bătăi în poartă 
le auziră urechile: „Deschideţi, taică-părinte! Deschide!” 
Cu toţii se uitară către stareț, aşteptindu-i porunca. 
Acesta, morfolind o bucată de pastramă, înghiţi şi îşi 
şterse gura cu podul palmei, după care spuse: 

— Ce vă holbați aşa la mine? Voi n-aţi auzit 
rugămintea drumeţului de la poarta noastră? Îngăduit ne 
este oare să nu primim pe fugar ori pribeag şi să nu-l 
ajutorăm? Mergeţi şi deschideţi-i să pătrundă în casa 
Domnului! 

— Nu cumva să fie vreo capcană, sfinţia-ta! Se mai 
întîmplă ca tătarul să-i țină sulița-n coaste şi să se roage 
de adăpost, dar nu pentru bietul creştin, răspunse 
chelarul. 

— Şi tu poţi avea dreptate, Parfenie, dădu din cap 
egumenul. Tu, Miroane, ca fiind cel mai sprinten dintre 
noi, ai să te duci şi, după ce ai să cercetezi cu băgare de 
seamă să nu fie vreo primejdie pentru sfintul lăcaş, 
pofteşte-l la masă şi odihnă. 

Preacuviosul vorbea cînd domol, cînd răstit. Oricum, îi 
socotea pe călugării de sub ascultarea sa ca pe nişte copii 
mari, dar neajutoraţi. Din pricina acestei purtări şi a 
vîrstei lui, toată suflarea monahicească îl îndrăgea ca pe 
un părinte, şi nu numai sufletesc. Pînă şi cei din neamul 
Brăghegştilor, care altădată nu călcau pragul bisericii, de 
cînd venise Pamfilie se îndulciseră şi erau nelipsiți de la 
slujbele de duminică. Toţi oamenii de prin satele 
apropiate îl cinsteau spunîndu-i „taica-popa al nostru” şi 
ar fi sărit şi în foc pentru el. Nu-i mai puţin adevărat că şi 
egumenul găsea o vorbă de mingiiere pentru oricare 
dintre ei, dar şi bani, mîncare şi adăpost, iar la necaz îi 
sprijinea pînă şi la picioarele lui Vodă. Mihai nu mai 
simţea niciun fel de teamă lingă bătrîn şi nici nu-i mai 
păsa de urgia ce avea să vină. Se uita cu drag la el cum 
cinstea bucatele, cum sorbea vinul din ulcică şi cum din 
cînd în cînd îşi ducea mina la crucea din lemn de abanos 
pe care o atîrnase pe după grumaz cu un lanţ greu de 
argint, parcă temindu-se să n-o fi pierdut. 

Nepotul duse la gură cana şi o dădu pe gît dintr-odată, 
simțind cum vinul acela negru şi vîrtos îl pătrundea pînă 
în mădulare, apoi dădu glas gindului: 

— După cum văd eu, taică, ştii bine seama tătarilor. 

— A lor, a turcilor, după cum vin! Că aşa-i ţara asta a 
Buzaelor, numai de călcări străine avu parte. Se învaţă 
bietul om cu sărăcia şi urgia, ca măgaru cu samaru... 
Vine el valul acesta, dar are să treacă şi noi pe loc 
rămînem, după cum ne ştim din veac, măcar că zidirea 
asta n-a împlinit încă suta de ani. Vorbesc de întreaga 
țară. Nimic şi nimeni nu ne clinteşte, chiar şi atunci cînd 
răzbiți de duşman ne tragem vremelnic la adăpostul 

muntelui ori al codrului. Aşa-i rostul nostru de cînd 
lumea! 

l-ar mai fi spus poate şi altele, dar se întoarse fratele 
Miron, cu străinul de la poartă. 

— Sărut-dreapta,  taică-părinte,  îngenunche acesta 
pupînd mina întinsă spre el. Blagosloveşte! 

— Domnul, taică, Domnul! şi-i făcu semnul crucii pe 
deasupra creştetului. 

Era un moşnean de prin partea locului şi de n-ar fi 
fost aşa mînjit de glod şi sînge ai fi zis că venise numai ca 
să se roage şi să capete binecuvîntare. Ridicindu-se, 
rămase cam descumpănit văzînd bucatele pe masă. 
„Spaima le-o fi luat minţile călugărilor, de chefuiesc cu 
tătarii în coastă!” gîndi îngrijorat, dar nu zise nimic. 

— Taică-părinte, cuteză moşneanul. Ne-au năpădit 
păginii şi ne-au pirjolit totul, luîndu-ne şi cenuşa de la 
vatră. Cîţi scăparăm, am alergat într-un suflet la mila 
sfinției-tale. 

— Sinteţi mai mulți? 

— Să tot fim ca la vreo zece oameni şi copilița mea, 
Ilinca. 

— Finuța? se bucură starețul, abia acum 
recunoscîndu-l pe Lixandru. Măcar că inima-mi plînge 
pentru ceilalți, mîngiierea îmi vine de la viaţa Ilincuţei. 

— Da-i pe jumătate moartă, taică, se tingui omul. 
Tătarii au prins roabe toate femeile noastre, doar vreo 
cîteva au izbutit să scape. De ciudă, tilharii au tras cu 
săgețile după ele şi o nimeriră şi pe biata fată. Noroc că 
dădurăm peste ea, mai mult moartă decit vie, şi am adus- 
o să-i ceteşti vreo rugăciune, poate scapă. 

— Ce nu spui aşa, omule, de la început? se răsti 

preacuviosul. Unde-i Ilinca? 

— În biserică. 

— Isaiiie! Dă fuga Miroane şi să vii cu doftorul nostru 
drept în biserică. Nu întirzia! porunci stareţul, după care 
se întoarse spre sătean: Hai! 

Fata moşneanului era botezată de Pamifilie şi ca preot, 
dar şi ca naş, fiindcă venise pe lume tot în vremuri 
urgisite ca acum, iar pe mamă o robiseră tătarii şi nu s-a 
mai auzit nici de ea. Ce să facă? Doar nu era să lase 
copilul nebotezat, cînd s-ar fi putut prăpădi de la o zi la 
alta. Noroc că era la vreme călduroasă de vară şi a băgat- 
o în apa Slănicului, dar mai către munte, binecuvîntind-o 
apoi cu crucea lui de abanos şi înălțind o rugăciune prin 
care-l încredința pe Dumnezeu că fata va fi o bună 
credincioasă. 

Lixandru s-a năpustit ca o vijelie în biserică, unde 
copila era aşezată pe nişte velințe aduse în grabă, apoi 
ajunse şi Pamfilie care îngenunche lingă ea, mingiind-o 
cu duioşie. 

— Ilincuţa tatii, te doare? 

Fata zăcea fără simţire cu gura întredeschisă, abia 
răsuflind. 

— Să-i ceteşti... încercă iar îndureratul părinte, dar 
starețul îl repezi: 

— Hooo, că este vreme! Să vină [saiia să-i scoată virful 
săgeții şi pe urmă i-oi tot ceti, ori chiar atunci, dar de ce 
nu soseşte?! 

Abia după ce-l văzu pe „doftor” făcîndu-şi meseria la 
căpătiiul fetei, îşi aminti şi de rugămintea ţăranului. 
Aduse o vechitură de ceaslov din altar, îşi puse patrafirul 


şi începu a bolborosi rugăciunea rînduită anume pentru 

salvarea vieţii, la vreme de primejdie. Cuviosului Isaiia i 
se umpluse fața de sudoare, nu atît de greutatea muncii 
cît mai cu seamă de grija să nu scobească prea tare după 
săgeată, căci putea pătrunde în coşul pieptului, aşa era 
de adînc înfiptă. Suflecat şi cu şorț pe dinainte, ca la 
cuhnie, apăsa grijuliu şi apoi tăia cu o custură bine 
ascuţită. Singele ce se scurgea din rană înroşise iia 
sfirtecată a fetei, înfricoşind pe cei din jur. 

Pamfilie lăsă deodată ceaslovul pe strana de alături, îşi 
împreună mîinile spre rugăciune şi înălță privirea către 
ochiul dumnezeiesc din virful catapetesmei: 

— Nu-ţi pune mintea, Doamne, cu copila asta 
nevinovată, care n-a apucat să guste dulceața vieţii, şi 
scap-o, bunule! În marea ta milostivire, ajut-o! 

Lui Lixandru îi dădură lacrimile la auzul glasului plin 
de căldură al egumenului. Era o rugăciune pe limba lui şi 
îi mersese drept la inimă. Tot atunci şi cuviosul Isaiia 
scoase vîrful săgeţii aruncindu-l pe treptele altarului. 

— Nu acolo, taică! îl mustră starețul. Dă-i-o lui 
Lixandru, să nu uite în veci şi s-o lase moştenire 
nepoților nepoților lui spre aducere aminte! 

Moşneagul apucă virful încă umezit de sîngele fie-si şi- 
] vîri în sîn. 

— Aşa voi face! scrişni el. Numai s-o scape Dumnezeu! 

— Fii pe pace, că mare-i bunătatea lui! 

Îşi mai aruncă o dată privirea către cer şi ieşi din 
biserică, lăsindu-l pe Isaiia la căpătiiul rănitei. Era şi 
vremea, căci tătarii nu mai aveau mult ca să ajungă pînă 
la ei. 

— Curind au să ne împresoare, îi zise Mihai, care îl 
aşteptase în ograda bisericii alături de călugării adunați 

acolo şi de ţăranii ce izbutiseră să se adăpostească de 
urgie. 

— Să poftească! 

Îi venise iar voia bună, fiind încredinţat că dacă vîrful 
cei spurcat pe care-l scosese Isaiia nu fusese veninos era 
un semn de izbăvire pentru toți cei din monastire. 

Asupra nopţii se lăsase tăcere şi pojarul se mai 
domolise, încît unii erau gata să creadă că furii se vor fi 
dus prin altă zare. A fost numai o părere, fiindcă mai 
curînd decît s-ar fi aşteptat izbucniră acele răcnete de 
care numai tătarii erau în stare, spre a băga groaza în 
toată suflarea. 

— He, heeei! Bine ați venit cumetrilor! strigă starețul. 
M-aş fi mirat să nu fi dat o roată şi pe la noi, ticăloşilor, 
dar las' că vedeţi voi pe dra... Se opri dintr-odată bătindu- 
se cu palma peste gură: Doamne iartă-mă că nu ştiu ce 
vorbesc, dar îmi cunoşti tu mai bine cugetul... 

O ploaie de săgeți se abătu pe deasupra zidurilor de 
apărare, însă şi puzderie de bolovani şi pietre căzură 
peste călăreții stepelor. Urletele de furie şi durere 
dovediră că nu puţini simţiseră primirea făcută de 
călugări. 

— Nu vă lăsaţi, copii! îi îmbărbăta preacuviosul. Au să 
mai dea un iureş ori două şi se lasă păgubaşi, după cum 
li-e năravul! 

— Dar noi ce facem? întrebă Mihai, dornic să ia parte 
la bătaie şi să nu se pitească îndărătul zidurilor. 

— Răbdare, că-ţi vine şi ție rindul! zimbi Pamfilie. Cînd 
va sosi ceasul te vei bate. Pină una-alta, dă fuga sus pe 
scări, în foişor, dar fii cu băgare de seamă să nu te 


zărească. D-acolo se vede bine cîți vor fi muşcat ţărîna şi 
160 


cîți ne aşteaptă pe noi. 

— Pare-se că au fugit! strigă Mihai după ce ajunse sus. 

— Se-ntorc ei, n-avea grijă! răspunse ca pentru sine 
preacuviosul. Aşa li-i obiceiul, crezind că ne vor păcăli. 
Hai, dă-te jos şi vino să-mbucăm mai departe şi să ne 
împărtăşim din sîngele Domnului, că pină să ne 
răzbească liftele mai va! 

Se strinseră iarăşi în chilia foişorului, unde-i aştepta 
chelarul cu masa întinsă. 

— la luați, feții mei, şi îndestulaţi-vă pintecul, că de-o fi 
să mergem pe lumea cealaltă e cale lungă şi ni se va face 
foame. De la bătrîni se ştie că înainte de harțag e bine să 
înfuleci, că dacă-ţi chiorăie maţele te aude duşmanul şi 
se întărită. 

Riseră cu toţii, în vreme ce cănile cu vin şi bucatele 
începură a trece din mînă în mină, pînă cînd stareţul 
socoti potrivit să intervină. 

— Destul! Acum plecaţi, să mai vie şi alții la rînd, că 
aşa-i viața noastră rînduită, să n-aibă unul mai mult ca 
celălalt. De-o fi vreme, veți mai veni pe urmă. Chemaţi-i 
pe cei din spatele bisericii şi rămîneți voi în locul lor. Tu, 
Mihăiţă, rămii, că am alte ginduri cu tine. 

Pe dată se goli chilia, iar cuviosul Parfenie începu a da 
în brinci cărind alte burdufuri de brînză şi hălci de 
pastramă. Nepotul îşi privi cu încîntare unchiul, care se 
dovedea o adevărată căpetenie de oaste, după cum fusese 
odinioară, din cîte ştia el. 

— Trebuie să treacă toți pe aici, că dacă le-aş trimite 
vinul n-aş mai şti cît se bea, şi nu-i las decit atîta cît îi 
trebuința să capete mai multă virtute şi să nu se teamă 

— Văd eu că n-ai uitat cum se duce o bătălie, taică, 
zimbi cu înţeles tînărul. 

— Cum Doamne-iartă-mă să uiţi, cînd n-ai doi ani în 
şir pace şi dacă nu-s ăştia vin alții! Nădăjduiesc însă că şi 
de astă-dată vom scăpa şi vom rămîne neclintiți. 

Rînd pe rînd se iviră în chilie cete de călugări zburliți 
şi încruntaţi, stringînd sîneaţa într-o mînă şi spada ori 
toporul în alta. Goleau smeriţi ulcelele cu vin şi înfulecau 
în grabă, spre a lăsa rînd şi altora. 

— la apucă şi tu nepoate, cît poţi duce, ca să mergem 
şi la poartă, că cei de acolo nu pot fi clintiţi din loc. 

La lumina torțelor chipurile apărătorilor sfintei 
mănăstiri păreau aidoma celor din icoanele de pe pereții 
bisericii, de n-ar fi fost cu armele în miini, care acum le 
dădeau o cu totul altă înfăţişare. Cei de la poartă nici nu 
apucaseră să se împărtăşească din bucate căci, aşa cum 
prevăzuse egumenul, tătarii se înapoiară izbind cu şi mai 
multă furie. Şi în vreme ce năvălitorii răcneau şi băteau 
în poartă cu topoare, Pamfilie apucă o cană cu vin şi o 
ridică deasupra capului cu  amiîndouă  miinile, 
blagoslovind: 

— Prea-bunule părinte, aşa precum ţi-ai vărsat sîngele 
spre izbăvirea noastră, tot aşa răstorn şi eu din astă 
cupă, spre pomenirea morților ce va să vină şi care 
pentru tine îşi dau sufletul. Primeşte-i, Doamne, cu 
cinste şi aşează-i la dreapta ta! 

Toată suflarea murmură o rugăciune, în vreme ce 
starețul vărsă cu încetineală vinul cel rubiniu ca sîngele. 
Semăna mai curind cu o adunare păginească din alte 
vremi, pe cînd străbunii lor cereau bătrinului Zamolxis 

— Ajută-ne Doamne! spuseră cu toţii într-un glas. 

— Amin, fraţilor! Şi acum să ne gătim să-i primim pe 
două rînduri, după cum ştim noi. 

Fără să le mai spună ceva, cu toţii se înşiruiră de-o 
parte şi de alta a porţii, cu armele în miini. 

— Ce mai aşteptaţi fraţilor? Voi n-auziţi cum bat 
străinii la poarta monastirii? Lăsaţi-i să intre în casa 
Domnului! Deschideţi! 

Toate făcliile fură stinse, iar Mihai auzi sciîrțiitul porții 
celei mari şi mai apoi urletele de bucurie ale năvălitorilor, 
care se năpustiră călare printre cele două rînduri de 
călugări. 


VICLENIE ȘI ÎNȚELEPCIUNE 


— BINE CĂ TE-AI ÎNTORS, prietene, zimbi Grazziani, 
cind Marcu i se înfățişă. Ti se cam scurgeau ochii după 
frumoasa unguroaică şi mă temeam să nu mă fi părăsit. 
Acum, că te văd lingă mine, mi-a venit inima la loc. 

— Înălțimea-ta, ne-am tot dus pe ulițele tirgului, ba 
mai văzul şi o casă arzind, dar au sărit vecinii şi au stins- 
O. 

— Cine ştie?... Să aibă vreo legătură cu noi? O să-l 
întreb pe Ibrahim-efendi. Oricum, mi-ai luat o piatră de 
pe inimă, că mă temeam să nu fi căzut în capcana celor 
două zine, care ar putea fi iscoade-sadea. 

— Nu-i cu putinţă! 

— Ba bine că nu! De fapt avem să aflăm mai multe 
întrebiîndu-l pe baron ce părere are. 

— Czobor?! 

— Întocmai! Te-am aşteptat să-mi fii tălmaci. 

Sărmanul „beutor de sînge”, legat-burduf, nu mai avea 
nimic din înfăţişarea lui trufaşă, dar ochii nu încetau să 
arunce săgeți înveninate asupra celor doi, care 
pătrunseseră la el. Se afla țintuit de un butuc într-o 
încăpere a temniței unde cu greu intra lumina zilei, căci 
era locul unde se închideau osîndiții la moarte. 
Temnicerul nu avea multă vreme grija lor, întrucît 
stăpînii cetății nu se prea gîndeau la viața celor ce se 
aflau acolo. 

Din pricina strinsorii şi a căluşului rămas în gură, 
baronul abia de mai răsufla, dar la sosirea lui Grazziani 
paznicul îi scoase ghemotocul, putind măcar să 
vorbească. 

Potrivindu-şi vocea, Czobor ridică obrazul şi îşi 
înfruntă prigonitorii: 

— Porunceşte să mi se taie capul, ca unui nobil ce sînt, 
ori dă-mi o spadă să ne înfruntăm cinstit! 

— Nu ştiu dacă eşti îndreptățit să vorbeşti aşa, cîtă 
vreme ai dovedit altceva, răspunse Grazziani cînd auzi de 
la Marcu dorinţa prinsului. 

Porunci temnicerului să-l dezlege şi să-i aducă 
mincare şi băutură, dar pînă să îndeplinească acesta 
porunca trase hangerul şi se apropie de baron. 

— Loveşte! făcu acesta întinzindu-i pieptul. Un tilhar 
nici n-ar putea ucide altfel. 

Înainte să afle spusele lui Czobor, îi tăie legăturile, 
spre marea uimire a prinsului, mai cu seamă cînd fu 
poftit să şadă pe butucul de care fusese legat. Curînd se 

murdară pentru băut. 

— Cară-te cu porcăriile astea de aici! Oaspetele meu 
este un om de seamă! Adă o bucată de carne, piine bună 
şi vin! 

Paznicul se răsuci pe călciie şi plecă grăbit, fiindu-i 
teamă de un asemenea stăpîn sucit, care-şi primea 
oaspeții în temniţă, legaţi-fedeleş. 

— Să ne cunoaştem, domnule baron! Am poruncit 
hrană şi beutură, ca să putem vorbi omeneşte. 

— Mai bine ucide-mă, turcitule! rînji Czobor, neştiind 
cum să-l mai umilească. 

— Poţi să-mi spui cum vrei, dar ascultă-mă şi 
răspunde! 

— N-am să spun nimic, chiar dacă m-aţi tăia bucată 
cu bucată! răspunse dirz Czobor, care îşi mai venise în 
fire după ce fu dezlegat. 

Îl bătea gîndul să se repeadă la Grazziani şi să-i apuce 
hangerul, după care, luindu-l ca ostatec, ar fi putut fugi. 
Pentru aceea se căznea să-l aţițe, doar va scoate iarăşi 
arma, dar zadarnic, fiindcă nimic nu părea să-l înfurie pe 
tînărul din fața sa. 

— Ziceam că poate ne vei spune ceva despre cele două 
frumoase care au venit să te caute. 

Czobor îl privi uluit. Nu ştia nimic despre fete. Tocmai 
atunci veni şi temnicerul cu mincarea, dar baronul nici 
nu vru să se atingă de ea. 

— Doresc să mi se taie capul, nu să fiu otrăvit ca o 
slugă de rind. 

— Spune-i, Marcule, că atunci cînd o să ajungă acasă 
n-are decit să-şi poruncească cel mai iscusit gealat şi să 

cu astfel de prostii. Eu sînt creştin şi nu am de gînd să 
clintesc niciun fir de păr din capul unui supus al 
prințului, care este sluga padişahului meu. 

Baronul nu mai înțelegea nimic din cuvintele 
meşteşugite ale omului pe care voise să-l ucidă şi care-l 
lăsa să creadă că ar fi putut fi slobozit. 

— După mine, bei? făcu Grazziani apucîndu-i cana de 
vin din faţă şi bînd din ea. Cutează, înălțimeac-ta, şi în 
vreme ce te vei ospăta îţi voi povesti eu ce nu vrei să spui 
cu gura domniei-tale! 

Îi întinse băutura, îmbiindu-l zîmbind, iar Czobor o 
apucă cu îndoială, măcar că era ars de sete. Nu se mai 
putu ţine şi bău cu înghiţituri mari, golind oala. 

— Aşa, domnule baron! O să ne aducă alta. Acum, ia 
de mănîncă! 

Fără să mai aştepte alt îndemn, Czobor începu a 
minca pe rupte. 

— Vezi că ne înțelegem? Nu ştiu cum l-ai prins pe 
Oster, dar bănuiesc cum l-ai silit să-ţi dezvăluie taina 
mea. Ţi-a spus, şi de bună seamă că nu la o cană cu vin, 
că aş avea asupra mea ceva scrisori, rivnite de stăpinul 
domniei-tale. Aşa-i? 

Baronul încuviinţă, fără a se opri din mestecat. 

— Ardea de dorința să mă vadă agăţat în cuiele de pe 
zidul saraiului, ca pe un răzvrătit. Ba mai mult: pacea nu 
s-ar fi încheiat şi mici mie nu mi s-ar mai fi dat scaunul 
Transilvaniei. 

La auzul acestor vorbe, Czobor ciuli urechile şi se opri. 

— Da, ai auzit bine! Să-i spui însă că s-a înşelat, că eu 
am să-i iau locul şi că am să fac din nou ţara olahului 
Mihai. Atunci voi şti să-mi aleg sfetnicii, chiar dacă unii 

nobili cutezători m-au duşmănit cîndva. Voi răsplăti 
împărăteşte pe prieten, dar îl voi spulbera pe cel ce mi se 
va împotrivi, de-ar fi acesta însuşi Bethlen. Aşa să ştii... 
lar eu n-am să mă prăbuşesc asemenea mucenicului de 
la Cimpia Turzii, oricîte urzeli s-ar ţese în jurul meu. Am 
prieteni de nădejde. Aşa să-i spui! 

Nada fusese aruncată şi baronul rămase cu dumicatul 
în gură, uitîindu-se cu alți ochi la solul padlşahului. 

— Cele două frumoase au făcut drumul de pomană, 
întrucît eu nu ţin că eşti duşmanul meu, ci ai îndeplinit 
slujba domniei. Dacă ai fi făcut altcum, nici n-aş mai fi 
stat de vorbă cu domnia-ta! Acuma poți să-ţi iei contesele 
şi să plecați cînd vă va fi voia. De ne vom mai înfrunta şi 
altă dată, n-am să te mai cruţ! 

— Nu cunosc nicio contesă, răspunse Czobor. N-am 
amestecat nicicind femeile... 

— Agnes, parcă zicea c-o cheamă. 

— Şi pe cealaltă Iulia! adăugă Marcu. 

— Văd că ai ţinut minte, dar ce folos, că are să plece cu 
domnul baron. 

Czobor, pe gînduri, zise aproape fără să vrea: 

— Nu cumva să fi fost contesa Rozsnyai?! 

— Ba chiar ea, răspunse Marcu. 

— Am auzit de numele ei, făcu baronul cam nedumerit 
el însuşi de sosirea faimoasei Agnes. „Asta va să 
însemneze că prințul nu mai are încredere în mine, dacă 
a trimis şerpoaica pe urmele mele, gîndi el. Ea a fost 
întotdeauna o piază-rea şi mi-a adus numai bucluc.” 

— De ce mi-a fost frică n-am scăpat, Marcule, şopti 
Grazziani. Cită vrerne a auzit de ele, înseamnă că Bethlen 

— Dar n-a zis şi de Iulia! se împotrivi Marcu. 

— Tot una-i. Nu s-ar fi însoţit ele de nu aveau poruncă. 
Vor fi aflat cei de la curtea prinţului că noi sîntem doi şi 
le-au trimis pe amîndouă ca să ne îmbrodească. Ai să te 
lămureşti curînd, cînd se vor întilni cu baronul. Acuma 
spune-i că-i slobod să plece unde-i va fi voia, iar eu am să 
pun pe cineva pe urmele lui, şi ai să vezi! 

Auzind că i se dă drumul, aşa pe negîndite, lui Czobor 
îi fugi gîndul la o capcană, urmind să fie ucis pe la spate, 
temere ce o mărturisi lui Marcu, iar acesta o tălmăci pe 
dată. 

— Eu mă încred în mintea domniei-tale, Czobor. Te las 
să alegi de te întorci acasă ca slugă credincioasă lui 
Bethlen, ori ca viitor sfetnic al meu. Nu ai decit să te 
hotărăşti. O slugă merge fără spadă, spre deosebire de 
prietenii mei, care trebuie să fie înarmaţi. Cum pofteşti! 

Baronul rămase năucit. Nu era în stare să priceapă de 
unde atîta mărinimie. Aşa-ceva nu i se mai întîmplase, şi 
nici nu mai auzise. „Dar dacă ajunge cu adevărat prinț»... 
Parcă zicea că vrea să stringă iar într-o ţară toate 
pămînturile locuite de olahi... Aş putea să ajung la mare 
cinste la curtea lui. Cît despre Bethlen...” 

— Aş pofti să capăt iar spada mea, zise cu glas scăzut, 
văzind că cei doi dădeau să plece. 

Grazziani se opri şi era cît pe ce să-i întindă mîna, dar 
se răzgîndi, socotind mai nimerit să-l lase pradă 
îndoielilor. 

— Spune-i Marcule, că am să poruncesc după cum i-i 
voia! 

După plecarea lui Grazziani baronul vru să iasă, dar 
temnicerul îi puse mîna în piept, oprindu-l. 

— Geri! 

— Cîine, scrişni Czobor. Va să zică asta ţi-a fost vorba? 
urlă el în vreme ce temnicerul zăvorise uşa şi plecase. 

Se opri însă, din nou surprins, căci temnicerul se 
întoarse curind înmînîndu-i spada şi făcindu-i semn să-l 
însoțească. Cînd se văzu în fața zidurilor cetăţii şi slobod 
să meargă unde ar fi vrut, încă nu-i venea să creadă că-i 
adevărat. Apucă, la nimereală, pe ulița din stingă porții, 
însă nu merse mult şi se pomeni faţă-n faţă cu Feri-baci. 

— Vai de mine, luminăţia-voastră, cum de îndrăzniți să 
vă arătați în preajma turcilor şi încă înarmat? Eu auzit- 
am c-ați fi fost prins de ei... 

— Întocmai, dragul meu, se fuduli baronul. Am fost, 
dar m-am răfuit cu ei şi după cum vezi sint slobod. Din 
cetate vin! 

Bătrina iscoadă se cruci. „De bună seamă că-i vinzare 
la mijloc, doar cu ochii mei l-am văzut legat cobză.” 

— Mi-a rămas spada şi punga cam vămuită de 
nemernici şi chiar te căutam spre a-ţi cere să-mi faci rost 
de un cal, să mă pot înfățişa cît mai curînd alteţei-sale. 
Am a-i da seamă de slujba ce-am îndeplinit-o şi nu suferă 
intirziere. 

Feri-baci nu era omul pe care să-l îmbeți cu apă rece, 
aşa că nu se grăbi să-i facă pe voie. El ştia prea bine că 
din cetate nu putea ieşi chiar aşa de lesne, cîtă vreme 
intrase cetluit. „Dar mai ştii? Ucigaşul lui Hadîr-paşa nu 
ieşise nestingherit? Hotărit, s-a întors lumea pe dos!” 

— Am aflat de contesa Rozsnyai că ar fi venit pe la tine, 
zise baronul, după o clipă de tăcere. 

— Nu-i cu putință, înălțime, că mie mi-a ars casa pînă- 
n temelie. 

— Cum aşa? I-a pus careva foc? 

— Se pare că da, întrucît chiar mai înainte a venit la 
soru-mea, unde stau vremelnic, un călugăr franciscan şi 
i-a spus că de nu mă lepăd de alteța-sa casă în tirgul 
Temesvarului n-am să-mi mai zidesc vreodată, decit 
numai în cimitir. 

— Ce să aibă călugării cu tine?! se miră Czobor. 

— Numai de va fi fost aşa-ceva, dar eu socot că sub 
veşmintele smerite se ascundea vreo iscoadă nemţească. 

— Tot ce se poate... Şi chiar de aceea trebuie s-o 
întilnesc pe contesă. 

Feri-baci stătu o vreme pe gînduri, de fapt se socotea 
dacă ar fi bine ca baronul s-o întilnească pe Agnes, 
fiindcă el cu inima era tot alături de prinţul Bethlen. În 
cele din urmă îi spuse: 

— În altă parte decît la hanul „Armura verde” nu văd 
să fi putut poposi contesa, dacă-i pe aici, dar eu n-am 
ştire, înălțimea-voastră. De altfel cer îngăduința să mă 
duc în treaba mea, că nu mai pot fi folositor cu ceva. 

„le pomeneşti că şi ăsta se leapădă de Bethlen?!” îşi 
zise baronul, lăsindu-l pe bătrin să plece, după ce îi ceru 
să-l îndrume spre han. 

Acolo a fost lesne să dea peste fete şi de cum o văzu pe 
Agnes îi rînji lingugşitor: 

— Hotărît lucru că am murit şi că mă aflu în rai, 
frumosule înger! 

— Te înşeli, înălțimea-ta! Eşti viu şi mă îndoiesc că vei 
vedea vreodată paradisul pe lumea cealaltă, răspunse 
răutăcios fata. 

— Întotdeauna ai avut un răspuns muşcător, scumpă 

— Să lăsăm vorbele mari, domnule baron, şi mai bine 
spune-mi cinstit cum de-ai scăpat, cîtă vreme ştiu bine 
că erai legat-fedeleş cînd ai pătruns în cetate. Nu cumva 
însuşi Grazziani ţi-a deschis poarta? 

— Oricît de necrezut ţi s-ar părea, aşa a fost! 

— Să înţeleg, oare, că ai intrat în slujba lui? 

— Doamne fereşte! Mă zoresc chiar să mă întorc la 
picioarele prinţului nostru. 

— Dar fără omul sultanului, după cîte bag de seamă. 

— Am alta a-i spune stăpinului, căci ticălosul de 
căpitan austriac m-a minţit. 

— Pe domnia-ta?! Cum de s-a putut? 

— Degeaba vrei să fii rea, dragă contesă, dar aşa a fost. 
Grazziani n-are niciun fel de scrisoare asupra lui şi nu 
face decît să ducă voinţa sultanului la masa păcii de la 
Praga. Ştie de încercările noastre de a-l împiedica şi l-a şi 
vestit pe padişah. Pentru aceasta mă întorc cu grabă... 

— Asta ţi-a spus-o chiar el, nu-i aşa? îl opri contesa. 

— Vezi-bine! se cam fistici Czobor. Dar mi-am dat, şi 
eu seama. 

— Nu te întreb cum, că nu mi-ai spune. Te sfătuiesc 
însă ca în faţa alteţei-sale să găseşti altă poveste. Nu de 
alta, dar ca să te poată crede, rise batjocoritor Agnes. 
Totuşi am o rugăminte la domnia-ta, dacă mai ai un 
simțămiînt pentru ţara unde te-ai născut: Vorbit-ai ceva 
despre mine lui Grazziani? Spune drept! 

— Jur că nu! 

— Atunci încă-i bine şi-ţi mulţumesc! Cred că n-ai avut 
cind. Drum bun, domnule baron! 

Baronul ar fi vrut să-i spună că nu are bani îndeajuns 

ceva, dar contesa îi şi întoarse spatele. De altfel nici nu se 
ştie dacă i-ar fi dat. „Sint bănuit că am trecut de partea 
lui? Ei bine, aşa are să fie!” îl bătea gindul să se ducă la 
Grazziani spre a-i cere de drum şi chiar era să plece, dar 
se pomeni cu un rob care-i aducea de căpăstru 
armăsarul pe care-l socotea pierdut. Cum slujitorul îi 
vorbea limba, spuse că înălțimea-sa Gaşpar-beg ar fi aflat 
că în timpul cit i-a fost oaspete şi-ar fi pierdut nişte bani, 
pe care găsindu-i îi trimite înapoi. Cu plecăciune îi 
întinse o tăşcuţă, însă Czobor ştiu foarte bine că nu 
fusese nicicind a lui. Felul în care îi plătise i-a făcut 
plăcere şi nu mai avea îndoială că-l va sluji pe un astfel 
de prinţ darnic. 

Se aşeză la masă, fiindcă nu se săturase în temniță, şi 
porunci friptură şi vin scump, ştiindu-şi punga plină. 
Rămase uluit însă văzînd un străin că se aşază lingă el, 
fără să-i ceară îngăduinţă. 

— Ce vrei? se răsti Czobor. De unde neruşinarea asta? 
şi puse mîna pe mînerul spadei. 

— Uşurel, excelenţă, rosti prietenos străinul. Nu-i 
nevoie de sabie față de prieteni, ci mai curînd de un pocal 
cu vin. 

— N-am ştire să te fi cunoscut, necum să fim şi 
prieteni. Cine eşti şi ce ai cu mine? 

— Sînt duşmanul duşmanului excelenţei voastre! Cu 
alte cuvinte, sintem în aceeaşi tabără. Să zicem că mă 
numesc... Giani. 

— Tot nu te înţeleg! 

— Mai limpede: Grazziani este vrăjmaşul nostru. 
Punînd umărul în doi, îl doborim mai uşor. 


„Aşa de curind mă şi pune la încercare?... De vreme ce 

se dă drept de partea lui Bethlen, nu poate fi decit 
iscoada lui Grazziani”, îşi zise baronul hotărît să fie 
prevăzător. 

— Deocamdată am de gînd să mănînc şi te poftesc să 
mă laşi în pace, fiindcă vreau să fiu singur. Pe urmă vom 
mai vedea. Oricum te povăţuiesc să nu te mai ţii pe 
urmele mele, căci s-ar putea să uit că-mi eşti „prieten” şi- 
s cam iute de mînă. Mergi cu bine! 

Străinul se ridică nedumerit, fiindcă nu se aşteptase la 
un astfel de răspuns, şi dezamăgit îşi văzu de drum. 

Czobor mîincă pe îndelete, după care se hotărî să i se 
înfățişeze lui Grazziani şi să-i spună că nu se va mai 
întoarce la Bethlen, rămînînd în slujba lui dacă vrea. Se 
răzgîndi însă de cum se văzu în afară, amintindu-și că 
mai de folos i-ar fi ca om de taină la Deva, dîndu-i veşti 
despre uneltirile de la curtea prințului. Pină una-alta, 
avea să-i scrie un răvaş ca să ştie în ce ape se scălda 
contesa Agnes. 

Intră într-o biserică şi-l rugă pe preot să-i dea unelte 
pentru scris, după care aşternu pe hîrtie: „Contesa e o 
viperă! răsuci hirtia sul şi după ce aruncă nişte bănuți în 
cutia milelor se îndreptă către poarta cetății. N-ar fi vrut 
să iese în vileag dînd el însuşi scrisoarea, dar altcum nu 
era cu putință. Străjerul se uită lung la ea şi o răsuci în 
fel şi chip, pînă pricepu că era pentru solul padişahului, 
dar făcuse atita tărăboi încît auziră şi trecătorii din 
preajmă despre ce era vorba. 

Dacă era mai grijuliu, baronul ar fi băgat de seamă că 
printre ei se afla şi acel Giani, cu pălăria trasă pe ochi, 
care se apropie de azap şi îi şopti ceva la ureche, îi 

strecurîndu-se pe după străjer pătrunse în cetate. Cu 
paşi grăbiţi se îndreptă spre clădirea unde se afla trimisul 
padişahului, căci făgăduise să ducă el răvaşul. 
Necunoscutul învăluit în mantie neagră, care încercase, 
sub alt nume, să intre sub pielea baronului, nu era decit 
Pasquale, trimisul lui messer Marini spre a curma firul 
vieții lui Grazziani. Nicicînd nu se ivise un prilej mai bun 
decit acuma şi, încleştindu-şi brațul pe pumnal, se 
îndreptă hotărît asupra  duşmanului  serenissimei 
republici. Veneţia avea să lovească în chiar inima cetății 
Timişoarei! 


IAZUL IELELOR 


— IACĂ, MĂMUCĂ, ȚI-AM ADUS FATA asta să ai grijă 
de ea! strigă Toader, împingînd-o cu blindeţe pe Profirița 
în bordeiul lor. 

— Aracan di mini! se tîngui femeia. Dar e giupînița 
boierului! Ce-aţi făcut cu biata fată? Cum de-i în halul 
ăsta? 

— Nimic, mămucă! Giur pe sfinta cruce! Îi cam speriată 
şi ar trebui să-i descinte oleacă baba Irina, ca să-i treacă. 

— Dragul mămuchii, să nu fi făcut vreo prostie... 

— Nu-ţi face griji! îi întreagă cum o făcut-o mă-sa, care 
din păcate nu mai este... 

— Ce vrei să spui? 

— S-o izbit de un copac ş-o rămas lată. 

Toader îi povesti pe scurt cele întîmplate, în vreme ce 
Profirița se aşeză pe un scăunel cu mîinile în poală, fără 

să-i pese de cele ce spunea flăcăul. Parcă nici n-ar fi 
povestit despre ea. 

Deodată, ca o vijelie, se năpusti în bordei Măriuca, 
sora cea mică a lui Toader. 

— Vălelei, bădiță Todiriţă, ce bine că eşti teafăr! se 
bucură ea îmbrățişîndu-l. 

O zări pe Profirița care nici n-o băga în seamă, dar 
zgitia de fată nu se lăsă, ci se luă de ea. 

— Matale eşti giupîniță de la curte, măcar că eu nu te 
ştiu, că încă n-am ajuns să slujesc pe acolo. Dar să nu te 
temi la noi, că am să te apăr eu şi am să te îngrijesc! 

Profirița începu a plînge, domol la început, iar mai 
apoi cu hohote. O cuprinse pe Măriuca în braţe şi 
amîndouă lăcrimau de mai mare jalea. 

— Plîngi, draga mămuchii, plîngi! o îndemnă bătrîna pe 
fata boierului, mîngiindu-i creştetul. Descarcă-te ca să 
nu-ți crape inima de necaz! Ce să facem, dacă Dumnezeu 
a vrut aşa”? 

Cele două fetişcane rămaseră îmbrăţişate şi plinseră 
pînă la secarea lacrimilor, în vreme ce Toader îşi răsucea 
fisticit cuşma în mâini. Într-un tirziu se mai potoliră şi 
bătrina, ştergîndu-şi ochii umezi, spuse: 

— Toderiță-mamă, să te apuci să sapi alt bordei, că nu 
se cade să culcăm pe fata boierului laolaltă cu noi! 

— Ba are să doarmă cu mine! Nu-i aşa giupiniță? sări 
Măriuca. 

— Dacă o vrea, n-are decit, răspunse mama, numai că 
un flăcău de însurat nu are ce căuta sub acelaşi 
acoperămiînt cu o fată-mare, că s-ar scorni vorbe! 

— lacă m-apuc de treabă, mămucă, şi de mai chem 


vreo cîțiva, pînă sara, gata-i! răspunse bucuros tînărul. 
175 


— Eu vreau acasă, se smiorcăi Profirița. 

— Te ducem, giupîniță, nu te teme, zise Toader. Cînd ai 
să vrei mergem, numai să se întoarcă giupiîn armaşu, tata 
matale, că n-a fi bine să stai singurică la conac. 

— Atunci să rămiie şi ea cu mine! hotărî fata apucînd-o 
pe Măriuca pe după git. 

— Bucuroasă! începu aceasta a ride cu gura pînă la 
urechi, deşi mai înainte plinsese de-i sărea cămaşa de pe 
ea. 

— Vezi să nu te necăjească, giupiniță, se îngrijoră 
bătriîna. Fata aiasta-i diavoliță curată, nu-i ca alte fete! 

— Dar eu vreau! porunci Profirița, de parcă s-ar fi aflat 
acasă. 

Nu mai avură încotro şi se învoiră ca Toader să sape 
bordeiul pentru cele două fete, dar mai înainte de a se 
apuca flăcăul o chemă pe soră-sa. 

— Dă tu fuguţa, Măriucă, la baba Irina să vină să-i 
descînte ori să-i deie ceva buruieni de leac. 

— Dar de ce s-o mai aducem pe hircă? Ce, eu nu ştiu 
să-i descînt? 

— Chiar ştii? se lumină Profirița. 

— Vezi-bine! lan adă matale mînuţa colea la baba şi 
ascultă ce ţi-oi spune! 

Îşi trase broboada pe frunte, legîndu-se ca bătrinele 
satului, se cocîrjă şi se prefăcu a-i căta în palmă, spre 
hazul celor din jur. Tuşi înecăcios, aşa cum o văzuse pe 
baba Irina, socotind că aşa se întăreşte descintecul, prin 
curățirea bojogilor, şi începu: „Trece pi şuşă un cîini cu 
şă, cu patru chicioari şi cu coada cinci. Cui i-am 
discintat, leac o capatat, doar la 'mniata să hie vrun 
pacat! Trebă babii slănină, trebă babii făină, trebă babii 

papuci, di n-ai da să ti usuci!” 

Greu de spus dacă descintecul nu va fi fost pricina 
înzdrăvenirii Profiriței, căci se porni dintr-odată pe ris cu 
hohote. 

— Am zis eu că-i diavoliță, nu alta, făcu bătriîna. 

— Ma-i spune-l o dată, se rugă jupinița rizînd cu 
lacrimi. 

— Nu se cade, că-şi pierde puterea de nă-i plăti! Dar 
mai ştiu eu altele! 

Profirița avea pe deget un inel, căpătat în dar de la 
tătîne-său şi la care ţinea foarte mult. Cu toate acestea îl 
scoase şi-l întinse Măriucăi. 

— Al tău să fie, babo! Altceva nu am cu ce te răsplăti. 

— Nu se poate, giupiniţă! se împotrivi Toader cu 
hotărîre. Măriuca a şuguit cu matale, cum are să poarte 
inel boieresc? Pune-l înapoi! 

— Nu vreau! bătu din picior tinăra boieroaică. Poftesc 
să fie al Măriucăi şi gata! 

— Lasă-mă bădiță să-l port şi eu oleacă, doar aşa, de 
fudulie, că ştiu eu bine că ţăranii nu-s cu inele, şi pe 
urmă i-l] dau îndărăt. 

— Ba, dacă vrei să ştii, ți l-am dat ţie de tot şi te rog să 
nu-mi mai spui „giupiniță”, ci Profirița, că de m-oi 
întoarce la curte, tu ai să fii sora mea! 

Toader se uită zimbind la odrasla boierească. Aşa cum 
se înroşise ea la față, de ciudă că i se pusese careva 
împotrivă, era tare frumuşică, însă nu putea fi de nasul 
unui răzeş ca el! 

Dar Profirița începuse a-i vedea pe ţărani cu alți ochi 
şi nu ca pe nişte slugi de rind. Ba, cu vremea, s-a 
obişnuit aşa de bine cu cei din jurul ei, de parcă ar fi trăit 

împreună de o viață. Flăcăii care fuseseră față la cele 
petrecute în pădure nu mai erau în sat, plecaseră cu toţi 
în „oastea măriei-sale Ion vodă”, şi numai Todiriţță 
rămăsese, anume că de s-o întoarce boierul Nicoriţă să-i 
ducă fata înapoi, întrucît nu făptuise moarte de om şi se 
purtase bine cu jupîniţa. Însă acum flăcăul ar fi vrut ca 
ziua aceea să nu mai vină niciodată, căci se vedea cit-colo 
că-i plăcea Profirița, chiar şi numai după veşmintele lui 
curate şi dichisite, de parcă ar fi mers în fiecare zi la 
horă. E drept că şi ea, îmbrăcată aşa, ca o ţărăncuţă, se 
mai trăsese la față şi arăta ca oricare fetişcană de-a lor, 
cu toate că, în afară de Măriuca, toţi o cinsteau ca pe o 
boieroaică şi nu cutezau a-i zice pe nume. Toader îi purta 
o grijă deosebită şi în fiecare zi, sculinduse cu noaptea în 
cap, aducea de prin codru cîte un şoldan ori chiar un 
căprior săgetat, îmbelşugindu-i mesele. 

Purtarea lui Todiriţță dădu de gîndit mamei sale, care 
nu se răbdă să-i spună: 

— Bagă-ţi minţile-n cap, măi băiete, că odrasla 
boierească nu-i de nasul unui răzăş ca tine! 

— Ilraaa, mămucă, şi mata... răspundea el ruşinat şi 
fisticit de nu mai putea scoate o vorbă. Apoi îşi lua 
baltagul şi se pornea pe cărările codrului, cîntînd din 
frunză cu mare jale, dar să nu-l audă nimeni. 

Trecu primăvara şi despre cei plecaţi la oaste nu se 
mai află nicio veste, iar bătrînii erau tare necăjiţi că nici 
în vara asta nu vor fi bucate de strîns, cîtă vreme n-a 
semănat nimeni. Gropniţele cele vechi erau pe isprăvite şi 
mare foamete se prevestea. 

Într-una din zile, cele două prietene plecară după 
vreascuri şi, fiindcă îşi puseseră în gînd să meargă şi mai 

departe prin pădure, Măriuca o lăsă pe Profirița şi se 
repezi cu lemnele acasă. Jupîniţa rămase într-o poiană cu 
romanițe, pe care începu a le culege şi împletindu-şi din 
ele o cunună şi-o aşeză pe frunte. Stringea acuma şi 
pentru prietena ei, spunîndu-şi că aveau să fie ca două 
zine ale florilor. 

— Dar cum se face că eşti singurică? auzi deodată 
vocea binecunoscută a lui Toader. 

— Nu sînt chiar de una singură. lacă, tot ce vezi, de 
jur-împrejur, sînt supusele mele. 

— Ahaaa! Matale eşti zîna florilor!... Şi prostul de mine 
nici n-am băgat de seamă! lertăciune, frumoasă zină! 

Fata chicoti şi începu a împrăştia florile rupte pentru 
cununița Măriucăi. 

— Te-am iertat, bădiță, făcu ea privindu-l pe sub gene. 
Pe matale nu se poate să nu te ierte lumea! 

— De, ştiu eu!... răspunse Toader gîndindu-se la 
boierul Nicoriţă, tatăl fetei. 

Uitind de Măriuca, jupînița îl apucă pe Toader de mînă 
şi o porniră pe o potecă mai puţin bătătorită, după ce îl 
rugase să-i arate iazul ielelor. 

Era o zi caldă de vară şi pădurea fremăta de zumzetul 
gizelor. Razele soarelui se strecurau îndrăzneţe printre 
ramurile umbroase, iar locurile umede şi reci, care te 
înfiorau de amintirea iernii, erau tot mai puţine, odată cu 
arşița verii. Toader tăie o nuieluşă pe care începu s-o 
încrusteze cu meşteşugite înflorituri şi după ce isprăvi i-o 
întinse fetei. 

— Aiasta-i nuieluşa fermecată! O zînă ca matale nu are 
decît să atingă pe muma pădurii şi pe dată hirca se face 
nevăzută! 

Riseră amîndoi, iar Profirița apucînd beţigaşul o rupse 
la fugă, ascunzîndu-se prin tufişuri. 

— Sic, bădiță, că nu mă găseşti! 

Merseră aşa, în joacă, pînă se îndepărtară destul de 
mult. De la o vreme însă, începu a se simți un iz de hoit 
şi pe jupiniţă o trecu un fior. 

— Ne apropiem de iazul ielelor, zise ea ridicind năsucul 
în vînt, asemenea unui căprior. 

— Da' de unde! Mai avem o bună bucată de loc. 

— De n-ai avea musteaţă aşa de stufoasă, poate că ai 
simţi şi matale, bădiță, duhoarea iazmei, dar aşa... şi 
chicoti privindu-l şăgalnic. 

Flăcăul îşi acoperi cu degetul podoaba de deasupra 
gurii şi umflîndu-şi nările trase cu nesaț. Asta numai 
spre a-i face pe plac fetei, căci el ştia foarte bine că 
trebuia să fi fost vreo lighioană moartă şi putrezită. 
Ajunseseră în preajma unei băltoace destul de mari, cu 
ape întunecate şi netulburate decît de zborul gizelor, ca 
toate ochiurile împrejmuite de pădure. Ca într-o oglindă 
se vedeau pe luciul ei cerul şi cei cîțiva norişori gonind 
prin fața copacilor înţepeniţi cu capul în jos. Speriată de 
bildibicul broaştelor, fata se opri şi aşteptă s-o ajungă 
flăcăul din urmă. Izul începuse a se simți şi mai tare, ca 
şi cum broaştele ce tulburaseră apa l-ar fi stirnit mai rău. 
Toader socoti că trebuie să fie pe aproape un stirv destul 
de mare şi vru s-o îndepărteze pe fată. 

— Să mergem în altă parte, că aici pute! 

Profirița însă parcă era fermecată de privelişte şi nu-i 
putea scoate din cap că miasma nu venea din fundul 
iazului. Îi plăcea totul nespus de mult şi vru să ocolească 

prinse piciorul între două crăci. 

— Văleuuu! Sai bădiță, că m-a prins muma pădurii de 
picior! Scapă-mă! 

— Aracan de mine, ţi-ai scrîntit piciorul! Acum trebuie 
să te iau în braţe, că altminteri nu poţi merge. 

— Dacă-i pe-aşa, ia-mă! încuviinţă fata. 

Cît ai clipi se şi cuibărise la pieptul flăcăului, 
cuprinzind-l cu mina pe după gît, apoi prinzind 
îndrăzneală îl trase de mustață şi îl sărută drept pe buze. 

— Îmi placi, că miroşi a busuioc! se alintă ea, vrînd să-l 
facă să creadă că asta fusese pricina. 

Toader simţi că îl inundă un val de sînge cald şi nu 
mai putu scoate o vorbă. Ar fi vrut să n-o mai lase din 
braţe pînă la judecata de apoi. Ba cu dragă inimă ar fi 
rămas toată viața acolo în pădure, spre a nu se mai 
întoarce printre strimbătăţile omeneşti. Cu greu izbuti să 
şoptească, de parcă i-ar fi fost frică să nu-l audă careva: 

— Giupiniţă... mie... îmi eşti tare dragă! 

— Şi matale mie! o luă gura pe dinainte pe fată. 

Deodată îl apucă cu amîindouă mîinile pe după git şi 
începu a tremura ca bîntuită de un vis urit. 

— Bădiţă... colo! şi arătă cu mina fără a întoarce 
capul. 

Crezind că zărise cine ştie ce dihanie, o puse binişor la 
pămînt ca să aibă mîinile slobode şi uitîndu-se unde-i 
arătase Profirița văzu o formă omenească întoarsă cu 
faţa-n jos, iar în juru-i un roi de muşte, mai mari şi mai 
MICI. 

— Rămiîi matale aici, că nu-i nicio primejdie! Morţii nu 
fac rău celor vii, că ziua nu mai au nicio putere. Şi ca să 

Văzind că fata s-a liniştit oarecum, se îndreptă către 
locul cu pricina şi apucind un băț îl împinse grijuliu sub 
pieptul mortului, ca să-l dea cu faţța-n sus. Nu izbuti 
decit să stirnească roiuri de muşte, căci bucata de lemn 
pătrunse în carnea putrezită. În schimb, tigva 
necunoscutului se rostogolii cît-colo, dînd la vedere urma 
unui obraz mincat cu totul de viermi. Scuipă scîrbit şi 
abia se ținu să nu verse, în vreme ce se întoarse în fugă 
spre fată. 

— Cine-i? întrebă ea. 

— Un mort! 

— Săracul! 

— Am să mă-ntorc după ce iau cîțiva oameni de la noi 
şi pe taica Iacov să-l îngropăm creştineşte, că de nu, s-o 
face strigoi! 

Profirița rămase pe gînduri. 

— Eşti un om bun, bădiță! Eu ştiu că ghiceşti cine-i 
mortul şi totuşi vrei să-i faci un bine. 

— Ba chiar pot să-ţi spun că nu se desluşeşte nimic de 
pe faţa lui. 

— Îs veşmintele lui Toma Melinte! 

— Poate că ai dreptate, răspunse el uitindu-se lung la 
hoit. Cine l-a pus să înfrunte pădurea, cînd nu o 
cunoştea deloc? 

— De nu erai bun cu mine, acuma aş fi zăcut lingă el! 
se înfioră Profirița şi se lăsă luată în braţe ca un copil. 

— Nu spune asta! Doamne fereşte! Nici că aş putea 
gîndi... 

DRUM CU IUBIRE ȘI PRIMEJDIE ASCUNSA 


PASQUALE SE DĂDU DREPT TRIMISUL CONTESEI 
Rozsnyai, despre care aflase de la hangiul unde trăseseră 
cele două femei. De fapt nici nu-i trebuia mai mult decit 
să ştie cum o cheamă, întrucît o văzuse ieşind din cetate 
şi bănuise că ar fi prietenă cu omul pe care-l căuta. De 
altfel poseda şi scrisoarea baronului, deşi n-avea habar 
ce se spune în ea. Pentru el era de trebuinţă numai să 
poată pătrunde în preajma lui Grazziani, ca să-l poată 
înjunghia. Aşa că, de îndată ce fu primit de către acesta, 
fără a mai spune ceva se şi năpusti asupra lui, cu 
pumnalul în mînă. Cum nu se aştepta, acesta ar fi fost 
străpuns pe dată de nu se băga Pera între ei, primind el 
în plin obraz lovitura, căci spre norocul său apucase să 
prindă mai înainte încheietura braţului ucigaş. 

Văzind ce se întîmplă, Ibrahim-efendi, cel ce-l adusese 
pe venețian, trase iataganul şi cu o mişcare fulgerătoare îi 
reteză capul. 

Grazziani se apropie îndată de Pera, a cărui față nu se 
mai desluşea din valul de singe, îl cercetă părinteşte şi se 
încredință că se află în afara oricărei primejdii, în vreme 
ce turcul chemă oamenii de trebuinţă şi le porunci să se 
îngrijească de băiat. Pe urmă cei doi se traseră deoparte 
şi înaltul oaspete se grăbi să-i mulțumească dizdarului, 
după care adăugă cu oarecare părere de rău: 

— Nu mai avem cum să aflăm cine a fost şi cine-l va 
trimis. Să vedem însă de are ceva asupra lui în afara 

acestui minunat pumnal, pe care-l voi păstra drept 
amintire. 

Spre uimirea amîndurora, dădură peste răvaşul 
baronului, dar din păcate nu înțelegeau niciunul 
ungureşte. 

— Lasă că mă descurc eu cu Marcu, fiindcă el mai 
înțelege cîte ceva pe limba lui Bethlen, care desigur îl va fi 
trimis... dar atunci contesele?! 

Rana lui Pera s-a dovedit a nu fi primejdioasă, măcar 
că era destul de adîncă şi din pricina asta n-au mai putut 
pleca decît peste vreo săptămînă. Şi nu i s-a părut deloc 
ciudat lui Grazziani că şi contesa Rozsnyai aştepta o 
scrisoare de la o rudă, care avea să sosească, după 
socoteala ei, în acelaşi timp, aşa că tot împreună aveau 
să plece mai departe. 

— Uite, bine că mi-am adus aminte de răvaşul găsit la 
ucigaş şi pe care l-am ţinut anume să te întreb pe tine, 
Marcule, zise a doua zi către credinciosul său prieten. 

— Ce răvaş”? 

— E scris ungureşte şi poate aflăm ceva de soi, pentru 
aceea nu am chemat un tălmaci, dar m-am luat cu una 
cu alta şi am uitat. 

— Sînt numai trei cuvinte, dintre care unul pare 
iscălitură, se fistici Marcu. 

— Asta am ghicit şi eu, dar ce înseamnă celelalte? 

— Păi... eu ceva ungureşte am învăţat după ureche, 
însă de scris şi citit nici pomeneală. 

— Hm! Cine ştie? făcu el gînditor. Poate că mi-o va citi 
cineva în drum, dacă nu cumva persoana la care mă 
gîndesc va fi ştiind dinainte cine a fost atentatorul şi ce 


era cu răvaşul. Acum, că Pera s-a înzdrăvenit, putem 

pleca neîntîrziat, că pînă în toamnă trebuie să ajungem la 
Praga şi de nu ne zorim ne prinde iarna pe aici. Trimite 
tu, Marcule, vorbă prietenelor noastre să se gătească de 
plecare. 

— Mă duc chiar eu! se repezi acesta. 

Abia după ce au ieşit din tîrgul Timişoarei se întilniră 
cu cele două grațţii, care aşteptau la citeva verste mai 
departe pe calea Aradului, după cum fusese înțelegerea. 
Nu se făcea să iasă din cetate solul padişahului împreună 
cu nişte femei străine. Altfel, ţinuta era după toată 
pohfala cuvenită. Purta un turban de mătase verde cu 
surguci din pene de struț țintuit cu o frumoasă 
nestemată roşie, care nu putea fi decit un rubin, şalvarii 
verzi viriîți în cizme scurte din cea mai bună piele 
ungurească, iar cămaşa de mătase galbenă, ţesută cu fir 
verzui, se vedea foarte puţin de sub pieptarul de catifea 
neagră, acoperit şi el de un coantăş auriu cu blăniță de 
jder. 

Rînduiala hotărită pentru alai a ţinut numai cîtă 
vreme s-a mers pe ulițele tirgului, căci după întîlnirea cu 
fetele, caleaşca lor a fost înconjurată din amindouă 
părțile de spahii. Cînd şi cînd, ori Grazziani ori Marcu, 
mai des acesta din urmă, îşi cătau drum pe la fereastra 
caritei şi atunci Iulia îşi scotea pe dată căpşorul ei bălai, 
ciripind de zor cu bănăţeanul. 

— Te pomeneşti că te-i fi îndrăgostit de oştean? zimbi 
răutăcios Agnes. Te porţi ca o fetişcană care dă ochii cu 
drăguțul ei. 

— Ei şi ce? Nu ştiu, dar simt că mă-nfioară privirea lui 
şi, să nu te mint, mi-i tare drag. 

Ar fi răspuns Agnes ceva batjocoritor, după cum îi era 

obiceiul, dar tocmai atunci se ivi şi „turcul” în dreptul ei. 

— Frumoasă doamnă, te-ai hotărit unde s-ar cuveni să 
facem popasul? Noi fiind numai însoțitorii domniei-tale 
ne supunem oricărei dorinţe. 

— Ilustre domn... ori trebuie să-ți spun efendi, 
luminăţia-voastră, sau... 

— Mai bine Gaşpar! Eu la rîindu-mi îți voi spune Agnes 
şi iată o prietenie abia începută definitiv pecetluită. 

Femeia se bucură în sine de îndrăzneala lui Grazziani, 
căci îi uşura mult calea spre inima lui. Era musai să-l 
facă să se îndrăgostească de ea şi asta cît mai curînd. 

— Prietenia unui om atit de însemnat e o mare cinste 
pentru mine. Cit despre popas... cînd vei binevoi, noi 
avem să ne supunem. 

— Ce te face să crezi că aş fi cineva? Ţi-a spus Czobor, 
sau vei fi aflat ceva despre un anume om ce a vrut 
neapărat să mă lipsească de zile? 

— N-am auzit despre ce-mi vorbeşti! Fiind străină de 
Timişoara, n-aveam cum să ştiu ce se petrece în cetate. 

— Poate că ai dreptate. Şi mi-ar părea bine să fie aşa, 
răspunse Gaşpar străpungînd-o cu privirea. Hai mai bine 
să ne uităm cît de frumos se sprijină cerul pe marginile 
Zării şi să ne închipuim că în curînd vom ajunge acolo, 
dar pe urmă ce va fi? 

Agnes nu-i răspunse, fiindcă simţea că ceva nu era în 
bună rinduială şi nu ar fi vrut să se încurce în vorbe, aşa 
că se trase în caleaşcă, lăsindu-l să plece de lingă ea. Se 
întoarse apoi către Iulia şi-i zise înciudată: 

— Mai lasă-l în plata domnului pe frumosul tău. Ai să- 
ți suceşti gîtul uitîndu-te după el. 

— Ce, eu mă bag în vorbele tale cu turcul? 

— Ei, na! Să ştii că te-am pierdut de prietenă dacă-mi 
încurci socotelile ori te ia gura pe dinainte, spunîndu-i 
ceva odorului tău. 

— Fii pe pace, că doar nu despre tine vorbim. 

— Ce ţi-i şi cu dragostea asta oarbă! Poate chiar de 
miine îi lăsăm, ai să-l uiţi şi cînd îți vei aminti de zilele 
acestea vei ride că ai putut fi îndrăgostită ca o giscă. 

Scoase apoi capul pe fereastră şi-l văzu pe Grazziani în 
apropiere, vorbind cu Pera. Îi făcu semn cu mîna. 

— Unde ai plecat, noul meu prieten? zimbi ea ca un 
inger. 

— Credeam că nu mai vrei să vorbim, de vreme ce te-ai 
îndepărtat de fereastră. 

— Fiindcă ai avut bunăvoința să ne proteguieşti, cutez 
a te ruga să trecem prin Arad. Şi poate că mai pe urmă 
nu-ți vom mai fi o povară la drum. 

— Cum poţi vorbi aşa, „noua mea prietenă”? Nu ne-am 
înţeles că facem împreună calea? Am să poruncesc să ne 
ducem unde ai spus! 

— Nu ştiu ce mă face să cred că eşti venețian şi 
nicidecum cu sînge croat... 

— De unde ştii?... 

Se gîndi că Agnes era totuşi o iscoadă, care ştia mai 
multe decit voia să arate. „Ce-o fi căutînd la Arad şi de ce 
vrea să mă tragă într-acolo?” 

— Dacă nu mă-nşel, prietenul tău i-a spus Iuliei. 

— Aaa! Da, se poate... 

Era pe deplin lămurit că îl minţea. Mai schimbă cîteva 
vorbe cu ea şi apoi îi făcu semn lui Pera să se apropie, 
pentru a-i porunci calea ce trebuiau s-o urmeze, iar 


acesta să-l vestească pe alaybey... Oricum, aşa îi spuse 

contesei. 

— l-am zis că ne vom opri în marginea tirgului şi că de 
va fi nevoie te voi însoți eu cu prietenii mei, ca să nu 
intrăm cu toţi călăreții acolo. 

— Foarte bine! Numai că în oraş mă voi duce numai eu 
cu Iulia, ca să nu se afle că sîntem împreună. Ştii... 

— Se-nţelege! în gînd îşi spuse: „De bună seamă ca să 
dea de ştire cuiva de sosirea noastră!” De fapt, vorbise cu 
Pera să meargă pe ascuns şi să iscodească tot ce va face 
contesa în Arad. Apoi rămase în urmă şi vorbi îndelung 
cu Kerim-efendi, de asemenea fără ca Agnes să poată afla 
ce, cu toate că ar fi dat mult să ştie. 

Rămasă numai cu lulia, contesa i se mărturisi: 

— Nu ştiu cum am să mă mai descurc acuma. Nu 
cumva să fi făcut vreo prostie... 

— Ce s-a mai întîmplat? 

— l-am spus că trebuie să merg în Arad şi eu nu 
cunosc pe nimeni acolo. Dacă trimite vreo iscoadă să 
vadă unde şi ce treabă avem?! La cine să mergem? 

— La biserică, de pildă. 

Contesa făcu ochii mari, neştiind dacă trebuie să ridă 
sau să se zburlească. 

— Văd că dragostea ţi-a sucit minţile. Ce să căutăm 
acolo? Nu cumva ai pofti să ne rugăm pentru iertarea 
păcatelor, ori.. te pomeneşti că-mi spui să mă cunun cu 
turcul?! 

— Pînă atunci, mai va! Ai spus însă că n-ai unde te 
duce şi nu trebuie să ne dai de minciună? Foarte bine! În 
Arad se află fără îndoială o biserică şi de bună seamă că 
acolo vei da de un pastor... 


— Şi ce? Vrei să mă spovedesc ce am de gînd? 

— Ei, şi tu! lacă, ai putea să-l întrebi dacă eu, catolică 
fiind, aş putea să mă mărit cu un eretic olah? 

— Ilulişka, tu te-ai ţicnit! Dar... ia stai! O întrebare 
oarecare, cum ar fi că vrem să aflăm cînd cade paştele la 
anul... Oricum, ai avut un gind bun şi eu n-am băgat de 
seamă de la început... Hai să te pup! Poate că îţi ies şi 
gărgăunii de a te mărita cu olahul. 

Se îmbrăţişară amîndouă rizind, tocmai cînd Grazziani 
îşi arătă fața la fereastra caleştii. 

— Cum vine asta? întrebă el. N-am şi eu un loc la 
mijloc? 

— Ţi-ar veni greu să alegi! îi răspunse foarte voioasă 
contesa. 

— Da de unde, hotărirea mea e şi luată! 

— Cine ştie? făcu Agnes lăsindu-l să nădăjduiască. 

Începuse să creadă că avea să se joace cu el ca pisica 
cu şoarecele, şi-i convenea de minune. lar asemenea 
vorbe făcură să treacă vremea pe negîndite, pînă ce 
înserarea îi sili pe călători să se pregătească de înnoptat 
chiar în marginea oraşului. Femeile plecaseră mai 
departe, făgăduind că în cel mult două ceasuri aveau să 
fie înapoi, numai bine ca să poată lua cina împreună. I s- 
a părut destul de ciudată această dorință, dar Grazziani 
era hotărît să le lase cum or pofti, poate se vor da de gol 
mai curînd. 

Trecuse vremea hotărită şi trebuiau să se întoarcă 
ciudatele călătoare şi chiar aşa se părea că se întîmplă. 
Din Arad ieşise în goana mare o căruţă însoțită de mai 
mulți călăreți. 

— Ele sint! zise Marcu, nerăbdător să vină Iulia. 


— Nu vezi că-i vorba de un chervan şi goana cailor în 

galop arată mai curind a fugă? Şi de unde să fi avut 
însoțitorii?! 

Vijelioasa goană a chervanului, sărind cînd pe o roată 
cînd pe alta, stirni uimirea tuturor. 

— Încălecarea! porunci Kerim-efendi, temîndu-se să nu 
fie vorba de vreun iureş vrăjmaş care să-i ia pe 
nepregătite. Poate că sînt nişte fugari în primejdie şi vin 
să ne ceară sprijin, dar mai bine să ne găsească pe cai, 
gata la orice. 

— Nu-i rău să fim prevăzători, încuviinţță trimisul 
padişahului. De faci ceva chibzuit nu te vei căi, iar de nu, 
s-ar putea să nu mai ai cînd să vezi că ai greşit. Dacă 
aceşti călăreţi au gînduri bune față de noi, vor încetini la 
vreme, fiindcă în urma lor nu văd pe nimeni care să-i 
fugărească. Dacă nu, avem să-i întimpinăm cum se 
cuvine! 

Într-adevăr, chervanul se opri chiar la marginea 
taberei turceşti, iar trei dintre străini se apropiară de 
Gaşpar şi ai lui. Îşi scoaseră pălăriile fluturîndu-le în 
semn de salut. 

— Sluga! făcu cel ce părea a le fi căpetenie. Ajutaţi-mă, 
vitejilor oşteni, să nu fiu prădat pe pămînturile 
luminăţiei-sale, padişahul! 

Vorbea turceşte, dar se ghicea că-i străin. Se arăta 
înfricoşat, cu toate că ochii lui mici şi vicleni păreau a fi 
bucuroşi de cele petrecute. 

Lui Grazziani nu-i plăcu deloc privirea străinului şi 
nici cerința lui de ajutor, cîtă vreme nu i se zărea nimeni 
pe urme. Se vedea ciît-colo că erau nişte raguzani, pe care 
altfel i-ar fi sprijinit cu drag, aşa că o luă drept pe limba 
lor: 

— Cinstite signore, nu văd pricina spaimei... 

— Per Bacco! îl opri acesta. Domnia-ta eşti chiar signor 
Grazziani, dacă nu mă-nşel... Madona, dar eşti îmbrăcat 
turceşte! Totuşi eu nu mă-nşel, că nu pot uita... 

— De unde mă cunoşti şi ce nu poți să uiţi? 

— Mai întrebi, ilustre maestro? Dar cum aş putea să 
uit chipul pe care l-am privit cu încordare preţ de un sfert 
de ceas?... Spre ruşinea mea am închis ochii din pricina 
rănii ce mi-ai făcut-o, dar nu m-am supărat, aşa-i în 
duel... 

— Mă iartă, signore, dar nu-mi aduc aminte să fi avut 
cinstea de a încrucişa sabia cu domnia-ta, răspunse rece 
Gaşpar. 

Hotărît lucru, raguzanul minţea, şi oare de ce? Se 
poate totuşi ca undeva prin Veneţia să se fi bătut cu el, 
dar nu mai ştia cînd şi unde... 

— Da vero, da vero! se bucură neguţătorul, care nu era 
altul decît messer Marino Marini. Dar de maestrul Tardini 
uitat-ai? 

— Aa, da! Numai că, vezi domnia-ta, eu am cunoscut 
acolo o mulțime de oameni, însă dacă te-ai numărat 
cumva printre învățăceii lui, atunci fii binevenit. Ce 
necazuri ai păţit? întrebă el cu bunăvoință. Parcă am 
înțeles că te fugărea careva... 

— Cum, nu mai vin?! Madona! Doi dintre oamenii mei 
au rămas pe caldarimul acestui blestemat oraş, se văicări 
neguţătorul luiîndu-se cu mîinile de cap. 

— Ucişi? 

— Spintecațţi! 

— Şi se cunosc făptaşii? Sînt localnici? 

— Avem şi noi partea noastră de vină, răspunse el 

ocolind întrebarea. Ba, dacă mă gindesc bine, chiar ei 
erau vinovați... 

— Stai signor... cum ai zis că te cheamă? 

— Patelli! Francesco Patelli, dar n-am apucat să spun, 
fiindcă m-am luat cu vorba. 

Numele nu-i spunea nimic şi Grazziani se gîndi la o 
legătură dintre acest Patelli şi contesă, dar nu izbuti să-i 
dea de cap. Se putea însă la fel de bine ca bietul om să fi 
dat de necaz şi, cum zice că l-ar fi cunoscut cîndva în 
trecut, nu se făcea să nu-i dea o mînă de ajutor. 

— Spune mai departe, signor Patelli, îl îndemnă el, ca 
şi cum nici nu s-ar fi gîndit să-l bănuiască de 
înşelăciune. 

— Cei doi s-au dat la joc de zaruri cu nişte tirgoveţi, 
încă din noaptea trecută. Asta n-ar fi fost nimica, dar au 
pierdut totul şi poate că nici atunci nu s-ar fi întîmplat ce 
v-am povestit... 

— Dar n-ai spus pînă acum nimic. Ba chiar văd că o 
cam iei pe ocolite. Fii mai scurt! 

— Ce s-o mai lungesc... slugile ticăloase au jucat şi pe 
marfa mea din chervan, pierzind-o de asemenea. N-au 
pomenit nimic de asta şi cînd ne-am sculat, în zori, au 
venit cîştigătorii de peste noapte, cerînd marfa. 

— Cam încurcată treabă! 

— Întocmai... şi se înţelege că nici nu m-am gîndit să le 
iau în seamă pretenţiile. Atunci au scos cuțitele, 
ucigindu-i pe cei doi mincinoşi, dar sărind şi asupra 
noastră. Apărindu-ne, i-am doborit. 

— Foarte bine ați făcut! Deci nu mai aveaţi cine să vă 
împiedice. 

— Da' de unde? Au început să răsară ca din pămînt 

alți ticăloşi, ba unii se dădeau drept judecători... şi a 
trebuit să ne croim drum cu spada. Am rupt-o la fugă şi 
iată-ne veniți să cerem sprijinul acestui paşă! arătă el 
spre Kerim-efendi. 

Anume făcuse aşa spre a se crede că habar n-avea ce 
rang şi însărcinare avea cel căruia i se adresase. 

— Dar, la urma urmei, cu ce vrei să te sprijine? întrebă 
Grazziani sătul de vorbăria lui Patelli. 

— Să ne fie îngăduit să poposim peste noapte în 
preajma acestor voinici oşteni, ca să nu fim atacați pe 
neaşteptate în timpul somnului. Se înţelege că vom plăti 
pentru aceasta, ca orice neguţători raguzani ce se 
respectă. 

— Nu venețieni?! 

— În tinereţe, signor Grazziani, de mult de tot, am fost 
şi pe la Veneţia, dar numai întîmplător. 

La toate întrebările neguțătorul găsea răspuns şi, 
oricum, Grazziani simţea că nu-i place deloc acest om. Îi 
tălmăci lui Kerim-efendi dorința raguzanului şi, cînd auzi 
că vor să şi plătească, ochii turcului îndată sclipiră. Nu 
putea să priceapă însă cum ar fi putut avea vreo legătură 
aceşti străini cu oamenii lui Bethlen şi de nu cumva chiar 
cu Agnes. Oricum, va fi cu băgare de seamă cînd se vor 
întoarce fetele, o să observe dacă îşi fac vreun semn 
tainic. Porunci apoi ca neguțătorii să-şi aşeze culcuşul la 
marginea taberei şi cît mai departe de cortul lui. 

La căderea întunericului, se înapoie şi Marcu. Le 
însoțise pe doamne pînă în Arad, le lăsase la locul lor de 
popas şi se grăbise să dea ochii cu Grazziani, neştiind 
cine erau străinii poposiţi în preajmă. Acesta îl lămuri în 
cîteva cuvinte, că mai multe nu ştia nici el, dar nu uită 

să-i strecoare bănuiala că ar putea fi în legătură cu 
femeile. 

— Socot că nu! răspunse Marcu. De altfel nici în oraş 
nu s-au întilnit cu nimeni, decit cu popa de la biserica 
cea mare. 

— Doar nu pentru a se ruga au bătut atita cale? Ce-au 
avut de vorbit? 

— Nu ştiu, că eu am rămas în dreptul aghiazmatarului, 
iar ele s-au tot şuşotit cu popa, lingă altar. Nu se auzea 
NIMIC. 

Un alt tropot de cal îi înştiință că a sosit şi Pera, care 
fusese trimis mai din timp să iscodească pe ulițele 
tirgului de nu cumva ar fi poftit careva să ştie ce făceau 
contesele în Arad. El fiind pe de lături, lesne ar fi putut 
să-şi dea seama. 

— Nici tu n-ai aflat nimic îngrijorător? întrebă Marcu, 
după ce acesta povestise cum umblase. 

— Linişte şi niciun semn! 

— Dar oamenii s-au mai potolit? Na, c-am uitat să-i 
întreb pe neguţțători la care han s-au petrecut omorurile, 
zise Grazziani. 

— Ce omoruri? N-am auzit de nimic! răspunse Pera. 

— Nici eu! adăugă Marcu. 

— O bătaie cu nişte neguţători, la un han... 

— Nici vorbă, că doar aş fi aflat! se împotrivi Pera. 

— Hm! Tare ciudat! Cîtă vreme niciunul n-aţi auzit... 

După rugăciunea de seară, de la asfințit, oştenii 
începură a aprinde focurile pentru noapte. Îşi pregăteau 
cina cîte unul sau mai mulți la un loc, după care fiecare 
se îndrepta spre culcuşul ce şi-l înjghebase. 


Grazziani se aşezase la foc lingă Agnes, descusînd-o 

despre ce văzuse în oraş, cum i-a priit drumul şi de nu va 
fi auzit de bătaia de la han, dar nu aflase nici ea nimic. 
Vremea trecu pe nesimţite şi focul lăsat să se stingă de la 
sine mai mocnea din cînd în cînd de sub cenuşă, abia 
luminînd feţele celor doi, cînd, pe tăcute, îi apucă mîna şi 
miîngiind-o o duse la buze. 

— Nici cea mai scumpă catifea nu-i aşa de fină ca 
mînuța ta. Toată pielea e aşa? 

— Poate că şi mai şi! gînguri Agnes. 

— Nu crezi că am putea să ne plimbăm prin cîmpia 
asta nemărginită, sub lumina stelelor, pînă nu iese luna? 

— Nu-i prea devreme? se alintă ea. 

Vru s-o cuprindă în braţe, cînd tocmai se auzi cineva 
tuşind în preajmă. Sări pe dată, apucînd mînerul spadei. 
Cît ai clipi, se ivi şi Pera alături, de parcă ar fi stat la 
pîndă în umbră. 

— Cine-i? întrebă el. 

— Eu, signor Grazziani, se auzi vocea mieroasă a lui 
messer Marini. Înainte de a mă culca, am venit să-mi 
plătesc datoria. Am dat şi oştenilor, dar nu se cuvine să 
nu-ți ofer şi domniei-tale un mic dar. 

Îi întinse o cutiuţă de abanos ferecată cu argint şi 
desfăcind-o dădu la iveală un frumos diamant. 

— Zice-se că însăşi sultăneasa Roxelana l-ar fi purtat 
cîndva, dar cam aşa se spune despre toate giuvaericalele, 
spre a le sălta preţul. Numai că eu nu vreau bani, dar te 
rog să-l păstrezi în amintirea celui pe care l-ai întrecut 
cîndva cu spada. 

— Cam prea mult, signor Patelli, numai pentru atîta, 
dar dacă zici că ţi-a rămas adînc în amintire virful spadei 
mele, n-am să ţi-l înapoiez. 

— Mai de preţ decit podoaba, urmă Marini, este însă 
această butelie cu vin, pe care de asemenea ţi-o dăruiesc. 
Gustînd din ea te vei duce cu gindul la frumoasele şi 
însoritele meleaguri, căci unul este vinul de Chianti pe 
lume! 

— Chiar aşa? Cu asta chiar m-ai nimerit, fiindcă de 
mult mi-e gura cam uscată. Am să beau cu prietenii mei 
şi te poftesc să te numeri printre ei şi să ne ajuţi s-o 
golim chiar acuma. 

— Ba, să-mi fie cu iertăciune, dar nu prea am 
îingăduință la băutură şi nici nu se cade să vă stric 
petrecerea, încît, cu plecăciune în fața preafrumoasei 
doamne, eu vă zic adio! 

Bucuros că scapă de el, Grazziani îi făcu semn cu 
mina şi-i ceru lui Pera să aducă nişte pocale, spre a cinsti 
şi pe contesă cu minunata licoare italienească. 

— N-ar fi pentru întiia oară că beau şi nu pot să spun 
că nu-mi place, dar n-ar fi mai nimerit să lăsăm pe 
mîine? Acuma ne ducem frumuşel la culcare... 

— Lasă, Agnes, că este vreme pentru toate! Pera, mai 
ațiță focul să ne putem încînta ochii de culoarea vinului 
şi de gingăşia femeilor frumoase! 

Deschise apoi cutiuța căpătată în dar şi i-o oferi 
contesei. 

— Nici tu nu poţi fi mai prejos de Roxelana. Poartă-l! 

Agnes roşi de plăcere, fiindcă nu se aştepta la atita 
dărnicie. Flăcările sprinţare se jucau pe faţa ei, făcînd-o 
şi mai atrăgătoare. 

Curînd se iviră şi Iulia cu Marcu, după o preumblare 
pe lingă cortul lor, întrucit străjerii nu le îngăduiseră să 
iasă din tabără. 

— Pe mine nu mă vor opri, îi întimpină Grazziani, dar 
mai bine că ați venit şi voi, ca să bem împreună acest 
minunat vin. 

Ciocniră şi închinară „pentru dragoste”. 

— Eu parcă am mai băut din ăsta, zise Marcu 
plescăind din limbă. 

— Se-nţelege că la curtea lui Tomşa nu va fi lipsit vinul 
bun... dar mie mi se pare cam schimbat la gust. Altfel 
ştiam eu vinul de Chianti! 

— Am să te rog să ţii pînă dimineaţă această cutiuţă, îl 
opri Agnes, dîndu-i îndărăt giuvaerul. Nu cumva să-i 
treacă prin cap să-l caute şi să-l găsească la mine, zimbi 
ea. 

Grazziani avu o tresărire. „De unde să-i fi dat ei prin 
cap aşa ceva? E limpede că sînt înțeleşi!” Apoi, nici vinul 
nu era italienesc. Marcu avea dreptate să spună că mai 
băuse, şi poate că nu la curtea Moldovei. Era o înşelătorie 
la mijloc, dar n-o putea dibăci. Punînd cutiuţa la briu, 
simţi răvaşul găsit la cel ce vrusese să-l omoare şi-l 
scoase la lumina focului, întinzîndu-l contesei. 

— Rînd pe rînd ies toate la lumină. Rogu-te să-mi 
tălmăceşti două cuvinte scrise aici, ca să ştiu dacă merită 
să-l mai ţin ori ba. 

Agnes apucă scrisoarea şi, aruncindu-şi ochii asupra 
ei, un fior o străbătu pînă în virful degetelor, dar trecu 
nebăgat în seamă şi numai Iulia ar fi ştiut că pe prietena 
ei ceva o înfuriase din cale afară. Se prefăcu a nu vedea 
prea bine si-l apropie de foc. 

— Ei? 

— Spune că... trebuie să-l ucizi pe Czobor... parcă te- 


am auzit vorbind de el, îngăimă ea. 

— Şi eu care am crezut că Czobor îl iscălise... 

— Nu! sări contesa. Nu este iscălit! 

— Atunci dă-l încoace să... 

Nu apucă să-şi isprăvească vorba că Agnes lăsă 
răvaşul să cadă pe foc, dar Marcu îl prinse pe dată, 
înainte de a-l cuprinde flăcările. 

— Ce neîndemînatică am fost... Dar nu pricep la ce ți- 
ar mai trebui, cîtă vreme ţi-am spus ce scrie? 

— Aşa-i. Marcule, pune-l tu pe foc, dar mai într- 
ascuns, să nu se spună că am primit niscai răvaşe de la 
neguţători, dar... vai ce prost sînt! făcu deodată Grazziani 
bătindu-se peste frunte. Am uitat că prietenul meu nu 
ştie limba lor... Ha, ha, ha... 

Apoi îi vorbi sîrbeşte, lăsînd să se creadă că spune 
acelaşi lucru: 

— Păstrează acest răvaş, fiindcă pe mine m-a mințit şi 
a vrut să-l ardă. Trebuie să fie ceva cu el! Fă-te că-l 
arunci pe foc, dar pune altceva. Trage-o de limbă şi pe 
iubita ta, că acum ne e viaţa-n joc. Nici vinul nu era 
italienesc, dar nu pricep ce înţelegere va fi fost între ei. 
Raguzanul va veni la noapte să-şi ia giuvaerul de la mine, 
aşa că vom veghea pe rînd. 

ŞI rise mai departe, iar Marcu fu silit să facă la fel. 

Bosumflată, poate din pricina neîncrederii arătate, 
Agnes se ridică cea dintii spunînd c-o apucase somnul. 

— Ce-ar fi să dormi în cortul meu? întrebă Grazziani 
de-a dreptul. 

Contesa îl privi iscoditoare, neştiind ce să creadă. Nu 
că n-ar fi vrut, că astfel ar fi scurtat cu mult călătoria, 
dar i se părea că „turcul” ştia ceva şi se ascundea sub 


masca unui îndrăgostit. Simţul ei nu părea s-o înşele. Nu 

trebuia să se grăbească! 

— Dacă o laşi şi pe Tulia lingă mine, răspunse ea 
zimbind. 

— S-ar supăra Marcu, fiindcă şi el ar pofti să doarmă 
în locul tău, lingă prietena ta... 

— Atunci nu se poate! hotări Agnes şi plecă urmată de 
Tulia. 

Rămaşi singuri, Grazziani îi spuse lui Pera să dea o 
raită şi să vadă dacă fetele s-au dus la culcare, apoi către 
Marcu: 

— Pe răvaş scrie cu totul altceva, dar nu înțeleg de ce 
ar vrea să-l ucid pe baron, oare nu sînt împreună? 

— Poate că Czobor îi va fi vîndut, răspunse Marcu, dar 
pe dată o-ntoarse: eu nu cred să fie amestecate şi fetele. 
Neguţătorul luat din scurt... 

— Nu-l mai prindem. N-ai auzit un zgomot înăbuşit, de 
căruță, în timp ce noi ne cinsteam cu vinul? 

— Trebuiau ţinuţi în loc, dar am putea să le luăm 
urma. 

— Prea tirziu. Trebuie să se fi îndepărtat, şi apoi o 
avem pe Agnes, care-i căpetenia. 

— Tot o mai bănuieşti? 

— Vezi tu, prietene, în drumul nostru plin de primejdie 
putem avea citeva răgazuri de dragoste, dar şi acestea cu 
băgare de seamă, că nimic nu-ţi poate suci mintea mai 
rău decit o femeie frumoasă... 

— Atunci să nu ne mai jucăm cu ele şi să le facem să 
mărturisească! 

— Să nu ne pripim, Marcule! Eu zic să închinăm şi 
acest ultim strop „pentru iubire”! 


Şi după ce bău aruncă sticla cit-colo, dar Marcu o 

ridică grijuliu. 
— E prea frumoasă şi poate ne prinde bine pe undeva. 
— De altfel, bine faci, dar... dacă vinul va fi fost 
otrăvit? Ba, parcă ultima înghițitură nici nu mi s-a mai 
părut ca celelalte! 


VIPERA 


CETATEA DEVEI STĂPINEA DIN cele mai vechi 
timpuri valea Mureşului, supraveghind-o pînă hăt- 
departe. Cocoţată pe virful unui munte ca un cuib de 
vulturi, mai că nu putea fi cuprinsă de către duşmani, 
dar şi pentru prieteni urcuşul acela pieptiş era o caznă. 
Acolo se aciuise de cîtăva vreme prințul Bethlen Gabor, 
ca să poată căpăta cît mai curind ştiri de la oamenii 
trimişi pe urmele lui Grazziani. Planurile lui erau 
deosebite, căutind prin orice mijloace să împiedice pe 
austriaci să-i cotropească principatul, mai de dorit fiind 
jugul turcesc decit o stăpinire a habsburgilor. 

Din păcate, nici Sublima Poartă nu mai avea faima din 
trecut, iar dregătorii stambulioți nu se gindeau decit la 
propria chiverniseală, încît tare ar mai fi poftit pacea cu 
împăratul de la Praga, iar Grazziani tocmai asta urma să 
mijlocească. Pe de altă parte, prinţul ştia că austriacii nu- 
l] aveau la inimă şi că-i făgăduiseră solului otoman să-l 
pună în locul lui, dacă iscălea pacea fără nicio poticneală. 
Era deci musai ca Grazziani să moară, dar nu oricum, ci 
trebuia mai întîi dat în vileag că era înțeles cu creştinii 
spre paguba împărăției turceşti. Pentru aceasta îl 

trimisese pe Czobor, care a dat greş, ba mai fu şi prins, 
însă norocul a fost că baronul nu ştia prea multe. Ciudat 
era că, pe negindite, Grazziani l-a slobozit pe Czobor fără 
să-i ceară nimic în schimb, sau aşa se lăuda el. Bănuiala 
că fusese vorba de vinzare la mijloc era destul de mare şi 
alteţa-sa se arăta fără îndurare în astfel de cazuri. 

Czobor venise la Deva, chipurile, fugind din calea lui 
Grazziani, dar mai cu seamă să-şi povăţuiască stăpinul 
să se lase păgubaş întrucît solul turcesc era nevinovat şi 
amenința să se plîngă sultanului de toate neajunsurile 
întimpinate. De cum aflase de sosirea lui, Bethlen nu-i 
dădu răgaz să răsufle. Trimise oşteni care să-l însoțească 
în cetate, dar spunindu-i că-i face o mare cinste să-l 
apere de vrăjmaşii pare mişunau pînă şi în Deva. 

Ca de obicei, îl chemase şi pe sfetnicul său Ugrai în 
acea odăiță cu o singură ferestruică ce dădea deasupra 
unei prăpăstii, încît nimeni n-ar fi putut trage cu urechea 
de afară. 

— Soarta nu ne-a fost prea prielnică, de astă-dată, 
dragă Czobor, fu răspunsul prințului la salutul 
baronului. 

— Întreaga vină este a mea, că n-am ştiut a-mi alege 
oameni de soi şi mai cu seamă că m-am lăsat îmbrobodit 
ca un începător, cînd l-am cercetat pe austriac. 

— Ce vrei să spui? interveni Ugrai, întorcînd capul spre 
Bethlen spre a-i cere iertare că se băgase fără îngăduinţă. 

— Vorbeşti de solul trimis în întîmpinarea lui 
Grazziani? întrebă şi prinţul. 

— Întocmai, alteţă! M-am lăsat amăgit că acela ar fi 
avut o scrisoare de-a împăratului, ori a baronului von 
Butting. 

— Şi n-o are? riînji Ugrai. 

— Nici vorbă, excelenţă! 

— Ţi-a mărturisit-o însuşi Grazziani? zimbi batjocoritor 
şi Bethlen. 

— Nu... se bilbii baronul. Am aflat eu. 

— Cînd aţi stat la un pahar de vin, în temniţa cetăţii? 
se răsti Ugrai. 

Czobor se simţi pierdut, dar nu deznădăjdui, căci nu 
aveau de unde să ştie ce se petrecuse în sufletul său, iar 
cît despre răvaş, acesta ajunsese la cel în cauză şi nu 
puteau să afle de el. 

— Ce i-ai făgăduit lui Grazziani în schimbul slobozirii 
tale? făcu tăios principele. 

— Nimic, măria-ta! Jur... 

— Fără jurăminte, baroane, că te bate Dumnezeu! Pe 
scurt, ce trebuie să faci? 

Din nou Czobor se află în grea cumpănă. Nu ştia dacă 
n-ar fi fost mai bine să-i mărturisească totul stăpinului 
său şi să-i ceară iertare, dar ce anume să-i spună, că nu-i 
făgăduise nimic celuilalt? „Afurisitul de răvaş!” blestemă 
el în gînd. „De n-ar fi fost acela, nu aveam a mă teme de 
nimic!” Oricum, nici aşa nu putea fi învinovăţțit că 
Grazziani se dovedise mai puternic decît el. Şi la urma 
urmei, nici nu-i spusese nimic! 

— N-am avut ce-i spune, alteţă, fiindcă el ştia mai 
multe decit mine şi nu mi-a cerut nimic. De n-ar fi fost 
blestematul acela de olah care-l însoţeşte pretutindeni, 
oamenii mei l-ar fi adus legat aici. 

— Da, oamenii tăi, baroane, au sosit aici, dar fără 
Grazziani, spuse Ugrai. Ba, se pare că au avut alte 


gînduri. 

Czobor ridică mirat din sprincene. Nu aflase despre 
spînzurarea lui Mirco şi Kocea, că poate s-ar fi bucurat. 

— Dar despre olahul acela ce ştii? întrebă Bethlen. 

— Dacă nu m-o fi minţit, se pare că este supus al 
alteţei-voastre de prin munţii Banatului şi nu s-ar cuveni 
să se amestece cu duşmanii țării. Nici nu-mi dă prin cap 
cum de s-au putut lega atît, că nici de-un neam ori lege 
nu sint. 

— Te înşeli, Czobor! răspunse Bethlen. Grazziani este 
şi el olah, din stirpea celor de peste Dunăre, de prin 
Croaţia ori din împrejurimile Raguzei. 

— Afurisit neam! făcu baronul. Unde te-ntorci, dai 
peste ei, ca frunza şi iarba, nu i-ar mai răbda Dumnezeu, 
ba uite că mai sînt şi prin depărtări... 

— Ei se întind pe unde au hălăduit străbunii lor şi cu 
toții sînt eretici, dar de i-am aduce la legea lui Calvin ar fi 
o oaste de temut, numai că pe Grazziani n-ai să-l 
lămureşti, că-i un papistaş încarnat. 

Czobor holbă ochii la prinţ, auzind ce ginduri îl bat, 
de-ai fi zis că erau ale lui Gaşpar Grazziani. „Parcă le-ar fi 
luat Dumnezeu minţile la toţi. Numai de ţara unită a 
olahilor vorbesc şi unii şi alții. N-a vrut-o oare şi 
sălbatecul de Mihai, şi pînă la urmă ce s-a ales? N-are să- 
i lase nici neamțul, nici turcul, dar ei visează!” îşi zise 
baronul, în vreme ce prinţul încă-şi mai depăna firul. 

— Aş cuteza să întreb, alteță, contesa Rozsnyai a fost 
trimisă în locul meu? îngăimă Czobor, cînd Bethlen se 
opri din vorbă. 

— Nădăjduiesc că nu-mi ceri socoteală! 

— Ferit-a Domnul! Dar nu pricep cum de se află tocmai 


ea la Temesvar, că doar nu va fi fost acolo mai înainte de 

mine? 

— Lasă, nu te mai gîndi prea mult, se băgă Ugrai. 

— Cînd mintea îți judecă prea bine, se iveşte primejdia 
de-a o pierde, or eu încă mai am trebuinţă de tine, spuse 
prinţul. Ce zici Jeno? Îl mai putem trimite la Tîrgovişte? 

— Eu zic că da! Să ne spună însă dacă s-a mai întîlnit 
cu Grazziani, după ce a stat de vorbă cu contesa 
Rozsnyai. 

— Am plecat îndată la Deva, cu toate că iscoada ei 
venise să-mi ceară să-l ucidem pe turcit. Eu nu mai 
aveam cum, şi cu un ucigaş de rînd nu mi-a venit să mă 
amestec. 

— Despre cine-i vorba? întrebă Bethlen pe Ugrai. 

— Habar n-am! dădu din umeri acesta. Vorbeşte! Ce 
vrei să spui? 

Czobor le povesti despre întîlnirea lui cu Pasquale, pe 
care-l socotea şi acuma un ucigaş năimit de Agnes. 

— Să mai fie şi altcineva pe urmele lui Grazziani? se 
nedumeri Bethlen. 

— Agnes nu ar fi băgat pe nimeni fără să ne dea da 
ştire, răspunse sfetnicul. 

— Nu cumva fetele noastre sînt în primejdie? Fă bine 
Czobor şi aşteaptă afară, că am ceva de vorbit cu Jeno! 

Înţelegînd că fusese dat afară ca o slugă, baronul simţi 
că se iînăbuşă şi jură să nu-şi dea în vileag gîndul de a-l 
sluji pe celălalt. 

— S-a miniat! zimbi Ugrai privind în urma lui. 

— Ei, asta-i acum, de mînia lui îmi pasă! Nu crezi că 
acel Grazziani l-a slobozit anume pe deşteptul nostru de 
baron spre a-i întinde o capcană lui Agnes? 


— Cam greu de spus, dar socot că prietena noastră nu 

se va da învăluită cu una cu două. 

— Baronul minte cu neruşinare şi a devenit primejdios. 

— Atunci va trebui să plece pe poteca... 

— Nu ne pripim? întrebă Bethlen. De-l trimitem la 
Tîrgovişte, mai scapă. 

— Să nu ne facă vreun pocinog. Ştim oare ce-i trece 
prin cap şi voievodului de acolo? Dacă o vrea şi acela să 
clădească noua Dacie?! 

— Fără îndoială, căci şi mai înainte şi după Mihaly 
olahul, mulți principi şi voievozi au vrut-o şi o vor mai 
vrea. Numai că nu cu spada, cum a încercat răposatul 
Bathory Gabor, ci cu multă dibăcie. În viitoarea Dacie 
olahii sint cei mai mulți, dar ademeniți la credinţa 
noastră, pot fi supuşi ascultători. Îi vom învăţa carte, le 
vom uşura birurile şi văd eu ce s-ar mai putea face, dar 
nu prea mult, ca să nu uite de stăpin! 

— Sînt căpăţinoşi din fire aceşti olahi şi ţin tare mult la 
credinţa şi popii lor, încît nu se vor lepăda prea lesne. 

— Vezi tu, Jeno, tocmai cu aceşti popi trebuie început 
să-i atragem. După ce vom izbîndi aici în Ardeal, ceilalți, 
de peste munţi, se vor îndupleca şi ei şi fi-vor una, că şi 
aşa se tot preumblă de colo pînă colo, de parcă n-ar fi 
atîta piatră şi pădure între ei. 

— Mi se pare că şi Grazziani vrea să ajungă rege al 
Daciei... 

— Nu, Jeno! Dacă nu voi fi eu, atunci altul mai 
vrednic, dar nu Grazziani! Un vintură-lume vindut 
turcilor, dar mai cu seamă nemților ar aduce numai 
nenorocire. 

— Dar dacă olahii fi-vor mai mulți, nu se vor înstăpîni 
în toată ţara? se îngrijoră Ugrai. Noi, nobilii, ce vom face? 

— Tocmai pentru aceea, regele trebuie să fiu eu şi 
urmaşii mei! 

În camera de alături aştepta nerăbdător baronul, care- 
şi pusese în gînd ca, orice sarcină ar fi căpătat, să se 
înfățişeze la picioarele lui Grazziani. Într-un tirziu, Ugrai 
deschise uşa şi-l pofti în fața prinţului. 

— Dragă prietene, zise Bethlen punindu-i mîna pe 
umăr. Ai să pleci pentru mine la Tîrgovişte, dar nimeni 
nu trebuie să afle. Totul va fi gata în cel mult două zile şi 
pînă atunci te rog să te odihneşti, căci fi-va un drum greu 
şi plin de primejdii. Ai să te duci acuma pe o potecă mai 
dosnică, spre a nu fi văzut de cineva, iar în zori mi te vei 
înfățişa tot într-ascuns! 

— Voi face întocmai, alteţa-voastră, se înclină Czobor, 
dar în gînd îşi spuse că nu-i va mai călca piciorul în 
cetate, decît cînd avea să fie alături de principele olah. De 
altfel, în aceeaşi noapte va fi părăsit Deva... 

— Atunci, mergi sănătos! Jeno te va însoţi pînă la 
portița cea tainică. 

Ugrai făcu o scurtă plecăciune şi o luă înainte, iar 
baronul îl urmă după ce-şi salută şi el principele. 

Cînd se înapoie, Ugrai îşi scutură palmele de parcă ar 
fi făcut o treabă murdară. 

— Peste un ceas vom avea veşti de la oaspetele nostru, 
zimbi el cu înţeles. 

— Dar dacă are norocul să scape, că doar viperele nu 
mişună la tot pasul? 

— Tocmai de aceea, alteță, am închinat cu el la plecare 
o cupă cu vin. Acuma, ori vipera, ori băutura... Nimeni n- 
are să ştie ce fel de venin a pus capăt zilelor baronului 


Czobor Istvan. 

— Îmi pare rău de el, făcu Bethlen, deşi uneori se 
purta cam crincen cu cei ce-i cădeau în mină. 

— E şi asta un fel de ispăşire pentru tot ce-a făcut şi 
apoi țelul pe care îl ai trebuie îndeplinit pe orice cale, cum 
spunea cu ani în urmă florentinul Machiavelli, dacă nu 
mă-nşel. Un prieten devenit îndoielnic e mai primejdios 
decit un duşman. 

— Dar asta cine a mai spus-o? 

— Chiar eu, alteță! rise Ugrai. Nu ţi-e îngăduit să fii 
milostiv, chiar de greşeşti, cînd e vorba de binele ţării. 

— Jeno, cu adevărat îmi eşti cel mai bun prieten şi 
dacă m-aş îndoi vreodată de credinţa ta să ştii că am să-ţi 
urmez povata, îl ameninţă prinţul în glumă. 

— Nu mi-e teamă, fiindcă eu n-am să înşel niciodată 
bunăvoința şi prietenia ce mi-o arată unul dintre cei mai 
mari principi ai Transilvaniei. 

— Ai devenit lingugşitor ca un dregător otoman. Fii mai 
cu băgare de seamă în laude! îl dojeni Bethlen. 

Mai vorbiră apoi preţ de un ceas şi mai bine, pînă să 
ajungă la ei vestea că baronul fusese muşcat de o viperă, 
căci încumetindu-se să coboare pe poteca din dos s-a 
împiedicat şi a căzut peste o astfel de lighioană, ceea ce 
se mai întîmpla cu oaspeţii necunoscători ai locului. 
Slujitorul care le-a adus vestea adăugă: 

— l-au ieşit pete pe faţă întocmai ca la muşcătura de 
viperă şi a murit foarte repede, rostogolindu-se pînă la 
poalele cetății şi sfişiindu-şi veşmintele de colțurile de 
stincă. 

— Sărmanul! Bine că apucase să moară mai înainte, îl 
căină Ugrai după ce servitorul ieşise. 

— Mare noroc avem cu viperele astea! răspunse 

prinţul. Ar trebui să le hrănim zilnic cu lapte fiert, ca nu 
cumva să le dea prin cap să ne părăsească. Dar oare sînt 
cu adevărat aceste tiriîtoare prin preajmă? 

— Nu le-am văzut niciodată, dar de pieirea unor 
oameni prin muşcătura lor se ştie din bătrîni. 

— Bietul Czobor, s-a cam pripit! 

— Să plece din cetate, ori să treacă de partea lui 
Grazziani? 

— Şi una şi alta. Noroc de viperă! 


DRAGOSTE ŞI URA 


TRECÎND PE LÎNGĂ ARAD alaiul a ţinut malul 
Mureşului şi, ajungind la Şeitin, se înțelege că poposiră la 
acelaşi Vădăsan. Nici n-ar fi putut merge mai departe, 
caii fiind prea flămînzi şi osteniți. 

— Era bine să fi dat peste o păşune mai ca lumea, 
spuse Kerim-efendi, nemulțumit de iarba din lunca 
Mureşului. 

— Către pusta ungurească numai de aşa-ceva o să 
avem parte, dar nu uita, efendi, că pe la noi prin Banat s- 
a aşezat vara şi oamenii şi-au cam lucrat ogoarele, 
răspunse Marcu. 

— Nici atunci nu vom paşte caii, interveni mubaşirul, 
fiindcă am cam zăbovit în drum şi ne-a prins căldura 
chiar în pustă, pină la Buda. 

— S-ar putea merge pe la poalele munților, la răcoarea 
pădurilor din Crişana, tăind-o de-a dreptul către Praga, 
fără a mai străbate nesfirşita cîmpie. Eu am fost odată la 

Sătmar... vru Marcu să adauge. 

— Am de întimpinat soli de taină, cu care sînt înţeles. 
Apoi mai am de trimis pe cineva la Raguza, căci omul ce 
urma să se ducă acolo a fost sfirtecat de Czobor şi trebuie 
găsit altul, îl întrerupse Grazziani şi văzindu-l pe Kerim- 
efendi îndepărtindu-se putu să-şi dea pe față gîndurile: 
Mai sînt şi fetele astea care merg la Buda şi cărora le-am 
făgăduit să le însoțim şi... multe altele, încît tot calea 
pustei vom apuca. 

— Spuneai, măria-ta, că vrei să trimiţi la Raguza? N-ar 
fi nimerit chiar Pera? 

— Mă gîndeam mai curînd la tine, Marcule. 

— Eu nu! Mai întîi că nu cunosc nici locurile, nici 
limba şi apoi ne-am înţeles să te urmez... 

— Se pare că ai dreptate. Îi bun şi Pera, cu toate că 
dacă una dintre tovarăşele noastre de drum ar fi mers 
într-acolo ai fi însoţit-o şi dincolo de Raguza. 

— Dacă aş însoţi-o?... de bună-seamă! Numai că aş 
duce-o la Borlova, la mine-n sat şi nu la dracu-n praznic, 
oftă Marcu. Zău, măria-ta, mi-a cam căzut cu tronc şi-i 
cam ruşinos pentru un oştean ca mine, dar nu ştiu ce m- 
a apucat de nu-mi găsesc stare. 

— Îţi trece boala asta, de îndată ce te vezi lîngă ea în 
pat şi, de ce nu, chiar în noaptea asta?! Aici, la gospodarii 
aceştia, ar fi cu putinţă. Vorbeşte tu cu ei să ne fie odăile 
apropiate, că pe urmă totul vine de la sine. 

Kerim-efendi se întoarse spunînd că poruncise 
întinderea corturilor la marginea satului, dar că ar fi 
trebuință de ceva ovăz şi se gîndise să-şi trimită oamenii 
prin sat. 

— Nu, Kerim-efendi, nici să nu te gindeşti! Au să 

meargă doar vreo cîțiva împreună cu Marcu, şi vor da 
bani pentru tot ce vor ridica de la săteni. 

— Să plătească?! se nedumeri alaybeyul. 

— Vezi-bine! Sîntem în împărăţia luminatului nostru 
padişah şi nu ne este îngăduit să asuprim pe supuşii 
măriei-sale. Eu nu am nevoie de blesteme şi nici să mi se 
ducă vestea ca să-mi fugă toţi din cale. 

— Prea-bine! încuviinţă Kerim, deşi vădit nemulțumit. 

Îi spuse apoi şi lui Marcu, după plecarea alaybeyului: 

— Să plătiți pînă-ntr-un ban, ca să nu se ducă veste 
pînă la Praga cum că eu jefuiesc creştinii. 

— Am înţeles, măria-ta! 

— Şi vezi, nu uita de adăpostul pentru noapte... Cel 
puţin două odăi: una pentru noi şi una pentru fete, că pe 
urmă om mai vedea. Apoi, dacă mai ai sticla aceia a 
raguzanilor, spal-o bine şi umple-o iară, pe undeva, dar 
vezi să fie de soi! 

Intrînd în sat însoţit de turci, porţile i se închideau în 
nas şi numai peste gard răspundeau sătenii că nu au 
nimic de dat ori de vîndut. „Cu turcii după mine n-am să 
fac nicio ispravă”, gîndi Marcu. Îi puse să aştepte lîngă o 
fintină, iar el o apucă pe altă uliţă, de unul singur. Nici 
oştenii nu erau prea mulțumiți să se milogească la uşa 
ghiaurilor, cînd mai lesne ar fi fost să pătrundă călare 
peste tot şi să ia pe alese. Marcu încercase să-i 
încredințeze cum că ar fi fost însăşi porunca marelui 
vizir, ca să nu supere pe ghiauri, dar lor puţin le păsa de 
el, ştiau însă de frica lui Kerim-efendi şi acesta le spusese 
să asculte de omul de încredere al lui Gaşpar-beg, ca de 
el însuşi. Dar nici singur nu avu mai multă izbîndă, căci 


oamenii deveniseră prevăzători şi nu se arătau din dosul 

porților ferecate. Oricum, se bucură în sine văzînd 
simțămintele românilor față de stăpînirea turcească, 
fiindcă asta va ajuta planurile lui Grazziani. Se întoarse 
deci la Vădăsan, căruia îi spuse necazul. 

— Vezi-bine că voi da cîte ceva ovăz şi altele, dar pe 
bani, răspunse badea Vasile. 

— Dar cum altfel? 

— De ce n-ai spus de păgini de la-nceput? îl iscodi 
Vădăsan. 

— Ei n-or să doarmă în sat! 

Îi povesti apoi că oştenii erau sub porunca unui prinţ 
creştin de mare rang în slujba sultanului, dar de nu s-or 
îndura sătenii să le dea pe bani o să-i ia singuri şi n-avea 
să fie bine. Vădăsan îi dădu dreptate şi-l pofti să 
cinstească aldămaşul. 

— Apăi să ştii domnia-ta că eu găzduit-am tot felul de 
străini. la, numai ce-or plecat ceva neguţători raguzani şi 
cite alte neamuri, dar păgini nicicînd! spuse gospodarul. 

— Nici nu poate fi vorbă de găzduire, că-s mulți şi au 
tabără lingă Murăş, în afara satului, îl linişti Marcu. Dar 
eu te-oi ruga pentru două odăi, la noapte, că mai avem cu 
noi şi două muieri tinere, ce-ar pofti hodină într-un pat. 

Tăranul ridică mirat privirea, neştiind ce să creadă. Nu 
mai auzise niciodată ca turcii să însoțească femei, dar 
„vor fi fost de neam mare, poate chiar cu împăratul lor, de 
le făceau atita cinste”, îşi spuse el şi nu mai întrebă 
nimic. 

— Eu ce să zic? dădu el din umeri. Muierea mea n-are 
să îngăduie picior de turc în casa ei, dar parte 
femeiască.... 

— N-ai teamă bade, că-s şi ele creştine, ca şi noi. Aşa 

că m-oi întoarce, dar, să nu uit, fă bine şi umple-mi glaja 
cu o ţiră de vin din ăsta bun. Socot că avem să 
cumpărăm şi mai mult de ne învoim. 

— Bucuros! răspunse Vădăsan şi îşi strigă nevasta. Tu, 
muiere, adă nişte vin pentru oaspete! 

Marcu dădu fuga pînă în curte, unde era legat calul cu 
o traistă de ovăz pe după grumaz, şi scoase de la oblinc 
butelca primită de la străin. 

— Tulai Doamne! se înspăimintă femeia, albindu-se la 
faţă cînd văzu sticla în mîna lui Marcu. Apăi asta-i glaja 
raguzanului! 

— Dar de unde ştii că-i de la el? se nedumeri Marcu. 

— Apăi, cum ciorile să n-o cunosc?... Dar stăpinu ei 
mai trăieşte? 

— Doar nu crezi că-l vom fi ucis să-i luăm glaja? 

— Nu ştiu ce să zic, dar asta-i lucru necurat! se 
închină femeia. 

Îi povesti apoi ce i se întimplase şi cum schimbase 
vinul cu de-al lor în locul celui vărsat. 

— Asta-i bună! Noi tare-l mai lăudam zicînd că-i străin 
şi cînd colo... No, fă bine şi din ăsta să-mi dai! 

Apoi Marcu le mulțumi frumos şi făgădui să vină 
curind cu fetele şi prietenul său, dar Floarea ţinu să 
adauge: 

— Bagă de samă! Cînd o curs vinul lor de măgan s-o 
făcut sînge... 

— Aşa va fi fost el, roşu! 

— Ba, că am vrut să lipesc cu lut locul ce se arsese ca 
balega vitelor cînd se uscă! 

— Domnia-ta să nu te pleci la poveştile muiereşti, că 
aşa vor fi fiind vinurile pe la ei. Numai că muierea asta a 

mea o umplut satu că răguzanul o vrut să se omoare. 

Marcu nu mai rise, iar cînd îi dădu lui Grazziani sticla 
cu vin, îi povesti cele aflate. 

— Pot jura că-i „Chianti”! plescăi acesta din limbă. 
Mare noroc avut-am cu femeia asta... mai cu seamă că a 
pus în loc un vin la fel de bun, dacă nu chiar şi mai şi! 
Ticălosul, de unde o fi ştiut de Tardini? Ăsta nu mai era 
omul lui Bethlen! 

— Oare să fi vrut să ne ucidă? întrebă Marcu 
nevenindu-i să creadă asemenea mirşăvie. 

— Negreşit! Mă întreb însă, Patelli... ori cum naiba îl va 
fi chemind, o fi aflat în răstimp de schimbarea vinului? El 
a dat bir cu fugiţii, socotindu-ne ca şi morți, dar nu cred 
să nu fi lăsat ceva iscoade. Şi fiindcă a dat greş, ne vom 
mai întilni cu oamenii lui în cale. Săteanca ne-a scăpat de 
la moarte! Să bem în sănătatea ei! şi duse sticla la gură, 
gilgîind cu sete. 

Cam în vreo patru ceasuri toți drumeţii noştri erau 
gata de hodină, iar Grazziani se cam cherchelise, făcindu- 
se mai cutezător cu Agnes şi tare limbut. Vădăsan 
aşijderea, căpătase chef de vorbă şi nu se mai dădea dus 
din poveşti, Marcu slujindu-i de tălmaci, pînă ce nevastă- 
sa veni şi-l trase la culcare. Atunci se gîndi şi Gaşpar să 
se repeadă pînă în tabără, unde rămăsese Pera, şi să-l 
povățuiască cele de trebuință pentru călătoria ce urma s- 
o facă. 

În aşteptare, Marcu ieşi în tîrnaţ şi se lăsă furat de 
gînduri. Deodată simţi o uşoară atingere pe umăr şi pe 
dată fu cu mîna pe miînerul spadei, întorcîndu-se. 

— Ei nu, că doar nu vrei să mă tai?! zimbi Iulia, care se 
apropiase pe furiş ca o pisică. Aşa de tare te-am speriat? 

— Fără să-mi dau seama! se ruşină tînărul. De fapt aş 
fi putut să ştiu că numai o zină poate pluti, fără să 
păşească pe pămînt. 

— Nu-ţi şade bine cînd vorbeşti astfel! îl dojeni fata. Fă 
aşa cum ţi-e felul şi nu spune vorbe mari, că nu-ţi stă-n 
fire, doar eşti oştean! Te-am văzut singur şi îngîndurat şi 
m-am gindit a-ți ţine tovărăşie. Poate îmi vei povesti din 
faptele vitejeşti pe care le-ai făcut, de bună-seamă. Mult 
mi-ar fi plăcut să fi fost şi eu fecior şi să încrucişez spada 
cu duşmanii. 

— N-am făcut nimic mai mult decit alții. Cît despre 
vrăjmaşi, aceştia nu totdeauna scot sabia, ci de multe ori 
folosesc otrava, cum au vrut şi raguzanii aceia... 

— Care?! 

Marcu îi poveşti pe-ndelete, mai cu seamă despre 
păcăleala trasă de nana Floarea. 

— Stăpînul meu credea... 

— Eşti plătit de el? 

— Deocamdată nu, dar am încuviințat să intru în 
slujba domniei. 

— Dar el nu-i domn! 

— Va fi! 

— În Ardeal? 

— Peste tot! Şi în Ardeal şi în Moldova şi în Muntenia. 

— Doar n-are de gînd să se fițiie de colo-colo?! 

— Nu văd cum aş putea să-ți spun, zise el cam fisticit. 
Dar de se va împlini visul nostru, putea-voi şi eu să mă 
aşez, ca tot gospodarul la casa lui. 

— Te aşteaptă vreo drăguță? întrebă Iulia cu inima la 
gură. 

— Nu prea a fost vreme să se uite fetele la mine, că m- 

am sumețit să vintur lumea şi a mă face căpitan 
domnesc. Dar în cele din urmă tot în cimitirul din sat or 
să-mi zacă ciolanele. 

— Mai va pînă atunci! De moarte nu-i bine nici să 
pomeneşti măcar, fiindcă te poate auzi şi pe dată ţi se 
înfăţişează. Cel puţin aşa se spune pe la noi. 

— Adică pe unde, dacă mi-i slobod a şti? 

— Pe valea Murăşului, la Mikeslaka. Avem şi noi un 
cimitir, năpădit de crucile olahilor, care sînt tare vechi, 
însă cum eu încă nu m-am gîndit la hodina cea veşnică, 
aşa va mai rămîne îndelungată vreme. Dar... zău că ne- 
am prostit! Vorbim de cimitire, în loc de lună şi de stele, 
cum s-ar potrivi unor tineri ca noi.. 

— Chiar! făcu Marcu apucind-o de mină. Hai să 
mergem la Murăş, să-i auzim cîntarea la culcatul 
păsărelelor şi să ascultăm şoapta pămîntului. 

Fata se împotrivi dar nu îndeajuns, căci nu ştia de 
face bine ori nu. În urma lor, întorcîndu-se din tabără, 
Grazziani aruncă o privire plină de-nţeles şi socoti că ar fi 
vreme să se ocupe şi de frumoasa lui tovarăşă de drum. 
Ciocăni la uşă şi, fără să mai aştepte răspunsul, 
pătrunse. 

— Nu intra! ţipă Agnes acoperindu-şi sinii cu o cămaşă 
pe care o găsise alături. Credeam că-i lulia, adăugă ea 
liniştindu-se. 

— Nu ştiam că prietena ta bate-n uşă cînd intră la tine. 
Oricum, am avut noroc. 

— Fă bine şi ieşi îndată, dacă nu vrei să strig după 
ajutor. Aşa se poartă gentilomii? Mai spuneai că nu eşti 
păgin... 

— Turcii sînt destul de cinstiţi, cînd le place o femeie i- 

215 


o spun pe față şi dacă-i ţine punga o cumpără. 

— Te pomeneşti că vrei să faci la fel? 

— Dacă trebuie plătesc oricît, fiindcă n-am unde 
dormi. 

Înaintă un pas şi o cuprinse pe contesă de încheietură 
silind-o să lase cămaşa. Ea scoase un strigăt scurt şi vru 
să-şi acopere sînii rotunzi cu mîinile, simțind cum o 
ardeau privirile „turcului”. 

— De nu pleci pe dată, chem ajutor! scînci ea, chipurile 
să-l alunge, dar cam fără vlagă. 

— Numai eu sînt în măsură să te ajut! 

— Eşti un hain! Mă doare... dă-mi drumul la mină! 

Îi slobozi mîna dar îi cuprinse umerii şi o sărută 
pătimaş. Simţea vigoarea sînilor proptindu-i pieptul şi 
inima începu să-i zvicnească năvalnic. 

— Lasă-mă, giînguri Agnes înlănțuindu-l pe după git, că 
poate veni Iulia. Altă dată! făgădui ea cu blindeţe. 

— La noapte! 

— Dar Iulia? 

— O trimitem cu Marcu. 

— Doamne fereşte! Ea n-a cunoscut bărbat! Ce-ţi trece 
prin cap? 

— Dar tu?! 

— Nesuferitule! Am să vin eu la tine, după ce s-o culca 
lulia, dar să fii singur! Pe ea însă te rog s-o laşi în pace! 
Bine?... Hai, fii cuminte şi te du! 

Nu se răbdă să n-o mai sărute o dată, dar şi cu voia ei. 
Ispitit de freamătul trupului înfierbiîntat al femeii, se 
plecă şi muşcă setos ca dintr-un măr. Un țipăt scurt fu 
răspunsul contesei, care-l împinse eu putere. 


— Eşti nebun... Ti-am spus doar că mă doare! 
216 


Sălbaticule! Pleacă pe dată, să nu te mai văd! 

— Să ştii că mă-ntorc... 

— Am zis că vin eu la tine! 

— De nu, o să vin eu! Aşa să ştii! 

Rămasă singură, Agnes îşi făcu socotelile în mare 
grabă. Nu putea spune că „turcul” nu i-ar fi fost pe plac, 
dar nici vreo altă cale pentru a dobindi scrisoarea dorită 
nu era cu putinţă. Aveau să rămînă împreună peste 
noapte şi după ce el va adormi îi va scotoci bine 
veşmintele pînă va găsi răvaşul, iar în zori îşi va lua 
tălpăşiţa. 

Caleaşca ei fusese adăpostită la vecinul de peste drum, 
aşa că nu-i fu greu să facă semn unui surugiu, care i se 
înfățişă pe dată. 

— Grijeşte că miine în zori, în cea mai mare taină, 
fugim! 

— Prea-bine, luminăţia-ta! răspunse acesta şi plecă 
numaidecit. 

Agnes începu să se „facă frumoasă”, deşi mai trebuia 
s-o aştepte pe Iulia înainte de a se duce la vecinul ei, însă 
aceasta se cam lăsa aşteptată. Cînd în cele din urmă se 
ivi, îmbujorată şi fericită, contesa o luă de-a dreptul: 

— Să te culci îmbrăcată, întrucît nădăjduiesc să putem 
pleca pe la miezul nopţii. 

— Numai noi?! 

— Doar nă-i fi vrind să-i mai tirîm şi pe ei la Deva? 

— Dar are să cadă bănuiala pe noi, dacă ne furişăm 
noaptea... 

— Şi ce-ţi pasă? N-o să-ţi mai vezi drăguţțul?... Nu-i 
bai! Pînă să te măriţi, capeţi tu altul! 

— Şi dacă mie-mi place Marcu şi vreau să rămîn cu el? 

— Aş zice că te-ai trăsnit la cap şi că va trebui să te 
duc cu mine chiar şi legată. Doar nu vei vrea să ajungi 
țiitoarea unui oştean vîntură-lume?! 

— De ce nu soaţă? 

— Asta-i prea de tot! Tu nu-ţi dai seama? Îndată ce vor 
afla că am apucat scrisoarea şi că noi am fost iscoadele 
se vor purta cu tine cum or pofti. Nu mă-ndoiesc, fiindcă 
eu n-am să fiu de față, că te vor batjocori pînă şi oştenii, 
căută s-o înspăimînte Agnes. Bagă-ţi minţile în cap şi fii 
gata! Lasă, că dragostea trece. 

Tulia se întristă, fiindcă petrecînd seara cu oşteanul se 
îndrăgostise de-a binelea, hotărîndu-se în sine să se 
mărite cu el, după ce se va fi sfirşit călătoria. De-o fi să se 
aleagă Gaşpar domn, bine, de nu, se va duce cu Marcu la 
Borlova ori îl va lua cu sine la Mikeslaka. Abia acum îşi 
dădea seama cît era de legată de Agnes şi că n-ar fi fost în 
stare să facă nimic fără îngăduința acesteia. Pentru întiia 
dată o cuprinse ciuda pe prietena ei. O sărută, totuşi, 
cînd aceasta plecă la Gaşpar, dorindu-i noroc, după care 
simţi nevoia să iasă la aer, căci altfel ar fi izbucnit în 
plins. 

Se scursese cităva vreme de la cel dintii cîntat al 
cocoşilor şi în tot satul nu se zărea țipenie de om. Se 
gîndi la Agnes, şi un fior îi străbătu trupul. Scînci 
nemulțumită şi vru să se ducă la culcare, cînd auzi lingă 
ea vocea şoptită a lui Marcu: 

— Nu cumva plingi? şi o cuprinse pe după umeri. Cine 
te-a necăjit? 

— Soarta mea cea blestemată! hohoti ea rezemîndu-şi 
capul de pieptul tînărului. 

— Atunci plingi şi descarcă-ţi obida! o îmbie duios, de 

parcă ar fi alintat o fetiță. 

Rămaseră aşa o vreme, pînă cînd plinsul fetei se 
prefăcu într-un suspin fără lacrimi, dar nici unul, nici 
altul nu se gindeau să se despartă. Ea, simţindu-i bătăile 
inimii, îşi lipi urechea ca să audă mai bine, în vreme ce el 
o mingîia pe creştet, aplecîndu-şi din cînd în cînd buzele 
de părul ei bălai şi mătăsos. 

Luna începuse să se ridice pe după şura cea mare a 
lui badea Vădăsan, privind şăgalnic peste satul adormit. 
Uneori se auzea lătratul unui dine, iar de undeva, de 
peste Mureş, o jigodie urla morţiu. 

— Ce frumoasă-i luna! şopti Iulia întorcîndu-şi capul, 
dar rămînîind la pieptul tinărului. Are să ne dea de gol că 
stăm aici, zise zimbind la gîndul ce-i venise. Mai bine să 
intrăm! 

— Nu se cade să vin şi eu, se împotrivi Marcu. Ce are 
să zică lumea? 

— Zică ce-o vrea! Doar n-o să rămii pe tirnaţ toată 
noaptea”? 

Nu voia să se atingă de ea mai înainte de cununie, 
cum îi şedea bine unei fete cuminţi. Deodată însă îi veni 
în minte răvaşul găsit asupra străinului la Timişoara. 
Păşi în odaie şi scoțindu-l de la briu i-l întinse. 

— Te-oi ruga să-mi spui şi mie ce scrie aici. 

— Acum, pe întuneric?! 

— Aprind opaițul! se repezi el bucuros, scoţind 
amnarul. 

Tulia rămase cam descumpănită văzînd că Marcu este 
atit de reţinut, dar cînd îl văzu cît era de fisticit şi ruşinat 
îi veni inima la loc. 

— Bine, hai să vedem! zise ea apucindu-l de mînă şi 

trăgindu-l spre lumina opaițului. Oare nu-i tot aceea 
scăpată de Agnes în foc? 

— E alta. Şi ştii că eu nu pot citi ungureşte. 

— la să vedem amindoi! Uite, citeşte cu mine: 
Contesa... e o vi... peră... Czo... bor... Vai de mine! Ce-am 
făcut? zise ducindu-şi mîna la gură. 

— M-ai învăţat să citesc! 

— Nu, nu se poate! De unde-l ai? E vorba de Agnes? 

— Socot că da. 

— Gaşpar ştie? 

— Bănuieşte ceva. 

— Nu care cumva să-i spui, că deşi nu-i decît o 
momeală răuvoitoare ne poți face un mare rău, pînă să se 
afle adevărul. 

Marcu o privi neştiind ce să creadă. Nu-i plăcea 
neliniştea fetei, dar era aşa de frumoasă încît uită pe dată 
bănuiala. „Poate ca Iulia să nu fie amestecată, fiindcă nu 
pomenea decît de cealaltă” îşi zise şi simţind-o lipită de 
trupul său îl trecu un fior. 

— Te iubesc! Să n-ai nicio teamă, urmă el, că n-am să-i 
spun lui Gaşpar! Cît despre mine, oricum, eu tot te-aş 
îndrăgi. Vrei să fii soața mea? 

Nicio clipă n-ar mai fi stat pe ginduri lulia, dar îşi 
aminti de spusele lui Agnes şi simţi un nod în gît. 

— De ce atita zor? Nici nu mă cunoşti îndeajuns! Hai 
să ne mai gîndim, chiar pe întuneric, ştii doar că noaptea 
e un sfetnic bun, cum spune zicala, iar mîine vom vedea. 

ŞI în vreme ce tinerii îşi mărturiseau dragostea, fiecare 
în felul său, dincolo mrejele iubirii s-au împletit cu mult 
mai lesne. Îmbrăţişările au început de cum a pătruns 


contesa în întunecimea odăii, fiindcă morlacul era o fire 

îndrăzneață şi mai puţin încrezător în dragostea 
muierească, aşa că nu vru să-şi mai piardă vremea cu 
dulcegării. La rindul ei, nici contesa nu i se împotrivi, căci 
venise cu un ţel anume şi ar fi vrut să isprăvească totul 
pînă către miezul nopţii, ca să poată fugi în voie. Tineri 
amindoi, se iubiră cu patimă, uitind pentru o clipă că nu 
se îndrăgeau din suflet. Fiecare avea gîndurile lui, dar 
înlănțuirea trupească îi înfierbîntase în aşa măsură, încît 
mai-mai să se lase furați de această joacă de-a dragostea. 

Arătindu-se ostenită, Agnes îi înlănțui grumazul cu 
braţele ei albe şi, sărutindu-i ochii, şopti: 

— Acum e vremea să ne mai şi odihnim, că pînă la 
Buda mai e cale lungă şi multă vreme vom fi împreună. 

— Cine ştie cînd te mai prind în braţe? Tare ştii să te 
strecori, diavolițo, dar ce-i în mînă nu-i minciună, vorba 
zicalei, adăugă el şi o acoperi cu un nou val de sărutări. 

În cele din urmă, osteneala păru a-i cuprinde pe 
amîndoi, lăsîndu-se legănați pe aripile visului. Ori cel 
puţin aşa se părea. De la o vreme, Agnes deschise ochii şi 
cercetă încăperea. Se foi în pat, vrind să scape de 
îmbrăţişarea bărbatului care dormea fără grijă. Apoi se 
ridică şi se îndreptă tiptil spre lavita unde zăceau 
veșmintele turceşti. Scotoci zorit peste tot, dar nu izbuti 
să găsească ceea ce căuta. 

— Nu acolo, că n-am bani la mine! se auzi vocea 
batjocoritoare a celui ce se prefăcuse că doarme. Miine 
dimineață am să poruncesc lui Kerim să-ți dea o pungă, 
sau două, după cît ţi-i preţul ori cît pofteşti, fiindcă eu 
am fost mulțumit! 

Agnes simți că se învirte odaia cu ea, dar mai cu 


seamă din pricina vorbelor nesăbuite ale morlacului. O 

socotea drept una care se vinde pe bani? O tirfă?... Era 
prea mult pentru mindria ei! Zări pumnalul printre 
veșmintele răvăşite şi înşfăcindu-l se repezi cu putere 
nebănuită asupra lui. 

— Ehe! Ia te uită! Vrei să mă şi ucizi, iubito? Asta va să 
însemne că nu ţi-am plăcut, nu-i aşa? rinji el ca s-o 
înfurie şi mai tare, în vreme ce îi prinse mîna ca într-un 
cleşte, stringind-o cu putere. 

— Dă-mi drumul! Mă doare! Barbarule, aşa ştii să te 
porţi cu o femeie? 

— Ce-i drept, nu prea am habar! Ca dovadă că nu ți- 
am dat plata mai înainte, o batjocori el. De altfel nici n- 
am poftă să mă las înțepat de tine, ci mai curind te 
poftesc să te aşezi cumințică şi să-ți depeni povestea, ca 
să aflu cine eşti şi ce pofteşti. 

— Ciine! Cu mina mea am să te ucid! şuieră ea 
privindu-l cu văpăi de ură. 

— Prea-bine! Dar din a cui poruncă şi pentru ce? Dacă 
nu eşti o tirfă oarecare, atunci stăpinul tău nu şi-a găsit 
sluga cea mai nimerită să facă moarte de om. Hai, 
vorbeşte! 

O strînse şi mai tare de mînă pînă ce scăpă pumnalul, 
scoţind un strigăt scurt de durere. 

— N-auzi că mă doare? Dă-mi drumul! se zbătu ea. 

— Fie! Dar să ştii că n-o să scapi pînă n-ai să 
mărturiseşti cine te-a trimis: Bethlen, ori dogele? 

— N-am nimic de spus! Căutam rochia mea, dar pe 
întuneric... 

— Ai dat de pumnalul meu! Iar fiindcă tot mi l-ai adus, 
ce-ai zice dacă ţi-aş cresta puţin frumosul tău obraz? 


— Ai fi în stare! se înfioră contesa. 
222 


— Dacă mă sileşti! Hai, mai bine, spune drept ce-ai 
căutat şi cine te-a pus s-o faci? Ai cuvîntul meu de cinste 
că te las să pleci unde ţi-i voia, de nu... 

— De nu? 

— Te dau pe mîna spahiilor, pînă la ziuă. Măcar că 
dorm acuma, nu le-ar părea rău după somn. 

— Ticăloşiile! 

— Ei, ce faci? Nu mărturiseşti? urmă el fără s-o bage în 
seamă. 

— Ţi-am spus că n-am vrut să fur nimic şi nici să te 
ucid, dar acuma tare aş vrea! Te urăsc, te urăsc din tot 
sufletul! 

— Vai de mine, atita ură, după prea multă dragoste, 
chiar că nu mai pricep! Să te ajut eu? 

— N-am trebuinţă! 

— Se-nţelege, dar, ca să-ţi vie mai lesne, s-o luăm mai 
de la coadă: Tu ai pus otrava în sticla raguzanului? 

— Nu ştiu nimic! 

— Să zicem! Dar pe baronul Czobor, de ce m-ai sfătuit 
să-l omor? Nu sînteți prieteni? Răvaşul te dădea de gol şi 
pentru aceea ai vrut să-l arzi? Descarcă-ţi sufletul, că de 
nu... spahiii! 

— N-ai s-o faci! se repezi contesa şi cu mîna slobodă 
apucă un ulcior care-i venea la îndemină, vrind să-l 
pocnească în cap. 

— Mai curînd bea, să te răcoreşti, că îndărătnicia ta 
mă  sileşte să fac ce-am făgăduit. Ori crestătura 
obrazului, ori călăreții! Şi să mai ştii că aceştia nu 
obişnuiesc să plătească femeile cu care se culcă 
vremelnic. 


Agnes izbucni în plins. Se ţinuse tare pînă atunci, dar 

umilirea era prea mare. 

— Mai bine ucide-mă pe dată, fiară ce eşti! Nimeni pînă 
acum nu m-a batjocorit ca tine şi n-am să te iert cîte zile 
voi mai avea! 

— Dacă vei mai avea! Să vorbim ca doi duşmani, dar 
cinstit. Ai pierdut jocul şi trebuie să plăteşti. Altă dată 
roata norocului poate se va întoarce şi la tine, dar pină 
atunci n-are rost să te încăpăţinezi să faci pe nevinovata 
cu mine! Nici nu-ți cer mare lucru: să-mi spui care dintre 
cei doi vrăjmaşi ai mei te-au trimis? Vreau un da sau nu! 
Bethlen? 

— Nu! 

— Atunci dogele! Am înţeles. Ai văzut ce uşor ţi-ai 
scăpat viaţa şi virtutea? Mai mult, chiar am să-ţi fiu de 
folos: fiindcă trimit la Veneţia pe cineva, are să te 
însoțească pînă la picioarele leului lui San Marco. 

— Dar eu nu vreau să plec într-acolo! se împotrivi 
Agnes, ştergindu-şi lacrimile. 

— Pe urmă vei face ce vrei, dar după ce ai să le spui 
senioriilor-lor să nu se mai amestece în viața mea. Cine 
ştie, poate că într-o zi ne vom plimba amindoi în vreo 
gondolă, amitindu-ne de frumuseţea acestei nopți. Adio 
doamnă contesă Agnes, ori cum te va fi chemînd de fapt! 

Lăsiînd-o slobodă, Grazziani se îmbrăcă şi ieşi din 
odaie, după care se duse la uşa unde bănuia că se afla 
Marcu şi ciocăni uşor. 

— Cine-i? Ce s-a întîmplat? 

— Îmi pare rău, dar a sosit ceasul plecării! 

— Aşa de curind?! 

— O veche zicală spune că cine se scoală de dimineață 

din cite am aflat contesa poruncise caleaşca pentru 
miezul nopții. 

— Nu cumva vor să plece?! 

— Ba da! Pînă la Veneţia au cale lungă. 

— Ce să caute acolo? Nu spuneau de Buda? 

— Nu mai e nevoie, că Agnes a mea s-a dat de gol. A ta 
nu ţi-a spus nimic, ori n-a avut cînd? zimbi cu înţeles 
morlacul. Le trimitem acasă, cu amintiri ce cred să le fi 
fost pe plac, rise el de-a binelea. 

— Şi Iulia?! cuteză să întrebe Marcu. 

— Uite că n-am aflat ce amestec are, dar fiindcă au 
venit împreună aşa vor şi pleca. Hai, că nu ştiu de ce 
zăboveşte contesa. 

Marcu intră din nou în odaie şi cînd Iulia sări să-l 
îmbrăţişeze, izbucnind în plins, pricepu că cele două erau 
înțelese şi că nimic n-avea s-o mai ţină lingă el. 

— Eu te iubesc, Marcule! Am să mă mărit cu tine, dacă 
mă mai vrei, ţi-o jur! Ne vom mai întilni, cît de curînd, 
făgăduiesc! 

El o îmbrăţişă oftînd, apoi se îmbrăcă în grabă şi după 
încă o sărutare pătimaşă aproape că fugi din braţele ei. 

Îl găsi pe Grazziani în uliţă, lingă caleaşca contesei, 
aşteptind să vină fetele, şi aducindu-şi aminte de răvaşul 
tălmăcit de Iulia îi spuse: 

— Măria-ta, pe hiîrtiuţa aceea scrie: „contesa e o 
viperă”, dar nu pomeneşte şi de Iulia. 

— Acuma ştiu, Marcule, că-i o straşnică muiere. Vipera 
e cu venin şi fără niciun simțămiînt, cîtă vreme Agnes... 
mă urăşte din tot sufletul, după cum m-a iubit, pentru o 
clipă, ca nimeni alta. O viperă n-ar fi în stare de aşa-ceva! 

— Şi-i musai să plece? 

— Altă cale nu-i. 

Trezindu-se din somn şi gazdele, ba chiar şi vecinii 
mai apropiaţi, ulița se umplu de larma cîinilor. Doamnele 
se iviră şi fără să scoată o vorbă se urcară în caleaşcă, iar 
vizitii dădură bice, apucind calea întoarsă către Arad. 

— Tu, muiere, se nedumeri Vădăsan. D-apăi nu dintr- 
acolo or venit?! 

Nana Floarea ridică din umeri a neştiință. De cîtăva 
vreme numai ciudăţțenii se petrecuseră la casa ei. N-avea 
de unde şti că la porunca lui Grazziani fetele aveau să fie 
duse în tabăra turcilor şi mai apoi să apuce drumul 
Serbiei. 

— Marcule, ţine-te după ele să n-apuce cumva în altă 
parte. Şi de-o fi trebuinţă, păleşte surugiii şi ia tu 
hăţurile. Te ajung din urmă. 

Tînărul îndrăgostit dădu pinteni, căci în sufletul lui 
nădăjduia să mai zărească barem o frîntură de ceas pe 
aleasa inimii lui. Le ajunse chiar la ieşirea din sat, unde 
ar fi trebuit s-o apuce către dreapta spre a trece vadul 
Mureşului ca să ajungă în tabără. Deodată însă pocnetele 
de bici îndemnară caii la un galop nebunesc şi caleaşca 
săltind de pe o roată pe alta se îndepărtă din calea lui. 

Ar fi putut să-i ajungă şi să îndeplinească porunca, 
însă ceva îl ţintui pe loc. Lăsă calul să meargă la pas, 
pînă cînd acesta se opri de la sine şi atunci descălecă şi 
apucă diîrlogii. Aşa îl ajunse Grazaiani din urmă. 

— I-am scăpat! dădu el neputincios din umeri. 

— Am bănuit că la Deva ori la Bălgrad aveau să plece, 
şi nu către Veneţia. Acolo se află stăpînul lor şi pentru 
aceea te-am lăsat singur cu ele, ca să-ți dai singur 

— Cuuum?! Măria-ta ai ştiut că am să le fac scăpate”! 

— Vezi-bine! Aşa s-au dat de gol, că altminteri n-aş fi 
scos de la ea, decit prin cazne şi nu m-ar fi răbdat inima 
să zdrobesc minunatul trup ce m-a desfătat. Aşa sînt eu. 

Lui Marcu îi apărură două bobiţe de rouă în colțul 
ochilor, dar Grazziani îl bătu pe umăr. 

— Dacă au apucat calea Ardealului, avem să ne mai 
întilnim, poate chiar la Bălgrad. Şi le voi lua în slujba 
domniei, cînd eu voi fi stăpinul. Capul sus, frate, că de te 
iubeşte nu te uită, iar de nu... alta! 

O rază de soare străbătu sufletul îndrăgostitului, 
gîndindu-se că de la Arad la Deva nu era decit o palmă de 
loc şi aveau să ajungă nevătămate. Îşi dădu seama că şi 
Gaşpar ar fi poftit acelaşi lucru şi răsuflă uşurat. Aveau 
să se mai întilnească! 

Rămase o vreme cu ochii pironiţi la drumul pe care 
dispăruse caleaşca în zare, că începuse a se lumina de 
ziuă, iar cînd se întoarse, i se păru a vedea o mogildeață 
pe malul apei, dosindu-se într-un lăstăriş. De partea 
cealaltă era un cring şi crezu că poate fi vreun iepure ori 
vulpe. Îi spuse şi lui Grazziani, însă acesta dădu din 
umeri. 

— Le va fi vremea, că uite, acuşi răsare soarele. 

Privi spre pădurice şi iarăşi i se păru că vede nişte 
umbre, dar cu mult mai mari, ce nu puteau fi decît 
călăreți. 

— Ţi se năzare, Marcule, din pricina oboselii. Aşa-i în 
zori, după o noapte nedormită, tot felul de năluci te 
împresoară. De vrei, dă o fugă şi vezi, că nu-i departe, eu 
vin în urma ta. 


Oşteanul nu aşteptă să i se spună a doua oară, căci se 

cam înfricoşase să nu fi fost vorba de ceva prigonitori pe 
urmele fetelor. Dădu ocol crîngului, dar nu găsi pe 
nimeni, vădindu-se că spaima îi fusese degeaba. Se 
întoarse deci pe acelaşi drum, spre a-l întimpina pe 
Gaşpar, care venea fără grabă în urma lui, la o bună 
bucată de loc. Deodată însă zări, în spatele acestuia, 
furişindu-se patru călăreți cu săbiile în vint. Acesta 
mergea nepăsător, părind a nu-şi da seama de primejdia 
ce-l păştea şi Marcu începu a răcni: 

— Măria-taaa! Uită-te înapoi! 

Degeaba. Nu-i mai rămînea alta de făcut decit să se 
avinte în galop spre a-i sări în sprijin. Din păcate erau 
prea departe unul de altul şi vrăjmaşii se apropiaseră 
simţitor. Cel din fruntea călăreților necunoscuţi ajunsese 
atît de aproape încît se repezi să-l pocnească pe Grazziani 
pe la spate. Marcu închise ochii, spre a nu-i vedea capul 
rostogolindu-se în țărină, în vreme ce morlacul părea a 
nu şti ce-l aşteaptă. 


ÎNCLEȘMARE ŞI RUŞINE 


— OARE SĂ FI FOST MÎNIA ce te-a cuprins văzînd 
batjocorirea mea, ori ai vrut să-i închizi gura pe vecie? 
întrebă Iskender-paşa pe rob, care se uita înspăimiîntat la 
el. Te-a învinovăţit drept răzbunare, sau... poate chiar tu 
să fi scris asta? 

Kuciuk dădu din cap că nu, şi se ghemui de tot la 
pămint. 

— Ar fi bine să fie precum spui. Să vie dragomanul! 

bătu el din palme, în vreme ce înjunghiatul se mai zbătea 
în spasmele morții. 

La semnul paşei, cîțiva slujitori tiriră leşul în afara 
cortului şi se grăbiră să şteargă sîngele, tocmai cînd se ivi 
şi Selim-gealatul, însoțit de calfele lui. Iskender-paşa 
începu a se mişca de la un cap la altul al cortului, cu 
mîinile la spate, cum îi era în obicei cînd se înfuria. 

— Eu sînt Yunus, nevrednicul rob al măriei-tale! se 
ploconi tălmaciul. 

— Poţi citi ce scrie aici? îl întrebă Iskender-paşa. 

— E cu singe, se înfioră Yunus. 

— Asta văd şi eu, dar ce spune? 

— ... prinde olăcaru... că are scrisori de hainie... este 
omul ce coboară de pe o corabie. E în venețiană, se fuduli 
dragomanul. 

— Dar cine o trimite? 

— Iscălitura e mai sucită, îngăimă Yunus, uitindu-se la 
ea. Parcă să zic: teo... bal... di, sau do, ori cam aşa ceva. 

Paşa nu-l mai băgă în seamă, ci se întoarse către 
Kuciuk: 

— Saltă-ţi mînecile! îl luă el pe neaşteptate. Pe vremuri 
ăsta era numele tău de ghiaur şi mai spui că nu tu ai 
scris?! 

Tremurind din toate mădularele, Kuciuk îi îndeplini eu 
greu porunca. Crestătura se vedea încă bine. 

— Am găsit cerneala! rînji paşa înmuindu-şi glasul. 

În vocea seraskerului se simţea chiar oarecare 
miîhnire, în vreme ce nefericitul Kuciuk tremura ca varga, 
neştiind ce-l aşteaptă. 

— Să nu te temi, prietene, n-ai să mori! Tu eşti dovada 
vie a nestatorniciei omeneşti şi ai să rămii în preajma 

mea ca şi pînă acum, ba chiar şi cu mai multe daruri de 
la mine. Dar, ca să nu mai păcătuieşti în viitor, în legea 
voastră necredincioasă este şi o povaţă bună: mădularul 
putred trebuie înlărturat! Sau cam aşa, nu? Selim! Taie-i 
mîna dreapta! 

De nu l-ar fi cuprins calfele călăului în braţe, Kuciuk 
s-ar fi prăbuşit. Avea s-o facă mai pe urmă, căci gealatul, 
cu o lovitură de secure, îi zbură mîna osîndită. Singele 
începu a-i gilgii, primejduindu-i viaţa. 

— Dați mina la cîini şi oblojiți-i ciotul! porunci 
seraskerul. 

Calfele se repeziră pe dată, legară strîns locul 
singerării şi-l unseră cu păcură, apoi îl ridicară de la 
pămînt şi cu mare greutate schilodul deschise ochii, 
scoțind din gitlej nişte scincete de care nu-ţi puteai da 
seama dacă erau de durere ori de obidă. Îl traseră să-l 
scoată din cort, dar Iskender-paşa le făcu semn să se 
oprească şi luîndu-şi de la gît lanţul greu de aur îl puse 
pe după grumazul lui Kuciuk. 

— De acum încolo n-ai să te mai haineşti, bunul meu 
slujitor, decît numai dacă înveţi a scrie şi cu stinga. Nu 
uita însă că şi aceea poate fi retezată, după care vine 
rindul picioarelor. Capul însă... niciodată! 

O săptămînă mai tirziu, cu toţii uitaseră nefericita 
întîmplare, în vreme ce oştirea străbătuse în pas silit o 
cale lungă, pînă să ajungă în Țara de Sus a Moldovei 
tocmai în valea Sienei, din ţinutul Hirlăului. Acolo 
izbutise oastea lui lIskender-paşa să dea de urma 
voievodului Alexandru Movilă, care se afla în tabără 
împreună cu cumnațţii săi Potoţki şi Koreţki şi se înţelege 
că şi cu Elisabeta-doamna, văduva răposatului Ieremia- 

vodă Movilă, mama tinărului domn al Moldovei. 

Stăvilindu-se apele Sicnei şi ale pîrîului Ursoaia ce se 
varsă în ea, a luat ființă un iaz mult alungit care trebuia 
să fi fost tare bogat în peşte. În oglinda iazului se 
răsfrîngeau umbrele căsuțelor vechii aşezări moldoveneşti 
Drăcşani, stind parcă de strajă la marginea codrilor ce 
împădureau dealurile de jur împrejur, în afară de acela 
dinspre răsărit. Singurul drumeag venea de la Copălău şi 
ducea la Suliţa, ținînd malul apei, dar nefiind cercetat de 
chervanele neguţătorilor de lungă vreme părea lăsat în 
părăsire. Nici urmele de roată ori de copită ale boilor 
înjugaţi la carele de povară nu se desluşeau din colb, 
măcar că trecuseră de vreo două zile o mulțime de 
oameni şi vite. Era o vreme secetoasă în miez de vară, 
prin cea de-a treia zi de gustar, văleat 7124 de la facerea 
lumii, cu arşiță mare şi fără pic de nor pe cer. Către 
seară, broaştele bălții cereau cu desperare un strop de 
ploaie, dar se pare că tăriile cerului nu ţineau seamă de 
lăcomia lor, socotind că le era îndeajunsă apa iazului. 

În partea de miazănoapte a satului poposise, de vreo 
cîteva zile, oastea măriei-sale şi a prietenilor lehi, fiindcă 
se zvonise prin iscoade că seraskerul de Silistra era prea 
aproape pe urmele ei, ba încă şi nohaii se urniseră către 
Tara de Sus a Moldovei. Măcar că Elisabeta-doamna, 
căpetenia de drept a tuturora, poftise să nu zăbovească 
pînă nu s-or vedea după zidurile întărite ale Hotinului, 
pan Koreţki poruncise popasul şi întărirea taberei. Vitele 
şi oamenii erau prea osteniţi, flămînzi şi însetaţi şi apoi, 
loc mai bun de apărare ca la Drăcşani cu greu ar mai fi 
putut găsi în cale. 


Carele fuseseră legate unul de altul formind un 

adevărat stăvilar pentru călărimea duşmană, avind de o 
margine balta şi de alta poalele dealului. De la adăpostul 
lor, muşchetarii valoni ori grenadirii nemți ar fi putut 
împroşca moartea în rindul celor care ar fi cutezat să se 
apropie. De altfel strimtimea locului nu îngăduia nicio 
mişcare ca lumea pentru călăreţii turci, făcîndu-i pradă 
uşoară pentru sulițele husarilor lehi care puteau să-i 
atace pe la spate, pe drumeagul de la Copălău. Pe partea 
dinspre Suliţa fuseseră puşi moldovenii sub porunca 
dumnealui vel-hațmanului Bucioc, cam puţintei şi fără 
chef de luptă, întrucît erau strinşi cu arcanul de pe 
moşiile boierilor ce țineau cu Movileştii. Aveau numai 
furci şi topoare, doar pe ici pe colo se mai zărea şi cite o 
ruginitură de sabie, rămasă de la vreun strămoş ce fusese 
cîndva răzeş. Călărimea moldoveană, rămasă abia în vreo 
două sute de oameni, era sub ascultarea dumnealui vel- 
armaşului  Nicoriţă, care-şi  legase soarta de a 
domnitorului şi nu-l părăsise ca mulți alții. Dar tăria 
întregii oştiri stătea în virtutea şi bărbăţia celor două mii 
de husari, spaima păgînilor, dosiți după dealul de către 
Copălău. Nu trebuia să se afle despre ei, căci menirea lor 
era să cadă ca trăsnetul în toiul încăierării din fața 
taberei. Nimeni nu se îndoia că păgiînii aveau să fugă 
îngroziți din faţa vitejilor şleahtici. 

În spatele taberei creştine se afla un pinten de deal 
taman potrivit pentru adăpostirea unui tun mai greu, 
care fusese urcat acolo cu multă osteneală, putînd scuipa 
ghiulele ucigătoare din oricare parte s-ar fi ivit vrăjmaşul. 
La poalele dimbului se ridicaseră corturile căpeteniilor 
oştirii şi chiar al măriei-sale, iar în mijloc era cel al 
doamnei Elisabeta. Anume se făcuse această rinduială ca 

să fie proteguită, dar şi pentru cinstea cea mare la care 
era îndreptățită. Un pilc de lefegii lehi se aţinea pentru a 
o străjui şi ziua şi noaptea, nelăsind pe nimeni să se 
apropie de cortul doamnei, dacă nu venea cu o slujbă 
anume. E drept că domnia avea şi oşteni secui, dar 
măria-sa Doamna poftise în jurul ei numai pe cei dragi 
inimii sale. 

Cît despre  polcurile căzăceşti ale căpitanului 
Kozlovski, nici vorbă a fi rinduite înăuntrul întăriturii, 
fiindcă, după datina lor, cazacii trebuiau să zburde în 
cîmpie şi mai cu seamă în întimpinarea tătarilor. Erau 
vecini şi se băteau de cînd s-au pomenit, ştiindu-şi unii 
altora felul şi obiceiul, aşa că fuseseră trimişi pe după 
dealul cel despădurit, spre a sta la pindă către soare- 
răsare. 

Aflind de rînduiala creştinilor, Iskender-paşa porunci 
să fie folosit singurul deal pe care nu se aflau ghiaurii, 
adică cel fără pădure, dar a săpat două băşti în care 
băgase vreo mie de ieniceri cu muschete, dintre cei mai 
aleşi, iar pe buza de pămînt înfipsese alemurile, spre a-şi 
da seama necredincioşii că luptau împotriva profetului 
însuşi, dacă s-ar fi încumetat pină în bătaia plumbilor 
otomani. Pămiîntul scos din săpături a fost bun de 
întăritură pentru cele opt tunuri pe care le cărase 
beylerbeyul încă de la Obluciţa. 

Cu amărăciune gindea paşa la vitejii oşteni de 
odinioară, copii de suflet ai lui Alah, care la poruncă s-ar 
fi aruncat şi în flăcările iadului, înfruntind cu dirzenie 
moartea în cele mai criîncene bătălii. lenicerii pe care-i 
avea acuma erau mai mult cu gindul la pradă, 


nedeosebindu-se în această privință de akîngii, pe care îi 

rinduise acum în fața tunurilor, cu porunca de a se trage 
în grabă, lăsindu-le să-şi arate gurile de foc. 
Dintotdeauna aceşti călăreţi erau cei mai sprinteni şi se 
luptau în frunte, căci beşliii lui Iskender-paşa erau mai 
greoi şi cam îmbătriîniți şi sătui de bătaie. 

Vreo două mii de ieniceri îşi săpaseră şanţuri în coasta 
dealului, putind izbi la nevoie şi în stinga şi în dreapta, 
iar spahiii, nădejdea izbinzii, aşteptau pe malul bălții de 
către sat, unde deschiderea văii era mai mare. Cealaltă 
parte a oştirii, care nici n-ar fi putut încăpea în valea 
Sicnei, a rămas pe după deal. Grosul îl formau yarmak-ul 
şi mulți yaya, zahereaua, neguţătorii, bivolii, catiîrii, 
cămilele şi tot ce era mai greu de urnit într-o luptă, fiind 
o pacoste în înfrîngere, dar care se dezlănțuia l-a 
biruință, jefuind cumplit. Şi cum Iskender-paşa nu 
suferise niciodată ruşinea pierderii unei bătălii, mulți îşi 
legaseră soarta de oastea lui. 

În miezul zilei, în tabăra turcească răsunară glasurile 
muezinilor, amintind credincioşilor vremea rugăciunii de 
amiază: Allah Acbar. Echhed en la illa ella Allah. Ecched 
en Mahomed Rasu Allah. Hai alla Elsalat. Hae alla 
Elfallah. Allah Acbar. La illa Allah... Tînguirile rugăciunii 
le aduceau în minte plaiurile de baştină şi-i întăreau 
întru virtute şi bărbăţie, în oricare colț al pămîntului s-ar 
fi luptat. La chemarea hogelui, cu toţii îşi întorceau faţa 
spre Mecca cea sfinta, fără să le fi păsat că duşmanul i-ar 
fi putut lovi pe la spate. La rîndul lor, creştinii ştiau că 
oricît de adînciți în rugăciune ar fi fost turcii, dacă se da 
năvală asupră-le, săreau cu toţii, lăsînd ruga pe altă 
dată, şi Alah îi ierta. Poate că de aceea şi pan Korețki a 
poruncit ca preoții creştini, aşijderea, să se roage celui 

preaînalt pentru izbîndă, avind răgaz dinspre turci. În 
acest fel, amindouă părțile ridicau rugi fierbinţi întru 
ajutorul cerului ca să se căsăpească unii pe alţii, în 
vreme ce dobitoacele de povară rumegau în voie, 
neputind pricepe de ce stăpînii lor se încăierau, cîtă 
vreme păşune se afla din belşug, mai cu seamă acuma, 
vara. 

Cortul beylerbeyului fusese ridicat pe costişa dealului, 
de unde ar fi putut vedea întregul cimp de bătaie, iar ceva 
mai la vale se aflau căpeteniile, cel mai apropiat fiind 
Bali-beg. Şi totuşi la serasker se putea pătrunde mai 
lesne decit la Elisabeta-doamna, iar aceasta o ştia şi 
iscoada care apăruse la Obluciţa, dînd vestea fugii curții 
moldoveneşti către Hotin. Vorbea bine limba profetului, 
dar se simțea a fi străin. Oricum, bostangiul de la 
intrarea în cort îl îngădui, după ce i se arătase un inel 
anume, şi astfel omul se ploconi în genunchi la picioarele 
marelui serasker. 

— Cortul cneaghinei e chiar la mijloc, înălțimea-ta, 
spuse el mai şoptit. Acolo unde se află tunul cel mare, la 
poalele lui! 

— Ai putea s-o prinzi vie? Cam cît aur, vrei? întrebă 
paşa. 

— Să zic aşa, cît cîntăresc eu, atit de trudnică treabă 
îmi porunceşti, luminăţia-ta, mai ales că... 

— Va să zică greutatea trupului tău? i-o reteză beyul, 
fără a-l lăsa să se mai tirguiască. Fie! 

Iscoada rămase cu gura căscată, crezînd că nu auzise 
bine. El spusese doar o vorbă, ca să arate cît de greu de 
înfăptuit ar fi prinderea Doamnei. 

— Treabă anevoioasă şi cu primejdie, înălțimea-ta, se 

tîngui iscoada, linguşindu-se. În jurul ei sînt toţi boierii 
moldoveni... 

— Şacali fricoşi! îi luă vorba din gură beylerbeyul. 
Cîndva, strămoşii lor vor fi fost nişte viteji, după cit se 
spune, dar cei de azi s-ar înghesui să-mi pupe tălpile şi 
mi-ar aduce-o pe stăpina lor legată-fedeleş dacă le-aş 
porunci-o. Îs la fel de lacomi ca şi tine! 

— Vezi, slăvite, că mai sînt şi cei doi gineri şi lefegiii 
nemți şi... 

— Cumva, nu te mulțumeşti cu ce ţi-am făgăduit? 

— Biruinţa şi zălogul de nepreţuit pe care-l aduc 
luminăţiei-tale nu se bucură de mai mare preţuire? 

— N-am zis ba, dar am socotit că plata e 
îndestulătoare, ori poate că... 

— De s-ar putea, cuteză iscoada, ziceam că... poate o 
dregătorie la curtea Moldovei... barem un postelnic, ori 
comis, pentru început... 

Seraskerul pricepu îndată şi văzindu-l într-atit de 
lacom mai că-i venea să poruncească să fie jupuit de viu, 
dar, cum se dovedise destul de iscusit pînă atunci, hotărî 
să-l mai rabde. 

— Dacă numai atita-i vorba, fie-ți după voie! De mă 
înşeli însă, nu scapi de mîna mea nici în gaură de şarpe! 

Jurîndu-se pe tot ce avea mai sfint, iscoada făgădui că 
avea s-o dea prinsă pe mîndra prinţesă moldovenească şi, 
sărutind papucii beyului, ieşi tirindu-se cu umilință. 
Beylerbeyul scuipă scirbit în locul unde îngenunchease 
nemernica iscoadă, dar pe dată se însenină şi un zimbet 
rău îi cutreieră obrazul. 

Dincolo, în tabăra creştină, după isprăvirea slujbei 
dumnezeieşti, un amărit de țăran moldovean, vorbind 

leşeşte, ceru să fie îngăduit la măria-sa Doamna. Un 
ostaş îl împinse cu halebarda, răstindu-se la el, dar omul 
nu se lăsă cu una cu două, ridicînd glasul, anume spre a 
fi auzit din cort. Pe neaşteptate se ivi însăşi doamna 
Elisabeta, lăsînd muţi de uimire pe oştenii ce se 
împotriviseră pînă atunci, căci falnica prințesă îl pofti pe 
ţăran s-o urmeze. 

— Măria-ta, s-au oprit în colțul dealului, spuse 
țăranul, care nu era altul decît iscoada din cortul lui 
Iskender-paşa. 

— Asta am aflat şi eu, pan Wakowski, aşa că nu-mi 
vesteşti mare lucru, răspunse Doamna cu destulă 
răceală. 

Era o femeie abia trecută de 40 de ani, dar în 
plinătatea farmecelor, cum nu s-ar fi putut lăuda nici 
altele mai tinere. Aerul trufaş pe care-l avea în orice 
împrejurare şi înfăţişarea ei de împărăteasă bizantină nu 
îngăduiau nimănui s-o înfrunte, nici măcar cu privirea. 
Întotdeauna se îmbrăca asemenea doamnelor de la curtea 
Cracoviei, iar brocartul şi horbota de Flandra arătau 
marea bogăţie şi gustul deosebit al frumoasei prințese. 
Deşi se afla în miez de vară, purta o rochie de mătase 
verde, încheiată pînă la gît cu bumbi de rubin şi cusută 
cu mărgăritare în meşteşugit arabesc în dreptul torsului. 
Chiar şi tichia de pe creştet, tivită cu fir de aur şi 
garnisită cu  nestemate, era din aceeaşi mătase, 
potrivindu-se de minune cu ochii ei de smarald şi cu 
întunecimea părului. 

— Ridică-te şi stai în jilt, pane! îl îmbie cu ceva mai 
multă blindeţe, văzînd că cel îngenuncheat nu cuteza să 


se mai salte. Vorbeşte tot ce ştii! 

— Slăvită stăpină, bănuiam că aţi aflat de oprirea 
păginului, dar nu ştiu dacă aţi fost vestită că nu-s mai 
mulți ca la vreo opt mii de oameni, mai mult akîngii şi 
pleavă, cu patru guri de foc rămase încă din vremea lui 
Sinan-paşa. 

— Bine, dar ienicerii... spahiii?! se miră doamna. 

— Oaste de adunătură, slăvită stăpînă. Ce-i mai de soi 
abia s-a urnit de la Obluciţa. 

— Nu cumva i-o fi luat Dumnezeu minţile lui Iskender, 
de mă înfruntă cu asemenea oşteni? 

— N-avea cum să ştie că va da peste vitejii noştri, el 
socotind că pînă la Kameniţa nu va întîmpina împotrivire. 

— Să nu ne izbească Galga-soltan, pe de lături, se 
îngrijoră principesa. 

— Nici nu s-au mişcat din Perekop, fiindcă au năvălit 
asupra lor nogaii. 

— Bine ar fi să fie precum spui, pan Wakowski, răsuflă 
ea uşurată. Dumnezeu să te răsplătească pentru veştile 
bune ce le aduseşi! Trufaşul turc are să fie zdrobit, prin 
vrerea celui de sus. Nu pricep, totuşi, cum de s-a avîntat 
cu atita uşurinţă în ţară străină, lăsînd oastea la 
Dunăre? 

— O fi vrut să-l sperie pe Bethlen, ca să-l facă să 
trimită zahareaua, că de nu, şi-ar fi trimis oamenii lui s-o 
ridice şi nu i-ar fi fost pe plac. 

— Apăi dacă-i aşa, zimbi Elisabeta-doamna, atunci 
numai cazacii lui pan Kozlowski sînt îndestui spre a-i 
pune pe goană pe nesăbuiții păgîni. 

— Chiar aşa nu, măria-ta, dar husarii de s-or repezi, 
nu-i mai prindem pe turci decit la vadul Dunării. 

Un suris fericit îi lumină fața, făcînd-o şi mai 

frumoasă. Se ridică, silindu-l şi pe leah să facă la fel, 
după cum era bunacuviinţă, dar îl împinse uşurel să se 
aşeze, căci îi plăcea să stea de vorbă cu supuşii ei 
privindu-i de sus. 

— Pe lingă răsplata ce ţi se cuvine din plin, dragă 
prietene, voi pune vorbă bună şi la vel-armaşul Nicoriţă 
să grăbească nunta cu fie-sa, căci de vrut ginere nu mai 
încape vorbă că te vrea. 

— Dar fata? 

— Are să se supună voinţei părinteşti, după datină. De 
fapt ar fi trebuit să sosească împreună cu mama ei la 
curtea domnească, dar plecarea noastră în pripă le va fi 
întors din cale. Cînd ne vom înapoia, după ce-l batem pe 
păgin, eu şi cu Vodă am să vă fiu naşă, precum i-am şi 
făgăduit boierului. 

— Măria-ta! îngenunche Wakowski, dînd să sărute 
poala prinţesei, dar aceasta se trase înapoi. 

— Scoală-te şi fii pe pace, fiindcă eu ţin la supuşii mei 
credincioşi. Ara trebuinţă între tigheceni şi orheieni de un 
bărbat cu virtute, dar şi cu viclenie, spre a supune 
cerbicia lor. An de an se sumețese golanii împotriva 
stăpinirii iar domnia-ta cum le cunoşti graiul lesne vei 
putea să-i aduci la ascultare, fie chiar şi spiînzurîndu-i de 
fiecare cracă din codrii aceia blestemați. 

Vorbiseră pînă atunci în limba leahului, dar deodată 
prințesa începu a ride, luînd-o pe româneşte: 

— Ce-ai zice matale, boierule, să-ţi schimbăm numele? 
Nu pentru fată ori socri, că ei se dau în vint după 
şleahtici, ci ca să nu zică ţăranii că le vine stăpin străin şi 
să-şi facă de cap. T-ar place să-ţi spunem... Văcaru? 

— Am să fac precum îmi porunceşti, prea-slăvita mea 

239 


stăpină, se închină Wakowski, dovedind astfel că nu 
mințise zicînd că ştie vorbi româneşte. 

De mirare era faptul că văduva lui leremia-vodă, 
femeie cu mintea coaptă, dădea ascultare acestui şleahtic 
vinturatic, scuturat de sărăcie şi mare poftitor de 
înavuţire pe orice cale. Măria-sa avea ştiinţă că mama 
acestui fluşturatec era din neamul Konieţpolski, hatmani 
ai coroanei şi cu mare vază în rîndurile şleahtei. Tot ce 
era leşesc avea mare preț în ochii ei şi de aici sprijinul dat 
lui Wakowski, care ştiuse să i se vire pe sub piele făcind-o 
a crede că altă slugă mai credincioasă nu ar fi avut. Ceea 
ce tare-i mai plăcea! Departe de ea gîndul că acelaşi om 
fusese numai cu cîteva ceasuri mai devreme la fel de umil 
îngenuncheat la picioarele duşmanului, vînzind-o pe aur. 

Noaptea s-a aşternut peste fire şi oameni şi dobitoace 
se lăsaseră în mrejele dulci ale somnului, căci a doua zi 
nu se ştia cine avea să mai scape din încleştare. Vara era 
încă stăpină pe meleagurile Ţării de Sus, iar greierii 
desfătau urechile oamenilor cu ţiriitul lor atît de plăcut 
pentru unii, chinuitor pentru alţii. Cite o pasăre de 
noapte îşi chema suratele, trecînd în zbor pe deasupra 
taberelor adormite, iar vreo cămilă, visindu-se undeva 
prin pustiurile Asiei, scotea răgetul ei mai puţin cunoscut 
pe plaiurile moldovene. Dinspre Drăcşani se auzea uneori 
lătrat de ciine şi urlet de moarte, fiindcă sătenii se 
băjeniseră către alte păduri, mai ferite din calea 
năvălitorilor, lăsiîndu-şi vatra pustie. 

Ziurelul de ziuă încă mai strălucea cînd geana 
răsăritului prinse a albi calea soarelui, iar akîngiii, cu 
toată porunca beylerbeyului de a nu se dezlipi de lingă 


tunuri, se avintară în şa, năpustindu-se asupra taberei 

creştine. Amarnică nesupunere, care a fost plătită cu 
viața de către cei mai lacomi, căci pentru pradă se 
repeziseră, dar au fost întimpinaţi de plumbii lefegiilor. 
Încercînd şi un al doilea iureş, n-au izbutit decit să mai 
piardă şi alți oameni, precum şi să pună în picioare 
amîndouă părțile, acum gata de încăierare. 

Iskender-paşa, roşu de furie, se aruncă asupra unui 
akingiu şi dintr-o lovitură de iatagan îl descăpăţină pe 
loc. Nenorocitul îi fusese mai la îndemiînă, dar nici 
căpeteniile nu mai puteau fi pedepsite, fiindcă toți îşi 
dăduseră tributul de singe. Din astă pricină, porunci lui 
Bali-beg ca nesupuşii călăreţi să fie înlocuiți cu beşlii, iar 
cei rămaşi în viață dintre akiîngii să fie prinşi şi puşi în 
lanţuri, pînă după luptă. 

Elisabeta-doamna, încă somnoroasă, ieşi din cort şi 
dădu cu ochii de acelaşi Wakowski. 

— Nu cumva ţi-ai făcut somnul de noapte la pragul 
domniei-mele, pan Wakowski? 

Acesta nu mai apucă să-i răspundă, fiindcă o 
bubuitură grozavă, urmată de răcnete, se auzi în vîrful 
pintenului. Tunul cel mare trăsese prima ghiulea şi, 
nefiind bine priponit, se rostogoli la vale peste oştenii mai 
puţin sprinteni. Deşi nu era primejdie vădită, Wakowski 
se repezi şi o trase pe Doamnă, acoperind-o cu trupul 
său, apoi se dezlănțuiră tunurile din amîndouă părțile. 

— Îţi mulţumesc, prietene! zise prinţesa, rînduindu-şi 
veşmintele. Am să țin minte şi astă dovadă de credinţă. 

Ghiulele cădeau care pe unde, întrucît şi unii şi alții 
trăgeau la nimereală, fără a pricinui pagube mari. 
Wakowski însă se urcase pe dată în locul tunului 
prăvălit, aruncîndu-şi privirea asupra cimpului de bătaie. 

Se înţelege că va trece de partea celui mai tare, dar pînă 
acuma niciunul n-o dovedise. 

Pan Samuel Koreţki aştepta liniştit să se desfăşoare 
cele dintii harțuri, pentru ca mai apoi sa poruncească 
cine să intre în foc, după cum se va fi desfăşurat 
vrăjmaşul. Era firesc să aibă în jurul său pe toate 
căpeteniile oastei şi nici n-ar fi lipsit dintre ei. Pentru 
aceea fu destul de stingherit cînd primi porunca să se 
înfățişeze mamei-soacre. Injurind în sinea lui, porni 
bombănind în barbă. 

— Ce se întimplă? întrebă ea de cum îl văzu. 

— Deocamdată nimic, mărită doamnă! fu răspunsul 
cam băţos al ginerelui. S-au repezit la harță akîngiii, 
după cum li-i obiceiul, dar bătaia se va încinge abia odată 
cu intrarea spahiilor şi ienicerilor. Aceştia nu s-au zărit 
incă. 

— Nici n-ai să-i vezi! răspunse prințesa. Sint încă pe 
drum şi abia în trei ori patru zile vor ajunge aici. 

— De unde ştiţi? 

— Am şi eu ochii şi urechile mele! zimbi încrezută 
mama-soacră aruncîndu-şi privirea asupra lui Wakowski, 
care stătea umil într-o parte. 

Pan Koreţki se uită şi el într-acolo şi-l zări pe acel 
nepot scăpătat al Konieţpolskilor, în care nu prea avea 
încredere. Prea îi era vicleană căutătura şi prea cu 
uşurinţă se umilea în fața celor mai puternici. 

— Pînă una, alta, vor trage tunurile şi după ce se vor 
mai potoli vom vedea dacă sînt ieniceri au ba, răspunse 
Korețki neluîndu-l în seamă pe şleahtic. 

— Ba ai să bagi pe dată în luptă oştenii lui pan 
Kozlowski şi în urma lor husarii, ca să-i spulbere pe 

păgîni şi să nu ne mai pierdem vremea de pomană. Îl poţi 
lua pe Iskender pe nepregătite avind numai akîngii şi 
strinsură de-a doua mină, dar mai pe urmă îi vin ajutoare 
şi fi-va mai greu. 

— Socoate, oare, milostiva doamnă că turcul a venit în 
urma noastră numai cu oşteni slabi?! 

— Negreşit! Bagă călăreţii în bătaie şi să isprăvim! 

Korețki se înclină în fața prinţesei, deşi nu-i era deloc 
la socoteală să primească porunci de la o muiere, fie ea 
chiar şi doamna ţării, dar pe de altă parte se gîndi că 
prăpăditul de Wakowski va fi ştiind el ceva. „Dacă nu sînt 
ieniceri şi nici spahii, a noastră-i biruinţa!” îşi zise el în 
gînd. „Dar de-or fi undeva dosiți?!” Oricum avea să 
încerce, dar în locul husarilor porunci să atace călărimea 
moldoveană a lui boier Nicoriţă şi aduse dinspre spate şi 
pedestrimea glotaşă a lui Bucioc. 

La năvala creştinilor pilcurile de beşlii se prefăcură a 
fugi către sat, atrăgindu-i astfel pe călăreţii lui Nicoriţă, 
iar cînd ajunseră mai către coada iazului se întoarseră 
vijelios, aruncîndu-i în apă, cu cai cu tot. Cei care au mai 
scăpat cu greu au ajuns înapoi, stirnind mare 
incurcătură. 

Din locul unde se afla, Koreţki văzu cu uimire că 
glotaşii lui Bucioc pătrunseseră adinc în rîndurile 
turcilor, fără ca aceştia să le pricinuiască vreun rău, în 
vreme ce hatmanul lor se zbuciuma călare răcnind la ei 
să se întoarcă în tabără. Cu greu şi-a dat seama că acei 
oameni, strînşi cu sila, treceau de partea turcilor, oare le 
făceau loc să iasă din luptă în spatele dealului şi erau 
dați în grija varmak-ului. Bucioc fu singurul care izbuti 


să se înapoieze, croindu-şi drum cu spada. 

Un blestem îngrozitor fu răspunsul lui Koreţki la cele 
văzute şi porunci năvala husarilor. Era tocmai greşeala 
pe care o aştepta şi Iskender-paşa, fiindcă în acest fel se 
dădea putinţă ienicerilor să pătrundă de partea cealaltă a 
apei, pe la coada iazului. Asta, în vreme ce floarea oştirii 
leşeşti îşi pierdea vremea fugărindu-i pe beşlii şi gloata 
pedestraşilor. 

Pan Wakowski văzuse toate aceste mişcări şi învăluiri 
şi a priceput pe dată că izbinda va fi de partea turcilor. 
Dacă ar fi coborăt de pe pintenul dealului, cum era cinstit 
din partea lui, şi ar fi spus că ienicerii vor străpunge 
apărarea taberei, s-ar mai fi găsit o portiță de scăpare 
pentru Doamnă şi curte. Dar cum era să facă aşa-ceva, 
cind el însuşi dăduse încredințare că nici spahii nici 
ieniceri nu erau de față? Aruncase sorții şi aceştia căzură 
de partea turcului, de la care s-ar fi bucurat de bogăţie şi 
cinste, măcar că pierdea o mireasă tinără, dar pe care 
nici n-o cunoştea. 

Prințesa încă nu aflase nimic despre desfăşurarea 
bătăliei, aşa că fu lesne pentru Wakowski s-o liniştească 
zicîndu-i că au intrat în luptă husarii. 

— De m-ar fi ascultat de la-nceput, acuma ne-am fi 
odihnit biruitori, făcu ea ca o adevărată căpetenie. 

— Nici acum nu-i prea tîrziu, căci păgînii fug mincînd 
pămîntul. 

— Da' de unde, mărită stăpînă, se auzi vocea răguşită 
a lui Bucioc. Numai nişte călăreți bezmetici sînt urmăriți 
de husari, că păgînul şi-a bătut joc de noi, atrăgînd toată 
călărimea într-o capcană. lenicerii însă au străpuns pe la 
spate. Trebuie să fugi, milostivă doamnă, că altă scăpare 
nu-i! 

— Ce vorbeşti domnia-ta, hatmane? De unde ieniceri? 
Ce, au şi sosit de la Oblucița? Poate că n-ai văzut bine! 

— lacă, poate să dovedească şi Nicoriţă, că mie mi-e 
ruşine să vă spun că am fost părăsit de oaste, adăugă el 
plecîndu-şi ruşinat pletele. 

Vorbeau leşeşte, fiindcă aşa-i plăcea prințesei, iar 
boierii ce voiau să fie curteni se străduiau care mai de 
care să stăpinească această limbă. 

În scurtă vreme se ivi şi vel-armaşul însoţindu-l pe 
măria-sa Alexăndrel-vodă, cu caii de dirlogi. 

— Să fugi pe dată, milostivă stăpină, şi ia-l şi pe măria- 
sa, că noi om mai ţine piept, dar nu lungă vreme. 

— Hai, mamă! se rugă şi voievodul, măcar că avea o 
spadă lungă ce-i atîrna la şold. Iacă, turcii sînt aici! arătă 
el în spatele cortului. 

— Să fugiiim? răcni Doamna ca o leoaică. Cum o să 
fugim?!  Wakowski! Unde eşti, mişelule? Ce-mi tot 
îndrugai? 

— Tot ceea ce trebuia, „năşică”, răspunse acesta 
obrăznicindu-se, fiindcă turcii îi şi împresuraseră. Nu 
pleacă nimeni de aici! porunci el. Nici chiar domnia-ta, 
tată-socrule, rînji spre vel-armaş, cu toate că mi-ar fi fost 
pe plac să te scap. 

Toţi cei de față rămaseră muţi de uimire, numai 
prințesa se repezi cu un pumnal pe care-l scosese din sîn. 

— Mori, nemernicule! strigă ea vrind să-l înjunghie, dar 
Wakowski o apucă de mină, răsucindu-i-o la spate. Cu 
un țipăt de durere femeia scăpă din mînă arma ucigaşă şi 
începu să se zbată spre a scăpa din strinsoare. Nimeni 
însă nu cuteză a-i sări în ajutor, căci leahul îi proptise un 
hanger în beregată. 

— Un pas de faceţi, o străpung! 

Aşa dădură peste ei oştenii turci, cărora nici nu le 
venea a crede că puseseră mina atît de lesne pe beiul 
Bogdaniei şi pe mama lui, pentru care beylerbeyul 
făgăduise o bună răsplată. Pe dată îi băgară în cortul 
domnesc, iar pe ceilalți îi legară-burduf, chiar şi pe 
Wakowski, deşi se rățoia le ei zicindu-le că avea să-i 
belească de vii pentru neobrăzarea de a-l atinge. 

Cînd se mai potoli vacarmul bătăliei sosi şi Iskender- 
paşa, spre marea bucurie a iscoadei. 

— Aici îs, luminăţia-ta. Eu i-am prins, după cum ne-a 
fost învoiala! lată, dumnealor, cei de față, pot mărturisi. 

Seraskerul se prefăcu a nu auzi. 

— Dezlegaţi-i pe boierii moldoveni şi spuneţi-le că 
poruncesc să se socotească ei înşişi la ce preţ, în aur, 
face viaţa lor. Dar numai aur ori nestemate, şi nimic 
altceva! Unde-i beiul? 

— În cort, cu mama sa! răspunse unul. 

— Scoateţi afară pe toţi, în afara prinţesei. Am eu grijă 
de ea! porunci Iskender-paşa. Vreau a schimba vreo două 
vorbe. 

Pe dată se împlini voința beylerbeyului şi acesta 
pătrunse în frumosul cort. Se lăsă o tăcere înfrigurată, 
nimeni necutezind a scoate o vorbă. Deodată un strigăt 
de spaimă, înăbuşit brutal, îi făcu pe toţi să-şi aţintească 
privirile asupra cortului. Dinăuntru răzbăteau gemete 
surde şi bufnituri, lăsînd să se-nţeleagă că era vorba de o 
luptă, ori mai curind de împotrivirea femeii, dar nimeni n- 
ar fi îndrăznit să se bage peste ei. 

Într-un tîrziu, Elisabeta-doamna se ivi despletită, cu 

sfişiată. Avea paloarea unei moarte, doar frumoşii ei ochi 
de smarald înotau în lacrimi amare. Cu privirea rătăcită 
şi fără nicio urmă din trufia de altădată, stirnind mila 
celor din preajmă, se apropie şovăitoare de boierii 
moldoveni, fără ca turcii să încerce a o-mpiedica. 
Înţelegînd cele petrecute, atât ei cît şi măria-sa voievodul 
plecară capetele. 

— M-a ruşinat păginul, boieri dumneavoastră! suspină 
ea ca o dojană pentru falnicii bărbaţi ce nu ridicaseră 
măcar un deget s-o apere. 

Apoi îşi prinse capul în palme şi izbucnind în hohote 
se prăbuşi la picioarele feciorului ei, pe care i le 
îmbrăţişă, acoperindu-le cu frumosul ei păr negru. 

— Dragul mamii... măria-ta... să mă uiţi şi să nu-l ierți! 

Atit a mai apucat a spune, fiindcă istovită se prăvăli 
fără simţire, tocmai cînd se ivea şi Iskender-paşa. 

— Duceţi-l pe bey şi familia lui în cortul meu, cu toată 
cinstea ce li se cuvine, pînă am să-i trimit la Istanbul. 
Voi, boierilor,  sînteţi slobozi îndată ce plătiți 
răscumpărarea, iar pe şleahtic să-l aibă în pază Kuciuk, 
cu mina care i-a mai rămas. Are să priceapă el ce vreau a 
zice! 

— Dar cu mine cum rămîne, luminăţia-ta? sări 
Wakowski, văzind că paşa dădea să plece. 

— Aaa! Da! făcu seraskerul întorcîndu-se spre el. Nici 
pe tine nu te-am uitat, dar credeam că vei fi dat bir cu 
fugiţii. Dezlegaţi-l! 

— Cum era să fug, prealuminate? Doar eu am fost cel 
care i-am prins pe toți! Oştenii care m-au legat ştiu prea 
bine acest lucru şi toţi cei de față o pot spune. 

— Boierii zic că s-au dat prinşi de bunăvoie, nu-i aşa? 

întrebă el batjocoritor pe vel-armaşul Nicoriţă. 

— Întocmai, milostive stăpin, se tîngui boierul, iar 
ceilalți încuviinţară din cap. 

Wakowski simţi cum i se urcă sîngele în păr de atita 
neruşinare, tocmai din partea celui ce ar fi trebuit să-i fie 
socru şi chiar se gîndise să se roage pentru iertarea lui. Îi 
venea să se repeadă asupra mişelului, dar fu oprit de 
paşă, care-i zise blind: 

— Ai văzut? Să ştii însă că eu tot pe tine te cred şi văd 
că ţi-ai ţinut făgăduiala. După cum ne-am înţeles, ai 
cerut atita aur cît îi greutatea trupului tău, nu? 

— Da! dădu din cap bucuros leahul. Şi mai era vorba şi 
de o slujbă... 

— Aceea mai pe urmă! începem cu răsplata în aur. 
Selim! 

Gealatul cel negru era totdeauna în preajma 
stăpinului şi de cum se auzi strigat i se înfățişă smerit. 

— Bre, Selim! Am făgăduit ăstui ghiaur atita aur cît îi 
cîntăreşte trupul lui. 

— Aşa-i! încuviinţă repede Wakowski. 

— Auzi? El spune la fel, e pe dreptate, rînji paşa. Plata 
se cuvine a fi cinstită: numai trupul, fără căpăţină, aşa că 
reteaz-o tu ca să nu se poată spune că nu mi-am ţinut 
făgăduiala, apoi vedeţi cît e de greu spre a şti cît aur i se 
cuvine a-i da. 

Lui Wakowski i se păru că n-a priceput prea bine 
porunca cea cruntă, dar cînd fu înşfăcat de calfele 
călăului, începu a răcni îngrozit: 

— Nu vreaaau! Mă lipsesc de orice plată! Îndurare, 
bunule stăpîn! N-am să mai cer nimic, numai cruță-mi 


viața. Nu-i drept să fiu astfel răsplătit, pentru tot ce-am 

făcut... 

— Ba da! se răsti Iskender. Apoi se domoli şi urmă 
zimbind: Nu spuneai chiar tu că aşa ne înțelesesem? 
Pentru ce n-ai pomenit atunci şi de căpăţină, că doar îţi 
era pe umeri? Cum de ai uitat-o, dacă ţii atita la ea? Ai fi 
căpătat şi mai mult aur! 


RANUL "LA SLAPONUL CEL PROST" 


CÎND MARCU DESCHISE OCHII, Grazziani tocmai îşi 
trăsese calul într-o parte, făcîndu-l să se salte în două 
picioare. Mişcarea neaşteptată l-a scăpat de cumplita 
lovitură, şi abia atunci Marcu îşi dădu seama că el 
veghease, prefăcîndu-se doar a nu şti că-i urmărit. În 
clipa următoare sfişie cu iataganul burta calului celuilalt, 
doborîndu-l la pămînt. Marcu scoase un strigăt şi se 
avîntă spre ceilalți necunoscuţi, dar aceştia se repeziră în 
galop spre cel căzut şi săltindu-l din goană se pierdură cu 
el printre copaci. 

— Ce-a fost asta?! ridică din umeri Marcu apropiindu- 
se. 

— Nălucă, nu! Dar cine or fi, să nu mă-ntrebi! zimbi 
Grazziani ştergindu-şi spada de corpul animalului care se 
zbătea la pămînt. Oare pe unde i-o fi inima? adăugă el 
proptind ascuţişul între coastele bietului dobitoc şi 
curmîndu-i suferința. 

— N-ai păţit nimic, măria-ta? schimbă Marcu vorba. 

— Mi-am miînjit iataganul de sînge, dar nici măcar nu 
l-am zgâriiat pe atacator. 


249 


— Cine să fi fost? 

— De nu m-am înşelat, parcă am mai văzut fața unuia 
dintre cei trei care l-au tirît. 

— Aş zice că şi eu l-am văzut, atunci, cu raguzanul. 

— Curînd au sărit în ajutorul contesei, ori ca s-o 
răzbune... 

— Să fi fost chiar înţeleşi? 

— Poate să mă înşel, dacă mă gindesc bine, de vreme 
ce-au apucat calea Ardealului... dar mai ştii? Raguzanii 
pot fi în slujba prinţului. 

Întorcîndu-se în tabără îi găsiră pe toţi pregătiţi de 
plecare, iar Pera căpătă ultimele îndrumări pentru drum. 
După vreo două ceasuri se şi aflau pe calea pustei 
ungureşti, sub razele arzătoare ale soarelui. 

Merseră aşa vreo două zile, fără să vadă țipenie de om 
ori fiară. Apoi Grazziani porunci popasuri lungi peste 
noapte, ba chiar şi în miezul zilei. De unde pînă atunci 
grăbise, dintr-odată se schimbă şi cerceta într-una zarea, 
de parcă ar fi aşteptat pe cineva. Întinderea nemărginită a 
pustei nu ascundea pe nimeni şi în afara cumpenelor de 
la fintini, zile întregi nimic nu-ţi atrăgea privirea. Uneori 
sufla o boare care culca la pămînt iarba pălită de arşița 
verii. Alteori vreo sălbăticiune înspăimîntată le fugea de 
sub copitele cailor fără a-i speria, erau hiîrciogi ori 
popindăi şi numai o singură dată văzură coada stufoasă 
şi roşcată a vulpii, care nu se lăsase alungată de călători. 
Găsiseră o călăuză, om din partea locului, care-şi avea 
semnele lui tainice, altminteri nu se ştie dacă solul 
padişahului ar mai fi putut ajunge să vadă zidurile Budei. 

Trecuseră de mult peste apa Tisei şi pînă la urmă 


dădură peste o aşezare omenească, dar fără picior de om, 

de parcă ar fi fost atinsă de molimă. 

— Mezobereny! spuse călăuza arătîndu-le satul. 

— Cam pustiu, se nelinişti Grazziani. Dacă aşa va fi 
prin toată pusta, cam greu vom ajunge la Buda. 

— În partea cealaltă a satului este un han, spuse omul 
pustei. Poate că hangiul nu va fi plecat. 

— Pînă nu văd o masă, o cană de vin şi o bucată de 
carne friptă în fața ochilor, n-am să mă cred în altă parte 
decit în împărăţia morţii... 

Într-adevăr, la ieşirea din sat se afla un han destul de 
arătos, ba avea şi o tablă pe care era zugrăvită o orătanie 
ce semăna a vultur. 

— Să nădăjduim că vom găsi şi altă carne decît cea cu 
care ne îmbie ciudatul nostru hangiu, zise Marcu, 
bănuind că bondocul ce se apropiase de ei cu ploconeli 
nu putea fi decit stăpinul locului. Curtea părea la fel de 
pustie ca şi celelalte gospodării pe lingă care trecuseră, şi 
nici umbră de argat. 

— Ce-o fi cu pustietatea asta, Marcule? Nu cumva să 
fie vreo molimă. Ia întreabă-l! 

Apropiindu-se de hangiu, acesta îi zise pe ungureşte: 

— Jupiîne, sîntem osteniți, flămînzi şi însetaţi şi iată-ne 
la acest vestit han, gata să ne ospătăm cum se cuvine. 

— Să-mi fie cu iertăciune, luminate stăpîn, dar nimic 
n-a mai rămas după molimă, se văicări hangiul. 

— Hm! clipi şăgalnic oşteanul, scoţind o pungă plină 
de la briu. Giîndeam să te plătim cu galbeni buni, 
ungureşti, şi încă pentru toţi, dar dacă n-ai de niciunele, 
vom căuta în altă parte. 

Omul făcu ochii mari şi începu a-şi frămînta mîinile 
dar continua să dea din cap a neputinţă, în vreme ce 

Marcu îi tălmăcea lui Grazziani. Deodată însă îl cuprinse 
spaima, auzindu-l pe străin că-i zice: 

— Stăpînul meu, trimis al măritului sultan, va da 
poruncă oştenilor să curețe molima prin puterea focului. 
Vor începe chiar de aici şi pe urmă satul. 

— Joi, Istenem! suspină borțosul prăbuşindu-se la 
picioarele cailor. Sint amărit şi sărac precum lov, 
nefericitul de mine! Milostive stăpin, dar pe aici încă n-a 
ajuns chiar molima... 

— Deci se mai găseşte cite ceva? 

— Se găseşte!... Se găseşte, nobile domn, cum să nu se 
găsească, pentru asemenea oaspeţi? 

— Atunci e bine! hotărî Marcu tălmăcindu-i şi 
stăpînului său. 

Acesta scoase la rîndu-i o pungă şi i-o aruncă 
hangiului. 

— Pune-te pe treabă şi vei mai căpăta! 

Grăsanul se ridică bucuros şi începu a striga printre 
acareturi. Pe dată se iviră tot felul de fețe, mai curînd 
curioase decit speriate. Stăpinul dădu poruncile de 
trebuință, apoi veni să se linguşească pe lingă Marcu, pe 
cînd oşteanul se dezmorțea după ce descălecase laolaltă 
cu ceilalți. 

— De cind mă ştiu, măria-ta, turcii n-au plătit 
niciodată, pe oriunde au trecut. Au luat tot ce-au poftit şi 
duşi au fost, aşa că de asta ne-am cam temut, dar să ştii 
că nu-i nicio molimă. 

— Am bănuit eu. Dar ce-i cu oamenii din sat? 

— Apăi, s-a aflat din vreme că vin oştenii padişahului 
şi cu toţii s-au dosit prin ascunzişurile pustei, dar 
acuma, de le-oi da de veste că sînteți soli, au să se 

intoarcă. 

Bătătura prinsese viață sub paşii zoriți ai slugilor, iar 
cîrîitul găinilor şi behăitul berbecuțţilor înjunghiați arătau 
că jupînul semăna mai curînd cu lov de pe vremea cînd 
era bogat. 

— Cum se cheamă apa de colo, că doar n-o fi iar Tisa, 
pe care am trecut-o de vreo citeva ori? întrebă solul 
turcesc. 

— Orişul! răspunse hangiul. Se adună toate trei din 
Ardeal şi se varsă mai la vale în Tisa. Aţi mers într-una 
prin preajma apei, că altfel n-aveaţi cum să vă întilniți de 
atitea ori cu Tisa. 

— Asta va să însemneze că şi peşte se află din belşug? 

— Mai încape vorbă?! Chiar deunăzi am prins vreo 
cîțiva crapi de toată frumuseţea, numai răbdare să aveți 
domniile-voastre, că nimeni n-a plecat neomenit de la 
mine. 

— la spune, hangiule, se înveseli solul, după ce-şi 
spălase gitlejul cu o cană de vin roşu, ce scrie acolo sus, 
lingă orătania zugrăvită pe tabla din par? 

— Păi... numele hanului: „La claponul cel prost!” 

Pînă şi Kerim-efendi, oare zimbea foarte rar, izbucni în 
ris auzind asemenea caraghioslic. 

— Dar ce-ţi veni să-l botezi atît de ciudat? 

— Să vezi, înălțimea-ta! Noi avem mulți claponi, dar 
sînt tare proşti, că pe dată se lasă tăiaţi, de vin muşterii 
de seamă ca domniile-voastre. 

Alte hohote răsplătiră vorbele şugubăţului hangiu. 

— Şi eu care-l credeam zevzec, făcu Marcu. 

Voia bună începu a pune stăpinire pe toată suflarea de 


la han, mai cu seamă cînd se iviră şi cîteva slujnicuțţe, 

care făcură să le salte mustața vajnicilor călăreți ai 
padişahului. 

— Cum se face că n-ai niciun muşteriu? vru să ştie 
solul. 

— Să fiu cinstit, înălțimea-ta, au fugit cu toţii încă de 
cu seară, cînd s-au întors iscoadele mele de la 
Bekescsaba şi ne-au vestit sosirea domniilor-voastre. 

Desluşind că Marcu tălmăcea pe sirbeşte, gazda îşi 
arătă mirarea: 

— Nu cumva îţi fi creştini? Sînteţi sîrbi? 

— Oştenii se închină Profetului, dar noi cu adevărat 
creştini sintem, încuviință Marcu. 

— Pricep acuma pentru ce se poartă turcii atît de 
blind. Plata domniile-voastre o veţi face? 

— Fii pe pace! Trudeşte-te să ne mulțumeşti şi n-ai să 
rămii cu pagubă! 

Mai povestiră de una de alta pină la ivirea lunii, căci 
Grazziani poruncise masă mare în curte, ca la nuntă. Din 
loc în loc mocnea jarul pe care fuseseră fripți berbecuţi 
întregi ori faimoşii claponi, iar ţepuşele rămase stinghere 
în preajmă vădeau că şi crapii scoşi din Criş 
îndestulaseră cina călătorilor. Dinspre pustă se auzea 
lătratul vulpii şi venea o boare răcoroasă cu aromă de 
iarbă piîrguită şi de fin cosit. Abia tîrziu în noapte se 
traseră la culcare, însă chiar şi după aceea se mai auzeau 
destule glasuri şi chicotele slujnicuţelor înghesuite prin 
vreun ungher. 

Aşa petrecură cîteva zile, timp în care solul călărea 
zilnic prin pustă, de unul singur, cerceta zarea cu 
privirea, nelăsînd nicio îndoială că era în aşteptare. Îl 
întrebase pe hangiu despre nişte drumuri ce păreau a se 

încrucişa chiar la Mezobereny şi parcă se hotărise să 
aştepte acolo pe cineva. 

Trecuse mai bine de o săptămînă fără să se arate 
picior de călător prin preajmă, fiindcă aflau din vreme şi 
ocoleau hanul unde se aciuiseră turcii. Hangiului însă 
nu-i părea rău, întrucît solul padişahului avea grijă să-l 
răsplătească numai cu bani de aur, cea ce nu căpăta el în 
toate zilele. Către seară, se ivi ca din pămînt un călugăr 
cerşetor şi-i ceru adăpost peste noapte. Să fi vrut însă nu 
mai avea nici măcar un ungher unde să-l lase să doarmă, 
aşa că dindu-i un codru de piine îl îndrumă la vreun om 
din sat. Spre uimirea crişmarului, monahul zvirli cît-colo 
pomana şi se răsti: 

— Nu vrei a pricepe că sînt un călător care plăteşte 
asemenea celorlalți? Poftesc ceva de mîncare şi o cană cu 
vin! triînti el cu pumnul în masa la care se aşezase. 

Pe hangiu îl bătea gîndul să-şi pună slugile să-l alunge 
pe neobrăzat, dar interveni solul turcesc, după ce străinul 
îşi apucase crucea de la git şi o întoarse pe partea 
cealaltă. 

— Nu cumva relicva de la git e de la sfintul mormînt? 
întrebă el, arătind spre pieptul călugărului. 

— Cu lemn din sfinta cruce! răspunse acesta sărutind- 
o cu evlavie. 

— Jupine, poftesc să fie găzduit acest om sfint într-o 
odaie cît mai arătoasă, pe care o treci în socoteala mea. 
Este oaspetele meu! 

Hangiul nu ştiu ce să mai creadă, dar n-avu încotro şi 
trebui să se supună. Totul era ciudat la acest „turc 
creştin” şi nu mai înţelegea nimic, de parcă ar fi trăit pe o 
altă lume decit cea cunoscută pină atunci. Pentru 

2bb 


început, acesta îl luă pe monah în odaia lui, iar jupînul ar 
fi fost şi mai uluit dacă ar fi înțeles ce-şi spuneau ei, ca 
doi buni prieteni, dar vorbeau pe limba lui Dante şi el n-o 
cunoştea. 

— Excelenţă, începu călugărul. Alteţa-sa arhiducele 
Ferdinand vă încredinţează că nu are să vă pară rău. V-a 
spus şi în scrisoare că Moldova este mai bună, pentru 
inceput. 

— Mă rog, nu zic nu! Mi-e ciudă însă dacă în locul meu 
îl pune în Ardeal pe Hommonay. 

— Dar nu-i chiar aşa! se împotrivi călugărul. Alteţa-sa 
doreşte ca mai întîi să-şi dobindească scaunul voievodul 
pribeag Radu Şerban şi îndată după aceea excelența 
voastră să fiți înscăunat la laşi. Pe Bethlen cu greu ar fi 
putut să-l urnească, dacă cele două provincii de peste 
munte nu vor fi în mîna prietenilor, abia după aceea ar 
putea fi izgonit manu militari. Că va veni Hommonay, ori 
altul, rămîne de văzut! Dar de ajutorul lui este trebuinţă, 
ca să poată fi prins Bethlen ca într-un cleşte. 

— Bine! Atunci să-i spui alteței-sale să treacă pe 
numele meu moşia Altenburg şi să se îngrijească să-mi 
vină la vreme banii, nu mai departe de Buda. 

— Păi, am adus şi eu ceva... 

— Dacă sînt în traistă, socot că nu-s îndeajuns, fiindcă 
am cheltuieli foarte mari şi turcu-i lacom. Trebuie să 
împart în dreapta şi în stinga. 

— Veţi primi, excelenţă, totul, după cum a fost 
înțelegerea. Să nu uitaţi însă că pînă la căderea zăpezii 
pacea trebuie să fie iscălită. 

— Eu îmi ţin făgăduiala, şi nu cu întîrziere. Pentru asta 


însă am nevoie de bani şi sprijin. Alteţa-sa poate că nu 

ştie că ambasadorul vostru de la Poartă, acel Czernin, 
este bun prieten cu Marc Antonio Borisi, cel mai mare 
duşman al păcii dintre voi şi turci, şi asta nu poate fi pe 
placul marelui vizir. Să fie înlocuit! 

— Am să-i spun totul alteţei-sale, făgădui monahul. 
Miine în zori am să şi plec, nădăjduind că în cîteva zile 
voi fi acasă. 

— Pe jos n-ajungi prea curind. 

— Oamenii mei şi calul mă aşteaptă nu prea departe de 
aici, în pustă, fiindcă domnul consilier Mollart a socotit 
că nu trebuie să afle nimeni de întîlnirea noastră. Poate şi 
faptul că am fost poftit în odaia asta nu este prea 
nimerit... 

— Fii liniştit, că nu-i niciun străin pe aici, în afara 
oamenilor mei. Cît despre întîlnirea viitoare, se va folosi 
întrebarea: „Domnia-ta faci neguțătorie?”, iar răspunsul 
va fi: „Nu, sint în slujba domniei!” Asta înseamnă că nu 
am de gind să aştept prea mult pînă să capăt scaunul 
moldovean, dar să nu se mai schimbe iar învoiala, că mă 
înfurii şi nu mai stau de vorbă cu nimeni! 

— Nu vă mai miîniaţi, excelenţă, fiindcă totul are să fie 
bine şi se va isprăvi odată şi cu domnia asta a turcilor în 
Europa. 

— Să te audă Dumnezeu! Pînă atunci ne despărțim şi, 
după cum ne-am înţeles, următoarea întîlnire la Buda? 

— Prea-bine! 

— ŞI... să nu uit! La intrarea mea în Praga poftesc să 
am toate flamurile desfăşurate şi să-mi cînte muzica 
noastră. 

— Peste putinţă, excelență! Niciun sol otoman nu a 


pătruns în oraşul împărătesc în acest fel. S-ar putea 

crede că veniți ca învingător şi s-ar supăra întreaga 
creştinătate dacă am da slavă unor musulmani. 

— Dar eu sint creştin, domnule! Şi, pentru izbinda 
mea, am trebuință de această primire. Împăratul nu are 
nimic a pierde dacă încuviinţează. N-are decît să-şi pună 
cilți în urechi şi să se lege la ochi pînă ajung eu la gazdă. 

— Greu, excelență, greu de tot! oftă călugărul. 

— Dar nu peste putinţă. Aş fi în stare să mă întorc iar 
la Istanbul, chiar de sub zidurile Oraşului de Aur, dacă 
nu mi se face voia. N-aveţi decit să vă găsiți un alt om! 

— Nu vă făgăduiesc, dar am să caut să-l lămuresc pe 
alteța-sa şi socot că se va împlini voința excelenței- 
voastre. Miine în zori nu voi mai fi, aşa că în acest sac 
veţi găsi banii ce i-am adus. 

— Şi restul precum am zis! 

Îndată ce misteriosul călugăr s-a făcut nevăzut, solul a 
poruncit plecarea, spre dezamăgirea slujnicelor care se 
uitau cu ochi galeşi la flăcăii Anatoliei, dar tot hangiului 
îi părea cel mai rău. Căpătase bani buni de la darnicul 
muşteriu şi tare ar mai fi poftit să-l revadă, aşa că-şi făcu 
socoteală să se arate cît mai cinstit. Jertfi astfel cîțiva 
ducați pe care îi înapoie zicîndu-i că erau prea mulți şi că 
la hanul lui nimeni n-a fost tras pe sfoară, din care 
pricină mai veneau şi altă dată. 

Pătrunzind în întinderea pustei, alaiul se aşternu 
drumului fără a se mai uita dacă li se aţine careva pe 
urme. Şi totuşi undeva, la marginea zării, un călăreț se 
pierduse într-un galop nebunesc. 

— PUNE MÎNA PE SPADĂ, nepoate, şi arată ce ştii să 
faci cînd musafirul nepoftit îți trece pragul, chir dacă noi 
i-am deschis poarta! strigă starețul. 

Mihai văzu că după ce pătrunseră vreo douăzeci de 
tătari cele două porți masive, date de perete, fură 
înlocuite cu un grătar uriaş de fier, oprindu-i pe ceilalți. 
Apoi se închiseră din nou, parcă anume ca cei din afară 
să nu mai poată vedea ce vor păți tovarăşii lor prea 
cutezători. Tînărul apucă pe dată spada şi se avîntă şi el 
în iureşul încăierării pe întuneric. Îi puteai ghici pe tătari 
numai fiindcă intrau călare, dar odată doborîți era greu 
să-i mai deosebeşti. 

— Loviţi-i! răcnea egumenul, uitînd de toate poruncile 
dumnezeieşti, care cereau să nu faci asemenea păcat. 
Unu să nu scape! 

Se porni pe dată un adevărat măcel, cu strigăte de 
amîndouă părțile, iar numărul năvălitorilor începu să 
scadă simţitor. Din umbra zidurilor, niciun călugăr nu 
greşea ţinta, doborind cu dibăcie şi cal şi călăreț. Pamfilie 
răsucea faimosul său toiag devenit acum o măciucă 
înfiorătoare şi nu puţini au fost cei îngenuncheaţi pentru 
totdeauna în fața oastei Domnului. 

Izbinda era sorocită apărătorilor şi nimeni nu se mai 
îindoia de aceasta, cu toate că tătarii se căzneau să 
arunce peste ziduri săgeți aprinse. 

— Nicanoare, taică, se auzi vocea starețului pe 

deasupra vacarmului, ai grijă de nutreţul vitelor. Ia cîțiva 
oameni şi băgaţi de seamă ce-i p-acolo, că aici s-a cam 
isprăvit. Nu cumva să aprinză finul, nemernicii! 

N-apucă să-şi termine vorba cînd o pălălaie uriaşă 
izbucni în spatele bisericii, unde se aflau acareturile. 
Lumina de-o clipă a fost îndeajuns ca un tătar încă 
nedoborit să se repeadă în spatele starețului şi să-i 
străpungă coşul pieptului. Nu mai apucă tătarul a face 
vreo altă mişcare, că Mihai îl şi înjumătăţi, cu o lovitură 
de trăsnet. Ce folos însă? Bătrînul de-abia îşi mai găsi 
glasul spre a-i mulțumi nepotului: 

— Aşa, nepoate! M-ai izbăvit de ticălos, dar m-a cam 
inţepat... 

O tuse înnecăcioasă îi opri vorbele în gîtlej, iar puterile 
îi slăbiră cu totul, încît cu greu prinse a se sprijini pe 
tinăr. 

— Nu trageţi voi blestemata asta de armă, ci chemaţi 
pe Isaiia, că el are meşteşugul lui anume. 

— Taică Isaiiia! răcni Mihai. Taică Isaiiia! Chemaţi-l 
degrabă careva! 

Pe dată începură a striga care mai de care, iar unii şi 
alergară să vadă ce se întimplase cu tinărul străin care 
cerea ajutor. 

Lupta contenise, că nici cei rămaşi dincolo de porți nu 
mai dădeau semne de viață, părindu-se că nu mai 
nădăjduiau să mai răzbească împotriva monahilor şi se 
lăsaseră păgubaşi. Din cînd în cînd se auzeau gemetele 
răniților, fie păgini, fie creştini, căci în fața morții şi a 
durerii parcă nu se mai deosebeau. 

Pamfilie răsufla greu şi îşi pierduse de tot simţirea, 


cînd se ivi cuviosul Parfenie. 

— Apucaţi-l cu băgare de seamă, să-l punem pe o cergă 
şi să-l ducem la adăpost în biserică. Şi mai strigați-l pe 
Isaiia, că doar nu şi-o fi dat duhul tocmai acum cînd îi 
mai multă trebuinţă de el! 

Din pricina vilvătăii de la şira cu fin se vedea acum ca- 
n miezul zilei, desluşindu-se morţii de răniți, dar nu mai 
apucară să se îngrijească şi de asta fiindcă pe neaşteptate 
începu să bată, într-o dungă, clopotul cel mare al 
monastirii, vestind primejdia morții. Nu pentru multă 
vreme, fiindcă o săgeată bine ţintită de undeva din afară 
puse capăt duiosului dangăt. Fratele clopotar bătu aerul 
cu braţele şi se prăvăli din clopotniţă. 

— Semn rău! se înfiorară cei mai fricoşi, făcîindu-şi 
cruce, în vreme ce Pamfilie îşi veni deodată în simţire şi 
cu voce răguşită se răsti la ei: 

—la nu vă mai văicăriți ca babele! Puneţi mîna şi 
stringeţi pe cei care se mai pot mişca şi aduceţi-i aici, 
poate-i mai oblojim! 

— Şi pe păgîni?! cuteză unul. 

— Vezi-bine, că doar tot ființele lui Dumnezeu se 
cheamă că sînt, iar mulți dintre ei s-or fi căind în ceasul 
al doisprezecelea şi va trebui să le dăm taina botezului... 
mai apucă să îngăime egumenul şi iar îşi pierdu 
cunoştinţa. 

Tocmai atunci sosi şi Isaiia, care fără să mai zică ceva 
îşi lepădă rasa şi ca un bun gospodar îşi sumese miînecile 
cămeşii de tort. Cu multă băgare de seamă trase 
afurisitul de iatagan, aruncîndu-l cît-colo pe lespedea 
bisericii, puse o alifie anume fiartă, apoi frunze de 
patlagină pe răni şi în faţă şi la spate, după care îl înfăşă 
ca pe un copil, cu pinză curată de ciînepă. 

— Asta-i! făcu el suflind uşurat. Cu voia celui de sus va 
să scape, dacă are zile... 

După oarecare timp, care păru celor de față o veşnicie, 
bătrinul egumen deschise ochii şi privi în jur, ba chiar 
încercă a zimbi: 

— Pierdut-am auzul, ori cu adevărat cîinii de păgîni vor 
fi plecat? 

— S-au dus pe pustie, taică, îi răspunse blind Parfenie, 
miîngiindu-i obrazul cu blindeţe. 

— Nu vă lăsați amăgiţi... şopti rănitul. Se prefac 
numai! Stau la pindă. 

Se întoarse apoi spre nepotul său, învăluindu-l cu 
privirea-i caldă. 

— N-avem a ne mai vedea pe lumea asta, fătul meu... 
aşa a fost să fie! 

— Ba ai scăpat, unchiule! se împotrivi tînărul, uitînd 
înțelegerea ce o făcuse de a i se adresa ca unui om al 
bisericii. 

— Nu pentru lungă vreme, nepoate. Tu să pleci, de-o fi 
să ne răzbească. la aminte, Parfenie! Şi să nu uitaţi de 
fata lui Lixandru, s-o luaţi cu voi, ştii tu pe unde. 

Cuviosul dădu din cap că a priceput şi scrişni ca 
pentru sine: 

— Nu-i ajută cel de sus să facă astă mirşăvie... 

— Poate că doarme la ceasul acesta de noapte şi nu 
ştie de noi... încercă să şuguiască starețul. 

— Nu huli, taică! E păcat de moarte! se smeri Parfenie. 
Mai bine nu mai spune nimic, că iacă, Satana te aţiță... 

— Am să tac în curind şi pe vecie, frate Parfenie. Tu mă 
ştii doar că numai la gură sînt spurcat, nu şi la suflet. 


— Te iau cu mine, unchiule! sări Mihai. Te duc într-un 

sat ori la vreo curte boierească şi ai să te vindeci. 

Starețul dădu să-i răspundă dar o tuse înecăcioasă îi 
topi vorbele, şi deodată se iscă iarăşi vacarmul în afara 
zidurilor, semn că tătarii se întorseseră ori îşi pierduseră 
răbdarea de a mai sta la pîndă şi se dădeau în vileag cu 
furie. 

— Spusu-v-am! suspină Pamfilie. Eu n-o mai duc... dar 
barem să apuc să mă aşezaţi unde trebuie... 

Simţind că-i piere glasul făcu un semn nepotului să se 
apropie şi apucîndu-l de mînă îi gifii în ureche: 

— Eu rămîn... c-aşa-i datina! Tu... vezi hruba din 
altar... îți arată Par... fenie... fugi! Am rămas... puţini şi 
nu... se mai poate. Să vă întoar... 

Clăbuci albi-roşietici îi acoperiră buzele, apoi pe firele 
bărbii începu a i se prelinge parcă vinul rubiniu ce-l 
băuse mai de cu seară. 

— S-a isprăvit! zise Parfenie închinîndu-se cu evlavie. 

— Doar nu-l putem lăsa aşa! sări Mihai. 

— Se-nţelege! Cît mai ţine uşa bisericii, încă mai avem 
vreme să-l îngropăm, dar fără slujbă, i-om face cînd ne 
întoarcem! hotărî cuviosul Parfenie, care rămăsese să țină 
locul răposatului egumen. 

Trase pleoapele peste privirea mortului, rămasă 
ațintită asupra icoanei Preacuratei, apoi îl apucară cu 
toții şi-l duseră lingă peretele din dreapta altarului, unde 
se afla o gropniță anume făcută pentru preacuviosul 
Pamfilie, alături de alți înaintaşi. 

— N-avem vreme nici de raclă, şopti Isaiia. 

— Cînd venim acasă! îl linişti Parfenie. Căci venim 
înapoi negreşit! N-auzirăţi ce spuse răposatul? Că asta-i 
porunca noastră din veac! 

Murmurară zoriți cîte o rugăciune, care le veni în 
minte, iar la urmă spuseră cu toţii „Dumnezeu să-l ierte” 
şi Mihai îşi şterse cu pumnii strînşi umezeala pleoapelor 
gîndindu-se: ce avea de iertat stăpinul cerului la un om 
bun şi credincios cum a fost unchiu-său?! 

Loviturile de berbece din uşa bisericii deveniseră tot 
mai amenințătoare. Duşmanul era pe aproape şi cei ce 
mai rămăseseră pe dinafară nu mai dădeau semne de 
viață. Cīțiva călugări apucară masa din altar trăgînd-o 
într-o parte cu toate cîte se aflau pe ea, în vreme ce 
Parfenie se apăsă vîrtos asupra unei lespezi din zid. Sub 
ochii uluiți ai celor care o vedeau pentru întiia dată, la 
picioarele lor să căscă o hrubă, nezărindu-se decit 
capetele unei scări proptite de buza deschizăturii. 

— Pe rind şi cu băgare de seamă! porunci Parfenie. 
Aprindeţi cîte o torţă şi nu vă înghesuiți. 

— Eu rămîn pe urmă, zise Mihai. 

— Nu, că trebuie închisă intrarea şi numai eu o ştiu, se 
împotrivi cuviosul. 

Totuşi Mihai nu se dezlipi de lingă el pînă ce cobori 
ultimul călugăr. Îl văzu că apucă un vraf de chei, sărută 
chivotul aurit, aşezindu-l frumos pe masă, după care 
porni şi el pe treptele scării, după tînăr, nu mai înainte de 
a trage de un drug de fier ce se afla sub podeaua 
altarului, în hrubă. Cu un zornăit surd, greaua lespede ce 
fusese deasupra se răsuci ca de la sine şi astupă 
răsuflătoarea. Nu mai vedeau decit torța lui Isaiia, care îi 
aştepta jos. 

Abia atunci Mihai cuteză să-l întrebe pentru ce 
căraseră cu ei atitea chei. 


— Sînt de la porţile sfintului lăcaş, fiule! Cum avem să 

ne înapoiem dacă le-am pierde?! Sint cheile ce le-a pus în 
mîna străbunilor noştri însuşi măria-sa Ventilă Vodă, şi 
de atunci multe porți au fost fărimate de vrăjmaşi, dar de 
fiecare dată ne-am întors şi le-am făcut din nou, după 
chei. Aşa avem să le lăsăm şi urmaşilor noştri, cîtă vreme 
va dăinui sfinta monastire Ot Menedec. 

— Mai bine s-ar chema Ventilă Vodă... 

— Socot că aşa avem să-i spunem în viitor, că şi 
răposatul gîndea aşijderea, numai domnia să nu ne stea 
împotrivă. 

„Cu astfel de oameni, neamul nostru nu piere în veci!” 
gîndi tînărul. „Din cenuşă, din praf şi pulbere, mereu vor 
face alte încuietori dacă vor păstra cheile credinţei că sînt 
statornici pe aceste meleaguri. Negreşit mă voi întoarce şi 
eu, cel puțin să pun o floare la lespedea de zid a 
viteazului unchi!” 

Ceilalți se pierduseră în întunecimea hrubei şi nu-i 
mai ajunseră din urmă, rămînînd numai Parfenie, Isaiia 
şi Mihai. Stinseseră torța fără să vrea şi acuma biîjbiiau 
prin întuneric. 

— Barem dacă ar mai fi rămas careva să ne aştepte, că 
ne scoatem ochii fără lumină, mormăi Isaiia. 

— Fii pe pace, frate, că doar nu ai nimic care să te 
împiedice. Calcă voiniceşte, fără grijă, că de-acuma se va 
fi luminat de ziuă şi prin gura puţului răzbate o rază de 
lumină şi pînă la noi. 

— Să ajungem acolo! răspunse Isaiia. 

Totuşi în puţină vreme se zări o geană de lumină, 
semn că se apropiau de ieşire. 

— Ai văzut, nerăbdătorule”? îl dojeni Parfenie pe Isaiia. 


lacă, am şi ajuns. De astă-dată eu am să urc cel dintii, 

iar voi să veniți pe rînd că nu se ştie dacă ne ţine scara pe 
toți trei deodată. Tu rămii la urmă, Isaiio! 

— Lasă cheile la mine, zise acesta văzînd că Parfenie le 
desprinse de la briu spre a le ţine în mină. 

— Nu cumva să se agate fără să-mi dau seama, dar de- 
o fi să le scap, voi băgaţi de seamă şi le găsiţi, că de nu, 
cu greu mai facem ceva în beznă. 

Rămaseră amindoi cu ochii spre Parfenie, care se 
cățăra destul de voiniceşte pentru virsta lui. Scara se 
clătina de fiecare dată cînd păşea o treaptă şi abia atunci 
îşi dădu seama şi Mihai la ce mare adincime sub pămînt 
se aflau. 

—A ajuns! răsuflă Isaiia, făcîndu-şi cruce de 
mulțumire. Se opri însă cu gura căscată, căci de sus se 
auzi un răcnet, iar cheile monastirii se prăvăliră la 
picioarele lor. A fost poate numai o părere că un juvăţ i-a 
înfăşurat grumazul, iar două braţe vinjoase l-au săltat pe 
greoiul Partenie. 

— De era vreun prieten, n-ar fi dat drumul cheilor! se 
înfioră cuviosul Isaiia. 

— Şi răcnetul?! se nedumeri Mihai. 


BALUL DE LA CURTE 


BĂLGRADUL ERA CLĂDIT TEMEINIC pe colinele ce 
străjuiau Murăşul în molcomul său drum la vale, către 
Deva, şi cu toate că nu se afla chiar pe malul apei, nicio 
barcă ori altceva plutitor nu s-ar fi putut strecura fără a 
fi zărit de către veghetorii cetăţii. Nicicînd căldura verii nu 

împuţina apele, care se îmbogăţeau în dreptul Turzii cu 
Arieşul şi mai apoi, ocolind cetatea de scaun a 
Transilvaniei, înghițeau  Sebeşul, lățindu-se, dar şi 
lenevindu-se totodată. De-o parte şi de alta se întindeau 
ogoarele semănate cu griu, orz mei şi alte bucate, unele 
purtind auriul verii iar altele abia dădeau în pirgă. Către 
asfinţit se desluşeau munţii Zărandului şi semeaţa Piatră 
a Craivii, păzitoarea ţării moţilor, în vreme ce către 
miazăzi  albeața crestelor înzăpezite ale munţilor 
Făgăraşului putea fi văzută chiar şi în zilele de vară, fiind 
o stavilă de netrecut pentru cei ce nu cunoşteau potecile. 

Pe la Bălgrad se încrucişau toate drumurile cele mari 
încă din vremuri demult uitate şi nu întîmplător după 
prăbuşirea ţării ungureşti de altădată, cu aproape o sută 
de ani mai înainte, stăpînii Ardealului îşi luaseră numele 
de crai şi aici îşi aşezară scaunul. 

Alteţa-sa serenissimă Bethlen Gabor, dezamăgit de 
felul cum îi merseseră treburile în Banat, s-a întors la 
Bălgrad, urzind alte plănuiri de înlăturare a vrăjmaşului 
ce-i rîvnea domnia. Încercase şi forța bărbătească şi 
vicleşugul muieresc, dar Grazziani se dovedise mai 
presus de toate, cu deosebire de cînd i se alăturase fostul 
căpitan al lui Tomşa-vodă. Pe acesta bucuros l-ar fi atras 
luminăţia-sa pe lingă sine, mai ales după ce Agnes i-a 
povestit că o îndrăgise pe Iulia. De asemenea oameni avea 
trebuinţă orice stăpin, să-i aibă în slujba domniei. 

Contesa nu-i spusese tot ce se întimplase, atunci cînd 
s-a întors îmbufnată şi fără de nicio ispravă, dar era lesne 
de bănuit că bine nu-i mersese. Pentru aceea îi şi îngădui 
să se ducă pe dată la moşia ei de la Galda, lăsindu-i un 


răgaz de vreo citeva zile. Şi poate că ar fi lăsat-o mai 

mult, dar treburile ţării se arătau mai importante, aşa că- 
i trimise neîntirziat chemare la curte. Sosise cardinalul 
Tosti, trimisul papei de la Roma, şi cu toate că alteța-sa 
era de credință calvinească urmau să se vadă în taină, 
întrucît avea ceva de spus şi de la dogele Veneţiei. Prilej 
mai nimerit pentru asemenea întilniri nici că putea fi 
altul decît să-şi invite oaspeţii şi prietenii la serbări cu 
dant, măcar că era în plină vară. Se ştia prea bine că nu 
cardinalul avea să dănţuiască, dar se împămiîntenise şi 
pe meleaguri ardelene obiceiul Apusului, adunînd la 
petreceri tot felul de lume. Se puteau vedea turbane 
turceşti, gătite cu nestemate, alături de pălării cu pene 
colorate ale austriecilor ori venețienilor şi chiar bogatele 
veşminte ale boierilor olahi de peste munte, trimişi de 
către domnii lor la curtea prințului. 

Tulia nici nu vru să mai audă de însoțirea contesei, aşa 
că aceasta fu silită să se înfățişeze singură. Nu apucase 
să stea de vorbă cu Bethlen, căci nimerise în plină veselie 
şi chef, încît se prefăcu a fi venit şi ea anume pentru 
petrecere. Dacă prinţul ar fi poftit să vorbească cu ea, n- 
avea decît să găsească o cale! 

Marea încăpere a palatului, unde se primeau oaspeţi 
de vază, era împodobită cu ghirlande de flori, care 
căpătau alte feţe în prezența candelabrelor de Murano cu 
vestite luminări moldoveneşti ce înmiresmau odăile 
marilor palate ale Europei. Căci alteța-sa ţinea să se 
spună că şi curtea din Bălgrad este aidoma celor de la 
Praga ori Viena. Poate că era mai mică, dar cu mai multă 
strălucire şi bogăţie, uimind pe străinii în treacăt. 

Frumuseţea femeilor şi veşmintele cavalerilor localnici 


erau de asemenea renumite, însă toate păleau în fața 

strălucirii alteţei-sale Suzana, soția prințului şi mai cu 
seamă cea mai virtuoasă doamnă a ţării. Nu prea vedea 
ea cu ochi buni pe tinerele grofoaice care se vînturau prin 
preajma tronului, căci nu se putea spune despre soţul ei 
că i-ar fi semănat întru virtute, dar nici nu se dădea pe 
gura lumii. Cît despre contesa Rozsnyai, nu avea nicio 
temere, socotind-o mai curînd ca pe o slugă cu simbrie... 
după cum îi spusese chiar principele. 

Toată lumea avu numai cuvinte de laudă văzind că 
petrecerea era atit de meşteşugit pregătită, iar după o 
vreme începu şi danţul, cînd alteța-sa se înclină în fața 
prințesei Suzana, înşiruindu-se după ei şi celelalte 
perechi. Trecuseră vremurile lui Sigismund Bathory, care 
poftea la joc pe cea mai frumoasă doamnă din sală, 
numai să nu fi fost nevastă-sa, Maria Ciîrstierna, care la 
rindul ei, ce-i drept, se mîngiia pe dată în braţele altuia şi 
nu numai cît ținea sindrofia. Era multă veselie şi boarea 
munților din apropiere mai potolea din zăpuşeala de 
peste zi, făcînd să se simtă toți oaspeţii în largul lor. Gize 
şi fluturaşi se izbeau bezmetici de flacăra lumînărilor, 
arzindu-şi aripioarele şi prăvălindu-se peste creştetele 
dănţuitorilor. Cineva a născocit o joacă anume, că dacă 
se întîmpla să cadă asupra cuiva, celălalt trebuia să-l 
sărute pe dată şi, ca un făcut, de atunci cele mai multe 
gize păreau a se prăbuşi cam pe la ungherele mai ferite 
de ochii lumii, unde nu sărutai nu mai mîna ori fruntea 
celui cu care dănţuiai. Se cînta ca pe la curtea din Praga 
şi perechile se schimbau între ele, încurcîndu-se deseori, 
spre hazul tuturor, căci jocul acesta era de curind adus la 
Bălgrad. 

—A căzut un fluturaş pe coronița din creştet, 

frumoasă contesă, zimbi prinţul, cînd se nimeri față-n 
față cu Agnes. 

— Din păcate eu nu pot să văd dacă şi pe alteța 
voastră a poposit silită vreo giză, aşa că nu ştiu dacă 
trebuie să mă supun rînduielii jocului, întrucit se cere ca 
amîndoi să fim însemnați. 

— Cine cutează ciştigă, se zice din bătrini. Oricum, eu 
te voi aştepta cam într-un ceas de acum înainte, în odaia 
cea verde, pe care socot că n-ai uitat-o. Acolo vedea-vei 
dacă am şi eu ceva pe cap, în afara grijilor țării. 

— Peste putinţă! Trebuie... 

— Să vii negreşit! fură ultimele lui cuvinte, căci danţul 
îl obliga să se îndepărteze, spre o altă doamnă. 

Bănuind că avea să-i mai dea de lucru, poate iar cu 
Grazziani, Agnes îşi ceru iertare de la perechea ce i se 
nimerise, arătindu-se obosită, şi acesta cu părere de rău 
o duse spre jilțul de lîngă un stilp de marmură. Mulţumi 
cavalerului şi ceru să fie lăsată singură, nu fără a iscodi 
cu privirea ce se petrecea cu prinţul. Acesta o urmărise 
îngrijorat şi contesa putea să jure că şoptise cuiva să n-o 
scape din ochi. Trebui să fie cît mai prevăzătoare şi să se 
strecoare spre ieşire fără a fi văzută de careva. Se ridică 
tiptil şi pitindu-se pe după cîțiva oaspeţi era cît pe ce să 
scape, cînd se auzi strigată. 

— Agnes! Nu cumva vrei să fugi de lume? Te piîndeşte 
vreun tilhar, să-ți fure inima? 

Vocea mătuşei Sarkadi, sora maică-si, era prea bine 
cunoscută ca să poată spune că ar fi doar vreo 
asemănare. Şi apoi avea baba un glas de husar, încît 
dacă nu i-ar fi dat ascultare ar fi acoperit şi muzica 


strigind după ea. Se întoarse, deci, prefăcîndu-se 

încîntată de asemenea întîlnire şi lăsindu-se sărutată pe 
amindoi obrajii de către bătrina ei rudă, nu însă fără a-i 
licări un grăunte de răutate în ochi. 

— Fug de adevărat, scumpă mătuşică! făcu ea în 
şoaptă şi uitîndu-se, chipurile, să nu mai audă cineva. 
Am prins de veste că oastea lui Hommonay a cuprins 
Turda şi a pornit către noi cu toată iuțeala, încît mă şi 
mir că nu se aud copitele cailor lui. 

— Ce vorbeşti? tună „husarul cu fuste”, dar Agnes îi şi 
acoperi gura cu palma. 

— Pentru Dumnezeu, să nu se afle cumva, că sintem 
pierdute! zise nepoata tot în şoaptă, dar vădit îngrijorată! 
Prinţul s-ar mînia grozav dacă ar afla că am dezvăluit 
asemenea taină. El are s-o şteargă pe tăcute şi numai pe 
cîțiva mai apropiaţi i-a vestit de primejdie, ca să nu se 
strice petrecerea. 

— Asta-i curată mişelie! izbucni bătrina, străduindu-se 
să vorbească mai în şoaptă. Ar trebui ca noi, femeile să 
fim adăpostite... 

— Pentru domnia-ta, mătuşică, nu-i nicio teamă. 
Oştenii lui Hommonay n-au să se lege de... o nobilă 
doamnă! 

Era cît pe ce să zică „babă” şi, cum simţi că nu se mai 
putea ţine de ris, se răsuci pe călciie şi se îndepărtă pe 
dată. Dacă ar mai fi zăbovit la pindă undeva, ar fi văzut 
că zvonul prindea aripi din ce în ce mai mari şi rindul 
oaspeţilor începu a se rări simţitor, dar ea se strecurase 
într-o altă odaie. Răspunse în fugă la salutul unui străin, 
fără să-şi dea seama de unde-l cunoaşte, şi ieşi pe altă 
uşă, în coridorul luminat de torţe. Trăgîndu-şi sufletul, 
apucă în fugă către capătul ce i se păru mai puţin 

luminat şi nu întoarse capul, măcar că ar fi putut jura că 
cineva o urmărea. Deschisei prima uşă ce-i veni la 
îndemiînă şi se pomeni într-o încăpere goală. Din păcate 
nu era decît o singură intrare şi ar fi trebuit să plece pe 
unde venise, de n-ar fi fost urmăritorul de afară. Auzi 
vorbe nedesluşite chiar în dreptul ei, aşa că nu mai avu 
vreme de stat pe gînduri şi se piti în dosul unei mari 
perdele de catifea purpurie. Cu groază văzu că fereastra 
era prea sus ca să poată fugi pe ea, iar necunoscuții 
pătrunseră în odaie. Vorbeau italieneşte şi nu fu greu să-i 
priceapă. 

— Cred că aici trebuie să fie! zise unul dintre ei. 

Agnes se crezu pierdută şi era cît pe ce să strige după 
ajutor, dar i se tăia suflarea socotind că însuşi prinţul va 
fi poruncit să se scape de ea. 

— Gîndindu-mă la ce mi-ai spus, se auzi un glas mai 
domol, nu prea mă pot încrede. Ziceai că s-a lucrat curat, 
dar ce folos, că nu s-a făcut nimic. 

— Oricum, nu ne poate bănui pe noi, fu răspunsul 
celuilalt şi contesa pricepu că erau numai doi. 

— Vezi însă că Grazziani are să ajungă azi-miine la 
Praga şi toată strădania noastră a fost zadarnică, spuse 
celălalt. 

Auzind despre cine era vorba, fetei îi trecu orice 
spaimă, ba îşi ciuli urechea cu luare-aminte. Străinii nu 
păreau a fi prietenii lui Gaşpar, şi asta-i ungea inima. Ar 
fi vrut măcar să-i zărească, dar nu îndrăzni să mişte 
perdeaua. 

— Monseniore, spuse cel mai tînăr dintre ei, Marino 
Marini l-a veninat cu otravă care ar fi doborit zece tauri. 


O pusese într-o sticlă de Chianti şi doar eminența-voastră 

ştie că lui Grazziani i se cam scurg ochii după asemenea 
licori... 

— Şi n-a băut?! 

— Ba, pe tot! L-a scurs! 

— Şi? 

— A plecat mai departe, de parcă ar fi fost apă! 

— Asta trebuie să fie învăţătură că veninul nu mai 
trebuie folosit, ci numai spada ori pumnalul... Isuse, 
apără-mă că dau asemenea poveţe, dar e duşmanul tău, 
doamne! o-ntoarse cardinalul, împreunîndu-şi mîinile a 
rugăciune şi înălțind smerit privirile în tavan. 

Contesa nu se mai îndoia că unul dintre cei doi era 
oaspetele venit de la Roma, dar de celălalt nu avea cum 
să ştie, cu toate că era vestitul Girolamo Mantegna, de 
care auzise întreaga Italie. Era un spadasin de temut, 
aflat acum în slujba Veneţiei, însă oricînd gata să treacă 
la alt stăpîn care l-ar fi plătit mai bine. Împreună cu 
Bethlen aveau să pună la cale pieirea lui Grazziani. 

Cam înţepenise după perdea şi fără să-şi dea seama se 
mişcă de pe un picior pe altul. A fost îndeajuns ca 
Girolamo să-şi tragă spada şi să se repeadă spre fereastră 
şi cine ştie ce se alegea de nu s-ar fi împiedicat chiar de 
alteța-sa prinţul, care tocmai atunci intrase. 

— Ce s-a întîmplat? Cine v-a miniat?! se arătă mirat 
prințul. 

— Sînt pe cale să străpung, ori cel puţin să dau în 
vileag o iscoadă, răspunse acesta, proptind virful armei 
cam în dreptul pieptului contesei. 

Zimbind, Bethlen îl apucă de mînă. 

— Pare-mi-se că domniei-tale i se mai spune şi 
„Girolanima”, dar rogu-te nu-mi ucide oamenii mei de 

credință! Anume am trimis-o pe contesa Agnes, ca să se 
ascundă după perdea şi să se lămurească ea însăşi că 
Grazziani este duşmanul nostru şi al ţării mele. 

Dacă cerul s-ar fi prăbuşit asupra contesei, n-ar fi 
simțit o mai puternică lovitură decît aceea dată de prinţ. 
Simţind că se înăbuşă, trase faldurile draperiei şi ieşi la 
iveală. 

— După cum vedeţi, porunca voastră a fost îndeplinită, 
alteță! se înclină ea cu smerenie. 

— Eu de asemenea m-am ţinut de făgăduială şi, dacă 
mi-ai spus că nu-ţi place odaia verde, l-am adus aici pe 
eminenţa-sa. 

Agnes roşi ca para focului, dar nu răspunse. 

— Cu toate că sintem numai prieteni în astă încăpere, 
n-ai vrea domnia-ta, signor Mantegna, să te uiţi mai cu 
băgare de seamă? Ori, dacă alteța-sa a mai trimis pe 
cineva „în întimpinarea noastră”, să ne spună din vreme! 
zise înțelept cardinalul. 

Bethlen încruntă puţin din sprinceana, aşa cum îi era 
în obicei cînd era nemulțumit, dar pe dată se schimbă la 
faţă şi zîimbi batjocoritor. 

— Prevederea eminenţei-sale n-a fost binevenită, zise 
el. Cam toţi oaspeţii, prieteni ori duşmani, s-au zorit să 
se pună la adăpost de frica lui Hommonay. 

— Cum aşa?! se miră Tosti. Îl ştiam la Sătmar! 

— Acolo şi este, numai că prietena noastră, aici de față, 
s-a pus a glumi cu o mătuşă de-a ei cum că oastea 
duşmană ar fi pe cale să cuprindă Bălgradul ori cine ştie 
ce-i va mai fi spus... se uită el spre Agnes, dar ea plecă în 
jos privirea şi rămase mută. Vrednica baroană Sarkadi, 

dusă ca celelalte, a ţinut totuşi să-mi cîştige încrederea 
înainte de plecare. M-a povăţuit să nu deznădăjduiesc, 
fiindcă Hommonay avea să fie bătut şi că tot eu am să 
rămîn principe. Cu dragă inimă ar fi rămas lîngă mine la 
necaz, dar se vedea, silită să-şi pună la adăpost cinstea 
de poftele oştenilor duşmani. 

Mai fisticit se arătă a fi cardinalul decît Agnes, care nu 
se putu ţine să nu ridă de cele auzite. 

— De altfel am ţinut să nu mă las nici eu mai prejos, 
de parcă am fi fost în carnaval, şi i-am spus că nepoţica 
ei este o iscoadă de-a lui Hommonay şi că tocmai 
poruncisem să fie căutată şi spinzurată... 

Părind a pricepe abia acum rostul celor spuse, 
binevoiră şi străinii să zimbească, dar nerăbdători îl 
poftiră pe principe să vorbească despre nevoia înlăturării 
lui Grazziani. 

— Contesa Rozsnyai spunea, mai ieri, că la Buda ar fi 
cel mai nimerit să-i vină de hac, dar eu m-am împotrivit, 
socotind că mai întîi ar trebui să lăsăm mînă slobodă 
domniilor-voastre, signor Mantegna, zise Bethlen. 

Contesa făcu ochii mari ştiind foarte bine că nici nu 
pomenise despre Buda, necum să mai plece iar pe lingă 
„turc”, dar aşa făcea uneori Bethlen, punînd-o în fața 
faptului împlinit. 

— Doamna contesă ar putea să ne sprijine la Buda? 
întrebă italianul. Cum? 

— Numai din umbră, signore! răspunse prinţul, în 
locul ei, bănuind că Agnes nu ardea de dorinţa de a-l 
revedea pe Grazziani. 

— Atunci va trebui să plecăm pe dată, căci după cite 
ştim omul sultanului rătăceşte pe undeva prin pusta 

ungară, de vreme ce nu s-a ivit pînă acum în nicio 
aşezare. 

— Să nu fi ocolit Buda, se îngrijoră Tosti. 

— Oamenii mei îl caută pe toate drumurile ce duc la 
Praga, precum şi prin împrejurimile Budei, aşa că nu ne- 
ar putea scăpa! se făli Mantegna. 

— Ca pină acum! adăugă cardinalul, săgetindu-l cu 
privirea. 

Bethlen încercă s-o facă pe Agnes să-şi dea părerea, 
dar aceasta nu voia nicicum. Hotăriră ca oaspeţii să plece 
a doua zi, dar pînă atunci aveau să mai stea de vorbă 
între ei, fără să mai fie de față şi femeia, pe care Bethlen o 
conduse către coridorul cu torţe. 

— De unde aţi ştiut, alteţa-voastră, unde mă aflam? 
cuteză ea cu sfiiciune, cînd să plece. 

— Eu ştiu totul despre tine, dragă prietenă, iar cînd 
nu... ghicesc! 

— Ştiţi, eu... 

— De bună-seamă că trebuie să ştiu totul! Doar ţi-am 
dovedit-o şi pînă acum, nu? 

Şi spre marea uluire a contesei, prinţul Transilvaniei 
se aplecă şi-i sărută mina. 

— Asta ca să nu te simţi înjosită! zimbi el. 


ULTIMA CAPCANĂ 


HANUL „LA ARMELE REGELUI MATHIAS CORVINUL”, 
aşezat chiar la poalele colinei, unde se ridica semet 

biserica cetăţii, aținea calea drumeţilor către Pojon, Beci, 
Oradea ori Szeged, încît pe oriunde te-ai fi dus, musai să 
treci şi prin fața acestui vestit caravanserai. Că era aşa 
nu mai încape vorbă şi, cu tot numele lui unguresc, de 
cînd cu stăpînirea turcească nu se deosebea prea mult de 
oricare han de la miazăzi de Dunăre. 

Pentru a nu bate la ochi, tot acolo aveau să se 
întilnească şi Grazziani cu trimisul baronului Mollart. 
Hassan-paşa, valiul de Buda, l-a poftit să poposească 
între zidurile cetăţii, cu cinstea ce i se cuvenea, dar solul 
padişahului îi spuse că sarcina lui era de a merge cît mai 
pe ocolite, avînd unele întilniri cu ghiaurii. 

N-avea de unde şti cit va trebui să aştepte pe omul 
austriacilor, cu banii făgăduiți, dar se părea că se cam 
zoreşte, aşa că toată ziulica se vîntura, împreună cu 
Marcu, pe caldarimul întortocheatelor ulițe. Alteori se 
aşezau pe malul Dunării, aruncînd cu pietricele în apă ca 
în vremea cînd erau copii, dar de fapt iscodeau dacă nu li 
se ţine careva pe urme. Nimeni însă nu părea să aibă 
grija lor. 

Într-una din zile, după ce zăbovise în faţa unor cupe 
cu vin de Badacsony, rămase de unul singur în odaie, în 
vreme ce Marcu avea poftă de aer curat şi plecă să se 
tolănească pe mal. Îl apucase un dor sfişietor de Iulia şi, 
ca să-i treacă, începu să azvirle cite o pietricică pe luciul 
apei. Nici n-a băgat de seamă cînd s-a apropiat de el o 
țigancă, însă dacă întorcea capul chiar atunci ar fi putut 
să vadă că pe ghicitoare o adusese chiar slujnicuţa de la 
han, îimbrobodită bătrineşte, cu toată căldura de afară. 

— Hai să-ți spun despre drăguță, domnişorule! 

Oşteanul o privi mirat dar pe dată se bucură, căci 

picase tocmai bine, de parcă ar fi ştiut ce-l arde. Se 
întinse mai întii după contăşul pe care ghicitoarea îl 
trăsese mai încolo, mototolindu-l ca să se poată aşeza 
lîngă el, după care îi întinse mîna. 

— Să te văd ce eşti în stare, făcu el bucuros. 

— Lasă că ţi-o rînduiesc eu, zise vrăjitoarea şi îşi făcu 
de lucru iarăşi cu haina tinărului, în vreme ce scoase 
ghiocul. 

— Aşa, aşa, zi-i! îşi îndemna ea scoica aceea răsucită. 
Spui că-i frumoasă foc?... Ahaa!... ochioasă, cu ochii ca 
noaptea şi păr bălai? Aşa-i frumosule? 

Marcu holbă ochii, nevenindu-i a crede. 

— Iulişca!... Da, da! am priceput... îl iubeşte? urmă ea 
scuturînd ghiocul. Te iubeşte, sărăcuţța! 

Spunindu-i numele fetei, orice îndoială se spulberă. 
Nu era să cunoască marea lui patimă o ţigancă de la 
Buda! 

— Ia ascultă! îl apucă ghicitoarea de mînă. Ai un mare 
vrăjmaş! La moarte te duce, că nu ţi-e prieten, aşa cum 
se arată în față. Să te laşi din calea lui, ori, de eşti cu el, 
fugi! Fugi!... Ghiocul nu minte niciodată!... Gaşper... aşa-i 
zice, nu? Îl ştii? 

Marcu se îngălbeni! Aşa-ceva nu putea crede şi abia 
izbuti să îngăime: 

— Poate altu-i numele... 

— Nicidecum!...  Gaşper!  Ghiocul spune numai 
adevărul! Fereşte, dragul babii, că-i tare veninos! ŞI 
drăguța domniei-tale e în primejdia capului, tot din 
pricina lui. El vrea să vă ţină despărțiți. Lasă-l şi du-te la 
fata iubită? 

Mai spuse apoi că va avea copii mulți şi că va ajunge 

putred de bogat, dar nu uita din cînd în cînd să adauge 
că acel Gaşper ar fi fost cel mai înverşunat duşman al lui. 

— Tacă-ţi gura! se răsti în cele din urmă oşteanul. Nu 
pot crede! 

— Ba să crezi! nu se lăsă ţiganca. Adă palma încoace! 

Fără să clipească i-o întinse. 

— Asta-i! Tot un mare vrăjmaş ţi se arată ca prieten! 
Să orbesc, na, de te mint! 

— Dar... fata? Despre ea nu se vede nimic? 

— Cum să nu, dar n-am mai vrut a-ţi spune că plinge 
toată ziulica şi-i tare înfricoşată de gaşperul ce-ţi stă în 
cale, în loc să te fi dus la ea... 

Tinărul crezu că visează şi nici nu-şi dădu seama cum 
o plăti pe ghicitoare, care înşfăcîind banii se făcu 
nevăzută. Nu! Vrăjitoarea n-avea de unde şti atitea, de n- 
ar fi fost ghiocul acela afurisit, care nu minte... întinse 
mîna şi smuci contăşul, dar punîndu-l pe umeri căzu de 
pe el parcă o frunză îngălbenită, care pilpii o vreme ca un 
fluture, pînă să ajungă jos. Se aplecă şi văzu că era de 
fapt un răvaş, însă fiind scris parcă în venețiană se gîndi 
că-i aparţine lui Grazziani, cine ştie cum rătăcit pe la el. 
Avea să i-l dea înapoi şi să-i ceară dezlegare spre a nu-l 
mai însoți, căci el se va duce după Iulia! 

De cum îl văzu pătrunzind în odaie Grazziani se 
lumină la faţă, ceea ce potoli ca prin minune pornirea 
tinărului. Se cam fistici, învirtind răvaşul în miîini şi 
neştiind cum să înceapă. 

— Eu nu-mi aduc aminte să fi avut asta la mine şi 
iacă, am găsit-o în contăşul meu... 

Grazziani luă scrisoarea, în vreme ce Marcu se hotări 
să-i spună tot ce i se întimplase. Dar nu apucă să-şi 

isprăvească povestea, necum a-i mai şi cere îngăduinţa să 
plece, că acesta izbucni în ris. 

— Nu cumva din pricina asta eşti aşa de înnourat? 
Cum poți crede în asemenea scorneli ţigăneşti? 

— Mi-a spus pe dată numele Iuliei, şi n-avea de unde 
s-o cunoască şi nici să ştie ce face ea acum! 

— Şi tu te-ai zdrobit de tot! Nu ţi-a dat prin cap că s-ar 
fi putut ca însăşi Agnes, ori poate chiar Iulia, să fi trimis 
ghicitoarea în calea ta, anume să ne dezbine? 

— Iulia, nu! 

— Bine, să zicem! Dar cealaltă? A văzut, cine a văzut, 
că noi împreună nu putem fi înfrînți şi atunci, ea sau 
altcineva, a vrut să te rupă din preajma mea. Mă mir că 
nu ţi-a făgăduit şi o răsplată regească! 

— De, ştiu eu ce să zic?! făcu Marcu, începînd a se 
îndoi de cele auzite la ghicitoare. 

— Să mă asculți pe mine, că ia uite ce scrie aici: „De 
vrei să afli veşti de la cel pe care-l aştepţi, vino către 
ceasurile unsprezece ale nopţii pe ulița covacilor. Te va- 
ntimpina un cunoscut”! Dacă ar fi fost pentru tine, ţi-ar fi 
şoptit ghiocul acela atotştiutor, nu s-ar fi chinuit să scrie, 
şi chiar într-o limbă pe care tu n-o cunoşti. 

— Dar pentru ce să-l fi pus în haina mea? 

— Se-nţelege că tu mi-ai fi dat mie răvaşul şi cum într- 
adevăr aştept pe cineva s-ar fi putut să mă păcălească, de 
nu erau proşti. 

— Cum ar veni asta? 

— Uite, vezi aici! Scrie „Gradatz”, cuvint de taină pe 
care îl avusesem cîndva cu un sol, între timp ucis de 
Czobor. Acum însă avem cu totul altă înţelegere, ceea ce 

— Vor să te atragă în capcană! 

— Pe amindoi, prietene! Pe tine într-un fel, pe mine în 
altul. Împreună fiind, n-au să izbutească. Vii cu mine la 
noapte? 

— Negreşit! 

— Pină atunci să mergem pînă la Hassan-paşa, care 
ne-a poftit la un şerbet de trandafiri şi la un pahar de 
vorbă. Oricum eu nu trebuie să uit că sint în slujba 
sultanului, şi dacă am tras la han, valiul trebuie să ştie. 
Am să-i îndrug cîte ceva, mai cu seamă că acest 
caravansarai este mai bun decit încăperile cetății. l-am 
lăsat lui pe Kerim şi pe spahii, dar îi musai să mă arăt 
din cînd în cînd şi printre ei. 

Părăsiră odaia tocmai cînd pe scară cobora vijelios o 
slujnicuță cam ciudat îmbrobodită. Marcu  tresări 
amintindu-şi că a mai zărit-o undeva. De altfel, şi ea 
întorsese pentru o clipă capul... 

— Ţi s-o fi părut! vru să-l liniştească Grazziani. De 
fapt, va fi ieşit din încăperea de colo, unde s-a închis uşa 
în tăcere, după ce fata a fugit. 

— Ar fi bine să fie aşa, dar mie parcă mi s-a părut a 
fi... contesa! 

— Agnes?! 

— Aşa aş zice. 

— Atunci se schimbă socoteala şi socot că ar fi bine s-o 
dezbrobodim, să vedem cum arată. Chiar de-o fi alta, mi 
se pare şi mie cam ciudată înfofoleala feței, spre a nu se 
da de gol. 

— Să nu fie oare vreo iscoadă a celor care au trimis 
răvaşul? Va fi vrut să vadă dacă sintem în odaie şi să 

— Atunci nu-i Agnes, fiindcă ea nu ştie sîrbeşte şi 
pierdea vremea de pomană. Dar ca să fie vreo sirboaică 
ori să cunoască limba, este cu putinţă. 

— Poate că n-ar trebui să mergem la întîlnirea de pe 
uliţă. 

— Nici vorbă! Numai că-i vom trage pe sfoară. Mai întîi 
cu plecarea. Ne vom preface că ne culcăm şi ieşim pe 
fereastră. Apoi, după întoarcerea de la Hassan-paşa ne 
vom duce să cercetăm locul şi să vedem ce am putea face. 
De nu ne place, n-avem decit să nu ne ducem. Cam 
proşti ucigaşi. 

Trecură prin locandă, unde morlacul plesni o fetişcană 
peste rotunjimile dosului, întinzîndu-i totodată un bănuţ 
de argint. Fata rise şi-i mulțumi, că nu era ceva 
neobişnuit pe atunci să fie plesnită peste anumite părți 
mai ispititoare, numai că nu prea mulți o răsplăteau cu 
argint. 

— Tu ştii limba fetei. Spune-i să-l anunţe pe stăpînul ei 
că diseară cinăm în odaie şi ne odihnim mai devreme. 
Dar cu voce tare, să te audă cît mai mulți! 

Marcu făcu întocmai şi cîţiva muşterii întoarseră 
capul, însă nu puteau fi bănuiţi numai pentru atita. 

— Asta o fi? întrebă Grazziani cînd ieşiră. 

— Nu, că aceea îşi acoperă fața, să nu fie văzută. 

— O avea barbă! 

— Mai ştii? Şi sub fuste vreun iatagan! 

— Aşa te vreau, prietene! 

Au cam zăbovit la paşă, căci Grazziani se cunoscuse 
cu el încă de pe cind erau amindoi la Stambul şi fără 
ocolişuri îi ceru sprijinul pentru a căpăta domnia 

toată inima, ceea ce duse la înveselirea înaltului trimis al 
sultanului. 

După ce şi-au luat rămas-bun de la binevoitoarea 
gazdă se îndreptară spre acea parte a tirgului, mai de 
către pustă, unde li se spusese că ar fi ulița cu pricina. O 
găsiră destul de lesne şi Grazziani fu mulțumit, întrucît 
era scurtă şi îngustă. 

— Cînd vrei să pierzi pe cineva nu-l duci într-un astfel 
de loc, unde nu pot ataca decit doi deodată. Numai arme 
de foc de n-ar avea, şi nu cred, fiindcă nici ei nu vor să 
alarmeze caraulele cetăţii. 

— Eu zic că dacă ajungem la ieşirea zidului de colo, 
arătă Marcu, spate în spate nu ne doboară de-ar fi să ne 
batem toată noaptea. 

— Ai dreptate. Însă va trebui să venim pe cealaltă 
parte. 

Se întoarseră la han cînd se aprindeau pe boltă cele 
dintii stele. Pe dată li se aduse în odaie mîncarea de 
seară, după cum fusese porunca, dar nu se atinseră de 
NIMIC. 

— Ne prefacem că mîncăm, după care tu vei trece în 
odaia ta de alături şi laşi luminarea aprinsă, ca să pot 
vedea eu din întuneric cine ne pindeşte, căci nu se poate 
să nu se uite dacă plecăm ori ba. Pe urmă sufli în 
luminare şi mai aştepţi ca la vreun sfert de ceas, după 
care te strecori binişor pe şoprul acela de sub fereastra 
ta. Eu cobor drept, pe fringhie! şi îi arătă un colac de 
funie, scos de sub pat. 

— Dar asta de unde o mai ai? se nedumeri Marcu. 

— De la „prietenii noştri”! Ca să nu cumva să dea greş 

slujnicuţa aia ciudată să le fi pus la îndemînă un mijloc 
de a fugi pe fereastră. 

— Zău dacă mai pricep ceva! 

— Aflînd, să zicem, că nu mă voi duce la noapte 
niciunde, vor încerca să mă ucidă în timpul somnului, 
pătrunzind cu chei potrivite. Dacă s-ar face cumva 
tărăboi, fuga pe fereastră va şterge orice urmă... 

— Asta înseamnă că fringhia a fost pusă în lipsa 
noastră, chiar în după-amiaza aceasta. 

— Vezi-bine! 

— Dar de ce să ne prefacem că ne culcăm, cîtă vreme 
tot vom pleca şi ne vom întilni cu ei? 

— Ei, asta-i! N-ai spus chiar tu că noi trebuie să 
ajungem cei dintii la ieşitura aceea de zid? 

— Ba da... 

— Neştiind ei ce facem, vor pîndi prin preajmă şi 
crezind că ne-am culcat vor pierde vremea, răstimp în 
care noi ajungem unde trebuie. Cînd vor da peste odaia 
goală se vor zori pe urma noastră, dar cam tirzior! 

— Bine gîndit! făcu Marcu încîntat. 

Mai mult de un ceas petrecură cu toată țesătura pusă 
la cale, dar izbutiră de minune. În vreme ce necunoscuții 
aşteptau să adoarmă somnul cel dulce de-cu-seară, cei 
doi ocoliră biserica prefăcută în geamie şi apucară drept 
pe ulița covacilor. Nu răsărise luna şi îngustimea 
drumului îl făcea să rămină umbrit, cu toate că cerul era 
spuzit de stele. Mirosul acru al fumului rece de la 
cărbunii arşi peste zi dăinuia puternic, încît şi cu ochii 
închişi ai fi dat peste locul cu pricina, numai că 
deocamdată ei erau singurii trecători. 


— Ecco! Essi sono! auzi deodată Grazziani, şi pricepind 

că despre ei era vorba îl trase pe Marcu lingă zid. 

— Au venit. Trage spada! 

După cum prevăzuse, cei doi străini abia se puteau 
mişca unul lingă altul, aşa că pătrunseră cu băgare de 
seamă. 

— Vin şi dinspre mine, şopti Marcu. 

— Tot doi? 

— Ba, vreo patru! 

— Deci şase cu totul... Nu-i mult. Ai grijă! 

Apoi, cu toate că Marcu nu cunoştea o iotă din limba 
dogelui, Grazziani începu a-i vorbi ca şi cum ar fi 
priceput-o: 

— l-ai văzut pe aceşti şacali fricoşi? Feciori de tirfă, 
care îşi ucid şi tatăl pentru doi ţechini! Ştii că atunci cînd 
dau peste un viteaz nu atacă decit în haită, ca lupii? 

— Daţi-vă prinşi! N-a veţi nicio scăpare! strigă unul 
dintre atacatori. 

— Numai un cap de venețian timpit şi-ar putea 
închipui că ne temem de nişte golani! 

Căuta anume să-i ațițe, înjurindu-i, ca să-i facă să-şi 
piardă cumpătul şi să se înghesuie cit mai mulți deodată. 

— Am să-ţi smulg limba ta spurcată, pui de hăpircă! 
Vinzătorule! se înfurie străinul. 

— Lăudărosule! Mai bine ţi-ai schimba nădragii, că 
duhnesc! Ptiu! 

Telul a fost atins, căci se năpustiră şuieriînd cu săbiile, 
dar numai unul se putea bate în faţă, iar ceilalți mai mult 
îl stinjeneau. Primul se şi prăbuşi la pămînt, străpuns de 
Marcu, ceea ce îi făcu pe ceilalți să se cam codească. 

— Ce, v-aţi speriat? Numai atita vă era cutezanța? 
Jigăriților! 

— Nemernicule! se repezi o namilă. Te grozăveşti la 
adăpostul zidului. Fă-te încoace să ne luptăm, dacă te ţin 
şalvarii! 

— Voi m-aţi poftit aici, dobitocilor! 

Văzindu-l tăcut şi poate crezindu-l atins de cel pe care 
îl răpusese, unul dintre venețieni țişni spre Marcu, dar 
spada acestuia zvicni ca dintr-un arc diavolesc şi îi sclipi 
în întîimpinare. Îndrăzneţul se lăsă brusc pe vine ferindu- 
se, dar în acelaşi timp se răsuci spre Gaşpar gata să-l 
străpungă din spate, dacă lovitura de trăsnet pe care o 
primi în ceafă i-ar fi lăsat răgaz de-o clipă. 

— Bravo! Curînd îți dau şi eu un stirv, prietene, să aibă 
ce mînca haitele hămesite! îl încurajă morlacul. 

Avînd de înfruntat un meşter într-ale luptei, Grazziani 
spera ca aţițindu-l să-l facă să greşească. O vreme nu se 
mai auzi decît zăngănit de arme şi icnetele luptătorilor, 
sub ochii celor ascunşi pe după ferestre, care nici nu se 
gîndeau să sară în ajutorul cuiva. Un alt strigăt de 
moarte în partea lui Marcu făcu să se subțieze rîndul 
atacatorilor. 

— Curaj, băieţi! îşi îmbărbătă necunoscutul ciracii. Nu 
mai au multă vreme suflu şi le lăsăm hoiturile pe 
caldarim! 

— Teamă mi-e că pe-ale voastre au să le stringă 
hingherii, mîine în zori, dacă o mai rămîne ceva de pe 
urma cîinilor! 

— Spurcăciune! Nu-ţi mai stă limba aia împielițată? 
Cotcodăceşti ca o găină, în loc să te dai mai în faţă să ne 
înfruntăm bărbăteşte! 

— Doar nu te sumeţeşti a crede că eşti tu bărbat?! 


Marcu lupta cu gura încleştată, neînţelegîndu-le graiul 

şi neavînd ştiinţă de iscusința apusenilor în a-şi aţița 
vrăjmaşul ca să turbeze de necaz. El părea mai curînd un 
țăran harnic pus pe secerat, căci în curînd şi al treilea 
avea să muşte pietrele uliței. Morlacul, în schimb, nu 
izbutea nicicum să-şi doboare duşmanul, care se dovedea 
din cale-afară de viclean. Deodată simţi o arsură în braţul 
drept şi pe dată sîngele îi mînji mînerul spadei, făcindu-l 
alunecos. Din pricina asta, la prima lovitură scăpă arma, 
şi veneţianul puse piciorul pe ea. 

— Eşti mort! tună el bucuros. 

Într-adevăr, Grazziani nu mai avea nicio scăpare şi-i 
îngheţară vorbele pe buze. Auzind strigătul de biruinţă al 
străinului Marcu bănui ce se petrecuse şi chiar înainte de 
a-şi întoarce privirea spre ei se răsuci într-un salt 
fulgerător şi străpunse cu spada coastele vrăjmaşului. 
Uluit de neaşteptata lovitură veneţianul dădu să se tragă 
într-o parte, dar morlacul îi trinti un picior în boaşe, 
făcindu-l să se prăbuşească. 

— Din nou mi-ai scăpat viața, Marcule, auzi tînărul pe 
sirbeşte de astă-dată, şi nu putu să nu se-ntoarcă, spre a 
vedea în ce stare se află celălalt. 

Tocmai atunci primi o lovitură în umărul sting, 
simțind că-l seacă la os de durere. Vru să se sprijine de 
perete, dar văzu lama vrăjmaşă sclipindu-i deasupra 
capului, gata să-l spintece, şi fără a mai putea gîndi se 
trase cu toată puterea, izbindu-se cu tîmpla de pietrele 
zidului. Mai auzi ca prin vis că cineva strigă „Caraula!”, 
apoi un ţiuit în urechi şi se prăvăli peste ceilalți. 

Abia atunci îşi arătară veghea şi localnicii, unul dintre 
ei aruncîndu-i lui Grazziani un bolovan drept în spinare. 


Norocul lor a fost că cei scăpaţi cu viață au rupt-o la 

fugă, să nu fie siliți a da socoteală oştenilor care se 
năpustiseră în uliţă cu torţe aprinse, ştiind ei prea bine 
că în asemenea împrejurări aveau de cîştigat şi de la vii şi 
de la morți. 

— Ghiauri afurisiţi! înjură căpetenia caraulei. Se bat ca 
nişte cîini turbaţi şi nu se mai satură. Cum de-i mai 
rabdă Alah? 

Începu a-i cerceta cu picioarele pe cel de pe jos şi 
auzind gemetele lui Marcu zise: 

— Se pare că n-au crăpat cu toții! la vedeţi care mai 
suflă şi dacă se mai poate scoate ceva de la ei, iar pe 
ceilalți lăsaţi-i, după ce-i scotociţi bine. 

— Luăm tot? întrebă un oştean ce se părea că nu prea 
mai fusese de caraulă. 

— Tot şi de la toţi! 

Proptiră făcliile prin spărturile pereţilor şi porniră să-i 
scotocească pe cei căzuți. 

— A fost încăierare între unguri şi frînci, sau ce vor fi 
fost, spuse careva. 

— Cu toţii sînt şase, dintre care doi unguri, care mai 
suflă, iar ceilalți se şi piîrpolesc în flăcările gheenei, 
adăugă altul. 

Starostele caraulei se apropie de răniți şi le săltă 
capetele, uitindu-se şi la veşminte. Băgînd de seamă că 
nu sînt oameni de rînd, porunci să li se lege rănile, ştiind 
el că avea să capete răsplată pentru îngrijire, chiar dacă 
aceştia n-ar fi vrut s-o dea. 

— Treziţi-i pe puturoşii ăştia din case! Ce, ei n-au auzit 
larma încăierării? Dacă ar fi fost de-ai noştri s-ar fi 
înghesuit să-i ucidă, dar fiind ghiauri de-ai lor fac pe 
neştiutorii, nemernicii. Să vină cu vreo două găleți de 

apă! 

Aduşi cu forța, localnicii aruncară apă peste răniţi, dar 
şi peste morți, de-a valma. 

— Lasă că-i bine, că de-o fi să se prefacă vreunul, 
răcoreala îl dă de gol. Mai udaţi-i! 

Zadarnic însă, fiindcă loviturile primite de cei patru 
fuseseră ucigătoare şi niciunul dintre ei nu mai mişca. 
După ce-i scotociră bine, luiîndu-le armele, podoabele şi 
banii, îi împinseră cu picioarele lingă zid, iar pe Marcu şi 
pe ceilalți doi îi aruncară în cîrcă, spre a-i duce la ortă. 

— Cam ai tu sînge de măgar, bre Ibrahime, rise un 
oştean către cel care-l căra pe morlac. Nu ştiu cum se 
face că mereu te bagi. 

— Are să se îmbogăţească! zise un altul cu ciudă. 

Pe drum lui Grazziani îi trecu amețeala şi ceru să fie 
lăsat jos, dar Ibrahim nici nu voi să audă. 

— Ştii turceşte? îl întrebă căpetenia caraulei. 

— Sînt trimisul luminăţiei-sale padişahul, iar acela 
este în slujba mea! arătă el spre Marcu. Nădăjduiesc să 
mai fie în viaţă! 

— Altfel nu l-am fi cărat, răspunse un oştean. 

— Atunci vă poruncesc s-o luaţi spre hanul „La armele 
regelui Matia Corvinul” de pe malul Dunării. Veţi căpăta 
răsplată bună, dar inelele ce le-am avut pe degete le 
poftesc înapoi! 

Căpetenia se cam îndoi, dar îşi aduse aminte că auzise 
prin cetate de un asemenea mumbaşir. „De ce n-ar fi 
chiar acesta?!” îi părea însă rău după răsplata la care se 
aşteptase, măcar că rănitul le făgăduise şi el. Scoase 
inelele, dar nu se grăbi să le înapoieze. 


— Cînd vom ajunge la han, pe lumină! 

Oricum, ca să nu fie tras pe sfoară, trimise pe ascuns 
un oştean în cetate să-l scoale pe alaybeyul ce venise de 
la Istanbul şi să-i spună, spre a şti ce să facă. 

Ajunseră la han şi în scurtă vreme se pomeniră cu 
însuşi Kerim-efendi, foarte îngrijorat de cele auzite. Se 
înțelege că oştenii caraulei se întristară, neaşteptindu-se 
ca turcii lor să le mai dea vreo răsplată, dar solul îi uimi 
cu dărnicia lui, făcîndu-i să se ploconească precum în 
faţa lui Alah. 

— Am să pun strajă la uşa luminăţiei-tale! zise Kerim- 
efendi. 

— Nici vorbă! Prin curtea hanului, nu zic nu, pînă mai 
sint încă ameţit în noaptea asta, dar nu mai mult! 

Grija lui era ca nu cumva oştenii să sperie trimisul 
austriac, atît de multă vreme aşteptat. 

Noaptea aceea însă nu părea a fi sortită odihnei, 
fiindcă la puţină vreme două umbre se furişară în odaia 
de peste drum, călăuzite de aceeaşi slujnică ciudată, care 
nu se sfii să intre şi ea. 

Zdrobiți de osteneală răniții adormiseră-tun, încît, de 
n-ar fi fost Kerim-efendi mai îngrijorat şi s-ar fi ţinut 
numai de porunca primită, nu se ştie dacă a doua zi cei 
doi s-ar mai fi ridicat din aşternuturi. Turcul se giîndise 
cîtă bătaie de cap i-a dat pînă acum solul padişahului, pe 
care-l avea în pază, dar necuteziînd să i-o spună aşezase 
în taină doi oameni de-ai lui să supravegheze uşa. Au fost 
astfel rînduiți, unu la gura podului, unde te-ai fi putut 
urca pe aceeaşi scară, iar celălalt într-un ungher din 
preajmă. 

Pîndarii nu-şi făceau prea multă grijă, dar după vreun 
ceas văzură că pe la uşa lui Gaşpar-beg ceva nu era în 

bună rînduială. O umbră care venise tiriş spre uşă se 
propti în tăblia de stejar şi scormonea ceva de parcă ar fi 
vrut s-o scoată din ţițini. Prin semne se îndemnară să 
atace deodată, şi fără să mai întrebe cine este înfipseră 
cu sete iataganele în mogildeață. Un răcnet de moarte le 
dovedi că nu fusese vorba de vreo făptură din altă lume. 
Din odaia vecină ieşiră pe dată trei inşi cu armele în 
miini, dar se opriră nedumeriți văzînd că era vorba de 
oşteni turci şi nu mai aveau ce face. Întrebară ce se 
întimplase, însă nu li s-a răspuns nimic. De altfel nici cei 
doi răniți nu aflară decit a doua zi, cînd Kerim-efendi 
povesti cele petrecute. 

— Ciudat! dădu din umeri solul, dar îngădui ca de 
acum să-i fie păzită odaia. 

Zilele se scurgeau, Marcu se vindeca văzînd cu ochii şi 
totuşi alaiul nici vorbă să apuce drumul mai departe, iar 
pînă la urmă trimisul padişahului se văzu silit să-i spună 
atît lui Hassan-paşa cît şi lui Kerim-efendi că aştepta la 
rindu-i un sol al creştinilor. Valiului îi mărturisise planul 
său de a intra în Praga cu toată pohfala şi acesta fu tare 
mulțumit, în schimb alaybeyul cînd auzi îi spuse 
îngrijorat că asta ar putea să întirzie cu mult sarcina ce-o 
aveau, dar nu avu încotro şi se supuse hotăririlor beyului 
pe care-l însoțea. 

De cind oşteanul se putea mişca mai în voie, îşi 
petreceau vremea amindoi în preajma butoaielor cu vin 
din locandă, mai ales că începuse de vreo două zile o 
ploaie cernută de toamnă şi n-aveau ce face. Pe de altă 
parte, acolo ar fi fost locul cel mai nimerit de întîlnire cu 
solul aşteptat. 


— Mai să ne lăsăm ciolanele pe ulița covacilor, spuse 

Grazziani făcînd haz de felul cum era înfăşurat umărul 
lui Marcu. 

— Eu ca eu, că mi-s în slujba domniei, dar măria-ta ar 
trebui să te cam fereşti, că nu se cade pentru un 
domnitor... 

— Făgăduiesc, mai cu seamă că de acum înainte 
trebuie să mă cam zoresc să nu ne apuce iarna în drum. 
Mi-e teamă însă că omul care trebuia să vină de vreo 
două săptămîni ar fi putut încăpea în miini vrăjmaşe şi 
atunci degeaba îl mai aştept. Nu ştiu ce să fac. 

O fetişcană, ba chiar aceea care primise bănuțul de 
argint, le aduse două căni cu vin roşu, bika ver, fiindcă 
Marcu pierduse mult sînge şi trebuia făcut la loc. 
Degeaba însă îşi puse la vedere nurii, că ei n-o mai 
băgară în seamă. 

Ochii le rămaseră pironiți pe un străin ce tocmai 
atunci intrase, parcă în căutarea cuiva. După ce privi 
atent în jur, se apropie de masa unde se afla un călător 
şi-l spuse răspicat: 

— Ilartă-mă, cinstite domn, nu faci cumva neguţătorie? 

Auzind aceasta, Grazziani sări de la locul lui şi-l apucă 
de mînă pe străin trăgindu-l după el. 

— Eu nu-s neguţător, dar sînt în slujba domniei şi 
socot că am o vorbă cu domnia-ta. 

Celălalt îl privi nedumerit şi se propti în loc. 

— Să fii sănătos, dar eu n-am treabă cu domnia-ta! 

Dezamăgit, Grazziani era să ceară socoteală pentru 
răspunsul cam neobrăzat, dacă nu se băga şi Marcu, fără 
să ştie ce vorbiseră cei doi în venețiană. 

— Să-mi fie cu iertare, măria-ta, dar mi se pare 
cunoscut acest drumeț. Ba... de nu mă-nşel te-am văzut 

la curtea măriei-sale Tomşa-vodă! adăugă el către străin. 

— Nu te înşeli cîtuşi de puţin, căpitane Marcu, şi chiar 
că-s cu mirare cum de te afli prin cetatea Budei, în loc să 
fii la laşi? Eu sînt, Duşan! 

Fuseseră odinioară buni prieteni, pe cînd luptaseră 
împreună sub flamura lui Tomşa la Cornul lui Sas. Se 
îmbrăţişară deci cu multă căldură, apoi noul venit îşi 
trase un scaun şi nu mică fu uimirea celor doi cînd îl 
auziră şoptind: 

— Şi cu luminăţia-ta am o vorbă, dar nu aici, fiindcă 
cel de la masa de alături nu ne priveşte cu ochi buni. 
Anume l-am întrebat de „neguţătorie”. 

Lui Grazziani îi veni inima la loc pricepind că acesta 
era omul de taină, numai că fusese prevăzător. Se 
prefăcură a se veseli, cum se cuvine la o asemenea 
întilnire neaşteptată dintre vechi prieteni, apoi plecară 
cîteştrei, cerind să li se aducă mincare şi băutură în 
odaia lui Marcu. 

În urma lor se ridică şi călătorul acela stingher, intrînd 
la rindu-i în odaia de peste drum. 

De cum se văzură singuri în încăpere, Duşan se 
înclină în fața lui Grazziani, vorbindu-i ca unui stăpîn: 

— Măria-ta, mai întîi îmi cer iertare de felul în care ți- 
am vorbit, dar domnul baron Mollart mi-a spus că eşti 
înconjurat de vrăjmaşi din toate părțile. Am bănuit că 
luminăţia-ta erai cel pe care-l căutam, întrucît s-a auzit 
pînă la Praga că te-ai însoţit cu Marcu şi pe el îl 
cunoşteam de mult. 

— Mai că nici n-am avut trebuinţă de cuvintele tainice! 
rise Grazziani. 


— Taine aş avea eu multe, dar... 

— Nu te sfii de prietenul nostru Marcu, dă-i drumul! 
Adus-ai banii? 

— Da! Am aici înscrisuri pentru cămătarul Agopian din 
Buda, pentru Gotfried Lenger din Kronstadt, Josef Sagan 
din Istanbul şi Pfeifer din Bistriţa. Precum vezi, întocmai 
cum ai poftit măria-ta! 

— Aşa e bine! Dar moşia Altenburg? 

— Şi aceea! îl încredinţă Duşan, scoţind un pergament 
de la brîu şi întinzindu-i-l. 

— A mai rămas intrarea mea în Praga... 

— Întocmai cum ai poftit, măria-ta! Majestaţii-sale i s-a 
spus că fiind catolic nu este umilitor pentru oraşul 
împărătesc şi ce se face e spre slava creştinătăţii, 
flamurile Semilunei şi meterhaneaua supunindu-se de 
fapt unui creştin. 

— Trebuia să i se fi spus că pentru ridicarea mea în 
ochii sultanului o fac, în acest fel putînd sluji mai bine pe 
majestatea-sa! 

— Aşa am să-i spun domnului baron Mollart! se înclină 
Duşan. 

— Atunci e bine. În două zile putem pleca. Nu, 
Marcule? Te simţi în putere? 

— Oricînd porunceşti, măria-ta! 

Mai vorbiră despre cele ce aveau de făcut, apoi Duşan 
ieşi împreună cu Grazziani. Rămas singur, Marcu se 
întinse pe pat. Şi chiar era să-l apuce somnul, cînd i se 
păru că aude un scîrțiit prelung la clanța uşii. Se gîndi că 
numai un străin ar deschide atît de grijuliu, dar cine să 
fie? Apucă iute spada şi se acoperi cu o cergă, 
prefăcindu-se adormit, deşi nu era prea îngrijat, ştiind că 
pe afară păzeau oştenii lui Kerim iar Grazziani trebuia să 

fi fost în odaia de alături, cu Duşan. 

Îi păru bine că nu ceruse vreun ajutor, întrucît în 
odaie pătrunse slujnica aceea îmbrobodită, care aduse un 
ulcior cu vin şi îl aşeză pe masă. Neavind a se teme de ea, 
se ridică tocmai cînd aceasta dădea să plece şi o înşfăcă 
de mină. Femeia scoase un strigăt de spaimă şi repede îşi 
duse mina cealaltă la faţă. 

— De ce te acoperi, frumoaso? zise Marcu rizind. Chiar 
nu vrei să-ți arăţi ochii nimănui? 

Fata izbuti să-şi elibereze brațul şi dădu să plece, dar 
tinărul se-ntinse şi îi apucă broboada. 

— Ei, nu, că-i prea de tot... Contesa Rozsnyai?! 

— Precum vezi! 

— Singură? 

— Ahaa! rise răutăcios Agnes. Deci ți-i gîndul la Tulia! 
N-ai uitat-o! Atunci e bine, Marcule! Ai să mă asculți cu 
băgare de seamă! 

— Ce cauţi aici? 

— Principele Bethlen a aflat de dragostea Iuliei pentru 
tine şi acum este ostatecă la Bălgrad, pînă la înapoierea 
mea. Înţelegi că dacă eu nu mă întorc teafără ea va muri? 

— Pentru ce?! Ea n-are nicio vină. 

— Prostule! Ca să pricepi tu că trebuie să mă ajuţi să 
scap de aici! 

— Atunci pleacă pe dată şi n-am să spun nimic, 
nimănui! 

— Nu mai înainte de a-l ucide pe Gaşpar... 

— Dar ce-ai cu el? 

— M-a umilit! Trebuie să mă răzbun! 

— Are să-ţi treacă miînia de veţi sta față-n față, că el nu 
ține la supărare, zimbi tînărul cu înţeles. 

Agnes rămase o clipă descumpănită. 

— Poate că ai dreptate! Oricum, nu-i spune nimic de 
mine pînă nu mă lămuresc eu însumi dacă trebuie să mă 
dau în vileag ori ba. Dacă mă dai de gol, va porunci 
oştenilor să mă prindă şi n-am să mai ajung la vreme ca 
s-o scap pe Iulia... Ţine-ţi gura barem vreo două zile, că 
eu în răstimp voi pleca, ori poate că ne împăcăm. Ne-am 
înțeles? 

Marcu nu răspunse nimic. Rămase pe gînduri auzind 
cîtă mirşăvie zăcea în mintea frumoasei contese. Fuseseră 
bune prietene şi o dăduse ostatecă, ori minţea ca să-l 
pună pe el în încurcătură? 

Grazziani îl condusese pe Duşan şi tocmai se înapoia 
cînd ciudata slujnică îmbrobodită pătrundea în odaia lui 
pe vîrful picioarelor şi dosind cu grijă un ulcior. Îşi dădea 
seama că prietenul său nu adormise, ca să-l poată cumva 
ucide în somn, aşa că se trase la pindă şi aşteptă pînă o 
văzu ieşind. 

„Nu-i lucru curat!” îşi zise şi, văzînd că intră în odaia 
de peste drum, se apropie şi el de uşă. Se vorbea în 
venețiană! 

— ... ultima noapte! desluşi o voce de femeie, ce i se 
părea cunoscută. 

— Să fie oare această încercare mai norocoasă decit 
cealaltă? Ştim doar că otrava nu-l poate dobori! se auzi 
glasul unui bărbat. 

— Ce-am pus în ulcior este adus anume de la Roma şi 
nu ucide pe dată, dar pînă în zori sînt ţepeni! Anume l- 
am pus în odaia prietenului său, pentru a stinge orice 
bănuială. Din păcate acela m-a văzut cine sint şi va 


trebui să plec miine, de nu chiar în noaptea asta. 

Nu mai încăpea nicio îndoială că era vorba de Agnes, 
care încerca iarăşi să-l otrăvească. Ceilalți, probabil 
slujitorii ei, erau de bunăseamă venețieni. 

— Şi dacă nu izbutim? întrebă o altă voce de bărbat. 

— Eu vă aştept pînă poimiine în... 

Dar nu mai auzi ce spune din cauza paşilor zglobii ai 
celeilalte slujnice, care urca scara. Se prefăcu a-i ieşi în 
întimpinare şi prin semne o chemă să-l urmeze. Ştiindu-l 
un „mare domn” păzit de turci, fata se supuse şi intrară 
împreună la Marcu. 

— A fost contesa pe la tine, nu-i aşa? 

— Ai şi aflat, măria-ta? 

— Ba mai mult, ţi-a lăsat şi acest dar, pe care nu l-ai 
cerut, şi cine ştie ce-ţi va mai fi îndrugat în legătură cu 
mine... 

— Aşa-i! Mi-a spus că Tulia ar fi ostatecă şi că 
răspunde cu capul dacă i se întîmplă ceva contesei, încît 
să nu spun nimic măriei-tale că vrea să te ucidă. 

— A spus-o aşa, pe şleau? 

— Pe urmă s-a căit ori a vrut s-o dreagă zicînd că s-ar 
putea şi împăca, însă n-o mai cred! 

— Ai minte, prietene, dacă te-ai lecuit! Cît e de 
ticăloasă, aş crede-o în stare să-şi pună prietena chezaş. 
Dar mă întreb ce fel de om e Bethlen dacă îngăduie aşa 
ceva? 

— Te urăşte. 

— Ştiu. Dar ce are cu tine? 

— Eu nu i-am făcut nimic... 

— Totuşi vrea să te otrăvească şi pe tine, fiindcă aici a 
lăsat ulciorul, ştiind că vei bea şi tu! 


Marcu aruncă privirea asupra vasului de pe masă şi 

abia atunci îşi dădu seama că cealaltă slujnică aştepta 
cuminte să i se poruncească ce avea de făcut. Pricepu că 
pentru aceea vorbiseră turceşte, ca fata să nu înțeleagă. 
Grazziani o apucă de mină şi o aşeză pe un scaun, 
cerîndu-i lui Marcu să o lămurească ce vor de la ea. 

— Spune-i că o voi plăti cu un pumn de galbeni dacă 
duce ulciorul la vecinii noştri cu pricina, zicîndu-le că l-a 
trimis doamna contesă. 

— Prea mult, măria-ta! Ar bănui că e vorba de 
omucidere şi nu s-ar mai învoi. Ciţiva bănuţi de argint... 

— Vreau să mă pomenească, dacă-mi va face această 
slujbă! Patru galbeni îs îndeajuns ca să nu bănuiască? 

— Socot că da! 

Marcu o lămuri pe fată, care se învoi bucuroasă, 
băgînd aurul cu grijă în sîn. 

— Orice s-ar întîmpla, la noapte ori mîine dimineaţă, 
tu n-ai ştiinţă! N-ai decît să le spui cum te-am învăţat şi 
să pleci. Ţii minte? 

Fata apucă voioasă ulciorul şi ieşi. 

— N-avem decit să veghem cu arma-n mînă, fiindcă nu 
ştim cîți venețieni vor fi acolo şi cîți vor gusta din licoarea 
contesei. Vom rămîne aici împreună! hotări Grazziani. 

Abia către ziuă, doboriţi de somn, se trîntiră îmbrăcați 
cum erau spre a mai fura cîteva clipe de odihnă. Şi 
dormiră chiar vreun ceas, dacă nu două, cînd puternice 
bătăi în uşă îi treziră buimaci. 

— Ce s-a întîmplat? sări Marcu apucînd spada. Cine-i? 
şi trase binişor zăvorul. 

— Eu sînt, luminăţia-ta, hangiul! Credeam că aţi pățit 
ceva, că la odaia măriei-sale nu se simte niciun fel de 
viață. Să spargem uşa, cum vor oştenii ăştia”? 

— Nu-i nevoie, că adormise aici la mine şi-i teafăr. Dar 
ce vă apucă să sculați lumea cu noaptea în cap? 

leşiră amindoi din odaie şi se văzu uşurarea în ochii 
turcilor ce fuseseră de pază. 

— Ia, nişte drumeţi italieni au chefuit toată noaptea cu 
otravă şi... 

— Te pomeneşti că s-or fi îmbătat? rise Marcu şi 
tălmăci degrabă cele auzite. 

— Sînt ţepeni ca butucii! răspunse hangiul. 

— Fiecare cu gustul lui! se arătă nepăsător cel pe care- 
| păzeau oştenii turci. Îs mulţi? 

— Doi! 

Curînd se ivi şi Kerim-efendi, însoţit de cîţiva spahii, 
căci auzise despre cele întîmplate şi se îngrijora să nu fie 
vorba din nou de cel pe care-l proteguia. 

— S-a prins făptaşul? întrebă el. Cine-i? 

— O slujnică, înălțimea-ta, fiindcă altcineva nu ar fi 
fugit de frică, răspunse stăpînul hanului. 

— Cum vine asta? se nedumeri Marcu. 

— Păi, nici nu ştiu cine era, că se pripăşise de-o 
vreme, cam odată cu venețienii, şi s-a rugat de slujbă la 
mine, numai pe casă şi masă. Se vede că îi urmărea de 
mult, pînă le-a venit de hac. Călătorii fuseseră mai mulți, 
dar nu mai rămăseseră decit cei doi, că între timp ceilalți 
s-au făcut nevăzuți. 

— Dar cine a dat peste morţi? vru să ştie trimisul 
padişahului. 

— la, fata asta! arătă hangiul spre slujnicuţa care 
dusese ulciorul. 

— Cum te chemă, fetițo? Eşti o fată vrednică! 


— Iulişka! răspunde aceasta, fără să clipească. 

— Ai auzit, Marcule, zimbi Grazziani cu înţeles. Pentru 
fapta ei, de a da în vileag pe ucigaşa care a fugit, se 
cuvine să capete o răsplată frumoasă de la mine. Ţine! şi 
scoase o pungă bine burduşită. 

— Pupă mîna măriei-sale, proasto! o îndemnă hangiul, 
căruia îi sticliră ochii văzind atita bănet. 

lulişka se aplecă şi sărută mîna care-i dăduse o 
asemenea avere neaşteptată, în timp ce binefăcătorul 
şoptea omului său de credinţă: 

— Dacă pleacă fără zăbavă din slujba hanului şi se 
duce în satul ei, o ajut să se mărite. Vrea? 

Apoi toată zarva se potoli, leşurile fură ridicate şi a 
doua zi, după plecarea slujnicuţei fericite, întreg alaiul 
mubaşirului apucă malul drumului, către Esztergom. 

— Ai văzut, prietene, că lulia a fost scăpată? întrebă 
Grazziani călărind alături. 

— Care dintre ele, măria-ta? întrebă giînditor Marcu. 

— Amiîndouă! 


SARSAILÄ 


ATUNCI CÎND TRÎMBA TĂTĂREASCĂ IZBISE la Ot 
Menedec, dumnealui cuviosul Rafailă se afla prin 
preajmă, cîştigindu-şi pîinea fie cerşind fie îndeplinind 
cîte o slujbă oarecare, ba nedindu-se înapoi nici de la 
mici furtişaguri. Ocolea cu grijă satele unde putea fi 
cunoscut, fiindcă pe vremuri fusese şi el în cinul 
monahicesc, şi chiar acolo la sfintul lăcaş. Ar fi dus-o 
bine  hălăduind şi în aceste vremuri tot ca față 

bisericească, de-ar mai fi rămas Răzbici, dar de cînd cu 
afurisitul de stareţ Pamfilie, nu i-a mai mers. Bătrînul îl 
mirosise cam ce-i poate pielea şi nu o dată l-a dojenit cu 
faimosul toiag şi cu mai puţine canoane, dar degeaba, că 
din coadă de cîine nu faci sită de mătase, spune o veche 
zicală. 

„Măi Rafailă, ţie ar fi trebuit să ţi se spună Sarsailă, că 
tare s-ar mai potrivi!” îi zisese odată Pamifilie, de față cu 
toată lumea, pe cînd se aflau în trapeză, şi de atunci aşa-i 
rămase porecla. Ba unii îi ziceau „cuviosul Sarsailă”, ceea 
ce nu se cuvenea pentru un locuitor al monastirii. 

Călugărul a înghițit la început ruşinea poreclei, dar 
mai apoi începu a se fuduli cu ea, făcîndu-l temut printre 
credincioşi, dar mai cu trecere la „oițele domnului”. Apoi 
se mai încurca şi la cîte un pahar, vădindu-se cît de colo 
că nu era făcut pentru post şi rugăciune. Însă şi păcatul 
beţiei ori al preacurviei ar mai fi fost trecute cu vederea, 
de nu l-ar fi pus necuratul să se apuce de furat şi de 
înşelăciuni. Dar el spunea acuma că însuşi stareţul era 
adevăratul vinovat, silindu-l să facă asemenea fapte... Şi 
totuşi, ce se întimplase? 

Rafailă umpluse nişte ulcioare cu apă-chioară de 
fintină, după care, ceruindu-le la gură, le-a vindut 
prostimii drept rămase de la nunta din Chana Galileii, pe 
care Mintuitorul nu mai apucase să le prefacă în vin. El, 
cuviosul, făcuse rost de apa cea sfintă cu mare cheltuială, 
de la nişte ieromonahi ai Sfintului Munte, întrucît era 
făcătoare de minuni, în tot felul de boli, la oameni ori vite. 
Apoi necazul i s-a tras de la un ţăran hapsîn, care după 
ce i-a murit copilul, măcar că numai de nu-l scăldase în 


„apă sfinţită”, venise la monastire să-i ceară socoteală. 

Starețul tare s-a mai miniat şi după ce l-a mustrat 
zdravăn, pe spinare, i-a spus: 

„Măi,  Sarsailă! Toate  matrapazlicurile tale sînt 
minciuni papistăşeşti şi nu-mi închipui cum de ţi-au 
trăsnit prin scăfirlie, dar de nu te căieşti şi nu dai banii 
înapoi celor pe care i-ai amăgit îți scot eu gărgăunii din 
căpăţină, şi martor mie Dumnezeu că ţi-o crăp! lacă, 
duminică, după slujbă, da-voi de ştire celor prostiți de 
tine să vină să-şi capete banii îndărăt!” 

„Peste poate!” încercase Rafailă. 

"Ai să vezi tu că e cu putinţă, ba te vei mărturisi la toți 
cei de față că ispitit de Satana te-ai lăsat cuprins de 
duhul lăcomiei şi al înşelăciunii!” 

O ură de neiîinfrînt l-a cuprins împotriva stareţului şi s- 
a gîndit că nimic mai bun nu are a face decit să fugă de la 
monastire. Dar cum era să plece cu mîna goală? Dibăcise 
întîimplător tainița unde erau dosite odoarele sfintului 
lăcaş şi luă de acolo citeva cruci şi sfeşnice de argint, dar 
apucă şi potirul de aur, dăruit cîndva de către însuşi 
ctitorul Ventilă-vodă. Tocmai acel afurisit potir l-a dat de 
gol şi cruntă bătaie a mai mincat de la stareţ, măcar că se 
jură pe toți sfinții că săvirşise furtul spre a face rost de 
bani, ca să-i înapoieze ţăranilor. N-a mai fost crezut şi, 
trintindu-i un picior în dos, Pamfilie l-a azvirlit pe vecie 
din monastire. 

Pentru aceste întimplări care l-au adus pe drumuri, la 
mila ţăranilor, Rafailă se înverşunase cumplit împotriva 
egumenului şi a celorlalți călugări. De aceea, auzind că 
tătarii loviseră pe valea Slănicului, îşi zise că Ot Menedec 
nu s-ar fi putut să scape pirjolului şi că vor încerca să 


fugă pe la hruba cea tainică. Năimise un țigan scrintit din 

pricina bătăilor ce le căpătase la ocnă, făgăduindu-i cîte 
un zlot leşesc pentru fiecare călugăr prins în juvăţ, după 
ce îl amăgise că din pricina lor ajunsese la sare. Fără să 
mai stea la ginduri, fostul ocnaş se învoi şi îl urmă 
pretutindeni ca un cîine credincios. 

Într-adevăr, după ce tătarii pîrjoliră satele şi răzbiră la 
Ot Menedec, cel care-i prindea pe fugari la gura puţului 
era tiganul lui Rafailă, pe numele cel mic, Ţiul. Sarsailă 
se trăsese mai la o parte, ca să nu-l încurce, şi cu 
bucurie căta la chipul fiecărui călugăr pe care i-l prăvălea 
la picioare, ocnaşul. Cu nerăbdare îl aştepta pe Pamfilie, 
ştiind că avea să fie cel mai de pe urmă, dar mai fură 
prinşi în răstimp şi vreo doi ţărani. Pe Ilinca, rănită, n-a 
mai fost de trebuință s-o lege, întrucît se arăta fără 
simțire. Zărind-o rostogolită şi cu fustele săltate, Sarsailă 
se aruncă peste ea şi o batjocori pe loc, cu toate 
blestemele celor care îşi dădeau seama ce se întîmplă şi 
nu puteau, să-l împiedice. Biata fată nici măcar nu 
deschisese ochii, părind mai degrabă moartă. Rinjind 
mulțumit, Sarsailă îl îmbie şi pe Tiul să facă la fel, dar 
acesta se împotrivi. 

Văzind că nu mai ieşea nimeni din hrubă, cel mai de 
pe urmă fiind Parfenie, pe care juvăţul îl gituise şi nu-i 
mai dădu putinţă să ridă de el, Sarsailă îşi ciuli urechile. 

— Parcă nu se mai aud tătarii! I-au căsăpit pe toţi ce 
n-au izbutit să fugă şi vor fi plecat. 

— Cu ăştia ce facem? întrebă ţiganul arătîndu-i pe 
prinşi. 

— Îi lăsăm în plata Domnului, că de n-or da peste ei 
lupii ori tătarii s-a găsi cine să-i sloboadă. Tu hai cu 
mine! 

Se gindea să se apropie pe furiş de monastire şi de nu 
va fi nimeni pe acolo să ia toate odoarele din tainiță, dar 
se înțelege că ţiganului nu-i suflă o vorbă despre cele 
plănuite. 

În răstimp, pe dibuite, Isaiia şi Mihai apucaseră calea 
întoarsă. Ajungînd cu greu la picioarele scării, se opriră 
să mai răsufle. 

— Acolo, sus, ne-ar fi aşteptat moartea, dar dacă 
tătarii au apucat să prade biserica şi chiliile, n-au să 
zăbovească multă vreme şi se vor duce, că aşa li-i 
năravul, zise Isaiia. 

— Oare nu tătarii să fi fost cei de la gura puţului?! 

— Tare mă tem că nu. 

Cînd socotiră că aşteptaseră destul, cuviosul o apucă 
cel dintîi pe trepte, căci ştia meşteşugul sucirii drugului 
de fier, cu băgare de seamă, spre a nu se da în vileag față 
de nepoftiți. Lui Mihai i se păru o veşnicie pînă zări geana 
de lumină care-i dădea de veste că Isaiia ajunsese la 
capătul scării. Cînd îi mai auzi şi chemarea, îşi dădu 
seama că sus nu mai era nicio liftă păgînă. 

Nenorocul a fost că tocmai atunci cînd sălta lespedea 
se afla în spatele ei Sarsailă, care se lipi de perete spre a 
nu fi văzut. Se trase pină în dreptul amvonului şi se piti 
binişor, încît putea să vadă ce se petrece în biserică. 
Astfel îl recunoscu pe lIsaiia, care după ce îşi aruncă 
privirea pe afară se înapoie în altar, strigind pe cineva. 

Lui Sarsailă îi bătu inima să-i spargă pieptul socotind 
că cel chemat nu putea fi altul decît Pamifilie şi se căi că 
poruncise lui Ţiul să-l aştepte în clopotniţă. Dar şi mai 
vîrtos cînd văzu că nu starețul era cel aşteptat, ci un 
tînăr vinjos, care mai avea şi spadă în mină! Se ghemui la 

304 


pîndă însă nu auzi nimic de la ei, fiindcă merseră pe 
tăcute pînă ieşiră din biserică şi abia atunci răsună vocea 
feciorului: 

— Rămii sănătos, taică, şi sărut-dreapta! 

— Mergi cu Domnul, fiule! blagoslovi Isaiia. Să te ajute 
Cel de sus să izbuteşti ce ţi-ai pus în gînd! 

„Ahaa! Va să zică boaita nu pleacă!” se bucură în gînd 
Sarsailă frecîndu-şi palmele. Îl văzu pe Isaiia intrînd în 
altar şi i se strecură pe urme, în treacăt înşfăcind lancea 
unui prapor, care avea virful ascuţit ca o ţeapă. Dintr-un 
salt se năpusti asupra lui răcnind şi cînd acesta se 
întoarse îi străpunse vintrea. Strigătul de durere al 
nefericitului călugăr fu auzit şi de Țiul, dar nu şi de 
Mihai, care se îndepărtase. 

— Pînă nu te ia dracul, cuvioase, să-mi spui unde-i 
împielițatul de stareţ?! şi îl zgudui ca să-i pricinuiască şi 
mai mare durere. 

Vaietele nefericitului călugăr avură darul mai rău să-l 
ațițe şi nicidecum să se îndure de el. 

— Sarsailă! Blestematule! Mă mincaşi fript şi aşa s-o 
faci pe lumea cealaltă, ticălosule! izbuti printre gemete 
să-l afurisească Isaiia. 

— Te fac eu să spui totul! şi îl scormoni cu parul prin 
burtă. 

A fost prea mult pentru bietul Isaiia, care nemaiputind 
îndura şi-a pierdut simţirea. Chiar atunci se ivi şi Tiul, 
neştiind cine se văicărea aşa. 

— Venişi la ţanc, bre! rînji Sarsailă. la înşfacă tu 
stîrvul ăsta şi fă-i vint în groapa de colo! arătă el spre 
deschizătura hrubei. 

Fără să-i pese dacă mai era în viață au ba, ţiganul 

înşfăcă trupul cuviosului, aruncîndu-l pe dată. Cînd se 
auzi bufnitura, Sarsailă făcu o cruce evlavioasă „Doamne 
iartă-l”, de parcă nu el ar fi fost ucigaşul, după care 
porunci lui Ţiul să coboare vreo cîteva trepte. 

— Vezi să nu se fi agăţat de ceva! 

Prostul de ocnaş ascultă şi, cum Sarsailă ştia de unde 
se învirte închizătoarele, trase lespedea la locul ei, peste 
hrubă. 

Ascultă o vreme bătăile înnăbuşite ce veneau de sub 
pămînt, apoi dădu cu nepăsare din umeri şi îşi căută de 
altele. 

După ce aruncă o privire din pragul bisericii să vadă 
dacă nu cumva scăpase vreunul, se întoarse drept la 
tainiță şi o goli de toate odoarele. Îşi legă o boccea din 
învelitoarea de pe masa altarului, care zăcea aruncată 
într-un colț, apoi ieşi cu mare grabă, uitindu-se în 
dreapta şi în stinga. 

O apucă în sus, pe malul apei, dar după ce merse o 
bucată de drum îşi dădu seama ce mare primejdie ar fi 
fost să se arate printre oameni cu asemenea comoară, şi 
nici nu vedea cum ar fi putut s-o vindă. Zări însă un 
copac găunos, mîncat de apele primăverii, şi se hotărî s-o 
ascundă acolo. Mulțumit de ispravă, îşi făcu o cruce mare 
şi porni la drum de parcă n-ar fi avut nimic pe cuget. 
Vreo două zile trăi cerşind cîte o ooajă de piine de la rarii 
trecători iviţi şi ajunse în cele din urmă, lihnit de foame si 
ostenit, la poarta unui gospodar. 

Acestuia i se făcu milă de călugăr, mai cu seamă că 
avea şi fierbințeală, şi îl adăposti în casă. Acolo boli 
Sarsailă mai bine de trei săptămîni între viaţă şi moarte, 


iar de n-ar fi fost nevasta ţăranului atit de grijulie să-i 

facă tot felul de fierturi, mai că i s-ar fi sfîrşit zilele. Apoi, 
cînd s-a mai înzdrăvenit, se apucă de ajutat stăpînului 
casei pe la diferite treburi, cu multă osîrdie. Din pricina 
asta şi văzindu-l slăbit de boală, gospodarul îi ceru să 
rămînă pe lingă casă, barem pînă a da colţul ierbii, că de 
acum bătea iarna la uşă. 

Mult s-a mai bucurat prefăcutul Sarsailă, căci de 
adevărat n-avea unde ierna, cu toată comoara pe care o 
furase. Acolo, în preajma munților, îi auzi pe oameni 
vorbind că tătarii pirjoliseră Ot Menedec-ul, cum jefuiră 
sfinta zidire şi dădură peste nişte oameni legaţi, care 
strigau după ajutor, cum i-au dezlegat de picioare şi i-au 
tirit mai apoi ca robi în fundul Bugeacului. Nimeni nu 
scăpase, aşa că Sarsailă putea fi mulțumit, nemaifiind 
niciun martor al fărădelegilor sale. Ce-i drept, umbla 
zvonul că legarea celor scăpaţi de la monastire s-ar fi 
înfăptuit de către un călugăr răspopit, dar cum nimeni 
nu mai auzise de el, după năvala tătarilor, se zicea că va 
fi fost dus şi el rob ori va fi murit şi pizmaşii îl năpăstuiau 
degeaba. 

Toate acestea l-au făcut pe Sarsailă ca în primăvară, 
cînd începu a curge streaşina, să-şi ia ziua-bună de la 
gazdă, după ce nu-i pricinuise niciun rău, cum îi era 
năravul. Se zorea ca nu cumva apa Slănicului umflîndu- 
se de puhoaiele din martie să-i ducă cu viltoarea şi 
comoara lui. Gospodarul îi umplu o traistă cu merinde, 
ba îi mai dădu şi nişte bani de drum, după care Sarsailă 
îşi luă smerit rămas bun, cu părere de rău că se desparte 
de asemenea oameni cumsecade. „Să te rogi pentru noi, 
taică!” îi strigase femeia, dindu-i şi o boccea cu mere şi 


poame uscate. 

Pe ocolite, spre a nu-i lua careva urma, călugărul 
ajunse la copacul însemnat şi îşi află comoara neatinsă, 
aşa cum o pitise el din toamnă. Răsturnă desaga de 
bucatele grijuliei lui gazde şi o umplu cu odoarele 
mănăstirii, apoi săltind-o pe umăr se întoarse către 
asfinţit cu gindul să ajungă la Tîrgovişte, unde ca cetate 
de scaun se aflau destui zarafi dornici să-i cumpere 
marfa. Mai pe urmă, avea să vadă ce va face! 

Nu prea ținea drumul mare, ci căuta să taie mai de-a 
dreptul către apa Teleajenului, ajungind astfel la „Hanul 
roşu”, cu gînd să se odihnească şi el ca tirgoveţii, căci 
acum îl ţinea punga. În desagă se aflau şi mulţi bani de 
aur, argint ori aramă, care păreau a fi mai vechi, dar tot 
s-ar fi putut cumpăra pe ei ce-ai fi poftit. 

Se aşeză mai întîi la masă, cerînd o halcă de miel fript 
care-i plăcea nespus de mult şi o cană cu vin roşu de 
Buzău. 

Pe cînd se ospăta fără grijă, se pomeni de-o parte şi de 
alta cu doi călugări asemenea lui, dar parcă mai 
răpănoşi. 

— Blagosloveşte, taică-părinte, rînjiră ei către Sarsailă, 
aşezindu-se fără a-i cere încuviințare. 

— Domnul! răspunse acesta, molfăind o bucată de 
carne. 

— Pribeag, frate, pribeag? întrebă unul. 

— Ba nicidecum! se oțări Sarsailă. Mă întorc acasă la 
„Dealu”. 

— Barem strins-ai ceva pomană? trase cu ochiul 
celălalt înspre desaga pe care n-o lăsase de lingă el. 

Văziîndu-i privirile lacome Sarsailă simţi o arsură în 
inimă şi, lăsînd mîncarea, îşi trase odoarele aproape, de 

parcă s-ar fi temut să nu i le ia. 

— Pe noi nu ne îmbii să iîmbucăm ceva, că sintem 
lihniţi? se băgă în vorbă al doilea. Sfinta Scriptură zice că 
trebuie să dai şi celui ce n-are, mai cu seamă în cinul 
nostru monahicesc. 

— Dar din dar se face rai! psalmodie cel ce părea mai 
curînd tilhar, după înfăţişarea lui. 

— Aşa o fi, fraţilor, dar eu n-am ce vă da, că sînt sărac 
aşijderea vouă. 

Se ridică şi vru să plece, dar cei doi îl înşfăcară de 
mîini. 

— Chiar aşa de zorit eşti să te întorci la chilia sfinției- 
tale? făcu „tilharul” batjocoritor. 

— Nici măcar nu ne arăţi ce pomană ai căpătat de pe 
la credincioşi, chiar dacă nu ne miluieşti şi pe noi? zise 
domol celălalt. 

Sarsailă se socoti pierdut, întrucît călugării îl ţineau 
zdravăn, iar unul scoase un cuţitoi de căsăpie şi-l puse 
pe masă. 

— Mai stai, fratele nostru întru Hristos, şi nu ne lăsa 
în păcatul neştiinţei, că din asta se trage ispita. Hai, 
arată! stărui cel ce scosese cuțitul. 


CALE TRUDNICĂ PRIN ARDEAL 


MAI BINE DE DOUĂ SĂPTĂMÎNI încheiate i-au fost de 
trebuinţă lui Mihai spre a străbate munţii, pînă s-a văzut 
în chilia sfinţiei-sale Onofrei, popa de la biserica sfintului 

Nicolae din Şcheii Braşovului. Îi povesti de-amănuntul 
toate cele petrecute la Ot Menedec şi tare s-a mai întristat 
cinstitul preot auzind de groaznicul sfirşit al egumenului, 
cu care erau prieteni din tinerețe. 

— Domnul să-l hodinească pe sărmanul Pamfilie, făcu 
el cu ochi înlăcrimațţi, după care împreunîndu-şi mîinile 
murmură o rugăciune. Mare păcat şi pagubă şi de sfinta 
monastire, dar aceea are să se facă iară, numai bieţii 
monahi n-au să mai învie, decit la dreapta judecată de 
apoi. 

— Acum, că m-am văzut la mila sfinției-tale, taică 
părinte, aş pofti să mă îndrumi să ajung la Sătmar, că... 

— Tocmai acolo? 

— Vreau să intru în slujba domniei! 

— Au domnia nu mai e la laşi ori la Bucureşti? Ce să 
caute la marginea ţării?! se miră popa. 

— Eu gîndesc să mă bag în oastea măriei-sale Radu- 
vodă Şerban, care-i pribeag pe acolo şi stringe oşteni 
cutezători să se întoarcă în ţară şi să-i alunge pe păgiîni. 
Domnitorul ce-l avem nu are în cuget să se împotrivească 
turcilor. 

— Dacă aşa ţi-i voia eu nu am nimic a spune. Însă, 
deşi tot prin ţară românească vei trece, drumul îi lung şi 
cu primejdii, că stăpînirea-i străină. 

— Păi la noi nu-i asemenea?! zimbi acru Mihai. 

— Drept îi, fiule, şi de mă gindesc bine, ai judecat cu 
înțelepciune, aşa că te voi ajuta. Mai întîi am a-ţi da un 
tovarăş de drum, om vrednic şi cu voie-bună, cum îi de 
trebuinţă la cale lungă. 

— Merge şi el la Sătmar? 

— Ba numai pînă la Ciunga, în inima ţării, cam 

jumătate. Are să te însoțească destulă vreme, la bine şi la 
rău. Pe mai departe ai să te descurci cum ţi-o fi norocul, 
îl cheamă Florea Nicoară şi mergind cu el nu mai eşti 
străin de loc. În afară de aceasta, frate-său, Amosie, îi 
căpitan în oastea lui Radu-vodă Şerban şi ţi-a prinde 
bine. 

— De ce nu spuseşi aşa de la început, taică-părinte? 

— Hm! Ai lui de-acasă îl ţineau drept mort pe oştean şi 
feciorul ăsta venise aici să-i caute ciolanele la locul unde 
ar fi căzut, vrind să-i pună o cruce la căpătii. Dar cum 
să-i afli oasele între atita amar de oameni oare pieriră 
atunci la Moara de hirtie? 

— Şi nu l-a găsit? 

— Nu! A dat însă peste un fost ortac de-al lui şi acesta 
i-a spus că numai cu şase luni în urmă Amosie se afla la 
Sătmar, căpitan la Radu-vodă. 

— Mă bucur pentru el şi ai lui. 

— Să vezi că are să-ţi placă! 

Îl mai lămuri apoi preotul că Radu-vodă Şerban şi cu 
prietenul său, Hommonay, nu erau pe placul lui Bethlen 
şi că Mihai ar face bine de şi-ar ţine gura şi să nu-şi 
destăinuie la tot pasul ţinta pribegiei. Nici Florea nu avea 
să spună că fratele său mai mare se afla în oastea ce nu 
era pe placul principelui, şi astfel aveau să tacă amindoi. 

Popa trimise după ciungan şi acesta veni tot într-o 
fugă, neştiind de ce fusese chemat. Era un fecior cam mic 
de stat, cu obraji bucălați ca de copil şi numai zîmbet. Se 
părea că omul nu ştia să fie decît voios, oricît de mare 
necaz ar fi avut. 

— Ziua bună! zise el şi se plecă să sărute mina 
preotului. 

— ezi, fătul meu! îl îmbie acesta. lată, feciorul aceste 
de față, Mihai ot Zamfireşti, îi din ţara muntenească, cum 
s-ar zice un frate de-ai nostru de peste munte, şi tare s-ar 
mai bucura să vă împrieteniţi şi să faceţi calea împreună. 

— Meri la Ciunga? se bucură Florea. 

— Din cîte am priceput, pe acolo mi-i drumul către 
Sătmar. 

— No, atunci să ne luăm rămas-bun, că eu tare-s 
dornic să duc vestea cea bună la noi acasă! 

— Mergeţi cu Domnul, fiii mei, şi să aveţi parte de 
noroc, blagoslovi părintele Onofrei, petrecindu-i pînă-n 
pragul casei. 

Cu toate acestea aproape o săptămînă au mai întîrziat 
pe la poalele Timpei, după care apucară drumul către 
cetatea Făgăraşului. Aveau a trece prin munţi şi peste 
ape, mai cu seamă Oltul, de care tare s-a mai minunat 
Florea, aflind că şi peste munte tot aşa-i spune. 

— Ţara asta una-i! zise el cu încîntare. Oriunde meri, 
dai de români! 

— Pentru aceea vrut-a şi marele voievod Mihai, fie-i 
țărina uşoară, să ne stringă pe toți laolaltă. 

Aşa începură a povesti despre vremurile cînd ei erau 
copii şi cum se mai bucuraseră atunci, cu mic cu mare, 
de înfăptuirea ţării tuturor celor de un neam şi o lege, 
sub viteazul principe. Apoi veni vorba şi despre 
Zamfireşti, satul de obirşie al flăcăului pornit să intre ca 
oştean în slujba domniei. „Eu ce să-ți spun? O aşezare 
mai de cîmpie pe la marginea ţării Buzaelor, cu case 
dosite de vreme viforoasă, dar şi de duşmani, că prea ne 
calcă cine vrea şi cine nu. Oamenii muncesc pe moşia 


boierului, ca şi pe la voi, numai că neamul meu se trage 

din moşneni şi sintem slobozi. Taica s-a dus la oaste pe 
cind abia se însurase şi a rămas apoi prin mlaştinile 
Neajlovului, la Călugăreni, iar eu crescui singur cu biata 
maică-mea, care se stinse anul trecut, de boală şi inimă 
rea”. Îi mai povesti şi despre năvala tătarilor şi la rîndul 
său Florea deplinse vremile cumplite ce apucaseră, măcar 
că pe la ei prin Ciunga necazurile păreau a fi mai mici. 

„Ar fi destulă cîmpie în tătă valea Murăşului, pînă hăt- 
departe, unde se ridică dealurile şi mai înapoia lor se văd 
munții, numai că la noi îi deal şi pădure şi nu prea avem 
destul pămînt, iar domnul conte Teleky de la Uioara nu 
se mai satură şi apucă tot ce desfacem noi de la pădure.” 
„Abia aştept să mă văd în frumosul tău sat!” Aşa îşi 
treceau vremea cei doi flăcăi, poposind pe la hanuri ori pe 
la case de gospodari, unde dădeau bucuroşi cite o mină 
de ajutor la strînsul bucatelor, după care porneau mai 
departe. Poate că n-ar fi zăbovit atita, dar şi caii aveau 
trebuință de hodină, iar tinerii lor stăpîni îi cruţau ca pe 
nişte prieteni credincioşi. 

Dacă îi iscodea careva în cale, răspundeau că fuseseră 
cu neguțătorie la Braşău şi nici vorbă să mai pomenească 
de Sătmar ori de Amosie. Totuşi, de cum trecuseră de 
Sibiu se răspîindi vestea cum că oştirea lui Hommonay ar 
fu cuprins cetatea Bălgradului, apoi că prinţul l-ar fi pus 
pe fugă, însă nu izbutise a-l alunga din Turda. Florea se 
bucura, neavînd de unde şti că totul fusese o minciună 
scornită încă din vară, de către frumoasa contesă 
Rozsnyai. Nimic nu se întîmplase, dar gura lumii lăţeşte 
întotdeauna zvonul. Mihai nădăjduia că odată cu 
Hommonay se va fi aflind şi Radu-vodă Şerban, 


scurtindu-i în acest fel calea, însă cu cit se apropiau de 

Sebeş tot mai rar se auzea asemenea scorneală. 

— Tăt la mine avem să merem! zise Florea, căutînd să-i 
mai alunge îngrijorarea celuilalt. 

— Dar eu nu vreau să mă prindă iarna-n drum. 

— Nu-i bai, că lemne de foc avem, har domnului, şi 
avem şi dealuri să ne dăm cu sania... 

— Pînă atunci eu zic să poposim peste noapte la hanul 
ce se zăreşte colo, în cale, fiindcă bidiviul meu nu cred să 
mă mai poată duce după atitea suişuri şi coborişuri. De- 
am fi luat-o drept prin pădure, ar fi fost mai bine, numai 
că lotrii... 

— Prin părțile săseşti n-ai să întilneşti lotri. 

— Bine ar fi să fie precum zici, cu toate că nu cred să 
fie ţară fără tilhari de codru. 

Ajungind la hanul „Colţul de mistreţ”, Florea ceru 
odaia pe care o avusese trecînd prin acelaşi loc, dar 
hangiul se prefăcea a nu-l ţine minte. 

— Viîndut-ai ceva la Braşău? întrebă namila de sas. 

— Vîndut! 

— Gutt, sehr gutt, făcu hangiul mulţumit. la poftiți! îi 
îmbie frecîndu-şi palmele. 

Lui Florea i se păru ciudată purtarea neamţului, care 
se schimbase deodată. 

— Crede că ai vîndut ceva de preţ la Braşov şi că eşti 
plin de bani, zise Mihai zimbind. Aşa-s neguţătorii 
pretutindeni, dacă ai parale eşti cineva, de nu... valea! 

Se ospătară, dar nu chiar cu toate cite ar fi poftit 
hangiul să le bage pe gîtlej şi după ce-şi rîinduiră fugarii 
se aşternură la hodină binemeritată, că tare mai fusese 
greu drumul pînă aici. 

În zori se sculară la cel dintîi cîntat al cocoşilor, cum 

314 


stă bine călătorilor, dar cînd să plătească... ia banii de 
unde nu-s! 

— Nu-i bai! făcu hangiul. Rămiîn caii zălog pînă aveţi 
să aduceţi banii. De unde să ştiu că sînteți calici? 

— Tacă-ţi gura, jupine! se răsti Mihai, dînd să-şi 
potrivească spada şi abia atunci îşi dădu seama că n-o 
mai avea. 

— Domol, oştene, se încruntă hangiul. Şezi blind de 
nu vrei să-ți moi oasele! Te găzduiesc, te ospătez şi vrei să 
pleci fără a plăti? Unde te crezi? Vă ştiu eu pe voi, 
haimanalelor, dar cu mine nu vă merge! 

Mihai simţi că-i zvicneşte sîngele în timple şi fără a se 
mai gîndi că hangiul era cu un cap mai înalt decit el, dar 
şi mai vinjos, se repezi cu pumnii asupra lui. Florea 
rămase o clipă descumpănit, dar mai apoi înşfăcă o bită 
ce-i veni la îndemină şi sări în ajutorul prietenului său, 
fără a mai socoti de partea cui era dreptatea. Hangiul îl 
pocni pe Mihai cu pumnul în moalele capului, dindu-l de- 
a rostogolul, după care smulse băţul din mîna lui Florea 
şi i-l întoarse pe spinare. 

— No, dacă bătaie vreți, măi feciori, asta să căpătaţi! şi 
începu a le căra la picioare în coaste, pînă cei doi căzură 
în nesimţire. 

— Dar ce ai cu ei jupine? auzi el o voce subțire în 
spatele său. 

— Ia, nişte coate-goale, care or mîncat şi beut la mine, 
dar bani de plată, ioc! Eu zis-am că nu-i bai, numai să 
lase caii zălog şi să aducă ce mi se cuvine, dar ei or sărit 
să mă bată. No, las’ că datu-le-am lor să mă ţiie minte! 

În furia lui, hangiul şi-a descărcat obida fără a mai lua 


seama cu cine vorbeşte, dar cînd văzu că avea în faţă un 

necunoscut, în veşminte cam sărăcăcioase, se răsti şi la 
el: 

— Dar domnia-ta ce treabă ai? 

— Apăi, dacă nu ţi-e cu supărare, îi cunosc pe feciorii 
ăştia, că-s de la noi din sat şi ţi-oi da eu plata în locul lor. 

— Cum să mă supăr, dacă-mi dai dreptul meu? Iacă, 
dă zece zloți şi slobod eşti a-i lua cu mîrțoagele lor cu tot! 

Omul plăti fără tocmeală, după care aburcă în şa pe 
fiecare şi cum cei doi încă nu-şi veniseră în fire fură legați 
zdravăn pe sub burta calului. 

Cînd hanul nu se mai zări în urmă, străinul părăsi 
drumeagul ce intra în lunca Sebeşului şi opri în dreptul 
unui tufiş. Descălecă şi scoase de acolo cele două spade 
ale tinerilor, dar şi pungile lor, după care o porni la trap 
mai departe. Cum ajunse în marginea tirgului Sebeş, opri 
încetişor şi mai cătă o dată la cei doi, apoi îi pocni pe rind 
în cap cu miînerul spadei, leac fără greş dacă voiai să faci 
pe cineva să doarmă cît mai mult. Cu băgare de seamă îi 
trase de pe cal, dezlegindu-i, şi-i aşeză în marginea 
drumului. Isprava făcută, se urcă în şa şi porni prin tîrg 
trăgînd şi cei doi cai după el. 

Cel dintii deschise ochii Mihai, care privi buimac, 
împrejur şi zărindu-şi tovarăşul alături îi dădu ghiont să-l 
trezească. 

— Scoală, Floreo, c-am dormit prea mult! 

Vru să se ridice dar simţi o durere ascuţită în coaste, 
făcindu-l să-şi aducă aminte de cele petrecute. 

— Al dracului sas! icni şi Florea. Ne dovedi pe amindoi, 
blăstămatul! 

— Ba ne-a mai şi jefuit, în ţara în care spuneai că nu 
sint tilhari de codru. Se vede că aici locuiesc pe la hanuri 

lotrii cei de soi. 

— Batăr de ne lăsa caii, oftă Florea, că mult n-am mai 
fi avut pînă acasă, dar aşa... 

— Dar unde-om fi? Pare un oraş şi chiar destul de 
mare. Uite mai la vale o poartă. Hai într-acolo! 

Nimeni nu-i întrebă de unde veneau, dar nici ei nu 
spuseră nimic, de teamă că nu vor fi lăsaţi să intre. De 
altfel, fiind vremea amiezii şi destul de cald, locuitorii se 
cam trăseseră prin casele lor. 

— Măi fecior! strigă Florea către un băieţel ce se juca 
de unul singur. Cum te cheamă”? 

— Hanţ! 

— Dar satul vostru? 

— Sebeş, pe limba voastră, şi să ştii că nu-i sat, ci 
oraş, se fuduli copilul. 

— No, rogu-mă de iertare! făcu Florea de parcă-ar fi 
vorbit cu un om în toată firea. Fă bine şi arată-ne unde-i 
primăria, că am ceva a-i spune domnului burgmistru. 

— Herr Muller chiar mai înainte se ducea acolo! arătă 
băiatul spre o casă mare şi frumoasă. 

— Văzuşi ce bine vorbea româneşte? se miră Mihai, 
privind în urma lui Hant. Ar fi trebuit să-l răsplătim. 

— Pe la ei nu se prea obişnuieşte. 

— Ba să fi vrut şi n-am fi putut! 

— Hă, hă, hă! rise Florea, de parcă ar fi fost fericit că 
nu mai aveau leţțcaie. Că vorbeşte româneşte nu-i mare 
lucru, fiindcă toţi saşii şi chiar ungurii cunosc limba celor 
mai mulți. Ardealul doară-i tot ţară românească! 

Ajunseră şi la herr Muller, care se cruci auzind de 
fapta hangiului şi puse la îndoială plingerea lor. 


— Herman, de la „Colţul de mistreț’? De necrezut! 

Poate l-aţi mîniat şi, cum îi aprig la supărare, nu zic că 
nu v-o fi atins vreo două, dar să vă fure, nici vorbă! 

— Poate că nu chiar el, i-o fi pus pe alţii... încercă 
Mihai să-l înduplece, dar burgmeisterul nu-i îngădui. 

— Vom face după dreptate şi o să-l chemăm şi pe 
Herman să vedem ce va zice. Voi rămîneţi în oraş şi o să 
plătiţi hrana şi somnul mai pe urmă. 

Cu țidula iscălită de primar, cei doi fură găzduiţi la un 
han, urmînd a nu părăsi oraşul pînă nu s-o judeca 
pricina. Au mai trecut însă încă două zile pînă să se 
înfățişeze hangiul, mînios nevoie mare şi de învinuire, dar 
şi de faptul că-l trăseseră de la treburile lui. Povesti 
întimplarea cu străinul care zicea că-i cunoaşte, plătind 
în locul lor, şi spuse cum arăta. 

— Acela va fi fost hoţul şi ţi-a dat chiar din banii lor! 
zise primarul. Trebuie cătat degrabă! 

— Dar cum să-i mai luăm urma, cîtă vreme el îi călare 
pe trei cai iar noi pe jos? făcu Florea înciudat. 

— Păi voi nici că puteţi pleca pînă nu vă socotiți la 
hanul de aici! hotări Muller. 

— No, alta acum! zise Florea. Poate că din han în han, 
tot rămînind datornici, ajunge-vom la Aiud, unde am ceva 
neamuri şi or da ei pentru noi. 

— N-aveţi trebuință a merge tot aşa, răspunse 
primarul. Legea spune că cine-i dator să fie ţinut la 
temniță, şi noi avem aşa ceva. 

— Mulţam de aşa găzduire! se răţoi Florea. Că doar noi 
avem bani acasă, numai să afle tata şi minteni se ţipă 
careva cu banii ăia! 

— Asta ai să şi faci! spuse herr Muller. Rămineți pină 


or veni banii, pe urmă merețţi în treaba voastră. 

— Şi cum să-i dau de ştire lui tata? se nedumeri 
Florea. 

— Trimiţi carte. 

— Domnule burgmistru, se băgă şi Mihai în vorbă. Nu 
s-ar putea să rămîn eu zălog şi să se ducă el acasă? 

— Numai să fim înțeleşi, dacă noi se întoarce faci şi 
zilele lui de temniţa! 

— Auzi vorbă! sări Florea. Cum să nu mai vin?! Dar 
mai bine să adaste tot la han, că i-oi plăti cît o cere, să 
nu zacă la beci. 

— Nu se poate. Legea-i musai să se facă! 

Nemaiavind încotro, Mihai se lăsă dus la închisoarea 
datornicilor, dar după numai patru zile Florea se întoarse 
cu banii. 

— Am dat la Bălgrad peste un frate de-al mamei care 
vinduse ceva sare şi el mi i-o dat, zise acesta 
îmbrăţişindu-şi prietenul. 

— Dar eu cum am să mă plătesc față de tine, frate? Că 
am rămas lefter... 

— Nu-i bai, cînd îi avea mi-i da! Ş-apoi tu n-ai făcut 
temniță şi pentru mine? 

— Ei, că doar n-ai adus şi cai?! Ai cui îs? 

— Il-o tocmit moşu pentru noi, că tare s-o mai bucurat 
aflind că Amosie trăieşte şi s-o înduioşat de pățania 
noastră. 

— Ce bun la suflet eşti, Floreo dragă! 

— Aşa-i tăt neamu nostru! rise cu voioşie flăcăul. 

La Bălgrad ajunseră curînd, nefiind departe, dar nici 
nu mai aveau poftă de zăbavă, voiau numai să-l caute pe 
darnicul unchi. Cum acesta plecase nu de mult, socotiră 
să-l ajungă din urmă şi o şi apucară spre Teiuş. 

— Stai! porunci deodată Mihai, strunindu-şi calul. 

— Ce-i?! 

— Vezi neguțătorul acela de colo? Nu cumva spada de 
la şold... 

— Ba îi chiar a mea! răspunse pe dată Florea, vrînd să 
se repeadă asupra hoţului. 

— Nu! îl ţinu Mihai. Nu avem cum dovedi şi poate că o 
va fi cumpărat de la cineva. Să nu ne mai facem pricină 
cu legea! 

— Ai dreptate, dar de-l scăpăm din ochi nu-l mai 
prindem. 

— Să-l întrebăm cu frumosul. 

— Mai bine să ne ţinem de urma lui, poate dăm şi de 
cai. 

— Şi aşa-i bine! 

Pierdură întreaga zi ţinîndu-se de el, căci abia pe seară 
intră într-o gospodărie. Se uitară prin crăpăturile 
gardului, dar nu zăriră niciun cal. 

— O fi în grajd! şopti Mihai. 

— Sărim gardul? 

— Nu! Să iscodim prin vecini! 

N-apucară să plece că se pomeniră cu un bărbat care, 
văzind pe cei doi iscodind în curte, îi întrebă: 

— Pă cine cătaţi, ficiori? 

Era chiar stăpinul casei şi Florea îi povesti ce 
pătimiseră şi că ar fi poftit să-l întrebe pe cel ce-i purta 
spada de unde o are, dar nu cuteza, să nu-l minie. 

— Se cam potriveşte, feții mei, răspunse omul. Chiar în 
acea zi o venit la mine cu trei cai şi s-o rugat de găzduire. 

— Şi unde-s? 

— Pe doi îi va fi vîndut, că numai unul e în şopru. 

— Nu încape vorbă că ăsta-i hoţul. 

— Iar noi îl făcurăm vinovat pe neamţ! 

— Pentru asta, ne-am luat plata... 

Riseră toţi trei, de parcă ar fi stat la snoave în poartă 
şi nu cu o treabă încurcată. 

— Baciule, nu ni-i ajuta să-l dovedim pe hoţ? întrebă 
Florea. 

— Ba vă ajut, dar cum să fac? 

— Îngăduie-ne să venim la noapte peste el şi să n-ai 
grijă, că n-om face moarte de om, dar o ţirucă tot i-om 
înmuia oasele. 

— Măcar atît cît ne-a făcut-o şi nouă afurisitul de sas... 

— Deh, ştiu şi eu... Dar dacă n-o fi el hibaşul? 

— Fii liniştit, că de pomană nu-l batem! răspunse 
ciunganul. 

Vrind-nevrind, trebuiră să mai întirzie pe la o 
cîirciumă, numai bine că mai prinseră curaj, iar pe cînd 
străjerii cetăţii vesteau miezul nopţii se strecurară pe 
ulițe pînă la casa gospodarului. 

— S-o culcat mai devreme zicînd că-i frint de osteneală, 
le şopti stăpinul casei arătindu-le odaia unde dormea 
străinul şi îndemnîndu-i să meargă pe virfuri. 

— Să năvălim peste el! propuse Mihai. 

— Ba nu, că de-o fi zăvorit pe dinăuntru sare pe 
fereastră. Merem tiptil, să nu ne simtă, şi cînd om fi lingă 
el îi proptim cuțitu şi-l întrebăm! hotărî Florea. 

— Bine! încuviinţă Mihai şi-l lăsă pe Florea în faţă. 

Deschiseră încetişor uşa, gospodarul rămînind pe 
dinafară, dar nu plecă, să nu cumva să facă vreo prostie 
cei doi, de nu era vinovat oaspetele său. Chiar şi aşa, 
trebuia prins şi dat în seama legii, nu să-şi facă singuri 

dreptate. 

Tinerii se strecurară de-o parte şi de alta a patului, 
unde pe întuneric se ghicea forma adormitului. La un 
semn, se repeziră deodată! 

— Şăzi blind şi nu mişca! răcni Florea, căutînd să-i 
cuprindă beregata. 

Răscoli tot aşternutul, împrăştiindu-l pe podea, dar pe 
hoţ ia-l de unde nu-i... 

— Tune dracu-n el, c-o fugit! Precesta lui de hoţ! 


ORAŞUL DE AUR 


PE AICI TRECEA CALEA LUI GAŞPAR GRAZZIANI spre 
domnia Moldovei, iar a lui Marcu din Borlova spre 
împovărătoarea slujbă a domniei... 

Solul padişahului şi-a făcut intrarea cu mare pohfală 
în cetatea împăratului creştin, Marcu ţinindu-i-se în 
preajmă, ca cel dintii sfetnic, şi numai după aceea Kerim- 
efendi, alaybeyul spahiilor. Încă de la Buda, Grazziani 
năimise meşteri muzicanți cu  meterhaneaua, care 
mergeau în fruntea alaiului, spărgînd urechile privitorilor 
mai CUrioşI. 

La curte, în palatul de pe colina ce străjuia Viltsva, 
solul a fost primit cu multă cinste şi numai chiar 
majestatea-sa împăratul era lipsă, dar fără de voie, 
nefiind în oraş. Ceilalți se înghesuiau care mai de care să- 
] privească pe tinărul creştin, om de mare încredere al 
sultanului, căci, deşi sosiră şi alți turci mai înainte, toți 

erau sub ascultarea lui. 

Dregătorii otomani îi făcură temenele ca unui bey ce 
era; dar mai cu osebire aflind că ghiaurul era tare 
îndrăgit de sultan pentru faptele sale. Cînd îl trimisese pe 
tînărul Pera cu solie în Croaţia, îi poruncise să ajungă 
pînă în Toscana, la Livorno, şi să împrumute bani grei de 
la bunul său prieten Giovanni Amati, spre a răscumpăra 
un mare număr de robi turci, unii dintre ei rude cu 
sultanul. Şi pe toţi i-a dus Pera la Stambul, unde i-a 
slobozit în numele lui Grazziani. În acest fel îşi căpătase 
mare faimă, dar şi bunăvoința Porții pentru stăpînirea 
Moldovei. 

Marcu, în schimb, deşi  înveşmîntat asemenea 
curtenilor împăratului, nu se simțea în largul său. 
Spunea pretutindeni că-i bănățean din Borlova, dar 
nimeni nu auzise pe aici de Banat, ba zicîndu-se despre 
el, ca şi despre stăpinul său, că ar fi ein Krabatt, adică un 
croat, fiindcă între ei vorbeau sîrbeşte. „Lasă, prietene, 
nu te mîhni dintr-atita, căuta să-l mîngiie Gaşpar. Avem 
să facem din tot pămîntul românesc o ţară de care să ştie 
străinii şi mai cu seamă să se teamă a se amesteca în 
viața ei! Atunci Banatul tău are să strălucească în 
frunte!” „Aşa va fi, dar cînd? Că tare greu se mai 
făptuieşte!” Însă orice îndoială se spulbera pe dată, şi 
Marcu era hotărit să-şi urmeze domnul pină-n pînzele 
albe. 

Toamna întîrzia pe ulițele Oraşului de Aur, făcîndu-l şi 
mai strălucitor. Într-una din zile ieşiră amîndoi din 
palatul vechilor regi ai Boemiei în vestita „uliţă de aur” 
plină cu tot felul de dughene. 


Sper să nu ne apuce omătul pe aici şi să facem cît mai 

curind calea întoarsă... zise Grazziani îngiîndurat. 

— Acasă? 

— Vezi-bine, numai că drumul trece prin Stambul, iar 
casa fi-va la Iaşi! 

— Şi eu oare credeam că ne întoarcem prin Ardeal... 

— Ştii bine că prietenul Bethlen m-ar ţine bucuros la 
prinsoare, cît îs eu de trimis al padişahului. Am nevoie să 
fiu la Stambul cît mai curînd cu putinţă, dar şi pe la 
Silistra... 

— La Silistra? 

— Acolo se fac domnii țărilor române, la Iskender-paşa! 
Că aşa ajunse bietul popor de stirpe romană... 

Rămaseră o vreme tăcuţi, privind spre casele ce 
fumegau prin hogeacurile înalte, măcar că încă nu venise 
frigul. 

— Măria-ta! zise deodată Marcu. Aş cere îngăduinţa să 
mă reped acasă, unde n-am apucat a ajunge de atita 
amar de vreme. Pe urmă, te-oi ajunge la laşi! 

— Hm! Şi vrei să treci prin Bălgrad, de bună-seamă? 

— Aş minţi să zic nu, dar tot spre Banat m-oi îndrepta. 

— Prea-bine! veni în cele din urmă încuviințarea. Să 
ştii însă că nu te dezleg de slujba domniei, aşa că îţi 
poruncesc să cauţi şi să-mi aduci bănăţeni de-ai tăi care 
vor să se bată contra turcilor în oastea domniei mele, cu 
plată. 

— Ţi-aş aduce cu miile, măria-ta, că s-ar ridica tot 
Banatul, fără nicio simbrie, auzind că se încumetă careva 
să ne izbăvească de păginătate. 

— Pentru început nu am trebuinţă de toți. Ştim că 
strămoşii voştri au fost cei dintii care s-au împotrivit 
romanilor în acea parte a Daciei şi nu mă-ndoiesc că vor 

sta şi acum în frunte, dar toate cu socoteală şi la vremea 
lor. 

Trecură agale pe lingă măreaţa biserică a sfintului 
Mikolaj, sucindu-şi grumajii către uriaşele clopote de 
bronz care vesteau ceasul rugăciunii şi arareori primejdia 
năvălirii străine, ca prin alte părți ale împărăției. Păşiră 
mai departe pe podul aruncat peste Viltava, vechi, din 
vremea bătrinului crai Carol, de unde i se trăgea şi 
numele, dar apa nu li se părea de luat în seamă, după ce 
trecuseră Tisa şi Dunărea. Oricum, oraşul era cu 
adevărat împărătesc, de neasemuit cu ulițele murdare ale 
Stambulului. 

— Ştii ce, Marcule? Am o poftă nebună să hoinăresc 
prin această lume pestriță a oraşului, înveşmîntat 
asemenea lor, măcar că nu-i pricep ce vorbesc şi ce 
gîndesc. 

— Nu se cade, măria-ta! Ce vor zice curtenii dacă află? 

— Tocmai pentru aceea, în taină cît mai desăvirşită! 
Tu mîine pleci şi eu o zi mai apoi, deci asta ar fi cea de pe 
urmă noapte pe care avem s-o mai petrecem împreună 
aici. Nu ne vom încăiera ca la Buda, ci ne vom deda 
dragostei, cu nişte fete de rind! 

Cu toată împotrivirea, Marcu fu silit pînă la urmă să 
se plece şi să-i facă hatirul, după ce făcură nişte socoteli 
băneşti şi încheiară anume înscrisuri pe care oşteanul şi 
le cusu în căptuşeala contăşului. Mai capătă şi o pungă 
cu nestemate şi ducați venețieni, pe care îi dosi 
asemenea, hotărît fiind să-şi ia haina cu el, iar cum tot 
avea să plece a doua zi în zori nu mai ținu nici odaia la 
„Cerbul de Aur”. 

— Eu am să fiu găzduit miine la curte, că vine 

împăratul, şi n-o să ne mai întîlnim decît la laşi. Aşa că 
sintem înţeleşi... vel-spătare Marcu lancovici! 

— Oo... Nu! Nu! E prea mult! biigui oşteanul, luat pe 
nepregătite. Eu, Marcu din Borlova... 

— Ştiu! Feciorul cnezului Iancu... adică lancovici! 
Obiîrşia ta nu-i cu nimic mai prejos de a boierilor 
moldoveni, fii fără grijă! De altfel pe hrisovul de divănire 
voi pune cea dintii pecete, cînd ne vom întilni. Să nu uiţi, 
boier lancovici! Şi cu asta gata, hai să mergem! 

Grazziani se înveşmintă ca un negustoraş oarecare, iar 
Marcu îşi îmbrăcă vechile lui straie de drum, avind grijă 
de preţiosul său contăş. 

— Făgăduiesc să fie cea de pe urmă dată şi n-ai de ce 
să fii îngrijorat. Nu se va mai întimpla cu domnul 
Moldovei şi cu vel-spătarul său, dar pînă atunci sintem 
doi drumeţi prin Oraşul de Aur. Haide! 

Începură să colinde de la vestita cârciumă din faţa 
primăriei, după ce mai întii s-au minunat de cei 
doisprezece apostoli ce se perindau prin turla bisericii 
cînd băteau ceasurile, făcură nişte ocoluri şi spre 
margini, pe ulite mai sărace şi mai puţin strălucitoare, şi 
se înapoiară în preajma frumosului pod de peste Viltava, 
unde dădură peste o cîrciumă cu fete neasemuit de 
frumoase. 

— Aici vom poposi, Marcule, şi de-o fi să mai întirziem 
unul dintre noi tot ne-om vedea dimineaţă! 

Această despărțire îi mai rămăsese în minte 
proaspătului vel-spătar cînd îşi deschise ochii a doua zi. 
Capul îi cîntărea vreo cîteva ocale şi simțea o apăsare pe 
umărul sting, cel care-i fusese rănit în încăierarea de la 


Buda. Cu greu îşi aminti că fusese tras pe nişte scări şi 

trintit în pat, pare-se chiar de o codană bălaie, şi doar nu 
băuse peste fire! Morlacul se ridicase mai zorit, cu o altă 
fetişcană, şi de atunci nu s-a mai întors... „Vai de mine, 
trebuia să fiu pe drum” sări el ca ars şi cu amindouă 
mîinile se întinse după veşminte. Se opri însă 
îinmărmurit, căci pipăindu-şi căptuşeala contăşului dădu 
peste o tăietură largă şi... nici urmă de bani ori înscrisuri. 
Nici în ascunzătoarea nestematelor nu mai era nimic şi 
nici în briul de piele, dar parcă toate astea n-ar fi fost 
îndeajuns, nici spada nu mai era. Scoase un răcnet de 
furie şi trăgindu-şi nădragii se aruncă pe uşă. Numai că 
pe dată se iviră vreo doi haidamaci cu nişte ciomege şi 
începură a-i croi care pe unde apuca. O lovitură în 
moalele capului îl făcu să se prăbuşească zdreanţă la 
podea... apoi totul i se întunecă în faţa ochilor. 

Pentru a doua oară într-un timp atit de scurt, Marcu 
îşi săltă pleoapele pomenindu-se în loc necunoscut. Era 
mai mult dezbrăcat decit îmbrăcat, dar nicio fiică a Evei 
nu se afla în preajmă-i, ci numai nişte bălării uscate, 
care-l ascundeau vederii trecătorilor. Îşi dădu seama că 
se află pe malul unui rîu, căci susurul apei se auzea nu 
departe. Era vînăt de frig, dar parcă toate mădularele îl 
trăgeau la somn. Zărind în apropiere podul care-i plăcuse 
atît de mult, nu-i fu greu să priceapă că fusese aruncat în 
apă şi numai norocul făcuse să se proptească în margine. 
Se îngrijoră de Grazziani, să nu fi avut parte de o soartă 
mai haină, apoi îi trecu prin minte un gînd ciudat: „Nu 
cumva el să fi voit să se scape de mine?!” I se păru prea 
crudă asemenea faptă, căci morlacul se dovedise un bun 
prieten pină acum. „De bună-seamă că mă caută!” se 
încurajă singur. „Dar, ştiindu-mă plecat poate nici că se 

va mai gîndi la mine!” se cutremură el apoi. Încercă să se 
tirască mai la vedere strigînd după ajutor, dar ceea ce el 
credea că sînt răcnete abia se auzeau ca uşoare gemete 
de om sfirşit. O veşnicie i se păru pînă cînd o mînă 
miloasă îi mingiie fruntea, zicîndu-i ceva pe limba 
localnicilor. Îl acoperi cu o haină petecită, apoi îl tîrî cu 
destulă greutate pină la bojdeuca lui. Era un lucrător 
nevoiaş, cu o puzderie de copii zbirciți ca şi mama lor, 
vădindu-se că nu mîncau în toate zilele din săptămînă. 

Dragostea cu care a fost îngrijit, dar mai cu seamă 
vigoarea tinereții au biruit asupra bolii şi în două-trei 
săptămîni Marcu se puse pe picioare. Nici nu-l răbda 
inima să stea mai mult pe capul unor oameni sărmani şi 
la plecare îşi jură că n-avea să-i uite şi-o să le 
răsplătească bunătatea, scăpindu-i de sărăcie. 

Din păcate acum era mai lipsit decit ei şi primul lui 
gînd fu să dea de urma lui Grazziani. Sufla un vînt rece şi 
fulgi de zăpadă alergau nebuneşte prin văzduh, dar 
zadarnic încercă să se mai acopere cu zdreanţa de pe el. 
Aşa cum arăta, nu fu îngăduit nici în curtea hanului 
„Cerbul de aur”, necum să mai stea careva de vorbă cu el. 
Ba un riîndaş se răsti arătindu-i ulița. Deznădăjduit, se 
sprijini de un chervan ca să nu-i vie ameţeala de foame. 
ŞI de-a dreptul crezu că visează, desluşind o voce venită 
parcă de pe tărimuri de basm. 

— Bre, Marine, ia vezi să nu fure haimanaua aia 
cevaşilea de pe la căruţă! 

Lacrimi mari îi umeziră ochii, cînd auzi dulcea limbă 
pe care o deprinsese încă de la sînul mamei. Simţi un nod 
în git şi abia izbuti să îngăime: 

— Fraţilor!... 

OAMENI ŞI FIARE 


CĂTRE SFÎRŞITUL IERNII acelui an 1617, o perkendi 
cu flamură verde şi semilună se luase la întrecere cu 
sloiurile Dunării. Nici n-ar trebui să te mai întrebi cine 
era stăpinul acestei corăbii, fiindcă în afara vestitului 
căpitan Kalindudak nimeni nu s-ar fi încumetat să 
înfrunte fluviul pe o asemenea vreme. Avea toate pinzele 
întinse, dar vintul care sufla dintr-o parte îi îngreuia 
mersul, împingînd-o într-una către miazănoapte, din care 
pricină oameni înarmaţi cu căngi se propteau în gheţurile 
ce se trăgeau înspre malul bulgăresc, spre a-şi putea 
urma drumul. Mare plată trebuie să fi dobindit 
Kalindudak, cu toată cutezanţa lui, şi numai aurul îl va fi 
putut dezlipi de schela Orşovei. Aşa şi era, căci 
luminăţia-sa Gaşpar-beg, mubaşirul slăvitului padişah, îl 
îmbiase cu multe pungi pline de icosari. Beyul era tare 
zorit să ajungă la Silistra, spre a-l mai prinde acolo pe 
Iskender-paşa. Înveşmîntat ca ciobanii valahi de la 
munte, mubaşirul padişahului scrută firul apei, îngrijorat 
de plumburiul văzduhului ce prevestea viforniță. 

— De ce nu ţinem malul stîng, căpitan-efendi, de 
vreme ce pe acolo nu plutesc sloiuri? întrebă el. Trebuie 
să mergem numai în preajma gheţei? 

— De bună-seamă, luminăţia-ta, fiindcă de partea 
valahă apa-i mai puţin adîncă, iar de ne împotmolim sar 
diavolii ăia de ghiauri şi ne căsăpesc pînă la unul. 

— Chiar aşa de răi să fie?! Pe asemenea vreme vor fi 
stind şi ei pe undeva la căldurică, prin bordeie. 

— Da' de unde, luminăţia-ta! De cînd se ştiu, nu se 
înspăimintă de ger. Fie că e arşiță, fie că încremeneşte 
apa, ei tot se încumetă a trece după pradă în împărăţia 
slăvitului nostru padişah. Aprig neam de oameni! 

O pală de vînt răbufni în pînze. 

— Se-nteţeşte blestematul viscol. Are să ne cam dea de 
furcă, numai zăpor de nu s-ar face! mormăi căpitanul. 

— Dar mai avem mult? 

— Abia trecurăm de cetatea Nigboli şi pînă la Gernovi 
ar mai fi o bucată de drum. 

— Nădăjduiesc să ajungem la noapte, că de nu, tot 
zorul ce l-am avut va fi în van, oftă mubaşirul. 

— Crede măria-ta că seraskerul s-o încumeta să plece 
pe astfel de vreme? Are să aştepte limpezirea cerului, dar 
pînă atunci noi îl ajungem. 

Graba cea mare a lui Grazziani era din pricină că 
dobîndise nu numai scrisori către Iskender, dar şi mii de 
ducați de aur anume ca acesta să-l sprijine la domnia 
Moldovei. După izbinda de la Drăcşani, din vara trecută, 
sultanul l-a răsplătit făcindu-l vizir, aşa că paşa tăia şi 
spinzura în cele trei țărişoare valahe, măcar că dregătorii 
Porții dădeau alte porunci. 

Atunci, după ce umilise pe văduva lui leremia Movilă, 
a dat-o ca akîn unui agă, iar pe fiică-sa, care-i era 
nevastă lui Koreţki, a dăruit-o aşijderea lui Arslan 
Kantemir Mirza, hanul nogailor strămutați în Bugeac. În 
acest fel hanul îi era credincios seraskerului, însoțindu-l 
pretutindeni în luptele lui pe acele meleaguri. 


Grazziani aflase că Iskender-paşa stringea oaste spre a 

porni asupra Lehiei, dar nu putea să uite că în vreme ce 
el se străduia la Praga cu dregătorii împăratului vizirul de 
Silistra pusese domn la laşi pe Radu-vodă Mihnea, cu 
toate că marele vizir Halil-paşa îi făgăduise lui scaunul. 
Astfel şi-a dat seama că nu la Islimbol, ci la curtea 
beyului de Silistra se aşezau domniile în ţările române. 
De nu-l ajungea acuma, abia la Babadag ori la Akerman 
l-ar mai fi putut întilni, cu bani mai mulţi şi zile irosite. 
Pe urmă tot la Poartă s-ar fi înapoiat, dar ca omul de 
credinţă al lui Iskender-paşa. 

— Ce vreme! pufni Kalindudak, trezindu-l din visare. 
Vezi măria-ta norul acela negru, care se zvîrcoleşte ca un 
balaur înspre nori? 

— Da. 

— Se pare că o să ne aducă ceva zăpadă, de parcă 
gheţurile nu ne-ar fi îndeajuns. 

Nici nu sfirşise bine vorba, cînd primii fulgi începură a 
le biciui obrajii. 

— Avut-am gura spurcată! mormăi căpitanul în barbă. 

— Şi ce-i de făcut? 

— Cum o fi vrerea lui Alah! înălță Kalindudak braţele 
spre cer. 

Se întoarse pe dată, lăsindu-l pe mubaşir cam 
nedumerit, şi, punîndu-şi mîinile pilnie la gură, începu a 
striga către oamenii săi: 

— Ismeeet! Păduche riios! Stringeţi pînzele şi legaţi-le 
zdravăn cu parimele. De le sfişie vintul, bucățele vă fac şi 
pe voi, crocodililor! Gedik, Sefih, voi n-auzirăţi trîntorilor? 
Mai cu inimă, netrebnicilor, că vă mut fălcile din loc! 

Aşa era căpitanul şi toți marinarii îi ştiau năravul, 
încît nu se înspăimîntau de răgetele şi amenințările lui. Îi 

înjura de mama focului, dar nimeni nu-şi amintea să fi 
căpătat barem o palmă de la namila de Kalindudak, şi 
doar nu o dată îl văzuseră în încăierare doborînd cîte doi 
deodată. Din pricina asta ţineau la el ca la tatăl lor şi ar fi 
fost în stare să sară şi în apa înghețată de le-ar fi 
poruncit. 

— O mai fi mult pînă la Cernovi? 

— Prea departe nu-i, dar apa lenevindu-se prin partea 
locului ne încetineşte mersul, mai cu seamă că am strîns 
pînzele. De vislit, nici vorbă! Abia după vreo două ceasuri 
s-or ivi zidurile de la Yerkok. 

— Dar pînă atunci se-ntunecă... 

— Asta aşa-i, mai cu grabă vine noaptea cînd e 
viforniță, că şi ziua se scurtează. N-ar fi însă nimic, 
numai să nu ne înțepenim, că altcum aprindem fanare şi 
mergem la vale cu sloiurile. 

Nemaiavind ce să întrebe, Grazziani se trase la 
adăpost, fiindcă vîntul îi şfichiuia fața cu ace de gheaţă. 

— Capitan-efendi! se auzi un strigăt ascuţit. 

— Ce-i bre? 

— Zăpor la vale! 

— Poate-s numai  gheţuri, nătărăule! se arătă 
nepăsător Kalindudak, spre a nu-şi înspăimînta oamenii. 
N-aveţi teamă, copii! adăugă el. Împingem cu căngile şi 
trecem mai departe! 

Cu o bufnitură surdă, brigantina se izbi de ceva tare şi 
oprindu-se pe neaşteptate îi prăvăli pe toți pe punte. 

— Nenorociţilor! turlă căpitanul săltîndu-se. Unde v-au 
fost ochii, corsari afurisiți? Am să vă leg la toți pietroiul 
de gît, drojdie a mevyhinelelor! 

— Ce s-a întimplat căpitan-efendi? se băgă tocmai 

atunci şi beyul. 

Cu greu se ţinu căpitanul să nu-i scape şi lui vreo 
două vorbe, aşa că se prefăcu a nu fi auzit întrebarea şi 
nu-l băgă în seamă. 

— Sefih, puiule! Ia vezi de nu luăm cumva apă! Mergi 
şi tu Mimar, scumpule! Luaţi şi cilți cu voi şi n-aveţi 
teamă, copii! Alah e cu noi! 

Grazziani se minună auzindu-l cum trecea de la ocări 
la alintări duioase şi zimbi în sinea lui: „Să iau aminte ca 
minia să nu țină mult, dacă vreau să mă fac îndrăgit!” 

— Totu-i în bună rinduială! se auzi vocea lui Sefih. Am 
rămas teferi. 

— Atunci, bravo vouă, dar nu vă trageţi acolo la odihnă, 
copii puturoşi! Veniţi degrabă sus! îşi îmblinzi vocea 
căpitanul. 

Şi abia acum, rizind mulțumit, se întoarse către 
mubaşir: 

— Am cam dat de bucluc, măria-ta... Da parcă ai zis 
ceva? 

— Cred că am şi uitat! făcu acesta voios. Dar aş pofti 
să ştiu cum ne aflăm. 

— Sloiurile s-au încălecat şi ne-au tăiat calea de la un 
mal la altul. Încă avurăm noroc să nu ne spargem şi să 
ne dăm la fund, că pe gerul ăsta nu ştiu cum am fi ieşit 
la mal. Acum trebuie să ne căznim să ajungem la ţărmul 
valah, pînă n-apucă să se năpustească asupra noastră 
celelalte gheţuri ce ne vin pe urme. De ne prind la mijloc 
şi mai îngheaţă şi apa, ne strivim. 

— Dar valahii? 

— Acuma, dădu el din umeri, facă-se voia lui Alah! Ne- 

apelor n-avem ce face! 

Se înnoptase de-a binelea cînd izbutiră să se 
priponească la malul dinspre miazănoapte. Vîntul 
năprasnic şi zăpada le lua vederea, dar se străduiră din 
răsputeri. Începuseră a se strînge troiene pe după 
trunchiurile copacilor şi, cum ţărmul nu era prea înalt, se 
şi făcuse o punte de zăpadă, primejdioasă de te-ai fi 
încumetat a păşi peste ea. 

— Mare noroc am avut să dăm de apă adincă, dar 
oricum, chiar şi de ne împotmoleam, tot vintul ar fi fost 
cel care ne-ar fi suflat în larg, spuse căpitanul uşurat, 
după ce văzu parima răsucită pe după două sălcii groase. 

— Cit va trebui să zăbovim? întrebă solul padişahului. 

— Pină o sta vintul şi s-or slobozi sloiurile! O zi, două, 
o săptămînă... că doar iarna-i pe sfirşite. 

— Altceva n-avem ce face? 

— Nici vorbă! De mers pe mal pînă la Yerkoki nu-i 
chip, că-i primejdie şi despre oameni şi de la fiare, iar ca 
să las corabia aici înseamnă să-mi iau gindul de la ea. 

— Atunci plec numai eu! 

— Dar de acolo mai departe?! zimbi căpitanul. 

— Poate se mai înmoaie vifornița. 

— În acest caz ne slobozim şi noi la vale şi ajungem 
mai înainte. 

— Cum văd eu, nu-mi rămîne decit să mă încălzesc cu 
o cană de vin fiert. 

— Bucuros te-oi însoți şi eu, luminăţia-ta. Dar ne-om 
da mai la dos, să nu ne vadă de sus Alah, ori Profetul... 

— Pe vifornița asta, vor fi stînd şi ei la adăpost pe 
undeva. 


Cît timp se duse Kalindudak să poruncească fiertura 

încălzitoare, Grazziani fu din nou furat de gîndurile lui. 
Era îngrijorat de zăbavă, dar cu iarna nu te puteai pune, 
orice ai fi făcut. Îi era dor de Marcu, pe care nu l-a mai 
găsit, atunci, după noaptea aceea de pomină din Praga, 
cînd se trezise în pat cu două fetişcane, dar poate că 
oşteanul va fi apucat calea Ardealului, că tare îl mai 
trăgea aţa la drăguţa lui. Îi veni în minte şi Agnes şi zîmbi 
cu îngăduinţă. „Pînă la urmă, tot am s-o iert!” îşi zise. 
Totuşi, s-ar fi putut ca Marcu să fi căzut prins la curtea 
lui Bethlen şi acesta avea gealaţi pricepuţi să scoată toate 
vorbele de la un osîndit, iar bănăţeanul său ştia cam 
multe... „De ce oare îmi frămint eu mintea? Poate că s-o 
afla în braţele Iuliei şi nici nu se va fi gîndind la trebile 
politicheşti!” Era bucuros însă că-i luase înainte lui 
Bethlen, scăpindu-i din toate capcanele, şi acuma se 
găsea la doi paşi de Ickender-paşa, „făcătorul de 
voievozi”... 

Nici vorbă ca vîntul să se mai domolească şi în curînd 
întreaga brigantină fu acoperită, că abia de se mai zărea 
din stratul gros de zăpadă. „Copiii lui Kalindudak, 
văzînd asemenea răgaz neaşteptat, se puseseră pe 
chiolhan cu erik rakisi, fiert şi îndulcit cu miere. Degerați, 
simțeau cum li se încălzesc vinele de la afurisita de 
băutură urgisită de Profet pe degeaba, îşi ziceau ei. Dar 
nu degeaba se împotrivise ca drept-credincioşii să dea pe 
git asemenea spurcăciuni, precum  ghiaurii, căci 
pedeapsă cumplită era pentru cel ce-şi pierdea mințile, 
aşa cum s-a întîmplat şi cu Gedik. În loc să stea la 
căldurică, l-a pus necuratul să se sumețească în viscol, 
pe punte, şi s-a rostogolit în apă şi dus a fost. El, oare se 

de băutură, s-a dus ca un bolovan la fund, fără să scoată 
un strigăt ori măcar să ridice un deget deasupra apei. 

— Ajunge, porcilor! răcni căpitanul, auzind păţania lui 
Gedik. Pînă la urmă, vă apucă pe toţi pofta de scăldat şi 
n-ar fi mare pagubă să mă scap de nişte lepădături ca 
voi, dar îmi va fi urit de nu vă mai văd prin preajmă. 
Zvirliți toată spurcăciunea de rachiu în apă, că de nu, vă 
jupoi de vii, lepre beţive ce sînteți! 

Cei care mai aveau cite o fărimă de înţelegere se 
ridicară, începură a cotrobăi după ulcioarele ascunse prin 
diferite unghere şi, cățărindu-se pe punte, începură a le 
goli. Kalindudak ştia însă că afurisiții pregăteau din 
vreme vase pline cu apă chioară şi cînd primeau porunca 
o îndeplineau, ca să nu-l înfurie pe căpitan, dar altcum 
nu erau chiar proşti să irosească bunătate de rachiu. 
Alții, fiind prea beţi, le răsturnau pe loc, chiar şi peste ei, 
dar cei mai mulți nici nu se sinchiseau de pofta 
căpitanului. Ştiau că după un timp oarecare nici 
Kalindudak nu va mai întreba de unde s-a ivit iarăşi 
băutura pe corabie. 

Nenorocirea a fost că pentru noaptea ce venea, paza 
căzuse în sarcina a doi marinari care încă nu se treziseră 
din îlemi-i safi, iar Kalindudak nu şi-a dat seama, ori n-a 
avut pe alții, mai breji. Dinspre cimpia valahă, odată cu 
răbufnirile vîntului se auzeau şi urletele lupilor, care 
colindau în haită pe o asemenea viforniță, dar nimeni nu 
le luă în seamă. Erau încă departe, iar străjerii, trăgîndu- 
şi cojoacele peste cap, au adormit buştean, de cum s-au 
văzut singuri. Poate că nici nu şi-au mai dat seama cînd 
haita s-a năpustit asupra lor trăgînd bucăţi de cojoc 

singelui, lupii se împrăştiară pe corabie, în căutarea altor 
hălci de carne omenească. 

Grazziani simţi duhoarea de lup şi se îngrozi cînd 
deschise ochii, văzînd colții ascuţiţi ai fiarei chiar 
deasupra sa. De spaimă, îşi înfipse mîinile în grumazul 
lupului, care începu să se zbată şi să se holbeze, 
sfredelindu-l cu privirea-i sălbatică. O durere ascuţită în 
umărul drept îi spori parcă puterea, căci un altul îl 
înşfăcase, străduindu-se să-l scoată din cojoc. 


DRUM DE IARNA PRINTRE STRAINI 


— CE VREA, MĂ? întrebă neguţătorul. Parcă vorbi 
româneşte?! 

— Aşa înţelesei şi eu, încuviință cel ce răspundea la 
numele de Marin. 

Burduhănosul, care nu era altul decit stăpinul 
chervanelor, se apropie de calic şi îi puse mîna pe umăr. 

— Eşti cumva român? De pe unde? 

— Mi-s din Bănat! abia izbuti să mai răspundă 
năpăstuitul, din pricina unui nod de ciudă ce i se pusese 
in git. 

— Ei, păi eşti de viţă! Dar cum de-ai ajuns în halul 
ăsta şi mai cu seamă cum te-ai rătăcit pe aste meleaguri? 

— Am fost jefuit şi bătut de nişte nemernici de la o 
crişmă. 

— Ei, flăcăule, prin ţările astea se cam petrec 
asemenea fapte şi de nu eşti iute de cuțit poţi s-o încurci 
rău de tot! 

Marcu îi povesti în cîteva cuvinte cele pătimite şi tare 
s-au mai minunat neguţătorii cum de-a scăpat cu viaţă. 

— Şi zici că eşti neguţător? întrebă Marin. 

— Ba, mi-s în slujba voievodului Moldovei, Gaşpar 
Grazziani. Mi-s vel-spătar... 

— Săracu de tine! Se vede că te bătură de-ţi tulburară 
mințile, că altfel ce să spun?... arăţi ca o pătlăgică 
turcească, aşa vinăt eşti. Ţi-o fi şi frig... Mărine, ia vezi, 
dă-i un codru de pîine, c-o fi flămînd, bietul. Cît despre 
stăpînu-său, n-auzii niciodată... 

— Ba, Gaşpar e crai la Irozi, răspunse Marin. Dar ce 
zic eu, parcă matale n-auzişi pe-acasă, cu sărbătorile de 
iarnă, despre cei trei crai de la Răsărit? 

— E diliu! flutură cu mîna neguţătorul. 

Marcu îşi dădu seama că în halul în care se găsea nu 
i-ar fi putut lămuri cine era el şi nici slujba cea mare 
încredințată de viitorul domn al Moldovei nu putea fi 
luată în seamă, aşa că nu se supără. 

— Oricum ar fi, mi-s un biet român pribegit prin ţări 
străine şi cu dor de casă, de mă sfişiie la inimă... 

— Te crez, c-aşa o fi, dar vezi că noi dinspre ţară venim 
şi abia la primăvară de ne-om întoarce, zise jupinul. De 
un ajutor la chervane, nu zic că n-aş avea trebuinţă, 
insă... 

— Primesc! sări Marcu. 

— Dar vezi, că noi mergem în țară nemţească! 

— N-am de ales. 

— Atunci să ne înțelegem de plată, întinse palma 
stăpinul. 

— Casă, masă şi cît te-o lăsa inima, după munca ce-oi 
împlini. 

— Văz că-ţi trebuie niscai veşminte de iarnă, dar să ştii 
că ți le pun la socoteală! 

— Prea-bine! 

Bătură palma şi astfel „vel-spătarul lui Gaşpar-vodă” 
trecu din slujba domniei în cea a neguțătorului Dumitru 
al lui Dumitru din Craiova, iar în preajma Crăciunului se 
pomeni tocmai în tîrgui Lipscăi, departe de ţară cum nu 
mai fusese nicicînd. 

Sărbătorile făcură ca marfa să se vindă mai iute decit 
speraseră, dar şi jupinul era zorit să se întoarcă la al săi 
cu ce-a tirguit în schimb, astfel că în două săptămîni şi 
apucaseră calea spre ţară. Gerurile Bobotezei îi prinseră 
pe la Nurnberg, unde tare se mai minunară cu toții de 
iscusința meşterilor păpuşari. Ai fi putut jura că-s vii acei 
omuleți ce se mişcau în fel şi chip. De acolo nu mai 
poposiră decit pentru odihna nopţii, încît pe la jumătatea 
lui februarie, chiar de lăsata-secului, ieşiră din Kaşovia, 
spre Sătmar. 

Marcu îşi avea locul în fruntea convoiului, înfruntîind 
vremea cea rea într-un cojoc de oaie. În urma lui venea 
jupîn Dumitru, apoi chervanele minate de cîte doi vizitii şi 
după ele doi însoțitori cu sîneţe, iar în urmă de tot 
călărea Marin, omul de credinţă al stăpînului. Aşa se 
obişnuiseră încă de la plecarea din Praga, de cînd 
rămăseseră fără vătaf, Marcu înlocuindu-l. După cîte 
pătimise în Oraşul de Aur, se întremase destul de curind, 
iar veşmintele de pe el, deşi vechi, erau curate, arătind ca 
un negustoraş nepricopsit. „Straşnic flăcău!” gîndi jupin 
Dumitru privind în urma bănăţeanului. De altfel, n-a mai 
pomenit niciodată de domnitorul Moldavei şi de slujba 

neguţătorul. „Trebuie să-l fac să rămînă cu mine şi pe 
mai departe!” 

Soarele alb al iernii strălucea în înaltul vinețiu al 
cerului, dar zadarnic se străduia să arunce o fărimă de 
căldură asupra pămîntului îngheţat. Gerul tăia răsuflarea 
oamenilor şi dobitoacelor. Barem mustăţile lui Marcu, 
altfel ca pana corbului, arătau acum, albite de 
promoroacă, de parcă ar fi fost ale unui moşneag gîrbovit 
de ani. Străbătuseră o bună bucată de drum fără să fi dat 
de vreun sălaş omenesc, pînă intrară în plină pustă. 
Deodată Marcu desluşi în zarea ploioasă nişte puncte 
mişcătoare care îl făcură să se oprească, dind semn de 
popas. 

— Doar nu vei fi vrînd să ne tragem la odihnă în plină 
zi?! se nedumeri jupin Dumitru. Ce-ţi veni, vericule? 

— De nu mă înşel, ce văd eu colo nu miroase bine! 
arătă Marcu în largul cîmpiei. 

— Pare a fi un pilc de călăreţi! îşi dădu cu părerea 
jupin Dumitru, cu mîna streaşină la ochi. Vor fi 
neguţători, ca şi noi, şi nu ştiu de ce ne-am teme. Hai să 
mergem! 

— Dar ei nu merg în şir, ca lumea, ci se ţin unul lingă 
altul, de-ai zice că ne-ar aţine calea. 

— Atunci ce să facem? 

— Tragem carele roată şi le legăm unul de altul, iar noi 
şi caii rămînem înlăuntru. 

— Cuuum?! făcu ochii mari Dumitru. 

— Aşa cum ai auzit, dacă vrei să-ţi salvezi marfa, ori 
poate chiar pielea... 

Cu strigăte şi înjurături vizitiii îndepliniră porunca şi 
abia cînd se văzură împresurați, ca într-o tabără de 

luptă, pricepură ce vrusese bănăţțeanul. 

— Al dracu' om! făcu mulțumit jupîn Dumitru, deşi era 
cam îngrijorat de ce avea să se întîmple. 

— Nu mai făcurăm de-astea pînă acuşi, spuse şi 
Marin. 

— Destul de rău! îi dojeni Marcu. De acum înainte 
numai aşa să faceţi, cînd o fi trebuinţă! 

„Mintos flăcău!” gîndi jupin Dumitru. „Trebuie să-i 
măresc simbria, ca să nu mai plece de la mine. Şi nici la 
încărcat şi descărcat n-am să-l mai pun!” 

Călăreţii necunoscuţi se arătară a fi tilhari de drumul 
mare, căci începură a trage din sineţe încă de departe, 
dar nici măcar dobitoacele nu se speriară, fiind la 
adăpostul taberei de care. 

— Fain! mormăi bănăţțeanul, la gîndul apropiatei 
încăierări. S-au dat pe față ce sînt, dar tare-s proşti. 
Ochiţi cu băgare de samă şi nu trageţi pînă nu s-or 
apropia îndeajuns, iar de larmă să nu vă spăimiîntațţi. 
Pistoalele n-au cum să le mai încarce. 

Vorbea liniştit, ca unor învăţțăcei şi nu în fața 
duşmanului, iar glasul lui le dădea multă încredere. 

— Luaţi-i la ochi! Fieştecare cîte unul! Foc! porunci el 
scurt. 

Patru tilhari se rostogoliră sub copitele cailor, iar 
ceilalți se opriră încremeniţi. Împotrivire cu arme de foc, 
şi încă după riînduială ostăşească, nu mai pomeniseră 
pînă atunci, de cînd tilhăreau ei. Se strinseră laolaltă 
pentru sfat, răstimp în care Marcu porunci încărcarea 
sinețelor. Apoi un călăreț cu o năframă în virful spadei se 
apropie de împresurați. 

— Ce pofteşti? se răsti Marcu la el pe ungureşte. Stai 

în loc şi spune, că te aud! 

— Să ne dați banii şi vă lăsăm viaţa şi marfa, răspunse 
cam fisticit solul. 

— Ba veţi primi un plumb! Şi de nu vă vedeţi de drum, 
am să vă atirn în furci la Sătmar! 

Vorbele lui Marcu fură auzite şi de ceilalți, care 
începură a sudui în gura mare, apoi se strinseră în jurul 
unuia cu căciulă şi surguci, de bună-seamă căpetenia 
lor. Furios, acesta dădu pinteni calului şi ajuns în 
preajma carelor se săltă în şea, răcnind: 

— Am să vă spircui, neguțători de piei de cloşcă! Budos 
olahok! 

— Dar de unde ştii tu că sîntem olahi? Va să zică ne 
purtaţi simbetele mai de multă vreme?! 

— Nu-i treaba ta! şi tilharul se îndepărtă înjurind. 

— Sînt puşi pe fapte mari! şopti jupîn Dumitru, de 
parcă s-ar fi temut să nu fie auzit. Ce spunea ăla? 

— Prostii! dădu din umeri Marcu. Terminarăţi de 
încărcat armele? Că am de gînd să-i aţiț un pic, adăugă el 
amintindu-și de cum făcuse Gaşpar în încăierarea de la 
Buda. 

Tilharii stăteau în cumpănă dacă ar fi fost bine să-i 
atace pe aceşti neguţători ciudaţi, pe care-i pîndiseră încă 
din Kasovia şi care păreau hotăriți să li se împotrivească. 
Mai că ar fi dat dosul, de nu se auzea iarăşi vocea lui 
Marcu: 

— Ascultă, mă, tu ăla de te ţii mare căpitan dar ai 
nădragii împuţiți de spaimă, de nu-ţi iei haimanalele cu 
tine şi să-mi fugiți din cale, corbii au să se desfete cu 
hoiturile voastre, nătărăilor! Căraţi-vă pină nu mă-nfurii! 

A fost prea mult pentru răbdarea tilharilor, dar mai 

ales pentru căpetenie, care spumegiînd de minie porunci 
un nou atac. Alți doi se prăbuşiră în zăpadă, însă furiosul 
căpitan sări peste loitrea unui car şi se năpusti în 
mijlocul taberei, băgînd groaza în vizitii. Din nefericire 
pentru el, ceilalți nu l-au urmat şi astfel se pomeni singur 
față-n faţă cu bănățeanul. 

— Cu ăsta mă socot eu! îi linişti Marcu pe ai săi. Grijiţi 
să nu mai cuteze şi altul, iar dacă o face izbiţi în cal! 

Se apropie de tilhar şi, pe cînd acesta îşi rotea spada 
în vînt aşteptindu-l, deodată împinse cu putere cangea în 
deşertul calului, vărsîindu-i maţele. Cu un nechezat 
dureros, sărmanul dobitoc se prăvăli tirîndu-şi stăpinul, 
care apoi sări cu iscusinţă într-o parte. 

— M-a ucis! Săriţi, fraţilor! se auzi deodată vocea lui 
jupîn Dumitru. 

— Vezi tu, Marine, ce-i, că eu trebuie să văd de 
oaspetele ăsta nepoftit! strigă Marcu. 

— Cutează,  bitangule!  rinji căpetenia  tilharilor. 
Leapădă cangea şi apucă spada, de te ţii viteaz! 

I se înroşiseră ochii în cap şi, cum scotea aburi pe 
nări, părea mai curind un taur, gata de bătaie. Dar 
Marcu trase iute sabia şi din cîteva mişcări iscusite îl 
străpunse pe lăudăros, închizindu-i gura pe vecie. 
Porunci apoi vizitiilor să arunce leşul în fața carelor, ca 
să-l vadă ciracii, iar el se îndreptă spre Dumitru. 

— Ce păţişi, jupine? 

— Mi-a crăpat ţeasta un nemernic, se tingui 
neguţătorul. 

— N-o fi şi osul, că altminteri n-ai mai fi nimic. Singele 
se spală, numai că al domniei-tale a-ngheţat şi musai vai 
fi să mergi aşa pină dăm de apă călduţă. Pune-ţi căciula, 

că ţine mai bine! 

Ascultător ca un copil, Dumitru încercă, dar se văită 
iar: 

— Nu mai încape! 

— a-o pe asta! îi întinse Marin căciula unui vizitiu. Ori 
leagă-te ca turcii! 

Lăsîndu-l pe jupîn mai puţin înspăimîntat, Marcu se 
îndreptă spre marginea taberei şi văzindu-i pe tilhari cam 
descumpăniţi le strigă: 

— Hai, plecaţi degrabă, după cum vă povăţuiesc, că de 
nu, aveţi să rămineţi pe loc alături de căpetenia voastră! 

— Mare pagubă ne-ai făcut, jupine, încercă unul. Se 
cuvine să căpătăm ceva despăgubire... 

— Căpătaţi îndată! Ia dă-mi sîneața! porunci Marcu, 
tot pe ungureşte, deşi îşi dădea seama că ai lui n-aveau 
să-l priceapă. L-au înțeles însă foarte bine lotrii, care 
dădură bir cu fugiţii, fără măcar să-şi ridice morții. 

Dumitru răsuflă uşurat şi, uitindu-şi parcă rana de la 
cap, se apropie cu paşi apăsaţi de năzdrăvanul său argat, 
întinzîndu-i o pungă. 

— Eu socot că nu-i plată îndestulată, dar cum vind 
marfa îți mai dau, rogu-te să rămii în slujba mea de acum 
înainte. Niciun fel de corvoadă nu vei mai face şi zău că- 
mi pare rău că nu te crezui de la început că eşti viteaz... 

— Lasă, jupîne! Am făcut şi eu ce-am putut, că doar 
nu era să-i las să te prade. Domnia-ta cum te-ai milostivit 
de mine la Praga? Despre plată, ce să vorbim? Cit ai să 
vrei atita îmi dai, că aşa ne-am înţeles, dar de rămas în 
slujbă, nici pomeneală. Cînd voi socoti am să plec şi mă 
rog să nu fie cu supărare, că nu m-am tocmit ca slugă. Te 
învoieşti? 

Vru să-i dea şi punga înapoi, dar jupînul se împotrivi. 

— Zău, nu mă părăsi! Om te fac, de vii cu mine... 

Greu şi anevoios drum avură a străbate după ce 
părăsiră locul unde puseră pe fugă tilharii, căci după 
zilele geroase au urmat cele cu moină şi nu arareori roţile 
se înfundau în glod pînă la butuc. Tras-împins, pe la 
jumătatea lui mărțişor caravana pătrunse în vestita 
cetate a Sătmarului şi ca de obicei trase drept în ograda 
hanului „[apul roşu”, pe care tot bătrinul Ludwig Kass îl 
ținea. 

Jupin Dumitru fusese nevoit să-şi taie părul şi îşi 
învăluise capul în nişte feşe de pinză albă, de puteai 
foarte bine să-l asemuieşti cu un mahomedan. Din astă 
pricină, nici hangiul, cu care era prieten de ani de zile, nu 
l-a mai cunoscut, ploconindu-i-se ca unui străin: 

— Guten Tag, mein Herr! Womit kann ich dienen? 

— Mă faci a ride, jupine Kass, şi nu prea îmi e în 
putinţă. Nu cumva uitaşi româneşte? Ce dracu, doar n-ai 
să mă sileşti să-ţi arăt scăfirlia, că plete nu mai am! 

— Tulai doamne! făcu bătrinul hangiu. Domnia-ta eşti, 
herr Dumităr? Gindeam că un turc este! 

— Vezi-bine că eu sînt şi nici prin cap nu-mi trece să- 
mi lepăd legea mea. Au încercat cîțiva tilhari, pe cînd 
veneam încoace, dar n-au izbutit decit să mă lase fără 
păr. 

— Creşte, creşte iară! Sănătos să fii tumneata! 

— Păi vezi, asta-i, că nu prea sint teafăr şi am 
trebuință de odihnă. Poftesc o odaie pentru mine şi cite 
una pentru cei doi însoțitori ai mei, că vizitiii or dormi la 
grajduri, ca de obicei. 


— Greu este acuma! răspunse hangiul. Mulţi domni 
345 


ofițeri aici, la Sătmar. Oaste mult şi odaie puţin. 

— Doar n-ai să mă laşi în drum, jupine Kass, ce 
naiba?! 

— La domnia-ta este odaie, n-ai grijă! La soţi vedem, 
facem cumva, dar tare greu, se văicări Kass. 

— Am înţeles, jupine, că se va fi scumpit preţul față de 
data cealaltă, dar mă ştii că nu-s un zgiriie-brinză. Ne 
înțelegem noi! şi Dumitru îl bătu prieteneşte pe umăr. Ce 
mai face frau Rozalia? 

— Murit, astă-toamnă! oftă bătrinul. Singur rămas şi 
curînd şi eu mor... 

— Muşcă-ţi limba, jupîne! Ai să mai duci în spate 
hanul încă treizeci de ani bătuţi pe muche! Ţi-o spui eu! 

Marcu ascultă cu plăcere vorbăria celor doi şi se miră 
cît de limbut se dovedea jupinul său, față de vremea cînd 
erau pe drum. Îşi dădea seama că meseria de neguţător 
cere oarecare pricepere şi Dumitru nu ducea lipsă de ea, 
măcar că românii nu prea se băgau la negoţ. Se vedea 
însă că nu erau destule încăperile hanului, întrucît nu 
căpătară decît două odăi, una din ele ocupind-o 
bănăţeanul împreună cu Marin. Nu era prea mare, dar 
avea două paturi şi aşternut curat. 

Rămas singur, Marcu îşi cîntări punga primită de la 
Dumitru şi o porni prin bazar, unde tirgui o sabie, 
neguţătorul jurînd că-i de Toledo. Îşi dădu seama că era 
făurită la Sibiu ori Braşov, dar ştia că la nevoie putea 
înlocui cele mai vestite arme din lume. Apoi găsi la un 
oştean bătrin un dolman destul de arătos, care i se 
potrivea şi ca mărime dar şi ca preţ, la punga lui cam 
subțire. Mulţumit de cele cumpărate se înapoie la han, 


dar cînd dădu să intre văzu în ogradă o mulțime de gură- 

cască privind la trei cătane care se împotriveau, cu sabia, 
unor raitări împărăteşti de vreo trei ori mai mulți. Primul 
lui gînd a fost să se repeadă în sprijinul celor puţini, dar 
se opri neştiind dacă nu cumva era vorba de o joacă, 
întrucît cătanele, deşi ar fi putut da lovituri aducătoare 
de moarte, parcă se fereau. Nu aşijderea şi raitării, care 
țineau cu orice chip să-i doboare pe cei trei. Privitorii se 
arătau şi ei descumpăniţi, căci nu era un lucru obişnuit 
să vezi o astfel de luptă chiar în Sătmar şi în plină zi. În 
cele din urmă pricepu că cei trei vor fi răzbiţi, dacă nu 
chiar ucişi. Însă poate că nici acum nu s-ar fi amestecat, 
de n-ar fi auzit o cătană strigînd româneşte: 

— Grijă Petre, că-i la tine! 

— Români sînteţi, fraților? strigă Marcu de pe margine. 

— Ba nu, c-om fi păgîni! rînji unul dintre cei încolțiți. 

— Atunci şi eu mi-s de-al vostru! sări bănăţeanul 
alături de cătane. 

Roti sabia şi înțepă în fund un raităr, dar numai ca să- 
| facă să se întoarcă spre el, să se bată. Încă nu se 
dumerise dacă era vorba de-o joacă ori de luptă 
adevărată, dar cînd se pomeni cu doi împotrivă îşi dădu 
seama că trebuie să facă față, de nu voia să fie străpuns. 

— Trage-te în stinga mea! îl îmbie o cătană. Mie Amosie 
îmi zice. 

— Eu mi-s Marcu! 

— No, bine Marcule! Loveşte, dar să nu spargi vreunul, 
că-i bai! Văd că ştii să te baţi, fost-ai cătană? 

— Îhî! 

Amosie se răsuci pe călciie ca o sfirlează şi strigă spre 
un ortac de-al lui: 

— Feri, Todoruţ, că te păleşte pe la spate! Dar nu-l 

ucide! 

Marcu iarăşi nu mai ştia ce să creadă şi din nou îl 
bătu gindul că era numai o zburdălnicie ostăşească, spre 
a le trece vremea. Cătanele luptau şi rideau, în vreme ce 
raitării scrişneau minioşi. 

— Din ce v-aţi luat? întrebă el, zburînd cu sabia arma 
din mîna unui raităr. 

— Faină lovitură! îi răspunse Amosie cu totul altceva. 
Mi-a plăcut! Să mă-nveţi şi pe mine! 

Se lipiseră toţi patru cu spinarea de zidul gardului şi 
nu se lăsau, Amosie părînd a fi sufletul tuturor, prin grija 
lui pentru felul cum se luptau ceilalți. 

— Feriți, plasa! răcni careva de pe margine. 

Prea tirziu. De pe creasta zidului doi oşteni aruncară 
un năvod de prins peşte asupra bătăuşilor, prinzindu-i 
laolaltă, nu fără a-şi mai putea căra barem cîteva 
ghionturi, dacă nu chiar pumni. 

— No, sfirşit-am feciori! se auzi glasul lui Amosie. De- 
acum om şedea blinzi, că nu mai avem ce face! 

Alți raitări se năpustiră asupra ghemului omenesc ce 
se zvircolea la pămînt şi cu mare greutate izbutiră să-şi 
slobozească tovarăşii, rămînînd doar cei patru, ca nişte 
crapi uriaşi prinşi în plasă. Îi burduşiră bine cu pumnii, 
după care îi aruncară claie peste grămadă într-o căruţă. 

Privitorii începură să huiduie şi să arunce cu pietre în 
raitări, căci ei ţineau partea cătanelelor iar Marin, care se 
afla şi el pe-acolo, întreba în stînga şi-n dreapta: 

— Oare unde-i duce?! 

— La temniță şi mai apoi la butuc! îi răspunse careva. 

Auzind asemenea grozăvie dădu fuga la jupin 


Dumitru, gîndind că s-ar mai fi putut face ceva pentru 

Marcu, cel puţin. 

Îngrijorarea puse stăpînire şi pe bănăţean, care-l 
întrebă pe Amosie: 

— Păţit-aţi de multe ori aşa-ceva? 

— Prea des nu, dar se mai întimplă! îi răspunse Petre. 

— Bine nu va fi, dar om scăpa noi cu față curată! 
adăugă şi Amosie. 

— Totuşi, ce-au să ne facă? stărui Marcu. 

— Citeva picioare în dos, de bună samă, dar mai apoi 
vor cere despăgubire de la măria-sa, iar jupîn vistiernicul 
are să facă spume la gură suduindu-ne şi o vreme nu 
vom mai fi slobozi a ieşi în tirg. 

— Asta pentru voi, care am priceput că sînteţi cătanele 
prințului, dar eu mi-s în slujba unui neguţător... 

— No, lasă că nu s-or prinde! Or vedea patru cătane şi 
atît! Dar să ştii că sîntem oştenii măriei-sale Radu-vodă 
Şerban, şi nu ai prinţului, cum ai zis! Auzit-ai de măria- 
sa? 

— Cum să nu, că doar... 

— Ruhe! Zum Teufel! se răsti la el unul dintre ostaşii 
care îi păzeau. 

— Fă-te că nu-nţelegi şi nu-i băga în samă! zise 
Amosie, fiindcă ceilalți povesteau între ei de parcă lor nu 
li s-ar fi spus să tacă. 

Ajunşi la temniţă, fură pe dată încuiațţi şi li se luară 
armele, apoi două zile au tot aşteptat, dar, ce-i drept, fără 
bătaie. Cînd s-a deschis uşa temniței, în prag se afla 
dumnealui Pavel Vlădescu, vel-vistiernicul măriei-sale. 

— Mă şi miram să nu fiți tot voi, Amosie. Crezi că de 
eşti căpitan şi a prins drag măria-sa de tine am să plătesc 
întruna toate chiolhanurile voastre? 

— Ei au început, cinstite vel-vistiernice, răspunse 
spăşit Amosie. Noi ne vedeam de drum... 

— Behăind ca nişte mieluşei nevinovaţi, nu-i aşa? 

— Întocmai, înălțimea-ta! 

— Şi ei, lupii, au sărit asupra voastră! Haida de, 
Amosie, nu mă îmbătaţi voi pe mine cu apă chioară! făcu 
supărat vistiernicul. Barem aţi găurit pe vreunul? mai 
întrebă el înseninîndu-se pe dată. 

— Păi cum altfel?! se fuduli Todoruţ. 

— Taci loază! se răsti Amosie. Numai ne-am jucat cu ei, 
o țiră... 

— Mişeilor! îi dojeni boierul cu mai multă blindeţe în 
glas. Aşa mă amăgiţi voi de fiecare dată şi la urmă plătesc 
eu toate ulcelele sparte, ba şi doftori şi leacuri pentru 
oblojire. De-am porni odată spre casă, că nu vă mai pot 
ține-n friu, afurisiților... Dar pe tine nu te-am prea văzut, 
ori ai venit abia de curînd? 

— Eu mi-s... 

— Tare de curind, măria-ta, îi luă vorba din gură 
Amosie. Dar fain mai ştie a se bate, că nici zece raitări 
nu-i stau în faţă. 

— Atunci îi bine, drăguță! dădu mulțumit din cap 
boierul. De oşteni vrednici avem trebuinţă, că azi-miîine 
luăm calea cătră ţară şi va trebui să înfruntăm şi pe 
păgini şi cine mai ştie pe care alții. 

Îi luă apoi pe toţi patru şi-i duse pînă la tabăra din 
marginea oraşului, unde Amosie îl chemă pe Marcu să 
stea impreună. 

— Uite că loc îi destul, măcar că şi Todoruţ doarme tăt 
aici, dar încăpem tustrii! zise el arătindu-i cortul. 

— Mulţam, dragă prietene, dar eu n-oi rămîne, că mi-s 

în slujba altui domn. 

— Ziceai că eşti la oarece neguţător... 

Marcu fu nevoit să-i povestească amănunţit cele 
pătimite şi cum avea în gînd să se vadă cît mai curînd cu 
stăpinul său, aşa cum fusese învoiala, că nu se făcea să 
nu-şi țină cuvintul dat. 

— Gaşpar-vodă?! Nicicind n-am auzit de el, iar la 
Moldova acuma-i domn Radu-vodă Mihnea! 

— Poate să nu fi ajuns, însă curind are să-i ia locul 
stăpînul meu. 

— No, nu-i bai! De vrei să pleci, măcar că îmi pare rău, 
slobod eşti, dar nu mai înainte de a-mi arăta şi mie cum 
faci de zbori spada din mîna duşmanului. 

— Bucuros, după ce i-oi da de veste jupînului că am 
scăpat. 

— Norocul nostru că jupîn vistiernicul a uitat să ne 
poprească în tabără, aşa că poţi merge, ori vrei să viu şi 
eu cu tine? 

— Cum să nu? Pofteşte! 

La hanul „Tapul roşu” aflară că neguţătorul Dumitru 
abia ieri pornise mai departe şi că tare se mai zbătuse şi 
cheltuise spre a-l scoate pe vătaful său, dar i s-a spus că 
zurbagiii prinşi atunci fuseseră duşi la Kasovia. 

— Uite că iar am ajuns dezbrăcat pe drumuri! se 
cătrăni Marcu. Bine că am căpătat spada, dar cojocul şi 
dolmanul s-or fi pierdut. Mă simt îndatorat pentru 
hainele ce mi-ai dat. 

— Nu-i bai! Asta să fie toată supărarea! îl bătu pe umăr 
Amosie. Hai cu mine la oaste şi poate că se va întilni 
măria-sa mai curînd cu domnul tău, de nu în luptă, batăr 


la o beţie... 

Aşa se înfățişă Marcu la aga Cindescu, iar acesta îl 
primi bucuros, ba îi mai dădu şi bani să se îmbrace ca 
lumea. Din nou intra în slujba domniei, dar a unui domn 
pribeag! 

Învăţă pe mulţi acea lovitură măiastră, de i se dusese 
vestea pînă la măria-sa, care poftise într-una din zile să-l 
vadă şi el pe dibaciul oştean. Marcu îi împlini voia şi în 
fața pribeagului voievod smulse arma la zece oşteni pe 
rind, deşi se năpustiseră cu toţii asupra lui. Ce-i drept, 
porunca era ca îndată ce i se va smulge arma învinsul să 
se tragă intr-o parte. 

— Unde ai învăţat, flăcăule, asemenea lovituri 
măiestre? îl întrebă cu admiraţie Radu-vodă. 

— De la înălțimea-sa Gaşpar Grazziani. 

— Îl cunoşti? Mi s-a spus că eşti din Banat, dar cum 
de te-ai întflnit cu el? 

— MIi-s... vreau să zic... am fost în slujba înălțimii-sale. 

— l-auzi, se bucură Radu-vodă. Ce zici, Barbule? se 
întoarse el către un sfetnic. Tocmai eram în căutarea 
unui olăcar pentru Grazziani. N-o fi bun flăcăul ăsta? 

— Dă, ştiu eu?! răspunse boierul cam îndoit. 

— Cum ai zis că te cheamă? îl întrebă domnul, deşi 
bănățeanul nici nu-şi pomenise numele. 

— Marcu... 

— Ascultă, Marcule! Mi-e tare drag de măiestria ta la 
arme, dar mai de trebuinţă mi-ar fi un om de credinţă să- 
| trimit la Grazziani şi socot că tu ai fi tocmai nimerit. Ce 
zici? Nu ţi-ar place să-l mai întilneşti? 

— Cum de nu, măria-ta, numai că nu ştiu pe unde o 
umbla acuma. 


— După ştirea mea, plecase din Timişoara către 
352 


Stambul, dar oricum acolo vei da de el. În taină, îţi voi 
spune cele de trebuinţă. 

Marcu nu căpătă nimic scris, ci a fost nevoit să țină 
minte tot ce poftea măria-sa a-i zice prin viu grai. 

— Să-i spui că m-am înţeles cu prinţul Gheorghe 
Hommonay să lovim deodată: el în Ardeal, iar eu în 
Muntenia. Cind m-oi vedea ajuns la Tîrgovişte, în scaunul 
străbunilor mei, atunci Grazziani să mă sprijine cu 
osirdie şi pe lingă marele vizir dar şi la padişah, să-mi 
trimită steag de domnie. Să-i mai zici că şi Mollart, ştie el 
cine-i, pofteşte acelaşi lucru! Ai să ţii minte? 

— D-apăi cum? răspunse Marcu, deşi în sinea lui se 
cam mira cum avea să-i ceară lui Grazziani să dea altuia 
scaunul domniei. 

Căpătă apoi bani de cheltuială şi un dar de la măria- 
sa, ca să-şi aducă aminte de milostivul domn, după care 
se înapoie în cortul lui Amosie. Lui îi mărturisi printre 
altele: 

— Nu prea îmi arde de drum la turci, aş trece însă şi 
pe la Bălgrad, unde am eu o fătucă, pe acolo, prin 
apropiere, dar tu musai că ştii pe unde-i Mikeslaca... 

— Micoşlaca, frate, c-aşa-i zicem noi, românii! îl 
îndreptă Amosie. Cum să nu ştiu, că doar eu îs de la 
Ciunga şi numai Cisteiu ne desparte satele noastre. 

— Nu cumva o cunoşti pe Iulia Mikeş, stăpina moşiei 
de acolo? 

— Eu n-am prea avut treabă cu Mikeşii, că la noi 
stăpin îi contele Teleki. Dar rogu-te să le duci nişte bani 
bătrinilor mei şi să le spui că trăiesc. De merem la bătaie, 
după cum îi vorba, îi mai bine să aibă ei parte de avutul 


meu... 

— Bucuros oi duce, iar de le-o mai trebui pot să le dau 
şi eu, că mi-o dat destul măria-sa. 

— Ba, de ţi-s de trebuinţă, ia tu de la mine, se 
împotrivi Amosie, că ai mei nu sînt aşa de lipsiţi, iar tata 
chiar se va bucura cînd o afla că-s în viață. 


NUNTA DIN CODRU 


CAM MULTĂ VREME SE SCURSESE de cînd sătenii 
din Pojorita hălăduiau fugari prin codrii Tigheciului, 
laolaltă cu sălbăticiunile pădurii. Bordeiele săpate într-o 
ripă, ascunsă privirii oamenilor, ba chiar şi fiarelor, îi 
adăpostiseră peste iarnă şi cu toate că se împrimăvărase 
nici vorbă să se poată apuca iar de munca ogoarelor. Îi 
durea sufletul ştiindu-le în paragină şi sufereau chiar şi 
pentru moşia boierului, căci bunul şi milostivul pămînt îi 
hrănea pe toţi de-a valma şi nu era drept să fie batjocorit, 
dîindu-l uitării. Intrînd în cel de-al şaptesprezecelea an al 
veacului, nădăjduiseră la vremuri mai bune, însă liniştea 
şi pacea domneau numai în pădure, că în afara ei furia şi 
patimile lumegşti se dezlănţuiseră cu şi mai multă putere. 
Hărţuielile dintre oştenii domniei şi cei ai lui „lon-vodă”, 
care nu erau decit ţăranii asupriți, conteniseră peste 
iarnă, dar odată cu primăvara au reinceput. 

Tot atunci a plecat şi Toderiţă la oaste, văzînd că 
boierul Coste Nicoriţă nici vorbă să se mai întoarcă. Ar fi 
vrut să-i înfăţişeze copila, teafără şi senină, sperind ca 

astfel să mai potolească minia tatălui şi a văduvului. Se 
zvonise că la domnia lui Alexăndrel-vodă Movilă boierul 
lor dobîndise rang de vel-armaş, dar cică ar fi căzut rob la 
turci, care l-au pus să tragă la catargă în Marea Neagră. 
Nu prea ştiau țăranii tigheceni de ce i se zice „neagră” şi 
nici ce-i aceea o „mare”, căci nu văzuseră în viaţa lor aşa- 
ceva, însă, după cum suna în urechi, părea să fie tare 
cumplit şi din milă față de Profirița nimeni nu sufla o 
vorbă. 

Apoi, dacă după atita amar de vreme şi schimbare de 
domnie boierul nu se întorsese, Toderiţță socoti că-i 
bătuse ceasul să se ducă şi el laolaltă cu flăcăii în „oastea 
lui lon-vodă”, măcar că inima îl povăţuia să nu plece de 
lingă Profirița. 

Astfel satul se golise de parte bărbătească, rămîinînd 
numai vreo cîțiva moşnegi uitaţi de moarte şi popa Iacov, 
aşijderea încărunțit de vreme. Mult mai plinseseră atunci 
după „bădița”, şi Măriuca şi Profirița. Biata orfană se 
dedase vieții din pădure, simțindu-se ca între ai ei, mai 
cu seamă că-i mijise şi cel dintii mugurel de dragoste, 
pentru Toderiţă. Din cînd în cînd se mai ducea şi la 
mormîntul jupînesei lIlisafta, care zăcea acum sub o 
movilă de pămînt acoperită cu floricele de pădure, iar la 
căpătii o străjuia o cruce de mesteacăn. Prin împrejurimi 
era numai pace şi linişte, doar zumzetul gizelor şi ciripitul 
păsărelelor ţineau de urit moartei. 

Nu-i mai păsa Profiriței nici de conacul părintesc, 
rămas în paragină pe mîna slugilor şi care s-ar fi prăpădit 
cu totul de nu se găsea inimosul megieş, comisul Melinte 
cel bătrîn. Dintru început acesta chitise că jupineasa şi 


cu fiică-sa se vor fi dat petrecerilor de prin tiîrgul de 

scaun, de nu se vor fi călătorit chiar pînă prin Lehia. Se 
mihnea numai la gîndul că-l trăseseră femeile şi pe 
nătingul de Tomiţă pe lîngă fusta fetii. Nici asta n-ar fi 
fost pricină de supărare, dar îl ricîia faptul cu nu-i trimise 
veste de pe unde hălăduia. Se bucura la gîndul încuscririi 
cu Nicoriţeştii, însă nu trebuia să se rupă moşia de 
baştină, de unde avea să-şi ţină traiul. 

Pe la începutul postului mare, cînd încă nu se topise 
întreg omătul de pe cîmpuri, un boiernaş de prin părțile 
Lăpuşnei trecuse pe la el şi-i spuse că venea din tirgul 
leşilor, dar că nu auzise ca tînărul Melinte să-şi fi arătat 
faţa pe acolo, toată iarna. Îl văzuse de multe ori pe vel- 
armaşul Nicoriţă, dar fără nevastă ori fată după el. Şi se 
lăuda străinul că nu lipsise de la nicio sindrofie din tîrg, 
unde oricum s-ar fi aflat de astfel de fețe simandicoase. 
Vestea aceasta l-a făcut pe comisul Melinte să învoiască 
un olăcar în cetatea de scaun spre a lua urma feciorului, 
făcînd şi carte de rugare pentru un prieten de-a lui, din 
tinereţe să-l caute pe Tomiţă. Cugetase într-un timp să-i 
ceară ajutor însuşi vel-armaşului, dar se temu să nu-l 
minie, de cumva nu ar fi fost nicio pricină de îngrijorare. 

Pînă să i se întoarcă omul de la leşi, comisul auzi alta 
mai cumplită, cum că Tomiţă s-ar fi aflat în codrii 
Tigheciului, dar la vreo doi coți sub pămînt. O slugă îi 
adusese înspăimintătoarea veste însă nu-i putea da 
crezare întreagă, întrucit cu ani în urmă acesta mîncase o 
bătaie soră cu moartea de la flăcăii din Pojorita şi acuma 
îl puteai bănui că ar pofti să se răzbune, dînd vina pe ei. 
De la el mai aflase că şi jupineasa Ilisafta împreună cu 
fiică-sa tot acolo ar fi fost îngropate, după ce fuseseră 


batjocorite de către mişeii băjenari din codru. „Bre, de-ai 

mințit, îţi tai limba şi te string de git cu mîinile mele, ca 
pe un piţigoi!” îl ameninţase comisul, dar sluga se jura pe 
ce avea mai sfint că numai adevăr grăia. Totuşi a mai 
trimis cîteva iscoade prin pădure în aşteptarea olăcarului, 
nădăjduind că va fi minţit ticălosul de servitor. Unele 
zvonuri le mai auzise dumnealui comisul şi în vara 
trecută, cum că lefegii secui ai vel-armaşului ar fi fost 
puşi pe fugă de ţăranii răsculați, dar socotise că va fi fost 
vorba de alte locuri pe unde se încleştau oştenii cu 
zurbagiii smintitului „lon-vodă”, mai cu seamă că 
niciunul dintre oamenii care plecaseră împreună cu 
Tomiţă nu se mai întorsese, că tot ar fi scăpat vreunul. Pe 
atunci le credea minciuni sfruntate, acum însă ghimpele 
îndoielii îi încolţise în suflet, dar şi o năprasnică ură şi 
sete de răzbunare împotriva mişelnicilor ţărani, de s-ar fi 
dovedit întemeiat zvonul. 

Cei din codru n-aveau de unde şti ce gînduri 
frămîntau mintea comisului şi îşi duceau zilele după cum 
se învățaseră. Toma Melinte fusese îngropat, atunci cînd 
l-au găsit putrezit, că nu se înduraseră să-l lase aşa pînă 
la judecata de apoi. Îi puseseră şi o cruce la căpătii, ca la 
orice creştin se vede însă treaba că vifornița iernii o va fi 
doborit-o şi cum nu aveau un ţintirim anume cu greu i s- 
ar mai fi aflat mormîntul. De multe ori crucea pusă la 
căpătiiul mortului era de lemn viu, care prindea rădăcini, 
şi odată cu trecerea anilor se făcea din ea un copac vîrtos. 
Cine mai ştie la căpătiiul cui vor fi străjuind falnici stejari 
de azi, care fuseseră odinioară semn al morţilor acelor 
meleaguri? 

Din tabăra lui „lon-vodă” veneau tot felul de zvonuri 


cînd bune, cînd rele. Uneori se spunea că ţăranii ar fi fost 

zdrobiţi de oştile domneşti, ca la numai o zi ori două să 
treacă vreun răzeş de prin alte plaiuri jurindu-se că 
„măria-sa” era cu oastea pe dealurile Ileşilor. Ba unii au 
scos-o că însuşi „lon-vodă” se va fi aflind în scaunul 
Moldovei şi că poruncise ca toată boierimea, cu mic cu 
mare, să-i slugărească pe ţărani. 

Într-o zi sosiră şi cîțiva flăcăi din sat, aducând cu ei pe 
un străin cu şoldul retezat de secure, încît nu mai putea 
umbla. Era de felul lui de prin Ţara de Sus a Moldovei, 
din ținutul Țeţinei, dar fusese rănit în vreme ce lupta 
alături de pojoriteni şi aceştia l-au trimis pentru oblojire 
la ei în pădure. Se lăudaseră cu iscusinţa babei Irina şi 
cu îngrijirea fetelor. 

Îl chema Simion şi era feciorul lui Ştefan-boariul din 
satul Poiana, de dincolo de Cernăuţi. Graiul i se asemuia 
mult cu cel al tighecenilor, rostind şi el vorbele domol, de 
parcă i-ar fi fost lene să caşte gura mai largă. E drept că 
acum sărmanul flăcău nu prea avea chef de taifas, cu 
toate că mai să se sufoce din pricina codanelor ce se 
strînseseră gotcă în jurul lui. Părul bălai, ochii sinilii şi 
albeaţa pielii îl arătau de departe a fi om de la munte, 
cum nu mai văzuseră fetele de pe aici, aşa că una cuteză 
să-l întrebe: 

— Bădiţă, da' satul matale îi dincolo de codrii noştri? 

— Vezi-bine! făcu Măriuca isteţindu-se, ca să nu-l lase 
să răspundă. Trebuie să fii tocmai hăt... de colo... de 
dincolo de leşi! găsi scăpare fata, pomenind numele 
cetății domneşti, ştiut de toți. 

Cu toată durerea ce-l săgeta, Simion nu se putu ţine 
să nu ridă, văzînd zgitia aceea de fată cum se dădea mare 
şi deşteaptă. 

— Ba încă şi mai departe, fată hăi! spuse el cînd se 
opri din ris. Taman către Lehia! Auzit-ai de [ara 
Sepeniţului? 

Măriuca rămase cu gura căscată, căci nu auzise 
nicicînd de asta, dar nici suratele ei nu erau mai breze. 

— Adecă... nu eşti din ţara Moldovii?! întrebă ea, după 
o clipă de gîndire. 

— Ba cum să nu! Numai că Moldova îi tare întinsă şi la 
ținutul nostru îi zicem „ţară”. Înţeles-ai? 

Unele fete încuviințară, măcar că habar n-aveau ce le 
îndruga străinul. Se mirau numai că le vorbea cam în 
dodii, dar altminteri nu-şi băteau capul să priceapă ceva. 
Măriuca însă nu se lăsă cu una cu două: 

— Ba eu să-ţi spui drept, bădiță, n-am înţeles nimic. 
De turci, de tatari, de lehi, am auzit, dar de... spînţ, 
doamne iartă-mă, cum ai zis matale, nici vorbă. 

Lui Simion începu a-i fi dragă fetişcana, care nu se 
dădea uşor biruită. Ba încă i se mai ostoia durerea 
povestind cu ea. 

— Ian spune-mi şi mie cum te cheamă? 

— Măriuca. 

— Ei bine, Măriucă, de-ar fi să ne stringem toţi românii 
cîți trăim sub soare, s-ar face o ţară ca Moldova, dar cu 
mult măi mare, de vreo trei-patru ori. 

— Bădiță, matale şuguieşti cu mine, se bozumflă fata. 
Eu te întreb că-s proastă şi neumblată, că în afară de 
codru n-am fost nicăieri. 

— Nu şuguiesc, Ilenuţă dragă... 

— Ba eu îs Măriuca, aşa să ştii! se supără ea de-a 
binelea. 


— lacă, fetelor! zise Simion. Dacă m-oi înzdrăveni am 

să vă mai spun cîte ceva despre lumea aiasta, că eu, ce-i 
drept, îs cam umblat şi degeaba s-a supărat Măriuca pe 
mine că... 

— Nu m-am supărat, bădiță Simioane! sări ea 
bucuroasă că i-a zis pe nume. Na, zic şi zău! 

— Bine, Măriucă, te cred. Aşa mi se năzărise mie, m-oi 
fi înşelat... 

— Da' mai lăsați omul în pace, ghiavolițelor! se zborşi 
baba Irina, care sosise cu nişte fierturi. Nici să sufle nu 
mai poate de voi? 

— Iraaan, mătuşică! sări tot Măriuca. Dar ce-i facem, 
că doar nu-l mîncăm? la, mai schimbăm şi noi o vorbă, 
colea, despre lume... 

— Ptiu, stuchite-ar miţele! făcu baba. Uite cine s-a 
găsit să pună ţara la cale! Mai bine v-aţi duce să cătați 
nişte rădăcini de bujor de pădure, că n-am mai dat de ele 
de vreo citeva zile şi bine i-ar prinde flăcăului. 

Auzind că era vorba de sănătatea lui Simion, o 
zbughiră care încotro şi pînă-n seară bordeiul babei fu 
plin de tot felul de rădăcini, unele chiar de bujor de 
pădure, cum poftise. Apoi veniră alte zile cu veştile lor 
bune şi rele şi încetul cu încetul Simion prinse a se 
întrema, dar tot nu se putea mişca din loc, chiar sprijinit 
de careva. În schimb, Măriuca nu se mai dezlipea de la 
căpătiiul lui, iar celelalte fete începură a nu se mai arăta 
pe acolo. 

Trecuseră chiar vreo cîteva săptămini, răstimp în care 
Simion îi povestise cîte-n lună şi-n stele, dar mai cu 
seamă se minunase copila cît de mulți şi pe ce întinse 
meleaguri se aflau cei de un neam cu ea, numai că trăiau 
despărțiți. Îi pomenise chiar şi de acel vodă Mihai, despre 

360 


care ea ştia numai ce furase cu urechea de la bătrînii 
satului. 

— Dar de Toderiţă ce ai să povesteşti, bădiță Simioane? 
cuteză să-l întrebe într-o zi şi Profirița. 

— Îi un mare viteaz, care n-o să-şi lase şoldurile să i le 
spintece duşmanii, cum au făcut unii... 

— lii, bădiţă, iar şuguieşti, îl dojeni Măriuca, 
nemulțumită că flăcăul se vorbea de rău pe sine însuşi. 
Şi el îi om ca toţi oamenii şi de-o avea zile se va întoarce, 
nu-i aşa Profiriță? 

Mlădiţa boierească îşi plecă sfioasă fruntea oftînd. I se 
făcuse tare dor de Toader şi mai că-i părea rău că nu se 
rănise şi el, să fi fost adus înapoi. Numai că nici în 
pădure nu erau doar zile senine şi se vede că băjenatrii 
aveau multe de îndurat. 

Într-una din zile, pe cînd Simion se prăjea la soare 
într-un luminiş de pădure, avind pe Măriuca lîngă el, se 
auziră deodată răcnete ca de hăitaşi la vînătoare. În 
scurtă vreme, ţipete deznădăjduite îi îngrijorară pe cei 
doi. 

— Oare ce să fie? săltă fata capul. 

— Poate că niscaiva hăitaşi gonesc vînatul pentru vreo 
față boierească, răspunse Simion, cu toate că nici el nu 
se prea simţea în largul său. 

— Ar trebui să ne tragem mai în desiş! făcu speriată 
fata. 

— Să-ncercăm! încuviință rănitul. 

N-apucară să facă niciun pas, că dintre copaci se iviră 
doi călăreți şi cu sulițele în miîini se repeziră asupra lor. 

— Tatarii! răcni îngrozită Măriuca. 

Atit a mai apucat a spune, căci fu doborită la pămînt 

de un călăreț şi călcată în copitele calului. „Înțeapă-i, mă 
Ilie!” auzi ea o voce, dar începură a-i vîjii tîimplele şi nu se 
mai gîndi la nimic. 

Cei doi erau oştenii comisului Melinte, dar dintre aceia 
care nu ştiau ce-i mila. 

— Ce să-i mai înțăp, bre Tănase, că doar chisăliță i-am 
făcut! răspunse celălalt, care nu mai fu auzit de fată. 

Toată pădurea vuia de strigăte şi țipete de moarte, căci 
slujitorii căpătaseră poruncă straşnică să ucidă tot ce le- 
o ieşi în cale, fie şi prunc cu ţiţa-n gură. Aflase boierul de 
moartea preaiubitului său fecior şi nu-şi mai găsea 
astimpăr pină ce n-avea să stirpească toată sămința 
blestemaţilor de ţărani. Cu toate acestea, multe femei şi 
chiar moşnegi se dosiseră din fața urgiei şi aşteptau să 
treacă năvălitorii. 

Printre cei scăpaţi ca prin minune se afla şi Profirița, 
care se întoarse la sălaşuri îndată ce se isprăvi 
hărmălaia. Curînd îi găsi pe Simion şi Măriuca, deşi nu 
mai dădeau niciun semn de viaţă, după cum i se păruse 
la început. Alergă la pîriiaşul din vale şi se întoarse cu un 
căuc de apă, stropindu-le fața. Cu mare bucurie văzu 
deschizindu-se ochii Măriucăi. 

— Trăieşti, soră dragă”?! exclamă Profirița, apucînd 
capul însingerat al fetei şi sărutindu-l printre lacrimi. Ce 
bine-mi pare! 

— Bădiţa Simion... fu primul gînd al Măriucăi. 

— I-aici, lingă tine! Trăieşte! răspunse Profirița, fără să 
se mai gindească dacă era adevărat că omul nu murise. 

— Atunci... bine! şopti Măriuca şi închise ochii. 

Profirița mai turnă apă şi spălă cu multă grijă rănile 
fetei, după care trecu şi la Simion şi se bucură nespus 

auzindu-l că dă semne de viaţă. 

— Te doare, bădiță? întrebă ea alintîndu-i obrajii. 

Flăcăul deschise ochii şi abia horcăi: 

— Mări... uca?... 

Un val de spumă însîngerată îl năpădi în colţul gurii. 

— Îi lîngă matale, numa' că-i pălită rău, sărmănica, de 
nu se poate mişca. 

Flăcăul încercă să-ntindă mîna, căutind-o, iar Profirița 
înțelegiîndu-i voia o apucă pe a Măriucăi şi i-o puse între 
degete. Cum o simţi, începu a o stringe uşurel, de parcă 
ar fi vrut să-i dea viață. Măriuca deschise din nou ochii 
rugători: 

— Să ai grijă de bădița, că eu mă duc... 

— Taci, soro dragă, ce vorbeşti... lată, dau fuguța la 
baba Irina şi vă scapă ea pe amindoi. 

Totuşi nu se îndură să-i lase singuri, mai cu seamă că 
nici nu ştia dacă baba mai era în viaţă. Ba chiar i se păru 
că Măriuca s-a mai înviorat, auzind-o zicînd: 

— Ne ducem, bădiţă! 

— Împreună... mireasa mea... că tare aş fi vrut... se 
căzni Simion să spună ceva mai desluşit, dar spuma cea 
roşie nu-l îngăduia nicicum. 

— Taci, bădiță Simioane! Taci că ţi-a fi rău! se rugă 
Profirița, ştergîndu-i buzele cu poala rochiei. 

— Să-mi pui cunună de mireasă... soră dragă... de 
floricele... şi să mă aşăzi lingă... bădiţa... să nu ne fie urit! 

— Îm... preună, horcăi din ce în ce mai slab Simion, 
după care amuţi de tot. 

Profirița se repezi să-l şteargă iarăşi, dar acesta 
rămăsese cu ochii lui mari şi albaştri ațintiți pe deasupra 
frunzişului pădurii, către cerul din care se rupseseră 

cîndva ca două fărime. Nici Măriuca nu mai sufla, plecînd 
împreună pe necunoscutul drum. 

Hohote de plins sfişiară pieptul Profiriţei şi abia cînd îi 
secă fintîna lacrimilor îşi aminti dorința morţilor şi se 
apucă de cules tot felul de floricele de pădure. Împleti, 
suspinînd, două cununițe şi le aşeză cu gingăşie pe 
frunţile „logodnicilor”. Îi privi îndelung, necutezînd să le 
tragă pleoapele, căci privirile lor păreau a nu se mai 
sătura de nemărginirea cerului. Stăteau alături, mină-n 
mină, precum în fața unui altar, al altei lumi, 
cununîndu-se pe vecie. 

În cele din urmă, cu mîna tremurîndă le cobori 
pleoapele, sărutindu-i parcă temătoare să nu-i deştepte 
din adincul somn al morții. 


ADEVARATUL STĂ PIN 


KALINDUDAK ÎL GĂSI PE GRAZZIANI, cu dinţii înfipți 
în beregata unui lup, în vreme ce altul zăcea lingă el de 
parcă ar fi vrut să-i țină de cald. Căpitanul, care nu se 
dăduse bătut de blestemata băutură, se trezise auzind 
strigătele fără a-şi da seama dacă erau de durere ori de 
beţie, cum era în obicei pe la chiolhanuri. Pînă una-alta 
înşfăcase iataganul şi se năpusti pe punte suduind. Dar 
cînd îşi văzu păroşii oaspeți începu a răcni cu putere, de 
băgă groaza chiar şi în haită. 

— Lupii! Nu vă lăsaţi, copii! Daţi cu ce apucați! 

La chemarea lui se mai dezmeticiră şi alții şi în acest 
fel izbutiră să doboare nu mai puţin de zece fiare. Cînd 

cei din urmă lupi fură izgoniți de pe corabie sinistraţii se 
îngrijiră de morţi şi de răniţi, dar în acea noapte nimeni 
n-a mai închis ochii. A doua zi se mai potoliseră 
vintoasele, iar Kalindudak, după ce inspectă puntea de 
cum se făcu puţină lumină, veni să-l vadă pe teribilul 
mubaşir al padişahului, care-şi atîrnase mîna de git, pe 
sub cojoc. 

— Măria-ta ai fost mai de spaimă pentru lupi decit ei 
pentru noi. Se vede treaba că uneori se mai schimbă 
rinduiala lumii. 

— Ba, eu gindesc că de nu te băgai domnia-ta, căpitan- 
efendi, îl şi înghițeam, că doar văzut-ai că eram gata s-o 
fac... 

Căpitanul fusese cel care i-a oblojit rana, după ce o 
spălase bine şi o unsese cu dohot. 

— În scurt timp vei uita de durere, luminăţia-ta, dar 
toată viața n-are să-ţi iasă din minte cum ai vrut să 
înghiți un lup viu! 

După două zile, viscolul se opri cu desăvîrşire, dar se 
lăsă un ger cumplit, care avea să prelungească aşteptarea 
pînă cine ştie cînd. 

— Căpitan-efendi! De nu-l voi afla pe luminăţia-sa 
Iskender-paşa la Silistre, va trebui să mergi mai departe 
pînă la Ibrail, ori poate chiar la Kalas, căci după cite bag 
de seamă aici ne prinde vara. 

— Nici vorbă, înălțimea-ta, se împotrivi Kalindudak. 
Miine, cel mult poimîine, plesneşte gheața şi se pornesc 
sloiurile. Odată cu ele ne slobozim şi noi. Dacă nu suflă 
vint potrivnic, mai mult ca o zi şi o noapte nu facem pînă 
la Silistre. De nu s-o putea, mergem şi mai departe, 


numai că oamenii mei... 

— Înţeleg, înțeleg... De bună-seamă că le plătesc! 

Prevestirile lui Kalindudak suferiră o întirziere de 
numai o zi, după care, înmuindu-se gerul, au pornit la 
vale odată cu sloiurile. 

Ajuns la treptele de marmură ale grădinii conacului 
paşei de Silistra, Grazziani băgă de seamă că norocul i-a 
suris din nou, fiindcă Iskender-beg nu plecase. Ba încă l- 
a primit cu multă căldură pe omul împăraţilor, şi creştin 
şi musulman. 

— Nu te credeam atit de tinăr, Gaşpar-bey, îl 
întimpină  seraskerul. După cum ţi-a mers vestea 
înțelepciunii, socoteam că ai barba colilie şi, cînd-colo, 
abia de ți s-a împlinit. 

— Nu în firele de păr stă virtutea omenească, 
luminăţia-ta, ci în vitejia spadei şi-n credinţa inimii. Din 
astă pricină mai am încă multe de învăţat, pînă să mă 
asemuiesc marelui serasker de Karamania, se înclină 
curtenitor morlacul. 

— Pare-mi-se că ai viclenia vulpii şi nu s-au înşelat cei 
care au vorbit de iscusința ta de-a întoarce vorbele, 
îndulcindu-le după trebuinţță. Ca oştean, eu însă iubesc 
calea cea dreaptă, fără ocolişuri şi te poftesc să faci 
aşijderea, dacă vrei să te socot prieten al meu. 

Grazziani scoase atunci pungile cu ducați de aur ce le 
avea într-o desagă de piele, precum şi scrisoarea lui 
Mollart. Ochii lui Iskender-paşa străluciră de lăcomie şi 
un zîmbet mulțumit îi înflori pe față. 

— La Stambul ai fost? isoodi el. 

— Mă voi duce, dar numai cu încuviințarea înălțimii- 
tale, că altminteri bat drumul zadarnic. 


Se vedea cît-colo că vorbele mieroase nimeriseră ţinta, 

căci paşa era deosebit de încîntat. Nu s-ar putea spune 
dacă nu cumva şi greutatea pungilor, pe care le 
cumpănea în miini, făcea să se arate plin de bunăvoință. 

— S-ar putea să fim vreme îndelungată împreună, 
beyule! zimbi vizirul. Deocamdată ai să mă însoţeşti pînă 
la Sakci, răstimp în care îmi vei povesti de umbletele tale 
la Beci. Apoi astea... cumpăni din nou pungile, dar 
Grazziani îi luă vorba din gură: 

— Nu-s decit pentru început, luminăţia-ta, că nu m-am 
încumetat singur la drum cu bani mai mulţi, dar cînd fi- 
voi pe scaunul de la Yaş, prin milostivirea înălțimii-tale, 
altcum aş putea... 

— Da! Auzit-am eu cite ceva că rivneşti domnia 
Bogdaniei, însă acolo se află Radu-bey, bunul meu 
prieten. 

— Dar mai ştiu, strălucite vizir, că beyul de care 
vorbeşti este beteag de ochi şi bucuros s-ar trage la 
odihnă pe malul Bosforului. Se-nţelege că paguba ce ar 
suferi-o tot eu va trebui s-o acopăr. 

— Ca să ajungi bey la Bogdan-illi, mă rog, se poate, nu 
zic nu, dar va trebui să fii mai întîi robul meu! 

— Cu toată inima... 

— Nu numai cu inima, ci cu totul! Mă-nţelegi?... Totul! 

Bătu din palane şi se ivi Kuciuk, deoarece, lucru de 
mirare, nu fusese de față pînă atunci. 

— Îl vezi? Este omul care mi-a jurat credinţă, ca şi tine, 
şi m-am încrezut în el. E drept că pentru a-l feri de ispită 
i-am retezat limba, dar l-am încărcat cu cele mai scumpe 
daruri ale pămîntului. Ce crezi că mi-a făcut? M-a vindut 
scriind cu mîna şi atunci i-am retezat-o! Eu ţin la el, pînă 
mai are o mină teafără, doi ochi şi două picioare, că pină 

la urmă numai capul va mai putea răscumpăra hainia 
lui. Dar el este o pildă, pentru cei ce trebuie să înţeleagă! 

Grazziani se gîndi că de-ar cădea în mîna lui Iskender, 
ca vinzător, bine n-avea să-i fie, dar se ţinu tare, 
încercînd s-o ia în şagă. 

— Dar de-mi vei tăia limba, luminăţia-ta, nu voi mai 
putea ajunge domn... 

— Ca să scapi cu limba întreagă va trebui s-o 
răscumperi cu blănuri de samur şi jder, în afara aurului 
ce-mi rămii dator. Iar de te haineşti, plăteşti cu capul, că 
n-am vreme să te ciopirțesc asemenea lui Kuciuk şi nici 
nu-mi e de trebuinţă o altă pildă. 

A doua zi plecară împreună, în corabia lui Iskender- 
paşa, pe Dunăre la vale. Toată vremea tăifăsuiră despre 
cele ce aveau de făcut şi cum ar trebui să se poarte 
Grazziani la Poartă, spre a dobindi scaunul Moldovei. 

— Vei da peste oamenii de credință ai sultanei 
Mahpeyker Kosem, care te vor trage de limbă, 
făgăduindu-ţi marea cu sarea, dar să te fereşti de ei, ca şi 
de stăpina lor. Cată să te bagi sub pielea sultanei 
Mahfiruz, soață haşeki a luminatului nostru padişah, iar 
de Halil-paşa sadrazamul să nu-ţi pese, că nu face nici cît 
o ceapă degerată. De te afli la ananghie şi n-ai cum o 
scoate la capăt, trimite veste după mine, dar nu spune 
nimănui cele ce-am vorbit împreună. Nici de Mollart să 
nu sufli o vorbuliță, înţelesu-m-ai? 

Grazziani încuviinţță din cap, fără a scoate o vorbă. 
Cunoştea destul de bine cum mergeau treburile la 
Istambul şi în privinţa asta nu avea trebuință de poveţele 
paşei, dar se prefăcu neştiutor. 


— Tu vei fi omul meu de credinţă la Yaş, că pe Radu- 

bey îl întorc în Kara-ili. Bethlen rămine în Erdel-ili şi 
peste toți trei eu voi fi stăpînul. Asta să ţi-o bagi bine în 
cap! 

Înţelegînd dorinţa vizirului de a stăpîni toate ţările 
româneşti, Grazziani nu fu prea încintat, mai cu seamă 
cînd îl mai auzi că vrea să-i aducă pe toți locuitorii 
acestor meleaguri la dreapta credinţă a lui Mahomed. Se 
temea ca nu cumva aceste plăsmuiri ale lui Iskender- 
paşa să fi avut încuviințarea Porții, că atunci tare ar mai 
fi fost greu să se împotrivească numai din Moldova, 
fiindcă de ceilalți doi nu se îndoia că vor fi slugi 
credincioase turcului. 

— Priceput-am eu, oare, că nu voi mai căpăta porunci 
de la Bib-i Ali? 

— Deocamdată da, tot de la Sublima Poartă, dar nu 
pentru multă vreme. La Akerman fi-va inima viitoarei ţări, 
căci se vor supune strălucirii mele şi credincioşii tătari. 
Lumina credinţei Profetului va veni de la Babadag, unde 
am să poruncesc zidirea unei geamii, cu mult mai mîndră 
decît însăşi Aya Sofia. Auzit-am că şi sultanul a isprăvit 
geamia lui albastră, construită de Ahmed Aga, discipol al 
marelui arhitect Mimar Sinan, dar nu cred că are s-o 
întreacă în măreție pe cea care se va ridica în Dobrogea 
lingă mormîntul lui Saltuk Dede. Pe urmă se vor construi 
moschei în fiecare tîrg din ţările valahe, fiindcă în Bugeac 
şi părțile tătăreşti de la Krîm nu-s prea întinse aşezările 
omeneşti. 

Destăinuirile vizirului mai să-l îngrijoreze pe Grazziani, 
dacă nu-şi dădea seama de neputința unor asemenea 
înfăptuiri primejdioase pentru ţările române. Asta ar fi 


însemnat un paşalic la un loc cu tătarii, şi cumplit ar fi 

fost. Îşi zise încă o dată că erau plăsmuiri bolnave ale 
unei minţi înfierbintate şi se hotărî să-i cînte în strună, 
să facă pe dracu-n patru spre a dobindi domnia Moldovei, 
că pe urmă avea el să destrame visurile de mărire ale 
vizirului de la Dunăre. 

De cum se coboriră pe uscat, la Măcin, apucară calea 
Babadagului călare, pe drumuri ce străbăteau păduri 
desfrunzite de iarnă, pină ce deodată se desfăşură la 
picioarele lor o vale încintătoare, cu un ghiol uriaş ce se 
pierdea în largul zării. Era, desigur, Razelmul, pe ale 
cărui ape pluteau încoace şi încolo nenumărate caice, ca 
nişte fluturi. Minarete cu virfuri ascuţite şi felurit colorate 
se înălțau spre albastrul cerului, dar din păcate încă era 
prea timpuriu pentru izbucnirea verdelui crud al 
primăverii, şi asta ştirbea oarecum din frumuseţea 
locului. Totuşi cînd şi cînd stoluri de păsări călătoare se 
îndreptau spre braţul Sfintului Gheorghe, iar de acolo în 
delta Dunării. Se simțea în văzduh sfîrşitul iernii, ca-n 
fiecare an destul de curînd prin părțile Babadagului, loc 
pe care vizirul dorea să-l facă inima lumii musulmane din 
această parte a bătrînei Europe. Îi întimpinară ayanul şi 
muftiul din Babadag, care pregătiseră o primire măreaţă 
stăpinului acestor meleaguri, Iskender-paşa. „De bună- 
seamă că se crede un Alexandru, al cărui nume îl 
poartă!” îşi zise Grazziani, văzind pohfala intrării lor în 
tîrg. Se îngrijora totodată la gîndul că ar fi cu putinţă să 
fie şi el silit să-l întîmpîne asemenea în tirgul Ileşilor, cînd 
acesta va fi cetatea lui de scaun. 

— Vezi tu, beyule, îi zise Iskender într-o zi. Aici îmi 
adun oastea spre a-l înfrunta pe leah şi după ce l-oi 


supune altcum sta-voi de vorbă cu ghiftuiții dregători de 

la Stambul. 

— Fi-va oare şi Lehia ţară supusă luminăţiei-tale? 

— Poate că peste ani, nu zic ba! Pînă atunci însă, 
craiul leah va trebui să tremure de frica mea. Dar de ce 
mă  spovedesc ţie, beyule? Luat-ai cumva locul lui 
Kuciuk? 

— Aş vrea, de-ar fi cu putinţă, însă doar în inima 
luminăţiei-tale şi nu altfel... 

— Numai de tine atîrnă, prietene! Şi ca dovadă a 
încrederii din partea mea te poftesc să vii la divan cu 
căpeteniile oastei mele, care este înşirată de la Isakţi la 
Mahmudia. La un semn, se adună toată şi trece pe la 
Oblucița peste Dunăre. Cu asemenea oşteni, lumea o 
cuprind! 

La sfatul poruncit de vizir se înfățişară cu toţii în păr 
şi Grazziani putu să-şi dea seama că „vitejii paşei nu 
erau decit o adunătură de tilhari, cu gîndul numai la 
pradă şi cu nimic din umbra falnicilor oşteni de 
odinioară. N-aveau nici arme îndeajuns, iar cele pe care le 
văzu erau nişte vechituri bune de speriat copiii. Află de 
asemenea despre o „bandă a lui Pandele”, care-i hărțuia 
pretutindeni, făcîndu-le viața amară de cum se răzlețeau 
de grosul oştirii. 

— Cum de nu i-ați nimicit pînă acum? se încruntă 
paşa. 

— Abia de-am izbutit să punem mina pe doi dintre ei, 
chiar aici în Babadag, că de scăpau prin bălțile Tunei îi 
ocrotea şeitan făcîndu-i de nevăzut. 

— Să-i aduceţi la mine să văd şi eu de cine vă 
spăimiîntaţi voi, nevolnicilor! se răsti Iskender-paşa. 

De bună-seamă că acel Pandele, care-i băga în răcori 

pe oştenii nebiruitului vizir, era vreun localnic valah, fiind 
bine ştiut că pe limba asta de pămînt, dintre Dunăre şi 
Mare, românii încă se mai găseau la ei acasă, cu toată 
asuprirea turcească. Cei doi prinşi, trintiți legaţi-cobză la 
picioarele vizirului, erau uscăţivi şi zdrenţăroşi, dar cu o 
neaşteptată dirzenie în ochi. Deşi li se poruncise să 
rămină cu fața la pămint, se sumeţiseră a-şi sălta 
capetele înfruntindu-l pe paşă. 

— Vă bateţți joc de mine? se răsti Iskender, privind 
împrejur. Oare aceştia să fie tilharii ce bagă în răcori 
oastea şi slugile mele? 

— Aceştia, luminăţia-ta i răspunse careva cam fisticit. 

— Unde-i Pandele? se răsti vizirul către prinşi. 

Oamenii se uitară la el, dar nu răspunseră. 

— Nu vorbesc limba noastră? 

— Cum de nu, slăvite stăpin, au dovedit-o în atitea 
rinduri cu faptele lor, răspunse ayanul însuşi. 

— Atunci pentru ce nu răspundeţi, ticăloşilor? răcni 
paşa spre ei. 

Degeaba! Prinşii se încăpăţinau să tacă şi asta îl 
scotea pe Iskender din sărite. 

— Să vie Selim! porunci el. Trebuie să aflați unde-i 
nemernicul de Pandele, ca să-l jupoi de viu, spre pilda 
tuturor! 

Gealatul se ivi pe dată, însă nu putu să-şi arate 
măiestria fiindcă interveni Grazziani, mai înainte ca 
Iskender să-i spună ce trebuie să facă. 

— Dacă îmi este îngăduit, luminăţia-ta, aş, încerca şi 
eu, cu vorbă bună, să scot cite ceva de la ei, înfringîndu- 
le cerbicia. De mi-i dai pe mină, poate îi fac să spună 


unde-i faimoasa căpetenie. 

Vizirul se uită la el cam neîncrezător, dar îşi aminti de 
iscusința vorbirii mubaşirului şi încuviință, făcîndu-i 
chiar plăcere să vadă ce va ieşi din asta. 

— Fie! Ți-i încredinţez, dar de nu izbuteşti... 

— Este doar o încercare, slăvite vizir. lar de voi da greş, 
Selim va face cele de cuviinţă. 

— Hai să fie cum zici, beyule. 

— Dar poftesc să rămîn numai cu ei, fără martori şi 
fără pază, aşa că porunceşte să fie duşi la gazda mea. 

Vizirul încruntă din sprincene dar pînă la urmă 
încuviință, poruncind să fie duşi sub pază pînă acolo 
unde ceruse mumbaşirul împărătesc. 

Înclinîndu-se în faţa lui Iskender-paşa, acesta ceru 
îngăduința să plece, ceilalți rămînînd mai departe, să 
pună ţara la cale. 

Procedind la cercetarea prinşilor, Grazziani porunci 
mai întîi să fie dezlegați şi să li se aducă mincare bună şi 
apă de băut, supraveghindu-i chiar el pe cei doi, care se 
repeziră hămesiţi asupra bucatelor. 

— V-a ţinut cam multă vreme flămînzi, nu-i aşa? îi 
întrebă cu blîndeţe în glas. 

Cei doi săltară capetele deodată, privindu-l cu uimire 
şi oprindu-se din mestecat. 

— De mine să nu vă temeţi, că şi eu sînt creştin, ca 
voi, ba chiar şi român. 

— Atunci pentru ce vorbeşti limba lor spurcată? 

Întrebarea îi fu pusă pe româneşte iar morlacul 
înțelese, însă parcă îi atitea un nod în gitlej, căci n-avea 
deprinderea vorbirii în această limbă. 

— Noi am priceput ce-ai vorbit cu păginul, dar să ştii 
că n-ai să scoţi nimic de la noi, chiar de încerci să ne 

amăgeşti cu duhul blindeţii! îl preveni, pe turceşte, 
celălalt. 

— Oameni buni! Vă vorbesc în limba turcului întrucît 
văd că şi voi aţi deprins-o şi ne putem înțelege. Asta nu 
înseamnă însă că nu sînt de acelaşi neam cu voi, doar că 
m-am născut prin părțile sirbeşti şi am crescut printre 
străini şi încă nu mă descurc româneşte. Ca un creştin ce 
sint, vă jur pe rănile Mîntuitorului! termină el făcindu-şi 
cruce. 

Ştiind că musulmanii nu şi-ar fi făcut semnul acela 
„spurcat” pentru nimic în lume, prinşii părură a se 
îndupleca, dar rămaseră tăcuţi, cu priviri cînd mirate, 
cînd iscoditoare. 

— Vă înţeleg, nu aveţi încredere în mine, dar uite că eu 
am în voi! Pe cît îmi va sta în putinţă, voi încerca să vă 
scap viaţa, dar să nu ieşiţi din cuvîntul meu. Paşa vă cere 
să spuneţi unde se ascunde Pandele... Ei bine! Nu ştiţi 
vreun cotlon al bălților, unde să-i cărați după voi pe 
oşteni, pînă li se face lehamite? 

— Păi nu tot acolo ajungem, cînd or vedea că am 
mințit? rupse tăcerea uscăţivul. 

— Oricum şi-au pus în gînd să vă omoare. Dacă faceţi 
ce vă spun, scăpaţi barem de chinuri, dar poate că dînd 
peste Pandele aveţi noroc să fugiţi de el. 

— Ce ne ceri în schimb? 

— Să intraţi în slujba mea! 

— Dar cine eşti? 

— Gaşpar Grazziani! Doar atita să ţineţi minte, iar cînd 
veți auzi că-mi chem oamenii, să alergaţi cei dintii şi veți 
afla atunci ce vreau de la voi... 


Robii rămaseră cu gura căscată, crezind că nu 

pricepuseră ce poftea acest străin ciudat. 

— Pînă atunci ce să facem? întrebă tot cel slab. 

— De izbutesc să vă scap, faceţi ce vă pofteşte inima, 
ca şi pînă acuma. 

— Să ucidem păgîni? 

— De ce nu?! 

A doua zi, spre seară, Grazziani se înfățişă paşei cu 
robii încredinţaţi, dar aceştia, acum sătui şi odihniţi, 
parcă aveau alte chipuri. 

— Doar nu vrei a spune că ai izbutit? îl întîmpină 
Iskender. 

— Ba cred că da! 

— Au mărturisit? 

— Totul, ori aproape! 

— Şi ştii unde se ascunde Pandele?! 

— Trimite-i cu oşteni după ei şi au să ţi-l dea prins. Se 
înţelege că pe ei trebuie să-i legaţi, de formă, ca să nu 
bănuiască Pandele vreo vînzare, dar să se poată dezlega 
la nevoie şi să pună mîna pe tilhar. 

— Mare mirare! Am auzit eu că şi în Oraşul de Aur 
făcut-ai minuni numai cu vorba goală, dar, să-ţi spun 
drept, n-am crezut. 

— Slăvite stăpîn, te încredinţez că eu cînd mă leg la o 
treabă n-o las neisprăvită. 

— Îmi placi, beyule! Du-te fără grijă la Poartă, că vei 
căpăta firmanul. 

— Într-adevăr nu mai e timp de zăbavă, mărite vizir, cu 
toate că rău îmi pare să mă desprind de aici. lar de te 
învoieşti, pînă la Isakci m-or însoţi chiar oştenii ce vor 
păzi pe tilharii cercetaţi de mine, căci pe acolo se ascunde 
şi Pandele. 

— Ziceam să-ţi dau oşteni, de vază, cum se cuvine. 

— Ba aş pofti să plec cît mai nebăgat în seamă, că 
mişună iscoadele chiar şi la curtea luminăţiei-tale şi nu 
aş dori să afle şi neprietenii pe unde îmi vor călca paşii. 
Am pătimit îndeajuns pînă acuma 

— Fie, prietene, după cum ţi-i voia! zîmbi Iskender 
întinzind mina spre a-i fi sărutată, ca semn de mare 
încredere. Mergi cu bine, dai scrisorile cum te-am 
povăţuit şi domn te întorci, cu sprijinul lui Alah 
atotputernicul! 

— Dar nu fără bunăvoința luminăţiei-tale! se linguşi 
Grazziani îngenunchind la picioarele lui, în timp ce îşi 
jura în gind că va şterge asemenea umilire, punîndu-l pe 
smintitul vizir să-i sărute tălpile, drept răzbunare, dar 
pînă atunci mai avea de îndurat multe înjosiri, o ştia prea 
bine. 

Patru beşlii socotise mubaşirul că ar fi fost îndeajuns 
pentru a da de urma lui Pandele, căci după cum, 
chipurile, îi mărturisiseră cei doi prinşi, căpetenia lor nu 
se ascundea niciodată cu mai mult de un firtat. Oricum, 
călăreții îl vor însoţi la Isaccea, de unde vor cere şi 
pedestraşi ca să împresoare ascunzătoarea, aflată prin 
stufăriş. Fiind încă uscată din iarnă, trestia avea să ardă, 
de nu s-ar fi dat prinşi nemernicii de tilhari, şi i-ar fi 
prăjit ca pe şoareci. Lui Iskender-paşa planul i se păruse 
grozav şi îl încuviințase pe dată, trimițind ca atare şi 
poruncă la Isaccea. 

Două zile le-a luat drumul pînă către colinele ce 
străjuiau Dunărea dinspre miazăzi, căci au mai făcut 
ceva ocol, „in căutarea caselor de taină ale lui Pandele”. 


Către seara celei de-a doua, încă mai aveau de străbătut 

o bună bucată de drum, aşa că mubaşirul împărătesc 
porunci popas. După rînduita rugăciune de seară beşliii 
îintinseră două corturi, într-unul avind să doarmă 
luminăţia-sa Gaşpar-bey singur, iar în celălalt ei patru 
laolaltă, robii fiind lăsaţi ca de obicei afară, legaţi de cîte 
un copac, prin preajma cortului călăreţilor. 

Fusese o zi răcoroasă, ba mai trăsese şi o bună ploaie 
şi de mirare fu că un oştean aruncă o pătură peste cei doi 
valahi, legați unul de celălalt ca să nu poată fugi. Nori 
negri, cu înfățişări de balaur, treceau greu pe cer şi doar 
din cînd în cînd lăsau să se strecoare licăritul unei stele 
spre adormitul pămînt. Undeva în depărtare, poate pe 
malurile Dunării, se auzea lătratul vulpii. Într-un târziu, 
Grazziani se ridică în capul oaselor şi ieşi pe furiş din 
cort, îndreptîndu-se către copacul de care erau legați cei 
doi, îngrijoraţi că a doua zi aveau să ajungă la Isaccea şi 
nici vorbă ca străinul acela ciudat să-i sloboadă. Acuma 
se ivise lingă ei şi în tăcere le tăie legăturile cu spada, 
după care se întoarse iarăşi în cort, fără să-l simtă 
careva. Rămase mai departe îngindurat, căci nu-i venea 
nicicum somnul, cînd auzi pe cineva tuşind la intrarea în 
cortul său. Puse mîna pe spadă şi sări în picioare. 

— Cine-i? întrebă el. 

— Noi, măria-ta! auzi vocea unuia dintre prinşi. 

leşi pe dată, mirindu-se că nu se mai sfiau să 
vorbească cu glas tare, fără teamă. 

— Fii pe pace, măria-ta, că nu mai aud ei nimic. 

— Ce trăznaie ați făcut?! 

— Nimic! Doar că le-am sucit olecuţă gîtlejul. 

— La toţi? Aţi înnebunit? 

— Păi, dacă n-am avut barem un hanger, i-am giîtuit. 

Acuma, că ai rămas fără strajă, socoteam că nu te-i 
supăra dacă i-om ţine noi locul. Tot ai zis că sintem în 
slujba luminăţiei-tale! 

— Iskender-paşa are să turbeze cind o afla de 
ispravă... 

— Unde nu dă Dumnezeu! Teamă mi-e că are să dea 
iarăşi vina pe sărmanul Pandele, dar de data asta n-ar 
greşi. 

— Nu pricep ce vrei să spui. 

— El îi Anghel, iar eu Pandele! Şi să mai ştii, înălțimea- 
ta, că noi nu sîntem tilhari, ci oamenii ăstor meleaguri pe 
care ne ducem zilele din moşi-strămoşii noştri. Nu-i 
suferim pe cei ce vor a ne stăpîni şi ne luptăm cu ei, după 
puterile noastre. 


GROFOAICA DE LA MICOȘLACA 


FLOREA NICOARĂ ÎNCREMENISE cu ochii la Mihai, 
nemaiputind scoate o vorbă. În cele din urmă se văzură 
nevoiți să plece, mihiniţi că nu izbutiseră să-l prindă pe 
hoţ. 

— N-aş putea jura dacă nu cumva chiar dumnealui, 
cinstitul gospodar, va fi fost cumpărătorul cailor. Şi cînd 
te gîndeşti cit de binevoitor se arăta... 

— No, atunci fain ne-o mai prostit! rise Florea. Nu te 
minia, frate dragă, că pune-vom noi mina pe ei cîndva. 
Ne-om înturna aici, că doar Bălgradu nu-i departe de 
Ciunga, să ne vedem odată acasă! 

Nu mai zăboviră în cetatea de scaun a Ardealului, ci 


378 


de cum se iviră zorile se puseră pe drum. La monastirea 
din Teiuş făcură cel dintii popas şi astfel putură afla că, 
numai cu o zi înainte, trecuse pe acolo un drumeţ care 
vinduse o spadă lui pater Antonio, superiorul călugărilor. 
Pe dată se înfățişară la el şi acesta bucuros le-o arătă, iar 
Mihai îşi dădu seama că era a lui. 

— Zicea c-ar fi dobindit-o în luptă de la un vrăjmaş, 
spuse pater Antonio. De altfel mai avea una. 

— No, a mea o fost, mă rog frumos! sări Florea de 
parcă s-ar fi bucurat de asemenea veste. 

Călugărul se învoi să le-o dea înapoi, fără a pretinde 
răscumpărare, întrucît Florea era nepotul baciului 
Marian, care trecea mereu pe la el, şi la dus şi la întors. 
Avea să-i dea bătrinul banii, nu răminea de pagubă, căci 
el o cumpărase numai să-l ajute pe călător. 

— Mulțam dom' părinte, zise Florea. Batăr mergem în 
sat doi feciori şi-o spadă... 

— Firesc ar fi fost să fi dus fiecare cîte două, de veneaţi 
de la bătaie, dar aşa nu-i nicio ruşine, îi încurajă stareţul. 

De cum trecură de Aiud nu mai dădură de urma 
omulețului acela cu glas subțirel, dar nici în oraş nu 
aflară de trecerea lui. 

— O fi trecut Murăşu în ceea parte şi s-o fi dus pe sate. 
Lasă-l în plata Domnului! făcu a lehamite Florea. 

Ajunseră şi prin locuri de tristă pomenire, la Mirăslău, 
unde se mai găseau şi atunci, pe locul bătăliei, urme de 
ciolane albite, ba şi cite vreo sabie ruginită. Amîndoi îşi 
făcură cruce, cum era în obiceiul localnicilor, semn de 
cinstire adusă morților de atunci. 

— De n-ar fi fost vinzare... gîndi cu glas tare Mihai. 


— Vezi-bine că numai asta, încuviință Florea. Altcum, 

cine l-ar fi putut dobori pe Viteaz? 

După cotitura Mureşului din dreptul Mirăslăului, 
trecură de cealaltă parte a apei şi, pe la Cistei, ajunseră 
în Ciunga. Casa lui badea Gligor Nicoară era aşezată pe 
dealul de către Uioara şi se vedea că eră gospodărie de 
om înstărit, neamul lor fiind vestit prin împrejurimi. Erau 
şi neguţțători şi oieri şi ciocănaşi la ocnele de sare din 
Uioara, dar mai cu seamă erau ţărani. 

Cei doi feciori fură întîmpinaţi cu mare bucurie, ba cu 
o întrebare, ba cu o gură de jinars, căci fiind duminică 
întreg satul era strîns la hora din faţa bisericii. 

— Asta-i Sinefta! Fata celui de mi-o dat banii la 
Bălgrad, se fuduli Florea cu o codană rumenă în obraz şi 
frumoasă foc. Mi-i verişoară dulce! 

Mihai rămase încremenit cu privirea asupra fetei, 
nevenindu-i a crede că era făptură omenească şi nu o 
zină. 

— Ai văzut? continuă Florea. Ți-am spus eu că la 
Ciunga îi mai bine ca oriunde pe lumea asta? 

— Păi, cum să pleci şi să laşi asemenea mindreţe de 
fete ce sînt pe la voi? Nici nu ştii la care să-ţi opreşti 
ochii! 

Două zile mai apoi se ivi în sat şi Marcu, după ce 
bătuse cam vreo două luni drumul de la Sătmar pînă în 
valea Mureşului. În drum se abătuse şi pe la Gorăslău şi 
prin alte locuri legate de răsposatul Mihai-vodă cel Viteaz, 
încercînd a da de mormîntul mucenicului, dar zadarnic. 
„N-au îngăduit nici să-i însemne gropnița, batăr cu o 
cruce de lemn, mince-i zmeii să-i mînce!” îi spusese cu 
obidă un moţ pe care-l întilnise în capul drumului spre 


Cîmpeni. Plecase mîngiindu-se cu gîndul că de va ajunge 

Gaşpar domn şi la Bălgrad vor cerceta palmă cu palmă 
pînă aveau să dea peste Viteaz şi cu cinste să-l îngroape 
în inima ţării celei mari şi unite... După cum mai avea de 
plătit o datorie de inimă şi meşterului Zahorec din Praga, 
că nici asta nu se uita cu uşurinţă. 

De cum pătrunse în curtea lui badea Gligor Nicoară cu 
vestea cea bună că venea din partea lui Amosie, cu toții 
se veseliră nespus. 

— Chiar l-ai văzut cu ochii domniei-tale pe tetea? 
întrebă Florea, deşi el ştia prea bine că trăieşte. 

— Ba chiar am şi luptat împreună, ba şi în temniţă tot 
laolaltă am fost şi pînă în ziua plecării. 

— Tăt aşa fecior frumos îi? iscodi şi bătrinul cu lacrimi 
în colțul ochilor. 

— Nu ştiu cum va fi fost cîndva, dar că mai întorc, 
capetele după el toate fetele, asta încă-i drept! 

— Dar măria-sa? vru să afle şi Mihai. 

— Bărbat în virtute, măcar că i-o cărunţit barba. Nu 
cumva te bate gindul să mergi la el în oaste? 

— Întocmai! Cu toată inima am purces la drum şi iată- 
mă-s ajuns în satul acesta, dar multă cale mai am a 
străbate... 

Ce-i drept, de cînd o văzuse pe Sînefta nu se mai zorea 
către Sătmar. Nici nu apucase să schimbe cu ea vorbă, că 
fata numai era de găsit. Nu cutezase să întrebe de ea 
acasă, căci nădăjduia s-o întilnească pe uliţă, ori la apă 
la izvor, dar nici urmă de ea. Îl bătea gîndul să nu se fi 
întîmplat vreo nenorocire şi s-o fi înghiți Mureşul, că de 
turci ori tătari nu putea fi vorba, ca pe la ei, pe dincolo de 
munți. 

Prin sat începură se vintura zvonul despre lipsa 

Sineftei şi astfel toată lumea era îngrijorată de soarta ei. 
Oameni tocmiți anume de badea Marian răscoleau apa, 
pînă către Mirăslău, dar degeaba. 

— Doar ştiu eu bine că Siînefta nu mergea la Mureş! 
zise Florea, care părea înspăimiîntat şi el. 

— Uneori grofoaica de la Micoşlaca le mai chema pe 
fete la clacă şi cîte una mai zăbovea la curte o zi ori două, 
dar Sinefta nu avea obiceiul, neîngăduindu-i Mărian, că 
doar nu erau slugile baroanei, zise domol baciu Gligor 
Nicoară. 

— Departe-i Micoşlaca? întrebă Marcu tresărind. 

— Dincolo de dealul ce-l vezi, către Murăş, îi arătă 
Florea. 

— Nu Mikeş îi cheamă pe baronii de acolo? 

— Ba da! zise bătriînul. De la ei se trage şi numele, 
satului, măcar că-s numai români acolo. 

— Şi cum se numeşte grofoaica? 

— Dar cine mai ştie? De-mi aduc bine aminte, parcă... 
Berta, ori... Tereza, că de bătrină ce-i, va fi uitat şi ea! Noi 
îi zicem grofoaica şi atît. 

— Eu eredeam că-i zice Iulia, biigui Marcu dezamăgit. 
Şi mai ştiam că e tinără... 

— No, aia-i nepoată-sa! se băgă Florea. Şi e chiar 
frumoasă, dar să ştii că nu le întrec pe Sinefta, Melintia, 
Maria, ori pe multe altele de la noi din sat. Uite, Mihai, 
că-i străin de aici, poate să spună ce fete avem la Ciunga. 

— Aşa-i! încuviinţă acesta. 

— Aşa o fi, dar mie mi-a plăcut Iulia şi aş pofti să ne şi 
însoţim. 

— Cu o grofoaică?! se mirară deodată şi Gligor şi 
Florea. 

— De ce nu? Doar şi eu mi-s fecior de cnez, iar la 
curtea lui Gaşpar-vodă voi fi vel-spătar! 

Cu toţii începură a-l privi cu alți ochi, nemaiştiind ce 
să creadă, fiindcă nu li se păruse a fi un domn aşa de 
mare. „Doar nu s-o fi bolunzit la cap” îşi zise baciu Gligor. 

Marcu îşi aminti că la fel păţise cu jupîn Dumitru şi pe 
loc încercă s-o schimbe: 

— Oricum, dacă ajung la Micoşlaca, dau şi de Sinefta. 
Am să poruncesc să se răscoale şi apele şi pădurile... ori 
nu vă vine a crede? se opri iarăşi, văzindu-i 
descumpăniți. 

— Ba credem, cum să nu, domnia-ta! răspunse 
bătrinul. Numai că te socoteam d-ai noştri şi... noi cu 
domnii... 

— Baciule Gligor, acuma pricep eu ce vreţi a spune... 
Dar eu mi-s domn făcut cu spada şi sîngele meu! Ca 
oştean de rînd am luptat la Cornu lui Sas şi abia la 
Tătărani m-a făcut Vodă căpitan. Apoi... n-am mai apucat 
să rămînem, nici el şi nici eu. Pot zice că mi-s asemenea 
lui Amosie, care tot căpitan îi! Cît despre avere, avem şi 
noi o bucată de pămint, la Borlova, poate cît ai şi 
dumneata. 

Ceilalți se mai luminaseră la față şi îi dădură dreptate 
că nu era străin de lumea lor, numai că ţinea să se 
însoare cu o grofoaică, şi asta nu puteau pricepe 
ciunganii. Dar Marcu îi luă acum din scurt, 
nemailăsindu-le chip de împotrivire. 

— Uite că se lasă noaptea! Mergem degrabă într-acolo 
şi vedem îndată ce-i şi cu Sînefta şi cu Iulia... Haideţi! 

— No, eu m-oi trage la culcare, că s-o dus vremea cînd 


băteam noaptea ulițele după fete, dar meargă tinerii! 

Florea chibzui dacă să-l însoțească pe năstruşnicul 
oaspete ce se dădea firtat cu Amosie dar zice că s-ar 
însura cu nepoata grofoaicei de la Micoşlaca, ori de n-ar fi 
fost mai bine să-i spună că pe la ei umbla zvonul că 
Mikeşoaia cea tînără va face nuntă cu Teleki Imre, groful 
de la Uioara... Nu cuteză însă, şi astfel cei trei tineri se 
porniră. Tăiau la trap pe calea cea mai scurtă spre a nu 
mai trece prin Cistei, iar cînd încetiniră Florea încercă să- 
i spună: 

— De multe ori vine pe la Micoşlaca grofoaica de la 
Galda, care-i tare prietenă cu domnii cei mari de la 
Bălgrad... 

— Nu prea am fost eu pe placul contesei de la Galda... 
Agnes, aşa o cheamă, dar Iulia mă iubeşte, o să vedeţi! 

Satele erau apropiate şi Florea nu mai apucă să-i 
pomenească şi de groful de la Uioara, că se trezise drept 
în fața porților conacului familiei Mikes. Cum trecuse de 
multişor vremea cinei, bătăile în poartă şi larma făcută de 
Marcu nu fură pe placul celor de la curte. 

— Dacă ați beut, ficiori, de ce nu vă duceți la culcare 
şi umblaţți techerghei pe la casele oamenilor? îi dojeni 
paznicul. Tot după Sinefta aţi venit? întrebă el văziîndul 
pe Florea. 

— Deschide poarta! se răsti Marcu pe ungureşte. 
Acasă-i Iulia? 

— Îndată, înălțimea-ta! se zori portarul crezînd că s-a 
înşelat şi n-a văzut bine ce oaspete de seamă picase. 
Poftiţi, se ploconi el. Din pricina întunecimii... 

Marcu însă nu-i dădu răgaz şi nemaibăgindu-l în 
seamă începu a răcni de parcă s-ar fi aflat în satul lui, la 
vreo drăguță: 

— Iulia! Sint eu, Marcu! Am venit, draga mea! 

În pragul casei se ivi o bătrină doamnă, însoţită de o 
slujitoare şi sprijinindu-se într-un toiegel de abanos. 
Marcu bănui a fi mătuşa Iuliei şi se înclină. 

—  Sărut-mina, doamnă baroană! Sint căpitanul 
lancovici şi o caut pe nepoata dumneavoastră, Iulia. 

— Păi aşa se vine, tinere domn, ori cine vei fi fiind? La 
vreme de noapte şi cu asemenea strigăte, să bagi spaima 
în oamenii cumsecade? Eşti nobil şi nu cunoşti buna- 
cuviință! îl dojeni bătriîna, pocnind mereu cu toiagul în 
pămint. 

Dacă ar fi vărsat careva o găleată cu apă rece peste 
capul Bănăţeanului, nu s-ar fi simțit mai înfrigurat. Se 
mira că nu se arată Iulia, care l-ar fi auzit, de bună- 
seamă, dacă era acasă. Zgeripţuroaica nu putea să-i fie 
piedică şi iute ar fi dat-o în lături, dar se gîndi că o 
asemenea purtare ar fi avut urmări neplăcute. Tocmai 
atunci în spatele baroanei se ivi şi ființa aşteptată. Marcu 
nu mai ținu seama decît de marea lui dragoste şi, trecînd 
pe lingă babă, îngenunche în faţa fetei. 

— Iulia, scumpa mea! În sfirşit, te-am găsit! şi 
apucîndu-i mîinile i le acoperi de sărutări. 

Florea şi Mihai rămaseră în umbră şi se uitau mirați la 
cele ce se petreceau sub ochii lor, nepricepiînd ungureşte. 
Oricum se cam îngrijorau, căci întîlnirea nu se petrecea 
după cum se aşteptase Marcu. Ba, după cum se răstea 
baroana, părea că-l ceartă cu asprime, iar cea tinără se 
uita la el de parcă ar fi strins-o o botină. 

— Ce pofteşti? catadicsi să-l întrebe. 

— Să mă fi schimbat oare într-atita, încît să nu mă mai 
cunoşti? 

— Aaa! domnia-ta eşti?... da... îmi aduc aminte că 
Marcu te cheamă, de nu mă-nşel. Şi întorcîndu-se spre 
bătrină: Ne-am cunoscut împreună cu Agnes, undeva pe 
la Arad, de mai ţin bine minte... Dar pofteşte în casă, 
domnule căpitan! îl îmbie cu vădită răceală. 

— Chiar de vă cunoaşteţi, nu se cade să vină aşa la o 
casă de nobili, de parcă s-ar fi aflat, să-mi fie cu iertare la 
vreo locandă din cine ştie ce oraş. Pofteşte, tinere, iar 
slugile domniei-tale să meargă la cuhne. 

Marcu însă rămase mut, ca lovit în moalele capului. 
Mai întîi, nu ştia ce să creadă de purtarea fetei, că doar 
abia trecuseră cîteva luni de cînd îşi jurau să nu se mai 
despartă niciodată! Îi dădu însă prin minte că se ferea de 
babă şi nu voia să se dea de gol... „Asta era!” se lumină el 
deodată. Ce aveau să zică tovarăşii lui de afară, luați 
drept slugi, nu-i mai păsa, ba se chiar bucura că nu 
pricepuseră nimic, aşa că se apropie de ei şi le spuse: 

— Îi ceva bai, că fata se teme de bătrină. Nu vă fie cu 
supărare, dar mergeţi acasă şi înturnaţi-vă miine, că pină 
atunci aflu eu despre ce-i vorba. 

Cînd Tulia află că cei doi tineri plecaseră, un nor îi 
adumbri obrazul, însă Marcu n-a băgat de seamă. 

— Eu mă voi duce la culcare, tinere domn, şi 
nădăjduiesc să nu se mai întimple altă dată, zise bătrîna 
întorcindu-le spatele. 

Marcu o salută înclinînd capul, fără a scoate vreo 
vorbă. În sinea lui se bucura, pe deplin încredinţat că, 
îndată ce vor rămîne singuri, lulia avea să-şi ceară iertare 
pentru purtarea ei de pînă atunci. Nici pomeneală însă, 
căci tînăra grofoaică rămase şi pe mai departe la fel de 

— Am înțeles că nu trebuie să ne dăm în vileag, 
deocamdată, cu toate că miine va trebui să ne mărturisim 
dragostea în faţa tuturor. Însă mi-a fost atît de dor de 
tine, încît nu m-am mai putut ține şi am dat năvală ca un 
tătar, de cum am aflat... 

— Bine, bine! i-o reteză sec Iulia. Acuma rogu-te să 
mergi la culcare, şi dimineaţă om mai sta de vorbă! 

— Nu pricep... eu am venit atita cale să mă culc de 
cum te-am văzut?!... doar dacă ne culcăm împreună! 

— Te poftesc să fii cuviincios! Ti-am spus că miine vom 
sta de vorbă. Ce mai vrei? 

— Nu pleca! întinse mîinile, ca după o fantomă. 

Nu-i venea a crede că era părăsit cu atita cruzime şi 
abia se urni din loc, spre a urma pe slujnicuţa ce-l poftea 
să-i arate odaia de odihnă... Fu cît pe ce să se repeadă în 
curte şi, sărind în şa, să gonească unde o vedea cu ochii. 
Se răzgindi însă, neputînd să-şi închipuie că Iulia n-avea 
să vină pe furiş, ca să nu afle nici măcar servitorii. „Cine 
ştie ce ochi iscoditori o pîndesc pe biata fată!” îşi zise, 
mîngiindu-se cu gindul că, oricum, a doua zi se vor 
lămuri multe. Nici nu băgă de seamă că încăperea unde 
fusese poftit avea doar un pat, o masă şi un scaun, iar la 
ferestre zăbrele groase de fier, aşa cum se obişnuia pe la 
unele case, spre a fi apărate de răufăcători. Se învirti o 
vreme ca un leu în cuşcă, apoi, pierzindu-şi răbdarea, 
scoase capul pe coridorul scufundat în beznă. „Vine cînd 
s-or culca toţi!” se linişti el scoțindu-şi cingătoarea şi 
spada şi aşezindu-le pe scaun, ba îşi dădu jos şi 
conțăşul, spre a fi mai sprinten cînd avea s-o cuprindă în 
braţe. 


S-a frămîntat aşa toată noaptea, uneori părindu-i-se a 

fi auzit paşi furişaţi prin dreptul uşii, ba într-o vreme 
desluşi un tropot de cal, dar nu se îngrijoră, gîndindu-se 
că poate cei doi tineri vor fi plecat abia atunci, după ce 
vor mai fi întrebat ceva de Sînefta. În cele din urmă se- 
ntinse în pat, îmbrăcat cum era, cu mîinile sub cap, şi 
căzu într-un somn adinc. Cind se trezi, lac de sudoare, 
văzînd că zadarnică îi fusese aşteptarea se minie şi dădu 
să plece. Atunci băgă de seamă că scaunul pe care 
aruncase cingătoarea şi spada nu mai era, doar contăşul 
rămăsese pe masă. Se repezi la uşă, însă aceasta era bine 
zăvorită pe dinafară. Bătu cu pumnii, răcni furios, ba se 
şi opinti nădăjduind s-o spargă, dar în van. „Ce va să 
însemne asta?” se întrebă cu glas tare. „Nu cumva sînt 
prins?! Aşadar puicuţa se dovedeşte mai şerpoaică decit 
prietena ei Agnes... Cu mîinile mele am să-i sucesc giîtul, 
nemernica!” îşi făgădui el şi se apucă să zguduie 
zăbrelele, strigînd după ajutor. Zadarnic însă, fiindcă 
nimeni nu trecea pe la fereastra odăii lui, aşezată undeva 
în spatele conacului. Îşi dădu cu pumnii în cap, căindu- 
se că nu se dusese aseară cu băieții şi să se fi întors pe 
lumină să-i ceară socoteală. Prea se încrezuse în 
dragostea muierească, nesocotind poveţele lui Gaşpar de 
a se lăsa de patima lui pentru Tulia, dar acum era prea 
tirziu. 

Către amiază i se făcu foame şi mai cu seamă sete, 
însă nimeni nu venea să-l cerceteze dacă avea trebuință 
de ceva. „Apă!... Vreau apă!” răcni el. Avea de gînd să se 
năpustească asupra aducătorului, îndată ce s-ar fi crăpat 
uşa, şi se aşeză la pindă. Nu se putea să nu se arate 
careva, căci şi celor mai ticăloşi ucigaşi li se dădea de 
mîncat şi de băut, chiar de-ar fi fost hărăziţi ştreangului. 

Trecu astfel întreaga zi fără să vadă chip omenesc şi 
iarăşi zadarnic sudui şi blestemă, pină tirziu în noapte. 
Frînt de osteneală, fu doborit de somn şi cînd deschise 
ochii nici nu-şi mai dădu seama de era dimineaţa ori 
miezul zilei. Nici de astă-dată nu se ivi nimeni, cu toate 
că strigase atit cît îl mai ţineau puterile. I se usca cerul 
gurii şi îşi simţea buzele crăpate. „Are să mă ucidă prin 
însetare”, îi trecu prin minte şi se înfioră. Începu să-i 
scadă şi înverşunarea, ba chiar i-ar fi mulțumit celui ce i- 
ar fi adus un strop. Spre seara celei de-a doua zile capul 
începu a-i vijii şi toată odaia se învirtea cu el, încît abia 
izbuti să se mai aşeze în pat, fără să-i mai pese de nimic 
şi fără a se mai gîndi la ceva, aşteptindu-şi moartea. Nu 
putea şti cîtă vreme zăcuse în starea aceea, poate o zi, 
poate mai mult, simţea numai că cineva îi umezea buzele 
cu un ştergar muiat în apă, abia izbutind să sugă seva 
dătătoare de viață. Apoi zări ca prin ceață o femeie 
aşezată în preajma lui şi în cele din urmă pricepu că din 
porunca ei era îngrijit. Dar nu era lulia, ci... Agnes! 


— Sfirşitul volumului 1 — 

GROFOAICA DE LA MICOȘLACA 


REASTRĂLUCITUL SULTAN AHMED-KHAN, cel 

dintîi din stirpea lui Osman ce purta acest 
SI nume, se arăta nespus de fericit după ce, cu 
ajutorul slăvitului Alah, izbutise zidirea frumoasei geamii 
ce avea să-i ducă numele peste veacuri. La puţinătatea 
anilor lui, numărînd numai douăzeci şi opt de primăveri, 
graba nu părea la locul ei, dar pentru un stăpinitor de 
popoare o zi face cît un an. Se rugă cu multă smerenie la 
cea dintii chemare a muezinului, aducînd mulțămită 
Profetului, apoi se îndreptă alene spre arz odasi, unde, 
urcat în tronul strămoşesc, trebuia să-l primească pe 
solul împăratului austriac. Nici nu prea ştia ce avea să-i 
spună, cîtă vreme fusese încheiată cu alamanii o 
înțelegere, prin sîrguința robului său Gaşpar Grazziani, 
dar marele vizir Halil-paşa se rugase într-atita, încît 
îngădui să i se înfățişeze ghiaurul. 

Baronul Starzer, trimisul împărătesc, izbutise de 
multă vreme să cîştige inima sadrazamului, mai cu seamă 
prin nenumăratele daruri, însă ştia că aceste dregătorii 
sint trecătoare la Sublima Poartă, încît, de nu profita cît 

mai curind, altă dată l-ar fi costat şi mai mult 
întrevederea. 

Sultanul, înveşmiîntat în atlaz verde din cap pină-n pi- 
cioare, cu fireturi de aur, nestemate şi blănuri de samur, 
voia să arate copleşitoarea bogăţie a „stăpinului lumii”, 
urmaşul Profetului pe pămînt. Culoarea aceasta o 
îndrăgea cel mai mult, îmbrăcîndu-se astfel la toate 
înfățişările solilor ghiauri, spre a le arăta măreția 
Islamului, simbolizată în flamura verde pe cîmpul de 
bătaie. Cu paşi rari se urcă în tronul placat cu aur, sub 
baldachinul căptuşit cu brocart şi străjuit de stilpi albi de 
marmură italienească. Se aşeză nepăsător, lisîndu-şi 
capul pe spate ca să poată cuprinde cu privirea întreaga 
încăpere, apoi bătu sec din palme şi ca din pămînt apăru 
un  acemoglan, îngenunchind smerit în aşteptarea 
poruncii. 

— Să intre solul! rosti padişahul. 

Pe dată se iviră dregătorii, în frunte cu marele vizir 
urmat de baron, care în loc să se fi închinat cu temeneli, 
ca toți ceilalți, îşi flutură pălăria într-o parte după 
obiceiul apusenilor. Terzimanul luă scrisorile din mîna 
solului şi le aşeză cu multa umilință pe canapeaua de la 
picioarele baldachinului, apoi se trase îndărăt, îndoindu- 
se de spinare. 

— Ce pofteşte? întrebă sultanul aruncîndu-i o privire 
bănuitoare. Au n-am făcut o înţelegere, prin robul meu 
Gaşpar Grazziani? Ce mai vrea casarul? 

Starzer începu cu voce potrivită, spre a da putinţa 
tilmaciului să nu scape niciun cuvint: 

— Majestatea-sa imperială Mathias, rege al Ungariei, 
al Boemiei, al Ierusalimului, împărat al Sfintului Imperiu 

Roman, arhiduce de... şi înşiră toate titlurile stăpinului 
său, ca să arate paginilor că nu era un sol oarecare. 

Sultanul însă căscă plictisit aruncîndu-şi ochii pe 
fereastră, la pînzele caicelor ce se desfăşurau pe albastrul 
Bosforului pînă către celălalt mal, unde se zăreau 
minaretele de la Uskli-dar. Abia cînd isprăvi baronul, 
Ahmed-khan păru a-şi aduce aminte de ceva şi spuse pe 
neaşteptate: 

— Poftesc să înceteze amestecurile voastre în 
memleket-i Erdel, ca şi în Bogdan ili, credincioasele 
noastre raiale. Cîtă vreme am hotărît pace între noi, să vă 
ţineţi făgăduiala, că de nu... Se opri, lăsînd anume 
amenințarea să plutească în aer, după care reluă: 
Poruncesc să nu mai fie sicîit, în niciun fel, preasupusul 
nostru rob Bethlen, şi nici de cetatea Chioarului să nu vă 
legaţi! 

— Prealuminate padişah, răspunse baronul Starzer. 
Toate acestea, după cum am avut cinstea să vi le 
înfățişez, au fost hotărite împreună cu solul majestăţii- 
voastre, Gaşpar Grazziani...! 

— Da, da! încuviinţă sultanul, gîndind că s-ar fi putut 
într-adevăr să-i fi spus, pe cînd el rătăcea cu ochii pe 
fereastră. Bine... Dar afurisiții de cazaci să se astimpere! 
Asta este voința mea! 

Starzer rămase descumpănit căci, asupra călăreţilor 
stepei, împăratul creştin nu avea nicio putere, dar 
Ahmed-khan nu-i dădu răgaz. 

— Grazziani pe unde-i? Pentru ce nu s-a înfățişat şi el 
la porunca mea? 

— Prealuminate stăpîn, se ploconi Halil-paşa, din cîte 


ştiri avem despre el, se pare că se va fi aflind pe undeva 

în drum către picioarele strălucirii tale. Ultima dată 
fusese văzut pe la Babadag. 

— Ce să caute la vulpoiul de Iskender?! Te pomeneşti 
că acesta iar mai pune la cale ceva. Nu vrea cumva să-l 
facă bey prin părțile locului?! 

— Fără încuviințarea luminăţiei-tale n-ar cuteza, 
stăpine, răspunse sadrazamul. Se pare că ar fi coborit cu 
barcazul pe Tuna şi vifornița îl va fi oprit la beyul de 
Silistre. 

— Ciudată „viforniţă”, care l-a dus drept în braţele lui 
Iskender-paşa, răspunse batjocoritor sultanul. 

Marele vizir se ploconi şi mai mult, încercînd să scape 
de iscodirile padişahului, iar Starzer, care înțelegea 
turceşte, era cît pe ce să intervină încălcînd buna- 
cuviință. Fiindcă venise vorba de Grazziani, se gîndise să- 
] laude şi să-l roage pe padişah ca, drept mulțumită 
pentru slujba adusă, să-l facă domn al Moldovei. Ahmed- 
khan însă părea să fi uitat cele discutate mai înainte şi 
dintr-odată îl întrebă dacă Roma casari mai doreşte ceva. 

— Sacra majestate imperială, prealuminatul Mathias, 
stăpinul meu, a fost încîntat de iscusința solului 
înălțimii-tale, dar mai cu seamă i-a plăcut cum s-a luptat 
spre a dobindi pacea aşa după cum a poftit-o el. Cu 
plăcere l-ar fi primit în slujba imperiului, ca arhiduce, 
oferindu-i ducatul Ratisbonei, însă Grazziani nu s-a 
învoit nicicum să se lepede de stăpinul său. Din astă 
pricină, strălucirea-voastră este rugată de împăratul 
roman să-l răsplătească pe acest slujbaş cu domnia unei 
țări valahe. Poate chiar în Moldova, spre a sta împotriva 
cazacilor. Se înţelege că în niciun chip nu s-a gîndit la 


Transilvania. 

Era prea voios în acea zi sultanul şi vorba meşteşugită 
a austriacului nu l-a miîniat, căci altcum n-ar fi suferit 
poveţele unui kîfir, fie el şi împărat, cum să-şi 
răsplătească robii. Aşa, se mulțumi a da din cap a 
încuviințare şi-i făcu semn lui Starzer că poate pleca. De 
fapt, nici nu şi-a prea dat seama ce a vrut străinul de la 
el. 

Rămas numai cu dregătorii săi, padişahul le zise: 

— Acest Gaşpar Grazziani are o minte ascuţită şi mă 
bucură că a izbutit să-i lămurească pe nemți să se 
învoiască la pace, cu toate împotrivirile venețienilor. 

— Tocmai voiam să spun preastrălucirii-tale, cuteză 
marele vizir, despre acest dalmatin. A răscumpărat pe 
banii lui nişte robi de seamă din regatul Neapolelui şi le-a 
redat libertatea. Printre ei se afla şi Damad Ibrahim-paşa, 
unchiul prea-înălțimii tale. 

Sultanul îl privi drept în ochi, dar acesta nici nu clipi, 
cu toate că se înfruptase din bănetul pus la bătaie de 
Starzer, pentru a-l sprijini pe Grazziani să dobîndească 
domnia Moldovei. 

— Socot că cel mai nimerit ar fi să-l fac valiu. Pe unde 
ar fi de trebuință un om vrednic pentru asemenea slujbă? 

— Preaslăvitul meu  stăpin! răspunse sadrazamul 
făcind o temenea pînă la pămînt, după care îşi puse 
mîinile la piept şi reluă cu umilință: Grazziani este un 
necredincios, şi nu se cade să stăpinească un viliyet 
musulman. Ar fi cu putinţă să domnească numai peste 
ghiauri... 

— Oricum nu în Erdel-ili, căci Bethlen îmi place. În 
Kara-ili, nu zic ba. 

Halil-paşa înghiți în sec, fiindcă şi de la Alexandru 
Iliaş al Munteniei căpătase ruşfeturi şi bahşişuri grase, 
numai să nu fie clintit din loc. Îşi aminti însă că Radu 
Mihnea, cel care fusese dus la Yaş de către Iskender- 
paşa, se cam plingea de o boală a ochilor şi mai că s-ar fi 
lepădat de domnie. Nu putea s-o spună însă pe şleau, aşa 
că o luă mai pe ocolite: 

— Preamilostive stăpîn! Acum, că ne pregătim de 
îinfruntare cu lehii, mintea mea socoate că ar fi de 
trebuință un bey credincios în Bogdan-ili. Cel de acuma 
este cam beteag de ochi şi cu dragă inimă s-ar întoarce 
aici, pentru oblojire. În locu-i ar putea fi aşezat Grazziani, 
care este mai tînăr, viteaz şi cu mintea ascuţită, după 
cum îndeobşte se ştie. Acesta i-ar ţine în frîu pe ghiauri. 

— Am înţeles, Halil, că şi tu îl îndrăgeşti pe Grazziani, 
dar poftesc să-i văd şi eu înfăţişarea, că prea îl lăudaţi cu 
toții. Să fie oare chiar aşa de bogat?! zimbi răutăcios 
padişahul. 

Se ridică apoi şi, fără să răspundă la temenelile 
dregătorilor, se îndreptă spre uşa care ducea la harem. 
Tolănindu-se pe un divan, Ahmed-khan îşi desfăcu 
veșmintele şi podoabele, răminind numai într-un ilic, 
după care trimise un hadim s-o aducă pe Mihfiruz, mama 
primului său născut, Osman. Cadina îl rugase s-o 
primească spre a-i destăinui ceva cu totul deosebit, însă 
el se cam codise la început, nevrind să-şi plece urechea la 
vorbele muiereşti. Mai apoi, amintindu-și de frumoşii ani 
din trecut, pe cînd femeia îi era haseki, se înduplecă s-o 
asculte, mai ales că şi acuma era destul de nurlie. 

— Vino, şezi alături, neasemuita mea „Lună peruzea”, 
o îmbie el pe divanul unde stătea întins. la spune ce 
necaz îți umbreşte inima ta cea fierbinte? 

— Stăpine bun şi drag, părinte al feciorului meu dintii, 
viața îți este primejduită şi mie îmi este mai prețioasă 
decit însăşi lumina ochilor. 

— O, scumpa mea! zimbi Ahmed. Nu cred să rivnească 
cineva... 

— Ba da, stăpine! Nu pe faţă, ci într-ascuns. 

— Aşa mai merge, că altminteri s-ar pomeni în Bosfor, 
rise binevoitor sultanul. 

— Nu crezi, neprețuitul meu padişah, însă duşmanii 
te-ar dori mort, spre a putea aşeza în scaunul slăvitului 
Osman o kuklă, pe care s-o minuiască după voie. 

— Nu cumva este vorba de Mihpeyker?! zîimbi el şăgal- 
nic, mingiindu-i pletele ca unei fetițe-alintate. 

— Întocmai! 

— Ha, ha, ha! rise cu poftă padişahul. De-ar fi fost ea 
acum în locul tău aici, de bună seamă că mi-ar fi 
destăinuit că tu ai fi aceea care ar vrea să-mi sugă sîngele 
din vine. 

— Nu ride, slăvite khan, dacă ai sta să gindeşti că 
scorpia aia de grecoaică... 

— Siînteţi amindouă de acelaşi neam. 

— Eu... am fost! Ea însă a rămas tot cu sîngele ei 
spurcat, şi pe odraslele ei le învață să te urască. Se 
zvoneşte chiar că ar pofti să-i boteze în legea 
creştinească, ştii doar taică-său a fost popă... 

— Şi ce-ai vrea să fac, scumpa mea? S-o ucid pe 
Mihpeyker? Să fiu drept, nu mă lasă inima, fiindcă şi ea 
mi-a dăruit feciori frumoşi. Ori să o surghiunesc? 

— Rău n-ar fi nici una, nici alta! 

— Dar care mai întîi? o necăji Ahmed sărutîndu-i ochii 
de căprioară, în vreme ce mîinile lui dezveleau pulpa 
rotundă şi pîntecul de-o albeaţă cu adevărat grecească. 

Miîhfiruz socoti că venise cea mai potrivită clipă spre a 
izbuti în cele ce-şi pusese în gînd, simţindu-l înfierbîntat 
de apropierea cărnii femeieşti. Pricepu însă că sultanul o 
avea în drag şi pe cealaltă, fiindu-i aşijderea haseki, şi n- 
ar fi izbutit să i-o smulgă din suflet, aşa că se prefăcu 
mai milostivă față de tovarăşa ei de harem. 

— Eu nu-i vreau viaţa, cu toate că n-aş băga mina-n 
foc că ea n-ar pofti-o pe a mea. Păstreaz-o pe mai departe 
în preajma ta, numai să porunceşti, iubite stăpin, ca la 
vremea cuvenită Osman să-ţi urmeze la tron, aşa după 
cum e şi firesc, fiind primul tău născut. 

— Da, da! încuviință Ahmed, simțind cum dorința îl 
făcea să-i zvicnească sîngele în tîimple. Era în stare să 
încuviințeze totul, în schimbul clipelor de plăcere care-l 
aşteptau. 

— Atunci să dai de veste întregii împărăţii că... 
Mihfiruz însă nu mai apucă să-şi termine vorba. Abia 
cind patima se potoli şi sultanul ostenit de dragoste 
rimase întins pe divan, cadina nu se lăsă şi, ca şi cum 
nimic nu s-ar fi petrecut între ei, îi ceru din nou să-i facă 
feciorul moştenitor. 

— Să chem să facă hîrtie scrisă? întrebă ea. 

— Atunci, n-ai să mă ucizi chiar tu, ca să poată domni 
Osman”? zimbi ciudat Ahmed. Dar hai, nu te mai 
bozumfla, că-ţi voi face hatîrul. Îţi făgăduiesc! 

Văzind-o dezamăgită, îi alintă obrajii şi adăugă blind: 

— Socot că Alah mi-a mai hărăzit multe zile de trăit şi 
n-ar fi bine să mă gindesc la moarte de pe acum. Ca să 
nu fii mîhnită, am să cer şeyhulislamului să dea o fetvă, 
după cum ţi-i voia. Fii cuminte şi nu te mai amări din 
NIMIC! 

O mingile din nou pe frunte şi sărutîind-o părăsi 
haremul, ambiţioasa cadină petrecîndu-l cu o privire 
umedă, neîncrezătoare. 

De fapt, chiar fără să vrea, sultanul nu şi-a putut ţine 
făgăduiala, căci o veste neaşteptată i-a abătut gindul în 
altă parte.  Afurisiții de venețieni, pătrunzind în 
Canakkale Bogazi, au avut neobrăzarea să-i scufunde 
galerele ce le ieşiseră în întimpinare, producind mare 
pagubă şi spaimă printre stambulioți. 

Din aceeaşi pricină Gaşpar Grazziani, sosit în plină 
vară pe malurile Bosforului, nu se putu înfățişa 
padişahului. E drept ca nici nu se grăbea, cită vreme 
acesta era minios şi urzea gînduri de răzbunare împotriva 
tuturor ghiaurilor. Dalmatinul îşi avea casa lui în oraş, 
nu departe de Ayasofia, şi trecea mereu pe la Poarta de 
Aur, faimoasa „Babi humayun”, cum îi spuneau 
localnicii, numai ca să afle în ce ape se mai scălda 
stăpinul stăpinilor. Aşa dădu într-o bună zi peste kizlar 
agasi, Mustafa-aga, iar prin el făcu legătura cu însăşi 
Mihfiruz, după cum fusese şi povaţa lui Iskender-paşa. 

— De te legi să ne sprijini, beyule, numai bine are să-ţi 
fie, îi făgădui acesta. Dar să fii pentru stăpina noastră cu 
multă credinţă şi fără vicleşug! 

— Deşi nu văd cum aş putea ca eu, nevolnicul, să ajut 
pe mărita sultană, ori pe domnia-ta, un dregător atit de 

puternic, mă jur să vă fiu alături şi la necaz şi la bucurie, 
răspunse Gaşpar Grazziani, cu şiretenia lui cunoscută. 

Mustafa-aga fu nespus de încîntat, căci se dusese 
vestea prin Islimbol despre mintea cea ascuţită a 
dregătorului ghiaur. Pînă una-alta, îi ceru să nu mai 
vorbească cu nimeni, iar el avea să-i trimită un semn 
tainic cînd va fi de trebuinţă. 

Grazziani însă nu se mulțumi cu atita şi, aflînd de la 
Starzer că şi Halil-paşa pusese un cuvint bun pentru el, 
începu a colinda pe la toți zarafii şi cămătarii stambulioțţi, 
spre a face rost de bani. Vorba-i bună, ce-i drept, dar tot 
mai frumos sună aurul în urechile celui care trebuie să te 
asculte. 

O mare bucurie avu cu venirea lui Pera, pe negîndite şi 
atit de schimbat la înfăţişare, încît nici nu-l cunoscu de la 
început. Îl îmbrăţişa ca pe un vechi prieten, parcă şi 
uitase în acele clipe de slujba pe care i-o încredinţase pe 
alte meleaguri. 

— Nici nu-ţi închipui cît de bine îmi pare că te-ai 
întors teafăr şi nevătămat, dragul meu Pera. Îmi place 
cum arăţi. Te-ai făcut mai bărbat... ditamai oştean! 

— Măria-ta, vin drept de la signor Annibale Amati... 

— Aaa! de la Amati? De la Livorno? la spune-mi dacă 
tot aşa de fălos şi chipeş a rămas? 

— Milostive stăpin, eu nu pot şti cum va fi fost 
domnia-lui mai înainte, dar acuma se bucură de mare 
cinste în oraş. Ti-a trimis astă scrisoare, poruncindu-mi 
să-ți spun şi prin viu grai că paşa de Silistra nutreşte 
gînduri de mărire şi că nici gînd să-ţi încredinţeze domnia 
Moldovei... 


— Cum aşa? se posomori Grazziani. 

— Citeşte, stăpîne! şi Pera îi întinse răvaşul. 
Aruncindu-şi privirea asupra misivei, Grazziani se lumină 
la față, ba chiar începu a ride cu voie bună. 

— Vezi tu, dragul meu, ce-mi spuneţi voi, şi tu şi 
Amati, eu ştiam mai demult, din însuşi gura lui Iskender- 
paşa. Dar ne-am înţeles ca eu să fiu domnitorul, şi el îmi 
cere să ascult numai de porunca lui. 

— Signor Amati s-a gîndit că e bine să dea în vileag... 

— Vezi-bine! Annibale este un om de mare nădejde şi 
mi-e de trebuinţă şi acum, dar şi mai pe urmă, la Iaşi. 
Rău îmi pare însă că nu mai am nicio veste de la Marcu... 
De oameni ca voi am nevoie în preajma mea. 

— S-a întimplat ceva cu el? se îngrijoră Pera. 

— Nu-i mai dau de urmă. L-am căutat prin iscoade, 
pînă şi la el, la Borlova, dar degeaba. Nu trebuia să-l fi 
lăsat să treacă prin Transilvania, însă îi plăcea tare mult 
unguroaica aia bălaie... 

— Se va fi însurat pe acolo şi se va fi dat la fund? 

— Nu-i firea lui. Să nu fie însă băgat pe undeva din 
porunca lui Bethlen, şi atunci chiar că nu mai vede 
soarele. Ştie cam multe, iar prinţul are gealaţi iscusiți să 
scoată vorbele de la încăpăţinaţi, cu cleştele înroşit în foc, 
şi asta n-ar fi deloc bine. 

Grazziani îl reținu în preajma lui pe tînărul croat, 
folosindu-l mai ales pentru a face legătura cu feluriți 
dregători otomani din jurul sultanei Mihfiruz. Băgase de 
seamă că lui Pera îi plăcea să fie trimis de colo-colo şi de 
multe ori căuta să-i facă hatirul, chiar dacă n-ar fi fost 
trebuinţă. 

Vara trecu pe nesimţite şi tot aşa şi toamna, căci nu 

răminea acelaşi oraş frumos şi urit, curat şi murdar, plin 
de bogaţi şi de cerşetori, precum şi de cîini pe pripas 
hoinărind pe uliţi în haite fără număr. 

Ca un trăsnet din senin căzu vestea că măritul sultan 
Ahmed a părăsit lumea aceasta, pentru huriile din sînul 
lui Mahomed. Era în cea de-a douăzecişidoua zi a lunii zi- 
l hidge din anul 1026 al Hicretului, sau, cum spuneau 
grecii, 22 noiembrie 1617. Unii se lăudau că ar fi ştiut de 
multă vreme despre boala nemiloasă care a secerat viața 
padişahului la numai cele douăzeci şi opt de primăveri 
ale sale, alții însă fuseseră luaţi pe neaşteptate, şi printre 
aceştia se afla şi Gaşpar Grazziani. Pentru el moartea 
sultanului, care numai cu două săptămîni înainte îi 
făgăduise firmanul de domnie, a fost o lovitură nemi- 
loasă. Nu ştia nimic despre boală atunci cînd fusese 
primit la sarai, şi nici n-ar fi putut să i-o citească pe chip, 
căci în fața tronului era silit să-şi plece privirile la 
pămint. 

Necazul însă i-a fost de scurtă durată, întrucît sultana 
Mihfiruz i se arăta binevoitoare, ştiindu-l printre oamenii 
ei de credință. N-avea decit să aştepte înscăunarea lui 
Osman, care urma să ţină făgăduiala tatălui răposat. Se 
duse chiar a doua zi la înmormiîntarea fostului padişah, 
după care trecu pe la Fatihcamiui, spre a se întilni cu 
viitorii dregători de frunte ai Divanului. Erau acolo Sofu 
(Piosul) Mehmed-paşa, Mustafa-aga şi şeyhulislamul 
Essad-efendi, laolaltă cu mulți oşteni şi uleniale, care 
cereau cu glas tare să fie încoronat pe dată Osman Gene 
(cel tînăr), primul născut al fostului sultan. 

Se auzise că unii s-ar împotrivi, scoțind la iveală pe 

căruia i s-ar fi cuvenit de drept puterea. Mulţi însă nu 
credeau cu putință ca Mustafa, căci despre el era vorba, 
după ce stătuse întemnițat peste 14 ani şi îşi pierduse 
minţile, să mai poată conduce ditamai împărăție. 

Nu la fel gîndea şi Mihpeyker Kosem. Dindu-şi seama 
că în calea domniei feciorilor ei stătea fiul rivalei sale 
Miîhfiruz, era hotărită să-l înlăture. Pentru aceasta, 
împreună cu cîțiva credincioşi, nu s-a dat în lături să-l 
scoată la iveală pe nenorocitul Mustafa iar ienicerii aflați 
în preajmă, în urma făgăduielilor ei, începură să-l aclame 
pe fratele fostului sultan, ca moştenitor de drept al 
tronului. Mai iute decit Mihfiruz, Kosem n-a mai aşteptat 
să se răcească bine leşul lui Ahmed, şi i-a pus pe toţi în 
fața faptului împlinit. Sprijinindu-l pe cumnatul ei ne- 
bun, se părea că ea n-ar fi avut nimic de cîştigat, dar 
dacă noul padişah ar porunci moartea tinărului Osman, 
nimeni nu s-ar mai fi aflat în calea fiului ei Murad. 
Înlăturarea lui Mustafa ar fi fost cu mult mai uşoară 
după aceea. 

Aşa se face că muezinii au dat de veste că Mustafa- 
khan, umbra lui Alah pe pămînt, califul lumii musulmane 
şi stăpin al stăpinilor, s-a ridicat în scaunul străbunilor 
săi. 

— Afurisită grecoaică! blestemă Mustafa-aga, la auzul 
ştirii neaşteptate. Ce-i de făcut? 

— Să strigăm laolaltă cu toți ceilalți: Să trăiască noul 
nostru sultan!... răspunse batjocoritor Sofu Mehmed- 
paşa. 

— Poate că ar trebui să vedem ce ginduri are Mustafa 
şi cum se va purta, îngăimă Grazziani. De nu va fi în 

— Dar nu Mustafa, ci Kosem va fi adevărata stăpină, îi 
luă vorba Essad-efendi. Grija noastră trebuie să fie acum 
ca nu cumva să fie ucis Osman, şi pentru asta va trebui 
să-l ocrotim. 

— Chiar şi stăpîna noastră, luminata sultană Mîhfiruz, 
este în primejdie, adăugă Mustafa-aga. 

— Cu atît mai mult, trebuie să veghem asupra tuturor 
celor ce ne sînt prieteni, făcu Sofu Mehmed-paşa. Saraiul 
să nu ne scape din ochi. Gaşpar-beg are să treacă pe la 
solii străini aflători aici, în oraş, şi să le cerceteze părerea, 
să-i facă să înţeleagă însă că adevăratul împărat este şi 
va fi Osman, si nu diliul de Mustafa. 

— Ce ne pasă nouă de ce vor spune ei? se nedumeri 
Mustafa-aga. 

— Ca să nu se strice pacea încheiată de Gaşpar-beg şi 
să fim nevoiţi să avem grija războiului şi nu a treburilor 
împărăției, răspunse Sofu Mehmet-paşa. 

— Să am iertare, rosti Grazziani cu un zîmbet 
respectuos, dar de va veni stăpin Osman, la cei numai 
paisprezece ani ai săi, ţara nu va fi ciîirmuită tot de o 
cadină? 

— Da, însă ar fi vorba de stăpina noastră Miîhfiruz, 
răspunse şeyhulishamul. Asta este altceva! 

— Curat kadiînlar saltanati! rise Kizlar-aga. 

Grazziani îl cunoştea pe tînărul Osman, care, cu toată 
virsta lui crudă, era bine închegat şi cu minte luminată. 
Se auzise despre el că vorbea araba şi persana, ba că în 
aceasta din urmă scrisese şi stihuri, semnindu-le „Firisi”, 
preţuite chiar de cunoscători. El însuşi îl văzuse vorbind 
de citeva ori, şi rămăsese încintat de istețimea lui. 
Oricum, ar fi dorit să ajungă Osman împărat, căci 

Mihfiruz părea mai puţin primejdioasă decît Kosem. Pe de 
altă parte, gilceava de la Poartă putea duce la uşurarea 
stării ţărilor supuse şi nici oastea turcească nu s-ar mai 
fi putut strînge ca în alte vremuri. 

În răstimp sosi şi vestea că Radu Şerban, care încă 
mai adăsta la Sătmar, ar pofti să pătrundă cu oastea în 
țară şi să-l izgonească pe Alexandru-vodă lliaş, omul 
marelui vizir Halil-paşa. Acesta încă se afla în slujbă, dar 
nu-l mai lua nimeni în seamă şi în acest fel domnul 
muntean răminea fără proteguitor. Se mira pribeagul 
voievod, în scrisoarea trimisă lui Grazziani, că bănăţeanul 
pe care-l trimisese la Istanbul nu-i spusese cele cuvenite, 
căci trebuia să fi ajuns de mult lîngă prietenul său 
Gaşpar-beg, aşa după cum i se lăudase. 

La rîndul său şi Grazziani fu uluit aflind de oarecare 
urmă a lui Marcu. Dar solul ce adusese scrisoarea nu ştia 
nimic. În schimb, gîndul lui Radu Şerban nu era deloc 
nimerit pentru prietenii lui Osman, căci o nouă bătălie la 
Dunăre ar fi adus laurii victoriei lui Mustafa, şi el, 
sărmanul, nici n-ar fi ştiut măcar despre ce era vorba. 

Pentru aceea îi răspunse trimisului că ar fi bine ca 
stăpinul său să mai aibă răbdare şi, după ce stătu puţin 
pe ginduri, îl puse şi pe tînărul croat să se pregătească 
degrabă spre a-l însoţi pe omul pribeagului. Îi dădu nişte 
scrisori, dar mai cu seamă îi ceru să afle cît mai multe 
despre Marcu. Pera avea să-i spună şi prin viu grai lui 
Şerban că Halil-paşa nu va mai rămîne lungă vreme 
sadrazam, şi nici mazilirea lui Alexandru-vodă Iliaş nu 
avea să mai întirzie. Nădăjduiau să ajungă sultan 
Osman-celebi, şi atunci fără îndoială că sprijinul lui 

Grazziani avea să se facă simţit. Important era să aibă 
răbdare şi nu cumva să se pripească. 

Toate acestea se dovediră a fi bine chibzuite, fiindcă 
nu peste multă vreme roadele nebuniei sultanului 
începură a se arăta. Mai erau şi dintre aceia care o ţineau 
una si bună că toate ţicnelile lui Mustafa ar fi fost, 
chipurile, voinţa lui Alah rostită prin gura împăratului. 
Cei mai mulți însă se uitau cu îngrijorare cum padişahul 
arunca bani de aur unor măscărici de pe ulița, ba chiar si 
„robilor peşti” din Bosfor, şi asta nu mai putea fi trecută 
cu vederea. 

Plin de cutezanţă, Essad-efendi dădu o fetvî cum că nu 
era cu putinţă să domnească un stăpîn lipsit de minte, ci 
mai plăcut ar fi fost lui Alah fie şi un copil, dar care să nu 
ducă împărăţia de rîpă. Asta se petrecea într-o zi cu 
ploaie rece de sfirşit de iarnă, care-i ţintuise pe 
stambulioţi prin casele lor, dar nu şi pe aceia înştiințaţi 
din vreme de către oamenii lui Mihfiruz să se adune în 
Alay Meydani. Acolo, Sofa Mehmet-paşa dădu citire 
fetvilei şeyhulislamului, după care se îmbulziră în sărai, 
scoaseră tronul cu baldachin cu tot şi, în urările 
ienicerilor, bostanciilor şi ulemalelor, Osman-khan fu 
încoronat, făgăduind milă şi înţeleaptă ocîrmuire tuturor 
supuşilor. Mustafa n-avea să pătimească nicio răzbunare, 
ca unul ce era lipsit de judecata minţii şi deci proteguit 
de către însuşi Alah. 

Era în cea de-a douăzecea zi a lui Rebi I din 1027 
după Hegiră, ori, cum socoteau creştinii, în 26 februar 
1618. Se afla şi Grazziani îndărătul sultanului, împreună 
cu ceilalți, toți înarmaţi pîină-n dinţi, de teamă ca nu 

sărbătoarea, dacă nu chiar întronarea. Nefericita însă îşi 
rodea unghiile de ciudă în singurătatea unui iatac, 
părăsită de mulţi dintre cei care o linguşiseră pînă atunci 
şi acum dăduseră năvală să-i sărute papucii tinărului 
Osman. 

Cum era de prevăzut, kadinlar saltanati urma şi pe 
mai departe, dar Grazziani era acum încredinţat că nimic 
nu mai avea să-i stea împotriva urcării pe treptele 
domniei. Din păcate, la numai cîteva zile se înfățişă 
baronul Starzer, care ceru marelui vizir Okuz (boul) Kara 
Mehmet-paşa să se cadă la învoială asupra unor 
încurcături iscate la fruntariile dintre cele două împărăţii 
şi... cine ar fi putut să le descurce mai bine, în afară de 
Gaşpar-beg? 

Neavind încotro, a trebuit să se înhame din nou la 
drum şi, cu multă sudoare şi destule peripeții, izbuti să 
aducă la îndeplinire porunca. Era de aşteptat ca la 
întoarcere să nu-i mai rămînă decît a săruta poala 
tinărului sultan şi să apuce calea Moldovei. A şi fost poftit 
îndată la un sfat de taină, la care se afla de față însăşi 
sultana-valide. 

— Beyul de la Bogdan-ili este bolnav de ochi şi va 
trebui înlocuit, spuse Mihfiruz, uitindu-se cu tilc la 
Grazziani. Ne-a fost tare credincios şi trebuie ajutat să se 
vindece. 

— Haznaua împărătească este goală, mărită stăpina, 
zise mieros Okuz-paşa. 

— Fireşte că am să-l despăgubesc eu pe Radu Mihnea, 
zimbi dalmatinul, pricepind unde voia să ajungă marele 
vizir. Şi va fi mulțumit cu plata mea. Cît priveşte vistieria, 

trimite cît mai mult aur, de cum voi ajunge la laşi. Pentru 
început aş putea da cam vreo... patruzeci de mii de 
ducați aur. Pe urmă voi mai vedea! 

Ochii sadrazamului se făcură şi mai rotunzi decit erau 
şi străluciră de lăcomie, în vreme ce ai validelei se 
micşorară întrebători. 

— Chiar ai aceşti bani? întrebă ea. Haraciul se pare a 
fi cu mult mai mic. Nu cumva te-ai înşelat, ori n-am înţe- 
les bine? 

— Slăvită stăpina, am zis patruzeci de mii, şi aşa 
rămîne! se plecă smerit Grazziani. 

— Atunci nu ne mai rămîne decit să-l înfățişăm 
măritului padişah, cu îngăduința luminăţiei-tale, se 
înclină marele vizir spre Mîhfiruz. 

Dacă ar fi stat careva să judece făgăduiala lui 
Grazziani, s-ar fi cutremurat de cutezanţa ei, căci el n- 
avea aceşti bani şi nici că ar fi putut să-i scoată uşor de 
la amărita țară a Moldovei. El însă chibzuise că o dată 
ajuns domn va uni cele trei ţări surori... şi nici atunci n- 
ar fi plătit un asemenea haraci, întrucît visa o ţară 
neatirnată. Acum ar fi promis marea cu sarea, şi chiar 
mai mult, numai să capete firmanul. 

Dar se vede că treaba nu era chiar aşa de uşoară, căci 
dregătorii îl amînau de la o zi la alta şi Grazziani începu 
să mai scadă din banii făgăduiţi la început, ca nu cumva 
să-şi închipuie turcii că ţinindu-l pe delături ar fi putut 
să scoată mai mult. 

Prin luna lui florar a aceluiaşi an, o altă veste îl puse 
pe gînduri pe dalmaţian. Se răzvrătiseră locuitorii din 
Boemia şi apucaseră armele împotriva oştirii împăratului, 

fost aruncaţi doi sfetnici. Se auzea că unul ar fi fost 
Martinitz, pe care îl cunoscuse cînd fusese acolo. Şi cu 
toate că răscoala nu era în împărăţia turcească, Grazziani 
se posomori, căci împăratul creştin nu mai avea timp să 
aibă şi grija lui. 


SASUL 


„MAI DĂ-I PUŢINĂ APĂ, dar cu băgare de seamă”, auzi 
Marcu vocea contesei, pe care n-o uitase. 

Era atit de istovit încît nu simţi nici mînie, măcar că 
numai Agnes trebuie să fi fost pricina tuturor pătimirilor 
lui. Cu toate acestea femeia părea destul de miloasă, ba 
chiar îngrijorată de starea în care se afla el. Simţi mîna ei 
miîngiindu-i fruntea şi cu voce blindă îl îmbia să înghită 
cîteva picături de apă. O ascultă fără să vrea şi parcă 
limba începu a i se dezumfla, apoi treptat începu să-şi 
simtă sîngele prin vine, însă mîinile încă nu le putea 
mişca. Se auzi şi glasul mirat al unui bărbat: „Patru zile 
fără apă?!... De necrezut că mai trăieşte”. Agnes îi 
răspunse rizind: „Ca să vezi şi tu ce te aşteaptă, dragă 
Imre, dacă nu-i faci pe plac viitoarei tale neveste”. 

Marcu izbuti să-şi deschidă ochii de-a binelea şi 
încercă să vadă cine era bărbatul. Era un necunoscut. De 
altfel cei doi nu băgaseră de seamă că prizonierul se 
trezise, şi vorbeau mai departe. „Mă rog, apă nu zic să-mi 
dea, făcu străinul, dar vin?!...” 

— Aaa! lată că te-ai trezit, dragă prietene, făcu Agnes 
văzindu-l că o privea. Ne-am întîlnit iarăşi, spre norocul 

tău, că de mai întirziam... Pentru ce nu m-ai ascultat la 
Buda? Alta ar fi fost primirea ta aici. Tare ai mai supărat- 
o pe Iulia. 

Marcu închise ochii şi un suspin îi străbătu coşul 
pieptului: „lulia”... Cît de străin şi îndepărtat i se părea 
acest nume. 

— Cred că-i prea devreme să-ţi închipui că ai să poți 
vorbi ceva cu el, zise bărbatul. Auzi colo! Patru zile... 

— Ar fi putut să-l dea gata înainte de sosirea mea, dar 
şi aşa nu-i rău ce-a făcut, fiindcă, istovit cum este, va fi 
mai uşor să-l ducem de aici fără nicio împotrivire din 
partea lui, răspunse contesa cam după cum o frămînta 
gîndul. 

— Pun slugile să-l lege burduf şi... 

— Nici nu te gîndi, Imre dragă! Pe undeva prin 
preajmă trebuie să fie şi blestematul acela de Gaşpar şi 
dacă află de prietenul lui că-l duc legat la mine, multe 
încurcături ne poate face. 

— Poate că de frică va fugi, fiindcă nu cred să fie atît 
de cutezător la doi paşi de Bălgrad, sub nasul prinţului. 

— Vezi că nici asta n-aş vrea, prietene. Eu am şi trimis 
vorbă alteţei-sale, să ştie pe ce pasăre de preţ am pus 
mina. lulia s-a dovedit isteață. Vorbind frumos cu 
prietenii acestui Marcu, i-a îndrumat să-l caute peste 
Murăş, aiurea. Chiar în acea noapte un olăcar din partea 
ei alerga spre mine, la Galda, pe calul ostatecului şi poate 
că iscoadele vor fi crezut că el însuşi va fi fost călăreţul. 

— Cam vicleană nevestică! rînji Imre, care nu era altul 
decit contele Teleki de la Uioara. Nu mă prea înciîntă ce- 
aş păţi, dacă nu mă fac un îngeraş cuminte. 

— Te-am prevenit! îi făcu Agnes din deget, zimbind. 

— Ce gînd ai cu el? întrebă Imre arătînd spre Marcu. 

— Dacă-mi spune unde-i Grazziani, poate că-i dau 
drumul să se ducă unde o pofti. 

— Slobozindu-l e mai rău, căci se va întoarce să se 
răzbune pe Iulia şi cred că nu vrei aşa ceva. Mai nimerit 
ar fi să-i atirnăm un pietroi de gît şi... în Mureş cu el! 

Contesa duse degetul la buze făcîndu-i semn să nu 
mai rostească nimic ce-ar putea să audă ostaticul. Teleki 
însă dădu din umeri: 

— Ori dă-mi-l mie, să i-l duc lui Csaky, vecinul meu de 
la Războieni. Are un gealat pe cinste şi, de nu ţi-o place 
cit îl face de „vorbăreţ”, să nu-mi spui mie pe nume. 

— Ţine-ţi gura, Imre! îl repezi Agnes. 

— Zău că a fost cîndva călăul nu ştiu cărui oraş 
nemţesc, stărui contele. 

Agnes se ridică şi spuse cu voce tare: 

— Mai întîi şi întîi, nu noi vom hotărî soarta lui, ci 
alteța-sa, despre care ţi-am spus că va veni, ori va 
porunci să-l ducem acolo, dacă aşa-i va fi voia. Atunci va 
trebui să plecăm în mare taină, ca să nu afle prietenii lui. 
Printre ei se află şi unul de peste munte, care de 
asemenea nu poate fi decît om de-al lui Grazziani. Numai 
prin vicleşug îl vom prinde pe tartorul cel mare. 

— Atunci pentru ce vorbeşti de față cu el?! 

— Tocmai ca să audă, deşi se preface adormit. Eu am 
de gind să-l fac să ajungă în Banatul lui, unde să se 
apuce de gospodărie şi să nu umble teleleu prin lume, 
alături de toți nebunii. Cu el n-am nimic şi chiar am 
mustrat-o pe Iulia pentru purtarea ei de neînțeles... 

Marcu pricepu capcana. Îşi dădu scama însă că, atita 

Grazziani în Transilvania, nu avea a se teme de viaţa lui. 
Totul era să mai cîştige timp, spre a da putinţă lui Florea 
să-i vină în ajutor, fiindcă nu se îndoia de acesta. Mai era 
şi Mihai! 

Într-adevăr, cei doi feciori nu se dăduseră bătuţi, deşi 
se prefăcuseră a crede spusele Iuliei despre plecarea lui 
Marcu în altă parte. Dar ei o căutau şi pe Sinefta, iar 
tinăra Mikeşoaie se arătase tare uluită auzind povestea şi 
nu se părea că mint. 

— Totuşi eu cred că Sinefta este închisă, la Micoşlaca, 
spuse cu ciudă Mihai părăsind curtea grofoaicei. De-am 
da năvală peste ei... 

— Ne-am sfirşi zilele ridicați în furci la Bălgrad, 
adăugă rizind Florea. Cu domnii nu ne putem pune, că 
dreptatea tot de partea lor este. 

— Atunci?! 

— Prin viclenie. Aşa vom putea jura la orice cercetare 
că nu ştim nimic, dacă ne ţinem pe delături. Avem ceva 
iscoade pe acolo, care mi-au spus că în afara unor 
răcnete auzite a doua zi, nimeni nu mai este în conacul 
Mikeşilor. 

— Doar n-ai să te încrezi în slugile lor, care-s unguri 
în cea mai mare parte. 

— Vezi tu, Mihai, că tocmai aceştia ne ajută. Sint 
oameni ca şi noi şi n-avem nimic cu ei, numai stăpinii lor 
ne ațiță pe unii împotriva altora. Să nu te temi însă, că pe 
cei care-i cunosc eu sînt de mare credinţă. 

— Ei ţi-au spus că Marcu a plecat în aceeaşi noapte? 

— No, asta-i altă treabă, şi-i tare încurcată. Ei au auzit 
tropotul unui cal şi a doua zi n-a mai fost urmă nici de 
bănăţean şi nici de armăsarul lui. 

— Atunci strigătele auzite mai tîrziu?! 

— Asta mă încurcă şi pe mine. Noi trebuie să veghem 
să nu cumva să-l ducă în altă parte, cu toate că n-avem 
cum să ne împotrivim pe față, răspunse Florea. 

În răstimp contesa îşi cam pierduse răbdarea cu 
Marcu, care încă nu se arăta trezit. Porunci să se verse 
asupra lui o cană cu apă rece şi atunci, fără să vrea, 
acesta pufni şi deschise ochii. 

— Hai, că ţi-o fi de-ajuns! se răsti contesa. Te poftesc 
pentru cea din urmă oară să stăm de vorbă, şi de tine 
atirnă dacă ai să mai ieşi viu de aici sau ba. 

Marcu dădu să se ridice, dar se prăbuşi înapoi în pat, 
fiind încă sleit de putere. 

— Stai culcat şi ascultă! Nu te întreb ce ai căutat pe 
aici, bănuind că dragostea pentru [Iulia ţi-a purtat paşii, 
dar să-mi spui dacă şi Grazziani te-a însoțit! 

Aşteptindu-se la o asemenea întrebare, Marcu se 
prefăcu totuşi descumpănit. Dacă s-ar fi aflat că 
Grazziani nu era în Ardeal, poate că n-ar mai fi scăpat cu 
viaţă, dar aşa mai putea nădăjdui s-o ducă cu vorba. 

— Mă mulțumesc să dai din cap în semn de da sau 
nu, dacă, ţi-i greu să deschizi gura. 

— Pînă într-un loc, da! îngăimă oşteanul. 

— Care-i acela? se băgă şi Teleki, ca s-o ajute pe 
contesă. 

— Nu ştiu cum îi zice, răspunse Marcu ceva mai 
însuflețit. 

— Unde trebuie să vă întilniți? 

— La... Istanbul. 

— Îţi baţi joc de mine? se înfurie femeia. 

— Nici gînd. Acolo mă aşteaptă. 

Contesa Rozsnyai nu se mai îndoia că fostul ei iubit de 
o noapte se afla pe undeva prin apropiere şi că oşteanul 
nu încerca decit să-l acopere. Nu se dumirea însă ce 
putea căuta solul sultanului prin ţara lui Bethlen şi mai 
ales dacă mai avea spahii cu el. Asta ar fi vrut să afle, dar 
Marcu minţea de bună seamă, îşi zicea ea. 

— Uite ce e, prietene, rosti contesa cu glas domol. Eu 
n-am nimic împotriva ta, dar nici n-aş putea făgădui că 
Tulia s-ar mai putea întoarce la simțămintele din trecut. 
Acum e logodită cu dumnealui, aici de faţă, iar ce-a fost 
între voi a trecut şi s-a uitat. Tu eşti tînăr şi lesne îţi vei 
găsi alta... 

— Nici să mă roage în genunchi, n-o mai vreau, 
răspunse Marcu luîndu-i vorba din gură. 

— Foarte bine! Atunci să facem un tîrg cinstit: îmi spui 
unde-i Grazziani şi eu pun vorbă bună la alteța-sa să te 
îngăduie să te întorci în Banat, fără nicio sminteală. Vrei? 

— Vreau! 

— Mă bucură să aud asta. Unde-i? 

— După socoteala mea ar fi putut ajunge pînă acum la 
Braşov, de nu se va fi oprit la Bălgrad, ori să se fi abătut 
pe la Sibiu. 

Contesa nu se mai putu ţine să nu-i tragă o palmă, 
spumegind de mînie. 

— Eu te-am socotit om de înţeles, şi tu eşti un porc 
fără pic de ruşine. 

Teleki rînjea batjocoritor, privind-o pe Agnes, şi asta o 
ațița şi mai mult, făcînd-o să-i fiarbă sîngele în vine. 

— Ţi-am spus eu, draga mea, că Csaky are un călău 
pe cinste. La ce să-ți mai pierzi vremea cu cerbicia 

— Poate că ai dreptate, răspunse contesa. Nu ştiu însă 
ce ar spune alteţa-sa cînd... 

— Ce să spună? Cînd o trece la moşia sa de la Geress, 
n-are decit să poruncească şi pe dată i-l înfățişăm, teafăr 
şi cîrpit. Totul e să nu crape pînă atunci. 

— Nu care cumva să-ţi scape... 

— Ai mai auzit tu pe cineva să fi putut fugi din 
castelul meu de la Uioara? se îngîmfă groful. 

— Ce-i drept, nu! Nici măcar fetişcana aia pe care ai 
furat-o şi ai dus-o acolo, fără să mai vadă lumina zilei. Nu 
ştiu ce ai de gînd cu ea. Bagă însă de seamă, am auzit că 
taică-său e un om răzbunător. 

— Spada mea nu se teme de olahi! Iar de ăsta, nici atit 
nu-mi pasă. Este un leş deocamdată în viaţă, dar după 
ce-l va cerceta alteța-sa, tot pe mîna mea are să încapă 
şi... Murăşul! 

— Te cam grozăveşti, prietene, şi nu faci bine. Grijă şi 
de slugile tale, măcar că-s unguri. Puțin le pasă de ce 
neam sînt cei asemenea lor, fie chiar şi olahi. 

— Nu trebuie să mă-nveţi tu pe mine, se grozăvi 
contele. Ai să vezi! 

Contesa ridică din umeri a nepăsare, după care se 
întoarse din nou spre Marcu: 

— Te-am lăsat anume ca să ştii ce te aşteaptă, de 
vreme ce n-ai vrut să-ţi ţii făgăduiala. 

— Dar eu n-am mințit. M-ai întrebat de Gaşpar 
Grazziani, unde se va fi aflind acuma, şi eu am răspuns 
cinstit, că doar n-avea să aştepte neclintit într-un loc. Ne 
vom întilni la Istanbul... 

— S-o crezi tu! rînji Teleki. 

— Bine, bine, făcu Agnes fără a-l lua în seamă pe 
conte. Te pun sub pază la Uioara, după cum ai auzit, 
fiindcă aici nu mai poţi rămîne. 

— La mine! se bătu groful cu mîna pe piept. Şi fiindcă 
ai auzit şi de povestea cu fetişcana, îți dai seama că... 

— Ba să faci bine şi să te scapi de ea. N-avem nevoie 
de încurcături şi cu neamurile ei, dacă ţi-l dau pe ăsta la 
tine. 

— Să-i dau drumul?! 

— Pe apa Murăşului... 

— Mai pe urmă, zimbi Teleki. l-am făgăduit-o şi lui 
Csaky. Nu pot să nu-mi ţin vorba. 

— Faceţi prostii şi doar pămîntu-i plin de fete, se 
înfurie contesa şi ieşi din odaie. 

Groful se uită cu lăcomie în urma ei, vru să zică ceva, 
dar amintindu-şi de ostatic se ținu şi se prefăcu 
incruntat. 

— Olahule, poftesc să nu-mi faci vreun pocinog şi să te 
împotriveşti ca să nu fiu silit să te ucid. Auzit-ai doar că 
trebuie să te duc de aici fără larmă. 

— Hai să facem un tîrg! zise Marcu pe neaşteptate. 

— Cu tine?! 

— De ce nu? Eu mă las de bunăvoie, dacă juri pe ce ai 
mai sfint că dai drumul copilei aceleia. 

— O cunoşti şi tu?! 

— N-am văzut-o în viața mea, dar să ştii că, dacă 
păţeşte ceva, neamurile ei au să-ți pună pielea pe băț, 
într-o zi. 

— Cine?... Olahii?! 

— Eu ştiu pe cineva care ar fi în stare să-ți răsucească 

— Mă ameninţi? scrişni Teleki. 

— Eu n-am cum, răspunse liniştit Marcu. De altfel văd 
că nici nu putem sta de vorbă. 

Contele fu cît pe ce să-i tragă o palmă, dar nu cuteză 
ca nu cumva din cauza slăbiciunii să păţească ceva mai 
înainte de a pleca din Micoşlaca şi Agnes să nu i-l mai 
deie. Îl sudui de mamă şi ieşi furios. 

Către seară, un sac uriaş cît un stat de om fu aburcat 
de-a curmezişul unui cal şi atît Mihai cît şi Florea puteau 
să jure că nu era plin cu boabe. Îl urmară din depărtare 
şi văzură că însuşi contele Teleki împreună cu patru 
slujitori înarmaţi îl însoțeau, nemaiavind astfel nicio 
îndoială. De mirare era că se îndreptau către Războieni şi 
nu spre Uioara, după cum era de aşteptat. 

Îngrijorat să nu se întîmple ceva pe drum, Teleki a 
răsuflat uşurat cînd s-a văzut la curtea prietenului său. 
Nici nu şi-a dat seama că toată vremea a fost urmărit, dar 
nici n-a dat prilej să fie atacat. Îi povesti lui Csaky cele 
întimplate, precum şi sfatul pe care i l-a dat contesa în 
legătură cu Siînefta, dar acesta îl luă în ris: 

— Va fi vrut să-i ia dinsa locul şi tu nu ţi-ai dat seama. 
Oricum să n-o ucizi pînă n-o trimiți şi la mine, ca să văd 
şi eu ce gusturi ai. 

— Mai curînd treci tu pe la mine, şi dacă ţi-o mai 
plăcea... 

— Te pomeneşti că te-ai săturat de ea şi-ţi pare rău de 
ce ai făcut? riînji Csaky. 

— Asta nu, dar, aşa cum arată acuma, numai dai doi 
bani pe ea. Plinge într-una şi nu vrea să se atingă de 
mincare. Arată jalnic. 

— Sileşte-o să  mănince! Fă cumva să se 
înzdrăvenească, ori de nu... Cu ăsta ce-ai de gind? arătă 
groful spre Marcu. 

— Deocamdată îl strecor prin hrubă la mine în castel, 
că de va fi fost careva pe urmele mele aici are să i se 
înfunde. Pe urmă am să aştept porunca prinţului, sau ce 
va spune Agnes. Pînă atunci şi pe el trebuie să-l ţin pe 
mincare şi băutură. Cred că-i vremea să chemi cîteva 
slugi să ducă „sacul” pină la şură... 

— Ce, eşti nebun? Dacă vrei asta, îl tîrim noi doi, cum 
om putea, căci altfel dăm în vileag legătura noastră de 
taină. 

— Atunci hai să-l ducem! Am să mă simt mai uşurat 
după ce-l voi vedea zăvorit la mine în beci. 

— Bine, înşfacă-l! 

Apucară unul de la un capăt şi celălalt de la altul, 
după care, orbecăind prin beznă şi suflind din greu, îl 
tiriră pină într-o şură. 

Florea şi Mihai făcură ochii cît cepele, nevenindu-le să 
creadă că grofii înşişi cărau asemenea povară. 

— De ce n-or fi chemat vreun argat?! se nedumeri 
Mihai. 

— Înseamnă că sacul e preţios şi le-a fost teamă să nu 
mai afle şi alții. Însă pentru ce l-au cărat în şură?! 

— Ia să ne dăm mai lingă perete, poate desluşim ceva, 
şi la nevoie ne repezim asupra lor, că nu-s decit doi şi-i 
noapte. 

Pîndiră în tăcere o vreme şi, cum nu se auzea nimic 
dinăuntru, Mihai, pierzindu-şi răbdarea, trase spada şi 
dădu buzna, iar Florea se ţinu după el. 

Cu tot întunericul din şură, şi Florea şi Mihai îşi 
dădură seama că se aflau singuri. Mihai făcu o torță 
dintr-un şomoiog de paie şi scapără din amnar, dar 
Florea îi strigă speriat: 

— Nu aprinde! Ce, vrei să dăm foc la şură? 

— Ar fi fost rău? răspunde Mihai, dindu-şi seama de 
pericol. 

Din bezna şurei, Florea zări că în partea cealaltă mai 
era o potecă. 

— Proşti am mai fost, doamne, zise el rizind. Puteam 
să aşteptăm noi mult şi bine că groful a ieşit pe partea 
din față. 

— Hai după ei! 

— Încotro? 

Feciorii n-aveau de unde şti că se aflau chiar deasupra 
chepengului ce acoperea hruba pe unde Marcu fusese 
tirit şi mai apoi azvirlit în beci, asemenea unui sac. 


DOMNIA LUI 1ON-VODĂ 


CU TOATA VIJELIA oamenilor comisului Melinte, au 
mai scăpat din prăpăd şi alții, în afara Profiriței. Printre ei 
se afla şi baba Irina, care pe dată s-a apucat să adune 
buruieni şi ierburi de leac şi să-i descînte de sperietură 
pe cei mai slabi. Bieții bejenari nu mai cutezau să umble 
prin codru ca pînă atunci, ci s-au cam tras în preajma 
bordeielor, care, oricum, erau mai la dos. Cîțiva 
copilandri mai răsăriți fuseseră puşi de strajă în 
depărtare, spre a vesti la timp o nouă primejdie. O 

duceau ca vai de lume şi-şi cam pierduseră nădejdea în 
zile mai bune. 

Aşa-i găsiră bărbaţii ce fuseseră în „oastea lui Ion- 
Vodă”, care acum se întorceau acasă. De cum îl zări pe 
Toader, Profirița îi sări de gît de parcă i-ar fi fost frate, 
dacă nu chiar soţ, fără a-i fi ruşine de cei dimpreţur. 
Flăcăul, uluit la început, o strînse în braţele lui 
puternice, întirziind s-o lase din îmbrăţişare. Mai apoi au 
plins cu lacrimi grele la groapa Măriucăi şi a lui Simion, 
după care s-au întors împreună printre ceilalți. Cu toţii 
aveau de bocit pe cîte cineva şi multă jale a fost vreo 
cîteva zile, pînă cînd viaţa i-a zeîndărit din nou, prin 
crudul ei adevăr. 

Cumplită foamete se prevestea, tocmai acum cînd 
iarna bătea la uşă. Era pe la sfirşitul lui brumărel, cînd 
frunzele arămite începuseră a se învolbura printre 
crengile codrului. În alte vremuri, ori în alte părţi, omul 
gospodar îşi băga acuma bucatele in hambare, se uita 
zilnic la mustul dat în fiert şi mai aduna cîte un butuc în 
aşteptarea  vintoasei celei albe. Acuma era timpul 
cumetriilor şi a nunţilor, dar pentru amăriții de pribegi, 
asemenea amintiri erau de mult uitate. Cu spaima-n 
suflet numărau frunzele ce mai rămăseseră prin copacii 
dezgoliți şi numai în coaja lor îşi mai puneau nădejdea s- 
o scoată la capăt cu hrana, pină la primăvară. Chiar şi 
sălbăticiunile codrului se cam trăseseră din preajma 
flămînzilor bejenari. 

Bărbaţii erau oameni în toată firea, foşti luptători, în 
stare să doboare un stejar cu numai cîteva lovituri de 
secure, dar acuma erau gălbejiți şi traşi la față, de nu-i 
mai recunoşteai. 

— O veni ea o dată şi domnia lui lon-vodă, spre a ne 
face dreptate! oftă Vasile Țugui, gospodar vestit odinioară 
pentru vrednicia lui pe ogoare. 

— Numai să fie asta pînă o da colțul ierbii, să căpătăm 
pămîntul la vreme, ca să-l arăm şi să-l semănăm, spuse 
Neculai Buzatu, a cărui femeie şi cei patru copii 
scăpaseră ca prin minune din prăpădul comisului. 

— Oare de pe moşia noastră cine o fi strins holda? 
întrebă într-o doară Paraschiv a lui Mitrofan. 

— lacă vorbă! făcu scirbit Toderiţă. Cine altul decît 
dumnealui, comisul Melinte? Minca-i-ar corbii carnea şi 
lupii oasele! Ne-a ucis femei, copii, ne-a zdrobit ca pe 
tilhari şi acum se ghiftuieşte la căldurică, lăcomind şi la 
ogoarele vecine lăsate de izbelişte. 

— Da’ ian stai, Toderiță, sări Tugui. După dreptate, 
moşia boierului nostru i-a rămas jupîniței, de vreme ce 
bătrinul nu s-a mai întors şi s-o fi prăpădit prin lume, 
după cum se aude. Atunci se poate spune că ea-i megieşa 
noastră, şi cu ea trebuie să rostuim lucrurile. 

— Aşa-i! Aşa-i! încuviințară ceilalți cu ochii sticlind de 
licărul speranţei. 

— Barem ea n-o fi hapsină să lăcomească la pămîntul 
ce-l avem din moşi-strămoşi. Să ne dea îndărăt ce-a furat 
tătine-său, adăugă Paraschiv. 

— Bre, oameni buni! se împotrivi Neculai Buzatu. 
Sîngele apă nu se face! Să nu ne încredem în boieroaică. 
Uitat-aţi oare că din pricina noastră i-a pierit mama? Să 
uite ea aceasta”! 

— Asta s-a întîmplat de mult, răspunse Ţugui. Apoi 
fata a fost de față şi a văzut cu ochii ei ce s-a întîmplat. 

— Să nu mai dezgropăm morţii, se băgă în vorbă şi 
Petre Juncu, care tăcuse pină atunci. Să vedem ce crede 
Toderiţă, şi cum a zice el aşa să facem! 

Flăcăul se simţi tare stinjenit, fiindcă de vreo citeva 
zile tot satul aflase că fata boierului stătea cu el în bordei, 
asemenea unei neveste legiuite. Nu el a silit-o, ci mai 
curind ea a fost aceea care s-a ţinut de capul lui, chiar 
din ziua întoarcerii acasă. 

Prăpădindu-se tot neamul lui Toderiţă, Profirița 
rămăsese singurică şi neajutorată şi de cum s-a ivit 
flăcăul s-a şi lipit de dinsul, ca un cîine de pripas. Nu-i 
vorbă că şi inima îi dăduse ghes, dar nu într-atit pe cît o 
iubea Toderiţă, care şi-ar fi dat şi ultima picătură de 
singe pentru ea. A încercat să-i amintească vița ei 
boierească şi că nu se făcea să se mărite cu un răzeş, dar 
Profirița o ţinea numai în lacrimi şi oftaturi, juruindu-se 
că n-are să se întoarcă niciodată printre ai săi, iar de nu 
va vrea s-o ia de nevastă se va arunca în iazul ielelor. 
Tînărul a zimbit, căci ştia prea bine că cel mai adînc loc 
din balta aceea abia de ajungea la briul unui om, dar se 
îngrijoră pe dată amintindu-şi de Ilenuţa lui moş Precup. 
„Nu care cumva să dea peste vreo fintină...” îşi zise el 
înfiorat. Apoi se mai ridicase şi necazul că el ar fi poftit o 
legătură pe viaţă şi legiuită în fața lui Dumnezeu, după 
cum era obiceiul din străbuni, dar bietul taica lacov se 
stinsese de bătrineţe şi nimeni nu-i mai luase locul. Pînă 
la un sat vecin, cu popă, ar fi trebuit să străbată cale 
îndelungată spre marginea codrului, de cealaltă parte a 
Prutului, şi nu se încumeta. „Da' Măriuca s-a cununat cu 
bădița Simion”, spusese fata, auzind ce-l frăminta pe 
flăcău. „Dacă vrei să ştii, chiar eu le-am făcut cununiţe 

de flori şi am spus rugăciuni către cel de sus ca să-i 
unească mai înainte de a intra în împărăţia cerurilor”. 
„Nu zic nu, răspunse Toader. Pe lumea cealaltă, acolo 
sus, merge şi aşa cum spui, dar pe pămînt, nu prea.” 
„Nu-mi pasă, bădiță! se îmbufnase fata. Asta înseamnă că 
nu vrei să mă iei... că nu ţi-s dragă.” 

A fost prea mult pentru tînărul îndrăgostit. Nunta şi- 
au petrecut-o sub privirile blinde ale soarelui de toamnă, 
care se trăsese printre crengile desfrunzite, spre a nu 
stingheri taina celor două ființe omeneşti. Nuntaşi le-au 
fost gizele şi păsările pădurii, ce se mai zbenguiau încă 
fără teama de iarnă. Nuni le-au fost stejarii din preajmă, 
ale căror frunze de aur au căzut tremurinde spre a face 
un culcuş moale pentru Făt-frumos şi Ileana Cosînzeana 
ai acelei păduri. 

Apoi, mai ruşinat s-a simțit Toader cînd şi-a adus 
femeia în bordeiul lui cel nou, săpat anume, cu dichis. 
Cei din jurul lor n-au scos o vorbă, socotindu-le fapta ca 
pe ceva firesc. Nu erau singurii! Cu toate acestea, Toader 
a spus, ca din întîmplare, că îndată ce se va putea să dea 
o fugă la popa de la Stoeşesti, dincolo de Prut, în ţinutul 
Birladului, spre a se cununa în faţa altarului. Pînă atunci 
cerură încuviințarea lui moş Ion Cosoabă, cel mai bătrin 
om din sat, aşa cum făcuseră şi ceilalți. Era ştiut din 
vremuri de demult că atunci cînd rămînea satul fără popă 
se găsea cîte un uncheş care să-i țină locul în fața Celui 
Preaînalt. 

Acuma Profirița era nevasta lui Toader, şi unii s-au 
gîndit că n-ar fi rău să se ducă împreună cu ea la comis 
şi să-şi ceară moştenirea şi toate drepturile ei de stăpina 

averea vel-armaşului. Toader însă nu se învoi nici în 
ruptul capului, ca să nu-şi închipuie Profirița că anume 
pentru aceasta o luase de nevastă. 

— Ce să mai zică, bre Toderiţță? făcu Tugui. Să 
împartă moşia cu noi şi să intre în obştea noastră, ca pe 
vremea cînd nu erau boieri prin partea locului. 

— Şi aşa, dacă vine domnia lui lon-vodă, pămînturile 
se vor lua de la toți şi om munci de-a valma! zise cu 
hotărire un sfrijit căruia i se mai zicea „ținţaru”. 

— Dg’ ce crezi tu că măria-sa lon-vodă n-o avea şi el 
boierii lui? i-o întoarse Neculai Buzatu, cîrcotaş ca 
totdeauna. Aşa-i rinduită lumea, şi nu s-o schimba 
nicicînd. 

— Ce ne sfădim atita? sări Ţugui. Să vedem ce spune 
şi jupiniţa, care pînă una-alta încă mai este stăpiîna 
moşiei. 

— Oare să se învoiască? se îndoi Juncu. 

— Are dreptate Tugui, încuviinţă Paraschiv. Du-te 
Toderiţă şi-ţi întreabă nevasta! 

— Du-te! Du-te! 

Cum era de aşteptat, Profirița se învoi pe dată să facă 
dreptate oamenilor în mijlocul cărora trăia de atita amar 
de vreme. Îi cunoştea pe toţi după nume, şi mic şi mare şi 
tînăr şi bătrin, şi mai cu seamă îi îndrăgea. Aproape că şi 
uitase că era neam de boier de cînd bărbatu-său era un 
răzeş, şi judeca asemenea lui. Făgădui să înapoieze 
pojoritenilor întreg pămîntul pe care-l avuseseră, aşa cum 
era trecut în cărțile de la domnia lui Vodă Alexandru cel 
Bătrin şi Bun, ba dacă nu le-ar fi fost îndestul, le-ar mai 
fi dat, căci pentru ea şi omul ei ajunge, slavă domnului! 
Cu ei avea să-şi muncească moşia, dar şi cu cei din 

Crăciuneşti, care, deşi nu se băjeniseră, tot năpăstuiţi 
fuseseră în vremea tatălui ei, vel-armaşul. 

Zvonindu-se că se vor întoarce la casele lor din vatra 
satului părăsit şi că Profiriţa va fi în locul hapsinului 
armaş, bucuria ţăranilor nu mai cunoscu margini. Se 
îmbrăţişau unii cu alții, ştergîndu-şi lacrimi de bucurie, 
chiar şi bărbaţi în toată firea. „Asta-i adevărata domnie a 
lui lon-vodă!” ziceau unii. Cînd a veni măria-sa, ne-a da 
pildă şi altora!” se fuduleau alții şi numai astfel de vorbe 
se auzeau peste tot. 

Mai bine de o săptămînă a ţinut căratul întregului 
calabalic din pădure, măcar că nu mai rămăsese mare 
lucru, mai pe la nimeni. Întâi şi întâi, trebuiau conduşi 
Toderiţă şi Profirița la curte, bărbaţii luîndu-şi furcile şi 
topoarele, ca la răzmeriță. Dar trecînd prin satul ce 
fusese înfloritor altădată, un val de mînie îi cuprinse pe 
cei mai mulți. Nu vintul, arşița şi ploile măcinaseră 
aşezarea, cît prăpădul şi duşmănia comisului Melinte. Se 
ştia însă bine că şi înaintaşii lor păţeau deseori aşa ceva, 
mai cu seamă din partea tătarilor, şi numai în doi-trei ani 
satul înflorea la loc, din aceeaşi cenuşă, ba mai frumos ca 
înainte. 

Cît despre curtea boierească, n-aveau ce să spună, 
aflind-o într-o stare mai acătării. Ba mai dădură şi peste 
cîteva slugi, alături de bătrînul vechil Arvinte. Acesta cum 
o văzu pe Profirița se înspăimîntă ca de o arătare venită 
din altă lume. Îşi făcu cruce scuipînd în lături de trei ori, 
ca nu cumva să fie vreo strigoaică. 

— Nu te teme, moş Arvinte, rise ea. Sint eu, în carne şi 
oase. 

— Îmbrăcată ţărăneşte, jupîniță?! 

— Iraaa, moşule! Dacă ai şti matale că am purtat 
straie şi mai ponosite decit astea... Mie însă îmi plac, 
fiind mai sprintene decit cele boiereşti, atît de 
impopoţonate. 

Tare se mai cruci bietul slujbaş, ba-i spuse pe şleau că 
după ştirea lui trebuia să fie moartă. 

— Dar au să vină şi dumnealui, vel-armaşul, şi 
cocoana? întrebă vechilul. 

— Din păcate, nu! răspunse oftînd Profirița. Barem pe 
mămuca am s-o aduc s-o îngropăm aici, dar bietului 
tătuca, cine ştie pe unde îi vor fi albind oasele... 

— Dumnezeu să-i ierte! şopti moşul, dindu-i o lacrimă 
în colțul genelor. Cu mine s-au purtat omeneşte. 

— Da să lăsăm morţii, moş Arvinte, şi nu mi-o lua în 
nume de rău, că eu am venit cu alte treburi. De odihna 
lor ne-om ţine mai pe urmă. Poftesc acuma, degrabă, să 
ştiu cum stai cu holdele de anul acesta. Ai strîns ceva 
prin hambare? 

— De, nu pot zice că nu, dădu din umeri stingherit 
Arvinte. Din păcate însă nu prea avem. 

Răzeşii din jurul Profiriţei ciuliră urechile, dar tăcură, 
nefiind cuviincios să se amestece în treburile jupiniței. Ea 
era stăpina! 

— Dacă te fereşti cumva de oamenii aceştia, zise 
deodată tinăra femeie, să n-ai teamă, că uite, dumnealui 
îi bărbatu-meu, arătă ea spre Toader. 

— Matale şuguieşti cu mine, jupiniță, zimbi strimb 
vechilul. Vrei să mă faci să cred că un ţăran are să ne fie 
stăpînul? 

— Da! Acesta-i adevărul gol-goluţ şi te poftesc, moşule, 

Tare s-a mai uluit moşneagul de asemenea 
năstruşnicie ce-i îndruga fata fostului stăpîn şi încă nu-i 
venea a crede. Totuşi, la porunca ei hotărită, începu a 
înşira cu glas domol: 

— O parte se află în hambar, cîte ceva am băgat la 
gropniţe, însă grosul i l-am dus comisului Melinte, zicînd 
că el se îngrijeşte de moşie, din porunca stăpînului. 

— Bine, moş Arvinte! făcu Profirița săltindu-şi fruntea. 
Pînă comisul are să ni-l deie înapoi, tot griul, sau ce-a 
mai luat, am hotărit să le dai din hambare oamenilor 
ăstora care mor de foame şi au copii şi bătrîni nevolnici 
cu ei. Ni-l dau înapoi la toamna viitoare, după ce-or avea 
şi ei ce stringe. 

Vechilul încercă s-o tragă deoparte pe fată, gindind că 
dăduse o asemenea poruncă nesăbuită numai de teama 
țăranilor ce-o însoțeau, dar nu fu chip. Văzind că avea de 
gînd să risipească şi bruma de grîu şi mei ce se afla în 
hambar, îşi zise că, de bună seamă, tînăra lui stăpîna se 
va fi scrintit la minte. Nici nu era de mirare, cîtă vreme se 
fudulea că era măritată cu un ţărănoi. Se bucură în gînd 
că nu mai pomenise şi de gropnița tainică, unde se 
ascundeau bucatele pentru vremuri de restrişte, şi se 
hotări nici să nu spună, căci fata, fie că uitase, fie că nu 
ştia de acest ascunziş. 

Sătenii dădură peste două căruţe ce mai rămăseseră la 
curte şi, cum nu erau vite de povară, se înhămară ei, 
trăgiîndu-şi hrana pînă în sat. 

— Ne vom întoarce şi vom chema la judecată pe 
hulpavul boier-comis! răcni Țugui ridicînd pumnul, în 
vreme ce ieşea pe poarta cea mare a conacului în fruntea 

celorlalți. Să n-ai teamă, jupiniţă, că facem noi dreptate 
pentru o orfană ca matale! 

— Să răspundă! Să fie judecat! strigară şi alții. 

Profirița privi cu duioşie în urma lor şi-i spuse lui 
Toader: 

— Poate că ar fi fost mai bine să fi rămas cu toții aici. 
De bine de rău, s-ar mai fi găsit unde să stea pină la 
primăvară, că la ei n-am văzut să fie casă întreagă. 

— Nici să nu te gindeşti, răspunse bărbatu-său. Din 
nimic şi tot au să-şi facă un acoperiş, dar numai acolo, în 
sat la noi. 

După vreo cîteva zile, moş Arvinte se înfățişă la curtea 
comisului, purtîind vorba stăpinei celei noi de a i se 
înapoia ce i se cuvine din holda anilor strînşi de domnia- 
sa. Fiind de neam mai ales decit Melinte, tinăra 
boieroaică a socotit să-i ceară dreptul nu sub formă de 
rugăminte, ci mai mult ca o poruncă, dar Arvinte n-avea 
de gînd să-i spună întocmai comisului. Era încredinţat că 
sosise sfîrşitul lumii, de vreme ce se întimplaseră 
asemenea năstruşnicii. Apucase să-i spună bărbatului 
Profiriței „boierule”, însă acesta i-o retezase scurt: „Să 
ştii, moşule, că eu nu-s boier şi că neam de neamul meu 
tot răzeşi am fost şi ne fudulim cu asta, mai dihai decit 
cu boieria. Şi să mai afli, matale, că s-a poruncit 
rinduială nouă, pe dreptatea celor oropsiţi. Asta este 
domnia lui lon-vodă, şi se va întinde pe tot congiurul 
țării, nu mai tirziu decît pină-n primăvară.” 

N-a priceput mai nimic bietul moşneag, şi pentru 
aceea poftea desluşire de la dumnealui comisul, care era 
cu mult mai luminat. 

— Sărut dreapta, boierule! zise Arvinte de cum i se 
înfățişă, scoţindu-şi cuşma. Am venit la domnia-ta... dar 
să ştii că nu-i a bună, jupîn comise. 

— Am auzit şi eu cîte ceva, măi Arvinte, drept îi că s-a 
abătut mare necaz pe la voi? 

— Întocmai, cinstite comise. Nici nu-i de crezut. 

— Bre, da’ chiar îi fata boierului, cea care a venit? E 
Profirița?... Să nu fie vreo matracucă ce-i seamănă şi vor 
fi adus-o mocofanii să te amăgească. 

— Vai de mine, boierule, dar o ştiu de cînd era de-o 
şchioapă. Acuma, ce-i drept, s-a mai împlinit de cînd îi 
măritată cu răzeşul ei, dar mă jur că ea este. 

— Na, că asta n-am mai pomenit. S-o răsuci în groapă 
răposatu vel-armaş, de va fi avînd vreuna. Cine a mai 
auzit o astfel de împărechere? Încai, de n-am avut parte 
să mi-o fac noră, iacă ce s-a ales de ea! l-a bătut 
Dumnezeu, că prea se ţineau cu nasul pe sus, şi Coste, 
dar mai ales lIlisafta. Şleahtic pofteau dumnealor, nu 
boier de țară ca răposatul meu fiu. Dumnezeu nu bate cu 
ciomagul! 

— Doamne iartă-mă cucoane, da’ s-a întors lumea cu 
fundu-n sus, oftă vechilul încă nedumerit. 

— Nu te teme, bre Arvinte, s-a întoarce ea la loc. 
Spune mai bine ce vînt te aduce. Nu cumva vrei să intri 
în slujba mea? 

— De s-ar putea... mai c-aş vrea. 

— Atunci? 

— M-a trimis stăpina să-ţi spun să dai domnia-ta 
îndărăt tot ce-ai strîns în lipsa alor ei şi să opreşti numai 
cît socoți că ţi se cuvine pentru osteneală. 

— Apăi, cu adevărat că-i zăludă fata asta, se minie 
comisul scriîşnind din dinţi. Zi-i să-şi bage minţile-n cap 
şi să-şi pună pofta-n cui, de nu vrea să fac eu rinduială 
la voi, aşa cum se cuvine cînd un megieş îşi pierde 
mințile. Cît despre ţărănoii ei neobrăzațţi, să le spui că am 
poruncit ca nu cumva să mai dau de ei, cînd oi trece pe 
acolo, că-i fac una cu pămîntul. Mişeii! A dracului 
sămință de oameni! Am crezut că i-am stirpit şi ei răsar 
mai apoi ca ciupercile după ploaie. Dumnezeii lor de 
mocofani! 

Arvinte ascultă tăcut, dar nu părea mulțumit. 

— Să mă ierți domnia-ta, comise Melinte, da’ n-oi 
putea să spun totul... 

— Ei bine, am să vin eu! 

— Oricum, tot n-am înţeles... ce-i cu domnia asta 
nouă? A ajuns biata ţară ca vai de lume. Cînd te culci 
seara ai un voievod, iar dimineaţa... altul! 

— Astea-s numai scorneli ţărăneşti. Au ei pe un 
răzvrătit prin părţile Prutului, dar oştenii domniei le 
împuţinează puterile pe zi ce trece, aşa că nici gind de 
„domnia lui lon-vodă”. Ar vrea ei, mirlanii, dar în veci n- 
are să se întimple aşa ceva pe lumea asta. 

Vechilul făcu calea-ntoarsă, dar nu-i spuse Profiriței 
despre toate amenințările şi sudălmile lui Melinte, ca să 
nu facă şi mai mare vrajba. Tot se aştepta el ca viforosul 
comis să dea o raită pe la ei, să vadă cum s-a rinduit 
orfana şi cum va fi... 

În scurtă vreme, Pojorîta începu a prinde viaţă ca şi-n 
alte daţi căci hărnicia răzeşilor nu cunoştea margini. 
Totodată şi curtea boierească se schimbase şi fremăta de 


mulțimea ţăranilor, care de îndată ce aveau o clipă de 

răgaz se repezeau să dea o mină de ajutor, fie în ogradă, 
fie pe ogoare, după cum trebuia. 

Aşa ceva nu se mai pomenise de cînd lumea şi satele 
de prin împrejurimi prinseră a vorbi mai cu temei despre 
„domnia lui lon-vodă” ca de ceva adevărat. Numai că asta 
nu era pe placul comisului, care se hotări să dea o raită 
pe la curtea răposatului vel-armaş. Era tocmai 
sărbătoarea sfintului Andrei, cu care se încheie luna lui 
brumar şi gospodarii îşi cam isprăviseră treburile, 
trăgiîndu-se la iernat. 

— Bine te-am găsit, jupîniță Profiriţo, făcu el cu glas 
mieros, prefăcîndu-se tare bucuros că o vedea. Ia te uită, 
mai să nu te cunosc, într-atit de frumoasă te-ai făcut. 
Săracu' Tomiţă! oftă el. Ce fericit ar fi fost să-i fi fost 
soaţă. 

Profirița îl pofti în odaia de oaspeţi, poruncind să fie 
omenit cu ce se mai găsea în toată sărăcia ei. În acelaşi 
timp îi trimise vorbă lui Toader, să vină şi el. Bărbatu-său 
meşterea ceva pe la un hambar, laolaltă cu slugile şi cu 
vreo doi țărani, dar lăsă pe dată totul şi se îndreptă spre 
casă. 

După ce se tolăni într-un jilt, comisul nu mai avu prea 
multă răbdare şi spuse rinjind: 

— Nu care cumva eşti nemulțumită de felul cum am 
avut grijă de moşia voastră? Dumnezeu să-i ierte pe 
răposaţii matale părinţi, că tare au mai fost cumsecade şi 
cit au dorit ei, sărmanii, să ne încuscrim... 

Profirița însă nu-şi amintea să fi fost vorba de o 
asemenea încuscrire, dar îi dădu pace, prefăcindu-se că 
nici n-a luat seamă la spusele lui. Îi răspunse numai la 


întrebare: 

— Ce să zic, jupiîn comise? De atita grijă... nici ce 
minca la iarnă nu mai am. 

— D-apăi de, draga tatii, cine te-a pus să risipeşti griul 
pe mocofanii de țărani? Oricit le-ai da, ăştia nu se satură 
nicicînd. De foame însă n-ai să mori, că am să te iau cu 
mine. Tot era să-mi fii noră! 

— Nu-mi aduc aminte despre aşa ceva, boierule, i-o 
reteză fata. Şi apoi, eu îs femeie măritată şi omul meu mi- 
o purta de grijă. 

— l-auzi colo! făcu Melinte pe neştiutorul. O fi vreun 
boier velit, ori vreun leah? rînji el, vrind a-i da peste nas 
pentru ifosele de altă dată ale răposatei jupinese. 

— Nici una, nici alta. Îi răzeş şi mă mîndresc cu el, că- 
i harnic şi viteaz, dar mai cu scamă că mă iubeşte. De 
fapt are să vină să-l cunoşti şi domnia-ta. 

— Una ca asta n-am să cred nici în ruptul capului, 
dragă Profirița. Se vede că, trăind printre ei, te-or fi 
schingiuit să primeşti asemenea însoţire. Dar îi pun eu... 

— Ba să faci bine matale, boierule, să-ţi vezi de treabă 
şi să mă laşi pe mine-n pace. Nu vrei să-mi dai ce mi se 
cuvine... păstrează! Să-ţi fie de îngropăciune! se minie ea. 

— Aracan de mine, că amarnică te-ai mai făcut! se 
răsti comisul. Da’ eu să ştii că nu-s dus de multe ori la 
biserică! 

Tocmai atunci se ivi şi Toader, tinind în mînă toporişca 
cu care lucrase. 

— M-ai chemat? îşi întrebă nevasta. 

— Lipseşte pe dată, mişelule! Ţopirlane! răcni Melinte, 
făcînd un pas către el. 

— Binişor, boierule, că nu-s moşneag, ori babă, cu 
care ştii domnia-ta să te baţi, cînd nu sînt alții mai în 

virtute ca să ți se împotrivească. Stai locului, că eu am 
fost chemat aici de Profirița. 

— Auzi, neobrăzatul! Profirița? Da’ ce, mă? ai crescut 
porcii cu ea? se înroşi de mînie comisul. 

— Jupiîne! sări şi fata. Te afli în casa mea şi nu-ţi 
îngădui să te porţi astfel cu bărbatul meu! 

— Bărbatul tău?!... Căţeaua dracului! răbufni boierul. 
Te ţineai cu nasul pe sus că băiatul meu nu era de neam 
mare ca al vostru şi acum te tăvăleşti cu ţărănoii? 

Toader nu-i mai lăsă putință sa continuie. 
Năpustindu-se asupra lui îi trăzni un pumn în coşul 
pieptului, doborindu-l. Se ferise anume să nu izbească cu 
securea spre a nu face moarte de om, măcar că 
nemernicul ar fi meritat-o. Apoi era şi Profirița de faţă, şi 
n-ar mai fi vrut să-i aducă aminte de singerările din 
trecut. 

— Scoală, jupiîn-comise, şi hai cu mine afară! Nu te 
mai rățoi la femei, dacă eşti bărbat. Hai să ne socotim în 
luptă dreaptă care pe care şi... Dumnezeu m-o ajuta să 
stirpesc o spurcăciune ca tine. 

Vestea sosirii lui Melinte la curte se dusese ca fulgerul 
pînă în Pojorita şi cu toţii îşi lăsară treburile, dînd fuga la 
conac. Le era teamă ca nu cumva să păţească ceva 
jupîniţa lor. 

Comisul se ridică cu greutate şi trase spada înjuriînd, 
dar văzînd mulțimea oamenilor ce-l aşteptau în ogradă se 
potoli, fiindcă era numai singur, şi o băgă iar în teacă. 
Întoarse spatele şi dădu să iasă. 

— Să-ţi vie numele, boierule! îi ură botjocoritor Toader, 
văzindu-l că dă bir cu fugiţii. 

— Pe tine, tîrfa dracului, se întoarse comisul spre fată, 
am să te pun sub epitropie! şi ieşi furios. 

Toader vru să se repeadă iarăşi asupra lui, dar 
Profirița îl apucă de mînă. 

— Lasă-l în pace! Are să dea el socoteală altă dată, 
pentru vorbele lui spurcate. 

— Am să îi le vir pe git înapoi! scrişni bărbatul. 

În vremea asta, boierul trecu semeţ, călare, printre 
oamenii care huiduiau în gura mare, măcar că în sufletul 
lui tremura de frică. Ţăranii erau tare nedumeriţi pentru 
ce lăsase Toader să plece jivina de comis, şi numai un 
semn să le fi făcut, praful s-ar fi ales de ucigaşul 
neamurilor lor. 

— Să mergem după el şi să-i dăm foc la casă! răcni 
bătăiosul Tugui. 

Erau să se repeadă cu toţii într-acolo, dar, ivindu-se 
Toader în prag, se opriră să-l asculte. 

— Daţi-i pace, fraţilor! spuse el cu glas domol. Are să 
vină şi vremea aceea cind nimic nu se va mai alege din 
gospodăria lui, dar acum să-l lăsăm. 

Pînă după Sfintul Nicolae nicio veste nu se mai auzise 
de la furiosul comis, iar sătenii credeau că vor fi uitaţi, 
barem pînă-n primăvară, cind, de bună seamă, aveau să 
se înfrunte cu el pe ogoare. S-au înşelat însă, căci într-o 
noapte izbucni focul la curte, cuprinzind şi bruma de 
nutreţ ce mai rămăsese pentru cele două vaci, scăpate cu 
viață pînă atunci. Pojarul s-a întins cu repeziciune, încît 
abia dacă au mai apucat să scape ce era suflare 
omenească. Ţăranii se repeziseră cu mic cu mare, cărînd 
apa cu găleţile ori chiar în pumni, dar totul a fost prea 


tirziu. Din falnica gospodărie a vel-armaşului, în scurtă 

vreme n-a mai rămas decit un morman de cenuşă 
fierbinte si bîrne afumate. 

— Arde satul! răcni deodată o femeie. 

Ca la o poruncă, întoarseră cu toții capetele spre 
aşezările lăsate de izbelişte, numai cu bătrini nevolnici şi 
copii. Un fior străbătu mulțimea răzeşilor, văzînd pălălăile 
uriaşe înălțindu-se pînă la cer. Focul fusese pus de jur 
împrejur şi nu mai încăpea nicio îndoială în privința 
vrăjmaşului care o făcuse. 

— Asta-i mîna lui Melinte! răbufni Paraschiv al lui 
Mitrofan, săltindu-şi ameninţător furca înspre conacul 
boierului. 

Se repeziră să scape viaţa celor rămaşi acasă, fiindcă 
de stins pojarul nu putea fi vorba, atît de mare era 
prăpădul. Din nou rămaseră bieţii pojoriteni fără adăpost 
în plină iarnă. 

— Ei, acum ia să ne încălzim şi noi olecuţă la comisul 
Melinte, oameni buni! strigă Ţugui la tovarăşii lui rămaşi 
cu privirile ațintite asupra jarului. 

— Da, da! Să mergem la el să-i dăm foc! Să ardă ca 
şoarecii, netrebnicul! strigau, care mai de care. 

Nimeni n-ar mai fi fost în stare să-i oprească în minia 
lor. Ca la un semn dădură năvală, cu mic cu mare, de-a 
dreptul peste ogoarele dintre cele două conace. Era 
întreaga suflare a satului, bărbați, femei, copii, la care se 
mai adăugaseră şi cîțiva megieşi veniți în ajutorul 
îndrăgitei lor boieroaice, Profirița. 

Zărind mulțimea  dezlănţuită, Melinte porunci 
slujitorilor înarmați, care abia se întorseseră după 
mişeleasca lor ispravă, să intre cu toții în casă şi să 


proptească pe la ferestre sacii cu nisip. Erau pregătiți 

anume pentru asemenea împrejurări, dar nu fuseseră 
folosiți pînă atunci decît împotriva tătarilor. Apoi traseră 
zăvoarele şi îşi pregătiră sinețele, aşezindu-şi praful de 
puşcă la îndemină. 

— Trageţi în oricine ar fi! porunci comisul. Nicio milă 
pentru mocofani! 

Ceilalţi slujitori şi robii ţigani o apucaseră la 
sănătoasa. Fără a fi opriți în vreun fel de către ţăranii 
înfuriaţi. Ba unii se alăturară îndată răzvrătiților, avînd a 
plăti destule nedreptăți îndurate de la hapsinul lor 
stăpin. 

— Opriţi-vă, fraţilor! strigă deodată Toader cu voce 
tunătoare, şi fu ascultat pe loc. Nu putem cuprinde casa 
cîtă vreme ei au sineţe şi stau la adăpost. Să ne ferim de 
plumbi! 

Dar nu isprăvi bine vorba că se şi auzi un pocnet, 
urmat de un vaiet ascuțit. 

— Aţi văzut? reluă Toader. Căraţi snopi de paie împre- 
jurul conacului şi nu ieşiţi la vedere! Femeile şi copiii să 
se tragă mai în spatele nostru, iar noi, bărbaţii, să ne 
aținem cu furcile ca să nu ne scape niciun guzgan de 
acolo! 

Acoperiţi de întunericul nopţii, fiecare se strecura cu 
cîte un braţ de paie şi le arunca pe lingă zid, căutînd să 
se ferească de plumbi. Din cînd în cînd mai striga cîte 
unul de durere, dovedind că ţintaşii nu prea greşeau cînd 
zăreau vreo mogildeață în bătaia sineţei. 

Cînd socoti că treaba era gata, Toader strigă cît îl ţinu 
gura: 

— Daţi foc! Să piîrlim porcul mai înainte de Ignat, că 
nu-i niciun păcat! 

Un val de glasuri descătuşate răspunse la poruncă şi 
în numai citeva clipe vilvătăile jucăuşe începură a se 
prelinge pe lingă acoperiş, înălțindu-se către cerul 
vineţiu, acoperit de nori. 

— Staaaţi, oameni buni! se auzi vocea prefăcută a 
comisului. Să ne înţelegem, se rugă el. Ce vreţi de la 
mine? 

Ticălosul o luase cu vorba bună nemaivăzînd nicio altă 
scăpare, căci împotriva focului n-avea cum să lupte. 

— Trageţi-vă din lumina flăcărilor, strigă Toader, ca şi, 
cum nici nu l-ar fi auzit pe comis. 

Cîțiva slujitori aruncară armele şi se năpustiră 
îngroziți prin foc, dar îşi găsiră moartea în furci, căci nu 
mai era loc de îndurare pentru nimeni. 

— Îndurare, creştinilor! răzbi încă o dată glasul înspăi- 
mintat al boierului. Mare păcat vă faceţi în fața lui 
Dumnezeu, dacă ardeţi de vii oameni botezați ca şi voi. 
lertare!... 

— Că ai noştri n-or fi fost botezați, boier-comise! răs- 
punse în batjocură un ţăran. Tu, cîine, ai dat focului 
prunci şi bătrîni neputincioşi. De ei nu ţi-a fost milă? 
Doar creştini erau cu toţii! 

— Are să se milostivească de el Scaraoţchi, pe lumea 
cealaltă, adăugă altul şi chiotele mulțimii acoperiră 
strigătele deznădăjduite ale comisului Melinte. 

Deodată se zări trupul mătăhălos al boierului 
rostogolindu-se prin flăcări, încercînd să scape. În 
preajmă se afla Vasile Cociorvă, un om blind şi milos, 
care nu se prea băga în vorbă cu ceilalți şi parcă anume îl 
va fi ales Melinte, că tocmai în dreptul lui nimerise. 

— Nu-l scăpa, Vasile! răcniră mai mulți, temîndu-se ca 
nu cumva acesta să-l lase să fugă pînă să se apropie alții. 

Cociorvă tresări şi, parcă fără voia lui, întinse furca 
spre fugar, împingîndu-l înapoi în flăcăii. 

— Aşa, măi frate! încuviință Paraschiv, care sosise 
gîfiind lingă comis şi-l mai rostogoli o dată în jăratec. Ca 
pe porc, măi! Dumnezeii cui l-o făcut de boier! scrişni el 
înciudat 

L-au acoperit apoi cu paie, pină ce din Melinte n-a mai 
rămas decît un morman de cenuşă, prin care mai sfiriiau 
zgirciurile ciolanelor. O miasmă de carne arsă străbătea 
către nările celor de față, dar lor nici nu le păsa, gustînd 
din plin simțămîntul de uşurare al răzbunării. Aşa i-au 
găsit zorile mohorite de iarnă, şi nimeni nu simţise frigul 
nopţii. În cele din urmă însă începură a se îngrijora de 
vremurile ce aveau să vină, aşteptindu-se la un iernat 
anevoios, dar şi la ceea ce ar fi putut să pățească din 
partea slujitorilor domneşti ori a boierilor vecini. 

— N-are să mai vină pe aici nicio liftă boierească! îi 
linişti Toader. Goliţi hambarele şi luaţi tot ce vă trebuie, 
că din pămîntul şi munculiță noastră au fost adunate 
toate astea. Ne-a supt ca o lipitoare, spurcăciunea! Asta-i 
porunca lui lon-vodă, ca să ne facem singuri dreptate. 
Pină una-alta, vom lua iar calea codrului, că acolo-i casa 
noastră pînă la primăvară. 

Cu toţii încuviințară spusele lui Toader, socotit fără 
tăgadă drept căpetenia lor. 

— La pădure, fraţilor! La noi acasă! strigau care mai de 
care, năpustindu-se asupra coşarelor şi acareturilor 
boiereşti. 

Abia după ce luară cu ei tot ce socotiră a le fi de 
trebuinţă, lungul şir al băjenarilor se pierdu în depărtare. 
Toader porunci aprinderea a tot ceea ce mai rămăsese, 
străjuind, împreună cu cîțiva flăcăi, ca nici urmă să nu 
mai rămînă din conacul comisului Melinte. 

— La primăvară om băga plugurile peste locul ăsta 
blestemat şi binecuvîntarea muncii îi va spăla păcatele, 
mormăi Toader ca pentru sine şi dădu să plece. 

Atunci îşi zări nevasta, pe care o credea rămasă acasă. 

— Doar n-ai fost aici toată noaptea?! se miră el. 

— Ba cum de nu, bădiță? Da’ ce, eu n-aveam nimic de 
răzbunat? se alintă Profirița. 

— Ei, păi aşa putem spune că ne-am răcorit amindoi, 
zimbi Toader cuprinzînd-o pe după umeri. 

— De bună-seamă, se lipi fata de el, şi tocmai bine, 
fiindcă am a-ţi da o veste: ai să fii tată! 

A trebuit să-i mai spună o dată, pentru ca Toader să 
se încredințeze că n-a înţeles greşit, după care dădu un 
chiot de bucurie haiduceşte, făcindu-i pe mulți să se 
întoarcă din drum, ba stringînd mîna pe furcă, neştiind 
ce se întîmplase. 

— O să am un flăcău, spuse el mai domolit către cei de 
lîngă el. 

— Aşa să fie! răspunseră tovarăşii lui şi-l săltară pe 
brațe, în vreme ce Profirița îşi muşca sfioasă colțul 
broboadei, plecindu-şi privirea. 

CASTELUL DIN UIOARA 


LUMINA ZILEI PĂTRUNDEA CU ZGIÎRCENIE prin fe- 
restruica zăbrelită de deasupra capului. Osteneala şi mai 
cu seamă lipsa de aer cît stătuse înghesuit în sac îl 
făcuseră să nu se mai poată ţine dirz şi, fie că-şi pierduse 
simţirea, fie că, adormise, nu şi-a mai dat seama cînd a 
fost cărat prin hrubă. Acum, deschizind de-a binelea 
ochii, bănui că trebuie să se afle pe undeva în castelul 
acela al lui Teleki, despre care se vorbise la Micoşlaca, 
desigur într-o pivniță, dacă nu chiar temniţă. Îi păru însă 
bine că nu mai fusese cetluit şi că se putea mişca în voie, 
măcar că odaia era cam strimtă şi cu miros puternic de 
mucegai. Aducîndu-şi aminte de cele petrecute, nu se 
îndoia că zilele îi erau numărate, de nu va încerca fără 
zăbavă să scape. Zărind un codru de piine lîngă un ulcior 
cu apă, căpătă dintr-odată mai mult curaj. Cel puţin n- 
aveau de gind să-l lase să piară de foame şi de sete. 
Începu să mestece pe îndelete şi să soarbă cîte o 
înghiţitură, ştiind că nu era bine să se lacomească după 
un post aşa îndelungat. Adevărat că pîinea era cam 
cleioasă şi acră, însă nespus de trebuitoare, dacă voia să 
se împotrivească morţii. 

Uşa de stejar, ferecată, nu putea fi spartă cu niciun 
chip, aşa că-şi mută gîndul de la ea, dar nici ferestruica 
nu-i dădea vreo speranţă, fiind şi ea prea înaltă ca să 
poată ajunge la ea, şi prea mică spre a se putea strecura 
prin ea. Oricum, temniţa i se păru mai omenească decit 

cea pe care i-o hărăzise Iulia... Of! Îşi jurase să nu se mai 
gîndească la ea, dar era cu neputinţă, căci era cuprins de 
un cumplit dor de răzbunare. Cu mîinile lui ar fi vrut s-o 
stringă de git şi să-i soarbă groaza din ochii speriaţi, cînd 
avea să-şi dea duhul. Da! Trebuia să mai dea o dată faţă! 

Un scirțiit de uşă, alături, îl făcu să tragă cu urechea, 
şi desluşi vocea unui bărbat: „Jesus-Maria! Sineftă, doar 
n-ai bolunzit?! Te pomeneşti că ai vrut să te spinzuri?!” 

Marcu tresări. „Asta nu-i rău!” îşi zise, frecîindu-şi pal- 
mele bucuros. Se îngrijoră însă, diîindu-şi seama că 
nefericita ar fi vrut să-şi curme firul vieţii. Dar aceeaşi 
voce urmă: „lu, copilă, ia şi mănîncă ceva că ţi s-o usca 
inima-n tine de neputinţă. Nu te amări dintr-atita, că 
aşa-i de cînd îi lumea.” 

Se vedea cit-colo că paznicul care-i vorbea era un 
ungur ce trăise printre români, de le cunoştea atit de bine 
graiul. Ba i se simţea în glas şi oarecare mingiiere, 
povăţuind-o mai departe: „Nu faci bine că-l minii pe 
domnul conte, că din cîte am aflat are de gînd să te 
sloboadă. No, hai şi mincă!” Nici de data asta însă nu se 
auzi vreun răspuns. 

După ce scirțiitul uşii îi dădu de ştire că păzitorul 
plecase, îi păru rău că nu s-a repezit cu pumnii în uşă 
să-l facă să treacă şi pe la el, dar pe urmă îşi zise: „Mai 
bine să vorbesc şi eu cu Sinefta.” Se apropie de gaura 
cheii şi începu să strige: „Sineftăăă! Sineftăăă! Mă auzi?” 
Mai încercă de cîteva ori, dar niciun răspuns. 

Aşteptă o vreme proptit de pervazul uşii, nădăjduind 
să fie şi el cercetat de careva, barem cînd i se va aduce 
pîinea şi apa, dar zadarnic. Nimic nu se mai auzi o 


bucată de vreme, în afară de chițcăitul guzganilor, care 
442 


mişunau prin apropiere. De-ar fi avut la îndemînă măcar 
un par ori o scindură, aşa slăbit cum era, i-ar fi prins 
bine. Aşternutul lui însă era un braţ de paie mucede şi 
nimic mai mult. 

După o vreme auzi nişte paşi, şi i se părură că erau 
mai mulți. „Acum vin după mine!” se învioră el, neştiind 
dacă trebuia să se bucure ori nu. Se înşelase însă, căci 
veniseră tot la fată, şi auzi din nou vocea îmbietoare a 
paznicului: „No, uite c-a venit şi nana Varvara, ca să vezi 
că nu-ţi vrem răul!” îndată se auzi şi vocea femeii: „la, 
draga mamii, şi îmbucă, să prinzi putere ca să poți merge 
acasă. Domnu” conte a făgăduit că-ţi dă drumul de îndată 
ce poți merge pe picioare. Ţi-o da şi citeva iugăre de 
pămînt şi cercei şi inele, numai să te împace, că aşa-i 
legea de cînd mă ştiu: stăpînu’ face ce pofteşte cu fetele 
de sub porunca lui. No, ia şi mănîncă, barem o bucată de 
carne!” 

„Hm! Vor s-o prosteasca îmbiind-o cu mîncare buna şi 
făgăduieli mincinoase, numai s-o scoată de acolo fără 
larmă şi s-o arunce în Murăş...” îşi zise Marcu îngrijorat. 
„Cine ştie cum se va fi priponit biata fată, de nu cutează 
s-o tragă cu sila?” Nu se mai îndoia că dacă voiau s-o 
hrănească, dacă nu era numai o amăgeală, însemna că 
porunca era s-o întremeze ca s-o trimită la groful celălalt, 
de peste riu. Oricum, voia să-i dea de ştire fetei că avea în 
preajmă şi un prieten, pe care s-ar fi putut bizui. Nu 
trebuia să moară! 

Mai bine de un ceas zăboviră cei doi în preajma 
Sîneftei, dar fără a izbuti să scoată o vorbă din gura ei. Şi 
poate că ar mai fi încercat, de nu s-ar fi auzit vocea unei 


slujnice, care le strigă în gura mare: „A poruncit domnu’ 

conte s-o scoateţi cum veţi şti, s-o îmbrăcaţi cu haine 
curate şi pină-n seară să fie gata de drum.” „No, văzut-ai, 
Sineftă? se auzi vocea paznicului. Mergi acasă!” 

Pe Marcu îl bătu gîndul să strige şi el ceva către fată, 
dar stătu la îndoială ca nu cumva să-i căşuneze vreun 
rău, aflind Teleki că mai ştia şi altul de soarta victimei. 
Ca un cui roşu îi străbătu mintea sfatul lui Agnes, care-i 
cerea contelui să se scape de ţărancă fără a i se mai da de 
urmă, aşa că nu putea fi vorba s-o libereze. Se repezi la 
gaura cheii şi răcni: 

— Nu te duce, Sineftă, că vor să te ucidă! Eu sînt 
prieten cu Mihai şi cu Florea. Ai încredere în mine şi 
rămii pe loc! 

— Ţine-ţi gura! strigă furios temnicerul. 

Apoi se auzi trintindu-se uşa, semn că intraseră la 
Sinefta. La scurtă vreme răzbătură strigătele de spaimă 
pe care le scotea biata copilă, tirită afară cu sila. 
Sudălmile şi amenințările lui Marcu rămaseră fără niciun 
răspuns. Îşi muşcă buzele înciudat, neştiind ce să mai 
facă. Barem de-ar mai fi ţinut-o în viață pînă ar fi reuşit 
el să scape, şi ar fi adus toată suflarea din Ciunga peste 
ticălosul conte... 

Crezu că trecuse de miezul nopții cînd auzi iarăşi paşii 
temnicerului, care se opriră în dreptul lui. Pe dată se lipi 
de perete aşteptindu-l să intre, dar precautul paznic nu 
deschise decit numai atit cît să-i încape braţul în care 
ținea piinea şi ulciorul eu apă. Nu mai aşteptă, ci se 
repezi apucîndu-i mîna ca într-un cleşte şi răsucind-o, 
mai s-o frîingă. Omul scoase un urlet de durere şi se 
prăvăli la pămint, iar Marcu întinse spre el mîna cealaltă 
şi îl apucă de gît. 

— Dacă mai strigi, îi zise el pe ungureşte, numai mort 
te-or mai scoate din ghearele mele. Ai priceput? Dă-mi 
cheile! 

— Sint la briu, gîfii paznicul. 

— Bagă de seamă că eu n-am nimic de pierdut dacă te 
gîtui, însă îți dăruiesc viața, de mă scoţi îndată de aici. 

— N-am cum. Află stăpînu”, şi mă jupoaie... 

— Asta nu se ştie, dar eu de bună-seamă că-ţi vin de 
hac. N-am vreme de pierdut, şi te voi răsplăti 
împărăteşte! Primeşti? 

După o clipă de chibzuire, temnicerul îi răspunse în 
şoaptă: 

— Primesc, dar să nu faci altcum decît ţi-oi spune eu... 
Marcu slăbi strînsoarea şi putu să-şi dea seama că cel de 
sub el era un bătrin, aşa că-l lăsă liber să se scoale. 

— Ascultă, moşule, cum îţi zice? 

— Bartha Antal. 

— No, Antal-baci, socot că ai muiere şi copii, pe care 
vrei să-i mai vezi cîndva. 

— Dreptu-i! 

— Atunci să faci cum spun eu, şi de mă scoţi pe malul 
Murăşului, m-oi descurca de unul singur. Apoi te întorci 
şi te prefaci că ai fost lovit de mine pierzindu-ți simţirea şi 
nu ştii cum am ieşit. De miine încolo ia-mi urma la 
Ciunga, şi mare îţi va fi răsplata. 

Omul dădu din cap a încuviinţare, iar Marcu îi adăugă 
spre ştiinţă că dacă avea să-l înşele îi va sări în spate. Nu 
mai aprinse nici făclia, căci temnicerul cunoştea bine 
scările, în vreme ce Marcu, după atîta stat în întuneric, 
se descurca acum cu uşurinţă. În capul treptelor, 

bătrinul se dădu într-o parte şi-i arătă să descuie o uşă, 
întinzindu-i cheile ce le ţinea asupra lui. 

— Pe aici, dar eu nu merg mai departe, orice ar fi! 

— Unde duce? întrebă Marcu în şoaptă. 

— Într-o odaie cu ferestre mari către grădină, şi de 
acolo pe malul apei. 

— Bine şi-aşa. Mulţumesc, şi nu uita să mă cauţi cum 
am vorbit, că acuma n-am niciun ban asupra mea. 

— Bine, bine! mormăi Antal-baci şi plecă zorit. 

Marca rămase o clipă cu ochii după el, apoi deschise 
uşa cu mare băgare de seamă, pomenindu-se într-o 
încăpere mare şi cam întunecată. El credea că se aflau în 
plină noapte, dar de fapt mai erau aproape trei ceasuri 
pînă la miezul nopţii şi, la masa din mijlocul odăii, 
contele Teleki încă se mai afla la cină. Din fericire era 
aşezat cu spatele către uşă, însă auzi că intrase cineva şi 
zise: 

— Erzsy, mai vreau de băut. 

Muşca de zor dintr-o pulpă de pui şi n-avea cum să-şi 
închipuie că putea fi altcineva în odaie, în afara slujnicei 
amintite. 

În schimb Marcu îşi dădu seama că ticălosul de paznic 
îl amăgise, vîrindu-l într-o capcană din care nu mai putea 
da înapoi. Nu-i rămînea decit să lovească el cel dintii, şi 
pe neaşteptate. Se apropie tiptil de jilțul contelui şi cînd îi 
veni la îndemiînă îl izbi fulgerător cu capul de masă, încît 
acesta rămase cu nasul în farfurie. Îl apucă apoi de chică 
şi-i săltă fața năclăită de sîngele ce-l podidise, iar cu 
cealaltă mînă îi propti în beregată frigarea în care încă se 
mai aflau înfipte nişte rămăşiţe din pui. 

Curînd se auziră paşi zoriţi şi cîteva bătăi în uşă. 

— Păţit-aţi ceva, înălțimea voastră? întrebă o voce res- 
pectuoasă de afară, căci deşi uşa era descuiată nimeni în 
afară de Erzsi nu cuteza să intre, ştiindu-l pe stăpin la 
masă. 

Marcu îl îmboldi cu ţepugşa şi-i porunci în şoaptă: 

— Zi-le să-şi vadă de treabă şi nu care cumva să intre 
aici, de vrei să nu te străpung! 

Venindu-şi cu greu în fire, Teleki pricepu că Marcu n- 
ar fi pregetat s-o facă dacă nu i se supunea, şi se grăbi 
să-l asculte. 

— N-am nimic! Plecaţi de acolo! 

Abia atunci răsuflă Marcu uşurat şi ochii i se opriră pe 
rămăşița de friptură căzută pe masă. Întinse mîna spre 
ea cu iuțeala înfometatului, numai că nu se aşeză în 
scaun şi nici nu luă ţepuşa de la gitul contelui. 

— Mie îmi place puiul ceva mai bine fript, dar la nevoie 
mănîncă omul ce apucă, rinji Marcu mestecînd de zor. 

— Pentru Dumnezeu... Ce vrei să faci acum? scînci 
Teleki. 

— Asta-i bună! Pot a-ți spune că nu mi-a plăcut felul 
în care am fost găzduit aici şi că vreau să plec. 

— Cum ai scăpat? 

— Antal-baci m-a ajutat, răspunse Marcu luminat de 
anume gind. 

— Nemernicul! Şi eu care aveam atita încredere în el... 
Îl biciuiesc şi-l închid pe vecie, ticălosul! 

— De altfel tot el i-a spus şi Sineftei că ai de gînd s-o 
arunci în Murăş. 

— Am să-l ucid pe porcul ăsta... 

— Dar ai înecat fata? nu-i dădu răgaz Marcu. 
Întrebarea îl lămuri pe Teleki că bănăţeanul nu ştia de 
soarta ei şi răspunse pe dată. 

— Nu-i adevărat! Am lăsat-o să plece acasă. 

— Aşadar n-ai ascultat sfatul contesei Agnes... Imre 
dragă! 

Îl tutuia cu neobrăzare, dar contele nici nu băgă de 
seamă şi de altfel nici n-ar fi putut să facă nimic. 

— Ce-ai de gînd? 

— Să te ucid, vezi-bine, de nu mă asculţi. Te credeam 
mai chibzuit, dar luindu-te după capul lui Agnes te-ai 
băgat unde nu-ţi fierbe oala. Nu cumva te-ai miniat că m- 
ai găsit la Iulia?... Află că mai îndreptăţit eram eu să mă 
aflu acolo, cîtă vreme mie mi-a fost drăguță mai înainte. 
Eu am fost cel dintii şi pot să jur că nu mi-a părut rău... 

Teleki holbă ochii, nevenindu-i a crede. Îşi aminti însă 
că şi el se întrebase ce să caute olahul la Micoşlaca, dacă 
nu s-ar fi cunoscut mai dinainte? 

Marcu însă nu-i dădu timp de gindire, împinse uşor 
frigarea spre beregata contelui şi spuse mai departe: 

— Acuma vezi că vom trece printre slugile tale, şi de 
faci vreun semn nesăbuit îți înfig ţepuşa în grumaz! Dacă 
eşti cuminte însă, te las cu viaţă. 

— Ce trebuie să fac? oftă contele, dind semne că nu 
mai suporta să stea țintuit în scaun. 

— Ei, aşa te vreau, Imre dragă! Dă poruncă să fie trasă 
caleaşca la scară şi să le spui slugilor tale să nu cumva 
să-ţi ia urma. 

— Unde vrei să mă duci? 

— Acasă la Sinefta, ca să... 


— Asta nu! se împotrivi Teleki, albindu-se de spaimă. 

— Pentru ce, prietene? Nu cumva ţi-o fi teamă de 
neamurile ei? E adevărat că noi, olahii, sintem cam fară 
milă în asemenea cazuri, dar tu ai lăsat-o teafără în ciuda 
sfatului şi au batjocorit-o. 

— Nu! Te rog, nu! se ruga cu umilința contele. Mai 
bine ucide-mă aici pe dată. 

Văziîndu-l îngrozit de cele ce-ar putea păţi, Marcu se 
gîndi că împotrivirea lui Teleki ar fi putut să dăuneze 
fugii lui de acolo, aşa că se prefăcu înduplecat. 

— Bine! Am să te duc în altă parte, dar pînă atunci fă 
bine si întoarce-te şi hai să tragi perdeaua aceea mare de 
la fereastră. Apoi o faci fişii ca să te leg... 

— Nu-i de trebuinţă, se repezi Teleki. Merg de bună 
voie! 

— Fă cum îți spun eu şi pe urmă poţi să mergi de 
bună voie! 

Contele se supuse ascultător şi sub ameninţarea 
țepuşei făcu tot ce i se poruncise, după care se lăsă legat 
ca un berbec. 

— No, acum putem purcede la drum, domnule conte, 
şi dacă eşti cuminte poate că am să te duc chiar la 
lulişca, s-o pupi undeva, iar de te paşte vreun gînd rău... 
au să se îngraşe peştii din hoitul tău. 

leşiră aşa sub ochii înmărmuriţi ai slujitorilor, dar cel 
mai năucit era temnicerul, văzindu-şi stăpinul legat. 

— Mulţam fain, Antal-baci! rînji Marcu zărindu-l. De 
nu mă ajutai, n-aş fi pus mîna pe un vinat de soi ca ăsta. 

Bătrînul nu pricepu tilcul acestor vorbe, dar ceilalți se 
şi năpustiră asupra lui, aplicîndu-i o bătaie în toată 
legea. 

Văzindu-se astfel, răzbunat pe vicleanul temnicer care 
voise a-l da pierzaniei, Marcu îl îmboldi pe conte în 
rădvan, ca şi cum nimic nu s-ar fi întimplat, şi porunci 
vizitiului să se îndrepte spre Micoşlaca. 

Auzindu-l, lui Teleki îi mai veni inima la loc şi cuteză 
chiar să-l înfrunte: 

— Bănuiesc că ştii ce ai să păţeşti pentru fapta asta. 
Alteţa-sa te va ridica în furci şi... 

— Oricum, ar fi mai bine decit să mor de sete, sau cine 
ştie ce moarte cruntă m-ar fi aşteptat răminînd la tine, 
aşa după cum te lăudai contesei Agnes. 

— N-aveam de gind să te ucid. 

— Se-nţelege! Agnes îți poruncise doar să mă ţii pe 
mincare şi băutură, însă tu n-ai prea înţeles că nu cu 
pîine şi apa, cum ai vrut s-o faci. Ce m-ar fi aşteptat mai 
pe urmă... 

— Ti-aş fi dat dramul! 

— Aşa voi face şi eu, dar numai dacă vei fi cuminte... 
Luna răsărise pe dealul de către Ciunga, scăldind 
întreaga fire într-o lumină de argint. Cîţiva norişori mai 
întunecați se îndreptau spre Cheile Turzii, trecînd 
nepăsători peste fişia lăptoasă a Mureşului. O boare rece 
sufla dinspre pădurea de brazi de pe Banta, cînd 
rădvanul cu cei doi călători se opri pe culmea Hagăului, 
spre uimirea contelui. 

— Întoarce-te acasă! porunci Marcu vizitiului. Noi vom 
merge pe jos, ca să mai luăm aer. 

Omul se uită nedumerit către stăpînul său şi, văzînd 
că nu-i zice altcum, întoarse pe dată şi o luă înapoi. 

UCISAȘ CIUDAT 


ALTETA-SA BETHLEN GABOR îşi făcuse obicei ca la 
începutul fiecărei primăveri să-şi petreacă vreo zece zile la 
Geress, unde avea o moşie, spre a mai uita de grijile 
domniei. lată însă că în acest an, 1618, nu s-a mai 
îndemnat la drum şi vădea atita îngrijorare, încît întreaga 
curte se mira. Principesa Suzana şi copiii plecaseră încă 
de cum plesniseră mugurii copacilor, dar luminăţia-sa 
nici gînd, rămînea zile întregi în odaia de lucru. Primea şi 
trimitea tot felul de scrisori şi clacări. Din această 
pricină, oştenii care trebuiau să-l aibă în pază aveau mari 
greutăţi, neştiind pe care să-l îngăduie mai curind să se 
înfățişeze stăpiînului. Totuşi, contele Ugrai, cel mai de 
credinţă sfetnic al măriei-sale, poruncise să fie mereu cîte 
doi halebardieri în fața uşii, ca să nu pătrundă nimeni 
înarmat în încăperea prințului. 

Ştia contele că Bethlen nu era iubit de oamenii 
habsburgilor, fiindcă nu îngăduia ca ţara Transilvaniei să 
fie supusă poftelor lor, şi-l birfeau în fel şi chip pe la 
curțile străine, chiar şi la Înalta Poartă. Se înţelege că 
cele mai multe erau scorneli, dar, oricum, bine nu-i 
făceau. Mai cu seamă papistaşii erau cei mai înrăiți, căci 
nu vedeau cu ochi buni faptul că prinţul îi susținea pe 
calvinişti, primejduind averile şi slujbele celor mai 
îndărătnici catolici. Toţi aceşti clevetitori ar fi fost nespus 
de fericiți dacă Bethlen n-ar mai fi rămas în scaun. 

Serenisima alteță îşi amintea însă prea bine cum se 
purtaseră austriecii cu olahul Mihai, care se încrezuse în 
ei, iar el n-avea poftă să pățească la fel. Îşi dădea seama 
că numai o ţară mare şi puternică s-ar fi putut împotrivi 
habsburgilor, şi Transilvania, împreună cu celelalte ţări 
olahe de peste munte, ar fi fost în stare. Nu-i vorbă că şi 
Mihai înţelesese asta la vremea lui, dar se lăsase amăgit 
de făgăduielile împăratului creştin, ridicindu-se contra 
asupritorilor crucii. Toată lumea îşi aducea aminte de 
nefericitul sfirşit al viteazului domn, pe cîmpia Turzii, şi 
Bethlen n-avea decît să tragă învățăminte ce însemna 
prietenia austriecilor. Se pare că turcii nu erau atit de 
lacomi ca şi vecinii din asfinţit, şi pentru aceasta prinţul 
era hotărît să se arate pe față, deocamdată, drept 
supusul lor credincios. Din asta i s-a tras şi vorba rea că 
ar fi fost o slugă prea plecată sultanului, dar el ţinea mai 
întîi la ţara lui, pe care o voia puternică şi neatîrnată, cît 
era cu putință pe atunci. De altceva nici nu-i păsa, iar 
cine-l îndrăgea o făcea tocmai pentru că poftea binele 
locuitorilor acestor meleaguri. 

Acum, în această primăvară, începe şi lupta hulpavilor 
habsburgi cu cei ce li se împotriveau, prima lovitură 
primind-o chiar în inima împărăției lor*. Viteazul conte 
Thurn din Boemia îşi pregătise oaste, chipurile, împotriva 
turcilor, dar Bethlen ştia în taină că sabia va fi scoasă 
contra austriecilor, de cum se va ivi prilejul. Înțelegerea 
era ca şi Bethlen să se alăture. răscoalei boemilor şi abia 
mai pe urmă să-l înştiinţeze şi pe sultan, care n-ar fi avut 
nimic de spus dacă duşmanul dintotdeauna al Semilunei 
ar fi fost doborit, or cel puţin slăbit. 

Era o frumoasă zi de florar. Prin fereastra deschisă 
intrau miresmele primăverii, odată cu zumzetul albinelor 
şi ciripitul voios al păsărelelor, dar o piclă tremurătoare 
acoperea toată valea Mureşului, pină unde făcea cotul 
către Deva, ba se întindea şi pe valea Sebeşului, 
pierzîndu-se printre dealuri. Bethlen se uita adesea la 
turnul bisericii papistăseşti, a cărui vechime sfida 
veacurile, iar crucea din virf îi amintea întruna că 
învățătura luminatului Calvin nu biruise în țară. Drept e 
că cei mai mulți locuitori ai ţării erau schismatici olahi, 
pe care se gindea să-i atragă la noua credinţă şi nu cu 
biciul, cum făceau iezuiţii ori dominicanii, ci cu duhul 
blindețţii, fiindu-i bine cunoscută cerbicia acestui neam 
străvechi. Pentru aceea şi poruncise ca popii olahilor să 
nu mai fie socotiți iobagi. Mai mult chiar, hotărise să-i 
sprijine cu tipărituri pe limba lor, căci pînă acum 
fuseseră siliți să slujească slavoneşte, nepricepînd măcar 
o boabă din această limbă. 

Dar nu toţi înţeleseseră gîndul cel bun al prinţului şi 
mulți dintre vechii lui prieteni îi făceau încurcături, 
neîmplinindu-i voia. Atunci ce să mai spunem de 
duşmani?! Unul dintre cei cu care copilărise, şi se aveau 
ca fraţii, era şi baronul Naday Gyula, pe care-l chemase 
acum la Bălgrad, spre a-i cere socoteală. Tocmai la el îi 
era gîndul cînd pajul îl vesti despre sosirea acestuia. 

— Să poftească! se înveseli pe dată Bethlen, dar îşi as- 
cunse mulțumirea. 

Groful era mare cît un taur, încăpăţinat ca un berbec, 
însă bun la suflet cu toată lumea, măcar că puţini ar fi 
fost cei care l-ar fi întrecut în lăudăroşenie. Sosirea lui în 


cetatea de scaun nu mira pe nimeni, fiindcă destul de des 

îşi făcea drum pe la principe fără a-i cere nimic, ci numai 
din plăcerea de a-l mai vedea, şi pentru acest fapt 
Bethlen îl îndrăgea şi mai tare. Veselia lui Naday era 
molipsitoare şi prințul petrecea alături de el întotdeauna 
clipe de voioşie. 

— Alteță serenisimă! se înclină baronul, dar cu vădită 
greutate, din 


* Este vorba de începutul războiului de 30 de ani (1618— 
1648), declanşat în 23 mai 1618 şi la care Transilvania a 
participat în coaliția antihabsburgică, avînd statut de 
independenţă. 

pricina osinzei. Cea mai supusă slugă a măriei-tale! 

— N-aş zice, răspunse Bethlen, abia ţinindu-şi risul. 
Se vede că n-ai văzut cît de mult se pleacă în fața mea 
chiar şi cei nu prea umili supuşi ai mei. 

— Burta, alteță! Afurisita asta de povară, se dezvino- 
văți Naday. Cu sufletul, însă nu cred să mai fie altul 
asemenea mie. 

— Vorbe, Gyula, vorbe! Nu vrei să asculți nicicum şi 
mai cu seamă nu vrei să mă sprijini în ce vreau să fac. 

— Să mă trăsnească... 

— Nu te jura, că tocmai despre cele sfinte este vorba, i- 
o reteză Bethlen. Pentru ce-i asupreşti pe popii 
schismatici? 

— Asta era?! se lumină la faţă baronul. No, lasă că nici 
ei nu vor să fie slobozi, fiindcă n-au unde se duce, alteță. 
Dar, ca să nu-ţi fie cu supărare, de cum mă-ntorc le dau 
drumul şi, dacă pofteşti măria-ta, le dau şi citeva 
iugăre... băga-sar dracu-n ei! 

— Nici chiar aşa, frate Gyula! Tu nu m-ai înţeles, de 
altfel ca şi ceilalți. Nu poftesc să fac din ei nemegşi, ci doar 
să nu mai fie iobagi. Mai bine zis, să nu mai fie scoşi la 
corvoadă laolaltă cu şerbii şi nici biruri să nu mai dea 
asemenea lor. Sint puţini şi nu pierzi mare lucru, în 
schimb le cîştigi dragostea şi credinţa. Mai au trebuinţă 
şi de puţină învăţătură de carte, dar să le luminăm 
mintea după voia noastră. Pentru aceea am poruncit 
tipărituri pe limba lor, ca să-i cîştigăm la legea noastră şi 
să putem clădi o ţară mare şi puternică. 

— Cu popii?! 

— Şi cu ei, dar mai cu seamă cu toţi credincioşii care 
le ascultă cuvîntul. 

— O turmă de proşti?!... 

— Oarecum însă şi din vina noastră, fiindcă aşa am 
vrut să-i ţinem, neîngăduindu-le nici măcar să sufle. Dar 
sint tare mulți, Gyula dragă, şi de-i atragem de partea 
noastră n-am avea a ne mai teme de nimeni. Fraţii lor de 
peste munte s-or îmbulzi să ni se supună, cînd or vedea 
că celor de aici le-am făcut un trai mai omenesc. 

— Dar cum să-i slobozi, cînd la tot pasul dai peste 
olahi? Nu ne vor face pe noi slugi în locul lor? se îndirji 
baronul. 

— Ei, vezi, tocmai ce-ţi spuneam. Judeci şi tu cam 
îngust, prietene Gyula. Eu nu zic să-i lăsăm de capul lor, 
ci să-i facem să-şi lepede credinţa şi limba. Nu cunoşti pe 
atiția ce se trag din olahi? Dragffy, Kendeffy şi mulţi alţii, 
de nu-i fi chiar şi tu sămînţă de-a lor... 

— Ferit-a sfintul! se scutură baronul. Strămoşul meu 
a fost scutierul regelui Ludovic cel Mare. 

— Şi nu putea fi olah? zîmbi prinţul. Naday se prefăcu 
a nu auzi şi schimbă vorba. 

— lată, eu vreau să dovedesc cît ţin la măria-ta şi-ţi 
fac hatîrul să slobod popii, după cum ti-i voia, măcar că 
nu m-oi dumeri eu prea curind dacă fac bine, ori ba. 

— Aşa-mi placi, Gyula dragă! Tot bunul meu prieten ai 
rămas, ca şi-n alte dăți. la spune-mi ce mai fac ai tăi? 

— Mulţam lui Dumnezeu, sînt sănătoşi şi... graşi ca 
mine, rise baronul săltîndu-şi pîntecul. Însă eu am venit 
la măria-ta cu o treabă, dar iacă m-am luat cu vorba şi 
am uitat. 

— Tu la mine cu o dorinţă?! Dar cînd s-a mai pomenit? 

— Apăi, chiar astăzi. 

— Spune, şi pe dată poruncesc... 

— Să vezi, alteță, îi luă vorba din gură Naday, uitînd 
deosebirea dintre ei. Mai zilele trecute, pe cînd mă aflam 
la Turda, am dat peste un călător tare cumsecade. Mai 
bine zis el a dat peste mine, şi am pornit amîndoi tovarăşi 
de drum. Mi-a povestit vrute şi nevrute, pe unde s-a 
perindat, ba chiar şi despre întimplarea de la Praga cu 
sfetnicii aruncaţi pe fereastră... 

— Ce întimplare?! 

— O să ţi-o spună chiar el, fiindcă l-am adus aici... 

— Cu tine? 

— Stai să vezi, înălțimea-ta, o luă domol Naday. Nu 
era să vină să dea buzna la curte, aşa că l-am poftit la 
mine, că l-am îndrăgit şi i-am făgăduit să-i înlesnesc să 
ajungă la picioarele măriei-tale. 

— Are vreo plingere? 

— Drept să-ţi spun, nu-mi aduc aminte, dat dacă-i 
îngădui să se înfățişeze, are să-ți spună el însuşi. Se pare 

că ar pofti numai să te vadă, ca să se poată lăuda mai 
apoi, pe unde va merge, că a vorbit cu măreţul principe al 
Transilvaniei. 

— De unde zici că este? 

— Din ţara nemţească, însă nu ştiu de unde anume. 

— Ungur? 

— Vezi-bine, că altminteri cum ne-am fi înțeles? 

— Măi Gyula, tot copil ai rămas! Ai un suflet gata să-şi 
vindă şi cămaşa de pe el pentru altul, numai cu popii tăi 
te porți altcum, făcu Bethlen, bătindu-l prieteneşte pe 
umăr. 

— No, bată-i precista! Lasă c-ai să vezi ce bine au s-o 
ducă de azi încolo, răspunse Naday ruşinat. Dar ia 
spune-mi, îl primeşti? 

— Pe cine? 

— Pe prietenul despre care ţi-am vorbit adineaori. 

— De vreme ce spui că-i prietenul tău, mai încape 
vorbă? Ştii cumva şi cum îl cheamă? 

Groful se fistici, bilbii un nume, apoi mărturisi cinstit: 

— lartă-mă, alteță, că de spus mi-a spus, dar am 
uitat. 

— Asta zic şi eu prietenie! rise prinţul. Dar pe mine 
mai ştii cum mă cheamă? 

— Nooo.!... se ruşina baronul. 

— Du-te şi adă-l! De eşti tu cu el, n-are să se 
împotrivească nimeni, fiindcă de la o vreme Jeno a 
împînzit casa cu străjeri. Naday dădu să iasă, dar se izbi 
nas în nas cu Ugrai. 

— la te uită... pe cine văd! făcu el bucuros. Jeno 
dragă, mi-o ciudă pe tine că nu îmbătrineşti deloc. 

— Asta se întimplă fiindcă eu n-am timp. Tu te plimbi 
cu cine vrei şi pe unde ţi-i voia... 

— În schimb tu, Jeno, eşti silit să asculţi poruncile 
mele. Asta ai vrut să spui, nu-i aşa? se băgă în vorbă 
Bethlen. 

— Nici gind a mă plînge, alteţa-voastră, însă vrăjmaşii, 
din afară şi dinăuntru, nu ne îngăduie, nici chiar pe 
măria-ta, să suflăm barem o săptămînă. Venisem să-i 
spun înălțimii-voastre că a sosit un olăcar de la Praga. 

— Bănuiesc să aibă veşti deosebite, dar vezi că i-am 
făgăduit lui Gyula să stau de vorbă o clipă cu un 
„prieten” de-al lui, găsit în drum. Vrea numai să mă vadă, 
Şi îşi făcea griji cum să ajungă la mine, dar l-a ajutat 
Gyula. Deci mai întîi acela, şi pe urmă olăcarul tău. 

Contele ridică spriîncenele a mirare, apoi întrebă 
îngrijorat: 

— Dar pe cine aduci, Naday? Vreun cunoscut de-al 
tău? 

— N-ai teamă, zise prințul. Din cite mi-a spus, este 
vorba de un vîntură-lume ce se va fuduli că a stat de 
vorbă cu mine. Nici nu văd pentru ce ar fi rău să se mai 
ştie şi despre mine cîte ceva prin Europa... 

— Ciudat! mormăi Ugrai. Cu îngăduinţța alteţei- 
voastre, am să poruncesc să fie căutat de arme. 

— Mă rog, dacă aşa mă socoteşti tu, ca pe o muiere 
fricoasă ce nu ştie să se apere... zimbi principele. 

— Nu asta am vrut să spun, alteță serenisimă, însă, 
dacă de Naday nu mă feresc, străinul poate fi primejdios. 

— O să fim trei împotriva unuia singur, chiar de-ar fi 
să-l laşi să intre înarmat pină-n dinţi, adăugă Bethlen. 

Ugrai dădu din umeri şi ieşi împreună cu Naday, 
poruncind ca „prietenul” baronului să fie deposedat de ori 
ce fel de sculă ce ar fi putut fi folosită ca armă. Asta n-a 
prea fost pe gustul grofului, care în semn de nemulțumire 
şi-a lăsat şi el spada. 

Străinul era un bărbat voinic, cam trecut de prima 
tinereţe, da’ încă în putere. Înveşmîntat numai în catifea 
neagră, cu horbota albă la gît, părea a fi mai curînd frînc, 
decit ungur, fie el şi din ţara nemțească. Mustaţa „în 
furculiță” şi bărbiţa retezată foarte scurt, de sub buză, îl 
făceau să arate ca un oştean de la curtea regelui Franţei, 
căci de acolo venise acest obicei. 

— Numele meu este Zolnay Arpad, rosti el într-o 
curată limbă ungurească. Sint nobil şi stăpinesc 
păminturi în preajma Rozsyavei, de sub oblăduirea 
regelui nostru, împărat al germanilor, slăvitul Mathyas de 
Habsburg. 

— Mă bucur să te cunosc, cavalere! răspunse prinţul, 
nădăjduind că străinul va fi avut vreun cuvint de taină, 
vreo solie ce trebuia să-i vină de prin părţile Boemiei. De 
vrei să fim singuri, află că nu mă feresc de prietenii mei, 
aici de față, aşa că poţi vorbi. 

Ugrai îl cercetă pe străin, care nu părea primejdios, 
mai cu seamă că nu mai avea asupra lui nicio armă. 
Liniştit în privinţa asta şi crezînd că totuşi se va spune 
ceva ce nu trebuie auzit de urechile altora, ceru 
îngăduinţa să-l caute pe olăcarul praghez. 

— Să vii repede! porunci prinţul nerăbdător. 

— Negreşit! răspunse contele. Apăi şi tu, Gyula, ai 
putea să mă însoțeşti, adăugă el către grof, dar acesta se 
împotrivi: 

— Ba eu rămîn, că alteţa-sa nu se fereşte de mine, 
doar ai auzit. 

Bethlen zîmbi cu bunăvoință şi se apropie de fereastră, 
în vreme ce Zolnay se trase din dreptul uşii, spre a-i face 
loc să iasă Ugrai. Nimerise, astfel, lingă panoplia cu arme 
din perete, dar nimeni nu s-a gindit la vreo primejdie, iar 
principele se afla în partea cealaltă a încăperii. 

— Acuma poți vorbi liniştit! se întoarse acesta către 
străin. Ce pofteşti? 

— Eu?! se miră Zolnay. Nu vreau nimic! Dumnealui, 
domnul baron m-a poftit să mă înfățişez... 

— Cuum?! sări Naday. Ce înseamnă asta? 

Cu iuţeala fulgerului, străinul smulse un frumos stilet 
venețian din panoplie şi, din întoarcere, îl aruncă direct 
spre pieptul prinţului, dovadă că îşi măsurase dinainte 
ținta, cu multă dibăcie. Însă baronul se aruncase la 
vreme în fața lui, primind el lovitura ucigaşă, în inima sa 
credincioasă. Bethlen căută să-l susțină pe uriaşul 
Naday, dar nu izbuti şi acesta se prăvăli ca o cîrpă, în 
vreme ce Zolnay înşfăcase o spadă şi era gata de atac. 

— Strajăăă! răcni principele şi apucă un sfeşnic drept 
armă de apărare. 

Uşa se deschise pe dată şi cei doi oşteni dădură 
năvală, dar şi Ugrai odată cu ei. Zolnay se trase într-un 
ungher aşteptind să fie atacat şi să-şi vindă scump 
pielea. Contele înţelese dintr-o privire ce se întimplase şi, 
fără a mai avea grija lui Naday, trase spada, blestemiînd 
în sinea lui panoplia care-i scăpase clin vedere. 

— Îl vreau viu! strigă prinţul, care-şi mai venise în fire. 
Daţi-vă la o parte! porunci el oştenilor şi se avîntă asupra 


lui Zolnay. 

Îsi dădu repede seama că avea de-a face cu un bun 
luptător şi nu făcuse bine încrezindu-se prea mult în 
propriile forțe, putind să se facă de ris, dacă ar fi fost 
lovit. De aceea îşi încorda toată puterea, însă pe dată îi fu 
zburată spada din mînă şi străinul puse piciorul pe ea. 
Nu-i mai răminea decit să poruncească halebardierilor 
să-l prindă, cu toată ruşinea păţită. 

— Mă dau prins! strigă pe neaşteptate Zolnay. Am 
greşit şi sînt gata să ispăşesc! 

Prinţul nu răspunse, făcu doar un scurt semn din cap 
ca Ugrai să-l ia pe ucigaş şi se repezi la căpătiiul lui 
Naday, care se zbătea între viaţă şi moarte. Mai avea încă 
în piept stiletul acela blestemat, şi de bună seamă că 
multe clipe nu mai putea trăi. Cu multă grijă, prinţul îi 
săltă capul pe genunchiul său, vrind să-l ridice în 
picioare, fără a ţine seamă de sîngele ce-i murdărea 
veşmintele. 

— Lasă-mă jos! izbuti să îngăime rănitul. 

Bethlen îl ascultă şi porunci să vină chirurgul. Aplecat 
la capul muribundului mingiie uşor obrajii lui buhavi, 
care începuseră să capete albeaţa varului, pierzindu-şi 
singele. 

— Gyula, prietene, i se adresă în şoaptă, în vreme ce 
lacrimi mari îi şiroiau pe față. De ce ai făcut asta? 

— Eu... eu îs vinovat! izbuti el să răspundă fără a 
deschide ochii. Eu... l-am adus... eu să... 

Se opri să-şi tragă suflarea, dar Bethlen îi atinse uşor 
buzele, rugîndu-l să tacă: 

— Ai să-mi spui mai pe urmă, dragă frate. Acuma nu 
te mai gîndi la nimic şi nu mai scoate o vorbă, pînă te va 
obloji chirurgul. 

— Să mă... ierți, frate... Gabor. Aşa am... fost eu... 
mereu. Dar n-oi mai avea... încredere... în oameni. lartă... 
Încerca să mai spună baronul. 

— Să nu zici astfel, dragul meu. Nu am ce să-ţi iert... 
tu nu ştiai... şi prinţul îşi muscă adînc din buză, spre a 
nu izbucni in plins ca un copil. 

Privirea blindă şi rugătoare a lui Naday se preschimbă 
treptat în cea sticloasă a morții, dar abia după sosirea 
ajutoarelor îşi dădu Bethlen seama că ţinea în braţe un 
mort. Cu mina tremurindă îi închise pleoapele, apoi 
proclamă cu voce solemnă: 

— Să fie cinstit ca o rudă de singe a domniei-mele. Mai 
mult chiar, ca un erou care şi-a dat viața spre a scăpa de 
la moarte pe principele ţării sale. Să afle toată lumea 
cutezătoarea lui faptă şi jertfa adusă! 

După ce termină de împărțit poruncile în vederea 
cinstirii răposatului baron, se hotărî şi Bethlen să 
coboare în odaia de tortură, unde era aşteptat de Ugrai. 
Pînă să ajungă el acolo, Andor-călăul îl şi atîrnase pe 
Zolnay în scripete, cu toată împotrivirea şi jurămintele 
acestuia că avea să spună tot adevărul. Aşa făgăduiau 
toți osîndiții care i se dădeau pe mînă, dar Andor ştia că, 
pînă ce nu le întindea puţin ciolanele, ori minţeau, ori 
deveneau muţi. Se bucura de faima că era meşter să 
scoată orice vorbă din om, şi nimeni nu şi-ar fi dorit o 
întîlnire cu iscusința lui. Chiar şi despre Zolnay, ştia 
Andor cam ce avea să spună: că fusese îndemnat de 
altul, că nu cunoştea pe nimeni dintre mărimile ce 
puteau fi amestecate în treabă, aşa că pentru o mai bună 
socoteală îl priponise ca şi pe ceilalți. 


De cum se ivi prinţul, Zolnay îl înfruntă cu semeție: 

— Nu era nevoie să fiu atirnat, cum mă vezi, fiindcă n- 
am de gînd să ascund nimic. 

— Ţi-e frică de cazne, ticălosule? rînji Bethlen. Am să 
te fac să-ți blestemi şi laptele ce l-ai supt de la ţița 
mumă-tii, nemernicule! Pentru ce l-ai ucis pe omul care 
ţi-a dovedit atîta încredere? 

— Să am iertare, dar înălțimea-ta se înfurie de 
pomană, căci eu n-am vrut viața domnului baron, ci 
domnia-sa a sărit să te apere cu propriul său piept. Cu 
adevărat, şi aş putea jura pe sfinta cruce, că nu pe elam 
avut de gînd să-l ucid... 

— Asta s-a văzut, dar ce ţi-am făcut eu ca să-mi porți 
atita ură? 

— Eşti sluga cea mai plecată a păgînilor şi cel mai 
înverşunat duşman al credinței noastre creştine. Nu 
numai că te-ai îndepărtat de sfinta biserică a lui Hristos 
şi de sanctitatea-sa papa, dar îi şi uşurezi calea turcului 
spre a birui lumea drept-credincioasă! 

— Eşti preot? 

— Nu! Sint un nobil, aşa după cum am avut cinstea să 
mai spun, fiindcă eu nu mint niciodată. 

— Deci, aşa te cheamă cu adevărat? Pe deasupra, mai 
eşti si ungur? 

— Da! 

— Atunci, dacă tot eşti aşa de hotărît să spui adevărul: 
cine te-a îndemnat? 

Bethlen se uită spre călău şi acesta, înțelegind, mai 
slăbi strinsoarea. 

— Nimeni nu m-a trimis, spuse domol Zolnay, de 
parcă ar fi povestit la un sfat de taină. Eu mi-am 

mărturisit gindul excelenţei-sale domnului baron Hans 
Mollart... 

— Sfetnicul împăratului? se băgă Ugrai. 

— Da, acela. Nu s-a împotrivit, dar nici nu m-a sfătuit 
s-o fac, ci mi-a spus că rămîne la bunăvoia mea. Acum, 
că a izbucnit răscoala din Boemia... 

— Cind asta? întrebă prinţul. 

— Povestisem domnului baron că praghezii au azvirlit 
pe fereastra Hradului pe doi consilieri imperiali... 

Era vestea mult aşteptată de Bethlen, şi i se păru 
ciudat s-o afle tocmai din gura celui care ar fi vrut să-l 
omoare. Îl bătea gindul să-i făgăduiască viața dacă ar 
mărturisi tot ce ştia, căci de bună seamă că nu minţea, 
dar îi veni în minte privirea rugătoare a lui Naday şi simţi 
că nu poate s-o lipsească de răzbunare. 

— Spune tot ce ştii! porunci el cu asprime. 

Zolnay povesti cu de-amănuntul ce se petrecuse şi 
cum împăratul avea de pătimit din pricina răsculaților, 
ceea ce nu putea fi decît pe placul paginilor, iar cum ştia 
că Bethlen era sluga lor, el a căutat să-l ucidă, spre a-l 
ajuta pe apărătorul creştinătăţii. 

— După cum vorbeşte, pare a fi un nebun habotnic, îşi 
dădu părerea Ugrai. 

Principele rămase o clipă pe ginduri, apoi întrebă: 

— Pînă la urmă, Mollart a încuviinţțat moartea mea? 

— Da! 

— Era şi Gaşpar Grazziani de față, sau ai fost cumva 
şi pe la el? 

— Am auzit de acel creştin vindut turcilor, măcar că 
pe ascuns se arată a fi prieten al majestăţii-sale, dar nu 
pot şti ce-i în mintea lui. 

— Dar ştiai că şi el îmi vrea moartea? Nu ţi-a fost 
teamă că ţi-o ia înainte? 

— Acela-i acuma departe, şi de n-ar fi fost domnul 
baron Naday, nimic nu mi-ar fi stat în cale să-mi 
îndeplinesc voinţa. 

— Împăratul ştie? 

— Bănuiesc să-i fi spus domnul baron Mollart. 
Răspunsurile răspicate îl puneau oarecum în încurcătură 
pe prinţ, care îşi mai domolise setea de răzbunare dîndu- 
si seama că omul din fața lui nu era în toate minţile. 
Însuşi faptul că se învinovăţea cu înflăcărare, fără să fie 
chinuit, era o dovadă de nebunie. 

— Dacă te-aş slobozi... ce-ai face? 

— Aş căuta să te ucid. 

— Atunci, chiar dacă te-aş ierta, trebuie să mă apăr 
osîndindu-te pe tine? 

— Aşa-i firesc! răspunse liniştit Zolnay, ai cărui ochi 
aveau luciri de gheaţă. 

Prinţul se uită cu înţeles la Ugrai şi porunci gidelui: 

— Andor, îl ucizi fără cazne! Dacă e cu putinţă, nici să 
nu simtă că moare. De fapt el nu poate fi osîndit pentru 
uciderea fără voie a lui Gyula, dar eu trebuie să mă 
feresc. 

Zolnay îl privea la fel ca şi înainte şi nicio mişcare a 
feții nu-l arăta să-i fie teamă. 

— Ţi-am poruncit moartea fără cazne, drept răsplată 
că ai spus adevărul. 

— Nici nu aşteptam aşa favoare... fu răspunsul sec al 
fanaticului. 

Poate că ar mai fi spus şi altele, dar Andor, înşfăcînd o 
măciucă uriaşă de lemn greu, îl izbi pe Zolnay drept în 

moalele capului, crăpindu-i ţeasta şi împroşcîndu-i 
creierii primprejur. 

Prințului i se făcu greață, iar Ugrai îl dojeni pe călău: 

— Ai fi putut avea răbdare să ieşim noi mai întîi! 

— Porunca a fost să moară fără dureri şi fără să ştie... 
rinji gidele încîntat de ispravă. 

Contele nu mai găsi de cuviință să adauge nimic şi ieşi 
degrabă după stăpînu-său, la întîlnirea cu olăcarul din 
Praga. Din păcate, răzvrătitul Thurn nu scrisese mai 
multe decît aflaseră de la Zolnay. 

Rămaşi singuri în odaia unde murise bietul Naday, 
chipul lui le veni în minte. 

— Sărmanul Gyula! oftă Bethlen. Tare s-a mai încrezut 
în bunătatea oamenilor, socotindu-i asemenea lui. 

— Libenter-liomines id, quod volunt credunt, rosti 
încet Ugrai. 

— Ce murmuri tu acolo, Jeno? Vreo rugăciune 
papistăşească?! se miră prințul. 

— Îmi ziceam, alteță, că oamenii cred bucuroşi ceea ce 
doresc, precum spuneau latinii, şi Naday aşa a făcut, deşi 
poate că n-a avut habar de acest proverb... Oricum, cu 
îngăduința alteţei-voastre, am să poruncesc să fie scoasă 
afurisita aia de panoplie! 

MUREȘ, APA BLESTEMATÄ 


TREZIŢI DIN SOMN, cei din casa lui Gligor Nicoară 
făcură ochii cît cepele cînd se pomeniră cu Teleki legat de 
miini şi Marcu lingă el. 

— Tulai! Apăi ăsta-i mare lucru! se îngrijoră bătrînul. 
Ne-or ridica în furci, la Bălgrad... 

— Atunci îl duc cu mine în pădure şi-i fac felul, vru 
să-l liniştească Marcu. 

— Nici să nu te gîndeşti! De se află or pune foc la tot 
satul şi n-o mai rămîne nici cenuşa din el. 

— Eu zic să-l ţinem sub pază o vreme şi pe urmă îl 
slobozim, dacă ne spune unde-i Sînefta, zise Florea. Poate 
că ştie. 

— Fata a fost închisă de ticălosul ăsta şi a batjocorit-o. 
Se pare însă că i-ar fi dat drumul, răspunse Marcu. 

— Şi unde-i? sări Mihai. Mă duc să văd dacă a sosit 
acasă. 

— No, acuma noaptea va fi dormind sărmana copilă. 
Lăsaţi pe miine. Vorba e ce facem cu domnul conte?! nu 
se lăsă bătrînul. 

— De vreme ce l-o adus la noi, de-acum el ne ştie şi nu 
ne va ierta, gîndi Florea cu voce tare. Mai bine îl aruncăm 
în Murăş! 

— Dar şi cînd îl va scoate apa la mal, ce vom spune? 
se nedumeri Mihai. Să-l ducem în codru şi să-l lăsăm în 
grija lupilor, bine legat de un copac dosit, pînă i s-o 
pierde urma. 

— Ştie careva că l-ai adus aici, la mine? îl iscodi 
bătrinul pe Marcu. 

— Ba! Numai dacă n-o fi avut cineva ochi de miţă ca 
să vadă pe întuneric din depărtare, fiindcă de cum am 
ieşit din Uioara am trimis carita înapoi şi am venit pe jos. 

— No, atunci, pină ne-om mai gîndi, l-om scoate afară 
pe deal şi om socoti mai pe urmă, hotări badea Gligor. 

— În coliba de la vie, adăugă Florea. Îi dăm pită, apă şi 
ceva afumătură... 

— Cum de nu! i-o reteză Marcu. Pe mine tare m-a mai 
ospătat, n-am ce zice. Pîine şi apă e prea destul! Hai să-l 
ducem, dar mai întîi va trebui să-l legăm la gură, ca să 
nu înceapă a cînta pe drum... 

Contele Teleki se împotrivi din răsputeri, neştiind ce 
aveau de gînd să-i facă. La început se răţoise la ei, dar pe 
urmă o luă pe rugăminți cu lacrimi în ochi, jurîndu-se pe 
tot ce avea mai scump că va uita tot ce păţise, de cum se 
va vedea iar acasă. Făgăduia să spună că Marcu ar fi 
apucat-o în altă parte, ca să i se piardă urma, o mare 
sumă de bani, ba chiar şi slobozirea tuturor ciunganilor 
iobagi. Auzind toate acestea, Marcu şi Florea mai că s-ar 
fi învoit, dar bătrinul Nicoară se tinu dîrz, spunînd că, de 
vreme ce fusese adus cu sila în bătătura lui, bine n-avea 
să le fie. Cît despre jurămintele domnilor... 

În zori erau pe dealul de deasupra satului, unde îşi 
aveau oamenii viile şi cîte o colibă săpată în pămînt, 
slujind de pază în vremea culesului. Peste vară aceste 
bordeie se mai surpau, dar în primăvară le tocmeau la 
loc. Pe astă-dată Nicoară găsi mai puţin de refăcut, astfel 
că în cîteva ceasuri erau gata şi îl siliră pe grof să intre 


înăuntru. Au astupat apoi intrarea cu nişte scînduri, iar 

Marcu a rămas afară de strajă, urmînd să coboare în sat 
numai noaptea. Era primejdios să se fi dus pe lumina zi- 
lei, căci slugile contelui îl văzuseră şi negreşit că l-ar fi 
cunoscut. 

Chiar în aceeaşi zi întregul sat a fost răscolit de 
oamenii grofului de la Foldvîr, aşa că Marcu hotărî să 
doarmă acolo, învelit într-un cojoc mocănesc. Baciul 
Gligor îi sfătuise să-l păzească pe conte o zi ori două, pînă 
s-ar mai potoli zarva cercetării, şi într-o noapte să-i facă 
vint în Mureş cu un pietroi de git. Altceva n-aveau de 
ales. 

În cea de-a treia zi de cînd se afla închis în bordeiul de 
pe deal, Teleki arăta ca o sperietoare, cu barba ţepoasă şi 
tras la față ca un om beteag, făcindu-ţi chiar milă, iar 
Marcu se cam săturase să tot stea de pază. Contele 
Csaky îşi contenise căutarea şi ar fi fost vremea ca 
ostatecului să i se facă felul. Cînd Marcu îi dădu de 
înţeles ce-l aştepta, nefericitul conte căzu în unchi 
făgăduind bogăţiile lui Iov, ori se lega cu jurămînt să 
plece în țara nemțească, de unde nu s-ar mai întoarce 
niciodată. Se lepăda şi de Iulia, pe care i-ar fi lăsat-o 
bucuros lui Marcu. 

— Spusu-ţi-am că nu-mi mai trebuie, răspunse 
acesta. M-am culcat cu ea şi mi-am făcut pofta, aşa că n- 
ai decit să ţi-o păstrezi! 

— Nici eu n-o mai vreau! Nu-mi face nicio cinste să mă 
înfrupt din rămăşiţele altuia, se împotrivi contele, uitînd 
că pentru el nu prea era mare nădejde să rămînă printre 
cei vii. 

Toată valea Mureşului, de la Căptălan şi pină în 


dreptul Aiudului fu răscolită, doar de se va găsi vreo 

urmă, fie chiar şi leşul contelui, căci puţini credeau că s- 
ar mai afla în viață. În schimb, într-una din zile apa 
azvirlise la mal în dreptul Cisteiului trupul umflat şi 
însîngerat al unei fete, care cu greu a putut fi 
recunoscută. Că o va fi împins careva în rîu, ori se va fi 
aruncat singură, nimeni nu mai avea să ştie vreodată. 
Ultimul care-i auzise glasul fusese Marcu şi de bună 
seamă că în seara cînd a scăpat el se petrecuse mirşăvia. 

De cum s-a dus vestea se îmbulziră cu toţii la Cistei, 
în cap cu badea Marian, tatăl fetei, alături de care se 
ținea Mihai. Aproape nu le venea a crede, văzînd 
sărmanul trup ce fusese schingiuit şi batjocorit încă din 
viață, că ar putea fi al frumoasei fete. Tatăl îşi apucă 
timplele cu amîndouă mîinile şi scoase un răcnet de vită 
înjunghiată, în vreme ce Mihai simţea şi el că i se rup 
băierile inimii. Muierile satului, neamuri ori vecine, 
scoaseră la iveală scoarțele şi pernele ce trebuiau să fie 
zestrea fetei şi le înghesuiră în car, spre a sluji 
chinuitului leş în drum spre casă. În bocetele tuturor, 
Sînefta fu urcată şi aşezată cu fața-n sus, acoperită cu o 
velința. Apoi popa din Cistei a citit o slujbă în graba 
mare, după care jalnicul alai a pornit spre Ciunga. 

Baciul Marian, bărbatul acela vesel şi fălos, se trăsese 
şi se cocoşase sub povara durerii, secindu-i pînă şi 
fintîna lacrimilor. Neamurile lui se temeau să nu facă 
vreo nesăbuinţă, căci se zvonise că groful de la Uioara ar 
fi ucigaşul fetei. Totodată se mai auzise că şi contele 
fusese prins, de către un tilhar care îl dusese în pădure 
ca ostatec. Mulţi ziceau că lotrul ar fi cerut atiția bani ca 
răscumpărare, încît neamurile grofului nici nu voiau s- 


audă de aşa ceva, bucurindu-se mai curind să-l moşte- 

nească. Dar cite alte vorbe şi scorneli nu se vinturară în 
acele zile, şi poate că nici Mihai n-ar fi scăpat de bănuiala 
de a-i fi venit de hac lui Teleki, din răzbunare, ştiindu-se 
că frumosul fecior venit din alt capăt de ţară şi aciuat în 
satul lor poftise să devină ginerele lui badea Marian, iar 
acesta ar fi încuviințat bucuros, văzînd cit de mult se 
iubeau tinerii. Însă tînărul se afla acum la căpătiiul 
miresei moarte, şi oamenii îl căinau din suflet. 

După ce Sinefta fu înmormiîntată în cimitirul din deal, 
Mihai rămase lipit de crucea ei chiar şi după ce plecase 
toată lumea la pomana moartei. Nu voia cu niciun chip 
să se urnească din loc, încît bietul Florea, îndurerat şi el, 
crezu că se scrintise la cap. De cînd găsiseră fata nu mai 
pusese în gură nimic în afară de apă, şi tare se mai 
făcuse străveziu. I se vedeau muşchii feței încordîndu-se 
într-una, şi asta nu era a bine. Nereuşind să-l smulgă de 
lingă mormiînt Florea îi dădu pace, dar cînd plecă să ducă 
de-ale gurii la coliba din vie se abătu şi pe la cimitir. 

— Hai să mergem împreună la Marcu, îl chemă el cu 
voce domoală. Li s-o fi făcut foame, şi lui şi domnului 
conte Teleki, hai, să nu aştepte... Dumnezeu s-o 
hodinească, fiindcă noi nu mai avem ce-i face. 

Auzind numele grofului, Mihai săltă pe dată capul şi-i 
aruncă o privire de încuviințare. Parcă îi venise mintea 
ce-i umblase prin locuri pustii. Se ridică fără a scoate o 
vorbă si porni în urma prietenului său. 

Marcu îi aştepta cioplind un beţigaş şi încrustindu-l 
cu floricele, ca să-i mai treacă vremea. Aflase despre 
cumplitul sfirşit al fetei şi îl iscodise în fel şi chip pe 
Teleki, care nu ascundea că batjocorise fata, fiindcă era 


tare frumoasă şi încăpăţinată, nevrind să plece urechea 

la făgăduielile lui ademenitoare. Spunea că atunci cînd a 
scos-o din temniță a trimis-o şi vecinului său, dar se jura 
pe toți dumnezeii că nu el ar fi ucigaşul. 

Dacă n-o ucisese Csaky, se putea ca ea însăşi să se fi 
aruncat în apă. Se mai întimplau asemenea fapte, dar el 
nu se simțea cu nimic vinovat, căci stăpînul avea dreptul 
să se culce cu orice fată din satele ce erau ale lui. Pentru 
asta n-avea de dat socoteală nimănui, fiind un obicei 
străvechi... 

Cam acestea îi erau gîndurile şi nu prea ştia ce era de 
făcut cu groful, cînd sosiră cei doi feciori cu mîincarea. 

— Îi duc eu hrana, zise Mihai îndată ce ajunseră, 
deschizind gura pentru prima oară în zilele din urmă. 

Îndîrjirea din glasul lui îl făcu pe Florea să se uite 
întrebător la Marcu, dar acesta, după ce cumpăni o clipă, 
încuviință din cap. 

De cum pătrunse în bordei, Mihai aruncă pîinea şi 
apa, răminînd cu ochii ţintă la gîtlejul contelui. 

— Ajutooor! răcni acesta, presimţindu-i gîndul. Mă 
ucide! zbieră el deznădăjduit, în vreme ce mîinile osoase 
ale lui Mihai îi cuprinseră grumazul, iar degetele mari i se 
înfipseră în beregată. Aju... mai izbuti el să horcăie, 
zbătindu-se sufocat. Nici Marcu, nici Florea nu se 
clintiră, nici chiar atunci cînd se ivi Mihai privindu-şi 
năucit mîinile. 

— Isprăvit-ai? întrebă liniştit Marcu. 

— Da! oftă Mihai. De acuma nu mai am ce căuta pe 
aceste meleaguri... Mi-am împlinit răzbunarea. 

— Aşa-i! încuviință Marcu. Vino cu mine şi ai să uiţi 
de tot. 


— Merg şi eu! sări Florea. 

— Nu, nu, dragă prietene, se împotrivi Marcu. Tu ai să 
mai aştepţi la tine-n sat, că altfel cumplită bănuială are 
să cadă asupra casei tale, ba chiar şi a satului. După ce 
s-or mai potoli lucrurile, poate te încumeţi să vii de acum 
într-un an, în laşii Moldovei, la mila măriei-sale Gaşpar- 
vodă, ca să intri în slujba lui. Cu vremea te-i întoarce, dar 
ca slujitor domnesc al ţării tale, dacă vom izbuti să facem 
iarăşi ţara răposatului nostru voievod Mihai cel viteaz. 

Florea se întrista, însă fu silit să se plece în fața 
judecății lui Marcu, fiindcă altcum s-ar fi abătut urgia 
asupra alor săi. Cu domnii nu era de şagă! 

— Atunci să vă aduc merinde şi bani de drum, zise el 
resemnat. Ba chiar şi doi cai, că doar n-aveţi să plecaţi 
aşa... 

— Ne-om descurca noi cumva, răspunse Marcu, dar 
ciunganul nici nu vru s-audă. 

— Rămiîneţi aici peste noapte şi lăsaţi asta în seama 
mea. Oricum, va trebui să facem ceva cu leşul 
dinăuntru... 

— L-om îngropa cît mai adînc, chiar acum, şi om 
bătători pămîntul peste el ca să nu se mai vadă nici urmă 
de grof. 

N-a fost prea greu să surpe bordeiul asupra mortului 
şi să bătătorească locul, în aşa fel încît nu se mai 
cunoştea nimic, apoi Florea a coborit în sat, urmînd să 
revină cît mai curînd cu cele de trebuinţă. În aşteptarea 
lui, cei doi nu se culcară, ci începură a-şi depăna 
amintirile, ciulind urechile să nu fie luaţi pe neaşteptate 
de vreun duşman. Luna întîrzia să apară şi bolta 
înstelată arunca asupra pămîntului o lumină vineţie, 


iscînd tot felul de umbre ciudate. Către miezul nopții, 

Marcu desluşi că urcă dealul spre ei doi cai şi doi oameni 
ce-i însoțeau. Se pitiră pe dată la pămînt căci, deşi s-ar fi 
putut să fi fost Florea cu baciul Gligor, tot aşa de bine 
puteau fi şi nişte străini. 

— De-or fi alții, ne-or da de lucru să mai săpăm o 
groapă lingă Teleki, şopti Marcu. 

— Cu atît mai bine. Nu i se va uri singur, iar loc este 
destul, răspunse Mihai. 

N-a mai fost nevoie de săpat, fiindcă cei care urcau 
erau Florea şi cu baciul Marian. Acesta, aflind cum 
fusese răzbunată nefericita lui copilă, de către Mihai, şi 
că cei doi aveau să plece chiar în aceeaşi noapte, s-a ţinut 
scai după Florea, aducînd caii şi merindea, dar şi o 
pungă cu galbeni ungureşti. Dar voia să mulțumească şi 
prin viu grai, celui care ar fi putut să-i fie ginere. 

De cum s-au întîlnit, s-au aşezat cu toţii la vorbă, pînă 
cînd geana zorilor albi dealul dinspre Hopiîrta. 

— Barem să-l fi aruncat şi pe el în Murăş, zise într-o 
vreme îndureratul tată. 

— Ar fi spurcat riul, răspunse scirbit Mihai. 

— No, că şi aşa apa asta-i tare blestemată, oftă 
bătrinul. 

— Omul o face să fie aşa, zise şi Marcu. Ea, sărmana, 
nu are nicio vină. 

În cele din urmă, noaptea fiind pe trecute, se hotăriră 
să-şi ia rămas bun. 

— Mergi cu bine, fătu-meu! îl binecuvintă baciul 
Marian pe Mihai, strîngindu-l în braţe. Dacă vreodată în 
viaţă avea-vei drum prin Valea noastră ori îi da de vreun 
necaz, să nu uiţi că aici, la Ciunga, ai o casă în care să te 
adăposteşti. Eu îs bătrin şi nu mai am pe nimeni, iar 

muierea mi s-o betejit de cînd cu năpasta asta. Dacă mi- 
ai fi fost ginere tot una ar fi fost, fii dar feciorul meu! 

Nu se mai putu ţine şi izbucni în plins. Dar nici Mihai 
nu se arătă mai tare, abia izbutind să îngăime: 

— Să ai grijă de mormîntul Sineftei, tată dragă! 

Cei doi drumeţi o apucară la pas domol, căutînd să se 
piardă în desişul pădurii ce se vedea în coama dealului. 

— Mai am şi eu de plătit cuiva, zise oşteanul cu voce 
domoală. Vom trece şi prin Micoşlaca, dar mai înainte să 
tragem un pui de somn, fie el şi de vreo două zile, că tare 
mă simt ostenit. 

Făcură întocmai şi dormită o zi şi noaptea următoare, 
iar cînd s-au deşteptat se simțiră întremaţi pe de-a- 
ntregul. Se înțeleseră ca Mihai să aştepte la vadul 
Mureşului către Mirăslău, ducînd cu el merindea şi banii, 
dar să nu se arate la vedere. Dacă s-ar întîmpla să nu 
sosească şi Marcu la sorocul hotărît, trebuia să se 
întoarcă pe urmele lui, să afle ce s-a întimplat. 

— Nădăjduiesc să nu mai cad în vreo capcană, îl linişti 
Marcu. Acuma mi s-a limpezit mintea, şi ştiu ce am de 
făcut... 

Pentru a doua oară se îndrepta spre Micoşlaca, însă 
nu cu rivna şi nerăbdarea de altădată, cînd ar fi fost în 
stare să şi zboare pînă la picioarele Iuliei. Purtarea ei 
mirşavă îl scîrbise şi-i stirnise numai dorul de răzbunare, 
ba chiar să-şi spele cuțitul în sîngele ei şi s-o privească 
drept în ochi atunci cînd îşi va da duhul. „Ochii ei...” oftă 
el. „Ce rău a tocmit Dumnezeu lumea!” 

Mergea în pasul domol al calului, spre a nu stirni 
privirea trecătorilor curioşi ce i-ar fi putut întilni în cale. 


Departe, peste dealurile de dincolo de Mureş, se zăreau 

munții acoperiți de zăpadă ca nişte uriaşi încărunțiți ce 
supravegheau întinderea zării. „Frumoasă ţară, rea 
tocmeală... mama ei de rinduială!” veniră în minte 
cuvintele auzite pe cine ştie ce meleag românesc. Era 
îmbrăcat în portul de la Ciunga, cu straiele rămase de la 
Amosie, căci se cam potriveau la stat. Nu se deosebeau 
prea mult de veşmintele bănățene şi se simțea tare 
sprinten în ele, ca odinioară, pe cînd era copil la Borlova. 
Avea cioareci şi cămaşă înflorată, cusută cu alesături, iar 
pe chimirul din piele de vițel luceau fluturaşi de aur şi 
mărgeluțe colorate. 

Ajuns la poarta grofoaicei mai pe lumină decit data 
trecută, îşi atirnă pe îndelete spada şi îşi viri cele două 
pistoale la briu, încît l-ai fi putut lua drept haiduc de 
codru, şi nu un ţăran olah oarecare. Legă apoi calul de 
un copac, lingă poartă, şi îi petrecu straița cu ovăz pe 
după urechi, ca să mănînce liniştit. Făcu toate aceste 
pregătiri cu o încetineală de gospodar tihnit şi tot astfel 
şi-a tras poalele cămăşii în jos, tocmindu-le de parcă s-ar 
fi dus „la vedere” să se însoare. În cele din urmă, ciocăni 
cu mîinerul spadei în lemnul porții. 

— Care-i acolo? 

Îşi aduse aminte de vocea paznicului şi sîngele începu 
a-i fierbe prin vine. Bătu din nou, mai cu putere, şi se 
trase intr-o parte. 

— Cine-i? N-auzi, mă? se răsti portarul înciudat. 

Marcu ciocăni din nou, iar omul se gîndi că or fi 
niscaiva copii, care aveau chef de joacă cu el. Miînios, 
puse mîna pe un gîrbaci şi ieşi afară. 

— Care... 

Vorba îi fu curmată, fiindcă Marcu îl trăsni cu mînerul 
spadei în moalele capului, după ce-i smulsese căciula cu 
mîna cealaltă. Prăbuşindu-se la pămînt ca o zdreanţă, n- 
a mai fost nicio greutate ca să-l lege cu nişte bucăţi de 
fringhie aduse anume pentru aşa ceva. Îi înfundă şi o 
năframă în gură drept căluş, apucă de jos cheile ce 
căzură şi-l trase pe nenorocosul portar în umbra zidului. 

Se strecură apoi în spatele casei, încuind poarta şi 
luînd cheile cu el. Ştia de data trecută că pe acolo umbla 
mai puţină lume şi, chiar dacă ar fi fost zărit de careva, 
straiele lui ţărăneşti n-ar fi dat de bănuit, fiind mulți 
slujitori români la curte. Se uită la ferestrele zăbrelite şi 
se gîndi cu stringere de inimă la odaia unde fusese 
chinuit atit de nemilos. 

Un platan bătrin îşi înălța crengile deasupra casei şi 
Marcu socoti a fi o bună cale spre a pătrunde la catul de 
sus, unde nu erau gratii la ferestre. Fiind încălțat cu 
opinci, nu-i fu prea greu să se cațere şi de pe o cracă sări 
drept în tiîrnaţ. Se opri şi trase cu urechea. Prea curînd n- 
aveau să dea peste portarul legat, ori peste calul lui, mai 
cu seamă că luase cheile, iar împrejurimea fiind din zid 
înalt, nu se putea sări fără scară. Dinspre cuhne se 
auzeau risete muiereşti, ceea ce însemna că nimeni n- 
avea grija lui. Scoase cuțitul cu prăsele din coarne de 
căprior şi, proptindu-l în uşă, deschise cu dibăcie ivărul, 
împingind uşurel, să nu facă zgomot. Nici barem un 
scirțiit nu se auzi cînd pătrunse în odaia pustie, unde 
aerul stătut era o dovadă că de lungă vreme nu locuise 
nimeni. Cu aceeaşi băgare de seamă ieşi într-un coridor, 
unde fu pus în încurcătură văzînd mai multe uşi. Încercă 


la vreo două, dar fie că erau goale, fie zăvorite. „Dacă dau 

peste babă, îşi zise el, o leg şi merg mai departe, că ea n- 
are nicio vină. Eu o vreau pe cățeaua de Iulia...” Şi 
nimeri întocmai cum poftise! 

Cînd uşa scirții uşor, dînd de veste intrarea lui, Iulia, 
aplecată asupra gherghefului, nu ridică privirea, ci 
întrebă cu o voce de gheaţă: 

— Katy, pentru ce nu baţi la uşă? Aşa te-am învățat? 
Auzindu-i glasul Marcu simți cum i se urcă inima în 
gîtlej, şi fu cît pe ce să se întoarcă din cale. Se răzgindi 
însă şi răspunse batjocoritor: 

— Se vede că n-am în obicei... 

Fata întoarse capul şi rămase mută de spaimă. Era 
într-o rochie largă, cu tot felul de volănaşe, iar părul 
strîns într-o scufă de casă o făcea să semene cu o 
păpuşă. Frumoşii ei ochi se măriseră de groază, văzînd 
cuțitul din mina bărbatului şi presimţind ce avea să se- 
ntimple. Fără să-şi dea seama, începu a învirti pe degete 
ghergheful, de parcă ar fi încercat să descurce aţa. 

— Nu te mai osteni! rînji Marcu arătind spre mîinile ei. 
Nu-ţi va mai fi de trebuinţă... 

Văzindu-se fără scăpare fata i se aruncă la picioare, 
îmbrăţişîndu-i genunchii. Scufa îi căzuse şi slobozi în 
valuri minunatul ei păr de aur, pe care Marcu îl sărutase 
cîndva pătimaş. 

— Nu mă ucide, Marcule! gemu ea cu glas tremurînd. 
Ai milă! Am greşit fără să-mi dau seama ce fac. Am fost 
nebună de supărare... iartă-mă! 

El se aplecă şi-i înşfacă pletele trăgîndu-i capul pe 
spate ca s-o privească, în vreme ce cu mîna cealaltă 
ridică asupra ei cuțitul. 

— Nuuu... numai pe tine te iubesc... merg cu tine 
unde-mi porunceşti, roabă să-ţi fiu, numai lasă-mi viața. 
Te rog! 

Ochii aceia negri ca noaptea şi atit de îndrăgostiți 
odinioară erau scăldaţi în lacrimi şi Marcu simţi cum i se 
înmoaie mima. Mina răzbunătoare căzu neputincioasă pe 
lingă trup, apoi descleştind-o pe cealaltă începu a-i 
mingiia părul cel mătăsos de parcă ar fi alintat un copil. 
Boabe mari de rouă îi înfloriră în colţul ochilor şi fără a 
mai scoate o vorbă viri cuțitul în teacă şi părăsi 
încăperea. 

Un ceas mai tirziu era la locul de întîlnire cu Mihai. În- 
dată intrară călare în vad, oprindu-se în mijlocul apei ca 
să-şi adape caii. 

— Murăş... apă blestemată! oftă adînc Marcu şi dădu 
pinteni să treacă degrabă în partea cealaltă. 


OASPETE CU DE-A SILA 


CA SĂ SE SCAPE DE CEI DOI CĂLUGĂRI, Rafailă se 
socoti să le făgăduiască mincare şi chiar voi să-l cheme 
pe hangiu, dar se răzgîndi văzînd că intrase un căpitan 
de roşiori cu doi seimeni. Pe dată înşfacă desaga şi 
începu a răcni deznădăjduit: 

— Hoţiii! Săriţi, oameni buni! Ajutooor! 

Căpitanul Pîrvu Uşurelu din slujba domniei întoarse 
capul şi se uită mirat la cele ce se petreceau, căci şi 
ceilalți călugări apucară veşmintele lui Rafailă strigînd 
aşijderea: 

— Hoţiii... ajutooor! 

Se ridicară toți trei în picioare şi se zbăteau care mai 
de care. 

Căpitanul trase spada şi ducîndu-se către ei, urmat de 
seimeni, îi dojeni cam în batjocură: 

— Hai, cuvioşilor, hotăriţi-vă care-i hoţul, ca să ştiu pe 
care să-l pălesc! 

— El! 

— El! 

— Ei sînt, jupîn-căpitane, se tingui şi Rafailă. 

— Minte! Vrea să ne fure ce-am agonisit de pe la 
credincioşi! spuse „Tilharul”. 

Jupin Pîrvu se uită la ei zimbind, în vreme ce oştenii 
rideau pe față de un asemenea caraghioslic. 

— Gata! Ajunge! porunci el, văzîndu-i că se apucau de 
cozi. Nu şade frumos unor fețe bisericeşti să se 
dondănească în văzul lumii. lacă, v-au căzut şi 
potcapurile. Potoliţi-vă! 

— Noi am vrea, spuse mieros „Iilharul”, dar el... 

— la staţi, făcu Pîrvu. Tu ai zis că voi aţi vrea?! 

— Da! răspunseră într-un glas cei doi călugări. 

— Păi, dacă aşa stă treaba, înseamnă că sînteţi doi 
împotriva unuia singur. Cum de a cutezat să vă fure? 

— Chiar! sări Rafailă. 

— Noi ziceam să-l milostivim şi pe amăritul ăsta de 
frate al nostru cu ceva pomană, dar el s-a lăcomit, a scos 
cuțitul şi vrea să ne ia tot ce avem. lacă, abia i l-am 
smuls din mînă! întinde arma celălalt călugăr. 

— Minte! Nu-i adevărat! E al lui! se împotrivi Rafailă 
spumegind de mînie. 

— Măi fraţilor, rosti căpitanul împăciuitor. la deşărtaţi 
voi desaga aia şi vă fac eu parte dreaptă la toți trei! 

— Nu-i cu putinţă, înălțimea-ta! se îngălbeni Rafailă 
de teamă. Mai bine să spună ei ce se află în ea, iar eu mă 
jur că nu voi minţi, dar numai domniei-tale îți voi 
mărturisi şi numai între patru ochi. 

— Fie, cuvioase! se înduplecă jupin Pîrvu. Spuneţi voi 
pe rind! îi îndemnă el pe cei doi călugări. 

Aceştia începură a face feţe-fețe, apoi dădură din 
umeri a nepăsare: 

— Pe dinafară nu putem spune, jupin-căpitane, dar să 
ne îngădui să le scoatem una cîte una şi ți-om spune de 
unde le-am căpătat. 

Vorbise iarăşi „Iilharul” şi căpitanul presimţi că era în 
încurcătură, aşa că făcu pe miniosul. 

— Deci aşa vi-i vorba? Ei bine! se întoarse el către 
oşteni. Băieți, puneţi gabja pe ei! 

Seimenii scoaseră săbiile şi-i împinseră pe cei doi la 
perete, ameninţindu-i. 

— Acum să te vedem şi pe cuvioşia-ta, ori te pomeneşti 
că tot aşa vei fi vrind să mă amăgeşti şi desaga va fi fost a 
altcuiva? 

— Apăi... se codi Rafailă, zisei că numai între patru 
ochi... 

— Aşaaa? Am înţeles! Ia să-i legăm pe tustrei... 

— Staţi! sări Rafailă trăgîndu-şi desaga la piept. Sînt 
odoarele sfintei monastiri de la Ot Menedec... 

— Să le vedem! Deşartă-le pe masă! porunci căpitanul 
neincrezător. 

Călugărul scoase cu grijă cîteva cruci de argint, spre 
uluirea tuturor, dar mai cu seamă a celor doi. 

— Se vede că nu prea aveaţi habar de ce era înăuntru, 
rinji Pîrvu către ei. la trageți-le, băieţi, cîteva la cur, ca 
ispaşă pentru păcatul minciunii şi al lăcomiei. Şi să nu 
vă mai văd prin preajmă, că dracu vă ia, boaite afurisite! 

Se întoarse apoi către Rafailă şi-i zise domolit: 

— Sfinţia-ta să mă ierți, părinte, dar n-aveam încotro 
să aflu adevărul. Acum, că m-am lămurit cine-i hoţul, 
stringe-ţi odoarele şi mergi unde ţi-i calea. Fereşte-te însă 
a te mai însoți la drum cu oricine... 

Răsuflind uşurat după asemenea întimplare, Rafailă 
îşi legă desaga şi fu cit pe ce să plece, dar se opri 
amintindu-şi de cei doi, care aveau să-i ațină calea. 
Socoti mai nimerit să se lipească de căpitan şi de oamenii 
lui. 

— Înălţimea-ta, făcu el cu umilință. Dacă nu vi-i cu 
supărare, aş putea să mă alătur domniilor-voastre, căci 
eu aveam de gînd să mă înfăţişez măriei-sale Radu-vodă 
Mihnea, cu ceea ce am putut scăpa din jaful ce fu astă- 
vară pe acolo. 

— Chiar măriei-sale şi nu altcuiva? se lumină la față 
Pirvu. 

— Îi sînt slugă credincioasă şi, aşa cum se cade, 
stăpinul să hotărască ce se va face cu astă avuţie, care 
mie îmi primejduieşte viaţa... 

— Atunci, tocmai bine se potriveşte, zimbi căpitanul 
aruncind o privire cu înţeles către cei doi oşteni. Chiar la 
măria-sa mergem şi noi, şi socot că tare are să mai fie 
bucuros văzînd osirdia cuvioşiei-tale în a-i aduce 
odoarele. De mare cinste şi răsplată te vei bucura! 

Abia atunci îşi dădu seama Rafailă că nu-i venise un 


gînd prea prost. Te pomeneşti că Vodă avea să-i dea 

vreun rang bisericesc, după care rivnea de atîta amar de 
vreme şi care i-ar aduce mai mult aur decit avea el în 
traistă... 

— Domnul să te binecuvinteze, jupîn-căpitane şi să te 
aibă în pază, că mare milostivire îți faci. Cînd pornim? 

— Să îmbucăm şi noi ceva în hanul ăsta pustiu, că nu 
văd pe nimeni, apoi în cîteva ceasuri sîntem în şa. Va 
trebui însă un cal şi pentru sfinția-ta, că noi sîntem 
călare. 

— Poate o avea hangiul vreo mirțoagă, aşa ca pentru 
un om sărac ca mine. 

— Nici vorbă, părinţele, rise Pîrvu. Să fie un armăsar 
focos fiindcă lungă cale avem de străbătut. Lasă că-l 
tirguiesc eu, ca să nu te atingi de desagă, şi are să-mi dea 
măria-sa îndărăt toți banii. Ba pot spune de pe acuma că 
te şi socot pe cuvioşia-ta în slujba domniei... 

— Şi a lui Dumnezeu, taică! adăugă „Sarsailă”, uitind 
pe loc ce fapte şi cîte ticăloşii săvirşise pînă atunci. Cînd 
voi sosi la sfinta monastire a Dealului, mă voi ruga 
pentru sănătatea domniei-tale şi a celorlalți doi viteji. 

— Pînă atunci mai va, se băgă în vorbă unul dintre 
seimeni, pe care-l chema Lixandru Coteaţă. Mai înainte ai 
să te rogi în vreo monastire moldovenească, iar pe urmă... 
om mai vedea. 

— Cum aşa?! se nedumeri Rafailă. Nu ziserăţi că 
mergeţi la măria-sa Radu-vodă Mihnea? 

— Ba da! încuviinţă căpitanul. Dar ce, cuvioşia-ta nu 
ştie că voievodul nostru îşi are acum scaunul la laşi? Încă 
din vară s-a mazilit la Tîrgovişte şi a căpătat domnia 
Moldovei. 


— Şi noi... acuma... la laşi să mergem? 

— Vezi-bine. N-ai zis chiar sfinţia-ta că vrei să duci 
odoarele numai măriei-sale şi nu altcuiva? La Tirgovişte 
s-a înscăunat măria-sa Alexandru-vodă lliaş, feciorul 
domnului nostru. 

Călugărul rimase cu gura căscată, căci la asta nu se 
aştepta nicicum. Hălăduind prin munte, departe de 
aşezări omeneşti, nu auzise de schimbarea domnilor, iar 
acum era în cumpănă, neştiind ce să facă. Pe dată îşi zise 
că ori la Tîrgovişte, ori la Iaşi, tot ţară românească era, şi 
de vreme ce oamenii aceştia curajoşi se învoiau să-l 
ocrotească, voievodul l-ar fi primit cu şi mai mare drag. 
Poate că era şi mai bine, căci i s-ar fi pierdut pe vecie 
urma blăstămăţiilor făcute în acest colț de ţară, iar cinu- 
rile bisericeşti erau şi în Moldova la fel ca in Muntenia. 

— Atunci... acolo merg şi eu! hotărî Rafailă. 

Calea a fost tare întortocheată, mergeau pe ocolite şi, 
de unde călugărul se arătase bucuros la început, cu 
vremea începuse a cîrti. Ba că s-ar întoarce cu odoare cu 
tot; ba că de ce mergeau pe ascuns, şi cîte şi mai cîte... 

— Cuvioşia-ta, îi spuse căpitanul într-o zi, şi de n-ar fi 
fost desaga cu pricina, noi tot n-am fi purces la drum mai 
pe față, căci măria-sa are mulți neprieteni în ţara 
Moldovei. lar acuma cu atit mai mult, avind cu noi aur, 
care-i ochiul dracului, măcar că se află sub formă 
sfințească, ispita este prea mare. 

— Dar, în afara noastră, nimeni nu ştie ce avem în ea. 

— Uitat-ai oare ce păţişi? Dacă cei doi tilhari-călugări 
se vor fi însoțit cu alții de teapa lor şi ne-au luat urma? 
Pe unde vom scoate cămaşa? 

Amintindu-şi pățania de la Hanul Roşu, cuviosul se 


mai potoli. Pe de altă parte mai era şi nădejdea că măria- 

sa ar fi putut să-i dea un cin preoţesc de seamă, iar asta 
îl ţinea pe loc, alături de oamenii domniei. 

Cu toată fereala lor, din cînd în cînd erau siliți să mai 
tragă şi pe la cîte un han, unde auzeau şi ei ce se mai 
petrecea prin lumea mare. Aşa, de pildă, aflaseră că 
sultanul murise, că veneticul, adică venețienii, i-ar fi 
biruit pe turci, iar alte ori că păgînul ar fi cuprins toate 
țările Apusului şi multe altele. Cind erau întrebaţi la 
rindul lor, cine erau şi încotro mergeau, răspundeau 
scurt: „Slujba domniei!” şi nimeni n-avea treaba lor. Nici 
măcar nu-i întrebau despre care domn era vorba. 

Trecură săptămîni destule pînă izbutiră să se strecoare 
pe plaiurile moldovene, din pricina ocolişurilor multe. 

— Poate că de acuma vom merge şi noi ca oamenii şi 
nu ca jivinele codrului, ferindu-ne de lumina zilei, zise 
celălalt seimen, pe care-l chema Tudor Gioală. 

— Ba, fraţilor! se împotrivi Pîrvu. Tilhari sînt pretutin- 
deni şi nu numai la drumul cel mare al Iaşilor. Pînă acolo 
e lungă calea şi nici nu trebuie să ne zorim să ajungem 
înainte de căderea zăpezii, că aşa-i porunca: nici pasărea 
să nu afle de unde venim şi cine sintem, ori cînd am 
săvirşi drumeția. 

Aşa se face că în plină toamnă aurie se mai aflau încă 
prin părțile Birladului. Nopțile se răcoriseră şi-i sileau pe 
drumeții să se înghesuie unii într-alții cînd dormeau sub 
cerul înstelat, dar cînd începură ploile cele reci şi 
vîntoasele, se văzură nevoiți să mai ceară găzduire şi pe 
la cîte o casă de gospodar. 

Într-una din zile, pe cînd treceau prin ţinutul Tutovei, 
ajunseră pe valea piriului Zeletin şi o ţinură de-a lungul 
ei pînă dădură de un conac boieresc. Era împrejmuit cu 

gard de piatră ca o cetate şi poate că ar fi ocolit un 
asemenea loc, dar se pornise un vint cu măzăriche, încît 
cu greu ar fi putut străbate mai departe. Nici nu ştiau 
dacă mai aveau să dea curind peste vreo aşezare 
omenească în calea lor, aşa că bătură la poartă, rugîndu- 
se de adăpost. 

Argatul ce le ieşise în întiîmpinare îi pofti să se aşeze pe 
o laviță făcută din trunchiul unui copac şi care se afla 
sub un acoperiş de lingă poartă. Trebuiau să-l aştepte pe 
dumnealui „giupin Timofti”, cum le spusese flăcăul. Acela 
era vătaful moşiei şi numai el era în măsură să hotărască 
dacă avea să-i primească pe străini. Aflaseră numai că se 
aflau pe moşia dumnealui Coste Bucioc, ori Bacioc, cum i 
se mai spunea, biv-vel-vornic în Ţara de Jos. Asta nu 
părea a fi pe placul căpitanului Pirvu, dar el nu spuse 
NIMIC. 

— Ehei, boierul nostru are mare trecere la domnie, se 
fuduli argatul. 

— Aşa o fi! răspunse Pirvu cam în doi peri, uitindu-se 
la mîndreţea de conac ce se lăfăia în mijlocul uriaşei 
livezi. 

Într-un tirziu se ivi şi vătaful Timofte, un roşcovan 
asemenea lui Rafailă, dar cu ochi mai puţin vicleni. 

— Bine-aţi venit, drumeţilor! le ură el cu prefăcută 
bucurie. Sinteţi sănătoşi? 

— Da” bine o mai nimerirăm, şopti Lixandru la urechea 
lui Tudor. Omu” roşu-i omul dracului! 

— Ca şi popa ăsta care-i cu noi, răspunse seimenul. 

Nu-i auzise nimeni şi căpitanul Pîrvu tocmai îi 
răspundea gazdei: 

— Mulţumim de urare, jupîn-vătafe, căci asta ni s-a 
spus că eşti. Sănătoşi sîntem, dar trudiți nevoie mare şi 
înfriguraţi, aşa că, de n-o fi cu supărare, ne-om ruga de 
un adăpost şi o bucată de piine. 

— Vai de mine! Se poate să nu vă dăm?! Mai cu seamă 
că, după grai, nu păreţi a fi de pe la noi, ci mai curînd din 
părțile munteneşti. Nu-i aşa? 

— Norocul nostru este că una-i limba ce-o vorbesc toți 
românii, măcar că ne aflăm sub stăpîniri osebite, 
răspunse jupin Pîrvu. Aşa-i precum ai ghicit, şi n-avem a 
ne ascunde. 

— Se-nţelege!  Se-nţelege!  încuviinţță  roşcovanul 
privindu-i cu bănuială. Mergeţi la domnie cu vreo 
scrisoare?... dar iacă ce-ntreb eu, şi domniile voastre veți 
fi flămînzi. Poftiti în cămăruţa asta, deocamdată, pînă oi 
isprăvi eu nişte treburi şi pe dată mă-ntorc. Ştiţi că 
boierul are să lipsească vreo două săptămîni, dar nu-i 
nimica. Am poruncă să găzduiesc orice drumeţ, dar mai 
cu seamă slujbaşi ai domniei. 

— Dar n-am spus că am fi... încercă Pîrvu să mintă, 
însă vătaful nu-i luă în seamă. 

— Ei, veţi fi avînd domniile-voastre vreo taină, dar nu-i 
treaba mea, aşa că intraţi şi aşteptaţi-mă oleacă. 

Se prefăcu că vrea să iese, dar se opri înveselit. 

— Păcatele mele! rise jupin Timofte. Acum iau seama 
ce bine semăn cu sfinția-sa. Socot că şi cuvioşiei-tale i se 
spune „cîine roşu”?... nu-i aşa? Mie aşijderea! 

Rafailă nu păru deloc încîntat şi-i răspunse băţos: 

— Fiind om bun la suflet, mie nu mi s-a scornit 
asemenea poreclă. 

— Apăi, să nu-ţi fie cu supărare, părintele, că am 
şuguit. Aşa ne ride lumea de aici pe noi, pe cei roşcovani, 
dar nu-i nimic rău în asta. Acuma vă las, cum am spus, 
şi mă-ntorc îndată. 

— Să ştii, jupiîn-vătafe, că vrem să plătim găzduirea pe 
o noapte, fiindcă mîine în zori vom pleca şi... 

— Vai de mine, da? cum puteţi vorbi de plată? se 
supără vătaful. Să audă boierul că v-am luat bani, m-ar 
jupui de viu. Se poate? Staţi cit veţi pofti! 

Intraseră într-o odăiță nu mai mare decit o chilie 
monastirească, dar care avea ferestrele zăbrelite, cu 
deschiderea în afara curții. Două paturi, o masă şi două 
scaune, nu destule pentru cîți erau ei, dar înghesuiala 
era mare, ba mai lăsară şi desagii pe jos, în afară de 
Rafailă, care n-avea de gînd să-şi lepede preţioasa 
comoară. 

— Mi s-a părut că a tras zăvorul! zise Lixandru, după 
plecarea vătafului. 

— Ia vezi! se arătă bănuitor Pîrvu. 

Rafailă se repezi cel dintii şi, trăgînd zadarnic de 
clanţă, pufni înciudat: 

— Afurisit „cîiine roşu”! Va fi aflat de desaga mea... 

— Da’ de unde?! Aşa i-o fi obiceiul, îşi dădu părerea 
Tudor Ghioală. 

— Drept să vă spun, mie nu mi-a prea plăcut acest 
vătaf linguşitor. Să fim cu ochii în patru! adăugă 
îngrijorat Pîrvu. 

— Ar trebui să-mi pitesc odoarele... şopti călugărul. 

— Unde, cuvioase? Poate sub pat, răspunse căpitanul. 

— Şi dacă este vreo gaură tainică prin perete, ca să ne 


asculte ce vorbim? întrebă încet Tudor. 

— Tot ce se poate... dădu din umeri Pîrvu Uşurelu. Mai 
bine să tăcem! 

Răbdarea însă are o margine şi în cele din urmă 
izbucniră cu toţii în strigăte şi sudălmi, bătind cu pumnii 
în uşă. Degeaba însă, căci nimeni nu se ivi, de parcă s-ar 
fi aflat în pustiu şi nu în ograda unui conac boieresc. O 
ținură aşa pină la căderea serii şi cînd nu mai 
nădăjduiau vreo scăpare, se treziră în uşă cu însuşi jupîn 
Timofte, cu capul plecat şi căciula în mină. 

— Zăpăcitul de mine! se bătu el cu palma peste frunte. 
Mă rog frumos de iertare, că nu mi-am dat seama. Cînd 
am plecat, unul din slujitori a tras zăvorul fără să-mi 
spună, dar nici el n-a ştiut că era cineva înăuntru. Eu a 
trebuit să dau o fugă pină-n pădure, unde s-au tăiat nişte 
lingurari şi, iacă, m-am făcut de ruşine în fața domniilor- 
voastre. 

— Ne facem că uităm, jupiîne, răspunse tepos 
căpitanul. Numai că noi ne-am cam săturat de găzduirea 
ce ne-ai dat şi vrem să plecăm pe dată. Nădăjduiesc să 
nu fi păţit şi caii noştri acelaşi pocinog... 

— Aracan de mine! se tingui Timofte. Dar cum să 
plecaţi asupra nopții? De află boierul ce-am făcut, mă 
jupoaie. Fie-vă milă şi nu plecaţi, că iacă, la plecare eu 
poruncit-am o masă pentru domniile-voastre, şi acuma 
este gata pusă. Din suflet vă rog să poftiți în odaia cea 
mare, ca să vă ospătaţi şi să uitaţi. 

— A venit stăpinul? întrebă Rafailă. 

— Încă nu, dar va sosi chiar într-o zi-două, şi tare s-ar 
mai bucura să vă aibă de oaspeți. 

— Nu văd pentru ce? se nedumeri Pîrvu. Dar ia spune, 
jupin-Timofte, uşa de la odaia unde ne pofteşti... are 
zăvor? 

— Păcatele mele! Nu mă iertaţi, văd eu bine. Să fiți 
însă fără teamă, că am să rămin şi eu cu domniile- 
voastre. 

— Dacă-i aşa, eu zic să mergem, se zori călugărul, 
simțind un gol în foale. 

Căpitanul Pîrvu mai stătu la îndoială, dar cum vremea 
nu se schimbase, ba se arăta a fi şi mai cîinoasă, hotărî 
în tăcere să primească ospeţia vătafului şi fu cel dintii 
care păşi în curte. 

— Să mergem! Oricum, n-avem cum pleca mai 
departe, mormăi el ca pentru sine. 

Pe drum îşi zise că năucul de Timofte poate să nu fi 
mințit şi să se fi luat cu altele, iar după ce se aşezară cu 
toții la masă în jurul bucatelor aburinde, părerea 
tuturora începu a se schimba. Dacă i-ar mai fi zăvorit 
acuma şi o lună, asemenea bunătăţi meritau o jertfă pe 
potriva lor! Curînd începură a se bate lupii la gura lor şi 
aproape că şi uitară cele pătimite, ba se rugau de vătaf să 
nu pedepsească sluga aceea care trăsese zăvorul, căci 
altfel n-ar mai fi avut parte de un asemenea ospăț. 

— Nu-i cunoaşteţi pe moldoveni! se fuduli Timofte 
ciocnind ulcea după ulcea cu fiecare. Cît pe ce să mă fac 
de ruşine că n-am ştiut să-mi omenesc oaspeţii. 

— Lasă, jupin-Timofte, că te-am iertat, rigii cuviosul 
Rafailă plin de unsoare pînă la urechi, dar şi de voie 
bună, căci de multă vreme nu se mai ospătase atit de 
îmbelşuegat. 

Chiar şi căpitanul Pîrvu, care voia să se ţină mai 
băţos, se înmuie de tot cînd sosiră faimoasele plăcinte 
„poale-n briu”, scoase chiar atunci din cuptor. S-a 
pierdut pe dată măsura pocalelor de vin şi după miezul 
nopţii Tudor Ghioală fu cel dintii care se prăvăli sub 
masă, urmat la scurtă vreme de Lixandru. Căpitanul îşi 
propti fruntea într-o strachină şi începu a sforăi, trecînd 
în lumea viselor, doar călugărul cu Timofte se dovediră 
cei mai de virtute la băutură. 

— Ia, frate, îl îndemna cuviosul, de parcă el ar fi fost 
gazda.  Gustă din sîngele Domnului, care-i ca 
untdelemnul de candelă. Am să mă rog la Maica 
Preacurată să te aibă în vedere cînd ai să ajungi la poarta 
raiului, fiindcă numai acolo ţi-i locul. 

— Aşa sîntem noi, oamenii „însemnați de Dumnezeu”, 
şi nu cum spun clevetitorii, că de flacăra iadului. 

— De lumina cerească a raiului, fiule, căscă Rafailă, 
dînd cel dintii semn de osteneală. Sintem luminoooşi... 

Timofte însă nu-l lăsă, ci trecîndu-i mîna pe după gît 
se apucă să behăie, crezînd în sinea lui că dă glas celei 
mai frumoase cintări. Pe dată şi călugărul îşi reveni şi 
începu a-i ţine isonul. 

— Şi chiar mergeţi la măria-sa? întrebă aşa, într-o 
doară, vătaful, oprindu-se din lălăit. 

Rafailă îl privi buimac şi încuviinţă din cap. 

— Întocmai! 

— Cu un răvaş de seamă, ori cu vreo solie? iscodi 
gazda. 

— Da” de unde! Sîntem în slujba domniei, căscă din 
nou monahul. Ce-o fi să fie, vom vedea... 

— Adică ai auzit şi cuvioşia-ta că s-ar mazili Vodă? 

Ca prin farmec, lui Rafailă îi sări somnul şi holbă ochii 
către Timofte. 

— Cuuum?! Cine zice? 

— Eee! Am zis şi eu într-o doară. Sfinţia-ta vei fi ştiind 
mai multe, că nu degeaba luaşi drumul Iaşilor, rînji 
Timofte. Iar oştenii ăştia, adică, de pomană bat calea pe 
ocolite? 

Rafailă simți cum i se încețoşează privirea şi nici nu fu 
în stare să întrebe măcar de unde ştia vătaful cum 
călătorea ei. Ceva însă era la mijloc, iar vorbele acestuia îi 
întăriră bănuiala mai veche. 

— Nu ştiu ce mă face a crede că te-ai lipit pe drum de 
ei şi habar n-ai ce învirt aceşti ortaci ai cuvioşiei-tale. Nu 
cumva să te tragă pe sfoară. Dacă eşti în slujba domniei... 

— Doamne fereşte! se apără cuviosul. Ei mi-au zis! Eu 
însă aş intra şi în slujba Satanei, piei-i-ar sămînţa, 
numai să-mi mai îndulcesc viaţa, că tare mă saturai de 
post şi rugăciune. 

Nu băgă de seamă zîimbetul de mulțumire al gazdei, 
după cum nici nu văzuse că roşcovanul vătaf numai se 
prefăcuse a bea cot la cot cu ei, îndemnindu-i mai mult 
cu vorba. Osteneala drumului şi aburul beţiei l-au 
doboriît şi pe călugăr, dar cînd să pună capul pe masă, 
Timofte îl zgilții de umeri. 

— Nu aşa! Hai să te duc într-un iatac, să te întinzi pe 
un pat ca lumea. Ceilalţi s-or culca în altă parte, dar 
domnia-ta, ca față bisericească, ai să dormi singur. 

— Ca să mă stringi de git... mormăi Rafailă. 

— Vai de mine, părinte, dar ce vorbă-i asta? Aşa am 
socotit că se cade, dar dacă nu vrei... 

Călugărul însă nu-i mai răspunse şi putea să-l fi dus 
şi-n braţele lui Scaraoţchi, tot una-i era, într-atit de 
adormit căzuse. Cu toate acestea îşi încleştase mîinile pe 
desagă şi nu o lepădă nici cînd fu tîrît la culcare de către 
doi argați. 

Cum se trezi din somn, prima lui grijă fu să-şi 
controleze odoarele şi băgă mina îngrijorat în traistă. Se 
linişti îndată simţindu-le la locul lor. „Dacă ar fi fost 
iscoditori, puteau să-mi golească toată desaga, fiindcă şi 
un buştean s-ar fi putut tăia pe mine fără să mă trezesc. 
O fi cumsecade, Timofte ăsta, şi noi îl bănuiam degeaba”, 
îşi zise el în gînd. Dar zărind zăbrelele de la fereastră îi 
veni în minte chilioara din curte şi un cuțit îi sfredeli 
inima. „De data asta m-a zăvorit numai pe mine, 
ticălosul”, spuse el cu glas tare şi se repezi la uşă. De 
cum o deschise, dădu nas în nas cu o slujnicuţă, care se 
sperie grozav cînd îl văzu dînd năvală afară în izmene şi 
cămaşă. 

— Sfinţia-ta... se fistici slujnica. A zis... a zis jupîn- 
Timofte că să mergi să mănînci tot acolo. Te aşteaptă! 

Călugărul  încuviință  descumpănit, nevenindu-i a 
crede. E drept că simţea o baniță de plumb în loc de cap 
şi bună ar fi fost o acritură. Apucă grăbit desaga, după 
ce-şi puse rasa pe el, şi se luă după fetişcana care-l 
aşteptase ca să-i arate drumul. 

— la de bea nişte zeamă de curechi, cuvioase, îl îmbie 
vătaful. Te scoală şi din morți. 

— Dar tovarăşii mei mai trag la aghioase? Nu-i văd! se 
nedumeri Rafailă, apucind oala cu moare. 

— Să fii matale sănătos, tăicuţă, rînji Timofte. S-au 
dovedit a fi mai vrednici ca noi, dar nici n-au băut atita. 

S-au trezit în zori şi duşi au fost. Eu nu i-am mai văzut, 
dar mi-au spus slugile că au întrebat şi de sfinția-ta, ba 
au vrut să te care cu ei, adormit cum erai, dar pînă la 
urmă s-au răzgîndit. Ţi-au lăsat vorbă că ştii unde să-i 
cauţi la Iaşi. 

Era o minciună sfruntată şi Rafailă şi-a dat seama pe 
dată, dar s-a prefăcut a-l crede. 

— Da, aveam o înţelegere cu ei, mormăi el. Ce să le 
fac? Dădu pe git şi rămăşița de zeamă de varză, udindu-şi 
barba şi mustăţile, şi parcă se simţi mai înviorat. Ba îi 
veni şi pofta de mincare, spre marea bucurie a gazdei. 
Oricum, călugărul îşi puse în gind să nu se mai lase 
îmbătat. 

Apoi se dădură în vorbă şi vătaful îi spuse, printre 
altele, că boierul încă nu venise, dumnealui mai avea 
moşii prin ţinutul Horincei, ba chiar şi prin al 
Cîrligăturei, dar cel mai mult îi plăcea să se odihnească 
aici, aşa că se va înapoia negreşit. Se bucura de mare 
fală, vel-vornicul, în ţara Moldovei, căci tare-şi îndrăgea 
pămîntul străbunilor săi şi nu-i suferea pe păgîni. Din 
astă pricină era în mare trecere în ochii Movileştilor, fie 
boieri veliți, fie voievozi. Acuma, că venise domnia lui 
Radu-vodă Mihnea, se trăsese de la divan, fiindcă prea 
erau la mare cinste turcii la curtea din Iaşi. Aşteptau şi 
zile mai bune, că doar aşa era de cînd lumea. 

Toate acestea le aflase Rafailă fără să fi vrut să-l 
iscodească, ba mai mult, vicleanul vătaf parcă i le spunea 
anume. Îl lăsă în pace şi cînd i se păru că isprăvise vorba, 
spuse şi el domol: 

— Apăi, am să mă pregătesc şi cu de drum, că mi-o fi 
de-ajuns. 

— Vai de mine! sări Timofte. Aşa de curînd? Eu ziceam 
ca măcar sfinția-ta să dai față cu stăpînul, că nu se face 
să-i mîncaţi pîinea şi să nu-i mulțumiți. Acum, că ti-au 
plecat şi tovarăşii... 

— Ai să-i spui domnia-ta că ne închinăm cu 
plecăciune pentru găzduire şi că m-oi ruga pentru 
sufletul... 

— Nici vorbă... 

— Doar n-ai să mă ţii în ospeţie cu de-a sila? se înfurie 
călugărul. 

— Departe de mine asemenea gînd, făcu pe supăratul 
Timofte. Numai că ce-am să păţesc eu de la boier... vai de 
capul meu. Măcar o zi-două să mai fi rămas, că trebuie 
să sosească. 

Rafailă stătu o vreme pe ginduri. Nu ştia dacă ar fi 
putut să plece chiar aşa după cum i-ar fi fost voia, şi 
roşcovanul vătaf o ţinea întruna să mai rămînă. Socoti 
nimerit să se prefacă a primi şi, cînd i-ar veni la 
socoteală, să şteargă putina pe nevăzute. 

— De, taică, făcu el ca şi cum s-ar fi aflat în cumpănă. 
Nu prea îmi vine la socoteală să rămîn fără prietenii 
mei... şi pe capul domniei-tale. 

— De asta să n-ai nicio grijă şi să te simţi ca acasă, 
căci boierul e ca pîinea lui Dumnezeu cu oamenii 
cumsecade. Poate că te aciuezi pe lingă dumnealui... dar 
ce spun eu prostii? Sfinţia-ta eşti în slujba domniei... 

Rafailă îi dădu pace s-o ţină pe-a lui, dar gîndul că s- 
ar putea lipi de un boier atit de puternic ca vel-vornicul îi 
sfredeli mintea, mai ales că i-ar fi rămas lui toate 
odoarele monastirii. Aşa se face că se hotări să-l aştepte 
pe stăpin pină s-o întoarce. 

Într-una din zile dădu peste un rob ţigan, pe nume 
Barabulea, de felul lui de prin Muntenia. Poate că de 
dorul meleagurilor părăsite se opri cu el în vorbă, ori 
poate că însuşi robul îi căutase calea, n-ar fi putut 
spune. 

— Săru' mîna, taică-părinte, şi blagosloveşte! zise 
Barabulea cu umilinţă. 

— Domnul, taică! 

— Aflat-am, sfinţia-ta, că eşti de prin părţile noastre 
rumâneşti şi mă încumetai să-ţi ațin calea. 

— Da” de unde eşti, bagagladină? 

— Din Romanați, pupaţi-aş tălpile matale. Dă unde să 
fiu? 

— Atunci cum de te-ai rătăcit p-aici? 

— M-a vindut boieru, că tare i-a mai plăcut stăpinului 
meu să mă auză cîntînd la scripcă. De fapt mă vindu 
jupineasa, că se înspăimîntase de patima beţiei în care 
dăduse dumnealui, cluceru... 

— Dar cine ţi-era stăpin? 

— Cum cine? Nu-ţi zisei? Dumnealui clucer- 
Strimbeanu. 

— Măi cioroiule, tu îți baţi joc de mine! Cum vine asta 
că te-a vîndut fiindcă-i plăcea cum cînţi? 

— Apăi că asta-i, sfinția-ta, dacă nu mă laşi să-ţi 
spui?! Mă dădu jupineasa că zicea că boieru se îmbăta 
din pricina mea, că mă punea să-i cînt de inimă albastră. 
Da’ nu-i drept, că se matolea fiindcă boieroaica era cu 
vreo patru ani mai mare ca dumnealui şi coconita Elenca 
tare-i mai făcea ochi dulci, cînd se uita după ea... 

— Bată-te să te bată de netot, că nimic nu înţelesei din 
tot ce mi-ai boscorodit pină acum. Mi se pare că erai bun 
de încurcat omul la băutură, nu-i aşa? 

— Ba chiar! se bucură Barabulea, arătindu-şi dinţii. 

— Da’ stăpînu-tău de azi, te lasă să cînți? 

— Cum de nu, însă n-am decit o cobză, că scripca mea 
cea bună mi-a spart-o clucereasa de cap. Mă aţin şi eu 
cum pot, pînă oi face rost de bani pentru alta, oftă mihnit 
robul. 

— Nu cumva socoţi că eu aş putea să-ți dau bani 
pentru aşa ceva? Fugi încolo, că-s sărac! 

— Ba zău, chiar... gindeam că de ţi-oi da o veste... tare 
ai să te mai bucuri şi poate mi-i ajuta să-mi cumpăr 
scula de la Vasile Brabete. 

— Şi ăsta cine mai e?... de ce te-ntreb eu, că o fi tot 
vreo baragladină, ca şi tine. Spuneai de o veste, dă-i 
drumul! 

— lacă, eu tot am să-ţi spui, mînca-ți-aş pomenili de le 
capeți! 

— Ai crăpa de foame, ţigane, rise Rafailă, căci eu nu 
capăt aşa ceva. Zi-i mai bine ce ai de spus! 

— Zic! Na, că zic! N-aţi venitără acilea patru inşi? 

— Ba da, dar ceilalți au plecat şi m-au lăsat zălog, răs- 
punse Rafailă într-o doară, bănuind că avea să afle o 
taină. 

— Au plecat pă dracu... Doamne iartă, taică-părinte, 
că mă luă gura pe dinainte. Au fost legaţi cobză şi duşi la 
alt trup de moşie a boierului, da’ nu ştiu ce gînduri are 
cu ei. Să nu mă spui, rogu-te, că mă jugăneste păginu de 
Timofte. 

— De unde ştii tu astea, măi țigane? 

— Auzi vorbă! Păi dacă-i văzui cu ochii mei?... Chiar a 
doua zi după ce sosirăți, erau legaţi ca berbecii, cînd îi 
duci la tîrg, şi pe de-asupra şi cu un căluş în gură. 

— Şi zici că nu ştii unde i-o fi dus? 

— Mă jur! Că ce, nu ţi-aş spune? 

— Bine măi, Hazdrabuleo, că parcă aşa ziseşi că te 
amă... 

— Barabulea, de nu ţi-i cu supărare părinţele, că eu 
nu-ți spusei, dar aşa vei fi aflat sfinția-ta. Ai mei d-acasă 
îmi mai zic şi Gheorghiţă, adăugă el de parcă s-ar fi 
ruşinat. 

— Bine, bre! Am să fac un tirg cu tine. Dacă afli unde- 
s închişi prietenii mei şi dibăceşti ce gînduri au ăştia cu 
mine, te fac cu scripcă. 

— Haoleo, părinţele! D-apăi cum să nu mă-nvoiesc? 
Îndată ce s-o putea îți dau de ştire, numai banii de 
scripcă să-i ai pregătiţi, că vrea o juma’ de zlot tilharul... 

Călugărul abia se putu descotorosi de pupăturile de 
mină ale ţiganului, care nu mai ştia cum să-şi arate 
bucuria. Îl bătea gîndul să-i cumpere rîvnita scripcă, însă 
după ce l-o face iscoada lui la curtea boierului Bucioc, 
dacă se va hotări să rămînă acolo barem o bucată de 
vreme, altminteri să-şi pună pofta în cui tuciuriul. 

Cu toate acestea zilele se scurgeau şi Rafailă căuta 
zadarnic să mai dea ochii cu Barabulea, care parcă 
intrase în pămînt. Dacă întreba pe la sălaşurile robilor, 
aceştia dădeau din umeri, zicînd că trebuia să fie pe 
undeva prin apropiere, dar unde anume, habar n-aveau. 
„O fi luat urma căpitanului Pîrvu, ca să-mi poată da de 
veste, de nu cumva se va fi aflat de înțelegerea noastră şi 

l-au legat şi pe el”, se frăminta Rafailă, mai cu seamă că 
nici boierul nu se grăbea să se arate. 

Vremea trecu pe nesimţite şi după „vara sfinților apos- 
toli” se aşternu o iarnă cumplită, de credeai că voia să 
acopere toate aşezările omeneşti sub troienile ei. De la 
sălaşuri, numai fumurile mai arătau că suflarea de sub 
nămeți mai era încă în viață. Rafailă îşi cam luase gindul 
că avea să mai plece undeva asupra iernii, dar nici la 
stăpinul casei nu se mai aştepta să-l cheme, asa că fu 
destul de uluit cînd Timofte îi dădu de ştire că trebuie i se 
înfăţişeze. 

— A venit? întrebă el, parcă puţin înfricoşat. 

— Îhî! răspunse scurt vătaful. 

Curînd însă îşi veni în firea lui obişnuită şi se închină 
cu smerenie în fața velitului boier. Printre genele lui 
albicioase privirea iscoditoare îi dădu de ştire că avea să 
fie tare greu de înfruntat măreţul om ce-l mătura la 
rindu-i. Era voinic şi cu barba pînă la briu, dar tare 
frumos pieptănată. Ochii lui te străfulgerau de sub 
sprincenele stufoase şi împreunate deasupra nasului. Nu 
avea pe el decît un cojocel de miel fără mîneci, lăsind să i 
se vadă cămaşa de cînepă groasă, iar în picioare nişte 
iminei cusuţi cu aur. 

— ezi, cuvioase, şi ia aminte la cele ce-ţi voi spune! 
porunci stăpînul, fără a-i da răgaz să întrebe el ceva. 

Deşi Rafailă nu se pierdea cu una cu două în fața 
cuiva, de astă-dată se simţi cam stingherit şi abia cuteză 
să se aşeze pe o margine de scaun. 

— Am cumpănit în fel şi chip dacă să mă încred în tine 
au ba, cuvioase Sarsailă, începu boierul cu voce domoală. 

Auzindu-şi porecla în gura vel-vornicului, Rafailă simți 
un fior de gheaţă prin şira spinării şi se crezu pierdut. 
Cine ştie cum va fi aflat despre isprăvile de la Ot Menedec 
şi cu asta i se năruiau toate visele, dar mai ales gîndul îi 
fugi la desaga lui cu odoarele monastirii. Rămase însă cu 
totul înmărmurit cînd boierul urmă: 

— Gurile rele spun că tu ai fi spart sfintul lăcaş care 
te-a adăpostit o vreme prin ţara Buzaielor... Eh! Nu 
despre asta vreau să-ți vorbesc, nu-mi pasă ce vei face cu 
ce-ai furat, dar să te dai pe brazdă de acum încolo! 

— Cinstite vel-vornice... Încercă Rafailă să deschidă 
gura, dar Bucioc nu-i îngădui. 

— Să nu-mi spui că eşti nevinovat, că nu te cred. Iar 
de vreme ce i-ai făgăduit scripcă lui Barabulea, înseamnă 
că ai ceva parale... 

— Ticălosul de ţigan... m-a vindut! mormăi călugărul 
în barbă. 

Boierul însă îl auzi: 

— Nu cumva să te legi de el, că pe urmă ai de-a face 
cu mine! El îi singurul care a scăpat din prăpădul de la 
Ot Menedec, dar nu ca să-mi povestească isprăvile tale 
am dat eu bani buni pe el. Asta-i altă socoteală! Mie să- 
mi spui ce căutaţi voi, cei patru, la laşi? 

— Eu nimic... 

— Dar ceilalți? 

— Habar n-am! Mă jur... 

— Sarsailă, să nu-mi umbli cu şoalda! Ai zis că vrei să 
intri în slujba mea, aşa că trebuie să-mi spui tot ce ştii, 
altfel te belesc ca pe iepuri. Cu mine nu-ți merge. Ce 
răvaş duceaţi? Ori poate numai din gură trebuia să-i 


spuneți ceva lui Vodă? 

— Nu ştiu nimic, mărite stăpin, se căina călugărul şi 
boierul îşi dădu seama că spunea adevărul. 

— Să zicem! Te-ai lipit de ei întimplător? 

— Întocmai. 

— Şi nu i-ai auzit vorbind despre ceva de taină... de 
scopul călătoriei lor la laşi? 

— Drept să spun, nu! 

— Ascultă-mă bine, Sarsailă, şi bagă-ţi bine în cap! 
Dacă vrei să mă slujeşti, va trebui să faci tot ce-ţi 
poruncesc, fără cricnire. Te voi umple de bani, ba chiar şi 
niscaiva ranguri am să-ţi ofer, dar să nu încerci să mă- 
nşeli... 

— Mă jur... 

— Lasă jurămintele, care în gura ta n-au niciun preţ. 
Te ştiu cine eşti şi tocmai pentru aceea am trebuinţă de 
un mare ticălos, care să-mi împlinească gindul. 

— Mă supun! răspunse hotărît călugărul. 

— Atunci îi bine! Ascultă! Odoarele pe care le-ai furat o 
să le duci lui Vodă, împreună cu ceilalți trei tovarăşi de 
drum ce i-ai avut. l-am ţinut închişi pînă acum, dar tu ai 
să-i faci, să scape, ca să capete şi mai mare încredere în 
tine. Îi vei trage de limbă ca să aflii cît mai multe, căci ai 
să fugi împreună cu ei la laşi. Odată ajuns acolo ai să te 
bagi sub pielea lui Vodă, care se va bucura de aurăria ce 
i-o vei duce. Să te ţii în preajma lui şi, dacă se va întîmpla 
cumva ca hotarul țării de la miazănoapte să fie călcat de 
vreun podgheaz ce ar aduce un nou voievod, să nu scapi 
prilejul să-i înfigi lui Vodă un cuțit în spate. 

— Vai de mine! se îngrozi călugărul. Nu zic că n-am 
ucis, dar cu cap încoronat şi uns cu sfintul mir?! 

— Lasă, cuvioase, că tot n-ajungi tu în rai, dar faci un 
bine ţării Moldovei, scăpiînd-o de o slugă a turcilor. Pe 
urmă are să fie bine şi de tine. 

Rafailă nu era pătruns de asemenea ginduri 
înălțătoare, însă nu scăpă ocazia să întrebe pe şleau: 

— Ce-am să primesc şi cît anume? Bucioc îi aruncă o 
privire sfredelitoare. 

— Aşa mai vii de-acasă, cuvioase. Oricum ai să capeți 
mai degrabă gologani decit ranguri bisericeşti, după cum 
am aflat că ai rivni. De ce-i în desagă să nu te atingi, că 
am să-ţi dau eu nişte pungi. 

— Atunci îi bine... Totuşi eu zic să nu mă arăt aşa deo- 
dată, ci aş băga mai înainte o iscoadă să afle ce gindesc 
cei trei oşteni despre mine. 

— Eşti slobod să faci cum vrei, căci ştiu că te pricepi la 
tot felul de drăcovenii. 

— Să îngăduie măria-ta să mă ajute chiar ţiganul 
acela... 

— Nu care cumva să-i faci ceva, că am trebuinţă de el 
şi în afară de asta cîntă dumnezeieşte la scripcă. la pe 
altul! 

— Numai pe el îl vreau! Am să-i dau vreo două sca- 
toalce şi-l iert. Mă jur! 

Îi spuse apoi boierului tot ce avea el în gînd şi pînă la 
urmă Bucioc îi dădu încuviințarea să se slujească de 
Barabulea. lar cînd primi pungile cu bani, sărută cu 
smerenie mîna stăpînului şi ieşi din încăpere cu spatele 
înainte. 

Trecură sărbătorile Crăciunului, ba chiar şi sfinta 
Bobotează, dar Rafailă nu se prea dădea drumului, căci 


boierul îi dăduse răgaz să se pregătească pe-ndelete. De 

fapt nu se prea îndura să se desprindă de la căldurică şi 
mincare bună. 

Peste Barabulea dăduse la cîteva zile după ce vorbise 
cu boierul. Era încotoşmpnat într-un cojoc şi, de cum îl 
zări pe călugăr, îngenunche în faţa lui punîndu-i spinarea 
la îndemiînă. 

— Na, dă! Pupa-ţi-aş tălpile matale, părințele. Dă, 
dacă asta ţi-i voia şi nu ţi-i milă de un pirlit ca mine. 

Lui Rafailă nu-i fu greu să-şi dea seama că boierul 
fusese cel care poruncise robului să se lase bătut, iar 
felul cum fusese întîmpinat îl făcu să-i mai scadă minia 
împotriva lui. 

— Lasă pe la vară, măi Hazdrabuleo, că acum ai prea 
multe cojoace! rise cuviosul. 

— Ba acuma, taică-părinte, că ce poți face azi nu-i de 
lăsat pe mîine! se împotrivi robul. Apoi pînă la vară, cine 
ştie ce-ţi mai vine să adaugi la ciomege şi-mi schilăveşti 
bunătate de ciolane. Hai, dă acu! 

Îi plăcu lui Rafailă felul de a fi al ţiganului şi nu se 
putu ţine să nu ridă cu poftă. 

— Ei, bine! Iacă, te iert pentru totdeauna, afurisitule, 
numai să nu mă mai minți niciodată... 

— Săru' dreapta, părintele, cum să te minţ eu chiar pe 
sfinția-ta? 

— Hai, să lăsăm asta! Trebuie să stăm de vorbă în 
taină, că avem a pune ţara la cale. 

— Îndată, îndată... Numai să-mi scot bulendrele de pe 
mine, că mă-năbuş. 

Văzindu-l cîte boarfe îşi pusese pe dedesubt, cuviosul 
se înveseli de-a binelea. 

— Ptiu, bată-te să te bată de pezevenchi! D-aia voiai să 
te ciomăgesc acum? Eşti dat naibii, măi Barabulă, n-am 
ce zice. 

— Barabulea! Să nu uiţi, sfinția-ta, că faci păcat de-mi 
schimonoseşti numele. 

— Uite ce e, măi... omule! Mi-ar trebui o fetişcană is- 
teață, ca s-o facem iscoadă. Are să capete o frumoasă 
răsplată. 

— Ca mine, scripcă... 

— Pentru ce ţi-aş fi luat-o, cioroi blestemat? Pentru că 
m-ai amăgit cu balivernele tale, în vreme ce tu trebuia să 
mă recunoşti ca fiind de la Ot Menedec? Auzi la el! Mai 
vrea şi plată. 

— N-am avut încotro, mă jur! Da’ de-acum înainte, să 
n-am parte de ce-i pofti matale de nu ţi-oi fi pe plac, zău! 

— Las-o baltă, că mă mînii! 

— O las! 

— Spuneam de o slujnicuţă dezgheţată... 

— Păi, mai ceva ca Tilinca mea, alta nici că se află. 

— Ţi-o fi vreo rubedenie? 

— Fata mea. 

— Tiînără? 

— Nu aşa ziseşi? Ce-i drept, îi cam trecută de vreo 
douăzeci de primăveri, da-i frumoasă, coz! 

— Minte să aibă, nu frumuseţe, fiindcă am să-i acopăr 
faţa, s-o dăm drept roabă tătăroaică. Ea să se prefacă a 
nu le cunoaşte graiul, ca să poată trage cu urechea la ce- 
o auzi. 

— Haoleo, nu se poate! 

— De ce! 

— Dacă îi ascunzi obrazul şi o mai faci şi pagină, au s- 
o frigă dracii pe lumea cealaltă, şi ea, săraca, e botezată 
creştineşte... 

Rafailă zimbi. 

— Cu atit mai bine! Are să-şi rupă colții dracul dacă o 
muşca din ea. 

— Aşa crezi? Dar dacă i-o plăcea, n-are să mai vrea şi 
altele?... şi eu am o puzderie de fete, că le-am pierdut 
socoteala. Să le ia şi pe ele? 

— Zii mai bine că ţi-e teamă să nu-i terfelească cinstea 
vreunul dintre tovarăşii mei, căci printre ei am de gînd s- 
o trimit. 

— Dă-o-ncolo, că tot nu se vede cinstea de sub 
bulendre! Însă, dacă s-o da drept pagină, face mare 
păcat, şi fără scăpare. De vrei, mă îmbrac eu muiereşte şi 
mă acopăr la faţă... 

— Vorbeşti prostii, Barabuleo! Mai bine s-o trimiți pe 
Tilincuţa asta, de care zici, să văd şi eu ce-i poate capul. 


VICLENIE ÎMPOTRIVA VICLENIEI 


ABIA SE USCASE ȚARINA PE MORMÎNTUL BARONU- 
LUI NADAY şi lacrimile de pe obrazul alteţei-sale, că la 
cetatea Bălgradului se ivi un călăreț care nu cruțase 
coastele bidiviului său, judecind după spuma de sub şa 
ori aburii ce ieşeau din pielea sărmanului cal. 

De la mai-marele gărzii fu trimis întîi la contele Ugrai, 
nefiind îngăduită intrarea la principe ca pînă atunci. În 
acest fel contele află că Marcu fusese prins şi întemnițat 

în castelul lui Teleki de la Uioara. Asemenea veste trebuia 
dusă  neîntirziat prinţului, căci era bănuiala ca şi 
dalmatul să se fi aflat pe undeva prin Ardeal. 

— Cum de nu se poate şti nimic despre Grazziani? se 
miră Bethlen. 

— De la Sătmar i s-a pierdut orice urmă, alteţă. 

— Nu crezi că am putea să-i întindem o capcană, 
slobozindu-i prietenul? 

— Nu cutez, înălțimea-voastră. Prea ne-au tras pe 
sfoară pînă acum. Nu cumva să-l pierdem şi pe bănăţean 
pînă la urmă, dacă-i dăm drumul. N-am să ascund însă 
unde se află olahul, şi nu se poate ca Grazziani să nu 
încerce să-l scape. 

— Cred şi eu că din castelul de la Uioara cocoţat 
deasupra Mureşului, nici vulturii nu l-ar mai scoate. 

— Tocmai de aceea mă gindesc să-l aduc la Galda. Nu 
ştiu pentru ce l-or fi amestecat şi pe Teleki... 

— Nu-i cel care va fi soţul Iuliei? Fireşte că vicleana 
contesă Rozsnyai poate să aibă încredere în el. La Galda 
însă dalmatinul ar putea fi atras mai curînd. Ai dreptate! 
Vezi tu cum faci... 

— Socoteam să împinzesc pădurile din jurul Galdiei cu 
oşteni, ca să-l pot înfrunta pe Grazziani mai lesne. 

— Ai putea chiar să-i iei pe toți din Bălgrad, fiindcă tot 
vor trebui duşi la Deva şi de acolo spre Ungaria, în 
ajutorul lui Thurn, în Boemia. 

— Pentru început, socot mai nimerit să mă duc singur 
să vorbesc cu Agnes, dacă îngăduie altețţa-voastră. Ba s- 
ar putea să-l fac pe bănăţean să se lepede de Grazziani 
ŞI... 


— Bucuros îl primesc în slujba domniei mele. 

Contele Ugrai avea mai multe moşii, dar slujindu-l pe 
principe era mai toată vremea la curte şi arareori ieşea 
din Bălgrad. De aceea întîlnirea de la Galda era ca un 
răgaz de odihnă, deşi ştia că n-avea s-o scoată lesne la 
capăt cu prietenul vicleanului Gaşpar  Grazziani. 
Dalmaţianul trebuia prins, spre a nu mai unelti! 

Voios se aruncă în şa, după care în scurt timp dădu 
cotul la Sintimbru şi se pomeni în valea Mureşului. Apoi 
se îndepărtă de malul apei spre poalele Pietrei Craivei, 
munte ce părea a-l privi mînios de sub cuşma-i de omăt. 
„Pe aici vor fi trecut şi legionarii romani, care au 
străbătut aceleaşi drumuri...” îşi zise Ugrai. Olahii ştiu 
că, din tată-n fiu, aceste locuri au fost ale străbunilor lor 
daci, şi poate că de aceea şi prinţul voia să-i 
ademenească încropind o nouă Dacie. Tot aşa se 
încumetase şi acel straşnic Mihai, pe care îl mai ţinea 
minte din vremea copilăriei. 

Călătoria se dovedi însă prea scurtă pentru gîndurile 
contelui, care o luase cu mult înaintea slujitorului ce-l 
însoțea. Se trezi în curtea conacului, iar contesa îl primi 
într-o frumoasă odaie de la catul de deasupra. Acolo 
puteau vorbi în voie şi totodată aveau privire asupra 
împrejurimilor, dacă s-ar fi ivit vreun duşman. 

— Te pomeneşti că în răstimp l-ai prins pe Grazziani?! 
zimbi Ugrai, sărutind mîna întinsă de Agnes. 

— Nădăjduiesc să nu mai fie mult pînă atunci, dragă 
Jeno, de vreme ce tu însuţi mi-ai venit în ajutor... Nici nu 
ştii ce bucurie îmi faci trecîndu-mi pragul! 

— Asta înseamnă că ar trebui să mă pofteşti mai des. 

— Cu dragă inimă. Atit tu cît şi principele sînteți 
oricînd bineveniţi şi nu trebuie să vă chem eu. De altfel, 
dacă n-ar fi fost dorinţa ta de a-l prinde pe Grazziani... 

— A mea?! Nu a ta? 

— A... alteţei-sale, bigui Agnes, încercînd să zimbească 
spre a pune capăt unei amintiri neplăcute. 

Ugrai pricepu la rindul său şi îşi plecă fruntea, în timp 
ce gazda strigă slujnicei să aducă cele pregătite pentru 
oaspete. 

— Se vede că eram aşteptat, judecind după belşugul 
de pe masă. 

— Încerc să te fac a crede că eşti la masa alteţei-sale... 

— Din păcate aceea este cu mult mai sărăcăcioasă, iar 
eu stau şi privesc, aici nu ştiu cum o să lupt de unul 
singur cu asemenea bunătăți. 

— Te voi ajuta şi eu! 

— Ca de obicei, eşti de două ori generoasă... 

Toată vremea cît se ospătară vorbiră mai cu seamă de 
prinderea bănățeanului, care le încurcase de atitea ori 
socotelile în favoarea dalmatinului. 

— Capcana a fost Iulia, zise Agnes. Ştii că acest Marcu 
se îndrăgostise prosteşte de ea, iar gisculița noastră îl 
plăcuse de asemenea şi... 

— Mă rog, făcu Ugrai, în semn că înțelesese idila 
dintre cei doi, dar pe care o socotea mai curînd o toană 
trecătoare. 

— Tot aşa-mi ziceam şi eu, însă ea o ţinea una şi bună 
că se mărită cu olahul. Îi sucise mintea şi a tinut-o aşa 
multă vreme. Ştii că nici la petrecerea aceea de la curte 
n-a vrut să vină cu mine, refuzind să mai ştie de 


altcineva, decit de Marcu al ei? 

— Îmi aduc aminte. 

— Ei bine, cînd am văzut cum stăteau lucrurile, l-am 
poftit pe Teleki Imre să se hotărască s-o ia de nevastă şi 
să se ţină în preajma ei, că de nu aveam să caut pe 
altcineva. Nu era s-o las să facă o prostie, iar în ce-l 
priveşte pe conte, averea cea mare, precum şi faptul că 
erau vecini l-au făcut să nu se mai dezlipească de 
Micoşlaca. 

— Cită iscusinţă ai irosit din pricina acestui olah... 

— Stai să vezi! Asta n-a fost nimic, îi luă vorba 
contesa. Am chemat apoi un ţăran de-al meu, de acelaşi 
neam cu Marcu, şi l-am trimis, aşa, ca din întîmplare, la 
ea, unde s-a dat drept ortac de-al bănăţeanului. Era şi 
normal ca Tulia să-l întrebe imediat despre drăguţul ei, 
dar a rămas eu gura căscată cînd a auzit că acesta s-ar fi 
însurat cu o mocană de-a lui, din Banat. Omul s-a jurat, 
că a fost de față la nuntă. Se-nţelege că pe urmă l-am pus 
pe popa lui să-l dezlege de minciună. 

— Şi Iulia l-a crezut? 

— Mai întîi a rămas buimacă dar mai pe urmă a 
început să-l descoase pe ţăranul meu în fel şi chip. Eu 
însă îl învățasem ce să spună şi, cum nu e prost, i l-a 
ponegrit pe iubitul ei făcînd-o mai să crape de necaz şi 
furie. Atunci a început să-l urască pe bănăţean, tot atît 
pe cît îl iubise mai înainte. Din cînd în cînd i-a mai zîmbit 
şi lui Imre... 

— Deci prin viclenie ai izbutit? 

— Altminteri cum? Aşa însă, avem să jucăm la nunta 
Iuliei chiar în toamna asta, rise Agnes, sorbind din cupa 
cu vin chihlimbariu de Ighiu. 

— Mă-ntreb ce va fi fost în sufletul ei cînd i s-a întors 
vechiul drăguţ? 

— Minie, ură, scîrbă şi tot ce poate stringe un om 
amăgit, mai cu seamă că olahul venise cu mare tărăboi, 
făcînd pe stăpinul, încît ea n-a mai văzut în el, decit un 
țărănoi neobrăzat ce trebuia pedepsit cît mai aspru. Şi a 
făcut-o! 

Ugrai zimbi şi dădu din cap cînd duse paharul la buze. 
Sorbi cu încetineală şi întrebă: 

— Spune-mi, draga mea contesă, dacă ea ţi l-a dat pe 
tavă sau l-a luat Teleki de acolo? Nu cumva e gelos? Mă 
îndoiesc să-l lase nevătămat şi să-l aducă încoace, de nu 
cumva îi va fi făcut felul pînă acum... 

— Fii pe pace, că Imre este foarte ascultător. De altfel 
eu i l-am dat pe olah, după ce venise cu doi însoțitori pe 
care lulia i-a lăsat să plece. Mărturisesc că mi-a fost 
teamă ca nu cumva aceia să se ducă întins la Grazziani şi 
nebunul ar fi fost în stare să mă atace, dacă l-aş fi adus 
pe omul său de-a dreptul la Galda. Nici Teleki nu l-a 
cărat la el acasă, ci l-a dus la prietenul lui, Csaky 
Nandor, şi de acolo, printr-o hrubă, l-a trecut la Uioara. 

— Pe sub Mureş?! se miră Ugrai. Din cite ştiu eu, 
printre castelele celor doi trece rîul. 

— Întocmai, dar nimeni nu mai are ştire de asta. 

— Nu-i rău de ţinut minte pentru vremuri de restrişte, 
zimbi cu înţeles contele. 

Amiîndoi tăcură deodată şi rămaseră cu privirile 
ațintite pe fereastră, de parcă ar fi aşteptat să-l zărească 
pe Teleki tîrindu-l pe olah cetluit în funii. Numai că gazda 
avea în minte o răzbunare mai veche şi nu se putu ţine să 

— Jeno dragă, de-o fi să-l prindem cîndva pe 
blestematul de Grazziani, să nu uiţi nici tu, nici alteța-sa, 
că am şi eu o vorbă cu el. O veche socoteală! 

— Nu vrei cumva să faci şi tu ca Iulia? rise Ugrai. 

— De ce nu? Doar că eu am de gînd să mă uit în ochii 
lui pînă o crăpa. Să-l văd cerşindu-mi îndurare... 

— Şi tot nu l-ai ierta!? 

— De bună-seamă! 

— lar eu, prostul, credeam că femeile sînt nişte 
îngeraşi fără aripi, în vreme ce ele au ghiare de grifon. 

— Te povăţuiesc să nu le încerci vreodată... 

— Am să ţin seama. Pînă atunci să nădăjduim că 
olanul va fi o nadă bună pentru Grazziani. Anume ţi-am 
cerut să fie adus aici în văzul tuturora. 

— Crezi că vom izbuti? 

— Nu atît din prietenie, cît mai cu seamă temindu-se 
că prinsul ar putea spune ceva nedorit, şi atunci va sări 
să-l scape. 

— Te previn că olahul e încăpăţinat şi are să tacă. 

— Grazziani însă a auzit de faima lui Andor, şi asta îl 
va face să nu mai stea la îndoială. Mărturia omului său 
ar putea să cadă greu la Poartă. 

Contesa îl privi cu încîntare şi, muşcind cu virful 
buzelor dintr-o turtă muiată în vin, îi spuse linguşitoare: 

— Credeam că eu sînt cea mai vicleană, dar văd că m- 
ai întrecut, prietene. 

— Împotriva vicleniei, numai viclenia izbuteşte, mi se 
pare că zice o veche zicală. Şi de nu-i, ar trebui să fie. 

Izbucniră amîndoi în ris şi închinară iarăşi din licoarea 
viilor de la Ighiu, ţinută anume pentru fețe mai 

simandicoase. Apoi contele se ridică şi, uitindu-se pe 
fereastră, urmă: 

— Trebuie să văd cum arată pădurile astea din 
preajma voastră, că am poruncit nişte cătane de la 
Bălgrad să-ţi împresoare castelul, pentru a-l primi pe 
Grazziani. Dacă... 

Ugrai se opri însă văzind că în uşă s-a ivit pe 
neaşteptate slujnica. 

— Au venit doi oameni trimişi de domnul conte Teleki, 
dar spun că au o taină care nu trebuie ştiută decît de 
doamna contesă. 

— Ce să fie?! se nedumeri Agnes. 

— Cine ştie... Vin cu tine! se oferi Ugrai. 

— Ba, eu zic să rămii aici şi mă duc eu la ei. S-ar 
putea ca de tine să se ferească. Dacă e nevoie, trimit să te 
cheme. 

Contele încuviinţă şi se aşeză din nou în jilt, în vreme 
ce gazda îşi săltă uşurel fustele şi ieşi grăbită în ogradă, 
dar nu zări pe nimeni. O chemă pe servitoare şi aceasta îi 
spuse fisticită: 

— l-am poftit în odaia de primire, măcar că unul 
dintre ei pare ţăran. 

— Toanto! Nu cumva crezi că celălalt o fi vreun domn”? 

— Eu nu ştiu, dar îi îmbrăcat altcum decît iobagii 
noştri, şi chiar şi olahul era în straie de sărbătoare... 

— Tăran olah? se înfurie contesa. 

— D-apăi cum?! se miră fata, ştiind că toţi iobagii de 
pe moşia lor erau români. Da’ vorbeşte ungureşte, la fel 
ca noi, adăugă ea. 

— Şi celălalt? 

— Domnul? 

— Da! 

— N-a scos o vorbă. 

— Ciudat! mormăi contesa, neştiind dacă trebuie să se 
minie ori nu de primirea celor doi străini. 

Totuşi era destul de ţifnoasă cînd pătrunse în încăpere 
şi dădu cu ochii de un necunoscut înveşmintat ostăşeşte, 
însă pe ţăran nu-l văzu prin preajmă. Oşteanul făcu o 
plecăciune fără a scoate o vorbă, şi Agnes dădu din cap 
zorită, vrind să-l întrebe de cel de-al doilea, cînd se 
pomeni cuprinsă în braţe pe la spate şi o palmă aspră îi 
astupă gura. 

— Ştreangul! Dă-l repede încoace! îi răsună lîngă 
ureche o voce care i se păru cunoscută, deşi nu prea 
desluşea bine limba olahilor, ci numai atit cît îi era de 
trebuinţă spre a se face înţeleasă de iobagii ei. 

„Nu, nu pot să mă înşel... e chiar vocea lui Marcu! Păi 
ăsta-i un diavol, nu om! Blestemat să-i fie numele! Măcar 
de-ar şti Jeno să-l ia pe neaşteptate, că altminteri...” se 
gîndi ea înfiorată. 

Oşteanul, care nu era altul decit Mihai, se apropie de 
fereastră şi spuse încet: 

— Pînă acum îi bine. Caii sînt tot acolo. 

„Au de gînd să mă ducă undeva”, cugetă contesa şi 
răsuflă uşurată. „Proştilor, cum vă închipuiţi că veţi ieşi 
cu mine pe sub nasul contelui Ugrai?” 

Mihai sări pervazul ferestrei şi aduse caii, în vreme ce 
Marcu ridică un sac şi îl trase peste capul contesei, care 
începu să se zbată mai abitir şi să geamă, doar de va fi 
auzită. Degeaba! Marcu o ridică în braţe şi o trecu afară 
lui Mihai, care o aşeză de-a curmezişul unui cal. 

— Să fugi cît poţi! Şi rămîne cum ne-am înţeles... 

Castelana de la Galda crezu că-i sosise sfîrşitul, 
fiindcă hurducăturile goanei ce nu mai contenea o 
chinuiau îngrozitor, strivindu-i trupul. În cele din urmă, 
cînd şi bietele dobitoace păreau a fi la capătul puterilor, 
ajunseră la o margine de pădure şi tînărul oştean 
descăleca, îi trase sacul de pe cap şi îi scoase căluşul, 
lăsînd-o însă mai departe să atîrne de-a curmezişul şeii. 
Scrută îngiîndurat zarea, doar de s-ar arăta vreun călăreț. 
Apoi, nemulțumit, apucă dirlogii cailor şi pătrunse în 
desişul codrului. După ce merseră o vreme aşa, fără a lua 
în seamă prizoniera, care începuse a-şi mai veni în fire 
putind de acum să respire în voie. Mihai se opri, 
recunoscind parcă locul, şi o săltă călare în şa, dar fără 
a-i dezlega mîinile. Se aflau într-o văioagă unde ar fi 
trebuit să ajungă şi Marcu pină-n seară, ori, dacă nu, să- 
l aştepte încă două zile încheiate. Iar dacă nici atunci nu 
s-ar fi ivit, urma ca Mihai s-o scoată pe castelană în 
preajma Vinţului şi să-i dea drumul unde o vedea cu 
ochii, el avind să se îndrepte apoi spre Borlova ca să-l 
întilnească acolo pe Marcu, dacă acesta va mai scăpa cu 
viață... 

Văzind uşoara descumpănire a tînărului, contesa 
prinse glas şi încercă să-l înspăiminte: 

— Prinţul spînzură la voi!... Cît ţii legată la mine? 

— Pină-n seară. 

— Apoi? 

— De nu s-arată prietenul meu, te spînzur eu pe 
domnia-ta, aşa cum ziseşi că o va face prinţul cu noi. Pe 
urmă îmi văd de drum. 

Contesei i se păru că nu-l pricepuse prea bine. 
Întrebat însă a doua oară, Mihai îi dădu acelaşi răspuns, 

aşa că biata castelană dorea acuma sosirea celui pe care-l 
voise pierdut, fiindcă trasnitul astălalt de olah părea în 
stare s-o atirne de vreo cracă. Totuşi, nu se dădu bătută: 

— Prietenul tău nu scapă! Eu ştiut că veniţi şi făcut 
capcană la voi. El ţinut este acuma şi schingiuit pentru a 
spune unde estem noi. Nu prieten vine, ci cătane mult, ce 
avem la curte. 

— Atunci cum de te lasaşi amăgită chiar domnia-ta? 
rinji Mihai. Halal capcană, n-am ce zice! 

Frîntă şi fără putinţă de scăpare, contesa se lăsă 
copleşită de amorţeala braţelor şi închise ochii, rămînînd 
în aşteptare. Părea să-şi fi pierdut simţirea, dar Mihai n-o 
luă în seamă. Se ducea tot mai des către marginea 
pădurii, ca să scruteze zarea, iar cînd îşi dădu seama că 
femeia începuse a dirdii de frig, trase cerga legată de 
obliînc şi o acoperi peste umeri. 

— Ţii aşa la mine toată noapte? 

— Nu! Am spus că te spînzur. Aştept doar să răsară 
prima stea... 

Începuse înserarea şi deznădăjduita femeie se înfiora 
zărind cerul printre crengile copacilor. Se rugă fiebinte ca 
nori întunecoşi să acopere faţa stelelor ori să se întimple 
vreo minune care s-o scape, căci moarte cumplită o 
aştepta cu nebunul de oştean. 

— Cum să spinzuri tu la mine, dacă nu venit prietenul 
tău? Este prins şi dacă vrei scăpat dai pe mine la schimb. 
Dacă mor eu, şi la el ucide! Stai să vezi, nu zori! 

Mihai se gîndi că s-ar putea să aibă dreptate, Marcu 
fiind fără îndoială prins, căci altminteri ar fi putut să-l 
ajungă pină acum. Bucuros ar fi lăsat-o pe castelană să 

Se mai duse o dată la marginea pădurii şi de astă-dată 
desluşi că se apropiau vreo patru călăreți. Se întoarse în 
grabă şi, apucînd dirlogii calului, o duse pe contesă sub 
un stejar bătrin, scoase apoi un ştreang de cînepă şi îl 
aruncă pe după o creangă groasă, iar la capătul rămas 
făcu laț şi îl petrecu pe după grumazul contesei, care-l 
privea mai mult moartă decit vie. 

— Se arată nişte călăreţi... şi nu poate fi Marcu, decît 
ca ostatec, îi zice Mihai. N-am cum să aflu, aşa că voi sta 
la pindă. Şi, dacă au ginduri rele, domnia-ta să le strigi 
pe limba voastră să stea locului, că altminteri gonesc 
calul şi... rămii agățată de cracă. M-ai înțeles? 

— Şi dacă sperie calul? 

— Cum ţi-o fi soarta şi norocul, doamnă contesă. 

Se aşternu o tăcere desăvirşită, încît s-ar fi putut 
desluşi bătăile de inimă ale contesei. Pe deasupra, 
aceasta mai tremura şi de frig. 

— Heeei, Mihai! sparse liniştea o voce necunoscută. 
Mă auzi? Unde eşti? 

Tinărul nu se dădu în vileag, măcar că-şi auzise 
numele. Din păcate, datorită înserării, nu se puteau 
vedea fețele călăreților şi nici dacă era vreunul dintre ei 
legat. 

— Mihaaai!  N-auzi mă? Răspunde! răcni iarăşi 
necunoscutul. Ştim că eşti acolo cu doamna! Vezi să nu 
faci vreo prostie! după care se vede că fusese îndemnat de 
către cineva să mai adauge: lacă, înălțimea-sa, domnul 
conte Ugrai, aici de faţă, îl iartă pe ortacul tău dacă o 
slobozi pe doamna. De nu, îl ucide şi nici tu n-ai să scapi, 
că eşti împresurat. Auzit-ai ce-am zis? Răspunde! 

— Spune că da! Scăpat şi eu şi voi! se precipită 
contesa. 

— Staţi pe loc! strigă deodată Mihai, după ce aşteptase 
cîteva clipe bune, care pentru femeie durară o veşnicie. 
Doamna contesă are să vă spună că dacă mai faceţi un 
pas va atirna în ştreane! 

— Jeno dragă, am funia de gît şi, dacă mină calul de 
sub mine, mă spinzură. Nu care cumva să faci vreo 
neghiobie şi să mă dai pieirii! Lasă-l pe ostatec să plece 
unde o vrea şi pe mine o să mă sloboadă în schimb. 

— Dacă ai spus ceva ce nu trebuia, o preveni Mihai să 
ştii că prietenul meu a înţeles şi am să-l întreb... 

— Jur n-am zis rău! Tot cum vrut tu fost. 

— Marcule! strigă tînărul. Răspunde tu! 

— Am auzit tot, Mihai, şi mă bucur pentru ce-ai făcut. 
Fii fără grijă, că de astă-dată doamna contesă n-a mai 
fost aşa de îndirjită împotriva noastră. Sloboade-o şi dă-i 
pace! 

— Heeei, luaţi aminte! răcni Mihai. Lăsaţi-l pe ostatec 
să vină la mine, împreună cu tine, cel care ne vorbeşti 
limba. Nu uitaţi să-i înapoiaţi spada! Dacă nu faceţi 
precum vă spun, numai țeapănă aveţi s-o luați pe 
contesă! 

— Să nu cutezi, olah împutit, să ridici mîna asupra... 

— Jeno! îl întrerupse contesa. Ce faci? Vrei să mă 
pierzi? Potoleşte-te! Abia stau în spinarea calului şi, de 
mă mişc, pe dată cad în laţ. Terminaţi odată! 

După un scurt răstimp în care se vede că fusese 
dezlegat Marcu, se auzi din nou vocea lui: 

— No, aşa-i bine. Mihai, strigă să te auzim unde eşti! 

Se făcuse întuneric de-a binelea, mai cu seamă în 
pădure, dar Marcu se descurcă şi sosi împreună cu 
însoţitorul, după cum fusese învoiala. 

— Totul e bine? întrebă Mihai, de cum îl văzu. Pot să-i 
dau drumul contesei? 

— Mai este încă în sac, drăguța de ea? Dă-le-o aşa 
cum se află! 

Mihai o apucă în braţe, lăsindu-i lațul pe grumaz, 
după care o aşeză binişor pe picioare, luindu-i cerga în 
care era învelită. 

— Mie îmi este mai de trebuinţă, doamnă contesă, aşa 
că ţi-o iau, măcar că tremuri. Cît despre funie, am să ţi-o 
las ca amintire şi să mai ştii domnia-ta că nu era legată 
la celălalt capăt, că doar nu era să spinzur o femeie 
lipsită de apărare. Dacă aş fi alungat calul poate că te-ai 
fi ales cu o trinteală zdravănă, dar numai atit... 

Castelana înţelese dar nu mai putu scoate o vorbă din 
pricina spaimei prin care trecuse. Izbucni într-un plins 
cu sughițuri, în vreme ce slujitorul ce venise cu Marcu 
încerca să-i desfacă legăturile. 

— Bagă de seamă, doamnă contesă, îi zise Marcu pe 
limba ei, ca să priceapă mai bine. Am fost cinstiți, căci s- 
ar fi cuvenit să te fi luat acuma cu noi în desişul codrului 
şi să te înjunghiem. N-o facem, fiindcă noi, „olahi 
împuţiți”, cum a binevoit domnul conte să ne spună, ne 
ținem făgăduiala dată. Dar să-i spui grofului că dacă o 
mai dă vreodată față cu mine am să-l fac să-şi înghită 
asemenea vorbe de ocară. Mergi sănătoasă şi nu mai fă 
atita rău, că poţi s-o păţeşti într-o bună zi. 

Groful se dovedi însă a nu fi la fel de cinstit, fiindcă 

să se răspindească prin codru în aşteptarea celor doi, ca 
să pună mina pe ei. Dar se vede treaba că Marcu 
presimţise, ori poate înţelepciunea îl făcu să nu se 
urnească din loc. 

— Nu plecăm?! se miră tînărul. 

— Vicleniei i se răspunde tot prin viclenie, făcu Marcu 
gînditor. Poate că mă-nşel, dar s-ar putea să încerce să 
ne prindă prin pădure, luîndu-ne pe nepusă masă. Aici 
însă nu le va da prin cap să cerceteze, aşa că mai 
adăstăm o vreme. 

Noaptea aduce după sine zgomotele ei, din care cei doi 
pînă la o vreme nu desluşiră mare lucru, deodată însă 
caii ciuliră urechile şi se opriră din ronţăit. 

— Mi s-a părut că aud paşi, şopti Mihai. 

— Şi mie. la taci! 

Din ce în ce mai aproape, se auzeau vreascuri trosnind 
sub picioarele unor vietăţi. 

— Or fi lupi? se întrebă Mihai. 

— Nu cred! Altfel caii ar fi simţit, dar văd c-au rămas 
liniştiți şi, cum de om nu se sperie, de ce m-am temut n- 
am scăpat. Scoate spada şi fii gata! 

— Ne luptăm? 

— Să vedem! 

Curînd se auziră şi voci care nu se fereau, chemîndu- 
se între ele. 

— Am ajuns, spuse unul. Heeei, pe unde sînteți? 

— l-aţi prins? 

— Nu, înălțimea-voastră. 

— Dobitocilor! fu răspunsul contelui, pe care cei doi îl 
recunoscură uşor. 

— Sîntem puţini, şi bezna... 

Glasul slujitorului fu însă acoperit de un răcnet ce 
veni din hăurile codrului, făcîndu-i pe toţi să amuţească. 

— Asta ce mai fu?! se îngrijoră Mihai. 

Marcu ridică nedumerit din umeri, dar cum nu se 
pierdu cu firea îi răspunse şăgalnic: 

— De n-o fi fost însuşi dracu, atunci de bună-seamă 
că vreo pasăre de noapte, ori cine ştie ce jivină îşi va fi 
dat duhul în clipita asta. 

— Oricum, cred că ne-a fost de ajutor, căci urmăritorii 
noştri nu se vor mai încumeta să ne caute prin astfel de 
locuri şi pe întuneric. 

— Ai dreptate! Acuma putem s-o luăm şi noi la picior, 
şi chiar într-acolo! Aşa om afla şi ce s-a întîmplat. 

Cu toate că oamenii lui Ugrai se zoriseră să scape de 
pădure, Marcu îşi sfătui tovarăşul să păşească grijuliu şi 
să fie cu urechile ciulite la cel mai mic zgomot, căci de 
văzut, cam greu se putea prin întunecimea copacilor. 
Apoi mai erau şi caii, duşi de dirlogi, care striveau 
vreascurile uscate sub copite de parcă nu le-ar fi păsat de 
teama stăpinilor. Uneori sforăiau scurt pe nări, cînd se 
speriau de vreo viețuitoare a pădurii, stîrnită din culcuş 
în drumul lor, după care mergeau liniştiți şi ascultători 
mai departe. Din păcate, pe deasupra capetelor aveau o 
boltă de crengi care le acoperea vederea cerului, aşa că 
oameni şi dobitoace, mergeau cam la întimplare. 

— Poate ne pomenim din nou la curtea contesei, zise 
într-un tîrziu Mihai. 

— Atunci om face cale întoarsă, că doar n-avem să-i 
cerem găzduire. M-am săturat! Eu socot că ne 
îndepărtăm de ea, dar cine ştie? 

Să tot fi orbecăit aşa cale de cîteva ceasuri cînd, frinți 
de osteneală, hotăriră popasul. 

— Pînă la ziuă am putea trage şi noi un pui de somn, 
făcu Marcu şi căscă de-i pocniră fălcile. 

— Dar cum facem cu paza? 

— Legăm caii lîngă noi şi ne culcăm, căci amîndoi 
avem nevoie de hodină. Cine să facă de caraulă? 

Deodată însă, caii prinseră a bate pasul în loc şi 
fornăitul lor prelungit putea însemna primejdie. Atunci 
zăriră şi mogildeața din faţa lor, care părea să fi stirnit 
spaima dobitoacelor. 

— Rămii aici, că merg eu să văd ce-i! hotărî Marcu şi 
amindoi îşi traseră spadele. 

Somnul le sărise ca prin farmec şi toate simţurile le 
erau încordate, adulmecind mireasma pădurii. Marcu se 
apropie cu băgare de scamă şi abia cînd fu lingă locul cu 
pricina îşi dădu seama că era vorba de leşul unui om. Îl 
împinse uşor cu piciorul, de parcă ar fi vrut să-l trezească 
din somn, după care făcu întoarsă cale. 

— Nu „ucigă-l toaca” răcnise mai înainte, ci un amărit 
de creştin, care încă nu s-a răcit, de bună-seamă. 

— Îi mort? 

— Întocmai. Ucigaşii l-au lăsat pradă lupilor. 

— Înseamnă că-s prin apropiere. Să fim cu ochii-n 
patru! 

— Ba dimpotrivă! Acuma om dormi nesupăraţi de 
nimeni, căci nu se mai întorc ei pe aici. 

— Vrei să spui că să ne culcăm cu leşul alături? 

— Ei nu! Căpătii nu ne-om face din el, dar ne vom 
trage mai în lăstăriş, colo, unde frunzişul acela chiar mă 

îmbie la somn. Să legăm caii şi la ziuă om vedea şi cine 
va fi fost nenorocitul care ne va păzi fără voia lui. 

Mihai nu-i prea împărtăşi părerea, dar n-avu încotro 
şi, după ce se înfofoli în cergă, punindu-şi şi şaua sub 
cap, uită cu desăvirşire nedorita tovărăşie a mortului. 

Cînd deschiseră ochii se luminase de-a binelea şi, cu 
toate că blindă o rază de soare răzbătea pînă la ei, frigul 
pătrunzător al nopţii îi cam înțepenise. Ridicîndu-se cel 
dintîi în picioare, Mihai rămase cu ochii pironiți asupra 
lui Marcu, văzindu-l că se odihnise pe o buturugă. Însă 
îşi dădu seama pe dată că el însuşi avusese un căpătii 
asemănător şi pricepu de unde îi venea durerea din 
grumaji şi umeri. Unde mai pui că nici caii nu se mai 
aflau la locul lor... 

— Precesta lor de tilhari! Ziceai că n-au să se mai în- 
toarcă şi na, iacă ce ne-au făcut. Bine că nu ne-au 
hăcuit, ba mă şi mir... 

— N-or fi fost aceiaşi, răspunse Marcu întinzindu-se 
alene. Nu părea deloc speriat, ba s-ar fi putut spune că 
era chiar voios, după îndelungata odihnă. 

— Ne-au şterpelit şi merindea, odată cu caii şi... 

— Ei, asta-i bai! Tocmai începuseră să-mi chiorăie ma- 
tele. Aflăm noi însă altele, numai bani să avem şi după 
cîte bag samă îmi mai atîrnă punga de grumaz, se bătu el 
cu palma peste piept. Ba încă şi spada ne-au lăsat-o. 

— Eu nu mai am nimic! Mi-au luat totul. 

— Vezi, dacă ai dormit mai adînc decit mine? 

— Dar ia stai! tresări Mihai apucîndu-i sabia. Asta-i a 
mea. 

— Drace! Ştii că ai dreptate? se cruci Marcu. 

Cuprins de o bănuială, îşi trase punga de la gît şi 
deşertă în palmă... numai pietricele, şlefuite de piriu. 

De astă-dată fu rindul lui Mihai să facă haz de necaz: 

— După cum se vede au fost şi alți somnoroşi, mai 
dihai ca mine. Dar tot îi bine că nu ne-au înjunghiat ca 
pe nenorocitul de colo... 

Rămase însă cu mina întinsă şi cu vorba la jumătate. 
Nici urmă de mort! 

— Mama lor de păcătoşi! se dezmetici Marcu. Păi se 
vede că ne-au adus în altă parte, fără să fi simțit noi. 
Bine că n-au fost cătanele contelui, că acuma am fi zăcut 
fedeleş în vreun beci, de nu ne-ar fi dus pe loc la Bălgrad. 
Visaşi tu oare ceva? Eu nu-mi aduc aminte nimic. 

Dar Mihai nu părea la fel de voios ca tovarăşul său, şi 
asta îl aţiță şi mai mult pe bănăţean: 

— Nu te întrista, că uite, ţi-a rămas spada. 

— Ce să fac cu ea, dacă nu ştiu cine-s tilharii? 

— Tai frunze la cîini! rise Marcu. Ori de-om vina ceva, 
cumva, avem cu ce spinteca sălbăticiunea. Hai, apuc-o! 

— S-o folosim cu schimbul şi să-i rugăm pe potrivnici 
să se rinduiască numai cîte unul, zimbi cam acru Mihai 
şfichiuind cîteva rămurele. 

În cele din urmă o apucară la drum şi în scurtă vreme 
ajunseră la capăt de codru, dar se ţinură la marginea lui, 
pentru a se adăposti la nevoie. Deodată se pomeniră în 
preajma unui foc mare, împrejurul căruia nişte drumeţi 
frigeau halci de slănină la proțap. Mirosul îmbietor al 
grăsimii ce se scurgea pe jăratic le gidilă nările celor doi 
flămînzi, lăsindu-le gura apă. Cum îi auzi vorbind 
ungureşte, Marcu se apropie şi le dădu bună-dimineața 
pe limba lor, ca să dovedească ginduri paşnice. 

— Jo regelt kivanunk! 

— Adjon isten! răspunseră străinii întorcind capetele. 

— Putem să ne hodinim şi noi o ţirucă, fraţilor, pe 
lingă focul vostru? 

— Cum de nu?! şi se grăbiră care mai de care, să le 
facă loc. 

— Poftiți şi poate veţi îmbuca ceva cu noi, că veţi fi 
flămînzi! îi îmbie unul. 

— Mulţămim şi nu zicem ba, oameni buni, că noi am 
pățit un mare năcaz. Ne-or furat lotrii şi caii şi merindele 
de drum, cîtă vreme am ațipit şi noi, un ceas-două. 

— No, al dracului să fie de nu era ăla hoţul! făcu un 
bărbat uscăţiv, dar tare vînjos. Nu cumva doi cai murgi, 
cu desagi pe ei? 

— Întocmai! încuviință bănăţeanul. Şi chiar i-aţi 
văzut? 

— Noi ne-am întîlnit cu un om care mina doi cai, pe 
lingă ai lui, dar ne-am zis că erau pentru povară. 

— A fost tilharul nostru. Încotro a apucat-o? De mult? 

— Apăi, asta s-o întîmplat ieri pe la amiază... 

— Atunci nu-i el, că noi eram în altă parte şi cu alte 
treburi în vremea aceea, dădu din cap cu părere de rău 
Marcu. 

— Zicea că merge la Sebeş, îşi urmă omul vorba, că 
azi, duminică, îi zi de tirg acolo. 

— Cum duminică?! se miră Marcu. 

— D-apăi cum?! Ascultă că şi bat clopotele bisericilor 
în Vinţ. 

— Nu cumva om fi dormit o zi şi o noapte”! 

— Domnia-ta vei fi ştiind cît v-aţi odihnit, dar că azi îi 
sărbătoarea sfintei duminici, asta toată lumea o ştie. 

— Aşa-i! încuviințară şi ceilalți. 

— Deci acela a fost hoţul şi caii noştri s-au dus pe apa 
simbetei, că n-avem cum să le mai luăm urma... 

— De bună-seamă că i-a dat sub preţ şi s-au vîndut pe 
dată, aşa că nu mai fiți supăraţi, zise un flăcăiaş, 
făcîndu-i pe toți să ridă de un asemenea îndemn. Ba 
chiar şi Marcu zimbi, dar Mihai nu pricepuse o boabă. 
Tocmai voia să-şi întrebe tovarăşul, cînd fu îmbiat la 
rindu-i cu pită şi slănină friptă. 

Abia atunci păru a-şi aduce aminte Marcu de neştiința 
tinărului său prieten, şi spuse cu glas tare: 

— Feciorul ăsta, oameni buni, nu ştie ungureşte, că-i 
român de dincolo de munte. 

— No, şi ce? răspunse pe româneşte uscăţivul. Pînă 
mai acum vreo cîțiva ani în urmă îmi ciştigam şi eu pita 
în slujba domniei Moldovei. 

— Ei, asta-i bună, sări Marcu cu gura plină. Nu cumva 
la vodă Tomşa?! 

— Ba da! 

— Apăi cum de nu mă cunoşti şi pe mine, că doar şi 
eu am hălăduit pe acolo în aceeaşi vreme. 

Bărbatul îşi răsuci mustaţa şi, apropiindu-se de 
bănăţean, îi zise cu îndoială: 

— De n-aş vedea straiele astea mocăneşti, mai să cred 
că-i fi căpitanul Marcu. 

— Chiar eu! se bucură acesta. Dar domnia-ta cine 
eşti? 

— No, că eu nu eram aşa de vestit, fiind numai 
hotnog. Cibi Iosif îmi spune mie, şi-s de felul meu din 
Aiud, dar slujesc în oaste încă din tinereţe. 

— Frate Cibi, îmi pare bine că te-am întîlnit, măcar că 
nu-mi aduc aminte să te fi văzut pe acolo. Că sînt 
îmbrăcat aşa... e fiindcă s-a întîmplat să nu am la 
îndemină alte veşminte, dar să ştii că mă simt mai 
sprinten în ele şi, după cum vezi, nu m-am prea 
îmbogăţit la domnia Tomşei. 

— Eu ce să mai zic? Ciştigai numai muierea, de prin 
partea Botoşanilor, da nu-mi pare rău, c-o fost faină şi 
vrednică de o făcut copii frumoşi. 

— Atunci pentru ce umbli cu feciorii pe drumuri? Mă 
iartă de întrebare? zimbi Marcu. 

— Îi duc la oaste la Deva, că iar sînt în slujba domniei 
şi prinţul mi-o poruncit. 

Povestiră mai apoi de una, de alta, şi curînd veni vorba 
despre mortul din pădure. 

— Sărmanul, zise Mihai. A răcnit înspăimintător cînd 
şi-a dat duhul. Barem să fi fost noi mai pe aproape... 

— Nu cred să fi scos vreu strigăt... dacă va fi fost cel 
peste care dădurăm şi noi! zimbi cu tilc un fecior înalt şi 
smead. 

Cibi îi aruncă o privire mustrătoare, de parcă n-ar fi 
vrut să se afle despre acest lucru şi, ca să le abată gîndul 
celor doi străini, trase de lîngă el un uriaş corn de bou şi- 
] duse la buze. Răcnetul acela neomenesc străbătu 
văzduhul, înfiorîndu-i pe toţi. 

— Asta a fost! zise el, punindu-şi la loc sperietoarea. 

— Mai să ne temem şi acuma, zise Marcu în glumă. 
Se-nţelege că nu mortul a zbierat. Să-l hodinească 
dumnezeu şi să-l lăsăm în pace, adăugă el, simțind că 
nu-i era pe plac lui Cibi să se vorbească de el. 

— Îl folosesc uneori noaptea, ca să alung jivinele 
codrului. Pe ăsta să-l fi avut eu la laşi... 

— La ce bun? întrebă unul. 

— Eheei! oftă Cibi. M-ar fi luat Vodă de cealaltă parte 
a lui, de una fiind călăul, şi ne-am fi preumblat pe ultițele 
tirgului. Să-mi fi dat şi mie straie roşii, ori verzi, căci 
gealatul era în roşu. Am fi băgat şi mai rău spaima 
printre neguţătorii necinstiţi ori boierii vicleni. 

Le povesti apoi tinerilor cum voievodul moldovean le 
spunea boierilor „berbeci” şi îndată punea călăul să-i 
ucidă. Marcu îl ascultă, dar nu-i prea fu pe plac spusa 
fostului lefegiu, aşa că întrebă altceva: 

— Dar pentru ce-i trebuie oaste măriei-sale prinţului? 

— Să ne batem cu paginii! se repezi un fecioraş. 

— Ba cu Hommonay! zise altul. 

— Cu cine, cu necine, om vedea noi cum a fi porunca. 
Aşa-i la oaste! De vreme ce te-ai legat să fii cătană te lupţi 
după cum îi porunca, numai cinstit să fii, că altminteri 
mori cu ruşine, le tăie pălăvrăgeala Cibi. 

Abia cu mult mai tirziu, Marcu avea să afle chiar din 
gura lui că hotnogul îl înjunghiase pe necunoscutul din 
pădure, căci era o iscoadă dovedită şi porunca fusese să 
scape de el pe drum. 

După ce mincară pe săturate, cu toate că nu aveau 
prea mare zor să ajungă la capătul călătoriei, pilcul 
călăreților porni iar la drum. Lui Marcu i se dădu un cal 
al cărui stăpin se urcă la spatele unui ortac, dar Mihai nu 
vru cu niciun chip să facă la fel, ci se agăţă şi el de un 
fecior mai puţintel de stat. N-au mers însă multă vreme 
aşa, căci le ieşiră în cale hergheliile grofului de la Vint. 
Atunci Gagy Miklos, un secuian de prin părțile 

Odorheiului, se descurcă de minune, făcind rost de doi 
noateni de toată frumuseţea. 

Cibi îl lăudă şi-l dădu de pildă celorlalți tineri învățăcei 
la meşteşugul armelor. 

— În oaste trebuie să ne ajutăm unul pe altul, iar 
groful are atiția cai încît nici nu le mai ştie seama, aşa că 
nu-i păcat, spuse el cu voce sfătuitoare. 

Mergînd mai uşor acuma, în două zile ajunseră în 
tabăra de la Deva, unde se stringeau cătanele sub 
porunca baronului Kovari Adam, prieten bun cu alteța-sa 
prințul. Cibi îl lăudă pe Marcu, ba îl luă gura pe dinainte 
şi-i mărturisi baronului că bănăţeanul fusese căpitan în 
oastea lui Tomşa-vodă, aşa că fără să vrea primi sub 
porunca lui aproape o mie de oameni, iar ca ajutoare pe 
Cibi şi Mihai. Trebuia să-i muştruluiască pe cei tineri şi 
atunci îi dădu prin cap că ar fi putut să-i lămurească să 
intre în oastea lui Gaşpar-vodă, dacă or prinde drag de el. 

— D-apăi eu cum oi scoate-o la capăt cu muierea? se 
căina Cibi, care nu se aşteptase la asemenea întorsătură, 
să ajungă ajutor de căpitan. De află, vine pe dată aici să 
mă scoată... 

— Lasă că te-om ascunde noi, dar pînă să-i ajungă 
vestea noi am şi terminat muştrul, că, după cîte bag eu 
seama, nici gînd să ne batem cu careva. Pe urmă, frate 
Cibi, să-ți spun drept că nici eu n-am chef să rămîn aici 
lungă vreme. Am făgăduit să mă întorc în Moldova. 

— Nu se plăteşte la noua domnie... 

— Despre alta este vorba. Gaşpar-vodă Grazziani se 
face acuma domn la laşi... şi are nevoie de oameni pe 
cinste. 

— Dacă domnia-ta îl cunoşti şi-i ajunge pe acolo, dă- 
mi şi mie de ştire, fiindcă acolo mă îngăduie muierea şi 
vine cu mine, rise Cibi, de parcă ar fi fost în slujba 
nevestei şi nu a domniei. 

Făcură haz şi Marcu îi destăinui parte din gîndurile 
lui, căci simţea că poate avea încredere în fostul hotnog. 
Totodată căută să-şi apropie toţi oştenii de sub porunca 
sa, învăţindu-le numele mai la fiecare dintre ei şi dindu-şi 
toată silința să le arate cum să-l înfrunte pe duşman. 
Pentru aceasta era tare îndrăgit de cătane, care se 
fuduleau cu căpitanul lor. 

Aşa îl prinse pe Marcu ştirea că alteța-sa prințul avea 
să treacă prin Deva, spre a vedea cum s-a pregătit oastea 
pe care avea de gînd s-o ducă pe plaiurile Boemiei. 

Pe tăpşanul de la malul Mureşului, întreaga oştire 
fusese împărțită în două tabere şi se încleştară între ele 
„pe viaţă şi pe moarte”. Ceata lui Marcu urma să facă o 
învăluire şi să cadă în spatele „vrăjmaşului”, silindu-l să 
se dea prins. Oştenii lui îşi dădură toată silința, dar 
Marcu se cam ferea să iasă la vedere, căci alături de 
Bethlen călărea însuşi Ugrai! Din fericire, acestuia nici 
nu-i trecea prin minte că acel căpitan chipeş ar fi putut 
să fie țăranul de la Galda. De altfel oştenii lui fură socotiți 
drept cei mai bine pregătiți şi alteţa-sa poftise să-i vadă 
mai îndeaproape. 

„Vivat, crescat, floriat! răcniră feciorii la ivirea 
falnicului prinț, ce călărea un frumos armăsar, alb ca 
neaua. Cu toată ciuda ce-o avea pe Bethlen, Marcu trebui 
să recunoască, şi-i şi spuse lui Mihai, că semeția şi 
pohfala nu erau cu nimic mai prejos ca ale împăratului 

de-a dreptul fericit să slujească în oastea vestitului 
principe. 

— Care  ţi-i numele, viteazule? întrebă Bethlen, 
oprindu-se în fața vrednicului căpitan. 

— Marco lancovici, alteța-voastră! Răspunse el fără 
şovăire, dindu-se drept sîrb, căci Ugrai era alături. 

— Îmi placi şi drept răsplată vei căpăta o pungă de 
ducați pentru tine şi un butoi cu vin pentru oştenii tăi. 

— Alteţă-serenisimă, cuteză bănăţeanul, spre uimirea 
celor din jurul prinţului. M-aş ruga, în loc de bani, să 
îngăduie înălțimea-voastră încă un butoi cu vin, ca să 
ajungă la toți oştenii. 

Urale şi strigăte de bucurie însoţiră vorbele 
căpitanului, iar prinţul zîmbi încîntat. 

— Fie pe voia ta, însă şi pe a mea! Căpăta-vei două bu- 
toaie, dar şi punga făgăduită. 

Contelui Ugrai nu-i prea plăcu dorința „sirbului”, 
fiindcă însemna că ţine să se facă iubit de oşteni, dar mai 
cu seamă îl siciia asemănarea acestuia cu olanul de la 
Galda, care îi venise iar în minte. În aceeaşi zi iscoadele 
lui prinseră a cerceta pe ascuns cine era acest căpitan, 
dar zadarnic, fiindcă ungurii se jurau că-i din neamul lor, 
olahii băgau miîna-n foc că are acelaşi sînge cu ei, iar 
sirbii se fuduleau că el însuşi spusese de ce neam era... 
Numai pe Kovari nu l-au iscodit, de unde ar fi putut afla 
că fusese căpitan în oastea lui Tomşa-vodă. 

Oricum, Marcu se trase cît mai la dos din calea lui 
Ugrai, căci multă vreme nu s-ar fi putut ascunde, dacă s- 
ar fi ţinut cu tot dinadinsul de urmele lui. Prilejul se ivi 
odată cu vestea că pribeagul Radu Şerban pălise în Tara 

înfrîngere. Bethlen porunci să fie întimpinați fugarii spre 
a nu face prădăciuni prin ţara Transilvaniei, iar Marcu 
ceru să meargă el cu jumătate din ceata lui. Ar fi vrut să 
ia mai mulți, dar se giîndea că, de-o fi să-i treacă munţii şi 
să-i ducă în Moldova, nu prea avea cum să-i plătească. 
Se bizuia numai pe făgăduiala că vor fi mulţumiţi sub 
noua domnie de la Iaşi. 

Cibi însă îl părăsi şi căută să scape şi de sarcina avută 
cît Marcu era căpetenie. 

— Rămii cu bine, căpitane! îi zisese el. Musai să mă 
întorc acasă la ai mei, că eu mi-am cam făcut sorocul. 
Dar să ştii că dacă ar fi să mă mai chemi la laşi îmi ţin 
făgăduiala, că faină viață am dus pe acolo în tinereţele 
mele... 

Marcu îşi răspîndi oamenii prin preajma munților 
Retezat, pîndind la anumite poteci ştiute că ar fi putut fi 
folosite de fugari. Judecata lui se dovedi a fi bună, căci 
într-adevăr, pilcuri-pilcuri, începură a se ivi nenorociţii, 
arătind ca vai de capul lor. Porunca era ca toţi prinşii să 
fie trimişi pe dată la Deva, că poate s-ar mai fi ales ceva 
luptători dintre ei. Dar acelaşi gînd îl avea şi bănăţeanul, 
căruia i se fringea inima la vederea acestor zdrenţe 
omeneşti. Atita mai rămăsese din falnica oaste pe care o 
văzuse la Sătmar, numai cu un an înainte. Nici forță, dar 
nici voinţă de împotrivire nu mai era la bieţii oameni, în- 
vinețiți de frig şi sfirşiți de foame. 

Într-una din zile în trecătoare se ivi o ceată strînsă în 
jurul unei căruțe pline cu răniți, înfăşurați în ciîrpe 
însîngerate. Văzînd cătanele prințului fugarii puseră mîna 
pe spadă şi nu se dezlipiră de căruţă, făcînd roată în 
jurul acesteia. 

— Daţi-vă prinşi, că vi se cruţă viaţa! le strigă Marcu. 

Nu răspunse nimeri. Se vedea cîit-colo că aşteptau po- 
runca unuia de care ascultau şi care se afla printre 
răniți. Apoi se auzi o voce pătrunzătoare: 

— Sintem din ţara Ardealului şi ne întoarcem la casele 
noastre. Nu avem nimic cu măria-sa prinţul, ca să ne 
dăm prinşi ori să ne certe cu viaţa, că doar n-am făcut 
nicio pagubă! 

Dîrzul răspuns fu pe placul lui Marcu, dar nu avea 
încotro. Dacă i-ar fi lăsat să treacă, ar fi fost prinşi de alte 
cătane în drum şi i-ar fi scăpat din mînă pe aceşti oşteni 
de ispravă. Pentru aceea căută să se înţeleagă cu ei: 

— Oameni buni! Nu avem gînduri haine cu voi, dar 
aşa-i porunca alteţei-sale şi trebuie să vă supuneţi! 

— Atunci, dacă pînă şi fratele nostru Marcu din 
Borlova ascultă de prinț, n-aveţi decit să veniți să ne 
legaţi, răspunse acelaşi glas, uluindu-l pe bănăţean. 


ÎNRADACINAREA 


DE CUM SE ÎNFĂȚIŞĂ MĂRIEI-SALE GAVRILĂ-VODA 
MOVILĂ, tinărul Tucalas făcu o plecăciune smerită cu 
fața pînă la pămînt. Era un semn de mare supunere pe 
meleagurile de unde venea şi voia să-şi arate credința față 
de domnul ţării în care se pripăşise. Tatăl său, Lampas 
Tucalas, rămăsese mai departe în olăria lui din Rumelia, 
dar şi-a povăţuit odrasla să-şi încerce norocul prin ţările 
româneşti de peste Dunăre, unde mulți alți semeni de-ai 
lor se îmbogăţiseră peste noapte. 

Bani prea mulți n-avea în pungă, dar înfăţişarea 
chipeşă şi mai cu osebire mintea lui cea isteață erau 
îndeajuns spre a răzbi prin întortocheatele căi ale vieţii. 
Bătind cînd la o uşă, cînd la alta, izgonit uneori, găzduit 
cu cinste în alte părți, pribeagul tînăr izbutise să-şi 
încropească un acoperămînt deasupra capului în cetatea 
de scaun a Tirgoviştei. Se-nţelege că-l trăsese aţa către 
ulița olarilor, aflătoare în tirg la intrarea dinspre 
Cîmpulung, şi căsuţa lui nici nu era cea mai din margine. 

Dar aşa a fost să-i fie norocul, căci într-o noapte fără 
stele şi cuprinsă de un vînt tăios de toamnă un drumeţ 
nimeri la uşa lui. Era sleit de puteri şi abia de mai putea 
vorbi. Izbutise să-i îngăime că se tirise pînă acolo, fiind 
ciuruit de plumbii sinețelor sloboziţi asupra lui de către 
seimenii domniei. De fapt se vedea prea bine că 
veşmintele îi erau năclăite de sînge şi tinărul Tucalas 
pricepu că nefericitul n-avea s-o mai ducă multă vreme. 
Singurul ajutor pe care i-l putu oferi fu o cană cu apă, 
pentru care străinul îi mulțumi din priviri şi abia şopti: 
„să duci... scrisori... la boier... vel...” apoi îşi dădu duhul 
în braţele grecului. Încurcat la început, se lumină după 
ce răsfoi scrisorile din taşca mortului, aflind despre ce era 
vorba. Veştile aduse de olăcarul ucis preţuiau o avere, 
dindu-i-le chiar celui căruia i se cuveneau, adică vel- 
spătarului Iancu Filipescu. Dar şi mai de preţ ar fi fost în 
ochii voievodului, dacă ar fi aflat de hainia boierului pe 
care-l avea de bun sfetnic. Dumnealui, Iancu Filipescu, 
nu ar fi poftit să se afle că pribeagul Radu-vodă Şerban 
dădea de ştire rudei sale vel-spătarul că avea să se 
repeadă cu oaste năimită ca să-şi recapete domnia, şi 

mare cheltuială ar fi făcut boierul ca să se păstreze taina. 
Ba chiar şi moarte de om, la nevoie! 

Fiind încă noapte şi cum apa Ialomiţei nu era prea de- 
parte de casa lui, Tucalas tîrî leşul străinului, după ce 
avusese grijă ca mai înainte să-i deşarte chimirul. Ce-i 
drept, se alesese cu ceva, dar era o nimica toată pentru 
năzuinţele lui, aşa că-şi puse toată nădejdea în 
neprețuitele scrisori. Nimeni n-avea să mai afle de soarta 
nenorocosului olăcar, înghițit de apa rîului, dar nici de 
urma ştirilor pe care le adusese. El, Tucalas, urma să 
chibzuiască pe îndelete unde ar trebui duse, dar nu avu 
timp prea îndelungat, că nişte bătăi în uşă îl făcură să 
dosească pe dată taşca necunoscutului. Apoi descuie, 
prefăcîndu-se a fi sculat din somn, şi se pomeni în față 
cu iuzbaşa Tudoran, omul de credinţă al vel-spătarului. 
Dar întîlnirea nu s-a petrecut după cum visase tînărul 
grec, fiindcă slujitorul boieresc l-a luat din scurt şi l-a 
amenințat în fel şi chip, încît i-a tăiat pofta de a se mai 
înțelege cu velitul boier. A făcut pe prostul, că nu ştie 
nimic şi că nimeni nu i-ar fi trecut pragul casei de mai 
bine de o săptămînă, aşa că iuzbaşa l-a crezut pînă la 
urmă şi l-a lăsat în plata domnului. 

Două zile mai tirziu izbuti să ajungă la picioarele voie- 
vodului, unde se afla acuma, numai că nu se aşteptase 
să fie primit de faţă cu tot divanul, din care făcea parte şi 
vel-spătarul Filipescu. 

— Auzit-am că ai ceva de seamă a spune domniei- 
mele, zise Vodă uitindu-se în ochii lui, cum îi era în 
obicei. 

Tucalas întîrzie cu răspunsul, părind a fi tare fisticit 
din pricina atîtor feţe boiereşti: 

— Iertare, mărite doamne... dar... nu ştiu... eu... 
Domnitorul pricepu îndată că era vorba de ceva tainic şi 
răspunse făcînd pe nepăsătorul: 

— Se vede treaba că nu eşti obişnuit să vorbeşti în 
lume, ori ce ai a-mi spune suferă amînare, aşa că te vei 
înfățişa altă dată. Acuma poți merge acasă! 

— Întocmai, măria-ta! se bucură Tucalas, dindu-şi 
seama că domnitorul înţelesese încurcătura lui. Întocmai! 
Voiam să cer o slujbă pentru mine, dar... 

— Să mai treci pe la palat, ori să laşi vorbă unde să te 
caut, urmă voievodul să se prefacă. S-ar putea să am 
trebuinţă de tine. 

Tinărul ieşi din încăpere cu spatele, făcînd întruna 
temenele, pină ce ajunse în dreptul aprodului de la 
intrare, iar cind se văzu afară putu răsufla uşurat, 
zicîndu-şi în gînd: „Nu-i prost prinţul. Mă voi înţelege cu 
el negreşit.” 

Vorbea bine româneşte, căci avea mare uşurinţă în 
însuşirea limbilor, iar anii petrecuţi la Tirgovişte îi trăise 
numai printre români, încît mai că se simţea un adevărat 
pămiîntean. Acum, de vreme ce avea să-l slujească pe 
domnul ţării, va căpăta vreo slujbuliță, mai apoi o 
dregătorie şi, de ce nu, chiar un rang boieresc?! Aşadar, 
tocmai se bucura de întorsătura lucrurilor, cînd o mînă i 
se puse pe umăr şi o voce necunoscută rosti: 

— Va trebui să mă însoțeşti, prietene, dar mai ales 
fără zarvă! 

Tucalas se întoarse şi văzu chipul binevoitor al celui 
ce-i vorbise, dar şi cea de-a doua mînă a acestuia, 
proptită pe minerul jungherului de la briu. Fiind numai la 


doi paşi de curtea domnească, ar fi putut să ţipe în gura 

mare şi să ceară ajutor. Se-nţelege că scrisorile cu pricina 
le avea dosite într-un loc tainic şi cu greu s-ar fi putut 
smulge locul ascunzătorii din gura sa. 

— Porunca măriei-sale? întrebă tînărul, dîndu-i prin 
cap că s-ar fi putut să fie un slujitor domnesc. 

— De bună-seamă! Nu se vede cine sînt? 

— Mă iartă, pan căpitane, dar eu mă cam feresc... 

— Ştiu, ştiu! rînji oşteanul. Tocmai pentru aceea şi 
mergem la un loc mai ferit de lume. Urmează-mă! 

Ceva nu-i fu pe plac grecului şi se cam codea să se 
îndepărteze din preajma voievodului, dar căpitanul nu-i 
dădu răgaz, ci-l înşfacă de braţ. 

— Haide, că n-avem vreme de pierdut! 

Ajungiînd în uliţă, Tucalas îşi dădu seama că făcuse o 
prostie să se supună orbeşte, dar acum era prea tirziu, 
căci alți slujitori înarmaţi îl luară în primire. Iar cînd zări 
şi casele boierului Filipescu, îi venea să-şi dea cu pumnii 
în cap pentru neghiobia de care dăduse dovadă. Căzuse 
în capcană ca prostul şi în niciun fel n-ar mai fi putut 
fugi. Nici pe sprijinul tirgo-veţilor nu se putea bizui, 
fiindcă grecii nu prea erau iubiți în vechea cetate de 
scaun. Singura lui mîngiiere îi rămase în cele spuse cu 
ani în urmă de către o ghicitoare, care îi prevestise un 
viitor măreț. 

— Socot că ai scrisorile asupra ta, îi zise deodată căpi- 
tanul, făcîndu-l să-şi piardă orice îndoială asupra celor ce 
aveau să urmeze. 

— Habar n-am despre ce vorbeşte domnia-ta... 

— Ei atunci, ai să afli curînd de la măria-sa vel- 
spătarul, ori de nu, de la Tiu-ţiganul, gidele ce-l slujeşte 

pe boier... De altfel nici nu-i treaba mea, dar dacă îmi dai 
hîrtiile te slobod pe dată şi îți vezi de treabă. 

Tucalas îl luă pe „nu” în braţe şi astfel se văzu prăvâălit 
în pivnița de sub ceardac, oprindu-se cu spinarea pe un 
butoi de vin. Zări apoi cum fu trasă uşa zăbrelită în urma 
lui şi un lacăt uriaş îl pecetlui ca într-o adevărată 
temniță. Se îndreptă către fundul beciului căutînd să 
străpungă bezna, dar îşi dădu seama că erau numai 
butoaie şi că pe acolo n-ar fi putut scăpa nicicum. Nu-i 
răminea decit să-l înfrunte pe cumplitul boier. 

Îi era tare dragă viaţa şi nu şi-ar fi lăsat-o zălog pentru 
orice fleac. Abia împlinise douăzeci şi cinci de primăveri, 
mustăcioara lui ca vrabia şi neagră ca tăciunele 
împodobea o faţă albă ca marmura, avea pe „vino-ncoace” 
şi multe inimi muiereşti tresăriseră la vederea frumosului 
flăcău. 

— Ce faci acolo? auzi el o gingaşă voce de fată. 

Tînărul holbă ochii şi rămase uluit de frumuseţea 
copilei ce părea să fi coborit din poveştile de altădată ale 
Olimpului. 

Să fi tot numărat vreo doisprezece-treisprezece anişori, 
dar era bine săltată şi cu boi de femeiuşcă. Avea alături 
un dulău cît toate zilele şi pe deasupra şi negru ca Satan. 

— Cum te cheamă? întrebă ea, mingiindu-şi cîinele. 

— Ghinea, frumoasă jupiniță, răspunse Tucalas, fiind 
primul nume românesc ce-i venise în minte. 

— Da” ce cauţi acolo? Cine te-a-ncuiat?! 

— Din greşeală, domniță, minţi tînărul. Fusei cu un 
prieten să gustăm un vinişor, dar se vede treaba că a fost 
prea mult pentru mine şi, iacă, m-am trezit printre 


butoaie părăsit de tovarăşul meu. Acuma îl aşteptam să 

se întoarcă, dădu el din umeri şi căută să zimbească cât 
mai fermecător cu putinţă. 

— Stai de mult? 

— De ieri. 

— Sărăcuţul! Ţi-o fi foame, sete... 

— Ba de sete nici vorbă, dar nu ştiu cum să fac să ies. 

— Ţi-e frică? 

— De ce? 

— Pentru că dacă te încumeți să mergi pe întuneric 
pînă, în capul celălalt al pivniţei ai să găseşti o scară ce 
duce la iatacul „moşului”. lacă, mă duc să-ţi deschid! 

Si fără să mai aştepte răspunsul fata o zbughi la fugă, 
urmată de dulău. Nu mai era de aşteptat! Cu toată teama 
ce o avea de întunecimea hrubei, tînărul se avintă 
voiniceşte şi poate că ar mai fi orbecăit o bucată de 
vreme, de n-ar fi fost geana de lumină ce trebuia să fie 
din iatacul cu pricina. Bănuia că „moşu” nu putea fi decit 
însuşi boierul Filipescu, dar nu era el chiar aşa de bătrin. 
Acum însă n-avea timp pentru astfel de gînduri, ci se 
avintă voiniceşte pe treptele ce se vedeau destul de bine. 

— Îţi mulțumesc din adîncul inimii mele, frumoasă 
jupîniţă, şi Dumnezeu să te înzestreze cu toate harurile 
pămîntului. 

Apoi, dintr-odată o săltă de mijloc şi-i sărută obrajii, 
făcind-o să se înroşească precum para focului. O lăsă 
însă degrabă şi porni din loc, sărind de pe cerdac şi 
apucînd-o de-a dreptul peste gard. 

Fata se uită cu coada ochiului după fugar şi deodată îi 
dădu prin minte că s-ar fi putut să fi fost vreun hoţ. O 
cuprinse o ciudă nespusă, dar nu fiindcă fusese 

sărutată... ci fiindcă n-a apucat să afle cine era frumosul 
străin! 

Aşa o găsi vel-spătarul, care ţinea la nepoată-sa ca la 
ochii din cap. Ea, Florica, şi frăține-său, Matei, erau 
copiii unei surori de-a lui, răposată de cîțiva ani, şi cum 
el nu avea moştenitori îi adusese pe orfani pe lingă sine, 
iubindu-i părinteşte. 

— Da’ cine te-a supărat, Floricico? Nu cumva te-ai 
lovit? o luă el în şagă, cum făcea pe vremea cînd abia de 
mergea copăcel. Lasă că-i dă el mogu! 

Copila se smiorcăi: 

— Să ştii că, dacă vrei, pe mine trebuie să mă baţi... fi- 
indcă eu i-am dat drumul lui Ghinea-tilharul... 

Boierul rămase uluit. Nu pricepea nimica, aşa că o luă 
cu binişorul: 

— Bine ai făcut! Nu-i nicio pagubă cu astfel de tilhari. 
Dar ia spune, de unde i-ai dat drumul? 

— Din pivniţă! 

— Ţi-a spus el că-l cheamă Ghinea, sau cum îi ziseşi? 

— Da! 

— Lasă-l în plata Domnului şi nu te mai necăji. Tot în 
ştreang are s-o sfirşească, aşa cum se petrece cu toți 
tilharii, o asigură boierul mîngiindu-i creştetul. 

— Nu eşti supărat pe mine? 

— Nici vorbă, Floricuţo. Şi nu te mai gîndi la el! 

Înviorată, Florica o luă la fugă, sub privirea caldă şi 
drăgăstoasă a unchiului ei, care după o clipă de 
chibzuinţă simţi că-l cuprinde o anume îndoială şi 
porunci pe dată să i se înfățişeze căpitanul Brahă. 

— Unde-i grecul? îl întrebă el pe oştean. 

— În pivniţă, măria-ta! 

— Pe dracu! A fugit! 

— Nu se poate. Lăcata este şi acum acolo. Eu cu mina 
mea l-am zăvorit. 

— Ba uite că s-a putut! la oameni cu tine şi dă fuga 
după el. Nu cumva să apuce iar la Vodă, aşa că păziţi în 
preajma palatului. 

Tucalas era însă o vulpe şireată şi nici gînd să se 
întoarcă acasă, dar nici să se arate la curte. Se ascunse 
la un cîrciumar, care îi era prieten, şi se puse pe chibzuit 
ce avea de făcut. Îi rămăsese gîndul la frumoasa fată, 
care în cîțiva ani era numai bună de măritat, dar şi la 
numele de Ghinea, care începuse să-i placă. Pe de altă 
parte, dacă ar mai fi zăbovit, pribeagul Radu-vodă ar fi 
intrat cu oastea în țară şi cine ştie dacă nu biruia?... Apoi 
nici scrisorile n-ar mai fi avut preţ dacă aştepta. Se hotări 
deci să-i ațină calea vel-spătarului. 

Chiar în aceeaşi zi, pe cînd oamenii lui Brahă îl căutau 
pe grec prin tot tirgul, boierul îi ieşi în cale, în dreptul 
bisericii Stelea. 

— Mă-nchin cu supuşenie, măria-ta! zise mieros 
Tucalas, făcînd o temenea cuviincioasă. 

Boierul nu se aşteptase la o asemenea întîlnire, dar 
îndată o luminiţă îi străluci în ochi. 

— Bună să-ți fie inima, asemenea glasului, pan 
Ghinea. Plăcut mi-ar fi să schimbăm o vorbă-două, mai 
înainte de a fi prea multe... 

— Bucuros, înălțimea-ta! Că eu totdeauna am vrut să 
mă înțeleg omeneşte cu cei de bună-credinţă. 

— Aşaaa? Atunci poate vrei a mă însoți... şi bineînţeles 
că nu pentru a-mi gusta vinul. Ce zici? 

Tucalas zimbi cu gîndul la frumoasa copilă, dar nu 
putea avea încă destulă încredere în vel-spătar. 

— Şi mă voi întoarce acasă după cum mi-a fi voia? 

— De bună-seamă! Dacă vrei, mă jur pe sfinta cruce! 
Pe lingă ei treceau nenumărați slujitori domneşti şi poate 
că vreunul dintre aceştia avea sarcina să-l cheme la 
palat, dar tînărul se hotărî pe dată. 

— Prea-bine. Să mergem! încuviinţă el, mulțumîndu-se 
cu jurămîntul spus în grabă de boier în faţa bisericii. 

O apucară încet spre casele boiereşti, fără a scoate o 
vorba despre scrisori, iar slujitorii se ţineau la vreo zece 
paşi în urma lor. De abia cînd ajunseră în cunoscutul 
iatac în care dădea chepengul, boierul se tolăni pe un 
divan şi spuse pe şleau: 

— Domnia-ta ai ucis un olăcar, pe care l-ai jefuit mai 
apoi. Nu-mi pasă! Dă-mi numai scrisorile, care de drept 
sint ale mele. Cit vrei pe ele? Unde-s? 

— Prea multe întrebări deodată, măria-ta! zimbi 
Tucalas. Mai întîi că n-am ucis pe nimeni. 

— Să zicem! 

— Mă jur! Fusese rănit de moarte şi l-aş fi ajutat daca 
s-ar mai fi putut. Scrisorile el mi le-a dat şi le-aş fi adus 
înălțimii-tale, de nu s-ar fi ivit acel iuzbaşa... 

— Tudoran... Dobitocul! N-a ştiut să vorbească. 

— Cu adevărat! încuviință grecul. Atunci, m-am 
speriat şi le-am ascuns. 

— Unde? 

— Am să spun dacă luminăţia-ta vorbeşte altfel decît 
slujitorul acela... 

Boierul se stăpîni, muşcindu-şi mustaţa. 

— Cît? întrebă el. Sau poate că vrei o slujbă, după 
cum te-am auzit cerindu-i lui Vodă? 

— Cam puţin, pan vel-spătare. Eu sînt un om liber. 
Mai mult chiar... pot fi de folos. 

— Nu  mă-ndoiesc, şi pentru aceea ţi-am cerut 
ascultarea. Pentru plată, se-nţelege. 

— Eu nu-s slugă, şi domnia-ta să mai ştii că sint de 
mare credință pentru un prieten. La noua domnie aş 
putea dobîndi o dregătorie cît de mică? 

— Deci ai citit scrisorile?! răbufni Filipescu. Nu crezi 
că vrei prea mult? Spune-mi cel puţin cînd vine măria-sa 
Radu-vodă, şi capeţi zece pungi. 

— Aşa nu! Cînd o veni, se va vedea. Dacă o veni 
cîndva! Boierului nu-i prea căzu la îndemină obrăznicia 
grecului, dar neavînd încotro trebui să-l rabde, fiind la 
voia lui. 

— Bine prietene... Ghinea, îngădui el. Voi face pe voia 
domniei-tale, dar să nu te pună dracu să mă amăgeşti 
că... eu nu-s nepoată-mea Florica. 

— Aşa o cheamă? se lumină Tucalas. Rău îmi pare că 
am fost silit s-o păcălesc. Oare mă va ierta vreodată? 

— Dacă ai să-mi fii cu credinţă, pot făgădui eu că da. 
Ei, ce zici? Batem palma? 

— Păi atunci, sînt omul măriei-tale. Să facem un 
înscris! 

— Ce, eşti nebun? N-ai încredere în cuvintul meu? 

— Cum de nu, pan vel-spătare, dar trebuie să ştiu şi 
eu ce am să ajung. 

Boierul rămase o vreme pe ginduri, în timp ce Tucalas 
îşi arunca nepăsător ochii pe ştergarele atîrnate de pereţii 
odăii. 

542 


— Fie şi aşa! Am să chem grămăticul, căci pe undeva 
îmi place cum gîndeşti. Dacă nu mă-nşeli, om te voi face! 

Tînărul nu răspunse, ci rămase tot zîmbitor, ca şi cum 
nu lui i se făcea o favoare. 

— Mai întîi, aş pofti să porți numele de Ghinea şi, cum 
a rămas de la răposata soru-mea un petec de moşie la 
Brătăşani în ţinutul Romanațţilor, ai putea să-ţi spui 
Ghinea ot Brătăşani. 

— Ce legătură am eu cu acea moşie?! 

— Poate că o să ai. Mi-e cam peste mină şi n-am să-ţi 
ascund că-s în gilceavă cu moşnenii locului, aşa că n-o 
prea lucrez. Dacă izbuteşti să limpezeşti cearta, ţi-o fac 
vinzătoare. 

Tucalas rămase puţin descumpănit. E drept că tare 
mai visa el să ajungă stăpin de moşie, însă, dacă boierul 
Iancu Filipescu îl îmbia cu atita uşurinţă, trebuie că era 
anevoie s-o dobindească. Oricum, merita să-ncerce! 

— Atunci am să aduc scrisorile în schimbul actului de 
vinzare a moşiei Brătăşani. E bine? 

— Dar vei datora şi spunere în fața voinţei mele, 
adăugă boierul. Rămînem înţeleşi, pan Brătăşane, şi nu- 
ti rămîne decit să te ţii de făgăduiala. Mergi sănătos! 

Ar fi fost însă prea frumos ca totul să se petreacă fără 
nicio piedică pentru noul împămîntenit, Ghinea 
Brătăşanu. Acasă îl aştepta un paic domnesc, aducîndu-i 
poruncă să se înfățişeze pe dată măriei-sale, în spătăria 
mică. Nu i-a prea ieşit la socoteală această chemare, dar 
după ce se mai gîndi puţin îşi zise că poate fi bine şi aşa, 
apucă scrisorile voievodului pribeag şi le dosi în sîn, apoi 
îl urmă pe slujitorul domnesc la palat. 

Domnitorul era nerăbdător să afle ce-ar fi putut să-i 
spună tinărul necunoscut, căci zvonuri erau multe şi 
cîțiva sfetnici îl povăţuiră să tragă cu urechea la oricine 
putea, întrucît vremurile se arătau înşelătoare. Acum, că 
aflase de umbletele grecului pe la boierul Filipescu, era şi 
mai curios să afle despre ce putea fi vorba. 

— După cum vezi, sîntem între patru ochi, prietene, îi 
zise voievodul. Ce-ai vrut a-mi spune? 

— Măria-ta, am veşti înspăimîntătoare, dar nu le pot 
dovedi. 

— Cum vine asta?! 

— Pot a spune măriei-tale că se abate asupra ţării 
primejdia războiului, căci fostul domn Radu Şerban vine 
cu oaste de peste munte. 

— De unde ştii? 

— În ziua cînd m-am înfățişat măriei-tale, în casa mea 
se afla un om venit anume să aducă ştirea, dar 
întorcindu-mă n-am mai dat de el şi nici nu ştiu ce i seva 
fi întîmplat. 

— Şi ţi-a spus el aşa ceva? 

— Da! 

Gavrilă-vodă rămase pe ginduri, neştiind ce să creadă. 

I se strecurase la ureche că grecul bătea casa 
Filipescului, care-i cam purta sîmbetele, dar n-avea nicio 
dovadă a hainiei boierului. 

— I-ai spus şi dumnealui, vel-spătarului, despre asta? 
întrebă deodată voievodul. 

— Nici gînd, milostive domn. 

— Atunci ce treabă ai cu el? 

— Mă rugam de dumnealui, boier Iancu, să-mi vîindă 


moşia Brătăşani, însă nu ne înțelegem la preţ. Eu nu 
D44 


prea mă ajung cu banii şi din pricina asta fusei de două 
ori pe acolo, dar... 

— Adevărat grăieşti? 

— Mă jur pe... 

— Ei bine, prietene... cum ai zis că-ți spune? 

— Tucalas. Ianis Tucalas, dar cu îngăduința măriei- 
tale mi-aş zice Ghinea. Ghinea Brătăşanu... 

— Hm! încep să înțeleg umbletele tale pe la Filipescu. 
Vrei să te împămâînteşti? 

— Întocmai, măria-ta. 

— Atunci, dacă n-ai minţit, am să întăresc prin hrisov 
domnesc vînzarea şi ţi-oi acoperi şi o parte din preţ. Iar 
pe viitor, toată lumea să nu-ți mai spuie altcum decit 
Ghinea Brătăşanu. Dacă însă mi-ai ascuns ceva, două 
parale nu mai face capul tău. Acum am să poruncesc 
vistiernicului să-ți dea banii de trebuinţă şi tu să rămii în 
slujba domniei mele. 

— Cu supunere şi credință te voi sluji, prea-nălțate 
stăpin, fu răspunsul lui Tucalas, care sărută mîna 
domnitorului, ca pe icoana Maicii Domnului. 

— Mă  bizui pe tine, Ghinea Brătăşanu! zimbi 
domnitorul şi ieşi. 

Nu era vreme de pierdut, căci duşmanul trebuia 
întimpinat, dacă spusele lui Ghinea se adevereau şi Vodă 
se gindea să-l norocească şi cu alte binefaceri pe inimosul 
tînăr. Acesta însă dădu fuga la boierul vel-spătar, care 
întocmise în răstimp sinetul de vinzare a moşiei. La rindul 
său Ghinea îi înmînă taşca cu scrisori, dar vel-spătarul îl 
privi cu neîncredere, căci auzise că trecuse pe la Vodă. 

— Vodă le-a citit de-a fir a păr? întrebă el batjocoritor. 


— Ferit-a sfintul! Mă crezi nebun, pan vel-spătare? 

— Dar ce-a vrut? Despre ce-aţi vorbit? Ştiu c-ai fost pe 
acolo! Vorbeşte! 

— l-am spus că am ştire că din Ardeal vine oaste pu- 
ternică... 

— Ticălosule! sări boierul gata să-l lovească. ludă! 

— Stai, măria-ta, nu te oțări! Oricum avea să afle, cînd 
va fi pălit de măria-sa Radu-vodă. Altceva nu i-am mai 
spus nimic şi nici n-a văzut nicio scrisoare. lacă, sînt 
toate aici! 

— Nu minţi? 

— Domnia-ta n-ai decît să rupi înscrisul ce l-ai făcut, 
că eu nu mă mai învoiesc, dacă n-ai încredere în mine. 
Însă am izbutit să întărească şi Vodă această vinzare, 
căci pentru asta i-am spus că trec mereu pe la domnia- 
ta... 

Şi Ghinea îi aruncă o privire aşa cum numai el se 
pricepea cînd voia să fie pe placul cuiva 

— Ghineo, eşti dat naibii, dar să te ferească sfintul să 
mă tragi pe sfoară... Tine minte! şi boierul Filipescu îi 
înmînă sinetul. 

Noul stăpin al moşiei de pe malul Oltului isprăvi 
curind cearta cu ţăranii, căci actele doveditoare glăsuiau 
că pămîntul se cuvenea chiar Floricăi, frumoasa nepoată 
a boierului Filipescu, şi asta i-a fost îndeajuns ca să-i 
izgonească cu  otuzbirul. Toate celelalte hrisoave, 
îngălbenite de vreme, n-a vrut să le ia în seamă, şi 
Ghinea s-a înstăpinit temeinic. 

În răstimp voievodul pribeag pălise cu oastea ce i-a 
fost zdrobită de către Gavrilă-vodă şi acesta şi-a arătat 
recunoştinţa faţă de Brătăşanu, făcîndu-l medelnicer, iar 


acum căuta dovezile contra boierilor care ar fi vrut să-l 

sprijine pe pribeag. Unul dintre aceştia era Filipescu, şi 
voievodul s-a gîndit că ar putea afla dedesubturile de la 
boierul cel proaspăt din Romanați, căruia nu prea îi erau 
pe plac ifosele de stăpiîn ce şi le dădea vel-spătarul față de 
el. Aşa se face că boierul Brătăşanu fu chemat la 
Tîrgovişte în mare taină, unde măria-sa îi destăinui 
temerile ce le avea asupra vel-spătarului. Amintindu-i că 
lui îi datora şi rangul şi averea de care se bucura, Vodă îi 
ceru să afle ce punea la cale Filipescu pe ascuns. Pentru 
aceea îl sfătui să se prefacă a fi împotriva domniei şi să-l 
tragă de limbă pe marele boier. 

Isteţ cum era din fire, Brătăşanu se duse la curtea din 
Filipeşti, unde fu primit cu dragă inimă şi dădu peste mai 
mulți boieri de ţară, nemulțumiți de rînduiala domniei. Se 
vede însă că domnitorul n-a avut răbdare să afle cu 
binişorul dovezile hainiei, căci la numai două zile a şi 
trimis seimenii să-i prindă pe toţi cîți erau strinşi acolo şi 
să-i ducă cetluiți la Tîrgovişte. 

Dar vel-spătarul Iancu Filipescu nu era omul care să 
se lase prins cu una, cu două. Conacul avea împrejmuire 
cu zid de piatră şi oameni pricepuți în meşteşusgul 
sinețelor, aşa că atunci cînd slujitorii domneşti le cerură 
să se dea prinşi, cei dinăuntru au răspuns cu plumbi. De 
voie, de nevoie, Ghinea a fost alături de împresurațţi şi 
vreo două zile a ţinut încleştarea, pină cînd Vodă a trimis 
întăriri. În cele din urmă, boierul Iancu a hotărît să 
rămînă cîțiva slujitori să facă față la garduri, iar ai lui şi 
toți oaspeţii să fugă prin hrube anume tăinuite, apucînd 
calea pribegiei în Ardeal. 

Unul dintre cei mai înflăcărați apărători ai conacului 


era tînărul Matei de la Brincoveni, fratele Floricăi şi deci 

nepotul marelui spătar. De cum l-a cunoscut, Ghinea a 
simțit o pornire lăuntrică pentru acest viteaz vlăstar 
boieresc, mai cu seamă că înfăţişarea lui îi aducea aminte 
de soră-sa. Aceasta a plecat printre cei dintii, laolaltă cu 
toate femeile de casă, şi acuma vor fi fost departe, 
bărbaţii rămînind mai pe urmă. Dar se vede că cineva îi 
vinduse, fiindcă la ieşirea din hrubă i-au aşteptat 
duşmanii. A avut loc o luptă crincenă în care tînărul 
Matei a fost lovit de un plumb în picior, făcîndu-l să nu 
mai poată fugi. Primejdia era deosebită, căci de-ar fi căzut 
viu în mîinile seimenilor l-ar fi aşteptat descăpăţinarea la 
cetatea de scaun. Vru să se înjunghie el însuşi, dar 
Ghinea nu-l lăsă şi, cum mai era cu încă doi boiernaşi, îl 
apucară pe sus ca să-l ducă mai departe. Cum era însă 
de aşteptat, în scurtă vreme fură înconjurați de oşteni şi 
siliți să se dea prinşi. Lacrimi amare de ciudă se 
prelingeau pe obrajii viteazului Matei la gîndul mortii 
ruşinoase ce avea să-i întimpine, dar Ghinea încerca 
întruna să-l potolească. 

— Fac eu ce fac şi te scap, îi spunea el. Să n-ai nicio 
teamă! 

Grecul nădăjduia că avea să fie dus la judecata lui 
Vodă şi atunci ar fi spus în gura mare cine îl trimise 
acolo, dacă măria-sa n-avea să-l scape. Ceruse paznicilor 
în mai multe rînduri să i se dea de veste domnitorului că 
el se află întemnițat, dar nimeni nu-l lua în seamă. lată 
însă că într-o bună zi veni armaşul, care le zise că din 
porunca domnitorului, toți prinşii aveau să-şi pună capul 
pe butuc. 

— Fără să ne mai judece Vodă? sări ca ars Ghinea. 


548 


— Fără, boierule! Are să vă judece Dumnezeu, pentru 
faptele voastre miîrşave, răspunse armaşul. 

— Atunci rogu-te, boier-armaş, spune-i măriei-sale că 
un slujitor de taină şi de mare credinţă se află aici şi că 
ar vrea să-i vorbească. 

Armaşul îl privi neîncrezător, căci nu-l cunoştea pe 
Ghinea şi nici n-avea porunci anume de la stăpînul său 
în ce priveşte prinşii. Dădu din umeri şi plecă fără a-i da 
vreun răspuns, lăsindu-l pe tînărul grec să se frămînte, 
fără speranţă de a-şi afla liniştea. Ar fi fost prea crud să 
sfirşească sub securea gealatului, cînd nici nu apucase 
măcar să se bucure de dulceaţa vieţii boiereşti. Nu astfel 
îi fusese prezicerea! 

Ziua sorocită descăpăţinării sosise şi niciun semn de 
la Vodă, cum că ar vrea să-l vadă. Trebuiau să fie ucişi pe 
rind, dar chiar acolo, în temniță, fără să mai vadă 
tîrgoveții îndeplinirea osîndei. Se ruşina voievodul că nu 
prinsese decit pe cei fără de ranguri din rîndurile boierilor 
vinzători de domn. 

Cel dintii fu luat Duică-serdarul, care păşi cu semeţie 
să înfrunte miînia domnească. Apoi îi veni rîndul lui 
Ghinea! 

De cum intră în încăperea unde îl aştepta călăul, dădu 
însă cu ochii peste voievod. 

— Tu, Ghineo?! se miră acesta. Ce cauţi printre haini? 

— Uitat-ai oare, prea-milostive stăpin, că însuşi măria- 
ta m-a trimis în vizuina lupului? Ce era să fac? A trebuit 
să urlu cu ei. 

— Cum era să uit? Dar în răstimp căpătasem veste de 
la un boier, tot iscoadă de-a mea pe lingă Filipescu, şi mă 
mir că nu te-a înştiinţat să pleci la vreme. 

— Cine era omul, măria-ta? 

— Clucerul Du... vru să-i răspundă voievodul, dar se 
opri pe dată. Hm! Acuma nu mai foloseşte să-i afli 
numele. Nădăjduiesc să nu fi căzut sub plumbii 
seimenilor. 

— Tare bine ar fi să-l aflu şi să-i dau de ştire la rindul 
meu, căci boierul Filipescu nu se poate să nu-l 
dibăcească şi atunci tot mai bun aş fi eu în locul lui! 

Domnitorul se gîndi o clipă, după care urmă: 

— Vezi-bine că n-am să te scurtez de cap, deşi nu ştiu 
dacă bine fac au ba. Dar nici să te slobod numai pe tine 
nu-i cu putinţă, că prea ar bate la ochi. 

— Să-mi fie cu iertăciune, bunule stăpin, dar tot aşa 
gindeam şi eu. Va trebui să ne slobozi pe toţi! 

— Ce, eşti nebun? Să las să-mi scape năpircile după 
ce le-am prins? 

— Luminate stăpîn, făcu Ghinea cu glas domol. Îi scap 
eu, cu îngăduința măriei-tale... 

— Cum aşa? 

— Îi fac scăpaţi la noapte, numai temnicerii să se facă 
a nu şti. 

— Dar Duică?! Ce-or să zică de el? întrebă Vodă 
arătindu-i leşul însîngerat ce zăcea pe lespedea de piatră. 

— N-au de unde şti. Vom spune că l-ai trimis la ocnă, 
la Telega. 

— Şi tu? Tu cum de-ai scăpat şi te întorci printre ei? 

— Mie îmi vine rîndul abia miine. N-a înțeles bine 
dumnealui, armaşul, că trebuie ucis numai cîte unul pe 
zi, şi gata! 

Domnitorul zimbi în barbă: 

— Eşti dracu gol, Brătăşane! Tu ai merita să-mi fii 
postelnic! 

— De va fi nevoie, măria ta... se plecă slugarnic grecul. 
Apoi fură date poruncile de trebuinţă şi Ghinea se în- 
toarse printre prinşi, teafăr şi nevătămat. 

— Ai scăpat?! holbă ochii la el Matei, pătruns de 
bănuială. 

— Doar o zi... Un scurt răgaz, căci Vodă a trebuit să 
plece şi, cum nu voia să scape plăcerea de a-mi vedea 
căpăţina rostogolindu-se, m-a amînat pe miine. 

— Şi Duică? întrebă careva. 

— La ocnă! 

— Deci s-ar putea să mai scăpăm şi cu viaţă? cuteză 
un boieraş, căruia abia îi mijise mustata. 

— Decit viaţă de ocnaş, mai bine moartea! îl repezi 
Matei. Ah! De-am avea un jungher măcar... 

— Nu-i nevoie, cinstite boierule, zimbi Ghinea. Cît am 
aşteptat să mă scurteze izbutii să vorbesc cu unul dintre 
paznici, care ne va înlesni fuga la noapte... 

— E cu putinţă? întrebă nerăbdător tinerelul. 

— Ia taci, Cosmo, şi nu te grăbi! se răsti Matei. 
Vorbeşte mai desluşit, frate Ghineo, nu ne mai da 
speranţe deşarte. 

— Cum vă spui, urmă Ghinea. La noapte avem a 
scăpa cu toţii, şi fugim care cum om vedea cu ochii. 

— În Ardeal... 

— Oriunde va crede fiecare de cuviinţă, căci ne vom 
despărți cînd ne-om vedea în afară. Tu, prietene Matei, ai 
să vii cu mine, că eşti rănit, ceilalți, fiecare pe seama lui. 

— Ba pe mine să mă lăsați aici, să nu vă fiu povară la 
drum, se împotrivi fratele Floricăi. 

— Nici nu mă gîndesc! răspunse hotărît Ghinea. Să aş- 
teptăm cu încredere cel de-al doilea cîntat al cocoşului, că 
aşa m-am înţeles. Acum să ne hodinim ca să prindem 
putere! 

Fuga n-a fost însă lipsită de peripeții, căci Gavrilă- 
vodă, neîndurindu-se a-i scăpa pe toţi, pusese oameni 
anume pe urmele fugarilor, înjunghiindu-i pe la colţul 
ulițelor în plină noapte. Doar Matei, cărat în cîrcă de 
Ghinea, a scăpat cu viaţă, fiindcă ucigaşii nu aveau 
poruncă să-l urmărească şi pe tînărul boier grec. 

— O să mergem la Brătăşani, zise Ghinea cînd 
ajunseră în casa de la marginea tirgului, în care trăise cu 
ani în urmă. Rămăsese părăsită şi iată că acuma le 
prindea bine. 

— Nu în Ardeal? se miră Matei. Au să ne prindă... 

— Ba, tocmai că acolo n-au să ne caute niciodată! Şi 
mai apoi să ştii că domniile au viaţă scurtă în ţara asta. 
S-ar prea putea ca pină om ajunge să se şi mazilească 
Vodă. Pînă una-alta am s-o scol pe vecina mea de 
altădată, baba Safta, să te oblojească şi om rămîne aici 
pînă s-or linişti lucrurile. 

— Cum am să-ți mulțumesc vreodată, frate Ghineo? 
zise înduioşat Matei. De nu erai tu, mă aflam acuma pe 
cealaltă lume. De-o fi să dai de greu cîndva, la mine ai să 
găseşti întotdeauna sprijin şi adăpost. 

FLOAREA DE LA BOZOVICI 


LUI MARCU I SE PĂRU CUNOSCUTĂ VOCEA DIN 
CĂRUŢĂ, dar nu-şi putea aduce aminte unde o mai 
auzise, încalecă şi înainte de a da pinteni calului, strigă 
către fugari: 

— lacă, am să vin singur la voi, ca să vă dovedesc 
gîndul meu cel bun! 

Se lăsă o tăcere, ca şi cum aşteptau povaţa celui ce 
vorbise, după care unul dintre ei răspunse: 

— N-ai decit să vii domnia-ta, căpitane, că noi nu 
avem nimic de ascuns. Nici măcar goliciunea pe care 
zdrenţele astea n-o mai pot acoperi. 

Pînă să ajungă Marcu, fu săltat dintre răniții din car 
unul care nu se deosebea cu nimic de ceilalți, numai că 
de bună-seamă el le era căpetenie. 

— Marcule! Frate! suspină rănitul hiriindu-i pieptul şi 
suflind cu greutate. Eu îs Amosie!... nu-ți mai aduci 
aminte? Amosie de la Ciunga. 

Marcu îşi înghiți nodul ce i se pusese în gât şi abia de 
putu răspunde: 

— Cum să te uit, Amosie dragă? Numai că aşa bărbos 
cum eşti, nu puteam să-mi dau seama, să mă fi tăiat 
bucățele. 

— Cam aşa sînt şi eu acuma, încercă să zimbească 
rănitul. Numai că feciorii ăştia ai mei au strîns toate 
bucăţile la loc şi m-au legat pînă oi ajunge acasă, dacă ne 
vei îngădui tu. 

— Vai de mine, dar cum se poate să vorbeşti aşa, frate 
dragă? Slobod eşti să mergi oriunde, numai că eu te-aş 
povăţui să rămineți şi tu şi ai tăi o vreme cu mine, ca să 
vă mai întremaţi şi să nu arătaţi ca nişte sperietori de 
ciori prin sate. 

— Aşa da! încuviință Amosie, care încă se ţinea 
mîndru de cinstea şi încrederea arătată de oştenii lui. 
Asta înseamnă că nu sintem prinşi, nu-i aşa? 

— Vezi-bine! Sinteţi oaspeţii mei, zimbi Marcu, după 
care se întoarse, urmat de căruța fugarilor, în tabăra lui. 

Porunci să fie duşi la adăpost prin sate şi mai bine de 
două săptămîni le fură de trebuinţă spre a se mai 
întrema. În răstimp picau alții şi alţii dintre nejiorociţii ce 
fuseseră înfrinți de oastea lui Gavrilă-vodă. Pe toţi îi opri 
Marcu prin satele din preajmă, dar cum începuse să se 
împrimăvăreze ar fi trebuit să-i ducă la Deva, aşa că într- 
o bună zi se hotări să părăsească oastea prinţului. 

A strîns toți oamenii lui şi pe fugari şi le-a spus ce 
gînduri are, cerindu-le să-l urmeze numai aceia care s-ar 
învoi să mai aştepte cu plata lefii pînă ce-or ajunge la 
laşi. Ar fi vrut să-l însoţească şi Amosie, dar acesta se 
împotrivi, fiind încă foarte slăbit. 

— Ia pe feciorii tineri care au fost cu mine, că-s tare de 
ispravă şi nu m-or face de ruşine. Eu sint ciolan bătrin şi 
simt c-a venit vremea să mă trag printre ai mei, căci nu 
se cade să-mi zacă oasele prin alte părți. 

— Ce vorbeşti în dodii, Amosie? îl certă Marcu. Să nu 
mai pomeneşti de moarte! 

— D-apăi că toţi sîntem datori cu una, numai că eu 
mă socoteam să mai stau vreo cinzeci de ani pe la 


Ciunga, ba şi să mă-nsor, făcu haz tomnatecul flăcău. 

— N-ai tu inima aia să intri slugă la o muiere. Parcă te 
văd că vii pe vară la laşi, să ne scăldăm în apa 
Rahluiului. Să ştii că te aştept. Şi să-l aduci şi pe Florea, 
adăugă Marcu la despărțire. 

Ceilalți oşteni au rămas în seama lui Gagy Miklos, 
secuianul ce furase caii baronului de Vinţ şi care urma 
să-i ceară iertare lui Kovari în numele lui Marcu, pentru 
că nu s-a mai dus să-şi ia rămas bun de la el. Trebuia să- 
i amintească acestuia că-l slujise după învoială, întrucît 
se înțeleseseră să fie slobod a pleca atunci cînd i-ar fi 
voia. 

Apucind poteca munţilor ar fi putut străbate lesne 
spre Borlova, dar ce să fi căutat Marcu acasă, avind cu el 
patruzeci de oameni? Pe de altă parte, trebuia să-i scoată 
la Dunăre, după cum se înţelesese cîndva cu Grazziani, şi 
apoi, trecînd apa, să-i ducă la vale tot pe malul din 
dreapta, pînă or putea să intre dinspre miazăzi în 
Moldova. Aşa şi făcu. Şi după mai multe săptămîni de 
umblat prin păduri, hrănindu-se numai cu ce vinau, 
ajunseră frînți de osteneală pe valea Nerei, într-un sat 
aşezat pe costişă şi căruia i se spunea Prigor. Ar fi putut 
intra chiar în aşezarea cea mare ce se numea Bozovici, 
dacă ar fi avut îndeajuns să plătească găzduirea, dar la 
Prigor era mai lesne şi, fiind în preajma codrului, puteau 
găsi mai uşor scăpare în caz de vreo primejdie. Zilnic însă 
Marcu îşi arunca ochii pe vale şi văzînd casele arătoase 
ale unor gospodari înstăriți îşi frămînta mintea cum ar 
face rost de bani, ca să-şi îndestuleze oamenii şi să mai 
stringă şi alții. Însoţit de Mihai, bătea satele din 
împrejurimi şi mai găsiseră destui feciori, dar cum aveau 

din zile, pe cînd se aflau în drum către Prigor, se 
pomeniră nas în nas cu Pera! Mare le-a mai fost bucuria 
şi pe dată făcură cale întoarsă, dar acum la o cîrciumă 
din Bozovici, spre a cinsti revenirea. Marcu află cu 
amărăciune ştirea că bunul său prieten Gaşpar, deşi se 
afla în graţii la Stambul, încă nu se alesese domn în nicio 
țară românească şi astfel îşi dădu seama că feciorii 
pentru oastea voievodului fuseseră strinşi prea devreme. 

— S-ar putea totuşi ca în răstimp să-l fi făcut domn, 
adăugă Pera văzînd dezamăgirea de pe fața bănăţeanului. 
Şi dacă ai trebuinţă de bani, ţi-oi da eu ceva, iar de rămii 
prin părțile astea, eu mă pot întoarce, fie cu plata 
oştenilor, fie cu porunca să-i slobozi pe la casele lor. Eu 
am să-l întil-nesc pe dumnealui Gaşpar la Istanbul, de 
nu va fi chiar la laşi, şi are să afle oricum că trăieşti şi 
tare se va mai bucura, căci te credeam pierdut. 

— Altcum nici n-am ce face... Bine ar fi să nu treacă 
prea lungă vreme, că pe feciorii mei nu-i mai pot ţine 
degeaba. 

Tînărul croat îl linşti pe Marcu spunindu-i că are să se 
întoarcă în cel mult trei-patru săptămîni, dacă nu cumva 
se va afla ştirea înscăunării lui vodă-Grazziani. Atunci ar 
fi trebuit să-şi urmeze drumul după cum fusese 
înțelegerea. 

Curată sărbătoare în rindul oştenilor lui Marcu la 
vederea banilor care, de bine, de rău, îi îndestulau o 
vreme. Acuma li se îngădui să bată satele, spre a-şi 
cumpăra cîte ceva de-ale gurii şi să-i lămurească pe 
locuitori că ei erau ostaşii unui domnitor ce avea să-i 
scoată pe românii de pretutindeni de stăpînire străină. 

„cătane”, dar care arătau mai curînd a ţărani, fiind 
înarmaţi cu bite noduroase în loc de spade. Alţii le 
dădeau sfaturi pentru înfruntarea cu duşmanul, 
cinstindu-i cu cîte un păhărel de răchie, dar erau şi mulți 
dintre aceia care spuneau că nu sînt decît nişte zănateci 
pierde-vară, că nu se îndeamnă la muncă şi bat 
coclaurile trăind din te miri ce. Poate că de aceea nici nu 
se înghesuiau în mica „oaste”, chipurile, aflată la porunca 
unui voievod despre care nu auziseră niciodată. 

Primăvara sosise pe dealurile bozoviciene, subțiind 
zăpada şi făcînd-o să se strecoare uşurel către riul ce 
începuse a se umila cu semeţie. Era vremea aratului şi a 
muncii pe ogor, dar de la Pera niciun semn, aşa că 
Marcu, destul de îngrijorat, se gindea să-şi sloboadă 
feciorii pe la casele lor. 

— Şi dacă s-ar băga la muncă pe la cite un gospodar? 
întrebă ca pentru sine Mihai. 

Era o zi însorită şi se vedea pe feţele celor din preajmă 
cum li se scurgeau ochii după plugarii ce osteneau pe 
coaste, pocnind din bice şi privegheaţi îndeaproape de 
berze. 

Marcu tresări şi rămase o vreme pe ginduri, după care 
răspunse: 

— Socot că i-am putea întreba, dar să nu se creadă că 
vrem să intrăm ca slugi. Pe de altă parte s-ar putea ca noi 
să plecăm de la o zi la alta, şi atunci mai rău i-am 
încurca. Cite o mînă de ajutor de ce nu, cine o vrea şi 
unde i-ar plăcea. 

Dar zilele senine n-au ţinut prea mult, aşa că şi dorul 
de plugărit se cam topi, mai cu seamă că se auzise zvonul 

descumpănit şi mai că-i venea să apuce drumul, părindu- 
i rău de făgăduiala dată lui Pera că-l va aştepta pe loc. 
Barem de vreo mie de ducați să fi făcut rost, n-ar mai fi 
stat să bată ulițele Bozoviciului, cum făcea de la o vreme. 
Îngîndurat cum era, ajunse pe malul apei, unde fetele şi 
nevestele din sat spălau de zor la rufe. Poate că nici nu 
le-ar fi băgat în seamă, de n-ar fi auzit larma lor voioasă 
şi chicotelile fetelor de măritat. Lui nu-i mai stătea gîndul 
la parte muierească, socotindu-se lecuit după acea 
păţanie de la Micoşlaca, dar fără voie privirea i se opri pe 
o codană, care-l ţintea cu toată căldura ochilor ei de 
culoarea cîmpului. De sub năframă i se zăreau şuvițe 
castanii, aşa cum aveau părul mai toate fetişcanele de 
prin partea locului, dar lui, fără să ştie de ce, i se păru a 
fi mai altcum. 

Rămase pironit locului şi de n-ar fi fost Măria lui Iova, 
o muiere pogană şi tare şugubeață, nici n-ar fi ştiut ce să 
mai facă. Aceasta, de cum îl văzu sorbind-o din ochi pe 
fată, începu a da din coate şi şopti cîte ceva suratelor ei, 
după care zise către Marcu: 

— Pofteşte şi domnia-ta de ne ajută, că tot am auzit că 
oştenii ce-i stăpiîneşti muncesc pe la oameni. lacă, Anuţa 
noastră tare s-ar mai bucura... 

Vorbele femeii se topiră în risetele celorlalte şi oşteanul 
simţi că nu prea era potrivit să se pună în gură cu ele. 

— La spălat nu m-oi pricepe, dar să-i car coşarca de 
rufe pină acasă, mai că m-aş încumeta... şi drept plată 
nu cer decit o sărutare, răspunse hîtru Marcu. 

— Ţi-o da el, tată-su, una de n-ai s-o poţi duce! îl ame- 
nință, în şagă, tot pîrdalnica de Măria. 

— D-apăi că tata n-o mînca oameni... se împotrivi fata 
roşindu-se în obraji. 

Risetele nu mai conteniră o vreme şi abia în cele din 
urmă izbuti Marcu să le potolească, vrind să le facă a 
crede cu totul altceva. Auzise el de tatăl fetei, cel mai 
răsărit gospodar din vale, dar nu gindise să aibă 
asemenea frumuseţe de față. 

— Anuță, zise el fără să mai zîmbească măcar. Spune-i 
lui taică-tău că aş vrea să am cu el vreo două vorbe. 

— Să n-o ceri de nevastă, că-ţi rupe picioarele, se băgă 
iar Măria, spre hazul celorlalte. 

— Am picioare bune şi nu cred că m-ar prinde... 

Şi cu asta o luă iute din loc, socotind că nu mai avea 
rost să fie ţinta veseliei lor şi mai cu seamă să n-o facă pe 
biata fată să se ruşineze. Însă de cum ajunse la ai săi 
începu să simtă lipsa ochilor Anei, iar a doua zi îi 
mărturisi lui Mihai că se simţea din nou îndrăgostit. 

— Asta nu-i baroană, frate dragă, îi răspunse acesta. 
la-o de nevastă şi te căpătuieşti aici, la Bozovici. 

— O veni şi vremea aia, oftă bănăţeanul. Însă mai- 
nainte avem de împlinit o datorie măreaţă către neamul 
nostru... 

Totuşi fata îi era mereu în minte şi se înciuda că n-o 
mai întilnise nici la pîrîu şi nici măcar pe ulițe, aşa că-l 
bătea gîndul să se ducă de-a dreptul acasă la părinții ei. 
N-a mai fost trebuinţă, căci într-una din zile, pe cînd era 
în cîrciumă, numai ce se pomeneşte că un om spătos şi 
chipeş, cu mustață „vrabie”, se trage la masa lui. 

— Bună ziua! tună o voce groasă. Am auzit că ai ceva 
a-mi spune. 

În glasul lui se simţea parcă o uşoară ameninţare, dar 
Marcu, după ce-l recunoscu pe tatăl Anei, îi răspunse 
foarte liniştit: 

— Nene Ioane, ştiu că ai ceva prisos de bucate şi m-aş 
ruga să mi le vinzi mie. Banii nu-i am pe toţi acuma, dar 
în două săptămîni, poate şi mai puţin, îți plătesc atita cît 
ne-om înțelege. 

Omul rămase mirat, întrucît se aşteptase la cu totul 
altceva, decit la tirguirea unor bucate. Prin sat 
începuseră a umbla vorbe despre întîlnirea străinului cu 
fiică-sa şi asta îl scoase din sărite. Pentru aceasta venise 
hotărit să i-o reteze veneticului, dar iată că acesta voia cu 
totul altceva. „Să te mai iei după vorba muierească!” îşi 
zise el oarecum uşurat, căci mai că era să o şi bată pe 
sărmana copilă. 

— Păi, nu ştiu ce să spun... De bani nu duc mare 
lipsă, dar, ce-i drept, ar mai fi unele bucate peste 
trebuinţă. 

Marcu porunci băutură şi, mai o vorbă, mai un pahar 
de răchie, se apucă să împuieze capul bozoviceanului cu 
gîndurile lui de viitor, încît la o vreme acesta era să 
spună că le dă de pomană toate bucatele, dacă nu şi tot 
ce avea în gospodărie. Şi de unde mulţi se aşteptaseră la 
o încăierare, rămaseră uimiți văzindu-i pe cei doi 
îmbrăţişindu-se ca nişte prieteni vechi. 

Apoi, pe cînd era de aşteptat cel mai puţin, Marcu 
aduse vorba şi de Ana. 

— Să ştii, nene Ioane, că mi-i tare drag de domnia-ta, 
dar şi mai mult de Ana. 

— Ceee?! 

— Stai domol şi să chibzuim pe îndelete. Ţi-am spus 
că şi eu mi-s de prin partea locului şi nu un neisprăvit. 
M-am legat cu vorba să duc oaste voievodului meu, dar 
tot prin părțile astea m-oi întoarce să-mi îngrop ciolanele. 
lar cînd oi veni, mi-s şi eu om cu stare. Şi abia atunci îţi 
cer eu să-mi dai fata! Ce zici? Te-nvoieşti? 

— Hă, hăăă! Pînă atunci s-o usca biata fată, iar dom- 
nia-ta, de nu-ţi vei fi găsit alta prin depărtări şi dacă te-i 
mai întoarce, n-ai să te mai uiţi la o floare veştejită. 

— Lasă, că florile din Bozovici nu se trec ele ca ver- 
deața cîmpului... 

— Aşa credeam şi eu cînd aveam anii domniei-tale. 
Dar dacă tot am ajuns să vorbim de asta, du-te acasă la 
Borlova şi vino cu neamurile s-o facem după datină, iar 
eu îți las gospodăria şi fata... 

— Nu pot, nene Ioane, nu pot! Mi-s om cinstit şi ţi-o 
spun pe-a dreaptă: de plecat, trebuie să plec, iar de nu 
m-oi întoarce într-un an-doi ori nu capeţți veste de la 
mine, eşti slobod să dai copila după cine ţi-o plăcea. 
Batem palma? 

Mai vorbindu-se şi mai adăugind nişte păhărele, pînă 
la urmă căzură la înţelegere, încît pe drum bozoviceanul 
începu să se întrebe, mormăind de unul singur: „Dar, 
oare, ce i-am vindut... fata ori bucatele?!” 


GUVIOSUL EGUMEN 


RAFAILĂ AFLASE DE LA VEL-VORNIC cum că tova- 
răşii lui de drum fuseseră duşi la un alt trup de moşie, 

numit Mărgineni. Atunci cînd se îmbătaseră, Timofte îi 
urcase într-o căruţă luîndu-şi rămas bun de la ei şi, fiind 
amețiți de tot, aceştia nici nu şi-au dat bine seama ce se 
petrecea. Merseră aşa o vreme, pînă cînd argaţi boiereşti 
rinduiți anume s-au prefăcut a-i ataca la drumul mare, 
ducîndu-i apoi cu căruţă cu tot la Mărgineni. Cînd s-au 
dezmeticit a doua zi îşi mai aduceau aminte de peripeţiile 
de la curtea boierului Bucioc, dar n-aveau habar cine 
putea fi noul lor prigonitor. Fuseseră cercetaţi într-una 
din zile, pină la piele, dar nu s-a găsit asupra lor nicio 
scrisoare ori vreun alt semn şi, cu toate că-i iscodiseră ce 
căutau la domnul Moldovei, n-au putut scoate de la ei 
mare lucru. Pentru aceea hotărise velitul boier ca Rafailă 
să-i întovărăşească din nou şi să-i tragă el de limbă, iar 
mai apoi să intre pe sub pielea lui Radu-vodă Mihnea. 

Primind încuviințarea de plecare se îndrepta acuma 
spre Mărgineni într-o sanie, ce-i drept nu prea arătoasă, 
iar ca surugiu îi slujea Barabulea. 

— Măi faraoane, te cam lăudaşi cu Tilinca ta, că nici 
frumoasă nu fu, iar de păcătoasă... ce să mai zic? 

— Haoleo, taică părintele, nu cumva o terfelişi, fără a-i 
da şi lui babacu-său barem de-o căciulă? 

— Lasă că i-am dat ei îndeajuns, iar ţie ţi-am făgăduit 
scripcă. 

— Nu cred s-o mai văz, că tare te mai mîniaşi... 

— Tocmai pentru aceea va trebui să nu-mi ieşi din po- 
runcă, spre a putea uita cît ai fost de nemernic. Numai de 
mine să asculți! 

— Ascult, păcatele mele, cum să n-ascult! 

— Bagă de seamă, pe tine te pun în locul paznicului, 

Tilinca, nemai avînd nici vreme. În felul acesta scapă şi 
cinstea ei neatinsă, că tare mai e uşor de zdruncinat şi s- 
ar fi dat în dragoste cu prinşii, în loc să-i iscodească. 

— Dii, căluții tatii! îşi îndemnă robul telegarii, de parcă 
nici n-ar fi auzit spusele călugărului. 

Acesta însă nu se sinchisi de moftul robului şi vorbi 
mai departe: 

— Va trebui să faci „pe-al dracului” cu ei ca să te 
urască, iar cînd voi veni eu să-i scap trebuie să-ţi altoiesc 
vreo citeva, ca să nu dăm de bănuit că am fi fost înţeleşi 
dinainte. 

— Tot mai bine să zicem că-s ungur şi nu ştiu 
rumâneşte. Tac chitic şi sfinția-ta îi scoţi frumuşel... 

— Eşti nărod! se zburli călugărul. Cum aş putea pleca 
mai departe cu ei, dacă nu sînt eu izbăvitorul? 

— Auzi, părintele, pupa-ţi-aş tălpile matale, de ce să 
cern atîta încurcătură, cînd poţi veni pe la spate, mă 
prinzi c-o funie, îmi pui un căluş şi-ţi vezi de drum. Eu, 
în schimb, mă jur să nu strig după ajutor. 

— Atîta ar mai trebui, netotule, să începi şi să cirăi. 

— Ca să nu se prindă că sîntem înţeleşi... 

— Bine! Am să mă mai gîndesc, dar tu să nu scoţi o 
vorbă, ori să-ncerci să mi te împotriveşti cumva, că te ia 
mama dra... doamne iartă-mă! pufni Rafailă bătindu-se 
peste gură. 

Începuse să-l înfurie tiganul, care făcea pe prostul, 
deşi îl ştia cît era de isteţ, ba chiar primejdios de deştept. 

Sania dădea uneori peste petece de pămînt şi tălpicile 
hîrşiiau încetinindu-i goana. Cu o căruţă i-ar fi venit mai 
greu să fugă de la Mărgineni, aşa că tot o sanie avea să 
ia, da una mai acătării şi fără Barabulea pe capră. Un 

gînd îi fulgeră prin minte şi călugărul zimbi în sine, căci 
dacă l-ar fi văzut careva, s-ar fi îngrozit de căutătura lui. 

După cotitura dealului se ivi un sat amărit, îngropat 
cu totul sub troiene, însă în marginea lui către pădurea 
din față, se ridica semeț conacul boierului Bucioc. Nu era 
de mirare că acolo îi zăvorise pe oştenii domnitorului, 
fiindcă să fi vrut careva şi tot n-ar fi izbutit să sară peste 
zidul acela de cărămidă arsă, ca la o cetate. Din loc în loc 
erau foişoare de pindă folosite la veme de primejdie spre a 
vesti apropierea duşmanului, ori pentru a trage cu 
sinețele asupra năvălitorilor. Pustietatea împrejurimilor îi 
îndemna pe neştiutori să treacă mai departe, iar la nevoie 
se putea adăposti aici şi stăpînul, fără teamă de a fi 
dovedit de vreo ceată duşmană. 

Pătrunseră în ogradă fără niciun fel de larmă, ba s-ar 
putea spune mai curind că pe furiş, spre a nu se afla 
cum au venit. Jupîn Preda-vătaful căpătase vorbă de la 
boier să-l întimpine pe călugăr şi să facă după cum îi va fi 
pofta, fără să se mire ori să întrebe ceva, nicicum să nui 
se împotrivească. Dar mai ciudată i s-a părut porunca de 
a-i lăsa pe prinşii ce-i avea în pază să fugă cu străinul, 
fără a le lua măcar urma. Se vede că boierul voia să scape 
într-un anume fel de ei şi nu era treaba lui să se 
amestece. Îi primi aşadar cu prefăcută nepăsare, dar el 
aduse două stacane de rachiu fiert, după care Barabulea 
fu trimis la cuhne să se ospăteze, iar pe Rafailă îl îmbie şi 
cu o ceşcuță în care plutea mirosul de scorţişoară în 
aburii de prună. Asta era pentru el ceva de mare preţ şi 
dovada că se bucura de cinste, ori chiar teamă, în ochii 
vătafului. Dezmorţindu-se, prinse chef de vorbă şi-i ceru 

urmind să rămînă singurul, dar asta abia asupra nopţii. 
Pînă atunci vru să se odihnească niţel, după osteneala 
drumului. 

Unde fuseseră închişi, Pîrvu şi tovarăşii lui, uşa era 
numai din zăbrele, anume ca să se poată privi înăuntru, 
fiind întru totul asemănătoare cu o temniță, numai că se 
afla în pod. Cina le fu adusă de către Barabulea, care se 
schimonosea în fel şi chip, făcînd pe mutul şi pe surdul, 
doar de-o putea trage ceva cu urechea, dar zadarnic, 
fiindcă întemnițaţii n-aveau chef de sporovăială şi nici 
măcar schimbarea paznicului n-au luat-o în seamă. Cam 
dezamăgit, Barabulea veni să-şi spună păsul, dar 
călugărul i-o reteză: 

— Cu atit mai bine! Isprăvim chiar în noaptea asta 
toată treaba. Te aşezi cu spatele spre uşa pe unde voi 
intra eu, te faci că mă auzi şi dai să te repezi asupra mea, 
iar eu te voi pocni în moalele capului, tu făcîndu-te că te 
prăbuşeşti în nesimţire. 

— Haoleo, da’ parcă altcum vorbirăm, părintele! Nu 
zisărăm că vii şi mă prinzi de gură, îmi pui căluş şi mă 
legi fedeleş>? Ce atîta pocnitură? Văz eu că pînă la urmă 
tot ţi-a rămas oful să mă baţi, cu toate că ziseşi că m-ai 
iertat. 

— Hai să fie şi pe voia ta! rînji Rafailă, dar în aşa fel că 
robul simţi cum îl trecură căldurile. 

La vremea sorocită, mai înainte ca cei de după zăbrele 
să fie cuprinşi de somn, tiganul se aşeză pe un butuc şi 
cu spatele spre uşă. Prinşii ridicară privirile cînd văzură 
cum se strecura o umbră în încăpere, ferindu-se parcă de 
paznic, şi tresăriră de nădejdea scăpăriii. Desluşiră 
veşmintele călugăreşti, apoi lama hangerului scos de sub 

sutană străfulgerind prin aer şi înfingîndu-se cu sete 
între umerii lui Barabulea. Cînd ucigaşul se năpusti 
asupra lui, nefericitul rob abia mai apucă să horcăie: „de 
ce...”, apoi mîinile călugărului i se înfipseră iute în 
beregată, storcîndu-i şi cea din urmă suflare. 

Cînd încetă şi ultima zvircolire, cuviosul trase arma 
însîngerată şi o şterse de veşmintele mortului, după care 
îşi ridică gluga, arătind o față surizătoare către foştii lui 
tovarăşi. 

— Rafailă! strigară toți trei aproape deodată, cuprinşi 
de uimire. 

— Haideţi să fugim pe dată, pînă nu prind de veste, le 
răspunse el, descuind zăvorul. Se arăta îngrijorat să nu-i 
găsească cineva, deşi ştia foarte bine că slujitorii 
boierului dormeau neîntorşi. 

Dar oricît era de zorit, tot se lăsă îmbrăţişat de cei trei, 
murmurind cu smerenie: „De-aţi şti cît v-am căutat, frați- 
lor!” Bieţii oşteni erau atît de bucuroşi încît n-au mai stat 
să se întrebe cum au fost dibăciți şi nici măcar despre 
ciudata întrebare a paznicului care făcea pe mutul. 
Singur cuviosul se simţi dator să-i răspundă mortului ce- 
] privea cu ochi sticloşi, desigur în gînd: „lu ai vrut-o 
Hazdrabuleo, să te fac să taci cu un căluş, dar dacă nu 
găsii căluş...” 

În spatele casei îi aştepta o sanie cu caii înhămaţi şi 
fără niciun vizitiu, dar nici asta n-au băgat de seamă cînd 
au părăsit ograda aceea împrejmuită, de parcă ar fi plecat 
din ospeție şi nu fugeau din temniță. Toate se 
petrecuseră atit de neaşteptat, încît cei trei nu mai 
pridideau să mulțumească binefăcătorului, nicicum să-l 

La rîndul lui, Preda-vătaful porunci să se închidă 
poarta pe urma fugarilor, după care dădu o raită pe la 
pod, împiedicîndu-se de leşul ţiganului. Înjură pentru 
spaima pricinuită, dar îşi zise că şi aceasta va fi fost 
porunca stăpinului, aşa că trimise doi argaţi să ridice 
mortul şi să-l urce în sania cu care venise, trimițindu-l 
înapoi la curte. Se-nţelege că dumnealui vel-vornicul tare 
s-a mai cătrănit văzind ce-a mai rămas din bietul rob, dar 
pînă la urmă ridică din umeri şi zimbi în barbă: „Afurisită 
satană şi Sarsailă ăsta. N-a vrut să lase niciun martor pe 
urma lui!” 

Fugarii, în schimb, mergeau ca la nuntă, numai că nu 
chiuiau, într-atit erau de nepăsători dacă îi urmărea 
careva au ba. Erau bucuroşi nevoie mare, căci, din cîte le 
spusese Rafailă, tocmai le sosise sorocul şi țiganul nu era 
altul decît gidele, care venise să-i cerceteze pe tăcute... 

— Bine ai făcut că l-ai ucis pe nemernic! încuviință 
Pîrvu. Păcat că n-ai putut afla şi numele stăpînului său, 
care ar fi meritat aceeaşi soartă. 

— Şi noi care credeam că tot Timofte şi stăpinul său 
ne-au închis, zise Lixandru nedumerit încă de cele 
întimplate. 

— Da’ de unde?! Aş putea zice că roşcatul chiar m-a 
ajutat să am veste despre voi, iar boierul a încuviinţat să- 
i iau sania. S-ar bucura să vă ştie scăpațţi, dar n-am cum 
să le dau de ştire. 

De data aceasta Rafailă spusese adevărul şi, cum vel- 
vornicul ar fi vrut să-i afle ajunşi cît mai curind în cetatea 
de scaun, a fost cam dezamăgit cînd le-a pierdut urma. 
Din pricina unor vifornițe ce s-au abătut asupra lor, au 

săptămînă încheiată au aşteptat întroieniţi, la numai o zi 
depărtare de laşi. Abia pe la sfîrşitul lui Făurar se văzură 
pe ulițele tirgului, pardosite de omăt şi sticloase din 
pricina săniuţelor puzderiei de copii ce se vinzoleau toată 
ziulica prin calea drumeţilor, ba toate colinele şi dealurile 
dimprejur răsunau de larma lor. Cît despre palatul 
domnesc, acesta parcă se coborise din basmele iernii, sub 
cuşma uriaşă de zăpadă şi împodobit cu țurțurii de la 
streşini. Ferestrele erau albite de flori de gheaţă, căci 
măria-sa înlocuise peste tot băşica de porc cu sticlă 
făurită în Transilvania, la Porumbacu, uluindu-i pe 
tîrgoveți prin pohfala de care dădea dovadă. 

Mai greu a fost să-i dea de veste lui Vodă, dar îndată 
ce acesta află de ei au şi fost chemaţi în spătăria mică, să 
i se înfățişeze. 

— Dragii mei, se bucură domnitorul întinzîndu-le mîna 
spre a fi sărutată. lacă, şi tu eşti aici, Lixandre, şi tu, 
Tudore, dar... tu?! îl fixă el pe Rafailă. Nu-mi aduc aminte 
de tine. 

— Este slugă credincioasă măriei-tale, sări Pîrvu. 

— Eşti cu adevărat călugăr? întrebă Vodă. 

— Păcătosul şi nevrednicul Rafailă, robul 
prealuminăţiei-tale, doamne, se smeri  cuviosul, 
îndulcindu-şi cît mai mult glasul. 

— De n-ar fi fost sfinţia-sa, urmă Pîrvu şi astăzi am 
mai fi zăcut întemnițați undeva prin Ţara de Jos. 

— A cutezat careva să se lege de voi? se încruntă 
domnul. Nu i-aţi spus că sînteți în slujba domniei? Cine e 
nemernicul? 

— Dacă am şti... dădu din umeri Pîrvu. 

Îi povesti apoi toată păţania lor, cum scăpase Rafailă 
odoarele de la Ot Menedec de lăcomia tătarilor şi aşa mai 
departe, pină ce voievodul auzi de numele lui Bucioc. 

— Hm! Nu ştiu ce să zic! mormăi el ducindu-şi mina la 
falcă, după care-şi răsuci mustaţa. E un vulpoi bătrîn ce 
mi se arată credincios pe față, dar s-a tras la moşie, de 
unde face tot felul de umblete ba cu lehii, ba cu 
Grazziani, care-mi pofteşte scaunul. 

— Cum e cu putinţă, măria-ta, se băgă Lixandru în 
vorbă. Să-l chemi la cercetare, ori dă-l pe mîna noastră 
să... 

— Uşurel,  Lixandre,  uşurel, rise voievodul de 
înflăcărarea oşteanului. Este un mare boier al țării şi fără 
dovada hainei ar fi cam greu să-l dau în gît. Are multă 
putere în Moldova şi eu nu vreau să mă stric în astă 
vreme eu el. 

— Poate că nici nu-i vinovat, îndrăzni smerit şi Rafailă. 
Poate că ălălaltul, care ziseşi măria-ta că-ţi vrea tronul... 

— Nu, părinte. Asta numai Dumnezeu ştie şi are să 
pedepsească el pe trufaş după faptă. Apoi, drept să vă 
spui dragii mei, m-am cam betegit de ochi şi m-aş trage 
pentru hodină la Stambul, unde am şi trimis-o pe 
doamna cu copiii. Prea se întunecă norii deasupra 
Moldovei şi eu nu mă pot împotrivi creştinilor, iar lehii ar 
pofti să-i izgonească pe turci de pe aici şi să le ia locul... 
Oare acest Grazziani să fie şi omul lor, din moment ce-l 
vor în locul Movileştilor?! Vom trăi şi vom vedea! Eu 
prieten sînt şi cu unii şi cu alții. 

Rafailă zimbi în barbă încîntat că boierul Bucioc nu-l 
mințise vorbindu-i de mazilirea voievodului, numai că nu- 

nemțesc, despre care nu auzise niciodată. El însă 
apucase să dea odoarele domnitorului, aşa că i se 
cuvenea şi o răsplată, dar Vodă nu părea să se gîndească 
la asta. Nici nu putu să aducă vorba, fiindcă Pîrvu se 
grăbi să spună că-l vor urma pe domn în surghiun, iar 
acesta, înduioşat, porunci să nu se mai despartă de el 
niciunul, găzduindu-i la curtea domnească. Rafailă ar fi 
putut fi mulțumit pentru această primă izbîndă, căci 
ajungea unul dintre oamenii de credinţă ai domnitorului, 
întocmai cum îi ceruse Bucioc. Însă dacă ar fi venit 
străinul acela în loc, vel-vornicul trebuia să-l 
răsplătească, aşa că n-avea de ce să împărtăşească 
soarta lui Vodă. Aşadar socoti că era mai bine de rămînea 
în afara curţii lui Radu-vodă Mihnea, şi gîndul acesta îl 
mărturisea însuşi boierului Bucioc, peste care dădu chiar 
în joia mare din săptămîna luminată a paştelui văleat 
7126 de la facerea lumii, ori 1618 de la Mintuitorul. 

— Fii fără grijă, Sarsailă, rise boierul cînd auzi gîndul 
de mărire al călugărului. Dacă ajunge Gaşpar Grazziani 
domn, te face patriarh! Dar mai întîi va trebui să-mi spui 
pentru ce l-ai înjunghiat pe Barabulea? 

— Se făcuse neobrăzat şi îşi luase nasul la purtare. 
Cum avea ştiinţă de legătura noastră, mă gîndii că n-ar fi 
pe placul domniei-tale să ajungă la urechea lui Vodă o 
vorbuliță, oricît de mică, răspunse cuviosul. 

— Am bănuit eu. Păcat însă că tare frumos mai cînta 
din scripcă, nefericitul... 

— Mai bine fără lăutari, boierule, dar cu capul pe 
umeri. Degeaba îți cîntă la ureche, cînd căpăţina ţi-i la 
picioare! 

— Mă, că tare înţelept te-ai mai făcut Sarsailă. Am să 
mă las acuma după cum mi-i cînta tu, dar să ştii că nu 
ți-oi juca după voie! îl ameninţă boierul cu degetul. 

— Dacă socot eu bine, zise mieros Rafailă, cînd o veni 
acel Gaşpar-vodă, despre care uitaşi să-mi pomeneşti 
măcar, toată Moldova are să joace după cîntarea domniei- 
tale... 

— Ha, ha, ha! rise Bucioc săltindu-şi burta cu 
mulțumire. Nu ţi-am spus de venetic, fiindcă acela va fi 
pus în scaun de Iskender-paşa şi va sta vremelnic. Mai pe 
urmă are să vie craiul lehilor, iar noi boierii, fi-vom 
asemenea şleahticilor. 

— Atunci nu mai este de trebuință să moară Radu- 
vodă Mihnea, dar cu celălalt ce se va alege? 

— Vom vedea! Poate că are să plece şi Gaşpar-vodă de 
bună voie, că lehii stau gata să intre în ţară, dar mai este 
o temere din pricina lui Iskender-paşa, care a strîns oaste 
mare la Akerman şi... da’ ce-ţi spun eu toate astea ţie? se 
opri boierul. Tu să asculți de porunca mea şi atît! 

— Nu ştiam dacă trebuie să-l urmez şi eu în surghiun 
pe Vodă, ca şi ceilalți... 

— Vezi mai bine c-a murit starețul de la Suceviţa, 
săptămîna trecută, zise Bucioc fără să bage în seamă 
strimbătura din nas a lui Rafailă. Cere-i lui Vodă să te 
pună pe tine în locul mortului, că am să vorbesc eu cu 
vlădica de Rădăuți şi nu se va împotrivi. 

— Cam puţin, măria-ta... 

— Puțin, pe dracu! Trebuie să te smereşti ca să ajungi 
sus. Ghiujul acela de vlădică, nu mai are multe zile, iar 
pînă atunci rămii în ţară ca stareţ, că de nu, te pomeneşti 

niciun rang, cuvioase. Ascultă-mă pe mine, căci aşa ne-a 
fost vorba! 

— Prea-bine, măria-ta, făcu spăşit Rafailă. Am să 
ascult. 

Domnitorul fu mulțumit să afle că însuşi episcopul de 
la Rădăuți îl cerea ca stareţ pentru monastirea Suceviţa, 
tocmai pe Rafailă, care se afla acum în slujba de taină a 
domniei. Nu şi-a pus însă întrebarea de unde să-l fi 
cunoscut  bătrinul chiriarh pe călugărul venit din 
Muntenia. Era bucuros să-l răsplătească după voie şi de 
fapt nu-i mai păsa ce se va întîmpla cu el, căci pe 
undeva, în adincul sufletului, nu prea simţea drag de 
roşcovan. 

De ziua sfintei înălțări, preacuviosul stareț de la 
Suceviţa asculta smerit slujba borborosită cu mare 
greutate de către bătrinul vlădică, dar ochii îi alunecau 
asupra frumoaselor odăjdii cu care era înveşmintat acel 
prinţ al bisericii. Lui i s-ar fi potrivit mai bine... şi Rafailă 
zimbi gîndindu-se la spusele boierului, care-i făgăduise 
că, îndată ce bătrînul se va duce „de-a dreapta tatălui”, el 
îi va lua locul. Nu-i rămiînea, deci, decit să-l ajute să se 
călătorească mai curind... 

Ospăţul ce a urmat, stropit din belşug cu vin de 
Hîrlău, nu i-a priit preasfinţiei-sale şi de atunci i s-a tras 
o boală ce părea a fi fără leac, întrucît îl rodea pe 
dinăuntru, la măruntaie. Bietul moşneag se chinui vreme 
îndelungată pînă către sfirşitul postului Crăciunului, 
după care îşi dădu duhul, spre marea bucurie a 
preacuviosului stareț Rafailă de la Suceviţa. „Doamne, 
Dumnezeule, iartă-mă! se ruga în tăcere şi cu multă 

te sluji nu mai era în stare, sărmanul nevolnic. Ai milă, 
Mintuitorule, de sufletele noastre, că eu din cuget curat 
am turnat licoarea, spre a te sluji pe Tine!” 

O asemenea rugăciune spusă cu glas tare ar fi umplut 
de groază întreg soborul monahicesc, dar aşa, se uitau 
care mai de care cu milă la bietul stareț, păriînduli-se că 
suferă cumplit pierderea bătrinului vlădică ce-l adusese 
ca egumen al lor, cel dintii printre călugării de la una 
dintre marile monastiri ale Moldovei, şi asta nu era puţin 
lucru. lar pînă în scaunul episcopal de la Rădăuţi, rămas 
acuma gol prin osîrdia lui, mai avea un singur pas de 
făcut. Va izbuti oare? 


OAMENII APELOR 


CÎTEVA SĂPTĂMÎNI MAI TÎRZIU, după ce stătuse de 
vorbă cu tatăl Anei şi căpătase oarecari făgăduieli, Marcu 
şi ceata lui îşi luară bun-rămas de la ospitalierele plaiuri 
bozovicene, ba chiar şi de la Ana, de față fiind şi taică- 
său. Sosise şi Pera cu banii, dar şi cu vestea că Gaşpar 
Grazziani se înscăunase, domn al Moldovei şi că-l aştepta 
la laşi. 

Trecerea Dunării au făcut-o pe la Svinița, mai la deal 
de Orşova, spre a nu fi în ochii turcilor, apoi, de cum se 
văzură de partea cealaltă, Marcu îşi adună oamenii şi le 
spuse: 

— Băgaţi de seamă că o să trecem prin împărăţia 
turcului, dar satele îs bulgăreşti, creştini oropsiţi ca şi 
noi. Bem şi mîncăm numai cît avem şi cît putem plăti, iar 

nu mai mult. Ca să ne fie mai lesne, ne vom împărți în 
două cete: vreo şaizeci de oameni cu mine şi ceilalți veți 
merge cu Mihai. Eu zic să veniți la mine ungurii şi sîrbii 
care nu ştiţi bine româneşte, ca să fim uniți în ceată. 

În acest fel îi rămăseseră lui Mihai numai vreo 
treizecişidoi de oşteni, şi o luară chiar pe malul Dunării. 
Ceilalţi aveau să se îndrepte şi mai spre miazăzi. 
Locuitorii însă fiind săraci se înspăimîntau de orice fel de 
oşteni, aşa că se trăgeau din calea lor şi abia de le 
dădeau vreo ulcică de apă sau lapte de capră. 

Pe Mihai îl bătea gindul să fi trecut iarăşi Dunărea, 
prin Muntenia, măcar că Marcu îi poruncise să nu-i dea 
prilej de supărare voievodului de la Tîrgovişte. Îşi spunea 
el că fiind printre români altcum s-ar fi descurcat cu 
hrana, ba chiar şi cu drumul, căci printre bulgari abia 
dacă aflau calea de urmat, cînd se mai îndepărtau de 
malul apei. Cu chiu cu vai, ajunseră la cetatea Nicopolei 
şi nici gînd să se mai ivească primăvara în acea lună de 
făurar, aşa cum nădăjduiseră. Aruncîndu-şi privirea 
asupra malului celălalt, tinărul fu cuprins de dorul după 
locurile unde se născuse şi dacă ar fi stat în puterea lui, 
una-două ar fi zburat într-acolo, trecînd prin codrii Vlăsiei 
şi Tara Buzaelor. Asta ar fi însemnat să nu dea ascultare 
povețelor lui Marcu, trecerea Dunării trebuind făcută cu 
mai multe lotci şi nu se putea să scape privegherii 
azapilor din Nicopole ori Turnu. Nu-i rămîinea decit să se 
chinuiască mai departe prin ţară străină. 

Cam acestea îi erau gindurile în acea zi cînd se oprise 
pe malul Dunării, privind cu alean spre meleagurile 
româneşti. Tocmai voia să se întoarcă printre ai lui, cînd 
se pomeni lîngă el cu un tînăr neguţător. 

— Domnia-ta eşti căpitanul Mihai, după cîte am aflat. 

— Căpitan chiar n-oi fi, dar aşa mă cheamă. 

— Eu îs Marin, negustor cu simbrie la dumnealui 
Dumitru sin Dumitru, de care nu cred să nu fi auzit. 

Neavînd nimic de cumpărat ori vinde, Mihai socoti că 
nu putea avea treabă cu negustorii, aşa că-i răspunse, 
dînd nepăsător din umeri: 

— Oi fi auzit, dar să fii sănătos domnia-ta că eu nu am 
trebuinţă de nimic şi nici de vînza... 

— Dar cine pomeni de aşa ceva?! se miră Marin. Mă 
trimise jupinul să vii să stai de vorbă cu el, după ce-mi 
spuseră flăcăii că domnia-ta le eşti căpetenie. 

— Nu ştii ce vrea de la mine? 

— N-aş putea spune că nu, dar mai bine ar fi să staţi 
de taină între patru ochi, că el îi stăpînul. Pofteşte de mă 
urmează. 

Oşteanului îi dădu prin minte că s-ar putea să fi fost o 
capcană şi pregeta să-l asculte, dar Marin se jură pe 
sfinta Evanghelie că are să-i iasă ciştig şi de nu voia să 
primească învoiala n-avea decit. Pipăindu-şi spada de la 
şold Mihai se înduplecă să-l urmeze pe negustoraş, pînă 
la o căsuţă de pe malul apei. 

— Bună-ziua! dădu el bineţe, mai mult spre a se 
dumeri de cine avea să-l întimpine, în vreme ce îşi roti 
ochii iute prin odaie. 

— Bună să-ţi fie inima, răspunse jupinul Dumitru, 
căci doar el era în încăpere. După cum vezi sint român ca 
şi domnia-ta, şi pe deasupra n-am niciun fel de armă 
asupră-mi. În schimb eu am încredere în cinstea celor cu 
care lucrez şi nu m-am înşelat niciodată. lată despre ce 

taină şi cu primejdie de moarte dacă se află, aşa că, de te 
sperie cumva, eşti slobod să faci cale întoarsă fără nicio 
supărare. 

— N-am teamă! Cinstită şi pe dreptate să fie, şi mai cu 
seamă fără pagubă neamului nostru. 

— Aşa te vreau, jupin-căpitane! 

— l-am spus şi simbriaşului că nu sînt... 

— Ai să fii! i-o reteză neguţătorul. Cunosc eu la 
oameni. Dar să n-o mai lungim, iacă, am trebuinţă de 
oşteni să-mi păzească nişte chervane cu marfă pînă la 
Tirgu de Floci. Plătesc bani buni, zimţuiţi, jumate acum şi 
ce rămîne la capătul drumului. Primeşti? 

Cu greu se ţinu Mihai să nu-i sară bucuros de git, 
fiindcă-i oferea mai mult decît visase el. Nici nu-i trecea 
prin cap că s-ar fi putut ca Marcu să se supere, cită 
vreme se băgau în slujba unui neguţător român. 
Cunoscînd însă obiceiul tocmelilor, făcu pe încurcatul: 

— Dă! Ştiu şi eu?... Am poruncă să mă înfățişez la 
Silistra pentru întimpinarea domnului Moldovei, dar... 

— Aşa-i, că auzii de schimbarea domniei. De fapt şi eu 
tot înspre acolo mă îndrept, Tirgu de Floci fiind numai la 
o aruncătură de băț de Galaţi. Puteţi să-i ieşiţi în cale lui 
Vodă la Obluciţa. Are să se bucure, căci moldovenii nu se 
prea bulucesc să-l întîmpine. 

— Vorbeşti cu păcat, jupîne, se împotrivi Mihai. Noul 
domn are să fie mai bun decit toţi ceilalți de pînă acum. 
Se va asemui cu măria-sa Mihai-vodă cel viteaz. 

— O fi ca înfăţişare! oftă Dumitru. Altminteri... poate 
să simtă un venetic, fiindcă aşa se spune că ar fi, ca 
slăvitul Mihai? 

Rămaseră o clipă amîndoi înginduraţi şi în priviri li se 
citea îndoiala şi îngrijorarea, după care neguţătorul 
urmă: 

— Hai să lăsăm treburile politicheşti şi să cădem la 
învoială, că de vrei poţi să te întorci chiar şi la Silistra, cu 
lotca. Ce zici? Te-nvoiesti? 

— Cum? 

— Aşa-i, că nu-ţi spusei tot! lacă, de fiecare om îţi 
dau... o sută de florini, iar pentru domnia-ta o mie! 

— Şi hrană? 

— Vezi-bine! 

— Dar noi n-avem cai şi nici să cumpărăm nu ne ţine 
punga. 

— Vreo cîțiva am eu, deşi nu prea arătoşi, însă flăcăii 
ar putea merge în chervane, făcînd totodată şi pe surugii, 
ca să nu mai plătesc alți oameni. 

— Noi sintem treizeci şi doi, dar să ştii că nu mă pot 
lipsi de niciunul... Ai avea trebuinţă de toţi? 

— Socot că vor fi îndeajuns. Mihai deschise ochii mari. 

— Nu cumva cari aur, argint, ori niscaiva nestemate? 

— Mai de preţ, dar şi mai primejdios, nu ţi-oi spune 
însă pînă ce n-om trece Dunărea. Nu că n-am încredere 
în domnia-ta, dar aşa-i mai bine, gîndesc eu. Citeva 
butoiaşe vor fi mai la vedere, iar ce-am dosit pe fundul 
carelor nu trebuie să ştie nimeni. 

— Te pomeneşti că nici nu vom putea trece Dunărea 
cu asemenea marfă. Ce vor zice vameşii? 

— De atita lucru mă îngrijii eu, n-avea teamă! Toţi cei 
de aici şi de dincolo de Turnu sînt „unşi”, încît nu-şi vor 
băga nasul sub coviltire. Numai de roşiorii domneşti mă 

cam feresc şi n-aş avea poftă să dea peste noi, dar ei nu 
umblă în cete mai mari ca la douăzeci de oameni. 

— De aceea ne-ai tocmit pe noi? Să ne împotrivim cu 
arma? 

— Nu chiar, dar dacă o fi nevoie... 

— Atunci, jupiîne, să ne dai cîte două sute de florini pe 
cap, de om, zise Mihai mirîndu-se chiar el însuşi de unde 
îi venise atita iscusinţă neguţătorească. 

Jupinul Dumitru se gîndi o vreme, mormăind mărunt 
din buze, după care spuse: 

— Cinci mii cu toţii. Nici mai mult, nici mai puţin! 

— Fie! răspunse Mihai pe dată şi bătu palma, ca nu 
cumva să se mai întoarcă învoiala. Cînd plecăm? 

— Miine! lacă, jumătate din bani chiar acum, ca să le 
dai flăcăilor. Chervanele sînt lîngă schelă şi se încarcă în 
răstimp. Miine în zori te înfățişezi cu oştenii şi trecem 
apa. 

— Pînă la plecare nu trebuie păzite carele? 

— Abia le umplu cu marfă, şi doar îți spusei că nu voi 
să se afle. 

— Atunci rămii cu bine, şi pe miine! 

Cetaşii chiuiră de bucurie aflind că vor scurta calea, 
ba încă vor mai fi şi plătiți pentru asemenea ispravă. Se 
repeziră la Mihai şi îl săltară pe braţe, ca nişte copii 
jucăuşi. Nici barem n-au întrebat ce fel de marfă aveau să 
însoțească şi nici dacă ar fi avut primejdie în drum, într- 
atit erau de fericiți că scăpau de meleagurile acelea atît 
de neprietenoase. Se simțeau din nou acasă printre 
români, căci Mihai nu le spusese că pe malul celălalt 
aveau să ocolească aşezările omeneşti. 

Abia scăpătase de ziuă cînd fură cu toţii lingă căruțe, 
de parcă le-ar fi însoţit de cînd lumea. Au înhămat cu 
îndeminare caii, fiindcă toţi erau pricepuţi, şi în scurtă 
vreme  coboriră pe podul umblător. Bacşişurile şi 
plocoanele jupinului Dumitru făcuseră minuni şi, după 
vorba lui, nimeni nu-i luă în seamă. lată însă că un azap, 
care nu căpătase nimic ori i se dăduse prea puţin, se 
îndirjea să afle ce cărau ghiaurii. Mihai se uită îngrijorat 
la negustor şi-i citi în ochi o neputinţă mută. Nu mai era 
vreme de pierdut, după cîte îşi putu da seama tînărul. Îi 
făcu un semn liniştitor jupînului, iar el se trase în spatele 
turcului care acuma scotocea de zor către fundul 
chervanei, intrind sub coviltir. Se aruncă asupra lui si-l 
înşfacă de gît. Prin fața ochilor îi trecu mutra 
înspăimiîntată a lui Teleki, şi atunci strînse mai cu sete. 
Azapul se mai zbătu o vreme, după care rămase înțţepenit, 
iar nimeni din cei din preajmă nu băgă de seamă la cele 
petrecute. 

— De ne afla eram pierduţi, şopti jupînul Dumitru, 
care venise în grabă cu un hanger în mină să ajute la 
nevoie. Turcii nu ştiu ce ducem şi ne-ar fi tras în ţeapă... 

— Bine, ai să-mi spui pe urmă despre ce e vorba, dar 
acum ce facem cu el? 

— Să rămînă acolo. Aruncăm un braţ de paie pe 
deasupra şi să nădăjduim că nu mai este niciunul care 
să-mi fi scăpat să-l plătesc. 

— Barem să-l fi băgat în vreun butoi... 

— Doamne fereşte! îi facem vint în mijlocul apei. 

— Nici gînd, că poate fi zărit şi ne dă de gol. L-om căra 
cu noi. 

— Numai pină-n codrii Vlăsiei, că acolo s-or ospăta 
corbii şi lupii din hoitul lui. 

Feciorii rămaseră toată vremea nepăsători, neştiind ce 
se întimplase, şi mare nu le fu mirarea cînd făcură cel 
dintii popas şi Mihai îi puse de scoaseră leşul azapului. 
Tot atunci se văzu nevoit şi jupînul Dumitru să se 
mărturisească. În butoaie pusese pulbere, iar la fundul 
căruțelor numai siîneţțe şi pistoale. Cu toate acestea nu 
părea îngrijorat niciunul, ba se găsi un hitru care să 
spună: „Eu socoteam că ducem zeamă de varză!” Apoi 
săpară o groapă unde aruncară azapul, căci şi-au zis că 
ar fi mai bine să nu rămînă urme şi apoi nici nu se făcea 
să lase un om pradă jivinelor, măcar că-l îngropară ca pe 
un cîine. Fiind păgîn, pe lumea cealaltă tot avea să ardă 
în focul gheenei, aşa că nu-şi mai irosiră nici rugăciunile. 

Plecară mai departe în tăcere şi Mihai după o vreme îşi 
întrebă tovarăşul, fiindcă nu i se socotea năimit: 

— Nu cumva duci armele lui Gaşpar-Vodă? 

— Nu! Ţi-oi spune drept: la cazaci! Dacă îmi va cere, 
am să-i aduc şi lui, zimbi jupiînul Dumitru. 

— Socot că o să-i trebuiască mai multe, făcu gînditor 
tinărul. 

— S-or găsi, numai braţe să fie! răspunse încîntat 
Dumitru. 

Toate acestea se petreceau cam în vremea cînd ceata 
lui Marcu, străbătînd sat după sat, ajunse în dreptul 
Silistrei, unde trimise o iscoadă să afle veşti despre 
ceilalți, dar degeaba. 

— Vor fi apucat pe apă la vale, spuse unul. 

— De unde bani?! se miră Marcu. Doar înotind! 

— Doamne fereşte! răspunse altul îngrijorat. Numai să 
nu-i fi prins turcii şi să-i fi pus la popreală. 

— Oricum, nu putem să-i aşteptăm, hotări Marcu şi 
porunci să plece mai departe, căci în Silistra nu aveau ce 
căuta. 

Sleiți de osteneală şi chinuiți de foame, oştenii 
pătrunseră printre dealurile dobrogene, pe unde se topise 
zăpada şi nici măcar apă de băut nu mai găseau la 
îndemină. Sărăcia era însă aidoma prin rarele sate 
întilnite în cale, ca şi prin locurile pe care le străbătuseră 
pînă atunci. 

Într-una din zile dădură nas în nas cu un pile de beşlii 
care se proțăpiră în faţa lor cu chef de harțag. Nu erau 
mai mult ca vreo douăzeci de călăreți şi, de şi-ar fi pus 
mintea cu ei, i-ar fi spulberat în bătaie, dar bănățeanul 
nu voia nicio încăierare. 

— Unde vă duceţi, bre ghiauri? întrebă baş-beşliul. 

— Din porunca prealuminatului vizir Iskender-paşa, 
ne ducem la Isacci, spre a face alai beiului de la 
Bogdania. 

— Aveţi firman? 

— Da’ ce, seraskerul nostru dă aşa ceva? răspunse 
Marcu în batjocură. A poruncit şi noi ne supunem, 
neavînd a da seamă decit luminăţiei-sale. 

Auzind răspunsul dirz al necredinciosului, turcul o 
lăsă mai moale şi porunci alor săi să-şi vadă de treabă. 
Nu voia să şi-l pună în cap pe năbădăiosul lor stăpin, dar 
nici n-avea ce lua de la prăpădiţii de ghiauri. 

— Acolo să vă duceți şi nu în altă parte! 

— N-avea grijă! răspunse Marcu rizîind de-a binelea. 

Le spuse apoi feciorilor lui tot ce vorbise cu beşliul şi 
tare se mai veseliră. 

— Toate bune, fraților, numai că risul nu taie foamea, 
zise Marcu în cele din urmă. Merinde nu mai avem, în 
schimb calea-i lungă. 

— Să ne tragem pe lîngă malul Dunării, zise Sivu 
Hamat, un fecior zdravăn din Prigor. Poate prindem ceva 
peşte. 

— Tune dracu-n el de spurcăciune! făcu scîrbit un 
făgărăşan. 

— No, atunci taie tu porcul să mîncăm cu toţii! i-o în- 
toarse prigoreanul. 

— la nu vă mai sfădiţi, îi potoli Marcu. Pe acolo vom 
merge. Mai întîi că nu ne-om rătăci, iar mai la urmă o să 
mîncăm şi peşte şi broaşte şi tot ce-om mai găsi. Foamea 
nu ţine seama! Aşa-i la oaste. 

ŞI astfel ajunseră la Hirşova, unde aflară că mai scurtă 
le-ar fi calea de-a dreptul prin păduri şi peste dealuri, 
întimpinînd iarăşi Dunărea, la Obluciţa. Cum nu 
făcuseră mare lucru cu mincarea şi fiindcă altfel ocolul ar 
fi fost prea mare, apucară drumul Babadagului, unde se 
gîndeau că s-ar fi putut întilni cu voievodul cel nou, dar 
pe de altă parte nu prea aveau chef să se înfățişeze 
dregătorilor turci de acolo. 

Străbătură locuri întinse şi pustii, prin care dacă 
scormoneai pămîntul nu dădeai decît de piatră, şi tare se 
mai minunau feciorii Ardealului şi Banatului de 
asemenea ciudăţenie. 

— Parcă ar fi munte, zise Sivu dînd cu piciorul într-un 
stei de piatră. 

— Da’ de unde, făcu un secuian. Munţii îs înalți pînă 
la cer, dar pe aici îi numai cîmpie... 

Nu se dumereau cum era cu acea „cîmpie de piatră”, 
dar nici Marcu nu fu în măsură să-i desluşească. Dădură 
în schimb peste mulți ciobani ardeleni cu turme de oi, 
care, bucuroşi de întîlnire, îi ajutară cu de-ale gurii, ba îi 
şi călăuziră încotro să apuce. 

Aşa se pomeniră într-o zi drept pe creasta dealului ce 
străjuia Babadagul de către soare-apune. Se pitulară care 
cum putu şi se desfătară cu frumoasa privelişte ce li se 
întindea la picioare. Era o zi însorită de primăvară şi 
strălucirea minaretelor, ca şi nemărginirea apei de argint 
ce se pierdea în negura zării îi făcură să se creadă într-o 
lume de poveşti. Cu greu se despărţiră de acele locuri 
minunate, dar nu trebuiau să treacă prin oraş, dacă 
voiau să meargă în treaba lor netulburați. Orice întîlnire 
cu turcii nu era bună. Apoi la scurtă vreme se întilniră 
iarăşi cu Dunărea, cînd ajunseră pe o colină din dreptul 
grindurilor de la Crapina. Ca şi la Babadag, unde 
crezuseră că lacul Razelm nu putea fi decit marea, şi aici, 
nu se îndoiră nicio clipă că lacul Cahul de dincolo era 
chiar nemărginita întindere de apă. 

— Tulai, că mare-i marea asta! se cruci făgărăşanul. 

— Ce gîndeşti?! fu singurul răspuns. 

Se înfiorau la gîndul că aveau să treacă pe partea 
cealaltă şi să meargă zile întregi pe mare. Marcu însă îi 
linişti spunindu-le că pe acolo pe undeva trebuie să fie un 
vad al Dunării, chiar în fața Obluciţei, şi oricum aveau să 
scape neudați. 

De altfel locul unde ajunseră mai fusese tabără de 

Trebuia însă pindit vreun barcaz mai încăpător şi să se 
tocmească pentru trecere, aşa că Marcu porunci să se 
aşeze de popas şi se puseră pe aşteptat. 

În tot acest răstimp caravana neguţătorului, păzită de 
ceata lui Mihai, trecuse prin codrii Vlăsiei, fără de nicio 
sminteală. Se cam saturaseră de atita pădure, aşa că 
atunci cînd dădură de balta Tătarului, de lingă 
Dimboviţa, şi văzură mai apoi întinsa cîmpie a 
Bărăganului, li se păru că intraseră în altă lume. Cerul 
brăzdat de şirurile cocorilor în zborul acestora către 
miazănoapte şi adierea de vînt călduţ ce topea zăpada 
sub picioarele lor vestea o primăvară timpurie, numai că 
glodul făcea mersul tare anevoios. Carele încărcate se 
scufundau adesea pînă la butuc şi oamenii erau nevoiți 
să dea ajutor cu umărul, asudind alături de dobitoace. 
Nu se putea spune că-şi cîştigau pîinea trindăvind! 

— N-o fi şi şleau de drum de căruță? se nedumeri 
Mihai întrebindu-l pe jupinul Dumitru. 

— Ba cum de nu? zîmbi acesta. Dar nu-i pentru noi... 
Tînărul înţelese şi îşi îndemnă oamenii să mai rabde, dar 
li s-a părut de două ori mai lungă calea decit cea prin 
codru, pină se văzură în cele din urmă în preajma Cetăţii 
de Floci. 

Locul de întîlnire tăinuit era pe undeva prin stufărişul 
de pe malul Dunării, dar cel ce trebuia să vină încă nu 
era acolo, aşa că jupinul Dumitru se văzu nevoit să mai 
adauge cîte un florin de căciulă pentru fiecare zi ce mai 
aveau să aştepte. 

— De altfel, nici nu văd pentru ce v-aţi mai întoarce la 
Silistra, îi zise el lui Mihai. Nici o zi nu faceţi pînă la 
Galaţi, iar de vă temeţi, rînduiesc eu o trecere de-a 

dreptul prin baltă, numai de-ar veni odată afurisitul de 
Potapcenko. 

Chiar a doua zi se apropie de mal un barcaz de luptă 
turcesc trăgînd în urma lui vreo cinci lotci pescăreşti, 
împotriva firului apei. Văzînd flamura verde fluturind la 
catarg Mihai puse mîna pe spadă, socotind că va fi fost 
vreo trădare şi în locul cazacilor veneau acuma turcii. 
Porunci oamenilor să se ascundă, fiindcă nu ştia ce fel de 
arme au păginii, dar jupinul Dumitru îl linişti rizînd 
voios: 

— Sînt ai noştri, n-aveţi teamă! 

Mihai se întoarse spre el, aruncindu-i o căutătură 
piezişă: 

— Parcă fuse vorba că vinzi arme cazacilor, şi nu tur- 
cilor?! 

— Întocmai! „Turcul!” de la cîrmă nu-i altul decit afuri- 
situl de Zahar  Potapcenko-atamanul, numai că 
veşmintele sînt altele. Îs daţi dracului zaporojenii ăştia! 
Bat marea ca pe un heleşteu şi pălesc în cealaltă parte a 
împărăției înfăşuraţi cu turbane. Ba sînt în stare să intre 
şi în geamie, să se roage ca nişte adevărați musulmani, 
dar fără să pregete să-i dea foc cu credincioşii din ea. Sînt 
oamenii naibii! 

— Cite ceva am auzit şi eu despre isprăvile lor, dar nu- 
i socoteam atît de vicleni. Asta nu înseamnă bărbăţie... 

Poate că şi-ar mai fi spus tinărul şi alte păreri dar nu 
mai avu cînd, fiindcă barcazul trăsese la mal şi află 
îndată că pescarii din lotci erau români. 

— Ei te-ar putea trece de-a dreptul la Obluciţa, cu toți 
oştenii domniei-tale, îi zise jupinul Dumitru văzînd cine 

erau însoțitorii cazacului. Dacă vrei, vorbesc eu cu 
Pandele, care-i starostele lor. 

— Numai să nu-mi ceară prea mult, că alți bani decît 
ce mi-ai dat domnia-ta eu n-am... 

Se gîndea că n-ar mai trebui să se întoarcă atita cale 
cînd era la doi paşi de fruntariile Moldovei, ţinta călătoriei 
lor. Dobrogeanul, pe de altă parte, părea un om de 
ispravă şi, de cum îl văzu îndeaproape, prinse încredere 
în el. 

— lacă, bre Pandele, îl luă jupinul Dumitru de-a 
dreptul. Ti-am găsit muşterii ca să nu te întorci gol 
înapoi, căci atamanul nu mai are trebuinţță de voi la 
întoarcere. Dumnealui, căpitanul Mihai, ar pofti să 
ajungă în scurtă vreme la Obluciţa. Ce zici, te-ncumeţi 
să-l treci, cu oştenii lui cu tot? 

— Sint mulți? 

— Vreo treizeci, aşa că-ncap. De mincare să n-ai 
grijă... 

— Are balta peşte! răspunse pescarul privindu-l pe Mi- 
hai cu mare atenție. Numai că sînt cam multe lifte păgine 
pe toată Dunărea şi va fi cam greu. Doar dacă s-ar învoi 
să-i trec prin stufăriş... 

— Mai bine! sări Mihai. Cum să nu? Oricum trebuie să 
ajung mai înainte ca alaiul beiului... 

— Care bei? tresări Pandele. Gîindeam că sîinteți 
români. 

— Păi asta şi sîntem! 

— Încă de peste munte, adăugă şi jupînul Dumitru. 

— E vorba de domnul Moldovei, Gaşpar Grazziani, îşi 
urmă vorba Mihai. 

— Nu cumva e vorba de unul cam uscăţiv şi cu 
bărbuţță rotunjită? Nu prea vorbeşte el curat limba 
noastră... 

— Să-ţi spun drept, se ruşina Mihai, eu nu-l cunosc 
după faţă, ci numai din auzite şi mai ales după fapta 
măreaţă ce o are în gînd cu toţi românii. 

— Atunci el îi negreşit, se lumină dobrogeanul. Acum 
l-am cunoscut, după cele ce mi-ai spus, şi dacă-i pe aşa 
mă-nvoiesc să merg cu voi, să-l întîimpinăm împreună. 
Haideţi! 

— Stai! Aş vrea să ştiu mai dinainte cît îmi ceri pen- 
tru... 

— Nu ziseşi că sînteţi oştenii măriei-sale Gaşpar-vodă? 

— Ba da! 

— Atunci află domnia-ta, căpitane, că şi noi, pescarii 
dobrogeni, sintem în slujba domniei. Cum să-ți cer 
plată?! 

— Măi fraţilor! făcu deodată jupînul Dumitru. Măi Ma- 
rine! De unde auzii eu numele ăsta de Gaşpar-vodă? 

— Păi uitaşi?... Marcu! Oşteanul peste care dădurăm 
la Praga. Nu-ţi mai aduci aminte? 

— Cum de nu! îşi aminti neguțătorul zimbind încîntat. 
Deci nu minţi bietul om, şi eu îl crezui nebun atunci. 

— Care Marcu?! se băgă şi Mihai, căci pină atunci nu 
vorbiseră niciodată despre prietenul său bănăţean. 

— Eheei, ce băiat istet! răspunse jupinul Dumitru. Să 
vă spună şi Marin cum ne-a scăpat el de blestemaţii de 
haiduci. 

Cu toată graba ce-o avea, Mihai nu se putu ţine să nu 
asculte despre peripeţiile lui Marcu, fiindcă nu mai 

jupinul Dumitru fu nespus de bucuros aflind că 
bănăţțeanul scăpase cu viață şi făgădui că va trece 
negreşit pe la laşi ca să-l mai vadă. Ba să aducă şi arme 
de va fi cu trebuinţă pentru noul voievod. 

— Şi cînd te gîndeşti că eu ziceam că ar fi vorba de 
craiul acela din Vicleien... îşi aminti jupînul Dumitru. 

Se duse apoi să vadă cum stătea atamanul cu 
încărcatul, iar oamenii lui Mihai începură a se urca în 
lotci, unul cîte unul. Apoi, după ce barcazul „turcesc” 
flutură semet flamura profetului, apucînd firul apei la 
vale, porniră şi pescarii, nu înainte ca jupin Dumitru să-l 
îmbrăţişeze pe Mihai şi să-i spună pentru Marcu toate 
urările lui şi ale lui Marin. 

Prin stufăriş, printre grinduri şi locuri ştiute numai de 
oamenii apelor, oştenii trecură marea baltă a Brăilei spre 
deosebita încîntare a ochilor acestor oameni din Banat şi 
Transilvania, faţă de priveliştea ce li se înfățişa. Nici chiar 
Mihai, care se socotea destul de umblat, nu mai avea ce 
spune. Era sfirşit de iarnă şi prin ochiurile de apă se mai 
zărea ici-colo cîte un sloi de gheaţă. 

— Uite giştele! arătă unul nişte păsări mari şi albe ca 
zăpada. 

— Alea-s lebede! răspunse un pescar de la visle. Sint şi 
gişte sălbatice pe aici, dar îs mai cenușii şi cu gît scurt ca 
alea de pe lingă casă. 

— Da-s bune de mincat? întrebă unul mai pofticios. 

— Giştele da, lebedele nu. 

Un pilc de pelicani, săltindu-se greoi de pe luciul apei, 
stîrni alte strigăte de uimire. Apoi cînd vreun „vreasc 
uscat” îşi lua zborul, dovedindu-se a fi fost stîrc ori cine 

numai că nu-şi făceau cruce de atita mirare. Egrete cu 
pene domneşti pe creastă, bitlani înțepeniţi la pindă pe 
vreun grind, lişiţele şi... cîte şi mai cite îi făceau să se 
creadă într-o lume vrăjită. 

— Muream şi încă nu ştiam deplin cît îi de frumos cu- 
prinsul neamului nostru! glăsui un fecioraş de prin 
părțile Năsăudului. 

— Dar şi pe aici tot al nostru-i pămin... vreau să zic 
apa? întrebă Sivu prigoreanul. 

— Cum să nu? răspunse Pandele. Tot români trăiesc şi 
prin lumea apelor, ca şi pe pămîntul dintre Dunăre şi 
marea cea mare, numai că deocamdată ne stăpinesc 
turcii. 

— Ca şi la noi! oftă prigoreanul. 

— Dar s-o sfirşi odată şi cu ei! îi asigură Mihai 
încrezător. Mai greu a fost la primul popas pe un grind, 
căci feciorii se îndoiau că-i va ţine pe toți. Apoi sub nicio 
formă n-au vrut să guste din ciorba de peşte fiartă cu apă 
din Dunăre şi dreasă cu ouă de corcodel. „Să mă ferească 
dumnezeu de aşa spurcăciune!” zisese unul şi a fost 
îndeajuns pentru toţi ceilalți. Nu şi pentru Mihai, care se 
înfruptă pe săturate făcînd haz de tovarăşii lui mofturoşi. 
Aceştia însă molfăiau slănină cu ceapă şi la prînz şi 
seara. 

Trecură de Garvăn, de Cotul Pisicii, acolo unde 
Dunărea se învîrte în loc pînă a se hotărî să apuce calea 
spre vărsare, şi pătrunseră în balta Văcărenilor, de unde 
ieşiră printre grindurile de la Crapina. Ar fi mers ei şi mai 
departe, dar se înnopta. Zăriseră însă pe colina dinspre 
țărmul turcesc nişte focuri de tabără şi Pandele porunci 

era vorba, deşi nu se prea îndoia că vor fi fost niscaiva 
osmanlii. 

— În acelaşi loc au poposit mai deunăzi şi oştenii lui 
Iskender-paşa, şopti el de parcă s-ar fi temut să nu fie 
auzit de cei de pe mal. Acuma pot fi alții şi n-ar fi rău să 
vedem dacă sînt mai puțini decît noi. 

— Nu ne putem strecura pe sub ei fără să ne simtă? 
întrebă şi Mihai cu voce scăzută. 

— Cum aşa?! căscă gura Pandele. Să-i lăsăm să ne 
scape?! Ştii că ăştia se duc în Moldova şi jefuiesc şi-şi fac 
de cap, iar noi să-i lăsăm? Împuţinîndu-i, ne facem 
datoria de frați. De n-or fi prea mulți, îi căsăpim în somn 
şi ne vedem de drum. 

Feciorii se arătară însă nespus de bucuroşi că aveau 
să-l înfrunte pe păgin şi Mihai se lăsă în voia lor, cu toate 
poveţele lui Marcu de a nu se încaieră cu turcii. 

Traseră binişor la mal şi coboriră tiptil ca să nu fie 
simţiți de cei de deasupra, care-şi aprinseseră numai 
două focuri şi păreau a se fi dat odihnei de noapte. Din 
porunca lui Pandele, care era mai priceput în astfel de 
împrejurări, se hotiriră să-i înconjoare pe la spate şi cînd 
avea să latre el ca o vulpe să se năpustească asupra 
corturilor dîndu-le foc peste păgini. 

— Facem rost de arme! şopti Mihai la urechea lui 
Pandele, de care nu se despărţea. 

— Ba şi de pradă, căci ticăloşii cară cu ei întotdeauna. 

Cu tot avintul de care dăduseră dovadă, oştenii lui 
Mihai nu izbutiră să-i răzbată pe ceilalți, care se 
deşteptaseră cu toţii şi săriră la bătaie pînă să mai apuce 
feciorii să aprindă corturile, în învălmăşeală se stinseseră 

şi focurile, aşa că se încrincenară în beznă, abia 
deosebindu-se unii de alții. 

— Ucide! Loveşte! răsună deodată vocea lui Marcu. 

— Staaaţi! răcni şi Mihai, spre uluirea lui Pandele. 
Potoliți-vă, fraţilor! Ne batem între români... sintem noi, 
Marcule! 

— Mihai?! strigă acesta. 

— Da! Eu şi ceilalți, dar opriți-vă o dată! 

Cu greu s-au lămurit şi unii şi alții că nu aveau 
duşmanul în față şi, după ce şi-au mai tras cîte un pumn 
în tăcere, în cele din urmă bătaia încetă şi ici-colo se 
aprinseră focurile: Noroc a fost că nimeni nu apucase a-şi 
pierde viaţa, dar vinătăi şi carne zdrobită erau îndestule, 
har Domnului. 

— Cum de ajunserăţi să vă năpustiți asupra noastră? 
întrebă Marcu îmbrăţişîindu-l pe Mihai. 

— Noi sîntem de vină, se grăbi să recunoască Pandele. 
Socoteam că ați fi niscaiva păgiîni, şi cînd-colo... 

— Lasă, frate Pandele, zise Mihai împăciuitor. Ne-am 
mai dezmorțit şi noi oleacă, fiindcă prea stătusem 
înțţepeniţi în lotci atita amar de vreme. 

Îi povesti apoi prietenului său despre Pandele şi 
oamenii apelor, iar Marcu bucuros îi strînse acestuia 
mina, în semn de împăcare. 

— Acu... bine că n-a fost cu moarte de creştin, biigui 
Pandele încă ruşinat. Dar ca să-mi fie cu iertare, iacă, mă 
leg să vă trec pe toți pe malul celălalt, dacă aşa vi-i voia. 

— Îţi mulțumim, frate dragă, şi ne bucurăm că la tot 
pasul întîlnim oameni de omenie şi de ajutor. 

— Aşa-i pămîntul ăsta al nostru, oftă Sivu prigoreanul, 
care venise să le spună că, după cîte ştia el, răsărise 

ziurelul de ziuă, de nu cumva pe aceste meleaguri va fi 
arătind altfel. 


DOMNIA MOLDOVEI 


TRECUSERĂ VREO ZECE ZILE de la sosirea veştii că 
iarăşi izbucnise războiul şi Grazziani era tare cătrănit, 
întrucît încă nu apucase a dobindi mult rivnita domnie. 
Singura licărire de bucurie i-a adus-o întoarcerea lui 
Pera, care-i povesti pe îndelete pe unde umblase şi ce 
făcuse. 

— În drum spre Orşova, m-am abătut pe o altă cale şi 
am ajuns într-un sat de-i zice Bozovici. Acolo am dat 
peste Marcu... 

— Marcu? Am auzit bine? Unde-i? Ce face? 

— Deocamdată stringe oşteni pentru măria-ta şi îţi 
aşteaptă porunca tot acolo, în Bozovici, căci aşa m-am 
înţeles cu el. 

— Bunul şi credinciosul meu Marcu! A adunat mulți 
oameni? Cum i-a plătit? 

— Să tot fie cam la vreo sută pînă acum, dar dacă avea 
bani de bună-seamă că ar fi strîns mai mulți. Unii dintre 
ei au slujit în oastea prințului Bethlen, ca şi Marcu, de 
altfel. 

— Marcu? Nu mă-nebuni! rise cu poftă dalmatinul. 
Auzi la el! 

— A pătimit multe de cînd v-aţi despărţit, dar n-am 
avut vreme să stau să-l ascult. Poate că-ţi va spune chiar 
domniei-tale, cînd vă veţi întilni. 

— Nici eu nu mai ştiu cînd l-oi vedea... Oricum va 
trebui să te duci cu nişte bani la el. Am să mă mai 
împrumut, că nu putem lăsa să ne scape asemenea 
oşteni de ispravă. Pînă la urmă tot am să izbutesc! 

Era mîhnit că fusese dus cu vorba de pe o zi pe alta şi 
iată că oastea i se strîngea, iar el încă n-avea domnia. 
Trebuia să-i facă pe oştenii din Banat să mai aştepte pe 
acolo unde se aflau şi pentru aceasta îl trimise pe tinărul 
croat la Baruch ben Isaac, renumitul cămătar care-l 
sprijinea cu bani mai mult decit oricare altul din 
Instanbul. Acolo află Pera vestea mult aşteptată: Gaşpar 
Grazziani era domnul Moldovei! 

„ȘI aşa să-i spui măriei-sale, zise bătrînul cămătar, că 
cu, sărmanul Baruch, mă silesc zi şi noapte să-i fac rost 
de aur cît mai mult, dacă mai are trebuinţă!” Vorbele 
acestea erau un semn doveditor, căci bătrînul vulpoi era 
încunoştințat de toate cîte se petreceau la sărai şi n-ar fi 
dat un ban dacă n-ar fi ştiut că dalmatinul fusese făcut 
domn. Din pricina aceasta a mai fost aminat şi Pera cu 
plecarea, ca să vadă ce avea de făcut. 

De altfel Grazziani se împrumutase şi de la alţii, 
aproape că nici nu mai ţinea seama de la cîți luase pungi 
grele cu aur şi argint sunător. Un neştiutor ar fi putut 
spune: „Vai de biata ţară a Moldovei. Ce-o aşteaptă?”, dar 
noul domn avea de gind să-şi plătească datornicii 
asemenea înaintaşului său valah Mihai voievod, care cu 
ani în urmă le plătise cu foc şi sabie la Bucureşti. De ce 
n-ar face şi el aşijderea la Iaşi?! 

Pungi îndesate de guruşi fuseseră lăsate plocon şi la 
casa din Istanbul a domnitorului mazil Radu-vodă 

printre dregătorii otomani, iar boala de ochi de care se 
plingea nu era decit o amăgire. Dalmatinul nu se îndoia 
că anume se făcuse beteag spre a nu părăsi scaunul 
domnesc cu ruşine, acum cînd se învolburaseră nori grei 
asupra Moldovei. 

În cele din urmă sosi şi ziua mult aşteptată. O zi ca 
oricare alta, cu moină, cum se întimplă adesea primăvara 
pe acele meleaguri. Ultimele petece de zăpadă de pe malul 
anatolian al Bosforului se scurgeau văzînd cu ochii, iar 
nori albi se fugăreau dinspre Marea Neagră, pierzindu-se 
în albăstrimea cerului de la miazăzi. Pescăruşii plutind pe 
deasupra caselor păreau a fi nişte fulgi mari de nea, 
amintire a unei ierni ce trecuse. Grazziani însă n-avea 
acum ochi pentru asemenea frumuseți. N-a băgat de 
seamă decit zimbetele de admiraţie ale celor din jurul lui, 
atunci cînd intră în arz odasi, cum i se spunea odăii de 
primire. 

— Hoş geldin, beg! îi ură  bun-sosit chehaia 
sadrazamului. 

— Asta va să însemne că mă aşteaptă veşti bune? 
Urechile mele sînt pregătite să le asculte, iar buzele să 
rostească multumirea, răspunse dalmatinul 
încrucişîndu-şi mîinile pe piept în semn de salut. 

— Am căpătat ştiri că beiul de Bogdania, bolnav fiind, 
nu mai poate împlini poruncile împăratului nostru cel 
slăvit, Alah să-i dea zile îndelungate! 

— Alah! adăugă smerit viitorul domn. 

— Cu marea lui înțelepciune, luminatul nostru 
padişah a hotărît să te aşeze pe acest scaun în locul 
robului Radu-Mihnea-bey. 

— Nevrednic sînt de asemenea cinste, dar mă voi 
strădui să slujesc cu nestrămutată credinţă, tuturor 
voitorilor mei de bine. 

Încîntat de răspuns, dar mai cu seamă de darurile 
căpătate, chehaia ieşi să dea de ştire marelui vizir că 
Gaşpar-beg se afla în sărai, cu toate că el însuşi fusese 
acela care trimisese să-l cheme, dar aşa era tipicul. Okuz- 
paşa îl puse pe capugilar chehaisiî, maimarele tuturor 
chehaielor lui, să-l poftească pe prinț a i se înfățişa în 
Kubbe alti, aşteptindu-l pe un divan cu perne de mătase, 
iar în fața lui, de o parte şi de alta, pe două şiruri, se 
aflau toţi slujitorii şi slujbaşii mai de frunte. 

Grazziani se aplecă iarăşi, încrucişîndu-şi mîinile la 
piept, şi aşteptă cuviincios să i se vorbească. 

— Beiule, începu sadrazamul. Măritul nostru padişah, 
luminătorul întregii lumi, slăvitul Osman-khan şi-a plecat 
privirea asupra ta ca să-ţi încredinţeze domnia ţării ce se 
cheamă Bogdan-ili, unde tu să fii cel mai de seamă dintre 
închinătorii lui Issa ben Miriam. Te vei supune cu 
smerenie, punindu-ţi capul chezaş pentru împotrivire ori 
îndărătnicie! 

— Jur pe viața mea să fiu rob ascultător marelui şi 
înțeleptului nostru stăpin, să nu mă abat de la poruncile 
strălucirii-sale şi nici de la cele ale sfetnicilor care-i stau 
în preajmă cu credinţă... 

— Aşa să faci, beiule, şi Alah să-ți lumineze calea! 
Făcu apoi un semn cu mîna şi capugilar-chehaisi se ivi 
pe dată cu un caftan pe care noul domn îl sărută cu 
evlavie, ca pe sfintele moaşte, înainte de a-i fi pus pe 
umeri. De fapt plătise pentru el o groază de bani, dar se 

Domnitorul se întoarse către însoțitorii lui, printre care se 
aflau dumnealor Grama şi Ralli, doi prieteni greci din 
Istanbul, care aveau să-i fie chehaiele la Poartă. Marele 
vizir porunci să fie aduse caftane şi pentru cei doi, 
desigur, ceva mai ieftine. 

Toate acestea isprăvite, Grazziani sărută cu plecăciune 
mîna sadrazamului şi, împreună cu cele două chehăi ale 
lui, se înapoie la Fuad-efendi, cel care-l primise mai 
dintii. Aici îl aşteptau dulceţuri şi tot felul de pometuri 
proaspete, de parcă nu ar fi fost la sfirşit de iarnă. N-a 
zăbovit însă prea mult, căci imbrohorul sadrazamului îi 
pregătise calul, un altul decît cel cu care venise, frumos 
împodobit, iar patru slujitori-şatiri şi baş-ceauşul îl 
aşteptau călare. Gaşpar-vodă încalecă la rindu-i şi însoțit 
de ceauşi şi paici pedeştri porniră la pas pe ulițele 
oraşului. Ocoliră geamia Stileyman, străbătură apoi 
caldarimul din preajma Haliciului, de lîngă fanarul de la 
Petrion, pină la biserica Pamakaristos. La trecerea 
alaiului stambulioţii se opreau făcînd temenele, iar 
ienicerii îşi desfăceau poalele mantăilor pînă la pămînt şi 
se aplecau cu mîinile la piept, în semn de adincă cinstire. 

În faţa bisericii era o piatră anume, la care se opriră cu 
toții, turcii neavînd îngăduințţă să meargă mai departe, şi 
acolo fu întimpinat de patriarhul Constantinopolelui, 
înconjurat de soborul de preoţi şi arhimandriți. 
Voievodul, susținut de Grama şi Ralli, păşi în biserică în 
urma patriarhului, în vreme ce psalții cîntau greceşte 
„Vrednic este”. Se opriră la pristolul din altar, pe care 
domnitorul îşi aşeză cu evlavie capul, spre a fi acoperit cu 
omoforul, citindu-i-se apoi rugăciunile ce se făceau 

Gaşpar Grazziani era catolic şi poporul asupra căruia 
avea să domnească avea credință ortodoxă, însă el ştia 
prea bine că în asemenea cazuri capetele încoronate 
puteau să se lepede de orice lege. Nu făcuse oare la fel, cu 
numai cîțiva ani înainte, regele Henric de Navara? Pentru 
a cuceri inimile catolice ale parizienilor, a renunţat la 
credinţa lui hughenotă. La rîndul său, dalmatinul primi 
să fie înscăunat după credința poporului ce devenea al 
său prin porunca împărătească, dar din care se trăgea şi 
el, ca o mlădiță mai îndepărtată. Jură, deci, cu glas tare 
că va păstra neştirbită credința străbună a neamului 
românesc. 

leşind din bisercă fu întimpinat iarăşi de uralele 
ceauşilor din suita lui, după care se îndreptară spre 
Duraman, acea parte a oraşului unde se afla Bogdan- 
saraiul. Acolo a trebuit să primească tot felul de oaspeţi, 
ostenindu-se peste măsură, încît noaptea avu un somn 
adînc şi fără vise. Poate că s-ar fi deşteptat şi mai tîrziu a 
doua zi, de n-ar fi sărit ca ars din pat în capul oaselor, 
din pricina larmei ce se auzea din curte. Aşa cum se 
făcuse obicei, miralem-aga se înfățişase cu cele două 
tuiuri, sangeacul şi celelalte însemne mai mărunte. Dar 
acest dregător era însoţit de tabulhaneaua care scotea 
sunete  asurzitoare, punind pe fugă toate vietăţile 
necuvintătoare de prin împrejurimi şi stirnind lătrăturile 
furioase ale potăilor din Istanbul. 

Într-o clipită nou voievod fu îmbrăcat şi ieşi în 
întimpinarea dregătorului împărătesc. Apucă sangeacul şi 
sărută smerit  flamura, după care îl întinse 
sangeacdarului său spre păstrare. Alte bacşişuri grase, 

la mic la mare, iar după aceea plecară cu toţii, dar 
tabulhaneaua mai rămase încă trei zile, spre a ferici ure- 
chile noului domn, în fiecare seară pe la chindie. 

Cum ziua de primire la padişah nu putea fi decît 
marțea ori duminica, în înțelegere cu marele vizir s-a 
hotărît să i se înfățişeze în cea de a şasesprezecea zi a 
lunii Safer ul-hair, cînd cădea pazar, adică duminica. 
Încă de dimineaţă se găti spre a fi pe gustul dregătorilor 
măritului sultan, ştiind prea bine că turcii erau simţitori 
la tot ce era frumos. Bărbiţa lui neagră, frumos rotunjită, 
fusese anume lăsată să crească ceva mai lungă, ca să 
pară mai bătrîn decît era. Virfurile mustăţilor, răsucite în 
sus, trebuiau să arate pentru toată lumea că voievodul 
avea o voinţă dirză, de neînfrint. Numai sprincenele, 
subțiri şi frumos arcuite pe deasupra ochilor lui mari şi 
negri, îi dădeau de gol tinereţea ce-i zvicnea prin vine. Îşi 
pusese pe cap frumoasa lui căciulă de samur, la care 
agăţase surguci din pene de egretă prinse cu o cataramă 
de aur bătută cu nestemate. Trei mari smaralde, ca nişte 
lacrimi de uriaş, o făceau să pară şi mai mare decit era. 
Peste haina scurtă de atlas brodat cu fir de aur, trăsese 
mantia de brocart, garnisită la umeri cu blăniță scumpă 
da jder, iar găitanele şi pasmanturile de aur se încoloceau 
pe după bumbi de rubin. Încălecînd frumosul armăsar 
arăbesc alb ca neaua, mantia îi acoperi pulpele strînse în 
pantaloni de postav negru ce se isprăveau în frumoasele 
lui cizme galbene, din piele de vițel, lucrate cu multă 
măiestrie. Pintenii de aur în formă de stea zornăiau la 
fiecare pas şi numai cînd îşi puse picioarele în scărițele 
şeii nu se mai auziră. 

Întregul alai pătrunse prin Bab i-humaium, chiar în 
spatele Ayasofiei, şi descălecară cu toţii sub „platanul 
ienicerilor” din Birinci aulu, care era de fapt prima curte 
din sărai. Trecură apoi de poarta Babu sselim pe jos şi 
pătrunseră în cea de-a doua curte, care se mai numea şi 
Alay meidani. În partea dreaptă a celei de-a doua porti, 
lipită de zid, se afla „fintina călăului” şi lingă ea „piatra 
prevestirii”, ibret sengi, pe care se aşezau căpăţinile 
osîndiților, ca să-şi aducă aminte supuşii de miînia 
padişahului şi de sabia lui necruțătoare. Trecînd prin 
dreptul ei, Gaşpar-vodă trase cu coada ochiului, dar 
răsuflă uşurat văzind-o goală. Era un semn bun căci de 
fiecare dată cînd mai trecuse pe acolo îl întimpina cîte un 
cap de om, la vederea căruia se cam înfiora. 

Aşteptară din nou o vreme, pînă ce marele vizir căpătă 
încuviințarea sultanului să i-l înfățişeze pe domnul 
Bogdaniei. Mai întîi îi fu pus caftanul pe umeri şi cuca în 
locul frumoasei lui căciuli, iar doi capugibaşi îl împinseră 
de subsiori în arz odasî, unde se afla padişahul. În stînga 
voievodului, loc de mare cinste la turci, se afla însuşi 
marele vizir Okuz Mehmet-paşa, care-i zimbea cu 
încredere. 

Cei doi capugibaşi îi făcură semn cînd să se plece în 
timp ce păşea către tronul împărătesc, în aşa fel încît să 
facă vreo trei temenele, după care rămase drept în faţa 
stăpînului lumii. Acesta îl privea cu încîntare, măcar că 
nu se cădea să se arate nicicum față de un „rob 
nevrednic” şi nici să-i vorbească, decit prin mijlocirea 
sadrazamului. 

— Poftesc a-mi fi cu credință nestrămutată şi să se 
poarte cu milosîrdie şi dreptate față de supușii noştri, dar 

cu asprime şi neiîndurător față de cei răi! zise tînărul 
Osman-khan. 

Deşi Grazziani înţelesese totul, marele vizir îi mai 
spuse o dată vorbele sultanului, după care i se îngădui 
domnitorului să răspundă, dar tot spre marele vizir şi 
fireşte că numai cuvinte de mulțumire şi legămint de 
supunere oarbă. 

Dus apoi cu spatele spre ieşire ca să fie mereu cu fața 
la sultan, proaspătul domnitor fu scos în curte, unde 
imbrohorul împăratului îi pregătise un frumos armăsar 
şarg, cu harşa şi friie bătute în aur, argint şi nestemate în 
lucrătură frigiană. În partea stîngă a şeii atîrna spada, în 
dreapta topuzul, iar jur împrejurul calului erau tot felul 
de slujitori de ranguri diferite. Se întoarseră iarăşi în 
biserica Pamakaristos, unde patriarhul făcu aceeaşi 
slujbă, numai că de data aceasta şi cuca fusese lăsată 
afară cu suita necredincioşilor turci. 

A doua zi a căpătat firmanul scris cu litere aurite, aşa 
că de acum nu putea zăbovi la Istanbul mai mult de o 
săptămînă, după cum era obiceiul. Totuşi, abia în ziua de 
luni 11 februarie 1619 alaiul domnesc ieşi pe ulițele 
oraşului, îndreptîndu-se la pas spre Bahcekapi, de unde 
avea să apuce calea spre Edirne. 

Neavînd călăreţi de ţară, în fruntea alaiului se aflau 
purtătorii celor două tuiuri, apoi urmau capuchehaiele şi 
prietenii voievodului, dintre care nu lipseau Giovani 
Amati şi fiul său Annibale, Marino Resti, Giorgio Gradi şi, 
fireşte, Pera anume rămas ca să însoțească măreţia 
îndrăgitului său stăpîn. Mai erau mulți greci şi raguzani 
ce aveau să-l însoțească pînă în Moldova, îngroşind astfel 
suita principelui. După acest pilc de călăreți păşeau cei 

şapte cai de soi ai domnitorului mînaţi de şatiri domneşti, 
iar în urma lor alți doi, dar împărăteşti de astă-dată. 
După ei venea însuşi beyul, cu caftan şi cucă pe cap, 
călare pe frumosul armăsar căpătat în dar de la sultan. 
Doi paici împărăteşti acopereau capul calului, iar doi 
slujitori ţineau de scărițe, ca să nu lovească burta 
mîndrului animal. În stînga, dar ceva mai în spate, 
călăreau mehmenda-rul şi Iskimne-ceuş aga, dregători ce 
însoțeau întotdeauna pe domnitorii români pînă în ţară. 
De partea cealaltă se afla un sangeac-agasi, care de 
asemenea avea să-l însoţească pînă la Iaşi, în semn de 
mare cinstire. Oamenii de casă ai domnitorului purtau 
cele trei steaguri roşii larg desfăşurate, dintre care doar 
cel din mijloc avea în virf alemul semilunii, celelalte fiind 
numai cu bumbi auriți. După aceştia, tabulhaneaua îşi 
împlinea cu prisosință menirea, stirnind o larmă cumplită 
şi adunînd în jur mulțimea de gură-cască. Alaiul se 
încheia cu puzderia slujitorilor domneşti. Păşeau în pas 
domol şi din cînd în cînd, mai cu seamă pe la răspintii, 
măria-sa Gaşpar-Vodă vira mîna într-o tăşcuţă legată 
anume de oblinc, de unde scotea cîte un pumn de bănuţi 
de argint, risipindu-i „in ploaie” asupra mulțimii de 
privitori. Merseră tot aşa pînă ce trecură de zidurile 
oraşului şi ceva mai încolo făcură cel dintii popas. Mai 
departe însă nu se mai păstră aceeaşi rînduială, decit 
numai la trecerea prin aşezări mai răsărite, spre marea 
pohfală a domnitorului. 

Într-un astfel de răgaz, principele îl chemă la sine pe 
ser Marino Resti, spunîndu-i: 

— Aflat-am că la Edirne s-ar fi găsind Elisabeta 

Iskender a batjocorit-o şi cică ar fi dăruit-o unui agă, 
căruia i se mai zice Alcaatli, adică „cel cu calul bălțat”. Ei 
bine, acesta îşi are haremul în acest oraş. 

— Bănuiesc că vreţi s-o scap de păgin, alteță? 

— Întocmai! Cu bani, cu sila, fă cum crezi şi sloboade- 
o să meargă unde-i va fi voia, însă nu în Moldova ori la 
lehi. Ar fi un semn de prietenie pentru Lehia, dar nu 
cumva să se afle că eu te-am povăţuit. 

— Prea-bine, ilustrissime! se înclină raguzanul. 

În Edirne făcură popas la Kurşunlu-han, unde fură 
întîimpinaţi de vreo douăzeci de boieri moldoveni ce nu 
mai apucaseră să ajungă la Istanbul. 

— Să trăieşti, măria-ta! Întru mulţi ani să domneşti 
milostive stăpîn! se închinară ei chiar în ograda 
caravanseraiului. 

Se aflau de față dumnealor boierii Coste Bucioc şi Coci 
Lupu, apoi Grigore Cioplan, Dumitru Goia, precum şi 
alții, din familii vestite, ca Şeptilici, Duca, Gheuca, ba 
chiar şi vel-armaşul Nicoriţă, cel ce se bucurase de mare 
cinste la domnia trecută şi pe care cei din Pojorita îl 
credeau pe ceea lume. 

Grazziani îi privi zimbind şi îi veni în minte Marcu, 
bănățeanul său credincios, care l-ar fi slujit în clipa asta 
ca nimerii altul. Descălecind, măria-sa intră în odaia cea 
mare a hanului, unde îngădui boierilor să-i sărute mîna, 
prilej pe care îl folosi Bucioc, adresindu-i-se: 

— Prealuminate doamne! Toată ţara se bucură de 
înscăunarea măriei-tale, dar mai vîrtos boierimea. Întru 
mulți ani să ne trăieşti, preamilostive! Eu, nevrednicul 
rob, sint Coste Bucioc, după nume, şi fost-am cîndva vel- 

— Ai să mai fii, şi încă vel-vornic al întregii țări, chiar 
din ceasul acesta şi pînă ai să porți credință şi osîrdie 
domniei mele. Poftesc să aflați şi domniile-voastre, cinstiți 
boieri, că veți redobindi rangurile pe care le-aţi avut 
odinioară şi chiar unele mai mari, după vrednicia ce o 
veţi arăta ţării şi domniei. 

Tare se mai bucurară boierii auzind vorbele 
domnitorului şi se îmbulziră să-i sărute cu smerenie 
mîna. Însă lui nu-i plăcu atîta ploconire din partea unor 
oameni pe care urma să-i aibă ca sfetnici şi să stea 
alături de el, dîrji şi cutezători, la înfăptuirea ţării celei 
mari a tuturor românilor. „Oare boierii Buzeşti, Mihalcea, 
Baba Novac, ori chiar părinţii celor de acum tot aşa se vor 
fi umilit în fața marelui Mihai?!” se întrebă el în sine, 
privindu-i pe moldovenii îngenuncheațţi la picioarele lui. O 
uşoară mihnire îi adumbri chipul, dar se gîndi că ade- 
văratul popor nu era liota boierească, ci acei oşteni 
necunoscuți, ca Marcu şi alţii, care şi-ar fi dat viaţa fără 
să ceară în schimb nicio dregătorie. 

După un popas de mai bine de o săptămînă făcută la 
Edirne, alaiul o porni din nou agale către Dunăre. Pe 
unde trecea se iveau şi săteni, dar nu ca să-şi încînte 
ochii de frumusețea veşmintelor, ci pentru a stringe din 
drum cei cîțiva gologani aruncaţi la nimereală pentru 
prostime. 

Zăbava fusese poruncită anume spre a-i da răgaz lui 
ser Marino Resti s-o afle pe Elisabeta-doamna şi nu 
plecară mai departe decît atunci cînd acesta se întoarse 
să-i spună că nefericita femeie îşi pierduse urma pe 
undeva prin Anatolia, vîndută altui paşă turc. Din pricina 

zi a lui mărţțişor, în plină primă-vară. Erau acuma în 
apropierea stăpînirii lui Iskender-paşa, şi trebuia zorit 
întreg alaiul, dar nu mai înainte de a chema la oaste o 
mulțime de raguzani ce locuiau în acel tîrg. Apoi îl trimise 
pe Giorgio Gradi să dea o raită prin ţinuturile italice spre 
a mai răscumpăra vreo cîțiva robi turci. Ar fi vrut şi Pera 
să plece, dar Grazziani socoti că nu se poate să nu se fi 
auzit de înscăunarea lui şi prin Banat şi-i fu teamă ca nu 
cumva tinărul croat să rătăcească pe acolo, în vreme ce 
Marcu s-ar fi putut să fi apucat drumul spre Moldova. 
Nici prin Silistra nu mai trecu, fiindcă Iskender-paşa se 
afla tocmai la Cetatea Albă, sau Akerman, cum îi plăcea 
lui să spună. Atunci apucară pe drumul cel din vechime, 
de la Adam-Clissi spre Medgidia, Cogealac, Babadag şi 
drept la Isacci. 

Aianul de Babadag, fudulindu-se că-l cunoştea pe bey 
de mai mulţi ani, dar şi din porunca seraskerului 
Iskender-paşa, hotări, împreună cu muftiul, să-i facă o 
primire de mare cinste. Îl adăpostiră pe prinţ în casele lor 
şi acesta fu silit să se mute de la unul la altul ca să nu-i 
supere, dar a treia zi porunci tabără pe malul Razelmului, 
pentru toată lumea. De altfel avea de gînd să şi plece mai 
departe. 

Deşi se afla mai la miazănoapte decit Istanbulul, 
primăvara poposise mai din vreme pe aceste meleaguri, 
însuflețind întreaga fire. Stoluri mari de păsări se 
întorceau din țările calde, făcînd popas pe luciul apei şi 
umplind cu lama lor păsărească tot văzduhul. Era o 
privelişte de nespusă încîntare şi Grazziani simți dorința 
năvalnică să aducă pacea şi înflorirea în această ţară atit 

peste munţii cei falnici care însă îşi mai păstrau cuşmele 
lor de omăt. Asemenea ginduri însă nu puteau fi 
împărtăşite decit celor mai apropiaţi inimii sale, căci de- 
ar fi aflat Iskender-paşa, bine nu i-ar fi fost, vrăjmăşindu- 
] înainte de vreme. Aşa se prefăcu a merge cu toată 
smerenia la mormîntul lui Saru Saltuc, eroul turcilor din 
Dobrogea, spre marea părere de bine a lui Iskimneagasi, 
care avea să povestească la întoarcere despre purtarea 
cea cuviincioasă a noului bay. 

Într-una din zile, se plimbă vreo două ceasuri pe malul 
lacului rămas încremenit sub razele soarelui călduț de 
primăvară. leşise neinsoţit, căci nu avea temeri de 
nimeni, cu greu putind pătrunde străinii în tabăra lor. 
Totuşi se pomeni cu doi negustoraşi ce i se aruncară la 
picioare. Un altul ar fi chemat îndată fustaşii să-i alunge, 
dar proaspătul domn era cutezător şi mai ales dornic să 
plece urechea la durerile supugşilor săi. 

— Ce poftiți, oameni buni? îi întrebă el pe turceşte. 

— Iacă, sintem noi, măria-ta! Pandele şi Anghel, dacă 
îți mai aduci aminte de noi. Ne-ai poruncit să ne 
înfățişăm măriei-tale şi noi, românii dobrogeni. 

— Cum să vă uit, se poate? răspunse Vodă, dînd să-i 
ridice pe cei doi. Nu cumva venit-aţi cu oastea după voi? 

— Încă nu, slăvite doamne, dar de cum ne 
porunceşti... 

— Atunci îi bună potriveală. Stringeţi-vă cît mai mulți 
şi veniți în oastea mea cu simbrie, la laşi. 

— Ce să căutăm noi în Moldova? se nedumeri Pandele. 
Noi am crezut că aici, în Dobrogea noastră... 

— Ştiu ce vrei să spui, ştiu, dar trebuie să începem cu 
Moldova, pînă prindem ceva cheag, că aşa sintem prea 
puţintei pentru puterea turcului. Aţi priceput? 

— Cum de nu, măria-ta, numai că asta înseamnă să 
mai aşteptăm, şi pe aici ne-a ajuns cuțitul la os. 

— Dar peste tot în ţara asta-i la fel, răspunse Vodă. 
lacă, şi cei de peste munte... 

— Că bine ziseşi, slăvite doamne, se băgă Anghel cam 
necuviincios. Dădurăm şi noi peste nişte bănățeni, ori 
ardeleni, pe care i-am trecut Dunărea de ceea parte. 

— Nu cumva era cu ei şi unul Marcu? 

— Ba da! răspunse Pandele mîhnit. 

El socotise să-l întimpine pe Gaşpar-vodă încă pe 
pămînt dobrogean, crezind că de acolo avea să şi înceapă 
lupta, şi cînd colo îi chema tocmai la laşi. Asta nu-i prea 
venea pe potrivă, şi i-o spuse domnitorului cam pe față: 

— l-am dus la Obluciţa, ca să te întimpine, măria-ta, 
pe pămînt moldovenesc, măcar că şi aici îi tot glia 
neamului nostru. 

— Ai mare dreptate, Pandele, să fii nemulțumit, dar îţi 
făgăduiesc să nu treacă anul şi tot ce poftiţi voi, românii 
acestor plaiuri... 

— „Oamenii apelor” ne-au zis bănăţenii măriei-tale, se 
băgă iar în vorbă Anghel, care nu prea lua în seamă 
rangul domnesc. 

— Ha, ha, ha! rise Vodă. Se potriveşte, n-am ce zice! Îi 
tot mîngiie apoi cu vorbele, poftindu-i să-l urmeze, dar 
aceştia nu vrură nicidecum. 

— Atunci, am să poruncesc două pungi pentru voi. 

— Ba să ne fie cu iertare, măria-ta, dar ai spus că 
sintem în slujba domniei, adică a ţării, şi pentru asta nu 
ne trebuie plată! Nu de pungi ne arde nouă sufletul... 

Voievodului îi plăcu răspunsul dobrogeanului şi, 
punîndu-i o mînă pe umăr, îi zise: 

— Căpitane Pandele, căci de acum ăsta ţi-e rangul, 
banii ce poftesc să-i primeşti nu sînt răsplată pentru 
faptele voastre. Ai dreptate că ţara altcum răsplăteşte, 
dar voiesc să năimeşti oşteni cu leafă, şi cînd or pleca 
berzele, cel mai tirziu, să-mi dați de ştire, ori să te 
înfățişezi domniei la laşi. lată şi acest inel, să-ți fie ca o 
cunoaştere tainică între noi, dar şi din prietenie pentru 
tine şi toți dobrogenii tăi. 

Pandele se repezi să-i sărute mîna şi i-o udă cu lacrimi 
de căinţă şi de bucurie. 

— Nevrednic sînt, bunule stăpin, îngăimă el. Cum am 
putut să mă îndoiesc de măria-ta? Capul meu cel prost 
nu a judecat după înțelepciunea minţii tale, doamne. 
lartă-mă! 

Plecară cu multă părere de rău de lîngă domnul lor, iar 
acesta privi îmbărbătat în urma lor. Aceşti amăriți şi 
hăituiți erau adevărata „țară”, iar aceasta l-a înţeles şi i s- 
a închinat. Nu avea să-i mai pese dacă la trecerea Dunării 
va fi întimpinat numai de cîțiva boieri. 

De fapt aşa s-a şi întîmplat, căci ţăranii-vecini aduşi 
cu sila şi cei cîțiva tîrgoveţi nu erau nici pe departe „talpa 
țării”, iar cînd dădu cu ochii de Marcu şi văzu şi 
mîndrețea de feciori ce-l însoțeau, uită cu totul de 
necazurile lui. Ar fi vrut să-l îmbrăţțişeze ca altădată, dar 
acuma nu se mai cuvenea, aşa că-i întinse doar mina, pe 

care bănățeanul i-o sărută, urmînd să povestească pe 
îndelete mai apoi. 

La Galaţi, alți boieri, mari şi mici, neguţători de toate 
neamurile, precum şi o mulțime de oşteni cu căpeteniile 
lor se buluciră la mila domnească, dar Vodă nu primi 
ospitalitatea gălăţenilor, ci trase de-a dreptul la una din 
moşiile dumnealui vel-vornicului Bucioc. N-avea de unde 
şti măria-sa că era tocmai aceea unde vătăfea Timofte 
roşcovanul, şi nici să afle de întîmplările de acolo. 

Prin sate, alaiul era întimpinat după starea oamenilor 
ori sîrguința boierului din preajmă de a se face pe plac 
domniei celei nouă, dar nu se poate spune că prostimea 
nu s-ar fi bucurat, nefiind degeaba zicala „schimbarea 
domnilor, bucuria  proştilor” căci  bieţții oameni 
nădăjduiau întotdeauna la mai bine. 

Încet-încet, domnitorul s-a apropiat de ţinta călătoriei, 
astfel că într-o vineri, în cea de-a patra zi din aprilie, văzu 
dealurile şi pădurile ce înconjurau dealurile cetăţii de 
scaun, încă de la Ciurea fu întîmpinat de către toată 
boierimea şi tirgoveţii, în frunte cu înalt-prea-sfinţia-sa 
mitropolitul Teodosie. Se adunară cu toţii ca să mărească 
alaiul şi împreună pătrunseră în tirg, descălecind de-a 
dreptul la biserica Sf. Nicolae domnesc. Din nou fu ridicat 
domnitorul de subsiori şi dus la pristolul din altar şi fură 
împlinite acelaşi rugăciuni, dar de data asta pe 
slavoneşte, ca odinioară pentru marele Ştefan-vodă, 
bunul Alexandru-vodă, ori alţi voievozi înaintaşi. Abia 
acuma se ungea de drept ca domnitor al Moldovei. 

După aceea alaiul, alcătuit aşişderi ca la Istanbul, 
străbătu ulițele Ieşilor şi se opri în ograda palatului 

se către jilțurile lor din spătăria cea care, ce slujea ca sală 
de divan. S-ar fi cuvenit ca voievodul să se fi oprit la 
picioarele tronului pînă ce divan-efendessi ar fi dat citire 
firmanului împărătesc, dar Gaşpar-vodă anume s-a 
aşezat singur pe tron, spre a nu fi sprijinit de Iskimne- 
agasi. Un murmur de mirare se ridică printre boieri şi cu 
toată supărarea dregătorului otoman, dar Vodă rosti 
răspicat: 

— Aşa pofteşte domnia-mea! Dă citire firmanului, 
efendi! Neavînd încotro, acesta se supune şi cu glas tare 
aduse la cunoştinţă cele ce poruncea sultanul, dar pentru 
boieri era numai o pierdere de vreme, cei mai mulți dintre 
ei nepricepind nici măcar o boabă turceşte. Totuşi, la 
sfirşit spuseră într-un glas: 

— Facă-se voia preamăritului padişah! 

Pe dată începură a trosni tunurile şi sîneţele din 
preajma palatului, salutind astfel noua domnie. 

Mitropolitul a fost cel dintîi care a îngenuncheat în fața 
domnitorului sărutindu-i dreapta, iar acesta, la rindul 
său, l-a sprijinit să se ridice, sărutind şi el mîna 
chiriarhului. Apoi pe rind au fost strigați de către 
postelnici toţi boierii, după cinul lor, şi domnul le-a 
împărțit dregătoriile. Nu voia să supere pe nimeni, aşa că 
i-a păstrat pe toţi în slujbe, zicîndu-le că va fi un vajnic 
apărător al rinduielilor din ţară, al liniştii şi al înţelegerii 
cu vecinii din afara fruntariilor. 

Aşa şi-a început Gaşpar-vodă Grazziani domnia în 
Moldova. 

RĂSPLATĂ UNEI RÄZBUNÄRI 


DUPA ÎMPĂRȚIREA DREGĂTORIILOR ÎN DIVAN, mă- 
ria-sa pofti să afle starea ţării de la vel-vistiernicul Coci 
Lupu, care încă nu-şi spunea Vasile Lupu şi nici gînduri 
de domnie nu i se vinturau prin minte. 

— Milostive stăpin, nu avem a ne lăuda. Pot a spune 
că sintem săraci în țară bogată, căci vistieria noastră e 
goală. Tăranii sint prinşi de duhul răzmeriţei, din Orhei 
pînă-n Cirligătură, ba şi mai departe, după cite am aflat 
mai pe urmă. Asta-i! isprăvi el ridicînd din umeri a 
neputinţă. 

La acest sfat de taină nu mai era de față decit vel- 
vornicul Coste Bucioc, pe care îl chemase vistiernicul, 
spre a-i întări spusele în legătură cu răzmerița. Chiar de 
aceea şi voievodul, crezind că n-a priceput, ridică 
spriîncenele a mirare către amîndoi. 

— Auzit-am bine?! întrebă el. N-aţi fost volnici a potoli 
zurbaua, ori ţăranii erau asupriți din cale-afară? 

Tocmai atunci se ivi şi vel-armaşul Nicoriţă, anume 
chemat de vel-vornic, întrucît prin părțile unde îşi avea 
moşiile răzmerița era în toi. Auzind pentru ce fusese 
adus, boierul îşi descarcă pe dată necazul: 

— Sint de soi rău, măria-ta, de unde asuprire? Dacă 
eu nu i-am mai ajutat la necaz, şi cum m-au răsplătit? 
Mi-au ucis tot ce aveam mai drag pe lume. 

Din pricina nodului ce i s-a pus în git, vel-armaşul n-a 
mai putut vorbi. 

— Preainălțate doamne, se băgă atunci boierul Coci 
Lupu. Încă de la mazilirea Tomşei, ţara asta a Moldovei 
suferă şi rabdă mişeliile ţăranilor orheieni. S-au ridicat 
cu oaste împotriva domniei şi mare belea şi necaz, dar 
mai cu seamă pagubă au pricinuit. 

— Mie mi-au pirjolit întreg conacul, izbucni vel- 
armaşul Nicoriţă. Praful s-a ales de toată agoniseala vieții 
mele, şi asta n-a fost îndeajuns: mi-au batjocorit şi 
necinstit fata şi nevasta, după care le-au sfirşit în 
chinuri. La fel au făcut şi cu megieşul meu Melinte şi 
fecioru-său Toma. 

— Ce spui domnia-ta, boierule, îi tilhărie cumplită, 
pentru care netrebnicii fi-vor mustraţi cu topuzul domniei 
mele, căci eu poftesc a fi linişte în ţară. Nu sufăr ca lotrii 
de drumul mare ori de codru să-şi facă mendrele 
nesupărați de nimeni. 

— Aşa ar trebui, mărite doamne, dar cine s-o fi făcut? 
întrebă ca pentru sine Bucioc. 

— Voi, şi se-nţelege că mai presus de toate domnul 
țării are această îndatorire. Dacă nu s-a făcut, se va face 
de azi înainte. 

Se ridică în picioare şi începu a păşi furios prin odaie, 
după care bătu din palme să-şi cheme aprodul de la uşă. 

— Să poftească pe dată vel-spătarul Ciolpan! 

Cum boierii nu se zoriseră să plece acasă, încă mai ră- 
măseseră tăifăsuind pe la colțuri, cum era obiceiul. 
Auzind că era chemat şi vel-spătarul, după Nicoriţă, se 
cam înspăimîntară şi pe furiş începură a da bir cu fugiţii. 

— Poruncesc, boieri dumneavoastră, zise Gaşpar-Vodă 
de cum i se înfățişă cel chemat, ca toţi seimenii, hînsarii, 
ori darabanii să se gătească de bătaie. Voi adăugi oastei 

lor şi pe lefegiii archebuzieri şi muşchetari, dar nu şi 
beşliii, căci ei nu trebuie amestecați în casa noastră. 
Domnia-ta vel-spătare te vei îngriji ca toți aceştia să fie 
strinşi la Vaslui, în cea dintii săptămînă după duminica 
Tomii, şi să-mi daţi de ştire că sînteți gata. Să se 
isprăvească o dată pentru totdeauna cu zurbaua! 

— Să trăieşti, măria-ta! se plecară boierii. 

— Cu mare înțelepciune ai gîndit preamilostive, zise 
mieros boierul Nicoriţță. Sămința asta răzăşească ar 
trebui stirpită fără milă. 

— Nu toţi, boierule, răspunse Vodă mai liniştit. Dacă ţi 
s-ar face pe voie, mai că aş rămîne fără supuşi. Drept 
aceea poruncesc, şi băgaţi bine de seamă, boieri 
dumneavoastră, ca numai capii răzvrătiților să fie 
mustraţi cu aspră pedeapsă şi pieire, iar ceilalți să fie 
îndrumați spre muncă şi supunere. 

— Aşa să fie! murmurară divaniţii boieri. 

Cum domnitorul părea să nu fi isprăvit cele ce avea de 
spus, vel-vistiernicul rămăsese cu inima la gură, căci 
firesc ar fi fost să-l întrebe mai departe despre cauza 
goliciunii haznalei domneşti. Răsuflă însă cu uşurare 
cînd îl auzi: 

— Sînt un mare iubitor al păcii şi bunei înţelegeri şi de 
aceea chem înapoi pe toţi fugarii şi nedreptăţiţii, iar vel- 
logofătul Gheanghea are să scoată carte domnească către 
toți aceştia, cum că se vor bucura de iertare şi ocrotire. 
Domnia-ta, vel-vornice Bucioc, te ştiu că eşti bun prieten 
cu voievodul Podoliei şi te poftesc a-i scrie carte de 
prietenie de la domnia mea. 

— Pot a trimite şi lui pan Koniecpolski? se cam fuduli 

— Scrie şi craiului însuşi, dacă aşa ţi-i voia, numai să 
se curme cearta şi zavistia cu vecinii noştri creştini. 
Domnia ta vel-vistiernice Lupu da-vei ştire craiului 
Bethlen cum că ne-am înscăunat în Moldova şi că-i 
poftim sănătate. Ca bun vecin ce se află, cuvine-se a ne 
îndatora cu vreo 30-40 de mii de galbeni, că tare mai 
sintem strimtoraţi. Şi aşa să-i scrii şi nu altcum, căci se 
cade aceasta, ţările noastre fiind de o limbă şi-o credință 
şi aşezate de Dumnezeu una lingă alta. Cînd ne vom mai 
împlini, îi vom da îndărăt cu prisosinţă. 

— Aşa voi face! se înclină vistiernicul. 

Se despărțiră cu voie bună, dar numai la două zile se 
întilniră din nou cu întreg divanul, mai puţin vel-spătarul 
care plecase cu porunca domnească la Vaslui. Se auzise 
însă că noul domn scrisese vecinilor creştini, dar turcilor 
şi tătarilor nu, şi asta îi cam îngrijoră. Drept pentru care 
dumnealui Neculai Catargiul se ridică smerit şi întrebă: 

— Mă rog de iertăciune, prealuminate doamne, dar 
auzit-am că ai poruncit scrisori de prietenie către lehi şi 
ardeleni, au de turci şi tătari uitat-ai, preamilostive? Că 
mare-i puterea lor şi nu-i bine să-i zgîndărim, că... 

— De acolo vin eu, boierule! i-o reteză scurt voievodul. 
Ce-a fost de rinduit acolo s-a făcut prin domnia-mea. lar 
dacă vei fi vrut a spune de Iskender-paşa, fii fără teamă, 
căci am înţelegere cu el prin viu grai. 

Răspunsul domnitorului stirni unele priviri furişe 
printre boieri, unii bucurindu-se, căci de mult aşteptau a 
se împotrivi osmaliilor, alții însă gîndindu-se cum vor face 
să ajungă pîra la Înalta Poartă, şi din păcate aceştia din 
urmă erau cei mai mulți. 

Le spuse apoi cele hotărite în privinţa răzmeriţei şi cu 
toții se bucurară de astă-dată, căci nu era unul dintre ei 
care să nu fi avut vreo plingere împotriva ţăranilor. 

— Să trăieşti, măria-ta! Să-ţi ajute Dumnezeu! şi 
multe alte urări se auziră de pretutindeni. 

În vremea asta Marcu, aflat într-un ungher mai la dos, 
nefiind divănit, se întrista la gîndul că voievodul o va 
apuca pe urma celorlalți, făcîndu-se frate cu boierii. Şi nu 
s-a răbdat să nu i-o spună într-o clipită de răgaz, de cum 
se află în preajma lui Vodă. 

— Cită vreme am trebuinţă de linişte în ţară spre a 
putea chivernisi, nu am milă de nimeni. Ştiu că nu toți 
țăranii sînt vinovaţi, şi pentru aceea am poruncit să fie 
osîndiți numai capii. 

— Dar, măria-ta... încercă bănăţeanul. 

— Bine! Treacă de la mine! Dacă şi ei se vor da prinşi 
şi vor veni la iertarea domniei mele, îi dăruiesc cu viaţă. 
Nu vor scăpa de ispaşă însă cei care au vărsat singe 
boieresc au ba! Am zis! 

— Dacă m-aş duce eu pe meleagurile acelea... 

— Ba nu, Marcule! De tine am trebuinţă ca pircălab 
vremelnicesc la cetatea Neamţului, în vreme ce la Hotin 
am să-l trimit pe Annibale. Sînt cele mai tari cetăţi ale 
țării şi am trebuinţa unei rinduieli de fier între zidurile 
lor, ca să ne putem adăposti acolo la vreme de primejdie. 
Au cam fost lăsate în paragină. 

Apoi, văzînd că Marcu tot mîhnit se arăta, îi zimbi: 

— Ca să ai cugetul împăcat, iacă, îți făgăduiesc să-i 
mai păsuiesc pe răzvrătiți, dîndu-le răgaz de o lună 
pentru supunere şi ascultare, dar cine a vărsat singe, cu 
singe să plătească! 

Marcu plecă să-şi împlinească slujba, însă nu pe 
deplin mulțumit, căci se învățase cu vodă-Tomşa, care 
era mai plecat la păsurile țăranilor. 

Tot atunci plecă şi vel-armaşul Nicoară cu un pilc de 
darabani şi, fără să mai aştepte pe măria-sa, pătrunse de 
capul lui în ţinutul Orheilor. Şi doamne!... cumplită i-a 
mai fost răzbunarea. Nu ajungeau crengile copacilor 
pentru a ridica în ştreang puzderie de lume, pînă şi 
pruncii cu mamele lor, ori moşnegii cei cărunţi se 
legănau în bătaia vîintului prin frumoşii codri. De unde să 
ştie nenorociţii de răzeşi că Vodă poruncise numai prin- 
derea căpeteniilor, spre a fi judecate? 

Răbufniseră de multişor mugurii pădurii şi puzderia 
florilor de primăvară pusese stăpinire pe întreaga fire. 
Băjenarii din Pojorita iernaseră iarăşi în pădure, dar de 
cum se încălzise vremea se şi apucară de lucru, ca să 
ridice iarăşi din temelii satul în care se pomeniseră din 
moşi-strămoşi. Toderiţă muncea cu sirg la casa lui 
bătrinească, fiindcă Profiriţa hotărise a nu se mai 
despărți de săteni şi astfel nici nu mai era trebuință de 
curte boierească. Unii ar fi vrut să-şi ridice satul în inima 
codrului, spre a fi mai la fereală, dar s-au împotrivit 
bătrinii, de teamă să nu se abată asupra lor blestemul 
străbunilor, dacă şi-ar fi părăsit ocina din veac. 

Profirița nu mai putea munci cu ei alături, fiindcă îi 
cam, crescuse pintecul, iar Toderiţă n-o lăsa să mişte nici 
măcar un ac. Ca să-i mai treacă vremea, începuse a se 
îngriji de mormintele celor din pădure, înmulţite după 
iureşul comisului Melinte. Crucea albă din creangă de 
mesteacăn străjuia mereu la căpătiiul mamei sale, dar 

Măriuca. Zile la rindul punea tot felul de floricele, încât 
poienița semăna mai curind a grădină decit a ţintirim. 
Cînd şi cînd simţea zvircolirile pruncului şi atunci se 
aşeza binişor pe covorul de iarbă moale, ca să-şi mai 
tragă suflarea, îi vorbea cu multă gingăşie mogildeţei ce 
urma să vadă lumina zilei cît de curind: 

— Stai cuminte, dragul mămucăi! 

Nici nu-i trecea prin minte că n-ar fi un flăcăiaş, pe 
care aştepta să-l strîngă la piept chiar în luna ce avea să 
vină. De aceea şi taică-său, Toderiţă, se silea din 
răsputeri ca feciorul să-i vină pe lume în casa 
părinteasca, după datină. 

După nenorocirea şi pustiirile de la începutul iernii 
trecute, nicio veste nu mai răzbise pină la ei şi se părea 
că nimeni n-avea de gînd să cerceteze cauza pirjolirii 
conacului. De va fi avut comisul ceva neamuri, se vede 
treabă că încă nu aflaseră de veste, cîtă vreme i-au lăsat 
în pace pe făptaşi. De astă-dată ogoarele megieşilor 
rămăseseră paragină, fiindcă pojoritenii îşi văzură numai 
de ale lor şi nicicînd pămînturile boierului Nicoară nu 
fuseseră lucrate cu atita sirg ca în astă primăvară. 
Dăduseră şi peste cîteva gropnițe de grîu dosite, ce 
scăpaseră ca prin minune din pirjol, şi cu ce mai 
apucaseră de la comis au tiriît-o pînă în primăvară. 
Oameni cumpătaţi şi cu grijă faţă de pămînt, puseseră 
mai întîi la o parte sămința, rupînd chiar şi de la gura 
copiilor, că doar nu erau să lase ogorul fără roadă. Astfel 
nădăjduiau ca pe toamnă să dobîndească îndoit ori chiar 
întreit mai multe bucate şi în cel mult doi ani belşugul 
avea să-i îndestuleze, dacă ar fi fost lăsaţi în pace. 

Pe la Blagoveştenie se auzise şi la ei cum că s-ar fi 
schimbat domnia, şi s-au bucurat, cum era obiceiul, 
nădăjduind ca noul stăpîn să fie mai cu inimă către cei 
obidiți. Unii ziceau că s-ar fi întors însuşi măria-sa 
Tomşa-vodă, domnul săracilor, ba alţii se jurau că nu 
putea fi altul decit măria-sa lon-vodă, căci aşa ar fi fost 
scris în cine ştie care schit uitat de lume. Şi cîte şi mai 
cite! Pină cînd, abia pe la Florii, s-a auzit că domnul ţării 
era unul Gaşpar-vodă, un venetic, ba pe deasupra şi 
papistaş care minca într-ascuns carne în zi de post şi 
care nici limba ţării n-o prea vorbeşte. 

— Doamne fereşte! făcea cîte unul mai înfricoşat. 

— Antihristu”! şopteau babele pe la colţuri. 

— Dacă nu ştie vorbi omeneşte, se întrebau unii, cum 
are să se înțeleagă cu noi? 

— Are să rămînă acolo unde îi şi noi avem să ne vedem 
de munculiță noastră, răspundeau cei mai încrezători. 

Dar chiar pină-n duminica Tomii se zvoni cum că noul 
domn poruncise stirpirea tuturor răzeşilor răzvrătiți, 
trecîndu-i prin foc şi sabie. 

— Să poftească! făcu dîrz Toderiţă. 

— Cum o veni, aşa o pleca! adăugă şi Paraschiv. Noi 
sintem răzăşi şi ne înțelegem bine cu boieroaica noastră, 
că nu ne-am ridicat împotriva ci. 

Unii chiar pufniră în rîs auzindu-l, căci sărmana 
Profirița numai a boieroaică nu mai arăta. Cei mai mulți 
însă o ţineau că nimeni n-avea s-o smintească pe fată din 
moştenirea părintească. Ce dacă se măritase cu un 
răzăş?! 

Trecuse de multişor duminica Tomii cînd într-o bună 
zi se pomeniră cu un flăcăiaş dintr-un sat tocmai din 
cealaltă parte a codrului, dinspre Prut: 

— Oameni buni! strigă el giîfiind. Boieru Nicoriţă- 
armaşu ne-a pălit satul nelăsînd nici piatră pe piatră din 
el. Eu abia am scăpat cu fuga, dar puţini sînt ca mine şi 
nu mai pot. Ajutaţi-mă! 

— Ce vorbeşti, bre, în dodii? îl repezi Tugui. Cum are 
să fie boieru Nicoriţă, cîtă vreme acela-i mort? 

— Aşa-i! Aşa-i! răspunseră şi alții răsuflind uşurați. 

— Dar cine a spus c-a murit? întrebă deodată Toader, 
punîndu-i pe toţi în încurcătură. 

Tăcere adincă se aşternu printre săteni, căci fiecare 
gîndise moartea hapsînului boier, dar nimeni nu le zisese 
că s-ar fi prăpădit cu adevărat. Se luaseră ca oile, unul 
după altul, crezînd în scornelile babelor din sat. 

— Chiar şi aşa, măi Toderiţă, se auzi vocea lui Țugui, 
tu îi eşti ginere şi s-ar cădea să vă înțelegeți, că doar 
copilul tău îi nepotul boierului. Cînd i-o orăcăi în brațe, 
nu se poate să nu i se înmoaie inima bătrinului. 

Nimeni însă n-a zis nimic, neştiind dacă Țugui o luase 
în şagă ori vorbise într-adins. Apoi s-a mai scurs o vreme 
de linişte, cu toate că fugari îngroziți de cumplitele fapte 
ale boierului Nicoriţă îi îngrozeau pe bieţii oameni. Se 
zicea că era turbat în răzbunare, străpungînd orice ființă 
omenească i-ar fi ieşit în cale, fără a mai ţine seamă de 
era prunc la ţiţa măsii ori moşneag nevolnic gîrbovit de 
ani. Nu încăpea nicio îndurare, iar Vodă cel venetic îi 
venea pe urmă, chipurile, să facă dreptate, şi ce scăpa de 
spada armaşului înfrunta gidele voievodului. 

— Prăpădu' lumii, fraţilor! 

— Ziua de Apoi! 

— Vodă-i antihristu'”! 

Cam astfel de vorbe se auzeau pretutindeni, mai cu 
seamă în gura femeilor, dar nici bărbaţii nu erau mai 
puţin temători. Totuşi, de ruşinea Profiriței, nimeni nu 
spunea vorbe rele despre fiorosul armaş. 

— A sosit vremea să ne tragem şi noi în codru, la 
adăpost! hotărî Toderiţă, ca unul ce era fruntaşul satului. 

— Da’ Profirița ce zice? întrebară unii, care mai 
nădăjduiau o înţelegere cu tatăl ei. 

— Ea îi pe la sălaşe astăzi şi oricum nu avem să-i 
pomenim de urgiile pe care le face taică-său, ca să nu 
păţească ceva pruncul, răspunse Toader îngrijorat. 

Fata însă nu era întru totul neştiutoare. Cite ceva mai 
auzise şi ea, pe ici, pe colo, şi tare se mai bucurase 
auzind că taică-său era în viaţă. Ea şi-l amintea a fi un 
om tare bun şi nu putea da crezare grozăviilor ce se 
auzeau pe seama lui. 

„De-o fi tătuţa, vorbesc eu cu dumnealui şi-l îmbun. 
Trebuie să fie tare minios de moartea mămucăi, dar 
vărsare de sînge el nu poate să facă.” Aşa vorbise ea într- 
o zi către bărbatu-său şi acesta nu-i zisese altcum. 
Numai că sărmanii ce scăpaseră mai speriaţi ca de tătari 
nu gîndeau asemenea ei, şi de aici hotărîrea sătenilor de 
a fugi în pădure, pînă s-ar mai fi potolit urgia. 

Au retezat din nou copaci, ca să se apere după obicei, 
şi întreaga suflare omenească nu mai umbla fără cel 
puţin o măciucă în mînă. Ciţiva copilandri, mai răsăriți, 
fură minaţi sa se caţere în vîrful copacilor celor înalți spre 
a vesti la vreme primejdia, care putea să se ivească de la 

— Te pomeneşti că-ţi vine socrul în cumetrie, bre 
Toderiţă, rise Matei Ababii, un flăcău tomnatec, ceva mai 
virstnic decit el. 

— Tu şuguieşti, măi omule, dar să vedem cine o juca 
şi mai cu seamă cine o cinta la petrecerea asta! oftă 
Toader cuprins de presimţiri rele. 

Era tare îngrijorat şi-l bătea gîndul să-şi ducă nevasta 
cît mai adînc în inima codrului, dincolo de Iazul Ielelor. 
Alteori se socotea dacă n-ar fi fost mai bine să se fi 
împrăştiat care încotro ar fi putut, căci năvălitorul de 
astă-dată nu era tătar să se teamă de pădure, ci avea s-o 
răscolească pe îndelete şi, dacă i-ar fi prins laolaltă, lesne 
i-ar fi căsăpit. Oricum, cel puţin două femei aveau s-o 
însoțească pe Profiriţa, care trebuia să nască azi-miîine. 
Găsise două babe mai iscusite, şi în aceeaşi zi i-a şi spus 
neveste-sii ce avea de gind. 

— lacă, aşa oi face, răspunse ea supusă. Numai că te- 
oi ruga, bădiță, să mă laşi mai întîi să trec pe la 
mormîntul Măriucăi, fiindcă am visat-o azi-noapte şi tare 
mă mai chema la ea. 

— Bine! încuviinţă el, încingîndu-şi spada. Mă duc 
după babe şi trecem cu toţii să te luăm, numai vezi cum 
calci, să nu cumva să luneci... 

— N-avea grijă, bădiţă, că doar sintem doi şi m-o 
sprijini flăcăul ista! arătă ea cu privirea înspre pîntec. 

El nu se putu ţine să n-o mai îmbrăţişeze o dată şi 
plecă zorit după cele două femei. Îi trebui însă mai multă 
vreme pină să le găsească, iar în răstimp Profirița a şi 
ajuns în poeniţă. 

— Am venit soră dragă, zise ea blind, după ce se 
aşezase mai întîi lingă mormîntul jupînesei Ilisafta, care-i 
era mai în cale. 

Ostenise şi parcă începuse a simţi nişte cuțite prin 
măruntaie, aşa că se uită în urmă să vadă dacă nu vine 
cineva. Dar ce-i, auziră îndată urechile nu putea să-i fie 
pe plac, fiindcă răcnete de moarte străbătură văzduhul 
şi-l văzu pe Toderiţă cu spada în mină, înroşită de sînge, 
repezindu-se lingă ea. 

— Aici eşti? făcu el cuprinzîind-o cu brațul pe după 
umeri, ca şi cum ar fi căutat s-o ocrotească de primejdie. 

— Tătuţă?! îngăimă ea, uitînd propria-i durere. 

— Îhî! El şi darabanii... 

Dar nu-şi isprăvi bine vorba că se ivi dintre frunzişuri 
însuşi vel-armaşul însoţit de doi oşteni călare, mînjiţi de 
singe tustrei, din creştet pînă-n tălpi. Ochii i se roteau ca 
la turbaţi şi cum dădu de tinăra pereche răcni fioros: 

— Pe ei, mă! 

Se repezi asupra lui Toader, însă acesta îi ținu piept 
cu spada. Profirița, albă de spaimă, simţi că o apucă 
durerile facerii şi scoase un țipăt de durere, îndirjind şi 
mai mult boierul. 

— Te pui cu mine, dulău neobrăzat? Ţine! 

Boierul se năpusti cu buzduganul, dar Toader se feri 
cu iscusință, nu fără a izbuti să reteze mai înainte 
grumazul armăsarului. Nechezînd de moarte, animalul se 
prăvăli cu călăreț cu tot şi lesne i-ar fi venit răzăşului să 
miîntuie lumea de jivina ce-l privea cu ochi încriîncenați. 
Nu mai era în toate minţile! Auzi însă din nou vaietul 
Profiriței şi îşi aminti că cel din faţa lui era chiar tatăl ei, 

— Săriți, mă, pe cîinele ăsta! porunci boierul oştenilor 
ce-l însoțeau şi care nu mai ştiau ce să facă, văzînd 
împotrivirea ţăranului. 

— Tătuţăăă! se auzi vocea slăbită a fetei. A fost 
îndeajuns ca Toderiţă să întoarcă numai o clipită capul 
către ea, ca un daraban îndată să-l pocnească pe la 
spate, crăpîndu-i ţeasta şi împrăştiindu-i creierii. 

— Tătuţăăă! Ce-ai făcut, tătuță?! izbucni Profirița, vă- 
zind grozăvia petrecută sub ochii ei. 

Vel-armaşul însă suduia nevoie-mare şi cu greutate îşi 
trase piciorul prins sub cal. Crezu că femeia îşi chema 
bărbatul ucis şi, cum împotrivirea mortului îl scosese din 
minți, îşi îndreptă răzbunarea asupra văduvei. 

— la te uită cum mai urlă cățeaua! rînji el, 
îndreptindu-se şchiopătînd către ea. Ba încă mai stă să 
fete şi alți pui de cîini, nemernica! Auziţi cum îşi alintă 
dulăul ucis: „tătuţă”! Ei, las’ că te satur eu! 

Darabanii se uitară nedumeriţi la boier, căci aşa ceva 
nu mai pomeniseră în cursul mirşavei lor lupte prin 
păduri. Femeia era sleită de puteri şi abia îngăima printre 
lacrimi: „Tătuță, ce-ai făcut?!”, scoţindu-l şi mai mult din 
sărite pe vel-armaş. Un licăr de cruzime îi luci acestuia în 
ochi şi porunci unui oştean: 

— lan întoarce-o, bre, cu fața-n sus! Să văd şi eu ce 
are în burtă: băiet ori fată... 

Profirița nu se putu împotrivi şi văzu îngrozită cum 
tatăl ei îi spintecă burta, nemaisimțind nici măcar durere. 
Un val de singe amestecat cu apă se revărsă asupra 
mormiîintului de sub ea, care era al mamei sale. 

Răcorit oarecum şi mulțumit de răzbunare, bunicul îşi 


părăsi şi nepotul scos cu de-a sila din pintecele fiicei sale! 

— Mai departe, flăcăi! Unu să nu scape! răcni el, 
încălecînd calul unuia dintre oşteni. Paştele şi hristoşii 
cui i-o adus pe lume, de mocofani! Chisăliță să-i facem! 

Sîngerosul dezmăț a mai urmat vreo două zile, pînă 
cind se ostoi setea de sînge a boierului. Se zvonise că 
avea să vină prin partea locului însuşi Vodă, care cică n- 
ar fi fost deloc prea încîntat de cele petrecute. Se zicea că 
măria-sa ar fi vrut să dea numai citeva pilde, dar nu să 
stirpească toată răzăşimea. 

Singurul care a scăpat cu zile din cumplitul măcel al 
pojoritenilor a fost Matei, dar care abia de mai putea fi 
cunoscut din pricina umflăturilor şi a vinătăilor care-i 
schimbaseră înfăţişarea. Pe acesta vru boierul Nicoriţă să 
i-l arate lui Vodă ca pe un tap ispăşitor, spre a nu-l mînia 
că nu lăsase nicio „căpetenie”, după cum fusese porunca. 

Domnitorul se ivi chiar în cea de-a patra zi de la 
potolirea iureşului şi se îngrozise venind pe urmele 
cumplitului boier. Avea de gind să-l mustre şi să curme 
nebunia răzbunării, dar vel-armaşul îngenunche smerit 
la picioarele lui şi-i arătă locul unde fusese odinioară 
conacul său. 

— Iacă, slăvite doamne, ce s-a ales de agoniseala mea 
şi a părinţilor mei. Am rămas singur pe lume şi... să 
spună şi ticălosul acesta ce-au făcut cu nevasta şi copila 
mea! 

Sărmanul Matei nici nu vedea din pricina umflăturilor, 
dar fu înghiontit să vorbească. Bănuia că se află în faţa 
domnitorului, dar nu-şi punea nădejdea în el. 

— Spune cum a fost! mai auzi el şi simţi o 
impunsătură în coaste. 

— Cum să fie? răspunse flăcăul abia mai suflind. 
Jupineasa a ucis un flăcău de la noi din sat şi am 
îngropat-o în pădure... jupiniță trăieşte... şi va să aibă 
copil... că doar nimeni nu i-a vrut răul... 

Vel-armaşul păru să nu fi înțeles. Socotind minciună 
spusele flăcăului, îi trase zdreanța de cămaşă de pe el şi 
se răsti: 

— Unde trăieşte, nemernicule? De ce spui minciuni 
măriei-sale?! Cum n-a păţțit nimic, de vreme ce are să 
aibă un copil? Vorbeşte, că-ţi crap capul... 

Dar la un semn al lui Vodă, doi oşteni îl traseră pe 
furiosul boier, şi Matei izbuti cu greu să îngăime povestea 
lui Toader şi a Profiriţei, fără însă a le cunoaşte sfirşitul. 

Abia atunci îi străfulgeră prin minte armaşului 
strigătul deznădăjduit al femeii şi cuvintul „tătuță”... 

— Nu-i cu putință, stăpine, bolborosi el cu glas topit. 
Minte! Aceea era o ţărancă... 

Cu toată cruzimea vremurilor, chiar şi Gaşpar-vodă se 
simți înfiorat de grozăvia acelei întîmplări: fără să-şi dea 
seama, tatăl îşi ucisese fiica şi nepotul. Nu mai încăpea 
nicio îndoială că era o pedeapsă dumnezeiască, pentru 
faptele boierului. 

— Unde-i locul cu pricina? întrebă Vodă. Să mergem 
acolo! 

Cu toţii erau bărbaţi căliți în lupte şi văzuseră mult 
singe la viața lor, dar ce le fu dat să vadă întrecu orice 
închipuire. Cu capul sprijinit de piciorul crucii zăcea 
Profirița, care murise strîngînd în braţe boţul acela de 
carne strivită ce trebuia să fie dragul ei fecioraş. 

Un urlet nepămintesc ieşi din pieptul boierului 
Nicoriță, care începu a-şi smulge şuvițe întregi din 
pletele-i cărunte: 

— Blesteeem!... Blestemat să fiu în vecii vecilor, 
oameni buni... focu şi catranul iadului are să-mi fie 
hodina veşnică. Cum de mă mai rabzi, Doamne, 
Dumnezeule, şi nu mă trăsneşti în moalele capului ista 
năting?! 

Se rostogoli la pămînt căinîndu-se şi blestecindu-se de 
făcea spume la gură ca un lup turbat, în vreme ce 
privitorii rămaseră descumpăniți. 

Gaşpar-vodă porunci să fie adunate toate leşurile în 
poiană şi îngropate lingă celelalte cu slujbă creştinească, 
după datină. Deşi fusese hotărit să-l mustre pe boier 
pentru fărădelegile sale, cutremurat de cele văzute, se 
mulțumi cu pedeapsa celui de sus. Nici chiar pe 
nefericitul Matei Ababii nu l-a mai descăpăţinat, după 
cum voise mai întîi, ci l-a lăsat să meargă unde i-ar fi 
voia, iertindu-i şi pe ceilalți răzvrătiți ce-şi aşteptau 
moartea în obezi. 

Întorcîndu-se cu toţii la laşi, il luară şi pe vel-armaş, 
care se cam smintise de durere şi nu mai ştia ce face. 
Mormăia întruna cîte ceva neînțeles, iar lacrimile i se 
scurgeau într-un şuvoi necontenit. 

Totuşi, măria-sa chemă a doua zi pe diacul Borleanu, 
vestit prin frumusețea slovei, şi-i porunci hrisovul de mai 
jos: 


„În numele tatălui şi al fiului şi al sfintului duh, troiță de 

o ființă şi nedespărțită, amin. lată eu, robul stăpinului 

meu, domnul Dumnezeu şi miîntuitorul nostru Isus Hristos 

şi închinător al troiței, lo, Gaşpar voievod, din mila lui 
Dumnezeu domn al Moldovei. lată am binevoit domnia 
mea, cu bunăvoință şi inimă curată şi luminată dreptate, 
din tot sufletul nostru şi cu ajutorul lui Dumnezeu şi am 
dat şi întărit spre veşnică folosință, dumnealui vel- 
armaşului Coste Nicoriţă, slugă de credință a domniei 
mele, satele din ținutul Orheilor, ce se ţineau de slobozenia 
răzăşească, iară satul Pojorita va fi dărimat din temelii şi 
trecut cu brazdă pe deasupra blestematei aşezări, 
lăcuitorii lui să se facă vecini, ei şi urmaşii urmaşilor lor, 
boierului nostru. lară cine se va ispiti să strice dania şi 
muiluirea noastră, unul ca acela să fie blestemat de domnul 
Dumnezeu, făcătorul cerului şi al pămîntului şi de patru 
evanghelişti şi de doisprezece apostoli de frunte şi de trei 
sute optsprezece sfinţi părinți de la Nikeia şi care au 
strălucit la sfintul sobor şi să aibă parte cu luda şi cu de 
trei ori blestematul Arie şi cu alți necredincioşi jidovi ce au 
strigat asupra lui Hristos, sîngele lui asupra lor şi asupra 
copiilor lor şi este şi va fi în veci, amin! 

Scris la Iaşi în 7127 văleat în luna lui florar, 24 dni. 

Însuşi domnul a poruncit. lo, Gaşpar voievod. Borleanul 
a Scris.” 


Pecetea cu ceară roşie şi cu sigiliul domnesc fu pusă 
asupra pergamentului, care, făcut apoi sul, fu înmînat de 
către domn boierului Nicoriţă. 

— Şi din ceasul ăsta te fac şi vel-vornic al Ţării de Jos, 
rămînîndu-mi şi pe mai departe cu credinţă, că bun îi 
Dumnezeu şi milostiv este şi s-o îndura de păcatele 
domniei-tale, zise Vodă. 

— Păcatul meu n-are iertare peste veac, bolborosi 
nenorocitul, abia sărutind mîna ce-i întindea hrisovul. 

În preajma domnitorului se afla şi proaspătul căpitan 
Mihai, care îi povesti mai pe urmă lui Marcu cele 
petrecute. 

— Ce n-am priceput eu, se mira tînărul oştean, cum 
de a poruncit măria-sa ca să se vecinească toți 
pojoritenii, cîtă vreme n-a mai scăpat cu viaţă decit unul 
şi acela slobod a merge unde va voi? Pentru faptele lui de 
mai înainte, aşa a socotit domnul nostru să-l 
răsplătească? 

— Tocmai pentru aceea i-a dat robi care nu mai sînt şi 
a hotărît să se tragă brazdă peste un sat care nu mai 
este, căci, după cite am auzit eu, boierul nu mai are 
trebuință de nimic. Răsplata şi-a căpătat-o acolo, în 
pădure! 


VOINTA DOMNITORULUI 


ÎNCERCĂRILE PRINCIPELUI BETHLEN de a se opune 
ocupării țării sale de către habsburgi îşi găsiră ecou în 
sînul unei diete care, cu încuviințarea Porții, îl făcu rege 
peste Ungaria. De fapt, țara ungurească nu mai era de 
mult, căci o bună parte a ei se afla sub turci şi cealaltă 
sub austrieci. Trebuia însă domolită pofta împăratului 
Mathias de a dobîndi coroana Sfintului Ştefan, şi Bethlen 
nădăjduia în sprijinul sultanului Osman. Acesta însă 
avea acum pacea săvirşită şi pecetluită de Grazziani la 
Praga şi-l bătea gîndul să se înfrunte cu lehii, necum să 

se mai încaiere şi cu ceilalți creştini. Totuşi, prilejul era 
numai bun, căci Viena, slab apărată şi cu oştile-i împără- 
teşti bătînd coclaurile Europei într-un război ce părea a 
nu mai avea sfîrşit, lesne ar fi putut fi cuprinsă. 

Cam astea erau gîndurile şi plănuirile noului rege al 
Ungariei şi prinț al Transilvaniei, care acum simțea din 
plin lipsa bunului său sfetnic Ugrai Jeno. Contele căzuse 
prins de raitării împărăteşti, într-o bătălie, şi nu mai 
încăpea nicio îndoială că-i veniseră de hac. Făgăduise 
prințul mulți bani pentru răscumpărare, dar aceştia îi 
răspunseră în batjocură că numai la cîntar i-ar mai fi 
putut vinde vreo cîteva bucăţi din trupul contelui. 

În schimb, rămăsese teafără şi tot aşa de frumoasă 
contesa Agnes, fără dibăcia lui Jeno, dar cu mult mai fără 
inimă, chiar dacă ar fi trebuit să curme o viaţă de om. 
Foarte adevărat că, de cînd dăduse greş cu afurisitul de 
Grazziani în două rînduri, principele nu se mai rugase de 
ea, dar acuma tare i-ar mai fi fost de folos, aşa că porunci 
să fie chemată la Bălgrad. Plănuia să trimită nişte scrisori 
lui Iskender-paşa la Cetatea Albă, ca să-l aţițe împotriva 
nemților, cu toate că ştia de legătura lui cu baronul 
Mollart, dacă nu chiar şi prin Grazziani. Îi cunoştea 
înfumurarea şi ar fi vrut să-l ispitească cu ocuparea 
Vienei, ispravă neizbutită nici chiar marelui sultan 
Suleyman cel Măreţ, sau „Magnificul”, cum i se spunea 
prin părțile Apusului. 

— Dragă prietenă, începu alteţa-sa cu glas mieros, de 
îndată ce contesa păşi în odaie. Să vezi şi să nu crezi! 
Primit-am carte de la bunul nostru vecin Gaşpar 
Grazziani, care ne cere, nici mai mult, nici mai puţin, ca 
la vreo treizeci de mii de galbeni. Fireşte, cu împrumut! 

— Neobrăzat a fost dintotdeauna, răspunse Agnes 
roşind la amintirea lui. Nu pricep însă pentru ce îmi 
spuneți toate acestea mie, majestate, că doar nu veţi fi 
vrind să-i dau eu banii?! 

— Nu te teme! Nici chiar el nu se va fi gîndit că-i va 
dobindi vreodată, dar mă-ntreb ce urmăreşte?... Să fim 
prieteni?... noi?! N-am cu cine să mă sfătuiesc, şi pentru 
aceea te-am poftit. 

— Pe mine?... o femeie... sire? 

— De cînd s-a prăpădit bunul nostru Jeno, numai tu 
ai mai rămas cea care cunoşti taina mea şi a lui 
Grazziani, aşa că rogu-te... 

— Să-mi fie cu iertare, majestate, dar eu la Grazziani 
nu mă mai duc, chiar dacă vă veţi minia pe mine! 

Bethlen surise binevoitor: 

— Nu la el! Fii fără grijă! Ceva mai departe, pină la 
Cetatea Albă, la Iskender-paşa. 

— Din nou un turc? 

— Ce să facem, dacă e nevoie... De altfel, nici n-ar tre- 
bui să te vezi cu el, ci cu un om de-al meu, care locuieşte 
acolo, ca să-i duci nişte scrisori. 

— N-ar putea să le ducă un olăcar oarecare? 

— Tocmai de asta mă feresc. Nu trebuie să ajungă la 
altcineva şi n-aş vrea să se afle cui i le trimit, aşa că cel 
ce le va duce trebuie să fie mai presus de orice bănuială. 
Ca femeie, mai puţini s-ar lua după tine şi nu mă-ndoiesc 
că ai şti să te scapi de ei. 

— Mă lăudațţi, majestate, şi nu o merit. Aş vrea să pot 
îndrepta greşelile mele din trecut, făcute cu Grazziani, 
dar de astă dată parcă nu m-aş mai încumeta. 

— [a-o şi pe Iulia! 

— Nu se mai poate. De cînd a văzut moartea cu ochii, 
mai s-o taie bănăţțeanul acela ticălos, n-o mai ţine decit 
într-un post şi rugăciune. Cred că va sfirşi la călugărie. 

— Păcat! Era o femeie frumoasă. 

— Era, majestate! 

Bethlen se ridică din jilțul său, dar îi făcu semn 
contesei să rămînă pe loc, şi trecînd în spatele ei îi puse 
amîndouă mîinile pe umeri. 

— Dragă Agnes, ştiu cît de greu îţi vine, dar trebuie s-o 
faci. Pentru mine... pentru ţara asta, la care ținem 
amindoi! 

— Atunci mă-nchin cu supunere, căci n-am de ales. 

— Nu aga! Trebuie să vrei din tot sufletul să izbindeşti, 
căci va fi o călătorie cam... primejdioasă. 

— Chiar?! 

— Vei trece prin Moldova! 

— Pe la Grazziani?! De ce nu pe Dunăre? Este şi mai 
firesc. 

— Ştiu şi eu, dar oricum la întoarcere va trebui să 
ajungi şi pe la episcopul de Rădăuți, cu altă scrisoare, ce 
ți se va înmina de la Cetatea Albă. Neapărat s-o citească 
popa acela, aşadar vezi că nu-i altă cale. Mai mult chiar... 

Bethlen se opri o clipă, neştiind dacă era bine să-i 
spună mai multe, dar pină la urmă se hotări: 

— Şi prin viu grai, ai să afli ceva ce ţine de mare taină. 
Altfel crezi că aş cuteza să te trimit în gura lupului? 

Agnes oftă, nu prea încîntată. 

— Dacă mă voi întilni iar cu Grazziani, nu cred să mai 
am scăpare. 

— Ba eu socot că da. Am să fac o scrisoare şi către el, 


pe care s-o înmînezi la nevoie. Îi făgăduiesc banii ceruti, 

dacă te lasă în pace. Nu cred să fie atit de prost să se 
răzbune în loc să cîştige aur. Dar să n-o mai lungesc, am 
să-ți spun despre ce este vorba. 

Prinţul se aşeză din nou şi începu a-i povesti cum prin 
solul Franţei la Poartă, îl ajutase, să scape de la Edicule 
pe pan Korecki, ginerele Elisabetei Movilă. Întors acasă, 
acesta îi dădea de ştire despre tot ce ştia, drept 
mulțumită pentru binele, făcut. Prin el aflase că 
Grazziani trecuse cu totul de partea lehilor. 

— Mă bătea gindul să mă sprijin pe acest domn al 
Moldovei, ba chiar să-i şi trimit banii ceruți, dar Korecki 
m-a oprit la vreme. Acuma, trecînd pe la episcopul de 
Rădăuţi, care e din neamul Movilă şi deci ruda lui 
Korecki, acela îți va da dovada vinovăţiei lui Grazziani. Nu 
mă pot bizui decît pe tine. Primeşti? 

— Mă simt tare măgulită, majestate, şi, chiar dacă nu 
prea îmi dă inima ghes, mă voi strădui să vă slujesc. Cînd 
porunciți să plec? 

— Draga mea, dacă ai fi bărbat te-aş îmbrăţişa vîrtos, 
dar aşa, îngăduie-mi să te sărut pe frunte, dîndu-ți 
binecuvintarea mea şi a ţării. Făgăduiesc să fie ultima 
dată cînd te mai rog ceva! 

Astfel, în plină primăvară moldavă, contesa Rozsnyai 
călătorea într-o butcă trasă de doi telegari, zicînd 
pretutindeni că era genoveză şi o chema Măria d'Anselmo. 
Trecuse munţii prin pasul Oituzului, unde mai dăinuia 
încă împărăţia cea albă a zăpezii, dar de cum pătrunse în 
valea Siretului întreaga fire îşi îmbrăcase haina 
primăvăratecă a florilor de pomi. Cei doi vizitii de pe 
capră erau de fapt oşteni, buni cunoscători ai locului şi ai 


limbii româneşti, slujbaşi ai domniei craiului ardelean. 

Contesa dorea să ajungă cît mai repede şi cît mai de-a 
dreptul la Galaţi, iar mai departe cu vreun barcaz pînă la 
Cetatea Albă. Cît despre înapoiere, o bătea gindul să se 
roage de Iskender-paşa s-o ajute să treacă prin părțile 
tătăreşti, spre a nu mai ajunge în preajma lui Grazziani. 

Din păcate, una îți pui în minte şi alta îţi iese în cale! 
Abia urcaseră pe podul umblător pentru a trece Siretul, 
cînd fură ajunşi din urmă de un pilc de călăreţi, şuierînd 
nevoie-mare şi făcînd semne să fie aşteptaţi. Otgonul 
fusese desfăcut de la mal şi un vizitiu de-al contesei se 
oțări la podar să meargă mai departe, dar acesta se 
împotrivi: 

— Cum să plec? Nu vezi că-i chiar dumnealui vel- 
vornicul Coste Bucioc? 

„Genoveza” îşi linişti oamenii. În fond, putea fi vorba 
de o întîlnire obişnuită la drumul mare. Ba chiar bine că 
s-a întîmplat pe pod, căci oricum i-ar fi ajuns din urmă şi 
cine ştie... Pină una-alta s-a urcat din nou în butcă, 
poate că astfel nici nu mai avea să dea ochii cu olahul. 

Vel-vornicul era în acea zi numai voie-bună şi mai cu 
seamă doritor să afle cine se ascundea în ciudata carită. 
Se duse la fereastra ei şi, mirindu-se de asemenea 
frumusețe, îşi scoase pe dată cuşma şi i se închină 
curtenitor: 

— Sînt vel-vornicul Coste Bucioc, gingaşă jupiniţă. N- 
ai vrea matale să mă învredniceşti a-mi spune numele? 
lacă, eu îs bărbat şi nu mă încumet la drum fără strajă, 
că se pot ivi niscaiva tilhari şi... dacă ai pofti matale, eu 
te-aş ocroti... 

— Non capisco! i-o reteză femeia, deşi înţelesese cam 


tot ce-i îndrugase mătăhălosul boier. 

— Breee, a naibii parascovenie! se înciuda Bucioc. 
Asta-i străină de tot şi nu pricepe o boabă. Care îi cunoşti 
limba? întrebă el cu glas tare. 

— Poate surugiii, îi şopti un oştean din preajmă. 

— Că bine zici, se lumină vel-vornicul. lan fă-te încoa 
măi omule, chemă el pe unul dintre ei. Spune-mi şi mie, 
cine-i jupiniță? 

— Doamna marchiză  dAnselmo, răspunse scurt 
acesta. 

— Iraaa! O fi vreo taliancă? 

— Ihî! 

— Aşa deci, făcu el zimbitor. Am priceput, frumoaso. 
Atunci îi tocmai pe potriva gindului meu... 

Aşa burduhănos cum era, boierul se ţinea trufaş 
întotdeauna cînd dădea peste o boieroaică mai acătării. 
Acuma, fiind vorba de o „evropeancă”, se înfoie şi mai 
dihai decit un păun, înroşindu-se de plăcere. Dărui 
ardeleanului un galben şi-l trase lingă el spre a-i sluji de 
tălmaci, căci acesta putu bălmăji cîteva cuvinte, 
chipurile, pe „limba marchizei”. 

— Ian întreab-o că unde se călătoreşte aşa, singurică? 
îl îndemnă Bucioc pe vizitiu. 

— La Cetatea Albă, la o mătuşă a domniei-sale, 
răspunse acesta în locul stăpinei. 

— Ahaa! Drum lung şi greu. Dar veţi fi ostenit de atîta 
cale, n-ar vrea oare talianca să tragă la mine la conac, să- 
şi mai dezmorțească oasele? lan întreab-o, măi băiete! 
Nu-i departe şi ar vedea şi ea cum trăieşte lumea de pe la 
noi... 

Oşteanul vorbi mai multă vreme cu stăpînă-sa, 

nimic şi era încîntat văzînd străduinţa vizitiului, mai ales 
cînd, pe ascuns, îi strecură în palmă încă doi galbeni. 

— Eu zic să primiţi, doamnă marchiză, că poate fugim 
peste noapte. De nu, pisălogul se va ţine scai de noi, îi 
zise vizitiul, deşi nu întru totul pe limba lui Dante. 

— Ar însemna să ne băgăm singuri în gura lupului, 
şopti femeia. 

— Nu prea ne stă în putinţă să alegem. 

— Atunci, vezi ce-i spui şi cum te descurci, urmă ea 
zimbind spre Bucioc. Dobitocul poate fi primejdios, 
adăugă neluîndu-şi privirea de la vel-vornic. 

Aflind despre încuviințarea frumoasei străine, la 
coborirea de pe pod boierul mai că ar fi poruncit să-i fie 
dus rădvanul pe braţe, ca să nu fie zdruncinată. Pe drum, 
călărea cînd de o parte, cînd de alta, cu acelaşi rînjet care 
o băga în răcori, totuşi ea se străduia să-i arunce cite o 
privire ademenitoare, deşi nu se gîndea decit cum ar face 
să scape de libidinos. Avînd la ea otravă, ar fi putut lesne 
să-l ucidă, dar nu era bine, fiind vorba de un mare boier 
al țării, ba chiar curtean de-al voievodului. Se gîndi într- 
un timp dacă n-ar fi putut să-l îmbrobodească pe 
dregător şi să-i facă de petrecanie lui Grazziani, dar nu 
ştia ce avea să zică Bethlen, care-i poruncise să treacă 
nebăgată în seamă. Pe de altă parte, „butoiul acesta de 
osiînză” ar fi putut să-i făgăduiască marea cu sarea, iar pe 
urmă s-o dea în git, cînd se va fi săturat de dinsa. Mai 
bine avea să-i strecoare ceva prafuri de dormit în băutură 
cînd vor rămine în doi, căci de bună-seamă că aşa va 
pofti boierul. Nici Galaţiul nu putea fi prea departe şi, 
dacă ar fi gonit toată noaptea, pină să se trezească 

barcaz, ca să nu i se mai poată da de urmă. Bănuind că 
nimeni n-ar fi putut s-o înțeleagă, contesa îşi scoase 
capul pe fereastră şi, mai în italiană, mai pe ungureşte, îi 
spuse slujitorului ce plănuise. 

— Ce zice, bre? sări nerăbdător Bucioc. 

— Se teme că vom întîrzia prea lungă vreme, căci ne 
aşteaptă corabia la Galaţi şi să nu plece fără noi. 

— Lasă, măi, că voi porunci eu nişte duchipali care au 
să înghită flăcări pînă la Dunăre. Apoi nici nu-i nevoie să 
vă zoriți aşa, că de trimit un olăcar acolo aşteaptă corabia 
cît oi pofti, doar nu-mi iese din poruncă niciun căpitan de 
vas. 

Contesa, care trăsese cu urechea, se cam îngrozi. 

— Spune-i ca nu cumva să trimită pe cineva, că mă 
supăr şi nu mă mai opresc deloc. N-ai decit să-i zici că 
acolo mă aşteaptă soțul meu, sau orice crezi mai potrivit. 

— Drăcoaica! rînji mulțumit boierul cînd auzi că 
musafira lui era măritată. Se vede treaba că ştia frica 
bărbatului, dar nu se dădea înapoi să-şi petreacă noaptea 
cu el. Astea da, muieri! oftă el gindindu-se la fasoanele ce 
le făceau moldovencele. 

De altfel şi dumnealui vel-vornicul poruncise să tragă 
la Mărgineni, căci, deşi o ştia pe nevastă-sa în tirgul 
leşilor, se ferea ca nu cumva să-i fi dat prin cap să se 
întoarcă. În sălbăticia de la Mărgineni nu se prea îmbia 
dumneaei jupineasa, aşa că n-ar fi fost primejdie să fie 
descoperit. 

Curînd sosiră în frumoasa aşezare dintre păduri şi 
boierul vru să se arate pe potriva cavalerilor din Apus, 
dar mai curînd ar fi poftit s-o ia în braţe, ca s-o ajute să 

— lan fă-te încoa” hulubiţo! zimbi el mieros. 

Agnes se făcu a nu-l lua în seamă, şi aruncîndu-şi 
ochii roată făcu pe proasta, spunind că ar fi vorba de 
vreun han: 

— Ooo! Magnifico! Ma che splendore! Ce un albergo? 

— Nu ştiu ce zici, răspunse vel-vornicul cam încurcat, 
dar hai în braţe la mine, şi-i vedea tu mai pe urmă. 

Rămăsese cu braţele întinse şi, nemaiştiind ce să facă 
cu ele, le duse la spate, dar taman atunci catadicsi şi 
Agnes să sară din butcă, fără ajutorul lui. 

Boierul pricepu pe dată şi se cam înroşi de 
nemulțumire că fusese păcălit, dar văzindu-i zimbetul 
dulce îi trecu pe dată furia şi se căzni să se facă înţeles 
fără tălmaci. 

— Mie poţi a-mi spune Coste... da, da, Coste! şi se lovi 
cu palma peste piept. Aşa cum ai zis matale... „albert”, 
parcă nu prea sună a nume de pe la noi. Eu îs Coste! mai 
rosti el o dată, apăsat. 

Contesei, mai că-i venea să ridă văzind cum poate să 
se prostească un om în toată firea, schimonoselile pe care 
le făcea, crezîndu-se mai de înţeles în acest fel. 

— Ai să guşti mătăluţă, sufleţelule, nişte grasă de Cot- 
nari de are să ți se încurce graiul şi ne-om înţelege noi 
altcum atunci, îi zimbi el galeş. Te dai domnia-ta pe 
brazdă, cît eşti de marchiză! 

De astă-dată contesa nu se mai înspăimîntă, căci de 
vreme ce boierul îşi dădea gîndurile pe față, îşi pierdea 
orice putere asupra ei. O ameninţa cu o băutură tare? Cu 
atît mai bine! Cînd se va deştepta în zori, va da vina pe 
mahmureală, iar ea va fi atunci departe şi nu-i va mai 

păsa cui avea să se plingă, căci nădăjduia să nu mai dea 
ochii cu el. 

Boierul porunci iama prin cele orătănii de prin ogradă, 
iar pînă să se pirpolească ele în frigare, ceru tot felul de 
mîncăruri şi băutură, fiind ortoman de felul său, dar şi 
pentru a se fuduli în faţa „evropencei” de cîtă bogăţie şi 
belşug se bucura ţara Moldovei. 

Din pricina simandicoasei musafire, vel-vornicul nu-l 
băgă în seamă pe căpitanul acela tinerel, pe care-l zărise 
de cîteva ori pe la curtea lui Vodă. De fapt nici nu-l ştia 
pe Mihai, căci despre el vorba, dar văzindu-l ar fi putut 
să-i vină în minte bănăţeanul ce era prieten cu măria-sa, 
iar atunci şi l-ar fi amintit şi pe oşteanul venit la el aşa, 
pe nepusă masă. Dar dumnealui velitul boier n-avea 
acum ochi decit pentru frumoasa străină, pe care Mihai o 
recunoscu pe dată. „La curtea lui Bucioc, vel-vornicul 
Moldovei?” se întrebă el mirat. „Nu-i a bună, mai cu 
seamă că, după cum se vede, boierul se dă în vint după 
ea. Să fiu cu luare aminte şi să nu mă dau pe față!” 
hotări el în gînd şi se trase uşurel din calea lor. 

Fusese minat cu porunca măriei-sale ca vel-vornicul 
Bucioc să se înfățişeze pe dată la Iaşi, dar văzînd cum 
stau lucrurile se gîndi că cel mai nimerit ar fi fost să-i dea 
de ştire lui Marcu, aflat la numai cîteva poşte în urmă, în 
tîrgul Vasluiului. Chemă un oştean ce-l avea cu el şi-i 
zise şoptit, deşi erau numai ei doi: 

— Te duci tot într-un suflet şi-i spui piîircălabului 
numai atit: „Contesa se află la dumnealui vel-vornicul!” 
va ştii el despre ce e vorba. Ai înțeles?! 

— Îhî! răspunse oşteanul şi fără să mai aştepte se 
aruncă în şa, ieşind pe poartă la pas, după care se 
aşternu înt-un galop nebun. 

Mihai rămase pe mai departe la pindă şi i se păru 
ciudat că nu fuseseră deshămaţi caii, lăsînd să se creadă 
că va fi scurt popasul. Ba li se pusese de mîncare chiar în 
preajma porţii, la nevoie putind s-o şteargă în grabă 
mare, fără pierdere de vreme. „Să fie oare vreo înţelegere 
între Bucioc şi unguroaică?!” Totuşi vinzoleala de prin 
curte şi cîriitul găinilor, care erau gituite, spre a merge 
treaba mai iute, îi dădu de înţeles că urma să aibă loc 
mai întîi o masă îmbelşugată şi... poate că mai trebuia să 
vină şi alții! „Hotărit, nu-i lucru curat!” 

Trecuse mai bine de-un ceas şi niciun străin nu apăru, 
în sala de oaspeţi, luminată ca ziua, cu zeci de lumînări, 
boierul se cam cherchelise. Se auziră şi chiuiturile 
țiganilor lăutari, dar ei fură alungaţi pe dată, căci se vede 
că frumoasa „evropeancă” nu gusta asemenea plăcere, cu 
urechiuşele ei atit de firave. Vremea se scurgea 
îngrijorător de repede şi cîteva lumiînări fură stinse în 
conac, dar Marcu tot nu se ivea. „Nu cumva porumbiţa să 
spele putina la adăpostul nopţii!” Deodată însă răzbătu 
de sus glasul hodorogit al boierului: 


„Foaie verde măr domnesc, 
Am iubit ş-am să iubesc, 
Măcar să mă prăpădesc.” 


Asta îl mai linişti pe Mihai, dindu-şi seama că stăpinul 
se îimbătase de-a binelea şi deci nu putea fi vorba de ceva 

să pătrundă bezna din afară, poate căuta pe cineva. 
Curînd se zări alături o umbră şi Mihai bănui că trebuie 
să fie vreunul dintre slujitorii ei. Atunci îi dădu prin cap 
că femeia avea să fugă fără ştirea lui Bucioc, şi trebuia s- 
o oprească pe orice cale. Dar curind apăru, bălăbănindu- 
se, însuşi boierul. 

— Unde ai... hîc! zburat... căprioara mea... hic! 

„Căprioara” i se feri din cale şi, dîndu-se cite un pas 
îndărăt, îşi descarcă toată scirba asupra chefliului, în 
frumoasa limbă a lui Petrarca. Îl făcu porc betiv şi cîte şi 
mai cite, dar nu fără a-i zimbi atunci cînd boierul se mai 
incrunta. 

— Afurisită limbă mai... vorbeşti, drăcoaico!... hiîc! 
Parcă te-aş înțelege... da? nu pricep o iotă. Ia şi muşcă... 
hic! din puişoru ăsta fraged... că-i fript la ţiglă... hic! 
Merge la... Cotnărel. 

Avînd praful de dormit la îndemînă, contesa îl apucă 
pe beţiv de braţ şi, suduindu-l în voie îl împinse uşurel în 
casă. Goli cutiuța în pocalul vel-vornicului, după care i-l 
întinse zimbind mieros. Se forța degeaba, fiindcă Bucioc 
nu-şi mai dădea seama nici cîte capete avea 
„evropeanca”, dar ascultător, dădu pocalul pe gît şi-l izbi 
apoi de podea. Vru să se întindă după ea s-o sărute, dar 
femeia se strecură dibace şi mătăhălosul se prăbuşi cu 
capul pe masă. Cînd îi auzi sforăitul contesa răsuflă 
uşurată şi se puse pe mîncat, căci socotea să-i prindă 
bine la drum. Ba trase şi un ştergar înflorat în care 
îndesă halci de carne şi piine, apoi se duse iarăşi în 
cerdac. 

Mihai n-avea de unde să ştie ce se petrecuse în odaie, 


dar văzu că unul dintre vizitii se şi urcase pe capră, asa 
639 


că dădu o fugă pînă acolo şi apucă de roata din spate, 
scuturind-o. Cînd slujitorul se cobori spre a vedea ce se 
petrece, Mihai îi trase una zdravănă în căpățină, 
doborîndu-l. Îl tîrî apoi în umbra grajdului şi, luîndu-i 
mantia, se urcă el în locul surugiului. Era şi vremea, căci 
lumiînările se stinseseră, totuşi putu s-o vadă pe contesă 
cum se furişa pe trepte, întimpinată de celălalt slujitor al 
ei. Apoi îşi săltă poalele şi fugi voiniceşte spre butcă, 
îndemnîndu-şi şi însoţitorul: 

— Hamar! auzi Mihai vocea ei şi pricepu că i se 
poruncea să se grăbească, aşa că dădu bice. 

— Varj meg! mai apucă să audă noul vizitiu pe cel 
rămas pe jos, care-i cerea să-l aştepte, de bună-seamă, 
dar zadarnic. 

Nu avea de ales altă cale decit spre Vaslui, căci încă 
mai nădăjduia să se întilnească pe drum cu Marcu. Dar 
cînd socoti că s-a îndepărtat îndeajuns şi cum intrase 
într-un desiş de pădure, Mihai lăsă caii mai domol şi 
chiar la pas în cele din urmă. Se băgă uşurel sub 
umbrarul copacilor, apoi se dădu jos şi merse la fereastra 
caleştii. Cu toată zdruncinătura drumului, contesa 
dormea. Îi fu milă s-o trezească, ba chiar se înduioşa la 
gîndul că era silită să facă asemenea călătorie şi să cadă 
tocmai în mina unor duşmani. 

Se aşeză pe un trunchi şi se lăsă furat de liniştea 
pădurii, cînd desluşi un tropot de cai dinspre Mărgineni. 
„Mi-au luat urma!” zise el aproape cu voce tare. Vru să 
fugă degrabă mai departe, dar unul dintre cai se 
încurcase în hăţuri şi asta îl făcu să piardă timp. leşi cu 
ei de căpăstru, însă nu apucă să intre in drum, că se şi 

pomeni înconjurat de vreo zece călăreți, iar cineva din 
spate îl pocni cu o măciucă în moalele capului. 

Cînd deschisese ochii, mai că nu-i venea a crede 
văzindu-l pe Marcu lingă el. 

— Ai prins-o? fu prima lui întrebare. 

— Fii pe pace! E sub lacăt. 

— Da” pe mine cine m-a pălit? 

— Un argat de-al vel-vornicului, care nu ştia cine eşti. 
Auzind fuga cailor şi cind le-a spus şi surugiul că cineva 
o furase pe contesă, n-au mai stat pe gînduri şi v-au adus 
înapoi pe toţi. 

— Adică, acum sînt iar la Mărgineni”?! 

— De bună-seamă! Şi bucură-te că n-ai rămas în pă- 
dure... 

Întrucît se făcuse de amiază şi boierul tot nu dădea 
semne a se scula, Marcu socoti că nu-i a bună şi se duse 
să-l vadă. Traseră de el cu sirg, care de unde putea, dar 
nici gînd să deschidă pleoapele, încît bănuiră că nu era 
un somn firesc. Cu multă caznă izbutiră, în cele din urmă 
boierul căscînd ochii somnoroşi şi tulburi: 

— Nu cumva domnia-ta vei fi fost frumoasa de azi- 
noapte? întrebă el mucalit, văzindu-l pe Marcu în locul 
„evropencei”. Mă tem că mi-am pierdut mintea. Ce s-a 
întimplat? Unde-i talianca? 

Nu-i prea veni la socoteală să afle că fusese tras pe 
sfoară de-o unguroaică, iscoadă a craiului Bethlen, dar 
trebui să înghită găluşca. 

— Deh! Măcar dacă aveam cu vreo zece ani mai 
puţin... 

— Ba să nu te căieşti, boier Coste, că şi atunci puteai 
fi înjunghiat în braţele ei, zise Marcu gîndindu-se la 
Gaşpar Grazziani. 

Îi spusese apoi despre porunca măriei-sale de a se 
înfățişa la laşi şi hotăriră să facă drumul împreună, 
ducînd-o şi pe unguroaică, fiindcă nu se cădea s-o judece 
ei. 

Cînd îl zări pe Marcu, fața contesei Rosznyai se făcu 
albă ca varul. Presimţirile negre i se împlineau şi nu se 
mai îndoia că va trebui să dea ochii şi cu Gaşpar. 
Scrisorile lui Bethlen îi puneau în primejdie capul, dar 
îndată îşi veni în fire şi luă o înfăţişare mîndră: 

— Sînt solul majestăţii-sale, regele Ungariei. Nu v-am 
pricinuit niciun neajuns în această ţară şi nu voiesc decit 
să-mi văd de drum. Ce aveţi cu mine? 

Vorbea acum ungureşte, aşadar i se adresa lui Marcu. 

— Dacă eşti sol, doamnă contesă, atunci îi musai să-l 
vezi şi pe măria-sa, cîtă vreme solia este pentru dinsul. 
Eu nu fac decit să te însoțesc. Rogu-te să pofteşti cu noi. 
lacă, va merge şi dumnealui, vel-vornicul ţării, aşa că n- 
ai de ce te teme. 

Agnes îi aruncă o privire boierului, care o sorbea din 
ochi, şi parcă-i mai veni inima la loc. Era cît pe ce să 
spună că se duce la Iskendar-paşa, dar îşi dădu seama că 
asta nu l-ar fi înfricoşat pe Marcu şi i-ar fi fost dezvăluite 
scrisorile de taină. Însă cu aceea către Grazziani se 
gîndea că poate are să-l înşele, aşa că se învoi să plece la 
laşi. 

Vestea îl ului pe voievod, dar îl şi îngrijoră, încît ceru 
pe dată s-o vadă pe temuta iscoadă. 

— lată-ne iarăşi împreună, frumoasă doamnă şi 
prietenă, aş putea zice, o salută el cu oarecare curtoazie 
în voce. Pot să-ţi fiu de folos cu ceva? 

— Da! Lăsindu-mă să-mi văd de drum, răspunse ea 
rece. 

— Cum vine asta? Eu socoteam că anume te-a trimis 
vecinul domniei-mele, craiul Bethlen... 

— Întocmai! lată scrisoarea. Ba, dacă mă întorc 
sănătoasă şi nevătămată, căpăta-vei şi banii ceruți. 

— Aşa?! zimbi domnitorul primind scrisoarea din mîna 
ei. Atunci pentru ce voiai să te duci la Galaţi, cum i-ai 
spus lui Bucioc? 

— Am vrut să scap de el! 

— Da, da... S-ar putea! Ce să fac, sint nevoit să te cred 
şi mă bate gindul că anume te va fi trimis craiul, ca să-mi 
mai astîimpăr dorul de tine... 

Zicind acestea se ridică din jilțul unde stătuse şi se 
aşeză pe divan alături de contesă. Aceasta nu se trase, 
bănuind că avea de gînd s-o îmbrăţişeze. Aflase încă de la 
Bălgrad că domnul Moldovei mai era holtei, deşi umblau 
vorbe că se însoară cu o anume Sarah, fata unui cămătar 
evreu din laşi. Adevărat sau nu, asta nu mai era treaba 
ei, fiindu-i îndeajuns că Grazziani încerca să se poarte cu 
ea ca bărbat şi nu ca un voievod. 

— Chiar dacă ţi s-ar părea de necrezut, să ştii că mi-a 
fost dor de tine, îi şopti el la ureche ei, mîingiindu-i cu 
buzele zgîrciul acela gingaş. 

— Eşti un mare mincinos, ca toți bărbaţii, şi, fiind 
iarăşi cel mai tare, vrei să-ţi baţi joc de mine... 

— Vai, cum poţi vorbi astfel? se supără în şagă Vodă. 
lacă, eu ţin la tine şi... 

Vorba i se curmă însă, căci simţi sub sînul femeii ceva 
de forma unei tăşcuţe. Fără să mai întrebe, o apucă şi o 
scoase la iveală. Contesa păli, fiindcă acolo erau scrisorile 
către Iskender-paşa. 

— Te rog... nu! sări ea, dînd să-şi ia îndărăt pungulița 
de urşinic vişiniu. 

— Alte scrisori? se miră Vodă. 

— Da” de unde... altceva. Crede-mă! Nu-i frumos să... 

— Fie, fie, le punem deoparte, zise el făcînd pe 
nepăsătorul. Nu-i bine să stea în calea iubirii noastre. Vor 
fi ceva scrisori de la vreun iubit de-al tău... 

— S-ar putea... Nu cumva eşti gelos? 

— S-ar putea! răspunse aşijderea Grazziani. 

Pe neaşteptate îi smulse jiletca ce-o avea pe ea şi, cu 
dibăcie, o descopcie la rochie. 

— De ce atita zor? se împotrivi femeia. Parcă spuneai 
că vrei să mă vezi mai lungă vreme. 

— Pentru că vreau să te simt mai aproape de inima 
mea... Văzind-o dezbrăcată la lumina zilei, i se tăie 
răsuflarea de atita frumusețe. 

— Eşti cam neobrăzat şi zorit ca un ţăran! făcu ea pe 
năzuroasa, dar Vodă n-o mai luă în seamă. 

Fireşte că nimeni n-a cutezat să intre la măria-sa 
nechemat şi Marcu era singurul care bănuia ce se petrece 
dincolo de uşa aceea de stejar ferecată în ţinte de bronz. 
Numai vel-vornicului Coste Bucioc ar fi putut să-i fie 
ciudă, dar nu era atunci la palat. 

Cînd, în cele din urmă, contesa izbuti să se îmbrace, 
nu fără ajutor, dădu să-şi pună şi tăşcuţa în sîn dar, 
simțindu-se biruitoare, făcu greşeala să spună: 

— De aici ar trebui să mă reped pînă la Cetatea Albă. 
Am acolo o mătuşă bolnavă şi aş vrea s-o mai văd înainte 
de moarte. 

— Cetatea Albă?! tresări Vodă. Nu cumva la Iskender? 
la adă punga încoace! porunci el întinzind mîna. 

— Asta nu! Mi-ai făgăduit. De ce nu-ţi ţii vorba? 

Fără să mai ţină seama de împotrivirea ei, i-o smulse 
şi cu ajutorul unui pumnal spintecă tăşcuţa, dînd la 
iveală scrisorile. 

— Deci iubitul tău foloseşte pecetea craiului Bethlen? 
făcu batjocoritor domnul. Vom vedea! Pină diecii mei vor 
citi ce scrie acolo vei sta în palat la mine, iar dacă nu-i 
nimic primejdios le vei căpăta să te poți întoarce la el. De 
nu... 

— De nu?! se înfiora ea. 

Gaşpar-vodă nu-i răspunse. Bătu din palme şi porunci 
aprodului s-o însoțească pe doamna contesă în iatacul 
domnițelor, care acuma era nelocuit. După plecarea lor 
rindui pază la uşă, cîte un fustaş cu poruncă aspră să nu 
lase pe nimeni la ea. 

Peste citeva ceasuri se văzură însă din nou, de astă- 
dată în spătăria cea mică, de față fiind şi Marcu. 

— Dragă Agnes, zise voievodul, cu fața încruntată. Tu 
ştii la fel de bine că asemenea scrisori ce duceai asupra 
ta nu trebuie să ajungă la Iskender-paşa, aşa că mă văd 
silit să te trimit deocamdată la o monastire, măcar că 
prietenul meu, pircălabul Marcu, zice că să nu-mi mai 
pierd vremea cu tine. Îmi vine greu să fac să cadă 
frumosul tău cap de pe umeri, cu toate că asta ai merita. 
Ce s-o mai lungim, la Suceviţa! 

Femeia se prăbuşi la podea, de parcă ar fi lovit-o în 
moalele capului, dar nu fu în stare să scoată nici măcar 
un scîncet. Domnitorului i se făcu milă. 

— Cu vremea, poate am să trimit pe careva, chiar pe 
Marcu, să te scoată pe ascuns la voi, la Bistriţa, dar pînă 
atunci mergi acolo unde îți spun şi să nu cumva să 
încerci să scapi. 

Slujitorii o ridicară mai mult moartă decit vie, iar voie- 
vodul rămase numai cu pircălabul. 

— Poate e de necrezut, dar de astă-dată îmi pare rău 
de sărmana Agnes. N-a prea avut noroc în viaţă de cînd a 
dat peste mine. Aşa i-a fost soarta! Dacă scrisoarea ar fi 
ajuns sub ochii turcului, ş-ar fi aflat despre legăturile 
mele cu lehii. Şi nici asta n-ar fi fost mare lucru, dar mai 
este vorba şi de vinzarea lui Korecki, precum şi de 
împresurarea Vienei. Or, de vreme ce cată a lovi în 
întreaga creştinătate, n-am altă cala decit să înştiințez pe 
marele hatman al coroanei, pan Zolkiewski, ce la rindu-i 
va da de veste împăratului. Agnes însă... trebuie să piară, 
ca să nu afle Bethlen că am pus mîna pe ea. Poate acolo, 
la Suceviţa. 

— Tot mai bine era pe mîna gidelui. 

— Nu mi-ar face plăcere să ştiu asta. Starețul acela 
roşcat, de la Suceviţa, este omul lehilor, şi o va ţine în 
mare taină, dar de va trebui să piară, s-o facă el, fără să 
ştiu. 

Bănăţeanul nu mai zise nimic, măcar că în mintea lui 
judeca a fi mai cinstit s-o fi pus pe butuc decit s-o dea pe 
mîna dezmăţatului egumen, despre care auzise că ar avea 
porecla de Sarsailă. Dar asta era voința domnitorului, şi 
nu încăpea împotrivire. Avea s-o însoțească el însuşi şi 

poate că în răstimp lui Vodă i-or veni în minte gînduri 
mai bune, poruncind moartea ei fără chinuri, nu aşa cum 
ar fi aşteptat-o la monastirea aceea. 

Contesa însă nu păru prea îngrijorată, căci ea 
cunoştea mai multe despre episcopul de Rădăuţi. La 
început nu ştia pe unde se află sfintul lăcaş şi de aceea 
se înspăimintase, dar mai apoi îşi veni în fire. Cuteză 
chiar să-i zîimbească lui Marcu la despărţire şi în liniştea 
chiliei se gîndi că vlădica avea s-o scape negreşit, iar 
atunci cînd se va vedea din nou la Bălgrad avea să ceară 
şi capul bănăţeanului, nu numai al lui Grazziani. 

Lui Sarsailă însă, Marcu îi spuse: 

— În cel mult două săptămîni sînt îndărăt, prea- 
cuvioase; ori, de nu, căpăta-vei poruncă ce să faci cu 
muierea. 

— Cu toată credinţa, fiule, răspunse acesta smerit, dar 
în gînd îşi zise: „S-o crezi tu că nu ştiu ce să fac cu ea şi 
că am să aştept două săptămîni!” Mergi cu domnul, taică! 
mai blagoslovi el în urma pircălabului. 

De îndată o şi duse într-o chilie neumblată, din partea 
de către asfinţit, unde o ferecă şi luă cheile la el. A uitat 
însă a-i lăsa apă sau mincare, şi se pare că nu 
întimplător. Abia după vecernie, luînd o ciosvirtă de 
berbec şi un ulcior cu vin, se duse la ea. 

— La mine sete. Rog frumos apă, o stilci ea pe 
româneşte. 

— Am adus! făcu egumenul cu ochiul spre ulcior. Ia cu 
taica! Şi îmbucă mai întîi de aici, ca să meargă! adăugă el 
îmbiind-o cu carnea friptă. 

Însetata duse ulciorul la gură, dar în acelaşi timp 
călugărul dădu să-i mîngiie sînii. Neaşteptîndu-se la asta 

din partea unei fețe bisericeşti, femeia se înecă şi scăpă 
vasul. Apoi îl plesni peste miini. 

— Aaa! Dacă te ţii trufaşă, am eu ac de cojocul tău, 
muiere! Ai să te rogi tu de mine! o ameninţă el. 

Dădu cu piciorul în hirburile ulciorului şi, înşfăcind 
friptura, ieşi furios trintind uşa după el. A doua zi nu mai 
trecu deloc, iar pe urmă se pomeni cu preasfinția-sa 
vlădica de Rădăuţi. Se înapoia de la domnie şi poftise 
popas la ctitoria aceasta, dar de fapt aflase că omul lui 
Vodă tîrise după el o străină de neam ales, pe care ar fi 
zăvorit-o la Suceviţa, şi se îngrijorase să nu fi fost cumva 
chiar aceea pe care el o aştepta să vină de la Cetatea 
Albă. 

— Avut-ai oaspeţi, preacuvioase? îl întrebă episcopul 
pe stareţ, dindu-i dreapta spre sărutare. 

— Dumnealui pircălabul Marcu, preasfinte! răspunse 
smerit Rafailă. 

— Singur? 

— N-aş zice! Dusese pe cineva pînă la hotar, către păr- 
tile ungurene. 

— Bărbat, sau femeie? 

— N-am de unde şti, că eu nu-l văzui decit la 
intoarcere. 

— Canon de spovedanie, fiule, făcu episcopul cam 
nemulțumit de răspuns. Să grăieşti adevărul curat! 

— N-aş cuteza altminteri, preasfinția-ta. Mă jur pe 
sfinta cruce că... 

— Bine, bine! moimăi vlădica, după care schimbă 
vorba. Am auzit de ceva necazuri pe aici. Se pling fraţii 
că-i cam năpăstuieşti. Mai îngăduie şi lor să răsufle, că 
n-o fi foc! 

— Clevetiri! Zavistie lumească... 

— Lasă că ştim noi! dădu din mină chiriarhul şi iar 
aduse vorba de altceva. De la măria-sa mai ai vreo veste? 

— De la Radu-vodă? întrebă şoptit starețul. 

— Vezi-bine. 

— Nimic! Chiar niciuna. 

— Atunci te las cu domnul şi ai grijă să-mi fii de 
credință, după cum mi-ai jurat. Dacă auzi prin aste părți 
ceva de vreo femeie din alt neam sau dai de urma ei, să- 
mi trimiți negreşit un frate cu vestea, dar pe furiş. 

Îi întinse din nou mîna să i-o sărute, în timp ce Rafailă 
îşi zicea: „Că oi fi prost să ţi-o dau ţie. Aşa frumusețe... 
cum nu?” Îl ura de moarte pe episcop, fiindcă socotea că-i 
luase locul, şi din aceeaşi pricină nu-l suferea nici pe 
fostul domn, care a tot tărăgănat înscăunarea lui pînă s-a 
mazilit şi l-a lăsat cu buzele umflate. Se cam îndepărtase 
de Movileşti, măcar că ti-nărul boier Miron de la Birnova, 
tot din neamul lor, îl mai făcea să tragă nădejdea jilțului 
episcopal. 

După plecarea înaltului oaspete, de teama iscoadelor 
pe care acesta le avea de bună-seamă prin monastire, 
Rafailă nu s-a mai dus vreo două zile pe la nenorocita 
contesă, pe care acuma ar fi ucis-o cu dragă inimă dacă 
n-ar fi trebuit să dea socoteală de ea pircălabului Marcu. 
Se gîndise chiar s-o facă scăpată peste munte, dacă s-ar 
fi dat binişor cu el vreo două zile, iar la urmă vedea el pe 
unde ar fi scos cămaşa, dar unguroaica se îndărătnicise 
atunci şi, iacă, trecuseră patru zile de cînd nu s-a mai 
putut strecura în chilia ei. 

Era pe înserate şi în întunecimea încăperii desluşi 


forma femeii, care zăcea pe pat. O crezu adormită, dar la 
649 


scirțiitul uşii sărmana îngăimă pe limba ei, cu multă 
greutate: „Viz...” Ar fi putut Sarsailă să-şi închipuie că-i 
cerea apă, dar el era minat de alte ginduri, aşa că 
scapără amnarul, aprinse feştila şi i-o apropie de obraz. 
Istovită de nemîncare şi cu buzele arse de sete, mîndreţea 
de fată se trăsese la față aducînd cu o icoană a Maicii 
Domnului pe care o văzuse el cîndva la un călugăr 
franciscan. Simţi cum îl furnică sîngele prin vine şi trase 
deodată scoarța cu care se acoperise nefericita, dar ea nu 
mai era în stare să se mişte, necum a i se mai împotrivi. 
Chiar şi cînd ticălosul călugăr îi săltă poalele, dezgolindu- 
i pulpele, buzele ei de-abia mai îngăimau: „viz...” 

— Pe urmă! gâfii el. Îţi dă taica, numai să fii înţelegă- 
toare... şi se aruncă asupra el. 

Dîndu-si seama că fapta lui n-ar fi rămas 
nedescoperită, se înspăimîntă pe loc. Un gînd diavolesc îi 
trăsni prin minte şi, trăgindu-i perna de sub cap, îi 
acoperi fața înnăbuşind-o. Abia de se mai zvircoli 
sărmana contesă Rozsnyai, cea care strălucise cîndva la 
curtea din Bălgrad şi care acuma sfirşea jalnic într-o 
chilie întunecată de la Suceviţa. 

În această vreme la palatul domnesc din laşi se 
chibzuia îndelung asupra destinului contesei. Gaşpar- 
vodă trimisese scrisoarea în Lehia şi de bună-seamă 
Bethlen avea să afle curînd că i se dezvăluiseră planurile 
lui împotriva creştinătăţii. lar dacă s-ar mai întoarce şi 
Agnes, să-i povestească cele petrecute... 

— Să piară, măria-ta! Altă cale nu-i! 

— Parcă nu mă lasă inima, Marcule. Poate faci tu 
ceva... Dar cum vrei! 

— Atunci, mă duc eu cu porunca! răspunse dirz 
bănăţeanul. Şi aşa şi făcu. 

Sosi în frumoasa ctitorie tocmai cînd starețul oficia 
slujba de îngropăciune la căpătiiul contesei. Mindra ei 
înfăţişare de altădată era numai o amintire, încît Marcu 
nici n-a mai cunoscut acel chip galben şi umflat, ce părea 
mai curind hidos în lumina palidă a luminărilor. Un 
sobor de călugări cu glugi negre se ruga pentru odihna 
sufletului necunoscutei din sicriul acela sărăcăcios, 
cioplit de un frate-timplar. 

— Cine-i? întrebă pîrcălabul pe un vecin în sutană. 

— O călătoare străină, beteagă ca vai de ea, care, 
neavînd pe nimeni în astă lume, s-a tras aici să-şi deie 
duhul, răspunse şoptit călugărul. Egumenul nostru, 
inimă prea milostivă, s-a legat să-i slujească prohodul. 
Suflet bun! adăugă el cu o voce care lui Marcu i s-a părut 
cam batjocoritoare, dar n-a mai zis nimic. 

Cînd s-a isprăvit slujba, lungită parcă anume de 
preacuviosul egumen, acesta se prefăcu a-l zări abia 
atunci şi apropiindu-se de el se căzni să-şi stoarcă o 
lacrimă. 

— Voia domnului, taică! 

— Cu adevărat! răspunse pircălabul, gindindu-se la 
„domnul” de la Iaşi. 

ŞI totuşi, nu aceasta fusese porunca voievodului. 


651 


VREMURI TULBURI 


ÎN ACEEAŞI PRIMĂVARĂ A ANULUI 1620, pan Ieronim 
Ottwinowski, solul luminăției-sale craiul Zygmunt al 
Lehiei, trecea cu mare pohfală pe ulițele Istanbulului. 
Sosise cu o corabie la Pera, unde fu întîmpinat de trimişii 
sadrazamului spre a-l întovărăşi pînă la locul de odihnă, 
mai înainte de a-l fi înfățişat. 

Solul poruncise potcoave de argint şi bătute numai de 
formă în caiele tot de argint, anume ca să se desprindă pe 
ulite şi ca să se minuneze toți stambulioții de bogăția 
lehilor. Privitorii se îmbulzeau după asemenea daruri 
nemaipomenite, dar pufneau în ris văzînd că semețul sol 
era însoțit de însuşi Sul-başa, căpetenia hingherilor. Pan 
Ottwinowski însă nu avea habar şi se ținu mindru în şa 
pînă cînd a văzut unde era poftit de către turc. Era unul 
dintre cele mai murdare hanuri ale oraşului, nu departe 
de Edicule, înspre Bairam Dere, unde se aruncau toate 
gunoaiele. Pe o tablă ruginită de la intrare abia dacă se 
mai desluşea scris „La matrozul ostenit”, dar asta nu-i 
spunea nimic, fiindcă solul nu înţelegea greceşte. 

Murdăria locului şi a slugilor ieşite în întîmpinare, îl 
scoaseră însă din ţițini pe şleahtic, aşa că ceru socoteală 
turcului, care rînji spre tălmaci: 

— Dacă ghiaurului nu-i place, putem să-l găzduim 
acolo! arătă el spre cele şapte turnuri ale vestitei temnițe. 
Ori de nu, la mine! şi se bătu cu palma peste piept. 


652 


Abia atunci află nefericitul sol cine era trimisul 
marelui vizir Damad Mehmed-paşa, şi furia lui nu mai 
cunoscu margini. Ar fi părăsit oraşul pe loc şi cu mare 
tărăboi, dacă s-ar fi aflat în altă ţară, căci socotea 
batjocura ca adusă Lehiei, dar din cetatea sultanului nu 
prea ieşeai lesne, ba poate că rămineai acolo pe vecie, 
chiar sol fiind, dacă îl supărai cu ceva. Se domoli cu greu 
şi prefăcindu-se a mulțumi pentru găzduire ceru 
îngăduința să treacă pe la nişte prieteni genovezi, după 
care făgăduia să se înapoieze unde îi poruncise 
sadrazamul.  Sul-başa, care nu strălucea prin 
înțelepciune, fu încîntat că i se cerea încuviințarea, aşa 
că se învoi bucuros. Atît a aşteptat şi pan Ottwinowski! 
De cum se văzu printre creştini tocmi pe ascuns o 
corabie, şi abia cînd se văzu în largul mării răsuflă 
uşurat. Nu mai era înveşmiîntat cu straie scumpe, ci ca 
un neguțător oarecare, dar bucuros că a scăpat cu viață 
mai înainte de a fi vorbit cu marele vizir. 

În răstimp, prinderea scrisorii lui Bethlen i-ar fi dat 
bătaie de cap lui Gaşpar-vodă, neavînd pe cine o trimite 
hatmanului de cîmp, pan Koniecpolski, dacă nu s-ar fi 
cerut s-o ducă însuşi credinciosul său olăcar, tinărul 
croat Pera. În acest fel se putea dovedi fără greş vinzarea 
lui Korecki şi putea fi deci înlăturat, cu toate puternicele 
lui rude. Despre purtătoarea răvaşului nu se mai auzea 
nimic, de parcă ar fi înghiţit-o pămîntul, ceea ce de altfel 
se şi întimplase. 

Pera mai avea asupră-i şi o scrisoare a domnitorului 
către marele hatman Stanislas Zolkiewski, care, de cum o 
citi, se bucură nespus de mult şi la rîindu-i porunci carte 

Turcos victoria potiretur, tres illos principatus, Moldaviam, 
Valachiam et Transilvaniam, in perpetuum regno Polonico 
addicendos” („dacă se va obţine victoria contra turcilor, 
cele trei principate, Moldova, Valahia şi Transilvania, vor 
fi aduse pentru totdeauna sub stăpînirea Poloniei”). 
Adevărat că, erau cuvintele domnitorului, dar hatmanul 
uitase să mai adauge şi restul: „... ut ipse vita durante 
solus omnibus tribus imperaretu, adică pe timpul cît va 
trăi el să le conducă singur pe toate trei. Şi doar Gaşpar- 
vodă scrisese hotărit acest lucru, fiindcă se gîndea mai 
întîi la unirea țărilor române, iar făgăduiala de a le pune 
sub ascultare leşească era pentru mai tirziu, căci era 
tinăr. 

Toate acestea le aflase şi principele Bethlen prin 
mijlocirea lui Korecki, după cum aflase şi că Pera ducea 
domnului Moldovei scrisori deosebite, care ar fi dovedit pe 
deplin hainirea lui Grazziani. Dacă ar fi pus mina pe ele, 
nu mai încăpea nicio îndoială că hainul ar fi fost mazilit, 
descotorosindu-şi astfel spatele de un duşman primejdios 
în lupta cu habsburgii. 

Pera se întorcea fără grijă spre Moldova, dar mai 
înainte de Snyatin oameni năimiți de Korecki puseră 
mina pe el, îl legară fedeleş şi o apucară drept peste 
munte către Bălgrad. Atîta grabă dovediră, încît răpitorii 
nici nu-l mai scotociră să vadă dacă are ceva asupra lui, 
ci îl înfățişară prințului, cetluit cum era. Mare îi fu 
dezamăgirea  majestăţii-sale cind găsi numai cîteva 
rinduri de salut de la pan Stanislas Lubomirski, conte de 
Winiec, către domnul Moldovei. 

Cuprins de furie, craiul porunci schingiuirea prinsului 


spre a se afla de soarta celorlalte scrisori, despre care ştia 

de la Korecki. Pe de altă parte socotea că ar fi putut să 
dea şi de urma contesei Agnes, despre care nu mai ştia 
nimic în ultima vreme şi nici la Cetatea Albă nu mai 
ajunsese. Neîndoios că se afla pe undeva în Moldova, iar 
omul lui Grazziani ştia acest lucru. 

Ca şi în alte dați, majestatea-sa în persoană se duse 
lingă Andor-călăul,  ocupîndu-se de cercetarea 
osînditului. 

— În afară de limbă, poţi să-i smulgi orice, dacă se 
încăpăţinează să tacă! porunci el anume în turceşte, ca 
să se facă înțeles de Pera, căci Andor rămase cu gura 
căscată. 

Pe ungureşte i se spuse meşterului gide să-şi facă 
iscusit treaba, spre a scoate tot ce voiau de la tinăr. 

— Ce înţelegere este între Grazziani şi Zolkiewski? în- 
trebă domol Bethlen. 

Pera nu răspunse şi Andor îi smulse o unghie, dar în 
afara unui răcnet nicio vorbă nu mai scoaseră de la el. 

— Tinere, zise cu duioşie prințul. Ştiu că neamul 
croaților este viteaz, dar şi plin de înţelepciune. Ai tăi n- 
au nimic cu moldovenii, pentru ce să-ţi dai viața pentru 
nişte străini? Vorbeşte, şi am să te răsplătesc aşa cum se 
cuvine. 

Pera îl privi cu ură, dar îşi încleşta buzele. 

— Nu faci bine că taci. Ai să fii schilodit pe viaţă şi-i 
păcat, se cam răsti Bethlen, pierzîindu-şi răbdarea. Poate 
îmi spui pe unde-i contesa Rezsnyai, dacă nu ştii nimic 
de stăpinul tău. De ea ai auzit, nu-i aşa? 

Nici de astă-dată nu fu învrednicit cu vreun răspuns şi 
asta îl scoase din sărite, poruncind cele mai crunte cazne. 


Astfel tinărului îi fură smulse pe rind unghiile de la mîini 

şi de la picioare, îi fură arse tălpile de făcură băşici, dar 
zadarnic. Nenumărate găleți cu apă au fost aruncate 
asupra nefericitului croat, care începuse a-şi pierde 
simțirea din ce în ce mai des. Toată străduința şi 
iscusința lui Andor au dat greş de data aceasta. Pera a 
rămas la fel de mut şi atunci cînd pielea de pe dosul 
miinilor îi fusese jupuită fişii-fişii. Nemaiavind ce-i face, 
prințul porunci moartea osinditului. 

Mai pe urmă s-a căit pentru graba acestui sfirşit, ba 
uneori îşi zicea că nu-l ademenise îndeajuns, cunoscută 
fiind bărbăţia croaților în fața chinurilor şi credinţa cu 
care-şi slujeau prietenii şi stăpînii buni. Îi părea rău că 
nu s-a gindit să-l fi ţinut în viaţă spre a-l fi schimbat cu 
Agnes, căci Grazziani s-ar fi învoit, dar furia îi întunecase 
atunci minţile şi acuma era prea tirziu. 

Trimise totuşi la Poartă scrisoarea aflată asupra lui 
Pera, cu toate că din ea nu se putea înțelege decît 
prieteşugul voievodului cu leahul, dar nici urmă de 
hainie. Îl ponegri marelui vizir cum nu se putea mai rău, 
dar acesta nu-i dădu crezare, cîtă vreme beyul se 
dovedise atit de credincios în slujba sultanului, cînd a 
făcut pace cu austriacii. Apoi veştile ce veneau din 
Bogdania la Istanbul erau deosebit de liniştitoare şi 
nimeni nu se plingea de vreo silnicie din partea domniei, 
iar sadrazamul avea cunoştinţă despre ura ce i-o purta 
beyul ardelean celui de la Yaş, aşa că nu-l prea luă în 
seamă pe trimisul principelui Bethlen. În schimb, fiindcă 
în taină se gătea de război cu Lehistanul, crezu nimerit 
să-l însărcineze pe seraskerul de Karamania, Iskender- 
paşa, să cerceteze mai cu de-amănuntul. În acest scop a 


şi fost trimis la Akerman - adică la Cetatea Albă, cum îi 

spuneau localnicii - un ceauş pe care-l povăţui ce avea să 
spună şi prin viu grai despre temerile Porții cu privire la 
Gaşpar-beg. 

Măreţele ziduri ce străjuiau limanul Nistrului la 
împreunarea lui cu marea fuseseră înălțate pe vremuri de 
către genovezi, iar în afară de românii moldoveni, 
pomeniți prin aceste locuri din vremuri demult uitate, se 
aflau aici mulți turci şi tătari, care năpădiseră cetatea. 
Luminăţia-sa Iskender-paşa se hotărise să facă din acest 
oraş inima întregii sale oştiri, adunînd laolaltă tătari 
crimleni şi dobrogeni, din Bugeac, din Rumelia, Bulgaria 
şi chiar din beilerbeilicul Tamajvarului. Trebuia înfrîntă 
semețţia lui Sigismundus, craiul Lehistanului, urmind să- 
l izgonească pe vecie. Izbutise a-l împlinta pe Grazziani în 
coasta lehilor, iar acesta se legase cu jurămiînt să nu iasă 
din cuvintul său sub nicio formă. În vederea acestei 
înfruntări mai avea de împăcat pe Devlet Ghirai, kalgay- 
soltan şi frate al marelui han Djanebek Ghirai, cu Arslan 
Kantemir-mirza, căpetenia nogailor din Bugeac. Deseori 
aceştia se încăierau între ei, slăbindu-şi puterea în van, 
ceea ce nu era pe placul măritului serasker. 

Cu toate că nu dăduse crezare, aflase despre ceva 
scrisori pe care ar fi trebuit să le primească de la prinţul 
Bethlen, dar pe drum încăpuseră în mîinile voievodului 
din Bogdania, care avusese neobrăzarea să le desfacă şi 
să le trimită lehilor. Cu o zi mai înainte sosise şi ceauşul 
Înaltei Porţi, care-i întărea cele auzite, făcîndu-l să tune 
şi să fulgere împotriva necredinciosului de la Yaş. Dacă 
toate acestea se adevereau, atunci Grazziani trebui-va să 
piară, după cum spusese şi prințul ardelean, căci 
încăierarea cu lehii avea să fie pe viață şi pe moarte. 

Tocmai pentru aceea fusese mazilit de curind şi beyul de 
la Targoşta, Gavrilă-vodă Movilă, care, oricît de credincios 
se dovedise turcilor, tot din stirpea Movileştilor se trăgea. 

Era o zi călduroasă de vară ce încingea pietrele 
zidurilor cetăţii, făcînd zăpuşeala de neîndurat. Ghiaurii 
îi spuneau „cuptor” lunii acesteia, ce se întimplase a fi 
Şa'ban ul-mua-zam, şi nu greşeau afurisiţii. Pe vajnicul 
paşă îl toropea căldura şi de-abia mai era în stare să-l 
mai asculte pe Arslan-mirza, pe care-l poftise anume la 
un şerbet de trandafiri şi un pahar apă rece de la gheaţă. 

— Aflat-am de la un jidov din Bender că de bei vara 
cald te răcoreşti pe dată, spuse zimbind mirzacul cînd 
auzi pentru ce fusese chemat. 

— Dacă te încrezi în înțelepciunea neamului lui Israel, 
n-avem decît să ne opărim după aceea, cu cîte o cahfe. 
Fiertura asta s-a cam împămîntenit şi în Islimbol, ba de 
pofteşti, poruncesc şi dihin-i bed huy (fumul rău 
mirositor-tutun), măcar că nu pot pricepe cum de poate 
plăcea aşa ceva. 

— Auzit-am şi eu de el, dar încă nu l-am văzut şi nici 
că poftesc să-l beau. Mai curînd acea fiertură amară. 

Tăcut, în ungherul încăperii stătea nelipsitul Kuciuc, 
abia mai ținîndu-şi ochii deschişi. Se săturase de o astfel 
de viață chinuită şi ar fi vurt să-şi pună capăt zilelor, însă 
nu era cu putință, căci nemilosul paşă îl încuia într-o 
cuşcă de fier, cînd nu-l ținea în preajma lui. 

— Afurisitul de Grazziani, spuse Iskender-paşa către 
oaspete, şi-a băgat în cap s-o apuce pe urmele 
blestematului de Mihaly. 

— Rivneşte la Kara ili? 

— Ba şi la Erdely ili, la fel ca şi nebunul acela de care 
îți pomeneam, vrind să-i stringă pe toți valahii într-o ţară. 

— Da’ parcă şi luminăţia-ta voieşti acelaşi lucru, ba 
încă şi cu cei de peste Dunăre, laolaltă cu noi, tătarii! 
zimbi Arslan-mîrza. 

— Eu, dragul meu, voi face asemenea împărăție în 
numele lui Alah, slăvitul, ca să-i aduc pe necredincioşi 
sub legea strălucitului nostru profet, şi nu ca ticălosul de 
bey care se încumetă împotriva noastră, împreună cu 
ghiaurii lui. 

— Atunci, pentru ce nu-l mazileşti pe dată? 

— Fiindcă  Osman-khan încă îl mai  socoteşte 
credincios Porții, iar eu nu am dovezi ca să-l pot da în 
vileag. Prostul de Bethlen a ucis un olăcar de-al lui ce se 
întorcea din Lehia. În loc să mi-l fi dat mie ca să scot de 
la el tot ce ştia. Apoi l-a pîrît la Înalta Poartă, şi Damad 
Mehmed-paşa, sadrazamul, mi-a cerut să cercetez eu 
însumi. 

— Nu cumva ai de gînd a te duce chiar luminăţia-ta la 
Yaş?! 

— Eu nu, dar încă mai înainte de sosirea trimisului 
marelui vizir am trimis acolo nişte oşteni, care se dau 
drept neguțători şi au să adaste pînă le voi porunci eu să 
se repeadă asupra hainului şi să mi-l aducă, viu sau 
mort. 

Kuciuk asculta toate acestea cu nepăsare, căci nu-l 
mai trăgea inima la nimic. Din locul unde se afla putea 
trage cu ochiul şi în odaia alăturată, şi astfel îl zări pe 
hadîmul care aducea cahfelele poruncite de stăpîn. 
Tresări cînd îl văzu pe slujitor cum scuturase un inel cu 


otravă deasupra ceştilor. De-ar fi apucat barem o 

înghițitură, ar fi murit şi el odată cu prigonitorul său... 
„Dar pentru ce să mor, de vreme ce va pieri ticălosul?!” îi 
fulgeră prin gind o licărire de nădejde. Chipul robului îi 
era necunoscut, ceea ce însemna că cineva din afară voia 
moartea paşei şi a oaspetelui său tătar. Inima îi zvicni în 
piept, tresăltind de bucurie. Nedîndu-l în vileag pe făptaş, 
însemna că sprijină uciderea lui Iskender, şi prin aceasta 
se răzbuna el însuşi! Se posomori însă cînd îşi aduse 
aminte de obiceiul seraskerului de a nu băga nimic în 
gură pînă ce un rob nu-i „lua credinţa”, adică gusta el 
mai întîi mîncarea şi băutura. Se vedea bine că hadîmul 
era străin, căci nu cunoştea acest lucru. S-ar fi putut să-l 
fi silit chiar pe slujitor să soarbă licoarea otrăvită, şi 
atunci el, Kuciuk, cînd ar fi avut un asemenea prilej? 

Cu paşi mărunți, spre a nu vărsa cahfeaua, hadimul 
pătrunse în odaie, dar în aceeaşi clipită Kuciuk se repezi 
şi înghiți lacom amîndouă ceştile, sub ochii înmărmuriți 
ai celor de față. 

— Kuciuk! se răsti paşa. Ce înseamnă... 

Dar bietul schilod se prăbuşi pe dată cu spume la 
gură, zvircolindu-se de durere, căci el nu putea scoate 
nici barem un geamăt. Fără să pregete, Arslan-miîrza roti 
iataganul şi îl descăpăţină pe slujitor sub ochii lui 
Iskender-paşa, care nu mai apucă să zică nimic. Era 
înmărmurit de chinurile lui Kuciuk, ce pentru el fuseseră 
sortite. Iar cînd schilodul se potoli în neagra noapte a 
morții, marele serasker spuse, aproape şoptind: 

— Sărmane prieten neînțeles! Eu te chinuiam, poate 
pe nedrept, căci văd că mi-ai salvat viața, dar nu trebuia 
s-o faci! Ai uitat oare, biet schilod, că robul îmi lua 
credința? 

O lacrimă i se ivi în colțul ochilor, ceea ce nu mai 
văzuse nicicînd hanul nogailor la neîndurătorul vizir. 
Ştergindu-şi obrazul cu dosul palmei, paşa aruncă o 
privire spre descăpăţinat. 


TUȚORA - MAREA NADEJDE 


CÎND PAN ZOLKIEWSKI, hatmanul coroanei leşeşti, îl 
chemă la sine pe Korecki spre a-i cere socoteală de 
învinuirile ce i se aduceau, acesta se dezvinovăţi zicînd că 
atît Grazziani cît şi Iskender-paşa ar fi vrut să-l scoată 
drept iscoadă otomană, de vreme ce fugise de la Edicule. 
Poate că a fost crezut, ori a fost lăsat în pace datorită 
puternicului neam al Movileştilor cu care se înrudea, fapt 
este că, spre uimirea multora, şleahticul fu poftit să se 
alăture oştirii hatmanului. Cînd auzi vestea, domnul 
Moldovei pufni înciudat, cu toate că pe undeva se îndoia 
că ar fi putut fi adevărat. Pan Zolkiewski ştia că 
infruntarea cu turcii era de neînlăturat, iar dacă l-ar fi 
îndepărtat pe vînzător ar fi atras supărarea altora care 
erau de partea lui şi, cum avea nevoie de ostaşi, forțele 
creştinilor nu trebuiau risipite deocamdată. 

Gaşpar Grazziani, pe de altă parte, nu mai aştepta 
decit prilejul de a se da în vileag ca vrăjmaş al puterii 
otomane, pe care o slujise în vremuri de pace. Acesta s-a 
ivit mai curînd decit se aştepta, chiar în cea din urmă 
lună a verii anului 1620. Prinsese de veste prin iscoadele 
sale că era pe drum un dregător al Porții cu rang de 
iskimne, ceva rudă cu Iskender-paşa şi deci cu amestecul 

acestuia. Din cîte aflase, nu-i aducea mazilirea şi nici mai 
mult ca la vreo şaizeci de beşlii nu avea cu el. Atunci 
Vodă s-a sfătuit mai întîi cu boierii divaniţi, iar după 
aceea cu sfetnicii lui de taină, în frunte cu Marcu. 

— Boieri dumneavoastră, aflat-am ştire despre sosirea 
unui iskimne-ceauş împărătesc, dar nu ca să fiu mazilit, 
cum poate veți fi crezut unii, şi oricum nu m-aş fi supus 
poruncii. Ce socotiți să facem cu paginii care ne vin fără 
voia noastră în țară? 

Cu toţii îşi plecară bărbiile în piept, pînă cînd vel- 
vornicul Coste Bucioc sparse tăcerea: 

— Eu zic, măria-ta, să ne tragem cu oastea la Hotin, 
spre a fi mai aproape de hatmanul Jolkovschi. În acest fel 
nu dai prilej turcului să-i aducă porunca, oricare ar fi ea. 

— Dar ceauşul ăsta e trimis de sultan, ori de 
sadrazam? Şi dacă-i numai de la Scănder-paşa? întrebă 
vel-vistiernicul Coci Lupu. 

— De nu-i de la padişah, să nu te supui, măria-ta! îl 
povăţui şi Ciolpan-spătarul. 

— Ce-mi aud urechile? Tocmai de la domnia-ta să 
capăt asemenea sfat?! se oțări Vodă către boier. Şi dacă 
Osman îmi porunceşte să-mi vîr capul în laţ, s-o fac? 

— Nu asta am vrut a spune, doamne, se fistici 
Ciolpan. Gîndeam şi eu aşa, că nu eşti supusul nimărui, 
decit al sultanului, dar şi cu acela face-vei precum ţi-o fi 
voia! 

Atunci începură a se băgă în vorbă şi oamenii de 
credinţă tainică ai măriei-sale, cînd acesta cătă întrebător 
şi spre ei. Primul fu senior Marino Resti, care stătea 
alături de Marcu. 

— Eu zic, ilustrisime, să-l prindem de grabă pe ceauş 
împreună cu însoțitorii lui, şi mai pe urmă să chibzuim 
ce vom face cu el. 

— Poate îi trimitem plocon hatmanului Zolkiewski, ori 
Jolcovschi, cum i-a spus dumnealui vel-vornicul, spuse şi 
Marcu. 

Mai vorbiră apoi vel-comisul Gheuca, vel-hatmanul 
Borisi Brutii şi încă vreo cîțiva, care cu toții îşi dădură 
părerea că mai întîi ar fi trebuit să afle ce pofteşte acel 
turc, şi abia după aceea să hotărască ce vor avea de 
făcut. 

Domnitorul îi ascultă răbdător pe fiecare în parte, 
după care dregîndu-şi glasul zise: 

— Domnia-ta senior Resti vei strînge pe toți lefegiii 
creştini laolaltă şi fi-veţi grosul oştirii mele. Pîrcălabe 
Marcu, să stai cu bănăţenii voştri în jurul meu, dar să fiți 
pregătiți de încăierare, de va fi de trebuință. Domniile- 
voastre, boierii mei, nu se cade a vă arăta în fața unui 
ceauş, aşa că veți aştepta în tirg porunca domniei. Nu 
care cumva să vină cu noi şi vreun lefegiu turc, aşa că 
vezi, Marino, să pui cîțiva raitări să-i împiedice a ieşi din 
ortă fără îngăduinţă. Nici măcar căpetenia lor, Ismail-aga, 
să nu se mişte din locul unde s-o afla. Domnia-ta, 
logofete Gheanga, te vei duce în întimpina-rea solului şi-l 
vei îndruma spre Ţuţora, unde se va afla întreaga domnie. 
Acolo îl voi primi! Alta nu am a vă spune. Mergeţi 
fiştecare după cum vi-i porunca! 

Cînd să iasă, Marcu fu oprit de voievod. Iar îndată ce 
rămaseră numai ei, acesta îi puse amindouă mîinile pe 
umeri şi-i zise, cu ochii scînteind: 

— Sosit-a ceasul, prietene Marcu, despre care ţi-am 
vorbit de atitea ori. Acuma porni-vom marea încleştare, 
căci, în timp ce noi îl vom întimpina pe ceauş la Ţuţora, 
aici în tîrg Bucioc va purcede cu oamenii lui la căsăpirea 
tuturor paginilor, întocmai ca pe vremea lui Mihai-vodă 
cel viteaz. În acest fel mă scap şi de cămătari. Ce părere 
ai? 

— Dar gînditu-te-ai oare să-l ucizi şi pe tatăl Sarei? 
Din cîte ştiu, şi el, tot cu bani umblă... 

— A, nu! Acela-i jidov şi nu turc, zaraf şi nu cămătar, 
iar Bucioc a căpătat vorbă anume să nu se atingă niciun 
fir de păr din capul lui şi al frumoasei sale fiice. 

— lertată-mi fie îndrăzneala, dar de astă-dată socot că 
te vei fi îndrăgostit de fată, nu ca de biata contesă Agnes. 
Numai că, păcatele mele, ea nu-i creştină şi... 

— Va primi legea mea, dacă mă iubeşte. 

— Atunci, să fie într-un ceas bun! o scurtă Marcu. Dar 
pînă să jucăm la nunta măriei-tale, poate că n-ar fi rău 
să-i nimicim şi pe cei în întîimpinarea cărora vom ieşi. 

— Pe aceia încă nu!... Sau vom vedea! Nu uita că mai 
avem în ţară şi pe mumbaşirul venit după haraci, pe care 
Coci Lupu îl va duce la o moşie a lui înspre Roman, spre 
a nu afla cele ce se vor petrece pe aici, el fiind acela care 
va scăpa cu viață din măcel. Am eu un plan anume. Ai să 
vezi! 

După săptămîni de secetă cumplită plouase vreo cîteva 
ceasuri bune, dar pămîntul scăpat de sete supsese îndată 
stropul dătător de viață. Se mai domolise însă zăpuşeala, 
iar norii, fără a mai amenința a ploaie, privegheau să fie 
umbră asupra satului moldovean de pe malul Prutului, 

Iskimne-ceauş se opri înmărmurit văzindu-l pe 
domnitor călare şi înveşmîntat de luptă, înconjurat de 
oşteni ce-i aruncau priviri crunte. 

— Pace ţie, cel mai strălucit dintre închinătorii lui Issa 
ben Miriam! Alah să-ţi fericească viața! zise ceauşul cu 
vocea tremurată de încordare. 

Nu descălecase în fața beyului, deşi aşa s-ar fi cuvenit, 
şi nici nu-şi dădea seama dacă făcuse bine au ba. 
Ghiaurul părea minios şi asemenea întimpinare nu 
prevestea nimic bun. 

— Ce pofteşti? îl întrebă răstit domnitorul. 

— Adus-am carte de la slăvitul nostru sadrazam 
Damad Mehmed-paşa, cu vorbe bune către tine, beyule, 
şi cu mulțumită pentru faptele tale! răspunse ceauşul 
băgînd mina în sin după scrisoarea marelui vizir. 

Marcu se duse lingă el şi apucînd pergamentul îl dădu 
voievodului, care băgă de îndată seama că nu era nici 
vorbă de pecetea vizirului, ci a lui Iskender-paşa. Îl 
desfăcu pe loc, fără a mai arăta cinstea cuvenită 
sărutindu-l, şi începu a citi. Curînd se aprinse la față şi o 
cruntă minie îi învălui chipul. 

— Ce înseamnă asta, nemernicule? tună Vodă. Să 
asculte toată lumea ce scrie aici! porunci el spre tălmăci, 
întinzindu-i pergamentul. 

Acesta îşi drese glasul şi începu: 


„Alah să facă să dăinuie în veci bucuria asupra ta şi a 
neamului tău, cinstite Ismail-aga, cel ce eşti în slujba 
hainului ghiaur Gaşpar. Afla-vei pe astă cale că luminăția 
sa stăpinul lumii şi urmaşul profetului pe pămînt, Osman- 
khan Gene, a poruncit pieirea ticălosului de mîna ta. 

Pentru aceasta, pe dată ce vei primi această scrisoare, 
să stringi în juru-ți pe toți acei oşteni ce ți i-am trimis la 
începutul verii şi cu ceilalți pe care îi ai sub ascultare şi să- 
l legați pe beyul cel afurisit. De veți întîimpina împotrivire, 
ucideţi-l ca pe un cîine turbat ce este! Viu ori mort, să-l 
înfățişezi la picioarele mele, spre a-l trimite la Înalta 
Poartă. 

Altminteri, pace şi supunere lui Alah şi aşa să faceți! 

Eu sărmanul rob nevrednic al măritului Alah, Iskender- 
paşa, marele serasker al oştirilor din Karamania, poruncit- 
am astă carte în a şaptea zi a lui şevval 'ul-mukerem, anul 
1030 de la Hicret.” 


Furia îi cuprinse pe toți însoțitorii domneşti, în vreme 
ce singele fugise din obrazul ceauşului. Zadarnic mai 
scoase cea de-a doua scrisoare, pe care o ţinuse în acelaşi 
loc, căci Gaşpar-beg nu i-o mai luă în seamă. 

— Să fie legaţi pe dată toţi aceşti corbi vestitori ai rău- 
lui şi ai nenorocirii! porunci el către bănățenii lui Marcu. 
Dacă se împotriveşte vreunul, să fie străpuns pe loc! 

Mihai şi băieţii lui se repeziră cei dintii să-i împresoare 
pe turci, care auziseră şi ei pentru prima oară de ce 
fuseseră trimişi în Bogdania. De mirare nici nu cutezară 
să nu se lase cetluiți. 

— Aiastă mişălie cere răzbunare, măria-ta, zise răstit 
vel-vornicul Bucioc pe româneşte, anume, ca să poată fi 
tălmăcit paginilor. Teamă mi-e ca, dacă va afla norodul, 
nu cumva să se repeadă asupra neguţătorilor turci din 
laşi, şi chiar din toată țara! 

— Năprasnică e furia prostimii, vel-vornice, dar nu ne 
stă în putință s-o preîntimpinăm, răspunse voievodul 
privind cerul cu smerenie. 

Puţini dintre cei de față ştiau că erau vorbe 
meşteşugite anume ca să poată pleca Bucioc, spre a 
începe măcelul osmanliilor din laşi. El, chipurile, se zorea 
ca să împiedice mulțimea să facă asemenea „fărădelegi”, 
şi nu ca să-i îndemne la omor pe tirgoveţi. Dar pînă în 
seară, cînd Vodă porunci înapoierea, zăbovind anume la 
Tuţora, întregul tîrg fu  pistrelat de sîngele 
necredincioşilor, în afara lefegiilor domneşti şi a 
mumbaşirului, aflat undeva în  tovărăşia vel- 
vistiernicului, la adăpost. Cei dintîi se aflau închişi în 
ortă şi nu cutezau a trece de raitării de pază, iar celălalt 
încălca învățăturile Coranului împărtăşindu-se din 
belşug cu nişte cotnărel de la moşia din Hirlău a 
dregătorului Coci Lupu. 

Abia a doua zi, mahmur fiind, mumbaşirul s-a în- 
fățişat domnitorului, dar după ce aflase cîte ceva despre 
cele întimplate. Deşi era înconjurat de douăzeci de 
ieniceri, se cam înfricoşase, socotind că-i venise şi lui 
rindul. Cel mai mult s-a temut de blindeţea glasului 
domnesc: 

— Ilacă, efendi, astea sînt faptele şi judecă domnia-ta 
dacă am vreo vină în toate acestea! Norodul s-a mîniat 
aflind despre mirşăvia lui Iskender-paşa, în vreme ce eu 
mă aflam departe, pe malul Prutului, spre a scăpa de 
furia oştenilor domniei pe trimişii paşei. Se-nţelege că nu 
pot crede că aceia vor fi fost trimişi de către însuşi 
măritul sadrazam, Alah să-l ţină zile îndelungate în 
fericire deplină! 

667 


Mumbaşirul rămase ginditor, ştiind că de multe ori 
vijelia se dezlănțuie după o linişte amăgitoare. De fapt 
voievodul nici nu-i dădu răgaz să răspundă, fiindcă 
urmă: 

— În ce mă priveşte, rob şi supus nevrednic al 
măritului padişah, mă jur pe sufletul meu că am inima 
curată față de această ţară, după cum am făgăduit. 
Pentru asta am şi poruncit ca întreg haraciul de patruzeci 
de mii de galbeni, ce se cuvine stăpînului nostru, să-ţi fie 
dat pe seamă, să-l duci haznalei împărăteşti. 

Sărmanului turc parcă nu-i venea a crede, dar în cele 
din urmă răsuflă uşurat. Ba chiar îi dădu dreptate 
beyului să fie mînios după cele întimplate. Unde mai pui 
că nici nu el a fost acela care să fi poruncit măcelul 
musulmanilor, ci prostimea tirgului o făcuse în lipsa 
voievodului. lar cînd pe lingă gurugşii cuveniţi haraciului 
s-a mai trezit şi cu douăzeci de pungi, blănuri şi stofe de 
mare preț, pentru sufletul său, slujitorul împărătesc 
dădu întru totul vina pe nechibzuitul serasker şi se arătă 
fără nicio rezervă de partea năpăstuitului bey. 

În răstimp fură chemaţi în ograda palatului toţi lefegiii 
turci din slujba domnească, în frunte cu Ismail-aga. 
Aţițaţi de acesta, erau cu toţii înarmaţi pînă-n dinți şi 
hotăriți să-şi vîndă scump pielea, de se va ivi prilejul de 
încăierare. Cu toţii să fi fost cam la vreo două sute de 
oşteni, greu de doborit, mai ales după ce aflaseră de 
soarta celor din tîrg. 

Însoţit de trimisul sultanului, care acuma era cîştigat 
de partea lui, Vodă ieşi împreună cu întreg divanul şi, 
aşezindu-se într-un jilt adus anume afară, le cuvîntă 


astfel: 

— Viteji ostaşi, credincioşi slujitori ai domniei mele, 
inima mea se bucură la vederea voastră. Mirşăvia şi 
viclenia vrut-au să învrăjbească pe preastrălucitul nostru 
padişah Osman-khan, Alah să-l ţie în vecii vecilor, asupra 
domniei mele, nevrednicul său rob. Ascuta-veţi cartea ce 
a dus la vărsarea unui sînge nevinovat şi de care mă 
căiesc în fața voastră, că n-am avut ştire şi nici n-am 
apucat să ajung aici la vreme. 

Murmure de ameninţare se auziră printre oşteni, care 
erau totuşi descumpăniți văzindu-l pe trimisul Porții 
alături de bey. Domnitorul aruncă o privire întrebătoare 
către Marcu, iar acesta încuviinţă din cap. Poruncise ca 
toți lefegiii creştini să împresoare curtea domnească pe 
dinafară şi, de va fi fost cu trebuinţă, s-ar fi năpustit 
asupra răzvrătiților turci. Pînă una-alta, încercă să-i 
îimbrobodească vorbindu-le frumos, ca şi cum nici n-ar fi 
băgat în seamă nemulțumirea lor. 

— Las în seama voastră, vitejilor, de a hotări care este 
adevărul şi cine se face vinovat. După cum ştie şi 
cinstitul mumbaşir, aici de față, am dat haraciul cuvenit 
stăpinului pină-ntr-un ban, iar pentru voi am dat 
poruncă să vă fie plătite lefuri îndoite, căci sînt mulțumit 
cu slujba ce aţi făcut-o domniei... 

De astă-dată în locul murmurelor se auziră aclamații 
de bucurie, vorbele voievodului ştergind ca prin farmec 
toată furia de pe fețele lor, care se luminară a voie-bună. 

Vodă le făcu semn cu mîinile să se potolească, şi cînd 
se făcu iarăşi linişte îşi urmă vorba: 

— Mă rog însă de voi, neînfricaţilor, să însoțiți aceşti 
bani pînă-n Islimbol, căci teamă îmi este ca pe drum 
răuvoitorul să nu-i prade şi să arunce iarăşi vina asupra 

mea. Pentru astă nouă slujbă veţi căpăta de asemenea 
plată, şi încă ceva pe deasupra, numai să ajungă cu bine 
tot bănetul în haznaua împărătească. 

Să fi vrut să mai spună ceva, n-ar fi fost cu putinţă, 
căci neincrederea de mai înainte se prefăcu într-un 
vacaram de bucurie, iar după ce le-a mai fost citită şi 
scrisoarea cu pricina, Gaşpar-vodă nu se mai îndoia de 
prietenia şi credinţa lor. 

— Viteji ai vitejilor! spuse iar voievodul, făcînd semn 
cu mîna spre a potoli larma şi a se face auzit. Hotăriţi voi 
pedeapsa pentru trădători. lacă, însuşi dumnealui, 
mumbaşirul, să-şi dea părerea ce i se cuvine căpeteniei 
voastre care v-a amăgit, dar se va face pe voia voastră. 
Care să-i fie răsplata, pentru fapta sa? 

— Moartea! Moartea! fu răspunsul în cor al oştenilor. 

— Dar pentru iskimne-ceauş şi oştenii lui? 

— Moartea! se auzi din nou. 

— Vă mulțumesc din suflet, cinstiți oşteni, dar nu se 
cade ca eu să vărs sîngele dreptcredincioşilor musulmani, 
măcar că asta vă este voia! 

A fost mai mult decit un îndemn, căci s-au năpustit 
asupra nefericitului Ismail-aga, care luat pe neaşteptate 
nici nu s-a mai putut împotrivi şi fu gituit pe loc. O dată 
faptul împlinit, domnitorul zimbi mulțumit şi făcu din 
nou semn cu mina că pofteşte a vorbi: 

— Nevinovat sint de moartea acestui agă, pe care voi l- 
ați judecat şi osîndit pe dreptate. Însă mă rog de voi, 
şoimilor, să cruțați viața oştenilor ce au venit cu scrisoare 
aducătoare de moarte şi pe iskimne-ceauş aşijderea, căci 
ei n-au făcut decit să se supună poruncii stăpiînului lor. 

Alte urale şi strigăte de bucurie îl lămuriră pe deplin 
pe domnitor că niciunul dintre oştenii aceştia nu aveau 
să-l vorbească vreodată de rău. Făcu apoi pe întristatul şi 
adăugă oftind: 

— Rău îmi pare că trebuie a ne despărți vremelnic, dar 
nu mă pot încrede în altcineva pentru paza banilor. Cînd 
voi avea nevoie de voi, să vă întoarceţi, vulturilor, şi să 
veniți din nou în slujba domniei mele! 

Din pricina strigătelor de bucurie, cu greu se făcu 
înțeles de către mumbaşirul de lingă el, răcnindu-i la 
ureche: 

— Rogu-te, efendi, a spune strălucitului nostru stăpîn 
că oricînd îmi va porunci capul sînt gata a mă înfăţişa eu 
însumi... 

— Fii pe pace, beyule, că aşa după cum am văzut cu 
ochii mei, rob mai cu credință decît domnia-ta nu are 
toată împărăţia. Pretutindeni am să spun ce s-a petrecut 
cu adevărat. Să n-ai grijă! 

După ce zarva din ograda palatului s-a mai potolit, 
oştenii se aşezară pe şiruri ca să-şi capete banii făgăduiţi, 
căci vel-vistiernicul Coci Lupu era pregătit din vreme, cu 
slujitorii lui. Nemaifiind nicio primejdie, Marcu porunci 
despresurarea curții domneşti, după care se întoarse 
lingă voievod: 

— Rogu-te, măria-ta, să nu-ţi fie cu minie, dar 
desluşeşte-mă şi pe mine, că n-am priceput nimic. Pentru 
ce nu i-am nimicit pe aceşti păgini, de vreme ce vor fi tot 
atitea săbii de înfruntat în viitor? La ce bun toate acestea, 
ba şi risipa de bani? 

— Eheei, Marcule, zimbi Vodă. Aceşti oameni nicicînd 


nu vor mai lupta împotriva domniei mele. E drept că am 

stricat ceva parale pe ei, mai ales cu haraciul, dar nu de 
pomană. Am dat eu patruzeci de mii de galbeni, dar l-am 
lipsit pe Iskender-paşa de cel puţin tot atiţia oşteni. 
Aceştia pe care-i vezi în fața noastră au să fie cei mai 
înfocaţi apărători ai mei la Poartă. 

— Dar gindeam, doamne, că nu vei mai da socoteală 
turcului, decît cu spada... 

— Am şi început! Cămătarii de aici din tirg, cărora tre- 
buia să le plătesc lăcomia, au căpătat cu virf şi îndesat. 
Grecii şi armenii, cu toată seminţia lor cămătărească, au 
pierit şi ei odată cu osmanliii. Astfel pot să răsuflu, şi 
pentru aceea am îngăduit plata haraciului. Voi avea de 
acum un răgaz preţios. 

— Cum?! 

— Singurul care mi se va împotrivi rămîne Iskender- 
paşa cu puţina lui oştire, căci Poarta va întirzia să dea 
crezare pirilor lui împotriva domniei mele. Cînd se va 
dezvălui adevărul, are să fie prea tirziu pentru ei. 

— Ahaaa! 

— Ai priceput? Plătind două sute de oameni, am 
cîştigat cîteva mii, care nu vor lupta împotriva noastră, 
iar cu sprijin leşesc îl spulber pe Iskander şi-l arunc în 
Dunăre, mai înainte chiar ca el să poată să-şi dea seama 
ce s-a petrecut. De astă-dată ne îndreptăm privirea şi 
credința spre Lehia, căci singuri încă nu putem a face 
mare lucru. 

— Să fi chemat oastea cea mare, măria-ta! 

— Prea devreme! De ea avea-voi trebuință abia după ce 
dobîndesc stăpînirea Transilvaniei şi a Munteniei, căci cu 
toții să înfăptuim acea minunată ţară, despre care ţi-am 


vorbit încă de cînd ne-am cunoscut. 

— Şi la care visăm cu toții, rugindu-l pe Dumnezeu să 
te ajute! 

— Dar şi voi trebuie să puneţi umărul. Toţi cei de un 
neam! Şi mai apoi Zolkiewski, adăugă voievodul bătindu-l 
pe umăr cu prietenie, cum făcea în trecut. Să ne gătim de 
drum. Ne adăpostim la Hotin, de unde ne vom năpusti 
asupra corbilor prădalnici ce s-or abate asupra noastră. 
Este marea noastră nădejde şi singurul prilej să-i izgonim 
pe turci din ţară, începînd cu Moldova. 

În mai puţin de o săptămînă erau cu toţii la Hotin, în 
afara cîtorva lefegii de sub porunca lui ser Marine Resti, 
rămaşi să păzească cetatea de scaun. Începea lupta pe 
viaţă şi pe moarte! În astă vreme locuitorii de prin părţile 
de miazăzi ale ţării începuseră băjenia, căci ei încă nu 
aflaseră, ori nu pricepusără prea bine, ce voia acest 
venetic aşezat de turci în scaun şi acuma răzvrătit 
împotriva lor. 


NUNTĂ CU PERIPEȚII 


Cu multă părere de rău se întorcea acasă tinărul boier 
Hrizea sin Dumitreşco ot Bogdanei, după o goană 
zadarnică pe urmele tătarilor. Era mare zăpuşeală, dar 
atît Hrizea cit şi cei vreo douăzeci de flăcăi care-l 
urmaseră aveau numai cămaşa pe ei, neapucind să se 
mai îmbrace altcum. Abia prinseseră să înşface săbiile şi, 
aruncindu-se în spinarea cailor pe deşălate, au pornit-o 
val-vîrtej să-i ajungă pe păgini. 

Vestea le-o aduse un ţăran scăpat ca prin minune din 
pîrjolul conacului şi moşiei boierului Cirstea de la 
Cornăţeni, megieşul lor. Cum bietul om era însingerat şi 
plin de sudoare, crezură că încă mai era hăituit de tilharii 
cimpiilor, dar se înşelaseră, căci tătarii, după ce jefuiseră 
şi dăduseră foc pretutindeni în calea lor, apucaseră 
drumul către casă, tirind robii şi prada cu ei. 

— Dg’ cu boierul ce s-a întîmplat? întrebă Hrizea. 

— Răpus de săgeți... zace şi acum în curtea conacului. 

— Şi jupiînița? 

— Roabă, conaşule! Dacă a mai scăpat cu zile, o trag 
cu laţul după vreo căruţă, cum li-i obiceiul. 

Hrizea îşi săltă capul şi aruncă o privire asupra 
flăcăilor ce se aflau în preajma lui. Tocmai făcuseră 
muştru în mînuirea spadei. Erau cu toți leoarcă de 
năduşeală, dar flăcări de ură le sclipea în ochi. 

— Nu-i vreme de pierdut! le strigă el. Pe cai! Luîndu-i 
pe neaşteptate îi dovedim, oricît de mulţi or fi. 

— Cam ciți să fi fost? îl iscodi un flăcău pe ţăranul 
fugar. 

— Socoti-vom leşurile după luptă! se oțări Hrizea. 
Haideţi! 

Ceata flăcăilor se pierdu curînd într-un nor de colb 
ridicat pe drumul Cornăţenilor. Soarele ardea nemilos şi 
nicio pată nu se arăta pe întreaga albăstrime a cerului, 
iar holdele dăduseră de mult în pirgă. Vreme numai bună 
pentru cules, ceea ce şi făcuseră tătarii dobrogeni, mai 
inainte de a se duce la bătaie în Moldova, unde îi 
chemase Iskender-paşa în acea vară a văleatului 7128 de 
la facerea lumii. Asemenea fapte erau pe placul marelui 


serasker, cu toate că-i socotea şi pe locuitorii valahi drept 

supuşi ai lui, dar era firesc în mintea lui ca 
dreptcredincioşii musulmani să-şi agonisească pradă de 
la ghiauri. Aceasta însă era cu putință numai cînd 
domnia de acolo era mai nevolnică, aşa cum se 
întimplase şi acuma. 

Se strecuraseră pe furiş pînă în preajma muntelui şi 
abia la întoarcere începuseră jaful, dînd în calea lor şi 
peste moşia boierului Cîrstea. Nu avuseseră teamă de 
minia domnească, fiindcă stăpînul ţării tocmai se mazilise 
şi Radu-vodă Mihnea, noul voievod, încă nu sosise de la 
Istanbul. Socoteală osebit de bună şi prada a fost 
îmbelşugată, căci oamenii nu se aşteptau să-i calce 
tătarii. 

Chiar şi dumnealui slugerul Cirstea se afla tras la 
umbră de dogoarea soarelui, cînd auzise larma şi 
strigătele de groază tocmai în curtea lui. leşi în cerdac 
spre a vedea ce se petrece, dar fu străpuns de o săgeată 
în coşul pieptului şi se prăvăli pe trepte. Fiică-sa, 
Frăsina, o codană cam de vreo şaptesprezece ani, dete un 
țipăt de spaimă şi se repezi lingă trupul tatălui doborit, 
cind simţi arcanul învăluind-o ca un şarpe şi tătarul 
care-l aruncase rînji mulțumit trăgînd-o prin ţărină spre 
el. 

Cam atitea putuse afla Hrizea la curtea boierului ucis, 
unde începuse a se ivi cite o slugă scăpată şi ea ca prin 
minune. Aflînd că Frăsina încă mai era în viaţă nu se mai 
gîndi la nimic altceva, ci se aruncă pe dată în urmărirea 
ei, semnele fiind lesne de găsit datorită fumului ce se mai 
ridica prin satele arse. 

De la o vreme flăcăii începură a simţi osteneala şi mai 


cu seamă cumplita sete, aşa că nu puteau merge mai 

departe. Drept care Hrizea socoti să scurteze drumul spre 
a-i întilni pe tilhari la vadul Dunării, dar n-avură noroc, 
fiindcă aceştia apucaseră să treacă apa în Dobrogea. 
Oricum, aşa frînți de sete şi oboseală, cu greu ar fi putut 
înfrunta trimba de peste o sută de călăreţi tătari. 

Tînărul boier hotărî popas chiar pe mal, apoi adormiră 
sub cerul înstelat şi în zori apucară calea întoarsă mîhniţi 
şi ruşinaţi că nu izbutiseră nici barem să-i ajungă pe 
hoți. 

— Ce să facem, boier Hrizeo? îl mîngiie un flăcău. Asta 
i-a fost soarta! Noi nu putem cirti. 

Cu toții ştiau că jupiniţă Frăsina urma să fie mireasa 
tinerei lor căpetenii, chiar în acea toamnă, dar iată cum 
necazul îi schimbase viața pe neaşteptate. 

— Ciinii! scrişni Hrizea. De ce nu sint eu domnul 
acestei ţări, că i-aş învăţa minte! 

— Am auzit că ticăloşii se vor bate cu domnul 
Moldovei, spuse un altul. Se vede că au venit să-şi ia 
merindea. 

— Ce-ar fi să ne ducem şi noi acolo?! 

— S-ar încinge o „horă mare”... 

— Să mergem! Să mergem! se auziră mai multe 
glasuri. 

— Deocamdată ne întoarcem pe unde au pirjolit 
nemernicii, porunci Hrizea ca şi cum nu le-ar fi auzit 
spusele. Pe urmă vom mai vedea! 

Deşi însetaţi şi flămînzi, de astă-dată nu se mai zoriră 
ca la venire, ci o lăsară domol, la pasul calului. Locurile 
erau pustii şi încă mai fumega pe ici, pe colo, iar prin 
văzduh stolurile de corbi croncăneau, vestind cîte un 
ospăț cu hoiturile ce le găseau din belşug. Prin alte părți 

se strinseseră puzderie peste cite un stirv şi nici nu 
catadicseau să se ridice la trecerea călăreţilor. O duhoare 
dulceagă de putreziciune se răspindise pretutindeni, dar 
uneori devenea atit de nesuferită încît bieții oameni se 
vedeau siliți să-şi astupe nările, aşa că Hrizea încuviință 
să meargă pe malul celălalt al Ialomiţei. Nădăjduiau că 
vor găsi în cale şi ceva aşezări rămase întregi, căci tilharii 
păreau să se fi ţinut de o singură parte a apei. Oricum, 
străbătură hotare întregi pînă cînd începură a se zări cele 
dintîi semne de viaţă, primii snopi de grîu. 

De bine, de rău, prinseră a ronțăi la spice, asemenea 
guzganilor sau popîndăilor, potolindu-şi oarecum foamea. 
„Ospăţul” i-a făcut să mai zăbovească, iar întrucît dăduse 
în amurg şi văzură că totul părea liniştit împrejur, Hrizea 
hotări să facă popas de noapte chiar acolo. Mai povestiră 
de una, de alta şi numai cînd se însera de-a binelea se 
puseră pe adunat snopi, spre a-şi face culcuş. Flăcăii se 
răspindiseră pe mirişte, cînd deodată se auzi vocea 
înspăimîntată a unuia dintre ei: 

— Săriţi, fraţilor! O dihanie, de n-o fi chiar ucigă-l 
toaca, arătă el spre o căpiţă. 

— Unde? Unde-i? săriră vreo cîțiva din apropiere, mai 
mult rizînd de spaima tovarăşului lor. O fi vreo vulpe! 

— Uite că mişcă ceva acolo! arătă unul cu degetul. 

Apoi li se păru că aud un scîncet de femeie, şi asta nu 
era a bine. De mici copii ştiau, din basme, că necuratul 
se arăta oamenilor fie sub formă de ied, fie de ţap, dar cel 
mai adesea luînd chip de muiere. 

— Satana! şopti unul îngrozit, şi fu îndeajuns pentru 
ca toţi să se tragă înapoi, făcîndu şi cruci cu nemiluita. 

— Ce-i? Ce s-a întîmplat? ajunse şi Hrizea lingă ei. 

— Dracul! arătă unul spre căpița cu pricina. 

— Şi vă temeţi de el cîtă vreme aveţi spada în mînă? 
Ce mai aşteptaţi? Să-l străpungem, ori să-l fugărim! 

Cu toţii se uitară nedumeriţi la Hrizea, socotind că n-a 
înțeles ce i se spusese. Alţii însă căpătaseră cutezanţă şi 
dădură să facă un pas înainte, dar se opriră din nou, căci 
acum se auzea desluşit un scîncet de femeie. 

— Mă, că fricoşi mai sinteţi! se răsti Hrizea 
nemulțumit. Trase spada şi se îndreptă spre căpiţă: 

— leşi de-colo care eşti, că, de nu, te spintec ori dau 
foc la paie! 

— Nu te apropia, neicuţă. Sint eu, Frăsina! auzi 
deodată vocea fetei, şi abia atunci se înfricoşa, simțind un 
fior de gheaţă prin şira spinării. 

— Doamne apără-mă! îşi făcu el cruce, trecîndu-şi 
arma în mîna cealaltă. 

— A luat glasul jupîniţei, şopti unul mai slab de înger, 
care căzu în genunchi şi începu a bate mătănii. 

Cîţiva o apucaseră la fugă peste cîmp, fără a se mai 
uita înapoi, iar cei rămaşi se uitară prostiți la căpiță. 

Dar îndată plinsul conteni şi snopii începură a se da 
într-o parte, lăsînd să se vadă obrazul şiroit de lacrimi ce 
curgeau din ochii mari şi negri ai Frăsinei. Nu mai 
încăpea nicio îndoială că era fata. 

— Eu sint, neicuţă Hrizeo! 

Tînărul îşi mai făcu o cruce şi, văzînd că „vedenia” nu 
se topeşte, prinse curaj şi vru să se ducă spre ea. 

— Stai! Să nu te apropii! strigă fata înspăimintată. 

— Dacă tu eşti cu adevărat, şi nu vreo nălucă, atunci 
fă-ţi cruce, ca să te cred! 

— Nu pot, se tingui ea. 

— Ahaa! Satano! Să-i dăm foc, băieți. Aduceţi un am- 
nar, să ardem spurcăciunea, că asta nu-i Frăsina mea. 

— Nuuu! se auzi vocea îngrozită a fetei. Neicuţă, jur pe 
sfinta cruce că eu sînt, numai că nu pot scoate mîinile să 
mă-nchin. 

— Auzit-aţi? făcu unul. Ar crăpa pe loc, dacă şi-ar face 
sfintul semn izbăvitor. 

— Pentru ce nu vrei să-ți arăţi mîna? o întrebă Hrizea. 
Nu cumva ti-i păroasă şi are ghiare de miță? 

— N-am nimic pe mine... sînt goală. 

Careva pufni în ris prosteşte, dar tînărul boier se 
încruntă la el, încît îi pieri risul de pe față. 

— Dacă nu eşti dracul, arată-ți măcar piciorul, să 
vedem dacă ai copită sau eşti muiere, zise unul mai isteţ. 

Atunci la marginea de jos a căpiţei se ivi un picioruş, 
însîngerat de drum şi plin de praf. 

— Care te pricepi să deosebeşti pielea de drac de cea 
de femeie? întrebă un mucalit. 

— La fel sînt! răspunse careva şi izbucniră cu toţii în 
ris, ba chiar şi Hrizea. 

— Ar trebui să vedem mai bine, îşi dete cu părerea 
altul. 

— Ba, o să mai vedeţi voi pe naiba! i-o reteză tînărul 
boier mai mult în şagă. Să vă întoarceţi pe dată cu 
spatele, căci nu mai încape îndoială că-i jupînița şi se 
sfieşte de noi. 

De voie, de nevoie, flăcăii îl ascultară, trăgînd cu coada 
ochiului ce va face Hrizea. Acesta îşi scoase cămaşa şi 
tinind capul într-o parte se apropie şi i-o strecură fetei, în 
căpiţă. 

— la-o pe tine, că altceva nu am, iar dacă îţi mai 
trebuie, cer şi altele. 

Auzind despre ce era vorba, care mai de care se 
despuia ca să-i dea fetei să se îmbrace. 

— Ho, că doar nu s-o înfăşa ca un copil mic! îi domoli 
Hrizea, bucuros de grija ce i-o purtau flăcăii. 

— Gata? întrebă el după o vreme şi inima îi zviîcnea de 
îndoială, căci încă mai avea ghimpele în ea. „Dacă totuşi 
nu-i Frăsina?” 

Diavolul folosea tot felul de vicleşuguri cînd voia să 
piardă pe cineva, iar cum îl ştia pe el ce durere suferise, 
să nu fi luat înfăţişarea fetei, ca să-l ademenească. Se 
gîndi că atunci cînd o va stringe în braţe avea să-i facă pe 
spinarea semnul crucii, şi negreşit s-ar fi prefăcut în 
pulbere, dacă era necuratul. 

Jupiînița se ivi în cele din urmă, avînd paie şi spice în 
plete şi înfăşurată în cămăşile flăcăilor. De-abia acuma ar 
fi putut să-i bage în sperieţi, aducînd mai curînd a strigoi 
decit a făptură omenească. Hrizea însă se repezi la ea şi o 
îmbrăţişa cu sete, uitind a mai face semnul sfint. Dădu s- 
o sărute, dar Frăsina îl opri, făcindu-se ca para focului: 

— Ba, neicuţă! Nu-i frumos, de față cu toată lumea. 

— Acum bag mina în foc că tu eşti, fiindcă nici dracul 
nu s-ar ruşina atita ca tine. Puicuţa mea, trăieşti? 

Şi fără să mai ţină seama de împotrivirea fetei o 
acoperi de sărutări, după care o aşeză uşurel pe un 
aşternut din snopi, spre a se odihni peste noapte. 

— Muream şi eu fără de tine, o mingiie tînărul pe 
obraz. Ce fericire că ai scăpat teafără! 


680 


— Dar bietul tăicuţa... suspină ea şi-i dădură 
lacrimile. Nici de frate-meu şi nici de măicuţa nu mai am 
ştire, căci au rămas la tătari. 

— Am să-i caut şi am să-i răscumpăr, făgădui Hrizea. 
Să ştiu de bine că-mi vind toată averea, ti-i scot din robie, 
numai tu să fii mulțumită. Pe jupîn Cirstea... l-om 
îngropa creştineşte şi-ţi jur că am să-l răzbun. Hai, nu 
mai fi întristată. Mai bine povesteşte-ne cum s-a 
întimplat nenorocirea şi cum de ai izbutit să fugi. 

— Apăi, cum să fie? începu ea cu glas domol. Bănuiesc 
să fi aflat ce s-a petrecut la curte şi cum l-au răpus pe 
tata? 

Hrizea încuviinţă din cap. 

— Eu am căzut în arcan şi tătarul m-a legat laolaltă cu 
ceilalți prinşi, bărbați, femei, copii, în urma unei căruțe. 
Merserăm noi aşa, ca vitele, pînă ce ne pomenirăm opriți 
în vatra unui sat pirjolit şi atunci tătarul veni spre mine, 
îmi apucă pletele şi mă sili să-mi întorc fața către un 
mirzac de-al lor, care era călare şi se rinjea privindu-mă. 

— Nemernicul! scrişni Hrizea. Dacă dau peste el îl 
sfirtec bucățele. 

— N-ai să mai poţi, neicuţă, zimbi fata, după care îşi 
depănă povestea mai departe. Cînd s-a înserat, tătarul m- 
a tirit la o altă căruţă, unde era mirzacul, care-i întinse o 
pungă cu bani. 

— Te-a cumpărat. 

— Întocmai, dar nu ştia el pe ce dăduse banii. 

— Nu cumva a căutat să... 

— Stai să vezi! Mai întîi a sfişiat totul de pe mine, 
lăsîndu-mă aşa cum mă găsirăţi voi, şi mă izbi de pămînt. 
Norocul fu că, dezbrăcîndu-se, hangerul lui se nimeri 

drept lingă mîna mea, iar cînd dete să mă îmbrăţişeze i l- 
am înfipt în gîtlej. Nici nu credeam să fie atît de ascutit, 
fiindcă mai că i-am retezat grumazul. 

— Dăduşi cu sete... Dar bine făcuşi! încuviinţă Hrizea. 

— Mai mult de spaimă am făcut ce-am făcut, dar se 
cheamă moarte de om şi-i păcat, neicuţă. 

— Lifta păgină nu-i făptura lui Dumnezeu, sări unul. 

— Ucigîndu-l ai făcut o faptă bună, plăcută celui de 
sus, o încredința altul. 

— Aşa o fi! răspunse cam descumpănită Frăsina. 
Tînărul boier îi dădu răgaz să mai răsufle, dar după 
cîteva clipe de tăcere o întrebă iarăşi: 

— Cum de n-au sărit şi ceilalți tătari, cînd au dat de 
leş?! 

— Asta nu mai pot şti, fiindcă, aşa cum eram, goală şi 
minjită de sîngele spurcatului, am rupt-o la fugă în 
noapte şi am alergat încotro am văzut cu ochii. Nu m-am 
oprit decit cînd am căzut într-o băltoacă şi atunci am 
încercat a mă mai spăla cît de cît, după care, răcorită şi 
cu puteri noi, am zbughit-o mai departe. Spre ziuă 
ajunsei printre căpițele astea şi, cum nu mai puteam 
umbla despuiată, m-am adăpostit într-una din ele şi aşa 
dădurăţi voi peste mine. 

— Sărăcuţa de tine! o mîngiie iar Hrizea înduioşat. Şi 
noi, proştii, cît pe ce să te pirjolim de spaimă. i-o fi şi 
foame, dar nu avem nimic altceva decit spice de grîu. 
lartă-mă că am fost aşa de nătîng. 

Curînd unul cîte unul căzură frinți de nesomn, iar 
cînd s-au deşteptat cei dintii undeva în depărtare se 
auzeau COcoşii, ceea ce însemna că mai erau sate rămase 

În timpul somnului fata se mai răsucise, lăsînd să-i 
scape la iveală un sîn frumos şi rotund, ca un măr 
pîrguit. Zărindu-l, printre gene, tinărul Hrizea tresări. 
Prinse cu grijă marginea unei cămăşi şi îl acoperi de 
parcă s-ar fi temut să nu-l atingă, apoi se aplecă asupra 
ei şi-i sărută pleoapele. 

— Rău îmi pare că te trezesc, îi şopti el drăgăstos, dar 
va trebui s-o pornim la drum cît mai pe răcoare şi mai 
avem o postată zdravănă pînă la Bogdanei. 

— Nu la Cornăţeni?! se miră fata, încă buimăcită. 

— Din păcate acolo n-a mai rămas decit spuza de pe 
vatră, aşa că o vreme vei sta cu noi. Şi de ce să nu 
chemăm şi un popă, ca să răminem împreună pe vecie? 

Frăsina se ruşină şi nu răspunse. Nunta lor fusese 
hotărită, dar pînă atunci nu se cuvenea să locuiască sub 
acelaşi acoperiş. Apoi nici nu se cădea să nuntească mai 
înainte de a trece anul de la înmormîntarea tatălui său. 
Tînărul îi dădu dreptate, cu toată ciuda că trebuia să mai 
aştepte un an, dar îi adăugă: 

— Oricum vei fi silită să rămii la mine, căci tu nu mai 
ai unde să te adăposteşti. Pentru ce să stai printre 
străini, şi nu la viitoarea ta gospodărie? Lasă lumea să 
zică ce-o vrea! 

Aşa crezuse Hrizea, mai cu seamă după ce-l îngropară 
pe jupîn Cîrstea şi cînd nu se mai află nicio veste despre 
mama şi fratele fetei, căzuţi în robia tătărească. lată însă 
că pe la Simedru veni pitarul Sava Cugştireanul, frate cu 
mama Frăsinei, care scosese carte de la divan că se 
făcuse epitropul fetei. 

Asta nu i-a pus pe gînduri şi unchiul a fost primit cu 

dădură seama că era un bătrin hapsiîn şi lacom de avere, 
cu care nu te puteai înțelege. Îşi dădu gîndurile pe faţă, 
spunînd că are şi el un flăcău, cam tomnatec, şi că nu i- 
ar displace nepoata ca noră, mai cu seamă că în acest fel 
ar fi strîns laolaltă şi Cornăţenii şi celelalte trupuri de 
moşie, rămînînd tot în familie. 

Vorbele bătrinului căzură ca un trăsnet, tocmai cînd 
se aflau cu toţii la un ospăț dat în cinstea lui şi musafirul 
golise mai multe pocale cu vin. 

— Dar eu trebuie să mă mărit cu Hrizea, unchiule, se 
împotrivi Frăsina. Lui i-am fost sortită de răposatul taica. 

— Eheei! Asta a fost, dar de acuma eu ţi-s tată! Eu 
hotărăsc pentru tine. 

Lui Hrizea îi venea să-l azvirle în ogradă şi să asmută 
ciinii asupra ghiujului, dar maică-sa îl potoli. 

— Are carte de la divanul domnesc, fiul mamii, şi nu-i 
bine să te pui cu stăpînirea. 

— Dar cum e cu putinţă, mamă?! se înfierbîntă el. Pă- 
rinții ei mi-au hărăzit-o mie şi chiar şi fata mă vrea. Ca să 
nu mai spun că eu am scăpat-o, mai mult moartă, cînd 
toți o ştiau roabă la tătari. 

Îl duseră pe beţivan la culcare cît se putu de iute, căci 
de mai rămînea acolo, nu se ştie dacă nu şi-ar fi călcat pe 
inimă Hrizea şi l-ar fi pălit în moalele capului, cît îi era el 
de oaspete. 

Totuşi a doua zi pitarul Savu porunci să-i fie trasă 
carita la scară şi îşi aburcă nepoata mai mult cu sila. 
Plingea sărmana, de-i sărea cămaşa de pe ea, în vreme ce 
unchi-său zise parcă batjocuritor: 

— Apăi, rămîneți cu sănătate, boieri dumneavoastră şi 
cinstite gazde, iar de nu vi-i cu supărare, pe primăvara ce 

vine vă poftesc la nuntă. Mare mulțămită pentru 
găzduire! 

— Să nu te măriți, Frăsino, auzi?! răcni deodată 
Hrizea. Am să vin eu să te scap! Te scap! Ai auzit? 

Se înţelege că-l auzise, dar nu-i putu răspunde fiindcă 
plinsul îi înecase glasul. O rază de lumină îi pătrunse 
însă în suflet cînd se gîndi că Hrizea se ținea întotdeauna 
de făgăduiala dată. Dar nu mai apucă să vadă cum 
tinărul se şi repezi în şaua calului, cu toată împotrivirea 
mamei. 

— Trebuie s-o aduc înapoi, măicuţă, să ştiu de bine că 
voi fi nevoit să-i crap capul pitarului! îi strigase el în 
vijelia plecării. 

Dar norul de praf stîrnit de roţile butcei era de acum 
departe şi tinărul îi ajunse din urmă chiar cînd cele două 
porți mari de la conac i se închideau în nas. Să intre cu 
sila nici chip, mai ales că era de unul singur, aşa că 
rămase o vreme cu ochii înlăcrimațţi în faţa zăvorului ce-i 
tăia calea, apoi luă abătut drumul spre Tîrgovişte, căci la 
Bogdanei nu-l mai trăgea aţa. 

Se gindea să se înfățişeze măriei-sale Radu-vodă 
Mihnea, cerşîndu-şi dreptatea, dar paşii îl duseră fără 
voia lui la casele boierului Filipescu, dumnealui fiindu-i şi 
ceva neam după tată. Ar fi poftit a se sfătui cu boierul cel 
tinăr, Pană, care era cu numai cîțiva ani mai în virstă 
decit el şi îi fusese bun prieten în copilărie. 

Fu primit cu înţelegere de către amindoi şi bătrînul, 
auzind despre ce era vorba, îi spuse zimbind în barbă: 

— Las-o încolo, măi Hrizeo, că fete sînt cit lumea! 

— Dar  Frăsina mea e una în toată suflarea 

— Eheei! Tinerețe, tinereţe... Am priceput cum vine 
socoteala. 

— Trebuie să facem ceva, tată, se băgă şi Pană. Nu ne- 
om lăsa noi vărul la ananghie. 

— Bine, fiule, dar cum? 

— Deocamdată să rămiie o vreme în casa noastră, pină 
om vedea ce se poate face la divan, că doar lui îi fusese 
făgăduită fata şi toată lumea o ştie. lar dacă nu izbutim... 
o furăm! 

Şi astfel prietenia de altădată fu înnodată din nou 
între cei doi tineri, Hrizea răminind să ierneze la 
neamurile lui în Tîrgovişte, dar şi pe la moşia lor de la 
Filipeşti. Acolo mergeau împreună la vinătoare, iar cînd s- 
a aşternut zăpada peste coclauri s-au înapoiat în cetatea 
de scaun, unde aflaseră că se trăsese şi pitarul Sava cu 
feciorul şi nepoata. 

În răstimp, boierul Pană ajunsese şi la măria-sa. 
Acesta i-a cerut să facă proba cu martori ai răposatului, 
însă din nefericire niciun om din Cornăţeni nu mai era în 
viață. Îi părea rău voievodului, dar legea ţării trebuia 
ținută şi voința epitropului era sfinta, după toate 
pravilele. 

— De-aş fi eu domn, vere Pană, multe rinduieli aş mai 
schimba în ţara asta! scrişni Hrizea cînd ieşi din palat. 

— Lasă, nu te amări, că mai avem cea de-a doua cale. 
După cum ştii, eu am fost în casa pitarului, ba am izbutit 
chiar să-i strecor Frăsinei vreo două vorbe şi ea a 
încuviințat totul. 

— Ai făcut tu asta?! 

— Vezi-bine! Ghiujul nu mă poate bănui, iar tontălăul 
de fiu-său mai că s-ar bucura să îmbătrinească burlac, 
fiindcă Frăsina îl sperie în fel şi chip. 

— Poate îl tragem şi pe el de partea noastră... 

— De, ştiu eu? E cam încurcat cu o tirfă de prin 
Stambul ce-şi face veacul aici, în Tirgovişte, ba gurile rele 
mai spun că pruncul ce-l are turcoaica ar fi al lui şi asta 
îl cam scoate din sărite pe taică-său, aşa că-l ţine din 
scurt. 

Spusele boierului Pană Filipescu erau adevărate şi 
pitarul ştia despre toate umbletele fiului său. De aceea îi 
dădea zor cu pregătirile de nuntă, nevrind să mai țină 
seama de anul de doliu al miresei. Primăvara venise, iar a 
doua zi de lăsata secului bătrinul îşi pofti odrasla ca să 
limpezească lucrurile. 

— Ce s-a întîmplat? îl întrebă tinărul, frecîndu-şi ochii 
urduroşi de somn. 

— lacă, te poftii spre a-ți spune să-ţi bagi minţile-n 
cap, că nu mai ai mult şi devii şi tu om în rînd cu lumea. 

— Da” ce? Aşa nu-s? 

— Vezi-bine că nu! Te ţii cu nepricopsita aia de 
turcoaică, ptiu, bătu-o-ar crucea! 

— Mai întîi că-i creştină botezată, şi mai apoi să ştii 
că-i grecoaică şi eu n-am treabă ce zic alții. 

— Vuieşte tirgu! Eu îți aduc mireasă curată, frumoasă, 
bogată şi de neam, iar tu umbli teleleu cu haimanalele, 
ținîndu-te de chiolhanuri pe la destrăbălată aia. 

— Tăicuţă dragă, îţi spusei doar că nu-s de însurat... 

— Auzi-colo, neobrăzatul! Nici nu mai ţin minte de 
cind a trecut peste cele treizeci de primăveri şi el tot 

— Nu-mi pasă! 

— Ba să-ţi pese, fiule, că dacă nu asculți n-ai să mai 
capeţi un ban. Te voi dezmoşteni, să ştii asta. 

Auzind ameninţarea, Mitrea o lăsă mai moale. Se 
ținuse băţos o vreme, fiindcă aşa îl povăţuise ţiitoarea lui, 
dar văzînd că-l înfuriase rău pe bătrîn încercă şi cu 
binişorul, îndulcindu-şi vocea: 

— Tăicuţă, lasă barem să se împlinească anul de la 
moartea socrilor mei şi pe urmă om nunti, după cum ţi-a 
fi voia. Zău aşa! Putem fi de risul lumii dacă nu păstrăm 
datina... 

— Dragul tatii, una e să te ridă de prost şi alta de 
necaz şi ciudă pe tine că ai nimerit-o bine. Fata asta, 
care-i şi mai îndărătnică decit tine, este în stare să fugă 
într-o bună zi şi să se tăvălească în cea dintii căpiță de 
fin întilnită în cale cu feciorul lui Dumitraşco, numai să 
ne dea cinstea pe ruşine. Cit crezi că o mai pot ţine? Mi 
se face inima cît un purice, dacă n-o zăresc o vreme. 

— Bine, tăicuţă, îţi voi face voia, dar după duminica 
Tomii, că am intrat în postu-mare şi-i păcat să facem 
nuntă. Atunci n-oi zice ba, dar pînă o fi ziua aceea... 
rogu-te mai dă-mi cîțiva gologani, ca să am şi eu de 
cheltuială cu flăcăii. 

— Ba s-o mai slăbeşti cu ei şi să mai stai şi pe acasă... 

— Bine, bine! Fie cum ţi-i placul! Dacă pofteşti mă duc 
s-o pup pe Frăsina! 

— De-ai avea mai multă minte, ai face şi tu ceva cu 
cap... ridicîndu-i fustele, ca să nu mai am eu grijă să-i 
păzesc fetia. 

— Ce atita zor? După nuntă le-o ridica ea singură. 
Unde mai pui că acuma-i post, şi doar îți spusei că-i 
păcat! 

— Da” la păgiînă nu mai eşti aşa smerit, ticălosule! se 
înfurie din nou bătrinul. 

— Lasă, tăicuţă, că aşa voi face precum mă 
povăţuieşti, dar să ştii că n-am să te chem de martor. Adă 
banii şi dă-mi timp să fac şi eu ceva cumpărături ca s-o 
ademenesc, aşa că fii mai darnic. 

Au mai urmat şi alte certuri între tată şi fecior, din 
care mai întotdeauna Mitrea storcea cîțiva bănişori, căci 
era risipitor pe măsura zgirceniei bătrinului. 

Într-o zi se duce la Frăsina în odaie şi-i dădu o basma 
de caşmir, pe care fata nu vru nicicum s-o primească, dar 
el îi zise: 

— Draga mea verişoară, ai auzit şi tu că trebuie să-mi 
fii nevestică. Gindeşte-te că de nu vrei s-o primeşti, ca 
dar de la mine, mărinimosul meu tată nu-mi mai dă un 
sfant. Ai vrea tu să ai un soţ îndatorat prin vecini? Spune 
drept! 

— Nu te vreau în niciun fel! îl repezi Frăsina. Am spus 
limpede că nu mă voi mărita decit cu Hrizea. Dacă nu mă 
lăsați, ori dau foc casei, ori îmi pun juvăţul de gît. 

— Mă, că aprigă mai eşti, zimbi Mitrea. Da’ pe mine 
mă întrebaşi dacă mi-i pe plac asemenea femeie dirză ca 
tine? Tu ştii foarte bine, fiindcă ţi-am spus, că mi-i dragă 
Lopi a mea, dar ce vrei să fac? Cît o mai trăi taică-meu, 
nu am niciun ban. 

Se opri o clipă, şi un gînd şăgalnic îi dete prin minte: 

— lacă, îți spun numai ţie, şi nu care cumva să mă dai 
de gol. Să ştii că eu îs şi cununat cu Lopi, că doar am un 
copil cu ea. 

Frăsinei îi venea să-i sară de gît la auzul unei astfel de 
veşti. 

— Ar fi bine să-i spunem unchiului, ca să... 

— Doamne fereşte! Ce, eşti proastă? Pe mine m-ar 
dezmoşteni, iar ţie îți găseşte el alt mire, că după Hrizea 
nu te dă nicicum. 

— Păi, atunci ce-i de făcut? Nu cumva te însori şi cu 
mine, că doar nu eşti turc? 

— lată ce zic eu. Mai întîi, să primeşti acest dar şi să- 
mi mulțumeşti de față cu taica. Ba chiar poţi să mai ceri 
cîte ceva, însă tot atunci şi nu pe urmă, că n-am de unde 
îți da. Pricepi? 

— Îhî! încuviinţă ea şi apucă năframa. 

— Aşa da! Şi dacă eşti înţelegătoare şi te prefaci că mă 
vrei, eu îi dau ştire lui Hrizea să facă ce-o şti şi să te fure, 
chiar şi în ziua nunții. 

— Vere dragă! îi sări ea de gât şi-l sărută pe obraz. 

— Ce păcat că nu ne văzu taica, rise el. 

— Am s-o fac şi în faţa lui. 

— Ba nu, că m-oi îndrăgosti de tine şi de află 
grecoaica, mă opăreşte. 

— Bine! Te-oi lăsa în pace. Dar cînd dai de Hrizea? 

— Ei, şi tu! Cînd l-oi găsi. Acu n-o fi foc de-i mai 
rămîne la noi o vreme, nu vezi că încă-i frig afară? Unde 
să te duci cu el, că acasă vă dă de urmă bătrinul. 

Tinărul Cugştireanu o sărută pe frunte şi Frăsina îşi 
zise în sine că văru-său nu era deloc tontălău, după cum 

îi mersese vestea. Legară astfel prietenie frățească şi 
jurămiînt de într-ajutorare unul faţă de altul. 

Această schimbare a fetei umplu de zel inima 
pitarului. Cu toate că mai erau în postul cel mare, 
porunci slugilor să facă pregătiri de nuntă. Cerinţele de 
bani ale feciorului erau din ce în ce mai dese, dar 
bătrînul îşi descheie mai larg ca niciodată baierele pungii. 
Nu se îndoia cîtuşi de puţin că toată cheltuiala o făcea 
pentru daruri miresei, aşa că tot în casă aveau să 
rămînă, îşi spunea dumnealui, pitarul, cînd bănişorii i se 
scurgeau printre degete. Oricum avea el să-i tragă din 
averea fetei, după ce s-o mărita, drept care îşi ţinea cu 
grijă socotelile la catastif. 

Pe de altă parte lui Mitrea începu a-i place fata, şi din 
pricina asta nu se prea dădea dus să-l caute pe Hrizea, 
după cum le fusese înțelegerea. Acesta însă se tot 
perpelea, cu toate poveţele vărului său Pană, să mai aibă 
răbdare. 

— Să ştii, vere, îi spuse el într-o zi, că eu o vreau pe 
Frăsina înainte, şi nu după cununia lor. Mai bine ai face 
cumva s-o scoţi în poartă şi mă jur că-n văzul tuturor o 
salt în şa. Nu-mi pasă de nimeni şi de nimic. 

— Uite, nu vrusei a-ţi spune, dar eu vorbii cu boierul 
Ghinea Brătăşanu să vă adăpostească la conacul lui de 
pe malul Oltului, în Romanați. Nu are să-i dea prin cap 
ghiujului să vă caute tocmai acolo, dar trebuie să facem 
totul cu judecată. Mai stai puţin! 

Nici Frăsina nu era prea liniştită, măcar că Mitrea se 
jura pe toţi sfinţii că vorbise cu Hrizea. Ea ar fi vrut să-l 
vadă venind călare pe un armăsar alb şi s-o scoată din 

să-i aducă iubitul, măcar pe furiş, numai să poată sta de 
vorbă cu el. 

Ca să scape de gura ei, acesta îi spuse că în nu mai 
tîrziu de două zile aveau să se îmbrăţişeze în livada lor, 
dar totodată năimi nişte haidamaci ca să-l cotonogească 
pe Hrizea. Aşa se şi petrecu, a doua zi pe seară, cînd 
nefericitul se întorcea la casele boierului Filipescu, nu 
departe de biserica Stelea, a mîncat o bătaie soră cu 
moartea, măcar că şi el schilodise pe vreo cîţiva dintre 
bătăuşi, dar a trebuit să zacă la pat o săptămînă înche- 
iată. Chinurile iadului i s-ar fi părut mai uşoare, după 
cum se mistuia el de dorul fetei şi de neliniştea că avea să 
se mărite. Se hotărise chiar să pună foc la casa pitarului, 
numai să-şi scoată iubita de acolo. 

Îşi mărturisi gîndul vărului său, dar acesta zîmbi: 

— Nu mai trebuie! Miine are să fie nunta, căci în timp 
ce tu zăceai au fost şi peţitorii, măcar că fata-i orfană. Ba 
s-a mai ținut şi o petrecere a călăreţilor, numai că nu s- 
au schimbat inelele de logodnă, că Frăsina cică şi l-ar fi 
pierdut chiar atunci. Au şi încuviințarea lui Vodă. Chiar 
şi eu sînt poftit la ospăț. 

Hrizea păru a nu înţelege ce-i îndruga văru-său Pană, 
apoi deodată se învineţi de furie şi-l apucă de gât. 

— Iudo! Nemernicule! Te-am socotit prieten şi tu m-ai 
vindut, cîine! 

Fiind slăbit după boală, Hrizea nu izbuti să-i facă 
niciun rău tinărului boier şi acesta izbuti să se scape cu 
uşurinţă, fără a se mînia. Ba chiar se puse pe ris. 

— Aşa-i foarte bine. Nimeni nu va putea să zică de noi 
că am fost înţeleşi de mai înainte. 

— Tu mă vei sudui față de toată lumea că m-am dus la 
nuntă, dar ai să te urci în caleaşca lui Brătăşanu, care a 
venit anume în Tîrgovişte. Vezi să te îmbraci ca ginerică şi 
să faci după cum îți spun, că altminteri rămiîi holtei pe 
vecie. 

— S-aud! 

— Cunoşti bisericuţa aia de sub dealul Gruiului? 

— Da! 

— Ei bine, acolo aveți să mergeţi împreună, tu cu 
naşul.. 

— Naşul?! 

— Ei, da! Am spus bine! Adică boierul Ghinea 
Brătăşanu are să vă cunune, acolo, la popa Vasile. Mai 
întîi însă veți da o roată prin tot tîrgul să vă vadă lumea, 
ba să vă opriți şi la biserica domnească, şi după aia 
plecați unde v-am spus. 

— Şi dacă ne ducem la casa pitarului, s-o iau pe 
Frăsina de sub nasul... 

— Poate rămii fără nas! Toată lumea te va vedea că ai 
furat mireasa altuia, apoi măria-sa va trimite seimenii 
după tine şi... 

— Atunci, spune cum!? 

— Păi, îți spusei! Eu stau la nuntă, dar alții, 
necunoscuți, o să fure fata şi nimeni n-are să ştie că sînt 
oameni năimiți de mine. Tu n-ai niciun amestec, eu nu... 

— Faci tu asta pentru mine? 

— Vezi-bine! şi Pană îl îmbrățişă, bătindu-l pe umăr. 

A doua zi, îndată după ce se despărțiră, Hrizea se 
pomeni cu o caleaşca la poartă şi în ea un boier, căruia îi 
sărută mîna, cîtă vreme avea să-i fie naşul. 

— Trecem s-o luăm şi pe ea. Nu era s-o aduc pe ulițele 
astea cu hîrtoape, că doar s-a gătit anume, îi răspunse 
boierul Ghinea zimbind în barbă. 

La curtea pitarului Cuştireanu se încinsese chiolhanul 
încă din joia de după duminica Tomii, şi întreg conacul 
era împodobit de sărbătoare. Mitrea fusese trimis din sat, 
potrivit datinii din străbuni, căci nu se cădea să stea sub 
acelaşi acoperiş cu mireasa. Fata fiind orfană, pitarul se 
dăduse ca neam din partea ei şi epitrop, aşa că la el a 
trebuit să vie starostele să-i ceară „ciuta? pe care 
„stăpînul” lui o întilnise la vinătoare. După cum era 
obiceiul, fu adusă mai întîi o babă boită şi acoperită la în- 
fățişare, spre hazul celor din jur, dar cînd să aducă şi 
adevărata „ciută”, ia-o de unde nu-i! 

Pitarul sări ca ars, şi cu mare greutate dădu peste ea 
într-un iatac mai dosnic. Avea ochii roşii de plins, dar în 
mină ţinea un cuţitoi cît toate zilele, ameninţind că se va 
străpunge dacă ar cuteza să se apropie de ea. 

— Asta-mi mai trebuia! se tingui bătrinul. Spune ălora 
să plece! se răsti el spre o slujnică din apropiere. Facem 
nuntă fără farafasticuri. Să vină Mitrea să-şi ia mireasa! 

Aşteptară o vreme pînă ce fu adus ginerică, dar nici cu 
el nu putură urni fata din loc, încît praful s-ar fi ales de 
întreaga nuntă dacă nu s-ar fi aflat acolo şi boierul Pană 
Filipescu. Acesta se legă s-o facă pe îndărătnica Frăsina 
să se ducă la biserică, iar după aceea n-avea decit s-o 
strunească bărbatu-său. Într-adevăr, ce-i şopti, ce-i 
boşcorodi el pe la ureche, însă deodată fața fetei se 
lumină şi, aruncînd cuţitoiul, începu a se împodobi 
mireasă. Mult se minunară de puterea tinărului Fili- 


pescu, dar nimeni nu ştia că acesta o povăţuise să iasă 
694 


din casă spre a putea fi furată pe drum de către oamenii 
lui Hrizea. 

Druştele o urcară într-o căruţă acoperită cu velinţe şi 
scoarțe scumpe, dar nu puseseră şi zestrea, după cum s- 
ar fi cuvenit, căci mireasa avea să se întoarcă de la 
biserică tot în acelaşi loc. Altă ciudăţenie a mai fost aceea 
că țiganii lăutari hăuleau cît puteau „taci mireasă nu mai 
plinge”, dar aceasta era toată numai voie-bună, spre 
uimirea tuturora. Ea şi-l închipuia pe Hrizea, cum avea 
să se năpustească asupra alaiului, cu armăsarul cel ca 
neaua, s-o apuce strîns de mijloc şi s-o ridice lingă el în 
şa, lăsînd pe toți nuntaşii cu gura căscată. 

Cîţiva slujitori boiereşti începură a da din sîneţe, iar 
boier Pană îi îndemna să tragă într-una, anume ca să 
isprăvească iarba de puşcă, ceea ce se şi întîmplă cînd se 
pomeniră cu o ceată de tilhari mascaţi sărind asupra 
căruței miresei. Frăsina doar că nu se aruncă în braţele 
răpitorului, pe care-l credea a fi Hrizea, cu toate că era pe 
un cal negru ca pana corbului, şi nu alb, după cum îl 
închipuise ea. 

— Sări, Mitreo, că-ți fură mireasa! răcni deznădăjduit 
pitarul. 

Acesta însă privi la atacatori şi, văzindu-i înarmaţi 
pînă-n dinți şi puşi pe faptă, se lăsă păgubaş. Bănui el că 
trebuia să fie ceva pus la cale de Hrizea, dar îndată socoti 
că ar putea să-i ceară acestuia o groază de parale drept 
despăgubire. Tăcu, deci, iar gindul îi fugi la nurlia Lopi, 
cu care avea să rămină. 

Curînd Frăsina îşi dădu seama că cel ce-o ţinea în 
braţe nu era Hrizea şi începu a se zbate şi a răcni ca din 

gură de şarpe. Flăcăul însă o strînse zdravăn lingă el şi 
izbuti totuşi să-i strecoare la ureche: 

— Taci, că Hrizea m-a trimis! 

Atunci băgă şi ea de seamă că boierul Pană Filipescu, 
cică pornit în urmărirea lotrilor, nu se prea îndemna să-i 
ajungă, măcar că ar fi putut. Îi urmări aşa pînă ieşiră din 
Cugştini, apoi cînd ajunseră în dreptul unei bisericuțe 
pricăjite, pitită sub un deal, li se alătură. 

— Ce înseamnă asta”? îi ceru socoteală fata, cînd fu 
lăsată la pămînt. Aşa ne fuse vorba? 

— Pas de intră şi ai să vezi! răspunse zimbind boierul, 
împingiînd-o uşurel în lăcaşul Domnului. 

În faţa altarului se afla un preot bătrîn în odăjdii, 
citind  şoptit dintr-un ceaslov deasupra unui tînăr 
îngenuncheat sub patrafir. Părea a fi îmbrăcat mire şi un 
fior o străbătu pe biata Frăsina. Mai văzu apoi feţele 
binevoitoare ale unui boier străin cu nevasta, căci ea nu-l 
cunoştea pe Ghinea Brătăşanu, iar cînd aceştia o 
împinseră uşurel lîngă bărbatul îngenuncheat, nu mai 
ştia pe ce lume se află. Cu coada ochiului îl zări pe Hrizea 
şi se linişti ca prin farmec. 

Ce-a mai urmat a fost ca într-o visare. S-au învirtit în 
cerc cu naşii şi cu bunul boier Pană, în vreme ce preotul 
psalmodia pe nas „lsaiia dănțuieşte”, simțea coroana 
cununiilor pe frunte şi era fericită. 

Slujba o dată isprăvită, „lotrii”, care fuseseră şi ei de 
faţă, îşi căpătară plata şi se îndepărtară în galopul cailor. 
Atunci Hrizea îşi luă mireasa în braţe şi o urcă într-o 
butcă ce aştepta lingă cea a boierului Brătăşanu. Nici nu 
şi-au dat seama cînd au pornit-o la drum către moşia 

acestuia şi nici cînd şi-au luat rămas bun de la boierul 
Pană. Ei trăiau acum pe alte tărimuri. 

— Să ştii, neicuţă, că-mi plac şi caii negri, şopti ea 
mîngiindu-i obrazul. 

— Şi mie, răspunse el, fără să ştie de închipuirea 
Frăsinei. Numai de-am ajunge cît mai degrabă la 
Brătăşani... 

— Te voi urma oriunde, pînă ce-oi mai avea zile! 
suspină ea şi buzele li se împreunară într-un sărut 
îndelungat. 


CUhd POȚI SÄ AJUNGI OŞTEAN 


ÎNTÎRZIATĂ O VREME PE VALEA MUREŞULUI, vara 
îşi revărsa căldura asupra leneşei ape ce şerpuia pe lingă 
castelul contelui Teleki. Nici chiar pe dealurile care 
străjuiau de o parte şi de cealaltă a bătrinului rîu, nimic 
nu prevestea apropierea toamnei. Cei cîțiva norişori ce 
pluteau în jurul Pietrei Craivei ori picla ce se înălța 
deasupra Cheilor Tătarului nu puteau îngrijora pe 
harnicii locuitori ai acestor meleaguri. Berzele însă, tinere 
şi bătrine, nelăsîndu-se amăgite de înşelătoarea căldură, 
se roteau în albăstrimea cerului, pregătindu-se de 
plecare. 

Întorcîndu-se spre casă, Florea Nicoară din Ciunga se 
abătu pe lingă stincile de sare ce străjuiau gurile de ocnă 
de la Uioara, multe dintre ele părăsite din pricina 
vechimii. De acolo se scotea preţioasa pulbere încă din 
vremuri de demult, şi din astă pricină se adinciseră şi 

fuseseră lăsate în plata domnului. Mai lesne era de săpat 
alte puțuri, căci oriunde dădeai cu hirleţul găseai acelaşi 
lucru, din belşug. De fapt nu era calea obişnuită a 
localnicilor, dar tînărul simţea o mare plăcere ori de cîte 
ori avea prilejul să se minuneze de tăria stincilor, care nu 
se topeau decit cu greu sub biciuirea ploilor şi suflarea 
cea aspră a vintului. 

Nu departe de acolo, cocoţat pe un pinten de deal, se 
afla castelul grofului Teleki, al cărui stăpin îşi găsise 
hodina cea veşnică tot pe o coastă, dar neştiută decit de 
puţini oameni şi de unde nu mai auzea clipocitul 
Mureşului pe la poalele colinei, cum fusese acasă. Nimeni 
n-a mai întrebat de cel ce trebuia să se însoare cu 
grofoaica de la Micoşlaca, şi nici chiar neamurile contelui. 
Cît despre baroana Iulia Mikeş, se aflase că „bolunzise”, 
fără a cunoaşte careva pricina. Fuseseră chemate cele 
mai iscusite babe vrăjitoare, ba şi doftori vestiți din ţara 
nemțească, dar zadarnic. Cînd ţi-era lumea mai dragă, 
tinăra baroană cădea în genunchi şi cerea iertare de la 
cineva nevăzut. De aici şi zvonul cum ea ar fi aceea care 
i-ar fi făcut felul viitorului ei soț, dar Florea ştia bine că 
nu era adevărat ce se spunea. Alta era pricina! 

Nici despre contesa Rozsnyai de la Galda, prietena cea 
bună a Mikeşoaiei nu se mai auzise nimic de la o bucată 
de vreme. Parcă ar fi înghițit-o pămîntul! Unii ziceau că s- 
ar fi pripăşit pe undeva prin părțile asfinţitului, alții că au 
şi văzut-o prin Stambul ori cine mai ştie pe unde, şi de 
astă-dată nici tînărul ciungan nu putea pricepe ce să se fi 
petrecut cu dinsa. 

Aceste amintiri îi răscoleau lui Florea dorinţe neîmpli- 

fratele său mai mare. Îl asculta ceasuri întregi povestind 
despre nemaipomenitele întimplări prin care trecuse, şi 
ardea de nerăbdare să-i calce pe urme. Tare îi mai părea 
rău că nu-i însoţise pe Marcu şi Mihai în oastea lui 
Gaşpar-vodă. Pe atunci nu se auzise de acest voievod, dar 
acuma se ştia pretutindeni că domnul Moldovei chemase 
pe toți românii, din întreaga ţară, la înfruntarea cu 
paginii. 

Trecuse amiaza de vreo două ceasuri cînd se avîntase 
feciorul printre puţurile ocnelor. Mergea agale, lăsîndu-se 
miîngiiat de razele molcome ale soarelui, iar cu glas scăzut 
lălăia un cîntec ştiut numai de el şi nu se îndemna deloc 
să ajungă prea devreme acasă, căci tare-i mai plăcea 
răcoarea locului acestuia, pe unde se simţea boarea de 
beci umed ce venea din măruntaiele pămîntului. De 
obicei mai dădeai peste cite un băieş ori vreo muiere 
venită cu mincare în straiță după omul ei ce trudea din 
greu, dar azi, fiind duminică, nimeni nu lucra şi liniştea 
se înscăunase pretutindeni. Trecînd pe lîngă o groapă, 
deodată i se păru că aude vaiete omeneşti. „Nu cumva să 
fi căzut careva şi să-şi fi rupt ciolanele...” gîndi îngrijorat 
Florea. Îi veniră însă în minte poveştile copilăriei, căci nu 
era ținc de pe valea aceea să nu fi fost speriat că dacă s- 
ar fi avintat pe la streii de sare avea să dea peste gurile 
iadului. Oameni în toată firea şi se jurau, nu o dată, că 
văzuseră cu ochii lor draci jucînd în lumina lunii. Fiind 
bărbat în toată puterea, ciunganul s-ar fi luat la triîntă cu 
însuşi Scaraoțki, dacă ar fi trebuit, mai ales ziua în 
amiaza-mare, dar o temere oarecare simţi prin inimă, aşa 
că se apropie cu băgare de seamă. Se vedea cit-colo că 
era un puț părăsit de ani de zile, fiindcă bălăriile îi 

năpădiseră intrarea, dar cum unele erau rupte proaspăt, 
nu mai încăpea îndoială că cineva căzuse acolo. 

— Eşti careva înăuntru? strigă el la gura gropii, 
punînd mîinile pilnie la gură. 

De astă-dată nu se mai putea înşela. Auzise desluşit 
gemete înăbuşite, ce răzbeau pînă la el. 

— Eşti rănit? Ai căzut? Răspunde, omule! 

Din nou aceleaşi tinguiri, de parcă ar fi avut căluş la 
gură, ori era vreun mut din născare. Florea se ridică, 
uitindu-se primprejur, doar de-ar vedea pe careva să-i 
sară în ajutor. Era lesne să te fi prăvălit în puț, căci 
buruienile acoperiseră groapa, prefăcînd-o într-o capcană 
pentru neprevăzători. Steiurile de sare, de asemenea, ar fi 
încurcat pe un necunoscător al locurilor. 

Deodată i se păru că zăreşte o umbră omenească ce 
parcă s-ar fi pitit după o stîncă, şi Florea îi strigă: 

— Hei, om bun! Hai o ţiră-ncoace. 

Nu-i răspunse nimeni şi nu se mai îndoi că nu fusese 
decît o nălucire, dar pentru cel de jos trebuia să facă 
ceva. Rupse mai întîi toate buruienile ce împrejmuiau 
gura gropii şi cu toate că era în straie de sărbătoare, se 
lăsă pe burtă, căutind să desluşească ceva în beznă. Voia 
să-i dea de ştire că fusese auzit şi să nu-şi piardă 
nădejdea, dar el singur nu-l putea ajuta, ci avea să 
meargă după alții, lipsind o vreme. 

— Omule! Dacă mă auzi, răspunde! lacă, eu mă duc... 

Nu apucă să zică mai multe, căci fu apucat de 
amîndouă picioarele, săltat în sus şi împins cu putere în 
put. 

Poate că acesta i-ar fi fost sfirşitul, fiindcă o cădere cu 
capul în jos i-ar fi frînt grumazul, fără nicio îndoială. 

Norocul lui a fost că pe dată şi-a întins mîinile în lături şi 
astfel s-a mai putut sprijini de pereţi, încetinindu-şi 
căderea, însă dacă puţul ar fi fost mai larg, s-ar fi isprăvit 
şi cu el şi cu nefericitul asupra căruia căzuse. Mai auzise 
doar nişte hohote de ris ce venea de undeva de deasupra, 
după care îşi pierdu simţirea. 

Cînd îşi veni în fire, cea dintii grijă îi fu să se tragă de 
pe bietul om peste care căzuse, deşi acesta părea să nu 
mai aibă suflare. Întunecimea era de nepătruns, dar 
izbuti să dea de capul necunoscutului şi atunci pricepu 
de ce nu răspunsese la întrebările sale decît prin gemete. 
Sărmanul avea un căluş cît toate zilele în gură, iar mîinile 
şi picioarele legate. Era limpede că fusese aruncat anume 
în puț şi de bună-seamă că celaşi l-a împins şi pe el, 
sortindu-i pe amindoi morţii. 

Îşi apropie obrazul de gura străinului şi se bucură 
simțindu-i abureala călduță a răsuflării. Era cam slabă, 
dar bine că omul încă se mai afla viu. Se uită în sus şi 
zări un petec de cer înstelat, deşi cînd fusese îmbrincit 
era ziuă. Auzind şi ţiriitul greierilor, căpătă un nou 
imbold de viață. Trebuia să scape, şi să-l scoată şi pe 
nenorocitul de lîngă el! 

— Trăieşti? îl scutură grijuliu Florea. 

Se chinui o vreme să-i desfacă legăturile, îi frecă apoi 
mîinile ca să-şi iasă din amorțeală, îi mîngiie fruntea şi 
acum ar fi dat orice pe un strop de apă. Trebuia să-l 
scape, fiindcă de nu era spinarea lui nici el n-ar mai fi 
fost în viaţă. 

— Te doare ceva? întrebă flăcăul, cînd nefericitul păru 
a se fi mişcat. 

— Viz!... gemu rănitul, cerîndu-i apă. 

— Eşti ungur?! se miră feciorul căci el încă mai 
credea, că prin aceste părți de ţară toate necazurile se 
abăteau numai supra neamului său. Pricep ce doreşti, 
dar n-am de unde să-ți dau. Vom ieşi însă noi cumva de 
aici, şi atunci ai să bei pe săturate. 

După o vreme, celălalt păru a se mai întrema şi o 
încropi destul de prost pe româneşte: 

— Eu, slujbă la prinţ. 

— Atunci cum de-ai ajuns domnia-ta aici? 

— Nume la mine este Ovary Elemer, căpitan... 

— Am înțeles domnule. lacă, eu îs Florea lui Nicoară 
din Ciunga, numai că tot n-ai spus cum de-ai ajuns aici... 

— Spun la tine, dar acum nu estem vreme la poveste. 
Mai un spune tu cum facem cu ieşire! 

— Păi, răcnim din toţi bojocii, şi poate ne aude vreun 
trecător, dar asta numai miîine-dimineaţă... 

— Pînă miine eu mort de sete. Trebuie acum, dar aude 
duşman la noi... 

— Aşa-i că uitasem de ei! 

— Asta-i puț oblu... 

— Norocul nostru că nu-i şi larg, îl întrerupse Florea. 
Ştii ce mi-a dat prin cap? 

=— Ce? 

— Ne aşezăm spate-n spate şi, proptindu-ne de pereţi, 
ne împingem binişor în sus. 

— Foarte bun. Legăm la noi unu de alt şi facem patru 
miîini şi patru picior. 

Brăcinarul lui Florea a fost îndeajuns ca să se 
înfăşoare unul lingă celălalt, însă era primejdia ca să 
cadă amîndoi deodată. Totuşi, neavînd încotro, începură 

Erau vînjoşi amindoi, dar mai cu seamă dornici să scape 
cit mai curind la aer curat, căci sărătura le ustura 
gitlejul. 

— Stai! făcu deodată Ovary. 

— Ce-i? 

— Sst! Auzit voce? 

Trăgînd cu urechea, Florea era gata să-i răspundă că 
în afara lătratului unui cîine nu se auzea nimic, cînd 
desluşi şi el două voci care se apropiau. 

— Or fi băieşi, şopti el. 

— Nu. Duşman. Vorbit nemţeşte... 

— Ei te-au aruncat pe domnia-ta? 

— Da. 

— Înţelegi ce-şi spun? 

— Îhî! 

Urcaseră mai bine de jumătate calea şi nu se îndurau 
să se întoarcă, aşa că-şi încordau puterile, proptindu-şi 
picioarele de pereţi şi rămaseră în aşteptare. 

— Nu se mai aud, zise unul dintre cei de deasupra. 

— Cred şi eu, mai cu seamă după ce l-am împins şi pe 
celălalt peste el, rise mulțumit. 

Nu mai încăpea îndoială că ei erau vrăjmaşii, dar n- 
aveau ce le face, în starea în care se aflau. Rămaseră 
neputincioşi ascultind mai departe, cu toate că ciunganul 
nu prea înţelegea ce-şi spuneau. 

— Să nu aibă altă ieşire, îşi dădu cu părerea cel care 
părea venit mai pe urmă. 

— Să ştii că romanii nu-şi pierdeau vremea cu 
aerisirea puţurilor, cînd le-au făcut, căci le lucrau cu 
sclavii. Acolo au să putrezească... 


— Cine să fi fost celălalt? 

— Vreun oştean de-al lui. 

— Părea mai curînd ţăran, după cîte mi-ai spus la 
inceput. 

— Să-l ia dracu! Dacă nu l-o fi luat pînă acum. Cine l- 
a adus pe coclaurile astea, în calea mea? 

— Nu cumva să mai fie şi alții... 

— Am fi dat de ei pînă acum. Fii liniştit, că numai ăla 
a fost, şi poate întîmplător, în trecere. 

— Dar dacă încă mai trăiesc, şi cînd s-o lumina de 
ziuă încep să strige după ajutor? 

— Noi ce grijă avem?! Către miezul nopţii trebuie să 
vină şi omul nostru, după care vom pleca împreună. Dar 
pînă atunci... 

Îşi desfăcu nădragii şi se uşura deasupra gropii. Erau 
atit de încordaţi şi la capătul puterilor, încît cu greu s-ar 
mai fi putut ţine, dacă nemții, rizind, nu s-ar fi îndepărtat 
îndată. Atunci începură şi ei din nou urcuşul şi izbutiră 
să atingă cu mîinile marginile gropii, însă nădejdea era 
tot în picioarele cu care se împingeau. Dar cît pe ce să se 
rostogolească înapoi, căci, legaţi fiind unul de altul, n- 
aveau cum să se despartă. A trebuit să-şi dea toată 
silința Florea şi l-a ridicat în spate pe Ovary, ca să se 
tolănească istoviţi la pămînt. 

— Priveşte, căpitane, ce lună faină! 

— Musai plecăm, răspunse şoptit căpitanul. Lună nu 
bun la noi, că vede neamţul... 

— Ai dreptate, încuviință Florea. Plecăm tiptil şi 
mergem la mine acasă, apoi n-au decit să ne ia urma, că 
or vedea ei pe dracu dacă apucăm să intrăm în sat. 

— Nu! Acuma trebuie prindem noi la ei şi aşteptăm 

Apoi îi povesti pe scurt ce vorbiseră nemții şi că 
avusese o tăşcuţă cu scrisori de care îl jefuiră şi negreşit 
trebuia să le-o ia înapoi, înainte de venirea celuilalt. Cum 
luna strălucea în înaltul cerului, se furişară printre 
steiurile din preajmă, pe care cu uşurinţă le-ai fi putut 
lua drept umbre omeneşti. Florea îi zări pe nemți aşezaţi 
fără grijă pe iarba uscată, cu mîinile sub cap. De bună- 
seamă că se uitau şi ei cu încîntare la minunăția 
cerească. 

— Uite colo! şopti Florea, trăgîndu-şi tovarăşul de 
mînecă. Se hodinesc, ticăloşii! 

Se tiriră ca şerpii si dintr-un salt s-ar fi putut arunca 
asupra lor, dar îi auziră vorbind şi căpitanul ar fi vrut să 
afle cît mai multe de la ei, aşa că făcu un semn şi îl opri 
pe Florea. 

— Dieter, ce-ar fi să aruncăm nişte bolovani în puț? N- 
am eu astimpăr pînă nu ştiu bine că n-ar mai putea ieşi 
de acolo şi să ne ia urma pină la Sătmar. Aşa zic! 

— Socot că sint morţi de mult, dar, dacă ţii cu tot 
dinadinsul, hai, că tot n-avem ce face. Astfel ne trece şi 
vremea mai repede. 

Ovary îşi dădu seama că dacă ar mai fi rămas în 
groapă acolo le-ar fi fost mormîntul, dar şi că era clipa 
cea mai potrivită să le sară în gît. Făcu semn lui Florea şi 
amîndoi se năpustiră asupra nemților cu cîte o bucată de 
stei numai bună de zdrobit capete. 

Pălindu-i pe negindite, cei doi izbutiră curînd să-şi 
lase vrăjmaşii fără nicio putinţă de împotrivire. 

— Ce facem cu ei? întrebă ciunganul. 

— Ducem unde fost noi. 

— Să-i tîrîm pînă acolo? 

— Da, dar întîi iau straiță de la ei. lacă, al meu este. 

Se aplecă deasupra neamţului la şoldul căruia atîrna 
taşca şi şi-o trecu bucuros pe după gît, apoi dădu să-l 
apuce de picioare, însă Florea se împotrivi. 

— Apăi, nu aşa! 

— Nu înţeleg... 

— Mai înainte să mă uşurez şi eu, batăr pe unul din 
ei, că tare mai put şi acum. 

Ovary rise şi-i făgădui să-l lase după ce i-or arunca în 
puț, fiindcă zăbovind ar fi putut da peste ei cel de-al 
treilea. Florea se învoi şi dădu să-l apuce şi el pe celălalt 
neamț, dar acesta deschide brusc ochii şi cu un scrişnet 
de fiară încolțită îi înfipse mîinile în beregată. Căpitanul 
sări pe dată călcînd cu toată talpa obrazul duşmanului, 
apoi îi mai cără şi cîteva picioare în burtă, în cap şi pe 
unde se nimerea, încît în cele din urmă îşi pierdu 
simţirea cu adevărat de astă dată. 

— No, pe ăsta îl spurc! făcu Florea frecîndu-şi 
grumazul. Mai, mai să mă-năbuş. Mulţumesc domniei- 
tale că m-ai scăpat. 

Îi tîriră pînă la groapă şi-i aruncară de unde abia 
scăpaseră ei, iar deasupra lor prăvăliră bolovanii ce-i 
găsiră în preajmă. 

— Aşa au vrut să facă şi ei cu noi, zise Florea, ca şi 
cum ar fi vrut să arate că nu din capul lui făcuse moarte 
de om. Numai că-mi pare rău că n-am apucat să-i 
„spălăm”, ca să fim chit. 

— Nu trecut la mine, rise Ovary. 

— Dreptu-i că nici mie nu mi-a venit, dar m-aş fi 
căznit. 

— Apoi nici nu ştiut care din ei făcut ruşine la noi... 

— N-avea decit să se tragă deoparte ăl de nu era vino- 
vat, răspunse tot rizînd ciunganul. 

Căpitanului ungur îi plăcu acest fecior de olah, vesel şi 
cinstit, şi-l bătea gindul să-l facă să vină cu el, barem 
pînă avea să ducă scrisorile unde trebuiau. Erau acum 
amîndoi voioşi, de parcă ar fi stat sub lumina stelelor la 
vreo şezătoare şi nu fuseseră la un pas de moarte, 
ucigînd la rindul lor doi oameni. Cruntă era viaţa! Ca să 
trăieşti, trebuia să ucizi. 

— De-ar veni o dată şi cel de al treilea, că mi s-a făcut 
somn, căscă Florea. 

Ovary tocmai se pregătea să-i răspundă, cînd o 
şuierătură scurtă străbătu văzduhul. De bună-seamă că 
era un semn anume la care ar fi trebuit să răspundă, dar 
cei doi nu ştiau cum. 

— Lăsăm vine la noi şi hat! şopti Ovary la urechea to- 
varăşului său. 

— Mai bine să-l învăluim... 

Tăcură însă pe dată, căci se auziră alte trei fluierături 
scurte. Cum numai ţiriitul greierilor mai tulbura liniştea 
nopţii, necunoscutul nu s-a mai apropiat şi, după o 
vreme, galopul unui cal ce se îndepărta nu mai lăsă nicio 
îndoială că cel de-al treilea neamt n-avea să mai vină. 

— La el nu mai prindem noi, zise Ovary cu glas tare şi 
trase o înjurătură pe limba lui. 

— Nu-i bai, dădu din mină Florea. Oricum n-ar mai fi 
încăput peste ceilalți şi ne-ar fi dat bătaie de cap să-i 
căutăm altă groapă. 

— Eu cap prost! se plesni căpitanul cu palma peste 
frunte. Nu trebuit ucis unul din ei. Eu crezut pus mîna 

— De unde să fi ştiut că ăla era un fricos? îl mingiie 
ciunganul. Zii şi domnia-ta că nu s-o întîmplat nimica, 
fiindcă ţi-ai dobîndit din nou straița, şi hai să mergem la 
mine acasă, că ne apucă ziua printre gropile de sare. 

Pe drum, Ovary îi povesti lui Florea tot ce pătimise 
pînă la întîlnirea lor. Trebuia să meargă la Kosso, în 
Slovacia, unde se afla alteța-sa Bethlen Gabor, ducînd 
nişte scrisori de mare preț pentru austriecii cu care se 
războia principele. Plecase anume de unul singur şi totuşi 
iscoadele aflaseră ce ducea asupra lui şi fu atacat ziua în 
amiaza-mare, tocmai cînd să iasă din Uioara şi să treacă 
Mureşul, în drum spre Turda. Ocnele părăsite nefiind 
prea departe l-au tirit pînă acolo, legat-cobză, iar cînd au 
ajuns l-au pălit în cap, prăvălindu-l în puţul în care 
fusese găsit de ciungan. Îi părea nespus de rău că nu 
lăsase în viaţă barem pe unul şi să-l iscodească pe înde- 
lete în slujba cui erau, dar prea se încrezuse că-l vor 
prinde lesne pe celălalt, şi iată că s-a înşelat. 

Luna plecase la culcare şi ziurelul de ziuă pălise la 
ivirea zorilor pe dealul de către Hopirta, cînd trecuseră de 
dîmbul Hagăului. Abia acum îşi puteau privi înfăţişarea, 
şi se vede treaba că nu arătau prea bine, de vreme ce 
izbucniră amindoi în ris. 

— Ascultă, Flore, zise deodată căpitanul oprindu-se. 
Cei doi bătut la mine şi eu nu vreau ştie careva. 

— D-apăi cine a văzut asta? Nici că am auzit vreodată 
ca domnia-ta să fi fost înfrint, mai mult chiar, i-ai doborit 
pe cei ce ţi-au vrut răul şi acum zac în fundul 
pămîntului. Nu-i adevărat? 

— Fain fecior! îl bătu Ovary pe umăr. Prieten bun fim 
noi! Aşa? 

— Altminteri nici că se poate, căci domnia-ta m-ai scă- 
pat să nu mă gituie neamțţul. 

— Dar şi tu ai scos la mine din groapă. 

Îşi strînseră mîinile şi porniră mai departe în trîmbitele 
cocoşilor din sat. 

Cînd să pătrundă în ogradă îl zăriră pe badea Nicoară, 
care se şi sculase să dea nutreţ la vite. 

— Da pe cine ai mai adus, măi copile? se miră el, 
văzindu-şi odrasla cu un alt străin. 

Gîndul îi zbură la răposatul Teleki şi se îngrijoră ca nu 
cumva să fie siliți să facă iarăşi moarte de om, căci după 
straie necunoscutul era un ofițer ungur. 

— N-ai grijă, tată! rise Florea bănuindu-i temerea. 
Acesta îi domnul căpitan Ovary, care m-a scăpat de la 
moarte şi-i bun prieten cu mine. 

— No, dacă-i aşa, se lumină la față bătrinul, poftiţi în 
casă de vă hodiniţi. După cîte văd eu, umblat-aţi toată 
noaptea. 

— De umblat, nu, dar am trudit mai mult decit am fi 
mers pe jos la Bălgrad, răspunse Florea îmbiindu-şi 
oaspetele să intre. 

În răstimp se trezise şi Amosie, cu un mare chef de 
vorbă, după cum se vedea, căci poftea să afle ce se 
petrecuse de erau atît de însîngerați şi colbăiți. Zadarnică 
dorință, căci cei doi se tolăniră pe cîte o laviţă şi în scurt 
timp începură a sforăi în lege. Către seară însă n-au mai 
scăpat de Amosie, care voia să afle de la căpitan şi cum 
mai mergeau treburile războiului prin Europa. Acesta îi 
povesti tot ce ştia şi tare se mai fuduli că oştile ardelene 
împresuraseră Viena, alături de ale contelui Thurn din 

— Ce-aţi păţit azi-noapte se leagă, făcu Amosie cu tilc. 

— Nemţii turbat împotriva la noi. 

Amosie dădu din cap a încuviințare şi, văzind că 
oaspetele se descurcă destul de greu româneşte, începu 
a-i vorbi pe limba lui: 

— Mă rog de iertare, dar eu socot că nu facem o treabă 
bună mergînd la dracu-n praznic. Noi, ardelenii, nu avem 
ce căuta altundeva decît peste munți, ca să ne scăpăm de 
turci şi nu să luptăm împotriva creştinilor. 

Ovary nici nu băgă de seamă că schimbaseră vorbirea 
în ungureşte, dar se aprinse şi răspunse pe dată: 

— Alteța-sa va înfrînge pe austrieci, care vor să se în- 
tindă şi asupra noastră. Va libera Ungaria Mare şi, ca 
rege, altfel va sta de vorbă cu turcii. 

— Cinstite căpitan, spuse Amosie tărăgănat. Eu nu am 
mintea domniei-tale, dar judec ca nu vechi oştean ce m- 
am bătut pentru ţara asta a noastră. Şi să mai ştii 
domnia-ta că şi ceilalți principi ai noştri care şi-au uitat 
locul de baştină s-au pierdut prin străinătăți... 

— Vrei să spui că alteța-sa nu are să se mai întoarcă 
acasă? 

— Departe de mine acest gînd şi nici n-aş vrea aşa 
ceva, că-i un principe bun, precum pare, dar bătrinii 
noştri mai povestesc de răposatul Bathory Istvăn. De cum 
a ajuns crai în Lehia, a uitat Ardealul. Şi chiar dacă o 
izbuti să facă „Ungaria Mare”, cum ai zis domnia-ta, tot 
într-acolo s-o trage, lăsîndu-ne pe noi de izbelişte în calea 
turcului. 

— Cum aşa?! 

— Ardealul îi ţara noastră, iar întinderea ei cea mare 

Tocmai cînd se încinseseră la vorbă se ivi şi Florea, cu 
ochii cîrpiți de somn. Cite ceva ungureşte mai înțelegea şi 
flăcăul, dar cei doi îşi urmară gîndurile fără a ţine seama 
de el. 

— Nu zic că n-ai dreptate, întruciîtva, se mai înduplecă 
Ovary. Oricum, vrăjmaşii sint austriecii, şi-s mai de 
temut decit otomanii, căci noi am văzut cum lovesc ei pe 
la spate. Aminteşte-ţi de prinţul Mihai! 

— Parcă turcul îi altfel? 

— Mai cinstit, zic eu. Cind eşti alături de el, nu te pă- 
leşte, ca neamţul. Uitat-ai de cimpia Turzii? Prinţul era 
olah de-al vostru, dar mie, ca oştean ungur, ce sînt, mi-a 
plăcut şi pot spune că greu se va mai găsi altul la fel. 

— Eu atît am vrut a-ţi spune domniei-tale, că mai întîi 
şi întîi, ţara noastră trebuie apărată. 

— Aşa-i! se băgă şi Florea în vorbă, mindru că price- 
puse şi el tilcurile celor doi vechi oşteni. 

— În privinţa asta sîntem cu toţii de-o părere, rise 
Ovary luîndu-l pe fecior pe după gît. De oşteni ca tine are 
nevoie Ardealul, dragul meu. 

— Dacă nu mă luaţi, eu ce să fac?! 

— Bată-te să te bată de minz, o schimbă Amosie iarăşi 
pe româneşte. Fă bine, căpitane, şi ia-l cu domnia-ta. 
Numai la asta gîndeşte întruna, cum să ajungă în slujba 
domniei. 

— Vrei? întrebă oaspetele. 

— Cu dragă inimă, dar nu ştiu dacă mă-ngăduie tata, 
se codi Florea. 

— No, lasă că l-oi lămuri eu, zimbi frate-său. Însă, 
rogu-te, căpitane Ovary, nu-l purta pe unde şi-o dus 
mutu” iapa, pe alte meleaguri, că eu îs pățit. 

— Ţin eu la mine. Oştean şi pretin fie. Nu departe de 
aici, la Turda. Primeşti? 

— Da, răspunse Amosie în locul lui. Tata va fi bucuros 
să-şi ştie feciorul în slujba domniei, că şi aşa nu se prea 
îndemna la munca pe ogor. 

— Mă-nvoiesc, spuse domol şi Florea, dar să nu mă 
dai sub porunca altcuiva, că pe dată fug şi mă-ntorc la ai 
mei. 

— Ba, să-ți bagi minţile în cap, că a fi slujbaş domnesc 
nu-i după cum ţi-i voia, ci cum îs trebuinţele țării, îi zise 
Amosie. 


TUȚORA - PRĂBUŞIREA 


ÎN CETATEA HOTINULUI veniseră trimişii lehilor şi îl 
poftiseră pe voievod la înfăţişare cu marele hatman al 
coroanei, dar acesta se împotrivise, că doar nu se ducea 
ca supus, ci ca un prieten, domn şi neatirnat. La rîndu-i, 
ceruse să vină leahul în Moldova, cu oaste cu tot, căci era 
firesc ca el să-i fie gazdă, dar de astă-dată Zolkiewski fu 
acela care nu vru să audă. Spre a nu fi cu supărare, s-au 
înțeles pînă la urmă să se întimpine la calea jumătate 
dintre Kameniţa şi Hotin, la marginea Nistrului, în 
dreptul satului ce-i zice Căinări. Trebuia să se vadă cit 
mai curînd, şi marele hatman hotări ziua de 3 septembrie 
1620. 

Ştia voievodul că leşii erau tare făloşi, şi de nu s-ar fi 
arătat pe potriva lor n-ar fi cătat cu cinste la el. Pentru 
aceea a poruncit un alai cu mult mai bogat şi mai măreț 

decit cel avut la înscăunarea sa de an-țărț, la Istanbul. 
Mai întîi s-a înveşmintat într-o haină de brocart albastru 
țesută cu fir de argint, iar pe deasupra o mantie de 
urşinic vişiniu, îmblănită cu samur. Cizmele erau de 
postav vineţiu, cu pinteni de aur, iar pe cap o frumoasă 
căciulă din jder împodobită cu surguci cu pene de strut. 
Armăsarul lui cel şarg, căpătat în dar de la însuşi 
sultanul Osman Gene, fusese acoperit cu valtrap de pos- 
tav roşu, iar şaua din piele galbenă bătută cu nestemate 
avea scărițe, late ca de o palmă, din argint aurit, iscusit 
lucrate de meşteri persieni, cum nu se mai văzuseră pînă 
atunci prin preajma locului. Friiele şi căpăstrul 
frumosului cal  sticleau  aşijderea, din pricina 
nenumăratelor pietre preţioase şi a cataramelor de argint 
aurit. 

Cînd a ieşit pe porţile cetății, Vodă călărea ţanţoş în 
fruntea alaiului, avind de o parte şi de alta şase armăşei 
care de asemenea uluiau prin frumuseţea veşmintelor: 
hainele de culoarea sîngelui, încinse cu cingătoare de 
argint, desfăcute în față, anume ca să lase la vedere 
cizmele de piele galbenă şi pantalonii de postav verde, 
tichiile ca lămiia de Chipru, trase pe o ureche şi 
împodobite cu steluțe argintii. Pe umărul stîng duceau 
cîte un topuz ferecat în argint, iar pe cel drept cîte un arc 
de lungimea unui om. Tolbele argintate ce le atîrnau la 
brîu erau doldora de săgeți. 

Dar şi mai osebiți ca înfăţişare erau cei şaptesprezece 
satirgii, cu ale lor coifuri şi pieptare de alamă ce sclipeau 
în lumina soarelui tomnatec de-ţi luau ochii, putînd să 
juri că erau din aur curat. Bărbile lor lungi pînă la briu 


acopereau în parte strălucirea platoşelor, şi nici 

asemenea podoabă bărbătească nu mai fusese văzută pe 
aici. 

N-avea boieri în suită, căci pe vel-vornicul Bucioc şi pe 
vel-postelnicul Goia îi trimisese mai înainte în 
întimpinarea leşilor, şi acum îl aşteptau, iar ceilalți 
credincioşi rămăseseră împrăştiați prin ţară din poruncă 
domnească. Erau însă şi din aceia care se dăduseră 
betegi, spre a nu se amesteca în încăierarea cu turcul, 
căci aşa le era multora în obicei. Alţii făgăduiseră că se 
vor înfățişa cu oaste, de îndată ce ar fi pătruns duşmanul 
în ţară, dar parcă te puteai bizui pe vorba lor?! Sprijinul 
de nădejde rămineau tot în lefegii. 

La rindul lor, ca să-l cinstească pe domnitor cum se 
cuvenea, leşii au trimis în întimpinarea lui pe pan Tadeus 
Thyskievicz, cu patru sute de cazaci călări şi două sute 
de pedestraşi, în acest fel, cam la vreo două leghe 
depărtare de tabără, se mai mări alaiul domnesc. De cum 
se apropiară calea jumătate, sosiră înşişi hatmanii 
Zolkiewski şi Koniecpolski, însoțiți de luptători de faimă 
ca Potocki, Kallinowski, Liubomirski, Rogavski şi mulți 
alții, printre care chiar şi pan Korecki, cu toată bănuiala 
ce căzuse asupra lui. 

Întîmpinîndu-se, cele două alaiuri, s-au oprit spre a se 
saluta, după care pan Zolkiewski l-a poftit pe domnitor 
de-a stinga sa şi s-au îndreptat spre tabără. De cum au 
fost zăriți, toate steagurile fură desfăşurate, iar tunurile 
prinseră a trosni în cinstea oaspetelui din Moldova. 
Descălecînd, au pătruns într-un loc anume rinduit ca să 
asculte cu toţii slujba religioasă făcută de însuşi 
episcopul Cracoviei, aflat şi el acolo. După aceea s-au dus 


în cortul lui pan Zolkiewski, unde fuseseră poftite chiar şi 

căpeteniile de mai mică însemnătate, dar tuturora trebuia 
să li se ceară părerea asupra felului cum aveau să sa 
lupte cu păginii. 

Cei doi boieri moldoveni aflaţi acolo înainte de sosirea 
voievodului lor nu prea se arătară mulțumiți de 
puţinătatea leşilor şi Vodă le dădu dreptate, dar nu avea 
puterea să mai schimbe nimic. Totuşi el fu cel dintii care 
vorbi, socotind o pierdere de timp dacă nu ar fi fost cu 
toții una cu cele ce avea să le spună, după judecata lui. 

— Preacinstiți hatmani şi viteji şleahtici! începu el, 
după ce-şi drese glasul. Ca unul ce cunosc sama oştirii 
lui Iskender-paşa, zic să-l pălim acuma, pe negindite, la 
cetățile lui cele mai întărite, ca Bender, Cetatea Albă şi 
Chilia. Alungîndu-l, am putea lăsa în locul turcilor cîte 
două sute de valoni... 

— Am împuţina oastea noastră! sări Kallinowski. 

— Nu zic ba! răspunse voievodul. Să ştiţi însă că, atita 
timp cît Iskender-paşa nu capătă sprijin de la Poartă, 
toată oştirea lui abia dacă se ridică la vreo opt mii de 
oameni, şi pe aceia îi cam ştiu eu cît preţuiesc. 

— În răstimp i-ar putea sosi ajutoare!... îl întrerupse 
pan Koniecpolski, dar Gaşpar-vodă nu-i dădu răgaz să 
continuie., 

— Nici gînd! făcu el zîmbind. Trimițîndu-le haraciul şi 
descotorosindu-mă totodată pe cale paşnică de lefegiii 
turci, dregătorii stambulioți nu vor mai crede în veştile pe 
care le vor primi de la serasker, o bună bucată de vreme. 
Tocmai potrivită ca să putem izbi noi, acolo unde nici nu 
se aşteaptă. 

— Spusele măriei-tale se leagă, intră în vorbă şi marele 


hatman. Ba chiar sînt ademenitoare, dar îndoielnice. Vor 

fi şi tătarii alături de Iskender-paşa, iar de ne pripim ne- 
om pomeni cu ei asupra noastră, şi sînt mulți cît frunza 
şi iarba. 

— Să  rămîinem lingă Nistru! zise scurt pan 
Liubomirski. 

— Şi eu îi împărtăşesc părerea! încuviinţă pan Koniec- 
polski. 

— Atunci turcul are să pustiiască toată Moldova! sări 
şi dumnealui vel-vornicul Bucioc. Mogşiile lui se aflau, de 
altfel, printre cele dintii în calea năvălitorilor. 

— Am putea trece Nistrul ca să fim în Moldova, dar să 
nu ne îndepărtăm de mal, fiindu-ne astfel la îndemînă a 
ne întoarce acasă la noi dacă vom avea necaz, răspunse 
pan Koniecpolski. Pe urmă cazacii ar păli pe la spate 
ordiile tătăreşti, răstimp în care poate o să ne mai vină şi 
alți oşteni în rîndurile noastre. 

— Chiar  nădăjduiţi? întrebă zimbind voievodul 
Moldovei. Fusese vorba de vreo optzeci de mii... 

— Dar măria-ta cîți ai adus? sări pan Zolkiewski. 

— Mă bizui pe vreo douăzeci de mii, dacă nu chiar mai 
mulți, răspunse cam stingherit Gaşpar-vodă, căci îl 
însoţiseră la Hotin numai cei şase sute de lefegii străini. 

— De bună-seamă că majestatea sa regele Zygmund 
are să ne trimită şi altă oaste şi tocmai pentru aceea nu 
trebuie să ne zorim, mai spuse marele hatman. 

— Dar în acest răgaz şi Iskender-paşa va stringe de 
două sau trei ori mai mulți oameni, şi nu va mai fi chiar 
atît de lesne de biruit! se înciudă Gaşpar-vodă. 

Multe ceasuri s-au mai încontrat în acel sfat, fiecare 
apărindu-şi părerea, însă pînă la urmă tot hatmanul a 
hotărit: 

— Trecem în Moldova ca s-o ferim de jaf, dar vom face 
tabără tot în locul acela de lîngă laşi, unde a fost şi 
răposatul hatman Zamoyski. Cum îi zice? 

— Tutora, îi răspunse pe dată vel-postelnicul Goia. 

— Aşa! încuviință pan Zolkiewski. În acest fel sîntem şi 
aproape de Nistru, putind aştepta întărituri. Cum 
spuneai domnia-ta, pan Koniecpolski, că vrei să-i pui pe 
cazaci să lovească tătarii pe malul Nistrului, ar fi o irosire 
zadarnică de forţe, de vreme ce grosul oştirii ar rămîne în 
Kameniţa. Dar nici cele plănuite de măria-ta, zise el către 
Gaşpar-vodă, nu pot prinde viață. Deocamdată nu sîntem 
decit vreo opt mii de oameni şi, împrăştiindu-ne în toată 
Moldova ori lăsînd valoni prin cetăţile turceşti, am rămîne 
numai o mînă de oaste, uşor de înfrint. 

Domnitorul înghiţi în sec de ciudă. Nu era oştean de 
meserie, însă era la mintea oricui că zăbava nu putea să-i 
prindă bine decît lui Iskender-paşa, care cu o lună 
înainte nici nu se gîndea la vreo luptă. Aşteptiînd, îi vor 
sosi şi lui alte ajutoare, şi fără îndoială că şi tătarii i se 
vor alătura. Atita îngustime de minte îl scîrbi pe domn, 
făcîndu-l să fie tare dezamăgit. Aceasta era şi părerea 
celor doi boieri care-l însoţiseră, iar acum în mintea lor 
începură a încolți ginduri de părăsire a unei domnii ce 
părea sortită înfrîngerii. Cît despre oştenii de rînd, aceştia 
n-aveau cum şti ce se va întîmpla, dar se bucurau că se 
vor înfrunta cu păginii. 

Cu mare greutate se urniră din loc şi după aproape o 
săptămînă de drum abia dacă atinseră malurile Răutului. 
După alte două zile, în fața dealurilor de lingă Delidolina 
hatmanii au poftit să vadă cam care este puterea de luptă 


a oştirii şi pentru aceasta husarii lui Rogawski au făcut o 

probă, de parcă ar fi fost la muştru şi nu în drum către 
un duşman adevărat. Gaşpar-vodă turba, nu alta, însă n- 
avea ce face, şi astfel se pierdea o groază de vreme de 
pomană. 

Abia în cea de-a douăsprezecea zi a lui septembrie, 
oştirea ajunse pe malul Prutului, la Tuţora, unde 
aşteptau vreo cinci sute de lefegii în frunte cu ser Marino 
Resti, precum şi pircălabul Marcu lancovici cu feciorii 
strinşi de el peste munte. Se mai aflau şi cîțiva boieri ce 
nu dăduseră bir cu fugiţii, veniţi împreună cu vreo mie de 
oameni, răzeşi, tirgoveţi şi boieraşi. 

— Dar unde ţi-i oastea, măria-ta? întrebă cam în bat- 
jocură pan Zolkievski, văzînd puţinătatea moldovenilor. 

— Se vede că o aşteaptă pe a luminăţiei-voastre, 
răspunse dirz voievodul. 

Pe la mijlocul lui septembrie, pe plaiurile moldovene 
vara abia dacă se mai face simțită şi, dacă nu ploua, ca 
să desfunde toate drumurile, plecarea păsărilor călătoare 
către miazăzi vestea ivirea toamnei. Era vremea culesului 
şi gospodarii se gîndeau cum să facă să-şi stringă 
holdele, spre a putea ieşi cu zile din iarna grea şi 
viforoasă. De aceea, puţini fură cei care se încumetară a 
veni la oaste, fie siliți, fie ademeniţi de plata ce ar fi 
putut-o dobîndi. Tocmai lor uitase a le vorbi domnitorul 
despre ţara cea mare şi mult visată a tuturor românilor, 
aşa că poporenii îşi închipuiau că nu putea fi vorba decit 
de o nouă încleştare dintre lehi şi turci, în care ei n-aveau 
a se amesteca. 

— Gindeam că nu mai ajungeţi, măria-ta, cuteză 
Marcu să-şi spună păsul, cînd i se înfățişă stăpinului 
său. 

— Decit aşa, mai bine nu veneam deloc, răspunse 
miîhnit voievodul. Lincezim de mai bine de două 
săptămîni, parcă anume spre a-i da răgaz turcului să se 
gătească de luptă. 

— Să ne fi repezit noi, doamne! Să fi chemat oastea 
țării... 

— Prea tirziu, prietene, dădu din cap Vodă şi numai că 
nu-i dădură lacrimile cît era de cătrănit. De bine, de rău, 
lefegiii leşilor se pricep la meşteşugul bătăliilor, dar pe 
români cînd să-i mai deprindem cu arme de foc? Aşadar 
să facem ca prietenii noştri, care, chipurile, au venit să 
ne apere, şi să ne încredem în noroc. 

Începuse a se strica prieteşugul cu făloşii vecini de la 
miazănoapte şi mai cu seamă Gaşpar-vodă nu-l mai avea 
la inimă pe pan Zolkiewski, din care pricină se gilceveau 
mai în fiecare zi. Îi venea să-şi dea cu pumnii în cap 
pentru prostia ce făcuse, bizuindu-se mai mult pe lehi şi 
nu pe oamenii țării. Văzuse limpede că cei de dincolo de 
munte şi din toate părţile româneşti îl urmează şi fără 
plată, cum era Marcu şi ai lui, dar el se lăsase îmbătat de 
puterea sinețelor şi a plumbilor secerători de vieți 
omeneşti, şi nu se încrezuse în voința de veacuri a 
neamului românesc. 

Un licăr de speranţă îi mai rămăsese pe undeva, şi 
pentru aceea porunci ca Marcu şi feciorii lui să plece în 
grabă spre Hotin, dar acesta se împotrivi din răsputeri şi 
rămase lingă domnul şi stăpinul său, trimițindu-şi numai 
o parte din oşteni. Ceilalţi începură a săpa gropi şi 
şanţuri după pilda leşilor, spre a se adăposti ca şoarecii 
în pămînt, dacă ar năvăli duşmanul. 

— Avem să sfirşim ca nişte popîndăi! zise Mihai, care 
era ca un fel de umbră a bănăţeanului. 

În inima lui începuse a se îndoi de acele vise pe care le 
crezuse aievea, şi o mare tristeţe îl cuprinse. Îl apucase şi 
dorul de Ciunga, de sărmana Sineftă pe care n-avea s-o 
mai vadă niciodată, şi numai zel de luptă nu mai avea. 
Poate că după bătălie, dacă va mai scăpa cu viață, avea 
să se întoarcă prin părțile ardelene şi, de ce nu, chiar la 
Ciunga?... 

— Nu-mi închipui cum avem să-i batem pe turci de 
vreme ce ne lăsăm împresuraţi de bună-voie, în loc să-i 
întimpinăm?! zise el nemulțumit. 

— Apoi să ştii că nici eu nu văd pentru ce facem asta, 
dar aşa-i porunca. Totuşi, nici măria-sa nu-i prea încîntat 
de ceea ce facem! oftă bănăţeanul. 

Vremea s-a stricat, mai apoi şi cerul a rămas zile 
întregi acoperit de nori plumburii. De cînd s-au aşezat în 
tabără, oştenii creştini au tot săpat şanţuri şi au rinduit 
carele cele mari cu merinde tot o roată, adăpostindu-se la 
mijloc, după mormanele de pămînt bătătorit. 

— Ce treabă o mai fi şi asta? întrebă acelaşi Mihai. Mai 
bine ne-am fi tras după zidurile unei cetăţi, care sînt cu 
mult mai tari decît ce avem noi aici. 

— Ca să putem fugi mai repede după turci!... rise 
Marcu, dar se vedea pe faţa lui că-i împărtăşea gîndurile. 

— Mi-e să nu trebuiască să-i rugăm să se înfricoşeze şi 
să plece, ca să ne putem lua după ei... 

Dar în vreme ce ostaşii creştini îşi mărturiseau sau nu 
temerile, Iskender-paşa căuta zadarnic să lămurească pe 
dregătorii Porții de primejdia ce o aducea hainirea lui 

beiul de la Yaş n-ar fi fost credincios supus al 
padişahului, după cum se dovedise adeseori. Însă cînd îşi 
dădură seama că spusele seraskerului nu erau decit 
adevărul gol-goluţț, se hotăriră să-l sprijine. Marele vizir 
porunci pe dată să se ducă la Tutora Yusuf-paşa, 
beylerbeyul Rumeliei, Tiryaki Mehmed-paşa, sangeac- 
beyul de Nicboli, Koca Hizir-paşa de la Vidin (cel care era 
din neamul lui Mihaloglu), dar de mare nădejde răminea 
tot Cînibek Giray, hanul de la Crim. Acesta însă l-a trimis 
pe fratele său Devlet Giray-kalgay-soltan, cunoscut de 
moldoveni sub numele de „Galga-sultan”. Fireşte că nu s- 
ar fi putut să lipsească nici Arslanoglu Kantemir-mirza cu 
nogaii lui, iar pînă la jumătatea lui septembrie, Iskender- 
paşa, aşa după cum prevăzuse domnul Moldovei, 
adunase vreo şaizeci de mii de oameni cu totul. 

Numai că marele hatman al coroanei n-avea ştire 
despre aceasta şi nici barem să trimită iscoade nu s-a 
îngrijit la vreme, pricinuind astfel şi mai mare mînie lui 
Gaşpar-vodă. 

Zorii zilei de vineri 18 septembrie 1620 se arătau 
mohoriîți din pricina vremii de ploaie, dar chiar atunci se 
iviră şi călăreţii lui Kantemir-miîrza. Dădură ocol taberii 
răcnind şi aruncînd o ploaie de săgeți, însă nu cutezară 
să se apropie, de frica sînețelor şi archebuzelor. Către 
amiază începură şi hărțuielile între cele două părți, mai 
cu seamă că cei din afară se înmulțeau văzînd cu ochii. 

— Înălţimea-ta, zise pan Potocki către hatman. Dacă 
ne-am repezi asupra lor, nu i-am ajunge pînă în Dunăre. 

— Dar alții ne-ar putea sări în spate! i-o reteză pan 
Zolkiewski. 


— Oare să fie mulţi? întrebă şi pan lacowski din Beltz. 

— Va trebui să-i numărăm în luptă, cum spuneau 
spartanii,  zimbi  încurajator hatmanul de cîmp 
Koniecpolski. Altă putinţă nu avem! 

— Barem de-am prinde „o limbă” de la ei... tot ne-am 
mai dumeri întruciîtva, oftă marele hatman. 

Abia acum îşi dădea seama că ar fi trebuit s-o facă mai 
din timp şi nu în ceasul de pe urmă. 

— Plătesc eu o sută de ducați celui care va aduce un 
turc! se băgă şi Gaşpar-vodă, făcindu-i pe toți să se 
întoarcă spre el a mirare. 

Văzind că nu fusese o vorbă aruncată în vint, pan Zol- 
kiewski încuviinţă şi se dădu veste printre oşteni, care nu 
mai pregetară şi unii se şi năpustiră peste întărituri, 
năzuind să ciştige banii. Din păcate însă, cei ce nu se 
prăvăliră săgetaţi fură prinşi cu arcanul şi tîrîțti ca nişte 
saci pină în rîndurile tătăreşti, care săriseră cele dintii la 
bătaie. Turcii rămăseseră în aşteptare, fiind şi mai în 
spatele lor. Obişnuiți în  încăierările cu  călăreții 
pustiurilor de iarbă, husarii lui Rogawski se repeziră 
asupra lor, dar, copleşiți de mulţimea păginilor, iute 
începură a da înapoi. 

Cazacii lui  Ujadowski, din polcul lui Balaban, 
starostele de Winiţa, săriră atunci în ajutorul husarilor şi 
răcnetele lor sălbatice înspăimîntară pe tătari, care 
cumpăniră şi începură a da înapoi. Se năpustiră şi alții, 
de-a valma, din spatele întăriturilor, şi în acest fel îi 
puseră pe fugă pe duşmani, dînd putinţă husarilor să se 
aşeze pe locurile avute la începutul iureşului. Amurgul 
zilei îi potoli pe luptători, dar lehii nu fură în stare să 
înfățişeze decit căpăţțina unui turc, asta însă nu putea fi 


„o limbă” şi nici răsplată nu i s-a dat aducătorului. 
122 


Peste noaptea ce s-a lăsat curind înflori în jurul 
taberei puzderia de focuri ale păginilor şi abia atunci 
împresurații putură să-şi dea seama de mulțimea lor, 
chiar dacă aprinseseră într-adins mai multe, după cum 
era obiceiul, spre a-şi înspăiminta vrăjmaşul. La sfatul de 
seară, ţinut în cortul marelui hatman, s-a hotărît să se 
repeadă cu toţii a doua zi şi să-i izgonească măcar pe 
tătari. 

Astfel, în uruitul tobelor şi cu steagurile filfiind în vînt, 
lehii s-au pornit cu toată furia răzbind pînă în apropierea 
corturilor turceşti, însă plumbii le tăiară avîntul şi mulți 
se prăbuşiră pe vecie. lenicerii săpaseră un şanţ în care 
se băgaseră şi de unde împroşcau moartea fără vreo 
pierdere din partea lor, şi cum trăgeau pe rind, la 
poruncă, nu se mai putea trece de ei. Acuma s-ar fi simţit 
nevoia unei căpetenii destoinice, dar hatmanii nu erau de 
față, şi chiar dacă ar fi fost... De aceea lehii se opriră cu 
toții, fără să îndrăznească nici măcar să fugă din calea 
plumbilor ucigători. 

Numai bine se potrivise că pîrcălabul Şeptilici spuse 
domtorului: 

— Să mă fi repezit eu cu oamenii mei asupra tătarilor 
din dreapta, ar fi putut fi înconjurați turcii. 

— Dă-i zor! Ce mai stai? fu răspunsul lui Vodă, măcar 
s-ar fi cuvenit ca leahul să fi făcut aceasta. 

Călărimea moldovenească de sub porunca lui Şeptilici 
se năpusti asupra tătarilor cu răcnete de „ucide!... ucide!” 
dar cum se apropiară, călăreții îşi săltară cuşmele în 
virful sulițelor şi trecură cu toţii de partea duşmanului. 
Pe dată au şi întors armele împotriva aripei stingi a 

husarilor, în vreme ce puşcaşii valoni se străduiau să 
astupe golul lăsat prin fuga moldovenilor. 

— Nemernicul! tună furios voievodul. Ticălosul! Cu 
mina mea am să-i sucesc gitul! spumegă el. Dau zece mii 
de țţechini celui ce mi-l aduce viu pe vînzător. 

Marcu şi ser Resti, aflați în preajmă, încercară să-l 
potolească, fiind în stare să se repeadă el însuşi asupra 
trădătorului. 

— Ruşinea mă va mînca, dragii mei! se căina 
domnitorul. 

— Pe el, ilustrisime, şi nu pe alteţța-voastră, îi 
răspunse raguzanul aținindu-i calea. 

— Ba pe noi toţi, că şi aşa se uită Zolkiewski cu ochi 
haini la mine, de parcă eu l-aş fi virit în capcana asta 
prostească. 

Se opriră în loc fiindcă larma bătăliei încetă ca prin 
farmec, şi atunci îl zăriră pe Mihai venind către ei 
purtindu-şi calul de căpăstru, căci de-a curmezişul şeii se 
afla un om legat-cobză. 

— Cine-i? întrebă Marcu. 

— Dumnealui, pîrcălabul Şeptilici. 

— Unde-i? sări Vodă de cum îi auzi numele. L-ai 
prins? 

— Aici, măria-ta, răspunse tînărul căpitan. L-am găsit 
pe jos, călcat în copitele cailor chiar de oştenii lui. 

Domnitorul se lumină la față: 

— Asta înseamnă că s-a împotrivit vînzării! 

— Aşa se vede, fu de părere şi Marcu. 

— Atunci pentru ce l-ai legat? 

— Ca să nu cadă! răspunse Mihai. 

— Sărmanul! se îmblinzi Vodă mingiindu-i creştetul ca 
unui copil. Şi eu îl blestemam pe nedrept. Să fie dus la 
mine în cort şi să-i îngrijiţi rănile. 

— Măria-ta... gemu rănitul. Eu n-am putut... 

— Am aflat, credinciosul meu slujitor. Stai liniştit şi 
du-te să te oblojeşti! Nu te mai gîndi la cei care te-au 
părăsit, căci aşa-i cînd se vintură pleava, zboară aiurea 
dacă sufli peste ea. Mai bine! 

În semn de iertare şi de împăcare îi puse în deget un 
inel cu smarald şi porunci să fie dus neîintirziat în tabără. 
De fapt însă pircălabul nu era într-atit de greu lovit pe cît 
se prefăcea. Nu se împotrivise fugii celorlalți, căci el o 
pusese la cale, dar cum se afla în frunte şi pînă să-i afle 
gîndurile tătarii i-au săgetat calul şi oştenii lui cu greu l- 
au putut feri să nu-l zobească. S-a ales cu vreo cîteva 
vînătăi, dar spaima i-a fost mai mare cînd fu adus în fața 
fostului său stăpîn. Făcînd pe mortul a tras cu urechea la 
cele ce se vorbeau, şi aşa i-a venit gîndul dezvinovăţirii. 

În dimineaţa zilei de duminică, un gornist turc dădu 
de veste împresurațţilor: 

— Ascultaţi, ghiauri necredincioşi! Marele serasker de 
Karamania, Iskender-paşa, făgăduieşte să vă lase slobozi 
a vă întruna pe la casele voastre, de unde ați venit. 
Înălţimea-sa nu are treabă cu lehii, dar porunceşte să-i 
fie dat pe dată robul cel hain, pe nume Grazziani, care a 
fost bey la Bogdan ili. Altcum să nu faceţi, căci pieirea vă 
aşteaptă! 

Murmure surde se auziră prin toate colțurile taberei 
creştinilor, după plecarea solului. 

— Aşa ceva nu-i cu putință! tună pan Kallinowski, 
cînd se înfățişă marelui hatman al coroanei la sfat. Ce vă 

uitaţi aşa la mine? se răsti el spre cei de față. Cinstea 
noastră ar fi pe veci terfelită, dacă am da păgînului pe 
fratele nostru de arme 

— O mare mirşăvie! adăugă tăios şi pan Rogawski. 

— Oricum, zise mai potolit pan Balaban, măcar că din 
pricina lui ne aflăm la strimtoare, nu se cade să-l dăm 
turcilor. 

— De n-ar fi fost el, n-ar fi pierit atiția viteji de-ai 
noştri, şuieră printre dinţi pan Korecki, care-l duşmănea 
pe voievod. 

Pan Zolkiewski îi ascultă pe toţi, pe rind, mulți 
împotrivindu-se unei asemenea vinzări, dar el nu dădu 
un răspuns hotărît. 

— Vom mai chibzui! zise el cu voce joasă. 

Mai tirziu trimise un sol spre a le cere turcilor pe 
cineva care să se întilnească şi să discute cu pan Korecki, 
trimisul lui, acesta avind să le dea şi răspunsul. 

Nimeni însă nu ştia ce gînduri avea şleahticul şi nici 
cele poruncite de marele hatman atunci cînd s-a întilnit 
sub un copac din lunca Prutului cu Veli-şah, o căpetenie 
de-a lui Kalgay-soltan. 

— Am făgăduit bani! răspundea Zolkiewski celor care-l 
întrebau. Cît despre hospodarul moldav, le-am spus că 
nu mai este printre noi, mai adăuga el pentru cei care 
voiau să ştie anume ce se va întîmpla cu prietenul lor de 
arme. 

Toată duminica a trecut fără nicio hărțuială, dar cu tot 
felul de sfaturi tainice şi şuşoteli pe la dos. Din astă 
pricină Gaşpar-Vodă socoti că nici nu se mai cădea să se 
ducă pe la sfaturile lui pan Zolkiewski, cîtă vreme acesta 

Iskender-paşa. Avea pe lingă el, în afară de boierii 
pomeniți mai sus, şi pe hatmanii Borisi şi Duca, pe vel- 
vornicul Ţării de Jos, dumnealui Coste Nicoriţă, şi alții 
mai mărunți. 

Cel de pe urmă se dovedise nespus de cutezător, 
căutîndu-şi pierzania în luptă, dar moartea îl ocolea, cu 
toate că se băga unde era primejdia mai mare. Scăpase 
întotdeauna teafăr şi nevătămat. 

Pe toţi aceştia i-a chemat voievodul în cortul lui, lăsînd 
paza în seama căpitanului Mihai, şi aşa îi găsiră panii 
Potocki şi Kallinowski. 

— Principe! Am venit, ca oameni cinstiți ce sintem, să- 
ți spunem că hatmanul nostru vrea să te vîndă, spuse pe 
față pan Kallinowski. 

— Noi însă şi mulţi alții ne împotrivim unei asemenea 
miîrşăvii şi îţi cerem să vii cu noi. 

— Unde?! se miră Gaşpar-vodă. 

— Fugim la noapte, care cum om putea. Daca izbutim 
să trecem Prutul, sîntem scăpațţi. 

— Noaptea-i întunecoasă şi n-are să se bage de seamă, 
că tătarii dorm de obicei şi nici nu au să-şi închipuie cum 
ar încerca cineva să fugă pe o astfel de vreme, adăugă 
pan Potocki. 

Voievodul rămase pe gînduri. Îi veniră lacrimi amare în 
ochi, dar nu vru să-şi arate slăbiciunea în faţa 
şleahticilor. 

— Vă mulțumesc, dragi prieteni, răspunse el încet. Mă 
mai gîndesc şi, de-o fi, mă alătur vouă din toată inima. 

— Atunci rămii cu bine, principe! îşi luă rămas bun 
pan Kallinowski. 

— Şi mult noroc la gîndul cel bun! adăugă zimbind 
celălalt şleahtic. 

Dar după plecarea celor doi străini domnitorul abia de 
mai putu vorbi, cu glas tremurat, ca pentru sine: 

— Să fug?... aşa am ajuns?... şi toate visurile mele?... 
ale neamului acesta urgisit de soartă, cui să i le las?... 
Nici n-am apucat a ne bate, şi gata vînzarea! 

— Măria-ta, zise vel-vornicul Bucioc. Să nu ne lăsăm, 
pentru nimic în lume. lacă să fugim, că nu-i rea povaţă, 
dar om stringe iarăşi oaste şi ne-om întoarce. 

— Venim cu mai multă putere, doamne, zise şi boierul 
Goia. Îi spulberăm, nu alta! 

Prin mintea lui Gaşpar-vodă goneau tot felul de 
gînduri, dar cel mai de luat în seamă rămiînea tot acela de 
a stringe o nouă oaste. „Avea dreptate Marcu! Numai 
oastea țării ne mai poate scăpa”, îşi aminti el de povaţa 
bănăţeanului. Chibzuiră în fel şi chip, iar pînă la urmă 
hotăriră fuga, împreună, chiar în aceeaşi noapte. 

De cum se aşternu întunericul, cei doi şleahtici se iviră 
iarăşi în cortul voievodului, îmbiindu-l să-i însoțească. 
Dădură însă peste un om tare cătrănit, căci toţi sfetnicii 
lui trecuseră la duşman, răminînd numai cu Bucioc, 
Goia, Nicoriţă şi Şeptilici, care încă mai şchiopăta după 
păţania din ziua trecută. 

— Cu cît mai puţini vînzători în jurul tău, cu atit mai 
bine, îl mîngîie, pan Kallinowski. 

Atunci Vodă îşi întoarse fața întristată către însoțitorii 
care-i mai rămăseseră: 

— Eu nu pot să fug la Iskender-paşa, dar care dintre 
voi doreşte este slobod s-o facă, fiindcă din clipa asta vă 

— Rămînem cu măria-ta, ori ce o fi! răspunse Marcu, 
iar ceilalți încuviinţară din cap. 

— Ei, bine, să ne tragem din fața duşmanului mai 
puternic decit noi, dar să ne întoarcem să-l răzbim cu 
oastea ţării! Să nu se zică vreodată că am fugit de frică! 

— Aşa vom face, doamne! răspunseră mai toţi într-un 
glas. Se apropia miezul nopţii şi vremea se răcorise 
binişor. 

Multe dintre focurile vrăjmaşului începură a se stinge, 
fie că erau mincinoase, fie că cei din preajmă adormiseră. 
Cînd socotiră timpul cel mai potrivit, se strecurară pînă la 
malul apei, de unde o apucară prin stufăriş şi mlaştină în 
susul rîului, pînă ce aveau să dea peste vadul ce ieşea în 
satul Branişte. Vel-vornicul Bucioc se lăudase că ştia 
bine locurile, şi le slujea acum de călăuză. 

Cu toate poveţele celorlalți, Gaşpar-vodă nu vruse cu 
niciun chip să-şi părăsească frumosul lui armăsar şarg, 
aşa că Mihai îl ducea de căpăstru. Înainte de plecare îşi 
înfăşuraseră capetele în turbane şi chibzuiră să 
vorbească numai cei care ştiau turceşte, ca să fie luați 
drept urmăritori ai fugarilor leşi, dar mai mult se mergea 
in tăcere. 

Pătrunseră printre frunzele tăioase ale trestiilor care le 
şfichiuiau obrajii şi deodată se pomeniră în mil, pină mai 
sus de genunchi. Din nefericire, şargul fiind mai greu, se 
afundă şi mai adînc, fără putinţă să mai fie urnit din loc. 

— Lasă-l, măria-ta! îi şopti Marcu la ureche, văzindu-l 
pe Mihai cum se canonea să tragă de armăsar. 

Apucară şi ceilalți, dar zadarnic. Nu izbutiră decit să 
se facă auziți de cîțiva tătari rătăcitori prin noapte pentru 

a despuia şi jefui morţii. Noroc însă că n-au cutezat să se 
apropie prea mult. 

— Cine-i acolo? auziră ei o voce cam îngrijorată. 

— Turci! răspunse pe dată Marcu. 

— Ce căutați atunci prin preajma noastră? 

— Am găsit un cal împotmolit şi acum ne uităm să nu 
fie şi stăpînul lui prin apropiere. 

— Ba să faceţi bine şi să vă cărațţi în partea voastră, că 
prada de aici ni se cuvine nouă! se răsti tătarul. 

— Dar noi am dat mai întîi peste el, se împotrivi de 
formă bănățeanul. 

— Plecaţi cît vă spun cu binele, că de nu... 

— Bine! lacă ne ducem! răspunse Marcu şi toţi 
răsuflări uşuraţi, căci nici nu voiau altceva. 

Cu multă părere de rău îşi părăsi voievodul armăsarul, 
dar nu mai înainte de a-i cuprinde grumazul şi a-l săruta 
drăgăstos, ca pe un copil iubit. La rindul lui şi dobitocul 
parcă înţelesese ce soartă îl aştepta şi scoase un nechezat 
dureros, care sfişie inima fugarului domn. În acest fel se 
lămuriră însă şi tătarii că era vorba de un cal adevărat. 

— Nu cumva să-l ucideţi! strigă iar un tătar. 

— Vouă vă rămîne, lacomilor! răspunse Marcu spre a-i 
linişti oarecum. 

— Rămiîn eu să-l apăr, doamne! zise Mihai, văzînd ce 
grea era despărțirea. 

— Nici nu poate fi vorba de aşa ceva, zise Vodă. Îţi 
mulțumesc pentru inima ta cea bună, dar mai de folos 
îmi eşti dacă mă însoțeşti. 

— Dacă ar da peste tine tătarii ar fi şi mai rău, căci ar 
vedea că nu sîntem turci şi ne-ar lua urma, adăugă 

Bijbiind pe întuneric, abia izbutiră să-şi tragă 
picioarele din mil şi se ţineau cu greutate pe urmele 
boierului Bucioc. Ba şi dumnealui, boierul Şeptilici, parcă 
se mai înzdrăvenise, ori uitase că fusese şchiop, că păşea 
zdravăn în rînd cu ceilalți. Cei doi lehi, cu pîrcălabul 
Amati şi vel-postelnicul Goia, se aflau în preajma 
domnitorului, păşind unul lingă celălalt, îngreunîndu-şi 
mersul. La urmă de tot rămăseseră Marcu, Mihai şi Resti, 
căci alții nu se mai încumetaseră să fugă. 

Apropiindu-se de malul apei ce clipocea la vale, la un 
semn al lui Bucioc se opriră cu toţii spre a-şi mai trage 
suflarea. Pe undeva, la deal, se auzea zgomotul ce nu 
putea fi decît al vadului mult dorit. Malul dimpotrivă însă 
părea foarte apropiat, încît lui Potocki îi trăzni prin cap să 
se repeadă în apă, nădăjduind ca din cîteva salturi să 
ajungă dincolo. Spuse aceasta şi celorlalți, dar, în afară 
de Amati şi Kallinovski, nu găsi ascultare. Toţi trei se 
avintară voiniceşte, dar amarnic s-au mai înşelat, căci 
puterea apei se dovedi a fi cu mult mai mare decit o 
bănuiseră, tirindu-i la vale. Nici măcar un strigăt de 
ajutor n-au mai putut scoate, pierind cu toţii. 

— Amati! se căina Vodă. Pentru ce ai făcut asta? 

Un şuierat de săgeți le zbirnii pe la urechi, fiind trase 
de tătarii care ajunseseră la armăsarul împotmolit şi îşi 
dăduseră seama că fuseseră amăgiţi cînd li s-a spus că 
fugarii ar fi turci. 

— La vad! strigă vel-vornicul Bucioc, apucind-o la fugă 
chiar pe malul apei. 

Împroşca apa cu picioarele tot aşa ca odinioară, în 
copilăria lui îndepărtată, cînd se ducea la scăldat în miez 

în vreme ce Marcu şi Mihai rămaseră pe loc spre a se 
împotrivi tătarilor cu spada în mină, acoperind fuga 
domnitorului. 

Izbutiră să se îndepărteze şi din pricină că tătarii, la 
rindul lor, se înmocirliră, abia mai putind să se mişte. 
Prundişul mărunt al vadului li s-a părut cea mai 
bătătorită cale, iar cînd s-au văzut pe malul celălalt cu 
toții au răsuflat uşuraţi, aducînd mulțămită cerului că i-a 
scăpat. În urmă, Marcu şi Mihai se luptau cu urmăritorii, 
izbutind să şi doboare doi dintre ei. Ceilalţi se opriră şi 
începură a striga după ajutoare, aşa că în curînd aveau 
să trezească întreaga tabără, iar cîte unul se şi ivea cînd 
şi cînd, pe malul celălalt, salutindu-i cu cîte o săgeată pe 
la urechi. 

— Vom intra iarăşi în stufăriş, zise Marcu. Nici gînd să 
mai răzbim prin vad, dar cel puţin l-am scăpat pe măria- 
sa. Noi o să apucăm către vale. 

Pătrunseră în milul rece şi cleios, dar răcnetele se 
auzeau acuma peste tot. 

— Pînă aici ne-a fost! şopti Mihai înfrigurat. 

— Ia taci! Parcă au apucat-o la deal? 

— Înî! 

— Ştii să înoţi? 

— Da. 

— Atunci să ne lăsăm în apă pe lîngă mal, aşa cum 
făceam cîndva la prinsul racilor. Socot că şi tu ştii. 

— De bună-seamă. Asta era plăcerea copilăriei, vara, 
numai că iar o să ajungem în tabără. 

— Altfel aici ne lăsăm ciolanele. Haide, şi cum ne-o fi 
norocul. 


T32 


Tătarii socotiră că fugarii aveau să apuce calea spre 
miazănoapte, aşa că goniră cu toţii spre a le ieşi în cale 
unde nu se aşteptau, malurile fiind fără stufăriş şi 
smircuri, dar la vale era o mare vinzoleală şi de o parte şi 
de alta a apei. 

Gaşpar-vodă fu încredințat că cei doi credincioşi 
slujitori se prăpădiseră, nemaiajungindu-i din urmă, şi 
stoarse o lacrimă pentru bunul său prieten Marcu şi 
tînărul căpitan. Era cea mai grea lovitură ce o primea, şi 
un nod îi îngheţa graiul în gitlej. 

— Măria-ta! rupse tăcerea boierul Bucioc. Pe aici, prin 
apropiere, trebuie să fie satul Branişte, un cătun 
prăpădit, uitat de lume. Am însă un fin, botezat de 
răposatul taică-meu, şi e cel mai înstărit om din sat. 
Socot că ne-ar putea adăposti o zi-două, ori de nu, măcar 
să ne uscam la vatra lui şi să ne ajute să fugim mai 
departe. 

— Să-ncercăm, răspunse domnitorul mai mult în 
şoaptă, căci gîndul îi era tot la sărmanul Marcu. 

— Nu cumva să fie tătari pe acolo şi am nimeri chiar în 
gura lupului, cum s-ar zice, se îngrijoră boierul Goia. 

— Am să mă strecor pe furiş, spuse Bucioc, şi dacă 
nu-i nicio primejdie vă dau semn. 

— Şi dacă sînt, doar n-ai să te baţi cu ei de unul 
singur?! Merg şi eu cu tine! sări boierul Nicoriţă. 

— Eu zic, boieri dumneavoastră, începu smerit 
Şeptilici, să ne vedem de calea noastră pe lingă mal, pînă 
ce ne-or pierde urma. 

— Ba, eu unul tot am să încerc la finu-meu Ştefan, că 
n-am decit de cîştigat, se împotrivi vel-vornicul. Rămîneți 
pe loc şi aşteptaţi după cum am zis. Doamne ajută! îşi 

făcu el cruce şi se pierdu în picla care începuse a se ivi 
prin lunca Prutului. 

— Nici drumul nu ştiu dacă are să-l nimerească pe 
asemenea vreme, necum să ne mai dea şi semn, 
murmură postelnicul Goia, uitindu-se după Bucioc. 

Totuşi rămaseră pe loc şi dînd peste scorbura uriaşă a 
unei sălcii bătrîne se băgară în ea, atit pentru a se încălzi 
unul de la celălalt, cît şi pentru a se feri de priviri 
iscoditoare. 

Vel-vornicul Coste Bucioc nu călca pentru întîia dată 
pe aceste meleaguri, aşa că orbecăi la început, dar curînd 
dădu peste o potecă bătută ce trecea chiar prin poarta 
finului său. Nu-i vorbă că avea vedere bună chiar şi pe 
întuneric, lăudîndu-se adesea că are ochi de mîță, ori de 
viezure. Îl trezi pe gospodar în puterea nopţii, ciocănindu- 
i la uşă: 

— Scoală, Ştefane! strigă el pe şoptite. 

— Care eşti acolo, măi? întrebă morocănos țăranul. 

— lacă eu, naşu-tău. Hai, deschide o dată! 

Se auzi ivărul zdrăngănind şi stăpînul se ivi în prag, 
numai în cămaşă şi izmene. 

— Matale eşti, năşicule? Săru' mina! 

Nu părea chiar aşa de bucuros, după cum se lăudase 
boierul la plecare. Ba, dacă ar fi fost lumină, se vedea că 
nu prea arăta prea multă dragoste unui asemenea 
oaspete. 

— Eşti singur? îl iscodi boierul intrînd în casă nepoftit. 

— Precum vezi. 

— Dar ai tăi unde-s? 

— Apăi, i-am dus peste Prut, la nişte neamuri, că doar 
nu era să-i ţin în calea tătarilor. Se aude că sînt o 
puzderie mai la vale, la Tutora. 

— Tocmai de acolo vin şi eu, finule, şi mă bizui pe tine 
că ai să-mi dai o mînă de ajutor să fug mai departe. 

— Să fugi, năşicule?! Nu cumva aţi mincat bătaie?! 

— Cam aşa ceva! Trebuie să ajung la laşi, că de mă 
prind păgînii, harcea-parcea mă fac. 

— Aşaaa? făcu gospodarul mormăind ciudat. 

Se gindise la început că naşu-său venise ca şi în alte 
dați, căci se cam ţinea cu nevastă-sa Măria, cu toate că 
odată cu anii se mai lăsase de acest drumeag şi nu-i mai 
călcase pragul cam demultişor, dar aşa ceva nu se uită. 
Nu-i vorbă că-i înmuiase ciolanele nevestei de fiecare 
dată, de parcă ea ar fi fost vinovata, dar acuma i se păru 
un prilej şi mai nimerit ca să se scape de un asemenea 
naş. 

— Şi chiar te urmăresc liftele? mai întrebă el o dată. 

— Aşa precum ţi-am zis. Dă-mi un cal bun, şi miine în 
zori aş fi departe, pe drumul Herţei. 

— Da’ nu-i bine, năşicule, se îndulci pe dată glasul 
gazdei. Mai stai oleacă să tragi un pui de somn, iar eu în 
răstimp m-oi duce să-ți prind un armăsar, că i-am lăsat 
pe toți la păşune. Pe urmă, te pomeneşti că-i fi şi 
flămînd? Să-ţi dau să-mbuci ceva! 

— Parcă ţi-a ieşit un sfint din gură, finuţule, îşi frecă 
palmele boierul. Nu cumva ai şi niscai rachiu? 

— Cum să nu? 

— Atunci îi şi mai bine. Hai să te ascult. 

Gospodarul dădu să iasă din odaie, dar se opri 

— Da’ numai singur ai scăpat din bătaie? 

— Îhî! răspunse acesta fără preget. 

De cum se despărţțise de tovarăşii lui, se gindise că 
fără „coadă” după el ar fi fost mai lesne să scape, şi apoi 
nici n-avea poftă să-şi lege viața de un voievod mazil. 
Pentru aceea îi şi dete asemenea răspuns, fără a-i mai 
păsa de cei care îl aşteptau zgribuliți în lunca Prutului. 

Ştefan se ivi din nou, îmbiindu-l cu un clondir. 

— la de bea, năşicule, să te mai încălzeşti, şi dă-ţi 
straiele jos de pe domnia-ta. Pune-le să se usuce, pînă 
mă întorc eu. 

— Să trăieşti, finule, şi să-ţi dea Dumnezeu după 
inima ta cea bună. Lasă că şi eu te-oi răsplăti, numai să 
mă văd acasă la mine. 

Tăranul mormăi ceva ce putea semăna a mulțumire, la 
fel de bine ca şi a blestem, dar vel-vornicul nu-l mai auzi, 
căci gilgîia cu sete. Cuprins apoi de moleşeală, se trase 
mai lingă foc, începînd să se dezbrace. 

Rămas numai cu cei trei boieri, pe care nu-i simţea 
prea apropiaţi de inima lui, Gaşpar-vodă era cam 
stingherit. Alta ar fi fost treaba să fi fost cu Marcu ori cu 
Resti, bunii lui prieteni! O veşnicie li s-a părut sărmanilor 
fugari pînă cînd zorile cenugşii se îndurară să se arate pe 
creasta  delurilor din apropiere. Cerul însă rămase 
acoperit şi, din cînd în cînd, cîte o pală de vint ce tăia 
pînă la os îi învăluia pe înfrigurațţii din scorbură. 

— Să pornim la drum, dragii mei, spuse voievodul. Se 
pare că am rămas numai noi, căci bietul Bucioc ar fi avut 
destulă vreme să ne facă semnul făgăduit ori să trimită 
pe careva după noi. 

— Or fi apucat tătarii în sat, măria-ta, fu de părere 
postelnicul Goia. 

— Să mergem cu mare fereală, îi povăţui şi boierul 
Şeptilici, clănțănind din dinţi. Dacă ne simt liftele, ne-am 
ars. 

Păşiră deci cu mare grijă să nu cumva să trosnească 
vreun vreasc sub tălpi, şi încercară a se urni către susul 
apei. 

— Acolo o fi cătunul? întrebă deodată boierul Nicoriţă, 
arătind cu degetul către nişte mogildeţe ce păreau a fi 
case. 

— Da! Chiar aşa! încuviință Goia. 

— Neapărat vom trece prin fața lui? se îngrijoră 
Şeptilici. 

— N-avem încotro! îi răspunse Goia. 

— Ar fi bună acuma o cană de rachiu, zise Vodă 
stringîndu-şi dolmanul la piept. Nu credeţi că am putea 
cumpăra de la vreun sătean? 

— Nici vorbă, măria-ta! Cîtă vreme nu s-a întors Coste 
Bucioc, nu mai încape îndoială că acolo-s tătarii! îl 
încredința boierul Nicoriţă. 

— Ia uitaţi-vă la casa ceea mai răsărită! arătă Şeptilici. 
Nu zicea boierul Bucioc că finu-său îi cel mai înstărit om 
de aici? 

— Ba da! încuviință Goia. Dar... ce-mi văd ochil?... 
Uite, prăjina ceia din gard... 

Un fior de gheaţă le străbătu spinarea, căci în ţepuşa 
înfiptă în nuielele împrejmuirii se zbătea în chinurile 
morții un om. Şi acela era... Bucioc! 

— Tătarii! murmurară cu toţii deodată şi se traseră pe 

— Dumnezeu să-l ierte! glăsui rar boierul Nicoriţă, 
ştiind că el însuşi avea nevoie de o asemenea iertare. 

Rămaseră o vreme în aşteptare, dar văzind că nu se 
mai întîmpla nimic o porniră iar la drum. 

Mai bine de o săptămînă bătură coclaurile ţării, 
ferindu-se de căile mai umblate şi căutînd adăpost în sate 
mai dosnice. Apucaseră mai întîi spre miazănoapte, ca să 
ajungă în Lehia, dar se răzgindiră, după ce aflară că 
slujbaşii domniei cercetau pretutindeni pe fugarii de la 
Tuţora. Se străduia măria-sa Alexandru-vodă lliaş să 
prindă cît mai mulți, spre a-i da în mîna lui Iskender- 
paşa, după cum primise poruncă. 

Descumpăniţi, cei patru pribegi rămaseră o vreme 
într-un cătun de prin ţinutul Hirlăului, neştiind încotro s- 
o mai pornească. 

— Să ne tragem către moşiile mele din Horincea. 
Tinutul îi împădurit şi fără îmbulzeală de oameni. Să 
adăstăm acolo pină s-o potoli viitoarea urmăririlor... 

— Poftesc să mergem la Braşov! zise deodată fostul 
domn, neluînd seamă cine anume vorbise. Am bani mulți 
de căpătat de la un cămătar de acolo, după care putem 
să ne ducem la Praga, la împăratul, şi ne-om întoarce cu 
oştile lui. Atunci vom face dreptate în țara asta! 

Din obişnuinţă boierii i se supuseră pe față, dar nu cu 
inimă bună îl mai însoţiră de acum încolo. Ba, Nicoriţă îi 
spuse verde în față că, de vreme ce aveau sa treacă prin 
pasul Oituzului, el îi va părăsi de cum vor ajunge în valea 
Trotuşului. Se va ascunde la vreo moşie de-a lui, după 
cum spusese, dar printre străini nu-l va însoţi pe domn. 
Ceilalți tăcură milc... 

Cerşeau cîte un codru de piine de pe la oamenii săraci, 
care nici ei nu erau prea îndestulaţi dar nu voiau să 
primească plată, socotind că fac pomană de sufletul celor 
morți. Nu se apropiară de nicio curte boierească, han ori 
cîrciumă, ca să nu fie dați în vileag. Straiele de pe ei se 
cam ponosiseră, iar inelele şi giuvaericalele erau dosite, 
laolaltă cu banii. 

Abia în preajma tirgului Trotuş, de pe apa cu acelaşi 
nume, aflară că leşii scăpaseră de la Tuţora dar că mulți 
rămăseseră acolo pentru totdeauna. 

— În cel mult trei zile ajungem la Braşov, boieri 
dumneavoastră, zise Gaşpar-vodă cînd poposiră într-o 
colibă părăsită din marginea unei păduri. De cum ne 
vedem acolo, avem să cumpărăm haine noi şi cîte un cal, 
să nu ne mai chinuim picioarele pe jos. Ne vom da drept 
neguţători, ca să străbatem Ardealul, iar de Crăciun ne 
veselim în Sătmar. Pînă atunci să ne hodinim, că n-am 
închis ochii de două nopți. 

Aşa şi era de fapt, căci, speriați de a nu fi prinşi, 
merseseră zi şi noapte, mirîndu-se ei înşişi de unde mai 
aveau putere. Aprinseră focul la gura colibei, iar 
voievodul, frînt de oboseală, numai că nu se prăvăli pe 
mormanul de frunze uscate ce slujise de aşternut altora 
mai înainte. În scurtă vreme i se auzi sforăitul. 

— Dar noi ce facem? întrebă biv-vel-postelnicul Goia. 

— Eu am zis că mă duc la vreo moşie de-a mea, 
răspunse boierul Nicoriţă, şi chiar cînd s-o deştepta Vodă 
am să-mi iau rămas bun. Dacă vreţi, haideţi şi voi cu 
mine! 

— Aşa, cu mina goală? murmură gînditor Şeptilici. 

— Ce vrei să zici? se miră Nicoriţă. 

— Socot că are dreptate, se băgă şi Goia în vorbă. 
Dacă ne înfățişăm la noua domnie fără nimic, nu are să 
se bucure măria-sa Alexandru-vodă. 

— Voi aţi înebunit? Doar nu veţi fi vrind să-l dați prins 
pe domnul nostru?! holbă ochii Nicoriţă. 

— Numai... căpățina! Îi şi mai lesne de cărat! rînji bo- 
ierul Şeptilici, făcînd cu ochiul spre celălalt tovarăş. 


FUGARII 


PIRCĂLABUL ŞEPTILICI SE ÎNDEPĂRTASE fără să mai 
scoată o vorbă şi se întoarse atit de curind, încît cei doi 
mai că nu i-ar fi luat seama, dacă nu le-ar fi sărit în ochi 
capul însîngerat al fostului lor voievod, pe care-l aducea 
de chică ucigaşul, ca pe un trofeu. Frumoasa-i barbă era 
năclăită de singe, ce încă mai picura din vinele gitului, iar 
ochii săi mari, deschişi, tremurau privindu-i cu mustrare. 

Biv-vel-postelnicul Goia scuipă cu scirbă într-o parte, 
în vreme ce boierul Nicoriţă simţi un nod în gît, care-i tăia 
răsuflarea. Abia într-un tirziu izbuti să îngăime: 

— Ce-ai făcut, nemernicule?! 

— Lasă, că aşa trebuia! îl repezi Goia. Vom duce 
căpăţina la picioarele noului domn şi ne-om spăla de 
păcate. 

Degrabă întinse mina şi închise pleoapele ce mai 
zvicneau, nefiindu-i pe plac această uitătură a morţii. Se 
duse apoi lingă leşul descăpăţinat, codindu-se o clipă 
dacă să-l atingă ori ba, dar se hotări şi trase contăşul 

domnesc, după care înveli în el căpăţina, ca într-o 
desagă. 

— Ei, mergem? întrebă Goia, arătîndu-şi povara din 
mină către ceilalți. 

— N-aveţi decit! Nevinovat sînt, Doamne, de sîngele 
unsului tău! fu răspunsul boierului Nicoriţă. Mie nu mi-a 
făcut decit bine, măcar că eu, nevrednicul, nu meritam. 

Cu lacrimi în ochi începu să scurme pămîntul stincos, 
pentru a-i încropi un loc de veci nefericitului domnitor. 

— Da’ nu te mai canoni, boierule! rînji Şeptilici. Lasă-l 
în seama corbilor şi a lupilor, că doar era un papistaş. 
Domnia-ta mai bine hai cu noi, să ne luăm răsplata de la 
noua stăpinire. 

— N-aveţi decit să vă duceţi unde vă va fi voia, oftă Ni- 
coriță. Drumurile noastre se despart de aici înainte. 

Cei doi complici dădură nepăsători din umeri şi-l 
lăsară după cum îi era voia, în vreme ce fostul mare 
armaş încă se mai străduia să sape o gropniță, în ciuda 
împotrivirii pămîntului. 

În răstimpul cînd le poalele munţilor se petreceau 
aceste fapte, pe malul Prutului, la Tuţora, nu se 
domoliseră lucrurile. În dimineaţa zilei de luni, îndată 
după fuga domnului Moldovei şi a prietenilor lui, întreaga 
oaste leşească s-a înfricoşat şi tot mai mulți erau aceia 
care voiau să se întoarcă acasă. N-a mai avut loc nicio 
hărţuială, căci marele hatman a oprit cu desăvirşire orice 
ieşire în afara întăriturilor. Marginea de către răsărit a 
taberei atingea Prutul, de unde puteau lua apa de băut, 
dar hrana începuse a se împuţina îngrijorător. 

Către amiază se înfățişară la pan Zolkiewski cei doi 

şi uzi pînă la piele, dirdiind de frig. După povata 
bănățeanului, cei doi spuseră că nu aveau ştiinţă de fuga 
lui Gaşpar-vodă, prefăcindu-se uluiți de această veste. 
Povestea pe care au îndrugat-o era destul de şubredă, 
însă putea fi crezută. Spuneau că ar fi fost prinşi de 
tătari, încă de la încăierarea de simbătă, şi că izbutiseră 
să scape, trecînd prin stufăriş. Nu ştiau nimic despre 
vrăjmaşi, căci fuseseră ţinuţi în cortul unui miîrzac din 
partea cealaltă a apei. 

Avind trebuinţță de luptători, Zolkiewski nu mai puse 
la îndoială păţania celor doi şi-i îngădui în preajma 
oştenilor din polcul lui Balaban. În seara aceleiaşi zile, 
marele hatman porunci din nou la sfat, la care se 
adunară cu mult mai puţini ca altă dată, unii fiind fugiţi, 
dar cei mai mulți, morți. 

— Aşa nu se mai poate! tună pan Balaban. Nu putem 
să ne mişcăm în strînsoarea paginilor, iar unii dintre noi 
nu chibzuiesc decit cum să scape cu fuga. 

— Aşa-i! Are dreptate! întări pan Ragowski şi alții. 

— Şi ce socotiți că ar fi de făcut? îi întrebă marele hat- 
man, după ce se mai domoliră o clipă. 

— Să plecăm! fu răspunsul dat de aproape toată 
lumea. 

— Cu învoirea lui Iskender-paşa? ridică sprincenele a 
mirare pan Zolkiewski. 

— Cu, ori fără, numai să plecăm! făcu pan Dmzbyk. 

— Domnia-ta ce crezi, hatmane Koniecpolski? se 
întoarse pan Zolkiewski către ajutorul său. 

— Să ne înţelegem cu turcul şi, de-l vom plăti, nu-mi 
închipui să nu primească, mai cu seamă că au şi început 

la Kameniţța pînă în primăvară, după care vom mai 
vedea... 

— Are să ni-l ceară pe Grazziani, şi acuma de unde să- 
| mai luăm? întrebă cu reproş pan Korecki. 

— Un fricos! zise scirbit pan Malinowski. A tras după 
el, prin amăgire, chiar pe unii dintre ai noştri. 

— Nu era mai bine să-l fi dat ieri-dimineaţă, pînă nu 
apuca s-o ia din loc? îşi continuă reproşul pan Korecki. 

— Acuma, ce să mai vorbim? îi opri pe clevetitori 
hatmanul Koniecpolski. Vorba e, cine se duce ca sol să se 
învoiască cu paşa? 

— Pan Dmzbyk ştie cel mai bine turceşte, spuse 
polcovnicul Balaban. 

— El să se ducă! E cel mai nimerit, se auziră şi alte 
voci din sfat. 

Totuşi, pan Dmzbyk nu se arăta prea bucuros. Dar pe 
cînd căpeteniile se ciorovăiau între ele care să fie solul, o 
larmă ca de luptă se stirni printre oştenii din tabără. Cu 
toții se zoreau spre malul apei, strigind care mai de care: 
„Fraţilor, au fugit hatmanii noştrii... Scapă cine poate!” 

Uluiţi, şleahticii se năpustiră afară din cort, în frunte 
cu cei doi hatmani. 

— Ce se întîmplă? răcni pan Balaban cu vocea lui de 
tunet. Aţi înebunit? 

— Ne-au lăsat de izbelişte, luminăţia-ta. Căpeteniile 
noastre cele mari, hatmanii, au fugit, strigă în fugă un 
puşcaş, zorit şi el să ajungă la Prut. 

— Aţi căpiat de-a binelea! Cine v-a îndrugat măgăria 
asta nemaiauzită?... Voi nu vedeți că hatmanii sînt aici, 
în mijlocul vostru?... Căscaţi ochii, netoţilor! urlă 

Pe dată fură aprinse torţe şi cei doi hatmani 
încălecară, pornind împreună cu ceilalți prin tabără, spre 
a fi văzuţi de toți oştenii. Nenorocirea cea mai mare a fost 
însă că fugarii înspăimîntați se aruncau în Prut 
nădăjduind să scape mai la vale, dar acolo tătarii îi luau 
la ţintă, de cum se iveau pe luciul apei. Alţii se prăbuşeau 
chiar încă de pe mal, căci o ploaie de săgeți se abătea 
necontenit asupra lor. Abia după ce-l văzură pe marele 
hatman, în carne şi oase, printre ei, teama începu a se 
risipi şi se opriră din fugă. Nu se putea şti, dar de bună- 
seamă că pieriseră mai bine de o mie de oameni în 
prostie. 

Această întîmplare a dus la grăbirea soliei către 
Iskender-paşa. Astfel că pan Dmzbyk, nemaiavind 
încotro, se înfățişă temutului serasker. 

— V-aţi săturat de bătaie? rînji paşa primindu-l în 
cort. 

— Nu noi am poftit-o, înălțimea-ta, ci hospodarul mol- 
dav, care pe deasupra a mai şi fugit, ca un iepure fricos. 

— Mare e puterea lui Alah, ghiaurule! I-a şi dat 
răsplata cuvenită pentru hainia lui, înecindu-l în 
mlaştinile de lîngă mal. A fost chiar prea blîndă pedeapsa, 
faţă de cit i s-ar fi cuvenit! 

— A murit?... răsuflă uşurat solul, căci asta însemna 
că nu va mai fi cerut domnitorul, pe care oricum nu l-ar 
mai fi putut da. 

— Am găsit numai armăsarul lui, căci pe el l-a înghiţit 
smircul, care i s-a virit în sufletul lui spurcat. 

— Noi n-avem Nicio vină... 

— Atunci, cine v-a împins să încălcați pămînturile 
luminatului nostru sultan, în Bogdan-ili? Cu învoirea cui 
şi împotriva cărei stăpîniri?! se înfurie paga. 

— Ne-a amăgit... bilbiîi solul. 

— Prostia se plăteşte! Daţi treizeci de mii de zloți 
ungureşti şi vă las să plecaţi! 

— Vai de noi, înălțimea-ta! Nici de ne-ai vinde bucată 
cu bucată întreaga oaste şi tot ce avem asupra noastră, 
mai mult ca zece mii n-ai scoate pe noi. 

— Eşti viclean, leahule, şi te tocmeşti ca la bazar, dar 
nu uita că eu poruncesc răscumpărarea. Acum eu sint 
stăpinul! 

Alături de serascher se mai afla şi Kalgay-soltan, dar 
acesta nu scotea o vorbă, măcar că el s-ar fi mulțumit 
chiar şi cu cei zece mii de galbeni de care pomenise solul. 

— Poate dacă am mai cere din ţară... să zic aşa... vreo 
cincisprezece mii cu totul, am scoate pină la urmă, 
răspunse pan Dmzbyk prefăcîndu-se a chibzui îndelung. 

— Dacă-i pe aşa, întoarce-te şi spune-i lui Zolkiewski 
că poruncesc să plecaţi din tabără în cămaşă şi izmene, 
iar de vă va fi frică pe drum, pun tătarii lui Devlet Ghiray 
să vă apere, pină treceţi voi la Kamenita. 

— Dar, luminăţia-ta... încercă iarăşi leahul. 

— Am zis! Şi altcum să nu faceţi! încheie scurt paşa, 
după care porunci ca nenorocosul trimis al împresuraţilor 
să fie însoţit pînă în faţa întăriturilor taberei. 

Pe drumul de întoarcere, pan Dmzbyk rămase uluit 
văzind pe ostaşii celor două părți pălăvrăgind unii cu 
alții, ba chiar dindu-şi mîna. Nu pătrunse bine printre 
care, cînd auzi pe un tătar, cățărat nestingherit pe 
întăritura de pămînt: 

— Bre, ghiaur! Voi crăpat de foame, nu avut ce mînca! 

— Ba avem, cîine spurcat! pufni pan Balaban, care se 
nimerise prin preajmă. Putem sta şi un an încheiat aici, 
fără să ne porți tu de grijă. 

— Atunci, dam la tătar! El sărac estem! Flămînd, bre! 

Polcovnicul pricepu că era vorba de o viclenie din 
partea lor, spre a iscodi dacă mai aveau merinde. Deşi n- 
aveau îndeajuns, stringind din greu cureaua, porunci pe 
dată să li se arunce burdufuri cu brînză şi plini mari cît 
roata carului, din grîu curat. Ba chiar fură tăiaţi şi vreo 
doi cai mai slăbănogi, a căror carne o aruncară de 
asemenea. 

— Bun leah! strigau bucuroşi tătarii, bătindu-se pe 
darurile ce le cădeau de peste întărituri, în locul 
plumbilor de sîneţe. 

— Na-vă, ciinilor! se veseleau şi lehii, văzindu-le 
vinzoleala. 

— Zubrowkă nu vreţi, hămesiţilor? strigă un oştean 
pîntecos, ridicînd plosca la vedere, spre a le face poftă. 

— Da! Bem! răspunseră mai mulți decît se aştepta cel 
care-i încercase, ştiind că aşa ceva nu le era îngăduit de 
coran. 

— Atunci, veniţi încoa! făcu el semn cu mîna. 

Văzînd pe tătarii venind încrezători, mulţi oşteni le-au 
ieşit în întîmpinare, şi astfel, mai pretutindeni, jur- 
împrejurul taberei, închinau unul în sănătatea celuilalt. 

Toate acestea se petreceau sub ochii uimiți ai lui 
Dmzbyk, care se întreba pentru ce mai era nevoie de 
îngăduința paşei ca să plece, cînd aveau asemenea 
prieteşug cu duşmanul? 

N-apucă să istorisească totul marelui hatman, cînd un 
ceauş turc veni să le spună că luminăţia-sa seraskerul se 
învoise a primi numai douăzeci de mii de galbeni. 

— Pînă daţi banii, să poftească acuma cu mine doi 
ostateci de vază, adăugă turcul. Aşa-i porunca! 

Pe aceştia i-ar fi găsit mai repede, dar de bani nici 
pomeneală. Drept pentru care hatmanul de cîmp a cerut 
să fie adunată întreaga oştire, spre a comunica dorința 
paşei. Sătui de luptă, aproape toţi oştenii au încuviinţat 
să nu li se mai dea simbria cuvenită, ci s-o înmineze 
turcului, ca să scape o dată. 

— Atunci, să cerem şi noi ostateci! zise pan Rogawski. 

— Unul să fie chiar Arslanoglu Kantemir! propuse pan 
Balaban. Am eu cu el o veche răfuială. 

— Nu uita, pan polcovnice, că de zălog nu te poţi lega! 
îl mustră marele hatman. 

— Da” ce? Am zis eu că am să-i fac ceva?!... Poftesc 
numai să-l văd, căci i-am cam uitat înfăţişarea. 

Unii cutezară a ride la hiîtrele vorbe ale polcovnicului, 
dar cei mai mulți se arătau a fi îngrijoraţi. A treia zi, pe o 
ploaie măruntă şi rece, solii turcilor au venit iarăşi în fața 
întăriturilor cerîndu-şi banii cuveniţi, dar leşii dădeau din 
colț în colț, neavînd decit giuvaeruri, stofe, blănuri, dar 
nicidecum bani-peşin. Văzind că solii s-au întors cu mîna 
goală, Iskender-paşa s-a înfuriat şi le-a trimis vorbă 
lehilor, că, fiind prinşii lui, cine va cuteza să iasă din 
tabără, va fi tras în ţeapă. 

Fiindcă nu mai era altă nădejde, la sfatul de seară, 
ținut în cortul marelui hatman, s-a hotărît ca pe noaptea 
de joi spre vineri, caii să fie înhămațţi la care şi să se 
pornească la drum „în tabără legată”. Plănuiau să meargă 

numai la adăpostul carelor şi să se apere tot timpul de 
vrăjmaşi. 

Astfel zorii zilei de vineri, sărbătoare la musulmani, i- 
au găsit pe lehi în drumul anevoios către casă. Împrejurul 
lor, cetele de tătari răcneau în fel şi chip, împroşcindu-i 
nu numai cu sudălmi, dar mai ales cu o ploaie de săgeți. 
Uitaseră cu desăvirşire că mai înainte cu cîteva zile 
închinaseră în cinstea lor, dar, din fericire, nu izbuteau 
să facă nicio pagubă de viață omenească. 

Toate acestea se petreceau pe cind măria-sa 
Alexandru-vodă lliaş, cu îngăduința lui Iskender-paşa, 
apucase drumul de la Galaţi înspre cetatea Romanului, 
spre a poposi acolo o vreme, pînă ce avea să intre în 
cetatea de scaun a Iaşilor. Ajuns la Bacău, fu înştiințat că 
doi mari boieri ai fostului domnitor cereau îngăduinţa să- 
i sărute mîna şi să se închine la poalele măriei-sale. Cum 
era în obicei ca la stăpînire nouă să se repeadă mulți 
dintre divaniţii domnitorului de mai înainte, Alexandru- 
vodă n-avu nimic împotrivă, şi astfel se pomeni la 
picioarele lui cu biv-vel-postelnicul Goia şi cu fostul 
pîrcălab Şeptilici. 

— Întru mulţi ani, măria-ta, şi să fii îndurător către 
noi, nevrednicele slugi ale milostivirii tale, doamne! 
începu a vorbi mai întîi Goia, după cum se cuvenea 
cinului său boieresc. 

Se plecase în genunchi şi cu fruntea atingea poalele 
veşmiîntului domnesc. 

— Cu multă umilință şi credinţă, ne supunem măriei- 
tale, stăpîne! îl urmă Şeptilici, ploconindu-se aşijderea. 

— Ridicaţi-vă, boieri-dumneavoastră! răspunse 
voievodul cu grai blind, întinzindu-le mîna spre a fi 
sărutată. 

— Să ne trăieşti, măria-ta! se repeziră cei doi, deodată. 

— De vreme ce v-aţi lepădat de Gaşpar Grazziani... 

— Lepădat, stăpine! sări Şeptilici. lacă şi dovada cre- 
dinței noastre! şi desfăcu iute contaşul, lăsînd la vedere 
capul fostului domn. 

— Ce înseamnă asta?! izbunci mînios voievorul. Care a 
cutezat? 

— Noi... măria-ta! se bilbiîi fostul pîrcălab. 

— Este... Gaşpar, stăpine! murmură şi Goia, cam 
temător. 

— Nemernicilor! tună domnitorul. Cum aţi ridicat 
mina voastră păcătoasă asupra unui cap încoronat? Aţi 
spurcat sfinta taină a ungerii cu mir, păginilor! Să vină 
armaşul! 

— Poruncă, măria-ta! răspunse acesta pe dată. 

— Pentru nelegiuita lor faptă, poruncesc moartea prin 
cazne a mişeilor acestora! Miine-dimineaţă să li se reteze 
braţele de la coate, apoi la prînz picioarele de la genunchi 
şi să fie azvirliți aşa în umblătoare, iar după ce-or sta 
acolo întreaga noapte să fie descăpăţinațţi, în zorii zilei 
celeilalte. Poftesc să fie aceasta de învățătură tuturor 
acelora care ar mai cuteza să ridice viața unui domnitor 
miruit de către bunul Dumnezeu. Altcum să nu faci! Am 
zis! 

— Înduraaare, slăvite doamne! Milostiveşte-te, măria- 
ta! se prăbuşiră îngroziți ucigaşii, încercînd să sărute 
încălțările voievodului. 

Acesta însă se trase înapoi cu scîrbă şi făcu semn să 
fie ridicați pe dată, spre împlinirea osîndei. 

— La asemenea faptă, astă răsplată, boieri- 
dumneavoastră! zise cu mîhnire Vodă, privind capul 
năclăit de sînge. Poruncesc să i se caute pe data trupul şi 
pe urmă să fie îngropat cu cinstea ce i se cuvine unui 
domnitor al ţării. Aceasta este voința mea! Slujba de 
îngropăciune să fie făcută în tîrgul Trotuşului, de către 
popii noştri, pravoslavnici, căci în astă credinţă a fost uns 
domn! 

În vreme ce ucigaşii lui Gaşpar-vodă Grazziani îşi luau 
pedeapsa pe care o meritau, în tabăra lehilor deznădejdea 
începu a pune stăpinire pe cei mai mulți. Iskender-paşa 
poruncise ca ei să rămînă locului, dar, nedindu-i 
ascultare, ei o apucară spre miazănoapte, avind astfel să 
întimpine miînia seraskerului. 

Marcu şi Mihai se aflau mereu împreună şi legaseră 
mare prietenie cu căpitanul Ujadowski şi cazacii lui. Se 
socoteau ei că ar fi fost cu mult mai bine să fugă din 
„tabără” înainte de a fi ajuns la Nistru, căci acolo, pe mal, 
cu greu s-ar mai fi putut, nefiind de crezut că tătarii 
aveau să-i lase să treacă apa nestingheriți. Auziseră de 
moartea lui Gaşpar-vodă prin smir-curile Prutului, iar 
acum părerea lor de rău se împletea cu foamea şi 
suferințele altor peripeții. 

— O mai fi mult pînă la Nistru? oftă Marcu. 

— De, mai ştiu eu? dădu din umeri bănăţeanul. După 
cum mergem, pînă la crăciun nu vom ajunge. 

Nu mai închiseseră ochii de două zile şi erau istoviți. 
Unii dintre ei se mai ospătau cu ciosvirte din hoiturile 

ceva, hotăriînd ca mai curînd să se stingă din viață, dar 
curațţi. 

Zilnic rămîneau morți în drum, dar şi mulți dintre cei 
care încă mai suflau. 

— Fraţilor! le zise pan Ujadowski celor doi prieteni. În 
acest fel mergem de-a dreptul la moarte, şi nu se cade să 
ne lăsăm măcelăriți de păgîni după voia lor. 

— Să luptăm! se însufleţi Mihai. 

— Nu mai avem putere, răspunse căpitanul. Trebuie 
să fugim însă ca să ne salvăm, şi ne-om mai înfrunta noi 
cu ticăloşii ăştia! 

— Avem vreo putinţă? întrebă Marcu mai mult şoptit. 

— Nu prea e frumos să-ți părăseşti tovarăşii la necaz, 
dar viața este una, şi datori sîntem s-o păzim. Hatmanii 
noştri şi-au cam pierdut capul şi atunci trebuie să 
judecăm cu al nostru. 

— Spune o dată, nu ne mai fierbe! zise Marcu 
nerăbdător. 

— Ne sculăm peste noapte şi o apucăm înapoi! 

— Cuuum?! se mirară cei doi. 

— Cum aţi auzit! În spatele nostru sînt mai puţini 
tătari, ba poate că deloc, fiindcă nimeni nu-şi poate 
închipui că lehii ar mai pofti să rămiie prin Moldova. 
Grosul lor ne aşteaptă pe malul Nistrului, şi ne 
înconjoară pe de lături. 

— Aşa e încuviinţță Marcu. 

— Poate că ne-om şi bate cu vreo cîțiva, dar ştiţi că se 
tem şi ei de cazacii mei... 

— Mergem cu toţii?! se miră Mihai. 

— Altminteri, cum?! Nu-mi las eu tovarăşii mei de 
luptă. 

— Au să ne simtă şi lehii şi s-or alătura... 

— Chiar dacă va fi aşa, cînd au să vadă că ne 
întoarcem, se lasă ei păgubaşi. 

— Dar hatmanii, ce-au să facă? 

— Pînă au să afle, noi vom fi departe şi nu ne mai pasă 
de ne-or înjura. 

Nemaiavind ce zice, cu toţii au hotărît fuga peste 
noapte, cazacii fiind pregătiți din vreme. Nici Marcu, nici 
Mihai nu putură închide ochii de grijă, în vreme ce 
Ujadowsky sforăia fără să-i pese. Nu-şi puteau închipui 
să fie vreo capcană din partea căpitanului, pe care-l ştiau 
de bună-credinţă, şi mai multă teamă aveau dinspre 
partea lehilor. 

S-au strecurat pe furiş în puterea nopţii, pan 
Ujadowski trezindu-se cel dintii, în vreme ce oştenii 
ceilalți, pătrunşi de umezeala si răcoarea nopţii, dormeau 
care mai de care mai înfofoliți, de parcă a doua zi i-ar fi 
aşteptat o mare bucurie. 

Dar n-a fost să fie aşa. După ce fugarii s-au pierdut în 
beznă şi nici măcar vreun tătar nu i-a zărit, încă nici nu 
se luminase cerul că s-a şi dat porunca de plecare. Însă, 
precum bănuia căpitanul Ujadowski, la malul Nistrului 
pîndeau mai toţi oştenii lui Devlet Ghiray, iar Slobozia 
Saucăi fusese piîrjolită, încît nu mai rămăsese nimic din 
sat. Vederea apei ce şerpuia alene către miazăzi i-a scos 
pe mulți oşteni din minţi. Fără a mai aştepta vreo 
poruncă, „sparseră tabăra” repezindu-se să treacă pe 
malul celălalt, unde nu se zărea picior de tătar. 

Zadarnic se mai zbuciuma pan Zolkiewski, fiindcă 
nimeni nu-i mai dădea ascultare şi nici nu pricepu ce se 


întimpla cu el însuşi cînd un arcan i se împletici 
752 


împrejurul grumazului. Doborit la pămînt, căci de mult 
nu mai avea cal, bietul hatman se mai zvircoli o vreme, 
după care îşi dădu duhul. Abia atunci tătarul descăleca. 
Scotoci prin veşmintele ce fuseseră cîndva de o măreție 
fără seamăn, dar care ajunseseră nişte zdrenţe pline de 
glod, şi dădu peste ceasul bătut cu diamante ce atirna la 
gîtul mortului. I-l smulse degrabă, apoi mai scoase 
singurul inel de pe deget, precum şi punga cu vreo cîțiva 
galbeni. 

— Tu l-ai ucis? auzi tătarul o voce în spatele său şi 
cînd se întoarse văzu că era însuşi Veli-şah. 

— Eu! se făli el. 

— Prostule! Puteai căpăta o avere de pe urma lui, dacă 
îl țineai în viață. N-ai ştiut că era marele hatman? 

— Acesta?! holbă ochii bietul tătar. 

— Întocmai! Acuma-i prea tirziu. Barem găsit-ai ceva 
asupra lui mai de preţ? 

Cerul să se fi prăbuşit asupra oşteanului, şi nu s-ar fi 
cătrănit mai rău. Era un om sărac, avea mulți copii şi, cu 
toată truda lui, nu izbutea să-i îndestuleze întotdeauna... 
n-avea noroc şi pace! Ce mai!... Înciudat, se repezi asupra 
leşului şi-l despuie pină la piele, doar-doar de va mai afla 
ceva de preţ, dar zadarnic. Deznădăjduit, îşi ridică ochii 
spre înalturi şi braţele ca pentru rugăciune: 

— Alah, tu eşti mare! gemu el. Dar, în bunătatea ta, 
nu mi-ai dăruit nici măcar dram de noroc. Fără el nu se 
poate trăi! şi zicînd acestea îşi înfipse jungherul în burtă, 
prăbuşindu-se cu ceasul în mină peste trupul marelui 
hatman Zolkiewski. 

Puţini fură cei care izbutiră să treacă Nistrul, căci pe 
cei mai mulți îi cărară apele la vale, spre Cetatea Albă. 

Într-acolo îşi îndreptase paşii şi Iskender-paşa, lăsînd 
fugărirea leşilor în seama tătarilor. Era dezamăgit de 
lupta fără cîştig şi faimă pe care o purtase. De fapt, nici 
n-ar fi vrut zdrobirea lehilor, ca să nu-i supere pe 
austrieci, dar nu el fusese de vină că semeţi cum erau, se 
băgaseră de voia lor la moarte. Cît despre Gaşpar... nici 
nu voia să 1 se mai amintească, fiind înciudat că fusese 
tras pe sfoară de omul în care avusese atita încredere şi-i 
spusese cam multe. Mai bine că l-a înghițit smiîrcul 
astupîndu-i gura! 

Pe la începutul lui octombrie în preajma Nistrului 
zilele începuseră a fi mai senine şi ar fi putut alunga 
gîndurile cele negre ale seraskerului, care-l bintuiau de 
citeva zile. Avea acolo, între zidurile cetății, nişte încăperi 
aproape frumoase, cu ferestre ce dădeau către înnegurata 
mare, ale cărei margini nu le puteai desluşi niciodată. 

Ostenit şi nemulțumit, se tolăni pe un divan, bătindu-l 
gîndul să se tragă iarăşi la Silistra, unde era mai plăcut şi 
cu ierni mai blinde ca pe aceste meleaguri. Îndată se 
ridică din nou, neaflîndu-şi starea, şi făcu vreo cîțiva paşi 
prin odaie, cu mîinile la spate. Zări pe o măsuţă de argint 
multe poame ale toamnei, struguri negri şi zemoşi, pere 
galbene ca aurul şi mere ca sîngele, care-i făceau cu 
ochiul. Apucă o pară şi muşcă cu poftă. Zeama i se 
prelinse prin barbă şi se şterse cu dosul palmei. Mai 
îmbucă de citeva ori, apoi luă alta şi alta, pînă simţi ceva 
ca un hanger ce-i răscolea dureros măruntaiele. „Am fost 
otrăvit!” îi fulgeră prin minte şi vru să-şi cheme slugile în 
ajutor. Însă nu putu scoate nicio vorbă şi se prăvăli la 
podea, înţepenindu-i mîinile şi picioarele, care prinseră a- 
i tremura fără voie. Prin şira spinării îl înțepau mii de 

sulițe, sporindu-i chinurile la cel mai mic zgomot. Ochii, 
holbaţi de spaimă, apucară să mai vadă faţa îngrijorată a 
lui Arslanoglu Kantemir-aga, după care... nimic! 

Marele serasker de Karamania muri în aceeaşi zi în 
care fugarii lui pan Ujadowski, împreună cu Marcu şi 
Mihai, băteau cu furie în poarta cetății Hotinului. Pe 
urma lor gonea urlînd bezmetic, o trimbă de tătari. 

— Deschideţi, fraţilor! răcnea Marcu. Sintem creştini! 
Haideţi o dată, că ne ajung tătarii! 

Abia cînd plumbii de pe ziduri puseră urmăritorii pe 
fugă se dădu în lături poarta, numai atît cît să poată 
pătrunde în cetate fugăriții oşteni. Arătau ca nişte umbre 
şi abia se mai ţineau zdrenţele pe ei, tremurînd de frig şi 
de istov. 

— Nu care cumva eşti chiar domnia-ta, pircălabe 
Marcu? întrebă Sivu prigoreanul, întimplător aflat chiar 
atunci de strajă. 

— Ba chiar eu mi-s! mai avu putere să şi zimbească 
Marcu. 

— Uite-l şi pe căpitanul Mihai, se auzi vocea 
bucuroasă a lui Csibi, ajuns şi el, mai din vreme, între 
zidurile cetăţii. 

De fapt fusese înălțat de Gaşpar-vodă la rangul de 
căpitan, dar trimis in cetatea Sucevei, aşa că nu mai avu 
parte de înfringerea de la Țuţora şi nu ştia decît din 
poveştile altora despre prăpădul de acolo. Aflind că vine 
domnie nouă, dar că la cetatea Hotinului încă mai 
stăpinea pircălabul Annibale Amati, prietenul bun al 
măriei-sale Gaşpar-vodă, Csibi şi oamenii lui se zoriseră 
să se pună în slujba cetăţii, şi tocmai atunci le venise 

rindul la pază cînd s-a ivit şi Marcu împreună cu ceilalți 
fugari. 

— Dar cum de-aţi ajuns la aşa necaz? se nedumeri 
Csibi. 

— Bine-i şi aşa! zise Marcu. Numai că sărmanul 
nostru voievod... acolo şi-a lăsat ciolanele. 

Abia atunci află bănăţeanul cum se petrecuse moartea 
bunului său stăpîn şi prieten. Mihai însă izbucni de-a 
dreptul în plins, şi numai cînd auzi de caznele prin care 
fuseseră pedepsiți ucigaşii se mai ostoi. 

După ce se mai întremară, pircălabul Amati îi ceru lui 
Marcu să ia comanda tuturor bănăţenilor şi ardelenilor, 
la care se mai adăugară şi cei cîțiva munteni ce fuseseră 
în leafă la răposatul voievod. Îi adună pe toţi în jurul său 
şi le zise: 

— Oameni buni, acuma am isprăvit cu totul şi sîntem 
slobozi a ne întoarce unde ne-o fi voia. De răsplătit, 
pentru slujba de credinţă ce aţi făcut-o, n-am cum şi... 

— Doar nu pentru plată am venit noi în ăst' colț de 
țară, se băgă Sivu prigoreanul. 

— Şi cu ţara... ţara noastră a tuturora, cum rămîne? 
întrebă un flăcău de prin părţile Romanaților. 

— Se va face, fraţilor, n-aveţi teamă! răspunse Marcu 
dîrz. 

— Deie Domnul să fie cît mai curînd! se auzi un altul. 

— Aşa să fie! zise iarăşi Sivu. Ne-am cam învăţat să nu 
robim la nimeni, şi vom lupta mai departe. 

— Vrut-a măria-sa răposatul Gaşpar-vodă să urmeze 
calea lăsată de la Mihai cel viteaz, rosti Marcu domol, dar 
n-a fost în putinţă. S-o arăta, de bună-seamă, un altul, 

iar noi sintem datori să ne înfățişăm la porunca lui, cîtă 
vreme om mai fi în putere. 

— Atunci, să nu mergem acasă! zise un oştean. 

— Aşa ar trebui să facem, fiindcă şi aici e casa 
noastră, dar vremurile încă ne sînt potrivnice şi trebuie 
să ne tragem fiecare pe unde putem, barem pînă la 
primăvară. 

— Nu cumva vii domnia-ta în Banat, cu noi? întrebă 
Sivu. 

— De ce nu? Doar mi-s bănățean şi eu, iar mindra 
mea-i din Bozovici! se sili să zimbească Marcu. 


DOMNIE VECRE LA VREMURI NOI 


GÎNDURILE LUI MARCU ŞI ALE FECIORILOR din 
ceata lui nu se împliniră atit de curind pe cît le-ar fi fost 
vrerea, căci vremuri de restrişte se abătură din nou 
asupra lor. 

La scurt timp după ciudata moarte a vizirului de 
Silistra,  năvalnicul  Arslanoglu-mirza începu a bate 
hotarele semeţei republici de la miazănoapte, zvonindu-se 
că nu fără îngăduința padişahului Osman. Sultanul 
însuşi se gătea cu multă oaste asupra Lehiei, dacă nu 
spre a o face raia, barem ţară supusă haraciului, 
asemenea celor româneşti. 

S-a înfricoşat craiul Zygmunt, mai cu seamă că 
pierduse toate căpeteniile oştirii, ba chiar şi cel de al 

doilea hatman zăcea la Edicule, pe malul Bosforului, 
prins atunci, la Slobozia Saucăi. Neavînd cum face altfel, 
căci prea se înghesuiau şleahticii după un asemenea 
rang, craiul a hotărit să puie în locul răposatului 
Zolkiewski pe pan Hotchevici de Litfa, iar ca ajutor a fost 
numit vestitul războinic pan Liubomirski, vrăjmaş de 
neiîmpăcat al turcilor. Nu-i vorbă că şi Hotchevici fusese 
odinioară spaima, păginilor, dar acum, la peste cei 
optzeci de ani ai lui, se putea spune că numai aducerile 
aminte mai erau de folosinţă, celor ce voiau să-l mai 
asculte. Totuşi clevetirile s-au dovedit a fi netemeinice, 
fiindcă bătrinul orîndui pe dată împotrivirea către turci. 
Întii şi întîi dobîndi cu multă uşurinţă cetatea Hotinului, 
pe care Annibale Amati, pircălabul, i-o dădu fără cricnire. 
În răstimp Liubomirski jefui cumplit Ţara de Sus a 
Moldovei, măcar că încă nu ajunseseră păginii pînă acolo, 
dar poftea să bage groaza în oameni şi să i se ducă vestea 
de „viteaz”. Ba, cînd sosi cu oastea în Hotin, puse la 
popreală pe cîțiva starosti ai tirgoveților şi-i prăvăli de pe 
zidurile cele înalte ale cetăţii, în văzul tuturor. Nimeni n-a 
aflat vreodată cu ce se făcuseră vinovaţi aceşti nefericiți. 

Aşa stind lucrurile, căpitanul Csibi se plinse într-o zi 
lui Marcu: 

— Oamenii noştri nu-s mulțumiți cu noua stăpinire, 
jupin pîrcălabe. Eu unul m-am tot socotit că ar fi fost 
bine să fi rămas la iernat în cetate, că e mai greu să apuci 
la drum pe vreme de viforniță, dar cu pan Liubomirski nu 
cred că ne-om înţelege. 

— Ai dreptate, încuviinţă Marcu. Mă bate gîndul să 
trecem munţii în Ardeal, căci domnia cea nouă de la laşi 
nu cred să aibă trebuinţă de noi. Şi apoi să ştii că n-am 

mințit cînd am zis că vreau să mă întorc la mine acasă, în 
Banat. 

Vorbeau amîndoi ungureşte, mai mult spre a se feri de 
urechi răuvoitoare, întrucît această limbă nu prea era 
cunoscută prin partea locului. Cînd şi cînd îşi aruncau 
privirea asupra cerului plumburiu de toamnă, după cîte 
un corb rătăcit ce zbura croncănind către soare-apune. 

— Vesteşte zăpada, zise Csibi cu ochii după 
zburătoare. Scuipă apoi peste creasta zidului şi se aplecă 
în jos, de parcă ar fi vrut să audă cînd va atinge 
pămîntul. 

Din turnul cel mare, straja îi cam supraveghea pe 
furiş, cu toate că gîndul bietului oştean era mai curînd la 
ceasul cînd va scăpa de slujbă. 

— Nu vezi că a schimbat şi oamenii de la ziduri, zise 
Marcu uitîndu-se după străjer. Se vede treaba că nu mai 
au încredere în noi. 

— Au pus valoni, de-ai lor. 

— Dar nu numai atît. S-a dat poruncă straşnică, 
pentru toţi oştenii fostului domn, să nu cuteze a părăsi 
cetatea fără îngăduința lui. 

— A cui? 

— A lui Liubomirski! Bătrinul hatman e bun de pus la 
rană, dar sleahticul acesta tare se sumeţeşte rău şi se 
ține de stăpîn. 

— Dar ce treabă avem noi cu el? Ce, ne dă vreo plată? 

— Ne dă, oare, careva? zimbi Marcu. 

— Cu atit mai mult, sîntem slobozi să plecăm unde ni- 
i voia. Aşa-s legile ostăşeşti, răspunse Csibi. 

— Mai este cineva împotrivă. 

— Altul?! 

— Da! Arslanoglu şi tătarii lui. Dacă pun mîna pe noi, 
aşa puţintei cum sîntem, sub sută, apăi numai bine 
ajungem robi pe undeva prin tirgurile Anatoliei. 

— No, la asta nu m-am gîndit! zise Csibi şi se scărpină 
încurcat în cap, după cum avea obiceiul. Ce-i de făcut? 

— Cred că va trebui să aşteptăm să plece păgînii, ori 
de nu, să ne împăcăm cu gindul că avem să iernăm aici. 

— Bine ar fi că căpătăm şi ceva leafă, căci pînă acum 
nu m-am ales cu nimic din slujba domniei. 

Bănăţeanul rîse şi-l bătu pe umăr: 

— Ba te-ai ales teafăr şi nevătămat, şi asta-i mare 
lucru. Hai acum să vorbim şi cu ai noştri! 

Oştenii lui Marcu erau răzleţiți prin cetate, dar nu fu 
prea greu să-i stringă laolaltă, spre a chibzui împreună ce 
ar mai fi de făcut. Adunarea lor dădu de gîndit unui 
rotmistru leah, care se amestecă printre ei şi aşa află că 
mai toți românii se hotăriseră să intre în slujba 
hatmanului coroanei. Dădu fuga la pan Liubomirski, ca 
să fie el cel dintii ce-i dădea vestea, iar hatmanul şi 
trimise îndată să fie chemat pircălabul român. 

— Să aştepte! fu răspunsul lui Marcu. Mai întîi ar 
trebui să ştiu eu însumi ce să-i spun înălțimii-sale, şi 
pentru aceea ne-am adunat aici cu toții. Cînd om hotărî, 
oi veni! 

Strigăte de încuviinţare însoţită răspunsul pircălabului 
Marcu, după care acesta făcu semn cu mina cerind 
ascultare. Le spuse apoi pe scurt cele vorbite cu 
căpitanul Csibi mai înainte, cerîndu-le şi lor părerea. 

— Rămînem şi ne batem cu păgînul, fu răspunsul dat 
pe loc de Sivu din Prigor. 

— Doar pentru aceea am venit aici, adăugă un 
făgărăşan. 

— Poate intrăm în slujba măriei-sale Alexandru-vodă 
llieş, zise căpitanul Mihai. Auzit-am cu toţii despre 
dreapta pedeapsă dată ucigaşilor. Înseamnă că este un 
om cu înțelepciune... 

— Şi aşa ar fi bine, dădu Marcu din cap. Numai că 
pînă la laşi am avea de înfruntat tătarii, iar măria-sa nu 
ne-a chemat la sine. 

— Aşa-i! Aşa-i! strigară cu toţii. 

— Atunci, răminem! 

— Plecăm! 

— Să ne dea leafă, că n-avem ce mînca, strigă un 
secuian de prin părțile Odorheiului. 

Pîrcălabul îi potoli din nou: 

— Am să mă duc şi la pan Liubomirski, iar de ne vom 
înțelege în vreun fel, atunci vom rămîne, barem pînă în 
primăvară. Bine-i aşa? 

— Da! Bine! Aşa să faci! şi alte încuviinţări se auziră 
de pretutindeni. 

Pan Liubomirski îl primi cu cinstea cuvenită rangului 
şi-l pofti să şadă alături de şleahticii aflați de faţă. Un 
tălmaci moldovean îi desluşea vorbele hatmanului şi 
Marcu asculta cu mare grijă, să nu-i scape ceva. 

— Am auzit că ţi-ai adunat oştenii, pan piîrcălabe, 
zimbi subţire hatmanul. Nu cumva pofteşti a cuceri 
cetatea? 

— Dacă aş fi avut astfel de ginduri nu v-am fi lăsat să 
intraţi, căci oamenii mei păzeau zidurile cetății cînd ați 
venit domniile-voastre. 

— Chiar aşa de viteji sînt oamenii domniei-tale? rînji 
un şleahtic. 

— Pot fi probati în luptă, pane... 

— Tătarii sînt aici la doi paşi, zise Liubomirski, iar 
turcii sint pe drum. 

— Tocmai pentru aceea am şi venit la luminăţia-ta, 
pan hatmane, să ne punem braţul în slujba cetăţii. 

— Ce-mi aud urechile este pe placul meu, pan 
lancovici, se lumină la față hatmanul. De oşteni ducem 
lipsă. Să ştii însă că n-am să pot să vă plătesc, dar vă 
dau hrană asemenea nouă şi slavă nepieritoare. De fapt, 
voi sînteţi în slujba Moldovei... 

— Dar stăpînul nostru a fost ucis, îi luă vorba Marcu, 
bănuind unde voia să ajungă leahul. 

— Din vina dacilor ne-am pierdut floarea oştirii 
noastre! sări un şleahtic. 

— Ştii, prietene, zise împăciuitor pan Liubomirski. La 
noi în țară, vi se spune „daci”, aşa că să nu te mire, căci 
de voi e vorba. 

— Ştim şi noi, luminăţia-ta, şi ne mîindrim cu 
înaintaşii noştri, dar mirarea mea are altă pricină. Măria- 
sa Gaşpar-vodă a cerut să vă înțărcuiţi la Tuţora? Şi noi, 
„dacii”, nu ne-am vărsat sîngele laolaltă cu cel leşesc! 

Ridicase vocea şi în acest fel a stirnit un întreg 
vacarm. Se răţoiau la el care mai de care, unii chiar pe 
româneşte, încît nu se mai putea înţelege o vorbă. 

— Destul! bătu deodată pan Liubomirski cu pumnul în 
masă. Dumnealui, pircălabul Marcu lancovici, este dator 
să ne dovedească, laolaltă cu oştenii lui, că ştie preţui 
vitejia şi că disprețuieşte moartea, aidoma strămoşilor 
neamului lor. Rămîneţi deci lîngă noi şi vă voi da ranguri 

şi voi lăuda faptele voastre vitejeşti în lumea întreagă, dar 
bani... vă spun cinstit că nu am de unde. 

Lui Marcu îi plăcu felul deschis de a vorbi al 
hatmanului şi, trecînd peste vorbele cele proaste ale 
şleahticilor, hotări să rămină în Hotin. 

— Înălţimea-ta, zise el domol, cum îi era obiceiul. Noi 
nu am venit aici să facem avere, măcar că ni s-ar fi 
cuvenit măcar jumătate plata unui lefegiu neamţț. Nu-i 
bai! Ne-om bate pe degeaba, dar poftesc şi eu a spune că, 
după ce l-om înfrunta pe păgin şi-l vom înfriînge, voim a fi 
slobozi să plecăm cînd ne va fi vrerea. 

— Prea-bine, pan pircălabe, încuviinţă hatmanul. Am 
să-l înştiințez şi pe dumnealui, marele hatman al 
Coroanei, care acuma se află pe patul de suferință, şi pe 
alteța-sa prinţul Wladislaw, fiul majestăţii-sale, ce va sosi 
de la o clipă la alta. Pină atunci, să ciocnim o cupă 
pentru învoiala noastră şi pentru izbîndă. Vivat Polonia! 

— Vivat Dacia! adăugă Marcu, dar ceilalți apucaseră 
să bea, încît nu mai putură a-i răspunde. 

— Dacia a fost cîndva, pan lancoviei, zimbi hatmanul. 

— Şi va mai fi „cîndva”, luminăţia-ta, zise răspicat 
bănăţeanul, dînd pocalul peste cap. 

Au venit apoi zile grele, de frig şi de viforniță, cu 
foamete şi aşteptare chinuitoare. Hrana se dovedise a nu 
fi pe potriva făgăduielilor, dar nu mai era nimic de făcut, 
căci tătarii i-au ţinut împresuraţi mai bine de o jumătate 
de an. Trecuse iarna, primăvara, ba chiar şi vara era pe 
sfirşite, dar lehii nu izbutiseră să adune oaste pe măsura 
puterii turceşti. Cînd şi cind se mai încăierau cu tătarii, 
dar toți ştiau că încleştarea cea mare va fi odată cu 

sosirea oştilor împărăteşti aduse de însuşi sultanul 
Osman. 

Mai toată luna septembrie a anului 1621, următorul 
după înfriîngerea de la Ţuţora, foştii oşteni ai lui Gaşpar- 
vodă Grazziani luptau, sub porunca lui Marcu, împotriva 
aceloraşi duşmani. Minuni de vitejie făcură voinicii 
bănăţeanului, dar cel mai îndirjit se dovedi căpitanul 
Mihai, care părea a căuta anume primejdia cea mai mare. 
În preajma lui se ţinea prigoreanul Sîvu, voiosul cu gură 
mare ce se bucura ca un copil ori de cîte ori dobora vreun 
păgîn. Aşa s-a întîmplat şi în acea zi de 28 septembrie, 
cînd grenadirii lui pan Rerthold ieşiră împreună cu cetaşii 
lui Marcu şi ienicerii se traseră înspăimîntaţi din cale, 
dar numai pină ce ajunseră la băştile lor, de unde 
începură a trage din sineţe. Deodată Sivu se prăvăli în 
țărină şi nimeni nu se mai îndoi că fusese atins de vreun 
plumb ucigaş. 

— Sivule! răcni Mihai şi se avintă spre cel căzut. După 
mine, fraților! 

Nimeni nu cuteză să-l mai urmeze, însă viteazul 
căpitan nu avea cum şti. Ajuns lîngă trupul prietenului 
său doborit, vreo zece ieniceri se repeziră cu iataganele 
asupra lui. Marcu zări din depărtare cele petrecute, dar, 
cu toate că-i singera inima, trebui să se supună 
trompetistului care chema oştenii în cetate. O mulțime de 
beşlii căutau să-i învăluie şi n-ar mai fi avut scăpare, 
dacă nu se supuneau poruncii. În dimineaţa următoare, 
de cum se iîmprăştie negura dinspre întăriturile ieni- 
cerilor, se zări un par înfipt in pămînt, în care încă se mai 
zvircolea din cînd în cînd un om. Era Mihai! 

La vederea lui, Marcu nu se mai putu ţine şi izbucni în 
plins. Lacrimi grele şiroiau şi pe obrazul căpitanului 
Csibi, dar şi în ochii tuturor celor care luptaseră alături 
de Mihai şi-l îndrăgiseră cu toţii. De Sivu, nici urmă, 
fiindcă Mihai îşi vinduse scump pielea, ridicind un 
morman de leşuri unde căzuse prigoreanul. Aflînd despre 
eroica moarte a celor doi, pan Liubomirski îl ridică pe 
Mihai la rangul de polcovnic, iar pe Sivu îl făcu stegar, 
dar ce folos, că nimic nu le-a mai stat în ajutor. 

Puternica împotrivire a apărătorilor Hotinului a făcut 
ca padişahul să-şi schimbe gindurile şi să facă pace cu 
lehii, mulţumindu-se numai cu făgăduielile de prietenie, 
fiindcă de haraci nici n-au vrut să audă. Apoi, în cea din 
urmă zi a lunii, la scurtă vreme după moartea lui Mihai, 
se făcu un tirg mare între cele două oştiri ce se 
împăcaseră. Care mai de care cumpăra de la păgini 
corturi, cai, covoraşe înflorate, iar aceştia se arătau 
dornici de pistoale şi postavuri. Marcu se zbătu în fel şi 
chip, iar în cele din urmă izbuti, în schimbul unei pungi 
burduşite, să dobîndească leşul prietenului său, pe care-l 
îngropa creştineşte în cimitirul cetății. De Sivu însă nici 
urmă nu mai fu găsită, căci încă de a doua zi turcii 
strinseseră toți morţii creştinilor şi le dăduseră foc. Mihai 
scăpase de piîrjol numai fiindcă se afla în ţeapă. 

Au căzut mulți şi mare a fost durerea printre oştenii 
lui Marcu, fiecare pierzindu-şi cite un bun prieten în 
luptă, încît rămăseseră abia vreo şaizeci de oameni. În 
afara prăzilor dobîndite de ei înşişi, nicio răsplată însă nu 
mai căpătaseră, aşa că, apropiindu-se iarna, de astădată 
erau cu toții hotărîți să pornească la drum. 

Pîrcălabul Marcu s-a înfățişat iarăşi hatmanului 
Liubomirski, rămas singura căpetenie după încetarea din 
viaţă a banului Hotchevici. 

— Luminăţia-ta! Socot că a sosit vremea să ne luăm 
rămas bun, după cum ne-a fost învoiala. lată că ne-am 
împlinit cu prisosinţă datoria. 

— Dar nu ai socotit şi hrana! veni sec răspunsul 
marelui hatman. 

Era cam supărat pan Liubomirski, fiindcă împăcarea 
cu sultanul nu fusese pe placul craiului Zygmunt, care-l 
dojenise, deşi nu se zorise să-i trimită vreun ajutor. 
Pentru aceasta marele hatman era înciudat pe toată 
lumea. 

— Ce să înţeleg prin asta, pane? 

— Ce-ai auzit. Noi v-am hrănit fără plată, pînă a venit 
oastea păginului. Ne datoraţi bani, ori de nu, rămîneţi în 
slujbă mai departe. 

— Dar ne-am dat sîngele! se înfurie bănăţeanul. 
Aproape jumătate dintre noi au muşcat țarina, 
rămînindu-le ciolanele pe aici, întru apărarea Lehiei... 

— Greşeşti, pircălabe! îl opri pan Liubomirski. Voi ați 
apărat Hotinul, care-i pe pămîntul dacilor, şi nu 
republica noastră. 

Simțind cum îi zvicneau tîmplele de ciudă, Marcu îşi 
înfipse unghiile în carne ca să nu răbufnească. 

— Preabine! Avem să ne socotim, pane! abia izbuti el 
să îngăime şi ieşi pe dată. 

Două ceasuri mai tirziu, izbuti să-şi adune oamenii, 
cărora le povesti cele întimplate. 

— Călca-l-ar vaca neagră! blestemă Csibi. Asta ne mai 

— Să-i dăm la cap şi să fugim! făcu unul. 

— Ba, nici gînd de aşa ceva! se împotrivi Marcu. Am 
ştire că la Zvancea au poposit cazacii lui Ujadovski, care 
ni-e prieten. Să încercăm să răzbim pină la ei, iar pe 
urmă om vedea... 

— Dar cum?! se miră Csibi. Pe poartă nu putem ieşi. 

— Toţi o dată nu, dar cîte unul-doi, se poate, răspunse 
Marcu. 

— Cine-s de strajă? întrebă careva. 

— Lehii! răspunse altul. 

— Atunci cu ei ne-om înţelege! spuse Marcu. Să înce- 
pem de pe acum, şi căutaţi să ajungeţi la Zvancea. 

Pînă în seară se scurseră, rind pe rind, mai aproape 
toți cetaşii. Rămas cel mai de pe urmă, piîrcălabul se 
aştepta să fie întrebat, dar spre mirarea lui, nimeni nu-l 
luă în seamă, aşa că a doua zi putu ieşi şi el pe poarta 
cetăţii, în bună pace. 

Zvancea fusese un sat de gospodari, dar acuma se 
pustiise, din pricina războiului. Ca prin minune scăpase 
nepirjolit, ci numai jefuit, cînd de unii cînd de alții. Astfel 
Ujadowski îşi băgase oamenii prin toate casele, căci nu 
era de aşteptat întoarcerea sătenilor în prag de iarnă şi 
mai cu seamă să dea peste cazaci. 

Mare fu bucuria regăsirii celor doi prieteni, căpitanul 
poruncind pe dată horilcă şi pastrama, ca să-şi 
omenească oaspetele. Marcu îi povesti peripeţiile prin 
care trecuse de la despărţirea lor, an-țărț, iar Ujadowski 
se întrista aflind despre cumplita moarte a lui Mihai. 

Cei doi povestiră aşa pînă către vremea prînzului, cînd 
Marcu îşi dădu îngrijorarea pe faţă. Oştenii lui nu se 
iviseră, după cum le fusese înţelegerea. Întreba pe toţi cei 

care intrau în odaie cu vreo treabă, dar niciunul n-avea 
vreo ştire, deşi se simţea forfotă mare prin tot satul. Din 
cînd în cînd mai răzbea chiar şi pină la ei vreo sudalmă 
ori pocnet de harapnic, dar nimic altceva. Ujadowski 
căuta să-l liniştească mai umplindu-i ulcica, însă lui 
Marcu nu-i ardea de băutură şi se gîndea chiar să se 
întoarcă să vadă ce s-o fi petrecut ca să-i împiedice pe 
oamenii lui să se adune la locul convenit. Tocmai voia să 
se ridice cînd auzi vocea lui Csibi, înjurînd în gura mare. 

— O fi vreun cazac beat! făcu nepăsător Ujadowski. 

— Cazac să înjure ungureşte... spun drept că pînă 
acuma n-am mai auzit 

— Ei, va fi învăţat şi el pe unde s-a vinturat, cum am 
învăţat şi eu româneşte. 

— Ba, ăsta-i chiar Csibi, şi... 

Nu apucă să-şi isprăvească vorba, că se ivi atamanul 
Vasca, omul de încredere al lui Ujadowski, spunînd ceva 
pe limba lui. 

— Cîţi oameni spuneai că ai de toţi? îl întrebă deodată 
căpitanul. 

— Şaizeci şi doi, cu mine cu tot. Da’ de ce? 

— Atunci îi bine. Mergi şi domnia-ta, şi nu te mînia de 
nu ţi-o fi ceva pe plac... 

Marcu nu prea pricepu ce voia să zică gazda sa, dar 
cind ieşi în cerdac se îngălbeni de furie văzindu-şi 
oamenii legaţi, de o parte şi de alta, la nişte care pline de 
saci şi cu cîte un cazac pe capră. 

— Ce înseamnă asta, ludă?! se răsti Marcu la 
Ujadowski şi vru să-şi tragă spada. 

— N-am avut de ales altă cale, pan lancovici! dădu 

Bănăţeanul n-apucă să mai facă vreo mişcare, fiindcă 
un arcan îl încolăci, luîndu-i putinţa de împotrivire. 

— Tare s-ar mai fi mîniat pe mine, luminăţia-sa pan 
Liubomirski dacă aş fi făcut în altfel, adăugă cazacul. 

— Vinzătorule! Netrebnicule! scuipă Marcu înspre el, 
dar Ujadowski rămase neclintit. 

— Mă iartă, aşadar, prietene, şi mergi cu bine! încheie 
căpetenia cazacilor fără a lua în seamă sudălmile, ba 
chiar se şi înclină după datina despărțirii. 

În pocnete de harapnic întreg convoiul se urni, trăgînd 
şi prinşii pe lingă care. Marcu simţea că se înnăbuşă de 
furie şi se blestema în gura mare pentru nesăbuinţa pe 
care o făcuse avind încredere în Ujadowski. Dar numai 
oamenii lui înțelegeau sudălmile, deoarece paznicii nu-l 
băgau în seamă, ca şi cum nici n-ar fi fost vorba de 
căpetenia lor. 

A trecut parcă o veşnicie de cînd plecaseră şi ar fi 
trebuit să se zărească măreţele ziduri ale cetății de unde 
fugiseră şi unde aveau să fie înturnațţi, dar nici gind de 
aşa ceva. Curînd ajunseră la o pădure, de care Marcu nu- 
şi amintea s-o fi ştiut prin preajma Hotinului. 

— Ce ginduri or avea cu noi? se întreabă el cu voce 
tare. Să ştii că vor să ne ucidă aici şi să ne jefuiască, 
ticăloşii! Aflat alături, Csibi dădu şi el nedumerit din 
umeri. Văzură însă pe Vasca-atamanul că se apropie în 
galop de ei şi se opri chiar în fața lui Marcu însoțit de 
vreo zece călăreți. Cu toți îşi scoaseră cuşmele în faţa lui, 
în semn de mare cinstire, după care îşi traseră jungherele 
de la briu. 

Bănăţeanul îşi simți spinarea şiroită de sudoare, dar 
nu spaima morții îl cuprinse, ci furia că nu se putea 

apăra pină în ceasul de pe urmă. Rămase însă mut de 
uimire văzînd că li se taie legăturile, ba chiar şi lui Csibi i 
se scoase căluşul din gură, lăsindu-l slobod cu 
desăvirşire. Unul dintre cazaci, care ştia româneşte, veni 
lingă Vasca şi le tălmăci spusele atamanului. 

— Să iertaţi, tătucule, că batuşca Ujadowski n-a avut 
cum să păcălească iscoadele marelui hatman. A chibzuit 
că în acest fel are să creadă că aţi scăpat cumva, fără 
amestecul nostru. Ce să facem? Noi, cazacii, încă mai 
sintem în slujba polacului. 

— Zău dacă am înţeles ceva! făcu Csibi, scuipînd încă 
smocuri din cînepa căluşului. Pentru asta a trebuit să fiu 
legat ca un berbec? Să-mi fi spus... 

— N-ai auzit că erau iscoade în tabăra lor? îl opri 
Marcu. Şi mie îmi pare rău că l-am bănuit pe nedrept pe 
bunul nostru frate Ujadowski. Aşa să-i spui, pan 
atamane! 

Auzind spusele pîrcălabului cazacul se lumină la față 
şi începu a spune mai multe pe limba lui, din care 
tălmaciul nu izbuti decit cu greu să se descurce. 

— Dumnealui, batuşca, a poruncit ca merindea din 
saci să vă rămiie pentru drum, iar punga asta care v-o dă 
atamanul e plină cu zloți de aur şi s-o luaţi ca dar de 
iertăciune din partea stăpinului nostru. Să nu vă fie cu 
supărare! 

— Frate Vasca! îl îmbrăţişa Marcu. Doresc să ştie „ba- 
tuşca” al vostru că nicicind n-am să uit facerea de bine 
pe care i-o datorăm. 

Se despărțiră apoi cu mare prietenie, mulți dintre 
români fiind încă uluiți de întorsătură. Dar cum mai erau 
în preajma cetăţii Hotinului, o porniră cu mare grabă şi 

nu făcură popas decît în altă pădure, căci Ţara de Sus nu 
ducea lipsă de codri. Rinduiră străjile şi cu toții căzură 
într-un somn adînc, fiind sleiți de oboseala din ultimele 
zile. 

Hotăriră apoi să plece mai departe tot la vreme de 
noapte, şi ar fi luat calea Sucevei, dacă Csibi n-ar fi ținut- 
o morțiş să se îndrepte, prin Dorohoi, spre Botoşani. Nu 
fiindcă acolo îşi avea el familia, ci pentru că Liubomirski 
ar fi putut trimite pe urma lor, şi de bună-seamă către 
cetatea de scaun, pe drumul mare. Apucară aşadar pe de 
lături, trecînd prin preajma Drăcşanilor. Începuse a sufla 
vintul cel hain de miazănoapte, aduciînd cu el şi primii 
fulgi de zăpadă, după ce vreo săptămînă nu se mai 
arătase pe cer sfintul soare. Fără merinde îndeajuns, se 
îndreptau pe drumuri neumblate, dar simțeau în- 
totdeauna căldura inimii locuitorilor acelor meleaguri, 
care erau de acelaşi neam şi le deschideau cu bunăvoință 
uşile, dîndu-le adăpost şi hrană, după slaba lor putinţă. 

Cu multă greutate ajunseră în tiregul Dorohoiului, 
tocmai cînd se mai îndulcise vremea. Nimeriseră şi într-o 
zi de iarmaroc, cu lume adunată de prin întreaga ţară a 
Moldovei, ba chiar şi de peste munţi, mai cu seamă 
neguțători bistrițeni şi rodneni. 

Oştenii se aşezară la nişte mese de lemn, întinse 
anume în fața hanului „La calul înaripat”. Cu banii nu 
stăteau prea grozav, dar porunciră ceva uscătură sărată 
şi băutură, după cum stătea bine drumeţului. Csibi însă 
plecase mai departe, spre a-şi aduce nevasta şi copiii, 
fiindcă era hotărit a-i lua şi pe ei în Ardeal, împreună cu 
ceata oştenilor. La o masă alăturată, un pilc de tirgovețţi, 

zor, strigind în gura mare: „Să trăiască măria-sa Ştefan- 
vodă!” 

Marcu ştia foarte bine că marele voievod al Moldovei se 
bucura de mare cinste şi pomenire printre toți românii, 
dar mai cu seamă prin acele locuri, aşa că nu se miră 
prea mult de urările chefliilor. Cînd auzi însă de „Ştefan- 
vodă Tomşa” se ridică pe dată şi-l iscodi pe hangiu cine 
erau străinii care proslăveau pe domnul mazil de 
odinioară. 

— la, nişte calici! răspunse hangiul cu dispreţ. Acum, 
că le-a venit iarăşi domn vodă-Tomgşa, se veselesc şi ei de 
schimbare, ca nebunii. 

— Dar Alexandru-vodă?! 

— S-a mazilit şi i-a luat locul „Voievodul calicilor”. 
Pentru aceea se şi bucură ei aşa. 

Marcu izbi căciula de pămînt, lăsindu-l pe hangiu cu 
gura căscată. 

— Află atunci, jupine, că şi eu sînt calic şi am să mă 
veselesc şi eu „ca nebunii”, cu toți ai mei. Adă băutură 
pentru toată lumea! porunci el, fără a se mai gîndi că 
paralele îi erau numărate. Fraţilor! zise apoi către 
tovarăşii lui. Mergem la laşi, unde ne-a venit un alt domn 
de-al nostru. Făgăduiesc să avem parte de zilele bune din 
vremea răposatului nostru stăpin Gaşpar-vodă, fie-i 
țărina uşoară! 

Uitară de toate necazurile de pină atunci şi apucară 
degrabă calea cetăţii Iaşului. Vremea se stricase din nou, 
dar lor nici că le mai păsa şi nici drumul nu li s-a mai 
părut nesfirşit, căci în curînd se aflară în fața porții 
domneşti. 

De cum se apropiară de poartă prinse a bate o toacă 
de aramă, iar clopotele de la sfintul Nicolae, de peste 
drum, glăsuiau de zor a primejdie. Se uitară nedumeriţi 
unii la alții şi abia atunci pricepură că ei fuseseră pricina 
zarvei stirnite, căci paznicii domneşti se temeau să nu fie 
vorba de vreo răzvrătire. Marcu se îndreptă atunci spre 
străjeri şi ceru să-i fie îngăduit a se înfățişa măriei-sale. 
Se cam codeau însă aceştia, dar curînd se ivi un aprod de 
casă trimis de către însuşi Vodă, doritor să afle ce se 
petrecuse. Şi mare fu uimirea celor de față, cind 
voievodul, auzind despre cine era vorba, tresări de 
bucurie: 

— Marcu, ai zis? Dacă-i slujitorul meu de altădată, să 
fie primit fără zăbavă! 

— Dar...  măria-ta!... încercă să spună  vătaful 
fustaşilor că acesta nu era singur, însă n-avu răgaz. 

— Am poruncit, acum! bătu domnul din picior. 

Fură băgați cu toţii în ograda domnească, iar Marcu se 
îndreptă către încăperile atît de bine cunoscute lui. 

— Să trăieşti, mărite doamne! îngenunche el în fața 
fostului său stăpin. 

— Marcule, eşti chiar tu? Ia saltă capul să te văd mai 
bine! Parcă te-ai mai împlinit, măcar că eşti ogirjit ca un 
cîine. Pe unde te-ai mai vînturat? 

Bănăţeanul îi povesti pe scurt cele ce se întimplaseră 
pînă atunci şi cîte pătimise el şi oştenii lui. 

— Nădăjduiesc că aţi venit acum cu toții la mila 
domniei mele, făcu domnul bucuros. De oşteni viteji am 
trebuință întotdeauna, căci dihonia şi vihzarea încă mai 
dăinuie în ţara Moldovei. Chiar şi sfirşitul lui Gaşpar- 
vodă a fost o învăţătură, că boierimea încă mai fuge după 

ciolane de ros. Pe de altă parte, nici prietenia turcului cu 
leahul nu-i a bună... dar să lăsăm astea! Spune-mi, te-ai 
insurat? 

— Încă nu, mărite doamne. 

— Atunci să-ţi căutăm mireasă şi să ştii că eu te 
cunun! 

— Am şi găsit-o... numai că-i în celălalt capăt al ţării, 
la mine în Banat. 

— Nu-i nimica! Ad-o aici şi să vă înmulțiţi neamul în 
cetatea de scaun a Moldovei. Ce rang ai avut sub Gaşpar- 
vodă? 

— Pircălab, măria-ta. 

— lo poftesc să fii spătar, şi pe toţi cetaşii tăi îi iau în 
slujba domniei. Nici nu te mai întreb dacă te învoieşti! 

— Mai încape vorbă, măria-ta?! 

Petrecură întreaga iarnă în preajma voievodului, care 
se bucura văzind destoinicia oştenilor lui Marcu, dar nu 
spunea ce gînduri avea pentru mai târziu. În preajma 
sărbătorilor sosi un neguţător sas care fusese în vară pe 
la Bozovici, ba se întilnise şi cu tatăl Anei. Aşa aflase că 
fata era încă nemăritată, dar că taică-său ar cam fi avut 
în gînd să nu mai aştepte, în-trucit auzise că cel căruia i- 
o făgăduise s-ar fi prăpădit prin bătaie. 

Întilnirea îl bucură pe Marcu, dar îl şi mîhni. Abia 
aştepta să se ducă zăpada spre a porni la drum, căci 
altminteri nu şi-ar mai fi găsit aleasa. Domnul se arătase 
plin de bunăvoință, dar iată că sosiră berzele pe 
hogeagurile Iaşilor şi înfloriră cireşii, iar el încă mai 
aştepta încuviințarea de plecare. 

— Dragă Marcule, îi zise într-o zi Vodă, chemîndu-l în 
spătăria mică. Ştiu prea bine că ai vrea să pleci, după 

cum ţi-am şi făgăduit, dar iacă, am căpătat poruncă să-l 
întimpin pe Wisznowiecki, cneazul de Zbaraz. Un leah 
înfumurat, pe care trebuie să-l ştii de la Liubomirski. 

Marcu îşi aminti de el, dar nu pricepu ce legătură ar fi 
avut acesta cu plecarea lui în Banat. 

— Trecind prin Moldova, urmă Vodă, ar trebui să-i ies 
în cale şi să-l întîmpin ca gazdă, dar numai cînd aud de 
el mi se pune un nod în gît. 

— Drept ai, măria-ta! Mulţi dintre şleahtici se plingeau 
de înfumurarea lui. 

— Ştiu că nici tu nu-i prea ai la inimă pe lehi, după 
cele ce ţi-au făcut şi după cum s-au purtat cu răposatul 
Gaşpar-vodă, însă n-am ce face. Eu n-am să-l întîmpin 
decît la marginea tirgului, în schimb, tu ai să-i ieşi 
înainte la Hirlău. După ce-om scăpa de leah, poţi merge 
după mireasă, că, după cum vezi, n-am uitat că ţi-am 
făgăduit să te năşesc. Ai să rămii pe acolo pină în 
toamnă, la culesul viilor, cînd om face nuntă mare, dar 
pînă atunci vezi cum te porţi cu leahul... 

Marcu se închină cu smerenie, după care se duse să-şi 
aleagă şi vreo cîțiva dintre feciorii lui, căci avea să meargă 
cu o ceată de hinsari domneşti înveşmintați de mare 
sărbătoare. 

De altfel şi el nu putea fi mai prejos, căci era spătar al 
voievodului Moldovei. 

Întîmpinarea avu loc la ieşirea din tirgul Hirlăului şi, 
cu toate că îl mai văzuse pe Marcu în preajma marelui 
hatman, pan Wisznowiecki se prefăcu a nu-l mai 
cunoaşte, iar în vreme ce bănățeanul rostea vorbele de 
bun-venit, el se uita pe cer după nişte şiruri de cocori. 

Porunci apoi vistiernicului să-i deie lui Marcu o pungă cu 
zloți... 

La asemenea ruşine nu s-a aşteptat spătarul, şi i-ar fi 
aruncat leahului punga în obraz, dacă nu i-ar fi venit în 
minte vorbele măriei-sale, că trebuiau să înghită orice 
proastă purtare a solului. Totuşi, de față cu el, scoase 
banii şi-i împărți oştenilor. 

Pan Wisznowiecki ridică sprinceana a mirare, zimbi 
uşor în colțul gurii şi îi întoarse spatele. 

Aceasta era prea mult pentru bănățean şi fu gata-gata 
să poruncească şi el întoarcerea acasă, fără a-l mai însoți 
pe neobrăzat. Se opri însă, fiindcă printre oştenii 
cneazului de Zbarand i se păru a-l zări pe... Sivu. Nu mai 
încăpea nicio îndoială, căci prigoreanul îi zimbi cum 
numai el o făcea, ba chiar îi făcu şi cu ochiul, pe cînd 
ținea dîrlogii unui cal. 

Era nevoie de încuviințarea cneazului pentru ca Sivu 
să-şi părăsească ceata, aşa că Marcu se adresă 
tălmaciului, dar pan Wisznowiecki nici nu vru să audă. 
N-a mai fost nevoie însă de altceva, căci Sivu însuşi se 
apropie de Marcu, iar acesta, descălecînd, îl îmbrăţişa în 
văzul tuturor. 

— Tu aici?! 

— D-apăi cine? rise prigoreanul. 

— Gindeam că eşti mort, la Hotin... 

— Am fost. 

— Asta n-o mai pricep... 

În răstimp, cei peste trei sute de însoțitori ai leahului 
se înşiruiră pe drum şi Marcu nu mai avu încotro, trebui 
să-l urmeze, însă anume se trase la coada alaiului. 

Poruncise un cal pentru Sîvu, şi mai tot drumul 
sporovăiră. 

Prigoreanul îi povesti cum datorită vitejiei lui Mihai 
fusese acoperit de leşurile vrăjmaşilor şi nimeni nu mai 
avusese treaba lui. De fapt fusese lovit de un plumb în 
umăr, dar n-a făcut decit să-şi piardă simțirea. Din 
păcate, în acest fel nu i-a putut sta în ajutor lui Mihai. L- 
a mai văzut doar a doua zi, în ţeapă pe nefericitul lor 
prieten, cînd tot n-ar mai fi putut face nimic. La 
adăpostul întunericului se trăsese de sub leşuri şi s-a 
tîrit pînă în marginea unui lăstăriş, unde a stat pitulat 
pînă-n seară. Nici vorbă să poată pătrunde în cetate, aşa 
că a plecat mai departe pină a dat de cîteva bordeie unde 
erau ascunşi nişte gospodari din Zvancea. Acolo l-a 
oblojit o babă şi în cele din urmă se vindecase. Rămăsese 
multă vreme printre oamenii aceia cumsecade şi numai 
după ce se întremase de-a binelea, aflind că leşii tocmeau 
slujitori pentru drum lung la Stambul, se băgase ca 
rindaş la un şleahtic, cu gîndul că ajungînd la Dunăre 
avea să-l lase şi să apuce calea Banatului, spre casă. 

— Bună treabă! rise Marcu auzind pățania prietenului 
său. Ai ajuns rîndaş, după ce însuşi Liubomirski te 
făcuse stegar. 

— Pe mine?! se miră Sivu. 

— D-apăi cum? Numai că el te ştie mort, iar dacă te-ar 
vedea în viață cred că te-ar şi întemnița, crezînd că l-ai 
mințit. 

Sivu rămase uimit, căci nu-şi putea crede urechilor ca 
el să fi fost răsplătit cu ranguri leşeşti şi acuma să-i 
slugărească. 

— Acum însă ai să vii cu mine în slujba măriei sale 
Ştefan-vodă, şi mira-m-aş să n-ajungi căpitan. 

— Chiar aşa?! se bucură Sivu. 

Oricum, n-avea să se mai întoarcă la fostul stăpin. Şi 
ca să nu mai dea față cu el, la îndemnul lui Marcu, a 
tăiat calea mai scurtă, pe la Podul Iloaiei, urmînd a se 
întilni la laşi. 

Fiind în urma tuturor, Marcu nu apucă să vadă 
intilnirea domnitorului cu cneazul, dar auzi în curind că 
leahul nu primise să urce în carita domnească şi nici 
găzduirea la curte. Îl socotea pe domnul Moldovei ca fiind 
de neam prost şi cu mult mai prejos decît al lui... Pe dată 
Vodă a poruncit surugiilor să apuce pe alte ulițe şi-l 
bătea gîndul cum ar face să-l întemniţeze pe nesuferitul 
cneaz, barem o săptămînă, ca să-şi dea şi el seama cine-i 
stăpîn în ţara asta. Întors la palat, află însă că un 
ischimne-ceauş sosise spre a-l întimpina pe cneazul de 
Zbaraj, aşa că nu mai putea face nimic împotriva lui. 
Pofti să i se înfățişeze turcul. 

— Slăvite bey, carele eşti cel dintii printre închinătorii 
lui Issa, Alah să-ţi fericească viaţa! se ploconi ceauşul în 
fața domnitorului. Marele nostru sadrazam, Kemankeş 
Ali-paşa... 

— Ceee?! sări voievodul. Nu mai este Mere Huseyn? 

— Precum ai auzit, beyule. 

Tomşa-vodă nici nu-l mai ascultă pe ceauş, ci se ridică 
şi, frecindu-şi mîinile, zice pe româneşte: 

— Lasă, cîine leşesc, că te voi purta eu! 

Turcul holbă ochii, neştiind ce s-a petrecut cu 
ghiaurul, dar şi mai uimit fu de nepreţuitele daruri cu 
care-l copleşi. Vodă porunci apoi să vină diecii ştiutori de 

limbă turcă, spre a trimite carte la Stambul. Tocmai 
atunci se nimeri şi Marcu, voind să-l înfățişeze măriei- 
sale pe Sivu. 

— Ai picat cum nu se poate mai bine, Marcule! Tu ai 
să duci scrisoarea prietenului meu Kemankeş Ali-paşa, 
care a ajuns mare vizir. Am să-l încondeiez pe leah, de o 
să mă pomenească toată viaţa... 

Marcu se posomori pe dată, căci nădăjduise să capete 
îngăduința plecării acasă, dar nicidecum o altă călătorie, 
şi încă în ţară străină. 

— Am să rămîn fecior bătrin, măria-ta... 

— Ha, ha, ha! rise Tomşa-vodă. Uitasem că ţi-am făgă- 
duit să te las în Banat, dar n-am pe altul de aşa mare 
credință cum îmi eşti tu. 

— Am adus chiar acum, la picioarele măriei-tale, un 
alt bănăţean de-al meu, pe care mă bizui ca pe mine 
însumi. Şi dacă nu-ţi va fi cu supărare, l-aş băga în locul 
meu să ducă răvaşul... 

Puțin cam dezamăgit, Vodă încuviinţă să i se înfățişeze 
prigoreanul şi văzindu-i tinerețea, precum şi privirea 
deschisă, se învoi să-l primească în slujba domniei. Iar 
cînd mai auzi şi despre faptele de vitejie ale feciorului, se 
mulțumi pe deplin şi-i zise: 

— Dacă leahul te-a făcut numai stegar, cînd te-i 
întoarce de la Poartă, miiaş te voi face! Să mă slujeşti cu 
credinţă, ca şi Marcu! 

Amindoi bănăţeni sărutară mîna domnitorului şi ieşiră 
bucuroşi. Nici nu mai apucară să audă porunca 
domnească prin care se poprea orice tain pentru cneazul 
de Zbaraj şi oamenii lui, cerindu-i să părăsească pe dată 
țara Moldovei şi să plece „unde şi-a dus mutu iapa!” 

Două zile mai tirziu, cei doi prieteni erau în drum spre 
Obluciţa, de unde Marcu s-ar fi urcat în susul apei pe 
vreun barcaz, iar Sivu o lua pe drumul mare, către 
Stambul. 

Aşa s-a şi întîmplat. Către sfirşitul primăverii, Marcu 
bătu fălos la poarta Anei. Văzindu-l fata scăpă şofiul cu 
lapte proaspăt muls, nevenindu-i a-şi crede ochilor. 

— Nu te speria, că eu mi-s, Marcu! zise el voios şi se 
repezi s-o îmbrățişeze, dar ea se sfii şi fugi în casă. 

Pe dată se întoarse însă împreună cu taică-său, şi-l 
sorbea acum din ochi pe mîndrul oştean, înveşmîntat ca 
domnii. 

— Ai venit? întrebă tatăl. 

— Da! Bună ziua şi bine v-am aflat sănătoşi! 

— Bună să-ți fie şi inima! Pofteşte în casă, că doar nu 
avem a sta la poartă... 

Se înțelege că în scurtă vreme aveau să înceapă şi 
pregătirile de nuntă, iar cum nu se cădea ca pînă atunci 
mirele să stea sub acelaş acoperiş cu mireasa, Marcu îşi 
cumpără chiar de a doua zi un loc de casă şi se puse cu 
maistorii la treabă, ca să-şi ridice din temelii o nouă 
gospodărie. Totuşi, un lucru nu-i dezvăluise aprigului 
almăjan, anume că nunta trebuia s-o facă în Moldova, 
unde însuşi măria-sa Vodă avea să le fie naş... Cum să-l 
fi lămurit să-i dea fata ca să plece din sat şi s-o poarte pe 
drumuri?! Fusese peţțită în mai multe rînduri şi tatăl se 
gîndise uneori că n-ar fi rău să o şi mărite, căci despre 
oşteanul acela fălos, cu care se înțelesese, auzise că s-ar 
fi prăpădit prin lume. Ana simţea însă, în inima ei, că nu 
era aşa şi la toţi care o cereau le făcea nazuri. Acum, căi 

se întorsese ursitul, înflorise şi ea ca un bujor, încit 
babele o scuipau care mai de care, să nu se deoache. 

Dar bine că a tăcut, fiindcă pe la începutul lui 
septembrie din acel an 1623, se pomeni într-o bună zi cu 
Sivu. Acesta îi aduse vestea mazilirii lui Ştefan-vodă 
Tomşa şi înlocuirii lui cu Radu-vodă Mihnea, față de care 
nu era legat să mai plece la Iaşi. 

ŞI ce nuntă s-a mai încins în Bozovici!... Mai ales că se 
întorseseră şi mulți dintre feciorii plecaţi cu Marcu, pe 
care vodă-Tomşa îi răsplătise la plecare, iar aceştia îşi 
aduseră toate neamurile din satele vecine. Fericitul mire, 
cu toate că era „domn mare”, îşi îimbrăcase frumosul port 
bănăţean. Şi aşa a rămas şi pe mai departe, căci nu se 
ținea niciodată „cu nasu pră sus”. La bucurie însă nu 
uitară să-i pomenească şi pe cei dragi care pieriseră, mai 
cu osebire pe măria-sa Gaşpar-vodă şi pe nepreţuitul 
căpitan Mihai. 

Apoi Marcu se dădu cu ale gospodăriei, şi nu arareori 
era întrebat de însuşi judele satului cum să chibzuiască 
în treburile obştei. Ba unii veneau de-a dreptul la el, 
socotindu-l ca pe cel mai de vază om al satului, după 
cum şi era. 

— Am rămas şi acasă în slujba domniei, frate Sivule! 
zise el într-o zi, întilnindu-se cu prigoreanul pe hotar. 

— Şi dacă s-ar ivi vreun alt voievod să ne cheme? 

— Atunci vom porni la drum şi ne vom pune iarăşi 
braţul în slujba ţării, căci trebuie să se facă ea odată şi să 
fie numai a noastră... 

SLUJBĂ CU PRIMEJDIE 


MARE JALE A CUPRINS ÎNTREAGA ȚARĂ A ARDEA- 
LULUI, cînd s-a răspîndit vestea trecerii în lumea celor 
drepți a craiului Bethlen Gabor. S-a întîmplat să moară 
în ziua de 13 noiembrie 1629, chiar atunci cînd ar fi 
trebuit să-şi serbeze al cincizeci şi unulea an de viață. 
„Semn dumnezeiesc!” spuneau babele pe şoptite, şi mulți 
erau temătorii de vremuri de urgie ce se vesteau după 
moartea prințului. Aveau şi dreptate cei temători, căci 
țara ajunse acum în stăpînirea doamnei Catarina de 
Brandemburg, o femeie slabă, măcar că făgăduise că va 
ține cu sfințenie adiata răposatului ei soț. 

Sfătuise fostul crai, cu limbă de moarte, să nu se 
bizuie nimeni pe mincinoasele făgăduieli ale nemților, ci 
întreaga ţară să ţină prietenia strinsă cu Moldova şi 
Muntenia, fiind calea cea mai firească. Numai aşa aveau 
să rămînă urmaşii slobozi şi stăpini în casa lor. Dar 
sfetnicii craiului aflară că nici nu-şi îngropaseră stăpinul 
cînd cei doi „prieteni de inimă” ai principesei îşi şi luaseră 
nasul la purtare. Era vorba de un neamț, un anume 
Scultetus, care o întovărăşise ca mireasă atunci cînd 
fusese adusă de la Berlin, şi de un conte ungur, pe nume 
Csaky Istvan, ce nu se îndoia că ajungînd stăpinul femeii 
ar fi avut şi ţara la picioarele lui. Cel dintii avea muiere şi 
copii în Sibiu, dar se ţinea mereu în preajma fustelor 
doamnei Catarina, stîrnind furia contelui. De aici ura şi 
vrajba neîmpăcată între cei doi, spre marea pagubă a 

țării, căci principesa nu avea gîndul decit la cei doi iubiți 
ai ei, iar treburile ţării mergeau anapoda. Aşa s-a stirnit 
nemulțumire nu numai din partea celor care diriguiau 
sfatul dietei, ci şi în rîndurile prostimii, care scosese fel şi 
fel de vorbe de ocară, ce se vinturau pretutindeni. 

Acum, că se isprăvise cu înmormîntarea şi-l pliînsese 
pe răposat în văzul lumii, nemingiiata văduvă îşi căuta 
alinarea în braţele celor doi, căci nu se hotăra cu 
uşurinţă de care să se lepede. Nu-i prea dădea prin cap 
ce să facă, mai cu seamă că fratele fostului ei bărbat, 
Bethlen Istvan o tot sicîia să-i alunge pe amindoi şi să se 
țină de cîrmuirea ţării, că altminteri n-ar fi fost cu 
putinţă. 

Se lăsase şi o iarnă grea, încit apa Mureşului 
înghețase de la un mal la altul, iar troienele făcuseră tot 
una întreaga vale, de nu mai puteai şti cînd păşeşti 
deasupra apei şi cînd pe pămînt. De n-ar fi fost mîndra 
cetate a Bălgradului să-şi ridice zidurile dintre nămeţi, 
nici nu ţi-ai fi dat seama cînd rîul o coteşte la vale către 
Deva. Asprimea vremii se arătase cam din preajma 
Crăciunului, dar o ţinea mereu, încremenind ţurțurii 
argintii pe ramurile copacilor, iar o piclă, noroc că nu 
prea deasă, se aşternuse pe întreaga fire. Stoluri de corbi 
zburau croncănind parcă prevestiri de moarte, în vreme 
ce haitele de lupi flămînzi bîntuiau chiar şi aşezările, 
dîndu-se la om. Primejdie de pierderea vieţii era pe atunci 
la tot pasul, dacă te-ai fi încumetat la drum de unul 
singur ori fără a fi bine înarmat. 

Pe asemenea vreme, trei călăreți luptau cu troienele ce 
ajungeau nu arareori pînă la pieptul cailor, dar în alte 

Deasupra satului Sintimbru se ridica o piclă deasă de 
fum învăluindu-i şi pe drumeţi, care mergeau cam la voia 
întimplării, nefiind nici urmă de drumeag. Nădejdea lor 
era că istețimea cailor avea să-i scoată la liman. 

— Să nu ne fi rătăcit, zise îngrijorat unul dintre ei, 
bătîndu-şi braţele peste piept spre a se încălzi. 

— Parcă tot mai bine fusese la monastire, făcu cel mai 
din față întorcindu-şi capul. Nu-i aşa? 

— Atunci să ne întoarcem! răspunse al treilea. 

— Nici gînd, Laszlo dragă, urmă cel dintii. Acuşi 
pătrundem pe poarta cetății şi ne-om încălzi cu vreo 
palincă. 

— Ba, să fiu drept, mi-ar place mai curind un foc 
zdravăn, fiindcă mă cam saturai de băutura popilor, 
bolborosi Laszlo. 

Vorbeau ungureşte, cu toate că doi dintre ei erau 
români, numai că Bardassy Laszlo nu le cunoştea limba 
şi, de cînd erau în slujba domniei, aşa obişnuiau cu toţii 
să se înțeleagă. 

— Socot că mare bucurie avem să-i facem principesei, 
după cum spunea domnul căpitan Ovary, zise cel din 
mijloc, care nu era altul decit Florea Nicoară de la 
Ciunga. 

Se făcuse bărbat spătos şi zdravăn, acum în cel de-al 
treizecilea an al vieţii, dar tot scund rămăsese şi ochii săi 
jucăuşi îşi mai păstrau limpezimea copilăriei. Se 
alăturase cu dragă inimă căpitanului Ovary, care ţinea la 
el ca la un frate, dar nu se bucurase de acele lupte pline 
de glorie, cum le visase el odinioară. De cînd se făcuse 
cătană numai de muştru avusese parte, şi se gîndea cu 

părere de rău că nu se înfruntase pînă acuma cu păgâînii, 
asemenea fratelui său mai mare, Amosie 

Ungurul Bardassy se pripăşise pe la Aiud, venind 
tocmai din pusta Tisei, unde avusese nişte necazuri cu 
un stăpiîn hăpăreț pe care, la mînie, îl trimisese pe lumea 
cealaltă. Dar în afara celor doi buni prieteni, cu care era 
şi acuma, nimeni nu-i ştia povestea. Nu-i vorbă că nici nu 
fusese întrebat vreodată de careva. 

Cel de-al treilea, Tănase Pop, era de pe valea 
Gurghiului şi se băgase la oaste fără a fi silit decît de 
sărăcie, căci acasă erau copii mulți şi pămînt deloc. Era o 
fire paşnică, dar dacă îl scotea careva din sărite nu şovăia 
să tragă hangerul. 

Se legase o mare prietenie între ei şi mai întotdeauna 
îndeplineau anumite slujbe ostăşeşti împreună, dar cu 
atita  destoinicie încît căpitanul Ovary Elemer avea 
încredere desăvirşită în ei. Aşa se face că şi de astă-dată, 
fiind vorba de o sarcină, de mare taină şi primejdie 
pentru unii, tot lor le ceruse s-o aducă la îndeplinire, 
ştiindu-le vrednicia. 

Se întimplase că un drumeţ străin fusese sfirtecat de 
lupi, chiar în preajma Aiudului, şi nişte ţărani aduseseră 
cizmele mortului, chimirul şi o tolbă cu scrisori. De va fi 
avut şi bani asupra lui, nu se mai putea şti, fiindcă 
aducătorii se juraseră pe sfinta cruce că nu găsiseră 
nimic altceva. Poate că nici încălțările şi celelalte n-ar mai 
fi fost găsite, căci haita îşi încercase colții prin tot ce a 
fost de piele, dacă nu s-ar fi întimplat să treacă tocmai ei 
şi să alunge lupii. Izbutiseră să mai adune şi citeva 
rămăşiţe omeneşti, pe care le-au dus în sat pentru 

de-ale stăpinirii şi să cadă asupra lor cine ştie ce 
bănuială nedreaptă. Socotiră cu cale că ar fi fost mai bine 
să le aducă la oraş, ceea ce şi făcură. 

Domnul căpitan scotocise printre ele şi văzind despre 
ce era vorba uită să-i mai întrebe şi altceva, ba le mai 
dărui şi cîțiva bănuţi de argint drept mulțumită. Acele 
hîrtii erau potrivnice răposatului prinţ şi fuseseră scrise 
de domnul Moldovei, care se afla în mare prietenie cu 
nemţii. Cum toată lumea cunoştea ura ce i-o purtaseră 
cei din Viena lui Bethlen, ba Ovary ştia şi despre o piră a 
lui Miron Barnovschi-vodă al Moldovei, făcută la Poartă, 
socoti că şi principesei are să-i pară bine să pună mîna 
pe asemenea răvaşe. În acest fel se dădea iveală fața 
mincinoasă a moldoveanului. „Nu care cumva s-o 
pierdeţi, ori să v-o fure careva, că atita Dumnezeu e al 
vostru!” îi ameninţase căpitanul la plecare întinzindu-le 
taşca ce avea pe ea urmele colților. 

Nu prea vedeau ei cum să fie prădaţi în plină zi, cu 
toată vremea potrivnică, fiindcă erau trei vlăjgani ce nu se 
temeau de nimic. Altceva însă nu le mai spusese, decit 
numai ca să nu dea tolba altcuiva în afara alteţei-sale 
principesa Catarina, şi Ovary ştia prea bine că oştenii nu- 
i vor ieşi din poruncă. Pe vreme bună, vara mai ales, de la 
Aiud la Bălgrad mai ai fi putut-o ţine în galopul cailor, 
dar acuma nici vorbă mai ajungă piînă-n seară, iar cum 
noaptea era primejdie de a se rătăci, au hotărit popas la 
monastirea din Teiuş. De altfel nici nu erau zoriți la 
drum, porunca fiind să ajungă cînd or putea, aşa că 
bătură la poarta călugărilor şi fură primiți pe dată, 
întrucît ospitalitatea era canonul sfinților părinţi de acolo. 


186 


Starețul, sau priorul, după cum i se mai spunea, pater 
Ambrosius, i-a lăsat mai întîi să se dezmorțească, după 
care i-a poftit la taclale, pînă avea să fie isprăvită cina. 

„Puteţi a-mi spune, dragii mei, cît mai multe 
întimplări, căci noi, sărmanii călugări, nu avem ştire 
despre ceea ce se petrece prin lume decit numai prin 
drumețţi ca voi”, îi îndemnase el cu voce blajină. 

Laszlo, ca unul ce vorbea mai bine dintre toţi, se lăsă 
tras de limbă şi astfel starețul află unde se duceau şi mai 
ales ce trebuia să ducă negreşit numai alteţei-sale 
Catarina. 

Pater Ambrosius tresărire la vederea tolbei, dar ei nu 
băgară de seamă. Spusese apoi, cu multă nepăsare: 

„De nu mă-nşel, mai văzut-am aşa ceva la un pribeag 
ce abătuse mai zilele trecute pe sub acoperişul nostru, 
dar n-a zăbovit mult, căci era în drum spre... Moldova, 
dacă îmi aduc eu bine aminte”. 

„De bună-seamă că ăsta va fi fost omul nostru!” sărise 
atunci Tănase, de parcă s-ar fi bucurat aflind asemenea 
veste. 

„N-auzişi că acela mergea spre Moldova?” îl mustrase 
Laszlo. „Stăpinul tolbei a fost mîncat de lupi după Aiud, 
deci se pare că venea din Moldova, de vreme ce a trecut 
pe aici!” 

„Noi, n-avem de unde şti”, urmase liniştit priorul. „Nu 
ne este în obicei a iscodi pe oaspeţii noştri încotro se 
îndreaptă ori de unde vin. Dacă ne spun, bine, dacă nu, 
tot una-i. Mi-ar fi părut însă rău să se fi rătăcit, 
sărmanul, căci părea un om bun. De fapt îl şi povăţuisem 
să mai aştepte domolirea viforniţei, dar el nici nu vrusese 

credeți că vă iscodesc, numai că văzînd o tolbă 
asemănătoare... intrasem chiar la bănuială.” 

Vorbele acestea îl scoaseră pe Florea din sărite: 

„Să nu-ţi fie cu supărare dom’ părinte, dar noi nu 
suferim asemenea ocară. Nu sintem lotri şi, dacă vrei să 
ştii, află că acel drumeţ al sfinţiei-tale a fost mincat de 
lupi. Pentru aceea, îi ducem alteţei-sale ceea ce a mai 
rămas de la el.” 

Amindoi tovarăşii încuviințară din cap, dar niciunul 
nu înţelesese rostul ciudatului zîmbet al stareţului. 

„Jesus-Maria!” făcuse el sfielnic, cu ochii în tavan. 
„Aveţi tot dreptul să vă miniaţi pe mine, păcătosul, care 
nu mi-am dat seama de vorbele mele cele proaste şi de 
bănuiala mea nedreaptă. Sărmanul călător a suferit 
cumplită moarte, dar asta o fi fost voia Domnului, 
odihnească-l în pace!” 

Vorbele blinde ale călugărului, precum şi căinţa lui îi 
potolise atunci pe dată, ba Laszlo mai şi adăugase: 

„Pricepem că sfinţia-ta n-ai vrut să zici de noi că am fi 
hoţi, dar cum sîntem în slujba domniei nu se cade să 
dăm totul în vileag...” 

„Apoi şi tolbe ca aceasta vor fi fiind cu sutele şi pe 
toate drumurile” mai zise şi Tănase. „Asta însă are urma 
colților de lup.” 

„Se poate, se poate!” încuviinţase pe loc priorul. „Dar 
hai să lăsăm la o parte supărarea şi vorba pripită şi să 
gustăm ceva mai înainte de cină, spre a putea ciocni un 
păhărel, spre împăcare.” 

Poruncise apoi unui călugăr să aducă mîncare şi 
băutură ca pentru oaspeţi de seamă, spre a-i fi iertată 

îmbelşugată, încît nici nu şi-au mai dat seama cînd au 
început şi cînd au sfirşit cina. Buimaci de cap, au fost 
treziți de dimineaţă, cind pater Ambrosius i-a sfătuit să 
plece la drum devreme, ca să ajungă la Bălgrad pe 
amiază. Au mulțumit pentru găzduire şi priorul şi-a mai 
cerut încă o dată iertare, fiind astfel cu toții mulțumiți. 

Abia cînd s-a văzut în şa, Florea s-a frecat la ochi 
nedumerit: 

„Parcă nu-i aceeaşi tolbă!” 

„[i se pare!” îi răspunsese Laszlo. „Tu nu vezi urmele 
dinţilor pe ea?” 

„Ce să mai vadă după rachiul de chimen?” risese 
Tănase. 

Florea s-a pipăit însă la piept şi n-a mai zis nimic. 
Acuma, după ce petrecuseră o vreme în gerul de afară, 
mahmureala încă nu le trecuse, iar Tănase fu primul care 
se văită: 

— Măi fraţilor, mie îmi cam vijiie capul şi mi-i tare 
cald. Parcă aş zice că nu mi-a căzut bine vinarsul popilor. 
— Băuşi lacom! îl linişti Laszlo. Şi pe mine mă doare. 

— Dar ştiu bine că dormirăm, nu glumă, urmă 
Tănase. Socot că puteai tăia lemne pe noi. Oricum, fain a 
fost şi eu zic să mai trecem şi la înapoiere. 

— Ne-a omenit spre a-şi spăla vorbele cele proaste, 
zise Florea, dar de acuma are să ne închidă poarta în nas, 
ca să nu-i mai facem pagubă. 

— Da” ştiu că te ocoşiseşi la el, rise Laszlo amintindu- 
şi de furia tovarăşului său. 

— Păi ce-şi închipuia el? se împăuna Florea. Avem noi 
feţe de tilhari? 

— Ba bine că nu! Încă din cei bătrîni, că uite, 
promoroaca ne-a albit şi barba şi sprincenele... 

Mai povestiră apoi de una, de alta, ca să le treacă 
vremea, şi aşa lăsaseră în stinga casele din Sîntimbru, 
semn că pînă la cetatea de scaun nu mai aveau mult de 
mers. Zăpada sciîrțiia sub copite, iar caii scoteau aburi pe 
nări. Promoroaca li se aşternuse şi lor pe firele din jurul 
boturilor, făcîndu-i să semene cu nişte moşnegi din altă 
lume. 

— De nu mă-nşel am şi aiuns, arătă Laszlo spre focul 
de vreascuri ce se zărea înaintea lor. 

— Norocul nostru cu bieţii cai, căci altminteri nu ştiu 
cum am mai fi nimerit calea! zise Florea, scuturindu-şi 
iar mustaţa. 

— Ziua-bună vă poftim! zise Laszlo apropiindu-se. 

— Bună să dea Dumnezeu! răspunseră oştenii-străjeri 
ce se încălzeau la foc. 

— Numai că vreme prea bună nu-i, urmă unul dintre 
ei. Pentru ce nu staţi la casele voastre şi bateţi coclaurile? 

— Apăi, avem treabă la măria-sa Doamna, răspunse 
Florea suflîndu-şi în palme. 

— No, că doar nu chiar acolo! făcu unul mirat. 

— Ba întocmai! se împotrivi ciunganul. 

Se uitară cu toţii unii la alţii, paznicilor nevenindu-le a 
crede că nişte oameni de rind s-ar fi putut înfățişa 
principesei. A trebuit să mai treacă o vreme, pînă cînd să 
ajungă la urechile curtenilor ce voiau cei trei oşteni 
străini. 

— Să nu fie cumva vreo năpircă în tolbă! se îngrijoră 
Scultetus, auzind despre ce era vorba. 

— Pe gerul ăsta ar fi ţeapănă! rise batjocoritor contele 
Csaky. De altfel, am să deschid eu însumi afurisita aia de 
taşcă. 

Poate că s-ar mai fi sfădit, cu toate că se aflau în fața 
stăpînei țării, dacă nu erau aduşi cei trei. 

— Ei, voinicilor, le zise prinţesa. Aţi ţinut cu tot dina- 
dinsul să mă vedeți. Spuneţi care vi-i necazul! 

Oştenii plecară genunchiul la podea, după cum îi învă- 
tase Ovary, şi numai Laszlo începu să vorbească: 

— Măria-ta, a poruncit domnul căpitan să vă înmînăm 
această tolbă, iar domnia-lui a scris despre ce este vorba. 
Noi nu ştim nimica... 

— Prea-bine. Daţi-o pajului! zise ea scurt. 

Acesta dădu s-o apuce, dar contele Csaky nu-i dădu 
răgaz ci o înşfacă el, cu toate că în afară de Scultetus mai 
erau de față şi cancelarul Bethlen Istvan, contele Sencei 
şi încă vreo cițiva, curteni. Apoi începu a scormoni, 
scoase mai multe scrisori şi le întinse principesei, după 
cum se cuvenea. 

Aceasta însă i le înapoie: 

— Citeşte-le domnia-ta, domnule conte, şi dacă socoți 
nimerit poţi să spui cu glas tare. 

Contele ridică semeţ capul, sfidind pe ceilalți, şi luînd 
scrisorile încercă să le citească, dar se opri pe dată 
înroşindu-se de furie. 

— Este o sfruntare neruşinată, alteță, şi nu-mi 
închipui cum de au cutezat aceşti nemernici... 

— Dar citeşte, să auzim cu toţii! zise Catarina. 

— Nu... nu-i cu putinţă! bolborosi contele. 

— Cu îngăduinţa alteţei-voastre, o voi face-o eu 

Se poate ca Bethlen Istvan să fi bănuit ceva neplăcut 
urechilor lui Csaky şi pentru aceea ceruse el scrisorile, 
iar Scultetus i se alătură. Contele însă dădu nepăsător 
din umeri şi i le întinse. 

Cancelarul tuşi spre a-şi drege glasul şi începu: 

„Te amăgeşti tu însuţi, o, doamnă Catarina, 

Alungă-ţi drăguţul...” 

Dar se opri iute, prefăcindu-se că s-a înecat, şi întinse 
hîrtiile lui Scultetus. Erau mai multe şi se pare că pe fie- 
care din ele erau scrise versuri neruşinate la adresa 
principesei. 

— Cine a cutezat neobrăzarea asta? tună deodată 
Csaky, încruntîndu-se la bieţii oşteni. 

— Vorbiţi! îi îmboldi şi cancelarul, împingiîndu-l cu 
piciorul pe Tănase, care rămăsese în genunchi, ca şi 
ceilalți. 

— Noi... noi nu ştim carte, se bilbii Laszlo. Aşa a fost 
porunca... noi... 

— Cine a poruncit? se băgă în vorbă şi Scultetus. 

— Domnu... căpitan Ovary, biigui Tănase. 

Florea amuţise de tot şi se uita fisticit cînd la curteni, 
cînd la principesă, clipind des din ochi. 

— Te pomeneşti că nici nu sînt din roata lui Ovary, se 
auzi deodată vocea unui curtean. 

— Or fi iscoade nemţțeşti, zise cancelarul, sfredelindu-l 
cu privirea pe Scultetus, care însă îl înfruntă cu un 
zimbet rece. 

— Să fie dați pe mîna călăului! hotărî Csaky, de parcă 
el ar fi fost stăpiînul. După ce vom afla totul, să-i 
spinzure. Nu-i aşa, alteță? adăugă el, văzînd ura 
neputincioasă de pe feţele celorlalți. 

— Da, da! încuviință prințesa, cu toate că nu 
înțelesese mai nimic din cele ce se petreceau sub ochii ei. 

Ca şi celorlalți din încăpere, şi ei îi părea rău că nu 
auzise ce se spunea despre ea pină la capăt, dar nu 
cuteza să-i ceară lui Csaky să mai citească. 

Cerul dacă ar fi căzut asupra bieţilor oşteni, n-ar fi 
fost mai uluiți! Se aşteptaseră la o răsplată, înfruntînd 
troienele şi gerul, dar nici prin cap nu le-ar fi dat că 
însuşi domnul căpitan să fi scris asemenea neobrăzări şi 
să le mai şi trimită principesei. De altfel, niciunul nu mai 
era în stare să scoată vreun cuvint. 

Abia cînd se pomeniră în odaia caznelor, un fior îi 
trecu prin şira spinării şi Florea păru a se dezmetici. 
Băgă mîinile în sîn, de unde scoase vreo cîteva scrisori pe 
care i le întinse călăului, spunînd cu voce tremurată: 

— Acestea sînt, domnule. Taşca a fost schimbată. Eu 
m-am temut de asta şi am luat hirtiile cele bune în 
cămaşă la mine. Fă bine şi dă-i-le măriei-sale mai înainte 
de a ne rupe ciolanele, că noi alta nu ştim. 

Gidele întinse o mină păroasă şi le luă, rînjind cu toată 
gura: 

— Am auzit că ați mai dat voi şi alte scrisori măritei 
stăpîne, iar dacă şi astea sînt la fel... apăi bine n-are să 
vă fie. 

— Cum ne-o fi soarta, domnule călău! răspunse 
Florea. Dar eu socot că astea sint cele bune, căci cu mîna 
mea le-am dosit. 

Ultimele cuvinte fură auzite şi de Csaky, întrucît se 
zorise spre a fi cel dintii la cazne. Aruncindu-şi ochii pe 
scrisori, porunci gidelui să-i sloboadă pe oşteni şi ieşi 
grabnic din încăpere. 

Contele se repezi de-a dreptul la prinţesă şi, găsind-o 
singură, îi spuse dintr-o suflare: 

— Dobitocii de oşteni au fost traşi pe sfoară de cineva, 
schimbîndu-le tolba cu alta, în care a pus porcăriile alea. 
Trebuie să dăm îndată peste făptaş. Mira-m-aş să nu fie 
amestecat cu ceva şi Scultetus, că tare mai zîimbea. 

— Cred însă că ar trebui să ştiu şi eu ce scria în 
acelea... 

— Nu acuma, draga mea! i-o reteză contele. Uită-te 
mai bine la astea! adăugă el răvăşindu-i scrisorile cu 
pricină. 

— De unde le ai? 

— Unul dintre oşteni a avut mai multă minte să le do- 
sească peste noapte, şi astfel l-a păcălit fără să vrea pe 
uneltitor. Cred că m-am cam pripit lăsiîndu-i slobozi. Prin 
cazne ar fi trebuit aflat cine a făcut miîrşăvia asta. 

— Poate că ei într-adevăr habar n-au, zise prinţesa, 
căreia nu-i prea plăceau schingiuirile. 

— Văd eu! îşi dădu aere de stăpîn Csaky. Vru să iasă, 
dar se răzgindi, fiindcă se lovi nas în nas Scultetus. 

— Mă iartă, scumpe domn! zise acesta batjocoritor, 
după care se duse de-a dreptul la scrisori. 

Csaky îşi încrucişa braţele pe piept, uitîndu-se mînios 
să vadă pină unde avea să meargă obrăznicia 
duşmanului său, dar acesta, neluîndu-l în seamă, începu 
a citi: 

— Ce spui de ele? întrebă prinţesa fără să se uite la 
conte, care-şi muşca mustaţa de ciudă. 

— Sint scrise de Miron Barnovschi, domnul Moldovei, 
răspunse el în locul neamţului. 

— Da, aşa se pare, încuviinţă şi Scultetus. 

— A prins scrisorile răposatului Bethlen către craiul 
Lehiei şi le-a trimis Porții! urmă Csaky fără a ţine seama 
de celălalt. 

— Dar Gabor se avea bine cu turcii!? se miră prinţesa. 

— Întocmai, luminată doamnă, spuse cam batjocoritor 
Csaky. Numai că prin această scrisoare, arătă el spre 
una, iubitul soț al alteței-tale ar fi voit să se împace cu 
austriecii, iar dacă aflau turcii despre ea, bine nu i-ar fi 
căzut. Trebuie să fie vreo amestecătură nemțească la 
mijloc! se uită el tăios la Scultetus. 

Catarina nu-i dădu răgaz celuilalt să răspundă. 

— Dar se ştie că prinţul e mort! spuse ea. 

— A scris în toamna anului trecut, cînd încă mai era 
în viaţă şi... 

— Cîtă neobrăzare! pufni Scultetus, făcîndu-l pe conte 
să ducă mîna la sabie. Nici nu l-au îngropat bine pe 
fostul nostru stăpin şi au şi început uneltirile, însoţindu-l 
şi după moarte! urmă el netulburat, ca şi cum nici n-ar fi 
văzut ce făcuse contele. 

Acesta, dezamăgit îşi lăsă mina în jos şi zise: 

— Vedeţi însă, alteță, că domnul Moldovei cere 
împăratului austriac să intre cu oastea în Ardeal, că pe 
dată ar trece şi el de partea nemților, iar pe noi ne-ar 
prinde la mijloc. 

— Rău îmi pare că n-a izbutit bietul Gabor să-şi 
înfăptuiască visul acela cu Dacia. O ţară mare şi 
puternică altfel ar fi stat în calea neprietenilor. 

— Poate că e mai bine aşa, se împotrivi Csaky. Prea ar 
fi fost mulți olahi laolaltă şi... 

— l-am fi adus la legea noastră creştinească, îi luă 
vorba Scultetus. Altfel pînă la urmă tot au să se unească, 
şi fără noi. 

— Aş vrea s-o văd şi pe asta! pufni Csaky. N-a încercat 
olahul Mihai, cu ani în urmă?... praful s-a ales de ţara 
încropită de el. Tot nemţii i-au venit de hac! 

— A fost înşelat de austrieci, dragă prietene! încercă 
principesa a-i lămuri deosebirea față de germani, ca să 
nu-l supere pe Scultetus. Dar să lăsăm politica, domnilor! 
Porunciţi slobozirea proştilor acelora de oşteni. Aş vrea 
chiar să-i şi răsplătesc, dacă nu pentru drumul făcut, 
barem pentru spaima ce-au tras... 

— Dar mai întîi să aflăm unde ar fi putut să le fure 
taşca. Aşa dăm de urma unui mare ticălos, zise Csaky. 

— Vezi tu, prietene, de asta, făcu mieros prinţesa. 
Nimeni nu se pricepe mai bine decit tine. 

Cu toate că nu-i făcea plăcere să-i lase singuri pe cei 
doi, contele sărută mîna prinţesei şi aruncă o privire 
amenințătoare lui Scultetus, după care ieşi. 

După două zile, cei trei călăreţi ieşeau fericiți pe poarta 
cetății, jurîndu-şi fiecare în gind să nu se mai amestece 
nicicînd în asemenea slujbă cu primejdie. Numai caii lor 
se bucuraseră de adăpost şi hrană în răstimpul în care ei 
fuseseră cercetaţi, şi nici vorbă de răsplată, măcar că 
principesa ar fi voit-o. 

— Bine că n-a apucat să ne zobească mădularele, 
gîndi cu glas tare Laszlo, dar nimeni nu-i răspunse. 

Calea de întoarcere li se păru mai scurtă, cu toate că 
vremea nu se muiase deloc. Aşa se face că dintr-odată se 
pomeniră în dreptul monastirii din Teiuş. 

— la priviţi, fraţilor! arătă Laszlo către crengile 
stejarului de la intrare. Acela nu-i pater Ambrosius? 

— Ba chiar el îi, minca-l-ar ciorile cu oase cu tot! 
înjură şi blestemă Tănase. Cît pe ce să ajungem şi noi ca 
el. 

— A căpătat plata pentru nemernicia lui, căci ne-a dat 
de băut ca să ne adoarmă cu ceva prafuri şi pe urmă ne-a 
schimbat taşca, adăugă Laszlo. Numai el ne-a făcut-o! 

— Bine că-mi veni în minte. Tu, Floreo, ce cap ai avut 
de n-ai spus pe dată că aveai scrisorile în sin? Cît pe ce s- 
o pățim, dacă nu-ţi deschideai gura şi la călău. 

— Am uitat! răspunse acesta zimbind cu toată fața. 


UNELTIRI 


PE DEALURILE DIN PREAJMA DUNĂRII, cele mai de 
pe urmă petece de zăpadă se topeau văzînd cu ochii în 
căldura soarelui de primăvară şi numai către munții cei 
din zare iarna încă nu se îndura să părăsească plaiurile 
mehedințene. Dar aceste lucruri nu erau băgate în seamă 
de către dumnealui Gorgan spătaru, stăpînul Balotei, 
căci era furios nevoie-mare. E drept că se mai „răcorise” 
în răstimp, întrucît chiar acuma se întorcea de la 
sălaşurile robilor, unde împărțise cu dărnicie harapnice 
şi-n stînga şi-n dreapta, fără alegere că erau muieri, 
copii, ori cîini care-l lătrau de pe margine. Turba că nu 
dăduse peste Chirică-fierarul, adevăratul vinovat al 
necazului pătimit. 

Ticălosul de ţigan nu-i prinsese ca lumea potcoavele 
lui Virtej, cel mai îndrăgit armăsar al domniei-sale, şi la 
un hop s-a poticnit, iar în cădere şi-a scrintit piciorul 
drept din față. Văzîndu-i potcoava atirnînd, nu mai avu 
nicio îndoială cine se făcuse vinovat de betegirea calului. 
Furia cea mai mare l-a cuprins apoi cînd a trebuit să vină 
pe jos, ducîndu-şi de dîrlogi calul şchiop. Era hotărît să-i 
bată cu mîna lui o potcoavă în talpa ţiganului, spre 
învăţătură de minte, dar pe acesta îl înghițise pămîntul, 
de nu-l mai putuse găsi nicicum. Cică ar fi fost trimis de 
vătaful Cîrstea tocmai la Vinju Mare, unde mai avea 
boierul un petec de moşie, dar de fapt se afla ascuns pe 
la Strehaia, al cărei stăpin nu se prea avea bine cu 
vecinul său, boierul Gorgan. 

Robul era vestit ca meşter în toată țara Olteniei şi 
spătarul tare se mai fudulea cu iscusinţa lui, aşa că-l 
dădea cu dragă inimă oricui, dar numai la prieteni şi 
nicidecum  Strehaianului. Pentru aceea îl şi minţise 
vătaful, ca să-l facă să-şi mai domolească miînia, mai ales 
dacă în răstimp avea să i-l mai ceară careva pentru vreo 
iscusită meştereală. Aşa, bunăoară, cînd îşi făcuse casă 
Marcu Borlovan din Bozovici, prieten bun cu dumnealui 
spătarul de la Balota, îl trimisese pe Chirică şi tare se mai 
rugase bănățeanul să i-l vindă lui, dar nici nu vru să 
audă de aşa ceva. Țiganul s-ar fi bucurat, căci fostul 
dregător al domniei moldovene l-ar fi slobozit, însă 
boierul Gorgan se împotrivise. „Robu-i bun cît e rob!” 
obişnuia să spună dumnealui. 

Îl cunoscuse Gorgan pe Marcu la un tîrg de la Orşova, 
şi cum amîndoi fuseseră oşteni se împrieteniră pe dată, 
mărturisindu-şi aceeaşi ură împotriva păginilor, dar mai 

ales dorul după „ţara cea mare a tuturor românilor”. De 
atunci mai fuseseră în ospeţie unul la celălalt, căci 
munții nu-i despărțeau şi nici stăpînirea diferită sub care 
se afla fiecare dintre ei. Bănăţeanul îşi durase casă mare 
de piatră şi tare mai era ascultat şi iubit de toate satele 
dimprejur, măcar că nu se sumeţea ca un boier, ce era de 
drept. Asta nu putea fi pe placul boierului Gorgan, dar n- 
avea ce-i face. 

De cum intră boscorodind şi înjurind pe poarta cea 
mare, stăpînul din Balota fu întimpinat pe dată de cîțiva 
rindaşi. 

— Săru' dreapta boierule, da’ ce păţişi? întrebă unul. 

— Pe dracu păţii! Ce, nu vezi? se răsti el la argat. Virtej 
şi-a scrintit piciorul drept din față. Fă ce-i ştii să-l 
vindeci! Cîrstea unde-i? 

— Aici sint, stăpîne! răspunse vătaful care venise tot o 
fugă, văzîndu-l pe boier descălecat. 

— Mă Cirsteo, să mi-l aduci îndată pe afurisitul de 
Chirică, să-i fac pielea bici. 

— Dg’ ce-ţi făcu, stăpîne? 

— Nu văzuşi? 

— Scrinteala lui Virtej? Las-o păcatelor, că se face 
sănătos în două zile. I-o fi căzut vreo potcoavă. 

— Păi eu ce-ţi spuneam? Ticălosul de Chirică i-a 
bătut-o... 

— N-ai grijă că mă ţin eu de capul lui, boierule. Acuma 
fă bine de te du în casă, fiindcă a sosit un sol de la 
Gherghița. 

— De la călăraşi? 

— Înî! 

— Cine? 

— După veşminte ai zice să-i oştean de rind, dar mie 
tare mi se păru a fi boier de neam. Zice că are vorbe cu 
domnia-ta şi mie nu vru să-mi spună nimic. 

— Unde-i? 

— În casă. 

Boierul uită pe dată de potcovar şi se năpusti val-virtej 
în conac, urmindu-l vătaful, ca un cîine credincios. De 
cum îl zări pe străin, holbă ochii de uimire: 

— Bine, dar domnia-ta eşti chiar... 

— Cu plecăciune, boierule, făcu solul aruncindu-i o 
privire plină de tilc, încît spătarul îşi înghiți vorbele. 

Pricepu că oaspetele poftea să rămiie necunoscut, aşa 
că se întoarse către vătaf: 

— Te du, Cirsteo, şi vezi de armăsar. M-oi descurca eu 
cu dumnealui, măcar că-l asemuisem cu un cunoscut. 
Şezi, străine! îl îmbie apoi pe oştean. 

La rîndul său, Cîrstea înţelese că era de prisos şi orice 
ar fi făcut n-ar mai fi putut să rămînă, cu toate că ardea 
de dorinţa să afle cine era solul. 

— Ce-i cu tine, Hrizeo, de te îmbrăcaşi aşa? sări gazda 
de cum rămaseră singuri. 

— Am venit pe ascuns, dar tot într-o goană. Pe 
nevastă-mea am trimis-o la Braşov cu ai lui Pană 
Filipescu şi eu dădui fuga să-ti dau de veste şi ţie. 

— Ce? 

— Vodă-Coconu i-a bătut măr pe călăraşi la 
Gherghița. Capii răsculaților au căzut de vii în mîna lui şi 
au fost bătuți la tălpi ca hoţii de cai. 

— Au dat ceva în vileag? 

— Îhî! Mi-a spus iuzbaşa Duţescu, care ne este 


credincios, şi tot de la el aflai că osindiții mai înainte de 

a-şi da duhul au mărturisit de unde aveau banii şi 
imboldul la răzvrătire. 

— Au pomenit de noi? 

— Întocmai! Ba chiar şi de... 

— De cuviosul Paisie? îi luă vorba Gorgan. 

— Asta-i! 

— S-a dus pe ripă totul! bătu cu pumnul în masă 
spătarul. Se duc dracului şi căpăţinele noastre! se 
înciuda el. 

— Hm! Dar va trebui să ne învoim şi noi să ni le 
reteze... 

— Şi ce să facem? 

— Ceea ce am făcut şi eu. i-am spus doar că mi-am 
trimis muierea la Braşov. Şi am venit pe la tine ca să 
trecem munții împreună. 

O licărire de nădejde se ivi în ochii gazdei. 

— Să mergem atunci la Marcu... 

— Cine-i ăsta şi de unde-i? 

— Un prieten bun de-al meu. Stă la Bozovici şi nu-i 
prea departe de aici. Acolo nu dă nimeni de noi. 

— Hai s-o ştergem, că n-avem vreme de pierdut! 

— Uşurel, frate Hrizeo, îl domoli Gorgan, care începuse 
a-şi mai veni în fire din spaima cea dintii. N-or ajunge ei, 
zbirii stăpînirii, prea curind. Apoi nu uita că trebuie să-l 
aducem de la Tismana şi pe măria-sa... pe „Cuviosul”. 
Nu-l putem lăsa de izbelişte în urma noastră. 

— Nu ştiu, zău, de ce ne legăm noi la cap cu ăsta... 

— Păi nu ne trebuie „os domnesc”? Şi nu e el fecior de- 
al lui Radu Şerban? 

— Ba, eu zic să punem mîna pe putere, că domn s-o 
găsi el, i-o întoarse Hrizea. Dar, dacă tu aşa vrei, aşa să 
fie, se învoi el în cele din urmă. 

— Vom merge numai pe sub munte, căci în tot plaiul 
Cloşanilor, pînă la Bratilovo, sînt numai oameni întelegi 
cu noi. Trimit vorbă să fie adus Cuviosul, apoi trecem pe 
la Izverna şi de acolo cu toţii mai departe. 

— Facem cum zici, numai dă zor, că mai mult de o zi 
ori două n-avem răgaz. 

— Să dau poruncă vătafului... 

— Ba te-aş pofti să nu mai spui la nimeni ce ai de 
gînd! 

— De Cîrstea nu mă feresc. 

— Faci cum crezi, dar nu-i spune unde mergem. E mai 
bine. 

În mai puţin de un ceas un olăcar gonea spre 
Tismana, cu răvaş către egumenul de acolo, iar odată cu 
amurgul şi spătarul plecă împreună cu solul, sub ochii 
iscoditori ai vătafului. 

I se păruse vătafului a fi mai curînd o fugă, fiindcă 
luaseră cu ei încă doi cai încărcaţi cu merinde, dar şi cu 
bănet, fără îndoială. Nici scrisoarea către monastire nu 
trecuse prin mîinile lui, ca de obicei, şi asta îl înciuda 
nespus, dar îi şi dădea de gindit, căci stăpînul se ferise de 
el numai după ce vorbise cu străinul. „Să fi aflat ceva?” se 
întrebă el cu îngrijorare. Era limpede că solul nu putea fi 
oştean de rînd şi era cît pe ce să-i afle numele, dacă nu i- 
ar fi făcut semn din ochi stăpinului să tacă. „Afurisită 
întîmplare!” îşi mai zise el şi scuipă în lături. Dar n-avea 
nici putință să-l anunţe pe boierul Strehăianu de cele 

plecaseră în Banat, după cum îl lăsase să creadă la 
plecare stăpinul, căci altul era drumul Orşovei. „Dar dacă 
a zis anume aşa, iar pe la Izverna tot într-acolo se 
îndreaptă?” îi dădu lui prin cap. Îşi plesni nuieluşa de 
carimbul cizmei şi porni agale prin ogradă, ginditor. 

Boierul Stroe Strehăianu, neam cu Vodă, dar şi cu 
credinţă față de domnie, avea de multă vreme o pricină de 
gilceavi cu vecinul său Gorgan şi-i purta simbetele. 
Ştiindu-l pe spătar cam iute la miînie şi slobod la gură, 
neținînd seama nici de slugi cînd era să-şi descarce 
năduful, nu cuteza Strehăianu să-l cheme la judecata 
divanului, ştiind bine că dreptatea nu era de partea lui. 
Pentru aceea căutase să-l atragă pe Cirstea, om lacom şi 
bicisnic, spre a iscodi ce se petrecea la moşia vecinului, 
iar cînd i-ar fi venit la socoteală, l-ar fi dat în gât. 

Aşa află despre nişte daraveli ale spătarului cu 
călăraşii de la Măneşti şi Ruşii de Vede, care de curînd se 
ridicaseră împotriva domniei. Şi dacă aşa stăteau 
lucrurile, nu mai încăpea îndoială că nesăbuitul spătar 
avea să-şi piardă capul, iar Vodă trebuia să-i fie 
mulțumitor, prin rotunjirea pămînturilor cu cele ale lui 
Gorgan. Această veste i-o adusese, fără să ştie, chiar pot- 
covarul Chirică, fiindcă altcum vătaful de la Balota cu 
greu ar fi putut trimite pe altcineva fără a da de bănuit. 
Robul avea îngăduința să plece oriunde, iar de astă-dată, 
chipurile, ca să-l scape de pedeapsă „il ascunsese” la 
Strehaia, dindu-i şi un răvaş către boier, că doar ţiganul 
nu ştia citi. Stăpinului îi minţise că-l trimisese la Vînju 
Mare, însă dacă ar fi aflat adevărul bine n-ar fi fost nici 
pentru el şi nici pentru potcovar. 

Spătarul călărea liniştit alături de prietenul său, fără 
să-i treacă prin cap necredinţa vătafului. Mai vorbind ei 
de una, de altam se pomeniră la un han din preajma 
Cloşanilor, locul unde urmau a-l întiîlni pe coconul 
domnesc. 

Paisie era cu adevărat monah, călugărit cu sila de 
către însuşi Radu-vodă Mihnea, încă de pe cînd fusese 
domn întiia oară la Tirgovişte. Aflase domnitorul că 
tînărul acela voinic şi frumos ca o fată mare n-ar fi un om 
de rind, iar după multă cercetare îl dibui a fi chiar fecior 
din flori al lui Radu-vodă Şerban, deci cam primejdios 
pentru scaunul domnesc. Fiindu-i milă să-i cresteze 
nasul, s-a mulțumit numai să-l „cunune” cu biserica lui 
Hristos, nădăjduind să fie astfel închis pe viaţă. 

Vlăstarul domnesc, asemuindu-se lui tătine-său, nu se 
împăcase cu gindul să-şi petreacă toată viața cu post şi 
rugăciune în chilia hărăzită lui din voință domnească. Şi 
auzind el de Gorgan-spătarul, ca unul ce fusese slugă 
credincioasă răposatului său părinte, îşi făcuse drum 
pînă la Balota. Acolo însă îl află numai pe feciorul 
răposatului spătar, dar care nu se împotrivi să-l ajute pe 
„domnişor”, acum bărbat în lege, căci „avea un dinte” 
împotriva lui Alexandru-vodă Coconul, din pricina veci- 
nului său de moşie. Aşa începură amindoi a stringe în 
jurul lor tot felul de boiernaşi nemulțumiți, dar mai cu 
seamă călăraşi, ajungînd în acest fel pină la Ruşii de 
Vedea, unde dădură de Hrizea-vornic. Acesta era la fel de 
zvăpăiat ca şi ei, dar mai cu seamă dornic de mărire. 

Erau cu toţii oameni voinici si zdraveni, abia ieşiţi din 
tinereţe, şi năzuiau să apuce pe urmele viteazului Mihai- 

Prin astfel de gînduri, spătarul îl cîştigase de partea sa şi 
pe bănățeanul Marcu din Bozovici, plănuind împreună o 
răscoală ce avea să ridice toată Oltenia şi o parte a 
Banatului, împotriva domnitorului de la Tîrgovişte. Din 
păcate, nerăbdătorii călăraşi, certindu-se cu vistieria 
pentru puţinătatea lefurilor, apucară armele înainte de 
vreme, cei din Mehedinţi şi Banat nefiind încă pregătiți de 
luptă. Aşa că vestea adusă de Hrizea era cum nu se putea 
mai proastă, de vreme ce voievodul aflase uneltirea şi 
capetele lor stăteau să cadă. 

— Frate Hrizeo, mie nu-mi miroase a bine astă zăbavă 
aici la cîrciumă! zise Gorgan, golind ulcica din faţa lui. 

Vornicul îşi ţinea capul între palme, ca unul care 
gîndea adînc, şi nici nu-i răspunse. 

— Ar fi fost vremea să fi sosit pînă acum, nu se lăsă 
Gorgan, dind cu pumnul în masă. Ce dracu o face? 

— Mai rău ar li să ne fi luat careva urma, catadixi să-i 
răspundă celălalt. 

— Ce vrei să zici? 

— Că nu trebuia să fi venit încoace, după cum îţi 
spusei. De mult am fi fost peste munte, dacă nu ne 
abăteam. 

— Fără... 

— Fără! 

Deodată se auzi galopul unui cal şi amindoi săriră în 
picioare, nădăjduind să fie cel aşteptat. Totuşi îşi traseră 
spadele şi se duseră la cai, spre a se arunca la vreme în 
şa, dacă ar fi fost nevoie să fugă. 

— EL îi! 

— De unde ştii? întrebă neîncrezător Hrizea. 


— Este numai unul. 

— Vom vedea, mormăi vornicul ca pentru sine şi 
încalecă dintr-un salt. 

Spătarul făcu la fel şi amindoi porniră în întimpinarea 
călărețului, a cărui sutană neagră începu a se deslugşi. 

— Ti-am spus doar că nu poate fi decît el?! se sumeţi 
Gorgan. 

— De mirare că nu i-a căzut potcapul în goana calului, 
căci pare mai curind fugărit... 

De cum se întilniră, călugărul îşi aruncă pe dată 
acoperămîntul capului şi îşi desfăcu pletele, semănînd a 
mirean. 

— Să fugim! spuse el, fără a mai da bună-ziua. Se 
vedea că era îngrijorat, dar nu speriat 

— Să răsufli niţel, măria-ta, îl îmbie spătarul arătîndu- 
i crişma. 

— Nu-i vreme! Sînt pe urmele mele. Îi lăsai în tîrg la 
Cărbuneşti, răspunse Paisie. 

— Pe cine? întrebă Hrizea. 

— Zbirii lui Coconu! 

— Atunci nu-i de zăbavă. Îs mulţi? 

— Vreo douăzeci. 

— La drum! strigă Gorgan şi apucînd dirlogii cailor de 
povară o apucă înaintea celorlalți. 

Avuseseră noroc de o zi senină şi călduroasă pentru 
acea lună a anului, iar către seară hotăriră să poposească 
sub cerul liber, printre nişte stînci de pe malul Izvernei. 
Aprinseră totuşi un focuşor şi înfulecară ceva pe fugă. 
Apoi şi-au căutat fiecare cîte un culcuş mai ferit pentru 
noapte, căci erau frînţi de osteneală şi n-ar fi putut merge 
mai departe. 

Deodată Hrizea săltă capul, părîndu-i-se a auzi o 
călcătură peste vreascuri uscate. 

— Vreo jivină, zise Paisie. 

— Nu cumva să fie cu două picioare! se îngrijoră 
Gorgan. Se ridicară cu toţii, căci de astă-dată se auzea 
desluşit un pas omenesc, şi Hrizea stinse bruma de foc ce 
mai pilpiia, dîndu-i de gol. S-au pitit fiecare după cîte un 
stei şi au rămas încordaţi în aşteptare, hotăriți să-şi 
vîndă cît mai scump pielea. Curînd zăriră şi o mogildeaţă, 
care nu putea fi decit om. Se furişa aplecat şi căuta să-şi 
facă pe cît mai puţin auziți paşii. 

— L-aţi văzut? şopti călugărul. Nu-i decit unul. 

— Lăsaţi-l în seama mea! scrişni spătarul. 

Se trase binişor mai într-o parte spre a-l învălui pe 
necunoscut şi îşi băgă spada în teacă, rămînînd numai 
cu jungherul, ca să fie mai uşor în mişcare. Ceilalţi doi 
rămaseră cu ochii străbătînd întunecimea nopţii spre a 
zări şi pe alți duşmani ce ar fi putut să fie împreună cu 
iscoada din faţa lor. 

O săritură măiastră, un țipăt scurt înăbuşit pe loc şi 
Gorgan se prăvăli asupra necunoscutului, punindu-i 
cuțitul în beregată. 

— Să nu strigi, că te ucid! se răsti la el în şoaptă. 
Străinul nu făcu nicio mişcare, părîind mai curînd mort 
de spaimă, aşa că nici gind de împotrivire. 

— Nu-l omori! zise Paisie, venind lingă ei. 

— Tiriie-l la dos ca să-l tragem de limbă şi să vedem 
cîți o fi cu toţii! adăugă şi Hrizea. 

Gorgan nici nu avea de gînd să-l omoare, căci îl simţea 
tremurînd de frică şi era cu mult mai slab decit el. 

— Cîţi sînteți şi cine-i capul vostru? se răsti spătarul 
proptindu-l pe prins de o stincă alăturată. 

— Haoleu, pupa-ţi-aşi tălpile, stăpine, ce, nu mă mai 
cunoşti? Eu sînt! 

— Chirică?! se cruci boierul auzind binecunoscuta 
voce a robului său. Ce cauţi aici? Te ţii pe urmele mele, 
ticălosule? M-ai vindut, ludo! 

— Stai bre, măria-ta, să nu dai, că eu venii să te scap. 

— Tu pe mine, cioropină spurcată? 

— Aşa-s, săru' mîna, da’ să nu dai cu cuţitu... 

Tiganu era tare înfricoşat şi îşi acoperise fața cu 
amîndouă mîinile. Văzîndu-i-le, lui Gorgan îi veni în 
minte pățania armăsarului său şi, fără să se mai 
gîndească, îi trase o crestătură, făcînd să-i ţişnească 
sîngele dintre degete. 

— Haoleu, stăpîne, iartă-mă, că nu-ţi vrusei decit 
binele? începu a se tăvăli sărmanul rob, de parcă ar fi 
fost înjunghiat nu alta. 

— Ce faci? sări Hrizea. Vrei să zbiere şi să ne dea de 
gol? 

— Lasă că l-am pedepsit numai pentru potcoava aia 
prost ţintuită. Ştie el prea bine! Acum însă m-am răcorit. 
la taci din gură şi spune mă, balaure, pentru ce te-ai 
ținut după mine!? 

— Mă omorişi boierule, scînci potcovarul, şi eu fugii 
tot într-un suflet ca să-ţi spun că aici, în trecătoare, te 
pîndeşte boierul Cirstea cu săimani domneşti. 

— Ce tot spui? Cirstea?!... Ori te-ai țăcănit la cap? 

— Mă jur că spui numai adevăru, gol-goluţ! şi 
nenorocitul încercă să-şi facă semnul crucii, cu mîna 

schilodită. Haoleu, că nu-mi mai simt degetele! se văicări 
el din nou. 

— Lasă că n-ai nici pe dracu! O tăietură acolo... zi-i 
mai bine ce ai de zis! 

Chirică se mai tîngui, dar izbuti să le spună cum 
fusese el trimis cu scrisori viclene la boierul Strehăianu, 
fără ca să aibă habar ce ducea cu sine. Acolo însă boierul 
se dădu în vileag în fața seimenilor domneşti, spunindu- 
le că au să plece să-l prindă pe spătarul de la Balota, care 
se hainise față de domnie. S-a întors şi el cu călăreții, dar 
la conac nu mai dăduseră decît peste vătaf, care nu prea 
era în apele lui, neputind face ca stăpinu-său să fie prins. 
Văzindu-l pe rob îl luă împreună cu ceilalți hăitaşi pe 
urmele fugarului, ştiind că ţiganul n-avea de ce să-l 
îndrăgească pe stăpînul care voia să-l schilodească, dar el 
altfel gîndea. Vătaful spusese în gura mare că de bună- 
seamă vor fi apucat calea Banatului. 

— Dădurăm de urma domniei-tale la han şi atunci 
boierul Cîrstea şi-a adus oamenii aici la pindă. Văzind 
focul, eu mă furişai pînă aici, şi iată ce pății! îşi arătă el 
mîinile năclăite de sînge. 

Un val de milă îi învălui atunci inima asprului spătar 
şi numai că nu-i dădură lacrimile văzînd credința 
robului. 

— Mă, Chiricuţă, tată, de ce nu spuseşi mai din 
vreme, pină să apuc să te crestez? 

— Vrusei, măria-ta, dar nu-mi îngăduişi. 

— Lasă că te oblojesc eu, na! 

Zicind aceasta îşi sfişie cămaşa spre a putea lega 
rănile fierarului. Apoi îl mîngiie pe frunte ca pe un copil, 

— Atunci, n-o să mai putem trece pe unde am vrut! 
spuse deodată Hrizea. 

— Altă trecere nu mai este? întrebă Paisie. 

— Năpirca! şuieră Gorgan aducîndu-şi aminte de 
vătaful lui. Bănuia că am să trec în Banat şi altă cale mai 
dreaptă nu-i pe aici. Ei bine, ne întoarcem la Balota! 

— Eşti nebun? Vrei să dea peste noi?! se împotrivi 
Hrizea. 

— Cunosc eu pe acolo, prin preajmă, un alt drum, 
numai că are cam multe prăpăstii, dar ne descurcăm noi. 
Chiricuţă, băiete, saltă pe cal în spatele meu. Haidem! 

— Nu se cade, boierule, răspunse robul fisticit. 

— Doar nu te-oi lăsa pe mîinile lui Cîrstea, şi nici pe 
jos nu te pot tiri după mine. Vino! 

Trase calul lingă o stincă de unde putură amîndoi să 
încalece şi, fără să mai ţină seama că venea o noapte 
lungă, porniră pe ocolite către miazăzi. 

Cerul înstelat, dar fără lună, le aducea din cînd în cînd 
cîte un strigăt al unor păsări călătoare ce se întorceau din 
țările calde. Era numai linişte şi pace în întreaga fire, pe 
care o tulbura numai trecerea celor patru fugari. Abia la 
răsăritul soarelui se opriră pentru a pune geană pe 
geană, frînți de osteneală, căci scăpaseră ca prin minune 
de capcana întinsă de netrebnica slugă a spătarului. Ei 
n-aveau să ştie niciodată că un pilc de poteraşi trimis în 
urmărirea lor trecuse numai la doi stînjeni de stincile 
unde se adăpostiseră... Numai un cal să fi nechezat, şi ar 
fi fost dați în vileag! Norocul însă îi protegui pe mai 
departe, şi fără să mai întîmpine vreun necaz trecură cu 
multă caznă muntele în partea cealaltă, ocolind cetatea 

Se scurseseră mai bine de două săptămîni de cînd 
spătarul Gorgan îşi părăsise moşia, ducind în celălalt 
ținut românesc, al Banatului, pe domnişorul Paisie, care 
hotărise să-şi spună iarăşi ca mai înainte, Radu, aşa cum 
îl chemase şi pe răposatul său părinte. Marcu Borlovan 
(căci aşa ceruse el însuşi să i se zică, în loc de Iancovici) îi 
primi cu brațele deschise şi cu masă întinsă, cum se 
spune. Îl cinsti cum se cuvine pe feciorul voievodului pe 
care-l cunoscuse cindva la Sătmar, şi la rindu-i povesti 
cele întimplate atunci. 

— Va trebui să izbindim, zise cu hotărire gazda, aflind 
ce plănuiau oaspeţii. Cîţiva feciori vom stringe şi de prin 
satele noastre, pentru început. Apoi, dacă vei izbuti să-ţi 
capeţi scaunul, întreg Banatul are să se închine măriei- 
tale. 

În scurtă vreme se răspiîndi vestea că un voievod 
pribeag chema la oaste pe toţi aceia care voiau să lupte 
împotriva stăpiînirii străine şi pentru scuturarea jugului 
întregii ţări româneşti. Ba se zvonea că era vorba de 
însuşi feciorul răposatului voievod Mihai cel viteaz, care 
moştenise de la tătine-său poruncă să facă iarăşi ţara cea 
mare. 

Auzind asemenea lucruri, căpitanul Sîvu din Prigor 
veni tot într-o fugă la Marcu, să se sfătuiască împreună 
ce şi cum. Aflînd despre ce era vorba, îşi puse pe dată 
spada în lupta domnişorului Radu, zis Paisie. 

— Numai să calci pe urmele lui Mihai-vodă cel viteaz, 
îi zise Sivu, şi ai să vezi cîtă oştire se va stringe mai apoi. 

— Jur ca acesta să-mi fie țelul vieții mele! răspunse 
vlăstarul basarab. 

— Atunci, toată ţara va fi cu noi! adăugă Marcu. Răpo- 
satul Gaşpar-vodă  ştiuse, sărmanul, să răscolească 
sufletele tuturor românilor, de pretutindeni. Fie-i țărîna 
uşoară! 

Dar pînă plecară din Bozovici nu izbutiră să adune 
mai mult de douăzeci de feciori şi hotiriră ca Marcu să 
rămînă pe loc spre a-i mai atrage şi pe alţii, care însă nu 
se încumetaseră a pune mina pe armă. Sivu trebuia să 
plece cu bănăţenii lui, aşa că se alătură pribegilor, cu 
toate că Hrizea nu se arăta deloc încîntat de puţinătatea 
oştenilor. 

— Nu te miîhni, frate Hrizeo, căută să-l liniştească 
Gorgan. Băieţii au să aducă şi pe alţii, iar în Oltenia avem 
să găsim mehedinţenii mei, cu care sînt înțeles, numai 
vorbă să le trimit. Nici Marcu n-are să se lase mai prejos, 
numai că timpul a fost prea din scurt. 

Dar nici gîndurile spătarului nu se împliniră întocmai, 
căci la chemarea răsculaților se îmbulziră mai mulți 
țărani, cu furci şi cu topoare, ca la o răzmeriţă, şi prea 
puţini tîrgoveţi ori moşneni cu arme de foc. Nici boiernaşii 
nu se dădeau în grabă de partea lor, aşteptind să vadă 
care va fi mai tare dintre cei ce se vor încăiera. 

Cam dezamăgit, Hrizea porni spre părțile Romanațţilor, 
cu nădejdea că va mai putea aduna vreo cîţiva călăraşi, 
scăpaţi din măcelul de la Gherghița şi care fără îndoială 
că erau îndiîrjiți împotriva domniei. Nici n-a mai trecut pe 
la Balota, lăsîndu-şi tovarăşul să se descurce cum va şti 
cu fostul său vătaf şi cu boierul Strehăianu, care se şi 
înstăpinise în locul lui Gorgan. La rîndul său, şi Cîrstea 
avea gînduri de mărire, socotind că el ar fi îndreptăţit să-l 


moştenească pe boierul hain, ba poate că ar dobîndi şi un 
812 


caftan de slujbaş domnesc, aşa că de astă-dată îl pizmuia 
pe veneticul din Strehaia. 

Fior de moarte simți ticălosul cînd se pomeni pe 
neaşteptate chiar cu dumnealui, spătarul. 

— Ciîine, scrişni Gorgan şi fură singurele cuvinte pe 
care le mai auzi sluga cea vinzătoare, căci pe dată îi 
zbură căpăţina în ţărină. 

Cei ce fuseseră de față rămaseră uluiți de scurta 
judecată a spătarului, ba însuşi Radu-domnişorul se cam 
supărase că nu fusese întrebat, măcar de formă, căci se 
ținea că el ar fi căpetenia răsculaților. Boierul Gorgan 
însă nu-l băgă în seamă. Întorcîndu-se către robul său, 
Chirică, de care nu se mai despărţea nicio clipă, îi zise: 

— Măi Chirică, tu ai să ţii locul vătafului! De acum eşti 
un om liber, cu tot neamul tău şi cu urmaşii urmaşilor 
tăi. Aşa am hotărît şi am să poruncesc hrisov, după ce s- 
or mai potoli vremurile. 

Tiganul nu pricepuse de la început, dar cînd îşi dădu 
seama ce noroc căzuse pe capul său izbucni în plins şi 
acoperi cu sărutări picioarele stăpînului. 

— Scoală, bre! îl dojeni Gorgan. Nu mai eşti rob! 
Poartă-te ca un vătaf credincios ce-mi eşti şi nu te mai 
tîri la pămînt în faţa nimănui! 

Dar nu apucă bietul Chirică să-şi ducă slujba vreme 
prea îndelungată, căci nu trecu săptămîna şi aga Matei 
din Brincoveni sosi cu poruncă domnească să-i certe pe 
răzvrătiți. O zi şi o noapte s-au apărat, în conacul de la 
Balota, căpeteniile din preajma domnişorului Paisie, unde 
Sîvu şi bănățenii lui făcură dovada unei vitejii fără 
seamăn. De n-ar fi fost ei poate s-ar fi închinat cu toţii pe 

dată, dar prigoreanul nu s-a lăsat pînă cînd aga Matei s-a 
hotărît să-i scoată din birlog cu ajutorul focului. 

Cîţi nu căzură sub plumbii sînețelor izbutiră să fugă în 
păduricea din preajmă, printre ei afliîndu-se şi Sivu cu 
încă patru feciori ce mai scăpaseră cu viaţă. Paisie însă fu 
cuprins de spaimă şi, îngenunchind în mijlocul odăii, 
începu a se ruga cu glas tare, pină îl mistuiră flăcările pe 
de-a-ntregul. La rîndul său se prăvăli şi spătarul Gorgan, 
cît era el de voinic, cind un plumb îi pătrunse drept în 
inimă, fulgerindu-l pe loc. 

Văzindu-l că nu sîngerează Chirică se repezi şi cu o 
putere la care nu te-ai fi aşteptat îl ridică în braţe, 
străbătînd cu el vilvătaia. Îl aşeză grijuliu la pămînt şi 
apucind un drug de fier se hotărî să-şi apere stăpinul 
pînă la ultima suflare. Era hidos la înfăţişare, căci 
flăcările îi pîrjoliseră sprincenele şi îi arseseră fața, dar el 
nu simțea durerea. Ochii înroşiţi i se învirteau fioros, 
cătînd la oricine s-ar fi apropiat, iar printre buze i se 
prelingea o şuviță de spumă roşietică. Părea turbat, nu 
alta! 

— Prindeţi-l viu pe ţigan! porunci aga Matei. 

Cu toată înfăţişarea de nerecunoscut a lui Chirică, aga 
îl ştia prea bine, căci şi lui îi muncise cu măiestrie şi 
fusese mulțumit. Acum tare ar fi poftit să-l ia cu sine, 
scăpîndu-l din măcel, măcar că se arăta atît de îndirjit în 
apărarea leşului stăpînului său. El, sărmanul, nici nu 
băgase de seamă că spătarul nu mai era în viaţă. 

— Lasă-l, mă, Chirică! strigă aga. Tu nu vezi că aperi 
un mort? 

Acesta însă fie că nu pricepuse, fie că nu voia, îl dobori 


pe cel dintii oştean ce cutezase să se apropie de el. Mai 

căzură încă doi şi atunci fură nevoiți să arunce cu 
arcanul după el. Nu izbutiră să-l agate, căci făcînd un 
pas îndărăt se băgă sub pervazul unei uşi ce ardea cu 
flacără mare şi care se prăbuşi asupra lui, strivindu-l, 
fără ca el să scoată vreun strigăt. 

— Al naibii, baragladina, zise un oştean. A vrut mai 
curînd să moară, decit să se dea prins. 

— Măcar de ai fi şi tu atît de credincios, răspunse aga 
Matei, care venise să se uite cum se mistuia trupul celui 
mai bun meşteşugar din vremea aceea. Înduioşat, făcu 
semnul crucii şi murmură ca pentru sine: „Dumnezeu să 
te ierte, omule!” 

Odată cu moartea ţiganului nimeni nu se mai 
împotrivi şi prinşii fură puşi în obezi, iar oştenilor li se 
îngădui să jefuiască ce ar mai fi putut din avutul hainului 
spătar. Aga însă porunci cîtorva seimeni să scoată trupul 
ars al lui Chirică şi să-l îngroape în livada din spatele 
casei. 

— Dar cu leşul spătarului, ce facem? îl întrebă un 
iuzbaşa. După o clipă de gîndire, aga Matei hotări: 

— Îngropaţi-i laolaltă, aşa după cum au murit. Acum 
nu ne mai sint duşmani... 

Porunci apoi plecarea pe drumul Craiovei, unde avea 
să vină însuşi măria-sa domnul, pentru dreaptă judecată. 
Acesta însă tare se mai mihni văzînd că prinşii nu erau 
decit vreo treizeci de rumâni jerpeliți, şi niciunul mai de 
soi. Se uită cu nemulțumire la ei şi-l întrebă pe agă: 

— Dar Hrizea?! Nu-l văd, iar din cîte mi-ai spus, nici 
mort nu este. Ştiam că şi el a fost, alături de nişte 
bănăţeni... dar unde sînt? 


— Clevetiri, măria-ta! dădu din umeri aga Matei. 

OASTEA ÎMPĂRATULUI 


ÎN ANUL 1634, PE PLAIURILE DE CĂTRE MIAZĂZI 
ALE BANATULUI primăvara se cam lăsa aşteptată, măcar 
că începuse luna lui florar. Plugarii din Bozovici, oameni 
harnici şi făloşi că erau slobozi nu pregetaseră să arunce 
sămiînța în mustul zăpezii, dar unii mai stăteau în 
cumpănă dacă s-o facă ori ba, văzind că pe dealurile 
Prigorului aburul cald al pămîntului se ridica dintre 
potecile de omăt. Astfel de vremuri urgisite nu mai 
apucaseră bieţii oameni, şi nu se îndurau să risipească 
bruma de săminţă ce o mai aveau. 

Zvonuri înfricoşătoare zburau din gură în gură despre 
prăpădul ce avea să vină asupra bieţilor creştini, care se 
încăieraseră între ei, spre bucuria păginului. Sfirşitul 
lumii, nu alta! Se arătaseră şi semne prevestitoare, în 
sate mai îndepărtate ori în ţări străine, fără a se şti prea 
bine unde anume, oricum însă, Dumnezeu le dădea 
oamenilor de veste spre a se pocăi la vreme. Aşa, de pildă, 
se zicea că peste munte, în ţara Mehedinţilor, o muiere ar 
fi dat naştere unui copil cu cap de lup, cu blană şi bot de 
fiară, ba şi cu colț însîngeraţi şi cîte altele. Dar minunea 
cea mai mare şi de netăgăduit s-a petrecut în mărginimea 
Sibiului, unde o oaie bătrină şi stearpă prinse a grăi 
omeneşte, sfătuindu-i pe ciobani şi ai lor să se pocăiască 
degrabă şi să se dăruiască întru totul Domnului. Chiar 

din gura oii năzdrăvane auziseră că în curînd avea să vie 
judecata de apoi... 

Cum să nu te înfricoşezi la auzul unor asemenea 
întimplări? Oamenii îşi făceau cruci peste cruci şi se 
înghesuiau la popa Iosim, rugîndu-l să-i pomenească pe 
fiecare înaintea vreunui sfint. Se înţelege că nici Maica 
Domnului, milostiva, nu era uitată, şi astfel, spre bucuria 
popii, oamenii prinseră iarăşi frica lui Dumnezeu. Se 
uitau deznădăjduiţi către înaltul cerului, unde nori 
bezmetici şi întunecoşi se alungau unii pe alţii, asemenea 
balaurilor din apocalipsă. Le era teamă că n-aveau să mai 
vadă vreodată fața sfintului soare, dar iată că din ziua 
„Izvorului Tămăduirii” bolta s-a limpezit ca prin minune 
şi căldura binefăcătoare a trezit la viață întreaga fire. Nu 
mai era vreme de zăbavă, iar cei mai cutezători au şi 
băgat sămînţa în brazdă, încredinţaţi că n-avea să se mai 
întoarcă asprimea frigului. 

Trecuse mai bine de o săptămînă din luna mai, chiar 
în vinerea „Arătării Sfintei Cruci”, zi de sărbătoare, cînd 
popa losim, isprăvind slujba la biserică, se abătu pe la 
bunul său prieten Marcu Borlovan. Că munca era în toi şi 
lumea nu prea avea gind la odihnă, nu se prea ţinea 
seama, întrucit canoanele bisericeşti erau deosebit de 
aspre cu păcătoşii care ar fi cutezat să nu cinstească 
sărbătorile orînduite pentru slava Domnului. Părintele 
losim însă era mai îngăduitor şi se ruga şi pentru cei care 
greşeau, avind prea mult de lucru în asemenea zi 
frumoasă. 

În curtea lui Borlovan popa dădu şi peste Sîvu 
prigoreanul, cu care de asemenea era în mare prietenie, 


măcar că oşteanul, mai cruduţ la minte, nu prea se ţinea 

de învățăturile popeşti. Părintele Iosim îl îndrăgea nu 
numai pentru că aveau acelaşi nume, dar mai ales pentru 
faptul că tînărul vinturase lumea şi ştia a povesti, ca 
nimeni altul, întîmplări nemaiauzite. 

Marcu şi Sivu se aflau la o masă de brad geluită, adă- 
postită sub umbra unui frăgar, dar acuma razele soarelui 
pătrundeau în voie pînă la creştetul lor. Amîndoi se 
ridicară de cum îl zăriră pe sfinția-sa la portiță, iar 
Marcu, gazdă primitoare, îi ieşi în întîmpinare. 

— Bine-ai venit, taică losime! întinse el amindouă mîi- 
nile către noul sosit. Tocmai mă întrebam, cu Sivu, cum 
de n-ai trecut pe la mine într-o zi ca asta? 

— Bine v-am găsit, fiilor, şi Dumnezeu să vă apere! 
blagoslovi el. Venit-am odată cu primăvara, dragii mei, 
adăugă el zimbind. 

— Atunci fii la fel de binevenit, părinte! răspunse Sivu, 
sărutîndu-i dreapta. 

Ca la poruncă se ivi şi Ana, muierea lui Marcu, 
aducind ulcica înflorată din care-i plăcea popii să-şi bea 
tainul de vin, dar şi nişte colaci rumeni şi calzi, de încă 
mai frigeau cînd puneai mina pe ei. Preotul o blagoslovi şi 
pe ea din tot sufletul şi inima i se bucura la gîndul 
bucatelor ce aveau să-i fie aşezate dinainte la prinz, 
fiindcă niciodată nu pleca de la Marcu mai înainte de a 
bate toaca pentru vecernie. 

— Auzit-aţi, fiilor, ce se vorbeşte prin sat? întrebă 
preotul ştergiîndu-şi cu dosul palmei picăturile din barbă, 
căci sorbise cu sete cea dintii ulcică. 

— Auzit! Cum de nu? Scorneli! făcu Sivu, dînd din 
mină. 

— Apoi nici eu nu cred tot ce se aude! adăugă Marcu 
turnind în ulcele. 

— Ba să crezi, fiule! În slava Domnului totu-i cu pu- 
tinţă, şi să nu ciîrteşti împotriva Lui! 

— Taică popă, ştii doar că am umblat şi eu prin lume, 
iar de cinstita noastră gazdă ce să mai vorbesc, se băgă 
Sivu, dar de astfel de minciuni n-am dat pe nicăieri. Să 
spună şi el, na! 

— Dragii mei, răspunse preotul, mestecînd o bucată de 
colac ce o fărimase anume spre a se mai răci. Ştiu eu 
bine că ați slujit pe la crai şi domni mari, dar pe atunci 
lumea era cu mai multă credinţă şi nu erau trebuitoare 
semnele prevestitoare ca azi... 

— Azi, îi luă vorba gazda, se vede că ne-a iertat bunul 
Dumnezeu, că ia uitaţi-vă ce vreme frumoasă ne-a trimis! 
arăta el spre limpezimea cerului. Are să mai treacă lungă 
vreme pînă la judecata de apoi. Să trăim noi pînă atunci! 
închină el ulcica. 

Se încinseră la poveşti şi băutură, punind, ca de 
fiecare dată, țara la cale. Sivu îşi aduse aminte cum 
scăpase de sabia agăi Matei, care se făcuse acuma domn 
la Tirgovişte. Marcu ţinu să le spună iarăşi cum se făcuse 
că el nu luase parte la bătălie. 

— Mai bine, fiule, zise popa. Ai auzit doar că 
domnişorul vostru era mai curînd călugăr, decît voievod? 

— Asta cam aşa-i, încuviință Sivu. Drept să spun că 
mai cu bărbăţie s-a bătut ţiganul lui Gorgan. 

— Da’ lasă, frate, că nici Hrizea n-ar fi trebuit să lip- 
sească tocmai cînd a fost mai greu. Din cite am aflat, s-a 
şi băgat în slujba noului domn. Să fi uitat oare că acesta 
i-a ucis firtații? 

— Aşa-i în luptă... încercă să spună Sîvu, dar Marcu 
nu-i dădu răgaz. 

— Eu n-am să uit, cîte zile oi avea, pe ucigaşii sărma- 
nului nostru Gaşpar-vodă! oftă el şi-i dădură lacrimile. 

Amîndoi oaspeţii îi cunoşteau meteahna borlovanului, 
care, atunci cînd se împărtăşea cu vreo ulcică de vin, tare 
se mai îndurera de pierderea bunului său voievod de 
altădată. 

— Of, că n-am fost eu pe aproape, dacă nu chiar de 
față, că nu ştiu ce le-aş fi făcut! zise Sivu bătăios. 

— Şeptelici, Goia şi Nicoriţă rămîn ca nume de iudă, 
pe vecii vecilor! scrişni Marcu. Numai din pricina lor, care 
l-au împiedicat pe Gaşpar-vodă să unească toţi românii 
laolaltă, am rămas tot de izbelişte. Tot neamul o să-i 
blesteme. 

— Focul gheenei, taică! se băgă şi popa. Dar, fiindcă 
veni vorba, urmă el, Matei-vodă, care se făcu domn acum 
de curind, nu i-o fi semănind răposatului Gaspar 
Grazziani? 

— Cine mai poate şti? dădu din umeri Marcu. Mai toți 
ar pofti, dar puţini sînt în stare s-o facă. 

— Aşa, şi de Rakoczy se zvoneşte că l-ar bate gîndul să 
stringă toată ţara românească la un loc, spuse Sivu. 

— Toţi domnii sînt una! răspunse taica Iosim. Dintru 
început făgăduiesc marea cu sarea, şi cum dau de greu... 

— Ba nu-i chiar aşa, se împotrivi Marcu. Domnul meu, 
Gaşpar Grazziani a spus pînă în cele din urmă că numai 
asta dorea, dar nu i-au dat răgaz ticăloşii. Craiul Bethlen 
s-a gîndit numai în ultimii ani de viaţă la acelaşi lucru, 
căci altminteri nici n-ai mai putea domni prin aste părți 
de lume, pînă nu s-o împlini ţara cea mare. 

— Celorlalți le-o fi teamă de turc! mormăi sfinția-sa go- 
lind ulcica, apoi o aşeză cu mare grijă, căci i se păru că se 
clatină masa, ba chiar şi cei din jur. 

— Ehei!... oftă Marcu. Dacă ne-am ridica noi, cu mic, 
cu mare, să punem mina pe spadă, toată suflarea 
românească... altfel aşa are să ne ajungă judecata de 
apoi. Of! de ce n-am eu anii de altădată! 

— Ai feciorul... hic! sughiță popa. Parcă a împlinit 
douăzeci de ani, dacă îmi aduc eu bine aminte. 

— Ba, că-i numai pe al şaisprezecelea, se lumină 
Marcu aducindu-şi aminte de fiu-său. Pare el voinic, dar 
încă e cruduț. Dar dacă atunci cînd i-o veni sorocul l-o 
chema vreun domn ca Gaşpar-vodă, nici el n-are să se 
dea la o parte. Va merge în locul meu... dacă eu n-oi mai 
fi în stare. 

— Şi noi! se bătu Sivu cu pumnul în piept. Cite zile oi 
avea... 

— Apăi, Doamne fii cu el de june, şezui eu aici ziua 
toată, cu voi, dar nu l-am văzut. Nădăjduiesc că n-a fost 
lingă mine şi eu nu mi-am dat seama... 

— Fii pe pace, că nu-i acasă. L-am trimis mai întîi la 
Borlova, şi de acolo la Caransebeş. 

— Singur?! se miră popa. 

— Doar îi fecior în toată puterea, zise Sivu. Chiar 
sfinția-ta ziseşi că are douăzeci de ani. 

— Te pomeneşti că-ţi aduce şi noră, fiule. Domnia-ta 
ce zici, ca mamă bună? se întoarse el spre Ana. Azi-miîine 
te văd eu nepoţei... 

Ana se apropiase şi ea, auzind că era vorba de odorul 
ei şi întîrziase să mai plece. 

— Cum o fi voia Domnului, sfinția-ta, răspunse ea 
roşind. Numai să-l văd că vine, că-i plecat cam de 
multişor, oftă femeia. 

— Vine, nu-i purta tu grija! o linişti bărbatul şi se 
ridică să-şi însoţească oaspeţii. 

În vremea asta Lăzărel bătea ulițele tirgului, 
înhăitindu-se cu cîțiva pierde-vară care, simțindu-l cu 
bani, se țineau de el mincînd şi bînd pe veresie. Junele 
risipea cu multă uşurinţă bănetul, numai ca să se arate 
şi el bărbat ca ceilalți. Căpetenia cetei de cheflii era un 
anume loja, ce după înfăţişare se vedea a fi un mare 
ticălos, dar Lăzărel nu se pricepea la oameni. Greu de 
spus de ce neam era, fiindcă vorbea orice limbă şi se 
împrietenea cu oricine îi dădea de băut. Deşi cu vreo zece 
ani mai mare, nu părea a fi cu mult mai răsărit decît 
Lăzărel, fiind uscăţiv de felul lui. 

— Fraților! zise el într-o zi către ceilalți. A sosit în tirg 
o căruță de comedianți. Au nişte drăcoaice de fete... 

— Mergem să le vedem! se împăuna Lăzărel. 

— Ba tune dracu-n ele, curve! Muieri sînt cît hăul, iar 
astea cer parale multe. Mai bine le bem, fu de părere 
unul. 

— N-avem decit să le bem cu ele! îi îndemnă Ioja. 
Fetele de care vă spun eu nu sînt la îndemâna orişicui. 

— Atunci, să mergem şi noi! hotărî Lăzărel. 

Tinărul  bozovicean se lăsă încintat de vorbele 
amăgitoare ale lui Ioja şi plecă împreună cu el, căci 
ceilalți nu voiră să-i urmeze. Ticălosul îi lăuda bărbăția 
şi-i făgăduia plăceri nemaiintilnite pînă atunci. 

De scurtă vreme deschisese crişmă în Caransebeş un 

înghesuiau muşterii la uşa lui. E drept că pusese 
deasupra o tablă vopsită ţipător, dar scrierea avea forme 
nemțeşti pe care nu le pricepea nimeni, încît numai 
ulcica înspumată, iscusit zugrăvită ar fi putut să îmbie pe 
careva înăuntru. Pentru bani mulţi, jupînul vindea o 
bucată de cîrnat fiert, iar în ulcele de pămînt o băutură 
galbenă şi amară ca fierea. Nu-i de mirare deci că lumea 
nu se îmbulzea, şi nici chiar Lăzărel, care trecuse o dată 
pe acolo, nu se arătase deloc ispitit de asemenea băutură. 
Cît despre cirnat, el ştia că se afumă şi, oricum, nu putea 
fi atit de subțire ca al neamţului. „Or fi de cîine!” îşi 
zisese, fără să atingă nici mîn-carea, nici băutura. De 
atunci nici că mai trecuse pe acolo. 

Acuma, fiind cu loja, parcă nici nu şi-a dat seama 
unde intraseră, mai cu seamă cînd dădu cu ochii de fete. 

— Ai avut dreptate... Tare mai sînt frumoase. 

Una dintre ele se şi afla pe genunchii unui tînăr cam 
de o seamă cu Lăzărel, dar celelalte trei parcă erau în 
aşteptare. La un semn al lui loja, două dintre fete se 
repeziră la bozovicean şi începură a-l săruta, trăgindu-l 
spre o masă anume pregătită cu băutură. El nu pricepea 
o boabă din cele ce-i ciripeau la ureche nemţoaicele, dar 
sărutările n-aveau nevoie de tălmaci. Simţind mirosul 
cald ce se ridica din trupul celei ce răspundea la numele 
de Lizi, începu a-i fierbe sîngele în vine. Sorbi din 
afurisita aia de băutură şi, cu îndrăzneală o apucă pe 
fată, trăgind-o pe genunchii lui. Cum Lizi nu făcu nazuri, 
asta îl descumpăni o clipă, dar pe urmă începu a fi mai 
cutezător. 

— Să nu te sfieşti cu ea! îl povăţui Ioja, mîngiind-o pe 
cealaltă. 

Prin mintea lui Lăzărel trecură atunci chipurile acelea 
înaripate, zugrăvite pe pereţii bisericii din satul lui, dar 
Lizi era nespus mai frumoasă... O fi avind şi aripi? începu 
să i le caute, doar nimeri cu totul în altă parte, unde nici 
nu putea fi vorba de aşa ceva. Fata chicoti veselă şi-l 
sărută pe gură, zăpăcindu-l de tot. 

Junele bătu cu pumnul în masă şi porunci niscaiva 
răchie ori altceva mai tare decit scîrboasa băutură din 
ulcică, şi jupînul îi aduse o sticlă de „rum”, mai negru la 
culoare, dar la fel de amar. 

— Asta da! făcu el turnînd pe gitlej direct din uiagă şi 
căutînd să nu se strimbe simţindu-i gustul. 

Nu era să se lase mai prejos, cîtă vreme şi loja şi fetele 
sorbeau din licoarea neamţțului de parcă ar fi fost lapte. 
Curînd însă de-abia mai putu îngăima: 

— Ştiţi voi cine mi-s eu?... hic! Eu mi-s Lazăr din 
Bozo... hic!... 

Nu era de înţeles cum de s-a prăbuşit atit de repede, 
cind abia se atinsese de băutură, însă una dintre fete îi 
turnase în sticlă o pulbere ciudată. Acum junele îşi lăsase 
capul pe masă, la fel ca şi celălalt, de dinaintea lui, 
căzind într-un somn precum al celor fără vise. 

Lizi se ridică din braţele lui şi, tocmindu-şi fusta, 
spuse subofițerului neamt care stătea la o masă din colţ: 

— Gata şi cu ăsta! 

— Era vorba de vreo patru, prietene Ioja, îl mustră 
neamțul. Unde-s ceilalți? 

— Deocamdată mulțumiţi-vă numai cu ei. Mîine-searp 
poate... 

— Mucosul o fi avind douăzeci de ani? îi luă vorba Lizi 

— Dracu-l ştie! dar are bani la el, aşa că poftesc patru 
coroane pe deasupra. 

— Celălalt însă e un calic! îi reproşa subofițerul. Greta 
n-a găsit o para-chioară asupra lui. 

— Nici ţincul n-a avut nimic! adăugă pe dată Lizi, dar 
fără să vrea îşi duse mina la sîn, unde simți umflătura 
pungii lui Lăzărel. 

— Fă bine şi scoate-o! o somă loja. 

— Na! şi nemţoaica îşi lăsă la vedere o ţiță rozalie. 

— Nu fă pe nebuna cu mine, că nu-ți merge! se răsti el 
înşfăcîndu-i mîna. 

— Ţine cinci coroane, se băgă împăciuitor subofițerul 
între ei. Ai vrut numai patru, dar aşa sînt eu, darnic, 
fiindcă mai vreau să vin şi altă dată. 

loja îi privi nehotărit dacă să se lase păgubaş de banii 
lui Lăzărel şi, fiindcă nu ştia cu cîți mai rămăsese tînărul 
prostănac, apucă ce-i dădea neamțul. Lizi îl privi 
batjocoritoare şi se căzni să-şi ascundă dedesubturile, 
care nu-l păcăliseră pe năbădăiosul Ioja. 

— Vedea-te-aş recrut! îi ură ea, mai adăugind şi nişte 
înjurături. 

În răstimp, jupînul îi privea de parca nu s-ar petrece 
nimic în crişma lui, căci era morocănos de felul său şi nu 
se amesteca unde nu-i fierbea oala. Văzind însă că 
muşterii dădeau să plece, le ieşi în întîmpinare. 

— Socoteala, mă rog frumos! Mie cine-mi plăteşte? 

— Cine a băut! răspunse scurt subofițerul. Iacă, 
pentru mine şi prietenul ăsta al meu, dau eu, dar pentru 
beţivi... 

— Nu-mi pasă! Împreună sînteţi! 

Ioja ridică din umeri şi-i părăsi pe dată, căci se temea 
de încurcătura ce avea să iasă. Dar, cînd rămaseră între 
ei, crişmarul zîimbi strimb şi scoase nişte hirtii pe care i le 
întinse subofițerului: 

— Cred că nici nu mai pot iscăli, după ce i-aţi îmbătat 
ca pe nişte porci. 

— Valahii ăştia nu ştiu carte, aşa că am să le aştern 
degetul pe hîrtie şi-i destul. 

Tot jupinul aduse cerneala, iar subofițerul le mînji mai 
toată palma, după care le apăsă cite un deget pe hirtie, 
într-un loc anume. 

— Iscăleşte-te şi domnia-ta ca martor! îl îmbie subofi- 
țerul. Cînd s-or trezi, vom fi departe! 

Se întoarse apoi către fete şi le făcu semn să-i înşface 
pe adormiți. 

— Hai, zoriţi-vă, că v-o fi somn şi vouă. 

Dădu şi jupînul o mînă de ajutor şi amindoi bărbaţii îi 
apucară pe cîte unul de miini, iar femeile de picioare, şi 
astfel adormiţii fură scoşi afară şi aruncaţi sub coviltirul 
unei căruțe, ca doi buşteni, după care crişmarul intră în 
casă şi trase obloanele. 

Toate acestea se petreceau în vreme ce părinții lui 
Lăzărel se dădeau de ceasul morţii că nu mai aveau nicio 
veste de la odrasla lor, care trebuia să se fi întors de 
mult. 

— Da’ mai lasă plinsul, muiere! îi zise Marcu într-o zi, 
nemairăbdîndu-i văicărelile. Cine ştie cu ce drăcoane de 
fată o fi prin Caransebeş... lacă, m-oi duce după el! 

Cum nu se mai îndemna singur la drum, îl pofti şi pe 
Sîvu, care îl însoţi. A doua zi străbăteau alături taman 


locurile în care odinioară Marcu îl întîlnise pe dragul lui 

prieten Gaşpar Grazziani. Se opriră la Moara Dracilor, 
care era neschimbată de atiția amar de ani şi se părea că 
aşa va rămîne o veşnicie. Roata aceea mucedă şi verde la 
fel sclipea în lumina soarelui amiezii, avînd parcă aceleaşi 
gize în zbor deasupra ei. Au zăbovit mai mult pe acolo, 
dar nu s-a mai petrecut nimic deosebit, spre necazul 
prigoreanului, care nădăjduia să se ivească măcar unul 
din dracii stăpini ai locului, ori măcar vreun păgîn, sau 
chiar un tilhar. 

Ajunşi la Caransebeş, traseră la hanul din drumul 
Cladovei. Dar şi aici Marcu îşi aduse aminte cum îl 
păcăliseră, împreună cu Gaşpar Grazziani, pe fiorosul 
baron Czobor. Acum însă alții erau oamenii, altul 
stăpinul şi nimeni nu auzise despre întimplările de 
odinioară. Aflară numai că Lăzărel trecuse pe la han şi de 
fiecare dată fusese întovărăşit de cîte o ceată de flăcăi de 
seama lui. De la o vreme însă nu mai dăduse pe acolo şi 
nici prin alte crişme cunoscute în tîrg nu se mai arătase. 
Se înțelege că nici în locanda neamţului nu putură afla 
nimic, stăpiînul dînd mereu din umeri, la toate întrebările 
lor. 

Marcu era tare îngrijorat şi se temea ca nu cumva 
nevastă-sa să fi avut dreptate şi fiu-său să zacă undeva 
pe sub pămînt, ori în fundul unui iaz. Îl bătea gîndul s-o 
apuce mai departe către Lugoj, ori chiar la Timişoara, iar 
Sivu era gata să-l urmeze şi pînă la capătul lumii, că 
tare-i mai era drag să vînture meleaguri străine. Într-o zi 
însă, pe cînd stătea de unul singur la o masă, Sivu 
ducîndu-se la ceva neamuri din tirg, se pomeni lingă el 
cu un tirgoveț slab şi prăpădit, care părea că nu mai 
pusese mincare în gura lui de cel puţin o lună. 

Veşmintele ponosite şi toată înfăţişarea îl arătau a fi 
nevoiaş. Ochii îi străluceau cu lăcomie privind hartanul 
de berbec ce era în strachina lui Marcu şi poate asta să fi 
fost pricina că se oprise fisticit, fiindcă străinul părea să 
vină anume să-i vorbească. Îi întinse lui carnea şi 
hămesitul o apucă pe dată, începînd să muşte zdravăn, 
fără măcar să mulțumească pentru dar. După ce roase 
totul de pe os, se şterse cu dosul palmei, iar Marcu îi 
întinse şi ulcica plină cu vin. Abia atunci catadicsi 
străinul să închine pentru sănătatea binefăcătorului său, 
spunîndu-i pe ungureşte: 

— Drept mulțămită, am să te răsplătesc şi eu pe 
domnia-ta, căci am auzit că-ţi cauţi feciorul... 

— Dacă ştii ceva, te voi răsplăti cum se cuvine. Spune! 

— Îl chema Lazăr? 

— Da. 

— Din Bozovici? 

— Chiar! Unde-i? 

— Acuma nu ştiu, dădu din umeri celălalt. 

— Îţi baţi joc de mine?! 

— Nicidecum, dar astăzi jur că n-am cum să-ţi spun 
pe unde se află. Mai acum o săptămină, eram alături de 
el în preajma Szegedului, dar acum?!... 

Sărmanul tată rămase uluit. 

— Ce să caute el tocmai pe acolo?! Te vei fi înşelat. 

Atunci, străinul începu a-i povesti: 

— Ne-am întîlnit într-o căruţă, legaţi buştean amindoi 
în vreme ce dormeam. Drept e că şi el fusese criță ca şi 
mine, atunci cînd ne-au prins. 

— Atunci nu-i Lăzărel! El nu pune strop de băutură... 

— Stai să vezi! Că ăia care string oşteni ştiu cum să te 
îmbete şi să te adoarmă cu fel de fel de pulberi... 

— Baţi cîmpii! sări Marcu. Ce să fi căutat la oaste un 
copil?! 

— Eu asta ştiu şi asta spun, iar domnia-ta să nu te 
superi. lacă, nu mai spun nimic. 

— Ba să nu mă minţi, că nu ştiu ce-ţi fac! Ai vreun 
amestec în treaba asta? 

— Eu?! Păi nu ţi-am spus că şi pe mine mă 
prinseseră? 

— Aici, în  Caransebeş?!... Doar nu-i stăpînirea 
neamțului. 

— De bună-seamă că aici. Era un subofițer ce căra 
după el patru fete ca momeală şi care-i îmbată pe tineri 
şi-i adoarme cu nu ştiu ce. Aşa au mai făcut şi pe drum, 
căci pînă la Szeged ne făcusem vreo cîțiva recruți... 

— El singur, cu patru muieri, şi voi n-aţi putut să vă 
împotriviți? 

— Legaţi, cum eram... 

— Ticălosul! tună Marcu. Acuma unde-i? Tu cum ai 
scăpat şi Lăzărel al meu nu? 

— Mă trecea burta şi, ca de obicei, am fost legat cu un 
ştreang mai lung, iar subofițerul venise să-mi desfacă 
nădragii. Atunci i-am tras un picior în boaşe, făcîndu-l să 
se tăvălească de durere şi să zbiere ca din gură de şarpe. 
ŞI fie că se vor fi speriat caii, fie că muierile dăduseră 
bice, căruța a luat-o din loc, tirindu-mă şi pe mine prin 
colb. Norocul meu a fost că s-a rupt funia de care eram 
legat şi astfel m-am pomenit slobod. Nu ştiam dacă să mă 
iau după căruţă ori după neamt, dar acesta se ascunsese 

pe undeva şi n-am mai putut să dau de el, iar ceilalți s- 
au îndepărtat în goana-mare. Asta-i! 

Marcu rămase năucit de cele auzite. După o vreme se 
uită mai bine la cel din faţa lui şi abia atunci îşi dădu 
seama că nu putea fi cu mult mai răsărit decit Lăzărel, 
numai foamea şi mizeria îl îmbătrineau. 

— Tu ai părinţi? întrebă el cu blindeţe pe tînăr. 

— Nu ştiu. Nu i-am văzut de cînd am venit pe lume. 

— N-ai vrea ca să-ţi fiu eu tată, în amintirea tovarăşu- 
lui de nenorocire? Ce zici? 

Tînărul nu pregetă a-i săruta mina, în vreme ce fața 
lui Marcu era şiroită de lacrimi amare. Aşa dădu Sivu 
peste ei şi se uită întrebător la prietenul său. 

— No, frate Sivule, de acuma putem face calea 
întoarsă. Am aflat de soarta copilului... 

— Să nu-mi spui c-a murit! îi luă el vorba din gură. 

— Mai rău! A fost prins în oastea împăratului. lacă, fe- 
ciorul ăsta a fost cu el, dar norocul l-a scăpat şi are să 
meargă cu mine în locul fiului înstrăinat. 

— Cum te cheamă? îl întrebă Sivu, fără să ştie că 
Marcu ar fi vrut să nu-i spună altcum decit Lăzărel. 

Tînărul pregetă o clipă, după care spuse cu sfială: 

— loja. 


CORABIA BLESTEMATÄ 


CU TOATE ÎNCERCĂRILE, Pandele şi dobrogenii săi 
nu izbutiră să fie de față în încăierarea de la Tuţora, 
sosind la vreo două zile după ce lehii fuseseră împrăştiați. 

N-au găsit la Slobozia Saucăi decît urmele taberelor şi se 
gîndeau dacă ar fi trebuit să meargă mai departe ori să se 
întoarcă pe Prut la vale către casă, cînd s-au trezit 
împresurați de tătari. 

— Fraţilor, poruncise Pandele. la puneţi mîna pe 
topoare şi dăm buzna în păgini, că aşa nu se mai poate. 
Ne seceră încet, dar pînă n-o mai rămînea unul dintre 
noi. Pe ei! 

Cei mai mulți n-aveau decit topoare şi ici-colo cîte o 
sineaţță mai veche pocnea fără să facă vreo pagubă, în 
schimb tătarii erau călare şi se părea că n-au să mai 
isprăvească ucigătoarele lor săgeți. 

— Daţi-vă prinşi! le strigase un sol ivit pe negîndite, 
chiar cînd se pregăteau să-i înfrunte. 

— Daţi-ne pace, că noi sîntem supuşii măriei-sale 
Iskender-paşa şi la el ne ducem! i-a strigat înapoi 
Pandele, după ce-i oprise pe ai săi. 

— Păi asta vrem şi noi, minţise tătarul, aşa că lăsați 
topoarele şi staţi potoliți, că noi am trimis vorbă 
luminăţiei-sale sa vină să vă vadă. 

Erau minciuni sfruntate de amîndouă părțile. Mai întîi 
că Pandele şi dobrogenii nu se socoteau sub stăpînirea 
nimănui, fiind oameni liberi ai apelor, iar dacă ar fi venit 
paşa, ar fi fost dați în vileag. Pe de altă parte nici tătarii 
nu-i dăduseră paşei de veste, căci nu putuseră dobîndi 
pradă bogată la Tuţora şi aceşti robi le cădeau ca o 
pomană cerească. Voiau să-i amăgească prin vicleşug, ca 
să nu moară prea mulți în bătaie. Aşa s-a şi întîmplat şi, 
de cum rămaseră cu mîinile goale, tătarii s-au năpustit 
asupra lor, iar în mai puţin de două ceasuri apucau 

Mult s-a zbuciumat atunci sărmanul Pandele, dindu-şi 
seama cît fusese de nătîng să se încreadă în făgăduielile 
tătarilor, dar era prea tirziu. Toţi prinşii au fost vinduți 
prin tiîrgurile de robi ai Anatoliei, în numai un an de zile 
de la această întîmplare. Apoi zece dintre ei, printre care 
şi Pandele, pe care tătarii nu-l ştiau de căpetenie, s-au 
pomenit în apropierea Trebizondei, la spartul pietrelor. 

Aşa li se scurgeau anii cei grei ai robiei, izbind mereu 
cu baroasele sub soarele nemilos ori gerul sec de prin 
părțile anatoliene, dar fără a-şi pierde nădejdea că aveau 
cîndva să se întoarcă în frumoasa împărăție a apelor, la 
gurile Dunării. Pieriseră doi dintre ei şi locul lor în lanţul 
ce-i lega pe toţi fu luat de bulgarul Vasco şi de ungurul 
Bandi, care era abia un flăcăiaş, în vreme ce Vasco părea 
mai în vîrstă decit ei. 

Cu vremea au încurcat şi socoteala anilor, iar de cea a 
zilelor ori a lunilor nici nu se mai vorbea, fiindcă toate 
erau la fel în această vale a morţii, unde singurul drum 
spre odihna veşnică ducea la pintenul de stincă ce 
străjuia apele învolburate ale Mării Negre. Frumosul oraş 
de altădată se afla pe undeva prin apropiere, dar ei nu-l 
văzuseră şi nici n-ar fi vrut sa ajungă pe acolo, ochii 
fiindu-le îndreptaţi întruna către miazănoapte, pe unde 
se aflau meleagurile lor. Priveau cu jind aripile 
pescăruşilor ori ale celorlalte zburătoare ce se pierdeau 
prin zare într-acolo, şi cu atita se alegeau. Arşiţa 
cumplită le frigea trupurile înegrite de soare şi de 
murdărie, iar apa împuţită din hîrdăul dosit în umbra 
unor bolovani mai mult le întorcea matele pe dos de 
scirbă, decît le astimpăra setea. Cînd astrul zilei ajungea 

scurtul răgaz de hodină, li se împărțea cite o bucată de 
pîine tuciurie şi cleioasă, de parcă ar fi fost frămîntată cu 
glod şi nu cu orz, aşa cum s-ar fi cuvenit. O molfăiau 
încet, ca să li se pară mai multă, dar puteau schimba şi 
cite o vorbă între ei, fără să fie plesniți de cozile 
gîrbaciului. 

— Oare să mai dureze mult, frate Pandele? întrebă 
odată un lungan costeliv, cu pielea atirnindu-i peste oase. 

Era Chirilă, altădată o matahală de om care să tot fi 
avut o sută de ocale. 

— Pînă cînd? se nedumeri Pandele. Pînă să ne ia şi pe 
noi moartea... Ori, de n-ai răbdare, sări în ripă şi s-a zis 
cu tine. 

— Nici măcar asta nu pot. Afurisitul de lanţ ne ţine pe 
toți zece laolaltă şi eu n-am atîta putere să vă trag pe toți 
după mine... 

— Ai ciocanul, măi Chirilă, se băgă în vorbă şi Mogea, 
tovarăşul din partea cealaltă a legăturii. O lovitură 
zdravănă cu maiul şi pe loc îi sare zaua. 

— Tu ai dreptate, Mogeo, zise Pandele. Tot aşa m-am 
gîndit şi eu de multe ori, dar nu ca să-mi pun capăt 
zilelor, ci să scăpăm din iadul de aici. 

— Numai că asta nu-i cu putinţă! oftă Stăcănuş, care 
şi el avusese cîndva un burdihan cît şapte, dar acuma era 
supt ca o fată mare. 

Şi-ar mai fi spus şi alții părerea, dar paznicii nu le-au 
mai lăsat răgaz: 

— La muncă, puturoşilor! Aţi lenevit destul. Sculaţi- 
văl... 

ŞI plesniturile de gîrbaci începură a fi acoperite de 
bocănitul ciocanelor, care n-aveau să se mai oprească 
pînă la lăsarea întunericului. 

De la o vreme începuse a se răspindi din om în om, 
aşa cum numai ei ştiau s-o facă, vestea unei răzmeliţe ce 
va să fie. La un semn trebuiau să se repeadă cu toţii la 
paznici şi să le dea în cap, după care să fugă fiecare cum 
l-o lumina mintea. 

— Grea treabă, fraţilor! oftă moş Vasco. Odinioară a 
mai fost o asemenea încercare, după cît mai ţin eu minte, 
dar ne-au prins pînă la unul şi, după ce ne-au rupt 
ciolanele în bătaie, tot aici ne-au adus. 

— Moş Vasco, de ce n-aţi fugit pe mare? îl întrebă 
Pandele. 

— Cu ce? Înot?! 

— Să fi aşteptat să puneţi mîna pe vreo corabie şi... 

— Astea-s vise, băiete! Singurele care se mai apropie 
sint cele ce duc piatra, dar ştii şi tu la ce depărtare sînt 
de noi. 

— Poate că se tem anume, îşi dădu părerea Peşcan, un 
alt tovarăş de-al lui Pandele, mai mărunţel decît ceilalți, 
dar mai vînos şi negricios la faţă. 

— Şi chiar dacă am izbuti, rosti domol moş Vasco, cu 
cine să duci corabia pe valurile mării? Se zice că ar fi un 
blestem al apei pentru nepricepuţii care s-ar apuca să 
înfrunte valurile, încît va să rătăcească veşnic în căutarea 
unui țărm. 

Spusele încărunţitului bulgar îi dădură de gîndit lui 
Pandele, şi mai că nici n-ar fi avut altă dorință decit să 
zărească vreo corabie cit de mică la malul mării, unde se 


isprăvea valea lor cea afurisită. Mai ales că nici 

îndemnurile la zaveră n-au prins, cei cu mai multă minte 
povăţuindu-i pe ceilalți să mai aştepte, căci asta era viața 
robului, o veşnică nădejde de scăpare. 

Trecuse destulă vreme de acele vorbe, dar într-o 
noapte, înaintea trimbiţatului cocoşilor de miezul nopții, 
Stăcănuş îl zgilții uşor pe Pandele: 

— Vezi şi tu ce văd şi eu? 

Acesta îşi frecă ochii şi mai că nu-i venea a crede. 

— O corabie! îngăimă el şi-i dădu un ghiont lui Mogea. 
Trezeşte-i pe toţi, uşurel! 

— Ce-o căuta aici? se miră Stăcănuş. Să nu fie vreo 
nălucire... 

— Nu-i cu putinţă, răspunse Pandele. Voi nu vedeţi lu- 
mina de pe punte? Şi nu seamănă cu cele de cară piatră. 

— Pare a fi o barcia, după cum îi spun turcii, şopti 
moş Vasco tîrindu-se lingă ei. Dacă aveţi de gînd să fugiţi, 
are să vă fie cam greu, că nu-i prea mare. 

— Cam cîți am încăpea? întrebă Pandele. 

— Vreo douăzeci, dacă îi aruncaţi în apă pe marinari. 

— Dar noi nu sintem decit zece, aşa că-i bine! 

— De mine să nu ţineţi seama. Nu fac decit să vă 
încurc. Şi nici pe alţii n-ar fi bine să-i mai trageţi după 
vol. 

— N-avem încotro, moşule, se băgă în vorbă Stoilă, de 
parcă ar şi fi hotărît plecarea. Toţi sîntem legaţi la un loc, 
aşa că vrei, nu vrei... 

— Are dreptate, încuviinţă Pandele. Ne vom furişa, toţi 
cei de pe lanţul nostru, către paznicul care sforăie colo, 
dar luați-vă ciocanele. 

— Cam grele! bombăni Laiu. 

— Aşa cum sint, ne vor ajuta! Cu mîinile goale nu 
facem nimic. 

— Dar cum să ajungem acolo? se nedumeri Bandi, 
care vorbea chiar bine româneşte, ca şi moş Vasco. 

— Ascultaţi cu băgare de seamă! le zise Pandele. N- 
avem vreme de pierdut şi altă dată nu se ştie cînd ni se 
va mai arăta norocul de acuma. Ne strecurăm laolaltă, 
dar numai pe burtă şi cu tăcerea mutului. Gituim 
străjerul şi ne dăm drumul în jos pe coasta de colo! arătă 
el coama unei coline ce părea că alunecă drept în mare. 

— Şi dacă ne-am lăsa de-a dreptul prin ripă? întrebă 
Laiu. 

— S-ar rostogoli pietrele şi ne-ar da de gol. E mai de- 
parte, însă nu aşa de primejdios. Haideţi! porunci 
Pandele. Sînteţi gata? 

— Tare mă tem că am să vă încurc!... se tîngui Vasco. 
lacă, striviți-mi mîinile şi picioarele şi scoateți-mă din 
lanţ, apoi vă vedeţi de drum. 

— Nu mai vorbi în dodii, moşule! se supără Stoilă, or- 
tacul cel mai apropiat de legătură. Să ştiu de bine că te 
car în spinare şi tot ajungem împreună acasă la 
dumneata, la Orehovo. 

Ar fi vrut bătrinul să-i spună că nu mai avea pe 
nimeni acolo, dar acum nu mai era vreme de taclale, aşa 
că se urni şi el cu ceilalți, silindu-se să nu-i zornăie 
fierăria care-l cetluia. 

Cu sufletul la gură se tiriră, julindu-şi coatele şi 
genunchii şi pieptul, dar cui îi mai păsa de cîteva 
zdrelituri? Se opreau la cel mai mic zgomot şi li se părea 
că trece o veşnicie pină cînd izbuteau să mai facă vreo doi 


paşi. Cînd şi cînd zornăia cîte un lanţ, care poate nici nu 

era de la ei, ci de la vreun adormit ce se răsucea în somn, 
dar ei se opreau încremeniţi de spaimă. 

Cu spinarea proptită de un stei, paznicul sforăia fără 
grijă, luîndu-se la întrecere cu trudiţii robi, aşa că n-a 
fost prea greu ca Pandele să-i înfăşoare lanțul miîinilor 
împrejurul grumazului, în vreme ce Chirilă îi astupa 
gura. Nici nu s-a auzit mare lucru, doar lor li s-a părut, 
căci le vijiiau urechile de atita încordare. Se lăsară apoi 
cu toţii pe spate, parcă spre a se odihni după o zi de 
muncă, răsuflind uşuraţi. Unii se şi vedeau slobozi, dar 
mai aveau încă de străbătut o cale anevoioasă. 

O dată trecuţi de paznic se săltau acum pe vine, ca să 
poată fugi mai repede. Nu se temeau de ceilalți robi care 
i-ar fi putut vedea, fiindcă nicicînd nu s-a întîmplat ca 
vreunul să-şi dea în vileag tovarăşul de nenorocire ce se 
încumeta să-şi recapete libertatea cu preţul vieţii. 

— Eu nu mai pot! gemu Vasco. 

— Hai că nu mai avem mult, îl îndemnă Mogea. Jos în 
vale te ducem în spinare, dar acuma trebuie să ne dăm 
drumul cu toţii deodată. 

Totuşi, Chirilă şi Laiu făcură un „scăunel” cu mîinile şi 
astfel izbutiră să mai înainteze cîțiva paşi. 

— Răsare luna! murmură Peşcan arătind deasupra 
mării geană de lumină. 

— Afurisita! sudui Pandele. De ea n-aveam nevoie... 
Doamne, mai ţine-o încă un ceas! 

Degeaba însă, că razele ei argintară curind întreaga 
fire, parcă anume spre a le face necaz. Undeva se auzi 
desluşit cîntatul cocoşilor, semn că era miezul nopţii, dar 
pe corabie se vedeau umbre ce parcă n-aveau somn. În 


cele din urmă ajunseră la malul mării, dar nu cutezau să 

se desprindă din umbra dealului ca să nu fie văzuţi de 
marinari. 

— Ce dracu or avea de nu se mai culcă, zise înciudat 
Pandele. Of, şi luna asta... 

— Poate că-i norocul nostru, se băgă în vorbă Gidel, 
care tăcuse pînă atunci. Cum aşa ne-a fost scris, n-avem 
decît să încercăm să ne spargem zalele la lumina ei. Vom 
nimeri mai bine! 

— Ai dreptate! încuviinţă Pandele. Mugetul mării are 
să ne acopere, dar va trebui să izbim toți deodată. 
Apucațţi ciocanele şi pregătiți-vă. Gata? 

— Da! răspunseră într-un glas. 

— Atunci, doamne-ajută! Trage! 

Încordîndu-se cu toată puterea ce le mai rămăsese, 
icniră scurt şi numai o singură pocnitură se auzi în 
noapte, dar putea fi luată şi ca izbitură a vreunui val. Toţi 
îşi zdrobiseră zalele, în afară de moş Vasco. 

— Pe mine lăsaţi-mă aici, că nu mai sînt bun de nimic! 
Ascultaţi-mă, fraţilor, şi nu vă pierdeţi vremea cu mine... 

— Nici gind, moş Vasco, se împotrivi Stoilă, care-l în- 
drăgise fiindcă aşa ţinea el minte că arătase odinioară şi 
taică-său. Stai cuminte în genunchi şi dă capul pe spate, 
că dacă mai izbesc eu o dată se desferecă. Nu mişca! 

Ridică ciocanul cel greu şi opintindu-se lovi cu sete, 
însă... în capul bătrinului, care şi-l împinse anume sub 
lovitură. Creierii i se împrăştiară împrejur şi nimic nu se 
mai înțelegea din ce fusese pină mai înainte îndrăgitul 
bătrin. 

— Ce-ai făcut, moşule? se repezi nefericitul Stoilă 
îmbrățişînd trupul costeliv care încă mai era cald. Eu n- 


am vrut... 
838 


— Se-nţelege că nu! întinse mîna după el Peşcan. 
Văzurăm cu toţii cum s-a întîmplat. Cine să se fi gindit ce 
avea să facă? 

— Dar eu, cu mina mea l-am ucis! De ce tocmai eu? se 
căina Stoilă. 

— Fiindcă i-ai fost cel mai drag! spuse şi Pandele, 
căutînd să-l liniştească. Din păcate trebuie lăsat aici, cu 
lanţurile pe el, că de îngropat nici gind, iar să-l cărăm cu 
noi ar fi peste poate. 

Văzind că nici prima şi nici lovitura lui Stoilă nu 
deşteptară pe nimeni, se hotăriră să-şi sfărime şi 
lanţurile de la picioare, răminind numai cu cele de la 
miini, care erau mai lungi, spre a putea sparge piatra. Şi 
de astă-dată le surise norocul sub blindele raze ale lunii, 
căci izbutiră să scape de încă un lanţ şi nimic nu părea 
să le mai stea în cale. 

Dar o dată ajunşi în dreptul corăbiei băgară de seamă 
că aceasta era proptită printre stinci şi astfel nu le-ar mai 
folosi la fugă, cîtă vreme era înțepenită. Rămaseră cu 
ochii pironiți asupra blestematei corăbii care-i amăgise, 
căci neîndoielnic moartea avea să-i aştepte odată cu 
primele raze ale soarelui de dimineaţă. 

— Hei! Voi, de colo! auziră deodată o voce de pe vas. La 
ce naiba aţi întirziat atîta? Veniţi printre stînci pînă la 
barca ce vi-o trimitem! 

Nu ştiau ce să facă... Era limpede că marinarii se 
aşteptau la ajutoare de pe uscat şi că trimiseseră pe 
careva după ele, aşa că puteau sosi de la o clipă la alta. 
În cele din urmă însă Pandele se hotărî: 

— Norocul nostru, băieți! Ei singuri au să ne ducă, 


fiincă prin apă n-am fi putut înota cu fiarele pe noi. Ce-o 

mai fi, vom vedea, dar, oricum, e mai bine decit să ne 
intoarcem. 

— Rămîneţi doi pe mal, ca să legaţi parima aşa cum vă 
arată marinarul cu barca şi supravegheațţi-o să nu sară! 
se auzi iar vocea de pe corabie, care trebuia să fie a 
căpitanului, fără îndoială. 

Văzind barca se repeziră cu toţii şi, ca şi mai înainte, îl 
uciseră pe barcagiu, răsturnîndu-l în apă, dar Chirilă şi 
Peşcan rămaseră la vedere, după cum fusese porunca. 

— Dacă vine careva, intraţi în apă şi aşteptaţi pitiţi pe 
după stinci, pînă vine iar barca, dacă nu, faceţi ce vi se 
porunceşte, căci trebuie să-i despotmolim. 

Cînd îşi zornăiră lanţurile urcînd pe punte nu se miră 
nimeni, căci nu se aşteptau să le fie trimişi alții decit robii 
de la piatră! 

— Cîţi sînteți? întrebă căpitanul. 

— Nouă! răspunse Pindele scurt. 

— Paznicul unde vă este? 

— A rămas cu cei doi, pe mal. De ei s-a temut, nu de 
noi. 

— Dar Selim unde-i? mai întrebă căpitanul şi Pandele 
bănui că era vorba de barcagiul trimis după ei. 

— A rămas să-şi facă nevoile, că-l trecea burta... 

— Prostul! Va trebui să ne muncim noi mai mult în 
vreme ce acolo nu era nevoie de el. Atunci ascultă tu, 
care pari mai dezgheţat ca ceilalți, ce aveţi de făcut: 
marinarii au să tragă de parimele velelor, iar voi de 
otgonul acesta gros, care, răsucindu-se pe după stincă, 
ne va duce spre apă. La porunca mea, să vă opintiți cu 
nădejde! Şi de cum vom pluti lopătarii au să vislească, iar 
voi puteţi merge să vă culcaţi. 

840 


Pandele chibzui că fără marinari n-ar fi putut străbate 
atita întindere de apă, aşa că hotărî să-i cruțe, dar să-i 
silească a-i face pe voie. Mai întîi însă trebuiau lăsaţi în 
pace să pună vasul pe linia de plutire şi pe urmă aveau 
să le sară în git, ceea ce le spuse şi tovarășilor lui, aşa că- 
şi înzeciră puterile cu toții şi izbutiră să se desprindă. 

Fiind cu toţii osteniţi, se trîntiră de-a dreptul pe punte, 
şi robi şi marinari. Atunci Pandele vorbi pe româneşte, ca 
şi cum ar fi povestit ceva: 

— Fraţilor, ne repezim pe ei, care cum ne vin la 
îndemină, dar unul să nu ne scape. Bandi, tu te duci la 
vătaf şi-l pocneşti în cap, după care le dai drumul 
vislaşilor să ne sară în ajutor. Gata! Pe ei! 

Stoilă şi Cheană puseră mîna pe căpitan şi-i răsuciră 
lanţul împrejurul grumazului, cum se învățaseră să facă. 

— Aţi înebunit? horcai acesta. Pe toţi vă... 

Dar nu izbuti să-şi termine ameninţarea, că 
strinsoarea îi luă răsuflarea şi se prăbuşi la picioarele 
celor doi. În răstimp, Bandi dobori vătaful şi spuse 
vislaşilor: 

— Dacă vreţi să fiți slobozi, trebuie să ne dați o mină 
de ajutor să ducem corabia de partea cealaltă a mării. 

Scoase apoi cheia de la briul vătafului doborit şi dădu 
drumul la unul, care urma să facă acelaşi lucru şi cu 
ceilalți 

— Veţi visli mai liberi ca niciodată, dar acuma o faceţi 
şi pentru voi! 

— Aşa vom face! strigară cu toţii ca la o comandă, în 
vreme ce lacrimi de fericire şiroiau din ochii nenorociților 
care nu văzuseră lumina zilei de ani de zile, încît nu le 


venea a crede că suferințele se vor sfirşi. 

Pe punte nu se împotrivea nimeni poruncilor lui 
Pandele, care făcu semn lui Chirilă şi Peşcan să vină cu 
barca înapoi, iar marinarii fură aduşi cu toţii la un loc cu 
căpitanul. Li se luară cuțţitele şi tot ce-ar mai fi putut 
sluji ca armă, după care Pandele îi zise căpitanului: 

— Efendi, socot că-ţi dai seama că nu mai putem da 
înapoi, fiindcă ne-ar aştepta spinzurătoarea, sau robia, 
care-i şi mai rea. Dacă vă învoiţi să ne scoateţi la gurile 
Dunării, nu vă pricinuim niciun rău, de nu, ne-om 
descurca şi fără vai. Alege! 

— Măi oameni, răspunse căpitanul. Miine, la lumina 
zilei, au să vadă că ați fugit şi pe dată ne vor urmări, iar 
dacă eu vă fac pe plac am să atîrn pe catargul de colo. Pe 
mare n-aveţi cum pleca, numai dacă ați merge de-a 
dreptul prin mijlocul ei, şi asta n-am făcut-o niciodată... 

— Nu-i nimic! Încercăm acum! îl opri Pandele. Cu atît 
mai mult, urmăritorii noştri nu-şi vor închipui că am 
apucat pe calea asta. 

— Dar nu-i cu putinţă! se împotrivi căpitanul. N-avem 
apă şi hrană îndeajuns pentru toţi. 

— Ne mulțumim cu puţin, şi aşa veţi face şi voi. 
Căpitanul începu să boscorodească văzînd că n-o scotea 
la capăt, apoi îşi aduse aminte de altceva: 

— Pe urmă, eu am marfă de marchitănie, pe care 
trebuie s-o duc la Islimbol. Cine mă despăgubeşte? Şi să 
mai ştiţi că vasul meu nu pluteşte decît pe lîngă maluri, 
şi nici gind să înfrunte marea în piept. Am pieri cu toţii! 

— Efendi, noi n-avem de ales şi nici timp de taclale! i-o 
tăie Pandele. Ţi-am spus ce avem de gînd şi dacă te 
învoieşti spune, iar altfel noi tot încercăm să străbatem 


marea, că oricum pierim. Plată nu-ţi vom da decît viața 

voastră, şi cred că o socotiți de mare preţ, aşa că nu-i de 
lepădat. 

Văzind că altminteri nu se putea, căpitanul se învoi şi 
porunci marinarilor să întindă pinzele, apucind-o spre 
larg. Totodată şi vislaşii porniră, în cîntece de bucurie şi 
cu atita strădanie, cum nu mai pomenise stăpinul 
corăbiei pînă atunci, zburau, nu alta, şi zorii îi găsiră în 
plină mare, avind deasupra capului cerul senin al verii. 

Fugarii nu închiseră un ochi toată noaptea, dar cu 
toate că erau frinți nu se lăsară pînă nu-şi piliră 
lanţurile, uşurindu-şi mişcările cum nu-şi închipuiau ei 
că ar fi putut s-o mai facă vreodată. Zdrenţele ce le 
acopereau trupul fură aruncate şi îşi încropiră veşminte 
uşoare şi curate din rufele marinarilor şi din pînze mai 
vechi,  fudulindu-se care mai de care cu noua 
îmbrăcăminte. Cît pe ce să dea iama şi în sărăcăcioasa 
cămară a corăbiei, dar la porunca lui Pandele se 
înfruptară cu mare cumpătare, împărțind totul cu vislaşii 
şi cu marinaiii, care nu se arătară prea mulțumiți. 

Din cînd în cînd se ivea cîte un lopătar, şi frecindu-şi 
ochii la întilnirea cu razele soarelui, se uita uimit pe 
întinderea apelor, nevenindu-i a crede că nu mai era legat 
în lanţuri. Unul dintre ei, genovezul Alfredo le spuse că 
fusese cîndva cîrmaci, şi pe dată fu ţinut pe punte ca să- 
şi facă vechea meserie. Mai căutară şi alții, dar niciunul 
nu se pricepea decît să vislească. Ar fi vrut să-i 
înlocuiască pe foştii stăpini, căci de multe ori îi prindeau 
şuşotind între ei, ori schimbînd ochiade cu căpitanul. 
Ziua se scursese pe nesimţite şi nimic nu s-a întîmplat 
pînă cînd Alfredo veni să-i spună lui Pandele: 

— Eu am crezut că vreţi să mergem spre miazănoapte 
şi puţin spre asfinţit, ca să intrăm pe Dunăre... 

— Chiar aşa! 

— Ei, nu tocmai! După cite îmi mai aduc eu aminte, 
cînd stai cu fața spre pol soarele trebuie să apună în 
stînga ta şi nu în dreapta, ca acum. 

— Asta înseamnă că... 

— Ne întoarcem! 

— Cîinele! răbufni Pandele şi începu să înjure în fel şi 
chip. 

Se duse de-a dreptul la căpitan şi apucîndu-i beregata 
îl zgilții ca pe o frunză. 

— Ai vrut să ne amăgeşti, ticălosule! Ei bine, te vom 
spînzura pe dată. Porunceşte întoarcerea! 

— Eşti nebun? Cine ţi-a spus bazaconia asta? căută 
căpitanul să se împotrivească. 

— Eu, efendi! se băgă Alfredo, care îl însoţțise pe 
Pandele. 

— Un rob mincinos! Un... 

— Uşurel, efendi, că şi eu sînt rob! îl opri Pandele. Şi 
răspunde-mi dacă vrei sau nu să ne faci voia, ca să ştim! 

— Acesta-i drumul! se încăpăţină căpitanul. 

— Tu ai vrut-o! spumegă Pandele şi rotind ciocanul îi 
zdrobi ţeasta, în văzul tuturor. 

Se întoarse apoi către marinarii încremeniți de spaimă 
şi îi întrebă răstit: 

— Mai doreşte cineva o soartă asemănătoare? Alfredo, 
de acuma tu eşti căpitanul! Porunceşte ce-i de făcut şi 
dacă îndrăzneşte careva să cricnească, arată-mi-l! 

Omul se împotrivi spunind că el nu fusese decit un 


cîrmaci şi că prea bine nu se va descurca, însă Pandele o 

tinu una şi bună că mai bine un căpitan prost şi cinstit 
decit unul bun, dar viînzător. Atunci genovezul porunci 
cum să se facă veghe de către robi şi vislaşi, care erau şi 
ei doisprezece, fără să folosească marinarii, şi rindui pază 
la apă şi hrană, împărţind-o cu multă străşnicie. 

În noaptea următoare, cînd îi prinseră la chelar pe doi 
marinari încercînd să spargă un butoi cu apă, pe dată îi 
aruncară în valuri, fără să fi poruncit careva anume. Asta 
însă îl cam supără pe Pandele, care n-ar fi vrut să-i 
nimicească pe toți oamenii de meserie, căci nu uita zicala 
că marea îşi bate joc de oamenii nepricepuțţi şi-i duce la 
pierzanie, sau cam aşa ceva, cum auzise de la răposatul 
moş Vasco. Totuşi închise ochii cind Stăcănuş scoase 
maţele altui marinar, care se împotrivise poruncilor lui 
Alfredo. Nu mai rămăseseră decît patru dintre ei, dar 
aceştia păreau a fi ascultători, căci îşi dădură seama că 
nu se puteau pune cu noii stăpini ai corăbiei. 

Pe neaşteptate în ziua următoare cerul se înnoura şi 
către amiază se porni o furtună, de credeai că biata coajă 
de nucă în care călătoreau avea să fie înghițită, dacă nu 
sfărimati de valuri. 

— Striîngeţți pinzele! strigă din răsputeri Alfredo. 

Dar cum locul marinarilor morţi fusese luat de foşti 
vislaşi ori robi, treaba nu mergea cum trebuie. Cheană se 
căznea să ţină cîrma aşa cum i se arătase, dar striga 
întruna să-i mai vină şi altul în ajutor, că nu mai era în 
stare. 

— De ce le stringeţi? se răsti Pandele la Mogea, care se 
trudea şi el alături de ceilalți, mai aproape de punte. 

— Aşa-i porunca! răspunse acesta. 

— Cine a dat-o? 

— Alfredo. 

Pandele se repezi la noul căpitan şi-l luă din scurt: 

— De ce să nu lăsăm vintul să ne împingă mai repede? 

— Fiindcă ne răstoarnă vijelia. lacă, începe şi ploaia, şi 
dacă nu le adunăm ne ducem peste cap... 

O răpăială asurzitoare se abătu asupra lor, udindu-le 
şi puţinele haine care le acopereau goliciunea, dar numai 
după ce cîrma îl mătură pe Cheană, arunciîndu-l în apa 
înspumată. Pandele se înmuie şi încuviință împlinirea 
poruncii genovezului. Era însă prea tirziu ca să mai poată 
fi scos Cheană, care de fapt nici nu se mai vedea din 
învolburatele valuri, iar corabia nu mai voia să asculte de 
nimeni. Stoilă şi Peşcan luară locul nefericitului, dar, 
urmind povaţa lui Alfredo, se legară cu funii chiar de 
cirmă. 

Nemaifiind nevoie de vislit, lopătarii se urcară pe 
punte vrind să dea o mină de ajutor, însă, cum nu prea 
erau pricepuţi, opt dintre ei se perdură în vijelia mării. 
Un val uriaş smulse încă doi marinari ce se căzneau să 
lege velele. În afară de Alfredo, cei doi cîrmaci şi marinarii 
rămaşi în viaţă, cu toţii se speteau să scoată apa cu 
gălețile şi oalele ce le găsiseră, căci se aduna îngrijorător 
de multă, iar stihia nu părea a se potoli. Şubreda barcia 
scirțiia din toate încheieturile şi părea că se va desface de 
la o clipă la alta, ba chiar au crezut că totul se sfirşise 
cind s-a rupt catargul, căzind peste Mogea şi alți doi 
vislaşi. Nu mai rămăsese astfel, în afara lui Alfredo, decît 
un singur lopătar, iar dacă ar mai fi avut nevoie vreodată 
de lopeţi, cu greu ar fi făcut față. 

— Blestemul mării asupra celor  nepricepuţi!... 
bodogăni Stăcănuş. 

— S-o blestemăm şi noi, mama ei de tirfă! sudui 
Pandele. O supunem noi pină la urmă, nu vă temeţi, 
fraților! 

Poate că şi din pricina amenințărilor lui Pandele, dar 
mai curînd fiind că se isprăvise tăria vintului, marea se 
potoli, după trei zile în care se răscolise cum arareori o 
făcea, mărturiseau marinarii. Un soare arzător le uscă 
iute şi hainele şi velele, însă din păcate nicio boare nu 
mai sufla, încît pinzele atirnau ca nişte aripi lovite şi 
neputincioase. 

Totuşi chinurile lor abia acum aveau să-nceapă, 
fiindcă se găseau undeva prin mijlocul mării şi fără 
putinţă de a visli, cu toată bunăvoința robilor. Ba chiar şi 
cei patru marinari prinseră lopeţile, dar mergeau cam în 
neştire. Rareori apăreau păsări, care ar fi trebuit să le 
arate drumul către un țărm după cum le spunea Alfredo, 
însă acestea zburau aşa de repede încît se pierdeau 
curînd în zare, şi nici urmă de pămînt. 

Uitaseră de cite zile au plecat, dar pentru robi 
scurgerea vremii nu însemna mai nimic, aşa că nu-i 
țineau socoteala. Din păcate însă hrana se dovedi a fi pe 
sfirşite, iar apa numai atita cît să le mai înmoaie buzele 
arse de sete. Pe deasupra, sulițele ucigătoare ale soarelui, 
care pirjolea totul în calea lui. 

— Atîta ne-a fost! mormăi într-o zi Bandi, arătindu-şi 
palmele numai carne-vie din pricina vislelor. La spartul 
pietrei barem aveam apa aia împuţită, şi ciocanul părea 
mai blind ca lopata... 

— Nu cumva jinduieşti după ele? zimbi amar Chirilă. 
De apă te plingi, cînd ai în jurul tău atita? 

— Să încercăm a prinde peşte! zise un marinar, 
aducînd cîteva undiţe. Îi mîncăm cruzi şi ne mai taie 
setea. 

Dar momeala n-a fost pe placul niciunei înnotătoare, 
că nici n-o atinseră, fiind putrezită, în schimb un amărit 
de pescăruş lihnit se înfruptă din ea şi pe dată fu hăcuit, 
însetaţii bătîndu-se pentru sîngele lui. În schimb carnea 
ațoasă nu putea fi nici mestecată, darmite înghițită, ba 
nici peştii nu se atinseră de ea, cînd o agăţară în cîrlige. 

Foamea ca foamea, dar setea nu le mai dădea pace, 
sleindui de ultimele puteri, umflindu-le buzele şi 
încleindu-le gura. Bandi şi cel de pe urmă vislaş sorbiră 
cu nesaț apa cea limpede scoasă cu o găleată din mare, 
dar în scurtă vreme începură a se tăvăli ţinîndu-se cu 
mîinile de burtă şi vărsiîndu-şi maţele din ei. Abia către 
miezul nopţii muriră unul după altul, fiind învățătură 
pentru cei care ar mai fi vrut să facă la fel. 

În cea de-a şaptea zi de cumplită arşiţă, Gidel îşi 
chemă tovarăşii arătîndu-le în zare o barcă ce se părea a 
le veni în ajutor. Cu toţii începură a flutura din cămăşi şi 
năframe, dar Alfredo îi trezi din închipuire: 

— Este barca noastră, pe care au furat-o cei patru ma- 
rinari ce n-au să se mai întoarcă niciodată, aşa că nu vă 
mai trudiți degeaba şi mai cu seamă nu vă bucuraţi, căci 
au luat cu ei şi ultimul strop de apă şi puţintica mincare 
ce o mai aveam. Căutaţi! 

După ce se încredinţară, împleticindu-se, de spusele 
genovezului, cu toate că abia vorbeau din pricina 
uscăciunii, suduieli şi blesteme nemaiauzite le ieşiră din 
gură. 

Către seară fu aruncat în apă, fără nicio rugăciune, 
căci de mult le uitaseră, Peşcan, în vreme ce Stoilă zăcea 
la umbra unui cufăr, abia deschizind ochii. Lăsaseră 
cîrma la voia întîmplării, căci nu mai aveau putere nici s- 
o ţină, dar nici nu le-ar mai fi folosit. 

— Dacă am da peste a corabie... biigui Gidel. 

— Ne-ar spinzura pe toţi! îi răspunse Pandele, care se 
ținea cel mai tare pînă acum, cu toate că era şi el umflat 
la față, încît nici pe departe nu mai semăna cu cel de mai 
înainte. 

Noaptea întindeau tot felul de pinzeturi, curate sau 
murdare, ca să adune puţina rouă pe care apoi o lingeau, 
dar mai mult se amăgeau. Numai spre asfințit şi la 
răsăritul soarelui îşi mai făceau cîte o cruce ca să-şi dea 
seama dacă mergeau pe drumul cel bun şi nu o dată au 
fost nevoiți cu toţii să se opintească asupra cîrmei, ca să 
întoarcă vasul pe calea dorită. 

— Pămînt, fraţilor! răcni într-o dimineaţă Chirilă cu 
voce stinsă, arătînd spre geana de lumină a răsăritului. 
Case, biserici, oameni, voi nu vedeţi? Ne ciocnim de mal! 
Uitaţi-vă cite fintini... 

Şi sub privirile nepăsătoare ale celorlalți sări în valuri, 
fără a mai ieşi deasupra. De fapt nici n-ar mai fi avut 
pentru ce, că nimeni nu se mai putea mişca pe punte. 
Leşurile lui Stoilă şi Gidel putrezeau unde le prinsese 
aripa morții, iar singurii care mai erau în viață, Pandele şi 
Alfredo, nici măcar nu-şi mai dădeau seama că şi ei îi vor 
urma degrabă. 

Stăteau unul lingă altul şi genovezul părea că ascultă 
cu urechile ciulite şoaptele de vis ale tovarăşului său: 

— Curînd intrăm pe Dunăre. Nu ştii tu, măi Alfredo, 
cît de frumoasă este împărăţia apelor noastre! Avem o 
țară cum nu-i alta pe lume, raiul pe pămînt. Şi toți 
sintem laolaltă... noi românii... şi domnitorul... 

De fapt numai buzele i se mişcară o vreme, lăsînd să 
iasă către lumina soarelui cele din urmă fărime de 
gînduri din mintea lui înfierbintată cuprinsă acum de 
întunericul veşniciei. Celălalt se izbăvise de mult! 

Apoi corabia fără catarg trecu pe lîngă Insula Şerpilor 
şi se pierdu pe drumul ei către mijlocul mării, de unde se 
ivise. 


O ÎNVAŢATURA DE MINTE 


PĂŢANIA DE LA TEIUŞ nu-i mai ieşea din cap 
ciunganului Florea Nicoară şi tare ar mai fi vrut să se 
lase de cătănie, căci altcum visase el slujba domniei şi 
altfel era. Nu vedea ce folos aduce el ţării numai ducînd 
răvaşe şi făcînd muştru. Toată primăvara a fost abătut, 
căci auzind păsărelele din lunca Murăşului îl apuca un 
dor nebun de satul lui şi mai că nu-i venea să se întoarcă 
în cetate. De mai multe ori a vrut să-şi spună oful 
domnului căpitan Ovary, însă n-a cutezat. În schimb le 
împuiase capul prietenilor lui, Tănase şi Laszlo, iar 
aceştia rideau de el şi-i răspundeau că aşa-i în vremea 
florilor, dar odată cu dogoarea verii avea să-i treacă. Dar 
uite că acuma erau în luna lui cuptor şi nici gînd de aşa 
ceva, încît îl cuprinse scîrba față de veşmintele ostăşeşti 

şi se simțea bine numai cînd mergeau la scăldat şi se 
putea descotorosi de ele. 

Totuşi, avu îndrăzneala ca într-una din zile să-i spună 
căpitanului, cînd acesta se tolănise lingă el la soare: 

— Eu m-am tot socotit, şi gindesc că slujba domniei 
nu-i de mine. Locul meu e acasă, în sat, între ai mei, şi 
chiar m-oi duce acolo de unde am venit. 

Căpitanul îl privi zimbind, cînd îi răspunse: 

— Cred că te-a bătut cam prea tare soarele în cap, măi 
Floreo, şi ţi-a topit mintea. Cum îţi închipui tu că poți să 
pleci de la oaste aşa, după cum îţi vine pofta? Am aflat eu 
cîte ceva, nu-i vorbă, dar n-am dat crezare pînă acum, 
însă văd că au avut dreptate... 

— Cine?! 

— Prietenii tăi. 

— Aşadar, m-au vîndut? 

— Asta nu se cheamă vinzare, iar eu am tot aşteptat 
să-mi spui şi mie, ca să te lămuresc pentru totdeauna. 

— Am făcut-o acum. 

— Atunci, încă-i bine, pînă n-o fi prea tirziu! Scoate-ţi 
gărgăunii din cap şi ascultă-mi povaţa. 

— Dar eu m-am săturat! se înciuda ciunganul. 

— Se poate, dar de plecat n-ai cum. 

— Niciodată? 

— Ba, poate la bătrîneţe, dacă apuci... 

Văzindu-l că-i venea aproape să plingă, Ovary căută 
să-l mingiie. Ţinea mult la flăcăul pe care îl făcuse cătană 
şi-i părea rău că făgăduielile de atunci nu se împliniseră 
pînă azi. Pricina era moartea prinţului şi noua stăpînire a 
văduvei sale, care adusese mare lincezeală printre oşteni. 


Nimic nu mai făceau pe căldura de cuptor a verii, iar cum 

aveau cîmpul de muştru în lunca Mureşului, nu era zi să 
nu se scalde, cu îngăduinţa însuşi a căpitanului. Toţi 
oştenii erau astfel mulțumiți, numai Florea Nicoară se 
sclifosea că vrea acasă... 

— Şi dacă eu am să plec, totuşi? nu se lăsă ciunganul. 

— Am să fiu silit să te caut, să te aduc înapoi legat şi 
de s-o întimpla să avem plumbi de prisos poate capăt 
îngăduinţa să te împuşcăm. Singurul bine ce ţi-l pot face, 
că altminteri în ştreang ajungi. 

— Numai pentru atîta? Nu cred! 

— Fuga de sub arme se pedepseşte cu asprime, că 
dacă n-ar fi aşa, mai bine de jumătate dintre oşteni ar da 
bir cu fugiţii. Dar uite, ca să-ți mai treacă de urit, am să 
te învoiesc să te duci acasă vreo săptămînă şi 
nădăjduiesc să vii înapoi cu capul mai limpede! îi zise 
Ovary săltindu-se ca să se îmbrace. Din păcate nu şi-a 
putut ţine făgăduiala, căci s-a pomenit cu vreo doi grofi 
trimişi anume să cerceteze din nou întiîmplarea de la 
Teiuş, ba îl mai purtară şi după ei pe la Bălgrad. 

În răstimp Florea îşi pierdu răbdarea şi, cum tot nu 
mai avea de gînd să mai dea ochii cu căpitanul, se hotări 
să fugă. Nu mai spuse nici tovarăşilor lui, ci, lăsindu-şi 
hainele de cătană pe mal, se strecură numai în camăşă şi 
izmene, desculț şi cu capul gol, pe sub lăstărişul de pe 
mal. Apucă în susul apei şi cînd se înseră ajunse la 
Cistei, apoi la adăpostul întunericului străbătu pină la 
Ciunga. Cînd de-abia se lăsase liniştea peste sat, sări 
gardul în bătătura lor, fără ca să-l latre vreun cîine, şi 
bătu uşurel în uşă. 

— Care-i acolo? se auzi vocea bătriînului. 


— Eu! Florea! 

— Ai venit? 

— Îhî! 

leşi fără să aprindă vreo feştilă, fiindcă de cîteva nopți 
luna îi blagoslovea cu razele ei de lumină. 

— Dg’ ce-i cu tine aşa despuiat>?! se cruci tatăl. Nu 
cumva lotrii... 

— Nu! Am fugit de la oaste. 

— Cum aşa? 

— Lasă că voi povesti eu, numai să fie şi tetea Amosie 
de față. 

— Apăi, frate-tău îi plecat cu căruţa pe la mocani, la 
munte, că ne trebuie ceva scindură la poiată. Ar cam 
trebui să se întoarcă miine, ori poimiine. Dar hai în casă! 
Ai mincat? 

Florea dădu din cap că nu, şi intră după taică-său. 

După plecarea lui, Tănase a dat peste haine la malul 
apei şi, cum nu-i răspundea la chemare, se îngrijoră să 
nu i se fi întîmplat ceva. Mai veniră vreo doi, apoi alții, şi 
cu toții crezură că se va fi înecat. 

— Să ştiţi că l-a dus apa la vale, zise unul. 

— Dar ştia să înoate! se nedumeri Tănase. 

— L-o fi apucat vreun cîrcel... 

— Ori l-a prins vreo rădăcină de la fund... 

— Dacă nu l-a dus ştima apelor... 

Care mai de care îşi dădeau cu părerea, în vreme ce 
cîțiva căutară pe la maluri, ba şi prin adincuri, doar i-or 
da de urmă, dar degeaba. 

— S-a zis cu scăldatul! făcu unul cu părere de rău. 

— Cam aşa! răspunseră mai mulți. 

Îi strînseră veşmintele şi plecară cu toţii lipsiţi de voia- 
bună de altă dată, dar nici n-au mai ieşit la Murăş pînă 
nu s-a întors căpitanul. 

— Şi ziceţi că l-aţi căutat peste tot? întrebă el gînditor. 

— Am răscolit toată apa, pînă către Lorinţ. 

— Hm! mormăi el, dar se vedea că nu era îngrijorat ori 
înduioşat de cele întîmplate. Atunci, ia să veniţi voi patru 
şi să-l aducem acasă... 

— Merg şi eu! sări Laszlo. 

— Ba tocmai tu şi Tănase nici să nu vă mai arătaţi la 
vedere pînă ce vă voi spune eu! 

— Dar cu ce-am greşit? întrebă Tănase. 

— Nu-i vorba de asta, dar nu pot spune mai multe. 
Pînă în amiază, trebuie să ajungem la el acasă. 

— Trăieşte?! se miră Laszlo. 

— Nădăjduiesc! răspunse Ovary, dar cu oarecare îngri- 
jorare în glas. 

Văzind că două zile la rind nu fusese căutat, Florea se 
duse cu taică-său la cosit „în pirloage”. Amosie mai 
zăbovea, se vede că găsise lemn mai mult şi venea cu 
greutate. Isprăvind însă mai curind treaba, hotăriră să se 
întoarcă, să mai sape în grădina de pe deal. Vorbind ei de 
una, de alta, nici nu băgară de seamă că sub nucul din 
drumul Cisteiului erau legați cinci cai. Dar abia îşi lăsară 
coasele din mînă că se şi pomeniră cu domnul căpitan 
Ovary şi oştenii lui... 

— lar voi îl plingeaţi ca pe un mort, îşi mustră el 
oamenii. Florea nu se pierdu cu firea şi zimbind îi îmbie 
pe toți să ciocnească un pahar de vin, dar ofițerul se răsti 
tăios pe româneşte, anume ca să priceapă bătrinul 
Nicoară: 

— Tu nu ascultat, fecior. Tu fugit de la cătane şi asta 
mare vină este. Eu dus pe tine la Aiud şi acolo hotărit 
legea cum mori: împuşcat, ori spinzurat! 

Taică-său rămase cu gura căscată, iar lui Florea îi 
pieri veselia văzînd că nu era de glumă. Oştenii îi 
înşfăcară mîinile şi i le legară în față, iar capătul funiei îl 
trecură pe după şeaua căpitanului, al cărui cal fu adus 
îndată. Pe la gard începură a se stringe muieri, moşnegi 
şi copii, căci cei buni de muncă abia către seară veneau 
acasă. Şi se porni un bocet de mai mare jalea cînd se auzi 
despre ce era vorba, iar sărmana mamă îşi smulgea părul 
din cap. 

— Domnule ofițer, gemu bătrinul Nicoară. Domnia-ta 
l-ai făcut să plece în lume şi tot domnia-ta vrei să-l şi 
omori? Ce ţi-am făcut? Cu ce te-am supărat? 

Îi apucase piciorul, căci Ovary încălecase, şi îi săruta 
cu deznădejde virful cizmei, făcîndu-l să se simtă 
stingherit. Se şi cam temea de furia sătenilor, căci ei nu 
erau decît cinci, iar cum se porniră şi alte glasuri cerînd 
iertare, se aplecă spre bătrin şi zise: 

— Făgăduiesc să nu ucidă la el! Eu scap! 

Apoi făcu semn însoţitorilor lui şi bietul Florea fu silit 
să meargă descult prin colbul stirnit de copita calului pe 
care-l urma. 

Nu-l crezuse pe căpitan şi iată că acuma acesta se 
arăta aşa de pornit, cum nici nu s-ar fi aşteptat. Simţi că 
îl cuprinde ura, şi dacă ar fi putut l-ar fi strîns de gât. Îşi 
blestema ceasul cînd l-a cunoscut şi l-a scăpat de la 
moarte, dar toate acestea numai în gînd, căci altminteri 
n-a scos o vorbă. Era prea mindru ca să se umilească, 


cerşindu-i iertarea. A tăcut şi mai tirziu, cînd au ajuns la 

Aiud şi a fost virit în gaura aceea din zid închisă cu o uşă 
zăbrelită, dar şi căpitanul parcă amuţise. 

Cetatea era mai curind o împrejmuire înaltă de 
bisericii calvineşti şi numai oştenii lui Ovary erau acolo, 
nu mai mulți de douăzeci. Ba acuma, prin fuga lui Florea, 
s-ar fi putut spune că s-au mai împuţinat. Nici n-ar mai 
fi încăput alţii, dar nici nu erau de trebuinţă, căci în caz 
de vreo primejdie ar fi făcut față pînă să le vină ajutor de 
la Bălgrad. Fusese zidită la poalele dealului, chiar în 
drumul ce ducea de la Turda la cetatea de scaun a ţării, 
şi avea o mare însemnătate. 

Osindiţii băgați în cotlonul ce ţinea loc de temniţă nu 
rămineau acolo prea mult. Şi chiar dacă uneori erau duşi 
în altă parte, cel mai adesea ajungeau la spinzurătoarea 
din spatele bisericii, care nu era dată jos niciodată. Cei 
mai mulți erau mocani colțoşi, care nici n-aveau nevoie 
să fie judecaţi ca să fie trimişi pe lumea cealaltă, căci 
stăpinul se lipsea bucuros de cite un iobag, spre a-i 
îngrozi pe ceilalți. Florea ştia toate acestea şi nu de 
puţine ori a văzut pe nefericiții de acelaşi neam cu el 
băgîndu-şi capul în laţ. Ce-i drept, nu credea să ajungă el 
însuşi în acel loc... Totuşi, îi făcuseră curat şi îi puseseră 
paie proaspete, cum se cuvenea unui oştean şi nu unui 
om de rînd. Chiar şi mincarea părea să fie cea de mai 
înainte, doar că acela care i-o aducea era tare morocănos 
şi nu-i răspundea la nicio întrebare, de parcă ar fi fost 
mut, ori străin de ţară. Abia după două zile catadicsi să-i 
răspundă la întrebarea cît avea să mai zacă în cotlon. 

— Domnul căpitan s-a dus după poruncă la Bălgrad şi 
cum s-o întoarce vom şti dacă te spinzurăm ori te 


896 


împuşcăm. Poate aduce plumbi, că aici ducem lipsă, doar 
ştii bine. 

— Să vă ia dracu pe toţi! răbufni Florea pe limba lui. 
Alta nu ştiţi, decît „spînzurat-îimpuşcat”. 

— Eu n-am nicio vină! se scăpă morocănosul temnicer 
tot pe româneşte... după care fugi însă grăbit, ca nu 
cumva să mai fie întrebat ceva. 

Rămas de unul singur Florea chibzui îndelung cum ar 
fi putut scăpa, căci nu prea îi venea la îndemină să se 
lase ucis ca un pui de găină. O dată ajuns în curte s-ar fi 
cățărat pe zidurile de întăritură ale bisericii şi de pe 
acoperiş ar fi sărit în clopotniţă, iar de acolo putea cobori 
înăuntru şi s-ar fi ascuns pe undeva, cu toate că nu era 
altar. Uşa dădea în drum şi... Pînă acolo însă era uşa 
aceasta blestemată, cu zăbrele groase, de nu ţi-ar fi ajuns 
o săptămînă să pileşti la una. Dacă aveai pilă... Înciudat, 
începu să le scuture şi atunci băgă de seamă că numai 
lacătul ţinea toată ferecătura. „Dacă aş avea un pietroi, 
poate că l-aş fărima!” oftă bietul Florea şi dădu să-l 
apuce. Era descuiat! „Nu-i cu putinţă. Am năluciri!” îşi 
dădu el cu palma peste frunte, dar nu era o amăgire a 
minții, că uşa se deschise cu mare uşurinţă. O închise pe 
dată, nu cumva să-l vadă careva, fiindcă trebuia să 
aştepte noaptea ca să poată fugi. Din fericire nu trecea 
nimeni, de parcă locul ar fi fost ocolit anume. lată însă că 
se ivi oşteanul ce-l hrănea şi inima i se făcu atunci cît un 
purice, ca nu cumva să-şi dea seama că nu era zăvorit ca 
lumea. Se prefăcu adormit, spre a nu trebui să vorbească 
şi să-i scape taina. O veşnicie i s-a părut pînă ce l-a văzut 
plecat şi pe dată a şi pipăit lacătul să vadă dacă nu l-o fi 
închis. Era la fel! Oftă uşurat şi începu să zimbească iar, 

ca un copil care pregătea o şotie. „Măcar de s-ar culca 
mai devreme afurisitul ăsta de soare!” zise el aproape cu 
glas tare, atit era de nerăbdător. Fiind în plină vară zilele 
erau lungi şi nopțile scurte, dar lui i-ar fi fost de 
trebuinţă taman pe dos. În sfîrşit soarele s-a dus pe după 
dealuri, dar alt necaz: luna! Se vedea ca-n palmă, nu alta! 
O blestemă şi pe ea, dar nu mai pvu ce face, aşa că se 
strecură binişor afară, părindu-i rău că nu avea şi cheia. 
Ce s-or mai cruci cu toţii negăsindu-l, dar cu osebire 
scirbosul de Ovary... 

Se ţinu în umbra zidurilor şi ocolind aproape întreaga 
curte ajunse la zidurile bisericii, care nu erau chiar aşa 
de uşor de încălecat, cum i se păruse lui de unde fusese. 
Se caţără cu unghiile şi asudînd din greu izbuti în cele 
din urmă să ajungă la acoperişul de țiglă. Aici altă caznă, 
căci din pricina vechimii, ţiglele căpătaseră muşchi şi 
numai după ce se tîri pe burtă mai bine de un ceas putu 
să se arunce, friînt de osteneală, pe podeaua clopotniţei. 
Mare grijă avu ca să nu atingă vreun clopot, că întreaga 
străduință i-ar fi fost în van. Pînă acuma toate îi 
merseseră din plin şi asta îi dădea o şi mai mare nădejde, 
aşa că nu pierdu multă vreme şi cobori scările în biserică. 
Luna pătrundea prin ferestrele înguste îndeajuns ca să-i 
arate unde era uşa, dar de astă-dată era zăvorită pe 
dinafară şi cu niciun chip n-ar fi putut-o sparge. „Fie ce o 
fi, am să aştept pină dimineaţă şi celui dintii care o intra 
îi dau în cap, apoi o ţişnesc pe după el. Alta n-am ce 
face!” Ar fi vrut să înjure, dar cum se afla într-o casă a 
Domnului, chit că era ungurească, îşi muşcă buzele şi 
tăcu. Se tolăni la podea, chiar în spatele uşii, iar după 
scurtă vreme, cu toate că ar fi vrut să rămînă treaz, nu 

mai izbuti să se împotrivească dulceţii somnului. Visă 
mult şi frumos, dar aşa de încurcat încît nu mai ţinea 
minte nimic atunci cînd deschise ochii. Ba încă mai crezu 
că nu se trezise, văzînd uşa larg deschisă şi o sfrijită de 
babă rînduind ceva printre scaune, fără să aibă grija lui. 
Sări pe dată şi, fără să-i mai pese că ieşea în plină zi la 
drum, se năpusti afară. larăşi nu era nimeni prin 
preajmă, de parcă s-ar fi înţeles cu toţii să-l ocolească, ori 
norocul îl ajuta să scape de moarte. 

Alergă pînă la piîriiaşul cu mal adînc ce se afla doar la 
cîțiva paşi de acolo şi care se vărsa în Murăş. Ținîndu-se 
de el nu mai era primejdie de a fi văzut, decit dacă ar fi 
coborit careva anume să-l caute. Îşi zicea că cine va da de 
lipsa lui va cerceta mai întîi cotloanele cetăţii, din pod 
pînă-n pivniţă, căci afară nu-şi închipuiau ei că ar fi 
putut să iese. Apa secase mult din pricina arşiţei, dar 
şuvoaiele de primăvară săpaseră o vale adîncă, numai 
bună pentru bietul fugar. Dar întilnirea cu Murăşul îl 
făcu fericit şi nu se ţinu să nu bea o gură din unda lui 
călduță. Apoi, cum era numai în cămaşă şi izmene, intră 
cu totul şi din cîteva salturi fu pe malul celălalt, în lunca 
deasă ce ţinea pînă către Cistei. El însă n-avea să mai 
meargă pe mal, şi nici măcar la Ciunga nu mai avea ce să 
caute... 

Mai întîi îşi potoli foamea, cu nişte mure pe care le 
găsi din belşug, înnegrindu-şi buzele şi dinţii, ba îşi mai 
dete şi pe obraji, ca nu cumva să-l cunoască cineva în 
cale şi să-şi amintească de el. Chibzui apoi să apuce 
numai prin locuri neumblate, prin lanuri şi păduri, 
mergînd de-a dreptul la Hopirta. Satul era înconjurat de 

prințului. Acolo trăgea la unchiu-său Gheorghe, fratele 
mamei, şi avea să stea ascuns pînă ce vor uita cei de la 
Aiud şi-l vor lăsa în pace. Fusese un prost că data 
trecută, cînd îl crezuseră înecat, s-a dus de-a dreptul 
acasă şi Ovary l-a luat ca din oală, dar de astă-dată avea 
să-l caute mult li bine. 

Drumul se dovedi mult mai anevoios decit îşi 
închipuise el. Cînd ajunse la poalele dealului se făcuse 
miezul zilei, iar el, flămînd şi însetat, abia dacă mai 
păşea. Ar fi vrut să dea de un izvor să-şi potolească 
arşița, dar nu erau decît ripe scate şi nebătute de picior 
omenesc de multă vreme. Se opri să-şi tragă sufletul şi 
privi înapoi către Aiud, a cărui biserică e vedea destul de 
limpede, ba chiar şi cetatea, numai ce se petrecea între 
ziduri nu avea cum afla. Se gîndi că măcar pînă-n seară 
ar fi trebuit să ajungă în sat, altminteri, sfîrşit de 
osteneală, cu greu ar fi putut s-o mai ţină. Mergea la 
întîmplare prin hăţişuri şi deodată se împiedică de 
ciolanele unui om. Avea coif pe tigva goală, cu dinţii rînjiți 
şi lingă el zăcea o spadă ruginită. Platoşa de fier, altădată 
lucitoare, era mincată şi găurită într-un loc, de glonte, 
fără îndoială. „Sărmanul! Va fi fost vreun fugar de la 
Mirăslău, pe care l-a ajuns moartea pe aici. Plumbul nu l- 
a doborit pe dată şi se va tirit nădăjduind să scape, dar 
n-a mai apucat...” Luă cu el spada mortului şi plecă 
gîndindu-se la cumplita bătălie de odinioară şi la scurtul 
răgaz de domnie românească sub stăpînirea lui Mihai- 
vodă, cel viteaz, despre care îi povestise taică-său. Îşi 
aminti apoi de celălalt Mihai şi de Marcu, încercîndu-l o 
mare părere de rău că n-a fost şi el în stare de vreo faptă 


pe potriva lor. Nicicind n-ar fi ajuns măcar hotnog, cît 

despre ceilalți, se umpluseră de slavă în bătălie, dar n- 
aveau să se mai întilnească niciodată. „Mai bine, căci mi- 
ar fi fost ruşine” îşi zise el şi păşi anevoie mai departe. 
Norocul de care se bucurase pină atunci păru a-l 
părăsi cînd calcă într-un mărăcine, o durere ascuţită 
străbătindu-l pînă-n creier. Spinul era destul de mare şi 
singele nici vorbă să se oprească, aşa că îşi sfişie poalele 
cămăşii, înfăşa piciorul, apoi, şchiopătind, izbuti cu greu 
să ajungă în pădure. Aici i se păru că negura se lăsase 
mai curînd, iar cum nu putea orbecăi mai departe, hotări 
să rămînă peste noapte. Dădu de o poieniță cu iarbă 
moale şi se trase la rădăcina unui cer bătrin, de care se 
propti şi căută să-şi închidă ochii. Dar viaţa în pădure nu 
se ostoieşte nici în plină noapte şi tot felul de strigăte ale 
păsărilor de pradă, dacă le ascultai mai în fugă, păreau 
chemări omeneşti. iriitul greierilor însă era foarte 
liniştitor şi aceştia nu erau puţini. Poveştile copilăriei, cu 
muma-pădurii ori alte lighioane ale iadului, nu-l mai 
înspăimintau de mult, dar nici nepăsător nu-l puteau 
lăsa. Apoi luna din noaptea trecută se ivi iarăşi pe boltă 
şi o foame cumplită îi aminti că nu pusese nimic în gură, 
în afara murelor. Nici măcar un briu să-şi stringă bine 
burta nu avea, ci numai o sfoară mai groasă cu care-şi 
prinsese izmenele cînd plecase la coasă. Şi din nou îi veni 
în minte Ovary... dar aţipi cu el în gînd. „le-am prins, 
nemernicule!” îi rînji căpitanul în obraz. „Am adus un 
ştreang zdravăn, să nu se rupă cînd te-oi sălta în 
spînzurătoare! Ha! Ha! Ha! Moarte!... moarte.. moarte...” 
Sări pe dată şi îşi duse mîinile la grumaz, dar băgă de 
seamă că n-are nimic şi că visase. Era însă lac de 


sudoare şi buzele îi crăpaseră de sete. Zări printre crengi 
861 


strălucind ceva ca argintul, ba i se păru că şi aude 
susurul unui izvor. Fără să mai pregete se duse, şontic- 
şontic, şi cu adevărat razele lunii oglindeau într-un ochi 
de apă, din care ţişnea un izvoraş. Stăpîna nopţii îi venise 
în ajutor şi o privi cu multă mulțămire. Din păcate 
înțepătura părea să se fi obrintit, căci îi cam zvicnea şi-l 
durea, de nu putea propti piciorul în pămînt. Se desfăcu 
şi îşi spălă rana cu apă curată, apoi îşi muie piciorul în 
băltoacă, uşurindu-şi durerea. Mai că s-ar fi culcat aşa 
mai departe, dacă n-ar fi fost teama că Ovary avea să i se 
arate din nou. Totuşi răcoarea apei îl alină, aşa că adormi 
curind. 

Deschise ochii şi sări părîndu-i-se că cineva fugise 
călcînd peste uscături, dar cînd se uită mai bine, văzu că 
nu era decit un căprior, care obişnuia să se adape acolo 
şi se speriase de omul ce-i tulburase apa. Fără să mai 
stea pe ginduri apucă iar drumul către răsărit, pe unde 
bănuia el că ar fi trebuit să iasă la Hopirta. Nu mai avu 
urechi chiar pentru ciripitul păsărilor, nici pentru nimic 
altceva, singura lui ţintă fiind să ajungă cit mai curînd, 
ca să-şi poată obloji piciorul. Acuma ar fi fost în stare să 
meargă şi acasă, numai să scape de chin aşa de rău 
începuse să-l doară. Înainte de a da soarele în crucea 
amiezii zări o răritură de pădure, şi cum ieşi din ea văzu 
casele hopirtenilor. Noroc că n-avu prea mult de mers, 
zărindu-l chiar pe unchi-său cînd se ivi în prag. 

— Ziua-bună! spuse el încercînd să zimbească. 

— Bună să-ţi fie inima, străine! răspunse gazda destul 
de rece, căci nu-şi dădu seama cu cine vorbea. 

— Eu sînt, Florea, unchiule! 

— Tu?! 

— Da! Numai că mi-a cam crescut ceva barbă şi nu 
mă prea ţine un picior. 

Îl apucă deodată o năduşeală, un vîjiit în urechi, după 
care se răsuci scurt, prăvălindu-se la picioarele 
unchiului. 

Acesta, îngrijorat, îl înşfacă de subțiori şi-l trase la 
umbră, apoi se duse după doftoroaia satului şi abia cînd 
îl unse baba cu tot felul de iruri şi-i descîntă cum numai 
ea ştia se uită mai bine la înfăţişarea străinului. 

— Asta-i nepotu-tău din Ciunga, îi zise doftoroaia, care 
părea să aibă mai bună ţinere de minte. 

— Tot aşa a zis şi el... Şi, dacă mă uit bine, chiar el îi, 
numai că prea are barbă ţepoasă şi mare. Ce-o fi păţit, că 
eu îl ştiam cătană”?! 

— O fi război, Gheorghe, şi noi nici nu ştim... 

— Da” de unde! Asta nu-i rană din luptă. S-o înţepat! 

Sosi apoi şi nevastă-sa şi fiu-său Nicolae, pe care îl şi 
trimise la Ciunga să le dea de veste că Florea se afla la ei 
şi că deocamdată nu se putea întoarce acasă. L-au dus 
înăuntru şi l-au culcat pe aşternut curat, priveghindu-l 
cu rindul. 

— A doua zi îşi veni în simţiri şi încercă să le ascundă 
fapta. 

— Te-aş ruga, unchiule, să mă ţii o vreme la 
dumneata, dar să nu mai dai sfoară în sat... 

— Cum aşa?! Nu cumva ai făcut vreo nelegiuire şi te 
caută stăpînirea? 

— Nu! Nimic din ce te-ar putea face de ruşine şi nici pe 
ai mei, numai că vreau să mă ascunzi... 

— Prea tirziu! 

— De ce? 

— Baba Călina a fost aici de te-a îngrijit, iar pînă acum 
va fi umplut jumătate de sat cu ştirea că te-ai întors de la 
cătanie şchiop şi numai într-o cămaşă zdrenţuită. 

— Băga-s-ar dracu-n ea! sudui Florea. Ce noroc mai 
am şi eu! Acum trebuie să plec şi de aici, pînă nu-i prea 
tirziu. 

— Păi l-am trimis pe văru-tău la voi acasă, să vie să te 
ia cu carul. 

— Asta-i şi mai rău! şi Florea dădu să se ridice din pat. 

— Stai blind, nepoate. Ce te frămînţi aşa? Cine să-ți 
facă vreun rău în casa mea, că-i crap capul?! La nevoie te 
duc în pădure, şi nimeni nu-ți mai dă de urmă. 

— Poate că n-ar fi rău s-o faci mai din vreme, 
unchiule. lacă, am să-ţi spun că am fugit de la oaste şi de 
pun mîna pe mine mă spinzură... 

Bătrinul rămase cam descumpănit, dar nu lungă 
vreme. 

— Eu, să-ţi spun drept, nu m-am prea bucurat cînd 
am auzit că ai plecat şi i-am zis şi lui taică-tău, dar el nu, 
că Amosie te-a învoit, şi m-am supus crezînd că sînt eu 
prostul. Dar iată că s-a dovedit dreptatea de partea mea, 
şi bine nu poate să-mi pară. Acuma ce să mai zic? Te-oi 
ascunde, că doar n-am să las eu liftele să-mi spînzure 
nepotul. Hai în pădure! 

Văzind că nu putea merge singur înhamă boii la car şi 
mai pe ocolite îl scoase din sat, spunînd celor întilniți în 
cale că-l duce la Ciunga. Apoi în codru, lingă o rîpă cu 
izvor, încropi un bordei şi-l băgă înăuntru, lăsindu-i 
mincare şi o glajă cu rachiu. 

— Am să vin cînd eu, cînd Nicolae, văru-tău, căci nu 
este altă cale. Aici să nu te temi! 

A doua zi însă veni chiar Amosie, care-l îmbrăţişa cu 
drag, părind foarte voios. 

— Am venit să te iau, Floreo! Mergem acasă! 

— Ba nu, teteo, se împotrivi acesta. Poate că n-ai aflat 
de la unchiu Gheorghe că eu am fugit... 

— Ţi-am spus eu atunci, cînd ai vrut să te faci cătană, 
că slujba domniei este grea, şi tu te-ai învoit. Acuma 
rabdă! 

Apoi, mai mult fără voie, îl sui în carul cu care venise 
după el şi o porniră de-a dreptul către Ciunga. 

— Nu faci bine, tete Amosie, că mă dai pe mina lui 
Ovary. Acesta negreşit are să vină la noi şi de astă-dată 
nu ştiu dacă mai scap... 

— Cum ţi-o fi soarta, Floreo dragă! Vedem noi cînd om 
ajunge acasă... 

Lui Florea i se păru că frate-său mustăcea ceva şi că 
prea lua vorbele în şagă, în vreme ce el se perpelea ca pe 
jar. Dar cînd ajunseră acasă şi la umbra nucului din 
ogradă văzu o masă aşezată, i se tăie răsuflarea. În capul 
mesei era însuşi Ovary, cu o oală de vin în față, şi cinstea 
cu taică-său! Crezu din nou că visează, ori are năluci. Ba 
se şi ciupi, ca să-şi dea seama dacă era treaz. 

— Eu spus la tine, Floreo, că tu cap prost ai. Acum 
văzut ce păţit? îl întîmpină căpitanul, care părea a se fi 
cam cherchelit de cînd îl aştepta. 

Văzind însă că se cam poticneşte cu româneasca lui, 
Ovary o dădu pe ungureşte: 

— Am vrut să-ți fie învățătură de minte ce s-ar 
întimpla dacă ai fugi de la oaste, cum mă tot băteai tu la 
cap. 

— Dar eu am fugit... 

— Pe dracu! N-am spus la nimeni ce s-a întîmplat, iar 
băieţii m-au ajutat să te lecuim de gîndurile cele proaste. 
lacă, am adus cu mine pe Laszlo şi pe Tănase! arătă el 
spre casă, de unde cei doi stătuseră ascunşi pînă să vină 
Florea. Să ştii că prima dată nu i-am adus şi pe ei, canu 
cumva să nu se poată, ţine şi să mă dea de gol, dar 
acuma ne vom bucura cu toții. 

— Atunci, lacătul... vru să întrebe Florea, dar nu mai 
avu cînd, fiindcă prietenii săi îl îmbrăţişau cu căldură. 

— Era descuiat de la început! rise Ovary. 

— Si usa bisericii? 

— Şi! 

— Deci aţi ştiut tot timpul ce am făcut? 

— De bună-seamă. N-ai văzut că ţi-am pus paie curate 
şi miîncarea o căpătai ca un oştean? Doar nu era să te 
ținem chiar ca pe osîndiţi. 

— Noi am crezut că ai să fugi din prima noapte! zise 
Tănase de lingă loitrea carului, căci Florea nu se dăduse 
Jos. 

— Păi, de ce nu mi-aţi spus de atunci, căci n-aş mai fi 
întirziat şi nici n-aş mai fi apucat-o pe coclauri! zimbi 
Florea. Dar tot m-am ales cu ceva, arătă el spada 
ruginită, de care nu se despărțise. Barem de nu m-aş fi 
înțţepat... Oricum, îi bine că am scăpat! 

— Ba, stai uşurel! făcu Ovary sorbind cu plăcere din 
ulcea. 

— lar?! se îngrijoră Florea. 

— De oaste nu scapi cu una cu două. Poate nu ştii că 
Laszlo şi Tănase au fost făcuţi hotnogi de către alteța-sa 
prinţesa Catarina?! 

— Mă bucur pentru ei! rise voios Florea şi le strînse 
mina. 

— Dar tu eşti rotmistru, tot la porunca ei. Asta fiindcă 
ai ascuns hiîrtiile din taşcă... 

— Vezi că slujba domniei se face nu numai cu arma? îl 
dojeni Amosie. Oricum, folosul ţării trebuie să fie mai 
întâi. 

— Tu ai ştiut, teteo! îl mustră Florea pe frate-său. 

— Şi eu am fost de părerea domnului căpitan. Îţi 
trebuia o învăţătură, căci ce-ai fi făcut dacă era altul în 
locul său? Aşa-i că dădeai ortul popii? 

— Şi încă degeaba! adăugă Tănase. 

— Hai că popii de la Teiuş ne-au purtat noroc! rise 
Laszlo. 

— N-aş mai vrea să trec încă o dată prin cîte am 
păţit... Dar cel mai mult m-am înfricoşat cînd am văzut 
că însuşi fratele meu mă dă pe mîna domnului căpitan. 

— Şi ai putut să-ţi închipui că te-aş fi putut ucide 
chiar eu? îl întrebă Ovary. 

— Gindeam că aşa-i legea în slujba domniei... 

— Nu, domnule rotmistru!... lar acum te-am învoit, 
după cum îți făgăduisem, şi ai să stai vreo patru 
săptămîni acasă. Dacă n-o fi trebuinţă să vii mai curînd... 

STAPINUL DIN ADA KALER 


CÎND ÎN FAŢA CASEI LUI MARCU BORLOVAN se 
opriră chervanele ticsite de marfă ale jupinului Marin 
Bălănoiu din Craiova, cu greu l-ai mai fi putut cunoaşte 
sub înfăţişarea de acum pe slujitorul de credință, mîna 
dreptă a dumnealui Dumitru sin Dumitru, cel care 
odinioară îl scăpase pe bănățean de necazuri în Oraşul de 
Aur. Pe bătrinul neguţător nu l-a mai întîlnit Marcu de 
ani de zile, căci de cînd se făcuse staroste al breslei lui nu 
se mai dădea la drumuri lungi şi istovitoare. Lăsase totul 
pe seama lui Marin, dindu-i pînă şi fata de soaţă, şi nu se 
căia deloc că-l alesese de urmaş. Acuma însă tinarul de 
altădată se rotunjise, mai cu osebire la pîntec. Ba 
începuse a sufla cu greutate, chiar şi la cele cîteva trepte 
ale tirnațului. 

Marcu se bucură din toată inima la vederea oaspetelui 
şi nu întirzie a întreba despre sănătatea jupînului 
Dumitru, de care află că era încă în putere şi cu multă 
poftă de viață. Marin nu trecea prea des prin Bozovici, 
fiindcă drumul cel mare nu era pe acolo şi de astă-dată 
se întimplase că venea abia a patra oară, în decursul 
vremii. Se înţelege că avea o treabă deosebită cu fostul 
slujbaş al domniei Moldovei şi se bucură aflind că Ana, 
muierea lui Marcu, se afla în sat, căci ultima dată nu o 
găsise. Chiar acum dăduse o fugă pină la nişte neamuri, 
dar Marcu îl şi trimise pe Ioja după ea, să vină cît mai 
curind. 

Cînd rămaseră singuri. Marin scoase de la briu un 
răvaş pecetluit cu ceară roşie şi-l înmînă gazdei. Se vedea 
cit-colo că era ceva de mare taină, căci musafirul i l-a dat 
numai după plecarea băiatului, cu toate că n-avea nicio 
bănuială împotriva lui. 

— De la cine-i? întrebă Marcu. 

— Citeşte şi ai să vezi! 

— Tu ştii despre ce-i vorba? 

— Întrucâtva! 

— Să văd dacă mai cunosc slovele, şovăi Marcu. Erau 
aşezaţi la masă în fața a două ulcele cu vin, în aşteptarea 
gospodinei care avea să poruncească de-ale gurii, dar 
pînă atunci trebuiau pregătite oleacă gitlejurile. Marcu 
rupse pecetea şi îşi aruncă ochii pe scrisoare, dar după 
primele rinduri îşi pierdu răbdarea şi i-o dădu celuilalt, s- 
o desluşească el. Marin îşi drese glasul şi începu: „Eu, 
vel-vistiernic Ghinea Brătăşan, slugă supusă şi cu credință 
luminatului domn şi voievod Matei Basarab, pohtesc multă 
sănătate şi bună pace dumnealui biv-spătar Marcu sin 
lancu ot Bozovici şi mă închin cu plecăciune şi 
prietenească inimă... “ 

— Cine ţi-a dat-o? întrebă deodată gazda. 

— Însuşi vel-vistiernicul Brătăşanu. 

— Mare minune! Ce i-o fi venit?! 

— Ai să vezi: 

pp... Şi dau ştire  domniei-tale, din porunca 
preamilostivului meu domn, ca să afli şi să te păzeşti de 
Ferhad-paşa, stăpinul din Ada Kaleh, fiindcă iscoade cu 
credință adus-au ştire în cetatea de scaun a măriei-sale 
cum că afurisitul de păgin chibzuieşte să prade prin părțile 

bănătene, spre agonisirea hranei de la creştini, că lui nu-i 
prisoseşte în acest an...” 

— Mare lucru nu zice. Toată lumea ştie că paşa din 
Ada Kaleh pradă cît poate prin vecini, numai că pînă la 
noi n-a ajuns niciodată. 

— Se vede că de astă-dată se va încumeta. Crezi că de- 
geaba a poruncit Vodă să ţi se trimită vorbă? 

— Aşa o fi cum zici, dădu din umeri Marcu. Citeşte! 

— „... drept aceea, preaindurătorul meu stăpiîn îngăduie 
o roată de seimeni, dar într-ascuns, că nu vrea să se strice 
ca turcu, iar de plata lor, dacă nă-i putea domnia-ta, iacă 
mă leg eu să te ajutorez. Şi mai pofjteşte măria-sa ca 
îndată ce vei scăpa de necaz, au de nu vei avea deloc, să i 
te înfățişezi, că multă cinstire şi slujbă vei căpăta, mai 
vîrtos decit de la ceilalți domni la care ai slujit.” 

— Asta era! zimbi Marcu. 

— Ai ceva împotrivă? Nu-i tot un domnitor de-al 
neamului nostru? Pe vremuri te lăudai că îţi trebuie o 
singură stăpînire pentru toţi românii. Iat-o! 

— Şi-l socoțţi în stare pe Matei-vodă să calce pe urmele 
domnului meu, Gaşpar Grazziani? 

— El ori altul, tot una-i, numai ţara cea mare să se 
facă! 

— Nu credeam că şi neguţătorii vor... 

— Păi, ne cam saturarăm să tot dăm vamă la fiecare 
postată din cuprinsul bătrinei noastre Dacii. 

— Vezi, la asta nu m-am gîndit... Înseamnă că întreaga 
țară mare, cu toată suflarea ei românească, îi într-un 
singur gînd! Dar cine ştie cine va mai apuca ziua aia?... 

— Cum poţi vorbi astfel? Bătriîn nu eşti, ţeapăn... slavă 

— Eheeei! Barem dacă mi-ar fi fost acasă feciorul... 

— Aşa-i, că parcă îl trimiseşi după lelea Ana, dar... să 
zic că nu era cel pe care-l ştiam... 

Uitind de răvaşul domnitorului muntean, Marcu 
începu a-i povesti necazul cu fiu-său, dar şi îndoiala 
strecurată în suflet despre Ioja, pe care-l aciuise la sîn de 
dorul celuilalt. Tinărul îşi făcea drumuri pe la Caransebeş 
ori Lugoj, şi de fiecare dată venea mai schimbat la fire. 
Băgase de seamă că ceva nu se potrivea şi începuse a se 
căi că l-a adus în casă, dar Ana ţinea la el ca la propriul 
ei copil şi bărbatul nu voia s-o mihnească. Aflase apoi de 
la Sîvu că în drumurile sale băiatul se ţinea de băutură şi 
curvişag, dar nu spusese nimic nevesti-sii. Pe măsură ce 
vorbea, descărcîndu-şi obida, îi fulgeră prin minte că 
Lăzărel va fi mărşăluind pe undeva pe drumurile Europei, 
pe unde l-ar fi putut întilni şi Marin, aşa că-şi spuse 
gîndul. 

-— Bucuros! Nu mai ştiu cum arată, dar am să strig 
pe lingă fiecare oştean ce-l voi întilni: „Mă, nu cumva tu 
eşti din Bozovici? şi, cum îl dibuiesc, îi plătesc 
răscumpărarea şi ţi-l aduc plocon. Mă leg cu jurământ!” 

De bucurie, Marcu simţi că-şi capătă iar puterile 
tinereții şi mai că l-ar fi însoțit pe neguţător, dar îi veni în 
minte şi scrisoarea boierului muntean şi un ghimpe îi 
pătrunse inima. 

— Şi dacă aşa o fi2... se pomeni el gindind cu voce 
tare. 

— Ce?! 

— Ia, cum spune în răvaşul acela... Mi se pare că nici 
n-ai isprăvit de a-l citi. 

— Ne-am luat cu alte vorbe şi uitarăm, că mai spune 
şi altele: „... să mai ştii domnia-ta că luminatul meu stăpin 
nu ține supărare pentru legătura ce ai avut-o cîndva cu 
Gorgan-spătar, că pe atunci era numai agă în slujbă 
domnească, ascultăror de poruncă. Ca domn l-a iertat şi pe 
Hrizea-vornicul, care se bucură acum de mila măriei- 
sale...” 

— Hm! făcu Marcu nemulțumit. La ce mai pomeneşte, 
că doar eu n-am fost de față la încăierare?! 

— Păi, nici Hrizea... 

Marin vru să mai spună ceva şi despre Sivu, dar socoti 
că e mai bine să isprăvească scrisoarea: „... Învoindu-te cu 
slujbă, porunceşte măria-sa ca să aduni laolaltă pe toți 
acei care vor a lupta pentru mintuirea neamului, întocmai 
cum ai făcut-o pe vremea răposatului Gaşpar-vodă. Să fie 
cît mai mulți, că plată s-o afla, la toată sărăcia noastră. Şi 
Dumnezeu să te ajute şi să-ți dea gind bun. Scris-am astă 
carte eu, nevrednic Petre-diac, la porunca domniei-sale vel- 
vistiernic Ghinea ot Brătăsani, la văleat 7155 luna iulie, 7 
dni, anul Domnului 1647.” 

Marcu rămase tăcut, căci îl cam ispiteau vorbele 
boierului, numai că afurisita de durere din oase îl ţinea 
pe loc. 

— Acum să fi fost Lăzărel pe lingă mine! oftă el 
cătrănit. 

— Dau eu peste el, dacă mai are zile... 

— Tocmai de asta mă tem si eu, să nu se fi prăpădit! 

— Lasă că nu se moare aşa, cu una, cu două, mai cu 
seamă că războiul e pe sfirşite, după cum se aude. 

— Ar fi şi vremea, că uite, azi-miine sînt vreo treizeci 
de ani de cînd se tot bat creştinii între ei, şi păginii îşi fac 
de cap. 

Cînd a sosit Ana şi află că Marin făgăduise să ia urma 
feciorului, nemărginită i-a fost bucuria. Mai puţin s-a 
văzut asta pe fața lui Ioja, care se arăta cam îngrijorat. 
Apoi neguțătorul îşi văzu în cele din urmă de drumul lui, 
lăsîndu-şi gazda cu inima îndoită la gîndul scrisorii lui 
Brătăşanu, despre care nu suflaseră o vorbă Anei. 

Altcum i-ar fi fost sufletul lui Marcu dacă ar fi ştiut ce 
vorbise boierul Ghinea  Brătăşanu, cînd i-a citit 
domnitorului scrisoarea: 

„De unde o mai scoseşi, măi Ghineo, cu paşa din Ada 
Kaleh?” îl întrebase Vodă, uluit de atita scorneală. 

„Turcii sint puşi pe jaf în orice clipă, numai prilejul să 
se ivească”, rînjise boierul. 

„Și dacă n-o fi aşa?” 

„Înseamnă că paşa va fi aflat de scrisoarea asta şi, 
temîndu-se de ajutorul făgăduit de măria-ta, se va fi lăsat 
păgubaş şi nu va mai fi cutezat a ieşi din ostrovul lui.” 

„ŞI chiar ai de gind să-i trimitem seimeni?” 

„Poate vreo cîţiva, dintre cei mai răzvrătitori, spre a ne 
scăpa de ei, ori nici chiar pe ăştia, fiindcă bănăţeanul are 
să-şi stringă pe dată oamenii lui, ca să facă față 
turcului.” 

„De află Ferhad-paşa, ne-am mîncat omenia în fața lui. 
Să ai grijă prin cine trimiţi scrisoarea!” 

„Fără grijă, doamne! Marin Bălănoiu, neguţătorul din 
Craiova, nu-i un prost de pe drumuri, fiind apoi bun 
prieten şi mie şi bănățeanului... Dar nici nu trebuie să 

„lar dacă nu se va întîmpla nimic, oştenii aceia ar fi 
buni să-i aducem aici, peste munte, nu?” 

„Chiar la asta gindisem şi eu, măria-ta”, zimbise 
vistiernicul cu şiretenie. „Bani vom găsi noi să-i plătim!” 

Cam acestea fuseseră plănuirile isteţului vel-vistiernic 
din Brătăşani, dar pe Marcu îl frămîntau şi altele. Se 
îndreptă către Prigor, la bunul său prieten Sivu, aşa cum 
îi era în obicei cînd voia să se mai mişte din gospodărie 
ori să se sfătuiască la nevoie. 

Nu se auzise de nicio prădăciune pe malul românesc al 
Dunării, dar Marcu s-a gindit că ar fi mai bine să afle din 
vreme, aşa că-l trimisese pe Ioja cu nişte lină de vinzare 
la Orşova. Dacă era pace şi linişte, trebuia să vindă marfa 
şi să se întoarcă acasă, iar dacă turcii porniseră, o slugă 
care-l însoțea pe tînăr avea să se repeadă în galop pînă la 
Bozovici, ca să afle şi ei. Tînărul nu lăsase să se vadă pe 
faţa lui nici părerea de bine, nici de rău că pleacă, ba nici 
teamă de turci. Ascultător, pornise după cum i se 
poruncise, dar nimeni nu putea şti ce-i trecea prin minte. 
Acuma, că se scursese mai bine de o săptămină de la 
plecarea lui loja şi nu primise niciun fel de veste, parcă s- 
a mai liniştit şi apucă drumul Prigorului, cu toată 
zăpuşeala zilei de sfîrşit de vară. Îşi dădu seama că suflă 
cam greoi... şi el se mai gindea să se ducă tocmai la 
Tîrgovişte, cînd îl ostenea acuma drumul pînă la un sat 
vecin! Dar cum o da cu ochii de prietenul său îi va cere pe 
dată un şol cu apă rece de izvor, zicînd întotdeauna că 
era mai bună decit cea de la fintina de acasă, ba chiar o 
asemuia cu apa din Borlova îndepărtatei lui copilării. Cu 
Ana se înțelesese ca în lipsa lui să se mai ducă pe lao 

sfetăr de iarnă pentru cînd avea să se întoarcă Lăzărel. 
Acuma, că-i făgăduise Marin, nu mai avea nicio îndoială 
că pină-n Crăciun avea să-i fie acasă feciorul. La cină se 
vor întilni iarăşi, că nici Marcu nu zăbovea prea mult la 
Prigor... 

Cum se aştepta, după ce-i spuse despre scrisoarea lui 
Matei-vodă, Sivu fu de părere să se ducă neîntirziat, 
barem pînă la malul Dunării, că tăcerea lui loja nu-i prea 
era la socoteală. 

— O fi bătind cîrciumile din Orşova, zise prigoreanul, 
fiindcă lui nu-i plăcea tînărul. Apoi şi turcul... Ferhad, ori 
cum îl mai cheamă, n-are decit să poftească! I-om arăta 
noi lui ce putem cînd ne apărăm avutul! se grozăvi el. 

Auzind apoi de făgăduiala lui Marin, Sivu se întrista: 

— De ce n-ai spus să fi mers şi eu?... 

Ca mai întotdeauna cînd se duceau unul pe la altul, se 
cam lungiră şi acuma la vorbă, de una, de alta, pînă 
băgară de seamă că soarele dădea spre asfinţit. 

— Cam roşcat apusul ăsta de soare! zise deodată Sivu, 
privind printre gene. 

— Ce soare, omule?! Foc în Bozovici! sări Marcu de 
parcă ar fi fost muşcat de şarpe. Arde satul! Tu nu vezi? 

Fără să mai aştepte răspunsul se repezi la grajd şi 
apucă un cal, îl încalecă pe deşălate şi porni ca o furtună 
spre casă, dar la marginea satului îl ajunse din urmă şi 
Sivu. 

Se aşteptaseră la un foc oarecare, însă priveliştea ce li 
se înfățişă aici era îngrozitoare, căci nu mai rămăsese 
casă să nu fi fost cuprinsă de vilvătaie şi nicio ființă vie 
nu părea să mai fi scăpat din acel piîrjol. Peste tot erau 

— Anooo! răcni deznădăjduit Marcu. Anooo! 

Sărise de pe cal şi voia să pătrundă printre uriaşele 
flăcări spre casa lui, părind a nu-şi mai da seama ce face. 
Ar fi pierit la rîndu-i înghițit de pălălaie, dacă nu l-ar fi 
prins Sivu zdravăn de mînă. 

— Lasă-mă! se smuci el, dar prigoreanul nici nu vru să 
audă. 

— Stai în loc! N-a mai rămas nimic, nu vezi? Cine a 
scăpat, a fugit spre alte sate. 

Marcu se domoli dintr-odată, de parcă l-ar fi lovit un 
mai în moalele capului. Se uită prostit la prăpădul ce se 
petrecuse pe vatra casei lui şi murmură: 

— N-a mințit Matei-vodă... eu n-am avut minte... eu... 
Ană dragă, iartă-mă! 

Era limpede că-i pierise muierea, fiindcă şi mulți 
dintre aceia care încercaseră să fugă în alte părți fuseseră 
ucişi la margine de către tilhari. Se apucă să răscolească 
cenuşa, fierbinte încă, de pe locul unde-i fusese 
gospodăria, pînă ce dădu peste un trup ce se făcuse 
scrum, de nu mai puteai şti dacă era muiere ori bărbat. 
Dar salba de galbeni ce străluci prin funingine nu-i mai 
lăsă nicio nădejde. În faţa lui se afla, aşadar Ana sa cea 
dragă... şi acum nu se mai putu ţine să nu plîngă în 
hohote, stringindu-şi capul în palme. Obrajii prinseseră a 
i se înroşi, dar nu din pricina căldurii, ci a mîniei care i 
se strecura în vine. Simțea acum o poftă nebună de 
răzbunare şi mai să se ia de unul singur pe urmele 
făptaşilor. 

— Ferhad, nemernicule! scrişni el. Ai să mi-o plăteşti 
cîine! 

Se repezi spre cal, dar iarăşi fu oprit de Sivu. 

— Fii înţelept, frate! Numai noi doi şi fără arme, ar în- 
semna să ne dăm prinşi ca proştii în mina lor. Să ne 
stringem cît mai mulți şi să mergem cu toţii acolo, în 
cuibul lui de năpircă, să-i facem la fel! 


— Sfirşitul volumului II — 

ÎN VILTOAREA DUNARII 


ICA OŞTIRE DE ALMĂJENI nu s-a putut aduna 
decit după vreo două zile, căci bozovicenii mai 
aveau de împlinit cea de pe urmă îndatorire față 
de morți. Printre cei veniţi laolaltă, cu furci şi topoare, ba 
şi cu cîte o spadă, se aflau, tineri cu mustața abia mijită, 
alături de bătrîni cu plete cărunte, ori bărbaţi în toată 
puterea. Cu toţii ardeau de nerăbdare să se ia de piept cu 
stăpinul din Ada-Kaleh, căci neavînd cui cere dreptate 
erau nevoiți să şi-o facă singuri. 

Să tot fi fost cam la vreo patruzeci de oameni, cei care îl 
urmară pe Marcu, tăind calea muntelui de-a dreptul către 
Orşova, iar fostul slujbaş domnesc părea să-şi fi căpătat 
din nou vigoarea tinereţii, văzindu-se în fruntea lor. 
Chibzuinţă anilor l-a făcut să nu apuce numaidecit pe 
urmele lotrilor, cu toate că prea greu n-ar fi fost să le afle, 
cîtă vreme aceştia minau cu ei toate turmele satelor. Voia 
să le cadă în coastă şi pe neaşteptate, căci nu ştia cîți 
erau, tilharii, dar nici ca oştenii să se sleiască de puteri 
pe drum nu trebuia, aşa că Marcu porunci popas lingă 
un piriiaş ce se rostogolea năvalnic printre stînci. Atunci 
i-a venit în minte scrisoarea boierului muntean şi socoti 


880 


cu cale să trimită pe careva la moşia lui Brătăşanu din 
Romanați. Nu avea cum să-i scrie, aşa că îi cerea ajutor 
prin viu grai, bizuindu-se pe făgăduiala făcută de acesta 
în numele măriei-sale Matei-voievod. 

Băgaseră de seamă că, în afară de furtul vitelor, cele- 
lalte sate n-au pătimit alte distrugeri, de parcă turcii ar fi 
vrut anume să nimicească doar Bozoviciul, şi nimic 
altceva. Citeva iscoade trimise din vreme la Orşova se 
înapoiară fără vreo mare ispravă, în schimb aducîndu-l şi 
pe loja, cam ameţit de băutură, dar destul de îndurerat 
din pricina veştilor aflate de curînd. Se aruncă la pieptul 
celui ce îl înfiase şi vărsă şiroaie de lacrimi, pomenind-o 
mereu pe Ana, care ţinuse la el ca o adevărată mamă. 
Purtarea lui l-a înduioşat pe Marcu, ştergind din mintea 
lui bruma de bănuială strecurată de Sivu. L-a mîngiiat pe 
creştet ca pe un copil şi l-a ţinut mereu în preajma sa. În 
acest fel, tînărul a putut afla tot ce se punea la cale şi 
mai ales nu i-a fost pe plac părerea ca să se aştepte 
sprijinul domnitorului muntean. 

— Dacă mi-e cu îngăduinţă, zise el într-un sfat de 
seară, eu aş putea să mă întorc la Orşova. Am făcut 
prietenie cu o slugă de-a paşei şi aş afla cîți oşteni sînt pe 
ostrov. 

— Mergi, fiule, încuviinţă Marcu bucuros de gîndul cel 
bun al lui Ioja. Ai grijă să nu scapi o vorbuliță despre noi 
şi fă cumva să ne dai de ştire cît mai curînd. 

— Mă voi strădui! înclină capul cu umilinţă băiatul, 
mai mult ca să nu i se vadă licărul de bucurie din ochi. 

Sîvu se uită lung după el, văzînd graba cu care căutase 
să plece. 

— Numai de n-ar ajunge prin vreo cîrciumă şi să uite 
de noi! mormăi el. 

— Vorbeşti cu păcat, măi frate! îi luă apărarea Marcu. 
Doar ai văzut şi tu cite lacrimi amare a vărsat pentru 
răposata Ana. 

— Hm! dădu din umeri prigoreanul şi nu răspunse. 
Presimţirile lui nu se adeveriră, căci loja se înapoie la 
numai două zile de la plecare, ba aducea şi veşti îmbucu- 
rătoare. 

— Paşa n-are mai mult ca la vreo douăzeci de azapi, iar 
ceilalți locuitori ai ostrovului nu-s decît robii şi muierile. 
Acolo se poate ajunge foarte bine cu lotca, lăsîndu-ne pe 
firul apei la ceas de noapte, iar eu am şi găsit cîțiva 
pescari să ne ajute. 

— Na, văzut-ai, Sivule, ce fecior de ispravă am? îi zise 
Marcu nedespărțitului său tovarăş. 

— Numai să fie aşa. Dacă a aflat şi paşa de gîndul nos- 
tru, şi ne aşteaptă cu masa pusă? Vinzători sint pe toate 
cărările, iar Orşova e numai la doi paşi de el... 

Cu toată împotrivirea lui Sivu, cei mai mulți se 
încrezură în vorbele lui Ioja şi hotăriră să se repeadă în 
puterea nopții şi să nimicească, în chip de răzbunare, 
frumosul ostrov scăldat de viltoarea Dunării. 


O noapte de catran învăluia luciul apei, desluşindu-i-se 
numai clipocitul, care înfiora pînă în măduva oaselor pe 
cei ce nu se mai urcaseră pînă atunci în vreo barcă. 
Undeva, pe mal, se auzeau cocoşii cîntind de miezul 
nopții, în timp ce picla se aşternea din ce în ce mai 
groasă. Jur-împrejur erau înconjurați de aburi aidoma 

celor de pe piriul morţilor, ce ducea pe lumea cealaltă, ca- 
n basmele bătrineşti. 

Sivu a mai boscorodit o vreme. Ba că prea lesne au fost 
găsiți luntraşii, şi încă fără plată; ba că feţele lor arătau 
mai curind a lotri şi nu a pescari, şi multe altele. Pînă la 
urmă n-a avut încotro şi s-a urcat şi el într-o lotcă, 
urmind ca în cea de-a doua să se afle Marcu şi cîțiva 
feciori vinjoşi, care aveau să calce primii pe ostrov. Grosul 
cetaşilor rămase pe mal, şi numai la nevoie s-ar fi repezit 
şi ei, căci, după spusele lui loja, douăzeci de azapi 
somnoroşi nu erau nici de luat în seamă. 

Din cînd în cînd răzbeau pînă la ei lătrături ori alte zvo- 
nuri ale nopţii, înfricoşîndu-i pe cei mai slabi de fire. Dar 
aceştia prinseră a-şi face puzderie de cruci cînd se ivi pe 
neaşteptate în calea lor o matahală întunecată, ce nu 
putea fi alta decit ştima apelor. Luntraşul însă era liniştit 
şi le făcu semn cu degetul la buze să nu facă gălăgie, 
murmuriînd scurt: „Ada-Kaleh”. 

— Dacă-i aşa, se cam răsti Sivu, fără a ţine seama de 
luntraş, de ce nu se vede niciun fel de foc de strajă? Nu 
cumva le-au stins anume? Oare toată lumea doarme 
acolo? 

Mina grea a prigoreanului se lăsă pe umărul vislaşului, 
dar acesta răspunse pe dată. 

— Sînt învăţaţi cu pescarii de noapte, apoi nici nu le 
este îngăduit să tulbure somnul înălțimii-sale. Niciodată 
vrăjmaşii n-au pus piciorul pe ostrov, aşa n-au teamă de 
nimeni. 

Cele auzite ar fi trebuit să-l liniştească, părind adevă- 
rate, totuşi o presimţire a lui, cum că se aflau în 

primejdie, nu-i dădea pace. Abia aştepta să se vadă pe 
uscat cu spada în mînă, căci legănatul... 

— Fugi, Sivule!... Vînzare!... Nu veniţi, fraţilor! se auzi 
în întuneric strigătul lui Marcu. 

Pocnete de sineţe, ba şi cîteva săcăluşe îi acoperiră gla- 
sul, iar plumbii prinseră a le vui pe la urechi. 

— La vale! porunci Sîvu, văzînd că luntraşul voia să se 
îndrepte către unde era vacarmul. Feciori, daţi-l la o parte 
şi trageţi voi la lopeţi, care cum veţi şti, că nu-i vreme de 
pierdut. 

— Nu-i cu putinţă! se împotrivi barcagiul. Aici e un 
vîrtej care ne trage spre Ada-Kaleh şi nu putem ieşi din 
el. 

Atunci Sivu îl pocni cu latul spadei în moalele capului 
şi-i făcu vint în apă, fără a mai sta la tocmeală. 

— Nu vă lăsaţi! Au să ne ajute cei de pe mal, numai să 
apucăm să ne îndepărtăm de blestematul ostrov, îşi în- 
demnă el tovarăşii. 

N-avea habar cum să se descurce, bizuindu-se mai 
mult pe tăria braţelor fecioreşti. Însă au avut un dram de 
noroc, ori poate că dirzenia cu care s-au împotrivit apei i- 
a îndepărtat de locul primejdios şi chiar şi pocnetele 
conteniră, semn că-i pierduseră din vedere. O strîngere 
de inimă simțea fiecare, însă niciunul nu cuteza să se 
întrebe cu glas tare de soarta tovarăşilor lor. Erau lac de 
sudoare, însă păreau a nu simți osteneala, vislind 
întruna pină cînd cerul prinse a se lumina către răsărit. 
Şi poate că nici atunci nu s-ar fi oprit, căci picla cea 
deasă se cam risipise, dar s-au pomenit înțepeniţi în 
crengile unor sălcii ce străjuiau malul. 

Sîvu sări cel dintii, dar se afundă pînă la genunchi în 
mil şi prinse a sudui de mama focului. 

— No, acum să vă văd, feciori! zise el. Pînă aici venirăm 
noi cumva, dar prin imala asta cum o mai scoatem la 
capăt? Musai să ieşim din smircuri şi să ne hodinim o 
țiră oasele, căci la vale o mai apucăm abia la noapte, aşa 
că priponiţi cumva barca. Ne-am învăţat cu ea şi va fi mai 
lesne de acum încolo. 

— Mai bine ar fi să ne ducem mai în jos, îşi dădu 
părerea unul. Nici că am putea să ne întindem în mil, iar 
de mîncat şi aşa n-avem ce. 

— Cred că ai dreptate! încuviinţă Sivu şi se cațără la 
loc. 

— Barem să fi ajuns pe malul românesc, adăugă un 
altul. 

— Oricum trebuie să ne ascundem, şi ar fi bine să 
putem ajunge cît mai departe, răspunse Sivu. 

Mai întîi se gindise să se întoarcă la Orşova, ca 
împreună cu cei rămaşi să mai încerce o dată să ajungă 
în Ada-Kaleh, dar îndată şi-a dat seama că n-ar fi fost cu 
putinţă. Pentru Marcu nu mai puteau să facă nimic ei 
singuri. Numai boierul acela muntean, neam cu Vodă, s- 
ar putea băga să-l scoată din ghearele turcului. Banii au 
să-i stringă toate satele din jur, căci Marcu era iubit de 
toți. 

Aproape un veac li s-a părut drumul pînă au izbutit să 
apuce pe malul Oltului, către deal, trăind din mila 
localnicilor şi ajungînd adevăraţi cerşetori. Nici n-a fost 
de mirare că la conacul de la Brătăşani abia au fost lăsați 
să se aşeze în preajma grajdurilor, căci nimeni nu-i 
credea, că nu sînt nişte milogi neisprăviți. Totuşi boierul 

auzi de sosirea lor şi, cu toate că nu-i prea venea la 
socoteală, îl chemă pe Sivu la el. Privi cu scîrbă la 
înfăţişarea bănăţeanului, dar cum deschise gura îşi dădu 
seama că nu era un oarecine de pe drum, apoi se 
posomori auzind cele întimplate şi zise ginditor: 

— Spui că l-a prins pe kir Marcu? 

— Aşa socot, boierule! răspunse Sivu. 

— Păi ce căuta el acolo? 

— Doar ţi-a dat de ştire, boier vel-vistiernice. De mirare 
că n-a ajuns pînă acuma. Păginul i-a nimicit satul... 

— Nu ştiu despre asta nimic. Acuma aflu. Apoi, ce dacă 
i-a prădat casa?... Cine l-a pus să plece să se răzbune de 
capul lui? Nu era mai cuminte să se fi înfățişat la mila 
măriei-sale, care-i bun prieten cu Ferhad-paşa? Luat cu 
vorbă bună... 

— Ce să-i mai facă? i-o cam reteză Sivu. l-au ucis 
muierea şi toate neamurile. Mai putea să le dea viață? 

Vel-vistiernicul Ghinea Brătăşanu fu supărat că nu-l 
lăsase să isprăvească vorba şi zise răstit : 

— Dar, ia spune-mi, cine eşti şi ce pofteşti de la mine? 
Cum de-ai ajuns aici? 

— Să-mi fie cu iertăciune, boier vistiernice! plecă 
pletele prigoreanul. Eu mi-s Sivu, cîndva căpitan în 
slujba domniei la măria-sa vodă-Tomşa, dar, mai presus 
de toate, frate de cruce cu Marcu. Ce vreau?... Nimic alta 
decit să-ţi ţii domnia-ta făgăduiala, precum ai zis în 
scrisoare... 

— Omule, nu mă băga în păcat, că eu habar n-am 
despre ce vorbeşti. N-am scris nimănui nimic! Am să mă 
rog de măria-sa pentru Marcu, să fie iertat de turc, dar 

— Nici n-am zis asta, boierule... lacă, îi bine şi cum 
spui domnia ta! bătu în retragere Sivu, prea istovit ca să 
se ia la hartă cu vel-vistiernicul. 

Acesta îşi dădu seama că bănățenii, chiar aşa, 
zdrenţăroşi cum se arătau, ar fi putut să se facă oşteni 
domneşti de mare preţ şi porunci să fie ospătați mai ca 
lumea, ba să li se dea şi veşminte. Le ceru însă ca nu 
cumva să plece de la curtea lui, pină ce se va întoarce de 
la Tîrgovişte, cu răspunsul voievodului. 


În răstimp, Marcu şi cei patru tovarăşi ai lui scăpaţi cu 
viaţă fură legaţi-fedeleş şi trîntiți la picioarele lui Ferhad- 
paşa, chiar în aceeaşi noapte, la lumina făcliilor. 
Văziîndu-i, paşa rînji cu mulţumire şi fără nicio judecată 
porunci descăpăţinarea tuturor, mai puţin a lui Marcu. 
Acesta pricepea limba Profetului şi se înfiora, bănuind o 
moarte mai crîncenă decit a celorlalți. Un licăr de bucurie 
îi unse totuşi sufletul, căci printre cei ucişi nu era şi loja. 
Barem el scăpase şi poate avea să-l răzbune, îşi zicea, 
neîndoindu-se nicio clipă că barcagiii fuseseră vînzătorii. 
Cît despre Sivu, nu mai încăpea vorbă că dacă ar fi fost 
prins s-ar fi aflat alături. 

Cumplita osîndă fu adusă la împlinire pe dată şi, sub 
ochii lui îndureraţi, cei patru tovarăşi îşi pierdură 
capetele în praful de la picioarele butucului. El însă fu 
priponit de un belciug de care se agaţă otgoanele 
corăbiilor şi lăsat în paza a doi azapi, chipurile, ca să se 
odihnească. Se-nţelege că n-a fost cu putinţă să pună 
geană pe geană, frămîntat de gîndul cum ar fi putut să 
scape, ori să-şi vîndă cit mai scump pielea. Se încredea în 

douăzeci, ba uneori i se părea că aude glasul lui Sivu 
îndemnindu-şi firtații în ajutorul lui, dar liniştea nopții 
dăinuia mai departe peste întreaga fire. Alteori îi apărea 
chipul înlăcrimat al Anei, chemîndu-l cu ochii ei stinşi, 
aşa cum făcea odinioară, cînd voia să-l facă să plece în 
tăcere de lingă leagănul copilului. „Lăzărel!... O mai fi 
trăind, sărmanul?... Nu mai am pe nimeni!”, gemu el şi i 
se umeziră ochii. N-ar mai fi avut pentru ce să trăiască, 
dar nici să moară în furci, ca un netrebnic. 

Cînd soarele s-a înălțat de-o suliță, doi gealați l-au 
înşfăcat pe Marcu, despuindu-l în pielea goală, după care 
l-au tirît, în văzut mulțimii, lingă un zid de piatră. Abia 
atunci a priceput ce soartă îl aştepta, zărind fioroasele 
cîrlige ce-şi arătau colții spre el. Avea să sfirşeaşcă istovit 
de sete şi de foame atirnat în ele în vreme ce arcaşii, mai 
mult sau mai puțin iscusiți, îl vor săgeta în aşa fel ca să 
nu moară îndată. Cel mai de nesuferit avea să fie rînjetul 
gloatei care-l va batjocori, aruncînd asupra lui cu tot felul 
de murdării şi sărind în sus de bucurie, dacă ar fi văzut 
vreun semn de suferință pe obrazul osînditului. Nici nu 
putu să-şi stăpinească strigătul, cînd ghiara ascuțită de 
fier îi pătrunse pe sub coaste, înăbuşindu-l. Apoi fură 
țintuite mîinile şi picioarele, dar nu mai avu niciun pic de 
vlagă în el, încît îşi pierdu simţirea... 

Să fi trecut o săptămînă?... o zi?... o clipă?... Marcu nu- 
şi mai dădea seama. Simţi răcoarea apei puturoase ce i se 
revărsa din creştet peste întreg trupul, înviorîindu-l cu 
încă un strop de viaţă, dar nu fu în stare să deschidă 
ochii. În schimb simţi arsura unei săgeți înfipte în pulpă 
şi... alta... şi alta... A fost prea mult pentru răbdarea lui şi 
un urlet prelung îi sfişie pieptul. 

— Ha, ha, ha! Trăieşte! se auzi vocea paşei, care ţinuse 
să nu se lipsească de asemenea privelişte. 

Martirul înţelese că-l aşteptau şi alte chinuri drăceşti, 
singura lui nădejde fiind într-o moarte cît mai apropiată. 
Şi nu atît de teama suferinţei, cît să nu mai audă bucuria 
celor din jur, care-şi spuneau oameni. 

— Ascultă, ghiaurule, ştiu că pricepi limba noastră, 
zise paşa cu glas tare. Mai înainte de a te înghiți focul 
gheenei, vreau să afli că însuşi fiul tău te-a vindut. 

— Lăzărel? murmură Marcu tresărind. Peste poate... 
unde-i? 

Ochii lui încețoşați abia dacă mai puteau zări ceva, iar 
dacă ar fi fost cu adevărat Lăzărel, l-ar fi iertat din toată 
inima, numai să-i mai vadă o dată chipul. Sau poate că 
ar fi fost mai bine să ducă cu el în lumea umbrelor 
înfăţişarea fecioraşului de altădată... 

— lată-l! şi slujitorii paşei îl împinseră în față pe Ioja. 
Tu l-ai trimis la tîrg, iar el a venit de-a dreptul la mine ca 
să-mi spună cît de înstărit îi satul vostru. Două pungi cu 
zloți i-au fost răsplata. Apoi l-am mai plătit şi atunci cînd 
mi-a dezvăluit că aveai de gind să mă păleşti peste 
noapte, iar dacă i-aş porunci, ar fi în stare să te şi ucidă. 

loja rămase cu capul în pămînt, pentru că, deşi nu 
înțelegea vorbele turcului, bănuia că era dat în vileag, şi 
pentru întîia dată în viaţa lui simţi mustrarea cugetului. 

— Iudă! biigui chinuitul. 

Simţea că-şi pierde puterea odată cu scurgerea 
singelui, şi totuşi, o mare bucurie îl cuprinse văzind că 
nu de Lăzărel era vorba. Şi-l aminti din nou, aşa cum era 
îmbrăcat în blestemata zi cînd a fost dus fără urmă în 

ivit şi buna lui Ana, ba şi obrazul înceţoşat al lui Gaşpar- 
vodă, şi toţi îl îndemnau să se lepede de lumea asta haină 
şi să li se alăture, dar nu izbutea nicicum... O nouă 
tresărire! Altă săgeată i-a muşcat trupul, însă nu-şi mai 
dădea seama unde. Deschise ochii, vrind parcă să vadă 
de unde porneau uneltele morţii, şi atunci dădu cu 
privirea peste loja, în spatele dregătorilor paşei. Pricepu 
totul cînd acesta îşi încorda arcul... şi pleoapele îi căzură 
în aşteptare. Zbirniitul ucigător i se înfipse în grumaz, 
acoperindu-i pieptul cu un val de sînge cald. Mai apucă 
să audă pe stăpînul din Ada-Kaleh spumegind de furie: 
„Cine a fost nepriceputul?” şi o amorțeală plăcută îl 
învălui. Mai înainte de a-şi da duhul tinu să-i mulţu- 
mească lui loja, dar cuvintele „Îţi mulţumesc, fiule”, n-au 
mai putut fi auzite de nimeni. Cerul prinse a se roti şi o 
piclă îi acoperi privirea. 

— Care a fost neghiobul? răcni din nou Ferhad-paşa. 
Cine a cutezat? 

Osînditul ar fi trebuit să se chinuiască zile în şir, dar 
săgeata i-a scurtat suferinţele, sfidind porunca paşei. Nu 
i-a fost prea greu să dea peste Ioja, rămas prostit cu arcul 
în mînă şi cu o privire ciudată în ochi. Tirît în fața 
stăpînului, acesta l-a scuipat scirbit, mustrindu-l: 

— Nu ţi-a fost îndeajuns cîte i-ai făcut, fiară? 

Stăpinul din Ada-Kaleh avea o ură osebită asupra 
vinzătorilor şi cu atît mai mult nu-l suferea pe loja, 
ştiindu-l feciorul mortului. Uciderea propriului părinte 
era o patimă bolnavă şi cerea pedeapsă neindurătoare. 
Porunci ca ucigaşul să fie despuiat, luiîndu-i toţi banii ce-i 
avea, apoi, biciuit pînă la sînge, a fost aruncat în viltoarea 
apei, ca hrană pentru peşti. 

Greu de spus dacă nu cumva tinărul s-a lăsat anume 
în îmbrăţişarea morţii, căci, fiind un bun înotător, ar fi 
putut ieşi undeva la mal, departe de zbirii paşei. Creierul 
lui era însă măcinat de privirea blindă şi iertătoare, din 
ultima clipă, a celui pe care-l dusese la pieire, din prea 
marea lui lăcomie. 


Sivu însă n-avea cum să ştie ce se petrecuse în 
frumosul ostrov dunărean şi se ţinea mai departe de 
capul boierului Ghinea să facă ce-o şti, numai să-l scoată 
pe Marcu din Ada-Kaleh. Cum însă marele boier cam 
tărăgăna fără rost, îşi aminti de Hrizea, cel care-i fusese 
oaspete lui Marcu la Bozovici. Părăsi deci pe delăsătorul 
Brătăşanu şi plecă la moşia vornicului din Bogdanci. 

La început fusese luat şi aici drept un pribeag oarecare 
şi cu greu pătrunse la stăpina casei, jupineasa Frăsina. 
Acesteia i s-a făcut milă de bieţții bănăţeni şi a poruncit 
să fie hrăniți şi omeniţi pînă la sosirea soțului ei, plecat 
pentru vreo cîteva zile. Dar cînd s-a întors acasă, lui Sivu 
i-a venit cam peste mînă să vorbească cu el, văzindu-i 
bogăţia veşmintelor. Se temu chiar că acesta nici nu-şi va 
mai aminti de oropsitul Marcu. S-a înşelat însă, căci 
năvalnicul boier i-a răspuns pe dată: 

— Mergem să-l scoatem de la turc. Eu şi cu Duţescu 
mă încumet să-l arunc pe paşă în Dunăre, dacă... 

— Stai, omule! îl opri nevastă-sa. Vrei să treci peste 
Vodă? N-auzişi că alde Brătăşanu nu se bagă? 

— Aida de! Ce-i fi vrind? Să-l las pe creştin în mina 
păginului? Nici gînd! se burzului Hrizea. 

— Nici eu n-am zis asta! nu se lăsă jupineasa Frăsina. 


Tu socoti că împreună cu Duţescu al tău ai putea 

întoarce ţara pe dos, dar nu-i chiar aşa. Nu ziceu că nu-i 
viteaz şi cutezător, căpitanul, însă nu uita că domnitorul 
este prieten cu turcii şi nu are chef să se strice cu ei. Mai 
bine te-ai înfăţişa la picioarele lui şi să-l rogi să trimită 
carte turcului. 

— Dacă nu vrea? N-a ascultat el pe Brătăşanu, care o 
ține pe soru-sa, şi are să plece urechea la rugile mele? 

— Abia atunci ţi-e îngăduit să faci ce vrei, dar pe 
ascuns. 

— Jupîneaso, ai o minte de aur! rise Hrizea. Ce m-aş fi 
făcut eu fără domnia-ta?... Dar pină să punem noi totul 
la cale, Marcu poate ajunge prea-bine în lumea celor 
drepți. 

— Atunci lasă totul în seama lui Duţescu, răspunse 
femeia. Te lauzi pe toate drumurile că-i isteţ şi îndrăzneţ. 
Să vedem, el ce zice? 

— lertat să-mi fie că mă amestec şi eu, îndrăzni Sivu. 
Socot că, dacă m-oi repezi cu acel căpitan, ne-om 
descurca noi cumva, şi chiar de ne-o prinde, am făcut-o 
după mintea noastră. 

— Facă-vi-se voia! ridică Hrizea amîndouă braţele. Aveţi 
dreptate că trebuie umblat în mare taină, ca să nu 
stirnim cumva minia lui Vodă. 

Aşa se face că, la mai bine de patru săptămini după 
moartea lui Marcu, un pilc de călăreţi, aleşi unul şi unul 
de către căpitanul Duţescu, se îndrepta către ţinutul 
Mehedinţilor. Printre ei se aflau şi bănăţenii din ceata lui 
Sîvu, toţi înveşmîntaţi ca seimeni, căci duceau un dar al 
măriei-sale către luminăţia-sa Ferhad-paşa, cu straşnică 
poruncă să fie înmîinat numai la el, în ostrov, şi nu în altă 


parte. 

O strînsă prietenie legă pe cei doi căpitani şi Duţescu îi 
povesti mai tot drumul cum taică-său luptase la Mirăslău 
şi Gorăslău, dar căzuse la moara de hîrtie de lingă 
Braşov, în oastea lui Radu-vodă Şerban. Lui îi semăna în 
ticluirea urzelilor, dar şi în luptă deschisă cu spada, şi 
ținea la Hrizea ca la ochii din cap. Apoi i-a spus lui Sivu 
cum plănuia să ajungă la Ferhad-paşa. 

— Lădița asta ferecată este o momeală pentru turc! 
arătă el spre calul ce o căra în spate. 

— Dar ce-i în ea? 

— Nimic! 

— Cînd o să vadă că ne-am bătut joc de el, paşa are să 
ne tragă în ţeapă. 

— Aş vrea s-o văd şi pe asta! rise Duţescu. Mă prefac a 
umbla pe la lăcată, zicînd că am pierdut cheia, iar 
domnia-ta ai să te repezi cu hangerul în beregata 
turcului. 

— Să-l ucid? 

— Nicidecum! Numai îl ameninţi, şi eu sar pe dată ală- 
turi, apoi cerem prinşii în schimbul vieţii lui ticăloase. Eu 
mă descurc binişor pe limba lui, aşa că să nu te temi... 

— Dar cu el ce vom face? 

După ce-i luăm pe ai noştri, ne ducem cu paşa în 
pădurile Mehedinţilor. 

— Ostatec? 

— De bună-seamă? 

Adevărat că aşa ceva numai prin mintea lui Duţescu ar 
fi putut să treacă, iar Sivu se cam îngrijoră ca nu cumva 
să stirnească mînia domnitorului. Totuşi, pentru Marcu 
trebuia încercat orice. 

Ajungind în tîrgul Severinului au şi trimis vorbă pe 
ostrov, cerînd îngăduință să se înfățişeze strălucitului 
stăpin, dar paşa n-a încuviințat să meargă decît cel mult 
doi oameni, zicînd că va trimite el azapi să păzească 
neprețuitul dar. 

— Ce ne facem? întrebă Sivu cam îngîndurat. 

— Nici n-aveam nevoie de mai mulți. Care osmanliu va 
clinti, cînd Ferhad va avea jungherul la grumaz? 

— Mă rog, dacă aşa socoti domnia-ta, se învoi 
prigoreanul. 

Duţescu însă îşi trimise oştenii într-un loc anume, pe 
malul Dunării, unde aveau să iasă cu ostatecul, şi-i 
povățui ce să facă. Apoi se urcară în barca trimisă de 
paşă, în vreme ce alte două, pline cu oşteni, aveau să-i 
însoțească, spre a nu păți vreun necaz. Cu ei se aflau 
numai barcagiul şi lădița, aşa că nu se mai socotiră 
nevoiți să se ferească, bănuind că turcul nu le cunoştea 
limba. 

— Tot aşa am plecat şi atunci, se înfiora Sivu, zărind 
moscheea din Ada-Kaleh, care-şi înălța minaretele spre 
cer, smulgîndu-se din verdeaţa înconjurătoare. Parcă, să 
ZIC, ceva mai la deal, dar eram mai mulți. 

— Însă pe întuneric, adăugă zimbind Duţescu. lată-ne 
oaspeţii stăpinului din Ada-Kaleh şi la plină vedere, 
apărați chiar de azapii lui. Nu-i aşa? 

Luntraşul i-a ascultat o vreme şi, pe neaşteptate, s-a 
băgat în vorbă: 

— Bre ghiaur! Eu ascultam la voi şi auzit prostii 
vorbeam. 

Amiîndoi îl priviră uluiți. 

— Voi nu ştiam ce pățim ghiaurii prinşi? 

— Nu! sări Sivu, temindu-se de o nouă capcană. 

— Ehei, efendi. Ala ghiaur la cârlige crăpat. Ceilalţi, cap 
tăiat la ei. Voi la fel voiam? 

Căpitanul Duţescu nu se mulțumi numai cu atît, ci îl 
descusu pe barcagiu pe limba lui şi atunci află cumplitul 
adevăr. Mergeau degeaba, fiind morți cu toţii. Sivu 
îngălbeni cînd auzi crîncenul sfirşit al lui Marcu, şi nu fu 
în stare să mai scoată un cuvint. 

— Ne întoarcem! hotărî Duţescu. 

— Acum nu puteam, ghiaur-efendi. Nu vedeam azapi? 
Pe dată dam la fundul apei. 

Zimbetul de încredere pieri de pe faţa lui Duţescu, iar 
mintea lui se zbătea acum spre a găsi scăparea, căci de 
mers pe ostrov nici nu mai putea fi vorba. 

— Oare chiar sintem pierduţi? întrebă şoptit Sivu. 

— Încă nu! şi fața căpitanului se lumină iar. Apoi 
începu a vorbi turceşte cu luntraşul: 

— Ascultă bre... cum îți spune? 

— Cekirge, efendi. 

— Vrei să te fac bogat? De azi, scapi de sărăcie. 

— Auzi vorbă?! zîmbi strîmb turcul. Să fie oare careva 
s-o îndrăgească într-atit ca să nu se scape de ea? 

— Atunci îi bine, Cekîrge! Vezi tu lada asta? 

— Îhî! 

— Ei bine, este plină-ochi cu nestemate. Preţul 
răscumpărării celor ucişi. Nu mai vreau s-o dau 
stăpinului tău, că nu merită. Ţie ţi-o dăruiesc toată! 

— Mie?! Să cred oare?... dar ce mă fac?... nici n-apuc 
să ajung cu ea acasă... 

— Nu va şti nimeni că-i la tine. N-ai decît s-o vinzi cu 
bucăţica. Om te fac! În schimb, tu ne scoţi pe malul 

românesc, colo, în dreptul Simianului, apoi te duci la vale 
cu lotca şi-ţi îngropi comoara. Nici că trebuie să te mai 
întorci, să dai socoteală cuiva. 

— Dar cu azapii ce fac? 

— Treaba ta! Pentru asta îți dau o avere, ca să ne 
scapi. Altfel, crezi că nu opream eu giuvaericalele? Dar n- 
am poftă să-mi las căpăţina pe ostrovul vostru afurisit. 

Barcagiul îl privi neîncrezător pe Duţescu, apoi se uită 
către bărcile azapilor, rămase mai în urmă, şi spuse 
hotărit: 

— Mă-nvoiesc! Mai întîi să-mi dai lădița, s-o dosesc în 
fundul bărcii. 

— Asta nu, frăţioare! Mă iei drept prost? Pe urmă să 
mă duci plocon paşei? 

— N-ai decît să-mi crapi capul, efendi, dacă nu-s cu 
gînd bun. Doar ai spada în mînă. 

Duţescu se prefăcu a chibzui, apoi îi făcu semn că 
poate să ia lădiţa. 

— Bine! Fie cum vrei tu! Dar cum ai să scoţi barca din 
ochii urmăritorilor? 

— O iau încolo, spre mal, arătă el tîrgul Severinului, 
căci numai eu ştiu cum curge şuvoiul prin locul acesta. 
Apa, izbindu-se de fundul ostrovului, se întoarce şi face 
un vîrtej. Azapii se vor lua după noi şi cînd or să intre în 
bulboană tragem cu toţii la visle, după cum am să spun 
eu. În apropierea țărmului, săriți amîndoi deodată, şi 
descurcați-vă cum veți şti. 

Duţescu dădu mulțumit din cap şi se întoarse către 
Sivu. 

— Ştii să înoţi? îl întrebă el. 

Bănăţeanul îl privi mirat, căci nu înţelesese nimic din 
ce vorbiseră cei doi pînă atunci. 

— Nu prea, dădu el din cap. 

— Apă nu mare estem, bre, se băgă turcul. Apropiem 
de mal şi zdup! 

Duţescu îl lămuri pe Sivu ce plănuise, bănuind că 
azapii se vor învirti o vreme în virtej, răstimp în care ei ar 
ajunge la semenii lor, gonind cu toții cît mai departe de 
Dunăre. Nu i-a mai pomenit însă nimic de „răsplata” 
făgăduită, ca nu cumva să întrebe ceva nelalocul lui şi să 
afle barcagiul. 

Prinseră a pluti cu iuţeală pe firul apei la vale, făcîndu- 
i pe azapi să urle, întrucît bănuiau ceva necurat la mijloc 
şi visleau acum din răsputeri ca să-i ajungă pe fugari. Se 
liniştiră însă curînd, cînd îi văzură că se întorceau 
împotriva apei, către deal, şi lăsară şi ei bărcile în voie, 
socotind că intraseră în vreo bulboană. Oricum, tot pe 
ostrov aveau să iasă la mal, aşa că le dădură pace, 
mărindu-se depărtarea dintre ei. 

— Acum, bre! strigă deodată Cekirge, stringîndu-şi 
lădița cu genunchii. Săream şi fugeam! îi mai îndemnă el. 

Holbă ochii la Duţescu, dar nu mai apucă să zică 
nimic, fiindcă acesta îl pocni cu lopata, prăvălindu-l peste 
rivnita lădiţă. 

— Sări! porunci el, dindu-i brinci lui Sivu. 

Urletele neputincioase ale azapilor, care văzusem cele 
petrecute, le ajunseră la ureche, dar fără plumbii traşi 
din sînețe, care se pierdeau undeva în apă, la jumătatea 
drumului. Sudălmile lor au fost zadarnice, fiindcă Cekiîrge 
avusese dreptate şi curînd simţiră pămîntul sub picioare. 


Din cîteva salturi fură pe mal, fără să se mai uite înapoi 

spre nefericitul barcagiu, care plutea acuma spre Ada- 
Kaleh, cu vislele bălăbănind la voia întîmplării. 

Abia cînd s-au mai oprit să-şi tragă sufletul, fiind la 
adăpost, Sivu îşi arătă nedumerirea : 

— De ce l-ai pocnit, cîtă vreme şi-a ţinut făgăduiala? 

— Ca să-i scap viaţa. 

— ?! 

— Paşa l-ar fi scurtat de cap pentru fuga noastră, căci 
el n-avea să spună nimic de lădiță. 

— Aşa însă are să i-o apuce el, şi cînd o vedea 
pietrele... 

— Se va uita prostit la ele, adăugă Duţescu rizînd. Sîvu 
păru totuşi nemulțumit de purtarea lor. 

— Mai bine i-am fi dat nişte bani. 

— Numai răclița aceea ferecată ar fi putut să-l 
ispitească să înfrunte miînia paşei. Poate că are norocul 
să fie şi răsplătit, căci lovitura primită este o dovadă a 
nevinovăției lui. 

Într-adevăr, Ferhad-paşa rămase cu gura căscată 
văzind pietricelele şi multă vreme s-a tot întrebat ce-or fi 
urmărit ghiaurii aceia ţicniți, neputiînd să-şi închipuie că 
ar fi vrut să-şi bată joc de el. 

Fugarii se întilniră în cele din urmă cu oştenii care-i 
aşteptau şi care nu scoaseră o vorbă văzindu-i uzi- 
leoarcă, bănuind că va fi fost vorba de o fugă neaşteptată. 
Aprinseră un foc şi curînd voia-bună se aşternu pe fața 
căpitanului Duţescu. 

— Aşa scăldat mai zic şi eu, făcu el, lovindu-şi braţele 
ca să se încălzească. 

— Bine că am scăpat teferi din viltoarea Dunării, 
adăugă şi Sivu. 

— Ca să intrăm în cea a vieţii, ca şi pînă acum, oftă cu 
tilc Duţescu. 


COROANA RIVNITĂ 


DE LA O VREME asupra frumosului oraş Messina, care 
îşi oglindea casele şi chiparoşii în apele azurii ale 
Mediteranei se abătuseră zvonuri de mare primejdie din 
partea corsarilor aflaţi sub ascultarea sultanului. Aceştia 
vinturau mările în lung şi în lat, şi, nu o dată, coborînd 
pe ţărmuri, jefuiau şi pustiau totul în calea lor, lăsînd în 
urmă numai plins şi jale. 

Pe malul cel mai de către miazăzi, de unde se zărea 
Sicilia,se aflau pe la 1629 casele bogatului nobil Carlo 
Cigalla. Avea puzderie de slujitori şi un om cu vază ca el 
nu găseai, nu numai în oraş, ci în întregul regat al 
Neapolelui. Dar, cu toată starea lui înfloritoare, era 
miîhnit peste poate, căci de vreun an de zile nu mai 
căpătase veşti de la singurul lui moştenitor, Gian 
Michele. Răsfăţat de mic, tînărul Cigalla se obişnuise a 
face numai după cum îi tăia capul şi iată că acuma, pe 
neaşteptate, părăsise casa părintească şi oraşul, 
împreună cu prieteni de aceeaşi seamă ca să vinture 
lumea. La plecare luase, fără încuviințarea cuiva, cutia cu 
giuvaericale a mamei sale, pe care o isprăvi în numai şase 
luni, în vreme ce un altul, mai chibzuit, ar fi trăit din bel- 
şug mai bine de doi ani, cu banii căpătați din vînzarea 
lor. 

Bătrinul Cigalla se înspăimîntase, de la o vreme, ca nu 
cumva odrasla lui să fi căzut în mîinile corsarilor, căci 
pînă în primăvara acelui an nu aflase nimic despre soarta 
hoinarului. Mamă-sa, în schimb, se ducea zilnic la 
catedrala oraşului şi ceva în inima ei îi spunea că odorul 
trăieşte. Ba într-o noapte o visase chiar pe sfinta Ana, 
care, zimbindu-i din înălțimile cereşti, i-a spus că 
Gianino al ei ajunsese la mare cinste şi mărire, iar sfinţii 
nu puteau să mintă! 

Prin postul Paştelui, un străin bătu la poarta lui 
messer Cigalla şi-i întinse răvaşul mult aşteptat de la 
fugar. Carlo îl citi pe nerăsuflate, mai înainte de a-l 
îinmiîna nevesti-sii, dar nevenindu-i a crede cele scrise de 
fecior, îl mai luă o dată de la capăt şi abia după aceea se 
uită după aducător. 

— Domnia-ta, signor...? 

— Capello! Giovani Capello, răspunse străinul. Sluga 
domniei-voastre. 

— Voiam să te întreb, signor Capello, dacă ai ştire ce- 
mi scrie fiul meu, căci mie nu prea îmi vine a crede. 

— Bănuiesc că v-a dat vestea că este pe cale să se 
însoare cu o prințesă de neam mare. 

— Întocmai! Dar cum a intrat în vorbă, fără ca noi, pă- 
rinții, să tocmim zestrea, aşa după cum se obişnuieşte? 

— Fata cu care are cinstea a se însoţi este Hana de 
Podebrad, fiica ilustrului conte cu acelaşi nume, care se 
trage din regii Boemiei şi este deosebit de bogată, pe lingă 
frumuseţea pe care i-a dăruit-o cerul. 

— Ei, vezi domnia-ta, signore, chiar pentru aceea mi se 
pare o încurcătură. Uşuratecul de fiu-meu s-a dat drept 


900 


fecior de prinţ, ori noi, deşi am avea tot dreptul, căci 
vechimea familiei este cu mult mai mare... 

— Ştiu, signore! Giani mi-a spus totul. Acesta este şi 
țelul venirii mele aici, ca să punem la cale nunta. Ne 
trebuie însă bani, ca să cumpărăm titlul de principe. 

— Bani avem! De unde titlu? 

— Găsim! Am eu prietenii mei la Gran Turco, iar prin- 
cipatele dunărene sînt în împărăţia lui. Dăm vreo sută de 
mii de scuzi... 

— Cît?! 

— Giani îmi spune că n-are să fie prea greu pentru 
domnia-ta. Ca să izbutim, vom împărți multe daruri, mai 
cu seamă la sărai... 

— Dar nu s-ar putea să găsească o mireasă care să mă 
coste mai puțin? Slavă domnului, că Italia este plină de 
fete şi chiar de principese, dacă asta visează. 

— Eu nu zic ba, dar domnița Hana este mai presus de 
toate! Cît priveşte contele de Podebrad... se bucură de 
mare cinste pe la toate capetele încoronate ale lumii, încît 
nu l-aş sfătui pe Giani să-şi încalce cuvîntul dat. 

— Mii şi sute de draci! înjură Cigalla, tocmai cînd 
pătrunsese şi nevastă-sa în încăpere. 

— Nu cumva a venit scrisoare de la Gianino? Unde-i? 

— Cum naiba s-or fi aflînd toate în casa asta? răbufni 
Carlo. Poftim, citeşte marea bucurie ce ne-a făcut 
scumpetea domniei-tale de băiat! 

Femeia înşfacă pe dată răvaşul şi, desluşind despre ce 
era vorba, se lumină la față şi murmură, cu ochii în tavan 


— Madonă graţioasă! lubită sfintă Ana, îţi mulțumesc! 

— Doar nu vrei să spui că sfinta Ana l-o fi povăţuit să 
ne bage la aşa cheltuială? Ascultă şi tu ce spune domnia- 
lui, şi mai ales cît bănet trebuie să punem la bătaie. Cu 
aurul ăsta am putea cumpăra toate fetele de măritat din 
Messina la kilogram... dar ce spun eu?... din toată Italia! 
Parcă ar fi un harem, şi nu o singură mireasă. 

— Stai! Ce te aprinzi aşa? îl opri soața. Ce bani? De 
asta ne putem noi plinge? Tu nu te bucuri de ce are să 
ajungă Gianino al nostru? 

Bătriînul Cigalla se uită la ea buimăcit, în vreme ce 
străinul dădea din cap, încuviințind. Încurajată de 
privirea lui Capello, fericita mamă îşi săltă pieptul şi 
spuse hotărită: 

— Signore, dacă este vorba de vreo cheltuială pentru 
viitorul fiului meu, eu fac tot ce trebuie, ca să devină ce 
am visat şi să se împlinească destinul. 

— Signora! se înclină cu smerenie Capello. 

Se vede treaba că doamna Cigalla avea un cuvint foarte 
greu în căsnicie, mai cu seamă că o parte din avere 
provenea din zestrea adusă de ea, aşa că soțul păru a se 
mai domoli. 

— Bine! făcu el cam înciudat. Dar avem noi să-i arătăm 
acelui conte de... 

— Podebrad, răsti apăsat oaspetele. 

— Aşa cum spui! se îndirji bătriînul. O fi el de viță 
veche, dar şi Giani va fi principe turc! 

— Ceee?! sări speriată signora Cigalla. 

— Nici vorbă, doamnă, o linişti Capello zimbind. Va 
stăpini un principat în împărăţia turcului. Este adevărat 
că locuitorii sînt schismatici de rit grecesc, dar tot 
creştini sînt şi poate că, pină la urmă, însuşi Gianino are 

să-i ducă la apostolica noastră credinţă catolică, spre 
marea mulțumire a sanctităţii-sale papa. 

— Acum ai văzut de ce s-a băgat sfinta Ana în daravela 
asta? rînji Carlo către nevastă-sa. 

— Dacă-i pe aşa, atunci bucuria are să ne fie şi mai 
mare. Dumnezeu, sfinta Ana şi sanctitatea-sa... 

— ŞI toţi sfinţii!... o îngină bărbatu-său. Să ştii că-l şi 
văd pe cucernicul nostru Gianino cu crucea într-o mînă 
şi cu foarte scumpa lui mireasă pe genunchi, botezind pe 
toți sălbatecii aceia, care te pomeneşti că mai mănîncă şi 
oameni, după cîte am auzit eu... 

— Vai de mine! se sperie mama. 

— Nu-i aşa, signora, rise Capello. Messer Cigalla 
glumeşte, ca să vă înfricoşeze, dar cînd are să afle cîți 
bani va scoate Giani de la „sălbatecii” aceia... 

— De aur?! sări Carlo. 

— Se-nţelege! Ei nici nu păstrează argintul, îl dau 
copiilor să se joace cu el, în loc de pietricele. Chiar şi 
țăranii au, acolo, mai mult aur decit neguţătorii noştri 
din Italia. 

— Ei... dacă-i pe aşa, se mai înmuie negustorul Cigalla, 
de ce n-ai spus de la început că nu-s bani aruncaţi în 
vint?! Cum se numeşte faimosul principat? 

— Valachia, ori Tara Românească. Tot una-i! 

— Hm! făcu nedumerit Cigalla. 

— Ei de fapt îşi spun români, numai vecinii le zic 
valachi. 

— Parcă ai zice „romani”, şopti doamna Cigalla. 

— Foarte adevărat, căci ei se trag din vechii romani de 
odinioară, care s-au dus acolo să se îmbogăţească. 


— Ahaaa! făcu mulțumit Cigalla. 
903 


— Chiar şi limba latină de altădată au păstrat-o ca a 
lor, şi se aseamănă cu italiana noastră. 

— Atunci are să-i fie lesne lui Gianino să se înțeleagă 
cu supuşii, se bucură mama. 

— Mai ales cînd are să le ia aurul, adăugă vesel şi tatăl. 

— În scurtă vreme, nici n-are să se mai cunoască vreo 
deosebire dintre prinţul Giani şi români. 

— Dacă spui că-s plini de aur, zise iar Cigalla, poate că 
n-ar fi rău să scoatem o dobindă frumuşică la banii ce-i 
stricăm pe sultan. Ce zici? 

— Fără grijă, messer, că ai să scoţi împătrit! 

— Atunci, ce mai aşteptăm? Să batem palma! Dar dom- 
nia-ta cît pofteşti pentru osteneală? întrebă deodată Carlo 
Cigalla, privindu-l îngrijorat pe străin. 

— Deocamdată, plata cheltuielilor, iar mai apoi slujba 
de sfetnic, un fel de cancelar al prinţului Giovanni 
Michele. 

— Ştii că-i frumos, Carlo? bătu din palme signora 
Cigalla. Îmi place cum sună la ureche! Dar pe limba lor 
cum are să fie? 

— După cite ştiu eu, „loan Mihai-vodă”. 

— Bine, signora Cigalla, sună frumos, făcu soţul, dar 
noi să trecem la afaceri. 

Signora Fernando tăcu, însă nu părăsi încăperea, în 
vreme ce Carlo îşi aminti de ceva şi zice către străin: 

— Dacă te ai atit de bine cu Gran Turco, pentru ce îţi 
mai cere bani? Şi încă aşa de mulți? Nu s-ar putea să-i 
dăm după? 

— Iar începi? nu se rabdă femeia. 

Capello zimbi mulțumit de sprijinul mamei şi începu cu 
voce tărăgănată: 

— Vărul meu, Ricardo Bianchi, este bun prieten cu 
sultanul, dar mai sînt în preajma lui o droaie de slujbaşi 
şi mai mari şi mai mărunți şi toţi aceştia trebuie plătiți pe 
rind şi toţi la un loc se adună... Poate că nici n-are să fie 
nevoie de atîția bani, sau poate de mai mulți... 

— Ceee?! sări Carlo. Alţii?! 

— N-auzişi că-i vei scoate împătrit? îl potoli soața. 

Bărbatul rămase o vreme să chibzuiască, apoi întinse 
mina străinului. 

— Batem palma! hotărî el. Dar un înscris nu facem 
între noi? 

— Nici vorbă! Să afle contele? Nu trebuie decit o 
scrisoare către bancherii domniei-tale la Istanbul, ca să- 
mi deschidă un credit acolo. Se înțelege că numai sub 
supravegherea alteţei-sale principelui Giovanni Michele... 

Ultimele cuvinte avură darul să-i liniştească pe fericiții 
părinți, care îl poftiră pe străin să-l ospăteze şi să 
întocmească cele de trebuinţă înţelegerii lor. 

Copleşit de daruri mărunte, dar de preţ, signor Capello 
părăsi Messina cu aceeaşi grabă cu care sosise, cerindu- 
le gazdelor sale să păstreze cea mai mare taină, pînă 
aveau să izbindească. 

Dar n-a fost chip ca fălosul Cigalla să nu spună, cui 
voia şi cui nu voia să-l asculte, ce avea să ajungă feciorul 
său. „Gran Turco însuşi se rugase de el, fiindcă auzise 
despre vestita familie Cigalla”, se umfla el în pene, uitînd 
să adauge şi banii ce trebuiau risipiţi pe malurile 
Bosforului. 

Un fior îi străbătu şira spinării cînd primarul însuşi îi 
spusese: „Nu cumva să fi fost vreun mascalzone, acel 


trimis al lui Giani, şi să te fi tras pe sfoară”, dar tot 

sărmana soaţă l-a potolit, amintindu-i că nu-i dăduseră 
străinului niciun ban peşin. Apoi trimisese şi el un om de 
legătură la Istanbul, ca să afle în ce ape se scaldă Bianchi 
şi dacă însuşi Capello este un om cinstit. 


În această privință, temerea celor din Messina se 
dovedi neîntemeiată, căci străinul era un om de cuvînt şi 
se duse la prietenul său Bianchi, cu adevărat omul 
padişahului, unde fu primit cu mare bucurie. 

— Caro mio, îi zise acesta îmbrăţişindu-l. Mai încape 
vorbă, ce nu fac eu pentru tine? Ştiu că vii să-mi ceri 
ceva şi eu sint bun prieten cu Murad... 

— Dar aş vrea mai întîi să ştiu cit are să mă costel... se 
îngrijoră Capello, cunoscînd obiceiul locului. 

— La padişah, nimic! Poate doar vreo corabie cu vin ce 
nu s-a mai pomenit. Cit despre ceilalți, nu mai ai nevoie, 
cîtă vreme sultanul va porunci. Dar despre ce-i vorba? 

Capello începu să-i povestească ce avea de gînd şi 
atunci văzu o umbră pe faţa prietenului său. 

— Are să fie mai greu, dragul meu, căci principatul este 
cerut de mulţi alții, care au bani, nu glumă, şi tu ştii bine 
că pe lingă sultan mişună o haită întreagă de şacali. 
Oricum însă te poți bizui pe prietenul tău Ricci, dar şi pe 
Gran Turco... 

Despărțindu-se de binevoitorul său amic, gîndul lui 
Capello fu să-i dea de veste lui messer Cigalla că treaba 
este pe jumătate făcută, ceea ce avea să-i mărească 
întrucitva creditul. Deodată însă auzi o voce mieroasă 
lîngă el, chiar la ieşire : 

— Ce mai faci, nobile domn? 

Se întoarse şi zări tolănit într-un jilt un turc, ce părea a 
fi de rang mare, după veşminte. Îi vorbise greceşte şi, 
cum el nu înţelegea prea bine această limbă, socoti că va 
fi fost vreo asemuire. Salută la rîndu-i şi răspunse : 

— Sluga, domniei-tale, efendi. Să-mi fie cu iertare, dar 
nu-mi aduc aminte să ne fi văzut cîndva. 

— Ai dreptate, arhonda, rînji străinul. Eu însă ştiu că 
domnia-ta eşti Giovanni Capello, şi mai ştiu că eşti 
prietenul lui signor Ricardo Bianchi. 

— Să zicem! 

— Numele meu este Curt Celebi. 

ltalianul auzise de acest grec turcit care umbla să 
apuce domnia pentru un oarecare Leon Tomşa, fecior de 
voievod român, aşa că nu fu prea bucuros de întîlnire. 
Zimbi totuşi cu prietenie şi întrebă: 

— Pot să-ţi fiu de folos cu ceva, efendi? 

— Cu multe, arhonda! Mai întîi să vorbim cinstit, 
negustoreşte! Ce primeşti domnia-ta pentru munca ce o 
faci? Să nu-mi spui că nu-i vorba de nimic, că nu te cred! 
Vrei tronul Valahiei pentru omul domniei-tale? Eu 
aşijderea, dar pentru al meu! După cum vezi, o spun pe 
față! 

— Eu nu mă aleg cu nimic, efendi. Oamenii din ţara 
aceea vor un domn bun şi... 

— Să lăsăm vorbele mari! Pe mine, vulpoi bătrîn, ţi-ai 
găsit domnia-ta să mă amăgeşti? Încă o dată te întreb, 
cit? 

— Bani?! 

— Ce altceva? 

— Slujbă. 

— Asta nu-i cu putinţă! Să zicem însă... douăzeci de 
mii de scuzi, pentru domnia-ta, în schimbul unor vorbe 
bune strecurate la urechea lui signor Bianchi. 

Capello rămase gînditor, căci atita amar de bani nu 
văzuse el niciodată. 

— Şi cancelar al prinţului domniei-tale! răspunse el 
hotărit să se lepede de prietenul îndepărtat. 

— Vezi că nu te pricepi? Tara aceea n-are cancelar, iar 
slujbele sînt asemenea cu ale slugilor domniei-tale de 
acasă, supuse şi ascultătoare stăpinului. 

— Prințul meu a făgăduit şi va face pentru mine o 
slujbă de cancelar. Nu pot să-l înşel! 

Aflase că o căpătuială pe la domnia Valahiei nu era de 
disprețuit şi că avea să-i aducă bani de trei ori mai mult 
decît i se făgăduiau. 

— Are să-ți pară rău! zimbi răutăcios Curt Celebi. 

Dacă ar fi putut afla atunci ce avea să se întimple, de 
bună-seamă că signor Capello s-ar fi mulțumit cu banii 
turcului, dar se bizuia pe vorbele prietenului său Bianchi. 
Nu se putea să nu izbutească! leşi deci, salutindu-l cu 
trufie pe Curt Celebi, de parcă el i-ar fi dat cîteva pungi 
cu aur. 

Cît despre Bianchi, acesta îl cam ducea cu vorba. „Caro 
mio, Giovanni”, îi spuse el într-una din puţinele zile cînd 
putea fi găsit treaz. „Nu ştiu cum se face, însă, de nu 
beau, nu mă-ncumet să cer sultanului să-l facă bey pe 
prietenul tău, iar după ce mă înfrupt din licoarea lui 
Bachus, parcă Dumnezeu îmi fură minţile. De nu mă- 
nşel, chiar i-am spus ceva lui Murad, dar se vede că şi 
Alah al său face la fel, căci legea lor nu îngăduie decît apa 

Sărmanul Capello a simţit cum i se clătina pămîntul 
sub picioare, ascultindu-l. A mai nădăjduit totuşi o bună 
bucată de vreme, pînă pe la începutul lui octombrie 1629, 
cînd a ieşit firman de domnie, însă pentru prinţul lui 
Curt Celebi. De Moldova nici nu putea fi vorbă, fiindcă 
acolo s-ar fi izbit şi de un amestec leşesc. „N-are decît să 
mai aştepte cu nunta şi să vie el însuşi aici, ca să putem 
scoate bani mai lesne, căci omul bătrinului Cigalla e un 
cărpănos” gîndi el în cele din urmă. Apoi întocmi o 
scrisoare pentru Messina, lăsîndu-i să înţeleagă pe cei de 
acolo că i se cam spulberaseră nădejdile din pricina lipsei 
lor de încredere în mînuirea banilor. 

Vestea aşteptată de la Istanbul căzuse ca o găleată cu 
apă rece peste capul fălosului nobil, care hotări ca nici să 
mai audă vreodată de însurătoarea feciorului, fie şi cu „o 
serafimă din rai, dacă se va fi găsind aşa ceva. N-are decit 
să meargă la mănăstire!” fu răspunsul lui către 
înlăcrimata mamă. „Gărgăunii domniei-tale, doamnă, m- 
au făcut să pierd o groază de parale, luiîndu-mă după toți 
şarlatanii. Călugăr să se facă!” strigă el nepăsător în fața 
hohotelor de plins ale nefericitei mame. 


Înscăunarea feciorului lui Tomşa-vodă în Muntenia 
umpluse de bucurie inimile... moldovenilor. Se înţelege că 
nu ale tuturora, ci numai ale tîrgoveților, care nu uitaseră 
pe răposatul „voievod al calicilor”. Dar şi în rindul 
supuşilor noului voievod, chiar dacă s-ar fi bucurat 
careva, curînd avea să fie dezamăgit, căci Leon-vodă 
adusese cu dinsul o droaie de cămătari, de la care se 
împrumutase şi acum aveau a secătui ţara. Prostimea, 


care de obicei se bucura la domnie nouă, văzind liota de 
909 


greci, turci şi armeni care împinziseră ţara, se 
înspăimintase la gîndul birurilor ce aveau să-i fie stoarse 
cu anasina. 

Mulți dintre boieri, însă, dădură fuga la poala 
domnitorului, după cum era datina, fie ca să capete vreo 
slujbă mai grasă, fie numai să afle în ce ape se scaldă 
noul stăpîn. Nu fuseseră nici ei prea încîntați, căci 
înaltele dregătorii erau date încă de la Istanbul celor cu 
care venise şi nici cu inimă către ţară nu se arăta. 

— Boieri dumneavoastră! le zise el tuturor celor care-l 
întimpinară. Ţara trece prin mare necaz şi de nu s-ar fi 
milostivit luminăţia-sa padişahul nostru, stăpinul cel 
prea-înalt, un străin ar fi fost acuma în scaunul 
Basarabilor. 

Murmure surde se auziră în rîndul boierilor, fiindcă 
nici cel care le vorbea nu era de stirpe basarabă, dar nici 
care nu cuteză să-l înfrunte. Vodă socoti că surda 
nemulțumire se datora primejdiei de care scăpaseră, aşa 
că urmă fără grijă: 

— Pentru aceea m-am jurat şi m-am îndatorat, punînd 
obrazul domniei-mele în fața acestor neguțători cinstiţi, 
care m-au sprijinit cu banii lor. Cuvine-se deci a le 
înapoia totul, cu dreptate şi bună orinduială, după cum 
ne-a fost învoiala. 

— Dar ţara a fost întrebată de tocmeala măriei-tale? se 
auzi deodată vocea lui Niţă Floricoiu din Greci, făcîndu-i 
pe ceilalți să împietrească de uimire. 

— Doar nu vei fi socotind că domnia-ta eşti ţara, 
boierule!  scrişni Leon-vodă. Dar dacă-i aşa, iacă, 
poruncesc să fii întrebat acum! 

Făcu semn cîtorva ieniceri din preajmă-i şi aceştia îl şi 
înşfăcară pe cutezător. Cu toată împotrivirea lui, fu silit 
să îngenuncheze în fața voievodului care, vinăt de furie, îl 
păli cu topuzul peste fălci. Nu se auzi decît geamătul de 
durere al celui lovit, căci nimeni nu-i mai luă partea. 

— Mai pofteşte careva să fie întrebat? rînji Vodă. 

Cu toţii se grăbiră să sărute mîna ce li se întindea şi cu 
mare grabă se înturnară pe la casele lor. Cei mai 
prevăzători, chiar de a doua zi porniră în pribegie pe la 
Braşov ori Sibiu, căci bănuiau ce avea să-i aştepte în 
țară. 

Alte nădejdi risipite, dar numai pentru o vreme, căci 
Aslan-vornicul,  Mihail-spătarul  Coţofanul, Dimitrie- 
slugerul Filişanu şi mulți alți pribegi hotăriră să-şi 
zălogească bruma de avere ce o mai aveau asupra lor, 
jupinului Cristian din Braşov, şi să-şi tocmească lefegii în 
oaste. Rugară apoi pe aga Matei din Brincoveni de peste 
Olt, fugar şi el, să le fie căpetenie şi porniră împotriva 
crudului voievod de la Tîrgovişte. 

Şi din nou norocul le stătu pe delături! În cea de-a 
douăzeci şi una zi de august a văleatului 7139, după cum 
arată însemnările vremii, ori 1631 în socoteala 
papistăşească, oştenii domnitorului i-au întimpinat pe 
răzvrătiți lîngă biserica  Mihai-vodă din cetatea 
Bucureştilor şi i-au înfrint. Mulţi căzuseră muşcînd 
țarina, dar îndestui fură şi prinşii care-şi aşteptau soarta, 
legaţi-cobză unul de altul. 

— Ha, ha, ha! Berbecii! rinji voievodul, asemenea părin- 
telui său de altădată. lacă, mişeilor, că vă aflați în 
puterea domniei-mele! 

— Îndurare, slăvite stăpîne, se milogiră unii. N-am 
vrut! şi dădură să îngenuncheze. 

Fiind prinşi unii de alţii, îi tirîră şi pe ceilalți şi cu toţii 
se prăvăliră. 

— Ei bine, am să hotărăsc însumi domnia-mea, zise 
Vodă mulțumit să-i vadă tăvălindu-se la picioarele lui. 
Sint printre voi „berbeci cu lină bună”. Tu, Brătăşanule, 
cu capul tău cel prost, ai să stai la obadă ca prostimea, 
pînă ce vei scoate douăzeci de pungi. 

— Vai de mine, măria-ta! se văicări acesta. De unde? 

— Să-ţi dea şi cumnatu-tău,  Matei-aga, capul 
răzvrătiților! Doamne, că nu mi-a căzut el în mînă!... Să 
plătiți voi, neamurile! Chiar şi tu, Briîncovene. Ce te 
holbezi aşa? 

— Eu?! făcu Preda Brincoveanu, unul dintre cei mai 
bogați boieri ai țării. 

— Da, tu, cîine! Au nu-i eşti nepot? Tu însă ai să dai cu 
cinci mai mult ca ceilalți şi încă zece pe deasupra, pentru 
neruşinare în fața domnului tău! 

Voievodul se încruntă apoi către viermuiala de oameni 
ce-i stătea în față şi scuipă scîrbit asupra lor. 

— Care dintre voi mai pofteşte viaţă, să verse fără 
zăbavă vistieriei domneşti cite zece pungi. 

— Să trăieşti, măria-ta! se bucurară aproape într-un 
glas cei mai mulți dintre prinşi, răsuflind uşuraţi. 

Vodă însă îl zări printre ei pe Nuşă-armaşul, şi pe loci 
se făcu negru în fața ochilor. 

— Tu, slugă nemernică, mă vinduşi pe treizeci de 
arginți, ca Iuda, ai? şi-l scuipă în plin obraz. Pe acesta să- 
l trageţi în ţeapă! porunci el armaşului. 

Mai făcu vreo cîțiva paşi, săltindu-le capul cu virful 
cizmei. 

— Şi pe Mihai-clucerul şi pe Gheucă... şi pe ăsta, 
începu să-i cam ia la rind, dar spre norocul nefericiților 
armaşul se făcu a nu-i mai putea alege pe osîndiți. 

Trecindu-i furia, însă mai ales cu gîndul la bani, Leon- 
vodă îi iertă mai apoi pe toţi, în afara lui Nuşă şi Mihai- 
clucerul. Ceilalți fură prinşi în obezi şi trimişi la 
Tîrgovişte, pînă ce neamurile aveau să plătească 
răscumpărarea. 

Vestea se auzi pînă la laşi, trezind amintiri dureroase 
pentru unii. „Aşa făcea şi tătine-său, Tomşa, şi tot berbeci 
ne zicea”, şuşoteau boierii înspăimîntaţi. „A sosit ceasul 
dreptăţii la fraţii noştri munteni, dar în curînd are să vină 
şi la noi”! se bucurau tirgoveţii şi calicimea. 

Pribegii însă nu se lăsară şi după ce neamurile prinse îi 
răscumpărară, nu  pregetară să pornească iarăşi 
împotriva domniei, dar de astă-dată nu cu spada, ci cu 
aur sunător. 

Cel dintîi prag călcat fu la Abaza-paşa, sangeac-beiul 
de Silistra, şi mai apoi la marele vizir, încercînd în cele 
din urmă chiar şi la padişah. Nu li s-a părut deloc ciudat 
că printre prieteni s-a aflat şi italianul Capello, măcar că 
în trecut se zvonise că uneltea pentru dobindirea tronului 
în folosul acelui străin de care pomenise Leon Tomşa la 
înscăunare. „Te faci frate cu dracul, pină treci puntea!” 
şi-au zis boierii şi l-au îngăduit printre ei. Dar făgăduiala 
de o sută de mii de scuzi, drept haraci, nu păru cu 
putință nici chiar lacomilor dregători otomani, care 
porunciră să pună Abaza-paşa domn pe Radu llieş, iar 

Leon-vodă fu mazilit, în a douăzeci şi una zi a lunii iulie 
1632, spre marea uşurare a boierimii. 


Firmanul dat noului domn n-a fost pe placul multora şi 
mare mîhnire îi aduse lui signor Capello, care fu din nou 
povăţuit de prietenul său, Bianchi, să mai aştepte. 

Aspre vorbe de ocară îi auziră urechile domnului 
mazilit, pe drumul către Giurgiu. Cămătarii se şi 
pregătiseră să-l înşface de cum avea să pună piciorul pe 
țărmul Bosforului, însă Leon Tomşa le-a jurat că are să 
ajungă iarăşi în scaun şi va plăti tuturora, mai ales 
hainilor. 

Abaza-paşa primi pe noul bey cu multă răceală, 
sfătuindu-l prieteneşte să se lase păgubaş de domnie, iar 
în taină trimise vorbă boierilor unde să-l întîmpine. Se 
vede însă că aceştia înţeleseseră în felul lor tilcul vorbelor 
paşei, încît la întîlnirea cu proaspătul domn Radu Ilieş îi 
arătară armele şi-l puseră pe fugă. Pe loc au înscăunat pe 
Matei-aga din Briîncoveni şi au cerut luminațţiei-sale 
Abaza-paşa sprijin pe lingă Înalta Poartă pentru alesul 
lor. Acesta a primit cu bucurie, mai cu seamă darurile 
alăturate unei asemenea dorinţe, punînd degrabă o vorbă 
bună la sărai. 

Din nou nenorocul i-a stat în cale lui Gian Michele 
Cigalla, şi prietenul său Capello mai trimise o scrisoare 
cu mare mustrare bătrinului nobil din Messina, 
învinuindu-l de zgîrcenie. Furia lui însă nu era dreaptă, 
fiindcă nici el, nici Gurt Celebi, care asculta acuma 
tîinguirile lui Leon Tomşa, nu erau mai bine văzuţi decit 
fălosul Abaza-paşa de la Silistra. 

Alte nădejdi spulberate... 

VISTERNICII MĂRIEI-SALE 


CEI CE SE ÎNDOISERA DE TRĂINICIA DOMNIEI lui 
Matei-vodă se înşelaseră, căci acesta şi-o întocmise în aşa 
fel încît părea de neclintit, cu toate urzelile din afară şi 
dinăuntrul ţării. Tot aşa gindea şi boierul Ghinea 
Brătăşanu, care scăpase ca prin urechile acului de 
securea gidelui lui Leon Tomşa. Păgubise ceva bănet, nu-i 
vorbă, dar nu s-ar fi putut spune că nu-i înapoiase 
cumnatu-său, cu virf şi îndesat. Numai la slujbe nu se 
îndemnase degrabă, chitind cu cale să mai lase să treacă 
o vreme, spre a se limpezi domnia. Acuma socotise însă 
nimerită vremea lui şi, în ascuns, se rugase de Vodă să 
fie căftănit cu vreo dregătorie în divan. Nu se aşteptase la 
împotrivire, dar nici prea lesne n-a fost, căci boierii 
pămiînteni nu priveau cu ochi buni pe cei veniți de pe alte 
meleaguri, iar despre el ştiau destui că se numea cîndva 
Tucalas şi că taică-său avusese olărie pe undeva în 
Rumelia, de unde şi porecla de „olarul”. Ce-i drept, se în- 
rudea cu cei mai vechi boieri ai ţării, căci nevastă-sa, 
Florica, era sora voievodului, însă tot mai erau mulți 
împotriva divănirii lui. Hotări deci să-şi facă drum peste 
voința lor, mai cu seamă că domnitorul avea să-l sprijine. 

În acea molcomă după-amiază de vară şedea în 
cerdacul casei sale din Brătăşanii Romanaților, părînd a 
fi în aşteptarea unor oaspeţi. Îşi arunca mereu privirile 
către Oltul care, în drumul său spre Dunăre, îl despărțea 

de drumul cel mare ce ducea la Corabia şi de acolo pe 
malul celălalt în ţara bulgărească. Sorbea tacticos 
„cahfe”, obicei deprins de pe vremea cînd fusese sol de 
taină la Abaza-paşa din Silistra. Mai trăgea năstruşnicul 
osmanliu şi „tiutiun”, drept în adincul bojocilor, scoțind 
mai apoi fum pe nări şi pe gură, ca un balaur. Încercase 
şi el, dar nu se putuse deprinde cu asemenea bazaconie, 
căci îi venise să verse şi tuşise de era să-şi scoată şi ochii 
din cap. 

Îl auzi pe Osman, cocoşul cel pestriț, bătînd din aripi şi 
mai apoi trimbițind către tăriile cereşti un straşnic 
cucurigu umplindu-l de încîntare. „Bravo!” îl lăudă el în 
gînd. „Halal bărbat, cu ditamai haremul după el, ca un 
adevărat sultan!” Îl pizmuia adesea, căci, deşi nu s-ar fi 
putut spune că ducea lipsă de slujnicuţe din acelea 
sfioase şi abia săltate din copilărie, jupîneasa Florica, 
soață legiuită, nu prea închidea ochii la giumbuşlucurile 
bărbatului, şi nu trebuia uitat că era sora lui Vodă. Se 
ferea întotdeauna să nu afle ea ceva, fiindcă avea singe 
aprig, dar tot mai călca uneori pe alături. Osman se 
învîrti pe lingă o rimă închipuită, chemindu-şi „cadinele”, 
şi pe neaşteptate o păcăli pe una, supunînd-o bărbăteşte. 
„Al dracului pezevenghi!” rise Ghinea cu glas tare şi mai 
că-i venea a bate din palme de bucurie. Găina amăgită nu 
părea nemulțumită, ci dimpotrivă : se scutură umflîndu- 
se în pene cu fală, că dintre toate, ea fusese aleasa lui 
Osman, dar dezmăţatul era cu ochii pe alta. Aşa îi trecea 
vremea cu tihnă şi nepăsare, însă din cînd în cînd boierul 
întorcea urechea către apa Oltului, şi de bună-seamă că 
nu spre a-i asculta susurul. În alte zile s-ar fi auzit larma 


copiilor ce se scăldau şi se hirjoneau pe nisipul mărunt, 

acuma însă plouase cu vreo două zile mai înainte şi 
răcorise văzduhul, ţinînd plozii pe lingă casele lor. 

Deodată se auziră împuşcături şi strigăte de ajutor, 
care îl făcură pe boier să tresalte şi să zimbească 
mulțumit, fără a se clinti din jilț. De altfel, curînd liniştea 
se înstăpîni din nou şi Ghinea închise ochii încetişor, 
mai-mai să ațipească, de nu l-ar fi deşteptat glasul lui 
Iordache, vătaful curții. 

— Boierule! Boier Ghinea! 

— Ce-i, bre? Ce s-a întîmplat? îl întîmpină stăpinul 
venind la marginea cerdacului, spre a vedea mai bine. 

— lacă, ne picară oaspeţi de seamă... 

— Să poftească! strigă el cu glas cît mai vesel, ca să-şi 
arate părerea de bine la asemenea veste. Ai grijă de 
telegari, iar pe dumnealor, boierii, îndrumă-i aici! Se 
îndreptă apoi către capul scărilor, aşa după cum se 
cuvenea să fie întimpinat un oaspete de seamă. 

— Ia te uită! făcu el pe uluitul. Ce mare cinste pe mine! 
Au eşti chiar domnia-ta, vel-vistiernice Stroia? Poftiţi, 
rogu-vă! Poftiţi! 

— Eu sint, cinstite boier Brătăşanule, răspunse cel din 
frunte, trăgindu-şi cu greu povara osînzei burduhanului 
revărsat peste briu. lacă, am alături pe dumnealor, Radu, 
vel-vistiernic, şi Tudor-cămăraş! îşi arătă el însoțitorii, 
care plecaseră capetele spre închinăciune. 

— Să fiți sănătoşi şi domniile-voastre, se bucură gazda. 
Dar urcați o dată, că noi totdeauna am fost tare bucuroşi 
de oaspeţi, în singurătatea noastră. Rău îmi pare numai 
că jupineasa mea, Florica, îi plecată la nişte neamuri de 
la Şopirliţa, dar nădăjduiesc că veţi zăbov.... 

— Ce zăbavă, boier Ghineo? Noi sintem zoriți ca nimeni 
alții, se băgă în vorbă Tudor-cămăraşul. 

Vel-vistiernicul îi aruncă o căutătură urită tinărului 
său însoțitor, dar nu putu zice nimic din pricină că tare 
mai gifiia, după ce urcase treptele. 

— Fă, Haritino, Gherghino, ori care mai sînteți pe 
acolo, strigă Brătăşanu către cuhnea din curte. Vedeţi că 
avem oaspeţi! Daţi zor să-i cinstim cum se cuvine, fetelor! 

— Da' nu te mai zbuciuma, cinstită gazdă, izbuti să 
îngăime boierul Stroia, abia suflind. Doar nu venirăm în 
ospeţie. 

— Aşaaa?! Şi eu, care mă bucuram... 

— Numai necazul ne-a abătut pe la uşa domniei-tale, 
boierule, urmă dregătorul domnesc tolănindu-se într-un 
jilt. 

— De nu săreau asupra noastră... vru să spună celălalt 
vistiernic, dar gazda nu-l îngădui. 

— la uite, eu abia acuma iau seama că aveți hainele 
rupte, de parcă v-aţi fi încăierat cu careva! făcu 
Brătăşanu pe miratul. Dar şedeţi şi domniile-voastre, 
boierilor, îi îmbie el pe cei doi care rămăseseră în picioare. 
Spuneţi-mi ce vi s-a întîmplat şi cu dragă inimă vă stau 
în ajutor, dacă îmi este cu putinţă. 

Vătaful Iordache se ivi cu o bărdacă de vin, scos din cel 
mai întunecos colț al pivniţei de sub casă. O roabă 
țigancă, cu ochi jucăuşi şi cu năframă roşie ca sîngele, 
aşeză ulcelele de lut pe o măsuţă, pierind apoi ca o 
nălucă de sub ochii cămăraşului Tudor, care se uitase 
pofticios la ea. 

— Pînă va fi pregătit ceva de-ale gurii, rogu-vă să vă 
clătiți gura cu niţel vinişor de-al nostru, de la buturugă, 

îşi îmbie boierul Ghinea oaspeţii, după ce Iordache le 
umpluse cănile. 

Se părea că anume voia să treacă vremea, băgindu-se 
în vorbă ori de cîte ori încerca vreunul să povestească 
păţania lor. 

— Straşnic vin! pufni Tudor-cămăraşul, ştergîndu-şi cu 
dosul palmei mustața cea stufoasă. Ochii însă îi fugeau 
peste marginea cerdacului, unde i se păruse a zări 
năframa roşie. 

— După puterile noastre, se sfii gazda. Dar parcă 
începuserăți a spune?!... 

— Aşa-i! oftă boier Stroia cu ochii la bărdacă. Mare pa- 
coste pe capul nostru! 

Gazda pricepu căutătura vel-vistiernicului şi fără grabă 
umplu din nou cănile, iar din pricina închinărilor 
amînară întimplările prin care trecuseră noii veniți. Pînă 
la urmă începu tot boierul Stroia, cu glas domol: 

— Să vezi, cinstită gazdă, că plecarăm încă de ieri din 
Tîrgovişte, că ziceau arnăuţii că noaptea îi mai bine la 
drum de vară... dar ce s-o mai lungesc? lacă, ţi-a povestit 
dumnealui, vistiernicul, că mie mi s-a încleiat limba de 
atita colb ce-am înghițit. 

Brătăşanu îi umplu ulcica, în vreme ce vistiernicul 
Radu nu se lăsă mult rugat şi începu: 

— Pornirăm să ducem haraciul turcului la schela Coră- 
biei, unde aşteaptă un caic de-al lui Abaza-paşa. 
Puserăm lada de stejar, ferecată cu patru lacăte, şi 
însoţiţi de zece arnăuţi ne aşternurăm drumului. 

— Mai era şi surugiul! adăugă cămăraşul, golindu-şi 
cana. 

— Da, da, şi el! încuviinţță Radu. Către ziuă ajunserăm 
prin apropierea domniei-tale, în lunca Oltului, şi fiind 
osteniți peste măsură ne traserăm la hodină un ceas- 
două, mai cu seamă că mai istoviți decît noi păreau caii, 
care se făcuseră tot o spumă. 

— Dumnealui, vel-vistiernicul Stroia, a poruncit popa- 
sul, zise cămăraşul, făciîndu-şi tovarăşii să-i arunce 
priviri chiorişe. 

— D-apăi, vezi bine, că nu era să hotărască surugiul!, îl 
repezi Radu. 

— Se-nţelege, zise împăciuitor gazda, căutînd să le 
astimpere supărarea. Spune mai departe, boierule! 

— Aţipirăm, după cum ne fusese înţelegerea, iar cînd 
am deschis ochii, nici urmă de arnăuţi, dar nici surugiul. 

— l-auzi colo!? se miră Ghinea. Au fugit cu toţii? 

— Parcă i-ar fi înghițit pămîntul, nu alta, murmură vel- 
vistiernicul Stroia. 

— Dar lada? iscodi gazda. 

— Neatinsă în căruţă, răspunse scurt cămăraşul. 

— Tot e bine că ați scăpat banii, făcu Ghinea. 

— Da' de unde?! vru să urmeze Tudor. 

Fu însă oprit din nou de bătrinul boier, care-l mustră: 

— Parcă ai avea limbariță, Tudore. Nu cumva băuşi 
prea mult? Lasă-l pe Radu să povestească! 

— Fiindcă rămăsesem numai noi, Radu s-a urcat pe 
capră, şi am pornit-o călare încoace, căci aşa a zis 
dumnealui, boierul Stroia, să ne abatem pe la domnia-ta, 
spre a ne da cîțiva slujitori înarmaţi pînă la Corabia, 
urmă Tudor. 

— Cum de nu! încuviință Brătăşanu pe dată. N-am 
văzut însă căruța!? Aţi lăsat-o singură, fără pază? 

— Tocmai asta este, răspunse vistiernicul Radu. Cînd 
socoteam că am şi ajuns, numai ce se năpustiră asupra 
noastră puzderie de tilhari... 

— Nu mai spune! Aici, pe moşia mea?! 

— Da! zise apăsat boierul Stroia. 

— Doar nu veți fi crezind că... 

— Nici gind, boier Ghineo, răspunse bătriînul. Nici prin 
cap nu ne-a trecut că ar fi putut fi oameni de-ai domniei- 
tale. 

— Mai curînd erau nişte robi țigani, nu se rabdă Tudor, 
dar, spre mirarea lui, boierii nu-l mai mustrară. 

— Aşa-i! încuviinţară ei. 

— Mulţi? mai întrebă gazda. 

— Dar cine a stat să-i mai numere, dădu din umeri 
Radu. Ne-au pălit la iuţeală, l-au îmbrîncit pe Tudor de 
pe capră şi, luînd hăţurile, au dat bice cailor. 

— Ba, am sărit eu, de bună-voie! se împotrivi 
cămăraşul. Trăsesem spada şi nu mă puteam lupta cu ei 
de sus. De altfel, au şi luat-o la sănătoasa cind m-au 
văzut gata de luptă. 

— Da, dar cu căruţă şi cu ladă cu tot! adăugă, cam în 
batjocură, Radu. 

— Dădeau din pistoale ca nişte apucaţi, nu se lăsă 
Tudor. Cum era să mă iau după ei, cînd nici cal nu mai 
aveam? 

— Poate că trăgeau în vint, numai aşa, ca să vă sperie, 
zimbi Ghinea Brătăşanu. Că nici nu văd să fiți răniți... 

Vorbele acestea însă nu fură pe placul oaspeţilor, şi 
atunci încercă să o dreagă. 

— Lăsaţi că am să pornesc potera împotriva ticăloşilor, 
dar, pînă atunci, eu zic să vă duceți de îndată la măria- 
sa, spre a-i da de ştire. 

— Acum”? Asupra nopţii? se bosumflă marele vistiernic, 
după ce îi gidilase nările mirosul puilor fripţi la ţiglă, ce 
venea dinspre cuhne. 

— Precum vă va fi voia, boieri dumneavoastră, dar eu 
aşa socot, că mai curînd e mai bine, după cum zice 
vechea zicală. Mă îngrijesc eu de cai pentru înapoiere, şi 
pe urmă trimit potera să ia urma tilharilor. 

— Nădăjduiam să ne însoțeşti chiar domnia-ta, boier 
Ghineo, zise cam dezamăgit Stroia. Miine am fi plecat cu 
toții, şi mărturia în faţa lui Vodă... 

— Eu n-am nimic împotrivă, dar măria-sa are să se 
minie şi are să fie primejdie pentru capetele domniilor- 
voastre. Ce aveţi să spuneţi domnitorului?... Unde vă sînt 
arnăuţii?... Este cu putinţă să vă puie pe fugă nişte ţigani 
pîrliți? 

— Cam are dreptate boierul Ghinea! încuviință Radu, 
îngrijorat de cele auzite. 

Rămaseră o clipă uitindu-se unul la altul, după care, 
cu mare părere de rău, boierul Stroia oftă: 

— Dacă-i pe aşa, atunci să mergem! şi dădu pe gât 
ulcica. Să fie cu sănătate şi noroc, iar poate că pînă 
plecăm s-or fi fript orătăniile alea care te îmbată cu 
mirosul!... adulmecă bătrinul cu nasul în vînt. 

— Mai întîi le vom înfuleca, rise Ghinea, şi pe urmă veţi 
purcede la drum, doar nu va să plecaţi flămînzi de la uşa 
mea. Noroc! 

— Să dea Dumnezeu! închinară şi ceilalți. 

Cu adevărat că de aşa ceva aveau nevoie năpăstuiţii 
vistiernici, căci, dacă nu le vor cădea căpăţinile în colb, 
paguba, aveau s-o acopere cu punga lor. Se ospătară 
totuşi cu mare poftă, după care îşi luară rămas-bun de la 
binevoitoarea lor gazdă, care le făgădui că a doua zi avea 
să plece şi el la Tîrgovişte, să se înfățişeze domnitorului. 


De îndată ce boierii se pierdură în lunca Oltului, 
boierul Ghinea porunci armăsarul lui sirep, îşi atirnă 
două pistoale la briu şi se îndreptă şi el către rîu, dar mai 
la deal, pe malul oltenesc, la un vad nu prea cunoscut de 
lume. Nu mergea la întîmplare, ci spre casa lui de birne 
din pădure, pe care o ridicase să-i fie adăpost la 
vinătoare. 

Cum pătrunse în luminişul unde se vedea aşezarea, 
dădu un strigăt şi se săltă în şa: 

— Bre, Ignate! 

— Aici sînt, boierule! M-am întins şi eu niţel pe butucii 
ăştia, că pe iarba verde nu-i chip, de atita umezeală. 

— Baragladinele sînt înăuntru? 

— După poruncă, stăpine. 

— Le-ai dat de băut? 

— Tot butoiaşul ăla de prăştină. Se îmbătară „cuc”. 

— Acu ce fac? 

— Mai întîi au cîntat şi hăulit din toți bojocii, de 
bucurie c-au făcut treabă bună şi au să fie slobozi, după 
făgăduiala măriei tale. Mai pe urmă i-a dovedit băutura şi 
socot c-au adormit buştean, de nici să se pişe n-au mai 
ieşit. 

— Uşa îi zăvorită? 

— Întocmai după cum ţi-a fost voia, stăpîne. 

— Atunci, ia cară şi tu vreascurile alea de colo şi 
împrejmuieşte casa cu ele. 

— Doar n-o să le dăm foc?! rise timp Ignat. 

— Tu fă cum îţi zic şi nu mai întreba! îl repezi boierul. 
Brătăşanu se apropie de căruța domnească, la care mai 
erau caii înhămaţi, păscînd liniştiţi, în vreme ce Ignat se 
străduia să-i împlinească porunca. Îşi zicea că stăpinu- 
său avea de gind să-i sperie pe ţigani, mai înainte de a le 
da drumul. Mofturi boiereşti, de care el n-avea să se lege. 
Treaba lui! 

Isprăvind ce avea de făcut, aduse pe deasupra şi două 
braţe de fin uscat, apoi îl înştiința pe Ghinea, măcar că 
acum avea inima cam strinsă de îndoială. De fapt ţiganii 
nu erau decit nişte ticăloşi de robi... dar, oricum, oameni 
erau! 

— Ţine, bre lgnate, pentru strădania şi slujba ce-o 
făcuşi, îi întinse Ghinea două pungi burduşite şi un 
hrisov din piele subțire de vițel. Ai aici înscrisul că te-ai 
răscumpărat din rumânie, iar pe deasupra şi nişte zloți. 
Boier te-am făcut, nu alta! 

Bietul om rămase năucit, crezind că nu auzise prea 
bine. Se prăbuşi la picioarele binefăcătorului său, 
acoperindu-le cu sărutări şi lacrimi de bucurie. 

— Lasă, bre! se trase Ghinea cam stingherit. Însă chiar 
dacă te-am slobozit, să-mi slujeşti cu credinţă şi atunci 
bine ţi-o fi şi pe mai departe. Norocul tău cu mine-l faci, 
să nu uiţi! 

— Pînă oi pune mîinile pe piept, măria-ta, n-am să uit 
facerea de bine... 


924 


— Acu' scoate amnarul şi pune focul! Să nu uiţi, bre, 
că ce facem acuma este pentru binele ţării, şi nu va mai 
afla nimeni ce s-a petrecut aici. 

În prea marea lui bucurie, Ignat nici nu-şi dădu seama 
ce face. 

— Ridem niţel de petrecăreţi, nu-i aşa, milostive? 
întrebă el cu gura pînă la urechi de veselie. 

— Da, da! încuviinţă Ghinea. Bine ai zis! Să-i facem să 
țopăie, fiindcă prea s-au dat la aghioase, după ce s-au 
îmbuibat cu prăştină. Poate ar fi fost bine să fi avut şi 
vreo cobză cu ei, adăugă el în batjocură. 

Cînd vilvătăile cuprinseră întreaga casă, Ignat văzu cu 
spaimă că zăbrelele erau de fier şi nu de lemn cum 
crezuse la început, nădăjduind că pe acolo vor sări robii 
înfricoşaţi. 

— Nu cumva să nu mai putem desface zăvoarele, 
măria-ta, se îngrijoră el. Doamne fereşte, să nu facem 
friptură de cioroi. 

— Cu atit mai bine! rînji Ghinea. Să vedem şi noi ce 
gust are. 

Ignat rise prosteşte, căci nici prin cap nu-i trecea să 
măniînce carne de om, fie ea şi friptă. 

Flăcările se întinseră şi îndată izbucniră ţipetele 
deznădăjduite ale celor dinăuntru, care pricepură la ce 
cruntă moarte fuseseră osîndiți, fără să ştie de cine 
anume. 

— Le-o ajunge, biigui Ignat, mai mult ca pentru sine, 
mai cu seamă că boierul îşi scosese cele două pistoale şi 
le aprinsese fitilele. 

— Încă nu! se încruntă Ghinea şi, întorcîndu-se pe 
neaşteptate, descarcă focul ucigător în pieptul 
îngrijitorului încremenit de groază. 

Nu apucase să mai scoată o vorbă, ci bătind aerul cu 
braţele se prăbuşi fulgerat. Un val de sînge înspumat i se 
ivi în colțul gurii, iar ochii îi rămaseră larg deschişi, 
cătind către cerul plin de funigei. Din sînul cămăşii se 
zărea hrisovul, care-i adusese atita bucurie şi nădejde. 

— Rău îmi pare de tine, bre Ignate, se aplecă Ghinea 
asupra mortului, ca să-i ia banii şi înscrisul, pe care-l 
aruncă apoi în foc. De fapt nu era decit o vechitură de 
răvaş nedesluşit pînă atunci, dar cu care păcălise pe 
bietul om, nicidecum o răscumpărare. 

Curînd se potoliră şi strigătele nefericiţilor arşi de vii, şi 
niciun cap nu se mai ivi la zăbrele, încercînd să le 
îndoaie, cum făcuseră la început. Căzind şi acoperişul 
peste ei, nu mai încăpea îndoială că pieriseră cu toţii. 

Căznindu-se de unul singur, Ghinea trase leşul lui 
Ignat lingă foc şi aruncă asupra lui birne aprinse, după 
care mormăi: 

— Dumnezeu să te ierte! şi făcu semnul crucii asupra 
mortului din flăcări. Acum ştiu bine că ai să-ţi ţii gura! 

Cînd s-a mai domolit pojarul, boierul n-a mai aşteptat 
stingerea lui de tot, ci şi-a legat armăsarul în urma 
căruţei cu haraciul, s-a urcat pe capră şi a dat bice cailor 
către casă. Apoi, chiar în aceeaşi noapte, a pornit către 
cetatea domnească. De astă-dată şi-a luat cu sine lefegii 
înarmați pină-n dinți, spre a păzi banii turcilor. Abaza- 
paşa n-avea decit să mai aştepte o vreme! 

Spre amiază roțile căruţei se opriră pe caldarimul curții 
voievodale, iar boierul pătrunse de îndată la Vodă. 

— Ai izbutit? îl întrebă acesta, de cum i se înfățişă. 

— Precum am gîndit, zimbi Brătăşanu, sărutind mîna 
întinsă de domnitor. 

— Vistiernicii sînt aici din faptul zilei, numai că am po- 
runcit divan abia spre seară. Lada-i în curte? 

— Da! Cu lăcăţele neumblate... 

— Dar goală! zimbi Vodă. Ce s-ar mai fi crucit Abaza- 
paşa, dacă ar fi deschis-o! Norocul cel mare că ai putut s- 
o opreşti din vreme, că altminteri ar fi putut crede că mi- 
am bătut joc de el. 

— Barem bolovanii din ea să fi fost de sare, şi tot ar 
mai fi fost ceva, dar aşa... 

Matei-vodă îl bătu prieteneşte pe umăr, zicîndu-i: 

— Eşti dracu gol, măi Ghineo! Acum pot crede liniştit 
că ai să-ți ţii făgăduiala şi ai să-mi umpli vistieria. Dar cu 
bani, nu cu pietre! ţinu el să adauge. 

— Dacă voi căpăta slujba... 

— Vezi bine că azi n-are să ți se mai împotrivească ni- 
meni. Burduhănosul de Stroia are să fie bucuros că a 
scăpat cu zile de minia domniei mele. Acum mergi unde 
ți-i voia şi să vii la divan din vreme, ca să fii înaintea 
celorlalți. 

Dumnealui boierul Ghinea Brătăşanu plecă mulţumit 
că toate i se împlineau după cum şi le închipuise. Cit 
despre boierii divaniţi, deşi nu toți se aflau în acel ceas la 
Tîrgovişte, erau îndeajuns spre a afla de nenorocirea 
abătută asupra vistiernicilor măriei-sale. Unii se bucurau 
în sinea lor, nădăjduind că le vor lua locul, alţii îi căinau 

cumplită. Pierderea banilor de haraci aducea după sine 
stringerea altora, şi ţara, secătuită cum era, nu mai avea 
de unde să dea. 

Măria-sa intră cu fața cătrănită şi fără a răspunde 
închinăciunilor şi temenelelor prea slugarnice ale unora. 
Cei trei vinovaţi stăteau spăsiţi, albi ca varul, dar Vodă 
nu le aruncă nicio privire. Se aşeză în scaunul domnesc 
şi începu a vorbi: 

— Am avut mare încredere în sfetnicii domniei mele, în 
acele slugi care mi-au jurat credinţă şi supunere, şi iată 
ce au făcut netrebnicii. Unde-s banii, Stroio? se răsti 
deodată. 

— Tilharii,  prea-milostive  stăpiîn!  biigui acesta 
prăbuşindu-se în genunchi. 

— Asta am mai auzit! Voi, ditamai boieri, scutul ţării, 
ați rupt-o la fugă în faţa unor ţigani prăpădiţi. Dacă aşa 
va fi fost cu adevărat, şi nu altcum. Ruşine vouă! 

Îi ocări în fel şi chip o vreme, după care porunci să fie 
adusă lada cu pricina, sub ochii uluiţi ai tuturora. 

— lacă, boieri dumneavoastră, că banii au fost găsiți de 
credinciosul nostru Ghinea  Brătăşanu, aici de faţă, şi 
după, cît spune nici n-a fost luată vreodată de ţigani. 
Oricum, lăcăţțele sint neumblate şi nici urmă de 
sminteală ori spărtură. Puneţi mîna! 

Cîţiva se apropiară şi, după ce pipăiră lada pe toate 
fețele, ziseră: 

— Aşa-i, măria-ta. Este neumblată! şi răsuflară 
uşurați. 

— Atunci, pentru ce aţi lăsat-o de  izbelişte, 
nemernicilor? se răsti Matei-vodă către cei îngenunchiați. 
Sînt bani strînşi din sudoarea ţării, şi voi aşa ați avut 

grija lor? Tocmai voi... vistiernicii domniei mele? Unde-s 
cheile? 

— La mine! răspunse îndată boierul Stroia, simțind că-i 
vine inima la loc, de vreme ce fusese găsită lada. 

Îşi supse burduhanul, spre a putea umbla la brîu, şi 
trase un şirag de chei legate cu un lanţ de argint. 

— Astea-s! dădu el, să se ridice, dar, nefiind ajutat, 
rămase mai departe la pămînt. 

— Saltă-l, aprod! porunci Vodă. Se descuie cu mina lui! 

Un strigăt de uimire răsună în încăpere, la vederea 
bolovanilor. Voievodul rămase tăcut, dar sfetnicii se 
îmbulzeau, care mai de care, să vadă pietroaiele. 

— Socot că nu se poate îndoi nimeni care sînt 
adevărații tilhari, boieri dumneavoastră şi cinstiți sfetnici, 
zise Vodă cu glas tăios. 

Vel-vistiernicului i se înmuiară picioarele şi căzu ca o 
zdreanţă, cu fața la pămînt. Erau pierduţi toți trei! 
Ceilalți amuţiseră. 

Atunci se auzi vocea mieroasă a lui Brătăşanu: 

— Măria-ta, rogu-te să-i ierți, căci asemenea înlocuire 
ar fi putut fi făcută de ţigani, care au iarba fiarelor, şi 
nicidecum de un boier credincios ca... 

— De ce nu, Brătăşanule? se răsti domnul şi la el. Au 
nu asupra lor au fost cheile? Ce iarba... dracului, 
vorbeşti? 

Bătu apoi din picior în faţa vel-vistiernicului: 

— Mărturiseşte, tilharule! 

— Măria ta!... icni acesta, dar i se puse un nod în gît. 
Domnitorul întoarse spatele şi se aşeză din nou pe tron. 

— Hotăriți  domniile-voastre, cinstiți  sfetnici, ce 
pedeapsă li se cuvine! 

Se lăsă o tăcere adincă, după care se auzi o voce nu 
prea hotărită: 

— Moartea... 

— Moartea! întăriră pe dată şi ceilalți. 

ŞI din nou se băgă Brătăşanu: 

— lertată să-mi fie îndrăzneala, prea-milostive şi 
domniile-voastre luminați şi veliți boieri divaniţi, că eu, 
nevrednicul, n-ar trebui să intru în vorbă, dar mă pun 
chezaş că vistiernicii, tustrei, au să acopere paguba. 
Lăsîndu-le viața, se mai poate răscumpăra vina. 
Îndurare, stăpine! şi se alătură şi el celor îngenuncheați. 

Şuşoteli prinseră a se auzi printre sfetnici, iar cei 
vinovaţi începură a se tîngui la rîindu-le: 

— Îndurare, măria-ta! Cruţă-ne viaţa şi punem banii la 
loc! 

— Noi... vru să mai spună boierul Stroia ceva, dar 
Ghinea nu-i dădu răgaz: 

— Nu-i lua în seamă, prea-milostive domn. Socot că 
spaima le-a luat minţile, căci ei n-au furat, aşa că vor da 
alții în schimb. 

— Iertare! Milă, stăpine! se porniră şi alte voci. 

Voievodul rămase cam descumpănit, căci înţelegerea cu 
Ghinea fusese să-i facă pe vinovaţi să plece cît mai curînd 
din slujbe, iar divanul să nu aibă nicio bănuială. De datul 
banilor înapoi nu pomeniseră nimic. „Ce i-o mai fi dat 
prin cap, vicleanului?” se întrebă el în sine, dar îl lăsă în 
pace să-şi facă jocul, ştiind că nu va fi spre paguba 
domniei. 

— Voia voastră, cinstiți sfetnici. Voi aţi hotărît, aşa că 
domnia mea le iartă capetele lor cele proaste, dar le luăm 

— Să trăieşti, măria-ta! se auziră glasuri de 
pretutindeni, cu toate că unii strigau cam cu jumătate de 
gură. 

— Am hotărît să fie sfetnic al domniei mele la vistieria 
țării boierul Ghinea Brătăşanu, zise deodată Vodă. S-a 
dovedit om de mare credinţă, dirz şi milostiv. 

— Aşa-i! încuviințară dregătorii. 

Fără a se mai lungi la vorbă, Matei-vodă părăsi 
încăperea, privind cu un zîmbet în colţul gurii spinările 
încovoiate ale boierilor. „O turmă de lingăi!” îşi zise. „De 
fapt, întotdeauna s-au găsit linguşitori, pe care poţi să-i 
învirți după cum mişti degetul. Vicleanul de Ghinea are 
singe grecesc şi a ştiut cum să-i joace. E dat naibii!” 

După plecarea voievodului, mulți părăsiră odaia 
divanului, dar nu puţini au fost şi aceia care l-au 
înconjurat pe noul vel-vistiernic, stringindu-i mîinile cu 
fățărnicie. Se ridicaseră şi cei trei vinovați, maziliți din 
slujbă, dar nu cutezau să se apropie de Brătăşanu, aşa 
încît se îndreptă acesta spre ei. 

— S-a isprăvit cu bine! Mergeţi acasă în linişte şi pace! 
Nu era să vă las eu să pieriți, cîtă vreme mi-aţi călcat 
pragul şi mi-aţi cerut sprijinul! zise el anume ca să fie 
auzit de alții. 

— S-ar cădea să-ţi mulțămim boier... începu Stroia, dar 
Ghinea i-o reteză pe dată: 

— Vel-vistiernic! Eu îs acum în slujba aceasta, să nu 
uitaţi, iar domniile-voastre să vă străduiți a pune la loc 
banii făgăduiţi, că eu n-am de unde. 

— Dar parcă... 

— Am spus-o aşa, într-o doară, ca să vă scap de la 
ananghie, dar ştiţi prea-bine că dacă ar fi să dea ţara 

birul tot împărăţia l-ar lua, şi atunci de unde să umplu 
vistieria țării? 

Mazilii se uitară buimaci, nepricepind prea bine ce va 
să zică, mai cu seamă că nu le trecuse de tot spaima. 
Oricum, îşi dădură seama că aveau să înfrunte trufia 
veneticului căruia îi datorau viața. 

Un aprod veni să-l cheme pe noul dregător la măria-sa 
şi Ghinea se grăbi să-l urmeze. 

Acesta îl privi zimbitor şi-l întrebă: 

— Fu bine, Ghineo? Ce zici? 

— De neaşteptat, doamne. Au să dea şi ei banii... 

— Cum „şi ei”? Nu cumva ai de gind şi tu?! 

— Nu la mine mă gîndeam, măria-ta, ci la ţară. Va 
trebui strîns iarăşi birul. 

— Asta nu, cinstite vel-vistiernice! se împotrivi Vodă. 
Domnia mea n-are să îngăduie ca cei mai năpăstuiţi 
supuşi să fie jupuiţi de vii. Avem banii de haraci neatinşi. 
Ce mai vrei? 

— Măria-ta să nu uite că la Stambul te pindeşte Leon 
Tomşa, chit că acum s-a dat la fund, făcîndu-se 
neguţător de stridii. 

— Mazilul? 

— Întocmai! Strînge bani grei, iar bunul său prieten, 
Curt Celebi, unelteşte şi adună pirişi, dar şi toată ura 
împotriva măriei-tale. De unde să luăm atita aur, ca să le 
astupăm gura celor mai lacomi de la Poartă? 

— Socoteam că era mai bine să fi năimit ceva lefegii ca 
să ne scăpăm de păgîni, nu să-i îndopăm cu aur. Rakoczy 
a făgăduit... 

— Vorbe, luminate stăpin, vorbe! cuteză Ghinea să-l în- 

ne slobozim de grija duşmanilor de la sărai, ca să ne 
putem întări şi mai apoi să strivim capetele balaurului 
otoman. Ne trebuie o groază de bănet, şi eu mă încumet 
să-i scot pentru măria-ta, dar pentru aceea zisei să mai 
plătească o dată ţara. 

— Orice, Ghineo, dar asta nu! Ţăranii sînt vlăguiți de 
tot, încît abia mai suflă. Ce să le mai iei? Cenuşa de pe 
vatră, poate. 

— Dar bine, doamne, au numai aceştia sînt în Ţara 
Românească? Boierii nu-s şi ei ai țării? Ei de ce să nu dea 
barem un zlot pentru binele ei? 

— Ghineo, tu ai înnebunit! Vrei să mi-i pui în cap pe 
toți? Uiţi că noi înşine sîntem boieri? Aşa nu faci decît să- 
mi înmulțeşti duşmanii! 

— Dar dacă nici n-au să simtă că le voi lua? zimbi vel- 
vistiernicul. Nu pentru aceea am căpătat dregătoria? 

— Fă ce vrei, dar pe săraci mai lasă-i! lar de ți s-o 
împotrivi boierimea, să ştii că eu mă spăl pe miini. De 
Leon-Stridie, însă, încuviinţez să mă scapi, cu bani ori 
fără. 

— Dar de celălalt? 

— Care?! 

— Cigalla, mărite stăpîn! Ce, doar n-ai uitat? 

— Aşa-i, că pe ăla nu-l mai băgai la socoteală. Tot mai 
umblă după domnie? 

— Încă cum! 

— Atunci ţi-i las pe toţi, şi dacă se vor mai ivi şi alţii, 
tot în seama ta rămîn, că văd că îți merge mintea. Am 
auzit că şi Vasile-vodă din Moldova nu s-ar da în lături să 
mă înlocuiască cu podoaba de fiu-său. 

— Cu el doar cu arma te vei socoti, doamne. Cît despre 
ceilalți, lasă-i în seama mea, că le vin eu de hac! se 
grozăvi Ghinea. 

— Prea-bine, prieten al inimii mele şi adevărat frate ce 
îmi eşti, zise voievodul. Ce s-ar fi făcut soru-mea, Florica, 
dacă nu dădea peste tine? 

— Mai bine zis, norocul a fost de partea mea, stăpine, 
se linguşi Brătăşanu. Aş mai fi putut sluji măriei-tale, 
dacă nu mă căpătuiam în ţara aceasta? 

— Eşti cam pişicher, Ghineo, dar, dacă-i spre binele 
țării şi al domniei, nu-i păcat. 


ÎN CETATEA PADIŞARULUI 


DUPA NENUMĂRATE PERIPEȚII, care i-au pus viața în 
primejdie, orfanul cocon al răposatului Radu Mihnea a 
dat în calea lui spre Istanbul de un neguțător grec, 
Haralambos, care s-a învoit să-l sprijine pe necunoscutele 
meleaguri. Copilul nu era însoțit decit de bătrinul său 
epitrop, fostul căpitan Pîrvu, şi împreună cărau toată 
averea ce putuseră lua cu ei la plecare. Haralambos află 
că băiatul avea neamuri în capitala otomană, anume 
familia bogatului Stratonic. Lambrakis, totuşi, auzind 
cele pătimite pînă atunci, chibzui că ar fi cu mult mai 
bine să ascundă adevărul şi ticlui el o poveste. Mai întîi 
schimbă numele băiatului în Franț, spunînd că ar fi fost 
un copil din flori al tatălui său, Iane Surdul din 
Costantiniya, adică frate vitreg cu el, că avea şi o soră, 

Thamar, cam de aceeaşi virstă, şi că maică-sa murise de 
cîțiva ani. Aşa urma să afle, pe căi ocolite, ce hram poartă 
al de Lambrakis şi cu ce ochi ar fi primit pe nepotul din 
Moldova. 

— Isteaţță minte mai ai, rise mulțumit căpitanul Pîrvu. 
Adevărat se zice că grecul îl poate duce de nas şi pe 
dracu, cînd vrea. Nu mi-o lua în nume de rău, dar văd că 
Dumnezeu ni te-a scos în cale şi poate om scăpa de cele 
necazuri de pînă acum. 

Grecul îi strinse mina şi scorneala lui se dovedi 
folositoare, căci nimeni nu i-a mai găsit urma pribeagului 
domnişor în marele oraş. Şi poate că ar fi dăinuit asta 
multă vreme, dacă moş Pirvu nu s-ar fi îmbolnăvit, căzind 
la pat. Nu-i pria lui şi pace în ţara turcească, încît se 
topea văzînd cu ochii. Atunci socoti tînărul neguţător că 
ar fi mai bine dacă Lambrakis ar afla adevărul chiar din 
gura epitropului şi, cum îi prevedea ceasul din urmă pe 
aproape, îşi luă inima în dinţi şi bătu la uşa bogătaşului. 

Iarna se arăta în părțile astea altfel decit pe plaiurile 
moldovene, dar „Franț” nu ducea dorul săniuţei ori al 
bulgărilor de omăt, avind zilnic alte născociri şi mulți 
prieteni, şi băieţi şi fete. Cînd şi cînd, se mai ducea pe la 
Pîrvu, care nu voia să-i spună ce are, nici în ruptul 
capului. Aflind că bătrinul „leneveşte”, aşa după cum îi 
spunea chiar el, îl săruta pe obrajii scofilciți de boală şi 
fugea iar, zorit, pe uliţă. 

Haralambos găsi acasă numai pe kira Evdokia, mătuşa 
băiatului, care, auzind de Mihnuţ, odrasla Maricăi, nici 
nu-şi mai aşteptă bărbatul, ci plecă pe dată să-l vadă, 
lăsînd vorbă unde se află. Nici nu intrară bine pe uşă, că 

epitropul bolnav, copilul fiind plecat teleleu pe uliţă. 
Bătrinele lui rude se cam înspăimîntară, căci abia acum 
înțelegeau rostul spargerilor din casa lor, dar Haralambos 
îi linişti, spunindu-le că şi numele îi fusese schimbat şi 
nimeni nu-i cunoştea taina, în afara lui însuşi, dar el 
avea altele în cap. 

Tînărul neguţător le sluji şi de tălmaci, întrucît 
epitropul nu cunoştea limba grecilor şi nici ei pe-a lui. 

— Ilacă, zise bolnavul cu glasul stins, am dat acestor 
oameni de treabă, care ne-au stat cu mare ajutor la 
nevoie, douăzeci de mii de drahme, dar socot că nu-i 
îndeajuns pentru inima lor cea bună şi dragostea 
frățţească ce i-o poartă „măriei-sale”. 

Încercă să zimbească spre Haralambos: 

— lartă-mă că i-am spus aşa, dar acuma nu multă 
vreme am să-l mai dau de gol! 

Acesta îi strînse mîna şi întoarse capul ca să nu i se 
vadă lacrima înflorită în colțul ochilor. 

Kir Stratonic încuviinţă cele făcute şi făgădui să le mai 
dea şi pe deasupra, ori de cîte ori ar avea nevoie. Cu gitul 
uscat de fierbințeală, bolnavul se căzni să vorbească mai 
departe: 

— Ce am prăpădit pe drum, pînă la sosirea noastră 
aici, este socotit pînă într-un sfanţ, pe înscrisul întocmit 
cu Haralambos. Cealaltă parte a averii orfanului este 
neatinsă şi, pe lingă banii şi giuvaerurile aflate în lada de 
colo, mai sînt şi înscrisurile către zarafii de aici ca să-i 
dea banii cînd o pofti. 

Îşi trase din nou răsuflarea, înghiți în sec, iar 
Haralambos îi întinse ulcica cu apă. 

— Domniile-voastre veţi face ce veţi crede de cuviinţă, 
căci mare nădejde îşi puseseră răposațţii lui părinți în 
venirea orfanului aici. 

Povesti mai apoi cîte pătimise bietul copil şi-i părea rău 
că abia în ultima vreme aflase că duşmanul cel mai 
încrincenat se dovedise Vasile-vodă Lupu, dacă s-ar lua 
după mărturisirea împielițatului călugăr Rafailă, dar nu- 
şi dădea seama pentru ce să-l fi urit într-atit. 

Toate aceste întîmplări o făcură pe chira Evdokia să-i 
dea lacrimile, iar pe bărbatu-său îl cuprinse teama ca 
nepotul să nu fi fost vreun nevolnic, ori vreo grijitură. Se 
lumină însă la față cînd se pomeniră deodată cu „Franț” 
dînd buzna în odaie. Băiatul se fistici văzînd lume 
străină, dar aflind că era vorba de rudele sale, la care ar fi 
trebuit să se ducă, nu se prea arătă încîntat. 

— Să ştiţi că eu nu plec nicăieri de lingă moş Pîrvu şi 
nici pe tata Iane nu-l părăsesc, zise Mihnuţ de la început. 

— Nici noi nu vrem să te smulgem de lingă cei dragi ţie, 
dar te poftim să treci şi pe la noi, ca să ne iubeşti şi să-ți 
fim în loc de părinți, cum a vrut însăşi măicuţa ta. 

Mihnea îşi cunoştea povestea şi se gindi că aşa ar fi tre- 
buit să se întîmple, încît făgădui că n-are să-şi uite 
singurele neamuri de singe pe care le avea, iar bătrinii 
trebuiră să se mulțumească deocamdată cu atîta. Apoi 
copilul se duse lingă Pîrvu şi, mîngiindu-i pletele, îl 
întrebă cu duioşie, căci îşi dădea seama că era bolnav : 

— N-ai vrea să vii cu mine, moşule, să ne uităm la bise- 
rica cea mai mare din lume, pe care au pingărit-o 
osmanliii? La ce bun să „leneveşti” atita. lacă, vom trece 
şi pe la unchiul, hai, zău! 

— Dragă Franţ, să nu mai vorbeşti aşa urit despre 
turci, chiar aici, în oraşul sultanului! zise Haralambos. 

— Aşa spun toţi copiii, se dezvinovăţi el. 

Haralambos îi vorbise greceşte, şi kir Lambrakis, 
auzind despre ce era vorba, se alătură tinărului 
neguţător: 

— Tu nu trebuie să te iei după prostiile lor! 

— Ba, dacă vrei să ştii, au dreptate! se răsti Mihnuţ. Iar 
grecii au să-i azvirle pe păgîni în marea de unde au venit. 

Cei doi bătrîni nu mai puteau de bucurie că nepotul lor 
se descurca atît de bine pe limba strămoşească, dar mai 
ales că era cuprins şi de dragoste pentru Elada. 

— Psihi mu! făcu mătuşa Evdokia cu ochii în lacrimi. 
Se vede că eşti din sămînţa noastră... 

— Ba, nu-i adevărat! se împotrivi băiatul. Eu mă trag 
din neamul Basarabilor şi al Corvineştilor. Sînt şi 
insemnat... 

— Să nu mai pomeneşti niciodată, frate Franț, de asta! 
îl dojeni Haralambos. Ai uitat oare ce am hotărît? Şi să 
ştii că mătuşa ta are dreptate, căci o picătură de singe 
de-al nostru ai, fără îndoială, şi nici de el n-ai de ce să te 
ruşinezi, ba dimpotrivă! 

Oricum, nepotul fu pe placul soţilor Lambrakis. Nu 
aveau pe nimeni în afară de el şi toată averea agonisită 
trebuia să-i rămînă lui, aşa că nici n-au voit să se atingă 
de cele aduse de Pîrvu din Moldova. 

— Să păstrăm banii cu folos, pe la cămătari şi zarafi, ca 
să se înmulțească, zise kir Lambrakis, şi în privinţa asta 
eu vă voi ajuta. Ar trebui însă ca atît bolnavul, arătă el 
spre Pîrvu, cît şi băiatul să vină să stea cu noi, căci 
sintem singuri şi i-am îngriji tare bine. 

— Mulţumesc din inimă domniilor-voastre, răspunse 
Pîrvu auzind despre ce era vorba. Eu însă în curind am 
să mă mut în altă lume şi n-am să vă mai fac nicio grijă. 
Cît despre măria-sa, socot de cuviință ca măcar la două 
zile să treacă pe la curtea dumnealor, adăugă el uitindu- 
se la Haralambos. 

— Cum am putea să-ți fim de ajutor? întrebă kir 
Stratonic pe fostul oştean, deşi ştia că n-ar mai putea 
face nimic pentru el. 

— Apăi, de, răspunse acesta, aş dori şi eu ca, după ce- 
oi muri şi cînd măria-sa va ajunge în scaunul cuvenit al 
țării, să ducă şi osemintele mele în pămîntul de baştină şi 
să le îngroape în satul meu de pe malul Argeşului. Şi să 
mă pomeniți şi pe mine, cînd veţi aprinde lumînări pentru 
cei dragi. 

Auzindu-l pe epitropul său, care nu vorbise niciodată 
aşa pînă atunci, lui Mihnea i se puse un nod în gît. Cît pe 
ce să izbucnească în plins, dar Haralambos îl trase pe 
dată şi amindoi ieşiră din odaie, ca să nu-l vadă bolnavul 
şi să-i facă şi mai rău. 

Prevestirea bătrinului se împlini în sticloasele zile ale 
lui făurar, aşternind o mare tristeţe în sufletele celor 
care-l cunoscuseră şi-l iubiseră pe fostul oştean al 
domniei. Murise fericit, ţinindu-l de mină pe Mihnea, 
căruia îi ceru cu glas de moarte: 

— Să-mi făgăduieşti, măria-ta, că ai să te străduieşti să 
ajungi domn al vreunei ţări de-a noastre şi, o dată ajuns 
în scaun, să striîngi laolaltă tot neamul românesc... 

— Ca măria-sa Mihai, încuviinţă băiatul. 

— Întocmai! Şi să nu uiţi că semnul de pe umăr te 
obligă să calci pe drumul strămoşilor, că numai aşa vei 

primi binecu-vintarea tuturor celor de un sînge şi-o 
credință. Să fii necruţător cu duşmanii noştri, că nici ei 
n-au să te ierte! 

Se stinse bărbăteşte şi cu un zimbet fericit pe buze, iar 
obrazul încremenit rămase luminat de flacăra luminării, 
de parcă ar fi poposit o rază de soare pe el. Aşa îi găsiră 
cei dimprejur, ţinîndu-se de mină şi după moarte, şi abia 
cînd îşi dădu seama că se va despărţi pentru totdeauna 
de bunul său „moş Pirvu”, tînărului Mihnea parcă i se 
rupse ceva în el şi puhoiul lacrimilor îl năpădi într-un 
plins cu sughițuri. 


După înmormintarea ce avu loc în cimitirul grecesc, 
numai vreo două săptămîni mai rămase Mihnea în casa 
lui „tata Iane”, apoi se mută la rudele sale, aşa cum 
fusese voința răposatului. Haralambos încuviințase, mai 
ales că acestea tocmiseră nişte slujitori înarmaţi, care 
aveau să-l păzească pe vlăstarul domnesc, dacă furii ar 
mai fi avut poftă să le calce casa. În acest fel şi 
Haralambos ar fi putut să-şi vadă de treburile lui 
neguţătoreşti, plecînd iarăşi cu marfă prin ţări străine, ca 
să sporească avutul ce-l dobîndise prin dărnicia soţilor 
Lambrakis, dar şi la povaţa lui kir Stratonic, cu care se 
întovărăşise la negoţ. 

Nu era departe de vechea mahala unde se obişnuise, 
dar Mihnea intrase în altă lume, mai înstărită, deşi lipsită 
de veselia celor săraci. Şi straiele începură a fi din ce în 
ce mai frumoase şi mai împodobite, pe măsura cinului 
familiei Lambrakis. Veneau pe la ei familii vestite din 
neamul împăraţilor de altădată ai Bizanțului, ba unii se şi 

odraslă de-a lor, căci bogăţia Lambrakilor le făcea cu 
ochiul. Mătuşa Evdokia însă priveghea grijulie şi nu 
îngăduia nicio încuscrire, decit numai dacă ar fi fost un 
neam de prinți bogați, şi nu scăpătațţi, fără alte bunuri în 
afara unui nume falnic de altădată. Dar Mihnea habar n- 
avea de toate acestea. Se ducea mai în fiecare zi pe la 
„soră-sa” Thamar, şi nu atît pentru bătrinul ei tată surd, 
cit ca să se joace cu prietenii lui, Spiro, Lakis, Kiriakos şi 
mulți alții. Din păcate, treptat începură a se împuţina 
zilele de joacă, fiindcă mătuşa Evdokia tocmise trei 
dascăli. Voia ca nepotu-său să fie şi cărturar, nu doar un 
războinic oarecare. 

Mai întîi fusese adus kir Nechifor Lucaris, care avea să- 
l înveţe dulceața limbii greceşti de altădată, încîntindu-i 
urechile cu minunatele poveşti ale Iliadei şi Odiseei, ori 
cu tragediile ce răsunaseră cîndva şi sub cerul însorit al 
Istanbulului. Rareori îi mai zicea Costantiniya, numai 
cind era cu copiii lui, căci pînă şi dascălul grec îl 
povăţuise să nu-i supere pe stăpinii turci, cînd avea să se 
învirtă în mijlocul lor. 

— Dar eu n-am să mă duc niciodată pe acolo, 
răspundea la început Mihnea şi într-adins pomenea 
vechea denumire grecească a oraşului, Constantinopolis. 

Mai pe urmă se arătă mai puţin înverşunat, căci 
învățatul Turk Ahmed Lala ştiu să-i strecoare în suflet 
dragoste şi pentru limba Profetului. Era dascăl la 
medresa geamiei Aya Sofia şi cu mare cheltuială şi 
rugăminte se învoise să se ocupe de nepotul lui kir 
Stratonic, cu care era prieten. Ar fi fost mai lesne să-l fi 
dus la şcoala lui de la moschee, dar asta ar fi însemnat 

prea bine că grecii erau tare încăpăţținaţi în necredința 
lor. Mihnea însă avea o înfăţişare plăcută şi o minte 
ageră, încît înțeleptul dascăl nu se îndoia că într-o bună 
zi avea să-l aducă fără greutate la legea musulmană. 
Prindea cu uşurinţă limba turcă, ba chiar şi araba şi 
persana, atît de trebuitoare în ştiinţele filosoficeşti. 
Istorisirile lui Ahmed Lala se încurcau în mintea 
băiatului, nu o dată, cu cele ale lui kir Lucaris, şi asta 
nemulțumea pe cei doi dascăli deopotrivă. 

Cel de-al treilea, Roberto Capestano, raguzan de 
obiîrşie, era mai tînăr decit ceilalți dascăli ai lui Mihnea şi, 
pe lingă limba italiană şi latină, se obligase să-l înveţe 
meşteşugul armelor, care îi era cel mai de plac 
învățăcelului. Cu el avusese altă nedumerire, căci 
băiatului i se părea că limba latină nu era decit „o 
românească stricată”, iar cît despre italiană nu se îndoia 
că era vorba de români ce trăiau pe meleaguri îndepărtate 
de casa lor şi cam încurcaseră graiul străbun. Se înţelege 
că măiestrul Capestano făcuse la început mult haz de 
spusele lui Mihnea, trebuind apoi să-i desluşească şi 
trecutul îndepărtat şi să-i lămurească locul de baştină al 
românilor, adică Roma cea bătrină, de unde fuseseră 
aduşi cîndva în ţara vestitului Decebal, în care s-au 
împămiîntenit pînă astăzi. Asta era prilej de mare fudulie 
pentru Mihnea şi se lăuda în fața prietenilor săi, care 
habar n-aveau nici de Roma şi nici de români, dar 
rămîneau cu gura căscată „cît de învăţat” era fratele lui 
Thamar. 

O mai slăbise acum cu joaca pe uliți, căci mai toată 
ziua, ba chiar şi seara tirziu, se mînia împreună cu kir 
Lucaris de ticăloşia lui Mehmet Cuceritorul, care a 

doborit o mîndră împărăție de altădată, pentru ca a doua 
zi să rămînă mut de încîntare auzind faptele de vitejie ale 
aceluiaşi sultan din gura lui Ahmed Lala. Se duceau apoi 
împreună la „geamia albastră”, cum i se spunea, isprăvită 
de curind, şi răsfoiau ore la rînd foile îngălbenite ale 
coranului. Nu i-a plăcut însă nicidecum semiluna ce 
străjuia minaretele Sfintei Sofia. Odată avu norocul să-l 
zărească, printre oştenii ce-l înconjurau, pe însuşi 
sultanul Murad-khan, călare pe un frumos armăsar 
arăbesc, acoperit cu aur şi atlazuri. „Aşa falnic trebuie să 
fi arătat şi măria-sa Mihai, dacă nu şi mai grozav!” îşi 
zisese el încintat. Dar cu toată această măreție, grecii, în 
cea mai mare parte şi mai cu seamă cei de virsta lui, se 
împotriveau cu înverşunare stăpinirii semilunei. Unii, 
dintre cei bogaţi, se împăcau cu gîndul şi chiar îşi 
numeau oraşul Stalimbol, ca să fie mai apropiat de limba 
turcă, dar alții nu voiau să audă altfel decît de „oraşul lui 
Constantin”, aşa cum i se spunea odinioară. 

Se zvonea din ce în ce mai des că odată cu împlinirea 
celor două veacuri de stăpinire a păginilor, adică în 16053, 
Dumnezeu avea să trimită un arhanghel cu sabia de foc 
să-i alunge peste Bosfor, căci numai atita fusese hotărită 
osînda grecilor, pentru păcatele ce le săvirşiseră cîndva. 
Mihnea nu ştia ce să mai aleagă, căci Ahmed Lala i-a 
spus că acestea nu erau decît bazaconii şi scorneli 
greceşti, dar kir Nechifor credea, ba şi chiar şi ser 
Roberto o nădăjduia din adincul inimii. Tînărul încerca 
zadarnic să-i împace şi pe unii şi pe alţii. Învățătorul grec 
îi povesti de megaducele Lucas Notaras, care crezuse că 
se va putea împăca neamul grecilor cu al osmanliilor şi 

descumpăni pe băiat şi într-o zi o iscodi pe mătuşă-sa, 
care părea a fi cea mai dreaptă: 

— Mătuşă Evdokia, domnia-ta ai auzit de Lucas 
Notaras? 

— Vreun precupeţ, ori marinar? Cine o mai fi şi ăsta? 
Ţi-a zis cumva, ceva, psihi-mu? se îngrijoră bătrina. 

Mihnea izbucni în ris. 

— A fost un megaduce, mătuşă! Este mort de aproape 
două veacuri. 

— Ei, bată-te să te bată! făcu mătuşa zimbind. M-ai 
băgat în sperieţi, crezînd că cine ştie ce derbedeu va fi 
fiind acesta ori că te va fi ameninţat cu ceva, Doamne 
fereşte! Dar văd că-i treabă cărturărească. Întreabă-l pe 
arhon Lucaris. 

— Păi el mi-a spus, dar credeam că ştii şi mata. Eu să 
fi fost megaduce... 

— Ce-ai fi făcut? zimbi kira Evdokia sorbindu-l din 
ochi. 

— Aş fi întemeiat ţara Daciei şi... Dar nu cumva nici de 
măria-sa Mihai nu vei fi auzit? 

— Ba... de el, da! Eram însă o copiliță ca tine pe atunci, 
aşa că am cam uitat, căci n-aveam gindul pe la bătălii, 
precum băieții. 


TÎRGUIELI PE SEAMA ȚĂRII 


NORI PLUMBURII SE AŞTERNURA pe deasupra dealu- 
rilor de către munte, prevestind o iarnă timpurie. Vîntul 

tăios îi zorea de la spate pe gospodari să-şi stringă bruma 
de bucate ce mai rămăsese neculeasă şi s-o pună la 
adăpost pentru vremea cea rece. Către miazăzi, spre 
Dunăre, toamna încă mai era stăpină, cu toate că 
vifornița răzbea pînă hăt-departe, tocmai în munţii 
bulgăreşti. 

Dumnealui,  vel-vistiernicul Ghinea  Brătăşanu îsi 
strînse dolmanul îmblănit pe lîngă trup şi se avîntă în şa. 
Se îndreptă de şale şi îşi potrivi cuşma din blană de vidră, 
nu numai ca să-i ţină de cald, ci şi spre marea lui pohfală 
că era un mare boier divanit, cumnat cu Vodă. Roti 
privirea peste gospodăria pe care o lăsa în seama 
dumneaiei, jupîneasa Florica, apoi, făcu semn oştenilor 
ce-i însoțeau să pornească. Cei şase flăcăi purtau pistoale 
la briu, ca haiducii, unde pui însă că le mai dăduse şi 
săbii încovoiate, flinte pe umeri şi baltage la coburi, de 
parcă ar fi mers la cine ştie ce mare înfruntare şi nu doar 
pînă la Tîrgovişte. El însuşi îşi alesese aceşti zdrahoni, 
ciobani din ţara Făgăraşului, anume străinaşi, ca să nu 
lege prietenie cu oamenii locului, măcar că vorbeau 
aceeaşi limbă şi aveau aceeaşi credință şi aceleaşi 
obiceiuri. 

În cetatea de scaun n-a zăbovit prea multă vreme, ci 
numai cît s-a înfățişat măriei-sale, şi degrabă a şi făcut 
calea întoarsă. Se zorea să ajungă la Brătăşani, unde 
trebuia să-i sosească un oaspete de seamă, dar în mare 
taină, în afara domnitorului nimeni nemaiavind ştirea lui. 
Poate că nici n-ar mai fi trebuit să facă acest drum, dar 
avea nevoie de încuviințarea lui Vodă pentru faptele pe 
care le purta în gînd, cum de altfel niciodată nu făcea de 

De cum păşi peste prag porunci ţuică fiartă, cu mult 
piper şi alte mirodenii, îndulcită cu miere, aşa cum îi 
plăcea domniei-sale să se încălzească în pripă şi să-şi 
rumenească obrajii. 

— Bre, Iordache, zise el către vătaful de curte. Aştept 
un mosafir, care nu ne ştie limba, dar cum s-o ivi tu să-l 
iei de mină şi să mi-l aduci îndată. Apoi... 

— Milostive stăpin, socot că-i cel care a sosit în lipsa 
domniei-tale... 

— Cuuum? se holbă boierul, înecîndu-se cu băutura 
caldă. O tuse puternică îl cuprinse şi cîtăva vreme nu măi 
fu în stare să spună ceva. Cu greu izbuti să îngăime: 

— Tontule!... Mă laşi să vorbesc... de pomană? Uite ce 
păţii! Unde-i acuma? 

— În odăile de jos, că nu aveam poruncă ce să fac. 
Tocmai voiam să spun... 

— Barem l-ai ospătat ca lumea? 

— Drept să zic, nu prea! l-am dat nişte piine cu brînză 
şi ceapă, căci după înfăţişare pare a fi un călugăr 
papistaş pribeag şi ăştia nu... 

— Mergi pe dată şi pofteşte-l aici. Ba nu! În odaia cea 
mare, unde-l primim şi pe Vodă. 

Vătaful căscă ochii mari. 

— Da, da! Ai auzit prea-bine. Fă cum îți spusei! Şi să 
porunceşti pe dată un ospăț îmbelşugat, ca să ne spălăm 
ruşinea. Auzi colo, ceapă!... 

Slujitorul nu mai aşteptă alte îndemnuri şi o porni în 
fugă spre îndeplinirea voinței stăpînului. Sucit cum îl 
ştia, n-avea de ce să se mire că primea pe un pirlit de 
pribeag chiar în încăperea în care se odihnea şi se ospăta 
însuşi voievodul țării. 

Boierul Ghinea se arătă zorit şi o lua înaintea 
oaspetelui, rînduindu-şi pletele şi mustaţa în minunata 
oglindă adusă tocmai de la Veneţia, cu mare cheltuială. 
Se tolăni anume în frumosul jilt de piele cu încrustațţii 
neasemuit de frumoase, meşteşugite la Cordoba, la 
capătul lumii, în Spania. Mai ticlui faldurile dolmanului, 
de care încă nici nu apucase a se dezbrăca, şi bătu din 
palme. 

Se înfățişă pe dată roaba aceea mititică şi cu năframă 
roşie. 

— Deschide ferestrele să intre aer curat, că tare mai 
pute a ţuică fiartă. 

Parcă nu el fusese cel care o băuse! 

Aruncă apoi un pumn de smirnă arăbească în tigăița 
cu jăratec anume adusă pentru aşa ceva si trase pe nări 
fumul cel plăcut mirositor, apoi se aşeză din nou în jilt, 
cînd se auzi vocea lui Iordache îmbiindu-l pe străin. 

— lacă, stăpine, dumnealui îi musafirul! îl arătă vătaful 
pe călugăr şi ieşi pe dată. 

Vel-vistiernicul îşi ticluise o poveste pentru străin, 
spunîndu-i că aflase la Tîrgovişte de sosirea lui şi că tot 
într-un suflet alergase acasă. Pentru aceea îl găsise 
neîmbrăcat cuviincios dar ardea de nerăbdare să se întil- 
nească cu el. Pe de altă parte voia să-şi arate bunăstarea, 
ca să ştie străinul că boierii de pe aceste meleaguri nu 
erau cu nimic mai prejos decit cei din Stambul. Dădu să 
se ridice sprinten, dar simţi un junghi ascuţit prin şale, 
ținîndu-l locului. Se mulțumi să întindă mîna şi să-şi 
ceară iertare: 

— Călăritul, kir Capello. Socot că domnia-ta eşti! 

— Întocmai, vel-vistiernice Brătăşanu! salută străinul 
cu plecăciune, ca prin ţările apusene. Cred că nici eu nu 
m-am înşelat, nu? 

Boierul rise şi încuviință din cap. Vorbeau greceşte, 
căci, în afara limbii române, gazda nu-şi mai putea spune 
gîndurile decit în limba lui de naştere. 

— Mă bucur nespus, kir Capello, că ai răspuns 
chemării mele şi nădăjduiesc să-ți fi ajuns banii trimişi, 
zise mieros Brătăşanu. 

Se ridică totuşi din jilțul de piele şi se aşezară amîndoi 
la masa de stejar, de unde s-ar fi putut sălta mai lesne. 

— Asta n-aş putea s-o spun, căci banii, oricît de mulți 
ar fi, niciodată nu-ţi prisosesc. 

— Deocamdată a fost numai începutul, arhonda. Eu 
ştiu prea-bine că ce plănuim noi costă cu mult mai mult, 
şi n-am să mă zgircesc. 

— Mi-ar place să mă luminezi, şi de una şi de alta. 
Cum vom face? 

— Mai întîi aş vrea să te rog să mă ierți pentru găzdui- 
rea dată de vătaful meu, căci am ţinut să nu ştie nimeni, 
iar eu am socotit că vei sosi peste vreo cîteva zile. 

— Obişnuiesc să mă grăbesc la drum, ca să nu dau de 
vreo capcană, căci, orice s-ar zice, mă aflu în tabăra 
duşmană, arhon vistiernice. 

— Dar la prieteni! zîimbi linguşitor gazda. Tocmai de 
aceea am să-ți mărturisesc tot adevărul: m-am săturat 
să-l slugăresc pe Vodă, fără să fiu răsplătit după munca 
mea. 

— Din cîte am aflat, sînteţi rude... 

— Hm, da! Cumnaţi, dar asta nu înseamnă mare lucru, 

— Dar domnia-ta ce-ai pofti? 

— Schimbarea domnului, însă nu cu oricine. Ştiu prea- 
bine că la Costantiniya unelteşte Curt Celebi pentru 
fostul voievod Leon Tomşa, iar eu i-am fost duşman de 
moarte. Nu am poftă să mă băjenesc, dacă apucă el 
domnia. 

— Ei da, asta ar fi o pricină. Dar atunci tot mai bine cu 
domnitorul de astăzi, nu? 

— Nu pot zice că nu, dar cine ştie cît timp izbuteşte să 
se mai ţină în scaun? A trecut multă vreme şi, după cum 
îți spusei, Curt Celebi nu stă cu mîinile în sin la Poartă. 

— Ce-aş putea face eu? 

— Multe! Mai întîi să mă scapi de Leon Tomşa... 

— Să-l ucid?!... Nu ţi-ai găsit omul, arhonda! 

— Nu pe el. Ar fi îndeajuns să piară Curt Celebi şi pen- 
tru asta domnia-ta tocmeşti pe careva, iar banii îi dau eu. 
Vezi bine că nu mă pot mişca pină acolo. 

— Aşa mai merge... Are să coste însă foarte mult. 

— Nicio grijă! Nu degeaba sint eu vel-vistiernic. Dar 
vezi, nu care cumva să fim traşi pe sfoară, iar dacă ar fi 
omorît şi Leon Tomşa, noi n-am avea decit de cîştigat. 

— Parcă ai spus numai de Curt... 

— Se-nţelege. Gîndeam că va trebui să găsesc pe alt- 
cineva, căruia să-i dau cu mult mai mult, dar asta... 

— Ai pomenit, domnia-ta, despre „cîiştigul amindurora”. 
Ce să însemneze asta? 

— Signore! zise deodată gazda. Să vorbim deschis, 
negustoreşte! Eu n-am uitat că domnia-ta ai un prieten, 
pentru care te-ai zbătut să-l faci domn aici, la noi. A fost 
dovedit odinioară de Leon Tomşa, dar acuma oare numai 

tronul Ţării Româneşti, şi să fie acolo numai de dragul 
oraşului? Ce zici? 

Luat pe nepregătite, Capello rămase o clipă pe gînduri, 
mai cu seamă că tocmai intrau şi slugile cu tot felul de 
bunătăţi, care făceau cu ochiul musafirului ospătat pînă 
atunci cu brînză şi ceapă. Îl gîdilau prin măruntaie 
mirosurile ademenitoare, dar mai ales privirea i se opri 
asupra unei carafe cu vin rubiniu. 

„Boierul acesta viclean ştie mai multe decit vrea să 
arate față de mine”, îşi zise el în gînd şi se hotărî să 
chibzuiască mai înainte de a se băga în încurcătură. Era 
foarte adevărat că ne-norocosul de Gian Michele Cigalla 
bătea caldarimurile Stambulului, cu toate că nunta cu 
domnița Hana de Podebrad se stricase de mult. Nutrea 
nădejdea că va izbuti în cele din urmă să ajungă prinţ şi 
de fapt mama lui era acea care îi dădea putinţa să 
risipească aur prin toate părţile, la întrecere cu Celebi, 
spre marea bucurie a dregătorilor otomani. Pe altă parte 
el ştia prea bine că şi Matei-vodă, putred de bogat, 
împingea pungi cu nemiluita, îngreuind pentru o vreme 
uneltirile celor de pe malul Bosforului. 

— Ce folosesc eu? întrebă Capello, după ce înşfăcase 
un copan de pui rumenit la țiglă. 

— Aşa mai vii de acasă! rise Ghinea cu gura plină. 
Începi să-mi placi! Am să fiu scurt! Noul domnitor, 
prietenul domniei-tale, are să mă facă ban al Craiovei, iar 
domnia-ta îmi iei locul. E bine? Că nu cunoşti limba, nu-i 
nicio pagubă! Sunetul aurului nu are o ţară anume, şi 
mai apoi te voi ajuta eu însumi. 

— Şi domnia-ta îmi placi, arhonda! închină Capello un 
pocal şi-l dădu peste cap pe nerăsuflate. Ceva îmi spune 
că noi doi avem o mare asemănare şi ne vom înțelege. 

— Nici nu s-ar putea altfel, rinji Brătăşanu, sorbind la 
rindu-i, dar mai cumpătat. 

Clefăiau cu poftă şi trosneau între fălci fragedele 
oscioare ale puilor jertfiți. Apucau cu mîinile unsuroase şi 
sorbeau din cupele pe care le umplea la vreme roaba 
aceea oacheşă cu năframă roşie. 

— Să fie bine lămurit! zise gazda mestecînd întruna. 
Tot ce ai să cheltuieşti pînă la viitoarea domnie rămîne pe 
socoteala mea. 

— Să zicem... douăzeci de mii de scuzi de aur? 

— Cu cinci, batem palma! 

— Ooo! E prea puţin. 

— Şase! 

— Zece! 

— Pe urmă am să-ți dau mai mult, dar pentru 
început... iacă, mai pun o mie. 

— Dacă va trebui să mă tocmesc şi pe urmă... 

— Am zis că nu, dar dă-mi şi mie dreptate. Eu dau 
bani înainte şi nu am nimic la mînă, aşa că este firesc să 
fiu mai zgircit. 

— Bine, mă-nvoiesc, dar numai ca arvună. 

— Aşa gindeam şi eu! Mai ales că, dacă nu vom izbuti 
cu aur, eu am o parte a oştirii care nu-mi aşteaptă decit 
porunca spre a se repezi asupra lui Matei-vodă. Dacă 
măria-sa loan Mihai ar veni aici cumva, într-ascuns, 
lesne am putea schimba domnia, iar Poarta va trebui să 
fie atrasă de partea noastră, prin grija domniei-tale şi a 

— Şi asta o ştii?! se miră Capello. Trebuia să mă 
aştept, de altfel. Nu pricep însă pentru ce să mai cheltuim 
banii, dacă avem oşteni gata de luptă? 

Capello parcă începuse a se cam chercheli, vinul 
dovedindu-se înşelător. Îl întărită însă dibăcia gazdei sale 
şi nu se îndoia că un astfel de om îi era de trebuinţă, spre 
a ajunge cineva în lumea asta. Dacă vistiernicul îl voia pe 
Gian Michele, cu atit mai bine, dacă nu, ar fi fost în stare 
să intre chiar şi în slujba lui Matei-vodă, numai să se 
căpătuiască. De altfel îi plăceau şi locurile şi oamenii, cu 
limba lor dulceagă şi asemănătoare cu a lui. „Ehe! Nu-i 
rău deloc!” îşi zise şi pipăi pofticios bucile ţigăncugşei, cînd 
aceasta se apropie să-i umple cupa. Fata chicoti, 
arătindu-şi şiragul alb al dinţilor ei sănătoşi şi nu se 
împotrivi, cum ar fi făcut alta. 

— Dacă îți place roaba, arhonda, ţi-o dăruiesc, rînji 
gazda. Nu te uita că-i mititică, e mare meşteră la pat. Ţi-o 
spun eu! 

— Da... Da? se bucură italianul şi o cuprinse pe 
slujnicuţă de mijloc. 

— Nu acuma, signor Capello! Avem încă multe de pus 
la cale, dar, cînd te-i întoarce, a domniei-tale are să fie! 

Spuse apoi pe româneşte : 

— Aţiță-l, fă, dar nu prea mult, ca să-i fie gindul la vor- 
bele mele, şi nu la tine. Pleacă de lîngă el! 

Roaba ascultă şi se trase cu sfială, spre nedumerirea 
străinului. 

— Ce i-ai zis? întrebă el. 

— Să mai lase giugiuleala pe altă dată, că acuma avem 
treabă. Mă iscodeai dacă nu putem pune ostaşii 
împotriva lui Vodă şi iacă, ţi-oi răspunde: trebuie plătiți 

cu banii noştri. Credeam şi eu că prinţul domniei-tale are 
destul aur, ca să nu fim nevoiţi să-l risipim pe cel care ni 
se cuvine... 

— Să ştii, arhonda, că „prinţul meu”, aşa cum îi spui, 
are şi nu prea, dar, atita cît are, n-ar fi mai bine să i-l 
luăm tot noi? 

— N-ai gindit rău deloc, dar cum să facem? Văd că ai 
mare iscusinţă la striînsul banilor, şi aceasta mă încîntă, 
„vel-vistiernice” Capello. Cum ţi se pare, nu sună frumos 
cum îți zisei? 

— Ce mai! Să n-o lungim! În cel mult patru săptămîni 
ţi-l aduc aici pe „prinţul meu”, iar domnia-ta să găteşti 
lefegii, că doar n-ai să le dai plata înainte. 

— Un bob zăbavă, chir Capello! Nu vorbirăm mai nimic 
de Curt Celebi şi Leon... 

— Mai pui cinci mii şi le sucesc gitul cu mina mea! se 
grozăvi Capello ameţit de-a binelea. 

— Încă?! Nu ne-am înţeles o dată? Şase... 

— Pentru mine! Şi dacă mai adaugi... să zicem, patru, 
se face rotund zece. 

— Mă învoiesc, dar mai am şi eu o dorinţă. În aceeaşi 
plată să mai fie prins şi... 

— Altul?! Atunci încă cinci mii pentru mine, dacă mă 
fac ucigaş de meserie. 

— Nu-i vorba decit de un copil. Un plod al unui fost 
voievod de pe la noi, mort de mulţi ani, dar ţîncul este „os 
de domn” şi după legea țării ar avea dreptul la scaunul 
tătine-său. Acuma am auzit că s-ar afla şi el la Costan- 
tiniya, sau e pe drum. Fă-l să nu mai ajungă! 

— Domnia-ta, arhonda, ai să-mi ceri să-l ucid şi pe 
padişah ori pe toţi cei ce rîvnesc tronul acestor ţări. După 

cum văd, apar domnişori din aceştia ca ciupercile după 
ploaie, şi eu n-am să pot să stiîrpesc atita omenire, fără să 
supăr pe dregătorii turci. Lasă-l mai pe urmă, dacă-i 
numai un copil. 

— Mă gindeam, arhon „vel-vistiernice” Capello, că n-ar 
trebui lăsat să mai crească. Nu ştiu cum se face, dar 
coconii domneşti se fac bărbaţi în toată puterea 
cuvîntului cînd nici nu te aştepţi, şi apoi hai cu pungile şi 
cu cerşeala scaunelor româneşti. Dar... poate ai dreptate. 
Să-l mai îngăduim o vreme. 

— Atunci, n-ar mai fi nimic de adăugat înţelegerii 
noastre, arhon „mare-ban”. Cum îmi dai banii, am şi 
plecat. 

— Adică numai jumătate din ei! răspunse Brătăşanu, 
pierindu-i zîimbetul ce-l însoţise întruna pînă atunci. 

— Mai bine toţi deodată! se împotrivi Capello, care încă 
mai judeca, cu tot aburul beţiei din cap. 

— Cînd ai să te întorci cu viitorul domn, signore. 
Altcum, să-mi fie iertat, dar cine îmi spune că te vei ține 
de cuvint? 

— Între oameni nobili ca noi, mai încape oare vreo în- 
doială? Am făgăduit! Pun onoarea mea chezăşie! 

— N-am vrut a te miînia, cinstite oaspete, dar pe la noi 
aşa-i obiceiul şi te sfătuiesc şi pe domnia-ta să faci la fel, 
oriunde te vei afla. Chezăşia banilor este mai bună ca 
orice. Spun aşa ca să te înveţi, pane „vel-vistiernice”... 

Întortocherea vorbelor mieroase ale boierului îl zăpăciră 
pe italian, care de fapt nici nu mai pricepea prea bine cei 
se spunea, din pricina vinului acela amăgitor. 

— Fie după voia domniei-tale, arhonda, deşi nu ştiu 
dacă fac bine sau nu punîndu-mi viața în mîna unui om 
pe care abia l-am cunoscut. 

— O am şi acuma, nobile domn! rînji gazda. Cine m-ar 
împiedeca să te bag la ocnă, ori chiar pe mîna gealatului? 
— Cinstea domniei tale! tresări Capello cam îngrijorat. 

— Ei, vezi că am şi eu aşa ceva? Te poţi bizui pe mine 
fără grijă! Întoarce-te cu voievodul nostru, şi izbînda n- 
are să ne ocolească. Fortuna audaces juvat! spuneau 
străbunii domniei-tale şi întrucâtva şi ai mei. 

Capello mai apucă să încuviinţeze biiguind pe limba 
lui: 

— Si, si, norocul ajută pe cei îndrăzneţi... oare?!... Era 
încă prea mult şi judecata i se cufundă curînd într-un 
somn adînc. Boierul Ghinea se uită la el cu scîrbă şi ochii 
îi sticliră de bucurie. Se ridică şi porunci ţigăncuşei, care 
nu se dezlipise de colțul unde obişnuia să şadă cînd erau 
oaspeţi: 

— Chivuţă, cheamă-l pe Iordache să vină cu cîţiva 
argaţi ca să-l care pe beţivan la culcare. De tine nu mai 
are trebuinţă! Mai bine să vii în odaia mea, după vreun 
ceas. 

A doua zi, cu noaptea-n cap, signor Capello gonea în 
trapul calului spre Corabia, în drumul lui către mărire. 

FECIOARA DE OȚEL 


NEÎNCHIPUIT DE MARE a fost uimirea alteţei-sale 
serenisime Rakoczy Gyorgy văzînd, în locul căpriorului 
asupra căruia îşi aruncase arma, un om a cărui înfăţişare 
îi era total necunoscută. Stătea chircit cu genunchii 
strinşi, iar mîinile îi încremeniseră pe lancea care-i 
pătrunsese adînc în coşul pieptului, de parcă ar fi vrut s- 
o scoată cu ultimele lui puteri. Nicio picătură de sînge 
nu-i murdărise veşmintele ori frunzele de sub el, şi totuşi 
avea acea sticlire a morţii în ochii mari deschişi. 
Muscheta care zăcea alături avea tigăița plină cu pulbere, 
iar pe ţeava se aflau plumbii ce nu apucaseră să fie 
sloboziţi, stăpinul ei fiind doborit pe neaşteptate. 

Principele rămase uluit, fiindcă nu i se mai întimplase 
vreodată la vinătoare să ia drept ţintă un om. Apoi, cînd 
se adunară însoțitorii, putură jura că văzuseră cu ochii 
lor ţapul cel viguros care i-a privit batjocoritor şi le-a 
întors spatele, năpustindu-se în tufişul unde acuma era 
mortul. 

— Aici nu-i lucru curat, alteţă! se îngrijoră contele 
Felvinczi. Doamne fereşte, dar asemenea schimbare a 
sălbăticiunii în om nu s-a mai pomenit decit în poveste. 

— Da' de unde! zise baronul Orban. Cel de colo, arătă 
el spre mort, stătea la pîndă, însă n-a mai cutezat să 
tragă. Nu-i vedeţi arma? 

— Şi a dat căpriorul peste el? întrebă groful Nagy 
Gyula, vestit prin faimoasele sale turme de porci. Aida de! 
S-ar fi ferit de mirosul de om. 

— Poate că aşa a şi făcut, din care pricină lancea 
alteţei-sale l-a nimerit pe necunoscut. Acum ce ne mai 
chinuim cu ce a fost? S-a întîmplat şi gata! zise bătrinul 
grof Gyarfas Lazar. 

Prinţul îi asculta în tăcere şi în sinea lui era tare 
nemulțumit de cele petrecute, căci te faci de risul lumii 
cînd ucizi un om luîndu-l drept vînat. 

— Totuşi eu zic că nu-i a bună, se încăpăţină Felvinczi. 
Nu putea lovi alteţța-sa pe străin, chiar dacă ţapul s-ar fi 
ferit. Asta înseamnă că sălbăticiunea avea judecată. Aşa 
să fi fost oare? 

— Ai dreptate! încuviinţară vreo cîțiva. 

— Atunci, mortul îi căpriorul? întrebă prosteşte Nagy 
Gyula, ridicîndu-şi sprincenele stufoase ce-i acopereau 
ochii mici, înecaţi în grăsime. 

— Doar nu te duce mintea la asemenea bazaconie, 
Gyula dragă? îl mustră părinteşte Gyarfas, Mortu-i mort, 
iar țapul e bine-sănătos, şi cine ştie pe unde o fi ajuns 
acum. 

În cele din urmă cu toţii fură de aceeaşi părere, şi 
atunci păru şi Rakoczy a-şi veni în fire: 

— Eu, de asemenea socot că este ceva necurat la 
mijloc. Parcă am şi acuma în fața ochilor blana stacojie a 
ţapului, şi-iată că, în loc să-l fi străpuns prin spate, 
mortul din fața noastră a căpătat lovitura în plină faţă. 

— Să nu fie cumva Satana! îşi dădu părerea tînărul 
grof Hovany, care pînă atunci nu cutezase să se bage în 

— Domnilor, ce-a fost, a fost! Aţi spus-o chiar domniile- 
voastre. Să ne întoarcem, dar nu fără a cerceta cine a fost 
nefericitul. Felvinczi, ai grijă tu să desluşeşti totul, iar noi 
plecăm la castel. Mi-ar place, domnilor, urmă prinţul, să 
nu se facă prea multă vilvă. Am greşit... am greşit! Oricui 
i s-ar fi putut întîmpla. Haideţi! 

Vara anului 1636 abia începuse, vremea fiind cum nu 
se putea mai bună pentru vinătoare. Fusese poftit de 
contele Zota Jozsef din Brincoveneşti şi-l însoţiseră 
numai prietenii lui cei mai credincioşi, în frunte cu 
Felvinczi Vince. Cel puţin aşa-i credea el, căci despre 
gazdă ştia că era din tabăra lui Bethlen Ştefan, fratele 
răposatului principe, pe care-l socoteau mai îndreptățit a 
fi urmaş în scaunul lui lancu de Hunedoara, în vreme ce 
pe el, Rakoczy Gyorgy, îl ţineau de venetic slovac, măcar 
că se împămîntenise de multă vreme şi stăpinea de mai 
bine de şase ani ţara Transilvaniei. Unii l-au sfătuit să nu 
vină la astă vinătoare, fiind vorba numai de o capcană, 
dar prinţul şi-a zis, că doar aşa îi putea face pe vrăjmaşi 
să treacă de bună voie alături de el. Nu că s-ar fi temut 
de acel Bethlen, dar ştia că în spatele lui erau turcii, care 
ar fi fost primejdioşi dacă ar fi intrat în ţară. 

Din pricina ciudatei întîmplări prinţul n-avea ochi 
pentru frumuseţile din jur, unde o întreagă lume 
păsărească se luase la întrecere în măiestria trilurilor. 
Ciripitul înceta la apropierea convoiului, dar se pornea 
iarăşi cind acesta se îndepărta. Dealurile împădurite 
țineau din munții Rodnei şi se dezbrăcau de povara verde 
a copacilor de cum ajungeau prin plaiurile Bistriţei, unde 
viile le luau locul. Cum se apropiau de Reghin, din nou se 

de-o parte şi de alta a Mureşului, pină sub poalele 
munţilor Gurghiului, de unde începea domnia brazilor 
celor falnici, a ursului şi a cerbului din Carpaţi. 
Meleagurile erau cum nu se poate mai potrivite pentru 
vinat, şi acesta era din belşug, cu toate că de astă-dată 
aveau să se întoarcă cu mina goală la primitoarea gazdă. 
Apoi, către miazănoapte, spre izvorul Mureşului, 
începeau a se ivi şi aşezările secuilor. Oameni, veşnic pre- 
gătiți de harțag, aceştia erau mai greu de înduplecat să se 
supună grofilor, fie ei chiar şi secui. Aveau drepturile lor, 
înscrise de regii cei bătrîni ai Ungariei, încă de pe vremea 
cînd fuseseră aduşi de ei pe aceste meleaguri, şi se luau 
de piept cu oricine le-ar fi încălcat. Erau oameni de la 
munte, cu căutătura aprigă, şi mai intotdeauna se băgau 
lefegii la domnitorii români de peste munte, în luptele lor 
cu turcii. Alteţa-sa Rakoczy Gyorgy dovedise mai multă 
minte decit înaintaşii lui, Bathoreşti, care se sumețiseră 
să-i iobăgească, izbutind numai să-i răzvrătească. El 
Rakoczy, luase pildă de la olahul Mihali, zis şi „cel 
Viteaz”, care, dacă nu le dăduse drepturi noi, le lăsase 
neştirbite pe cele vechi. Secuii erau mai ascultători față 
de voievozii Moldovei, care adesea stăpineau cetăți prin 
ținuturile lor şi nu prea luau în seamă pe prinţul din 
inima Ardealului, care era şi conte al lor, adică stăpinul. 

La o cotitură le ieşi în cale Zota însoţit de doi călăreţi, 
şi atunci băgă de seamă Rakoczy că nu fuseseră 
împreună, deşi plecaseră cu toţii deodată de la castel. 

— Alteţă-serenisimă, făcu acesta cu glas mieros, 
îndatoririle de gazdă m-au silit să dau pe acasă şi mă 
zoream acuma să vă poftesc la masă şi odihnă. 

Ochii lui păreau a căuta vinatul care lipsea, dar nu zise 
nimic. Rakoczy, în schimb, îi zîimbi oarecum binevoitor, 
cu toate că în sinea lui nu-i căzuse bine că Zota 
îndrăznise să plece de capul lui, adică fără să ceară 
îngăduința, aşa după cum se cuvenea. 

— Ţi-am ucis un om! zise deodată prinţul. De bună- 
seamă că vreun slujitor de-al domniei-tale, căci unul 
străin n-ar fi avut ce căuta în calea noastră. Pentru asta 
am oprit vinătoarea, fiindcă nu mai am chef să vărs 
singe, fie el şi de lighioană sălbatică. 

Zota ascultă liniştit istorisirea celor întimplate, apoi 
zise nepăsător: 

— Va fi fost vreun vintură-lume, iar dacă era dintre 
slugile mele, nu-i nicio pagubă. Ce căuta în pădure? Eu 
n-am îngăduit pe nimeni! Totuşi am să-i aduc leşul în sat 
ca să... 

— A rămas acolo Felvinczi şi se vor aduna şi hăitaşii, 
încît nu cred că trebuie să te mai osteneşti pînă acolo. 
Înmormîntarea e treaba popilor, iar... mie îmi pare rău că 
ţi-am pricinuit necaz. 

— Nu-i niciun bai, alteță, mai cu seamă dacă va fi fost 
vreun olah... 

— De unde ştii? sări Gyarfas. 

— Nu ştiu! bîigui Zota. Am zis şi eu aşa, că aceştia se 
bagă peste tot, fiind o puzderie, şi nu-i rău dacă îi mai 
împuţinăm. 

— Atunci de ce nu-i vinezi ca pe lupi, ori mistreți, dacă 
ai aşa de mulţi olahi? nu se lăsă bătrinul conte. 

— Ei, şi dumneata, Lazăr-baci! Îţi rîzi de mine? Ştii 
doar că ei îmi lucră pămînturile şi-mi taie copacii şi cîte şi 

mai cîte alte treburi. Sint o pacoste, îi drept, dar nu ne 
putem lipsi de ei. 

Rakoczy ştia şi el acest lucru, căci nu o dată se gindise 
cum ar fi putut să facă din mulțimea asta de oameni 
nişte cătane credincioase, dar spusele contelui adevereau 
gîndurile tuturor nobililor ardeleni. 

— Cinstiţi oaspeţi, n-aş vrea să vă faceţi inimă rea din 
această oarbă întîmplare. Miine avem să mergem către 
Deda, şi făgăduiesc să nu se mai rătăcească picior de om 
nechemat pe acolo. Socotiţi pentru ziua de azi că a fost o 
vină a mea, drept care eu îmi cer umilit iertare. 

Ajunseră pe coama unei deal pleşuv, la poalele căruia 
se arăta valea Mureşului în toată frumuseţea ei. Undeva, 
către miazăzi, se zărea turla falnicei biserici din Reghin, 
cu globul ei din vîrf, strălucind ca soarele. Prinţul se opri 
cu întreg alaiul şi îndelungată vreme îşi desfătară 
privirea. Minunată era ţara al cărei stăpîn era şi pentru 
care îşi pusese în gînd să facă multe, dar tare se mai 
dovedea anevoioasă calea. 

— Să mergem mai departe, domnilor! zise principele 
într-un tîrziu, socotind că stătuseră îndeajuns ca să se 
odihnească şi caii, mai ales frumosul său armăsar alb ca 
neaua. 

Giîndurile şi visele alteţei-sale nu se puteau da în vileag 
oricum, căci încă mai era sub turci, deşi principele putea 
face cam ce poftea. Ba se războise şi prin meleagurile 
Europei, înfruntind oştile austriece fără încuviințarea 
Porții, dar voia să facă din Transilvania o ţară 
asemănătoare întru totul celor europene din Apus, cu 
care se făcuseră şi înțelegeri scrise, peste voinţa turcului. 

Convoiul trecu pe lingă un grup de ţărani olahi, care se 
descoperiră, salutind cu plecăciune. Rakoczy le aruncă o 
privire în treacăt, băgînd de seamă cît erau de ogirjiți şi 
flenduroşi. „E drept că-s mulţi, cîtă frunză şi iarbă, dar 
neputincioşi, cîtă vreme rămîn iobagi ai nobililor unguri” 
gîndi el. „Şi ce oşteni aş mai face din ei, că doar strămoşii 
lor au fost romanii, cuceritorii lumii de altădată”... Ştia 
însă că legiuiri vechi de aproape două veacuri nu 
îngăduiau slobozirea iobagilor, iar stăpînii lor dovediseră, 
nu o dată, că ştiau a se împotrivi oricărei uşurări, chiar şi 
cu arma-n mină. 

Nici nu şi-au dat seama cînd s-au pomenit, în poarta 
castelului din Brincoveneşti, cocoţat pe un pinten de 
deal, chiar la o cotitură a Mureşului. Nimic însă nu reţinu 
privirea prințului în afara Suzanei, frumoasa fiică a 
contelui, care-l întimpină în odaia de oaspeţi cu un suris 
cum numai ea ştia să-l aibă. Cînd voia! Nici tatălui nu-i 
scăpă luminiţa din ochii prinţului la vederea fetei, şi se 
vedea că era mulțumit. Nu întîmplător a şi fost aşezată 
lingă măreţul musafir, spre a-l sluji în timpul ospăţului, 
dar şi ca să-şi clătească ochii cu frumuseţea domniţei. 

Începură să se aştearnă tot felul de bunătăţi, de la 
mîncăruri cu sosuri ardeiate şi mirosind numai a 
mirodenii din toată lumea, pînă la fripturile de vițel şi de 
purcel de lapte, ori puii fripți întregi. Dar nici vînatul nu 
lipsea de la locul de cinste. Toate acestea erau stropite 
din belşug cu vinuri roşii şi albe, aduse din toate 
podgoriile Ardealului, ba chiar şi de la Tokay. Însă cel mai 
mult i-a plăcut alteţei-sale licoarea aceea ca uleiul de 
măsline la înfăţişare, cu aromă ameţitoare şi dulceagă la 

gust, şi tare se mai miră că fusese făcută tocmai din viile 
de dincolo de munte, de la Cotnari. 

— Va să zică din acesta bea Vasile-vodă? zise Rakoczy 
plescăindu-şi limba de plăcere. 

— Numai pentru atîta şi merită să faci o călătorie pînă 
la laşi! strigă vesel Nagy Gyula, din celălalt capăt al 
meseci. 

— Cine ştie? mustăci prințul. Poate că ne vom înstăpîni 
şi pe acolo, căci, după cite ştiu eu, țara asta-i una şi 
dincolo de munte. 

— Vivat! Floriat! închinară mesenii si Rakoczy nu se 
îndoi cîtuşi de puțin că vorbele sale stirniseră urarea. 

Vinul se dovedi înşelător, mai ales cel moldav, care prin 
dulceața lui te ispitea să-l bei fără măsură, astfel încît 
începură a se împletici limbile celor mai însetaţi. Poate că 
şi prinţul ar fi fost în rînd cu ceilalți, dacă n-ar fi ţinut în 
pumnul său mînuța cea mică şi mătăsoasă a Suzanei. Nu 
se mai ferea de nimeni şi o trăsese pe fată lîngă el, ba cit 
pe ce s-o sărute pe gură, dacă aceasta nu s-ar fi smuls în 
ultima clipă. 

— De faţă cu toți, alteţă? se ruşina fata. 

— Dar ai veni cu mine la laşi? o întrebă el în şoaptă. 
Am putea să ne scăldăm în această licoare şi tu ai fica o 
bacantă. 

— Dacă alteţa-voastră porunceşte, eu sînt silită să mă 
supun. N-am încotro! 

— Atunci, odaia mea e cu mult mai aproape decit 
Moldova. Ai să vii? 

— Alteţa-voastră uită că eu sint o fecioară neştiutoare... 

— Ah, da! rise prințul nelăsînd-o să-şi isprăvească 
vorba. Voi mai aveți aici o „fecioară de oţel”... care ştie 
multe, dar nu spune. 

— Chiar alteţa-voastră aţi spus că este din oţel, dar eu 
sint de carne şi... 

— Şi încă de care! Mai tare ca oţelul celeilalte fecioare! 

Vrind să-şi dovedească spusele, o strînse de pulpă, 
încît biata fată scoase un țipăt, fără să vrea. 

— Ai pățit ceva, Jujica”? sări taică-său, care mai toată 
vremea era cu ochii pe ei. 

— M-a... m-am speriat de un cîiine de sub masă, 
răspunse fata roşind ca para focului. Nu-i nimic, tăticule! 

Rakoczy îşi dădu seama că se purtase urit şi căută s-o 
impace: 

— Am fost mai rău decit un soldăţoi neamt beat. Te rog 
să mă ierţi şi, dacă poţi, uită ce-am făcut! 

— A fost un cîine... nu-i aşa? Nu-mi aduc aminte să fi 
pățit ceva, tocmai în tovărăşia alteţei-voastre. 

De astă-dată fu rîndul prinţului să roşească şi, ca să 
nu se vadă, goli un pocal întreg, care-i învălmăşi mințile, 
ațițindu-se şi mai aprig. 

— Aş vrea să văd şi eu „fecioara voastră de oţel”, cu 
toate că mai îndreptățit ar fi fost să se ducă vestea, 
frumuseții tale, şi nu a cruzimii ei. 

— Cine ştie, ilustrisime? Poate cîndva... răspunse fata 
zimbind şăgalnic, dar Rakoczy nu se gîndi că ar fi putut fi 
vorba de întilnirea lui cu unealta de tortură. 

Cînd se aprinseră luminările de ceară aduse din 
Moldova, plăcut mirositoare, puţini mai erau mesenii 
care-şi mai ţineau capul pe umeri. Mulţi se prăvăliseră 
sub masă, unde ciinii îşi arătau bucuria lingîndu-le 

mîinile şi fețele unsuroase. Slujitorii contelui răzbeau cu 
mare greutate să-i tirască, pe rind, în odăile de culcare. 
Pînă şi tinărul Hovany se afla printre cei căzuți şi acuma 
dormea fericit cu braţul petrecut pe după grumazul unui 
dulău lăţos. În visul său, asemuia blana cîinelui cu părul 
mătăsos al vreunei fetişcane, căci tare mai zimbea şi în 
somn. 

O boare de vint pătrunse prin fereastră, făcînd să 
pilpiie luminările şi alungind într-un dans nefiresc 
umbrele celor care mai erau în capul oaselor. Aerul rece 
avu darul să-l dezmeticească pe principe, care ceru o 
găleată cu apă. Bău mai întîi cu sete, după care şi-o 
răsturnă în cap, pufnind pe nări ca un taur înfuriat. 
Suzana îl privea rizind, dar contelui Zota nu-i prea fu pe 
plac, temîndu-se că prințul n-avea să mai dea semne de 
culoare. O chemă pe fată şi îi şopti ceva la ureche, după 
care se întoarse lingă Rakoczy, care-şi ştergea pletele cu 
un ştergar înflorat. 

— Să poruncesc, alteţă, vin proaspăt? îl întrebă 
Suzana, toată numai o dulceaţă în voce. 

— Ba eu altceva poftesc! răspunse el. Dacă îmi aduc 
bine aminte, ai făgăduit că treci pe la mine. 

— Eu?... Am spus aşa ceva?... Doar dacă-i poruncă... 

— Rugăminte! Nu pot supune îngerii, dacă ei nu vor să- 
şi arate bunăvoința. Eu, oricum, am să aştept cu 
răbdare. 

Făcînd o plecăciune în faţa lui, Suzana ieşi pe dată, iar 
Rakoczy nu se mai îndoi că avea să vină în iatacul lui, 
aşa că se duse s-o aştepte fără să mai scoată o vorbă. 

Un slujitor îl ajută la dezbrăcat, apoi, încălzit cum era, 

plină cu horbotă de Flandra şi îşi lăsă dezgolit pieptul, 
trăgind cu nesaț aerul rece al nopții. Auzi clipocitul 
Mureşului la poalele dealului şi o linişte desăvirşită îl 
cuprinse, aburii beţiei risipindu-se ca prin farmec. O 
pasăre de noapte ţipa în depărtare, ca o chemare de pe 
tărîmul celălalt. Încercă să-şi bage capul prin fereastră, 
dar grosimea zidului nu-i îngădui, aşa că se mulțumi 
numai cu acel petec de cer înstelat şi de bună-seamă că 
răsărise luna, căci numai ea putea să răspindească 
lumina argintie de afară. O steluță mică se desprinse de 
la locul ei şi căzu tirîndu-şi coada pe bolta cerească. „A 
murit cineva!” îşi zise el, aşa cum învățase încă din 
copilărie, îi veni în minte mortul din pădure şi abia 
acuma se întrebă pentru ce Felvinczi nu-i spusese ce fă- 
cuse. „Ba, de nu mă-ngşel, nici nu l-am văzut la ospăț. S-o 
fi îmbătat printre cei dintii şi o fi căzut pe sub masă, dar 
vine el mîine-dimineaţă”. Plecă din nou urechea să audă 
murmurul apei care curgea liniştită la vale pînă la 
Bălgrad, unde îl aştepta cealaltă Suzană, consoarta sa, 
principesa Suzana Lorantfy. Nu simțea însă nicio 
mustrare de cuget, căci ceea ce avea el de gind să facă 
era ceva firesc şi fără gaură-n cer. Trecuse însă mai bine 
de un ceas şi începuse să-şi piardă răbdarea, iar fata nu 
se grăbea să se arate. 

Deodată se auzi un zgilțiit la uşă, principele sări 
bucuros s-o deschidă. În sfirşit, avea s-o prindă în braţe, 
dar... în prag se afla un fecior din seminţia olahilor, care 
pusese un genunchi pe podea şi plecase capul cu 
smerenie. Prințul se miînie de-a binelea, căci sărăntocul 
nu putea să fi venit decit cu vreo jalbă, aşa că întinse 
piciorul să-i facă vînt şi să-i închidă uşa în nas. Din 

păcate el însuşi ceruse să nu se pună strajă, dar iată că 
acum se pomenea cu toți nespălaţii! 

— Măria-ta, m-a trimis domnul conte Felvinczi! zise 
feciorul, mai înainte ca prinţul să-şi împlinească gindul. 

— Ce spui? Cum aşa? Unde-i? Tu minţi, blestematule! 

— Doamne fereşte, n-aş cuteza! Pe mine m-o minat 
fiindcă ştiu ungureşte. Dumnealui îi la noi acasă. 

— Ce vorbeşti, tinere? Ce să caute el la voi? 

— L-a găsit taică-meu şi l-a adus. 

— „Găsit”?! Cum aşa? 

— Abia mai sufla cînd a dat peste el, că fusese tare rău 
bătut şi nu era să-l lase acolo, în pădure, aşa că l-a cărat 
acasă. 

— Vorbeşte mai desluşit, flăcăule! Cine să-l bată? 

— Nu ştim! 

— Acum îi la voi, unde? 

— În sat. 

— i zici că-i stilcit rău? 

— Da! 

— Atunci am să poruncesc să fie adus aici. Trebuie 
oblojit! 

— Are grijă baba Vasilica-doftoroaia, dar domnia-sa a 
zis că nu poate să se arate aici, la domnul conte al 
nostru. 

Prințul uitase cu totul de Suzana şi abia acuma 
pricepu că era vorba de ceva de mare taină, aşa că-l trase 
pe fecior în odaie şi, închizînd uşa, începu a-l descoase. 
Atunci află că Felvinczi scăpase numai prin grija acestor 
olahi, dar nu putea să-şi închipuie pentru ce se ferea de 
Zota. Ştia el, sfetnicul lui de credinţă, că ceva nu era prea 

Acum n-ar mai fi vrut să dea ochii cu Suzana, şi ceva îi 
spunea, în inima lui, că fata îl minţise cu bună ştiinţă. 
Oricum, trebuia să iasă nebăgat în seamă de niciun 
străjer, aşa că-l iscodi pe fecior din nou: 

— Tu cum ai izbutit să ajungi pînă la uşa mea? De 
unde ai ştiut unde mă aflu? 

— Măria-ta, noi avem neamuri slugi la castel şi mai 
închid ochii cînd îi musai să pătrundem aici. 

— Crezi că ai putea să mă scoţi şi pe mine fără să ne 
vadă careva? 

— Oi proba, doamne! 

— Atunci aşteaptă să-mi pun ceva pe mine şi du-mă 
neîntirziat la voi. E departe? 

— De partea cealaltă a dealului. 

Nimeni nu şi-ar fi putut închipui că cele două umbre ce 
se strecurau în noapte erau stăpînul țării şi un vlăstar de 
iobag, mergînd împreună. Nici gînd să-i vină prinţului că 
ar fi vorba de vreo capcană. Olahii nu erau în stare de 
aşa ceva şi apoi... prea era limpede privirea ochilor 
albaştri ai feciorului. 

— Cum te cheamă? îl întrebă Rakoczy. 

— Axinte, măria-ta. 

— Să ştii că, dacă se adeveresc spusele tale, frumoasă 
răsplată ai să capeți. 

— Nu pentru plată o fac, Înălțimea-ta. 

— Tu ştii cine sînt eu? 

— Stăpinul nostru cel mare şi atotputernic. 

— Atunci îi bine, şi să ştii, măi Axinte, că mă încred în 
tine şi în neamul tău. 

Ajunseră curînd la o căsuță scundă, unde pătrunseră 


cu greu, iar la lumina unui opaiț îl zări pe conte zăcînd pe 

un pat acoperit cu o scoarță curată. Avea un ochi vînăt, 
nasul umflat, însă după răsuflare părea a fi adormit şi nu 
prea vătămat. 

— Ce-i cu tine aici, Vince? întrebă Rakoczy aşa cum 
obişnuia să-i spună, prieteneşte. 

Rănitul dădu să se ridice, dar nu fu lăsat. 

— Rămii aşa şi, dacă poţi, spune-mi ce-ai păţit! îi zise, 
prințul cu voce blindă, căci ţinea la acest sfetnic 
credincios. 

— Ilustrisime, mă simt cu mult mai bine, datorită 
unsorilor cu care m-a uns o babă, şi mi-a dat şi ceva 
fiertură... 

— Atunci pentru ce n-ai venit tu însuți la castel? 

— Am o cumplită bănuială, care s-ar putea să nu se 
adeverească, dar dacă nu... ar fi însă bine să mă înşel. 

— Spune ce te apasă! 

— Mai întîi socot că Zota şi slugile lui mă cred dus pe 
lumea cealaltă, după bătaia care mi-au tras-o. 

— Ei te-au bătut?! 

— Ba m-au şi prăvălit într-o rîpă, încît mă şi mir că nu 
mi-am frînt niciun ciolan. 

— L-ai văzut cu ochii tăi? 

— Nu, că atunci aveam ochii gata umilați, dar l-am 
auzit poruncind bătăuşilor. 

— Nemernicul! Pentru ce oare? 

Contele se săltă şi începu să-şi depene povestea: 

— Am rămas, după poruncă, dar fără să mai iau pe 
cineva cu mine, bizuindu-mă că aveau să sosească 
hăitaşii şi mă vor ajuta. M-am apucat să scotocesc mortul 
şi am dat peste o taşcă cu scrisori. Atunci am avut gîndul 

o scorbură şi le-am acoperit cu frunze, ca să nu se vadă. 
Era un stejar bătrin şi găunos, şi la rădăcina lui... 

— Lasă astea acuma! Le vom lua noi. 

— Spuneam că abia apucasem să ascund taşca şi m- 
am şi pomenit cu slugile contelui, despre care am crezut 
că au fost trimise ca să care leşul. Mi se păruse ciudat că 
nu era nicio picătură de singe închegat, şi cînd am dat 
peste lancea alteţei-voastre, la cîțiva paşi mai departe, am 
ştiut că omul fusese ucis de altcineva, cu puţină vreme 
înainte. Am spus asta şi slujitorilor, dar, pe neaşteptate, 
unul dintre ei m-a pocnit în nas, zicînd: „Atunci nu 
rămîne decit să-ți închidem gura pe vecie. Hai, băieți!” 

— Nu contele a poruncit? 

— El nu sosise încă, ci după ce eu fusesem bătut măr 
de slugi, fără să fi apucat să-mi trag barem spada. 

— Erau mulți? 

— Patru. 

— Hm! Şi Zota ce-a zis cînd a venit? 

— A întrebat: „L-aţi ucis? Daţi-i brinci în riîpă! Apoi: 
„Scrisorile le-aţi luat?” „Nu le-am găsit, Înălțimea-ta”, 
răspunsese careva. Pe urmă am simţit cum mă scotoceau 
pînă şi-n izmene, apoi, aşa, descopciat, m-au tirit lingă o 
prăpastie şi mi-au făcut vînt. 

— De mirare că ai scăpat cu viaţă, dragă Vince! zimbi 
Rakoczy, vrînd să-l îmbărbăteze. Să ştii că n-ai să mai 
mori niciodată. 

— Tocmai pentru aceea n-am vrut să vin la castel, dar 
mai rău e că şi de alteța-voastră are de gînd să se lege, şi 
am bănuit că în noaptea asta chiar. 

— De unde ştii? 

— Din gura lui Zota, atunci cînd a poruncit să fiu 
aruncat, căci a spus: „Unul mai puţin, dar trebuie să ne 
scăpăm şi de cîinele cel mare”, să-mi fie cu iertăciune, 
ilustrisime, însă socot că de alteța-voastră era vorba. 

— Nu-i nicio supărare, prietene. Dacă aşa a zis, atunci 
fără îndoială că eu sînt acela. Încep să mă dumeresc 
pentru ce îşi băgase odrasla pe lingă mine. Nu era decit 
nada care trebuia să mă atragă la pierzanie. I-a îmbătat 
pe toţi curtenii mei, care acuma dorm buştean, eu 
rămînînd, chipurile, singur în fața lui, dar s-a înşelat 
ticălosul. Ce-o fi scriind în scrisorile acelea, că nu se 
ucide un om de pomană? 

— Alteță, zăcînd aici, m-am tot gîndit în fel şi chip şi 
mi-am dat seama că mortul urma a fi scotocit pe îndelete, 
dar n-au mai avut timp. Ne apropiam noi şi de bună- 
seamă că nenorocitul voia să se înfățişeze alteţei-voastre, 
dar a fost împiedicat. Întîmplarea cu ţapul a făcut să fie 
descoperit, căci altminteri, după ce-am fi trecut pe acolo, 
n-aveau decit să-i ia taşca. 

— Asta au şi avut de gind, cînd au dat peste tine! se lu- 
mină principele. Va fi fost vreun olăcar venit de departe, 
care se răzgîndise să-i înmiîineze lui Zota înscrisurile, iar 
acesta, aflind, l-a oprit cu lancea. 

— În taşca aceea din scorbură este dovada vinovăţiei 
lui Zota, şi trebuie s-o luăm de acolo. 

— Dar cum? Numai tu cunoşti locul. Poţi să mergi? 

— Cu îngăduinţa alteţei-voastre, aş trimite pe feciorul 
care v-a adus aici. E cinstit şi el, ca şi taică-său, şi 
niciunul din neamul lui nu-l îndrăgeşte pe Zota. Eu am 
să-i spun unde-i stejarul acela mare şi nu-i greu de găsit 
pe marginea rîpei, că nu era departe. 

— Foarte bine! Cheamă-l să-i vorbeşti, dar nu se va în- 
toarce pînă dimineaţă. Noi ce facem? La castel se va fi 
aflat lipsa mea şi acuma mă caută pretutindeni. 

— Ba s-ar putea să vă ucidă de cum v-ar zări, spunînd 
că din pricina întunericului... 

— Măcar că-i o lună, Vince, cum n-am mai văzut de 
mult. Ştii ce? Hai să dormim într-o căpiță de fin. Cred că 
găsim aşa ceva pe aici, şi asta mi-ar aminti de copilăria 
mea. 

Chemară pe Axinte şi-l lămuriră ce voiau de la el, însă 
acesta, cu toate că nu se temea să meargă noaptea în 
pădure, nu ştia unde fusese găsit Felvinczi, aşa că ceru 
îngăduința să-l ia şi pe taică-său. 

— Fie! încuviinţă contele. Dar vezi să nu mai afle şi 
altul, ori tot satul. 

— Şi dacă ar fi aşa? sări prințul. Mă Axinte, voi îl iubiți 
pe contele vostru? 

Feciorul rămase uimit de asemenea întrebare, neştiind 
ce să răspundă, şi atunci Rakoczy îi veni în ajutor: 

— Dacă ar fi să mă apăraţi pe mine, cînd el ar vrea să 
mă omoare, voi cu cine aţi ţine? 

— Cu măria-ta, stăpine, mai încape vorbă? 

— Ai văzut, Vince, unde erau oştenii noştri? 

— Înarmaţi cu ciomege, alteță? Ce-ar face în faţa 
armelor de foc? 

— Ne-om învăţa şi cu ele, răspunse istețul flăcău. 

— Ai auzit? Eu ce vă spuneam? se bucură Rakoczy. 

— Poate peste ani... 

— Se-nţelege că nu acum, zimbi prinţul. Haide, ei se 
vor duce şi noi ne vom culca în fin. 

Bătrînul Buta nu putea să înțeleagă cum avea să 
doarmă ditamai prinţul într-o căpiță, însă porunca era 
poruncă, şi el se supuse. Astfel, alteța-sa serenisimă, 
principe al Transilvaniei, se tolăni în moliciunea unui fin 
proaspăt aromitor, ca în cel mai bogat baldachin al 
palatului său din Bălgrad. Cerul era spuzit de stele, iar 
luna se ducea către asfinţit, trăgînd după ea şi carul 
mare. Cînd şi cînd mai cădea cîte o stea, dar prinţul nu 
se mai gindea la moartea cuiva. Pe pămînt erau o 
mulțime de oameni! Felvinczi cunoştea pentru întiia oară 
acest fel de pat şi mărturisi că era cu mult mai plăcut 
decit multe alte locuri pe unde dormise pină atunci. Se 
străduia să-şi închipuie ce-ar fi zis ceilalți dacă ar fi ştiut 
unde se aflau, şi mai cu seamă Zota? 

Ce-i drept, acesta n-avea o noapte prea liniştită! Abia 
părăsise prinţul castelul, împreună cu Axinte, că Suzana 
ciocăni la uşa lui, cu gîndul să-l invite la ea în odaie. De 
fapt trebuia să-l ducă în încăperea „fecioarei de oţel” şi ea 
să-şi vadă de treabă, celelalte fiind rînduite mai departe 
de conte. Cum anume? Acoperise „patul fecioarei” cu o 
scoarță, ca să nu se vadă că nu era decit o lespede de 
piatră, şi urma să-l poftească pe Rakoczy să se aşeze 
acolo. Dacă s-ar fi împotrivit, avea el slugi puternice care 
l-ar fi silit, după care, trăgîndu-se trapa, musafirul 
nocturn s-ar fi prăvălit în „braţele fecioarei”, adică nişte 
căngi tăioase care se împreunau cu dinții unei greble, 
sfirtecînd tot ce era din carne şi oase. Bucăţile cădeau de 
la sine în puțul de dedesubt care nu era decit un ochi al 
Mureşului şi căra la vale tot ce-i cădea de sus, curăţind 
locul. Nimeni n-ar mai fi dat de cel „imbrăţişat”. Aşa însă, 


auzind că musafirul său nu e de găsit, Zota se îngrijoră şi 

nu se mai îndoi că fuseseră descoperite scrisorile ce 
trebuia să le primească de la Vasile-vodă al Moldovei, 
prin ticălosul de olăcar, care stătuse ascuns pină la 
sosirea prințului. Văzindu-l că voia să-i iasă în cale, 
însuşi contele l-a înţepat, căci a avut norocul să se fi aflat 
întimplător pe acolo, dar n-a mai fost vreme să-l cerceteze 
pe mort, ci s-a tras mai în urmă. Nu şi-ar fi închipuit 
vreodată ca lucrurile să ia o asemenea întorsătură, iar 
acum, colac peste pupăză, fugise şi Rakoczy, pe care abia 
izbutise să-l atragă la castelul său. 

Turba de furie, şi nu pentru că pierduse nădejdea de a 
mai fi cancelar al țării, cum îi făgăduise Bethlen Ştefan, ci 
pentru că însuşi viața îi era în joc, dacă Rakoczy prindea 
firul. Poruncise moartea lui Felvinczi, căci nu se îndoia că 
în cădere avea să se facă zob, şi înlătura astfel singurul 
martor care ar fi putut afla de olăcar, dar nici asupra lui 
nu găsise blestematele acelea de scrisori, pe care nu se 
îndoia că le avea mortul. Nu mai era de aşteptat nicio 
clipă! De cînd îi murise soția, cu vreo zece ani înainte, 
singura ființă de pe lume, la care ţinea mai mult ca la 
ochii din cap, era fiică-sa. Pentru ea trebuia să trăiască, 
aşa că se hotărî în pripă să-şi găsească scăpare în 
Moldova, ca să se întoarcă apoi cu oastea lui Vasile-vodă 
şi să-şi recapete averea ce acuma urma s-o piardă, de 
bună-seamă. Avea însă giuvaericale şi bani gheaţă, pe 
care le îndesă în coburii cailor si, însoțit de numai doi 
slujitori credincioşi, apucară drumul Gurghiului. De 
acolo, pe valea Lăpuşnei, căta să-şi piardă urma în 
secuime, şi mai apoi peste munte. 

Zorii zilei aveau să găsească pe fugari trecuţi de Idicel, 


căci o apucaseră de-a dreptul prin lunca Mureşului. Şi 

bine făcuseră, fiindcă prinţul îşi adunase împrejur toți 
iobagii, cu coase şi securi, împresurind castelul. I se 
deschise pe dată şi află că „păsărica” îi zburase! Înciudat, 
puse de fură treziţi toți curtenii şi, aşa, mahmuri cum 
erau, le citi scrisorile aduse de Axinte în timpul nopții. 
Auziră astfel că voievodul de la laşi cerea castelanului de 
la Briîncoveneşti să facă aşa după cum le fusese 
înțelegerea şi să-l sprijine ca să dobindească scaunul ţării 
munteneşti pentru feciorul său, Ion. Îi dădea a înţelege 
contelui că fiicei sale, Suzana, ia-r fi stat bine ca Doamnă 
a ţării de peste munte, căci tinărul său vlăstar era holtei. 

— Dar care să fi fost înțelegerea, alteţă? întrebă Orban. 

— Moartea mea şi a voastră, a tuturor celor care ne-am 
lăsat ademeniţți în vicleana vinătoare. Şi asta nu-i totul! 
În altă scrisoare făgăduieşte oaste pentru Bethlen, ca să 
mă atace pe la spate chiar în toamna asta. 

— Să înţelegem, aşadar, că la toamnă vom avea război 
în părțile de asfinţit? întrebă Gyarfas. 

— Pare-se că da, luindu-ne după ce scrie aici. Să 
nădăjduim însă că n-are să scape prea lesne din 
încăierarea cu prietenul nostru Matei-vodă. 

— Ar trebui înştiințat şi el cît mai curînd! cuteză 
Orban, a cărui judecată părea mai limpede ca a altora, 
deşi băuse la fel. 

— Negreşit! De aceea ne vom întoarce pe dată acasă. 
Nu-i vorbă că prin fuga gazdei nici nu mai avem a ne lua 
rămas-bun, aşa că ne-a uşurat plecarea. Să mergem, 
domnilor! 

Înainte de a porni la drum, alteţa-sa a rinduit o nouă 
stăpinire în Brincoveneşti, toată averea lui Zota luînd-o 


asupra sa. Ca răsplată pentru sprijinul dat de olahi, l-a 

slobozit pe Vasile Buta şi tot neamul său, precum şi pe 
popa satului, iertîndu-i şi de toate birurile ce trebuiau 
date, ca nişte iobagi ce se aflau pînă atunci. Mai făgădui 
sătenilor şi zidirea unei biserici, iar de se arătau vrednici 
şi cu credinţă, avea să mintuie pe toţi de şerbie. Pe 
tînărul Axinte Buta l-a dus cu sine la Bălgrad, urmînd a 
sluji în curtea prinţului, ori unde va fi trebuinţă de el. 

Numai „Fecioara de oţel” a rămas şi pe mai departe, 
spre a fi la îndemină pentru fostul ei stăpîn, cînd avea să 
fie prins. 


DRAGOSTE CHZACEASCĂ 


— TIMUCIKA, golubcic moi! Scoate-ţi gărgăunii din cap! 
Ce fel de cazac mai eşti şi tu, cîtă vreme te laşi doborit de 
ochii unei muieri? Nie nada. 

— Nu vorbi prostii, Arkaşa, că mă minii foc. Ruxandra 
nu-i o femeie ca oricare alta. Este crăiasa inimii mele. Oi, 
boje moi! lar de te mai legi de ea, te trăsnesc în numele 
tatălui! 

— O fi vreo rusalcă ce ţi-a furat mințile, de nu mai stai 
decit să oftezi. Cine ar zice că tu eşti vulturaşul Timuş? 
Zău aşa, batuşca! 

Timuş Bogdanici, căci el era „limucika”, feciorul 
marelui hatman Hmelnițki, goli stacana dintr-o sorbitură, 
după care dădu cu ea de pămînt, făcînd-o ţăndări. 

— Aşa să crape şi inima drăguţei tale, tătucule, de nu 
te-o îndrăgi pe tine! zise voios Arkadie Ivanovici 


976 


Sidorenko, ataman de frunte şi cel mai bun prieten al lui 
Timuş. 

La rindul său, nu se lăsă nici el mai prejos şi făcu la 
fel, după care strigă cîrciumarul: 

— Artiom! Stringe cioburile şi adă alte stacane, că astea 
s-au isprăvit. 

În acea zi, de sfîntul Andrei, era tîrg mare în Zaporoje şi 
chemările  neguţătorilor care-şi lăudau marfa se 
împleteau cu risetele codanelor ce se dădeau în scrinciob, 
ca la Paşti, dar şi cu răcnetele beţivanilor încăierați ori 
puşi pe sfadă. Alții cîntau de mama focului, îngînaţi de 
corzile cobzei nelipsite la veselie, iar cîte un sugar trezit 
din somn făcea vacarmul şi mai de-săvirşit. Dinspre stepa 
rusească şuiera vintul cel aspru de miază-noapte, 
prevestind zăpada care întirzia să vină în iarna acestui an 
1639. Ghemurile de ciulini se rostogoleau de-a valma în 
calea viforului, oprindu-se din cînd în cînd şi iară 
spulberindu-se, într-o goană nebunească pe întinsa 
cîmpie. Chiar şi apa cea leneşă a Niprului se încrunta în 
mii de vălurele sub suflarea tăioasă, dar în tirg la 
Zaporoje veselia şi voia-bună nu ţineau seama de 
asprimea vremii. 

— Poate vrei să spui că nu-s de nasul ei? se răsti 
deodată Timuș. 

— Ai-da-de, batuşca! Ce prostii îți mai dau prin cap? 
Cum să gîndesc eu aşa-ceva? Ea nu-i decit fata 
hospodarului moldovean, iar tu eşti fala căzăcimii, 
feciorul marelui nostru Hmel, de al cărui paloş s-a dus 
vestea pină-n împărăția moscălească, pentru ca să nu 
mai pomenim de Țarigrad. Strămoşii tăi se trag din tătuca 


Adam, după ce a fost izgonit din rai... 

— De vreau, se rățoi Timuş, pot să-l fac eu pe hospodar 
să-mi cerşească îndurare în genunchi. 

— Aşa să faci, suflețele! Dar ce necaz ai pe el? 

— Eu? Niciunul! 

— Atunci zic să ne repezim pînă la laşi şi s-o furăm pe 
fată. Ştii, aşa, căzăceşte! Şi atunci să vezi cum are să te 
îmbie voievodul cu „pirostriile” de cununie. 

— Măi, Arkaşa, măi! Ai mai văzut tu pină azi cazac 
prost? 

— Drept să-ţi spun, nu! se fuduli atamanul. 

— Atunci du-te la fintină, scoate o ciutură cu apă şi 
aruncă-ţi ochii în ea după ce s-o limpezi şi ai să vezi 
unul! Bine, măi, cap de tărtăcuţă ce eşti! Tu crezi că aia-i 
Daşa, ori Nataşa de pe la noi?... Sau vreo jupîniță 
oarecare, să-i ridici poalele în cap şi gata? Măăă, minte de 
tăriță! E o domniţă!... Dar ce spun eu... crăiasă, măă, cap 
sec! Dacă ai vedea-o n-ai mai vorbi aşa, tontule! 

— Nu te miînia, batuşca, doar n-am zis-o cu răutate. 
Noaptea, cînd muierea-i despuiată, seamănă una cu alta 
şi numai după carne o mai deosebeşti dacă-i fetişcană ori 
babă. 

— Seamănă pe dracu! Du-te la fintină şi fă ce ţi-am 
spus, ori aruncă-te cu capu-n ea, că tot nu ţi-i bun de 
nimic. Poate doar să-ţi ţii căciula pe el! 

Atamanul nu mai ştiu ce să răspundă şi, cum făcea de 
obicei, cînd prietenul lui se înfierbiînta, socoti că era mai 
bine să tacă. 

Larma bazarului pătrunse pînă la ei şi un cîine 
schelălăi jalnic, izbit de cizma vreunui cazac ori călcat din 
nebăgare de seamă de cineva. 

— Cu toate acestea, Arkaşa dragă, cîte ceva ţi-a clocit 
şi ţie mintea, zise deodată Timus, luminîndu-se la față. Ia 
umple tu stacanele, ca să ne mai limpezim creierii şi să 
gîndim cum trebuie! Ai zis ceva de „furat”, ori n-am 
priceput eu prea bine? 

— Euuu! Doamne fereşte! 

— Nu tu ai spus să mergem la Iaşi, după fată? Ce, ţi-ai 
băut capul? 

— Păi asta nu-i hoţie, batuşca. Bărbatul cel viteaz îşi ia 
nevasta care-i place, chiar şi cu sila, şi asta este pe placul 
bunului Dumnezeu, care o blagosloveşte mai apoi cu o 
ploaie de plozi, dar şi pe al muierii, care se sclifoseşte la 
început, de ochii lumii. 

Timuş îl lăsă să vorbească, fără să asculte ce spunea, 
şi îşi dădu el însuşi gîndul pe faţă: 

— Ştii tu, măi frate, că hospodarul şi-a trimis familia să 
prăznuiască sfintele zile ale Crăciunului la voievodul din 
Sandomiercz? 

— Foarte bine! Acolo să pălim! 

— Bine pe dracu! Nebunul de Czaplinsky-voievodul ar 
fi în stare să aprindă întreaga Ucraina şi să ne ia urma 
pînă aici, dacă am cuteza să ne atingem de oaspeţii lui. 
Nu-l cunoşti? 

— Atunci, pîndim la înapoiere şi... hop şi noi! 

— Cam tot aşa chiteam şi eu, răspunse Timuş ginditor. 
Nistrul nu poate fi trecut decit pe la Hotin, care-i în calea 
lor. Tu, cu o ceată de voinici, loveşti alaiul domnesc, pui 
mîna pe domniţă şi te tragi cu ea pe Nistru la vale, pînă la 
Moghilău. Acolo am să aştept eu şi, „cum aflu de isprava 
voastră”, mă reped, scap fata şi i-o duc lui taică-său, 

teafără şi nevătămată. Să nu vă puie dracu să vă faceţi de 
cap cu ea! Ce zici? 

— Fără s-o tăvăleşti? 

— Fără! 

— Atunci la ce naiba să ne mai ostenim? scuipă 
atamanul. O lăsăm să se ducă singură acasă, aşa cum a 
făcut-o mă-sa... La ce bun tot farafasticul, batuşca? De ce 
s-o mai furi, numai ca s-o sicii şi pe ea degeaba? 

— Ca s-o fac să mă iubească! răspunse Timuş stringind 
ulcica în pumn şi izbind-o de tăblia mesei. 

— Te pomeneşti că nici nu s-o uita la tine, dacă te-o 
vedea aşa de tăntălău! Eu socot că dacă ți-ar simți 
vigoarea ta bărbătească, apoi... 

— Du-te la fintînă, Arcaşa, şi dă-te cu capul în ea, 
după cum ţi-am mai spus, ori lasă-mă în pace să 
chibzuiesc şi nu mai pune întrebările tale prosteşti. Mi s- 
a năzărit că ai zis ceva bun, dar văd că m-am înşelat! 
Totuşi, mă pot bizui pe tine? 

— Mai încape vorbă?! 

— Atunci îi iei pe Grişa, Steopa, Vasca şi pe care mai 
socoti tu şi plecați să vă aţineţi în preajma Hotinului. 
Cum or ieşi din cetate şi or cobori la Nistru, căci pe malul 
lui duce drumul o bucată, ştii, acolo, unde coteşte... 

— Da, da! Tocmai bine, căci nu te mai poate zări 
nimeni din cetate. 

— Văd că ai priceput şi mă bucur că nu eşti prost, 
frate! Ştii tu cum s-o aduci la baba Parasca la Moghilev, 
de partea astălaltă, că doar ai mai bătut drumul pe acolo. 

— Îhi!.. 

— Cind sînteți gata, porniţi, dar nu fără a mă-nştiinţa, 
şi mai ales să fie în preajma Crăciunului, după cum ţi-am 

zis. Anul acesta îl veți prăznui voi cum s-o nimeri, şi nu 
mă pling că aveţi să vă descurcati. 

— Las' pe noi, tătucule, că doar ştim să ne petrecem nu 
numai în zilele de sărbătoare. 

— Nu cumva să-mi aduceţi toată familia, ci numai pe 
fată. O vreme îi lăsăm să fiarbă, dar fetii să-i spuneți că 
aveţi s-o aduceţi la Zaporoje, ca s-o vindeţi roabă la 
tătari. Să vă purtaţi cuviincios cu ea! 

— Vai de mine, Timucica, aşa mă ştii? Nici Precesta de 
la Kiev n-are să fie mai cinstită şi mai păzită ca domnița 
ta. 

— De speriat, însă, puteţi s-o faceţi, ca să fie mai 
bucuroasă cînd oi scăpa-o din ghearele voastre. 

— Atunci... barem cînd aveți să rămineți numai voi 
doi... ştii... mai înainte de a o duce acasă... zău... îi păcat 
de Dumnezeu să te creadă neputincios. 

— Greu de cap mai eşti, bre Arcaşa. O ţii una şi bună, 
de parcă eu n-aş face-o... dar trebuie să mă port aşa cum 
ti-am spus. Şi băgaţi de seamă să nu încăpeţi pe mina 
hospodarului, că două copeici nu mai face pielea voastră 
afurisită. 

Miîhnirea şi mai cu seamă îngrijorarea lui Timuş venea 
de la zvonul de curind sosit, cum că Vasile-vodă ar fi 
intrat în vorbă cu craiul Rakoczy al Ardealului să se 
încuscrească. Avea acela un bicisnic de fecior, pe 
Sigismund, care se dădea mai mult la patima cititului din 
cărți decît la spadă, dar, ce-i drept, era cu mult mai 
chipeş decit el, feciorul hatmanului căzăcesc. 

Cu toate că fuseseră plănuite la beţie, chiar de a doua 
zi îndrăgostitul şi-a pus gindurile în fapte şi o săptămînă 
mai apoi se şi afla la Moghilău. Tirgul era aşezat pe apa 

Nistrului, care tăia adînc cele două maluri, de o parte şi 
de cealaltă, îngustîndu-şi albia şi făcînd mai lesnicioasă 
trecerea cu barca. Pa ţărmul apusean, satul Atachi nu 
era prea înstărit, dar acolo se aflau oştenii ce păzeau 
fruntariile moldovene şi, oricît ar fi fost ei de prieteni cu 
cazacii, nu le-ar fi îngăduit vînturarea prin ţara lor. Nici 
chiar dumnealui jupin Pavel Albotă, pircălabul de Soroca, 
nu s-ar fi aşteptat la o asemenea încălcare, şi de aceea 
ochiul îl avea îndreptat mai mult spre tătari, cei veşnic 
puşi pe pradă. Drept pentru care povaţa lui Timuş a fost 
ca ceata lui Sidorenko să nu bată la ochi şi să treacă 
Nistrul cît mai nebăgată în seamă, prin anumite vaduri, 
bine ştiute de ei. 


larna, care se codise să se arate pe aceste plaiuri, chiar 
de sfintul Nicolae înveşmintă pămîntul cu straie de omăt. 
Apoi veniră şi sărbătorile, pe care unii le petrecură cu 
voie bună şi belşug, în timp ce alții mai mult cu nădejdea 
unor zile mai bune în viitor. 

Familia voievodului moldovean sosise la Sandomiercz 
încă de pe la jumătatea lui septembrie şi toată toamna a 
tinut-o numai în benchetuială şi danţuri, căci aşa era 
obiceiul făloşilor şleahtici, să se arate mai presus de 
oaspeţii pe care-i primeau, ori de ce rang erau ei. Poate că 
ar mai fi stat şi pină după Bobotează, dacă n-ar fi fost 
ziua numelui lui Vasile-vodă, chiar în ziua întîi a lui 
ghenar, şi nu se făcea să-l lase singur. Cu greu se hotă- 
riră, cu toţii, ca în cea de-a patra zi a Crăciunului să 
plece spre casă, spre a nu se prea zori la drum, dar nici 
să ajungă cu întîrziere. 

Înfofolite în frumoasele blănuri de samur, jder, veveriță 
ori alte sălbăticiuni ale pădurii, tinerele jupînițe erau 
rumene în obrăjori, fie din pricina gerului, fie din cea a 
minunatei băuturi cu gust de vişină şi dulce ca mierea, 
pe care pania Czaplinska le-a dat-o pentru gustare, fără 
zgircenie. Aşa că se urcară în sănii chicotind, trîntindu-se 
peste finul ce amintea de zilele îmbălsămate ale verii. Pe 
deasupra lui fuseseră aşternute velințe şi scoarțe 
înflorate, precum şi blănuri de urs, ca să nu se simtă la 
drum asprimea iernii. Ba chiar şi la picioare li se 
puseseră pietre încinse, care aveau să dogorească, încit 
şi-ar fi putut scoate botinele din picioare, fără să le pese 
de frigul de afară. 

În pocnetele de bici ale surugiilor şi clinchetul zurgălăi- 
lor de la grumazul cailor, cele două sănii se urniră, 
însoţite de urările de drum-bun ale celor ce rămîneau. 
Cîţiva şleahtici mai tineri, dar semeți nevoie mare, se 
încumetară a le însoți pînă la Kamenita ca să le ţie de urit 
călătoarelor, măcar că gerul se lăsase de îngheţa oul 
corbului în cuib. Vremea era frumoasă, însorită şi numai 
bună pirtia pentru sanie, aşa că se zbura, nu alta, pe 
luciul zăpezii. Cite patru armăsari albi înhămaţi la fiecare 
sanie, precum şi înfăţişarea bogată a veşmintelor ar fi 
putut lăsa credinţa, pe unde treceau, că era vorba de 
ființe din basmele noroadelor de la miazănoapte şi nu de 
fiinţe omeneşti obişnuite. Parcă ţi-era şi teamă că aceste 
năluci aveau să se topească la prima sărutare a soarelui 
din miazăzi. 

Trecerea peste Nistru, îngheţat bocnă, s-a făcut fără 
nicio greutate şi, dacă n-ar fi trebuit să se hodinească 

cetatea Hotinului. Dar nici popasul n-a fost prea lung, 
aşa cum se întîmplase la Kameniţa, unde rămăseseră 
peste noapte, ci numai de cîteva ceasuri, plănuind ca pe 
seară să ajungă la conacul unui boier, după ce-ar fi 
trecut Prutul. Ziua următoare avea să-i găsească pe 
drumul Sucevei şi s-ar fi bucurat cu toţii de revedere, dar 
nu s-a întîmplat chiar aşa, căci socoteala de acasă nu se 
potriveşte cu cea din tîrg. 

Abia apucaseră să treacă peste Prutul înmărmurit şi el 
de ger, că la vreo două-trei verste jupînițele se pomeniră 
înconjurate de o ceată de cazaci, care răcneau de mama 
focului, slobozindu-şi sîneţele în văzduh. În loc să se 
oprească înfricoşaţi, după cum ar fi poftit atacatorii, 
vizitii ochiră o spărtură în rîndurile lor şi, pocnind din 
bice, se avintară într-o goană înfricoşătoare, strecurindu- 
se pe sub nasul lor. Cum nu se aşteptau la aşa ceva, 
cazacii rămaseră o vreme descumpăniţi, apoi se adunară 
la un loc spre a chibzui ce trebuiau să facă. Sidorenko, 
văzind că fugarii se depărtează, îşi sudui oamenii de 
toate-cele şi le porunci să se arunce în urma săniilor. 

Erau vinjoşi caii leşeşti, nimic de zis, dar cei căzăceşti 
păreau mai hodiniţi şi în curînd se apropiară din nou, 
făcîndu-le pe  înspăimîntatele jupînite să tipe cu 
deznădejde. În faţă se şi zărea conacul, iar troienele erau 
aproape cît zidurile care-i împrejmuiau, încît mai că te-ai 
fi putut avinta de-a dreptul în ogradă. Răcnetele 
urmăritorilor parcă dăduseră aripi „armăsarilor de nea” 
şi, cu toată străduința cazacilor, nu i-au putut prinde 
mai înainte de a pătrunde pe poarta anume, larg deschisă 
care apoi pe dată se închisese, iar troncănitul zăvoarelor 

Dacă ar fi apucat să intre odată cu fugatrii, slujitorii ar 
fi rupt-o la fugă încă de la primele pocnituri de sîneață, 
dar acum în fața atamanului se ridica un zid aproape de 
două ori cît înălțimea omului, şi pe deasupra mai era şi 
înşelător, din pricina troienilor. 

— Cetate adevărată! tună el. Cine dracu a mai scos-o în 
cale? Na, mai pătrunde acolo dacă poţi! 

— Cam afurisită treabă, încuviinţă Grişa cu glas domol. 
Ei s-au dosit acolo la căldurică şi pot sta acolo mult şi 
bine, că doar au de toate, ca şoarecele în beci. Noi, în 
răstimp... 

— Ia stai, Grişenka! îi luă vorba atamanul. Ţi-a ieşit un 
hulub din gură, sufletele! „Şoareci” ai zis? Ei bine, ca pe 
şoareci avem să-i afumăm olecuţță. Pentru asta însă va 
trebui să sărim gardul şi să ne apropiem de casă. Cum or 
simți fumul în nări, pe dată se vor da prinşi, fiindcă 
jupîniţele astea sclifosite nu rabdă ca muierile noastre. În 
viața lor n-au făcut focul la cuptor, ori la vatră. Hai flăcăi! 
A noastră-i prada! 

Drept răspuns cazacii chiuiră şi sloboziră plumbi în 
văzduh, stîrnind lătratul furios al clinilor, ce păreau a fi 
destui de mulți prin curte. 

— la uitaţi-vă, fraţilor, la nucul acela gros de lingă 
casă, arătă Sidorenko. Parcă ar fi crescut anume acolo ca 
să putem arunca noi arcanul şi să ne săltăm peste 
spurcatul ăsta de zid. Care te încumeţi? 

Un tinerel roşcovan, abia ieşit din copilărie, îşi săltă 
căciula, făcu o cruce mare pînă la briu şi, murmurînd un 
„Doamne ajută!”, răsuci fringhia care-i atirna la oblinc, 
apoi şfichiui văzduhul şerpuind-o în jurul unui ciot ce era 
mai la vedere. Un chiot de bucurie fu răsplata dibaciului 

aruncător care, înroşindu-se de miîndrie, îşi aruncă în 
zăpadă cojocul şi rămase numai într-o flanelă, spre a fi 
mai sprinten. Se uită apoi la ataman, cerşindu-i 
îngăduința. Flăcăul era cel mai tînăr din întreaga ceată şi 
îl chema Paşa. Taică-său, Filotoi, pierise într-o încăierare 
cu tătarii şi el avea grija gospodăriei părinteşti. Ardea de 
dorința să se avinte în lume şi se rugase îndelungată 
vreme de Sidorenko să-l ia cu el. Şi, poate, dacă n-ar fi 
fost atît de dibaci la călărie şi în aruncatul laţului, mai că 
nu l-ar fi luat, căci prea era nevirstnic. Acuma socoti însă 
că nu era nicio primejdie, decît de cîini, aşa că se învoi: 

— Du-te, Paşa, dar nu pînă la copac, ci după ce-i sări 
gardul dă fuga să ne descui poarta, căci toţi s-au tras în 
casă. Oricum, nu te da prea în vileag, fii cu grijă, după 
aceea las' pe noi! 

Băiatul îşi mai făcu o cruce şi se avintă, dar numai ce 
păşi pe coama zidului, că o împuşcătură îl făcu să se 
răsucească şi să cadă fulgerat de cealaltă parte. Strigătul 
lui, scurt, nu mai lăsa nicio îndoială în privinţa sorții 
care-l aştepta. 

— Miînca-v-ar ciuma de ticăloşi! blestemă atamanul cu 
ochii scăldaţi în lacrimi. Holera şi flăcările iadului să vă 
înghită, nemernicilor! adăugă el scrişnind. 

— Săracul Paşa, făcu şi Grişa venind lingă Sidorenko. 
Asta i-a fost ursita! Socot însă că nu trebuia să-l laşi pe 
el, ori să fi aşteptat pînă s-o întuneca. Am să mă duc 
chiar eu... 

— N-aş vrea să mai pierdem pe nimeni, pentru afurisita 
asta de muiere! tună atamanul. Nu ştiu ce dracu i-a 
căşunat lui Timucika, zor-nevoie s-o facă să se 

îndrăgostească de el... Uite unde am ajuns din pricina 
asta! 

— Minte înțeleaptă şi la tătucul nostru, se băgă în 
vorbă Steopa. Dacă aşa a zis, atunci trebuie s-o facem! 
Ştie el de ce! 

— N-am zis că n-o să izbutim, se uită atamanul chioriş 
la Steopa. Tot ce poftesc este să nu mai moară niciunul 
dintre noi. Nicio domniţă, ori cît ar fi ea de frumoasă, nu 
face cit viața unui cazac! 

— Noaptea vom putea sări gardul, căci nu-mi închipui 
că au să vegheze necontenit, îşi dădu părerea Vasca. Ai 
noştri au să împresoare gardul trăgînd din pistoale, în 
vreme ce eu m-oi strecura peste creastă... 

— Ba eu! se împotrivi, Grişa. 

— Ba eu! Ba eu! săriră şi alții. 

— Staţi, nu vă mai dondăniţi! îi potoli atamanul. Cum 
aveți să zburaţi peste gard, neghiobilor? Să faceţi ca Paşa, 
sărmanul! Sînt înarmaţi, ticăloşii! 

— Ei, dacă ar fi vreo hrubă... gîndi cu glas tare Steopa. 

— De unde să ştim? 

— A cui naiba îi casa asta, răsărită aşa, deodată, în 
calea noastră? 

— Să-l ia holera, cu tot neamul lui, care o fi el! 
blestemă atamanul, ale cărui lacrimi încă nu se uscaseră. 

— Tătucule! se auzi deodată vocea unui cazac ce se 
apropiase în trapul calului. Haideţi în spatele casei să vă 
arăt ceva, de nu cumva eu m-am îmbătat, ori am vedenii. 

Cu toţii se luară după noul venit şi se opriră apoi în 
colțul gardului, uitîindu-se unde le arăta Fedia. 

— La tufa aceea uscată, de colo, se află o vietate. Om, 

— O fi suflat-o vîntul, îi luă vorba Grişa. 

Cu toții nu-şi mai dezlipeau privirea şi deodată văzură 
desluşit cum uscătura se mută cîteva palme mai într-o 
parte. 

Fără să mai zică nimic, atamanul se repezi într-acolo, 
urmat de întreaga ceată, lăsînd de izbelişte împresurarea. 

Nu găsiră decit zăpada călcată şi tăvălită, fără a-ţi 
putea da seama dacă era vreo urmă omenească sau de 
altă vietate. 

— Doar n-o fi vreun ciulin zburător, ca pe la noi, prin 
stepă, făcu Vasca. 

— Dar nici vint nu suflă ca să-l mişte, decît numai 
dacă el singur... 

— la staţi flăcăi! îi opri atamanul descălecind. Dacă s-a 
urnit, să-l punem iarăşi unde a fost! 

Şi începu a scociori şi răscoli zăpada cu virful cizmei, 
după care trase tufa într-o parte şi dădu la iveală un 
chepeng. 

— Asta-i hruba de care vorbeai, Steopa, frăţioare, ai un 
cap deştept, nu cumva să ţi-l pierzi vreodată! 

— Mi s-a părut şi mie ciudat că nu este pic de omăt pe 
copăcel, dar nu m-am gîndit să fie vreo ascunzătoare sub 
el, se miră Grişa. 

— Ba, dacă vrei să ştii, nu poate fi decît ieşirea hrubei 
şi am să... vru să spună Vasca, dar atamanul nu-i 
îngădui. 

— N-ai să te duci nicăieri, că n-am chef să crapi ca un 
guzgan, pe sub pămînt. Mai bine iei toți caii noştri şi te 
întorci în galop lîngă gardul conacului. Cel de dedesubt, 
căci bănuiesc că este cineva care vrea să fugă după 

ajutoare, are să ne creadă plecați şi are să-şi scoată 
capul. 

Mai bine de un ceas fură nevoiţi să aştepte, cit pe ce să 
îngheţe de frig, dar încăpăţinarea căzăcească se dovedi şi 
de astă-dată mai tare decît răbdarea celui ce se ascundea 
la picioarele lor. Chepengul fu tras cu grijă într-o parte şi 
la adăpostul tufei se ivi o căciulă brumărie ce acoperea 
un cap mustăcios. Cit ai clipi din ochi, un arcan i se 
înfăşură în jurul gitului şi străinul fu tras la lumină, mai 
mult mort, sufocat de strînsoarea laţului. 

Îl lăsară să-şi revină, căci se învineţise la față. Apoi, 
cind îl văzură deschizind ochii, se ivi altă încurcătură. 

— Care ştii româneşte? întrebă atamanul pe ortacii săi. 
Cu toții dădură din umeri, dar, spre uimirea tuturora, 
prinsul le vorbi pe limba lor: 

— Eu ştiu, boierule şi îți spun tot ce pofteşti, dacă-mi 
cruți viața. 

Sidorenko se lumină la față. 

— Făgăduiesc! zise el. Cîţi sînt în casă? 

— Patru boieri şi doi surugii leşi. 

— A cui e casa? 

— A dumnealui Coste Roşea, pircălabul de Hotin. 

— Este şi el acolo? 

— Ba! Numai nepotul cel din Sepeniţi. 

— Altcineva? 

— Argaţii şi femeile, dar nu sint în casa cea mare, ci în 
aşezările lor de pe lingă cuhnii ori grajduri. 

— Ei au arme? 

— Da' de unde?! Numai boierii şi surugiii. 

Sidorenko se uită către tovarăşii lui, dar Vasca se băgă 

— ŞI jupiniţele, cîte sînt? 

— Numai trei, că altele nu erau... 

— Cele care au venit acum? iscodi şi Steopa. 

— Da! 

— Frumoase? întrebă atamanul, cu gîndul la Timuş, 
care îşi pierduse mintea pentru fata voievodului. 

— D-apăi eu cum să vă spun? Nu le-am văzut obrazul, 
dar îs de neam ales. Se zice că una ar fi însăşi fata 
măriei-sale Vasile-vodă. 

— Aha! răsuflă uşurat Sidorenko. Tu unde te duceai 
acum? 

— Să cer ajutor de la dumnealui pitarul Gheucă, 
vecinul. 

— Mai este careva cu tine, ori a plecat pe altă cale? 

— Nu mai este nimeni şi de plecat nu are pe unde, cîtă 
vreme domniile-voastre privegheaţi gardul. 

— Nu minţi? se răsti atamanul la el. 

— Mă jur pe sfinta cruce că spun adevărul. 

Sidorenko rămase o clipă pe ginduri în vreme ce Grişa 
îl întrebă pe prins: 

— Hruba asta unde te scoate, dacă intri aici? 

— Într-o fintînă de lingă hambarul cel mare, de după 
poiata păsărilor. 

— Aşadar, te duceai după ajutor? zimbi atamanul, cu 
ochii sclipind. 

— Da, boierule! 

— Atunci am să te trimit eu acolo unde de bună-seamă 
că ai să-l capețţi! riînji el şi-i descarcă pistolul în piept. 

Nenorocitul bătu aerul cu braţele şi se prăbuşi înroşind 
zăpada cu sînge, în vreme ce atamanul se aplecă asupra 

— Asta, ca să nu se mai întoarcă! 

— Poate chiar el să fi fost cel dare l-a ucis pe Paşa al 
nostru, făcu Grişa. Păcat că n-am apucat să-l întrebăm. 

— Are să-l întrebe chiar el însuşi, căci acuma sînt 
împreună şi are să-i ceară flăcăul socoteală, dacă aşa s-a 
întimplat. 

Se uitară la cel ucis, care încă se mai zbătea din cînd în 
cînd, în vreme ce aburi calzi se ridicau de deasupra 
singelui mai înainte de a îngheţa. Unii ar fi vrut să-l 
acopere barem cu zăpadă, dar alții fură de părere că n- 
aveau vreme pentru asta şi, oricum, ar fi fost dezgropat 
de jivine. 

— Dumnezeu să-l ierte! zise atamanul făcînd cruce 
asupra lui, după care se întoarse la ai săi: Acuma te poți 
băga tu Grişa, dar împreună cu Mişenka. Hai flăcăi, 
noroc! 

Cei doi se şi grăbiră să intre în hrubă, dar Sidorenko 
socoti să-i mai povăţuiască: 

— Aveţi grijă, băieţi, cum scoateţi capul! Nu cumva să 
pățiţi şi voi ca prostul de aici, dădu el cu piciorul în mort. 
Dacă simţiți vreo primejdie, trageți-vă înapoi, iar de nu, 
fugiți mai întîi la poartă, s-o dezăvoriţi. 

— M-aş duce şi eu, zise Steopa. 

— Acum, chiar că nu mai este loc, frăţioare. Lasă că 
nici noi n-om sta cu mina-n sîn, doar trebuie să le sărim 
în sprijin. Haideţi cu toţii, că aici nu mai avem ce căuta! 
îşi îndemnă el cetaşii. 

Grişa zări curind cerul prin deschizătura fintinii, ceea 
ce însemna că ajunseseră la capătul drumului. Se agăţă 
de pietrele îngheţate şi simţi o usturime ascuțită în palme 

trepte. Cu băgare de seamă îşi scoase capul şi scrută 
împrejurimea, care începuse a se cam înnegura din 
pricina amurgeului apropiat, dar nu zări pe nimeni. De 
altfel, ceața le prindea bine, că nici acela care ar fi stat la 
pîndă n-ar fi văzut mai bine decit ei. Săriră din fintînă şi 
se lăsară pe vine, în aşteptare. Nimic! 

— Tu rămii pe loc! porunci Grişa tovarăşului său. Eu 
am să încerc să descui poarta. 

Palmele îi amorţiseră de frig şi mai că nu şi le simţea 
cînd, tirîindu-se pe burtă ca un şarpe, se îndreptă spre 
foişorul de la intrare, care se desluşea cu greu, dar numai 
acela putea fi. Pe cînd se aştepta cel mai puţin, un dulău, 
cum numai la stină mai văzuse, se năpusti asupra lui, 
lătrind furios. 

— Tu eşti, bre Iftimie? se auzi o voce groasă din spatele 
cîinelui. 

Grişa bănui că cel strigat nu putea fi altul decit 
trimisul ce ieşise din hrubă, aşa că mormăi ceva 
neînțeles, prefăcîndu-se a fi rănit. 

— Tiba, turba naibii! se răsti omul la zăvod şi se des- 
prinse din umbra foişorului apropiindu-se agale. Cum de 
nu te mai ştie?! 

Grişa s-a trintit pe spate cu fața-n sus şi, spre uimirea 
lui, cîinele i-a dat pace, iar omul, apropiindu-se 
îngrijorat, se aplecă să-l cerceteze, fără nicio bănuială. 
Numai cînd cazacul şi-a înfipt mîinile în beregata 
slujitorului, dulăul a început să-l muşte cu furie, de unde 
apuca, dar Grişa nu se lăsă pină cînd nu-l simţi pe 
celălalt moale ca o zdreanță. Mai rămînea cîinele şi din 
dosul casei se auzeau şi alții, care s-ar fi năpustit cu toții, 

dacă în răstimp cazacii din afară nu i-ar fi zădărit cu 
focuri de pistoale. 

La rîndul său, nici Mişenka nu mai rabdă să rămînă în 
aşteptare şi sosi la vreme ca să arunce cu jungherul în 
dulău, dînd putinţă lui Grişa să se ridice de sub mort. 

— Afurisită javră! făcu el luiîndu-şi pumnalul îndărăt. 
Credeam că te luptai cu omul, şi cînd colo... 

— Acela nici n-a apucat să-şi dea seama ce se petrece 
cu el, răspunse Grişa. Turbatul ăsta a fost mai 
primejdios. 

Fugiră pe vine cît putură mai repede pînă lîngă gard, 
unde se împiedicară de nişte zdrenţe şi pricepură că era 
vorba de tovarăşul lor Paşa, sfirtecat de ciinii care acuma 
se înverşunau în partea cealaltă, spre marele lor noroc. 
Curînd însă începură a ţiui şi plumbii, căci împresurații 
bănuiră că ceva necurat se petrecea în ograda lor. Totuşi 
cei doi izbutiră să ajungă la poartă şi traseră zăvoarele. 
Urletele se înteţiră, aşijderea împuşcăturile, şi unul 
dintre plumbi îl izbi pe Grişa, tocmai cînd se întorsese cu 
faţa spre conac, voind să arate celorlalți calea. 

Prăbuşirea cazacului rămase nebăgată în seamă, căci 
toți erau cu ochii spre casă, pe care atamanul poruncise 
s-o împresoare cît mai iute. 

— Daţi foc la paie! se mai auzi vocea lui printre lătră- 
turile cîinilor care se năpustiseră de astă-dată asupra lor. 
— Ucideţi javrele, că ne sfişie picioarele! strigă Steopa. 

Pătrunseseră descălecați, întrucît îşi lăsaseră caii la 
adăpost în afara zidurilor, şi ciinii îi încurcau cel mai 
mult, măcar că nu erau decit vreo cinci. Apoi, cînd 
ultimele schelălăieli încetară şi liniştea nu mai era 

atamanului cerîndu-le celor din conac să se dea prinşi, că 
n-aveau să le facă niciun rău. 

Se vede că vorbele îi fuseseră înţelese, fiindcă pe dată i 
se răspunse, în leşeşte: 

— Nicicînd, tilharilor! Aveţi să dați socoteală pentru 
fapta voastră! Pe toți am să vă trag în ţeapă. 

Sidorenko bănui că nu putea fi altul decît nepotul din 
Sepeniţi al pircălabului, după cum aflase mai înainte, dar 
nici el şi nici ai lui nu înțelegeau limba, aşa că îşi văzură 
de treaba lor, socotind că împresurații n-aveau de gind să 
se dea legaţi cu una, cu două. 

— Aduceţi paie lingă casă, dar ceva mai depărtişor, ca 
nu cumva să ia foc! porunci atamanul. Trebuie mult 
bălegar, să facem fum. Hai, flăcăi, că ne vom încălzi! 
Andrei, tu caută să dai peste cele două sănii şi vezi să 
aibă caii înhămați, ca să putem fugi pe dată. 

În scurtă vreme, norişori de fum se întrețesură cu 
negura şi, cum nu sufla nicio boare, părea că întreaga 
ogradă avea să fie cuprinsă de izul înăbuşitor. Răgazul 
acesta le dădu putinţă să afle că bietul Grişa pierise, fără 
să-şi fi dat seama careva. Apoi mai găsiră şi hoitul lui 
Paşa, la locul arătat de Mişenka, şi mult se mai 
învolburară cazacii, cerind ca să-i ardă pe toți cei din 
casă, pină la unul drept răzbunare. 

— Nu se poate, frăţioare! răspundea atamanul tuturor 
celor care cereau acest lucru. Porunca noastră este alta, 
şi trebuie să ascultăm. Altă dată ne vom plăti şi noi 
paguba. Acum nu! 

Nu tinu lungă vreme afumatul conacului, căci gingaşele 
domnițe prea puţin puteau răbda şi, după cum prevăzuse 

Sidorenko, se şi iviră în prag, tuşind şi cu ochii 
înlăcrimațţi. 

Săniile erau trase la scară, într-una din ele aflindu-se 
cazacii morți, iar în cea dintîi urma să fie suită domnița. 
„Dar care din cele trei o fi?!” se nedumeri atamanul. 

— Le luăm pe toate, îşi dădu părerea Steopa, şi pe 
drum ne-om lămuri. 

— Şi pe urmă le azvirlim în şanţ, nu? se burzului 
Sidorenko. 

— Le ducem la Moghilev, ca să-şi aleagă tătucul. 

— Ba să-ți muşti limba, că, de nu i-o înfățişăm pe 
crăiasa lui, ne umple pieile cu paie la toţi, şi degeaba 
toată munca noastră. 

— Atunci care-i domnița? 

— Dracu ştie! bombăni înciudat Arkaşa, înghițindu-şi 
scuipatul pe care era cit pe ce să-l arunce în fața unor 
aşa de simandicoase jupîniţe. 


RÄSPLATA LACOMIEI 


LA SCURTĂ VREME de la sosirea lui signor Capello în 
Istanbul, ucigaşii au şi fost tocmiţi, căci după ce-i 
trecuseră aburii beţiei nu s-a mai încumetat să facă 
vărsare de singe cu mina lui, aşa cum se lăudase. Era 
vestit pe atunci un oarecare Zamil-bey, corsar de mare, 
care pentru aur sunător nu se dădea în lături să 
sucească gîtul cuiva şi pe uscat. Numai că avea o 
ciudățenie: cu multă bucurie îi trimitea în sînul lui Alah 
pe dreptcredincioşii musulmani, dar nu lua viaţa unui 

creştin. Din astă pricină i s-au scornit tot felul de poveşti, 
cum că ar fi urmaşul unor prinți bizantini de altădată şi 
că ţinta lui era să-i izgonească pe turci din Costantiniya. 
Asta îi aducea prinosul de mulțumire al grecilor, dar 
ceilalți l-ar fi ridicat în ştreang, dacă ar fi putut să afle 
cine-i tilharul. Nici nu cerea bani mulţi cînd era vorba de 
vreun mare dregător osmanliu, ci numai cît să-şi acopere 
hrana şi cheltuiala zilei. Auzind că era vorba de o mie de 
scuzi pentru Curt Celebi, nu se tîrgui deloc, în schimb nu 
se învoia cu moartea lui Leon-Stridie. A trebuit o bună 
bucată de vreme pînă signor Capello să-l lămurească pe 
ucigaş că şi creştinul al cărui cap îl voia nu era mai bun 
decît turcii. 

După o pîndă îndelungată, căci trebuiau găsiți cei doi 
împreună, într-o zi s-a ivit prilejul şi, fără prea multă 
tevatură, căpăţina renegatului Celebi se rostogoli în 
colbul uliței. Celălalt însă nu s-a lăsat doborit cu una, cu 
două, ci s-a împotrivit din răsputeri, pînă cînd era cît pe 
ce să fie şi el străpuns. Tocmai atunci s-a ivit o caraulă şi 
tilharii au dat bir cu fugiţii, lăsîndu-l pe fostul domnitor 
ciopirțit, dar în viaţă. 

— A fost un semn de la Dumnezeu, rosti cam înfricoşat 
Zamil-bey, cînd se întilni cu signor Capello. Are să-mi fie 
învățătură de minte să nu-mi calc jurămintul. 

— Care anume? iscodi italianul. 

— Domnia-ta ţine-ţi îndărăt plata pentru cel scăpat, că 
eu sînt cinstit de felul meu. Dar, dacă ţi-aş spune ce mi- 
ai cerut, şi-ar pierde toată puterea legămîntul meu. Rămii 
cu bine! 

După ce matahala ieşi din circiuma unde avuseseră 


întîlnirea, signor Capello se posomori că nu dusese treaba 

pînă la capăt şi se întreba cum avea să dea de ştire lui 
Brătăşanu că un duşman a rămas încă la pindă. Cel mai 
nimerit ar fi fost să plece cu prietenul său Gian Michele 
şi, după ce aveau să răstoarne domnia, mai lesne le-ar fi 
venit să tocmească alți ucigaşi, căci erau îndeajuns în 
oraşul padişahului. 


Pe la jumătatea lunii noiembrie 1637, cei doi firtaţi, Ci- 
galla şi Capello, dornici de mărire şi unul şi altul, 
pătrunseră pe la vărsarea Oltului în Dunăre şi se simţiră 
fericiți călcind pe pămîntul ţării pe care aveau s-o stăpi- 
nească. larna părea să se fi răzgîndit să mai vină, căci o 
vreme minunată îi întimpină pe călători, crescîndu-le 
inima de bucurie. Asta nu putea să însemne decit 
izbindă! Voia-bună le era mărită şi de frumoasa privelişte 
înconjurătoare, iar cum holdele toamnei încă nu fuseseră 
culese pe de-a-ntregul, orişicine îşi putea da seama de 
belşugul nemaipomenit al țării. 

Nu cunoşteau limba localnicilor, dar îmbrăcaţi ca doi 
călugări papistaşi n-ar fi dat de bănuit, căci mulți dintre 
aceşti pribegi, vînturînd ţara în lung şi în lat, chemau pe 
ereticii români la dreaptă supunere în fața sanctităţii-sale 
papa de la Roma. Adevărat că nu prea găseau ascultare, 
dar nici izgoniți nu erau şi mîncarea şi băutura o găseau 
cu uşurinţă prin dărnicia acestor oameni buni şi 
omenoşi, cînd aveau cu ce. Dacă se ivea foametea, măcar 
un codru de piine şi o vorbă bună se afla şi atunci, la 
toată sărăcia. 

Ajungind în curtea din Brătăşani, acelaşi vătaf se făcu 
a nu-i mai cunoaşte pe Capello şi i-a încuiat pe dată într- 
o casă ce fusese locuită pînă mai deunăzi de robi ţigani. 

Gian Michele se împotrivi, dar prietenul său îi zise că 
aceasta trebuia să fie vreo altă născocire de a 
vistiernicului şi zimbi îngăduitor. Nici data trecută nu 
fusese primit mai altcum. Numai că, de astă-dată, 
slujitorul nu le-a mai dat nici măcar brinza cu ceapă şi 
niciun strop de apă, ba a mai tras şi zăvorul pe dinafară. 
Abia atunci băgă de seamă Capello că la ferestre fuseseră 
zidite de curind zăbrele groase, ca de temniţă, şi că pereţii 
din cărămidă arsă n-ar fi putut fi sfredeliți. Un fior de 
spaimă îi trecu prin inimă: căzuseră amindoi în capcana 
vicleanului boier, ca doi copii fără minte, încrezindu-se în 
vorbele lui mieroase. De aceea nu-i dăduse nici banii cît 
ceruse, ca nu cumva să fie risipiţi. 

Prinseră a urla amindoi din toate puterile, amenințind 
şi suduind, apoi milogindu-se, dar degeaba. Parcă se 
aflau într-un pustiu, căci nimeni nu s-a apropiat de 
nenorocita căsuţă, porunca boierească fiind deosebit de 
aspră pentru cel care ar fi cutezat s-o încalce. 

Abia pe la Sin-Nicolae, cînd măria-sa însuşi trecu pe la 
moşia cumnatului, păru a-şi aminti boierul Ghinea şi de 
„oaspeţii” săi şi-l trimise pe Iordache să-i „cerceteze” dacă 
au vreo trebuinţă. Dar, cum era de aşteptat, nu dădu 
decit peste leşurile îngheţate ale nefericiţilor, pe care 
gerul ce s-a lăsat curînd după aceea le-a păstrat întregi, 
neîngăduind răspîndirea miasmelor. 

Abia cînd gazda îşi pofti voievodul să vadă cu ochii lui 
cele făptuite, sărmanul lordache păru a pricepe că toată 
grozăvia el o făcuse şi, îngrozit o luă la fugă peste haturi, 
pierzîndu-se în alba zare. Mai pe urmă s-a auzit cum că 
s-ar fi călugărit la Căldăruşani, dar nici gînd să se mai fi 
întors vreodată. 

— Ai fi putut să-i ucizi fără cazne, Ghineo, îl mustră şi 
Vodă. De ce cîinoşenia asta? 

— Le-am dat răgaz de gîndire... Cu burta plină nu le-ar 
mai fi umblat mintea, şi cum ar mai fi putut să-şi dea 
seama că țara asta nu-i de mezat ori vînzare la cochii 
vechi? 

— Îmi plăcură vorbele tale şi drept aceea voi uita 
grozăvia faptei. Mărturisesc însă că mă bucur că Celebi a 
avut o moarte mai blindă. 

— Ba, mie mi-ar fi plăcut să fi fost strinşi aici toți patru 
la un loc. Şi l-aş mai fi adăugat şi pe al cincilea! 

— Pe cine? 

— Pe Mihnea! Fecioraşul acela din flori al răposatului 
Radu-Mihnea. 

— Ei şi tu, frate! făcu pe supăratul voievodul. După cîte 
am auzit, acela nu-i decit un copil. N-oi mai fi eu pe 
lume, cind o avea rivnă de scaunul domniei-mele. 

— Creşte curind, mărite stăpin! i-o întoarse Ghinea. 
Soiul acesta de domnişori, se arată întotdeauna cu 
primejdie de la Istanbul. Şi acolo este! 


MIREASA SCRIMBATĂ 


SPRE MAREA UŞURARE A ATAMANULUI, una dintre 
jupiîniţțe le cunoştea limba şi socoti că i-ar putea 
înspăimînta, spunîndu-le cine erau ele: 

— Neobrăzaţilor! se răsti ea. Însoţim pe fata măriei-sale 
voievodul şi are să vă coste viața, dacă vă atingeţi de ea. 

Nici n-a mai fost nevoie decit să se uite amindouă spre 
cea din dreapta, că Sidorenko se şi repezi şi o apucă 
asemenea unui sac pus pe umăr, apoi o răsturnă într-o 
sanie cu care venise. 

— Gata, flăcăi! La drum! porunci el, cu toate că fata 
răcnea ca din gură de şarpe, iar celelalte două ţipau ca la 
foc. 

Încercă el s-o domolească, dar nu fu chip şi, fiindcă nu 
putea să-i dea una în cap s-o adoarmă, hotări s-o lege ca 
pe bărbaţi. Ceru iertare cu plecăciune pentru fapta ce 
avea să facă, apoi îi băgă năframa peste gură şi o 
înfăşură ca un arcan, ca pe o păpuşă înfăşată. Îşi lăsase 
armăsarul lui sireap legat la spatele saniei şi el însuşi 
mină sania în care se afla domnița, cealaltă urmîndu-l 
îndeaproape. 

Tinea un picior deasupra fetei, care nu mai avea putere 
nici să se mai zbată, părind mai mult moartă de spaimă, 
iar cu celălalt se sprijinea pe tălpicea saniei şi aşa trecu 
în goana mare printre porţile larg deschise, urmat de 
întreaga ceată, chiuind şi pocnind din pistoale ca la 
nuntă. Singura părere de rău era pierderea celor doi 
tovarăşi şi, oarecum, porunca atamanului e a nu jefui 
nicidecum conacul acela blestemat. 

Lăsaseră de mult în urmă casa pircălabului şi 
Sidorenko crezu că fata nu se va mai împotrivi, aşa că-şi 
luă piciorul de pe ea, dar pe dată o văzu că se 
rostogoleşte în partea cealaltă şi cade din sanie, voit sau 
nu. Atamanul fu cît pe ce să scape o înjurătură urită, dar 
se ţinu la vreme. Opri caii şi îşi chemă tovarăşii s-o 
proptească pe jupîniță cu un alt arcan, ca să nu mai 
poată scăpa. 

— Am legat-o ca pe vițel, rise cazacul care-i împlinise 
voința. 

— Nu cumva să-i fi făcut vreo vinătaie, că ne umple de 
cucuie Timucika... 

Deodată însă îi trecu prin minte că era să spună o 
prostie, şi căută s-o dreagă: 

— Tătucul nostru, Timofei Ivanici, ţine mult să fie 
teafără, ca să nu-i scadă preţul cînd o vinde-o tătarilor. 

Îi aruncă pe furiş o privire cu coada ochiului, dar fata 
nu părea să fi înțeles spusele atamanului, în schimb 
cazacul cu care era se uită uluit la căpetenia lui, neştiind 
dacă nu cumva se îmbătase vorbind astfel. 

S-ar putea că de teama celor auzite, dacă nu din 
pricina frigului şi a nemişcării, domnița începu să dirdiie, 
clănțănindu-i dinţii, mai să-i sară din gură. Îngrijorat, 
Sidorenko o acoperi cu blana de urs care se afla în sanie, 
lăsindu-i la vedere numai nasul înroşit. Mai înainte de a 
da bice cailor, atamanul îi mai aruncă o privire şi, 
zărindu-i ochii mari şi speriaţi ca ai unei ciute, îşi zise în 
sine: „Mare lucru de nu l-o fi fermecat pe Timucika al 
nostru tocmai privirea asta de rusalcă!” 

Nefiind urmăriţi, lăsară caii mai domol, ba făcură şi un 
scurt popas după vreo cîteva versete, că tare le era milă 
de frumoşii armăsari. Cazacii erau frînți de osteneală, dar 
Sidorenko nu le dădu niciun fel de răgaz şi porunci să 
plece mai departe, ocolind tirgul Lipscanilor, unde ar fi 
putut da de un adăpost. Ştia el anume un pădurar, la 
care traseră spre hodină, căci altfel s-ar fi prăbuşit cu 
toții, şi om şi dobitoc. 

Domnița adormise, dar Sidorenko o privi multă vreme, 

porunci să fie dusă pe braţe, de parcă ar fi fost moaştele 
sfintei Evlampia de la Rostov. O lăsă în seama nevestei 
pădurarului care, pentru zlotul de aur ce-l căpătase, n- 
avea s-o mai scape din ochi pe jupîniţță, şi ar fi fost în 
stare să-i sucească şi gitul, dacă i-ar mai fi dat încă unul. 

Se vede că şi pe atunci era un Dumnezeu al tilharilor, 
căci ceata cazacilor nu avu de întîmpinat niciun necaz ori 
vreo împotrivire la trecerea Nistrului, aşa că la vremea 
sorocită se înfățişară la casa lui Parasca din Moghilev. 
Acolo îi aştepta cu mare nerăbdare Timuş, dar nu le ieşi 
în întîimpinare, ci se ţinea ascuns anume, pînă ce fata fu 
băgată în casă. 

— Tătucule, ţi-am adus-o! zise atamanul lăsîndu-se 
îmbrăţțişat şi pupat de trei ori pe gură, după obiceiul 
căzăcesc. Păcat de Paşa şi de Grişa că... 

— Au pierit? întrebă Timuş cu ochii înrourați. 

— Asta le-a fost ursita! oftă Sidorenko. Ori acum, ori 
altă dată, tot una-i... 

Tăcură o vreme cu gîndul la cei morţi, după care 
hatmanul nu mai răbdă cu întrebarea ce-i stătea pe 
limbă: 

— Dar ea? N-a păţit nimic? 

— Doar spaima! Dar ce crede despre soarta ei nu ştiu, 
şi nici dacă va fi priceput, fiindcă n-a scos o vorbă tot 
drumul. Abia dacă a mestecat puţină zăpadă, că de 
bucate nici n-a vrut să se atingă. Cred că-i ruptă de 
foame! 

— Nu cumva să dea în lingoare, ori în altă boală, să 
moară, de supărare... Să vie Parasca, fiindcă ştie leşeşte 
şi poate că o va îndupleca să măniînce. 


— Du-te tu la ea, tătucule! zimbi atamanul. 

— După ce şi-o mai trage sufletul, dar mai întîi să se 
intremeze. 

— Zău, batuşca, astea-s numai mofturi leşeşti! Acuma 
o ai în palmă, ce mai aştepţi? 

— Să pregăteşti o sanie şi mai mare, cu merinde şi 
băutură, dar şi cu blănuri de urs. lar săniile lor, cu tot ce 
au avut, să rămînă neatinse, ca să le putem înapoia. 

— Cu cai cu tot? 

— De bună-seamă. 

— Oi, Timucika! Dacă ai vedea ducipalii, te-ai 
îndrăgosti de ei, lăsînd dracului muierea. Nicicînd nu s- 
au mai văzut! 

— Cum de cutezi, nerodule, să mă înfrunţi? se răsti 
Timuş. Aşa am zis, aşa facem, frățioare! 

— Nu da armăsarii, tătucule! se rugă Sidorenko cu 
lacrimi în ochi. Ce ne-am mai fuduli în tîrg la Zaporoje, 
ba chiar şi batuşca Bogdan... 

— Nu cumva să audă ceva, că mă fac foc. Am hotărit! 

— Prea-bine! plecă celălalt capul şi se duse dezamăgit. 
Nu se face să lăsăm nerăzbunată moartea celor doi, 
măcar aşa, mai bombăni el, dar Timuş nu-l băgă în 
seamă. 

În tot acest timp, în care el şi ceata lui erau să-şi lase 
pielea pe coclaurile Moldovei, atamanul Sidorenko nu s-a 
îndoit o clipă că, îndată ce Timuş avea să vadă fata, n-are 
să se mai poată ţine să nu-şi facă pofta cu ea, aşa, în 
ciuda hospodarului. La armăsari însă nici nu s-a gîndit 
că s-ar fi putut să nu le rămînă lor, şi asta îl scotea din 
fire. Ce avea să le spună flăcăilor lui? Socoti că era mai 
nimerit să le îndruge o poveste, cum că, după ce vor fi 

telegari de zăpadă. Ba chiar îl bătea gîndul ca, atunci 
cînd Timugş se va cinsti cu voievodul, el şi cîțiva băieți să 
şterpelească bidiviii, şi pe aci ţi-e drumul! Dar pînă una- 
alta rîndui strajă la fereastra unde fusese încuiată 
jupînița şi mai puse încă doi în dreptul uşii, cu toţii avînd 
porunca să se fițiie într-o parte şi în alta ca să poată 
vedea fata şi ea să se înspăimiînte şi mai tare. 

Baba Parasca pătrunse la ea şi se prefăcu tare 
îngrijorată că biata fată încăpuse pe mîna unor tilhari de 
drumul mare. Vorbea leşeşte şi de bună-seamă că fusese 
înțeleasă, mai ales atunci cînd i-a şoptit la ureche că a şi 
trimis vorbă feciorului hatmanului Hmelnițki, care se afla 
prin preajmă şi-i ceruse s-o scape, parcă i s-a aprins o 
luminiţă în ochi. 

— Eu vreau acasă, mătuşico! scinci pînă la urmă 
jupînița. Te-oi răsplăti, cum nici gîndeşti, dacă izbuteşti a 
mă scapă. Ce vor cu mine? 

— Apăi, de, porumbiţța mea, tînără eşti, de frumoasă... 
ce să mai zic? Şi, din cîte am priceput eu de la ei, tătarii 
n-au să se zgîrcească la preţ... 

— Dar taica le va da de două ori mai mult, dacă m-ar 
duce la Iaşi. Spune-le, te rog, mătuşă! 

— Nu stau de vorbă cu o amărită de babă ca mine! Sint 
nebuni de legat şi mulţumeşte cerului că nu s-au legat de 
tine pină acum, dar n-au să mai aibă vreme, căci soseşte 
el, Timucica, vulturaşul... 

— Şi dacă nu vrea? 

— Cine? El?! Nu-l cunoşti, draga babii! Nu suferă ne- 
dreptatea, şi nici ca o frumuseţe ca tine să fie terfelită de 
nişte cazaci beţivi, că... 

Vorbele bătrinei îi dădură oarecare speranţă că s-ar 
putea să nu păţească nimic. Dar... dacă nu se zorea 
feciorul hatmanului? I se uscase gura şi, cum laptele 
aburind din cana adusă de Parasca îi gidila nările, nu 
mai avu putere să se împotrivească. Sorbi cu lăcomie, 
simțind că i se înfierbintă măruntaiele şi prinde iar chef 
de viață. „Trebuie să-i fac să mai aştepte, ca să vină acel 
«Timucica», altminteri sînt pierdută”, îşi zise ea şi înfulecă 
şi din piciorul de gîscă afumată ce-i fusese pus lîngă un 
colac rumen şi cald, de parcă gazda ar fi fost o mare 
bogătană. 

Rămase însă cu îmbucătura nemestecată, căci pe afară 
se auziră pocnete de pistoale şi înjurături, cazacii de 
strajă se făcură nevăzuţi rupind-o la fugă, iar uşa sări 
țăndări şi în prag se arătă însuşi Timuş, cu spada goală, 
însîngerată. N-avea de unde să ştie domniţa că, pentru a 
se înroşi arma, cocoşul Parascăi a trebuit să-şi dea viaţa. 

— Milostivă pania! se înclină el, punînd un genunchi la 
pămînt după cum văzuse că făceau şleahticii. Vorbea 
binişor limba vecinilor de la miazănoapte, dar de astă- 
dată rămase cu ochii holbaţi, cînd fata se întoarse către el 
şi nu mai putu scoate o vorbă. „Nu-i ea! M-au tras pe 
sfoară, ticăloşii! se gîndi el şi singele i se urcă la cap. Fata 
din fața lui nu era Ruxandra, dar era la fel de frumoasă şi 
vădit neajutorată. Nu fusese dezlegată de tot, ba 
picioarele încă îi mai erau cetluite de pat, încît nu se 
putea mişca în voie. Se apropie de ea şi, cu spada 
murdară cum era, îi tăie ultimele legături, după care se 
căzni să încropească ceva pe limba panilor, cu toate că 
nu prea era meşter la întortocherile ei: 

— Nu v-am cunoscut pînă azi, nobilă pania, aşa că 
rogu-vă a-mi face cinstea de a mă învrednici cu numele şi 
cinul ce-l aveţi! izbuti el să spună, mirindu-se în sinea lui 
de felul cum se prostise. 

Acuma, avea să facă pe placul lui Arcaşa cu această 
gisculiță leşească, dar nu le-o va da şi lor, numai să-i lase 
să crape de ciudă! Apoi are să-i spargă capul ticălosului, 
pentru ne-ascultare. Era cît pe ce să-i sfişie veşmintele ei 
bogate, căci nu era vreme de pierdut, cînd jupîniţa îi 
spuse cu o voce mindră: 

— Nobile domn, eu sint fata lui Vasile-vodă al Mol- 
dovei... 

— Ruxandra?! biigui Timuş, oprindu-se în loc. Nu pot... 

— Nu! Eu sînt Maria! Sora mea, Ruxandra, din păcate, 
acuma este ostatecă la Poartă. 

În fața falnicei domnite, Timuş se pierdu cu totul şi ieşi 
fără a mai spune o vorbă, tremurîndu-i mustața de ciudă. 
Se duse de-a dreptul la Sidorenko, pe cînd acesta tocmai 
ducea la gură o stacană cu samahoncă fiartă. 

— Bine, măi, păcătosule! îl apucă el de chică, făcîndu-l 
să-şi verse băutura pe piept. Nu ţi-am spus eu s-o aduci 
pe Ruxandra? 

— Şi n-am adus-o? se holbă atamanul, gindind că 
fusese păcălit de fete, la conacul pîrcălabului. 

— Pe soru-sa, nu pe ea! 

— Am zis eu să le luăm pe toate trei şi să-şi aleagă mai 
apoi care i-ar fi plăcut! se băgă Steopa. 

— Nu era cu ele! Ruxandra îi tocmai la Țarigrad! răs- 
punse hatmanul, de parcă ar fi fost moartă. 

— Să ne ducem după ea? se grozăvi şi Mişonka, 
nelipsind nici el de la mica sindrofie. 

— Să vă duceţi cu toţii la dracu! Asta vreau! Ce să fac 
cu fata voievodului, acuma, după ce am cărat-o pînă aici? 

— Ce ţi-am spus eu?! sări vesel Arcaşa. Asta nu-i... 

Timuş îi împinse nasul în tăblia mesei şi pe ataman îl 
podidi sîngele, dar nu se supără, ci, ştergindu-şi nasul, 
zise zimbind: 

— Timucica, frățioare, degeaba te minii pe mine. Eu n- 
am avut cinstea să cunosc fetele voievodului. Mi-ai 
poruncit să ţi-o aducem pe cea de la Sandomiercz?... Pe 
ea am adus-o! Dacă trebuie, ne ducem şi după cealaltă! 
adăugă el ştergindu-şi din nou sîngele cu dosul palmei. 

Timuş porunci să i se pună şi lui samahoncă în cana 
lui Sidorenko, iar după ce o goli, îşi îmbrăţişă prietenul, 
mînjindu-şi la rindul său mustata. 

— Să mă ierți, frățioare! gemu el. Şi vouă, fraţilor, vă 
cer iertăciune, că iacă, nu mai ştiu ce vreau. 

— Tătucule! zise domol Arkaşa. Socoteala este bună, 
după cum mă duce mintea. Ai poftit fata hospodarului, 
numai ca să i-o duci acasă? lată, o ai! Faci ce vrei cu ea, 
nu? De fericire, taică-su are să-şi cheme pe toate fetele, 
cite le are, şi are să te îmbie să-ți alegi. Tu, care-ţi cunoşti 
aleasa, ai să pui mina pe ea şi ai să-i zici : „Asta-i, tată 
socrule!” şi gata. Întocmai ca-n poveştile babelor noastre, 
de la gura sobei. 

— Tu ai dreptate, Arkaşa, scumpule! Iar ai gindit bine, 
măcar că n-ai vrut. Se vede treaba că izbitura cu capul de 
masă ţi-a priit. Am să-l fac pe voievod să mă creadă 
prieten, şi atunci Ruxandra n-ar mai avea ce spune. Mă 
duc la laşi! 

— Dar armăsarii nu-i mai dai... Nu-i aşa, batuşca? 
zimbi rugător atamanul. 

— Fire-ai tu să fii al dracului de afurisit! îi dădu un 
ghiont Timuș. Ai voştri să fie! Porunceşte alții în loc! 

Chiuiturile fură auzite pină pe malul celălalt al 
Nistrului, dar străjile româneşti îşi vor fi zis că iar 
chefuiesc cazacii şi nu s-au înspăimintat. În schimb, pe 
Timuş îl săltară pe braţe şi-l aruncară în sus, care mai de 
care dînd să-l sărute. 

— Hooo! Ajunge! îi potoli el. Nu cumva aţi vrea să afle 
jupînița că sînt prietenul tilharilor care au furat-o? 

Îi dădură pace, dar atamanul nu se lăsă cu una, cu 
două: 

— Eu tot nu mă împac cu gindul că te faci de ris, 
frățioare. Asta zici că nu-i Ruxandra, poate că nici nu-i 
fată mare, aşa că.. 

— Iar baţi cîmpii, măi frate. Nu te ştiam chiar aşa de 
iubăreț. Mai bine să ne gătim de drum. 

— Gata! Plecăm la Iaşi! zise atamanul. 

— Voi nu vă veţi mai arăta în preajma jupiniţei, căreia 
am să-i spun că v-am şi spinzurat pentru isprava 
voastră. 

— lată-ne, aşadar, şi hoituri! rise Steopa. 

— Bine, dar noi cunoaştem calea!... încercă Vasca. 

— Aşa-i! încuviințară şi ceilalți. 

— Apoi, să nu se creadă că noi am fost buni numai la 
hoţie, dar nu şi la sindrofie! zise Steopa. 

Timuş îi privi încurcat şi i se rupea inima că nu putea 
să-i ducă cu el. 

— N-am să mă las de voi, fraților, cîte zile voi mai avea, 
dar dacă vă vede fata îşi va da seama că eu am pus la 
cale toată tărăşenia... 


1008 


— Are dreptate! încuviinţă şi atamanul. Noi însă putem 
să ne ţinem pe de lături, ca să nu ne despărțim. Alţii au 
să fie în preajma domniţei. 

Timuş încuviinţă şi chiar a doua zi apucă drumul 
Moldovei, trecînd pe la Soroca, unde fu întîmpinat cu 
mare bucurie de pircălab, mai ales cînd o văzu pe însăşi 
domnița Maria cu viteazul cazac. 


La curtea domnească era mare tristeţe, fiindcă nimeni 
nu putuse afla ceva de soarta fetei şi nu-i de mirare că 
atunci cînd însuşi feciorul marelui hatman Bogdan 
Hmelnițki se arătă cu ea, scăpată din ghearele tilharilor, 
bucuria nu mai cunoscu margini. 

Măria-sa îl primi îndată pe vestitul musafir din 
depărtare şi, cum amindoi vorbeau leşeşte, putură să 
stea de vorbă între patru ochi. 

— Pofteşte şi fii binevenit, scump şi drag oaspete al 
domniei mele! zise Vasile-vodă. Îngăduie unui tată să te 
îmbrăţişeze ca pe însuşi fiul său, căci mare mulțămită îţi 
datorez şi multă bucurie ai adus sufletului meu. 

Timuş, de fapt, asta şi dorise: să cîştige bunăvoința 
viitorului său socru, aşa că se lăsă îmbrățişat cu multă 
smerenie. 

— Povesteşte-mi, cinstite prieten, cum s-au petrecut 
lucrurile, fiindcă noi auzisem de nişte cazaci bezmetici... 

— Nu erau de-ai noştri, măria-ta! îi luă vorba 
hatmanul. Îmbrăcaseră straie de-ale noastre, dar erau 
nişte tilhari de rînd, pe care am şi poruncit să-i atirne în 
ştreang. Niciun cazac adevărat n-ar fi cutezat să se lege 
de familia măriei-tale. 


1009 


Domnitorul zimbi mulțumit, prefăcindu-se a-l crede, 
dar el ştia prea bine, de la iscoadele ce le avea chiar la 
Zaporoje, că cei din preajma feciorului lui Hmelnițki îşi 
cam făceau de cap, dacă nu va fi fost chiar cu 
încuviințarea lui Timuş. Oricum, era încîntat că-şi vedea 
fata acasă şi că nu pătimise decît spaimă, căci altminteri 
ce-ar mai fi putut spune celui care trebuia să-i fie ginere, 
adică semeţului cneaz Radzvil? 

Una peste alta, o cinste deosebită i se dădu vestitului 
cazac şi pentru faptele-i vitejeşti, bine cunoscute la 
curtea Moldovei, iar Vodă i-a stat mereu în preajmă, cîtă 
vreme a rămas la laşi. 

Pînă la urmă, Timuş îşi luă inima în dinţi şi aduse 
vorba despre Ruxandra: 

— Oare frumoasa domniţă se fereşte de mine, că nu 
vrea să se arate? vru el să afle dacă jupinița Maria 
spusese adevărul. 

— Biata copilă! oftă domnul. Mi-au cerut-o păginii ca 
ostatecă la serai. 

— Nemernicii! scrişni Timuş. 

— Ce era să fac? ridică Vasile-vodă din umeri. A trebuit 
să mă supun, că dacă nu, îl voiau pe fiu-meu, Ștefăniță, 
şi doar nu era să-l dau pe el. 

— Fireşte! 

— Am însă acolo un duşman... 

— Nu cumva domnița Ruxandra e în primejdie? sări ca 
ars Timuş, nemaidindu-i răgaz să vorbească. 

— Ea nu... adică... s-ar putea. Cine ştie ce-ar putea 
păți şi biata fată... 

Timuş strînse pumnii şi se aprinse la față, căci era tare 
iute la mînie. 

— Cine-i? întrebă el scurt. 

— Poate n-ai să crezi, zimbi Vodă cu şiretenie. 
Deocamdată nu-i decit un copil, dar este singurul 
moştenitor în viaţă al scaunelor domneşti de la noi. Ba se 
poate spune că şi asupra Ardealului ar fi îndreptăţit să 
stăpinească... 

— Ehe! Pînă creşte... 

— Are prieteni de-ai părinţilor, care abia aşteaptă să 
pună gheara pe domnie, chiar aşa, fraged cum este. 

— Atunci... trebuia stirpit mai de mult! 

— Cite n-am încercat? Doamne! Dacă ai şti ce-am mai 
născocit şi cît m-am zbătut încă de la venirea lui pe lume, 
dar parcă îl apără Satana însuşi, ca să-mi facă mie în 
necaz. 

— Un ucigaş plătit, şi gata! 

— Am făcut şi aşa. Degeaba! 

— Te scap eu de el. Unde-i? 

— Asta-i, că acum nici nu mai ştiu cum să-l aflu în 
Vaviloul turcesc. Se ascunde cu dibăcie printre greci. 

— Îi dau eu de urmă, n-ai teamă. 

Vasile-vodă privi în bagdadie, ca şi cum ar fi cerut ca 
cerul să-i trimită gîndul cel bun, apoi spuse, aşa, într-o 
doară: 

— Mă chiar bătea gindul să i-o dau lui de soţie pe 
Ruxandra, şi făcîndu-l ginere... 

— Asta nu! tună Timugş. Destul! Cum îl cheamă? 

— Mihnea, ca pe taică-său. Tot ce mai ştiu despre el 
este că îl ocroteşte un oştean de-al răposatului voievod 
Radu Mihnea, care îi este şi epitrop, dacă n-o fi chiar 
Scaraoţchi cu înfăţişare omenească, fiindcă altfel nu pot 
pricepe... 

— Mi-ajunge! urmă cazacul. Domnița n-are să fie a lui! 
Mormăi el cu hotărire. Dar nici a altuia! şi izbi cu pumnul 
într-o măsuţă de abanos, răsturniînd vasul cu flori de pe 
ea. 

Soarta lui Mihnea părea pecetluită şi singura nădejde 
ce mai putea fi era că în cetatea padişahului pătrundeau 
mai greu cazacii. Dar nu şi oamenii lor! 


UN OM ȘI UN LUP 


UN GROHĂIT FURIOS ajunse la urechile alteţei-sale 
Rakoczy Gyorgy şi bănui pe dată că undeva prin 
apropiere se dădea o luptă pe viață şi pe moarte între 
două sălbăticiuni. Patima vinătorească a prinţului îl făcu 
să se abată din cale şi, cu toată împotrivirea cailor, întreg 
alaiul îl urmă pînă în marginea unei poienițe ce se 
deschidea pe neaşteptate înaintea lor. Chiar să fi vrut, n- 
ar mai fi putut să-şi înduplece dobitoacele să înainteze, 
aşa că se opriră şi descălecară. Abia de făcură cîţiva paşi 
pe jos şi... nici nu le venea să creadă ce se întimpla sub 
ochii lor: o namilă de lup se încăierase cu un mistreţ 
tînăr, ai cărui colți erau totuşi destul de înfricoşători. Dar 
nu asta îi uimise, ci un fecior zvelt, cu plete surii, cam 
pînă în douăzeci şi cinci de primăveri, care-l povăţuia pe 
lup de unde să-şi apuce duşmanul. De necrezut! Fiara 
asculta de om! 

Unii crezură că trebuie să fi fost vreun ciîine al tinărului 
care-l încuraja, dar cei mai mulți se înfiorară de 
înfăţişarea omului, care semăna atît de bine cu a lupului. 

Dacă ar fi fost mai aproape şi i-ar fi zărit şi privirile lui 
reci şi cenuşii, nicio clipă nu s-ar mai fi îndoit că era 
omul-lup din basmele copilăriei. 

— Apucă-l de grumaz! strigă feciorul şi pe dată fu 
ascultat. 

Atunci, fie că alunecă, fie că se poticni de durere, 
mistrețul se prăvăli pe o latură, şi acesta i-a fost sfîrşitul. 
Cu colții lui ascuţiţi ca nişte cuțite, lupul îi muşcă setos 
beregata, şi guițatul de moarte a fost semnul izbînzii. 

Feciorul purta veşminte ca olahii, fără podoabe, dar 
curate, iar în mină ţinea o nuieluşă pe care o încrustase 
cu înflorituri, de puțină vreme. Se apropie de lupul care 
trăgea de pielea însîngerată a mistrețului şi fără teamă îl 
mingile pe cap, de parcă ar fi fost un ciîiine de ogradă, 
zicîndu-i prieteneşte: 

— Acuma lasă-mă pe mine să-l spintec şi pe urmă ţi-oi 
da şi ţie tainul ce ți se cade. 

Şi de astă-dată fiara ascultătoare se trase în lături, dar 
simțind mirosul vînătorilor mirii surd, din gît. Aceştia se 
apropiaseră în toiul luptei, iar cum veneau şi împotriva 
vîintului, au putut s-o facă fără să fie luaţi în seamă. 
Tînărul tocmai îşi trăsese un hanger de la briu, cu gînd 
să dea afară borhotul din burta mistreţului, aşa cum se 
obişnuia cu orice vinat, cind auzi, deodată, fornăitul 
cailor înspăimintați. Făcînd ochii roată, fu cit pe ce s-o 
rupă la fugă, dar se răzgîndi văzînd că atit prinţul cît şi 
însoțitorii lui erau cu toţii înarmați şi se temu ca nu 
cumva să tragă asupra lupului. Acesta, dînd capul pe 
spate, scoase un urlet fioros, băgînd şi mai rău spaima în 
bieţii cai. 

Prinţul porunci să caute să-i liniştească, pe cît era cu 
putinţă, apoi, însoţit numai de grofii Orban şi Felvinczi, 
cu săbiile trase, cutezară să se apropie de ciudatul străin. 
Văziîndu-i, acesta înfipse jungherul în pulpa mistreţului 
mort, că nu cumva să fie bănuit de ginduri necurate, apoi 
îşi încrucişa braţele pe piept, în semn de aşteptare. 

— Cine eşti? întrebă pe ungureşte Rakoczy, deşi nu 
credea să fie înţeles de olah. Nu cumva vei fi fiind un duh 
al pădurii? 

Spre uimirea lui, feciorul se descoperi şi, după ce făcu 
o închinăciune, îi răspunse în aceeaşi limbă: 

— Nu-s arătare, măria-ta, ci om ca toți oamenii. ŞI... 
tovarăşul ăsta al meu îi tot din carne şi oase, iar eu îl 
strig Lupu. 

— Ai vinat fără încuviințarea stăpinului! se răsti Orban. 
Tu ştii a cui este pădurea? 

— Cum de nu? A măriei-sale! şi arătă cu degetul spre 
Rakoczy. 

Cei doi grofi vrură să se repeadă la străin, dar prinţul îi 
opri şi urmă cu blindeţțe, ca şi cum nici n-ar fi auzit 
spusele curteanului său: 

— N-ai spus, voinicule, pe tine cum te cheamă şi de 
unde eşti de fel? 

— Apăi, eu sînt Ion al lui Avram din Păclişa, căruia i se 
mai zice şi Bălgrădean. 

— Asta ar veni Bolgradi lanoş, zise tăios Felvinczi. Cînd 
aveți să vă învățați să vorbiţi ca lumea? 

— Să am iertare, domnule baron, dar eu aşa am fost 
botezat de popa nostru, iar lui taica i-au zis Bălgrădean 
încă de pe vremea cînd s-a aflat în oastea iertatului prinţ 
Bethlen, şi nici atunci nu i s-a spus Bolgradi. Şi apoi de 

ce să mă cheme „lanoş” cîtă vreme eu am numele meu 
adevărat, lon? 

Principele zimbi de cerbicia acestor olahi care nu se 
învoiau cu niciun chip să se lepede de limba şi credința 
lor. Scrută cu privirea pe tinărul din faţa lui şi nu-şi putu 
ascunde că-i plăcea înfăţişarea lui semeaţă, mai cu 
seamă că nici nu se gindea să-i ceară îndurare, aşa cum 
făceau de obicei toți cei ce erau prinşi la vinătoare. 
Frumosul lup stătea lipit de piciorul lui şi nu clintea din 
loc, ci numai din cînd în cînd se uita la cel care vorbea, 
de parcă ar fi încercat să priceapă. 

— Ai încălcat legea, feciorule! îşi ridică deodată vocea 
Rakoczy, căci îi dăduse ceva prin gind. Ai merita să pun 
să te ridice în furci, spre pilda celorlalți, dar mi-e milă de 
tinereţea ta, aşa că n-am s-o fac. În schimb, am să-ţi iau 
cîinele! 

O tresărire de-o clipă şi un fulger trecu prin ochii 
olahului, care se făcură tăioşi ca spada. S-ar fi putut 
crede că avea să răbufnească, totuşi răspunse destul de 
cuviincios: 

— Măria-ta poți să-mi ridici viața, fiindcă îmi eşti 
stăpîn, dar eu pe Lupu nu-l dau nimănui, de-ar fi şi 
bunul Dumnezeu din ceruri, căci... 

— Cum? Te împotriveşti alteței-sale, ticălosule? se 
zborşi contele Orban, care părea că-l duşmăneşte nespus. 

Un rînjet fioros al lupului îl făcu pe conte să se mai 
domolească, şi fără îndoială că i-ar fi sărit în gît dacă s-ar 
mai fi apropiat un pas. 

— Nici gînd, Înălţimea-ta! răspunse liniştit Bălgrădean. 
Cum n-am să pot să-l dau de bunăvoia mea, şi de-o fi să 

pier, apoi el are să apuce singur calea codrului din care l- 
am smuls. 

— Aşadar l-ai prins cu vreo capcană? iscodi şi 
Felvinczi. 

— Ba nu! L-am găsit bijbiind pe ţița rece a mumă-sii, 
care fusese săgetată de careva. Se vede că şi fraţii lui vor 
fi fost ucişi tot atunci şi numai acesta a fost mai norocos, 
să dau eu peste el, căci trebuie că se rătăcise de ai lui. 
Aşa i-a fost ursita! Sărăcuţul de el va fi scîncit o vreme 
pînă a dat de trupul mumei lui, fiindcă nici ochi nu 
făcuse încă, aşa era de mic, dar cînd a găsit-o, izvorul 
laptelui secase. Mi-a fost milă şi l-am luat cu mine. Eu l- 
am crescut şi i-am fost şi mamă şi tată, şi pentru asta 
ținem unul la altul mai mult ca frații. 

— Asta însă nu te îndreptăţeşte să mergi la vinătoare 
cu el! se năpusti Orban. Trebuie să dai socoteală! 

Bălgrădean nu-l luă în seamă pe conte, ci, uitîndu-se 
în ochii prințului, dădu din umeri a neputinţă şi 
mărturisi pe şleau: 

— Apăi, de ce să mint, măria-ta? Se mai întîmplă şi aşa 
ceva. Dar nu că l-aş îndemna eu, doamne fereşte, ci 
simţul lui de sălbăticiune îl face să se repeadă şi uneori 
îşi pune viața în primejdie. Cum a fost şi cu mistrețul 
ăsta. 

— Dar noi te-am auzit povăţuindu-l, pe limba voastră 
spurcată! nu se lăsă Orban. Să nu crezi că n-am 
priceput! 

— Ce era să fac şi eu? răspunse tînărul uitîndu-se cînd 
la unul, cînd la altul. Doar vă spusei cît de mult îl 
îndrăgesc... 


1016 


Principele îi asculta în tăcere şi îşi dădu seama că cei 
doi curteni nu vor izbuti să-l sperie pe olah, care ar fi fost 
în stare să-şi ucidă el însuşi lupul, decît să-l lase pe alte 
miini. Chibzui că prin blindeţe ar fi avut mai mult de 
cîştigat. 

— Ascultă, Ioane! îi rosti el numele pe româneşte, 
anume să-l încînte. Lup, ori cîine, ce-o fi, mie îmi place şi 
am hotărît să fie al meu... 

— Dar, măria-ta... ridică glasul Bălgrădean şi cuprinse 
grumazul lupului cu o mînă. 

— Stai, că n-am isprăvit! Vă iau pe amindoi! 

— Păi aşa şi sintem, prea-luminate stăpîn. 

— Ce vrei să spui?! 

— Sînt iobagul alteţei-voastre. 

— Cu atît mai bine! Ai să vii la castel şi tu şi el! arătă 
spre lup cu degetul. 

— Nu-s bun de slugă... vru să se împotrivească Bălgră- 
dean, dar grofii se miîniară foarte văzînd cutezanța 
olahului şi mai să se repeadă asupra lui şi să-l pălească. 

Din nou, Rakoczy fu cel care-i împiedică şi urmă netul- 
burat: 

— Te slobod din iobăgie şi împreună cu „fratele” tău 
veţi fi în slujba mea. Ce zici? 

Contele Felvinczi se aplecă la urechea prinţului şi 
mormăi răutăcios: 

— Se pare că alteța-voastră serenisimă are de gind să 
scoată pe toţi olanii de la datoriile ce le au față de nobili. 
Acesta ar fi al doilea, în mai puţin de o săptămînă. 

— Ba al treilea, dragă Vince! răspunse Rakoczy zimbind 
şăgalnic. Ţine seama şi de Lupu, care nu pricepe decit 
limba lor. 

Se întoarse apoi către Bălgrădean : 

— Ei, te-ai hotărît, flăcăule? 

Acesta însă rămase pe gînduri, căci bănuia să fie vreo 
capcană anume ca să-i ia lupul. 

— lacă, pînă una-alta, am să-ţi dau o dovadă de 
bunăvoință lăsindu-vă vouă mistrețul, să-l faceți pe din 
două. Mai pe urmă să veniți la mine, cînd îi pofti, că eu 
nu te silesc, dar n-are să-ţi pară rău. 

Curtenilor nu le venea să-şi creadă urechilor, fiindcă 
niciodată prinţul nu se arătase atit de blind şi nu se 
îndoiră că era vorba de vreo amăgire. 

La rîndul său, şi Bălgrădean a rămas uimit, cu ochii 
după ceata vînătorilor care se îndepărtau de el fără a-i 
face niciun rău, ba încă i se mai făgăduise şi scăparea de 
iobăgie. 

— Ce zici tu, Lupule, de asta? se lăsă el în genunchi şi 
cuprinse cu amindouă mîinile grumazul puternic al fiarei. 
Să-l credem oare? 

Apucă iarăşi jungherul şi începu a despica burta 
mistreţului, aşa cum făceau gospodarii atunci cînd tăiau 
porcii. Cei care aveau! Alese apoi carnea pe care putea s-o 
ducă, lăsîndu-l şi pe lup să se ghiftuiască în voie, în 
vreme ce el meşteri o coşarcă din nuiele de alun. Se 
gîndise că partea ce prisosea ar fi putut s-o ascundă, 
printre frunze, în vreun copac şi să se întoarcă după ea. 
Satul nu era prea departe şi, cum ştia o scurtătură, pînă 
s-ar fi înnoptat ar fi izbutit să care toată carnea, şi tare-i 
mai prindea bine. Întotdeauna purta asupra lui un 
săculeț cu sare, pentru că în drumurile lor adesea 
întilneau cite un viinat, iar Lupu nu cunoştea opreliştile 

domneşti. Şi de astă-dată sără bine hălcile rămase, ca să 
nu se pună musca, şi le piti în copac. 

Vreme de vreo patru ceasuri lipsiră, pînă la întoarcere, 
dar nu mai dădură peste nimic, măcar că însemnase 
locul. Hoţul n-a fost vreo jivină din pădure, ci mai curînd 
un om, singurul care putea lua totul din copac şi să nu 
lase vreo urmă. Îi păru rău numai de osteneala 
întoarcerii, aşa că dădu din umeri şi o porniră spre casă, 
lupul călcindu-i pe urme, ca un căţțelandru ascultător. 

Se înserase de-a binelea cînd, în apropiere de sat, 
Bălgrădean se pomeni înconjurat de o ceată de 
necunoscuți, cu pistoalele întinse. 

— Dacă nu te supui, avem poruncă să-ţi ucidem lupul! 
Dă-te prins şi stăpineşte-ţi fiara. Altminteri o păţiți 
amindoi! 

Tînărul nu se îndoi că erau oamenii prinţului, fiindcă 
numai cei ştiau că avea un lup, şi nu cîine. Şi mai ştiau 
ticăloşii că pentru a scăpa viața animalului ar fi fost în 
stare să se lase legat, fără împotrivire. 

— Ce vreţi de la mine? întrebă el totuşi. 

— Să ne urmezi! 

— Unde? 

— Ai să vezi! 

— Şi lupul? 

— Cheamă-l după tine şi vezi să nu faci vreo prostie, că 
sintem cu ochii pe el. 

Neştiind ce se petrece, Lupu miriia surd, aşa cum avea 
obiceiul cînd ceva nu-i era pe plac şi adulmeca oarecare 
primejdie care-i pîndea pe unul din ei. Se uită la stăpîn şi 
văzindu-l netemător i se lipi de picior. 

— Hai să mergem, Lupule! N-are să se întimple nimic! 

1019 


O apucară la pas către Bălgrad, şi tînărul se lămuri 
astfel că se lăsase prostit de vorbele cele frumoase ale 
prințului. El poate că ar mai fi putut să scape cumva, 
căci cunoştea toate potecile pădurii, dar îi era teamă să 
nu tragă cu pistoalele asupra lupului. 

Ajunşi în oraş, om şi animal fură duşi la o casă destul 
de arătoasă din preajma cetăţii, şi zăvoriți laolaltă într-o 
odaie. Abia atunci îi dădu tinărului prin cap că făcuse o 
mare prostie lăsiîndu-se adus aşa de lesne. Dacă i-ar fi 
poruncit lupului să fugă, acesta ar fi scăpat, căci nimeni 
n-ar fi descărcat plumbii după el, cîtă vreme prinţul îl 
dorea atit de aprig. Se aşeză la podea şi, apucînd capul 
animalului, începu a-i vorbi la ureche, asemenea unei 
făpturi omeneşti. Noroc că nu i-a văzut nimeni, căci ar fi 
putut jura că era un vrăjitor, şi astfel soarta i-ar fi fost 
pecetluită. De fapt îşi spunea lui însuşi că atunci cînd se 
va ivi cel dintii paznic avea să-l pocnească în cap, iar 
urmă, pe-aci ţi-e drumul! Aşteptă încordat lingă uşă pină 
ce, după o bună bucată de vreme, se ivi un om cu o cană 
de apă, îl lovi cu putere şi se repezi înainte, urmat de lup. 
Dar nu apucară să iasă bine din casă, că se şi auziră 
împuşcături, iar cineva din întuneric îl trăsni drept în 
creştet, încît se prăvăli ca o zdreanţă, pierzindu-şi 
simţirea. 

Bălgrădean nu putu să-şi dea seama cîtă vreme zăcuse. 
Fereastra era larg deschisă şi de afară pătrundea un 
freamăt  înviorător de pădure, odată cu ciripitul 
nenumăratelor păsărele care umplea văzduhul din 
preajmă. Undeva, în depărtare, se auzea zumzetul 
oraşului şi bănui că fusese adus acolo în timpul nopții, 

simţi că i se limpezeşte şi privirea, părăsindu-l şi 
greutatea ce-i apăsa creierul. Îşi mişcă mîinile, mai mult 
ca să-şi dea seama dacă fusese legat, şi se bucură cînd se 
putu da jos din pat, fără nicio oprelişte. Mai mult chiar, 
nici uşa nu era zăvorită şi astfel ieşi din încăpere, luînd-o 
la întîmplare. Cobori treptele şi dădu să intre într-o odaie, 
unde se pomeni cu... însuşi contele Orban, care, de cum 
îl văzu, începu a-i zimbi mieros. 

— Ţi-ai venit în fire, prietene? întrebă el. Poate că ţi s-o 
fi făcut foame, ia hai să gustăm ceva! 

Si, fără să mai aştepte răspunsul lui Bălgrădean, îl 
trase în altă încăpere. Acolo era întinsă o masă cu tot 
felul de bunătăţi, care îl uluiră pe tînăr, mai cu seamă că 
nu se făcea din partea lui, iobag, să stea la masă cu un 
nobil. Ceva era ciudat, dar nu-şi dădea seama ce. 

— Drept să-ţi spun, eu am cam flămînzit, zise contele 
şi înşfăcă o pulpă de pui, ronțăind-o cu poftă. Nu te 
ruşina! Ia şi tu! 

Cu toată sfiala, pînă la urmă chiorăiala maţelor îi dădu 
ghes şi olahul începu şi el a înfuleca pe săturate. În 
răstimp, gazda îi vorbi cu gura plină: 

— Să nu ţi se pară lucru de mirare că m-am purtat 
cam urit față de tine atunci, în pădure, dar ai să înţelegi 
mai pe urmă. Am mulți duşmani, care mă pîrăsc întruna 
că aş ţine cu voi, olahii, şi trebuia să vadă prinţul că nu-i 
adevărat. Dar numai aşa, pe față, fiindcă eu am gînduri 
mari cu voi. Apoi m-am mirat cînd te-am găsit bătut şi 
aruncat în uliţă... dar unde ţi-e lupul? 

— Asta aş fi vrut s-o aflu şi eu de la domnia-ta, 
răspunse Bălgrădean. După ce am fost prins... 

— De cine? 

— Bănuiesc să fi fost porunca prinţului, ca să-mi ieie 
pe Lupu, că altminteri cum?! 

— l-auzi! Va să zică te poftea cu vorbă bună, iar pe la 
dos te-a bătut şi cît pe ce să te omoare, dacă nu dădeam 
peste tine. 

— Mulţam frumos, domnule conte! răspunse tînărul, 
ştergindu-şi cu dosul palmei unsoarea de pe buze. 

S-ar fi putut crede că mulțumise şi pentru una şi 
pentru alta, adică pentru mîncare şi pentru că l-a ridicat 
de pe uliţă. 

— A făcut asta fiindcă ţinea foarte mult să aibă lupul! 
urmă contele. 

— Păi, de vreme ce domnia-ta ştiai cine mi-a luat lupul, 
pentru ce m-ai întrebat unde-i? 

— Ca să-mi dau seama dacă ai aflat adevărul. Nu uita 
că te-am găsit în preajma casei lui Felvinczi, cel mai bun 
prieten al prinţului nostru. Cu el împreună va fi pus totul 
la cale. Răzbună-te! 

— Eu?! Dar nu sînt decit un iobag, ce pot să fac? 

— Mai întrebi? Nu uita că ai fost chemat în slujba lui şi 
că poți să ajungi lingă el. Eşti voinic, iar moartea lupului 
tău... 

— Cuuum?! Nu pot crede, că doar a ţinut aşa de mult 
să-l ia palat. Asta-i scorneală... 

— N-am vrut să-ţi spun totul dintr-odată, dar pînă la 
urmă trebuie să afli că fiara a vrut să scape şi careva a 
tras, curmîndu-i zilele. 

Tinărului i se învălmăşi mintea. Nu putea să-şi 
închipuie că bunul său Lupu ar fi mort. 

— Te-am auzit ieri spunind că taică-tău a fost cîndva în 

— Da!... răspunse olahul, nedumerit de schimbarea 
vorbei. 

— Ehei, ce vremuri! Pentru asta m-am milostivit de tine 
şi te-am adus aici, ca să-ţi scap viaţa. 

— Nu pricep, Înălţimea-ta! dădu din umeri Bălgrădean. 

Orban avu grijă să-i umple iar ulcica, iar flăcăul, cu 
toate că nu era băutor de felul său, o dădu peste cap. 

— Dragul meu! Voi, olahii, n-aveţi mîndrie, dovadă că 
de o veşnicie sînteți mereu smeriți, chiar dacă cineva vă 
face vreun rău. N-aţi cutezat să vă ridicați împotriva 
prigonitorului, ci v-aţi plecat supus în fața lui. Dacă ai fi 
avut singe unguresc în vine, ți-aş fi spus-o pe şleau: ţara 
întreagă nu mai rabdă asuprirea veneticului de Rakoczy! 

Bălgrădean săltă capul, privindu-l drept în ochi. Groful, 
care se arătase atît de fățarnic față de prinţ, îi cerea acum 
să facă moarte de om. Ar fi făcut-o, dacă într-adevăr 
Lupu fusese ucis din porunca ori din cauza lui, dar 
aşa”... 

— N-ai să mai fii iobag numai atunci cînd stăpînirea 
țării va fi din nou în neamul Bethlenilor, şi tu ştii că 
fratele răposatului vine cu putere turcească împotriva 
scirnăviei de Rakoczy? 

— Atunci, la ce să ne grăbim? Are să-l alunge, şi nu 
mai trebuie să vărsăm noi singe omenesc. 

— Dar de credinciosul tău, Lupu, ai uitat? 

— Am să mă socotesc eu cu cei care l-au ucis, fii fără 
grijă domnia-ta. N-avem noi, olahii, sîngele chiar atît de 
subțire, numai că obişnuim a chibzui îndelung înainte de 
a-l vărsa pe al altuia. 

— Aşa să faci! se bucură Orban. Eu am să-ţi dau 

— Mi-e îndestul jungherul. Ce să fac eu cu minunile 
alea? 

— Foarte bine! Te vei apropia de nemernic şi, cînd o fi 
cu spatele, 1-l înfigi pînă-n prăsele! 

— De ce „cu spatele”? În plin piept, Înălțimea-ta! Să mă 
bucur şi eu cînd i s-o înceţoşa privirea. Dacă o fi să fie! 

Groful nu se lăsă pînă nu-l aţiţă de-a binelea împotriva 
lui Rakoczy, ponegrindu-l în fel şi chip. Apoi îl lăsă în 
pace şi nici nu se mai arătă în preajma lui, lăsîndu-l 
numai cu slugile. 

După o vreme tînărul îşi petrecu mîinile prin plete şi, 
cam năucit de băutură, dar mai ales de atitea poveţe, se 
ridică anevoie. Paşii îl purtară în neştire şi se trezi pe 
malul Mureşului, care-l îmbia să se arunce în apa lui 
lină, ca în copilărie. Se dezbrăcă şi îmbrăţişarea 
răcoroasă a bătrinului rîu îl dezmetici de tot. Mai la vale, 
către Vinţ, nişte muieri spălau rufe, iar pe partea 
cealaltă, unde apa era mai mică, copiii se zbenguiau 
fericiți. Petrecu acolo mai bine de un ceas, apoi, cînd 
soarele era în crucea amiezii, se îmbrăcă şi o porni către 
cetate. Un dor nespus îl apucă de Lupu şi sîngele i se 
urcă la cap, gîndindu-se că vicleanul principe îl amăgise, 
dar încă nu era el prea bine împăcat cu cele aflate. Se 
hotărî să se înfățişeze măriei-sale, să vadă ce are să zică 
cînd l-o vedea, că doar fusese chemat să-i intre în slujbă. 

N-a fost prea lesne de pătruns, dar nici prea multă 
piedică nu i s-a pus ca să dea ochii cu prinţul, care păru 
tare bucuros că-l vede. 

— Pînă la urmă tot ai venit, Ioane! zimbi el dindu-i 
mîna spre sărutare, semn că nu-l mai ținea de iobag. Rău 

îmi pare numai după bietul lup, care nu ştiu dacă are să 
mai scape cu zile, măcar că s-a făcut tot ce s-a putut. 

— Trăieşte? sări Bălgrădean cu o licărire de speranţă. 

— Deocamdată, dar nu ştiu pentru cîtă vreme. Prea a 
fost ciuruit. Dacă nu era tinărul acela nou-venit ca să-şi 
dea seama despre cine era vorba, mai că l-ar fi lăsat în 
uliţă, că abia mai sufla şi toţi îl luau drept cîine. 

Tînărul nu mai înţelegea nimic. Singurul lucru pe care- 
] pricepu fu acela că animalul încă mai trăia şi ceru 
îngăduința să-l vadă pe dată. 

— De  bună-seamă! Văzindu-te, poate că se mai 
înzdrăveneşte. Are să te ducă Axinte la el, îi arătă el pe 
celălalt olah, care abia intrase în slujbă. Este acolo şi 
doftorul meu, dar nu prea mai are ce-i face. 

leşiră amîndoi, şi pe drum Axinte îi povesti, în puţine 
cuvinte, cele petrecute. 

— Tare s-a mai mîniat măria-sa cînd a văzut ce păţise 
lupul şi pe loc a poruncit să-i caute pe făptaşi, dar pină 
acuma nu le-a dat de urmă. Ţine tare mult la el! 

— Atunci înseamnă că nu slujitorii lui l-au împuşcat... 

— Cine poate şti? Se va fi speriat vreun tirgoveț mai 
priceput în ale vînatului şi a tras. Eu aşa socot. 

— Măi frate... cum ai zis că te cheamă? 

— Axinte. 

— Dragă Axinte, eu ştiu mai multe, dar nu le pot spune 
decit măriei-sale, şi numai după ce voi vedea ce s-a 
întimplat cu Lupu. 

— Iacă, am şi ajuns. În odaia asta-i! 

Deschiseră cu grijă uşa, de parcă s-ar fi temut să nu 
trezească pe cineva din somn, dar cînd îşi văzu 

putu ţine, ci îi cuprinse grumazul cu amîndouă mîinile şi 
se aplecă asupra lui, cu lacrimi în ochi. 

— Ce-ai păţit, copilule? îl mîngiie el drăgăstos, de parcă 
ar fi vorbit cu un om. Eu sînt, Lupule! Am venit să te duc 
acasă. 

Auzindu-i glasul, animalul îşi deschise ochii 
împăienjeniți şi dădu uşor din coadă, parcă în semn de 
„bun-venit”, apoi deschise botul şi încercă să lingă mîna 
ce-l îmbrăţişa. Aşa încremeni. 

Abia izbutiră să-l despartă pe tînărul olah de leşul cald 
al lupului său. În cele din urmă îl luă în braţe şi ieşi cu el 
în pădurea dinspre Piclişa, unde îl găsise odinioară şi 
unde avea de gind să-l îngroape. Axinte vru să-l însoţeas- 
că, dar el nu îngădui pe nimeni, purtîindu-şi singur 
prietenul, ca pe un copil. 

A doua zi, Ion Bălgrădean se înfățişă din nou la palat şi 
ceru să-l vadă pe alteța-sa. Numai că de astă-dată nu mai 
găsi aceeaşi îngăduinţă şi străjerii îl alungară cît colo. 

— Nu cumva îi fi vreun baron, care are întîlnire cu al- 
teța-sa? îl luă în ris un oştean. Mergi în treabă-ţi! 

— Dar m-a chemat aici, în slujbă... vru el să spună, 
însă nu-l lăsară. 

— Nu, zău? Şi te pomeneşti că te face şi căpitan! 

— Un ţărănoi iobag... 

— Pe deasupra şi olah! 

Poate că ar fi stat el mult şi bine, fiindcă în niciun chip 
oştenii nu se îndurau să-l lase să intre, dar tocmai atunci 
sosi contele Felvinczi. Bălgrădean ştia de la Orban că 
acesta era credincios prinţului, aşa că se îndreptă spre el, 
de cum îl văzu că descăleca. Văzindu-l, contele se 

— Ce pofteşti? Cum de ţi se îngăduie să umbli 
înarmat? privi el către hangerul de la briul olahului. 

— Înălțimea-ta, eu sînt cel cu lupul... 

— Te ştiu! Din pricina asta s-au tras toate necazurile. 
Piei din cale, ori pun să te bată cu vergile! 

Văzind că nu mai are altă cale, flăcăul îi spuse 
răspicat: 

— Domnule conte, aş vrea să spun că am căpătat 
povaţă să-l ucid pe măria-sa... 

— Ceee? se holbă acesta. Tu îți dai seama ce spui? Eşti 
beat, ori nebun?! Puneţi mîna pe el! porunci oştenilor din 
preajmă. 

— Mă dau prins de bunăvoie, că doar pentru asta am 
venit! răspunse cu dîrzenie piclişanul. 

— Aşadar tu ai fost cel de azi-noapte? îl fulgeră 
Felvinczi cu privirea. Ai să spui tot, că de nu... 

— Dar să fie de față şi alteţa-sa! 

— Vedem noi! bodogăni contele, poruncind apoi să fie 
dus în sala de arme şi supravegheat. 

Abia acolo află, de la paznicii lui, că în timpul nopții 
cineva se apropiase de fereastra unde dormea prinţul şi 
descărcase două pistoale asupra lui, numai că, fiind cam 
departe, ori apărat de cel de sus, s-a ales numai cu cîteva 
răni uşoare. 

— A fost aceeaşi mînă care mi-a ucis mie lupul! spuse 
cu hotărire Bălgrădean, dar oştenii nu ştiau nimic din 
cele ce se întimplase, aşa că dădură din umeri cu 
nepăsare. 

Deodată pătrunse în încăpere însuşi alteța-sa, urmat 
de vreo şase curteni înarmați. 

— Tocmai tu, cîine? se răsti el. Lup te-am crezut, şi lup 
eşti! Fiară! Eu te-am iertat şi tu tragi cu pistoalele asupra 
mea”? Nemernicule! 

— Măria-ta, eu nici nu ştiu să umblu cu ele! bolborosi 
olahul. 

— Chiar tu ai spus că ai venit să-l omori! îl repezi con- 
tele Felvinczi. Acuma vrei să minţi? 

— Nu mint, luminăţia-ta, numai că eu n-am vrut să 
umblu cu pocnitorile acelea. Am zis întotdeauna că-i mai 
bun jungherul. 

— Aha! Va să zică recunoşti? se băgă un altul. Rakoczy 
păru că se mai domolise după minia dintii, dar mai 
seamă era descumpănit de mărturisirea tînărului. Olahul 
nu tăgăduia că vrusese să-l omoare, dar se lepăda de 
armele de foc şi era de crezut, aşa că altcineva încercase 
să-l răpună peste noapte. Dar cine? 

— Spui totul de bunăvoie, ori trebuie să ne ducem la 
călău? întrebă el cu voce tăioasă. 

lon Bălgrădean avea o minte ascuţită, însă nu ştia să 
se ascundă după vorbe şi mai ales firea lui cinstită îl făcu 
să înţeleagă că ar fi făcut o mare prostie dacă s-ar fi lăsat 
ademenit de Orban, aşa că mărturisi tot ce i se 
întimplase şi nu tăgădui că uneori se şi gîndea să-l 
răzbune pe lup, dar n-ar fi cutezat nicicind să ridice mîna 
asupra stăpînului ţării. 

Cei de față îl ascultară cu băgare de seamă, iar în cele 
din urmă Rakoczy le zise: 

— Anume l-a ucis pe bietul lup nevinovat, ca să-l aţiţe 
pe stăpinul lui împotriva mea. Drept să spun însă, nu m- 
am aşteptat ca tocmai Orban să-mi fie vrăjmaş. 


— Poate că minte olahul, serenisime! încercă Felvinczi. 

— Nu, Vince! Am încredere în neamul acesta oropsit al 
olahilor, care spun adevărul chiar dacă din pricina lui îşi 
pun capul în primejdie. Şi acesta, de aici, cu atît mai 
mult, căci are în el sînge de lup, nu mă îndoiesc. 

— Ca strămoşii lor hrăniţi de lupoaică, vru să se arate 
mai ştiutor un curtean, dar ceilalți nu-l băgară în seamă. 

Principele făcu semn ca flăcăul să fie dezlegat şi 
deocamdată să-l ţină pe lingă oştenii din pază, pînă va fi 
prins Orban, în căutarea căruia trimisese de îndată o 
roată de cătane. Curind însă avea să afle că „domnul 
baron Orban nu se mai întorsese acasă de cînd fusese cu 
alteța-sa la vinătoare, pe valea Mureşului”. 


LICOAREA DE DRAGOSTE 


O DATA CU SCURGEREA ANILOR, parcă s-a mai risipit 
teama de vrăjmaşi şi bătrinii Lambrakis prinseră chiar a 
se lăuda cu nepotul al cărui tată fusese cîndva în mare 
cinste la Bib us-Saidet, adică la Sublima Poartă, cum 1 se 
mai spunea pe greceşte. Băiatul crescuse, devenind un 
flăcăiandru de toată frumuseţea, şi parcă uitase toate 
năzbitiile pe care le făcuse în copilărie. Vorbea acuma 
turceşte şi elineşte ca un adevărat stambuliot, iar cu 
italiana se descurca binişor. Din păcate nu prea avea cu 
cine vorbi româneşte şi începea să cam uite, căci numai 
la mormîntul lui moş Pîrvu se mai folosea de această 
dulce limbă a copilăriei lui. Dar şi acolo mergea numai de 
ziua morților. Se apropia de 16 ani, însă arăta cu un tînăr 


1029 


de douăzeci, căci începuse a-i miji mustaţa. Se isprăvise 
de mult cu joaca zburdalnică şi viaţa se desfăşura altfel 
acum. Prietenele lui, Thamar, Cleopi şi celelalte, se 
făcuseră adevărate femeiuşti, ba unele se şi măritaseră, 
în vreme ce băieții se apucaseră de muncă, spre a fi de 
sprijin părinţilor. 

Bătrinul dascăl Ahmed Lala îl lua adeseori pe la 
medresa de la Aya Sofia, unde îi uimea pe cărturarii de 
acolo cu marea lui ştiinţă în tainele coranului. „Cîndva, 
spunea Lala, acest bey-oglu are să ajungă stăpiîn în ţara 
părintelui său şi dacă va avea minte îşi va îndrepta 
supuşii către adevărata lumină a lui Alah”. În acest fel 
răspundea şi celor care-l întrebau pentru ce se muncea 
cu acest pui de ghiaur. Dar gîndurile lui Mihnea erau cu 
totul altele şi Ahmed Lala s-ar fi îngrozit dacă i le-ar fi 
ştiut. De altfel ar fi putut trage cu urechea la poveştile 
învăţăcelului său, care atunci cînd se întîlnea cu prietenii 
lui de altădată, în vreo zi de sărbătoare, le împuia capul 
cu isprăvile vitejeşti ale „măriei-sale Mihai”. Erau acelea 
aflate de la moş Pîrvu, dar la care adăugase el şi altele, ba 
de la o vreme şi faptele sultanilor se împleteau pe seama 
viteazului domnitor român. 

„Eheei, oftase odată Spiro cu amărăciune. Dacă ar fi 
trăit măria-sa Mihai şi pe vremea lui Mehmet cel 
blestemat, ticălosul nu ne-ar mai fi supus nicicînd”! 

„Cum de nu i-a alungat mai pe urmă”? se nedumerise 
şi Nikos. 

„Păi nu ai auzit că i-a snopit în bătaie la Călugăreni şi 
la Giurgiu? lămurea Kiriakos. 

Aşa îşi petreceau ei acasă la lane Surdul, care trecuse 


în veşnicie fără să mai apuce să-l vadă pe Haralambos, 

plecat prin lume cu negustoria. Astfel rămăsese numai 
Thamar, care nu vrusese nici în ruptul capului să-şi lase 
casa părintească şi să se mute la familia Lambrakis, spre 
a i se purta de grijă. Este adevărat că frate-său lăsase 
nişte bani la un cămătar, ca să-i dea fetei oricind ar fi 
avut trebuinţă, dar tot singură se chema că rămăsese. 
Tocmai atunci îi dădea tircoale şi un străin, al cărui neam 
cu greu l-ai fi putut ghici, în orice chip nu era vorba de 
gînduri necurate, fiind şi cu vreo zece ani mai în vîrstă 
decit ea. Mihnea aflase despre el şi nu o dată încercase 
să-l întilnească spre a-l întreba ce urmăreşte, dar acesta 
părea a i se feri din cale. Nu-şi dădea seama că Thamar 
începuse să ţină la „frăţiorul Franț” mai altcum decit 
înainte, şi tocmai asta era taina ei cu ciudatul musafir! 
Acesta se lăuda către fată că în drumurile lui prin ţara 
căzăcească, pe care o cunoştea foarte bine, găsise nişte 
licori de dragoste, care ar fi făcut minuni. Ar fi fost îndea- 
juns cîteva picături în băutura celui ales, şi s-ar fi topit 
de dorul celeia care-l alesese. Thamar se codea, fiindcă îşi 
dădea seama că Mihnea era de neam ales şi niciodată n- 
avea a se însoţi cu ea, dar Cleopi o sfătuia mereu să nu 
se lase, aşa că într-una din zile primi sticluţa vrăjită, fără 
să fi dat un ban pe ea. Nu-i vorbă că, fiind săracă, 
peţitorii nu se prea înghesuiau la uşa ei, dar nici de la 
cine s-o ceară nu aveau, dacă s-ar fi găsit vreunul. 

Cam astea erau faptele ce se petreceau în acea parte a 
oraşului unde vieţuia vlăstarul domnesc, sub oblăduirea 
luminatului padişah Murad-khan, cel de-al patrulea, 
vestit pentru întimplările din vremea lui şi despre care se 
vorbea în fiecare colț al Stambulului. 

Se povestea, de pildă, după pojarul cel de pomină din 
toamna celui de al 1043-lea an al hegirei, adică 1633, 
după cum socoteau creştinii, că sultanul poruncise 
închiderea tuturor meyhanelelor şi la numai doi ani după 
aceea a hotărît şi dări-marea lor, într-atit era de 
înverşunată ura sa împotriva beţțivanilor. Ba cică mai 
umbla şi noaptea pe uliți şi dacă dădea peste vreunul 
beat cu mina lui îl stringea de gît, dovedindu-se un bun 
păstrător al învățăturilor sfintului coran. Gurile rele 
ziceau însă că, pe ascuns, marele sultan trăgea nişte 
chiolhanuri de pomină, în casa lui Silahdar Mustafa- 
paşa, împreună cu Emirguneoglu, Yar Ali-han şi alți 
cheflii, printre care nu lipsea nici signor Bianchi, din 
slujba dogelui şi prieten bun cu ser Giovanni Capello, 
prietenul familiei Cigalla din Messina. Aşa stînd lucrurile, 
oamenii de rînd se vedeau şi ei siliți să se furişeze cind 
voiau să bea, şi numai ghinionul mai făcea cîteodată ca 
să-i dibăcească temutul sultan. Chir Nikefor Lucaris, 
dascălul de elineşte, îndrăgea şi el licoarea lui Bachus, şi 
cind i se urca la cap chema toate fulgerele împotriva 
nelegiuitului păgîn, silindu-l pe paşnicul Lambrakis să 
nu-i mai îngăduie a ieşi noaptea pe uliţă, neştiind ce s-ar 
fi putut întîmpla cu zurbagiul, aşa că atunci îl culca într- 
un iatac anume ţinut pentru el. A doua zi se „dregea” 
dînd pe gît o oală mare cu zeamă de varză murată, şi 
astfel se potolea o vreme. 

Ascultind blestemele şi toate „dezvăluirile” lui chir 
Nikefor, Mihnea ar fi fost în stare să tragă spada şi să-i 
stea în ajutor, uitînd chiar şi sfaturile ce i le dăduse 
grecul, ca întotdeauna să fie şiret precum vulpea şi 


înțelept ca bufnița. Într-una din zile, neavînd alt tovarăş 

prin preajmă, se duse de unul singur să se viînture şi prin 
părțile de miazăzi ale oraşului, pe care nu le prea 
cunoştea. Cu greu îşi putea desprinde privirile de pe 
minunatul zid de altădată, rămas întreg pină atunci, şi îşi 
suci gitul către falnicele turnuri ale temniței Edi Kule, nu 
fără a se gîndi cu stringere de inimă la cei ce zăceau 
acolo. Hoinări apoi pe malul mării Marmara, pe lingă 
farul Zaharidias şi Eski-sarai, trezindu-se în preajma Aya 
Sofiei. De acolo a pornit-o spre casă pe Divan-ioli, care 
era cea mai largă uliţă şi de unde s-ar fi descurcat mai 
uşor pînă la el. Arnăutul ce păzea poarta îi spuse că mă- 
tuşa Evdokia îl aştepta să treacă neîntirziat pe la ea şi că 
de multă vreme îl tot căutase, aşa că urcă de-a dreptul în 
odaia mătuşii. 

— Psihi mu, ce bine că ai venit, fiindcă azi avem un 
oaspete de seamă şi ar fi bine să te porți în aşa fel încît 
să-i fii pe plac, căci are multă putere la sărai. Anume am 
ținut să treci mai întîi pe la mine, ca să-ți spun ca nu 
cumva să scapi vreo vorbă din cele trăsnite ale lui chir 
Nikefor. Acuma-i cu unchiu-tău, în divan-cane, şi ai să te 
duci şi tu la ei. 

— Dar cine-i? 

— Un paşă. 

— Chiar paşă... paşă?! 

— Întocmai! 

Mihnea nu se simţi cîtuşi de puţin tulburat de veste, ba 
chiar se bucură că avea să dea față cu un dregător în 
carne şi oase. Pătrunse în camera de musafiri şi făcu 
plecăciunea cuvenită, după cum îl învățase Ahmed Lala, 
cu mina la inimă, la buze şi la frunte, ca un adevărat 


musulman. 

— Aleicum! răspunse străinul, care nu era altul decît 
vestitul Kenaan-paşa, fostul valiu de la Buda. Ia te uită ce 
frumuseţe de flăcău! adăugă el încîntat. Credeam că 
nepotul domnieci-tale e vreun copilandru, dar m-am 
înşelat, este un bărbat în toată firea. 

Mătuşa Evdokia n-avea voie să stea la taclale cu 
bărbaţii, dar nu se lăsă să nu tragă cu urechea printr-o 
gaură ascunsă în perete, aşa cum făcea întotdeauna cînd 
veneau turci pe la ei. Cuvintele paşei nu-i făcură prea 
mare plăcere, fiindcă prin oraş se spunea că paşei i-ar fi 
fost pe plac mai mult băieţii decit cadinele haremului 
său, dar parcă te poţi lua după gura lumii? Mai trase o 
vreme cu urechea, după care dădu pe la bucătărie, unde 
supraveghea să fie aduse pe masă tot felul de bucate, dar 
să nu lipsească şi acea băutură făcută din cedru, fructe 
şi apă de mosc, pe care musulmanii o numeau şoşab şi o 
îndrăgeau nespus. 

— Am auzit, tinere, că i-ai încîntat pe cărturarii noştri 
prin învăţătura ta, zise Kenaan-paşa, sorbindu-l din ochi. 
Pînă şi Kucuk Kadizade Mehmet-efendi, va“z-ul - adică 
predicatorul, cum îi ziceţi voi — de la Aya Sofia îți prezice 
un viitor strălucit. Nu se putea să nu trec pe la bunul 
meu prieten Lambrakis şi să nu te văd, mai cu seamă că 
vrei să îmbrăţişezi credința noastră. 

Gazda fu cit pe ce să rămînă cu îmbucătura în gît şi 
Mihnea îi trase doi pumni zdraveni în ceafă, spre a-i 
potoli tusea. Nu încăpea îndoială că vorbele paşei 
fuseseră pricina, dar băiatul îl dojeni: 

— Vezi, unchiule, ce păţeşti, cînd nu mesteci ca lumea? 
Mereu se întîmplă aşa! făcu el spre Kenaan-paşa, ca şi 
cum ar fi fost ceva obişnuit. 

Cum însă slujitorii intrară cu şoşabul, musafirul nu 
mai luă în seamă cele întîmplate şi înşfacă pe dată cupa 
plină, în-chinînd după cuviinţă: 

— Afiyethler-ola! 

Sorbi încîntat cu mina pe piept, apoi îşi şterse 
mustăţile cu dosul palmei şi clipi şiret către tînăr: 

— Ce zici? Este adevărat ce se aude? 

Mihnea se prefăcu a sta pe gînduri, apoi rosti 
tărăgănat: 

— La mintea ce o am, Înălțimea-ta, şi mai cu seamă la 
anii mei, învățătura ulemalelor nu-i îndeajuns. Ca să 
merit această cinste ar fi nevoie şi de înțelepciunea 
vitejilor. Eu nu vreau să fiu un prefăcut închinător al 
Profetului Mahomed sal Allah u Aleih ve selen. În inima 
mea îl proslăvesc, dar judecata mea trebuie să priceapă şi 
măreţia urmaşilor lui Osman. 

Chir Lambrakis ştia că după ce spuneai numele 
profetului trebuiau adăugate toate acele cuvinte rostite de 
nepotu-său şi fu mindru că le ştia aşa de bine, dar şi un 
ghimpe îi străpunse inima, ca nu cumva Mihnea să se 
lepede de credinţa strămoşească. 

— Îmi plăcu răspunsul tău, cuzum. Tu nu te supăra că- 
ți spun „mieluşel”, căci ştiu că Mihnea te cheamă. Poftesc 
însă să mă însoțeşti la sărai, unde vei da peste acei 
mintoşi de care te plingi că duci lipsă. Să ştii că eu nu 
mă-nşel niciodată şi îţi prezic cu dragă inimă că, după ce 
vei îmbrățişa credința noastră, nimic n-are să-ţi mai stea 
în cale, pînă la rangul de mare vizir. 

— Eu, luminăţia-ta, m-aş mulțumi şi cu moştenirea 
părintelui meu, iar de m-ar face slăvitul padişah domn în 

vreo țară românească, mare folos aş aduce împărăției, 
dar şi închinătorilor sfintului coran. 

Musafirul încuviință din cap cu mare încîntare şi, 
miîngiindu-şi barba, se întoarse către gazdă: 

— Cu adevărat, prietene, ai un nepot isteț. Se pare 
chiar că-i mai înţelept decît se spune şi, dacă-l laşi în 
seama mea, în cîțiva ani ajunge bey acolo unde pofteşte. 

— Cu multă plecăciune îți mulțumesc, Înălțimea-ta! 
răspunse băiatul în locul unchiului, care rămase cu gura 
căscată. 

Noroc că tuşa Evdokia n-a auzit, căci ar fi fost în stare 
să dea buzna peste bărbaţi şi să se împotrivească 
prieteniei cu vicleanul şi desfrinatul paşă, dar aşa, chir 
Lambrakis nu făcu decit să dea din cap. 

Au mai povestit apoi de una, de alta, golind tot vasul cu 
şoşab, după care paşa îşi luă rămas-bun, nu fără a-l pofti 
pe Mihnea pe la el, ori de cite ori i-ar fi fost voia. Acesta 
mulțumi cu smerenie şi în sine hotărî să se ducă cît mai 
curind. 

A doua zi trecu pe la Thamar, ca să-i ducă nişte bani, 
de care nu se îndoia că avea lipsă. Biata fată nu ştia ce să 
mai facă spre a-i fi pe plac şi cînd îl auzi că ar bea o cană 
de lapte rece pe dată îşi aminti de licoarea fermecată, 
socotind clipa cea mai nimerită. Îşi făcu de treabă încolo 
şi-ncoace, se codi şi fu cit pe ce să se lase păgubaşă, dar 
în cele din urmă se hotărî. Mihnea, însă, văzind-o că 
întirzie, se duse după ea şi o zări tocmai cînd picura ceva 
în cană. Pe dată i se strinse inima, căci nu se aştepta ca 
tocmai Thamar să-i vrea răul, totuşi se prefăcu a nu şti 
NIMIC şi puse mîna pe ulcică, fără a se grăbi s-o ducă la 
gură. Se uită în ochii ei, fata se roşi, însă din alte motive 

şi nu că ar fi fost vinovată, după cum credea Mihnea, 
care hotări să se răzbune. Ceru cu voce duioasă ceva de 
mîncare, iar cînd fata ieşi din încăpere deşertă laptele sub 
masă, iar el se întinse pe un divan, de parcă ar fi murit, 
căci, de bună-seamă, asta urmărea Thamar. La început 
fata crezu că adormise, dar, după ce-l zgilții şi văzu că nu 
se mai trezeşte, un geamăt cumplit îi sfişie pieptul şi ieşi 
în uliţă strigînd după ajutor. Spre uimirea lui Mihnea, se 
ivi chiar străinul care-i dăduse tircoale pină atunci şi care 
o apucă de gură, ca să tacă. Aruncă o privire în treacăt şi, 
văzindu-l pe Mihnea întins şi nemişcat, se întoarse către 
Thamar. 

— Dacă n-ai să-ţi ţii gura, ajungi ca el! Pricepi? 

— L-ai otrăvit, porcule! zbieră fata. Mi-ai zis că-i licoare 
e dragoste şi... 

Nu mai apucă să spună nimic, fiindcă palma cea grea a 
străinului o izbi în plină față, dindu-i sîngele pe nas. 

— Tacă-ţi gura, căţeaua dracului! De dragoste îți arde? 
Lasă că te satur eu! şi dădu să-şi desfacă briul. 

Mihnea se uită printre gene şi zări pe polița de alături 
un sfeşnic din metal greoi, întinse mina pe dată, şi îl 
apucă, după care făcu un salt şi-l pocni pe ticălos drept 
în moalele capului. 

Thamar, văzîndu-l în viaţă, rămase încremenită. 

— Adă repede ştreangul de sub grindă! porunci el fetei. 
Pusese un picior pe pieptul celui doborit şi-i părea 
nespus de rău că nu-şi luase spada cu el şi nici măcar un 
hanger n-avea la îndemiînă. Cu ajutorul fetei îl legă cobză, 
apoi turnă peste el o găleată cu apă, ca să-şi vină în 
simțiri. 

— Mai ai din licoarea blestemată? o întrebă pe Thamar, 
care se albi de spaimă. Toarn-o toată într-o ulcică de apă 
sau de lapte şi vino cu ea încoace! 

Se vede că prinsul îl auzise, fiindcă tresări, dar se pre- 
făcu pe mai departe neştiutor. 

— Din cîte am înţeles, ticălosul te-a minţit că-ţi dă bău- 
turi fermecate, de dragoste, dar ce nevoie aveai tu, 
Thamar, de aşa ceva? Ştii doar că eu te iubesc... ca un 
frate! 

— Da, Franţ! oftă fata, ruşinată de prostia ce era s-o 
facă. 

— Lasă că aflăm noi cine l-a pus, o mîngiie el şi dădu 
apoi cu piciorul în coasta celui de la podea. Hai, scoală, 
nu te mai preface, că se vede că eşti treaz! 

Neavind încotro, altminteri i-ar fi rupt vreo coastă dacă 
mai dădea o dată, acesta deschise ochii, căutînd o 
scăpare. 

— la să ne spui tu, drăguţule, cine te-a plătit să mă 
omori? Să nu-mi faci pe prostul, că n-am să te cred că 
era o licoare de dragoste. 

— Nu ştiu nimic din ce spui! Fata asta m-a rugat să-i 
dau... 

— Şi tu ţi-ai făcut pomană cu inima ei, nu-i aşa? rînji 
Mihnea şi-i înghionti un virf de cizmă în burtă. Ca să ne 
faci dovada, pune-ți în gînd vreo zină de care să te 
îndrăgosteşti şi soarbe tu licoarea asta fermecată. 

— Nu! tresări străinul. 

— Aa! Nu-ţi place? Nu cumva ţi-o fi teamă? 

— Dacă află că ţi-am spus, mă ucide! 

— Cine? 

— Făgăduieşte-mi viața şi-ţi spun. 

— N-ai de ales! 

Se aşternu o tăcere de mormint şi parcă şi larma 
oraşului fusese înăbugşită, apoi străinul şopti îngrijorat: 

— Timuş... 

— Cineee? Numai de acesta n-am auzit pînă acum. Ce 
are cu mine? 

— Eu atita am poruncă, mai mult nu ştiu. 

— Ei bine, ai să-ți aminteşti! Thamar, adă toporişca din 
curte, să-i descleştez eu fălcile. Ori să vorbească, ori să-şi 
soarbă licoarea. 

— Spun tot! strigă, zbătindu-se cel de jos. 

— Dă-i drumul! 

— Batuşca... Tătucul nostru,  Timuş, feciorul 
hatmanului Bogdan Hmelnițki, mi-a poruncit să te ucid. 

— Pentru ce? Doar nu i-am făcut nimic! 

— Vrei să te însori cu aleasa inimii lui. 

— E ţicnit? Cum să mă-nsor eu, acolo?!... De unde pînă 
unde i-a căşunat aşa ceva? Ori poate că vrei să mă amă- 
geşti? 

— Mă jur pe sfinta cruce că nu te mint, măcar că mă 
jupoaie de viu atamanul dacă află ce ţi-am spus. 

— N-ai decit să nu-i spui! 

— Nici n-am să mă mai întorc acolo vreodată, numai 
domnia-ta să mă laşi slobod să mă duc hagiu la 
Ierusalim... 

— Ei nu, că asta-i prea de tot! Ba, te pomeneşti că mai 
vrei şi bani de hagialic de la mine? 

— S-ar cuveni, dacă îți mai spun şi altele... Hai să 
cădem la învoială! Eu mărturisesc totul, în schimb capăt 
banii de drum şi ceva pe deasupra, ca să mă duc la Alep. 

Mihnea cumpăni cele auzite şi îşi dădu seama că n-ar 
avea decit de cîştigat descurcînd ițele acestea cu cazacii, 
dar cine ştie ce dedesubturi ar mai putea fi... Îi veni 
atunci în minte proaspătul său prieten Kenaan-paşa şi o 
trimise pe Thamar să-l roage să vină pînă acolo, că nu 
era prea departe. 

— Eşti cazac? întrebă tînărul, ca să mai cîştige timp. 

— Sînt rus, dar mă aciuasem şi eu pe la Zaporoje, unde 
am slugărit la un negustor grec, învățindu-i limba. Pentru 
aceea m-a ales tătucul, făgăduindu-mi răsplată bună. 

— Şi cum ai zis că o cheamă pe aceea cu care crede el 
că mă insor? 

— Ruxandra. 

— Asta cine mai e? 

— Fata hospodarului Moldovei. 

— Ahaaa! se lumină Mihnea. Zii aşa? Tot Vasile-vodă în 
capul răutăților... 

De necrezut, dar Kenaan-paşa veni împreună cu patru 
slujitori înarmaţi, şi pătrunse în încăpere tocmai cînd 
Mihnea aflase cine pusese la cale uciderea lui. 

— Nu te îngrijora, prietene! zimbi paşa. Cit despre 
acesta, arătă el spre străin, după faptă şi răsplată! 

Apucă ulcica în care turnase Thamar otrava şi i-o 
întinse: 

— Bea! 

— Nu! se împotrivi rusul, zbătindu-se în braţul unui 
slujitor care-l ridicase de la podea. 

— Nu vrei, cîine? Altul trebuia s-o bea, nu-i aşa? Tie ți- 
e frică! Te-ai pocăit şi vrei să te faci hagiu?... Ei, bine, am 
să te trimit eu pe dată în locuri cu mult mai frumoase! 

Făcu semn altui oştean şi acesta descleştă cu hangerul 
fălcile nenorocitului, golindu-i întreaga cană pe gît. Îl 
aruncară apoi din nou pe jos, unde se mai zbătu o clipă, 
făcînd clăbuci însîngerate printre buze, apoi înțepeni. 

— Aşa ai fi sfirşit şi tu, prietene! îi arătă paşa leşul. 

— De fapt n-a prea fost cinstit din partea noastră că nu 
l-am lăsat cu viață, răspunse tînărul. El a mărturisit totul 
şi eu i-am făgăduit... 

— Şi mai zici că vrei să stăpineşti o ţară? Dacă nu 
făceam aşa, s-ar fi întors împotriva ta cu şi mai multă 
împotrivire. Să nu ierți niciodată, dragul meu! îl povăţui 
cu blindeţe turcul. Slăbiciunea nu-i pentru stăpîn! 

Mihnea rămase pe gînduri, căci spusele lui Kenaan- 
paşa erau pline de tilc. Turcii aveau un fel de a privi viața 
altcum decît fusese el învăţat s-o vadă. 

— Nu te mai gîndi la ce-a fost! urmă paşa, luiîndu-l 
prieteneşte pe după gît. Ai viitorul în față, şi la el să te 
gîndeşti. Ar trebui să mă-nsoţeşti uneori pe la serai. 

— De se va putea... 

— Atunci socot un bun prilej lupta cu ciridul, care se va 
da chiar mîine. Padişahul îngăduie privitori. 

— Mi-ar place. 

— Din cîte spunea dascălul tău raguzan, şi tu eşti 
dibaci la lupte, nu-i aşa? 

— La cirid, nu! mărturisi Mihnea roşind uşor. 

— Tot una-i dacă ştii minui sulița ori spada. Dacă vrei, 
aş putea vorbi cu babusaade agăst să te strecoare printre 
acemoglanii care vor lupta cu împăratul. 

— Eu, cu sultanul?!! 

— De ce să te fereşti? Doar nu mănîncă oameni! Nu-ţi 

uita că lupta este cu primejdie. Uneori aduce şi moarte. 
Dacă nu vrei, ori nu te simţi în stare, poți să te 
răzeindeşti acum, nu după ce vorbesc eu la sărai. 

— Vreau! rosti cu hotărîre tînărul prinţ. 

— Aşa-mi placi! Cuzum, îl alintă paşa, te aştept în zori, 
la mine acasă. 

A doua zi, la plecare erau de față slujitorii şi Mihnea 
sări în şa stirnind încîntarea celor din jur pentru dibăcia 
lui, în timp ce greoiul paşă încălecă anevoie, înroşindu-se 
pînă în albul ochilor de atîta trudă. Străbătură la pas 
întortocheatele ulițe şi, trecînd pe lingă Aya Sofia, opriră 
drept în fața împărăteştii Babi humayum, unde 
descălecară şi slugile le luară caii, ducîndu-i de dirlogi, 
căci aşa era tipicul pentru a pătrunde în cea dintii curte a 
saraiului, numită şi Birinci aulu. Se mai vedeau încă 
ruinele vechii biserici greceşti a sfintei Irina, iar de jur- 
împrejur tot felul de intrări în odăile slujbaşilor şi 
slujitorilor. 

Mihnea fu cam dezamăgit, altfel închipuindu-şi palatul 
sultanului, mai ales după poveştile lui Ahmed Lala. 
Venea pentru prima dată aici, dar Kenaan-paşa ţinu să-i 
arate că el era un vechi musafir: 

— Uite, acolo este platanul ienicerilor. Au obiceiul să se 
sune şi să facă mare tărăboi cînd îi nemulțumeşte ceva. 
Se zice că bătrinul copac ar avea peste o mie de ani. 

— Dar padişahul unde stă? întrebă încet Mihnea. 

— Ai răbdare, că ai să vezi. lată, acuma trecem prin 
orta a doua, orta kapi, sau babu-sselam, iar dincolo e 
alay meidani, locul luptei voastre. Aşteaptă şi priveşte! 

Ar fi vrut să întrebe şi despre haremul împărătesc, dar 
se păru că cei doi satirgii, care-i însoțeau în semn de 
cinstire, trăgeau cu urechea, aşa că tăcu. 

— Uite, în partea cealaltă este „Fîntina călăului” şi cu 
faimoasa Ibret Sengi, „piatra prevestirii”. 

— Aia ce mai este? 

— Pe ea se aşează capetele osindiţilor de neam ales, ca 
să nu se uite puterea brațului împărătesc. De cînd a 
zăcut pe ea căpăţina lui Barnovschi, beiul din Bogdan-ili, 
nu mai ţin minte să fi fost şi alta, aşa că nu te speria. 

Se opriră, făcînd loc pentru o ceată de oşteni care 
veneau să păzească rinduiala întrecerii. Apoi, după ce 
lăsară caii legaţi la un conovăţ, se îndreptară către arz 
odasi, unde se înfățişau cu toţii, şi acolo trebuiră să-l 
aştepte pe babusade agăst, care urma să îl ia pe Mihnea, 
iar Kenaan-paşa răminea să privească printre zăbrelele 
odăii de musafiri. Era destul de multă lume şi de tot felul, 
şi mai mari şi mai mici în rang, dar cu toţii mişunau prin 
preajma padişahului; doar de îi va băga în seamă într-un 
fel. 

Mihnea fu dus într-o odaie unde se îmbrăcă la fel cu 
ceilalți paji, care însă nu păreau deloc încîntaţi de marea 
cinste ce li se făcea, de a se înfrunta cu sultanul. El n- 
avea de unde să ştie că luase locul altui tînăr, la care 
ținea foarte mult babusade agăst şi voise să-l scape de 
primejdie. S-ar fi putut să fi fost şi o uneltire de-a lui 
Kenaan-paşa, ca să se descotorosească de el? Însă 
mlădița basarabă şi corvinească avea acum gindurile 
numai la sfaturile lui ser Rodolfo, care îl învățase lupta 
de-a călare, ba chiar şi ciridul, dar pe care el nu-l prea 
băgase în seamă atunci. Îi veniră în minte şi spusele 

răposatului moş Pirvu despre măria-sa Mihai, care 
despicase în două un paşă adevărat, în bătălia de la 
Călugăreni. „De-ar fi să-l dobor şi eu pe sultan?” se 
întrebă în sine. „Aş dobindi o faimă nemaipomenită, ba i- 
aş lua şi tronul şi...” 

Fu trezit din visare de scurtele porunci primite de la 
baş-bostanci, care pregătiseră jocul. Toţi luptătorii se 
prăbuşiră cu feţele la pămînt, dar Mihnea o făcu cam 
încet şi cu mare nehotărîre. Turcul se uită furios la el şi-i 
chinui cu aceeaşi mişcare pînă cînd i se păru lui că 
merge mai bine. Apoi rămaseră în aşteptare şi la scurtă 
vreme se ivi însuşi prea luminăţia-sa Murad-khan, în 
veşminte de luptă, care aruncă o privire asupra tuturor. 
Încălecară şi toți pajii se traseră lîngă zidul saraiului, iar 
Mihnea avea să fie cel dintii la înfruntare, precum fusese 
învoiala de mai înainte. 

Padişahul însă se împotrivi şi arătă cu degetul pe un 
altul: 

— Tu! 

Dacă ar fi văzut feţele tovarăşilor săi, Mihnea ar fi fost 
poate mai lămurit văzînd uşurarea ce li se citea pe chip şi 
numai el se întrista că nu fusese alesul. 

Cei doi luptători începură a se roti unul după celălalt, 
mai bine zis acemoglanul căutind să nu stea în calea 
împăratului şi nicidecum să-l întîmpine. Cum era de 
aşteptat, fu doborit de lancea-cirid şi Murad-khan nu se 
arătă prea încîntat, aşa că pofti să se bată cu patru 
deodată. 

Nici de astă dată sultanul nu-l alese, şi Mihnea nu mai 
putea de ciudă, zicîndu-şi că n-avea să se mai întilnească 

mulți, pajii dădură de furcă împăratului, care îi prăvăli pe 
rind, dar nu chiar aşa de lesne ca pe celălalt, părînd a fi 
ceva mai mulțumit. 

— Hai! Care te mai încumeţi? întrebă el către cei ce 
avuseseră norocul să scape pină atunci. 

Atit a aşteptat Mihnea, care se şi năpusti, de teamă să 
nu i-o ia altul înainte. Văzindu-l atît de dornic de luptă, 
Murad-khan rînji de plăcere, arătiîndu-şi dinţii lui cei albi 
ca fildeşul. 

— Aferim! Adevărat vulturaş! zise el, mai mult pentru 
sine. 

Îşi îmboldi armăsarul, săltindu-l în două picioare, după 
care se aruncă într-un galop nebun, aruncînd ciridul, 
care zbirniia prin văzduh ca un bondar. Strunindu-şi 
bidiviul în loc, Mihnea se feri din calea lui, dar nu fără a- 
şi arunca şi el lancea asupra sultanului, ca şi cum ar fi 
fost un duşman oarecare. 

Un murmur de spaimă străbătu rîndurile pajilor 
încremeniți de spaimă lingă zid, însă Murad se dovedi la 
fel de agil şi se dădu într-o parte, scăpind neatins. 

— Îmi placi, flăcăule! strigă el voios, aplecîndu-se după 
cirid. 

Mihnea nu-l slăbi din ochi şi bine făcu, fiindcă 
sultanul, fără să se mai ridice în şa, aruncă fulgerător 
arma asupra tînă-rului: 

— Ţine! 

Puterea şi iuțeala aruncării au făcut ca Mihnea să nu 
se mai poată feri şi braţul stîng îi fu atins. Singele ţişni, 
dar el nu se înspăimînta, ci ridicîndu-şi la rîndu-i ciridul 
îl aruncă în platoşa sultanului, cu aceeaşi agerime. 

De astă dată se auzi un strigăt de spaimă, căci nimeni 
nu cutezase pină acum să-l pălească pe urmaşul 
profetului pe pă-miînt. Asta nu putea să sfirşească decit 
cu un ştreang de gît în fundul Bosforului, şi bostangii se 
şi pregăteau să se repeadă asupra lui Mihnea. 

— Aferim! rise iarăşi Murad, pe care înfruntarea îl 
înfierbîntase. Opreşte-te să-ţi lege braţul şi apoi ne 
luptăm mai departe! Cum te cheamă? 

— Mihnea, prealuminate stăpin! răspunse el mindru, 
deşi pierderea singelui îi dădea o ameţeală şi pocnituri în 
urechi. 

— Eşti ghiaur? 

— Sînt feciorul lui Radu Mihnea... 

— Aaa! Fosta noastră slugă de credință. Mi-aduc 
aminte de el, dar se pare că eşti mai îndrăzneţ. 

Îşi şterse cu mîna sudoarea de pe obraji şi se întoarse 
către babusade agăst: 

— Cum de nu am dat pînă acum de acest acemoglan? 

Bietul om se şi vedea osîndit, căci dacă i-ar fi 
mărturisit adevărul, două parale nu mai făcea viaţa lui. 
Sultanul însă se apropie de rănitul alb ca varul şi, 
văzindu-l că suferă în tăcere, îi plăcu şi mai mult. 
Porunci să fie înfăşat cu grijă, şi cu vorbe blînde îi spuse: 

— Văd că nu ţi-a fost frică. Ai vrut tu să mi te împotri- 
veşti, sau te-a pus babusade agăst? 

— Cinstea de a încrucişa ciridul cu cel mai viteaz dintre 
oştenii lumii a biruit spaima din mine. Înfrîngerea este o 
laudă pentru mine şi tot neamul meu, chiar dacă ar fi 
fost să-mi fi dat şi viața, nebiruitul meu stăpin. 

Murad-khan, asemenea înaintaşilor săi, avea 

asemenea cuvinte care-i făceau numai plăcere, aşa că îl 
iscodi iar: 

— Eşti paj, ori ostatec? 

— Nici una, nici alta. 

— Atunci, cum ai pătruns aici? 

— M-am strecurat printre slujitorii prea luminăţiei-tale, 
arzind de dorința da a vedea în luptă nu numai pe 
urmaşul slăvitului Profet, ci şi pe al lui Ahile, ori 
Alexandru cel Mare... 

Cu asta cîştigă de tot inima sultanului, căci se ştia de 
toată lumea cît de mult îi îndrăgea pe eroii de altădată. 

— Eşti isteț şi asta te face să mă linguşeşti, însă 
mărturisind adevărul capeţi iertarea mea. Dar babusade 
agăst, care nu a vegheat cum trebuie ca să nu pătrundă 
străini în sărai, vrednic este de „casa repaosului”. 

Rănitul abia apucă să mai vadă cum doi gealați îl 
înşfăcară pe nefericitul slujbaş şi îi înfăşurară ştreangul 
negru de mătase în jurul grumazului, fiind acum de 
aşteptat ca acesta să dea în vileag şi pe Kenaan-paşa, 
însă nu-i mai dădură răgaz, în acelaşi timp Mihnea simți 
că întreaga curte începe a se învirti împrejurul lui, cu 
oameni şi cai laolaltă, dar se forță să nu cadă cîtă vreme 
mai era sultanul de față. Ca prin vis, îl mai auzi: 

— Tu să te vindeci cît mai curind, şi să mai vii pe aici. 
Nu-i nevoie să te strecori pe furiş. Acum nu mai am chef! 

Întoarse spatele şi mai înainte de a intra în casă 
porunci unui dregător să-i dea lui Mihnea o pungă. 
Norocul acestuia că şi-a pierdut simţirea, căci poate ar fi 
dat înapoi banii, şi asta i-ar fi adus pieirea. 

Kenaan-paşa s-a grăbit să iasă cit mai repede din 
curtea saraiului, aşa că tînărul fu aşezat pe un divan 

pînă cînd îşi mai veni în fire, şi asta se întîmplă abia pe la 
chindie. Nu avea nici calul, aşa că o luă pe jos, însoțit de 
doi paici împărăteşti. De altfel nici n-ar fi fost în stare să 
călărească. Mai bine de două săptămîni au trecut pînă i 
s-a vindecat tăietura de la mină, care se dovedise a nu fi 
fost chiar aşa de uşoară, timp în care niciodată Kenaan- 
paşa n-a trecut pe la el să-l vadă. 

Apoi fu poftit de către poetul Cevri, prietenul padişahu- 
lui, care văzuse şi el ciridul şi era doritor să stea de vorbă 
cu tinărul care de bună-seamă că avea să ajungă un om 
de vază. Fu nespus de măgulit auzind din gura lui 
Mihnea cîteva dintre versurile făcute de el, învăţate de la 
Ahmed Lala, şi astfel se închegă-o strînsă prietenie între 
cei doi. Mai mult, Mihnea se dovedi a fi cunoscător şi al 
poeziilor scrise de însuşi Murad-khan în clipele de răgaz, 
cind se lăsa furat de muze. Toate acestea ajunseră la 
urechea marelui stăpin, care se bucură nespus. 

Murad-khan mai avea şi alți prieteni, ca prinţul persan 
Emirguneoglu, veneţianul Bianchi, cu care mergeau la 
Silahdar Mustafa-paşa, pe malul Haliriului, unde cu 
adevărat făceau chiolhanurile despre care auzise şi 
Mihnea şi unde începu a fi poftit şi el! Devenise unul 
dintre tovarăşii de taină ai sultanului. 

De „cirid” nici nu mai fu vorba, căci Murad se va fi 
temut să nu păţțească vreo ruşine, mai cu seamă că 
începuse a-i tremura brațul, din pricina licorii lui 
Bachus. Ceea ce nu înțelegea băiatul era fereala lui 
Kenaan-paşa de a se mai întilni cu el, cu toate că îl căuta 
mereu pe acasă, dar nu era de găsit. Nici prietenii lui 
greci, din copilărie, nu se mai arătau aşa de bucuroşi 

cîştiga piinea şi le pierduse urma. Mîhnit, i se mărturisi 
lui Ahmed Lala, care, deşi împovărat de ani, avea mintea 
întreagă. Acesta îl povăţui să urmeze calea pe care o 
apucase, căci asta era menirea lui în lume. Ca stăpînitor 
de popoare, nu trebuia să se bizuie pe prieteni. Chir 
Lucaris se săvirşise din viaţă, dar nu mai înainte de a-l 
sfătui cu limbă de moarte să-i stirpească pe toţi păgânii şi 
să se încoroneze bazileu al tuturor grecilor. 

Numai ser Rodolfo, încă în plină putere, se ţinea tare 
fudul după înfruntarea de la sărai şi căuta să-l 
desăvirşească pe învățăcelul său în măiestria armelor, 
punînd tot sufletul pentru ca Mihnea să cunoască toată 
arta apărării, dar şi atacul. 

Totodată, Mihnea legase prietenie cu feluriți slujbaşi 
venețieni, genovezi ori frinci, chipurile, ca să le deprindă 
graiul, dar mai cu seamă pentru a se trage de la 
capcanele întinse de Ahmed Lala, cu ulemalele lui de la 
Aya Sofia. 

Un an mai tîrziu şi mătuşa Evdokia puse mîinile pe 
piept, în iatacul ei şi nu într-o monastire, aşa cum ar fi 
poftit uneori. Mihnea a vărsat lacrimi amare după 
această ultimă rudă de sînge ce o mai avusese şi o aşeză 
cu toată cinstea cuvenită în cimitirul unde îşi avea locul 
de veci şi chir Lambrakis, iar la doi paşi, mormîntul 
sărmanului moş Pîrvu, care începuse a fi năpădit de bu- 
ruieni. A fost pentru cea din urmă oară cînd i-au mai 
călcat paşii pe acolo, cu toate că-şi făgăduise să treacă 
din nou cît se va putea mai des. Altele erau acuma grijile 
şi necazurile lui, dar şi bucuriile vieţii, căci ajunsese un 
bărbat de toată frumuseţea, făcînd să sîngereze multe 
inimi. 

NESĂBUINȚA INIMII 


A TREBUIT SA TREACĂ O VREME MAI ÎNDELUNGATĂ, 
pentru ca alteța-sa serenisimă să capete din nou 
încredere în Ion al lui Avram din Piclişa, zis şi 
Bălgrădean. Asta s-a întîmplat mai cu seamă după 
înfruntarea de la Salonta, petrecută în toamna aceluiaşi 
an, cînd Bethlen Ştefan, împreună cu toți nemulțumiții, 
dar mai cu seamă cu sprijin turcesc, a căutat să 
pătrundă în ţară. În toiul luptei, fugarul Orban îl zări pe 
principele Rakoczy şi îndată i se furişă în preajmă, pitit 
după hoitul unui cal. Avea pistoalele încărcate, de bună- 
seamă că aceleaşi pe care le mai descărcase o dată fără 
noroc asupra lui, însă de astă-dată doar prin vreo 
minune avea să-i mai scape. Virtejul încăierării îl ducea 
drept în cătarea armelor, dar trebuia să-l lase să se 
apropie, căci prinţul nu părea a-şi da seama de primejdie. 
Cînd se văzură era prea tirziu şi soarta lui ar fi fost 
pecetluită, dacă n-ar fi sărit un lungan de ostaş, 
asemenea unui lup, prăvălindu-se cu mina goală asupra 
contelui. lar acesta nu era altul decit Ion Bălgrădean! 

Vînjos din fire, olahul izbuti să-i răsucească mina pînă 
ce ţeava pistolului i se înfipse în propriul piept şi, cu 
toată împotrivirea deznădăjduită a lui Orban, plumbul 
ucigător îl străpunse. Se vede că în răstimp Ion învățase 
cum să folosească arma. Alți osteni îi săriră în ajutor, dar 

de sub fecior nu mai fu scos decit leşul celui ce fusese 
contele Orban. 

Nu era vreme de mulțumire, însă zimbetul voios 
aruncat de stăpînul ţării fu semn pentru tînăr că nu mai 
era supărat pe el şi că îşi căpătase din nou încrederea. 
Ruşinea bănuielii fusese spălată, căci îşi pusese pielea în 
joc ca să-şi apere prinţul. 

— Ai sărit ca un adevărat lup, loane! îi strigă prinţul cu 
glas prietenesc, şi se avîntă mai departe în luptă. 

Mai pe urmă vrăjmaşii fură puşi pe fugă, iar prinşii, 
legați ca berbecii pe lingă căruțe, îşi aşteptau soarta. 
Biruinţa n-a fost prea lesne, dar a dovedit prinţului că se 
putea bizui pe unii oameni de mare credinţă şi, contrar 
aşteptărilor, aceştia nu erau dintre marii nobili ai ţării, în 
afara cîtorva. 

Trecu pe lingă cei care îi juraseră credinţă cîndva şi se 
uită cu silă la chipurile lor speriate. Deodată însă se opri 
pe loc şi ridică de chică pe unul ce părea a-şi pleca 
privirile. 

— Domnilor! zise prinţul. Dacă nu mă-nşel, acesta nu-i 
altul decît însuşi contele Zota, binevoitoarea noastră 
gazdă de vinătoare. Văd eu bine oare? 

Fugarul nu răspunse, ba închise şi ochii, neputind 
răbda privirea principelui. 

— Pe acesta, care nu-mi face cinstea să stea de vorbă 
cu mine, să-l legaţi în altă parte, de unul singur. Ceilalți 
să fie duşi pe jos la Bălgrad, ca să-i vadă toată ţara şi să 
se ruşineze pentru fapta lor, dacă or mai fi în stare. V-aţi 
vindut turcilor, numai ca să vă fie bine vouă, 
nemernicilor! Nu meritați nici măcar să vă ucid! 

Oştenii îi îndepliniră porunca, după care prinţul se 
îndreptă spre Zota. Era cu un cap mai înalt ca el şi, cum 
acela se încăpăţina să rămînă aplecat, porunci să i se 
pună o suliță sub bărbie, silindu-l să-i stea în față. 

— Vrei, nu vrei, eu tot trebuie să-ţi spun că mi-a fost 
dor de tine, dragă Zota, zise batjocoritor prinţul. Dar mai 
cu seamă „fecioarei” pe care ai părăsit-o în noaptea în 
care ai vrut să mă laşi în braţele ei. Acuma te vrea pe 
tine! Mă înţelegi? 

Celălalt rămase la fel de tăcut. 

— Nu-i nimic! urmă Rakoczy. Nu te întreb despre 
cealaltă fecioară, scumpa de Jujica, pe care, de bună- 
seamă că ai lăsat-o la laşi, dar nu mă dumeresc cum ai 
putut să ajungi tu în acest cap de ţară, cîtă vreme 
fugiseşi în partea cealaltă? Asta înseamnă că ai mulți 
prieteni, care te-au ajutat să te strecori? 

— Vă pierdeţi vremea cu el, alteță, se băgă bătrinul grof 
Gyarfas, care nu se îndurase să stea deoparte cînd ţara 
era în primejdie. Porunciţi să i se taie capul, şi gata! 

— Nu, Lazăr-baci, răspunse prințul prietenos. Ar fi 
prea puţin față de cît merită. Ceilalţi au luptat deschis 
împotriva mea şi n-am să-i ucid pentru asta, dar acesta a 
vrut să mă răpună pe întuneric şi prin vicleşusg. 

— Aşa-i! încuviinţară toți cei de față. Să fie schingiuit! 

Nici de astă-dată, nu tresări vreun muşchi pe fața celui 
vinovat, de parcă n-ar fi fost vorba de el, aşa că-l lăsară 
sub paza oştenilor şi plecară. 

Oştirea biruitoare fu întimpinată cu flori şi bucurie, 
pretutindeni pe unde trecea la întoarcere, dar parcă la 
Aiud primirea a fost mai altfel ca în alte părți. Cel puţin 

avea numele de ostaş şi nimeni nu-i mai zicea altfel. Şi 
asta din pricina acelei fetişcane cu păr cînepiu care i s-a 
agăţat de braţ, după ce i-a dat un colac rumen şi o ploscă 
de vinars. Nu-i vorbă că şi de gitul lui Axinte Buta, 
tovarăşul lui de rînd şi bun prieten, se afla o alta, căci 
aşa făceau toate, mergînd în pas cu ei o vreme, după care 
îi sărutau şi rămîneau pe loc. 

Porunca alteţei-sale a fost ca atunci cînd treceau prin 
sate ori tîrguri toți oştenii să descalece, ducînd caii de 
dîrlogi, şi numai ofițerii şi sergenţii rămineau călare. 
Poate că anume o făcuse, pentru ca ţara să se bucure din 
plin şi să-i îmbrăţişeze pe vitejii care scăpaseră Ardealul 
de turci. 

— Care ţi-e numele, fată frumoasă? o întrebă 
Bălgrădean pe codană, după ce dăduse pe git o duşcă de 
rachiu şi molfăia colacul aburind. 

— Maria! Dar pe tine? 

— Ion. 

— Eşti olah? 

— Da, şi ce-i cu asta? 

— Nimic, răspunse fata şi se strinse mai tare lingă el. 
Vorbeşti bine limba noastră şi de asta m-am mirat. 

Amindoi simţiră un fior prin vine şi păşeau tăcuți, 
neştiind ce să-şi mai spună. Trecuseră de zidurile cetăţii, 
urcînd dimbul pe drumul Gîrbovei şi abia acolo, în virf, se 
opri flăcăul ca să-şi ia rămas-bun. 

— Am să te aştept să mai treci pe la noi, şopti ea 
îmbujorîndu-se. 

— Negreşit am să mă-ntorc, Marie, răspunse el şi se 
aplecă spre buzele pîrguite. 

N-a fost numai atît, căci îmbrăţişîndu-se acolo, în văzul 
tuturor celor care făceau la fel, Ion a uitat de cal şi acesta 
şi-a văzut de drum. Abia după ce trecu şi ultimul oştean, 
rizind de ei, lon se trezi parcă dintr-un vis şi dădu să 
plece, dar ia calul de unde nu-i! 

— Nu-i bai! rise Maria. S-o fi dus cu ceilalți laolaltă, 
numai că tu n-ai să mai mergi călare. 

— Am picioare bune! zise feciorul, bătindu-şi pulpele 
cu palma. 

— Ba nu! se împotrivi fata. Ai să vii la noi acasă, 
fiindcă frate-meu, Miklos, tot are drum cu căruţa la 
Bălgrad şi are să te ducă şi pe tine cu ceilalți. 

— Mai are pe cineva? 

— Doi străini, pe care tata îi ştie, dar eu nu i-am văzut 
prea bine. 

Vorbeau de parcă s-ar fi cunoscut de cînd lumea şi 
oşteanul abia se mai dezlipea de ea, aşa că primi bucuros 
să-i cunoască familia. Acasă însă nu mai fu primit cu 
aceeaşi bucurie, mai ales de Zoltan-baci, tatăl fetei, care 
se cam încruntă văzindu-l. După o vreme, aflînd ce s-a 
întîmplat cu el, bătrinul se mai lumină la față, ba se 
arătă chiar bucuros de un gînd ce-i venise: 

— Oşteanule, acum, fiindcă tot ai rămas la noi, te-oi 
ruga şi eu să mă sprijini cu ceva. 

— Bucuros! încuviință Bălgrădean. 

— Sînt aici doi străini de prin Moldova, doi frați. Şi cum 
cu am fost cîndva în oaste pe acolo, am stat o vreme la 
tatăl lor, aşa că acuma trebuie să le fac şi eu un bine. 

— Despre ce-i vorba? 

— Tinerii au ceva treabă în cetate şi se temeau că nu 
au să pătrundă prea lesne, dar, dacă tu ai să-i iei cu tine, 
n-or mai avea niciun necaz. 

— Cu dragă inimă! 

— Pe urmă s-or descurca acolo singuri! Poţi să zici că 
nici n-ai ştiut cine sînt, ci au intrat întimplător odată cu 
tine. 

— Da' de ce? Lasă, Zoltan-baci, că n-or să-i oprească, 
se fuduli el, ca şi cum ar fi fost barem hotnog. 

Mai înainte de plecare se aşezară la o masă, unde fură 
aduse bucatele de prinz, cu toate că era prea devreme, 
dar se vede că cei doi călători nu ştiau unde aveau să 
cineze. 

Oşteanul îi scrută din priviri şi văzu că era vorba de un 
moldovean, de felul lui de prin Ţara de Sus, după cum îi 
era graiul molcom şi tărăgănat. Mititel de stat, dar 
uscățiv şi vînjos, încît ar fi fost înşelat cel ce s-ar fi 
încumetat să se ia cu el la trintă. Pletele încîrlionţate şi 
mustața răsucită haiduceşte îl făceau să pară mai bătrin 
decit era, în schimb fratele său, căci aşa-i zisese, era cu 
totul altfel. Bălai la păr şi fără pic de mustăcioară, se ve- 
dea ciît-colo că era tare cruduţț, iar ochii aducînd a 
culoarea frunzei de primăvară îl făceau să semene mai 
curind cu o fată decit cu un băiețandru, după cum îl 
arătau veşmintele. 

— Eu sînt Vasile Dupoiul şi acesta-i frate-meu Grigore, 
zise străinul strîngînd mîna oşteanului. 

Bălgrădean vru să-i mîngiie ciuful băiatului, dar acesta 
se trase speriat. 

— E cam fricos de felul lui, zise Dupoiul, că a pătimit 

l-am scăpat. Din asta însă şi-a pierdut graiul. Pricepe tot, 
dar nu scoate o vorbă. 

— Să nu te temi, Grigore, zise Bălgrădean uitîndu-se 
cu milă la el. S-au mai întîmplat asemenea nenorociri şi 
altora, dar de la o vreme s-au vindecat. Încearcă să nu te 
laşi, că ai viaţa înainte! 

Tînărul oştean se simţea foarte bine în casa aceea, cu 
toate că Maria nu mai stătea acum lingă el, ci, ca o bună 
gospodină, se îngrijea de toate şi aşa află Bălgrădean că 
Zoltan-baci era văduv de pe vremea cînd fata abia se 
săltase din copilărie şi că ea ducea greul. 

Mîncară pe săturate, iar cînd bătrinul făcu un semn, 
Miklos se duse să înhame caii la căruță, urmind să plece 
neîntirziat, căci pe la cel dintii cîntat al cocoşilor ar fi 
trebuit să ajungă la Bălgrad, în cetate. 

Pe drum, moldoveanul s-a dovedit mai vorbăreţ decît 
părea şi i-a îndrugat verzi şi uscate, felurite întîmplări de 
prin ţara lui, în vreme ce Miklos, care înțelegea mai greu 
româneşte, nu scotea o vorbă. Părea tare morocănos şi 
nu prea încîntat de drumul ce aveau să-l străbată. 
Grigore îşi pusese capul pe umărul fratelui său, iar 
acesta îi prinse drăgăstos frumoasele lui miîini şi aşa ră- 
maseră înlănțuiţi, pînă ce ochii băiatului începură a clipi 
a somn. 

— Dar nu mi-ai spus, cinstite drumeţ, cum de te-ai 
pripăşit pe meleagurile noastre? Mergi la cineva anume? 
iscodi Bălgrădean. 

Mutul păru că se trezeşte deodată din somn şi, 
stringind mîna lui frăține-său, arătă către marginea 
pădurii. 

— Da, da! un căprior, zise acesta. 

Se uitară cu toții şi văzură o turmă întreagă mai în 
umbra codrului, iar ţapul părea a le păzi, cîtă vreme 
caprele păşteau, pe ici, pe colo, verdeaţa începuse a 
rugini şi blana lor roşcată avea ceva din culoarea 
frunzelor, încît cu greu le-ai fi putut desluşi din grabă. 
Undeva, în înaltul cerului, un şir de păsări călătoare se 
îndreptau către miazăzi, scoţind ţipete ascuţite, de parcă 
şi-ar fi luat rămas-bun pe limba lor. 

— De fapt ne ducem prin părțile Argeşului, începu 
deodată Vasile Dupoiul, vrind să răspundă întrebării de 
mai înainte. Avem noi un unchi, sau moş, cum se zice pe 
la noi, frate de-al mamii, care are un petec de moşie pe la 
Bogaţi, dacă ştii domnia-ta, oştene. 

— N-am de unde. Eu n-am fost niciodată peste munte, 
cu toate că şi pe acolo trăiesc români, dar n-am avut la 
cine merge. Sînt din Piclişa, la doi paşi de Bălgrad, şi 
dacă nu era să ajung pe la Salonta acuma, cu bătaia, 
apăi nici țara Ardealului n-aveam cum să aflu cît îi de 
mare. 

— Am auzit şi eu că a fost mare vărsare de singe acolo. 

— Şi da şi nu! Ce ştiu eu să spun, că n-am mai văzut 
alta? 

— Aţi ucis mulţi duşmani? 

— N-a stat nimeni să-i numere. 

— Dar prinşi? 

— Destui. 

— Cei care au trecut legaţi de căruţe? 

— Îhî! 

— Poate să mă înşel, dar parcă am văzut şi unul singur 
păzit de patru cătane la fiecare colț al carului. Nu cumva 

— A, nu! Eu nu-l cunosc, însă am auzit că ar fi un 
conte de pe valea Mureşului, care ar fi vrut să-l ucidă pe 
prinț astă-vară şi pentru aceea a fost osîndit la nu ştiu ce 
fel de cazne, chiar la el în castel. 

— Nu mai spune! se miră Dupoiul. 

În schimb mutul făcuse ochii mari şi asculta cu nesat 
cele auzite, dar din păcate Bălgrădean se opri, iar cînd îşi 
urmă povestea, Grigore nu-l mai băgă în seamă. Se 
întoarse iarăşi numai cînd auzi cum fusese îndemnat şi el 
să-l ucidă pe Rakoczy şi cum se făcuse că-l împuşcase pe 
baron. Isprăvind ce avea de spus, se lăsă din nou tăcere. 
De la o vreme oşteanul încercă, pe ungureşte, să-l 
descoase pe Miklos ceva despre Maria, dar nu izbuti, căci 
feciorul era tare supărat, şi nici despre cei doi străini nu 
vru să spună nimic. Se părea chiar că se ferea de ei, cu 
toate că nu ştiau ungureşte, ori aşa ziceau. Un ghimpe ce 
s-a înfipt în inima lui Bălgrădean, care bănui ceva 
necurat cu moldovenii. Hotări să fie cu mai multă băgare 
de seamă şi mai ales să-şi țină gura. 

După amiază sosiră în poarta monastirii papistăşeşti 
de la Teiuş şi hotăriră să facă popas, aşa cum obişnuiau 
toți drumeţii, ca să mai dea răgaz cailor să răsufle, dar şi 
pentru hodina oamenilor. Cine poftea se putea ruga în 
liniştea vechii biserici din curte, iar cei însetați găseau un 
vinişor scos atunci din beci, după cum era şi milostenia 
pentru săraci pe care o lăsa călătorul în cutia milelor. 
Oşteanul cunoştea destul de bine locul, fiind aproape de 
satul său, şi de multe ori în peregrinările lui cu Lupu se 
oprise şi la frații călugări. Se tolăni într-o căpiţă de fin 
abia strinsă şi, amintindu-și de frumoasele nopţi de vară 

acel cîine credincios şi cu greu îşi îinăbuşi un oftat. Apoi 
rămase cu mîinile sub cap şi cu ochii ațintiți către munții 
Rimetului, care se zăreau înnegurați în lumina soarelui 
de toamnă aurie. Deodată se auziră vorbe dinspre 
biserică şi, cum el era în dosul căpiţei, nu zărea pe 
nimeni, însă nu se îndoi o clipă că Dupoiul vorbea cu o 
femeie. Glasul moldoveanului îl cunoştea, dar străina 
vorbea cam prost româneşte şi se părea că-l certa chiar. 

— Eu spus la tine nu vorbeşte mult; şi tu... 

— N-a priceput nimic! se dezvinovăţi Dupoiul. 

— Tu de ce întrebat de conte Zota. 

— Nici măcar nu i-am pomenit numele! 

Bălgrădean avu o bănuială şi, uşurel ca să nu fie 
simţit, se lăsă să alunece pînă se făcu una cu pămîntul, 
apoi se răsturnă pe burtă şi încercă să vadă cine era 
femeia. Rămase uimit văzîindu-i numai pe cei doi frați. 
„Aşadar, mutul Grigore e o frumuşică unguroaică”, îşi 
zise el înciudat că nu-şi dăduse seama pînă atunci. Prea 
erau frumoase miinile „băiatului”. Era deci o poveste 
întreagă, cusută cu aţă albă, şi de bună-seamă că nu 
florile mărului îi ceruse tatăl Mariei să-i bage în cetate, 
acum înțelegea şi supărarea lui Miklos, care ştia ceva şi 
nu-i era pe plac. Cu el trebuia să plănuiască ce era de 
făcut pentru ca cei doi să nu poată pleca mai departe, iar 
în răstimp să trimită după cătane la cetate şi să-i ia ca 
din oală. Cu stareţul ar fi vorbit să-i dea vreun olăcar, dar 
nici prea multe să nu afle. 

Se duse pe furiş la Miklos şi-l luă de-a dreptul: 

— Ei, frate, rău îmi pare de tinereţea ta, dar mîine pe 
vremea asta ai să atîrni într-un ştreang, sus „la furci”. 

— Parcă eu vreau? Dar ce să fac, dacă tata mi-a 
poruncit? 

— Ce? 

— Să-i las în cetate şi să mă-ntorc cît mai curînd. 

— Atunci pentru ce te temi? 

Flăcăul se uită jur-imprejur, apoi îşi duse palma la 
gură, şoptind: 

— Jur că mutu-i fată. 

— Maria ştie ceva? 

— Nu! Ba încă tata a suduit-o că de ce te-a adus 
tocmai atunci în ograda noastră. Ea cam face de capul ei, 
dar tata se fereşte de ea, cînd vin străini pe la noi. 

— Şi vin mulţi? 

— Astă-vară au fost, însă acuma numai cei doi. 

Bălgrădean rămase o clipă pe gînduri, apoi îi puse o 
mînă pe umăr şi spuse: 

— Dragă Miklos, află că eu ţin la Maria şi poate că ne- 
om face şogori, aşa că n-aş vrea să nu ajungi la nunta 
noastră. 

— Ce să fac? 

— Ascultă tu aici şi are să fie bine. Scoate crucea de la 
căruţă, după care să te duci la străini să te tînguieşti că 
trebuie să mergi la covaci, în sat, ca să ţi-o dreagă. Noi 
vom rămîne pe loc, chipurile, să te aşteptăm. Tu însă, 
cum treci de cotitura drumului, pui cuiul la loc, la osie, 
sări pe capră şi dai bice cailor pînă la voi acasă. Nu uita 
să-i spui Mariei că o sărut şi că, dacă ne-or îngădui popii, 
pînă-n Crăciun facem nunta. Cît despre taică-tău, n-ai 
decît să-i îndrugi că au dat cătanele peste voi şi i-au luat 
pe străini. Tu abia ai izbutit să scapi. Ai înțeles? 

— Ihî! 

— No, atunci fă ce ţi-am spus şi pleacă! Drum bun! 

Mulțumit că fusese ascultat de Miklos, nu-i mai 
rămiînea decît să lămurească şi pe stareț că oaspeţii lui 
nu erau decit nişte iscoade şi că alteţa-sa ar fi fost tare 
mulțumit să afle că au fost prinse cu sprijinul supuşilor 
săi preacredincioşi. Se-nţelege că acesta primi bucuros şi 
se grăbi să trimită vorbă pe un călugăr, care ştia călări ca 
un husar. 

Cînd auzi trapul pierzîndu-se în depărtare, Bălgrădean 
se apropie de cei doi „fraţi”, prefăcîndu-se a nu şti nimic 
de cele întimplate la căruţă. 

— Vai de mine! se prefăcu el. Pentru ce nu mi-aţi spus 
şi mie? Fierarul de aici a murit astă-vară şi abia la 
Sintimbru dacă o da peste vreunul. 

— Ce să facem atunci? se îngrijoră Dupoiul. Oare vom 
putea înnopta aici? 

— De bună-seamă! N-aveţi nicio grijă. Numai că va tre- 
bui să dormiți amîndoi într-o chilioară, zimbi oşteanul 
uitindu-se cu coada ochiului la „mut”. 

— N-ar fi pentru prima oară. 

Bălgrădean chibzui că n-ar fi fost rău să-l mai descoase 
la un vinars îndulcit. Şi nici nu-i fu prea greu, căci 
moldoveanul, după ce-şi „culcase frățiorul” într-o chilie, 
prinse chef de băutură. După ce goliră o carafă, privirile i 
se făcură cam tulburi şi, cu ochii înlăcrimaţi, dădu să-l 
pupe pe oştean, oftînd din greu. 

— Să trăieşti, frate Ioane, şi să dea Dumnezeu să n-ai 
parte de necazurile mele... 

— Dar ce-ai pățit? 

— lacă, ţie ţi-oi spune, că eşti român de-al meu şi n-ai 
să mă dai de gol. Iubesc! Dar ce spun eu? Sint nebun 
după ea! Fac tot ce îmi porunceşte! 

— Cine?! 

— Ia, fetişcana asta, care-i cu mine. 

— Păi, ziceai că-i frate... 

— Da' de unde?! Ce, nu ţi-ai dat seama? E nespus de 
frumoasă şi mi-a zdrobit inima. Mă poartă după ea ca pe 
un cîine. Taică-său era cel legat în căruţa cu cătane. 

— Contele? 

— Chiar el! Să nu crezi că eu sînt vreun sărăntoc, că-s 
neam boieresc, dar din pricina ei mi-am vîndut totul, şi 
iată-mă pribegind prin lume. Nu ştiu cum are să facă să-l 
scape pe bătrin şi să ştii că n-am minţit că vrem să-l 
ducem la Bogaţi, la moşu-meu. Mă topesc cu totul cînd 
se uită galeş la mine, dar mă şi îngrozesc cînd strigă şi 
mă ceartă. Mi-e teamă să n-o pierd. Mi-a făgăduit că se 
mărită cu mine dacă izbutim să-l scoatem pe conte. Poate 
ai să mă ajuţi cumva... 

— Cum o cheamă? 

— Suzana. 

Pe Bălgrădean îl cuprinse mila de sărmanul îndrăgostit, 
care-şi pierduse capul de pe acum. Ce voiau ei era o mare 
prostie, dar mai ales acuma, după ce dăduse de ştire la 
cetate, nu mai aveau nicio scăpare. Se simţi ruşinat că se 
grăbise, fiindcă bietul om îşi pusese multă nădejde în el 
şi-i mărturisise totul, iar el... „Asta se cheamă vînzare!” 
scrişni Bălgrădean, căci nu era dintre aceia care să 
uneltească pe ascuns. După părerea lui, cine lupta 
împotriva iscoadelor avea dreptul să facă asemenea lor, 

dar de data aceasta era vorba de o fată care-şi bătea joc 
de cel care o iubea... 

— Contele trebuie să fie întemnițat la poarta cetăţii şi 
nu văd eu cum ați putea izbuti voi să-l scoateţi de acolo 
şi să mai şi fugiți, zise într-o vreme Bălgrădean. De 
iertare nici vorbă, oricît ar fi de frumoşi ochii Suzanei. 

— Are asupra ei nişte otravă foarte puternică. 

— Doar n-are cum să-i ucidă pe toţi paznicii! 

— Ei, spune şi tu! făcu dezamăgit Dupoiul golind un alt 
pahar. 

Oşteanul rămase cu privirea în gol, apoi o luminiţă îi 
scinteie în cenuşiul ochilor. Puse mîinile pe umerii 
moldoveanului şi-i zise cu hotărire: 

— Ascultă-mă, frate Dupoiule. Nu mai avem vreme de 
pierdut. Pînă a nu-mi spune toată tărăşenia asta, eu am 
bănuit ceva necurat şi l-am alungat pe Miklos. 

— Tu? se încruntă moldoveanul. 

— Da! Dar să vezi că am făcut şi altă prostie: am dat de 
veste la cetate şi peste citeva ceasuri au să vină cătanele 
să vă lege. 

— Ai făcut tu asta?! se răsti Dupoiul. ludă! 

Dădu să se ridice, dar Bălgrădean îl apucă, silindu-l 
să-l asculte. 

— Dacă v-aş fi lăsat în pace, acuma aţi fi zăcut lingă 
conte şi nu ştiu, zău, ce-ar fi spus principele. Eu am 
făcut-o, tot eu am s-o dreg! 

— Cum? 

— Te duci şi o aduci pe Suzana la zidul din spatele 
bisericii, unde sînt nişte birne. Cu ajutorul lor sărim 
peste gard tustrei şi ne pierdem urma în pădure. 

— Cunosc toate potecile, nu-ţi fie teamă! Pe o 
scurtătură am să vă scot în sat la mine, unde aveţi să vă 
ascundeţi o vreme, iar eu am să iscodesc ce se mai 
petrece pe la Bălgrad şi vă dau de ştire. Pe urmă vom mai 
vedea. Hai, du-te după ea! 

Dupoiul se ridică, dar celălalt îi apucă mîna. 

— Pentru ce v-a ajutat Zoltan-baci? 

— Este dintre oamenii contelui. Mai mult, habar n-am! 

— Bine! Dă fuga! Eu vă aştept acolo, şi vezi să nu dați 
peste vreun călugăr. Cît mai pe furiş! 

Cum era de aşteptat, Suzana făcea nazuri şi abia a 
tirit-o pină la gard, cît pe ce să strige după ajutor, fiindcă 
Dupoiul duhnea a vinars şi nu mai avea încredere în el. 

Bălgrădean i-o spuse pe şleau: 

— Să ştii că vă ajut fiindcă nu vreau să-l văd pe omul 
acesta, care te iubeşte, atirnind în ştreang! Şi încă ceva: 
nu care cumva să îți mai aduci aminte că ai trecut prin 
Aiud! Pricepi, doamnă contesă? Dacă mă asculți, vă scap 
eu pe amîndoi şi vă trec peste munte. 

— Dar pe tata? 

— Asta nu mai ştiu! Am să văd ce-oi putea face, dar 
numai dacă îmi făgăduiți că veţi părăsi ţara Ardealului şi 
că n-aveţi să vă mai întoarceţi vreodată. Dar luaţi aminte 
că pînă a nu pleca din satul meu popa are să vă pună 
cununiile pe cap. Altfel nu mă bag, şi faceţi cum vreţi! 

Bietul Vasile Dupoiul nu înţelegea o boabă din cele ce 
vorbeau ei, pe limba contesei, dar se bucură nespus cînd 
o văzu pe Suzana înduplecindu-se să sară zidul. 

Oştenii de la Bălgrad sosiră abia a doua zi pe la 
prînzişor, căci nu se prea zoriseră şi nu se îndoiră nicio 
clipă că popii fuseseră bătaia de joc a unor trăsniți, căci 

nu dăduseră nici măcar peste căruțaş şi nici nu ştia 
nimeni de unde venise. 

Dar cel mai uluit fu Axinte Buta, care-şi întilni 
prietenul după două zile, teafăr şi nevătămat. Fiindcă îi 
venise numai calul, se îngrijorase crezîndu-l lovit în vreo 
groapă şi chiar avea de gînd să dea de ştire maimarilor lor 
ca să-l caute. 

— Am fost şi eu la una, rise Bălgrădean. 

— Bine că n-ai păţit nimic, dar era să se afle că nu eşti, 
findcă nu ştiu ce nebun şi-a bătut joc de popii din Teiuş 
şi aceştia au cerut oşteni să prindă nişte iscoade. 

— ŞI i-au găsit? 

— Aici, lingă Bălgrad? Prostii popeşti! 

— Dar cu prinşii din bătaie ce s-a mai întîmplat? 

— S-a răstit alteța-sa la ei, i-a suduit şi le-a dat 
drumul, spunindu-le că i se făcuse scirbă să-i mai vadă. 
S-au împrăştiat ca potirnichile, nevenindu-le a crede că 
n-au pățit nimic. 

— Toţi? 

— Numai fostul meu stăpin n-a mai apucat să se 
bucure de mila prinţului. 

— Nu cumva a fugit mai înainte? 

— Ba da, însă pe lumea cealaltă. L-au găsit ţeapăn ieri- 
dimineaţă, în temniţă. 

— Bine a făcut! răspunse Bălgrădean şi începu să 
țopăie de bucurie, sucindu-l şi pe Axinte în fel şi chip, 
încît acesta crezu că prietenul său păţise ceva la cap pe 
unde fusese. 

LAZAR BORLOVAN 


GREU AU MAI TRECUT CEI DINTÎI ANI DE MUŞTRU 
pentru fecioraşul dezrădăcinat din plaiurile bănăţene. 
Încercase să fugă de la oaste, căci dorul de casă îi sfişia 
inima, însă de fiecare dată a fost prins şi nemiloase 
pedepse a avut de ispăşit. De la o vreme începuse a se 
obişnui cu noua lui viață, şi astfel, atunci cînd fusese 
lăsat mai slobod, nici nu se mai gindea să se întoarcă 
acasă, la Bozovici. Nu-i vorbă că se afla „pe la dracu-n 
praznic”, undeva pe malurile Rinului, fiindcă împăratul o 
ținea tot într-o bătălie cu felurite neamuri ale Europei 
încă din 1618, şi nici gind de împăcare. Se bătuse cu 
îndiîrjire la Nordlingen, Wittstock pe Doose şi în alte 
locuri, pe care nici nu le mai ţinea minte din pricina 
ciudățeniei numelui lor, cu toate că acuma vorbea 
nemțeşte „ca pe apă”. De fiecare dată însă, fie că se 
luptau cu şvedul, fie cu frîncul, ori cu alţii, ca un făcut 
trebuia să dea dosul şi s-o rupă la fugă sfiriindu-i călciile, 
laolaltă cu toți ai lui. Domnul căpitan Erwin 
Schmidthuber, comandantul companiei, îi suduia de 
mama focului pe cei care mai scăpau cu viaţă, dar mai 
apoi îi lăuda, zicindu-le: „lot mai bine să-ți vadă 
vrăjmaşul curul, decit să te zgiieşti cu ochii ţepeni la 
bunul Dumnezeu din ceruri!” Ba uneori le mai dădea şi 
rachiu, dacă avea de unde. De la o vreme se zvonise că 
şvezii izbutiseră să-i alunge pe oştenii împăratului, mai 

din toată Europa, şi asta după ce-şi băgaseră coada şi 
frincii, iar domnul căpitan tuna şi fulgera împotriva 
tuturora, cu osebire asupra propriilor lui oameni, 
socotindu-i vinovaţi de nevolnicia întregii oştiri. Altcum 
nu era om rău, minca şi bea cot la cot cu soldaţii, în timp 
ce alți ofițeri se ţineau cu nasul pe sus şi numai cînd 
şuierau plumbii şi spircuiau şrapnelele se amestecau 
printre ei, mai mult ca să se dosească. 

Fiindcă regimentul lor fusese „tocat ca un cîrnat 
bavarez”, înălțimea-sa domnul colonel Knapps Friederich 
a primit îngă-guinţța să-i ducă la Zvolen, prin părțile 
slovace ale împărăției, într-o vale împădurită şi cu oameni 
nu prea avuţi. Bucuria a fost numai de partea oştenilor, 
nădăjduind că aveau să-şi mai tragă sufletul după atita 
fugă, că localnicii, de altfel, n-aveau ochi să-i vadă. Acolo, 
Lazăr s-a întîlnit cu un almăjan de-al lui, din Pîrlipeţ. Era 
proaspăt prins la oaste şi suferea asemenea lui odinioară, 
aşa că bozoviceanul, acum deşcă bătrină, prinse milă de 
el. Recrutul îi dădu vestea despre cele întimplate pe 
plaiurile lor şi Lazăr află despre cumplita moarte a 
părinților săi. La început rămase împietrit, neputînd 
stoarce nicio lacrimă, dar mai apoi izbucni în plins ca un 
copil. Abia către seară şi-a mai ogoit durerea şi norocul 
lui că nu l-a găsit aşa domnul căpitan, că l-ar fi făcut de 
ris. Apoi, după o vreme începu a uita, zicîndu-şi: „morţii 
cu morții şi vii cu vii”, dar rămase bun prieten cu pirli- 
peţianul lui, putînd vorbi cu el în graiul de acasă. 

Altminteri, pentru faptele lui vitejeşti, Lazăr ajunsese 
sergent şi însuşi domnul colonel Knapps îi dăduse 
galoanele cele noi. Se fudulea cu ele, cu toate că domnul 

soldaţii au să ajungă sergențţi, înainte de a crăpa în 
fruntea celorlalți. Aceştia mureau cu duiumul şi trebuiau 
alți proşti să-i înlocuiască. În schimb domnul feldwebel 
nu-l mai croia cu rînca peste buci, ca pe un răcan de 
rind, şi tot era un cîştig. 

Într-una din zile, pîrlipeţeanul plecă cu o ceată să izgo- 
nească nişte zurbagii unguri ce se împotriveau cu armele, 
înălțimii-sale împăratul. Era o treabă uşoară, răzvrătiții 
nefiind prea mulţi, dar tînărul nu s-a mai întors din 
încăierare. Tovarăşii lui de arme spuseseră că l-ar fi văzut 
prăbuşindu-se rănit, ori poate şi mort, fiindcă mai 
căzuseră vreo doi, dar Lazăr ştia prea bine că, şi dacă ar 
fi fugit oşteanul, ceilalți nu l-ar fi dat de gol. Oricum, îi 
părea rău după el ca după un frate mort. Îşi făgădui că 
avea să treacă odată prin satul lui să vadă dacă scăpase 
cu adevărat, sau poate că sărmanul zăcea ţeapăn prin 
vreo groapă, acoperit cu pămîntul săpat de ghiulele, fără 
să aibă o cruce la căpătii. Asta era soarta oşteanului! 

Primăvara anului 1644 îl găsise tot la Zvolen, dar odată 
cu ea regimentul căpătase porunca de plecare spre ţara 
ungurească mai către miazăzi. Acolo izbutiseră ardelenii 
lui Kemeny lanoş, un viteaz a cărui faimă trecuse de mult 
fruntariile ţării, să izgonească pe oştenii împărăteşti şi 
acuma le ţițiia fundul celor de la Viena ca nu cumva 
ostile şvezilor să se unească cu cele transilvănene. Cum 
întreaga Boemie şi Moravie era bîntuită de ei, lesne le-ar 
fi venit mai apoi să împresoare cetatea împărătească. 
„Băgaţi bine în capetele voastre păduchioase, le spusese 
la plecare domnul căpitan, că de nu ne tăiem drum prin 
carne de ardelean, ca să răzbim la Pojon, în pusta 

Kemeny are să vă jupoaie de vii, trîntorilor, dacă nu vă 
veți arăta şoimi în bătălie. Şi, să fiu înțeles bine, nu vă 
cer aripi ca să puteţi fugi mai repede, asemenea lor, ci 
numai bărbăţia zburătoarei! Aţi priceput, dobitocilor?... 
Aşadar, copiii mei, înainte cu Dumnezeu şi gloria veşnică 
să vă acopere, vitejilor!” Aşa de înflorat era felul de a vorbi 
al domnului căpitan. Sudălmile şi amenințările nu lip- 
seau niciodată şi se împleteau în gura lui cu cele mai 
duioase miîngiieri. Oştenii îl cunoşteau prea bine, şi 
pentru asta țineau la el! Din spusele ofițerului înțeleseră 
mai curind că o nouă fugă avea să aibă loc, şi nu-şi mai 
băteau mintea încotro s-o mai apuce. Undeva tot aveau 
să se oprească, dar de biruit pe Kemeny, nici vorbă! 

În sunetele fluierelor şi darabanelor, regimentul s-a pus 
în mişcare, sub privirile bucuroase ale locuitorilor, care le 
urau în gura-mare să se ducă „unde şi-a dus mutu iapa”, 
dar asta pe limba lor, aşa că, nepricepînd, oştenii erau 
tare încîntaţi că îndărătnicii slovaci se arătau binevoitori 
pînă la urmă. Prin satele prin care treceau ori pe la 
răscruci de drumuri se împreunau cu alte cete, căci 
porunca fusese dată pentru întreaga oaste din Slovacia. 
Nimeni însă nu-i îmbia nici măcar cu o cană de apă. 

Ţărănimea stătea la fereală şi doar cîinii furioşi se 
arătau la drum. E drept că şi soldaţii cînd prindeau vreo 
orătanie ori altă necuvîntătoare bună de mincat nu se 
dădeau în lături de a pune stăpinire pe ea, ca să-şi mai 
astimpere goliciunea maţelor. Lazăr mărşăluia cu acel gol 
în pintece pe care-l avea mereu oşteanul împăratului, 
fiindcă bucata de piine neagră şi mucedă nu ţinea de 
foame, măcar că o dumica alene, ca să i se pară mai 

gîndurile să-i zboare aiurea, dar mereu i se arăta în fața 
ochilor slana lată de o palmă de pe vremea cînd era acasă 
şi nu ştia ce-i grija. Ba, dacă trăgea aerul în piept, simţea 
şi mirosul iute al afumăturii! „La ce dracu m-oi bate eu 
acuma cu Kemeny?” se întreba el în gind. E drept că 
jurase credință împăratului, dar popa ce fusese de față 
atunci era unul papistăşesc, ori luteran, şi din tot ce băl- 
măjise pe nemţeşte n-a înţeles o iotă. „Totuşi, era un om 
cu har preoţesc şi Dumnezeu, drăguţul, îl şi însemnă la 
catastif de îndată ce-l aude. Cel de sus ştie nemţeşte, şi 
nu-i de şagă, ca atunci cînd este vreun popă român, 
căruia nu-i pricepe limba, că de aia nu ne prea ascultă 
rugăciunile noastre. Mai bine să nu mă supăr cu nimeni, 
nici în cer nici pe pămînt.” De la o vreme un gînd 
chinuitor i se înfipse în creştet. „Dar dacă aş fugi? Dacă 
vom izbuti să-l alungăm pe Kemeny ar trebui să mă duc 
în oastea lui, că de ne bate el pe noi ar putea spune că m- 
am dat de partea celui mai tare. Aşa am să fac!” 
Ardeleanul era vestit şi a lupta sub porunca lui era o 
mare cinste. Nici vorbă de asemenea ghenerali în oastea 
împăratului. 

Înfloriseră toți pomii de pe colinele ce străjuiau pusta 
ungurească la miazănoapte, iar ploaia de gize zburda 
printre ei, făcindu-i să fremete de viață. Rindunicile 
săgetau văzduhul, iar cîte o ciocirlie se avînta în înaltul 
cerului, de credeai că va părăsi păcătosul nostru pămînt 
pentru vecie. Oricum, bietele vieţuitoare nu puteau şti cu 
ce ţel se tirau oamenii ce poposiseră acum pe coasta unui 
deal din preajmă. Era un povirniş mai drept, parcă făcut 
anume pentru lăcaşurile săpate de tunari, ca să-şi 

tiseră nuiele cu proptele şi adunaseră ghiulele purcoi pe 
lingă tunuri, spre a le fi mai la îndemînă. Apoi se aşezară 
în aşteptarea vrăjmaşului, dar se pomeniră mai întîi cu 
pifanii împărăteşti, chiar în nasul lor. Către latura 
dinspre stinga se căsca o rîpă surpată de ploi şi de vîntul 
care muşca din coasta dealului, prăvălind pămîntul pînă 
la malul piriiaşului care se strecura la poalele lui. 

Grenadirii domnului căpitan Schmidthuber, ca de altfel 
întreaga pedestrime, împinziseră dealul, coborindu-se şi 
la vale, unde dădură peste călăreți. De fapt nu se dăduse 
o singură poruncă şi oştenii se viînzoleau de colo-colo, 
după cum le trăsnea prin cap domnilor ofițeri cu ranguri 
mari. Numai tunarii rămineau ţanțoşi pe locurile lor, 
uitindu-se batjocoritor la cei din jur. Era a cincea zi din 
luna lui florar a anului 1644, iar soarele fierbinte învăluia 
cu razele lui binefăcătoare pe oştenii istoviţi, abia scăpați 
de vitregia iernii. Asemenea vreme nu prea te îmbia la 
bătaie şi mulţi erau aceia care picoteau cu gindurile 
rătăcind departe, în lume. Căpătaseră porția de rachiu, 
după cum era obiceiul dinaintea încăierărilor, dar de vreo 
două zile nu puseseră mincare caldă în gură, căci, bună, 
ori rea, tot se chema că îmbucau ceva. 

Domnul căpitan Schmidthuber îşi rîndui oamenii în 
preajma piîriului, cu toată împotrivirea călăreţilor, care 
cereau să-i trimită pe toți sus, pe deal, ca să nu-i încurce 
pe ei. Nici nu vru să audă şi, cum era cunoscut ca un 
mare încăpăţinat, fu lăsat, în pace de gingaşii ofițeri de 
cavalerie, care nu se mai înjosiră să stea de vorbă cu 
„mocofanul”. Acesta îşi văzu de treabă şi trecînd pe la 
fiecare oştean îi spuse ce avea de făcut, după care se 
cațără pe surpătură spre a-şi arunca privirea asupra 

satului Dregelypalank, aflat în mina duşmanului. Se 
întoarse apoi către oamenii lui şi răcni: 

— Copii! Ce vedeţi voi, acolo, nu-i decît un sat împutit, 
dar pentru noi este mai frumos ca Praga, ori Parisul. 
Unde-s țărani e şi mincare! De vă învredniciţi, al vostru 
este, lihniţilor! Puteţi să vă umpleţi burţile cu bunătăți 
pînă veți crăpa! Başca muierile! Dar nu uitaţi, şoimilor, 
că acolo mai sînt şi ardelenii. Să nu cumva să vă scăpațţi 
pe voi de teamă, că apoi mai miîncați pe dracu! Aţi 
priceput, bandă de tilhari? 

Deşi strigase cît l-a ţinut gîtlejul, doar cei de lingă el 
părură a-i fi auzit îndemnurile, ceilalți nici nu-l băgară în 
seamă, rămînînd tăcuți pe mai departe. Numai bine că 
sergentul Lazăr Borlovan găsi prilej să-l iscodească: 

— Domnule căpitan, am auzit că acolo, în vale, la 
Kemeny, ar fi şi români. Drept îi? Noi din... 

— Mai întîi, sergent, tu n-ai voie să-i zici „Kemeny”, că 
n-a mîncat fasolea din cazan cu tine şi nici n-aţi împărțit 
păduchii laolaltă. Ai înțeles! El este „domnu general” şi 
mai apoi să ştii că este un mare ticălos, care a adunat 
sub steagurile lui toată pleava, aşa că sint şi români. Ai 
auzit tu de ei? Pe naiba! Aceia sint mai ai dracului decît 
căpcăunii din Ardeal, că-s aduşi de dincolo de munţi. Se 
bagă în încăierare ca chiorii şi au colţi ca de lup, cu care- 
şi sfişie duşmanul, adică pe tine, dobitocule. Vezi să nu-ţi 
scape! 

— Aşa am să fac, domnule căpitan! 

— Bravo, sergent! Tu de ce neam eşti? 

— Român, domnule căpitan! răspunse Lazăr cu 
miîndrie. 

Schmidthuber trase o înjurătură şi-i porunci să plece 
cît mai repede ca să nu-i tragă o cizmă în boaşe, spre 
învățare de minte, ca să nu-şi mai bată joc de ofițerul lui. 

De fapt bănăţeanul nu vrusese decit să-şi spună păsul, 
căci atît el cît şi alții din companie, mai cu seamă 
ardelenii, nu prea se îndemnau să se bată cu cei de 
acelaşi sînge, dar nu se putea înțelege cu trăsnitul de 
Schmidthuber, aşa că-l lăsă în plata domnului. 

Trimbiţele răsunară dinspre sat şi în răpăitul tobelor 
oştirea transilvană intră în luptă. Venea mai întîi 
pedestrimea, în bună rinduială, de parcă s-ar fi aflat la 
muştru şi nu la război. Pe dată prinseră a trosni tunurile, 
învăluindu-se în nori de fum care acoperiră coasta 
dealului. Unde muşcau ghiulelele pămîntul, ţărina 
împroşcată orbea pe cei din jur şi nu puţini cădeau 
seceraţi de schije, locul lor fiind luat de alţii, din spate, şi 
rindurile înaintau fără preget. 

— Nu se tem! scrişni Schmidthuber. Vin de parcă ar fi 
poftiți la vreun ospăț. Să nu vă lăsați, feţii mei. Să ştiţi că 
vă spînzur, pînă la unul, dacă vă lăsaţi căsăpiţi de ei! 
strigă el în gura mare. 

Curînd începu adevărata îinfruntare şi, cu toate că 
soldaţii împăratului aveau locurile cele mai bune, 
ardelenii începură a-i împinge la deal, înspre tunuri. 
Atunci s-a dat poruncă să iasă călărimea, spre a-i sili să 
bată îndărăt şi în acest chip se goli valea, iar ceata lui 
Lazăr Borlovan rămase proptită chiar pe buza rîpii, 
neavînd unde se mai duce. 

Din locul unde se afla, sergentul scrută cîmpia pe unde 
năvăleau husarii şi îşi dădu seama de primejdia ce i-ar fi 
păscut de s-ar fi aflat în calea lor, aşa că porunci să 

rămînă pe loc, în aşteptare. Văzu tot atunci că în fruntea 
pedestrimii erau căpeteniile călare, dintre care cel mai 
falnic trebuie să fi fost însuşi „domnu' general” Kemeny şi 
Lazăr nu-şi mai desprinse privirile de la el. 

Cu toate că husarii învăluiseră oastea împărătească pe 
margini, Kemeny se avîntă de unul singur pe povirniş şi, 
vrind să se tragă din fața tunurilor, ajunse chiar pe 
marginea surpăturii, de care nu ştia. Un pas greşit al 
calului şi acesta se prăvâăli în rîpă, cu călăreț cu tot, în 
mijlocul oştenilor lui Lazăr. Bănăţeanul văzuse primejdia 
şi tocmai voia să-i strige să se ferească, însă nu mai avu 
cînd. În schimb se auzi vocea domnului căpitan, care se 
ivi sus, pe culme: 

— Prinde-l sergent, că-i Kemeny! Leagă-l şi ţine-l... 

Dar nu mai apucă să spună nimic, fiindcă un plumb i 
se înfipse în gitlej şi-l prăvăli la rîndu-i în vale, numai că 
fără suflare. 

Pretutindeni se auzeau strigăte de „Vowarts, Jesus- 
Maria”, sau „Ucide”, încît nici nu-ţi puteai da seama care 
erau mai tari. 

Ardelenii se înghesuiau să pătrundă în vale, iar din 
spate se îmbulzeau soldații împăratului. De soarta lui 
Kemeny nu mai ştia nimeni, căci puţinii însoțitori ce-l 
urmaseră pe deal fuseseră doboriți şi acuma zăcea 
neputincios cu piciorul prins sub calul care-şi frinsese 
gîtul. Numai Lazăr era în preajma lui, şi nici el nu ştia ce 
să facă. Dacă ar fi fost altcineva, s-ar fi repezit să-l 
străpungă, ori să-i ceară să se dea prins, dar acuma îl 
avea în față pe „domnu general” şi... Trebui ca însuşi 
Kemeny să-l facă să priceapă, prin semne, că voia să fie 
scos de sub leşul calului. 

Ca la poruncă sergentul îl trase cu băgare de seamă, 
apoi îl susținu pină se aşeză pe o buturugă şi, 
încremenind în faţa lui, răcni ca la mustru: 

— Înălţimea-voastră, eu sînt sergentul Borlovan Lazăr 
din al 23-lea regiment de grenadiri al majestăţii-sale 
împăratul. 

Cu toată durerea ce o simțea prin mădulare, Kemeny 
nu se putut ține să nu zîimbească, deşi nu înţelesese ce-i 
îndrugase pe nemțeşte oşteanul. Bănui însă că-i cere 
sabia şi-i răspunse pe ungureşte: 

— Ba nu, fecior! Ai să mă duci la generalul tău şi 
numai aceluia îi voi încredința spada mea. Ai înțeles? 

De data asta Lazăr fu în încurcătură şi, fără să-şi dea 
seama, o luă pe româneşte: 

— No, acu ce naiba mă fac? N-am priceput nimic. 

Generalul rise de astă-dată de-a binelea şi-i răspunse 
în aceeaşi limbă: 

— De ce nu spus că tu eşti olah? Ungureşte nu ştii? 

— Nu, domnule general! 

— Ce căutat tu aici! Tu ardelean! Trebuie fii cu mine! 

Nu prea vorbea el bine limba iobagilor săi, dar se mai 
descurca, şi iată că la necaz i se dovedise de folos. Se afla 
în mîinile duşmanilor şi era îndeajuns ca acest olah să-l 
dea pe mina unui ofițer sau gradat, şi totul s-ar fi sfirşit. 
Ai lui nici gînd să mai răzbească pînă aici. Văzind faţa 
deschisă şi mai ales privirea supusă din ochii lui Lazăr, îi 
dădu prin cap că ar mai putea încerca, prin vicleşug, să 
scape. 

— Cum de nu lupţi în oastea mea? Acolo fraţi la tine! 
Tu nu trebuit fii oştean la împărat! îi vorbi el blind, 
punîndu-i mîna pe umăr. 

— Soarta, măria-ta! M-au prins la băutură şi am jurat 
credință. 

— Asta jurămînt nu fost bun, că silit la tine. La mine 
este popă de la voi şi dezleagă să vii acasă. Spune, ca 
facem? 

— Ce porunciţi, Înălțimea-voastră! răcni iarăşi Lazăr, 
fără să se clintească, după cum cerea regulamentul 
ostăşesc. 

— Atunci, fain! răsuflă uşurat Kemeny. Tu scoţi pe 
mine la capul văii, unde luptă ardelenii. Apoi laşi la dracu 
împăratul şi intri în slujbă la mine. Acolo loc la tine! 

— Am înțeles, luminăţia-voastră! răspunse scurt Lazăr. 

— Să mergem! hotări Kemeny, ridicîndu-se de pe bolo- 
van. De întreabă careva la tine, spui că eu prins şi 
poruncă este să duci pe mine la general al vostru. Cum 
spune la el? 

— Eu nu-l ştiu, Înălțimea-ta, că maimarele nostru îi 
domnul colonel Knapps, dar altul... 

— Nu-i bai! Spui cum vrei tu, numai să nu laşi să ia pe 
mine altcineva. Cal este? 

— Nu avem, domnule general, că noi sintem grenadiri. 

Kemeny zimbi de sîrgul ostăşesc cu care-i răspundea 
tinărul. 

Vacarmul bătăliei, care se cam îndepărtase într-un 
timp, acuma se apropia din nou şi curind văioaga se 
umplu de soldați împărăteşti, care-şi căutau scăparea 
prin fugă. Lazăr îl trase pe general lingă un copac 
găunos, iar el se aşeză în față, de parcă l-ar fi păzit. 

Un locotenent subțirel, trecînd pe lingă ei, îi zise: 

— Ucide-l naibii pe grof şi fugi cu oamenii tăi, sergent, 
că te prind ungurii te ucid. 

— Am înţeles, Înălțimea-voastră, răspunse bănăţeanul 
salutind, dar nu se clinti. 

Alți fugari dădură peste ei şi puţin a lipsit să nu fie 
amindoi ucişi cu săbiile, văzind cerbicia cu care se 
îndirjea Lazăr să-l apere pe prins. 

„Am porunca domnului colonel să-l grijesc ca pe ochii 
din cap pe domnul baron”, răspundea el oricui îl întreba. 

— La dracu! răcni o namilă de bavarez, plin de sînge 
din cap pînă-n picioare. Dă-i maţele afară şi fugi cît vezi 
cu ochii, că nu mai apucă colonelul să-l vadă viu pe ăsta! 

Vrind să-i arate cum să facă, sîngerosul oştean se 
repezi cu sabia, dar, poticnindu-se în genunchi, se 
prăbuşi din pricina plumbului tras de Lazăr. Ceilalţi se 
opriră înmărmuriți şi răcniră: „lrădare!”, îmbiindu-se 
care mai de care să-i ucidă pe amindoi. Şi nu se ştie cum 
ar fi făcut față Lazăr atitor furioşi, dacă nu s-ar fi auzit 
deodată înspăimîntătorul strigăt: „Vin husarii!” Pe dată 
dădură bir cu fugiţii, lăsiîndu-i în plata domnului şi pe 
sergent şi pe groful lui, neîndoindu-se, că cel dintii avea 
să-şi plătească prostia sub lăncile călăreţilor ardeleni. 

Dar cum aceştia se iviră, Kemeny le făcu semne şi 
începu să strige chemîndu-i la el. Curînd fură înconjurați 
şi un husar era cît pe ce să-l străpungă pe Lazăr, crezind 
că de adevărat le prinsese căpetenia. 

— Feciorul acesta mi-a scăpat viaţa! se împotrivi gene- 
ralul, îndepărtîndu-i lancea. Nu care cumva să vă atingeți 
de el! 

Călăreţii se uitară nedumeriţi la sergentul „neamţ” care 
încremenise, aşa cum se cerea la regulament cînd în fața 
ta erau numai domni ofițeri. 

— Să fie dus în cortul meu, pînă isprăvim lupta! urmă 
Kemeny. Mie aduceţi-mi un cal şi să nu ne pierdem 
vremea! 

Husarii îl dădură pe Lazăr în seama unor oşteni, cărora 
în fugă le spuseră porunca generalului de a fi dus la 
cortul lui. Aceştia, ca nu cumva să le scape, îl legară 
fedeleş şi-l aruncară pe jos la intrare. Acolo a zăcut vreme 
de patru ceasuri, pină ce, biruitor, Kemeny s-a înapoiat. 
Oştirea împăratului fusese spulberată, dar s-a miniat 
cumplit văzindu-şi binefăcătorul cetluit ca un tilhar. El 
singur i-a tăiat legăturile şi în văzul tuturor l-a 
îmbrăţişat. 

— Tu iartă pe mine! i-a zis el pe româneşte, după care 
s-a întors către ai lui, spunîndu-le ungureşte: Acest olah 
s-a dovedit cu multă credinţă pentru plaiurile unde s-a 
născut şi, cînd el era mai tare, n-a pregetat să treacă de 
partea noastră, unde-i locul lui firesc. Pentru fapta lui 
vitejească îl răsplătesc de față cu toată lumea şi-l fac 
hotnog în oastea mea. Aşa am hotărit! 

Cîteva mormăieli nu prea arătau mulțumire în rîndul 
oştenilor, dar Lazăr nu pricepuse nimic şi, după ce i se 
spuse pe limba lui, dădu să sărute mina generalului 
drept mulțumită, stirnind zimbete batjocoritoare în jur. 
Dar privirea tăioasă a lui Kemeny îi făcu pe îndrăzneţi să- 
şi plece capul. 

Mai tirziu, în drum spre casă, Kemeny află că tînărul 
olah nu era altul decit feciorul acelui Marcu, vestit 
dregător al răposatului Grazziani, ce fusese domn al 
Moldovei. Vestea făcu ocolul taberei şi chiar şi cei mai 
porniţi împotriva lui fură nevoiţi să se încline atunci cînd 

bănățeanul nimeri în mijlocul unor ofițeri a căror limbă 
n-o înțelegea, în schimb cea mai mare parte din ei ştiau 
româneşte, chiar dacă asta nu prea le era pe plac. 

Războiul împotriva împărăției nu s-a isprăvit cu 
biruinţa de la Dregelypalank, ci întreaga vară a acelui an 
a durat izgonirea oştenilor nemți din Ungaria de Sus, 
Kemeny devenind astfel adevăratul ei stăpin. Dar numai 
după încă patru ani avea să se aştearnă liniştea şi pacea 
pe meleagurile europene răscolite de luptele dintre 
creştini, spre marea îngrijorare a paginilor. 

Cînd toată lumea a răsuflat uşurată şi generalul a 
trebuit să se întoarcă în Ardeal, se înţelege că l-a luat cu 
sine şi pe bănăţean. Îl îndrăgise pentru mintea lui 
ascuţită, dar şi că în mai multe rînduri îşi pusese pieptul 
lui la bătaie ca să-l apere şi nu o dată fusese rănit, 
dovedind astfel că-şi merita pe deplin cinstea de căpitan. 
Cum nu mai avea pe nimeni la Bozovici, Lazăr şi-a urmat 
noul stăpîn, dar nu mai înainte de a trece prin satul său, 
de unde luă o straiță cu pămînt ca să-l împrăştie peste 
sfoara de moşie ce i-o dăruise prințul Rakoczy, atunci 
cînd auzi de faptele sale vitejeşti. Apoi, cînd în scaunul 
țării s-a urcat feciorul ce purta acelaşi nume, fu nevoit să 
se mute şi el la Bălgrad, căci lanoş Kemeny era nu numai 
cel dintii general al țării, dar şi prieten bun al prinţului. 
Acesta îi dădu sub poruncă numai români, măcar că 
acuma se descurca binişor şi pe ungureşte, dar voia să-l 
trimită în Moldova, la Vasile-vodă, cu o treabă de mare 
taină. Din suita lui Kemeny mai făceau parte şi hotnogii 
Bălgrădean şi Buta, care fuseseră aleşi anume pentru 
credința lor. Se zvonea că de acolo aveau să aducă o 

dezamăgiţi că nu era vorba de vreo încăierare cu turcii, ci 
poate cu... cazacii! 


PEȚIRORII 


NEÎNCETATELE ÎNFRUNTĂRI CU ŞLEAHTICII păreau 
a-l face pe Timuş să mai uite de focul inimii, dar n-a fost 
chiar aşa. În răstimp, fata cea mare a hospodarului a 
nuntit cu cneazul Radzwil, iar Ruxandra s-a întors de la 
Istanbul. De fapt nici acolo nu fusese ţinută în prea mare 
străşnicie, căci stătuse în casa părintelui ei, chiar în 
apropierea mării, pe lîngă saraiul cel nou - yeni sarai, 
cum îi spuneau turcii. Putea să se ducă oriunde i-ar fi 
fost voia, numai să nu iasă pe porţile oraşului, dar 
domnița nu obişnuia să se îndepărteze de frumoasa 
grădină unde visa deseori la meleagurile ei îndepărtate. 

Încrezîndu-se în spusele voievodului, Timuș fu cât pe ce 
să se ducă el însuşi la Țarigrad şi să împlinte pumnalul 
în ticălosul pribeag, care ar fi vrut să se însoare cu aleasa 
inimii lui. Fiind însă încurcat în luptele cu şleahticii s-a 
înduplecat să-l trimită pe rusul ce încăpuse pe mîinile lui 
Kenaan-paşa şi sfirşise în Bosfor. Hatmanul nu ştia însă 
de cruda soartă a omului său, ci aflase că tinărul „rival” 
era în mare prietenie cu însuşi sultanul. Din păcate încă 
nu-i ajunsese vestea despre înapoierea domniţei 
Ruxandra la laşi, aşa că se hotărî să meargă el în birlogul 
turcului şi s-o scoată de acolo. Porunci să-i fie adus 

Şevach, singurul telal evreu, care se bucura de oarecare 
trecere în ochii lui şi de care se slujea uneori. 

— Măi Iuda! îl apucă hatmanul pe după gît, de parcă ar 
fi fost un bun prieten. Am trebuinţă de bani, dar mai ales 
de o călăuză deşteaptă ca tine, ca să mă strecor la 
Țarigrad. 

— Măria-ta în gura lupului, ori n-am priceput eu prea 
bine?! se miră evreul. Mai bine aruncă-te în Nipru şi ai să 
fii mai în cîştig, căci moartea are să-ți vină cu mai multă 
uşurinţă. Turcii au să te taie bucăţică cu bucăţică şi să te 
săreze ca să nu te împuţi pînă îi muri, după care au să-ţi 
pună pielea pe băț. 

— Cum de îndrăzneşti să-mi cobeşti asemenea cazne, 
tică-losule?! se înfurie Timuş. 

— Doamne fereşte... departe de mine asemenea 
gînduri! Eu am spus numai ce-ai să pățeşti, dacă măria- 
ta te-ai duce acolo. 

— Păi tu de ce crezi că am nevoie de cineva priceput şi 
dat dracului, ca tine? Să mă ascundă! Neamul vostru îi 
împrăştiat în toată lumea şi nu se poate să nu ai tu pe 
cineva, care să mă sprijine în ce am eu de gind. 

— Am zis că nu? Totuşi, dacă nu ţi-i cu supărare, aş 
putea să aflu şi eu despre ce este vorba? 

— Vino tu cu banii, şi pe drum voi avea timp să-ţi spun 
tot oful inimii mele. 

— lacă, asta n-oi face-o, măria-ta! se împotrivi Şevach. 
Ştiu că ai să mă spinzuri, sau cine poate ghici ce alte 
schingiuiri am să sufăr şi cei şase copii au să-mi rămînă 
orfani pe drumuri, şi-aşa, şi-aşa... Dar cînd i-ar vedea 
cazacii, după ce eu te-oi duce la pierzanie, ei ce vor mai 

păţi? Nu de alta, dar cine a mai pomenit cazac să poată 
sta mascat mai lungă vreme în Țarigrad? 

— Deci nu vrei, porcule! După ce ne-ai supt tot sîngele 
şi aurul, te scapi pe tine de frică dacă te roagă omul să-l 
ajuţi la nevoie? Aşteaptă tu, scirnăvie... 

— Stai, măria-ta, că de pomană te mînii! încercă evreul 
să-l domolească. Dacă am zis că nu merg cu un cazac, 
asta nu înseamnă că nu pot să mă duc eu singur şi să 
împlinesc tot ce mi-ai porunci. 

Timuş se uită chioriş la el gata să-i treacă furia, căci în 
istețimea şi viclenia jidovului avea deplină încredere. 

— Măi, Şevach, ai fi tu în stare să faci asta pentru 
mine? 

— Mă duc şi-n iad, dar tot singurel, căci ce să cauţi 
măria-ta acolo, unde-i ca şi la Țarigrad? 

— Se pare că nu eşti chiar aşa de al dracului, iudo! 
rinji Timuş. Numai că prea fierbi omul pină-i faci un bine. 
Nu v-ar mai răbda bunul Dumnezeu, pe care voi l-ați 
vindut şi răstignit, dar tu poate ai să capeţi îndurarea 
sfintului Petre, că ai inimă bună, mai ales minte, 
tilharule. 

Îi spuse apoi tot ce avea pe suflet, mai cu seamă despre 
robia domniței Ruxandra la păgîni şi-i ceru să facă şi ce 
nu s-ar fi putut, numai s-o scoată de acolo. Pomeni şi de 
pribeagul fecior de domn, la care se gindise hospodarul 
Moldovei să şi-l facă ginere şi l-a îndemnat a nu mai 
pregeta să-l ucidă. 

— Aşa ţi-a spus Vasile-vodă? întrebă Şevach cam 
neincrezător. 

— Pui la îndoială spusele mele? Cine să ştie mai bine 

— Oi, vei, dar cum poţi crede cuvintele acelui vulpoi? 

— Bagă de seamă cum vorbeşti, tiîritură! 

— Asta-i o mare laudă,  măria-ta. Înseamnă 
deşteptăciune şi domnul Moldovei nu duce lipsă de aşa 
ceva, numai că nu trebuie să te încrezi orbeşte în spusa 
lui. 

— Poate că ai şi tu dreptate. Totuşi este limpede că 
țîncul urmăreşte scaunul lui tătine-său, iar Vodă i-ar da 
fata ca să-l potolească şi să-l supună ca ginere. 

— Păi dacă-i pribeag şi hoinar, muiere pe cap îi mai lip- 
eşte? se nedumeri Şevach. Afurisită treabă, mai cu seamă 
că tocmirea unui ucigaş înseamnă o adevărată avere 
pentru un pirlit ca mine, se mai văicări evreul. 

— Nu te pling eu pe tine! Dacă te-aş scutura, numai 
aur ar ieşi din tine! Cu spada, ori otrava, fă ce-i şti, 
numai să mă scapi de acel Mihnea şi pe fată s-o aduci 
teafără la laşi, deocamdată. Dacă izbuteşti asta, te umplu 
de avere, iar de nu, îți scot maţele şi ți le bag pe gît. Aşa 
să ştii! 

— Ar însemna să nu mai viu nicicind, fără isprava ce 
mi-o cere măria-ta, numai că eu poftesc să mor de 
bătriînețe, printre ai mei, şi să mă hrănesc cu pîine, nu cu 
maţele mele. Am să fac tot ce porunceşti, numai că pînă 
atunci am şi eu o rugăminte: să îngădui pe vărul nevesti- 
mii, Moshe ben Avrum, să ţină o mică dugheană în 
Zaporoje. Nu-i mare lucru de capul lui, dar are o droaie 
de copii... 

— Bine! Asta se poate! Însă şi pe tine am să te 
răsplătesc, dacă faci treabă bună. 

— Să te audă bunul Dumnezeu din ceruri, măria-ta, şi 
să-ți dea şi ţinere de minte, că pînă atunci îi lungă vreme 

şi eu am să-ți aduc o socoteală de toţi banii ce-i voi 
cheltui. Nu de alta, dar acuma sint silit să mă 
imprumut... 

— Lasă, nu te mai văicări atita! Ştiu eu că ai s-o scoţi 
la capăt cu toate. Acuma nu mai pierde vremea, şi vezi de 
fă treabă ca lumea! 


Dar Şevach lipsi mai puţin decît s-ar fi aşteptat 
hatmanul, care se trezi cu el pe nepusă masă, după 
numai o lună de zile. 

— Ai făcut ceva? îl întimpină Timuş, nerăbdător. 

— Tot ce-ar fi trebuit. 

— Ai scăpat domnița? 

— N-am avut cum, fiindcă de acum trei luni se află la 
laşi Dar nici acolo n-a dus-o prea rău. Ce robie?... Ce 
ostatecă?... 

— Să mă fi minţit oare hospodarul?! 

— Nu de tot. Jupînița a fost la Țarigrad, ca zălog, dar 
nu la sărai. 

— Dar pe acel ticălos l-ai ucis? 

— De ce sa moară, cînd îi atit de tînăr şi frumos? 

— Tu îţi baţi joc de mine, cîine? ridica Timuş pumnul. 

Şevach se dădu speriat înapoi şi întinse braţele în 
semn de iertare. 

— N-ai spus măria-ta că nu trebuie să se însoare cu 
domnița Ruxandra? Nici n-are să fie nuntă! Băiatul n-a 
gîndit vreodată la aşa ceva. Mai mult chiar, din cite am 
aflat, ar cam da tircoale unei surori de-a sultanului, aşa 
că nici gînd să mai vie la laşi, cîtă vreme ar putea ajunge 
mare dregător la Poartă. Pentru ce să mai fi dat atunci 

banii de pomană? Ar fi fost numai o risipă în vint, aşa că 
l-am lăsat în pace. 

— Cum s-ar zice, n-ai făcut nimic! Te pomeneşti că mai 
vrei şi răsplată pentru asta? 

— Dar ce, eu am dorit să mă plimb pe la Țarigrad? De 
asta îmi ardea mie? 

— Te-ai întîlnit cu neamurile tale cele spurcate şi ați 
mai pus la cale alte blestemăţii, îl repezi Timugş. 

— Atita bine să văd, dacă am rude în afară de Zaporoje. 
Am bănuit eu că n-am să mă îmbogăţesc... 

— Bine, bine! Lasă că ai să capeţi! făcu din mină 
hatmanul. 

— Cu atit mai bine, căci o să mai ai trebuinţă, măria- 
ta, şi de un olăcar la Iaşi, ori în Lehia. 

— Pentru ce?! 

— Vasile-vodă a căutat să-ţi facă duşmani la Țarigrad, 
punîndu-te împotriva beiului pribeag. Acesta este foarte 
îndrăgit la Poartă şi, ucigindu-l, ai fi stirnit ura tuturor 
prietenilor tînărulul. În răstimp, hospodarul îşi caută 
ginere prin Lehia. 

— Cuuum?! De unde ştii? 

— De la un alt văr de-al nevesti-mi, Dumnezeu s-o ţie, 
care are multe neamuri şi unul ştie una, altul alta, şi aşa 
se leagă toate. 

Timuş începu a-şi muşca buza, semn că minia îi dădea 
tircoale şi atunci simţea nevoia de băutură, ca să se 
astîmpere, Şevach îl cunoştea prea bine, aşa că se uită 
speriat primprejur, ca să vadă cum ar fi putut să plece la 
vreme. Spre uimirea lui, hatmanul strînse pumnii, oftă şi 
rosti domol, de parcă ar fi fost un copilandru vinovat de 

— Tu ce-ai face în locul meu? 

Faţa evreului se lumină pe dată. Scăpase! 

— Ce poate să facă un flăcău tinăr şi viteaz ca măria- 
ta? răspunse el repede. Să te duci la Iaşi şi s-o ceri de 
nevastă! Ce alta ai vrea? Să mă duc prin Lehia de astă- 
dată, dacă hospodarul îți va mai îndruga altă poveste? 

— Tu crezi că el a minţit anume? 

— Să fii sănătos, măria-ta, cîte îndrugă regii şi prinții... 

— Nelegiuitule! sări Timuş. Eu... 

— Da' ce, măria-ta eşti rege? Eşti mai presus decit ei! 
Ca hatman al vitejilor cazaci, te înfăţişezi voievodului şi-i 
ceri fata. Scurt şi fără tertipuri. i-o dă? Bine! Nu? O 
înşfaci pe codană şi pe aci ţi-e drumul! 

— Măi, frățioare, tu ştii că ai dreptate? Ce-mi trebuie 
mie ocolişuri, cîtă vreme ar trebui să mă port căzăceşte. 
Măi, iudă, ai merita să te pup, că m-oi clăti mai apoi cu 
rachiu! izbucni Timugş voios nevoie mare. 

Scotoci într-o ladă, de unde scoase două pungi pe care 
le tinse lui Şevach, fără să-l mai sărute. 

— Te plătesc pentru sfatul ce mi-ai dat şi nu că te-ai 
vînturat pe la Țarigrad, unde n-ai făcut nicio brînză. 

— Zii, măria ta, că-mi dai pentru ce-i pofti, numai bani 
să fie, rise evreul înşfăcind aurul. Dumnezeu să te 
răsplătească înmiit şi eu, robul nevrednic al măriei-tale, 
mă leg cu jurământ să te slujesc orişicînd îmi vei cere. 

— Cu plată, nu? rînji Timuş. 

— Altminteri se poate, stăpiîne? făcu mieros Şevach. 
Doar unu-i vulturaşul nostru cel milostiv, faima 
cazacilor... 

Rămas singur, Timuş simţi nevoia să-şi „clătească 
mintea” ca să poată gîndi, aşa că apucă o ploscă cu 

samahoncă şi trase cu sete. leşi apoi în cerdac, de unde 
putea să cuprindă cu privirea întreaga aşezare a cazacilor 
de la gurile Niprului. Încercă să-şi închipuie cum ar arăta 
frumoasa domniță alături de el... Trebuia să-şi facă o 
casă mare şi frumoasă, chiar pe malul apei, într-un zăvoi 
unde păsările aveau să le încinte auzul din primăvară 
pînă toamna tirziu. Şi apoi, unde se mai găseau atitea 
privighetori, cinteze şi mierle, ca pe la ei? Avea dreptate 
jidovul, sfătuindu-l să se ducă de-a dreptul, căci vicleanul 
moldovean ar fi fost în stare să-l păcălească din nou. Va 
încărca patru căruțe numai cu daruri pentru mireasă şi 
socri, ca să le arate că nu era cu nimic mai prejos ca ei, 
căci iscoadele de la laşi îi povestiseră deseori despre 
pohfala cu care se înconjura hospodarul. N-avea să i se 
înfățişeze ca un cazac pirlit. Gindurile îi fură însă oprite 
de ivirea unui oştean, care se prăvăli gifiind la picioarele 
lui. Se vedea ciît-colo că străbătuse cale lungă şi că vestea 
nu îngăduia zăbavă, căci venea din cetatea de scaun a 
Moldovei. 

— Ce s-a întîmplat? întrebă îngrijorat Timuş. Nu cumva 
a murit jupînița... 

— Mai rău, tătucule! Pînă să ajung eu aici, cred că la 
laşi au şi sosit peţitorii lui Rakoczy. 

PRIETENII PADIŞARULUI 


CU TRECEREA ANILOR, TÎNĂRUL MIHNEA s-a 
desăvirşit în minuirea armelor şi ser Rodolfo l-a sfătuit 
să-şi cumpere spada aceea venețiană, căruia Kenaan- 
paşa i-a zis „yulyii”, dar prinţul tot „năpirca” îi zicea, pe 
limba lui. De atunci năzuia după o încăierare adevărată 
şi începu să iasă noaptea, doar de va da peste una pe 
lingă ruinele vechiului oraş de altădată. Nu peste multă 
vreme, avu noroc să audă zăngănit de săbii şi văzu 
bătăuşii căutînd să se ascundă pe după zidurile 
dărăpănate, ca să cadă în spatele celui atacat. Nu mai 
încăpea îndoială că tilharii năpădiseră patru împotriva 
unuia singur. Acesta se ţinea destul de bine cu iataganul 
şi ticăloşii nu prea se înghesuiau să se apropie, decît pe 
la spate. Era vădit că nu va putea ţine piept duşmanilor 
prea multă vreme, aşa că Mihnea îi sări în ajutor, fără să 
se mai întrebe de partea cui era dreptatea. 

— Şacalilor! Nemernicilor! Aşa ştiţi să vă bateţi? Ia 
poftim! 

Nu atit faptul că se văzură loviți pe neaşteptate, cît mai 
ales iscusința noului venit îi băgă în sperieţi pe tilhari. 
Străinul parcă ar fi fost un vrăjitor, aşa făcea să le arunce 
spada din mînă, ba îi mai şi înţepa din cînd şi cînd, de 
parcă n-ar fi vrut decît să-i facă de ruşine. În mintea lor 
nu se îndoiră că însuşi şeitan sărise în ajutorul celui pe 
care voiau să-l ucidă, aşa că fugiră înspăimintaţi, 
pierzindu-se pe întortocheatele uliți. 

— Eşti teafăr, efendi? întrebă Mihnea apropiindu-se de 
necunoscut. 

— Mulțumită domniei-tale, răspunse acesta. Dar ce 
văd? Eşti tînărul nostru prieten... Mihaly, parcă. 

— Mihnea! răspunse beyul şi se aplecă asupra lui, ca 
să-l vadă mai bine. Şi domnia-ta nu eşti altul decit însuşi 
Emirguneoglu, de nu mă-nşel. Ia te uită ce întîmplare! 
Ce-ai pățit? 

— Cit pe ce să mă omoare. 

— Hoţi? 

— Tot una! Ucigaşii şahului Persiei, care ar da oricît să 
mă trimită în sînul lui Alah slăvitul. Din pricina domniei- 
tale nu au izbutit decit să-mi cresteze brațul, aşa că-ţi vor 
purta pică, bagă de seamă. 

— Să poftească! se fuduli Mihnea şfichiuind văzduhul. 
Abia îi aştept! Dar... ce ai? Văd că abia te ţii pe picioare. 
Ai pierdut mult sînge. Unde-i rana? Ori mai bine să te 
duc acasă? 

Emirguneoglu se învoi bucuros, dar Mihnea îşi dădu 
seama că slăbiciunea rănitului se datora nu numai 
încăierării, ci şi mirosului de butoi ce răbufnea din el. 
Totuşi nu-l lăsă singur şi, cu chiu, cu vai, ajunseră la 
emir. Acesta se rugă de el să rămînă şi peste noapte, căci 
s-ar fi putut ca ucigaşii să-l mai calce o dată şi nu se 
putea încrede pe deplin în slujitorii ce-i avea. Aşa se face 
că Mihnea adormi în culcuş străin. Poate că din pricina 
asta a avut şi visul acela ciudat, în care sultanul însuşi o 
aducea pe sora lui Hanzade, de mînă, ca să i-o dea de 
soție. Apoi se făcea că în fruntea unei oştiri strălucitoare 
a alungat nişte oameni uriți şi păroşi, dintr-o ţară a cărui 
rege a şi ajuns... 

În dimineaţa următoare fu poftit de un rob la patul 
gazdei, care nu se putuse ridica din pricina rănii căpătate 
peste noapte. 

— Am ţinut mult să-ți mulțumesc încă o dată pentru că 
mi-ai scăpat viaţa şi, fiindcă un imbrohor m-a poftit să-l 
urmez la sărai, am să te rog să mă însoţțeşti. Trebuie să 
afle şi sultanul, iar tu ai să fii martor. 

Tînărul ştia că acasă la el treburile mergeau de la sine, 
prin iscusința lui Modzali-vătaful, iar o întîlnire cu 
padişahul nu putea decit să-i fie folositoare, aşa că se 
învol. 

Rămase uimit de uşurinţa cu care pătrunseră chiar în 
iatacul padişahului, iar acesta îi primi de parcă ar fi fost 
un om de rînd. Totuşi, cei doi se ploconiră pînă la podea, 
sărutindu-i poala veşmîntului, după care Emirguneoglu 
îşi povesti pățania. 

— Fii pe pace! Am să-i jupoi de vii pe vinovați. 

— De n-ar fi fost tinărul nostru bey să mă scape, nu m- 
aş mai fi înfățişat astăzi luminăţiei-tale. 

— Îl cunosc! făcu sultanul zimbind binevoitor. 
Socoteam că este unul dintre prietenii noştri, dar, după 
cîte am auzit, ţine mai mult la iubita mea mamă. Nu-i 
aşa”? 

Mihnea înghiți un nod, fiindcă nu ştia cîte va fi aflat 
împăratul, aşa că rămase tăcut, în aşteptare. 

— Apoi, mai am de îndeplinit o datorie față de el, căci a 
fost printre puţinii care au cutezat să mă înfrunte. Ce 
zici? 

— Este un mare viteaz, se băgă emirul. A dovedit-o şi 
sub ochii mei. 

— Dacă şi tu o spui, rise Murad, care era tare voios în 
dimineața aceea, atunci vă cred pe amindoi. Numai că ar 
trebui să-l răsplătim cum se cuvine. Vrei bani? 

— Am, prea-bunul meu stăpîn, răspunse de astă-dată 
Mihnea. 

Apoi îşi luă inima-n dinţi şi o spuse răspicat: 

— Dacă marea bunătate a strălucirii-tale, umbră a lui 
Alah pe pămînt, se revarsă asupra mea, atunci fă ca să 
capăt ceea ce mi se cuvine. 

— Ce anume?! 

— Eu sînt feciorul acelui Radu Mihnea, care ţi-a fost cu 
mare credință pînă la moarte, şi aş fi îndreptățit la 
moştenirea lui. 

— Te pomeneşti că vrei vreuna din cele trei țări a 
ulacilor? Am ghicit? 

— După credinţa ce ţi-o port, luminăţia-ta, stăpînul 
stăpiînilor, socot că am dreptul asupra tuturor, mai ales 
că sînt şi de spiță basarabă, şi corvină, şi cu sînge 
muşatin. 

— Nu ştiu despre ce este vorba, se băgă iar 
Emirguneoglu, dar, dacă el spune, aşa trebuie să fie. Mă 
rog şi eu pentru el! 

Sultanul încetă a zimbi şi îşi netezi barba, aşa cum 
avea obiceiul cînd se afla în încurcătură. Rosti apoi 
domol: 

— Ce vrei tu, nu-i cu putinţă. Ulacii sînt nişte trăsniţi, 
care nu pot sta laolaltă. A mai vrut un bey să-i strîngă, 
dar pînă la urmă l-au ucis. 

— Da! se băgă Mihnea, fără să-şi dea seama că-i lua 
vorba. Numai că austriecii au fost ucigaşii, şi dacă l-ar fi 

— Dar nu şi supusă mie, beyule! ridică vocea 
padişahul. Tot mai bine să rămînă despărțite. Tu n-ai 
decit să te hotărăşti pentru una din ele şi să-i spui 
sadrazamului că asta-i voința mea, să te căftănească 
domn. 

Se înţelege că nu a putut pleca pe dată, iar atunci cînd 
s-a dus la marele vizir ca să-i spună porunca padişahului 
acesta nu mai era la sărai. Nu s-a îngrijorat şi şi-a zis că 
avea să vină în altă zi, dar o săptămînă încheiată nu 
izbuti să dea de el. Apoi i s-a mai închis şi poarta în nas, 
nemaifiind lăsat să intre după cum îi era voia. Kenaan- 
paşa îi spuse că toată pricina era aurul împins la palatul 
marelui vizir de cei doi domnitori de peste Dunăre, ori 
itele ţesute de oamenii lui Rakoczy. Nu-i mai răminea 
decit nădejdea în noul său prieten, Emirguneoglu, care ar 
fi putut să-l ducă iarăşi la sultan şi să i se plingă. Acesta 
îi spuse că padişahul hotărise ca în cea de a 24-a zi a lui 
Sevval ul-mukerem să-şi adune prietenii în casa lui 
Silahdar Mustafa-paşa, pe la care nu mai trecuse de 
mult. Asta însemna 8 februarie 1640, zi ce avea să 
rămînă de pomină, dar Mihnea nu putea acum să ştie. 

Mare fu bucuria revederii, nelipsind nici Bianchi, nici 
Yar Ali-han şi, se înţelege, nici emirul, cu tînărul său 
prieten. Padişahul însă era tare schimbat în rău, 
lipsindu-i cu totul veselia chefliului de altădată. 

Se întinsese masă mare, cu bucatele cele mai alese, dar 
şi cu vestitele băuturi de atunci. Ispita fu prea mare şi, 
cu toate că Murad se ţinu cît putu, în cele din urmă nu 
se rabdă să nu guste din pocalele care-i făceau cu ochiul. 
În scurtă vreme se chercheli, ba îi reveni şi roşeaţa 

— Pe tine, scumpule Bianchi, te fac stăpiînul Veneţiei! 
hotări el, cu toate că n-ar fi putut să poruncească în 
cetatea sfintului Marcu, nici dacă ar fi fost treaz. Ţie, 
urmă el apucîndu-l pe după gît pe emir, am să-ţi dau 
întreaga Persie, cu şah cu tot. Fă ce vrei cu el! 

Nici Mihnea nu fu uitat la această „pomană de beţiv”: 

— Tu ai să fii beylerbeyul celor trei ţări... cum naiba se 
chemau odinioară?... 

— Dacia! răspunse Mihnea pe dată. 

— Aşa! Tu ai să fii stăpinul lor, dar supus cu credinţă 
sultanului, care are să fie... Silahdar! 

Cît erau de amețţiţi, toți făcură ochii mari auzind aceste 
vorbe, dar mai cu seamă Mihnea, care-şi închipuise într-o 
vreme că aiurelile sultanului ar fi putut prinde viaţă. 

— Ce vă holbaţi la mine? se răsti Murad-khan. Eu po- 
runcesc şi poftesc ca Silahdar să fie sultan, de îndată ce 
mor eu! bătu el cu pumnul în masă. Toată seminția lui 
Osman îi putredă şi trebuie să crape toţi cei din neamul 
lui. Eu am să vă las, că-mi simt sfirşitul... 

— Nu se poate, mult iubitul meu stăpiîn, sări 
gudurîndu-se Silahdar-paşa. 

— Ba da! Aşa am hotărit, aşa să faceţi! Vreau să-mi 
aduceţi chiar aici leşul frățiorului meu Ibrahim, ca să nu- 
ți mai stea ţie în cale, sultanule, ce-mi vei urma mîine 
dimineață! Aduceţi călăul ca să poruncesc chiar eu 
moartea lui! 

Începuse să se înfurie şi vinele tîmplelor i se umflaseră 
mai să-i plesnească, iar dacă i-ar fi stat careva împotrivă, 
în acea clipă, îşi primejduia capul. De altfel chiar gazda 
avea să-i facă placul, surizindu-i gîndul de a pune mina 

sultanului beat, căci i s-a şoptit din vreme, de către 
însuşi Silahdar-paşa, că el ar putea fi singurul lui urmaş 
de nădejde. Aşa că pe dată a şi trimis la sărai după gidele 
Kara Ali, ca să se înfățişeze degrabă padişahului. 

Dintre toţi cei de față, nu numai gazda îşi păstrase 
mintea limpede, ci şi tînărul bey ulac, care îşi zise că 
sosise clipa să se arate ascultător poveţilor lui Kosem. Nu 
atît pentru ea, dar, dacă murea împăratul, celălalt ar fi 
înlăturat-o pe valide şi atunci cu greu şi-ar mai fi împlinit 
dorința lui atît de arzătoare. Dacă nu mai era Murad şi 
mamă-sa ar fi scăpat datorită lui, atunci de bună-seamă 
că izbinda ar fi fost de partea lor. 

Socotind în minte cele de mai sus, Mihnea se furişă 
tiptil din casă, încalecă pe cel dintii cal găsit la îndemînă 
şi într-un galop nebun se duse la sărai. La poartă arătă 
inelul sultanului şi i s-a îngăduit intrarea fără nicio 
piedică. Apoi şi darussade îi deschise uşile şi astfel putu 
să ajungă în faţa lui Kosem, pe care o sculase din somn. 

— Arde saraiul? A izbucnit ciuma? întrebă ea nemul- 
țumită. Ce s-a întîmplat? 

— Prea-luminată şi înțeleaptă mea stăpină! căzu 
Mihnea în genunchi. N-aş fi cutezat, dacă n-ar fi în 
primejdie viața slăvitului nostru sultan. Acum este la 
Silahdar... 

— Atunci îi beat! făcu scirbită Kosem. 

Totuşi îl ascultă pe Mihnea şi, cînd acesta isprăvi în 
cîteva cuvinte, sultana clătină capul zicînd: 

— Toţi cei de acolo nu fac nici două parale, dar 
ticălosul de Silahdar ar fi în stare să ne joace vreun 
renghi. Bine ai făcut că mi-ai dat de ştire! 

Miji ochii somnoroşi, căutînd să-l străpungă cu privirea 
printre gene, dar tînărul nu clinti. Răspunse doar: 

— Călăul s-ar putea să fie pe drum... 

— Că bine zici! Dă fuga şi opreşte-l! Spune-i că am po- 
runcit eu să mă aştepte în arz odasi. 

Tînărul se răsuci pe călciie şi o luă la fugă, sub ochii 
uluiți ai paznicilor, şi chiar la poarta cea mare Kara Ali 
era pe cale să încalece, ca să împlinească porunca 
sultanului. 

— Cellat efendi, gîfii Mihnea. Prea-slăvita noastră stă- 
pînă, Kosem-sultana, pofteşte să-ţi vadă fața acum, pe 
dată, în arz odasi. 

Gealatul se uită nedumerit către trimisul lui Silahdar- 
paşa, apoi la Mihnea şi spuse: 

— Nu mai înțeleg cine mă cheamă... 

— Ba-i limpede Luminăţia-sa padişahul a sosit acasă, 
unde se află acuma împreună cu valide şi pofteşte să te 
vadă numaidecit. 

Slujitorul lui Silahdar-paşa nu prea ştia despre ce era 
vorba şi la rindul lui fu uimit că sultanul ajunsese mai 
repede decit el, căci îl ştia că rămăsese la stăpînul lui. 
Dădu din umeri şi astfel Kara Ali nu mai pregetă, ci se 
duse cu Mihnea. 

În arz odasi intră însă numai singur, şi i se păru că 
cineva trăsese un zăvor pe dinafară. Oricit era de călău, 
simți un fior, mai ales că, atunci cînd bătu cu pumnii în 
uşă, nu-i răspunse nimeni. 

Acasă la Silahdar-paşa pregătirile erau în toi, căci 
acesta trimisese vorbă pe la toți prietenii lui să se adune 
în grabă mare, şi aproape întreaga ogradă era plină de 
oşteni. Sultanul, istovit de băutură, se triîntise cu capul 

pe masă, nevrind să se întindă în pat, iar cei din jur se 
uitau cam neliniştiți la gazdă. Deodată Murad îşi săltă tot 
corpul şi răcni ca un leu: 

— Acum! Aici! Vreau leşul lui Ibrahim! Ce mai aştep- 
taţi? N-am poruncit eu să... 

Se clătină şi apoi căzu ca un buştean. Cei care se 
repeziră să-l sprijine se opriră înspăimiîntaţi, căci marele 
sultan murise. 

— Sîntem pierduţi! îngăimă Aii Yar-han. Să fugim! 

— Nu încă! Mai rămiîneţi! porunci Silahdar, fulgerindu-i 
cu privirea. Dar unde-i tînărul ghiaur? se uită el în jur. 

— O fi la umblătoare, răspunse Emirguneoglu, care, 
deşi abia se mai ţinea pe picioare, parcă mai înţelegea cite 
ceva. 

— Căutaţi-l! se răsti gazda la ei. Nu cumva să ne fi 
vindut! Cînd a plecat din odaie? 

Toţi dădură din umeri, dar niciunul nu se îndupleca să 
se mişte după el. Nu pentru multă vreme, căci se înapoie 
slujitorul trimis după gealat şi le spuse că beyul însuşi îl 
dusese pe Kara Aii la Kosem. 

— Nemernicul! scriîşni Silahdar-paşa. Dar şi mai prost 
am fost eu, că l-am îngăduit între noi. Cine l-a adus aici? 

— Sultanul, biigui Bianchi. 

— Acum putem fugi? întrebă Aii Yar-han, ai cărui aburi 
de beţie i se risipeau de teamă. Scorpia ne mănîncă de vii 
pe toţi! 

Fără să mai scoată o vorbă, fiecare căută să se facă 
nevăzut, iar cei din curte, de cum auziră cîte ceva, o şi 
luară la picior, ca nu cumva să fie găsiți în preajmă. 
Bostangii nu mai găsiră decit leşul sultanului, pe care-l 


ridicară şi-l duseră la picioarele validelei. Aceasta îl privi 

fără să scoată măcar o lacrimă, după care săltă capul şi 
rosti rar: 

— Padişahul nu este mort! Un împărat nu moare nicio- 
dată! Trăiască împăratul! Viaţă lungă să hărăzească 
slăvitul Alah, măritului nostru sultan Ibrahim-khan! 


SOCRU CU DE-A Sil 


DUMNEALUI KEMENY IANOS, sfetnicul de taină al 
alteţei-sale serenisime Rakoczy Gyorgy, se afla de vreo 
două săptămîni la laşi, însă, cu toate că ceva se zvonise, 
Timuş află adevărul abia la Soroca. Nu putea crede că nu 
venise în peţit, însă inima îi era muşcată ca de un şarpe 
chiar dacă pircălabul cetăţii îi spusese cu totul altceva. 
Tot acolo află că printre însoțitorii ungurului se aflau şi 
cîțiva oşteni tineri, mai cu seamă un căpitan bănăţean, 
care cerceta prin tirg să dea peste vreun bătrin care să fi 
luptat la Tuţora, sub Gaşpar Grazziani. „De ce oare”? îşi 
muncea mintea Timuş. 

Fiindcă îi luase pe vechii lui prieteni, în frunte cu 
atamanul Sidorenko, la un popas se strinseră cu toţii să 
hotărască ce să facă, întrucit erau prea puţini ca să se 
apuce de bătaie. 

— Prin vicleşug, tătucule, îşi dădu părerea Arkaşa. 

— Ar fi trebuit să-l iau cu mine pe iuda acela de 
Şevach, zise Timugş. El ne-ar fi scos din încurcătură. 

— Păi, dacă ungureanul lui Kemeny caută pe unul de 
la Ţuţora, n-are decit să mă găsească pe mine! făcu 

Ivanco Druşin, un cazac căruia începuseră a-i albi 
timplele. 

— Da' ce, tu ai fost acolo? îl repezi Timuș. Nici nu erai 
pe lume atunci. 

— Parcă el are să ştie? Îl ademenesc eu, că doar n-are 
să mă caute de dinți. Lasă pe mine! 

— Şi pe urmă?! întrebă neîncrezător Timuș. 

— Văd eu ce caută ei la laşi, că doar nu de florile măru- 
lui vor fi venit. 

— Afurisită treabă! scuipă Sidorenko. 

Neavind altceva mai bun de făcut, se învoiră cu părerea 
lui Druşin şi, de cum ajunseră la laşi, se şi puseră în 
căutarea lui Lazăr Borlovan, căci el s-a dovedit a fi 
căpitanul lui Kemeny, despre care era vorba. Numai că 
împreună cu el se mai afla şi hotnogul Ion Bălgrădean, cu 
care legase o strinsă prietenie, aşa că oamenii lui Timuș 
trebuiră să-i atragă pe amindoi în capcană. 

Treaba n-a fost prea grea, fiindcă bănăţeanul se arătă 
bucuros de întîlnirea cu „cazacul cel bătrîn”. Din păcate 
însă, cînd să plece fu chemat la Kemeny şi, ca să nu-i 
scape cumva, îl trimise pe Bălgrădean să-i ţină de vorbă 
pînă ce avea să vină şi el. Întilnirea urma să aibă loc în 
casa unui moldovean care putea vorbi căzăceşte şi unde 
îl aşteptau Sidorenko şi încă vreo patru cazaci. 

De cum păşi pragul, Bălgrădean fu pocnit pe la spate şi 
se prăbuşi în nas la picioarele atamanului. 

— Nu-i bine, tătucule! îl dojeni Druşin. Trebuia să-l fi 
luat cu vorbă bună. 

— N-ai teamă! De frica schingiuirii, omul spune şi ce 
nu vrea! De ce să ne pierdem vremea cu el? 

— Dar nici măcar nu-i căpitanul pe care-l voiai, zise şi 
Vania, care-l adusese. 

Sidorenko căscă ochii şi izbucni: 

— Atunci pe cine dracu ai adus? 

— Pe un oştean de-al lui. 

— Dar nu aşa ne-a fost vorba, se înfurie mai rău 
atamanul. Bălgrădean începu a da semne că-şi vine în 
simţire şi Druşin îl arătă cu degetul, după care spuse lui 
Arkaşa: 

— Vom spune că l-am asemuit cu cineva şi poate că-l 
păcălim. 

— În răstimp îi vine şi căpitanul şi ne găseşte cu ăsta 
la podea, nu se lăsă Vania. 

Pe dată se repeziră să-l ridice pe un scaun şi porunciră 
gazdei să le aducă nişte rachiu tare cu care-l frecară pe 
timple, dar îl şi siliră să bea. Văzindu-l că deschide ochii, 
moldoveanul îi zimbi mieros: 

— Să ierţi, domnia-ta, că, iacă, te-au asemuit cu cineva 
şi... aşa s-a întîmplat, dar nu cu răutate. 

— Ce să zic? făcu Bălgrădean frecîndu-şi ceafa. Dacă 
aşa se primesc oaspeţii pe la dumneavoastră... 

— Aracan de mine, se tingui gazda! Cum poți să spui 
mata aşa ceva? lacă, flăcăii ăştia sînt cam iuți din fire şi 
unul dintre ei avea ceva socoteală mai veche cu un 
ardelean, iar acuma i s-a părut că domnia-ta ai fi. Fără 
să mai spună şi celorlalți, te-a pocnit, mai înainte ca să 
poată fi ţinut. De altfel l-au şi izgonit de aici şi cei care 
sint față se căiesc de cele petrecute. 

Acuma, fie că lovitura n-a fost prea puternică, fie că ra- 
chiul era gustos ca cel de pe valea Mureşului, Bălgrădean 
îi iertă pe cazaci şi, atunci cînd sosi, Borlovan îi găsi pe 

toți cinstindu-se de parcă ar fi fost prieteni de cînd 
lumea. 

— Fraților! zise deodată Sidorenko, după ce şi Borlovan 
se aghesmuise. Vă văd oameni cinstiți şi noi nu ştim să 
umblăm cu prefăcătorii, aşa că vom spune pe şleau ce 
vrem să aflăm de la voi. 

— Eu socoteam că noi eram aceia care trebuia să între- 
băm, răspunse Bălgrădean, dar căpitanul îi făcu semn 
să-l lase pe el. 

— Tot aşa de cinstit o să vă răspundem. Dar mai întîi 
am pofti să ştim cine sînteți!? 

Cazacii se uitară unii la alții şi îşi dădură seama că 
ardelenii habar n-aveau de sosirea lor în Iaşi. Druşin 
socoti atunci să se arate mai viclean şi răspunse el 
pentru toți: 

— Sîntem oşteni în slujba dumnealui pan Stanislas 
Podolski, voievodul de Winiţa. 

— Păreţi mai curînd cazaci! se băgă Bălgrădean. 

— Asta şi sîntem! se fuduli Sidorenko. 

— Dar ce-aţi vrea să aflaţi? întrebă Borlovan. 

— Cu ce treburi pe la laşi? Nu cumva în petit la fata lui 
Vodă? 

— Noi? Da' ce? Sintem de nasul ei? rise Bălgrădean şi 
mai dădu de duşcă o stacană. 

— Poate... Kemeny? rînji Druşin. 

— Fii pe pace, îi însurat! dădu din mină Bălgrădean, 
care părea mai vorbăreţ, în vreme ce bănăţeanul asculta 
cu băgare de seamă. Gazda abia mai prididea cu 
tălmăcirea. 

— Deci nu-i rost de nuntă? îşi pierdu răbdarea 


Sidorenko. Ce s-o mai lungim, asta vrem a şti! 

— D-apoi, nu vă fie cu supărare, dar domniile-voastre 
credeți că luminăţia-sa domnul general Kemeny nu are 
altă treabă decit să se ţină de pețit? Haida de! 

— Ce mai calea-valea? se băgă şi Vania. Tătucul 
nostru-i îndrăgostit foc de fata lui Vodă. Asta-i! 

— Să fie sănătos! rise Bălgrădean şi închină din nou, 
căci tare se mai simţea voios. 

Băură cu toţii, după care nu prea mai ştiură cum să se 
iscodească, pînă cînd Borlovan se lumină la faţă şi spuse: 

— Ce-aţi zice voi dacă însuşi stăpinul nostru, Kemeny, 
i-ar cere fata lui Vodă, pentru voi? 

— Cum aşa?! se nedumeriră cu toţii. 

— Nu pot să vă spun, dar aveţi încredere, căci mi-a dat 
ceva prin cap... 

— Şi mie, dar mai înainte de a veni domnia-ta, 
domnule căpitan, îi luă vorba Bălgrădean. 

Gazda trebui să-i desluşească mai amănunțit cele 
petrecute, căci hotnogul începuse a clipi cam des a somn. 
Borlovan îl apucă de braț şi, multumind pentru găzduire, 
plecară amindoi, fără a mai fi însoțiți. Se vedea cît-colo că 
Bălgrădean abia de mai putea călca. 

Nu acelaşi lucru l-ar mai fi spus cazacii cind, după ce 
trecură peste citeva ulițe, tînărul oştean se înțepeni pe 
picioare, încît şi Borlovan se uită la el nedumerit. 

— Nu eşti beat?! se miră el. 

— Dintr-atit? rise celălalt. 

— Atunci?! 

— Nu-i lucru curat la mijloc! Nu pentru mine era lovi- 
tura aceea la cap, ci pentru domnia-ta. 

— Crezi?! 

— Păi, ce-ar fi avut cu mine? Şi încă ceva: ăştia trebuie 
să fie cazaci de-ai lui Timuș, care a sosit la Iaşi. 

— Au vrut să ne păcălească. 

— S-au crezut deştepţi, dar le arăt eu lor! 

— Cum? 

— Domnia-ta să faci ce te-ai legat. Îl rogi pe domnul 
general să pună o vorbă bună pentru stăpinul lor... 

— Timuş? 

— Da' de unde! Pan Stanislas Podolski, voievodul de 
Winiţa. Nu aşa au spus chiar ei? 

Borlovan izbucni în ris. 

— Eşti dat naibii, măi frate! Mi-ar place să văd ce-ar 
zice aceşti isteți cînd Kemeny i-ar vorbi lui Vodă despre 
leah! 

Sfătuit de Bălgrădean, căpitanul Lazăr nu-i spuse tot 
adevărul stăpînului său, în vreme ce cazacii se întrebau 
la rindu-le: „Dar, de fapt, ce-am aflat?” 

Duciîndu-se de-a dreptul la Kemeny, ca să-i istorisească 
întilnirea, însă fără să-i spună şi de bănuiala că era vorba 
de oamenii lui Timuş, bănăţeanul află de la general că 
Vodă îi poftise la un ospăț, la care urma să vină şi 
hatmanul. 

— Cel mai bun prilej ca să-i atrag pe cazaci de partea 
noastră! îi spuse vesel Kemeny. Eu, care am venit să 
pregătesc războiul împotriva Lehiei, mă întîlnesc, cum nu 
se poate mai nimerit, la voievodul Moldovei tocmai cu 
oamenii de care avem nevoie. 

Căpitanul Borlovan îi pomenise că stăpinul cazacilor, 
„voievodul de la Winiţa”, era îndrăgostit de fata lui Vasile- 
vodă, dar parcă nu-i venise la îndemină să-şi dea el cu 

părerea că acela n-ar fi altul decît Timuş. Kemeny însă o 
luă de bună şi adăugă: 

— Dacă şi voievodul acela leah îi face pe plac lui Lupu, 
şi ne ajută, atunci pot spune că Lehia va fi stăpinită de 
prințul nostru şi n-am venit aici degeaba. 

Ospăţul fu pe potriva feţelor boiereşti, dar mai cu 
seamă a musafirilor. Vel-logofătul Gheorghe Ştefan, vel- 
vornicul Iordache (Cantacuzino şi alții la fel de 
simandicoşi se înfățişară înveşmiîntaţi în stofe scumpe şi 
împodobiţi ca la curtea împăratului Persiei, atît de mult 
aur şi atîtea preţioase pietre străluceau în lumina făcliilor 
de ceară curată şi plăcut mirositoare. Aşa ţinea Vasile- 
vodă la ighemoniconul domnesc. Şi ca să fie şi mai mare 
pohfala, vorbeau între ei leşeşte, cei care ştiau, cu 
deosebire oaspeţii străini. Cu toate acestea Timuş părea 
că nu-şi găseşte locul şi arareori răspundea la vreo 
întrebare. Cum era obiceiul, partea femeiască nu se afla 
acolo, ci în iatacul doamnei, unde ronțăiau acadele şi 
rideau din orice li se părea de haz. 

Mai către sfirşitul petrecerii, Kemeny socoti că n-ar fi 
rău să aducă vorba şi de viitorul ginere al lui Vodă şi 
rosti, închinînd un pocal de vin: 

— Am auzit, măria-ta, că-ţi dai fata după pan Podolski 
de la Winiţa, şi asta mă bucură, căci îmi place tînărul. Să 
fie într-un ceas bun! 

De fapt, generalul nu-l văzuse niciodată pe acel voievod 
şi nici nu ştia dacă era tinăr ori bătrîn, dar mai presus de 
toate nu s-a gîndit la ce va spune Timuş, care înțelesese 
pe dată. Cel mai uluit fu însă domnitorul, care se uită 
nedumerit la Kemeny şi, bănuind a fi ceva meşteşugit 

— De! Ştiu şi eu? 

Cazacul însă rămase cu gura căscată, de parcă ar fi 
văzut o arătare. Apoi se ridică furtunos de la masă şi, 
fără să scoată o vorbă, părăsi încăperea. Nu-şi adusese 
tovarăşii, ca să nu se dea în petec, dar şi aşa tulburarea 
lui fu văzută de toţi mesenii. 

— Ceva nu i-a fost pe plac, zise Vodă, puţin cam îngri- 
jorat. 

— 1 s-o fi făcut greață de la mîncare, măria-ta, rise vel- 
vornicul Gheorghe Ştefan, care era în dreapta lui 
Kemeny. 

— Da' de unde! dădu din cap Vodă. Tare mi-e că s-a 
mîniat pentru cele auzite de la dumnealui pan generalul. 
Se ştie doar că lui tare îi cam place de Ruxandra mea, 
măcar că-i un cazac. 

— Dar nu un oarecare, spuse Kemeny, căruia îi păru 
rău că-l luase gura pe dinainte. E feciorul lui Bogdan 
Hmelnițki, măria-ta. 

— Tocmai de asta mă tem! răspunse scurt voievodul. 

Ridicindu-se atit de vijelios, Timuş nu se opri decit 
între ai lui şi, apucîndu-l pe ataman de gît, îl scutură de 
credeai că voia să-i smulgă capul. 

— Bine, măi, vită cufurită! răcni el. Mi-ai împuiat capul 
că ungureanul are să pună o vorbă bună pentru mine 
ŞI... 
— Şi n-a făcut-o?! se miră Druşin, în locul lui 
Sidorenko, care n-ar fi putut răspunde. 

— A pomenit de nu ştiu ce leah din Winiţa, ticăloşilor! 
Beţivanilor! şi lăsîndu-l pe ataman se opinti să-i tragă o 
cizmă în fund celuilalt. Porcilor! 

— Nu se poate, batuşca! gâfii Sidorenko. Îl spintec pe 
măgarul de căpitan! 

— El singur a zis c-o face, se băgă şi Druşin. 

— A făcut pe dracu! Şi-a bătut joc de voi, dar mai ales 
de mine. 

— Îi crap capul! 

— Ba să faceţi bine să vă ţesălaţți şi să vă spălațţi 
rapănul de pe miini şi să dați cu ce-ţi şti ca să nu mai 
duhniți a cal, după care vă înfăţişaţi voievodului şi-i 
cereți fata de nevastă pentru mine. Vedeţi că vă trimit în 
petit, cum s-ar zice, şi să vă purtaţi cum trebuie! 

— Aşa te vreau, suflețele! sări bucuros atamanul şi-l 
sărută pe obraz. Acum mai vii de-acasă! Ce să mai 
umblăm cu tot felul de ocolişuri leşeşti? 

— Nu care cumva să mă răzgeîndesc eu şi s-o peţesc 
„căză-ceşte”! mormăi el înciudat, după care ceru de băut. 

O ţinură apoi într-un chiolhan mai toată noaptea şi 
abia către ziuă îi trimise la culcare, încît chipeşii „peţitori” 
aveau să mai fie şi mahmuri, numai buni de pus pe 
ceartă. 

Cînd s-au deşteptat, şi-au turnat cite o cofă cu apă în 
cap, s-au pieptănat şi s-au stropit cu „marafeturi 
levantine” de miroseau de la o poştă a ambră şi mosc. 
Apoi îşi puseră cîte o floare la ureche, altele în piept, 
dădură o duşcă de rachiu tare ca să se dreagă şi, 
făcindu-şi o cruce mare, porniră către palatul hospoda- 
rului, ţanţoşi de parcă ei ar fi fost gineri. 

Cînd ajunseră acolo, care nu le fu mirarea văzînd că nu 
se isprăvise petrecerea de cu seară. Adevărat că unii 
zăceau pe sub mese, horcăind cu nădejde, dar alții, mai 

ciotcă în jurul voievodului şi al oaspetelui său, care abia 
se ţinea să nu adoarmă stînd în jilt. 

Cazacii pătrunseră fără a ţine seama de împotrivirea 
seimenilor arnăuţi şi dădură buzna în mijlocul odăii. Se 
închinară cu smerenie, întinzind mîna dreaptă în faţă, 
după cum era datina la ei, şi Sidorenko începu, cu voce 
cam dogită de băutură: 

— Cu sănătate şi bucurie am venit în casa măriei-tale, 
hospodarule, şi ne rugăm Celui de Sus să te dăruiască 
numai cu fericire şi viață îndelungată! 

— Mulţumesc,  voinicilor, răspunse vesel Vodă, 
închipuindu-şi că fuseseră trimişi de Timuş să-şi ceară 
iertare pentru purtarea lui. Cu ce vînt pe la noi? 

— Cu veste bună, prea-milostive, căci viteazul şi nease- 
muitul nostru Timuş Bogdanici, feciorul marelui hatman 
al Ucrainei, fala creştinătăţii, îți face cinstea să te aibă de 
socru 

Se lăsă o tăcere de mormiînt şi numai rînjetul din colțul 
gurii vel-vornicului arăta că-i fuseseră pe plac vorbele 
cazacilor. Voievodul, în schimb, îşi muşcă buza pînă la 
singe din pricina neobrăzării cazacilor, şi tocmai de față 
cu Kemeny. Ca să nu le mai dea răgaz să spună şi altele, 
se ridică furios şi, arătind uşa cu degetul, răcni: 

— Afară! Strajă, dă-i afară pe nespălaţii ăştia. Căpitane 
Pădureţ, poftesc să-i duci pînă la Nistru, chiar acum, şi 
să-i azvirli din ţara domniei mele, ca pe nişte otrepe ce 
sint! 

Trimişii hatmanului îşi traseră spadele şi, fără să le 
pese de ameninţare, întoarseră spatele, după care ieşiră 
plini de trufie printre seimenii ce se uitau la ei prostiți. 

Kemeny, căruia îi sărise somnul, zise într-un tirziu, pri- 
vind către cei plecați: 

— De acuma, măria-ta, toate drumurile Moldovei nu 
mai pot duce decit spre Asfinţit. Gata cu Răsăritul! 

— Aşa a fost dintotdeauna, cinstite oaspete, răspunse 
Vodă mai domolit. Măcar că vrem noi au ba, întotdeauna 
munții ne-au unit! 

Izgoniţi cu ruşine din laşi, cazacii nu mai zăboviră şi pe 
dată încălecară către casă, nu fără a fi însoțiți din 
depărtare de oştenii lui Pădureţ. Aceştia răsuflară uşurați 
cînd îi văzură dincolo de Nistru şi se întoarseră tot într- 
un galop ca să dea seama de împlinirea datoriei. De fapt 
Timuş nici nu-i băgase în seamă, ci a trecut pe unde a 
vrut, fără să fie supărat cu ceva. 

De cum se văzu la Praguri, îl înştiința pe marele 
hatman de ruşinea întimpinată la laşi şi căpătă 
încuviințarea să se răzbune. Făcu strigare la oaste şi vreo 
zece mii de cazaci se năpustiră asupra Moldovei ca 
lăcustele, pirjolind totul în cale. Nici tătarii nu mai 
făcuseră asemenea prăpăd ca furioşii cazaci. Băgaseră 
spaima în toată suflarea şi bieţii oameni fugeau deznădăj- 
duiți care încotro vedea cu ochii, numai să scape cu 
viață. 

Kemeny şi ai lui părăsiseră Moldova mai înainte, iar 
voievodul, auzind de prădăciunea căzăcească, îşi strinse 
pe fugă tot ce putu şi, luindu-şi doamna şi întreaga 
familie, se trase la adăpostul zidurilor Sucevei. Tirgul 
Iaşului fu dat pradă focului, jafului şi siluirilor de tot 
felul. Cazacii aveau îngăduinţa să facă orice, şi nu era 
trebuinţă să li se arate cum. 

Lui Arkadie Sidorenko îi rămăsese gîndul la frumoasa 
biserică a sfinților trei ierarhi, zidită de curînd şi care 
strălucea la soare aidoma unei nestemate. 

— Este aur curat, tătucule! îi spuse el lui Timuș. 

— Fugi, batuşca, cu prostiile! Nu-i decît piatră vopsită! 

— Nicidecum! se împotrivi atamanul. O tăiem în bucăţi 
şi o împărțim la toată căzăcimea, căci e îndeajuns. 

Timuş dădu nepăsător din umeri şi Sidorenko o luă 
drept îngăduinţă de a o prăda, căci de biserici nu se prea 
legau ei, ci numai de odoarele din ele. Dar hatmanul îl 
opri: 

— Mai întîi sparge numai o bucată din ea şi, dacă o fi 
cum spui tu, a voastră să fie, dacă nu, daţi-i pace, că-i 
mare păcat de aşa frumuseţe s-o facem una cu pămîntul 
de pomană. 

Pe dată alergă la oamenii săi şi una-două fură cioplite 
cîteva înflorituri de la ferestre, de care nu se puteau îndoi 
că n-ar fi fost de aur. Mare le fu însă dezamăgirea cînd 
dădură de moloz şi piatră. 

— Ptiu! scuipă Sidorenko înciudat. Asta e ca o muiere 
sulemenită în obraz, dar bătrină pe sub fustă. 

— Dar dacă am topi pojghița de aur de pe ea?! întrebă 
unul. 

— Să ştii că ai dreptate, se lumină atamanul. Să facem 
un foc zdravăn împrejurul ei şi n-avem decit să ne 
aplecăm să culegem avuţia. Nu de alta, dar să nu se 
spună că a trecut cazacul pe lingă aur şi i-a dat cu 
piciorul. Hai, vulturaşilor, adunaţi vreascuri! 

Curînd, ruguri uriaşe înconjurară biserica, însă, în 
afara fumului care a înnegrit pereţii, nici urmă de ceea ce 


căutau. Mare le mai fu dezamăgirea şi numai cîte unii 

mai răscoliră printre pietrele încinse, doar-doar de-ar găsi 
ceva, însă zadarnic. 

Apoi întregul tirg, afumat şi prădat, fu părăsit, căci 
Timuş porunci urmărirea vicleanului hospodar „pină-n 
pînzele albe”. Vestea aceasta ajunse şi în bătrina cetate a 
Sucevei şi mare spaimă se băgă în cei adăpostiţi acolo, 
fiindcă puţina oaste moldovenească, strinsă în pripă, n-ar 
fi putut face față năvălirii. 

Cazacii ajunseră astfel în fața zidurilor şi aproape că 
nu le veni a crede, văzînd porțile larg deschise. Mai 
curind se gîndiră la o capcană, dar însuşi voievodul îi 
întimpină, de parcă nu s-ar fi întîmplat nimica între ei. 
Mai mult chiar, îl îmbrăţişa pe hatman ca pe un oaspete 
aşteptat, după care îl pofti în spătăria cea mică, unde 
măria-sa avea obiceiul să țină sfaturi de taină. Acolo îi 
lămuri lui Timuş pentru ce se purtase astfel cu trimişii 
lui, care prea se sumeţiseră de față cu ungureanul 
Kemeny, şi asta nu i-a fost pe plac. 

— Eu le-am poruncit să fie cuviincioşi, se dezvinovăţi 
Timuş. 

— Nu pot să zic ba, dar n-au nimerit ceasul potrivit şi 
n-au ştiut să se poarte. Domnia-mea am poruncit atunci 
să fie izgoniți numai cei pe care i-ai trimis în peţit, dar nu 
şi pe tine, fiule, zimbi cu înţeles Vodă, tutuindu-l. 

Cazacul se uită la el neîncrezător, după care întrebă: 

— Atunci, îmi dai fata? 

— De  bună-seamă! Cine n-ar fi mindru cu un 
asemenea ginere? 

— Dar voievodul de Winiţa?! nu se lăsă Timuş. 

— Nu ştiu de unde s-a iscat bazaconia asta, dar acela îi 
un bătrin coclit şi de mult şi-a luat gîndul de la partea 
femeiască. 

— El, poate, dar vreun fecior, nepot... 

— Nici vorbă! 

— De unde pînă unde a scos-o Kemeny, dacă n-ar fi 
fost ceva la mijloc? Şi mai ales pentru ce ai încuviinţat, 
dînd din cap? 

— Doar n-ai fi vrut să-i spun că nimeni nu-mi cere 
fata? Tu n-ai spus nimic pînă atunci! De unde să-ţi 
ghicesc gîndul? 

— Să fie într-un ceas bun, tată-socrule! chiui Timuş şi- 
] săltă în brațe, cît era de greu Vasile-vodă. 

Se răsuci cu el, mai să se prăvălească la podea, după 
care ieşiră amindoi să dea vestea cea bună. Apoi se 
duseră în odaia cea mare a spătăriei, unde îi aşteptau 
îngrijorați boierii veliți. Aceştia se ridicară pe dată din 
jilțuri şi îşi îndreptară întrebător 

— Să vă gătiți de nuntă, boieri dumneavoastră, zise 
voievodul prefăcîndu-se a fi tare bucuros. Să fie înştiințaţi 
şi musafirii noştri din afară, şi să fie poftiți în cetate cu 
toată cinstea! 

De bună-seamă că jaful şi jalea aduse în ţară de 
„oaspeţii” lui Vodă nu puteau fi trecute cu vederea de 
către moldoveni, dar nu mai aveau ce face. Se aşternură 
mese întinse pe tot cuprinsul cetăţii, pentru cazaci, ca şi 
pentru localnici, care se veseleau împreună cu străinii, de 
parcă ar fi fost chiar nunta. Boierii şi feţele căzăceşti mai 
simandicoase însă chefuiau în sala de ospeţe a măriei- 
sale, şi nu s-ar putea spune că nu cu aceeaşi veselie, 


uitîndu-se tot necazul de pînă atunci. 

— Dragul meu ginere! zise deodată Vasile-vodă, luîndu- 
] pe după gît pe Timuş. Acuma, că sîntem neamuri, îți cer 
să te îngrijeşti de întreaga noastră familie. 

— Ce vrei să spui, măria-ta, tată-socrule? 

— Fiindcă tot eşti aici cu oastea, ce-ar fi să ne repezim 
să-l izgonim pe afurisitul de Matei din Tîrgovişte? Dacă 
apucăm să-l punem în locul lui pe Ştefăniţă al meu, m-oi 
descurca eu la Poartă! Ce zici? 

— Dar, după cite ştiu eu, coconul este numai un copil, 
şi încă nu prea răsărit... 

— Aşa-i, dar adevăratul stăpîn tot eu o să fiu, şi socot 
că a cam venit timpul ca cele două ţărişoare, de aceeaşi 
limbă şi credință, să nu mai rămînă dezbinate, ci să fie 
una. Cea de-a treia, Ardealul, are să ni se alăture, dacă 
Rakoczy ajunge crai al Lehiei şi noi avem să-l ajutăm. 

Timuş rămase pe gînduri, după care răspunse încet: 

— lacă, am stat şi am chibzuit, tată-socrule, că mai 
lesne ar fi să căpătăm moşie de la leşi, ori ruteni, care 
bucuroşi ţi s-or supune... 

— Nu-i tot una! se împotrivi domnul. Oamenii ăştia sînt 
frați de o parte şi de alta a muntelui, şi nu aiurea, cu 
alții. Nu poţi sili la ham un bou cu un cal! 

— Atunci să-ţi fie pe voia măriei-tale, numai că mai 
înainte aş pofti să nuntim, şi pe urmă om mai vedea! 
răspunse Timugş, care se temea ca nu cumva hospodarul 
să-l ducă cu vorba. 

Ecaterina-doamna, soața lui Vodă, se ţinea tare 
semeaţă şi nici nu vru să audă de petrecere în altă parte, 
decit la laşi, aşa că aveau multe de rinduit pe urmele 
cazacilor. Aceştia se traseră potoliți în corturi, ca nişte 
mieluşei, dar abia aşteptau să se repeadă şi asupra 

celeilalte ţări româneşti, despre care le pomenise ceva 
tătucul Timuş şi unde aveau să se căpătuiască, înapoin- 
du-se la Zaporoje putrezi de bogaţi. 

Într-o zi însă Timuş avu iarăşi o bănuială şi, chemîndu- 
şi prietenii mai apropiați, li se mărturisi: 

— Nu ştiu ce mă face să cred că ceva încă este necurat! 
Mă tot gindesc la Kemeny. De unde să fi ştiut el de 
voievodul de la Winiţa, şi pentru ce a făcut legătura cu 
Ruxandra mea? 

Druşin se plesni cu palma peste frunte, după care 
izbucni în rîs. 

— Te-ai ţicnit? Eu mă pling şi nu pricep, iar tu... 

— Aşa-i, batuşca, se alătură şi Sidorenko, luminîndu- 
se la față. Ivanco are dreptate să ridă. Noi sîntem vinovați 
de tot ce s-a întimplat. 

— Cum aşa?! 

— Păi, atunci, la Iaşi, cînd ne-am întilnit cu căpitanul 
ungureanului, noi l-am minţit că sîntem în slujba lui 
Podolski, iar el, săracul, de bună-credinţă, aşa îi va fi 
cerut lui Kemeny, să vorbească de stăpinul nostru care 
este îndrăgostit de fata hospodarului... 

— Capete de harbuz ce sînteți! se răsti rizînd la ei 
Timugş. Trăsniţi prieteni mi-a mai hărăzit Cel de Sus! 

— Tu ţi i-ai ales, batuşca, dar Dumnezeu să ţi-i ţină, că 
tare te mai iubesc. 

Nici prin cap nu le putea trece cazacilor că toată 
încurcătura se datora ardeleanului acela înalt şi suriu la 
plete, Bălgrădean, care se răzbunase, căci nu suferise să- 
l creadă a fi prost. 

CRUNTA KOSEM 


AUZIND SPUSELE VALIDELEI, toată suflarea adunată 
în pripă în alay meydani începu a striga spre a-şi arăta 
bucuria pentru noul stăpîn, cu toate că acesta nu se afla 
de față. Trăind mereu cu frica în sîn că ar fi putut fi ucis, 
se încuiase pe dinăuntru într-o cuşcă cu gratii de fier, ca 
să nu poată pătrunde ucigaşii la el. Acest trai de fiară 
sălbatică a sfirşit prin a-i tulbura mințile şi mulţi ştiau 
aceasta, dar la fel de bine erau încredințați că nu 
Ibrahim-khan avea să fie stăpinul, ci tot Kosem, ca şi 
pînă atunci. 

Darussade se dusese pînă la el şi, ploconîndu-i-se cu 
umilință, începu a-i vorbi: 

— Prea-strălucitule padişah, stăpin al sultanilor şi 
umbra bunului Alah pe acest pămînt, binevoieşte să te 
înfățişezi robilor tăi, spre a-ţi jura credinţa ce se cuvine 
unui sultan ce ne eşti. 

— Minti, javră riioasă! Ucigaşule! Nu vreau să ies! Nu 
vreau să mor, că eu n-am făcut nimic. Vreau să mă fac 
derviş, aşa să-i spui slăvitului nostru sultan. 

— Dar tu ne eşti stăpinul, fiindcă fratele prea 
strălucirii-tale se află în grădinile lui Alah de acuma... 

— Mie daţi-mi pace! Am spus că nu-mi trebuie! Aici 
vreau să trăiesc! bătu din picior noul împărat. 

A fost nevoie să vină însăşi mama lui, Kosem, dar şi în 
faţa ei se înverşuna că nu se învoieşte să fie sultan şi că 
totul nu era decit o capcană de-a lui Murad. Atunci 

valideaua a poruncit să fie adus la cuşcă leşul fostului 
padişah. 

— lată-ţi fratele, fiule! Ce mai poţi spune, cînd îl vezi 
fără suflare la picioarele tale? 

Ibrahim privi neîncrezător la mort, apoi o sclipire de 
judecată îi apăru în ochi, pentru scurtă vreme. Întinse 
mîna printre zăbrele şi trase mortul de mustață. Văzînd 
că nu mişcă, îl apucă şi de nas, după care începu a bate 
din palme ca un copil, ţopăind prin cuşcă: 

— A murit! A murit! Ha, ha, ha, eu sînt padişah... da, 
da, padişah! Ha, ha, ha! 

Mihnea, care se afla în preajmă, îl privea cu 
amărăciune pe acest nou stăpin, în care nu-şi mai putea 
pune nicio nădejde de a mai căpăta domnia. Ce păcat că 
fostul sultan a pierit prea curînd. Şi doar cu cîteva 
ceasuri mai devreme răposatul îl făcuse „beylerbey al 
celor trei țări româneşti”. 

— Să fie azvirlit hoitul în Bosfor, ca hrană robilor peşti! 
porunci Ibrahim, încumetîndu-se să iasă din cuşcă. 

— Ba nu, slăvite padişah, zise tăios Kosem. Se va face 
îngropăciune legiuită, după datină şi rang, pentru bunul 
tău frate, care, cu limbă de moarte, te-a lăsat urmaşul 
lui. 

— Aşa a zis el?! A vrut asta?! se miră sultanul. 

— Vezi-bine, stăpine, altfel cum îţi închipui că ţi s-ar fi 
închinat mulțimea? 

— Ei, da! Să fie după cum ai spus, îngădui el cu multă 
umilință. Eu nu-i vreau răul! 

Ar mai fi adăugat poate şi altele bietul nebun, de nu l- 
ar fi scuturat de minecă maică-sa, care era tare 


nemulțumită de felul cum se purta. Era ultimul urmaş al 

seminţiei lui Osman, care nu trebuia să se piardă în vînt, 
iar grijulia lui mamă se gindea că-i va aduce cît mai 
multe femei zdravene, ca să rodească din nou, cu fală, 
stirpea străbună. 

Aşa s-a şi întimplat, căci în fiecare zi de Djuma, sau 
vineri, cum îi spuneau creştinii, i se aducea în aşternutul 
împărătesc cîte o altă carive, în afara nevestelor nigahli, 
adică legiuite. Strădania nu i-a fost în zadar şi fericirea de 
a zămisli sămînţa lui Osman căzu pe frumoasa Turhan, 
faţă de care se revărsă întreaga grijă a validelei. 

Degeaba încercase tînărul Mihnea să-i pomenească 
sultanei Kosem şi despre oful său, căci ea nu avea ochi 
decît pentru haremul feciorului său. De treburile 
împărăției acuma se ţinea mai mult marele vizir 
Kemankeş Kara Mustafa, care nu-l prea avea la inimă pe 
pribeagul domnişor. Pricina însă nu putea fi alta decit tot 
pungile cu aur ale domnitorilor români şi, cu toată averea 
pe care o avea, Mihnea nu se putea ţine în pas cu ei. 

Cind socoti că treburile se mai rinduiseră, marele vizir 
se înfățişă cu o plingere la Kosem: 

— Slăvită şi prea-luminată stăpină, iartă cutezanţa ne- 
vrednicului tău rob, dar nu mai aflu altă cale a mă 
descurca, în afara înțelepciunii strălucirii-tale. 

— Vorbeşte! zise măgulită sultana. 

— Măritul nostru padişah, Alah să-i hărăzească numai 
zile senine şi îmbelşugate, nu mai părăseşte haremul şi 
treburile împărăției lincezesc. Solii altor împărați ar pofti 
să i se închine, dar n-au cui, şi multe altele, iar mai 
presus de toate acei tovarăşi de petrecere ai marelui 
Murad-khan... 

— Păi, mai trăiesc?! se miră Kosem. 

— Tocmai pentru asta am şi venit la picioarele 
strălucirii-tale, stăpină. 

— De vreme ce n-ai făcut nimic pină acum, ce mai 
aştepţi! Surghiuneşte-i în Alep, Rhodos, ori în „casa 
repaosului”, unde ar fi cel mai nimerit, dar nu cumva să- 
ți scape! 

Marele vizir se ploconi în semn că a înţeles, dar, după 
ce îşi drese glasul, adăugă: 

— Printre acei nemernici, luminăţia-ta, se afla şi 
tînărul pribeag ce dă tircoale pe aici şi n-am cutezat s-o 
fac fără să... 

— De Mihnea-i vorba? 

— Da,  milostivă hatun. A fost  nedezlipit de 
Emirguneoglu şi ceilalți, care au sucit mintea bietului 
nostru stăpin răposat. 

— Te-nşeli, Mustafa-paşa! Acest „pribeag, cum îi spui 
tu, este prea-credincioasa mea slugă şi poftesc a nu i se 
clinti nici măcar un fir de păr din cap. Te fac răspunzător, 
dacă păţeşte ceva! 

— Prea-bine, slăvită! se grăbi să încuviinţeze dregătorul 
plecindu-şi din nou fruntea. N-am ştiut pînă acum, dar 
de azi înainte voi avea grijă eu însumi! 

— Şi să nu uiţi că poate veni la mine ori de cite ori 
pofteşte, ziua sau noaptea, şi nu care cumva să-l 
împiedici! 

— Nici n-aş cuteza, hatun valide, făcu marele vizir 
căutînd să nu i se vadă nemulțumirea pe faţă. 

Venise cu gîndul să capete încuviințarea uciderii acelui 
domnişor care le făcea griji voievozilor români, prietenii 
lui, dar nimerise cum nu se putea mai rău, căci de acum 


înainte trebuia să se îngrijească de viaţa lui. Nu bănuise 

că acesta nu era decit iscoada validelei, şi nu era bine săi 
se stirnească miînia cumplitei Mahpeyker, dacă voia să 
îmbătriînească în tihnă. 


MEDELNICERUL 


DUPĂ CE POPA ONU DIN PICLIŞA le-a pus cununiile 
pe cap şi cu glas tremurat le-a cîntat „Isaiia dănțuieşte”, 
Vasile Dupoiul s-a crezut cel mai fericit om de pe pămint. 
Naş a fost Ion Bălgrădean, care ţinuse cu tot dinadinsul 
s-o facă pe grofoaică să-şi ţină făgăduiala, după care i-a 
dus tot pe ascuns pînă în ţinuturile secuieşti, de unde le- 
a fost îndeajuns de lesne să treacă munţii în Moldova. 

Acolo vremurile erau cam tulburi şi curtea domnească 
se afla la Suceava, unde poposiră şi cei doi soţi în drumul 
lor către Moldova. Dacă despre boiernaş se ştia că fusese 
cu ani în urmă medelnicer şi nu prea băgat în seamă, 
fata contelui Zota era îndeajuns de cunoscută şi 
îndeosebi Ecaterina-doamna a fost cea care a ţinut s-o 
mai vadă prin preajmă-i. Suzana i se înfăşa singură, căci 
soțul ei nu-i era deloc pe plac trufaşei prințese, cu toate 
că neamul Dupoiul îşi avea vechimea pină în vremea lui 
Alexandru-vodă cel Bun, cum puţini boieri veliți s-ar fi 
putut lăuda pe atunci. Nu-i vorbă că nici lui nu-i plăcuse 
soața lui Vodă şi nici nu vedea cu ochi buni prea desele 
poftiri ale Suzanei la curte, dar n-avea ce face. 

Rangul de medelnicer pe care îl avea nu era de lepădat, 
dar tînărul Vasile nu se împăuna niciodată cu el, căci aşa 

îi era firea şi nu s-ar putea spune că nu era îndrăgit de 
mulți oameni cinstiți din Moldova. Purtarea doamnei lui 
Vasile-vodă fu cunoscută în scurtă vreme şi mulți erau 
aceia care ţineau partea medelnicerului. Unul dintre 
aceştia a fost şi dumnealui vel-paharnicul Neculai 
Mogildea, care îl opri într-o zi şi-i zise de-a dreptul: 

— Mă mir de domnia-ta, boier Dupoiul, că te laşi 
încălcat în picioare de muierea arbănaşului. 

Nici măcar nu-i pomenise numele lui Vasile-vodă, ci îl 
luase drept un arnăut oarecare, cum de altfel îi era 
obiîrşia. 

— Eu n-am nimic cu ea, răspunse tînărul dînd din 
umeri. Nici măcar nu m-a văzut vreodată şi nici eu n-am 
poftă să mă înfățoşez la curte. Nu aştept decit să vină un 
frate de-al meu, căruia i-am trimis vorbă, şi ne-om duce 
acasă. Afurisit să fie cine o mai călca prin Suceava! 

— Vai de mine, boierule! se împotrivi paharnicul Mo- 
gildea. Da' de ce să fugi? Neamul domniei-tale a fost 
vestit odinioară, şi de nu mă-nşel te-nrudeşti şi cu 
dumnealui Albotă-pîrcălab de la Hotin, nu-i aşa? 

— Asta-i drept, dar eu nu vreau să cerşesc nimănui 
slujbă. Puţintel cam sfios, nu se îmbulzea ca alții să 
ajungă vreun dregător mai însemnat, ci se mulțumea 
dacă era lăsat în ale lui, dar iată că Ecaterina-doamna se 
băga acuma, silindu-l s-o urască. 

— Lasă, pan Vasile, că o veni şi vremea noastră! făcu 
marele dregător. Deocamdată se sumețeşte Vodă după 
biruința de luna trecută la Popricani, dar n-are să mai 
dăinuiască vreme îndelungată. 

— Eu cu Vodă n-am nimic... încercă Dupoiul să spună, 

— Are el cu domnia-ta, şi cu noi toţi! Numai logofătul 
Ştefan ne-ar aduce dreptatea pentru toți, şi nu numai 
pentru boieri ca noi. În loc să se înțeleagă cu fraţii noştri 
munteni, cum au făcut toți ceilalți domni din vechime, el 
pofteşte să-l izgonească pe Matei-vodă şi nu m-ar mira să 
şi-l aducă chiar pe ginere-său, cazacul, şi nu pe 
nevolnicul lui fecior, după cum spune. 

— Oare chiar aşa să fie?! 

— Te mai îndoieşti? Norocul nostru că au mîncat bătaie 
la Finta, mai zilele trecute, că altminteri cine ştie ce se 
mai întîmpla”? 

— Dar, după cîte ştiu eu, cazacii au plecat din ţară. 

— De curind şi pentru scurtă vreme, pan Vasile. l-au 
pălit nogaii în lipsă şi s-au repezit să-i alunge de la 
Praguri, dar după aceea să vezi că iar au să se întoarcă! 
Unde mai găsesc ei traiul dulce din Moldova? Cazaci ne 
trebuie nouă? Să plece cu Vodă cu tot. N-au decît să şi-l 
facă hatman la ei acolo! Noi avem pe domnul nostru, pe 
Ştefan-vodă! 

Ochii medelnicerului străluciră la auzul numelui, căci 
nu era moldovean din Ţara de Sus care să nu aibă vie în 
minte pomenirea marelui voievod de odinioară. 

— Apăi, aşa s-ar cuveni! răspunse gînditor Dupoiul. 

— lacă, pentru aceea te-am oprit şi te poftesc să-mi 
cinsteşti casa, trecînd să vorbim mai pe-ndelete ce-ar 
trebui să facem. Rămii sănătos, şi nu uita că te aştept 
cînd îi vrea. 

Întilnirea cu vel-paharnicul Mogildea parcă l-a trezit 
din nepăsare pe tînărul vlăstar boieresc, mai ales că 
acesta ştiuse să-i răscolească în adîncul sufletului. Chiar 

de către gazdă, ceea ce a făcut şi mai mult ca să se 
hotărască a trece pe partea celor ce-l voiau domn pe 
fostul logofăt Gheorghe Ştefan. 

— Zici că n-ai cum să ne ajuţi, boierule? întrebă 
deodată gazda. Apăi, numai să-ţi stringi toate neamurile 
şi prietenii din codrii de către Dorna şi faci o oaste pe 
potriva celei pe care ar stringe-o arbănaşul. Unde mai pui 
la socoteală că ar fi şi mai viteji! 

— De, ştiu şi eu, dar parcă nu m-aş încumeta să mă 
iau la bătaie, că nu-mi stă în fire. 

— S-o găsi şi pentru domnia-ta ce să faci! Avem nevoie 
şi de capete mai luminate... 

Apoi se înțeleseră cum să stringă oamenii la Solea, 
unde urma să vină şi dumnealui Ivaşco Balş, pircălab de 
Dorohoi, şi mai încolo, ca un puhoi de munte se vor 
revărsa din miazănoapte asupra Sucevei, cind Ştefan- 
vodă avea să intre iar, cu oaste ardelenească, în ţară. 

— Ce să mă fac cu nevasta? se întrebă încurcat tînărul. 
Dacă o iau cu mine, mi-e teamă să nu afle Doamna. 

— Poate să stea la noi, dacă vrei, dar, după cum ai 
spus, n-ar fi rău să rămînă şi pe mai departe în preajma 
Doamnei. Ar fi şi mai ocrotită. Iar de nu, să meargă cu ai 
mei la ceva neamuri de pe la Panciu, unde vor rămîne 
pînă se vor limpezi lucrurile, căci în vara asta s-o 
schimba domnia după cum vrem noi. 

Suzana păru chiar încîntată să rămînă singură la 
curte, dar soțul, cu gîndul la ale lui, n-a băgat de seamă 
şi se despărți de ea cu inima deloc uşoară. Îşi zise însă că 
pînă la toamnă nu mai era mult şi atunci alta le va fi 
viaţa, sub noua stăpînire. Era hotărît să lupte şi, cu toate 

Sirca, în miezul verii, s-a bătut ca un leu, fiind lăudat de 
toți cei din preajmă. Ba şi măria-sa Ştefan-vodă, biruitor, 
îl îmbrăţişa în văzul tuturor. 

Dar, cu toate că Vasile-vodă fugise peste Nistru, familia 
i-a rămas la Suceava, însă bucuria medelnicerului fu 
umbrită de vestea întoarcerii lui Timuş, care împresură 
cetatea, chipurile, ca s-o apere. În zilele ce au urmat 
după înscăunarea lui Ştefan-vodă, a tot încercat Dupoiul 
să-şi scoată nevasta de acolo, dar n-a fost chip, căci 
nimeni nu izbutea să intre dincolo de ziduri, iar acuma, 
că veniseră cazacii, ar fi fost şi mai greu. N-avea decit să 
mai aştepte! 

lată însă că pe la jumătatea lui septembrie Timuş se 
afla tot acolo şi, cum i se cam urise să tot păzească 
cetatea socrului său, i se făcu poftă de femei. Gurile rele 
spun că ar fi rivnit la însăşi Ecaterina-doamna, că tare 
mai era frumoasă şi încă, tinără, Ruxandra nefiindu-i 
fiică, dar că aşa va fi fost, ori ba, este mai greu de spus. 
S-ar putea ca dinsa să fi strins cele douăsprezece fete, 
care de care mai tinere şi mai frumoase, pe care le trimise 
hatmanului să facă ce o vrea cu ele. Şi cum Suzana era 
de o gingăşie fără seamăn, Doamna s-a gindit s-o trimită 
şi pe ea, dar, bănuind că nu se va învoi, a amăgit-o, ca pe 
toate de altfel, cum că Timuş avea să le scoată din 
împresurare şi să le trimită pe la casele lor. Multe erau 
fetele boierilor ce trecuseră de partea noului domn. 
Zănatecul hatman le opri pe toate în cortul său şi se puse 
a le batjocori, dar n-a apucat să se bucure pe deplin de 
prada dobiîndită atit de uşor, căci o ghiulea rătăcită a 
nimerit peste ei, ucigind pe toți cei care se aflau acolo. 

luptele cu păgînii, dar, din păcate, îşi găsi sfîrşitul şi fata 
contelui Zota, frumoasa nevastă a medelnicerului 
Dupoiul, fără ca el să afle prea curind. Abia după trei 
săptămîni, cînd cetatea căzu în mîinile lui Ştefan-vodă şi 
Doamna se dădu prinsă, află şi sărmanul soţ de cumplita 
moarte a Suzanei. 

Oamenii vorbeau vrute şi nevrute despre întimplarea 
care i-a făcut pe cazaci să se răzlețească, părăsind ţara, 
dar se mai scorneau şi altele. Aşa, de pildă, se spunea că, 
pe vremea cînd era vel-logofăt la arbănaş, ar fi siluit-o pe 
dumneaei jupineasa Ilisafta logofeteasa, şi chiar într-un 
rădvan, dar parcă poţi şti? De astă-dată se zvonea că şi 
noul domn ar fi poftit să se răzbune la fel cînd i-a încăput 
în mină nevasta lui Vasile-vodă, dar cică aceasta l-ar fi 
pălmuit, i-ar fi zis „dulău fără obraz” şi ar fi scăpat basma 
curată. Vorbe proaste de-ale tirgoveţilor! Medelnicerul 
însă tare ar fi vrut s-o sfişie în bucăţi pe ticăloasa care a 
făcut să fie necinstite fecioarele ce-i fuseseră încredințate 
şi fetele şi nevestele care o slujiseră cu credință. Era 
îndurerat că nici măcar trupul sfirtecat al Suzanei nu fu 
găsit, ca să-l dea odihnei pămîntului. 

Mai toată toamna şi începutul iernii a umblat 
nefericitul soț ca năuc, de colo-colo. Apoi, pe la ciîşlegi fu 
chemat de măria-sa şi vreme îndelungată s-au tot şuşotit 
numai ei doi, după care Dupoiul apucă iarăşi calea 
Ardealului, de astă-dată fără a se mai ascunde, căci era 
solul domnului Moldovei. 

La Bălgrad îl căută pe binefăcătorul său, Ion 
Bălgrădean, rămas hotnog, cu toată vitejia pe care o 
arătase în mai multe lupte, ori în slujbe de taină făcute 

ținea pe Bălgrădean de naş, îi spuse cîte ceva şi despre 
călătoria lui, avind să treacă iarăşi muntele, dar de astă- 
dată către miazăzi, la Tîrgovişte. 

— Dacă îți mai aduci aminte, ţi-am vorbit de un moş 
de-al meu de prin Argeş, îi zise Dupoiul. 

— Da! Cum să nu? 

— La el mă duc, să mă întilnesc cu un boier muntean 
şi, dacă ai vrea să mă însoţeşti, cu mare folos te-ai alege. 
Prinţul tău nu prea te-a copleşit cu dărnicia. 

— Să-ţi spun drept, finule, nu pot zice că n-aş fi ajuns 
căpitan, dar aşa cum vor ei, şi eu nu am poftă să le fac pe 
plac. 

— Cum adică? 

— Cer să-mi schimb numele în Bolgrady Janoş, că, 
vezi-Doamne eu ca olah nu mă pot încumeta aşa sus. 

— Asta-i bună! bătu cu pumnul în masă Dupoiul. La 
vreme, te pomeneşti că au să-i boteze altcum pe toți 
românii din ţara Ardealului, şi asta nu prea văd eu cum 
au s-o facă, dar mai ales pentru ce? 

— Ca să ne lăsăm legea şi limba, făcîndu-ne unguri. 

— Nu, că nu pot crede... 

— Din păcate chiar aşa-i! Am avut un prieten, 
bănăţean de felul lui, pe care nu-l mai cheamă Borlovan, 
ca pe taică-său, ci Borlovany şi i-au dat şi un petec de 
moşie, ca la grofi. Ei bine, află că în casa lui nu se mai 
vorbeşte decit ungureşte, ba şi popa cel românesc ar fi 
fost izgonit. 

— Să nu faci asta, naşule! Mai bine hai cu mine. 

— Nu te teme, că nu m-oi lepăda nicicînd de-ai mei, 
dar de plecat, deocamdată nu pot. Mai la primăvară, nu 

Dupoiul mai rămase acolo preț de o săptămînă, după 
care îşi luă rămas bun de la naşul său şi, cu tot viforul de 
afară, o porni neîntirziat la drum. Nu se zărea nici la doi 
paşi prin valurile de ninsoare care se năpusteau asupra 
lui şi a călăuzei, înțepindu-le obrazul cu mii de ace 
nevăzute. Abia trecură de Sebeş şi, vrind-nevrind, se 
opriră ca să lase vifornița să se mai potolească. Apoi, cînd 
se ivi soarele, după vreo patru zile de şedere, purceseră 
mai departe spre Sibiu, printr-o lume ce părea de basm. 
Razele lipsite de căldură dădeau strălucire fiecărui 
colțişor de pe pămînt şi troienele de omăt puteai să juri 
că erau munţi de diamante ori de argint. De pe crengile 
copacilor se scutura din cînd în cînd zăpada, împrăştiind 
în văzduh steluțe jucăuşe, care piereau în fața ochilor, ori 
se topeau atingînd răsuflarea omenească. Cîte un corb 
trecea zorit, croncănind după tovarăşii săi, iar din 
depărtare se auzea uneori lătrat de cîini, însă nicio diră 
de fum care să arate apropierea vreunui sat oarecare. 
Medelnicerul nu se mai sătura de asemenea privelişte, 
care îi amintea de plaiurile lui de acasă, şi un dor 
sfişietor îl apucă de răposata lui nevastă. Călăuza ar fi 
putut crede că lăcrimează din pricina gerului, dar numai 
el ştia adevărata pricină. 

Părăsind Sibiul, o luară către Cisnădie şi de acolo în 
valea Oltului, nădăjduind ca de Bunavestire să ajungă la 
Bogaţi, unde unchiul Savu Cheoaşcă îşi aştepta nepotul 
de bună-seamă cu veşti, dar şi cu acel boier muntean, 
despre care nu ştia decit că-l cheamă Hrizea. lată însă că, 
în preajma monastirii de la Cozia, o ceată de seimeni îl 
opriră şi, aflînd că vine din Ardeal şi că vrea să ajungă la 
Tîrgovişte, căpetenia lor, un iuzbaşă înalt şi spătos, rinji: 

— Apoi, boierule, te-om duce noi mai repede decît crezi, 
numai să ne dai scrisorile lui Rakoczy. 

— N-am nimic! Eu am trecut pe la Sibiu că mi-a fost 
calea mai dreaptă. 

— Lasă c-om vedea noi! la dezbrăcațţi-l, flăcăi! se răsti 
oşteanul. 

Îl scotociră peste tot, pînă la piele, după care îi 
aruncară alte veşminte mai ponosite, ale lui fiind 
împărţite între oşteni. Tare îi mai păru rău după 
frumoasele lui cizme din piele de vițel, dar iuzbaşa îi zise 
batjocoritor: 

— Nu ţi-s cu trebuință, boierule, că doară n-avem să te 
lăsăm să mergi pe jos. la urcă domnia-ta în căruţa ceia! 

Neavind încotro, Dupoiul împlini porunca, dar se 
burzului cînd începură să-l lege. 

— Aveţi să daţi socoteală pentru faptele voastre! îi ame- 
ninţă el. 

— Cui? Lui Vodă, nu-i aşa? rise unul. 

— După ce l-o lua Scaraoţchi! adăugă altul. 

Medelnicerul auzise cîte ceva despre zurbaua lefegiilor, 
dar acuma îşi dădea seama de adevăr. Ferecat în fundul 
carului, ca un răufăcător de rînd, simțea hurducăturile în 
fiecare clipă. Barem să fi fost o sanie, căci încă mai era 
pîrtie, însă la ieşirea din munte venise primăvara şi 
seimenii nu voiau să se mai încurce la drum cu tălpicile. 
După două zile de chin ajunseră şi în cetatea de scaun a 
Tirgoviştei, dar nu fu dus la palatul domnesc, după cum 
nădăjduia sărmanul prins, ci în deal, la monastire, şi 
încuiat într-o chilie. Era o larmă şi o neorinduială 
pretutindeni, care mai de care dădea porunci şi nimeni 

La mai bine de o săptămînă, vreme în care fusese 
hrănit numai cu fiertură de hrişcă şi fasole, slăbit şi 
ostenit, Dupoiul fu scos în lumina soarelui primăvăratic 
ce alinta dealurile din preajmă cu razele lui călduţe. L-au 
băgat laolaltă cu încă vreo patru nenorociţi ca el, dar 
despre care nu te puteai îndoi că erau boieri veliți. De 
fapt auzi pe unul dintre lefegii răstindu-se: 

— Hei, vel-vistiernice! Tot nu ţi-a venit mintea la cap? 
Dă-ne banii pitiți şi te alegi numai cu o bătaie zdravănă. 

— Ticăloşilor! se răsti boierul Ghinea Brătăşanu, căci el 
era prinsul. Banii sînt ai țării... 

— Dar noi nu sîntem tot ai ei? îi luă vorba iuzbaşa care 
îl adusese pe Dupoiul. Tu vorbeşti de dreptate, şi pe noi 
ne ţii flămânzi? 

— Ce ne mai pierdem vremea, fraţilor? se băgă unul 
mai pipernicit, dar încins cu o spadă scumpă, luată de la 
vreun căpitan de roşiori. Să-i tragem lingă rîpă şi să-i 
ciuruim! 

— Ba să le facem vînt aşa, de vii, să-şi rupă ciolanele. 

— Nu, că pot să scape şi vor fugi... 

— Mai ales vulpoiul de Brătăşanu! se împotrivi 
slăbănogul. 

Dupoiul îşi dădu seama că-i sosise şi lui ceasul de pe 
urmă, cînd privi către tovarăşii de suferință, care fuseseră 
învinețiți în bătaie. Auzise de marele vistiernic Ghinea 
Brătăşanu, cumnatul lui Matei-vodă, şi-l vedea acuma 
zgribulind numai în cămaşă şi izmene, dar nu se ruga să 
i se cruțe viaţa şi nici nu se văicărea ca celălalt boier, 
despre care înțelese că-l chema Vărzaru. Nu mai avea 
cum să scape şi prin minte îi treceau fel de fel de ginduri, 

sale, Ştefan-vodă. Tresări cînd fu apucat de contăş şi tras 
mai într-o parte. 

— Cu ăsta ce-i? întrebă stfrijitul, care părea a fi printre 
căpetenii. 

— Eu l-am prins! se sumeţi iuzbaşa. Venea de la 
Rakoczy cu vorbă către Vodă. Cine ştie ce potlogării are a- 
i spune. 

— Să-i găurim pielea! răcniră vreo cîțiva, ridicînd 
sinețele. 

Unii trăgeau de el să-l ducă pe marginea rîpei, alții se 
împotriveau, în vreme ce plumbii îi doboriră pe boierii 
prinşi, care se rostogoliră de-a-nboulea pînă la picioarele 
dealului. 

Dupoiul se smuci din mina celui care-l trăgea şi se lipi 
de căpetenia cu spadă de roşior. 

— Nu ştiu ce aveţi cu mine, că eu sînt moldovean şi nu 
mă amestec în treburile voastre, vorbi el cu repeziciune. 
N-am venit la Vodă şi nici n-am trecut pe la Rakoczy. 
Altele sînt treburile mele la voi. 

— Care? întrebă acesta. 

— lacă, domniei-tale ţi-oi spune, că te văd a fi mai 
înțelept decit ceilalți. 

Sudălmi şi înjurături izbucniră din rindul oştenilor, 
încît căpetenia trase un foc de pistol cerind să se facă 
tăcere. 

— Lăsaţi-l să vorbească, şi pe urmă n-aveţi decît să-l 
trimiteţi pe lumea cealaltă! răcni el. 

— Minte! 

— Tăceţi, bre! 

— La moarte! 


1127 


— Să-i dăm brinci şi să tragem după el la ţintă, zise 
unul şi cît pe ce să i se facă pe plac, dacă nu s-ar fi băgat 
iarăşi seimenul acela slăbănog. 

— Trebuia să mă întîlnesc cu un boier la un unchi de- 
al meu, din Bogaţi. 

Pe dată se făcu tăcere! 

— Nu cumva Cheoaşcă îl cheamă pe acela? întrebă 
unul. 

— Sint nepotul lui! 

— Un moldovean?! 

— Ei, da! Ce-i de mirare? Nu tot români sintem? se 
sumeţi Dupoiul, prinzind puţină inimă. 

— Aşa-i! încuviințară vreo cîțiva. Ce-aveţi cu el? Daţi-i 
pace! 

— Dar boierul cine-i? nu se lăsă pipernicitul. 

Dupoiul pregetă o clipă, după care spuse: 

— Nu-l cunosc! Nu l-am văzut nicicind. 

— Care-i numele? 

— Hrizea! 

— Hrizea?! se mirară mai mulți. Auziţi, bre? 

RĂZVRATIREA SEIMENILOR 


DE LA LEORDENI, dacă apucai spre munte pe valea 
Glimbocului, la o bună fugă de cal ai fi dat peste satul 
Bogaţi, aşezare de oameni înstăriți, după cum o arată şi 
numele. Avuţia şi-o datorau muncii de fiecare zi pe dealu- 
rile din împrejurimi, dar şi slujbei în oastea domnească, 
pe care orice flăcău din sat era mindru s-o împlinească. 
Nu era deci de mirare că în fruntea tuturor se afla 
gospodăria fostului căpitan de darabani Savu Cheoaşcă. 
O namilă de om cît un munte, care băgase groaza în 
duşmanii înfruntaţi în bătălie, iar prietenii domniei-sale 
spuneau, în glumă, că nu se făcuse roşior fiindcă niciun 
cal nu l-ar fi putut ţine în şa. În schimb, ginere-său, 
Gheorghe, se făcuse iuzbaşa de călăreți, nefiind la fel de 
voinic, dar nici mai puţin viteaz decit socru-său. Bărbat 
în floarea vîrstei, cu mustața răsucită către în sus, era 
ascultat de către săteni, dovedind a avea şi multă 
înțelepciune, dar şi simţire gospodărească. Venise din 
Valea Caselor, un sat de prin împrejurimi, şi se aciuise în 
Bogaţi, unde îi uluise pe localnici cu ştiubeiele lui de 
albine. După el se mai luaseră şi alții, aşa încît satul avea 
o frumoasă prisacă, dacă ai fi luat-o laolaltă, şi s-ar mai fi 
putut întinde, de n-ar fi fost teama unora de înțepăturile 
veninoase. luzbaşa Gheorghe stătea o bună parte din an 
şi la Tîrgovişte, în slujba domniei, dar făcea ce făcea şi 
dădea şi pe acasă destul de des. 

Numele lui Cheoaşcă era tare cunoscut în rindul 
lefegiilor, de orice neam vor fi fost, şi din pricina asta în 
curtea lui era veşnic un du-te-vino cu foşti tovarăşi de 
arme, care găseau la el întotdeauna o bucată de piine şi o 
cană de rachiu. Greu se mai despărțise de el măria-sa 
Matei-vodă, luptaseră împreună încă de la bătălia de 
lingă monastirea Plumbuita, cînd a izbutit să apuce 
domnia, şi n-a lipsit nici la Ojogeni, Nenişor, ori Finta, 
dar bătrînul oştean s-a rugat cu atita căldură să-l lase cu 
ale lui, încît domnitorul s-a îndurat, dar nu mai înainte 
de a-i făgădui că avea să răspundă la orice chemare, căci 
doar era numai peste deal de cetatea de scaun. 

La începutul primăverii din anul 1654, iarna încă mai 
era stăpiînă prin ţara Argeşului şi puţine erau semnele că 
avea să se ducă înspre miazănoapte, de unde venise. 
Drumeagul ce ţinea malul Glimbocului se împletea cu 
albia piriului, care pe vremea secetei din vară seca cu 
desăvîrşire. În schimb primăvara şi toamna se umfla şi se 
sumeţea asemenea unui rîu în lege, aruncîndu-şi apele în 
Argeş ca să i le ducă hăt-departe, pină-n Dunăre. 
Deocamdată încă mai era cuminte şi susura liniştit sub 
pojghița de gheaţă, mîncată ici şi colo de şuvoaie mai 
repezi. Cite o codobatură pindea la ochiurile de apă 
bătind voios din coadă, dar nu arareori dădeai peste 
zurliile de vrăbii gureşe, care se scăldau de mama focului, 
în vreme ce omul se înfiora de frig văzindu-le. 

Un pilc de călăreţi înainta sub cerul plumburiu. Gerul 
nu mai avea tărie şi uşurinţa cu care gheaţa trosnea sub 
copitele cailor vestea apropierea primăverii. Oamenii 
purtau dolmane bine îmblănite şi căciuli din piei de oaie 


ori vulpe, numai cel din frunte avea pe cap o mîndreţe de 

blană de samur şi panaş de egreta prins printr-o agrafă 
bătută cu nestemate. Se vedea cît-colo că era un boier de 
soi, şi nimeni n-ar fi spus altfel despre dumnealui vel- 
spătarul Hrizea ot Bogdanei. Alături de el călărea iuzbaşa 
Gheorghe, ginerele lui Savu Cheoaşcă, spre a cărui casă 
se îndreptau acum. Acesta avea dulama de roşiori, 
căptuşită bogat cu blană de vulpe, cum de altfel îi era şi 
căciula, pe care strălucea un smarald cit o alună de 
mare. Ceilalți erau slujitori boiereşti ce-şi însoțeau 
stăpinul şi se ţineau în urma celor doi din frunte. 

luzbaşa povestea spătarului peripeţiile vărului său 
moldovean şi Hrizea cu greu îşi ascunse mulțumirea 
auzind că răzvrătiții îl lăsaseră în pace numai cînd au 
aflat că trebuie să se întil-nească cu el. Pentru aceasta se 
ducea acuma la Bogaţi, ca nu cumva străinul să 
întimpine şi alte primejdii, şi mai ales că pentru nimic în 
lume nu l-ar fi primit la Bogdanei, unde se mai rătăcea şi 
cite o iscoadă. Pe lingă asta, mai avea de vorbit şi cu 
căpitanul Cheoaşcă, fiindcă prea se întindea răzmerița 
printre lefegii şi el ştia bine că aceştia ascultau de 
poveţele bătrînului oştean. 

— Să ştii, Gheorghiţă, că nu m-am prea bucurat de 
vestea morții lui Brătăşanu. Eu, dacă aş fi fost acolo, i-aş 
fi împiedicat. 

Îi spunea „Gheorghiţă” deoarece îi botezase fecioraşul 
ce-i purta numele şi se legase şi pentru cel de-al doilea, 
care era pe cale să vină pe lume. luzbaşa însă îi spunea 
„cumetre” numai arareori, şi atunci cînd nu se aflau decit 
ei doi la vreun pahar cu vin, altminteri era tare 
CUVIINCIOS. 


— Eu n-am fost de față. 

— Dar nici n-ai fi putut să-i opreşti, dădu din cap a 
părere de rău Hrizea. Părea el un om lacom, dar stringea 
bani pentru vistieria ţării, care acuma se va secătui pînă 
la fund. 

— Poate că dacă şi-ar mai fi desfăcut băierile pungii nu 
l-ar mai fi urit atîta lefegii, dar aşa... îi tot ameninţa că va 
să cheme pe ardeleni să-i cumințească, şi asta n-au mai 
răbdat. Au mai răpus şi pe alții... 

— De Vărzaru nu-mi pare rău şi nici de ceilalți care au 
dat socoteală cu viaţa, dar de vel-vistiernicul Ghinea, ce 
să mai zic, păcat! 

Cite o adiere de vint ori vreo zburătoare a pădurii făcea 
să se scuture zăpada îngreuiată de pe crenguțele mai 
firave, dar nimeni nu le lua în seamă. În depărtare se 
auzea desluşit cîntatul cocoşilor, ba şi lătrături răzlețe ori 
vreun muget de vită care-şi chema odrasla ce zburda prin 
zăpada cea apoasă. 

Satul nu era departe şi curînd se iviră acoperişurile de 
şindrilă ori de coceni, iar ici-colo cite un petec de zăpadă 
care se topea în fumul ce se strecura din pod. Nu făceau 
oamenii hogeaguri pentru ca să nu plătească fumăritul 
birarilor, căci şi aşa aveau destule altele, că abia o mai 
scoteau la capăt. Băşicile de porc de la ferestre nu lăsau 
destulă lumină şi mulți se uitau ca la o minune la 
geamurile de sticlă străvezie aduse de peste munte de la 
Porumbacu şi care împodobeau casa lui Cheoaşcă. De 
altfel, aceasta avea şi o împrejmuire trainică, din gard de 
nuiele împletite, şi acareturi prin toată ograda, iar argațţii 
nu mai pridideau cu treaba cît era ziua de mare. Dar nici 
dumnealui, căpitanul, nu se dădea înapoi să pună mina 


pe furcă ori lopată, lucrind adesea cot la cot cu ei. Cei doi 

zăvozi, flocoşi ca nişte urşi, erau legaţi de obicei şi numai 
noaptea erau lăsați în voia lor, ca să nu se apropie vreun 
răufăcător. Însă şi aşa, priponiţi, lătrau cu atîta furie 
încît făceau să tresalte caii care pătrunseră pe poarta cea 
larg deschisă anume pentru ei. 

— Bine ai venit, domnia-ta, vel-spătare! îl întîmpină 
gazda cu căciula în mînă. 

Dădu să-l ajute la descălecat, dar acesta sări singur şi 
zise cu voie bună: 

— Încă nu, Savule! Dacă aş fi voievod, mai treacă- 
meargă, dar aşa, trebuie să mă bizui numai pe puterea 
mea. Bine te-am găsit! 

Îşi strînseră mîinile şi se îmbrăţişară, după care boierii 
intrară în casa cea mare, iar însoțitorii se îndreptară cu 
nerăbdare pe la cuhnii, de unde se auzi pe data chicotitul 
slujnicuţelor şi risetele vesele ale oaspeţilor. 

— lacă, boier Hrizeo, acesta-i nepotu-meu, 
medelnicerul din Moldova! arătă gazda pe Vasile Dupoiul, 
care se mai întremase în cele cîteva zile de cînd sosise la 
Bogațţi, după peripeţiile avute pînă atunci. 

— Bucuros să-i cunosc pe toți prietenii tăi, Savule, dar 
mai cu seamă neamurile, fie ele şi din celălalt capăt de 
țară, căci numai una este draga de ea, măcar că 
stăpînirea-i felurită. 

— Eu  aşijderea  mă-nchin  domniei-tale, făcu 
medelnicerul plecîndu-şi capul. Şi pot spune că mult 
adevăr şi tilc sînt în cuvintele astea, dar că relele pot fi 
îndreptate, făcînd să fie pretutindeni numai românii 
stăpini. 

— He, he! rise Hrizea. Văd eu că şi moldovenii gîndesc 
ca noi, şi asta-i bine. 

— Ba şi ardelenii şi bănățenii şi tot ce-i suflare 
românească... se băgă şi Gheorghe, dar vel-spătarul îi luă 
vorba 

— Mai domol, Gheorghiţă, că ce vrei tu e prea mult. Nu 
avem un alt Mihai-vodă în vremea noastră. 

— S-o găsi! răspunse moldoveanul. Ţara toată aşteaptă 
să-l urmeze, cum a vrut să zică vărul Gheorghe. 

Vel-spătarul Hrizea se simțea nespus de bine, ca 
întotdeauna cînd venea la Bogaţi şi, fără să mai aştepte 
să fie poftit, se tolăni în jilțul cel mare din capul mesei, 
care i se cuvenea. 

— Nu-l văz pe finu-meu Gheorghe, cel mic?! făcu el 
deodată, căutind cu privirea împrejur. Şi nici cumătră 
Miorica nu-i, pe unde umblă? întrebă oaspetele. 

— Apăi, i-am trimis la naşul Floricăi din Suseni. El are 
casa mai pitită pe după deal, lingă pădure, şi-i mai la 
fereală din calea răutăţilor. Nu de alta, dar cum trec pe 
aici tot felul de vintură-lume, dînd din pistoale şi sîneţe, 
să nu se fi speriat cumva, şi fiind cu burta mare... 

— Bine făcuşi, Savule! încuviinţă Hrizea. Dar n-are să 
fie nicio încăierare prin părțile astea şi nădăjduiesc că 
nici prin altă parte, căci oştenii au să se potolească în 
cele din urmă. 

— Dacă ar fi lăsaţi în pace! zise Dupoiul. 

— Ce vrei să spui, boierule?! se miră spătarul. 

— Apăi, Vasile pentru asta a venit aici, că are a povesti 
lucruri de seamă. Noi ne-om trage în altă odaie. 

— Ba rămii, moşule! se împotrivi Dupoiul. Nici de 
Gheorghe nu mă feresc. De altfel nici prea multe nu sînt 
vorbele, dar dumnealui, vel-spătarul, are să priceapă 


lesne. 

— Ce anume? 

Medelnicerul îşi drese glasul, sorbi din ulcica de rachiu 
ce fusese aşezată în fața fiecăruia şi începu: 

— Măria-sa, Ştefan-vodă al nostru, gîndeşte că domnul 
de Tîrgovişte n-o avea prea multe zile. 

— Asta aşa-i! dădu din cap Cheoaşcă. 

— Mulţi au să-i riîvnească locul şi mare gilceavă va fi, 
spre bucuria turcilor, care au să scoată bani buni din 
mezatul tronului. 

— Şi de astă-dată ai dreptate! încuviinţă gazda. 

— Mai presus de toate, mazilul Vasile Lupu, care-i 
acuma la Stambul, măcar că-i la Edi Kule, trage ițele şi 
pofteşte să vină el, că pe fiu-său l-ar aşeza în Moldova. 

— Dar este întemnițat! zise Hrizea. 

— Ce dacă? Unelteşte cu banii lui şi are destui, aşa că 
prea greu nu-i va fi, urmă medelnicerul. Tocmai pentru 
aceea m-a trimis voievodul nostru la domnia-ta, ca să-ți 
spun că trebuie făcut domn Constandin Şerban... 

— Cam aşa gindeam şi noi, îi luă vorba Hrizea. 

— Nu însă şi Ivaşco Cătineanul, care primeşte întruna 
pungi cu aur ca să răzvrătească pe lefegii şi astfel turcii 
vor năpădi țara şi singurul domn de încredere ce l-ar avea 
la în-demină ar fi cel care a dat banii, adică mazilul 
nostru din temniţă. 

— Asta n-am mai crezut-o! dădu Hrizea cu pumnul în 
masă. De aceea se împotriveşte lui Constandin? Ca să 
vezi! 

— Măria-sa, domnul nostru, se leagă să-l sprijine la 
craiul Rakoczy, dar domniile-voastre să-l alegeţi aici 
numaidecit şi, după datină, să dați şi banii turcului. 

Vestea că Ivaşco era aţițătorul, în numele domnului 
mazil, i-a cam pus pe gînduri. 

— Să-i sucim gitul! zise iuzbaşa Gheorghe în cele din 
urmă. 

— Bine ar fi! încuviință Hrizea, cam dodeind. Dar dacă- 
i facem de petrecanie şi se află, cumva, ne ridicăm în cap 
pe toți seimenii şi dorobanţii. Nu degeaba le tot dă el 
parale. 

— Să-l pîrim, lui Vodă, îşi dădu părerea ginerele lui 
Cheoaşcă. 

— Degeaba! Nici măcar nu se mai poate da jos din pat, 
atît de neputincios a ajuns bătrinul voievod. 

— N-am decit să-l pălesc noaptea pe uliţă! nu se lăsă 
Gheorghe, care nu se împăca nicidecum cu vinzătorii. 

— Nu umblă singur. Mai mult chiar, poţi să cazi şi tu. 

Lătrături furioase ale zăvozilor îi atraseră pe toţi la fe- 
reastră, unde văzură un călăreț lăsindu-şi fugarul 
înspumat în seama unui ţigănuş, iar el o apucă zorit pe 
trepte. 

— Ce s-a întîmplat, Trifule? întrebă Hrizea, care-l cu- 
noştea. 

— A murit măria-sa vodă-Matei! răspunse acesta. 


Constandin-vodă Şerban nu crezuse de la început 
vorbele paicului, rămas cu capul plecat a închinăciune. 
Tocmai isprăvise de prinzit şi, după obiceiul pe care-l 
avea de pe vremea cînd era boier, dădu de duşcă o cană 
cu vin roşu de Drăgăşani, ca să capete „puterea ursului”. 
E drept că vestea nu era chiar aşa de neaşteptată, fiindcă 
se cam obişnuise cu neobrăzațţii lefegii, seimeni şi 


darabani care se răzvrăteau prea lesne de la o bucată de 

vreme încoace. Se mai uită o dată la copilul de casă ce-i 
adusese vestea, apoi tuşi ca să-şi dreagă vocea. 

— Bine! făcu Vodă, ştergîndu-şi mustăţile cu dosul 
palmei Am să mă duc eu la ei! 

Îşi umflă obrajii şi pufni de cîteva ori, după care 
adăugă: 

— Dar mai întîi să poftească boierii Hrizea şi Pană 
Filipescu. Socot că au sosit la curte. 

Începu apoi a se învârti prin încăpere, păşind rar şi 
înfoindu-şi pieptul, bodogănind vorbe fără şir, de parcă ar 
fi avut pe cineva cu el. Tare îi mai părea rău că nu pusese 
mina pe Ivaşco Cătineanul, fugit acum la paşa din Vidin, 
de unde îi tot aţița pe oştenii mai zurbagii. Nu ţinuse 
seama de povaţța voievodului Gheorghe Ştefan din 
Moldova să nu se lase pe-o ureche în privinţa tartorului 
celui bătrin închis la Edi Kule, şi acuma vedea cită 
dreptate avusese. Cînd a apucat scaunul țării, întreaga 
oştire a băut de bucurie, trei zile şi trei nopți, cinstindu-şi 
voievodul, şi el a crezut că ar fi îndeajuns ca să se bucure 
de dragostea tuturor. Era bun prieten cu domnitorul 
moldovean şi amîndoi cu principele Rakoczy, din al cărui 
cuvînt nu prea ieşea, şi nu-şi temea tronul, numai că 
mazilul arbănaş nu contenea cu umbletele, făcindu-i 
atitea necazuri. Răzmerița de acuma se datora tot banilor 
dați de Ivaşco Cătineanul şi acesta îi căpăta de pe 
malurile Bosforului, fără nicio îndoială. 

Cam astea erau gîndurile măriei-sale în aşteptarea 
celor doi sfetnici, iar cum sudălmile şi zarva de sub 
ferestre părea să se întindă, îşi luă inima în dinţi şi se 
urcă în turnul Chindiei, ca să fie mai sus de mulțimea 
năbădăioasă. Lîngă sine îl chemă numai pe iuzbaşa 

Gheorghe, ginerele lui Savu Cheoaşcă şi cumătrul lui 
Hrizea, în care se încredea ca într-unul de-ai casei. Cu 
toate acestea, dosiți privirilor celor din curte, se aflau 
patru panțiri nemți cu sîneţele gata pregătite pentru 
aprindere, dacă ar fi fost trebuinţă. 

De cum se ivi în cerdacul turnului larma crescu, încît 
nu se mai auzeau nici măcar sudălmile celor mai 
cutezători. 

— Auzişi şi tu, Gheorghe? întrebă Vodă întorcindu-se 
către însoțitorul lui. Mi se pare mie, ori chiar mă ocărăsc? 

Acesta duse mina pilnie la ureche şi ascultă, după care 
dădu din miîini a neputinţă. 

— Cam greu de spus, măria-ta, rosti el. Strigă mai mult 
sirbeşte şi eu nu pricep. 

— Sirbeşte ai zis?! şi ochii domnitorului străluciră de 
bucurie. Ei, lasă că-i voi juca eu! îşi frecă el mîinile. Mergi 
de-i adă aici pe Gidea, Băncilă, Jaghe şi alți cîțiva cetaşi 
pe care-i socoteşti tu mai potoliți, dar numai români să 
fie. Apoi vezi de Hrizea şi Pană, de ce întirzie! 

— Am înțeles, măria-ta! răspunse iuzbaşa şi o porni 
val-vîrtej la vale, pe treptele turnului. 

Vodă se uită încă o dată, cu scîrbă, la vacarmul din 
curte, după care cobori şi el, oprindu-se numai în 
spătăria de lingă biserică. Rămase o clipă locului, apoi se 
duse întins în încăperile doamnei Bălaşa şi-i spuse 
repezit: 

— Stringe scule şi tot ce mai avem de preţ, că trebuie 
să plecăm neîntirziat. 

— Vai de mine! Vin turcii? se sperie doamna. 

— Poate ar fi mai bine, dar din păcate smintiţii de 
lefegii, care-mi mănîncă pîinea... 

— S-au răsculat din nou? 

— Ca de obicei de la o vreme, dar am să-i pun eu cu 
botul pe labe. Pină atunci n-ar fi rău ca domnia-ta, 
doamnă, să-ţi iei coconii şi să vă duceţi cu toții la vărul 
domniei-mele, Neagoe Săcuianu, peste Olt. Să fiți mai 
aproape de Sibiu! 

— Nu cumva te bate gindul să laşi ţara de izbelişte, 
măria-ta? 

— Asta n-am s-o fac! Fii fără teamă! Cu toate că 
vicleanul mazil, Vasile Lupu, tare s-ar mai bucura. N-am 
să-i fac placul! 

— Of, doamne! Iarăşi el? Nu l-ar mai răbda pămîntul! 
suspină Bălaşa-doamna. 

— D-apăi cine altul? Nu vezi că n-are astimpăr? Dar 
astea nu-s treburi muiereşti. la copiii şi pleacă 
neîntirziat, iar paza am să mă îngrijesc să fie numai din 
oşteni credincioşi. 

O sărută pe frunte, îi făcu cu ochiul zimbind a 
încurajare şi se întoarse din nou în spătărie, unde îi găsi 
de astă-dată pe cei doi boieri chemați. 

— În sfirşit! Bine că vă găseşte omul, cu toate că nu 
prea lesne. 

— Fuserăm printre oşteni ca să-i  potolim, 
preamilostive, se închină vel-spătarul Hrizea. 

— Şi? 

— Nimic! dădu din umeri şi Pană. 

— Atunci, ce-i de făcut? 

Un fecior de casă intră să-l vestească de sosirea 
cetaşilor chemaţi, dar nici nu mai avu vreme să 
răspundă, fiindcă se ivi iuzbaşa Gheorghe, mai mult 
împins de cei din spate. 

— lacă, măria-ta, făcu el cam ruşinat. N-am putut să 
scap de ei. 

— Păi, uitaşi că am poruncit să-mi aduci pe cîți or 
încăpea? se uită domnul cu înţeles în ochii iuzbaşei. 

— Aşa-i, măria-ta, numai că-s prea mulți şi... 

— N-am ce face, cîtă vreme ei n-au vrut să mă asculte 
din cerdacul turnului Chindiei, am fost silit să-i poftesc la 
domnia mea, mai cu seamă pe aceia care ne cunosc 
limba ţării. Asta am poftit, vitejilor! 

Oştenii se cam fisticiră, fiindcă se aşteptau să fie izgo- 
niți şi veniseră cu chef de harțag, dar voievodul le arătă 
atita bunăvoință încît nu mai ştiau dacă trebuiau să mai 
rămînă ori să-i lase doar pe fruntaşii lor la sfat cu Vodă. 

Constandin-vodă îşi dădu seama de aceasta şi pe dată 
vorbi către cetaşi: 

— Ia spune tu, Gideo, care li-i supărarea flăcăilor! 

— De! Ştiu şi eu? biigui acesta. Să spuie ei înşişi, că 
doar pentru aceea se năpustiră încoace! 

— Vrem leafa! cuteză unul. 

— Ne mor copiii de foame... 

— Sintem flăminzi... 

— Şi zdrenţăroşi... 

— Ho, ho! Ajunge! se băgă boierul Pană Filipescu. Mă- 
ria-sa a auzit asta de fiecare dată pină acum. Au nu vă dă 
îndeajuns Ivaşco Cătineanul? 

Oştenii se uitară nedumeriți unii la alții. 

— Prealuminate stăpin, urmă boierul cu glas tare. Tri- 
mite vorbă lui Siavuş-paşa, şi numai cu un buluc de 
beşlii îi împrăştie pe toţi zurbagiii... 

— Să nu faci asta, doamne! se împotrivi Hrizea. Nu că 
le-aş lua partea, dar trebuie ascultate şi păsurile lor. De 
trai bun nu se răzvrăteşte nimeni! 

— Aşa-i, măria-ta! încuviințară oştenii sorbindu-l din 
ochi pe vel-spătar. 

— Te dai cu ei, spătare, şi rău faci că le cauţi în coarne! 
Au să ţi se urce în cap! Nu le da ascultare, măria-ta! zise 
Pană. 

Voievodul păru a cumpăni adînc ce avea să răspundă, 
cu toate că-i venise în minte încă din turnul Chindiei, dar 
se pre-făcu a fi numai ochi şi urechi la necazurile 
oştenilor. 

— lacă, vitejilor, ce cugetă domnia mea: cîtă vreme ţara 
era în luptă cu megieşul moldovean, răposatul Matei-vodă 
a avut nevoie de oaste. Acuma-i pace între țările noastre 
surori şi nicicind n-are să mai fie vreo zavistie, dacă om 
avea cap. Oastea însă ne cam prisoseşte, mai ales cea 
străină de ţară, aşa că n-avem decit a le mulțămi de 
slujba de pînă acum şi ducă-se unde le-a fi voia! 

Cîţiva încercară să murmure, dar voievodul urmă 
netulburat: 

— Lefurile lor se vor plăti celor rămaşi şi vor fi 
îndestule ca să nu mai rabde de foame românii noştri. Ba 
le dăm iertare şi de văcărit şi oierit. 

— Prea mult, măria-ta, sări boierul Pană. Le ajunge ier- 
tarea de bir, dar leafa pentru ce s-o mai capete, cîtă 
vreme este pace în toată ţara? 

Gidea îl fulgeră cu privirea şi vru să zică ceva, însă i-o 
luă înainte vel-spătarul Hrizea. 

— Mă iartă, mărite doamne, dar am băga zinzania între 
ei ŞI... 

— Cu atît mai bine! rînji Pană Filipescu. Au să-şi vadă 
de lungul nasului. 

— Nu! zimbi Vodă cu ochii la oşteni. Eu îi îndrăgesc, 
dar poftesc să nu mai fie decit oaste românească. Ce 
ziceţi, n-am gîndit bine? 

— Ba da! încuviinţară unii, dar alții clătinară din cap a 
neîncredere. 

— Atunci, vitejilor, trageţi-vă pe la ortalele voastre şi 
aşteptaţi să vi se plătească dreptul! 

— Să trăieşti, măria-ta! se auzi, ici-colo, dar cei mai 
mulți plecară bombănind. 

Zarva însă se potoli şi în scurtă vreme se goli şi curtea, 
spre marea uşurare a voievodului care trecu iar pe la 
Bălaşa-doamna, ca s-o liniştească. 

— Nu mai plecăm? întrebă ea de cum îl văzu. 

— Dimpotrivă! Acuma se poate. 

— Dar nu se mai aude gura răzvrătiților... 

— Cine ştie pînă cînd? N-am cum să-i potolesc. Am în- 
cercat eu cumva, dar să vedem ce-o ieşi. Mergi, doamnă, 
după cum am hotărît, căci înţelept este a nu te pune cu 
prostimea, ci să  pindeşti ceasul cînd poţi s-o 
îngenunchezi. Aşa voi face! 

Doamna Bălaşa se supuse şi pînă în seară se şi afla 
împreună cu copiii în drumul Rimnicului. În răstimp cei 
doi sfetnici ai voievodului, care erau veri-primari, cu toate 
că avuseseră păreri diferite, au plecat pe uliţă urmîndu-şi 
ciondăneala. 

— Aşa nu se mai poate, vere Pană, zise deodată Hrizea, 
luîndu-i vorba din gură. Ne risipim oastea în fața 
turcului, ori a lui Rakoczy. 

— Tu nu vezi că nu sint bani şi cu nebunii ăştia nu te 
poți pune? Dau buzna peste Vodă, ca la ei acasă. După 
ce-or isprăvi cu el, ne vine şi nouă rindul. Asta ti-ar 
place? 

— Fie vorba între noi, vere, că nici n-a încercat măria- 
sa să le asculte păsurile. 

— Păi, n-a stat la taclale cu ei sub ochii tăi? Noi ne cer- 
tam şi mocofanii se uitau la noi. Ce să faci cu liota asta? 

— S-o pui să lupte. 

— Împotriva cui? 

— A turcului. 

— Te-ai ţicnit! Cu neisprăviţii noştri să înfruntăm ieni- 
cerii? Haida de, vere, mă faci să rid! Cred că ai băut pe 
nemincate, zimbi Pană bitindu-l prieteneşte pe umăr. De 
ce n-o faci tu? 

— Cine ştie? răspunse acesta cam în doi peri. S-ar 
putea! 

Chiar în aceeaşi seară, vel-spătarul Hrizea se duse la 
cumătru-său Gheorghe, care-şi încropise gospodărie şi în 
Tîrgovişte, nu departe de malul Ialomiţei, în dreptul 
bisericii cele noi, Stelea, ridicată de mazilul domn Vasile 
Lupu, pe socoteala lui. Fusese atunci un semn de 
împăcăciune, căci şi răposatul Matei-vodă zidise la 
Soveja, în Moldova dar scurtă a fost înțelegerea dintre ei. 

În casa iuzbaşei, Hrizea dădu peste mai mulţi ostaşi, de 
parcă ar fi fost strinşi la o sindrofie, căci toți aveau 
băutură dinainte, dar minţile limpezi. 

— Bine ai venit, boier Hrizeo, îl întimpină gazda şi cu 
toții se ridicară în cinstea noului sosit. Tocmai despre 
domnia-ta vorbeam cu toţii. 


1143 


— Atunci, de aia voi fi sughițat eu întruna şi nu mă 
dumiream! rise spătarul. Bine v-am găsit, vitejilor! şi 
începu a le stringe mîna fiecăruia în parte. la te uită că e 
şi dumnealui, boierul Dupoiul, făcu el văzindu-l. Asta 
înseamnă că nu-i lucru de şagă! 

Moldoveanul îi zîimbi cu toată fața, căci îi plăcuse 
aprigul boier muntean, şi zise, cu graiul lui domol: 

— lacă, mă aflu aici la văru-meu Gheorghe, de vreo 
săptămînă, şi întiîmplător am aflat de porunca măriei- 
sale. Eu socot că nu-i cea mai potrivită. 

— Nu-i bună! întăriră şi alții. 

— Nici eu n-am zis altfel, dar ce-i de făcut? îl întrebă 
Hrizea. 

Se aflau acolo, pe lingă sirbi şi bulgari, bănăţeni, 
ardeleni, ba chiar şi moldoveni, şi cu toţii ar fi trebuit să- 
şi ia catrafusele şi să plece. 

— Au noi nu tot români sîntem? sări un bănăţean 
uscăţțiv. Ca să nu mai spun că unii dintre noi ne-am 
înrudit cu sirbii şi bulgarii, căci împreună ne-am dat 
viaţa şi la Ojogeni şi Nenişori, şi la Finta. 

— Asta-i adevărat, boierule, întări gazda. lacă, Radivoi 
de colo, îi ginere lui Jaghe, care a tăcut ca prostul în fața 
măriei-sale. 

— De ce n-ai vorbit tu? sări acesta. 

— Nu eu am neamuri străine, ci tu. Pe tine te-o durea 
dacă ţi-o duce fata la dracu-n praznic şi i s-o distruge 
gospodăria de o are aici, în tirg. 

Cu toţii prinseră a vorbi, care mai de care, încît ai fi 
putut crede că se luaseră la harţă. 

— Stați, oameni buni! ridică Dupoiul amindouă braţele 


în sus. Cu gura nu vă faceți dreptate niciodată! 

— Numai cu sabia! adăugă zimbind gînditor spătarul. 
Dar eu socot că ar trebui să mergeţi încă o dată la măria- 
sa şi să-i spuneți cu glas domol ce necazuri aveţi şi că 
nu-i cu putinţă alungarea celor ce nu sînt din astă parte 
a țării şi nici a străinilor de neam, dacă sînt de aceeaşi 
credință. Şi de nu şi-o pleca urechea nici acum, 
Dumnezeu să vă lumineze! 

Nu mai aşteptară pînă a doua zi, ci chiar în aceeaşi 
noapte o porniră către palat, strîngîndu-se în cale şi alții, 
încit mulțimea făcliilor umplu curtea domnească de 
lumină, speriindu-l pe domn că ar fi luat foc. 


Hrizea însă nu se duse cu ei, măcar că tare s-ar fi 
bucurat cu toţii, ci poftindu-l pe Dupoiul la el, la moşie, 
plecară împreună la Bogdanei. Aici medelnicerul a fost 
încîntat de călduroasa primire a jupinesei Frăsina, care a 
vărsat o găleată de lacrimi auzind cum a rămas văduv 
musafirul lor. Se mai ţinea ca în vremea tinereţii, cu toate 
că avea fată mare, azi-miine de măritat, başca trei 
fecioraşi, cel mai mic numai de opt anişori. Bărbatu-său 
ținea la ea ca de la început şi nu-i mai puţin adevărat că 
apriga femeie s-ar fi luptat şi cu dinţii, ca Hrizea al ei să 
ajungă cineva în ţara asta. 

După vreo două zile începură să ajungă şi pe la ei 
blestemăţiile lefegiilor din Tîrgovişte. Nimeni nu putea 
gîndi că Hrizea fusese cel care-i ațițase, mai ales că se 
arătă a fi îngrijorat. 

— Mare primejdie! zise el într-o zi, pe cînd se ospătau 
la masă. Ce se poate întîmpla dacă nu se pune friu 
destrăbălării? 

— Cine să-i oprească? întrebă Dupoiul. 

— Dumnealui! îşi arătă Frăsina bărbatul. O vorbuliță 
să le spună, şi-l vor asculta orbeşte. 

— La ce bun? dădu din mină scirbit Hrizea. L-am 
sfătuit pe Vodă de atîtea ori să-şi plece capul mai puţin în 
fața ardeleanului şi să mai asculte şi necazurile oastei, 
căci, bună-rea, se cheamă că-i a ţării şi alta n-avem. Nu 
cred eu că nu ştie unde sint galbenii rămaşi după 
Brătăşanu, dar e cam hapsîn şi nu-i bine! 

— Stringe bani albi pentru zile negre, dar mi-e că nu le 
mai apucă, zise Frăsina. 

— Poate că ar fi trebuinţă de un domn nou, gîndi tare 
Dupoiul, după ce sorbi cu nesaţ dintr-o ulcea cu vin de 
Pietroasele. 

— El! îşi arătă din nou bărbatul, jupineasa Frăsina. 

— Ai înnebunit, de-bună seamă! răspunse gazda. Cum 
vrei tu ca să rivnesc locul unui os domnesc miruit de 
mitropolitul ţării şi uns domn pe vecie? Flăcările iadului 
m-ar înghiți... 

— Ei, n-o fi chiar aşa, zise împăciuitor moldoveanul. 
lacă, la noi s-a făcut arbănaşul domn şi nu l-a înghiţit 
gheena, ba încă trăieşte bine-sănătos. 

— Bine nu se poate spune, acolo unde este acuma. Tot 
un blestem trebuie să fie. 

— Dar nici rău, cîtă vreme poate unelti după plac. 

— Vezi, Hrizeo, că şi dumnealui, boierul străin, 
gîndeşte ca mine? se bucură Frăsina. Ce mai aştepţi? 

— IĮ s-a făcut să ajungă doamna ţării, dar nu ştie că 
săraca doamnă Bălaşa ar da orice să aibă parte de 
liniştea ei... 

Zicînd acestea vel-spătarul se uitase numai către 

seamă, căci se ruşina să creadă străinul că se lăsa minat 
de o fustă în treburile lui. 

— De altminteri, ce ţi-e scris în frunte ţi-e pus şi, dacă 
o fi să fie asta soarta mea, n-am să mă dau în lături, 
adăugă el, spre marea bucurie a nevesti-si. 

După vreo două zile, medelnicerul însoţi o ceată de 
seimeni la Bogaţi, unde începură a se cam stringe fugarii 
mai deocheați din Tîrgovişte. 

Către sfirşitul primăverii se vesti că domnul Moldovei 
împreună cu craiul Rakoczy porniseră cu oaste asupra 
țării ca să taie răul din rădăcină, căci Constandin-vodă se 
dovedise neputincios. Ce-i putură auzi atunci urechile 
măriei-sale ar fi înroşit şi obrazul unui sfint, căci nu era 
zi lăsată de la Dumnezeu să nu se adune sub fereastră şi 
să-l înjure în gura-mare. îll părăsiseră şi boierii, 
chipurile, ca să-şi vadă de muncile cîmpului, vremea fiind 
prielnică, dar domnitorul ştia că teama de seimeni îi ţinea 
departe de Tîrgovişte. Nici chiar Hrizea, ori Pană Filipes- 
cu, pe care-i socotea mai credincioşi, nu se arătaseră de 
vreo lună şi mai bine. 

lată însă, că, spre uimirea tuturor, Constandin-vodă 
porunci pregătirea oastei pentru a se împotrivi celor care 
îi veneau în ajutor. De necrezut, dar aşa era! Numai că 
nu de bunăvoia măriei-sale hotări războiul, ci fiindcă 
oştenii i-o cereau. 

Auzind despre ce era vorba, vel-spătarul Hrizea îşi lăsă 
toate treburile gospodăriei şi se infățişă pe dată cu 
steagul lui de călăreţi, cu care era dator poruncii 
domneşti. Domnul se bucură nespus văzindu-l şi era cit 
pe ce să-i spună ceva de mare taină, dar se răzgindi, 

şi mai ales cu matahala de Cheoaşcă. Acesta îşi adusese 
tot neamul sub arme, ba pînă şi pe nepotu-său din 
Moldova îl tirise după el, căci încă nu se îndurase să se 
întoarcă de pe unde a venit. În schimb boierul Pană 
Filipescu trimisese, vorbă că lingoarea îl ţintuise la pat. 
„Ehe! Pe mulți am să vă ţintuiesc eu!” îşi spuse Vodă. Nu 
lăsă însă să-i scape niciun cuvint şi se arăta pretutindeni 
numai o voie-bună, poftindu-şi toți căpitanii la sfat ca să 
le asculte părerea, ceea ce nu se mai întimplase niciodată 
pînă atunci în ţară. Ba îi întrebă şi unde ar trebui 
înfruntat duşmanul. 

— Cum „unde”, măria-ta? se miră căpitanul Buligă de 
la tunuri. Se înțelege că la Şoplea, pe valea Teleajenului. 

— Da! Da! încuviinţară zeci de glasuri. 

— De ce tocmai acolo? se încruntă Vodă. 

— Păi, măria-ta uitaşi că acolo am biruit noi în vreo 
două rînduri? Acolo ţine Dumnezeu cu noi! îl lămuri 
scurt, căpitanul Cheoaşcă şi ceilalți i se uniră în părere. 

— Cum rămîne cu povestea ulciorului care nu merge de 
multe ori la apă? se auzi şi glasul boierului Dupoiul, dar 
fu huiduit pe dată şi numai vreo cîțiva se cam îngrijorară 
de cele amintite. 

Vel-spătarul Hrizea nu scoase o vorbă, aşteptind să-l 
audă pe Vodă, dar văzînd că acesta pregetă, se ridică şi 
spuse: 

— Are să mai meargă şi de astă-dată, chit că pe viitor 
vom căra apă în pumni! 

Un ropot de urale şi tropăit de picioare însoţiră spusele 
lui, iar pe fața voievodului trecu o uşoară umbră de 
mihnire. Hrizea era îndrăgit de oşteni şi putea fi 

— Facă-se voia voastră, vitejilor! încuviință domnul 
prefăcindu-se bucuros. lacă, dumnealui Hrizea, vel- 
spătar, are să vă ducă la izbindă. Mergeţi, aşadar, cu el în 
funte! 

Alte strigăte de bucurie izbucniră şi, cînd se mai 
potoliră, izbi vocea uriaşului Cheoaşcă: 

— Ba nu, măria-ta! Ai să vii cu noi, că ne eşti stăpîn şi 
aşa se cuvine, că noi o să ne dăm viaţa ca să te apărăm! 

— Cu noi... cu noi! se auziră iarăşi vocile învăpăiate şi 
cerc de seimeni se strînse în jurul Voievodului. 

Lui Hrizea îi venea să ridă, căci vicleşugul domnitorului 
fusese ghicit de istețul căpitan şi, fără voia lui, 
Constandin-vodă se văzu tirit în bătălie, însă îşi dădu 
seama că nu trebuia să mai aibă încredere în boierul de 
la Bogdanei. 

Vasile Dupoiul, medelnicerul lui Ştefan-vodă, ajunse în 
ceata unchiului, care avea să se înfrunte cu domnitorul 
său moldovean, dar nu mai putea da înapoi. Privi însă în 
jurul lui şi îşi zise cu mîhnire: „Cam zdrenţăroasă oastea 
asta, a lui Papuc, dar e tare înflăcărată. Poate că 
izbîndim. O doresc din suflet!” 


Măria-sa Constandin-vodă se aşeză la umbra cortului, 
în preajma unui lăstăriş, căci era grozavă zăpuşeală, 
atunci, în luna lui cireşar a anului 1655. Abia plecase 
Hrizea cu căpitanii săi şi tare s-ar mai fi dedat somnului. 
Închise ochii şi încercă să fure barem un pui de somn, 
cînd auzi din vale o mare larmă şi sudălmi de parcă s-ar 
fi încăierat tilharii lui de oşteni. 

— Ce s-a întimplat? întrebă Vodă pe iuzbaşa Gheorghe, 


care rămase mai departe pe lingă domn, dar nici în acesta 

nu se mai încredea, cu toate că era cel mai potolit şi 
cuviincios dintre oşteni. 

— Se pare că păcătoşii ăia de bivoli, arătă Gheorghe, 
rizind cu poftă, au dat de apa Teleajenului şi s-au tăvălit 
cu carele după ei. 

Vodă îşi aruncă ochii şi se veseli la rindu-i, chiar şi 
după ce îşi dădu seama de urmare: 

— S-a dus dracului toată pulberea din butoaiele 
răsturnate în mocirlă. 

Se bucura de parcă ar fi fost vorba de iarba de puşcă a 
vrăjmaşului. Nu acelaşi lucru se poate spune şi despre 
iuzbaşa care, fără a mai cere încuviințarea, se repezi să 
dea o mină de ajutor, ca de altfel întreaga oştire de pe 
deal. Nepăsătorii bivoli erau însă aşa de fericiți încît nici 
sub nemiloasele lovituri ce le căpătau nu se îndurau să 
se despartă de răcoarea apei. Răbdau ciomegele, de parcă 
nu spinarea lor ar fi fost la bătaie, dar nici gind să se 
clintească din loc. 

Vodă rise ce rise şi, cum rămăsese numai cu slugerul 
Moi-nea, se întoarse spre el: 

— Oare nu-i tocmai binevenită întîmplarea, Moineo? 

— Fără îndoială, măria-ta. N-a mai rămas decit 
străjerul de colo, arătă el spre un oştean care era cu ochii 
la ce se petrecea în vale. 

— Fă-i seama şi haide! porunci Constandin-vodă, 
îndreptindu-se către cei doi cai înşeuațţi, gata de drum. 

Slugerul se apropie de oşteanul care n-avea ochi decît 
pentru bivolii din mocirlă. 

— Izbutesc oare? îl întrebă. 

Apoi, fără să mai aştepte răspunsul, îl dobori cu palma 
peste gură şi-l înțepă de mai multe ori, la nimereală. 

Bietul om se zbătu şi gemu, dar braţele vînjoase ale lui 
Moinea îl ţinură strîns, cu toate că se mînjea de sînge din 
cap pină-n picioare. Cînd puterile i se sleiră, leşul fu 
aruncat la pămînt iar slugerul se duse lîngă voievod şi, 
apucînd caii de dirlogi, pe furiş se strecurară amindoi 
prin văioaga din apropiere, care îl ascundea de privirile 
celor din vale. 

Abia pe înserate izbutiră oştenii să tragă carele, dar se 
nămoliseră de parcă erau arătări din altă lume. Nici gînd 
să clintească bivolii, aşa că le-au tăiat şleaurile slobozind 
carele, după care traseră butoaiele cu spinarea. Multă 
pulbere n-a mai fost bună de nimic, spre marea furie a 
căpitanului Buligă, care înjura şi blestema în gura mare. 

luzbaşa Gheorghe se întoarse şi el la fel de murdar, 
spălat numai în pripă cu puţina apă a Teleajenului, şi 
cînd dădu peste leşul străjerului pricepu ce se întimplase. 
Trase pistoalele de la briu şi slobozi două focuri în 
văzduh. Curind se adunară mai mulți descărcindu-şi 
minia în fel şi chip, dar mai cu seamă asupra calpacului 
pe care Vodă îl uitase în graba plecării. 

Vel-spătarul  Hrizea sosi gifiind, neştiind ce se 
întimplase cu domnitorul, şi nu fu prea mirat aflind de 
fuga lui. Atunci iuzbaşa Gheorghe ridică de pe jos 
calpacul, îl scutură cu grijă, îl potrivi pe capul lui Hrizea 
şi răcni: 

— Trăiască măria-sa Hrizea-vodă, domnul nostru! 

— Trăiască! Trăiască! răsunară deodată strigătele tutu- 
ror, iar cei de lingă el îl săltară pe umeri, ca să-l vadă 
toată oastea. 

Luat pe negîndite, Hrizea nu scoase o vorbă, dar nici 
nu se împotrivi. Îi părea rău că nu era de față şi Frăsina, 
ca să-şi vadă visul cu ochii. 

— Vă mulțumesc, dragii mei! răspundea el cu lacrimi 
în ochi. N-am să înşel încrederea voastră, o jur! 

De cum îl lăsară la pămînt, noul domn se apucă să facă 
rinduială numind căpitani noi, printre care pe iuzbaşa 
Gheorghe şi pe  medelnicerul moldovean, Dupoiul. 
Porunci apoi să i se înfăţişeze căpitanul Buligă, care sosi 
înnămolit ca un bivol, şi-l întrebă dacă nu cumva 
tunurile lui erau aşezate prea sus pe deal. 

— Pot bate pînă la Gherghița, se fuduli el. N-ai teamă, 
măria-ta! 

— Fie precum spui, căpitane, îngădui Hrizea încîntat că 
auzea pe cel dintii care-i vorbise ca unui adevărat 
voievod. 

Adună la sfat pe cele mai de frunte dintre căpetenii şi 
hotăriră să facă o învăluire prin spate, dar pînă atunci 
întreaga oaste avea să se odihnească, fiindcă era sleită de 
putere. Norocul lor a fost că abia după vreo două zile se 
iviră meseii şi trabanţii principelui Rakoczy, care ridicară 
tabără pe malul celălalt al Teleajenului, chiar faţă-n față. 
Apoi ieşi un sol călare, cu o năframă albă în vîrful lancei, 
şi strigă din toţi rărunchii: 

— Seimeni şi darabani! Măria-sa craiul Rakoczy făgă- 
duieşte viaţa şi iertare celui care lasă arma şi vă ia în 
slujba luminăţiei-sale, cu leafă mare. Voi n-aveţi alta de 
făcut, decit să-l dați legat pe Hrizea şi să vă trageţi 
nesmintiţi la casele voastre. 

— Ba să ni-l dați voi pe crai, şi vă lăsăm să vă 
întoarceţi de unde ați venit! răspunse Cheoaşcă, în hazul 
întregii oştiri. 

Vocea căpitanului răsună pe întreaga vale şi un zumzet 
de încuviinţare străbătu rîndurile, după care o ploaie de 
pietre zbură către oşteanul ardelean. 

Cinci zile la rînd aşteptară unii în fața celorlalți şi în 
fiecare zi se arăta cîte un sol de la prinţ, prin care era 
cerut Hrizea „înşelătorul” , dar răzvrătiții nici nu mai 
aşteptau să isprăvească ce avea de spus trimisul, că o 
grindină de bulgări şi sudălmi îl izgoneau de lîngă malul 
apei. 

La vreo săptămînă sosi şi Ştefan-vodă cu moldovenii 
lui, iar pe la jumătatea lunii se ivi însuşi Constandin- 
vodă cu puţintică oaste ce o putuse stringe în pripă, mai 
mulți fiind ienicerii dați de către Siavuş-paşa de la 
Silistra. Huiduielile nu mai conteniră vreme de mai multe 
ceasuri şi domnul nici nu cuteza să se arate mai la 
vedere. 

Abia în cea de-a douăzeci şi şasea zi de cireşar se 
dezlănţui cumplita bătălie din dreptul satului Şoplea, sub 
un soare ucigător. Tunurile căpitanului Buligă au tras 
pînă li s-au înroşit ţevile, dar în van, fiindcă temerea lui 
Hrizea fusese întemeiată, ele fiind prea în virful dealului. 
Nefiind primejdie dinspre partea lor, pedestraşii saşi ai 
căpitanului Gaudy învăluiră colina, chiar prin văioaga 
prin care scăpase Constandin-vodă, în vreme ce trabanţii 
lui Kemeny, alături de care lupta şi proaspătul baron 
Borlovany, îi atacară din faţă. 

Văzind că nu pot ţine piept năvălitorilor, căpitanul 
Cheoaşcă se repezi la tunurile lui Buligă, care nu le mai 

erau de niciun folos şi, opintindu-se, izbuti să 
rostogolească vreo două asupra vrăjmaşilor. Şi căpitanul 
Gheorghe şi Dupoiul încercară să facă aşijderea, însă nu 
izbutiră, şi poate că nu s-ar fi dat bătuţi în cele din urmă, 
dacă tocmai atunci nu l-ar fi văzut pe viteazul căpitan 
Cheoaşcă bătind aerul cu braţele şi prăbuşindu-se, ca un 
stejar bătrîn. Amîndoi se repeziră lîngă el, dar nu-i mai 
putură fi de niciun folos, căci viața i se scursese odată cu 
ghiuleaua ce-i spărsese coşul pieptului. De altfel nu mai 
era nimic de făcut şi însuşi Hrizea-vodă, oprindu-se o 
clipă lingă leşul lui Buligă, răsturnat peste un tun, răcni 
din răsputeri: 

— Fugiţi, fraţilor, care cum veţi şti. Nu vă dați prinşi, 
că vă spinzură. Scape cine cum poate! 

Gidea, Gheorghe şi Dupoiul făcură pe dată zid din tru- 
purile lor ca să-şi apere voievodul. Aşa izbutiră să-şi 
croiască drum pînă dădură de nişte cai fără stăpin. 
Încălecară în grabă şi apucară drumul Brăilei, care era în 
stăpînirea turcilor. 

— De ce acolo? se nedumeri Dupoiul. 

— Fiindcă nu mai avem unde în altă parte, îl lămuri 
Hrizea. 

— Ne vor închide, adăugă posomorit căpitanul 
Gheorghe. 

— Cum ne-o fi soarta, cumetre, căută Hrizea să-i mai 
îinveselească. Cumva ne vom întoarce noi, căci turcul e 
mai de înțeles. Ehei, acuma ar fi fost bun sărmanul 
Duţescu, îşi aminti el cu tristeţe. 

Îi venise în minte chipul iscusitului său tovarăş de 
altădată, pe care îl pierduse de multă vreme. Oarecum se 


simțea şi el vinovat de moartea căpitanului, căci el îl 

trimisese în Ada-Kaleh. Nu-i vorbă că scăpase teafăr 
atuncea, dar ticălosul de Ferhad-pasa a aflat ce plănuise 
împreună cu bănățeanul Siîvu şi s-a răzbunat pe el. Pe 
ascuns au venit gealaţii lui şi l-au strîns de gît pe cînd 
dormea şi i-au lăsat lădița cu pietre la căpătii, ca să afle 
şi alții pentru ce fusese pedepsit. Poate că, dacă ar fi fost 
acuma cu ei, i-ar fi dat prin cap vreun gînd bun de 
scăpare, dar aşa, s-au lăsat legaţi de miini şi de picioare 
şi trimişi la Silistra. Nu mai aşteptau decît moartea. 


LICĂRIRI ÎN FURTUNĂ 


PE LA ÎNCEPUTUL ANULUI 1648 nemulţumirile 
supuşilor sultanului începură să răbufnească. Atit 
musulmanii cît şi creştinii atacau pe cine le cădea în 
mină, întărindu-se acel zvon că dacă se împlineau cele 
două veacuri de ocupaţie creştină, în 1653, Dumnezeu se 
va milostivi şi va învia din nou faima vechiului Bizanţ. 
Toate acestea ajungeau la urechile pribeagului prinţ 
Mihnea şi izgonirea turcilor ar fi trebuit să-l bucure, căci 
în acest fel scăpau şi românii de jug păgin, dar, de altă 
parte, în lipsa padişahului, cine l-ar mai fi sprijinit el 
însuşi? 

Cam aceste ginduri le împărtăşea bunei lui prietene, 
Ioana Gindescu, de acelaşi neam cu el, dar aciuată pe 
malurile Bosforului încă din copilărie. Ea era faimoasa 
voyvoda kizi, un fel de Şeherezadă a celor „o mie şi una 
de nopţi”, căci la rîndu-i povestea sultanului Ibrahim tot 

felul de poveşti şi acesta ţinea mult la ea. Nu întîmplător 
domnişorul pribeag i se afla în preajmă, căci se legase o 
prietenie frățească între ei. 

— Ah, cît de rău îmi pare că a murit Murad-khan, zise 
el. Aşa, bețiv, cum era, puteai să te bizui pe el, dar 
Ibrahim nu se gîndeşte deloc la treburile ţării. 

— Din păcate, aşa este, oftă fata. Asta îi va aduce 
pieirea, şi nu prea întirziată. 

— Ce se va întîmpla cu tine şi ai tăi? 

— Cred că urmaşii lui ne vor gîtui. 

— Hai, mai bine, să alungăm gîndurile negre. Mai va fi 
pînă atunci, o încuraja tînărul. 

Din nefericire,  prevestirile fetei aveau să se 
îndeplinească mai repede decit se aşteptau, căci tocmai 
atunci năvăli în odaie sora ei mai mică, Ilinca, tînguindu- 
se de zor: 

— Nenorocire! Vai nouă! 

— Ce s-a întîmplat? sări Mihnea speriat. 

— Mare răzmeriță. Ulemalele şi paşalele adunate în 
geamia Fatih l-au înlocuit pe marele vizir Hezapare. 

— Ei şi? făcu Ioana. 

— Ba s-ar putea spune că-i o veste bună, adăugă 
Mihnea. 

— Stați să vedeți, urmă Ilinca. L-au pus în loc pe 
Derviş Mehmet-paşa. 

— După cîte ştiu eu, acesta nu-i aşa de lacom... vru să- 
şi spună Ioana părerea, dar soră-sa n-o lăsă. 

— Altu-i necazul! Mulțimea a cerut socoteală de cheltu- 
ielile padişahului şi acesta nici n-a vrut să stea de vorbă 
cu trimişii răsculaților. Atunci, oamenii şeyhulislamului şi 

gloata au cerut lui Kosem să-l aducă pe Mehmet, feciorul 
cel mai mare al sultanului, ca să-l facă împărat. 

— Acela n-are decît vreo şapte ani! se nedumeri Ioana. 

— Tot Mahpeyker va fi stăpina, dădu s-o lămurească 
Mihnea. 

— Numai că valide ajunge Turhan, şi atunci să vezi rică 
între cele două femei... 

— Ai dreptate... Bătrina valide ce-a zis? o întrebă 
Mihnea pe Ilinca. 

— Că nimeni nu s-a încoronat la geamie, aşa că i-a 
poftit pe răzvrătiți la sărai. 

— Atunci, n-am vreme de pierdut! sări tînărul. 

— Să nu păţeşti ceva! se îngrijoră Ioana, fără să se 
gîndească la ea însăşi. 

— Ba dimpotrivă, aş pofti să mi se întimple ceva. Dar 
bun! adăugă el rizind şi le părăsi pe cele două surori. 

Sosind în fuga mare la moschee, dădu peste Tarhonci 
Ahmed-paşa, cu care se ţinea prieten, dar cel mai mult se 
bucură de întîlnirea cu bătrinul şeyhulislam Abdurrahim 
Efendi, fratele dascălului lui Turk Ahmed Lala. 

— Fii binevenit, fiule! îl îmbrăţişa molahul. lacă, am so- 
cotit în ceasurile acestea de cumpănă că pe tronul 
slăvitului Osman-gazi este mai nimerit un copil, dar cu 
mintea întreagă şi cu sfetnici buni, decit un sultan diliu 
şi înconjurat de şarlatani. 

— Nici că se putea mai bine gîndit, încuviinţă Mihnea, 
dar schimbarea să fie fără vărsare de sînge. 

— Se-nţelege, şi pentru asta ar fi bine să-l însoțeşti pe 
Bektaş-aga la sultana valide şi să dai fuga să ne spui în 
ce ape se scaldă. Nu trebuie să ne băgăm cu toţii în gura 
lupului. Tu eşti ghiaur şi n-are să te ia în seamă. 

Chiar să fi vrut să nu se ducă, Mihnea n-avea de ales, 
dar socotea că era cu mult mai bine să fie în preajma 
celor ce vor conduce țara după înlocuirea lui Ibrahim. 
Rămase cam fisticit cind a văzut-o pe crunta Kosem 
înveşmiîntată în negru şi însoţită de un hadim de culoarea 
abanosului. Părea mihnită de cele ce se întimplau, a 
încuviințat schimbarea, însă a cerut ca fiul ei să fie lăsat 
cu zile. Poate că a şi lăcrimat, dar sub felegea nu s-a 
putut băga de seamă. 

Schimbarea padişahilor s-a făcut în faţa porţii Bab-i 
Saadet, unde fu scos tronul lui Osman şi, în uralele celor 
de față, cel de-al patrulea Mehmet se aşeză în el. Prin 
ferestruicile ascunse de verdeață, cele două femei-mame, 
Kosem şi Turban, iscodeau fără să ştie una de cealaltă. 
Era în cea de a optsprezecea zi a lunii lui Saban ul- 
muazam din anul 1058 al Hegyrei, cînd frumosul băieţel 
zimbea nevinovat supuşilor săi, printre care se afla şi 
beyul acela pribeag cu care se jucase de vreo cîteva ori în 
trecut. 

În acelaşi timp, în odaia lui Ibrahim pătrunseră cu sila 
mujftiul Abdulaziz însoțit de oşteni şi, după ce-l mustrară 
cu vorbe de ocară, îi cerură fostului stăpin să-i urmeze în 
curte. 

— Netrebnicilor! răcni acesta la ei. Nu merg nicăieri! 
Am să vă ucid pe toți, ticăloşilor. Cum aţi cutezat să vă 
atingeţți de padişahul vostru? 

— Nu mai eşti tu! îl bruftului muftiul. 

În cele din urmă îndărătnicul fu ridicat pe sus şi tirît la 
picioarele tronului. 

— Se cuvine a te închina prea luminăţiei-sale Mehmet- 


khan, îl povăţui cu glas blind şevyhulislamul. 

Copilul-îimpărat nu-l văzuse de multe ori pe tatăl său, 
iar cînd s-au întîlnit n-a auzit nicio vorbă bună din gura 
lui, aşa că se uită speriat cînd îl privi, iar acesta spumega 
de furie: 

— Am să-l agăţ în ciîrlige şi pe el şi pe tirfa de mă-sa! Pe 
toți am să vă jupoi de vii, nemernicilor. Să vină gealatul! 

La un semn al muftiului, cîțiva bostanci îl înşfăcară pe 
cel căruia i se supuneau fără cîrtire numai cu cîteva clipe 
mai înainte şi-l duseră tiriş la Sercelar zindari, cum i se 
spunea „închisorii vrăbiilor”. Cam în bătaie de joc, 
Bektaş-aga porunci să fie aduse lingă el şi două roabe, 
după care fură zidite uşile şi ferestrele, lăsînd numai o 
mică deschizătură pentru hrană şi apă. 

Tulburările păreau să se fi potolit după o vreme, cînd 
Mihnea se pomeni poftit în taină la bătrina valide. Se 
făcuse un bărbat chipeş şi multe inimi feciorelnice 
suspinau după el. Nu părea a fi un neadevăr că se 
încurcase cu o soție de-a lui Kenaan-paşa, ori cu sora 
sultanului, frumoasa Hanzade. Dar nu pentru atîta lucru 
ar fi putut să fie chemat, adică să dea socoteală, aşa că 
se cam îngrijoră, dar totuşi se înfățişă temutei sultane. 

— Eu cunosc gîndurile tale de domnie şi sînt în stare 
să te ajut, dacă izbuteşti să te faci iubit de Turhan- 
sultan. 

— Dar... vru să se împotrivească tînărul pribeag. 

— Nimic! Aşa cum i-ai sucit mintea lui Hanzade şi 
altora, vei putea şi cu Turhan, că femeie este. Abia atunci 
ai să ajungi bey la Targoşta, dacă nu cumva îţi va plăcea 
mai mult la Alep. 

Mihnea sărută poala veşmintului validelei şi piecă 


destul de speriat, căci bănuia urzeala lui Kosem ca s-o 
1159 


doboare pe Turhan, făcind-o de ris ca ibovnică a lui. Dar 
ce se va alege de el? 

Apoi s-a auzit că cineva ar fi vrut să-l scoată din 
temniță pe Ibrahim. Dacă va fi fost aşa sau nu, greu de 
spus. Oricum, marele vizir Derviş Mehmet-paşa, în 
înțelegere cu şeyhulislamul, l-a silit pe gealatul Kara Ali 
să-l sugrume, după ce au dărimat zidul. 

Frumosul prinţ a izbutit să ajungă în preajma lui 
Turhan-sultana şi, după cîte se auzea, aceasta nu s-ar fi 
împotrivit farmecelor bărbăteşti ale pribeagului, numai că 
bătrina valide n-a mai putut folosi nimic din ceea ce 
plănuise. În zorii unei dimineţi pe cînd se îngîna ziua cu 
noaptea, cîţiva hadimi şi albi şi negri pătrunseră în 
iatacul ei şi, fără să-i dea răgaz să se mai dezmeticească, 
o tiriră în curte, unde o aşteptau bostancii. Biata femeie 
nu apucase să pună pe ea niciun veşmint ca lumea şi 
mai mult goală fu trîntită la pămînt, iar oştenii o izbiră cu 
picioarele. Urletele ei de ajutor fură înăbuşite de o 
matahală de arap care o gitui fără nicio milă, lăsiînd-o să 
se zbată în mîinile lui vinjoase spre hazul celor de faţă. 
Apoi, cînd nu mai rămăsese decit o zdreanță omenească 
din cea care fusese cîndva „Faţa lunii” (Mahpeyker), 
copilița creştină Anastasia de altădată şi mai apoi 
atotputernica Kosem fu azvirlită ca hrană peştilor din 
Bosfor, asemenea unei roabe. 

Mai tirziu avea să se spună că moartea fostei validele 
Kosem s-ar fi datorat în bună parte şi lui Mihnea, căci 
acesta îi mărturisise noii sale iubite ce urmărea soacră- 
sa, iar Turhan n-a stat pe gînduri să se apere. Pribeagul 
ajunsese să fie temut de mulţi dintre curteni şi nu puţini 


îi căutau prietenia, dar în sufletul său era mîihnit, căci 
1160 


sultana nu s-ar fi împăcat cu gîndul să-l trimită departe 
de ea, peste Dunăre, cum îi ajunsese la ureche dorinţa lui 
Mihnea. Dragostea validelei îl ţinea departe de orice 
amestec în treburile ţării, şi el nu asta voia. Dar nici să 
ajungă mare vizir nu-i suridea, cu toate că îndrăgostita 
femeie nu s-ar fi dat în lături să-l ridice în cel mai mare 
rang al împărăției. 

lată însă că o nouă licărire de nădejde se ivi în sufletul 
tinărului cînd, în cea de-a şasea zi din Muharem ul- 
haram, anul 1067 al Hegyrei, adică 26 septembrie 1656, 
cum scria bailul Veneţiei către doge, a fost făcut mare 
vizir Koprulu Mehmet-paşa. Se ştia prea-bine că noul 
sadrazam era un duşman înverşunat al prințului 
Rakoczy, adevăratul stăpîn al ţărilor române, căci atît 
Gheorghe Ştefan cît şi Constantin Şerban nu-i ieşeau din 
voie. Plecind ardeleanul, oare nu i-ar fi putut lua locul? 

O singură stringere de inimă ar mai fi avut, întrucit în 
haremul vizirului se afla şi prinţesa Hanzade şi se temea 
ca nu cumva acestuia să nu-i fie pe plac zvonul că a fost 
cîndva iubitul prinţesei. Nu-i vorbă că şi cu Kenaan-paşa 
se cam stricase, aflind că acesta ar fi vrut de fapt să-l 
ucidă în mai multe împrejurări, care i-au dat de gîndit, 
mai ales cînd i le spunea însăşi frumoasa Atiche, una din 
favoritele paşei. 

Totuşi întîlnirea cu sadrazamul n-a putut fi înlăturată, 
dar, spre marea-i uşurare, s-a desfăşurat cam pe placul 
lui. 

— Ce părere ai, beyule, despre Rakoczy? l-a întrebat 
paşa de-a dreptul. 

— Un mare ticălos! răspunse scurt Mihnea. 

— Aferim, zimbi Kopriilu, sfredelindu-l cu privirea. De 
ce nu-l suferi? 

— Îi vîntură mintea la mărire şi neascultare. Vrea să 
ajungă craiul Lehistanului. 

— Şi ce-ţi pasă ţie? 

— l-ar tiri şi pe ulaci alături de el, iar aceştia sînt nea- 
mul meu. 

— Hm! mormăi din ce în ce mai mulțumit marele vizir. 
Tu ce ai face în locul meu? 

— L-aş lipsi de sprijinul celor doi voievozi şi aş pune în 
locul lor un om de credinţă. 

— Unul singur?! se miră paşa. Asta ar însemna să le 
unesc puterea ulacilor. 

— Nu, dacă domnul ar fi credincios Porții. 

— Tu ai fi acela? 

— De ce nu? 

Marele vizir păru a chibzui cele auzite, dar după cum 
se uita nu părea încîntat. 

— Te cam bate gîndul blestematului de Mihaly, cel care 
a cutezat să le strîngă pe toate trei într-o singură ţară, şi 
nu-i bine, beyule. Să zicem că tu ai fi de bună credinţă, 
dar cei ce vor veni după tine?... Ar însemna să pierdem 
chelarul împărăției, căci zurbagiii de ulaci s-ar sumeți 
dacă ar fi toți laolaltă. 

Mihnea nu răspunse şi plecă privirea, dîndu-şi seama 
că prea se zorise să-şi dezvăluie gîndul. Acuma s-ar fi 
putut să piardă tot. Însă marele vizir trecu peste cele 
spuse şi urmă liniştit: 

— La Yaş am găsit eu omul potrivit şi, dacă mă încred 
în tine, înseamnă că şi la Targoşta am un credincios. 

— Se-nţelege preaslăvite! se grăbi Mihnea să îngenun- 
cheze, de parcă l-ar fi căftănit pe dată domn. Jur credinţă 
desăvirşită. 

— Şi ascultare fără cricnire! adăugă sadrazamul. 

— Întocmai! 

— Atunci vreau capul lui Rakoczy, cînd ai să ajungi 
domn. Nu cumva să uiţi că acesta îi prețul căftănirii tale. 

— Aşa voi face! 

Paşa zimbi ciudat şi bătu din palme. Cînd intră paicul, 
zise: 

— La Edi Kule cu el! şi-l arătă pe Mihnea, care 
înmărmuri. 


CHI BĂTUTE DEGEABA 


MARE DEZNĂDEJDE Îi CUPRINSE PE FUGARI, căci la 
Silistra era Siavuş-paşa atotputernic şi ei ştiau prea bine 
că acesta îl ajutase pe Constandin-vodă, aşa că nu se 
puteau aştepta la mila lui. Dar uimirea lor nu mai 
cunoscu margini cînd se văzură dezlegaţi şi, după ce-şi 
primeniră veşmintele cu altele, curate fură poftiți de către 
însuşi silihdarul, ca nişte oaspeţi de seamă. Foarte 
adevărat că paşa a ţinut să facă deosebirea de rang şi 
numai pe trecătorul domn de răscoală îl ţinu la masa lui, 
dar nici ceilalți n-au fost ţinuţi mai prejos. Însă în 
preajma turcului se afla un domnişor pribeag, pe nume 
Radu, care se dădea drept fecior al fostului domnitor 
Leon-vodă Tomşa, şi Siavuş-paşa ţinea să se laude cu 

obraze alese la curtea lui. Multă vreme n-avea să ţină 
această purtare a seraskerului, fiindcă după un chiolhan 
de pomină, care ţinu vreo trei zile, la Dridov, pe malul 
Prahovei, cei trei prinți biruitori îşi aduseră aminte de 
răzvrătitul fugar. Constandin-vodă se socoti cel mai 
potrivit să i se dea lui prinşii, aşa că în vreo trei rînduri îi 
trimise paşei solie cu daruri bogate, dar acesta nu se 
învoia nicicum, mai ales că domnul îi cerea pe toți 
pribegii laolaltă. Tînărul Radu nu fusese în răscoală şi ce- 
ruse sprijinul cu multă vreme mai înainte, cît despre 
Hrizea, Siavuş-paşa îl ţinea drept domn adevărat, din 
care pricină nu se socotea îndreptăţit „să facă de capul 
lui” nimic. Făgăduise că va cere părerea Porții, dar 
aceasta întîrzia să şi-o spună. De fapt fălosul dregător 
nici nu se gindea să amestece pe cei de la sărai, dar 
nădăjduia că cei pe care pusese mina din întimplare ar fi 
putut să-i aducă bani buni, şi nu s-a înşelat. Cind, 
voievodul, care se zgircea să-şi plătească oştenii, a 
numărat douăzeci şi cinci de mii de ducați de aur, la 
strălucirea lor, Siavuş-paşa a uitat de toate. Pe dată 
prinşii au fost cetluiți din nou în fiare, dar acum şi 
pribeagul domnişor Radu, după care i-a trimis pe jos la 
Dridov, unde încă mai chefuiau biruitorii. 

Mare bucurie pe Constandin-vodă, cînd dădu ochii cu 
fostul său vel-spătar. Îl scuipă în plin obraz, rînjindu-i: 

— Te sumețeşti să-mi iei locul, ludo? Am să-ți fac 
pielea nojițe de opinci pentru mocofanii tăi, cîine! 

I se urcase furia la cap şi dădu să-l pălească cu 
topuzul, dar însuşi craiul Rakoczy se împotrivi: 

— Pe acesta îl vreau eu! 

De voie, de nevoie, Constandin-vodă înghiţi în sec spre 
a nu spune o vorbă de ocară, apoi, după ce se mai potoli, 
cu glas smerit îl întrebă pe principe dacă măcar pe Radu 
ar putea să-l atirne în ştreang. Acesta se uită la flăcăiaşul 
care tremura ca varga, cu toată zăpuşeala verii. Era 
frumos şi gingaş ca o fată dar nu se făcea să-şi mînie 
prea rău tovarăşul de luptă, mai ales că acesta dăduse 
bani grei pentru răscumpărarea lor de la turci. 

— Să fim iertători, măria-ta! zimbi prieteneşte Rakoczy 
închinîndu-i un pocal. Mai bine retează-i virful nasului şi 
lasă-l să meargă în plata domnului, că nu ţi-o primejdui 
nicicînd domnia. Pe Hrizea însă îl vreau nevătămat! 

„Aha! Are să-l chinuiască acolo, la Bălgrad, cum se 
pricep ei mai bine. Nu-i rău! Merită, ticălosul!” îşi zise 
voievodul. Apoi îşi trase hangerul de la brîu şi, făcînd 
semn oştenilor ce ţineau braţele tinărului pribeag, cu o 
mişcare fulgerătoare îi tăie nasul, umplindu-i fața de 
singe. 

— Acum, m-am răcorit! făcu el. Puteţi să-i daţi drumul 
să se ducă unde o pofti, dar nu în ţara domniei mele. Ai 
auzit, flăcăiaşule? De te mai prind, nu mai am ce-ţi tăia 
decit capul! Lipseşti din ochii mei! 

Veni apoi rîndul celorlalți prinşi, şi de cum îi văzu pe 
căpitanii Gheorghe şi Dupoiul îi crescu din nou furia, 
dînd să-i ia la bătaie. Dar de data aceasta îl întimpină 
Ştefan-vodă, cutezînd să i se aşeze în față. 

— Nu cumva pe aceştia îi pofteşti măria-ta? zimbi el 
strimb către celălalt tovarăş de luptă. 

— Ca oaspete al măriei-tale, se cuvine să-mi îngădui şi 
mie să aleg pe cine-mi place. Şi apoi nu uita că unul 
dintre ei e supusul domniei mele! 

Vorbele voievodului moldovean nu-i prea fură pe plac, 
dar prietenia lui era mai presus de toate, aşa că nu voia 
să o piardă. 

— Mă rog, ia-i! făcu din mînă Constandin-vodă. 

Îndată fură duşi cei doi veri şi dați pe seama oştenilor 
moldoveni, iar domnul muntean nu se alese decit cu un 
virf de nas, care-l costase douăzeci şi cinci de mii de 
ducați de aur. Cam scump! Măcar dacă ar fi putut să-l 
aibă pe căpitanul Gidea, care fugise şi el cu ceilalți, dar 
acesta se turcise şi paşa nu l-a mai dat înapoi. Rămînînd 
iarăşi numai petrecăreţii meseni, cele întimplate fură date 
uitării şi voia bună se întinse în rindurila tuturor 
oştenilor, care se înfruptau mai puţin, dar erau la fel de 
bucuroşi de izbindă. 

A doua zi, măria-sa Ştefan-vodă pofti să stea de vorbă 
cu fostul său medelnicer numai între patru ochi, aşa că-i 
fu adus în cort legat-cobză. 

— Ai cam încurcat-o, boierule! zimbi el către Dupoiul. 
ŞI aici să te dezleg nu pot acuma. Ce să fac dacă te-ai 
apucat de răzmerițe pe unde te-am trimis? rise Vodă cu 
bunăvoință. 

— Ba am ajuns şi căpitan de răscoală, măria-ta! 
răspunse Dupoiul, fără să pară deloc speriat de 
mustrarea domnească. 

— Nădăjduiesc că nu te-a simţit nimeni? 

— Nici chiar neamurile mele, necum Hrizea sau ceilalți. 

— Atunci îi bine! N-a prea ieşit precum am vrut, dar, 
oricum, se cheamă că vecinul meu nu mai are oaste, nici 
bună, nici rea. Curind are să vină vremea să unim 
țărişoarele astea, căci nu vor mai găsi ei domn în 
Tîrgovişte şi... 

— Am auzit că ar mai fi unul prin Istambul, măria-ta, îi 
luă vorba Dupoiul, cu destulă cutezanţă. 

— Arbănaşul, ori fecioraşul lui? întrebă batjocoritor 
Vodă. 

— Pe lîngă aceia, doamne! Băiatul cel mic al 
răposatului Radu-vodă Mihnea. 

— Om vedea noi! mormăi Ştefan-vodă. Nu-l îngăduie 
craiul! 

Totuşi o umbră de îngrijorare se strecură pe fața 
voievodului, dar îi trecu la fel de repede cum îi venise. 

— Deocamdată ai să te duci în Moldova, tot aşa, legat, 
ca să nu dăm de bănuit. Apoi, de cum ajungi la Crăciuna 
ai să treci muntele şi caută să-l scoţi pe Hrizea din 
mîinile lui Rakoczy. Mai cu seamă fă-l să poftească iarăşi 
domnia. Nu uita ce-am vorbit! 

— Prea-bine,  milostive stăpiîn, dar am şi eu o 
rugăminte... 

— Spune! 

— Porunceşte, măria-ta, ca văru-meu Gheorghe să vină 
cu mine. 

— l-ai spus ceva? 

— Nimic, dar e cumătru cu Hrizea şi are să se bucure 
şi unul şi celălalt cînd s-or întilni. Apoi îi neam de-al 
meu! 

— Bine! încuviință Vodă. Pînă la Crăciuna însă are să 
fie şi el legat, cum am hotărît. Acolo veți fugi şi treaba 
domniei-tale cum te-i descurca în Ardeal. 

Pînă în seară, cei doi veri zăceau ca doi berbeci duşi la 
înjunghiere într-un car pe drumul spre Moldova. Ajunşi 
la Crăciuna, pircălabul citi răvaşul trimis de voievod prin 
miaşul călăraşilor de Galaţi, care-i adusese pe prinşi şi-i 

1167 


luă cu el deoparte. Rămaşi numai între ei, acesta le tăie 
legăturile şi, sub ochii uimiţi ai căpitanului Gheorghe, le 
aşternu o masă îmbelşugată. Cit pe ce să-i rămînă 
îmbucătura în git, cînd mai văzu că-i dădu lui Dupoiul şi 
o pungă cu bani, care nu păreau a fi puţini. 

— Visez, oare? se frecă el la ochi. 

— Ţi-oi spune mai multe pe drum, dar acuma va trebui 
să ne furişăm cît mai nebăgați în seamă, ca să trecem 
muntele. 

— În Ardeal? 

— Îhî! 

Nu la fel se purtă craiul Rakoczy cu prinsul său, de 
care părea să fi uitat. Cînd să intre peste hotarul ţării, 
generalul Kemeny îi aduse aminte de Hrizea şi-l povăţui 
să nu se mai încurce cu el, ci să-l tragă în ţeapă chiar 
acolo. 

— Ar trebui ca alteța-voastră să facă asta cît mai 
repede şi fără tărăboi, căci Hrizea a fost tare îndrăgit de 
seimeni şi darabani. Chinuindu-l... 

— Dar cine ţi-a spus ţie, dragă lanos, că am asemenea 
gînd? Ai să vezi ce fac cu el! 

Într-adevăr, ajungînd la Bălgrad, Hrizea fu slobozit şi 
găzduit în casa unui bogătaş grec, care se purtă cu el ca 
şi cu un oaspete de seamă. Sărmanul de el nici nu se mai 
mira de cîte i se întimplau de la o vreme. Ba cetluit în 
fiare, ba cinstit la masă ca un voievod, ori ameninţat mai 
apoi cu moartea. Era mai îngrijorat de soarta familiei lui, 
pe care o trimisese înainte de bătălie la Sibiu şi nu mai 
ştia nimic de atunci. Plingindu-se gazdei sale, fu 
întimpinat cu o neaşteptată înţelegere: 

— De ce nu trimiți, domnia-ta, vorbă să vie aici, că 
doar îs numai la doi paşi? 

— Mi-e oare îngăduit? 

— De ce nu? Cine să se împotrivească unor lucruri 
fireşti? 

Două săptămîni mai tirziu putu să-şi îmbrăţişeze soața 
şi fiii în ospitaliera casă a grecului, dar asta îl cam puse 
pe gînduri, căci nu putea crede că nu i se va cere nimic în 
schimb. Prea era mare bunăvoința. 

— O fi vreun om cumsecade, îşi dădu cu părerea 
Frăsina. 

— Mai curind sint o nadă pentru cineva, dacă nu o 
amenințare pentru vodă-Constandin. 

— Mai ştii!? 

— Numai că eu aş vrea să se lămurească lucrurile şi, 
cum nu avem bani, poate m-ar lua în slujba lui. L-aş sluji 
cu credinţă. 

— Am auzit că au şi fost năimiţi, cu leafă bună, peste 
cinci sute din foştii noştri seimeni şi darabani. 

— Se poate. Doar înainte de luptă le-a făgăduit celor 
care trec de partea lui, însă pe atunci aveau un stăpin, 
cîtă vreme azi năpădesc Ardealul. 

— Mai curind are să-i ducă în Lehia, căci se spune că 
un mare război va porni împotriva acesteia... 

Hrizea nu aflase nimica pînă acum, dar spusele femeii 
îl cam puseră pe gînduri. Dădu din cap a părere de rău şi 
zise: 

— Nu face bine dacă se încaieră cu creştinii, în loc să 
stea în față turcilor. Eu însă n-am căderea să-i judec 
faptele, că m-a scăpat de la moarte... 


— ŞI tot mulţumită lui, ne aflăm iarăşi laolaltă. 

— Dar departe de casă! oftă Hrizea. 

— Oricum, sintem printre românii noştri, răspunse 
jupîneasa. Ce ne-am fi făcut dacă ar fi trebuit să-ţi luăm 
urma prin Alep, ori cine ştie unde prin Anatolia? Să nu 
cîrtim împotriva soartei, care ne-a fost prielnică pină 
acum. 

Soţul zîmbi cu amărăciune, căci vorbele nevestei nu 
prea erau potrivite după cîte pătimiseră şi nicio licărire de 
noroc nu se întrezărea. Rău n-o duceau cîtă vreme erau 
împreună, ba li se îngăduia să le vină şi prietenii, ca foştii 
lui căpitani Gheorghe şi Dupoiul. Întilnirea cu ei a fost o 
mare mîngiiere şi mai în fiecare zi stăteau la sfat, punînd 
țara la cale, de multe ori fiind de față şi localnicul Ion 
Bălgrădean, naşul medelnicerului moldovean. Lui Hrizea 
îi plăcu tînărul acela suriu şi dintr-o bucată, iar cînd auzi 
primejdia de a-şi lăsa legea românească, dacă ar fi vrut 
să se ridice în rang, îi spuse de-a dreptul: 

— Ar trebui să ni te alături nouă. Nicicum să nu te 
lepezi de obirşia noastră veche, cu care ne mîndrim. Dacă 
mai ajung o dată în fruntea unei oaste româneşti, acolo 
ţi-e locul! 

— Ba să ajungi iarăşi domn, măria-ta! îi ură Dupoiul. 
Tara înarmată te-a făcut, şi nu trebuie să dai înapoi. 

— Deocamdată astea sînt numai vise, prieteni, oftă 
Hrizea Eu numai că nu sînt ferecat în lanţuri, ca mai 
înainte, dar nici în oraş nu prea am cum să mă mişc fără 
însoțitori de-ai prinţului. Bine cel puţin că nu dorm cu 
mine în odaie. Cit despre bani, ce să vă mai spun? Dacă 
am avut cîte ceva pină acum, am cam dat de fundul 
sacului. 

— Oare gazda măriei-tale nu te-ar putea ajuta? întrebă 
Bălgrădean. La noi este cunoscut ca un mare bogătaş şi 
cămătar lacom. Poate se ispiteşte să-ți împrumute ceva 
bani. 

După povaţa ardeleanului, Hrizea aduse vorba grecului 
şi acesta nu-i răspunse nici da, nici nu, cerind răgaz de 
gîndire vreo cîteva zile. În răstimp sosiră cîţiva oşteni 
care-l duseră la palat, unde prinţul îl primi cu cinstea 
cuvenită unui boier de neam mare, dar nu ca voievod. 

— Poate n-ai aflat că mulţi mă sfătuiesc să-ţi tai capul, 
boierule, îi zise Rakoczy, zimbindu-i cu prietenie. Cică 
astfel aş scăpa de grija domniei-tale, dar şi de o 
cheltuială. 

— Cum vă este voia, alteță, căci eu nu sînt decit un 
neputincios prins în mina voastră, care ați avut 
bunăvoința să mă lăsaţi cu viaţă, şi asta n-am s-o uit... 

— Vezi, tocmai pentru aceia va trebui să-ți arăţi 
mulțumirea şi să mă ajuţi în războiul pe care-l pregătesc. 
Cred că ai auzit de asta, nu? 

— Da, într-adevăr, şi cu dragă inimă îmi pun braţul în 
slujba alteţei-voastre. 

— Nu numai de braţ am trebuinţă, ci mai ales de bani. 

— Dar eu, sărmanul, n-am o leţcaie... 

— Poţi face rost! Şi asta cît mai curind! Cînd îmi aduci 
o sută de mii de ducați? 

Hrizea rămase năucit. Atiţia bani n-ar fi izbutit să-i 
dea, nici dacă şi-ar fi vîndut toate moşiile din ţară, cu 
conace şi acareturi, dar printre străini?! 

— Alteța-voastră ilustrisimă... Nădăjduiesc să nu fi 
priceput bine tălmaciul, căci o sută de mii... 

— Ba-i bine! Săptămîna cealaltă te aşteaptă trezorierul 
meu să-i aduci. l-am şi dat poruncă! 

Hrizea fu scos de la Rakoczy susținut de oşteni, căci 
începuse a se învîrti încăperea cu el, şi cînd ajunse acasă 
le povesti alor lui, încă nedumerit dacă nu cumva se 
înşela. 

Jupineasa mea zicea că-i „om cumsecade”... Pentru 
asta s-a purtat frumos, ca să mă jupoaie. Asta-i omenia 
lui! 

— Măria-ta, zise Gheorghe. Dacă îmi este îngăduit, aş 
întreba şi eu: cîţi bani i-ai cerut grecului? 

Hrizea îl privi o clipă, după care se lovi cu palma peste 
frunte. 

— Ai dreptate, Gheorghiţă! Taman o sută de mii... tică- 
losul! Pentru aceea mi-a cerut răgazul, ca să se ducă la 
Rakoczy să-i spună. Nemernicul! 

— Acuma ţi i-ar da, măria-ta! zimbi cu înţelesuri 
Bălgrădean. 

— Liftă spurcată! sări şi Dupoiul. Ar trebui strîns de 
git! 

— Tocmai asta n-o putem face! răspunse Hrizea, dar 
nu se ținu să nu suduie în gura mare. 

— Trebuie să fugi, măria-ta! zise deodată Bălgrădean. 
Eu îl ştiu pe Rakoczy destul de bine. Dacă i-a intrat ceva 
în cap, nu se lasă. Are să te facă să iei banii grecului, ca 
să-i dai lui. 

— Unde să mă duc?! 

— Acasă! Adunăm pe toţi cei care vor să ne urmeze, şi 
sint destui de mulţi! se lumină Gheorghe. S-or mai 
strînge şi pe drum, numai să ne vadă că plecăm. 

— Ca să nu mai spun că dincolo de munte au să treacă 
de partea măriei-tale toți nemulțumiții, fie oşteni, fie 
boieri, adăugă Dupoiul. 

— E lucru cam cu primejdie, dădu din cap a îndoială 
Bălgrădean. Nu zic că n-au să vină oşteni, dar vom fi prea 
puţini... 

— Asta înseamnă că vii cu noi? îi luă vorba Hrizea. 

— Cu dragă inimă, dar nu aşa, la întîmplare. Să 
chibzuim dacă e bine să treci munţii în gura lupului, cum 
s-ar zice. Măria-ta ar trebui să pîndeşti în preajmă, prin 
țara Făgăraşului, şi numai cînd este adunată oaste, în 
bună rînduială, să porneşti făţiş la luptă. 

— Dacă nu-i măria-sa de față, oştenii n-au să ne 
urmeze! zise Gheorghe. Deocamdată nu-s ei prea mulţi, 
dar, dacă au să-şi vadă voievodul, se vor îmbulzi să-l 
urmeze. 

— Cam pe cîți te bizui, cumetre Gheorghe? întrebă 
Hrizea. 

— Pentru început, cam la vreo două sute. 

— Socot că n-ar fi rău să-i trecem pe aceştia pe la 
Cîineni şi să-i adăpostim la vreo monastire din Oltenia. 
La Bistrița, de pildă, al cărei egumen îmi este ceva neam 
mai îndepărtat şi n-are să ne vîndă nimănui. Şi mai apoi, 
se cheamă că vom fi în ţară unde vom putea stringe 
oaste. Afară de asta, eu aş putea să merg cu o parte din 
oameni la conacul clucerului Cîrstea Cornă-ţeanul, nu 
departe de Ciineni, şi de acolo aş putea iscodi mai lesne 
ce se petrece peste Olt. 

Toţi încuviințară gindurile lui Hrizea, mai puţin 
Bălgrădean, care dădu iarăşi din cap a îndoială: 

— Mai curind aş zice ca măria-ta să rămii în Ardeal, fie 
şi la saşi, unde ai găsi bani cu împrumut; iar cînd s-or 
stringe vreo două-trei mii de oşteni... 

— Ba nu, dragul meu, se împotrivi Hrizea. Rakoczy va 
pleca împreună cu oastea în Lehia şi n-are să-l mai poată 
sprijini pe Constandin-vodă. Cît despre oştenii lui Vodă, e 
de-ajuns să trimit cîţiva oameni printre ei şi ni se vor 
alătura pe dată. 

— Mă rog, aşa să fie! mormăi Bălgrădean. Cum ne-o fi 
norocul! Nu mai zic nimic! 

— Noi ni-l facem, loane, păcătosul ăsta de noroc! îl 
bătu Hrizea voios pe umăr. Eu am să încerc să-l duc cu 
vorba pe Rakoczy şi să-i cer alt soroc, răstimp în care am 
putea fugi pe furiş. Ce credeţi? 

Erau tare încîntați de cele plănuite şi chiar şi 
bănuitorul Bălgrădean, păru a se îndupleca. De aceea la 
începutul săptămînii ce a urmat, Hrizea n-a mai aşteptat 
să fie chemat la palat, ci s-a înfățişat de capul său. 
Rakoczy însă nu-l primi, ci-i trimise vorbă să lase banii şi 
să plece unde îi va fi voia. 

— Nu i-ai adus?! se miră tezatirarul. Eu n-am ce-ţi 
face, boierule, dar bine nu va fi. Aşteaptă porunca alteţei- 
sale. 

Hrizea crezu că avea să fie chemat de astă-dată ca să 
fie mustrat, cu toate că îşi pusese în gînd să mai ceară 
îngăduinţă cel puţin o lună de zile. Avea să asculte cu 
umilință toate cele ce i se vor spune, din păcate n-a mai 
apucat, fiindcă oştenii înarmaţi l-au înconjurat pe dată şi 
aproape că nici nu şi-a dat seama cînd a fost întemnițat. 

ÎNFRICOŞĂMOAREA PREVESTIRE 


ODAIA ÎN CARE FUSESE ZĂVORIT MIHNEA nu era 
chiar aşa de înspăimîntătoare, ba, la drept vorbind, nici 
nu semăna a temniță, încît aproape nu-i venea a crede că 
se afla la faimoasa Edi kule. De la temnicer aflase că în 
acelaşi loc zăcuse ani de-a rindul şi fostul domn al 
Moldovei, Vasile Lupu, duşmanul său de moarte, dar că 
fusese slobozit de curind la casele lui din oraş. Asta nu i- 
a mai fost pe plac, apoi, dacă şi el ar fi rămas vreme 
îndelungată în prinsoare, tinereţea i s-ar fi risipit în vînt 
şi toate planurile lui de mărire prăbuşite. 

— Văd că vorbeşti româneşte, zise el către temnicer. 
Cum te cheamă? 

— Păun, măria-ta, răspunse slujitorul. 

— De mult n-am mai auzit vorbindu-se pe limba 
noastră. Stai în oraş? 

— Şi da şi nu. 

— Esti si tu, cumva, osindit? 

— Ba am venit de bunăvoie, ca să te slujesc pe măria- 
ta. 

— Pentru ce îmi spui întruna aşa? se miră Mihnea. 

— Fiindcă ai să fii domn al Munteniei, măria-ta. 

— Chiar crezi? Nu vezi că sînt întemnițat aici? 

— Aşa se pare, dar noi am aflat că sadrazamul te-a pus 
numai la încercare. Azi-miine te va căftăni voievod. 

— la stai! Auzit-am oare bine că ai zis „noi'? Ce să 
înțeleg? 

Păun îşi muşcă buza, căindu-se că se cam grăbise cu 
vorba, dar nu mai putea da înapoi, aşa că-i mărturisi 
„stăpinului” său cîte ceva, dar fără să numească pe 
careva dintre dregători. 

— Vezi, măria-ta, eu nu sint în stare să te lămuresc, 
însă au să vină maimarii mei de la Tîrgovişte şi atunci... 

— Cine-s aceia? 

— Nici eu nu-i ştiu. 

— Minti! 

— Tot ce se poate, zimbi slujitorul. 

După felul cum îi răspundea, Mihnea pricepu că n-avea 
să scoată mare lucru de la el, dar şi că nu era ceea ce 
voia să pară. De mirare că izbutise să se bage în temniță, 
ca să fie în preajma lui, şi nu numai ca să-l slujească... 

— Totuşi, dacă sadrazamul nutreşte alte ginduri față 
de mine? iscodi Mihnea. 

— Am fi aflat şi te-am fi scăpat. Avem un om de 
nădejde la sărai, care ştie tot ce se petrece. 

— Pe acesta îl pot afla? 

— Cred că da. Este marele dragoman Nikusios 
Panaiotakis. Şi va trebui să-ți mai spun şi despre 
cămătarul Costas Petridis, care va da banii pentru 
înscăunarea măriei-tale. 

— Chiar aşa? Toate le-aţi pregătit, fără să fiu întrebat? 

— Nu ne îndoim de măria-ta, căci eşti nepotul lui Lam- 
brakis... 

— Dar fiul lui Radu Mihnea, din stirpea Basarabilor şi 
Corvineştilor? 

— Singele elen îşi va spune cuvintul pînă la urmă, 
zimbi iar Păun. Noi nu ne înşelăm niciodată. 


— Aşa credeţi VOI, întări Mihnea cam înciudat. 

Slujitorul nu răspunse, ci rămase tăcut o vreme, 
dîndu-i răgaz prinsului să se învirtă prin odaie. Mai pe 
urmă, domolindu-se, Mihnea se puse la o măsuţă şi-l 
pofti pe Păun să se aşeze în fața lui. 

— Nu se cade, doamne, se împotrivi acesta. 

— Să lăsăm masca, prietene! Cred că de fapt nu eşti 
slugă şi încep să mă îndoiesc chiar că eşti român. Nu-i 
aşa”? 

Faţa lui Păun se lumină şi cu acelaşi zîmbet şăgalnic 
primi să şadă. 

— După cite văd, nu voi mai avea ce ascunde, cîtă 
vreme măria-ta ai început să ghiceşti. Într-adevăr mă 
cheamă Pavos, adică păun pe româneşte, şi deocamdată, 
cu voia măriei-tale, aşa voi rămîne o vreme. 

— Atunci socot că ştii ce mi se cere în schimbul 
prieteniei voastre? 

— Tot neamul nostru o ştie! Vrem să facem din nou 
împărăţia Bizanțului şi, după părerea areopagului... 

— Aşadar, este şi aşa ceva? îl opri Mihnea. Cine 
conduce sfatul acesta? 

— Iar m-a luat gura pe dinainte, rise Păun, însă tot va 
trebui să afli că măria-ta eşti cel mai nimerit ca bazileu al 
nostru. 

De astă-dată rise Mihnea batjocoritor şi se ridică în 
picioare, prefăcindu-se înveselit. 

— Nici prin cap nu mi-ar fi dat asta, omule! zise el. 
Dacă am dorit ceva în viaţă, a fost să fac din nou Dacia, 
ori barem ţara voievodului Mihai al nostru, şi nu să mă 
amestec cu voi. 

— Asta vrem şi noi, răspunse încet Păun, rămînînd pe 
scaun. 

— Păi nu spuneai... 

— Pentru început ne trebuie o Dacie puternică, şi cu 
ajutorul ei vom izgoni pe osmanlii din Balcani. 

— Cum s-ar zice... începutul de drum să-l facem 
impreună? 

— Ba împreună pînă la capăt, doamne! Noi nu ne dăm 
înapoi de la nimic. 

— Şi dacă nu primesc însoțirea voastră? 

— Temniţa asta are şi încăperi lipsite de lumina zilei, şi 
despre care se uită cu uşurinţă. 

— O ameninţare? 

— Nu! O prevestire. 

— Dar ce va zice Koprulu? 

— Va afla că ai sărit peste ziduri şi ţi-ai pierdut urma. 

În loc să se înfurie, Mihnea simţea dorinţa să vorbească 
şi mai mult, mai cu seamă că unele plănuiri greceşti i-ar 
fi fost pe plac. Să se fi văzut mai întîi pe tron, că pe urmă 
avea el să facă după cum îi va fi voia. Totuşi vru să-şi dea 
seama ce ar face grecii dacă şi-ar încălca învoiala mai 
apoi, aşa că zise zimbind: 

— O dată ajuns domn al Daciei, cine mă va împiedica 
să vă dau în vileag la Poartă şi să mă scap de voi? 

— Te-am ucide, măria-ta, cînd nici nu te aştepţi. 

— Tu ai face-o? 

— Dacă-i poruncă... 

— Hm! După cum văd, nu prea am de ales. Cel mult 
să-i mărturisesc totul marelui vizir, cînd mă va chema 
pentru căftănire. 

— Nu te-aş sfătui, doamne, cîtă vreme ai avea în noi 
numai prieteni de nădejde. 

Din nou se făcu tăcere, căci Mihnea nu mai ştia ce să 
spună şi, în afara căpeteniilor din umbră, dibuise 
gîndurile grecilor. Cam începuse să se şi împace cu 
gîndul unei asemenea întovărăşiri, numai să se vadă 
scăpat din blestemata de temniţă. Nu păru prea încîntat 
cind auzi că va trebui să ia cu sine, în Muntenia, cît mai 
mulți greci, fiindcă se ştia că românii nu-i aveau la inimă, 
de cînd se aciuaseră pe la ei, sufocindu-i. 

Apoi s-au scurs mai multe săptămîni, în care Mihnea 
îşi pierduse răbdarea şi ar fi fost în stare să jure 
supunere totală acelui „areopag”, numai să se vadă liber. 
În răstimp pusese la cale cu Păun o seamă de lucruri şi 
s-au sfătuit ce purtări va avea față de turci, de îndată ce 
va fi slobozit şi mai pe urmă la Tîrgovişte 

Nu-i mai vedea cu ochi răi pe cei care se amestecau 
peste el, ci îi socotea de pe acuma prieteni, cînd se 
pomeni chemat la marele vizir. Fu scos din temniță de 
parcă era un oaspete de seamă, aducindu-i-se chiar calul 
lui de acasă, şi întovărăşit asemenea unui dregător, ceea 
ce era un semn bun pentru Mihnea. 

Pătrunse în arz odasi şi îngenunche în fața lui 
Koprulu-paşa, ducîndu-şi mîna dreaptă la inimă. 

— Ridică-te, beyule! zise acesta mîngiind şiragul de mă- 
tănii ce-l avea în miîini. Ai avut vreme destulă să 
chibzuieşti la cele ce am vorbit mai zilele trecute? 

Mihnea ar fi vrut să-i răspundă că trecuseră mai multe 
luni, cît zăcuse la Edi Kule, dar se răzgindi şi încuviinţă 
tăcut din cap. 

— Nădăjduiesc să ţii minte că din temniță te-am scos 
ca să te fac domn şi, dacă n-ai să-mi fii slugă 

credincioasă, te voi aduce îndărăt, dar cu mult mai jos 
decit ai fost. Cred că pricepi! 

— Da, stăpine! 

— Atunci îți va fi bine, mai cu seamă că tot ce vei face 
va fi numai ca să-mi trimiţi aici capul lui Rakoczy. Apoi, 
să nu asupreşti prea mult raialele împărăției, căci bani ai 
destui, dar nici să întirzi cu haraciul, fiindcă haznaua 
este goală mereu. Cît despre bazaconiile acelea cu ţara 
mare a ulacilor, să nu-ţi mai vină în minte! 

— Nici nu mai ştiu de ele, luminăţia-ta! 

— Se vede că ţi-a priit şederea la Edi Kule, şi asta nu-i 
rău deloc. Acuma te vei duce acasă şi să nu pleci nicăieri, 
fiindcă foarte curind trebuie să te  înfățişezi 
preastrălucitului padişah, ca să-i săruți papucul şi să 
capeți firmanul de domnie. 

— Prea-bine! încuviință Mihnea. Dar... am îngăduinţa 
să primesc oaspeţi? 

— Pe cine?! 

— Dacă s-or ivi... cumva, biigui prinţul, dindu-şi seama 
că întrebarea nu era binevenită. 

— Nimeni să nu-ţi calce pragul! Chiar dacă ar fi 
sultanul însuşi, ori... mama lui, adăugă vizirul, după ce 
se oprise o clipă. Cred că mă înţelegi că cei de la sărai nu 
trebuie să afle nimic despre tine şi mai ales pe unde ai 
umblat în acest timp. 

— Mă gindeam la nişte cămătari, cu care va trebui să 
mă învoiesc pentru bani de cheltuială... 

— Ei bine, aceia sint slugi şi n-am nimic împotrivă, 
dacă socoţi că moştenirile tale nu-s destule. 

Se vedea cît-colo că marele vizir nu voia să se mai 
întilnească cu Turhan-sultana, dar n-avea nimic de spus 
dacă făcea rost de bani cît mai mulți. 

— Şi mai ales nu uita că eu te-am făcut domn! adăugă 


paşa. 


JERTFA CEA MARE 


ABIA DUPA VREO DOUĂ SĂPTĂMÎNI de la plecarea 
prințului la război cu leşii, Bălgrădean izbuti să dea de 
urma lui Hrizea. Acuma stăpinea ţara un fost român, 
Acațiu Barcsay, şi se gindea că ar mai putea nădăjdui, 
dar Frăsina îşi dădea cu pumnii în cap că nu apucaseră 
să fugă din vreme. 

— Cine ştie cînd are să se mai întoarcă Rakoczy de pe 
acolo, se căina ea. Uite că toamna e pe ducă şi noi tot 
pribegi şi amăriți sîntem. 

Nu mai avea pe lîngă ea decit pe ginerele lui Cheoaşcă, 
credinciosul lor cumătru Gheorghe-căpitanul, şi pe 
ardeleanul Bălgrădean. Cel de al treilea prieten, Vasile 
Dupoiul, de cum auzise cele întimplate a şi apucat calea 
Moldovei, făgăduind sprijinul lui Ştefan-vodă. Numai că 
războiul îi cam încurcase ițele şi se vede că din pricina 
asta întirzia să se întoarcă cu vreo veste. Iarna pindea să 
năpădească plaiurile ardelene şi să acopere pămîntul cu 
mantia ei de omăt, iar sărmana femeie mai că-şi pierduse 
orice nădejde, cînd, în ultima săptămînă din postul 

Crăciunului, Bălgrădean veni tot într-un suflet să-i 
spună: 

— Barcsay s-a învoit să-l îngăduie pe soțul domniei- 
tale, cinstită jupineasă. Se pare că în prima zi a sfintei 
sărbători avem să-l vedem. 

— Înseamnă că stăpînul de astăzi încă mai are ceva 
simțire de român, se bucură căpitanul Gheorghe, care era 
de față. 

— Mai curînd cred că s-o fi temut să nu moară în tem- 
niță, pînă să se întoarcă prinţul! răspunse batjocoritor 
Bălgrădean. 

Cunoştea el prea bine ce fel de oameni erau aceia care 
se lepădau de neamul lor, dar apoi nu mai suflă o vorbă, 
căci află că însuşi baronul Borlovany se rugase pentru 
Hrizea. 

Aşteptară nerăbdători vesela prăznuire şi, cu adevărat, 
Hrizea fu adus în lanţuri la biserica ortodoxă de lingă 
malul Mureşului. Avea pletele şi barba pieptănate cu 
îngrijire, era curat îmbrăcat, dar zornăitul fiarelor de la 
miîini şi de la picioare o făcu pe Frăsina să hohotească în 
plins. Pe dată fu urmată de copii şi de mai toate muierile 
din sfintul lăcaş, de parcă ar fi fost la o înmormiîntare. 
Vru să-l îmbrățişeze pe nefericitul ei bărbat, dar 
Bălgrădean o ţinu de miini, şoptindu-i: 

— Nu cumva să ne dăm în vileag simțămintele, mai 
ales plănuirile noastre, ca să nu-l mai lase şi altădată. 
Mai bine să ne arătăm înfricoşați şi supuşi, bucuroşi de 
mica înlesnire, că pe urmă vom mai vedea noi ce va fi. 

Povaţa îi fu ascultată şi se dovedi de folos, căci şi în 
celelalte duminici ori sărbători Hrizea fu adus în fața 


altarului de lemn zugrăvit cu chipuri prelungi şi 

schivnice, ca să-şi uşureze sufletul. Cu vremea începu a 
se mai împlini la obraz, de cînd îi vedea pe ai săi, şi nu o 
dată le zimbea încurajator. Nici paznicii nu mai erau 
aceiaşi şi se făceau a nu băga de seamă că cei din familia 
prinsului îl ţineau de miini, pe ascuns, în vremea slujbei. 
Lanţurile însă îi rămineau, ca o nedorită podoabă. 

Prin preajma Bobotezei, pe un ger de crăpau ouăle de 
corb în cuib, sosi la Bălgrad şi Vasile Dupoiul. Înfrigurat 
şi ostenit după lunga lui călătorie, la o ulcică de vinars 
fiert şi îndulcit cu miere de albine, îşi dădu drumul la 
gură: 

— Iacă, cinstită jupineasa Frăsina şi tu, vere Gheorghe, 
şi tu, năşicule, aflaţi de la mine că eu nu sînt ce para fi... 

— Săracul! şopti Bălgrădean la urechea căpitanului 
Gheorghe. Se vede că l-a ciupit rău frigul. 

— Ori ţuica! fu de părere Gheorghe, căci simțea şi el 
băutura furnicîndu-i prin vine. 

— Zău că nu vă mint! urmă moldoveanul. Cu toate că 
n-ar trebui să vă spun, eu mă încred în voi. Bănuiţi oare 
cum am cutezat să mă duc la domnul Moldovei? Fiindcă 
eu sînt solul lui de taină... 

— Asta o ştiai de mai înainte, ori abia acum ai aflat-o? 
zimbi Bălgrădean. 

— Nu ride, năşicule, că spun adevărul gol-goluţ. De nu 
era măria-sa, niciunul dintre noi n-am mai fi fost aici. 
Uite, vărul Gheorghe a fost de față. Nu-i aşa? 

— Te pomeneşti că şi pe Hrizea l-a scos din ghiarele lui 
Costandin-vodă? se băgă Frăsina. 

— Asta n-aş putea-o spune. Dar Ştefan-vodă al nostru 
nu-l înghite pe domnul muntean, fiindcă acesta prea îşi 


bagă nasul unde nu-i fierbe oala. Pofteşte să-i scoată din 

țară pe Cantacuzineştii moldoveni, ba chiar şi pe doamna 
lui Vasile Lupu, şi asta nu-i pe placul măriei-sale. Eu 
anume am fost trimis să-l sprijin pe voievodul nostru 
Hrizea, şi încă voi mai face-o. Ba ne-a mai dat Vodă şi 
ceva bani... 

— Cînd? Unde? sări Frăsina. 

— Aici, în Bălgrad, la un cămătar... 

— Nu cumva să fie grecul cu pricina?! se îngrijoră 
Gheorghe. 

— Socot că nu. Am însă la mine scrisoarea către el. Ia 
să vedem! 

Dupoiul mai dădu peste cap o ulcică, după care se 
scotoci la sîn şi dădu la iveală un sul de hîrtie semnat de 
Ştefan-vodă şi pecetluit. Acum începu a crede şi 
Bălgrădean că nu beţia vorbea prin gura moldoveanului, 
şi o licărire de bucurie i se ivi în ochi. 

— Atunci se schimbă vorba! zise el. Barcsay a năimit o 
sumedenie de seimeni fugiți de dincolo şi le-a dat 
muschete saxone, nou-nouţe. 

— Eu îi cam cunosc pe toți noii veniţi, se lăudă 
Gheorghe, şi de bună-seamă că cei mai mulți au auzit de 
mine, aşa că mă încumet să-i atrag de partea noastră. 

Căldura din încăpere, scrisoarea domnitorului 
moldovean, dar şi vinarsul, toate laolaltă le aprinseseră 
obrajii. Jupîneasa Frăsina poruncise şi bucate de masă 
mare, de parcă ar fi prăznuit din nou Crăciunul. 

— Nu ne mai rămîne decit să facem cumva să-l scăpăm 
pe bietul nostru voievod! continuă Gheorghe. Cînd o veni 
la biserică, dăm buzna peste paznici, îl scoatem din 
lanţuri şi fugim cu toţii. Ne trebuie însă oameni hotăriîți şi 
cutezători! 

Dupoiul se gîndi o vreme, apoi glăsui molcom, cum îi 
era obiceiul: 

— Dacă îmi aduc eu bine aminte, năşicule, cîndva te 
aveai în mare prietenie cu acel Borlovany, de care am mai 
vorbit. Ce-ar fi să te duci la el şi să-i ceri de-a dreptul să-l 
sloboadă? Nu cred eu să-i fi uitat pe românii lui, cîtă 
vreme a făcut tot ce-a putut ca să îndulcească traiul 
prinsului. Este o zicală că „sîngele apă nu se face” şi 
poate s-o potrivi. 

— De, ştiu eu?! Voi încerca! răspunse Bălgrădean, care 
nu mai părea aşa de pornit împotriva bănăţeanului. 

Chiar a doua zi îşi făcu drum pe la casa lui din oraş şi 
fu primit cu mare bucurie de Lazăr, care-l îmbrățişa în 
amintirea zilelor de altădată. 

— Ce bine-mi pare c-ai venit pe la mine, frate Ioane. 
Auzit-am că-mi porți duşmănie fiindcă mi-am pocit 
numele, dar ce era să fac? Să mă apuc să bat iar 
drumurile Europei, ca odinioară? Pe atunci eram cătană, 
dar şi tînăr. Acum m-am tras şi eu la hodină. 

— Dar ai ajuns domn, şi... 

— Mi-s baron, şi ce-i cu asta? Aşa s-ar fi cuvenit să fie 
şi alți români, nu numai dintre ai lor. Singurul necaz este 
că mi-au sluțit frumosul meu nume, dar n-au decît să-mi 
zică la urma urmei cum or vrea, eu tot aşa m-oi chema 
pentru prieteni şi tot omul care am fost mi-s şi acuma. 

Îl împinse pe musafir într-un jilt şi urmă în frumosul 
grai bănăţean: 

— Şezi, şi spune ce necaz te aduce la mine. Nu cumva 
te-i fi hotărît şi tu să capeţi un rang mai mare? Ştii bine 
că prinţul s-ar învoi bucuros, că doar nu te-a uitat, 


numai că tu te-ai cam dat la o parte. 

— N-am venit cu gînduri de mărire, domnule baron... 

— Nu mă lua aşa, Ioane, ce naiba? Doar îți spusei că 
pentru prieteni eu tot român am rămas, şi fac ce pot 
pentru ei. 

— Tocmai că voiam să-ți mulțămesc pentru cele 
făptuite spre binele năpăstuitului Hrizea. 

— Nu cumva eşti de partea lui?! 

— Ba da! 

— Cum aşa? 

— E un om cinstit, boier cu dragoste de ţară, şi nu os 
domnesc pripăşit pe la Stambul. Şi mai apoi, oastea l-a 
făcut domn, deci e un mădular al norodului. El ar putea 
să facă multe pentru neamul nostru, dacă ne vom alătura 
cu toţii, din toate părțile. 

— Tara noastră „dodoloaţă”! oftă cu amărăciune Lazăr. 
Bietul taica, mult şi-a dorit-o. Dar parcă numai el? Poate 
că a făcut rău viteazul Mihai, cînd ne-a arătat că este cu 
putinţă, căci uite cum ne frămîntăm, tot neamul, ca 
peştele pe uscat. 

— Trebuie să găsim cutezătorul s-o înceapă, că noi vom 
întregi-o! 

— Socoţi tu că Hrizea-i cel mai potrivit? 

— Dacă nu el, altul, dar nu ne este îngăduit să 
aşteptăm, ca jidovii venirea lui Mesia, şi să ne plingem în 
rugăciuni. 

— Drept ai, Ioane! Cu arma-n mină se dobîndeşte țara. 
Şi uite, mai că am să cred în Hrizea, măcar că eu 
nutream altfel de gînduri. 

— Care anume? 

— Prinţul Transilvaniei are să fie silit să țină seama de 
mulțimea noastră, şi bucuros ne va stringe pe toți 
laolaltă. 

— Ca să ne schimbe mai apoi numele? Asta niciodată! 
Să nu te minii pe mine, însă nu pot să cred în el! 

— Să fie mai de temei Hrizea al tău? 

— El şi oastea românească pe care o vom încropi-o aici, 
în inima Ardealului, căci lefegii pe care-i năimim sînt în 
mare parte români, iar dintre sîrbi şi bulgari ne vor însoți 
numai aceia care simt alături de noi şi se vor bate pentru 
un loc tihnit în ţara noastră, nu pentru bani. 

— Totdeauna ai fost visător, loane dragă, şi asta nu-i 
rău. Oricum, poţi să te bizui şi pe braţul meu, cînd o veni 
vremea. 

— Tocmai pentru aceea mă aflu aici! Va trebui să ne 
ajuţi să-l scăpăm pe Hrizea, căci numai slobod poate să 
stringă oastea cea mare. Domnia-ta eşti prieten cu 
baronul Barcsay, zi-i să-i dea drumul, că poate, cît nu-i 
prințul acasă. 

— S-ar minia cumplit Rakoczy dacă ar afla şi nu ştiu 
dacă Barcsay nu şi-ar pierde capul. Tu nu ştii cîți 
duşmani are el chiar la curte, căci grofii nu-i iartă obirşia 
românească. Mai bine să nu-l amestecăm pe el, fiind şi 
temător din fire. Pot să fac să fie schimbaţi paznicii cu 
seimeni de-ai voştri, dar aceştia să nu se dea pe faţă, ba 
să se poarte şi mai aprig cu prinsul. Apoi, cînd socotiți 
voi, fugiți cu paznici şi căruţă, iar lui Hrizea îi veți scoate 
lanţurile pe drum. 

— Aşa să facem! se bucură Bălgrădean. Eu îți 
mulțumesc, în numele tuturor românilor, şi poate că ni te 

— Mai încape vorbă, Ioane?! îl mustră din deget Lazăr. 
Eu tot bănăţean mi-s, oricum mi-ar poci ei numele. 

Vestea cea bună fu dusă într-un suflet la toți cei ai lui 
Hrizea şi pe dată se înţeleseră să nu mai aştepte, ca nu 
cumva să se întoarcă pe nepregătite Rakoczy şi să le dea 
totul peste cap. Sărbătoarea Bunei-Vestiri în acel an al 
miîntuirii 1057 cădea într-o vineri şi numai ortodocşii o 
prăznuiau în 25 martie, aşa că era tocmai potrivită ca 
Hrizea să se ceară la biserică fără bănuială. Paznicii erau 
de acuma numai dintre cei aleşi de căpitanul Gheorghe, 
oameni de credinţă, şi nu le mai răminea decit să 
înfăptuiască ce-au gîndit de atita vreme. 

Venise primăvara şi soarele topea cele de pe urmă 
petece de zăpadă rămase prin cotloanele mai dosnice ale 
dealurilor din apropiere. Aburi calzi se ridicau din 
pămîntul reavăn, iar către răsărit, deasupra luncii 
Sebeşului, berzele se învirteau în înaltul cerului, mai 
înainte de a se duce fiecare pe la cuibul ei din anul 
trecut. Fiind zi de sărbătoare, niciun plugar nu se ivise pe 
cimp. Clopotele chemau la rugăciune, dar vesteau 
totodată şi sosirea primăverii, nefiind astfel de mirare că 
mulțimea credincioşilor umpluse mica biserică de la 
marginea oraşului. De mirare era mulțimea oştenilor 
lefegii, mai mulţi ca de trei sute, încît tîrgoveţii se uitau 
cu nedumerire cît de mare praznic era pentru ereticii 
olahi. Jupineasa Frăsina, era împreună cu copiii într-o 
căruță uşoară, trasă de patru cai focoşi ce fornăiau 
nerăbdători, aşteptînd îndemnul de plecare. De o parte şi 
de alta se aflau Dupoiul şi Gheorghe, împreună cu 
seimenii ce se descoperiseră, căci popa, văzind mulțimea, 

Ochii tuturor erau îndreptaţi către ulița ce ducea la ce- 
tate şi pe unde de obicei era adus Hrizea, care de astă- 
dată însă întîrzia să se arate. Îngrijorarea îi cuprinse pe 
cei înțeleşi, iar palmele asudate ale jupînesei se frecau 
una de alta, în vreme ce inima îi bătea, mai să-i spargă 
coşul pieptului. În cele din urmă auzi huruitul roților 
unei căruțe, apoi fu cît pe ce să moară de spaimă văzînd 
că în fruntea pazei nu era Bălgrădean, aşa cum fusese 
vorba, şi nici cel înlănţuit nu era Hrizea! A fost prea mult 
pentru biata femeie, care simți că totul se învirte cu ea, 
pînă ce îşi pierdu simţirea. N-a mai auzit porunca lui 
Gheorghe, de plecare, şi nici hurducăitul de pe 
caldarîmul uliței n-a putut s-o trezească. Abia într-un 
tîrziu, cînd Bălgradul rămăsese mult în urmă, se pomeni 
că lingă ea se află nimeni altul decît... Hrizea. 

— Doamne, sfinte! biigui femeia, frecîndu-se la ochi. 
Am început să am vedenii. Tu eşti oare, cu adevărat?! 

— Dar cine ai fi vrut? Nu pe mine mă aşteptai? rise Hri- 
zea cu poftă, de parcă acum ar fi venit, de la vreo 
cumetrie. Sint eu în carne şi oase, cu spada la cingătoare, 
iar aceştia sînt copiii noştri, adăugă el îmbrățişîndu-i. 

Frăsina se ridică pe dată şi-i sări de gît, acoperindu-l 
de sărutări, dar şi de lacrimi. 

— Trăieşti! Ce bine! Am scăpat de necazuri.... 

— Deocamdată nu, însă vom birui noi peste toate! o 
miîngiie Hrizea. Cit pe ce să ne împotmolim la mal, căci 
Bălgrădean trebui să se înfățişeze la Barcsay şi, cum nu 
mai puteam adăsta, şi-a pus în loc un prieten, Axinte 
parcă zicea că îl cheamă. Acesta însă, Dumnezeu să-l 
binecuvînteze, n-a mai aşteptat să ajungem la biserică, ci 
mi-a spart lanţurile şi punînd pe altul în locul meu s-a 

prefăcut că nu se petrecuse nimic, pornind mai departe. 
Asta, zicea el, anume ca să cîştigăm timp şi ca să nu bată 
la ochi răuvoitorilor. Să dea sfintul să se fi descurcat, că 
bun om mai este. 

— Dar Bălgrădean? se uită Frăsina împrejur. 

— Ne va ajunge el din urmă. 

Se strinseră de mînă ca în prima tinerețe, apoi de la o 
vreme Hrizea cobori din căruță, spre a merge călare în 
fruntea celorlalți. Ocoliră Sebeşul pe după dealurile de la 
miazăzi şi, tot aşa, pe ascuns, ajunseră în preajma 
satului Orlat, unde făcură cel dintii popas. Nu fuseseră 
stingheriți pînă acuma şi de aceea se îngrijorară văzînd 
un pilc de călăreți ce goneau după ei. Hrizea îi linişti, căci 
nu erau decit vreo zece oşteni, care nu puteau avea gin- 
duri rele, fiind aşa de puţini. Aşa a şi fost, căci noii sosiți 
erau dintre seimenii întirziați, care s-au zorit tăind de-a 
dreptul prin satele săseşti. 

— Abia scăparăm, măria-ta! se închină unul înalt şi 
spătos, care se dovedise a fi cunoscător al locurilor şi-i 
călăuzise pe ceilalți. 

— S-a întîmplat ceva? 

— Din păcate, da! Ardeleanul acela... 

— Bălgrădean? sări Frăsina. 

— Aşa îl chema. 

— Ce-a păţit? întrebă Hrizea cu o umbră de îngrijorare 
în priviri. El nu mai vine? 

Se strinseră curînd şi alți oşteni împreună cu 
căpeteniile lor, nelipsind nici căpitanul Gheorghe, nici 
Dupoiul. Mai cu seamă acesta din urmă ceru să afle cu 
de-amănuntul cele petrecute. 

— Apoi, să vedeţi, eram împreună cu el încă vreo patru 
de-ai noştri şi ne-am repezit la poarta cea mare a cetăţii, 
chipurile, cu porunca să fie închisă de îndată, că în oraş 
ar fi fost răzmeriţă. În acest fel nimeni n-a mai putut să 
iasă de acolo, ca să vă prindă. 

— Am priceput! Deştept băiat! nu se putu ţine Hrizea 
să nu-l laude. Zii mai departe! 

— Poate că însuşi Barcsay o fi dat porunca asta, fiindcă 
la el fusese chemat mai înainte, fu de părere Dupoiul. 

— Nu ştiu! dădu din umeri oşteanul. Totul ar fi mers 
bine, de nu se ivea un căpitan ungur, care răcnea din toți 
rărunchii: „Vinzare, vinzare!” După el venea mulțimea 
tîrgoveților înfuriaţi şi în virful unei sulițe am zărit capul 
sărmanului Axinte. 

— Cine-i acela? întrebă căpitanul Gheorghe. 

— Cel care l-a înlocuit pe Bălgrădean şi mi-a dat 
drumul, răspunse Hrizea. Mai bine de venea cu noi! 

Povestitorul tuşi spre a-şi drege glasul, după care 
urmă: 

— Ticălosul acela îi tăiase capul, căci se afla la biserică, 
nu ştiu de cine pus, dar cînd a văzut schimbarea 
osîndiților n-a mai cercetat nimic, ci pe loc a scos spada, 
săvirşind ticăloşia. Iacă, băieţii aceştia, care sînt cu mine, 
au fost de față, şi de la ei ştiu. 

— Dar Bălgrădean? întrebă Dupoiul. 

— S-a împotrivit cît a putut ca să nu fie deschise 
porțile. Apoi, se iviseră şi alți ofițeri unguri, au întrebat de 
la cine-i porunca să rămînă închişi înăuntru cîtă vreme 
norodul nu se arată răzvrătit, ci vestea o trădare. Bălgră- 
dean s-a strecurat, ca să nu stea de vorbă cu ei, şi 

furcilor. Eu am zis s-o luăm la vale, pe malul apei, pină 
om găsi vreun vad, dar el a ţinut-o una şi bună că 
împreună cu mulțimea românilor ce fugea înspăimîintată 
din oraş vom izbuti mai lesne să scăpăm nebăgaţi în 
seamă. 

— Era lume multă? iscodi Hrizea. 

— Mai toţi aceia care fuseseră la biserică, aşa că ne-am 
virit lingă ei, dar un păcătos de oştean se găsise să facă el 
rinduială la trecerea podului peste Mureş, ca să nu ne 
înghesuim, şi astfel am fost ajunşi din urmă de 
blestematul căpitan. 

— Cel care l-a tăiat pe Axinte? întrebă jupineasa. 

— Da! Era pornit rău împotriva noastră şi cînd l-a zărit 
pe Bălgrădean, că era cam înăltuţ săracul, pe dată l-au 
împresurat şi l-au izbit peste obraz umplindu-l de sînge. 
Apoi, fără nicio judecată, i-au pus ştreangul de gît şi l-au 
săltat deasupra apei, legat de o grindă a podului. 

— Doamne, cît mai iubea el Mureşul şi uite unde i-a 
fost dat să sfirşească! suspină Dupoiul ştergindu-şi 
lacrimile. 

— Ticălosul! scrişni Hrizea. Trebuie să-l ţinem minte şi, 
de ne va cădea vreodată în mină, chinurile iadului i se vor 
părea prea uşoare, față de ce am să-i fac. 

Jupineasa Frăsina izbucni în hohote de plins şi nu 
puţini erau şi bărbaţii care aveau lacrimi pe obraz. Hrizea 
se gîndi dacă n-ar fi trebuit să poruncească o slujbă 
pentru sufletul răposatului, dar căpitanul Gheorghe îi 
aduse aminte că nu aveau vreme de pierdut. 

— Am să zidesc o biserică întru pomenirea martirilor! 
zise Hrizea. Dumnezeu să-i ierte, căci şi-au dat viaţa ca 

De undeva, dintre oşteni, s-a ivit o luminare aprinsă şi 
cu evlavie au adus-o la căruța unde bocea Frăsina, care, 
văzind-o, parcă se mai potoli. Porniră pe dată mai 
departe, hotărînd odihna după ce vor trece de Sibiu, căci, 
după norişorul de fum şi bubuitura auzită din dreptul 
zidurilor, sibienii nu se arătau bucuroşi de oaspeți. 

— Dacă nu mă-nşel, zise căpitanul Gheorghe arătînd 
culmea unui deal din apropiere, acolo sîntem pîndiți de 
nişte puşcaşi, care nu au gînduri binevoitoare cu noi. 

— Ai dreptate! încuviinţă Hrizea, dar nu-s mulți. 

— Îngăduie, măria-ta, să mă reped asupra lor, şi pe 
urmă dăm iama în Sibiu. Să ne răzbunăm şi noi pentru 
moartea lui Bălgrădean şi... 

— Alungă-i pe cei de colo, frate Gheorghiţă, dar de la 
oraş ia-ți gîndul, că nu-i chiar aşa de lesne. Pe urmă nici 
n-aş vrea să mă stric cu saşii, că poate vom avea nevoie 
de ei mai tirziu, aşa că ne vom furişa pe la poalele 
muntelui, pînă dăm de apa Oltului. 

N-a fost trebuinţă să dea o luptă adevărată, căci lefegiii 
sibieni o luară la fugă de îndată ce le vijiiră plumbii pe la 
urechi, aşa că oastea lui Hrizea îşi văzu de drum. Nici la 
Gura Riului nu scăpară de dovezile de „dragoste” ale celor 
din cetatea Cisnădioara, care traseră asupra lor vreo 
cîteva ghiulele, dar fără nicio pagubă. Se adăpostiră în 
codri şi nimeni nu cuteză să-i stingherească, iar a doua zi 
intrară pe valea Oltului, cu chiote de bucurie. 

— De-am avea acelaşi noroc de pînă acum, în trei zile 
ajungem la Bogaţi! zise voios căpitanul Gheorghe, care 
ducea dorul celor de acasă. 

— Sărmanul Cheoaşcă! zimbi cu amărăciune Hrizea. 


Cum ne-ar mai fi întimpinat el, dacă ar mai fi trăit? Noi 

însă avem să urmăm calea ce-am plănuit, iar mai pe 
urmă vom ajunge şi pe la tine, cumetre. 

Se opriră lîngă un piîriu ce venea din munte şi se vărsa 
cu vijelie în Olt, iar Hrizea porunci sfat cu toate 
căpeteniile ce le avea. 

— Eu am tocmit carte pentru preacuviosul Sarapavon, 
egumenul de la Bistrița, le arătă el scrisoarea. Să vă 
încredeți în sfințiia-sa, fiindcă este de-al nostru şi nu 
suferă pe străini în ţară. El are să vă ţină pînă către 
sfintele Paşti, chiar şi mai mult. 

— Oare va avea cu ce să ne hrănească? se codi 
căpitanul Gheorghe, care tot ar mai fi vrut să se ducă pe 
plaiurile argeşene. 

— Fără grijă! O scoateţi voi la capăt, numai să nu vă 
puneţi pe chiolhanuri. 

— Ziceam şi eu aşa... 

— Lasă, frate, că ajungem noi pe urmă şi la Bogaţi, i-o 
reteză Hrizea în auzul tuturor. Şi eu poftesc să-mi 
îmbrăţişez finuţii şi pe cumătra Miorica, dar mai întîi să 
rinduim ţara. 

Căpitanul se înroşi ca o fată mare, dar pe dată rise şi 
zise fără mînie: 

— Aşa vom face, măria-ta! Vremea e înaintea noastră. 

— Atunci, ne-am înțeles! urmă Hrizea zimbind. Mie să- 
mi dați vreo zece oameni, aleşi pe sprinceană, cu care am 
să mă duc la dumnealui clucerul Cîrstea Cornăţeanul din 
Socol. Mult bine i-am făcut odinioară şi a venit vremea să 
mi-l întoarcă. N-am să zăbovesc la el, decit pină voi 
căpăta răspuns la scrisoarea ce-o voi trimite lui văru- 
meu, Pană Filipescu. După cum vedeţi, nu ascund nimic 

Cu toate acestea, cei de față simțiră o stringere de 
inimă la despărțire şi prevestiri negre le întunecară 
sufletul, mai cu seamă că pe deasupra lor se tot vinturau 
nişte corbi uriaşi, croncănind a piază-rea. 

Tare mai era frumoasă valea Oltului la început de 
primăvară. Ici şi colo, tufele, de un verde crud, se trezeau 
la viață, desfăcindu-se din gingaşii muguri, odată cu 
florile. Acestea învăluiau poenițele cu haina lor fermecată, 
făcîndu-le să strălucească în razele de soare. Numai 
brazii cei falnici păreau neschimbaţi şi doar către virful 
ramurilor dădeau semne că primenesc şi ei, ca întreaga 
fire. De multe ori, la rădăcina lor, adăpostite de căldura 
primăverii, se mai găseau petece de zăpadă murdară şi 
atît de moale încît se topea văzind cu ochii. 

Mai presus de toate, frumuseţea locurilor o purtau 
apele cele întunecate ale Oltului, care se învolburau cînd 
dădeau peste stincile din vaduri, ori încremeneau 
făcîndu-se oglindă pentru munţii de pe mal. 

Hrizea-vodă, căci aşa se cuvine a i se spune, cîtă vreme 
era însoțit de o adevărată oaste, rămăsese numai cu cei 
zece oşteni şi căruţa în care se afla familia lui. Călărea 
alături, străduindu-se să sufle într-o frunzuliță prea mică 
pentru a cînta, schimbind cîte o vorbă cu ai lui sau cu 
oştenii. 

— S-a mai întors norocul şi de partea noastră, 
jupîneasa Frăsina, făcu el cu ochiul spre nevastă-sa. 

— Era şi vremea! oftă aceasta. Uite că am început a în- 
cărunți, şi noi tot pe drumuri sintem. Mai că am şi uitat 
cum arată casa noastră de la Bogdanei. 

— Mai bine, căci vei locui în palatul domnesc, cîtă 


vreme am pornit pe calea aceasta. Moşia Bogdăneilor, de 

mnult voiam a-ți spune că m-am gîndit s-o trec pe 
numele finului nostru Bogdan, căci pentru aceea i-am dat 
şi numele, ca să se lege de ea. 

— Mă bucură ce aud, că mie tare mi-s dragi alde 
Miorica şi Gheorghe. Mai rar aşa oameni de credinţă, şi în 
acest fel nu ne înstrăinăm moşia. 

— Noi vom avea destul, căci întreaga ţară va fi a 
noastră, dacă cel de sus va fi pe gindul meu! 

— Să te audă Domnul! se închină femeia. Prea multe ai 
îndurat şi numai tu eşti vrednic să scoţi moşia 
străbunilor la liman. Aşa să ştii! 

O ursoaică, cu doi pui ca doi cocoloşi de lină ce se 
zbenguiau în urma eci, se ivi pe malul celălalt şi cu toţii se 
opriră să se uite. Tăvălelile ursuleților stirniră riîsetele 
copiilor şi voia-bună a celor mari, numai că deodată 
ursoaica-mamă se opri miriind amenințător, iar caii 
fornăiau înspăimîntaţi, simțind mirosul de sălbăticiune. 
Cu greu îi stăpiniră, pină cînd îmblăniţii puişori se 
pierdură în pădure, pe urmele mamei lor. 

— Semn bun, măria-ta! zise voios un oştean. Ursul pre- 
vesteşte numai noroc. 

— Nu şi dacă îţi iese în cale şi tu eşti cu mîna goală! 
răspunse Hrizea, făcîndu-i pe toți să ridă. 


Cu una, cu alta, vremea trecu şi se pomeniră în fața 
porților conacului clucerului Cîrstea, care se arătă 
nespus de bucuros de un asemenea oaspete. Porunci 
odăile cele mai frumoase pentru noii veniți şi se rugă de 
iertare că nevasta şi copiii tocmai plecaseră la nişte 
neamuri prin preajma Băileştilor, ca să sărbătorească 

— Nu cumva, din pricina noastră, să nu pleci şi 
domnia-ta, boier-clucere! zise Hrizea. 

— Vai de mine! Ce vorbe sint astea? se prefăcu 
supărată gazda cea binevoitoare. Eu n-aveam asemenea 
gînduri şi nici să vă las de izbelişte... 

— Ştiai că venim?! se miră Hrizea. 

— Da' de unde? Am zis şi eu aşa, fiindcă vă văzui aici 
de față. Dacă aş fi fost ghicitor şi aflam, aş fi oprit-o pe 
nevastă-mea şi pruncii, să facem Paştele împreună, dar 
aşa rămîn doar eu. 

— Nădăjduim să nu zăbovim pînă atunci, cinstite 
clucere! zise Hrizea, care începuse a se îndoi de vorbăria 
goală a gazdei. 

Însă masa îmbelşugată şi stropită cu vin de Dealu Mare 
îl făcu să uite orice bănuială şi seara la culcare îşi spuse 
gîndurile jupinesei, care totuşi nu se arătase prea 
încîntată de prietenul bărbatului ei. 

— Mi se pare că are o faţă cam vicleană, şopti ea, cînd 
auzi părerea cea bună a lui Hrizea. 

— Da' de unde! Te-nşeli! Are să mă ajute să trimit 
olăcarii mei numai la boierii potrivnici lui Costandin- 
vodă. Aşa a făgăduit. Şi să mai ştii tu, mărită doamnă, că 
n-am să mă opresc numai la Tîrgovişte. 

— Ce vrei să spui? Unde să mai mergem? 

— Nu! Nu m-ai înțeles! Eu am să mă întorc peste 
munte, asemenea răposatului Mihai-vodă sin Pătraşcu. Şi 
în Moldova de asemenea. 

— Bărbate, tu ai băut cam mult, făcu nevasta 
punîndu-i mîna pe frunte. Lasă gărgăunii ăştia pe seama 
lui Rakoczy, ori altora! 

— N-am mai spus la nimeni, Frăsina dragă, dar să ştii 
că să vreau nu mai pot da îndărăt. Tot norodul, neamul 
nostru rumânesc, te împinge spre înfăptuirea ţării celei 
mari, iar eu nu mă voi împotrivi. 

— Să nu mai spui cuiva, că eu n-aş vrea să mori şi tu 
ca măria-sa Mihai, mai înainte de a fi înfăptuit ceva. 

Hrizea rise din toată inima de temerea nevestei şi o 
îmbrăţişă cu dragoste. 

A doua zi, boierul Cîrstea îl întiîmpină cu zimbetul pe 
buze: 

— Am şi poruncit merinde pentru oştenii măriei-tale, 
să plece la drum. Numai mă mir că vrei să rămii singur, 
după că ai atit de puţintică oaste. 

— N-avea grijă, boier-clucere, căci am trimis la 
monastirea Bistrița mai bine de trei sute de seimeni. 

— Ahaa! Aşa da! Eu credeam că venişi numai cu ce 
văzui. Deci ai oameni, şi bănuiesc că şi arme? 

— Ei, vezi, domniei-tale ţi-oi spune adevărul. Muschete 
avem şi încă foarte bune, numai că pulberea şi plumbii 
ne cam lipsesc, dar găsim noi pînă la urmă. 

— Da! Da! încuviinţă slugerul. Puneţi mina pe vreo 
pulberărie şi... şi vor veni toți oştenii domneşti la 
picioarele măriei-tale. Socot că aşa se cuvine a-ţi spune, 
căci ai purtat comanacul domnesc la Şoplea, în bătălie. 

— Cum o vrea ţara, boierule. Dar să ştii că, orice s-ar 
întîmpla, eu n-am să uit că domnia-ta ai fost cel dintii 
care mi-ai întins mîna la intrarea în ţară. Răsplata îţi va fi 
pe potrivă! 

— Te bizui cumva şi pe alţi boieri? 


1198 


— Mai întîi pe văru-meu, Pană Filipescu, şi pe toţi 
nemulțumiții de domnia lui Costandin-vodă. Doar la ei 
am trimis scrisorile mele, nu? 

— De bună-seamă! se grăbi să răspundă gazda. Numai 
că la Pană, nu ţin minte să se fi dus careva. 

— Ei, asta-i! Aici îmi trebuie cineva priceput şi eu aş- 
tept să-mi vină careva dintre ai mei de la Bistrița, că nu 
numai în scris trebuie să afle, ci şi prin viu grai. 

Clucerul Cîrstea privi în jur cu îngrijorare, după care 
şopti la urechea lui Hrizea: 

— Dacă te încrezi în mine, măria-ta, eu mă încumet să- 
i duc boierului Filipescu tot ce pofteşti. 

— Ai face-o? 

— Mai încape vorbă? De vreme ce m-am pornit pe calea 
asta... 

— În veci n-am să te uit, pan Cîrsteo! Mulţămirea mea 
n-are să aibă margine, cînd o fi să te răsplătesc. 

— Nu pentru asta o fac, se sfii boierul. Cîndva am fost 
şi eu la necaz şi... 

— Să lăsăm asta, prietene. lacă, am scrisoarea 
pregătită şi dacă vrei poţi să şi pleci, iar noi ne vom duce 
la Bistriţa, pînă te-i întoarce. 

— Nici gînd, măria-ta! Aşa nu mă mai învoiesc. Cum să 
vă alung eu din casa mea, doamne-fereşte? Aici să 
rămineți, pină mă voi întoarce cu răspunsul. Doar eşti 
stăpinul meu, măria-ta. Nu cumva să pleci, să-mi faci 
ruşinea asta! 

— Bine, bine! se învoi Hrizea. Nu voiam să te stinghe- 
resc, dar poate că-i şi mai bine precum spui. Aici am să 
aştept. 

— Numai să nu te îngrijorezi, măria-ta, dacă oi mai 
întirzia cumva, căci drumul e greu şi desfundat 
primăvara, nu ca aici, la munte. Şi mai apoi va trebui să-i 
iau urma ca să vorbesc numai cu el... 

— Negreşit! Fă după cum crezi de cuviinţă. 

Însoţit de urările de izbîndă şi drum bun, clucerul 
Cîrstea încălecă şi curind se pierdu din vedere, spre 
bucuria Frăsinei, care totuşi nu-l suferea pentru prea 
marea lui linguşire. 

— Aşa-s toţi boierii care simt apropierea puterii, se dau 
de ceasul morţii să-ți fie cît mai pe plac, pentru a dobindi 
slujbe. 

— Nişte lingăi! spuse scirbită jupîneasa. 

Trecură apoi vreo două zile fără nicio veste, şi în cea de 
a treia se pomeniră cu douăzeci de seimeni, trimişi de la 
monastire. Printre ei era şi seimenul acela voinic ce 
fusese cu Bălgrădean. El aduse acum cumplita veste că 
toți cei zece oşteni trimişi ca olăcari fuseseră spinzurațţi. 

— Căpitanul Gheorghe mi-a poruncit, măria-ta, să-ţi 
spun că se teme de vinzare şi să te rog să vii cu noi la 
Bistriţa. 

— Dar eu aştept răspunsul de la boierul Cîrstea, pe 
care l-am trimis anume. Pe urmă vom mai vedea. 

— Atunci răminem şi noi, că singur nu te poţi apăra, 
măria-ta. Se aude că se viîntură mulți dragoni şi mesei 
lefegii prin preajma Drăgăşanilor, întrucît au aflat de 
oastea noastră care a trecut din Ardeal. 

— Să fie cu putință?! se miră Hrizea. 

Îi veniră în minte cuvintele lui Cîrstea, care era să se 
dea de gol că ştia de sosirea lui. „Nu cumva pentru asta 
îşi va fi trimis nevasta şi copiii?” se întrebă el. Atîta 

miîrşăvie nu putea să priceapă, dar temerea jupînesei Fră- 
sina îi veni în minte. 

— Rămineţi, şi fiți cu ochii în patru. Dacă nu se 
întoarce boierul pînă poimîine, ne tragem către Bistriţa. 

A doua zi însă, sosirea clucerului le risipi îndoielile. Era 
plin de voie-bună şi aducea răspunsul boierului Pană, 
tare încurajator. 

— Ne-am speriat degeaba! răsuflă uşurat Hrizea către 
ai lui. Mergeţi la culcare, fără nicio grijă. 

Se înţelege că nu avea de unde să ştie că adevărata față 
a gazdei sale era cu totul alta. La numai o zi depărtare de 
Cornățel, clucerul a dat peste cei două mii de dragoni lehi 
şi haiduci unguri din Nyreseg, vestiți pentru cîinoşia lor. 
Ei fuseseră cei care i-au spinzurat pe olăcarii lui Hrizea, 
de îndată ce boierul la care fuseră trimişi fiecare îl vestea 
pe dvornicul Preda Brincoveanul ori Radu-stolnicul, sub 
a căror poruncă erau lefegii. 

Vodă Constandin Şerban aflase şi el îndată după fuga 
de la Bălgrad şi trimisese în întîmpinare oştenii, ca să-l 
oprească pe Hrizea dincolo de Olt. Clucerul trebuia să-l 
țină cît mai mult la el la conac, spre a da timp domnului 
să-şi stringă şi restul oastei, căci nu prea ştiau ciţi 
oameni erau lîngă răzvrătit. 

— Al nostru este! se bucură dumnealui Radu-stolnicul, 
auzind de la clucer unde se afla Hrizea şi cîți oameni avea 
la Bistriţa. 

Se iscă însă o neînțelegere între cei doi boieri unde să 
lovească mai întîi. Stolnicul era de părerea că, luînd pe 
neaşteptate grosul oştirii de la monastire, Hrizea n-ar mai 
fi avut scăpare. Cîrstea însă o ţinea una şi bună că 


numai la el, la Cornățel, trebuia prins capul tuturor 
1201 


răutăților, mai cu seamă că nu era decit singur şi 
încrezător în buna lui credinţă. 

— Domnia-ta, stolnice Radu, zise dvornicul 
Briîncoveanu, ai face bine să te duci la Bistriţa, după cum 
spui, dar eu am să pun mîna pe mişel numai cu cîțiva 
dragoni şi cu viclenia clucerului nostru. 

Ticluiră apoi o scrisoare de răspuns, ca şi cum ar fi fost 
din partea lui Pană Filipescu, prin care îl linişteau pe 
Hrizea. Totul părea în bună rînduială şi spinzurarea 
seimenilor lui nu era decît o minciună sfruntată, căci toți 
erau teferi şi boierii la care fuseseră trimişi erau gata să-l 
ajute să doboare domnia, numai că-i cereau să mai 
aştepte pînă după Paşti. Multe altele mai scriseră, anume 
ca să-i înlăture orice bănuială, şi cu această plăsmuire se 
întoarse boierul acasă la Cornățel, dar şi cu dragonii aleşi 
de dvornic. 

Trăsese o bură de ploaie amestecată cu lapoviţă şi toată 
ograda boierească sclipea în lumina ce se revărsa prin 
ferestre, căci de bucurie poruncise o masă îmbelşugată 
pentru cinstiții oaspeţi. Ba şi pe la cuhne se întinseră 
bucate şi mai cu seamă băutură, pentru oştenii cam 
hămesiți de la monastire. 

Jupineasa Frăsina nu prea era în apele ei şi plecă să-şi 
culce odraslele, lăsînd singuri pe cei doi bărbați. Hrizea 
scoase din nou scrisoarea de la văru-său şi, răsucind-o, 
se opri la pecete, care nu-i păru cunoscută. 

— A pus-o în mare grabă, măria-ta, căută iute să-l 
îmbrobodească clucerul. Ti-am spus doar că-l găsii la 
Rîmnic şi mîine are să fie aici, dacă nu chiar în astă 
noapte. 

Totodată, nu uita să-l îndemne cu amăgitorul vin 
auriu, pe care Hrizea îl sorbea cu multă plăcere, fără a se 
gîndi că se îmbăta. Cînd îi căzu capul pe masă, gazda îl 
scutură de umeri, chipurile, ca să-l poftească în aşternut, 
dar, văzindu-l dus de pe astă lume, apucă o făclie de 
ceară şi se apropie de fereastră, nu mai înainte de a le 
stinge pe celelalte. 

Fiindcă nici oştenii lui Hrizea nu se arătară mai 
cumpătaţi, ori poate vicleanul clucer să le fi turnat vreun 
praf adormitor, i-au înjunghiat pînă a nu se trezi din 
somn. Apoi Hrizea fu legat fedeleş şi pus de-a curmezişul 
unui cal, iar pînă în zori se şi afla la picioarele 
dvornicului, în Rimnic. 

În răstimp, la monastire nu ajunsese vestea celor 
întimplate la Cornățel şi cei de acolo îşi vedeau liniştiți de 
treabă, în aşteptare, după cum fusese înţelegerea. La 
început crezură că oştenii ce se apropiau de ziduri s-ar fi 
putut să fi fost dintre cei ce veneau de partea lor, dar 
curînd îşi dădură seama că era vorba de dragoni lehi şi 
pe dată îi cuprinse teama. 

— Ce ne facem? întrebă îngrijorat Dupoiul. Sint cîtă 
frunză şi iarbă, iar de vorbit cu ei, nici gînd. 

— Ne vom bate! răspunse scurt căpitanul Gheorghe. 
Odată ce am încălcat hotarul ţării cu arma-n mină, 
iertare nu putem avea. Nu avem de ales. 

— Poate vreo hrubă tainică ne-ar scoate undeva, în 
munte, fiindcă am auzit că la toate monastirile ar fi aşa 
ceva. Starețul ar putea să ştie, nu se lăsă moldoveanul. 

— La ce bun? Vor veni după noi şi ne vor căsăpi. Aici, 
de bine, de rău, ne mai adăpostim după ziduri. 

— Măi, omule, dar n-avem iarbă de puşcă îndeajuns, 
iar plumbi deloc. Cu ce vrei să tragem în ei? Nu vrei să 
mai trăieşti?! 

— Vasile, să ştii că şi mie mi-e dragă viața, dar nu mai 
avem încotro, dacă nu ne vine careva în ajutor. Să 
încercăm să-i ţinem în loc, şi nu se poate să nu afle şi 
prietenii noştrii din ţară... 

— Cu ce să-i ţinem? 

— Cu prundiş! lar cind n-om mai avea pulvere, 
aruncăm cu bolovani ori facem muscheta măciucă, şi tot 
nu ne dăm prinşi să ne spinzure. 

Dupoiul clătină capul a îndoială, dar îi venea să facă 
orice, numai să scape. 

— Barem să-l fi putut înştiinţa pe Hrizea, mormăi el. 

— Du-te tu! 

— Eu?! 

— Da! Altul mai dibaci n-avem. 

— Ţie nu-ți dă prin cap şi cum aş putea zbura peste 
zid, pe deasupra vrăjmaşilor”? 

— Mai întîi te îmbraci în sutana călugărească şi pe 
urmă vor şti cuvioşii cum să facă să te scoată de aici, căci 
cei de afară n-au nimic cu ei, ai auzit doar că nu-s păgini. 

Solul de taină al lui Ştefan-vodă simţi în el un nou 
suflu şi îi veni în gînd şi chipul cum avea să se strecoare 
pe sub nasul dragonilor. 

— Mă-nvoiesc, dar voi să vă ţineţi pînă mă întorc eu, că 
mult nu întirzii. Cel puţin veţi şti de mai avem pentru ce 
lupta, dacă nu izbutim să-i alungăm de aici. 

Preacuviosul Sarapavon nu era încîntat de cele ce se 
petreceau, dar, aşa cum le spusese şi Hrizea, pentru 

împotrivă să măsluiască o îngropăciune, moldoveanul 
făcind pe mortul în sicriu, pînă la cimitir, care era în 
afara zidurilor. Acolo avea să iasă şi să fugă la Cornățel, 
însoțitorii ajutindu-l. 

Cu popi în odăjdii şi cu cosciugul la mijloc, alaiul 
călugăresc se opri la poartă şi, sub privegherea armelor 
din amîndouă părţile, cerură îngăduinţa să-l ducă la locul 
de veci pe răposatul lor frate întru sfinta credinţă. 

Căpitanul leah nu prea se arătă încîntat şi mormăi 
ceva pe limba lui, cînd stolnicul se învoi. 

— N-avem nimic cu călugării, pan Vojtech. Ba nici nu-i 
bine să-i supărăm, iar cu moartea trebuie să ne purtăm 
frumos. Ciudat însă îmi pare că sicriul are capacul pus. 
Nu cumva o fi vreo molimă pe la ei? 

Leahul zimbi cu răutate, căci de bine, de rău înţelese 
spusa boierului şi îşi aminti şi el că la schismaticii din 
țara asta aveau prostul obicei de a duce mortul la groapă 
descoperit. Nu s-a gindit la boală, ci la cu totul altceva, şi 
chiar se înveseli. Porunci cîtorva dragoni să-l urmeze şi 
porniră descoperiţi în urma „mortului”. Se bucură şi mai 
tare văzind că nu era săpată nicio groapă şi porunci 
oştenilor lui să dea o mină de ajutor înmărmuriților 
călugări. El însuşi bătu piroanele capacului şi, fără să 
mai aştepte vreo altă slujbă ori rugăciune, porunci să fie 
aruncat sicriul în groapă şi astupat pe dată. Chiar dacă 
auzise răcnetele deznădăjduite dinăuntru, se prefăcu a 
nu şti nimic şi, închinindu-se cu fățărnicie, le ceru 
călugărilor să se întoarcă la monastire. 

De cum  intrară se  năpustiră la picioarele 
preacuviosului Sarapavon şi acestuia i se încrîncenă 

genunchi şi îşi ceru iertare în gura mare alături de cei 
care fuseseră martorii grozăviei. 

Căpitanul Gheorghe izbucni de-a dreptul în plins şi, 
cum se întîmplă ca tocmai atunci un sol să vină să le 
ceară să se dea prinşi, îl ocări cu sudălmi grele: 

— Niciodată, călăilor! Cîini spurcaţi şi fără de inimă, 
vom muri cu voi de gît, ticăloşilor! 

Porunci apoi ca fiecare să tragă cum o putea şi să se 
apere cum va şti, fiindcă iertare nu va avea niciunul. 

A fost un măcel nemaipomenit şi singur căpitanul 
Gheorghe fu cruțat, măcar că-şi căuta moartea unde era 
încăierarea mai mare. Însîngerat de nu l-ai mai fi putut 
cunoaşte, fu prins cînd puterile îl lăsară şi legat zdravăn, 
apoi urcat în căruţă, pe maldărul de căpățini ale foştilor 
lui tovarăşi. Încă două la fel de încărcate aşteptau 
porunca de plecare. Niciunul nu scăpase, căci atit boierul 
Radu-stolnicul, cît şi căpitanul lefegiu ţineau să-şi arate 
osîrdia față de domnie. 

Hrizea şi cumătru-său Gheorghe fură aduşi la 
Tîrgovişte şi zadarnic se rugase vlădica Iosif de Vodă să 
nu-şi mai încarce sufletul şi cu moartea celor doi, că nu 
putu să-l înduplece. Toţi tiîrgoveţii se îngroziră de 
priveliştea aceea apocaliptică, dar Costandin-vodă voia să 
ia aminte oricine ar mai fi cutezat să i se împotrivească. 

— Ehei, preasfinţia-ta, spuse el mitropolitului. Aceşti 
doi dulăi au mai fost iertați o dată, la Dridov, şi am 
cheltuit atunci o groază de bani ca să-i am la mîna. 
Acuma n-am să mă mai las, chiar de mi-ar porunci 
sultanul însuşi. Dumnezeu, prea-bunul, i-a îndemnat să 
încalce ţara domniei mele, ca să-i fac să ispăşească 

— Nu huli, măria-ta! Ce-ţi trecu prin cap? Nu care 
cumva să-i răstigneşti, căci osînda de apoi te aşteaptă! 

Spaima din ochii chiriarhului îl cam îngrijoră pe Vodă, 
care zimbi strimb: 

— Departe de mine asemenea gînd, preasfinte. Am vrut 
doar să spun că vor fi ucişi în vinerea patimilor domnului 
nostru Isus Hristos. 

Hotărirea domnească nu mai putui fi schimbată, 
întrucît canoanele bisericeşti nu se aşteptaseră la 
asemenea întîmplări şi nu opreau moartea unor tilhari în 
aceeaşi zi în care se pătimise pe Golgota. Vodă n-a 
cutezat însă a pretinde să-i bată în cuie, pe cruce, 
făgăduind că se mulţumeşte cu descăpăţinarea la butuc, 
după rangul fiecăruia. 

Cele două jupinese, Frăsina şi Miorica, fură aduse cu 
sila, alături de copiii lor, ca să ia aminte unde duce 
nesupunerea față de stăpinul ţării. Butucul era pregătit şi 
securile străluceau în mina ajutoarelor de gealat, în 
vreme ce acesta stătea cu braţele încrucişate şi privea 
batjocoritor în jur, ca şi cum ar fi vrut să ghicească cui îi 
va veni mai apoi rindul. Prostimea însă nu avea dreptul la 
o asemenea moarte aleasă! 

lată că se iviră cîțiva dulgheri şi alți meşteri, care încro- 
piră în graba-mare un stilp, avind în virf o roată de 
căruţă ce se putea roti. „Spinzură mai mulţi!” se auziră 
şoapte înfricoşate prin mulțime, căci nu ştiau care vor fi 
nenorociţii. Părerile fură diferite şi însuşi Vodă avea să-i 
lămurească, îndată după ce sosi, înconjurat de curtenii 
cei mai de seamă, dintre care nu lipsea nici boierul Pană 
Filipescu, acesta neştiind nimic de scrisoarea măsluită în 

pentru iertarea lui, dar, cum Hrizea însuşi nu se 
îndupleca să se umilească, voievodul porunci osiînda. Se 
ridică din jilțul ridicat anume pe o podină de lemn acope- 
rită cu scoarțe scumpe şi, mai înainte de a ridica 
buzduganul, ca semn al împlinirii voinței domneşti, rosti 
răspicat: 

— Pe netrebnica slugă a domniei mele, cel ce a fost 
iuzbasă şi s-a bucurat de mila noastră, poruncesc să-l 
spînzurați, căci m-a vindut asemenea lui Iuda 
Iscarioteanul. lar ca să vadă întreg norodul hidoasa lui 
faţă, roata de care va atirna se va răsuci în toate părțile, 
ca la bilci. 

Cîţiva îndrăzniră să ridă, dar ghionturile celor din jur le 
închiseră gura, căci prostimea ţinea mai mult la osîndiți 
decît la domn. 

Căpitanul Gheorghe fu ridicat de ajutoarele gealatului 
şi tirît în răpăitul darabanelor pînă lingă parul cu roată, 
dar niciun cuvînt nu scoase. Căuta cu privirea asupra 
mulțimii, iar cînd îi zări pe ai lui, le zimbi parcă fericit. 
Apoi, suit pe scăunel, rămase cu ochii ţintă în acelaşi loc, 
oricît l-ar fi sucit călăul şi chiar şi atunci cind moartea îl 
holbă, fringîndu-i răsuflarea, privirea lui părea mai blindă 
decît a altora. 

— N-a scos o vorbă, ticălosul! făcu înciudat voievodul, 
căci se aşteptase să audă tinguirile de căință, ca de 
obicei. M-a sfidat, luda-vinzătorul! 

Se uită după el cum era ridicat sus la roată şi deodată 
se întoarse spre armaş: 

— De ce nu scoate limba? 

— N-o mai are, măria-ta... 

— I-a fost tăiată? 

— După poruncă, stăpine. 

— Cine a dat-o? spumegă Vodă. Nu cumva şi Hrizea? 

— Ba da! 

— Nemernicule, ai să ajungi lingă ei, dacă nu-mi afli 
cine a cutezat să facă asemenea faptă! Anume îl săltasem 
pe roată să scoată limba către lume, să-l batjocorească, 
dar aşa... nici măcar pe Hrizea nu-l mai pot spînzura. 

Se ridică furios şi părăsi adunarea, trecînd pe lîngă 
boierul Pană, care îl privea cu un uşor zîmbet în colțul 
gurii. Numai el ştia că punga aceea cu zloți dată călăului 
îl lipsise pe Vodă de o plăcere, dar şi pe el de primejdie. 
Descăpăţinarea lui Hrizea se petrecu precum fulgerul, 
căci gidele îşi cunoştea meseria şi se străduise să nu-l 
chinuiască. Măcar cu atiia să se fi ales şi nefericitele 
văduve, care boceau împreună, aşa cum le fuseseră ucişi 
şi soții. 

Abia cînd mulțimea privitorilor se îndepărtă şi ele 
rămaseră singure cu odraslele lor, jupineasa Miorica 
izbuti să îngaime: 

— Copiii mei, să nu uitaţi niciodată pe tatăl vostru! 

— Şi să nu iertaţi! adăugă Frăsina îmbrăţțişîndu-i pe ai 
ei. 


ROBIA TATĂREASCĂ 


LA INTRAREA ÎN VARŞOVIA alteța-sa serenisimă Ra- 
koczy Gyorgy fu primit cu mai multă căldură decit la 
Cracovia, cu două luni mai înainte. Izbinda ardelenilor, 

sprijiniți de moldoveni şi munteni, nu mai putea fi pusă 
la îndoială. Întreaga Lehie era la picioarele biruitorului şi 
cei care se mai împotriveau se traseră către miazănoapte, 
ori spre tătari, rugîndu-se de aceştia să le sară în ajutor. 

Generalul Kemeny lanos se întrecuse pe sine în vitejie 
şi toți fugeau din calea lui. Nu era deci de mirare că o 
mulțime de grofi ardeleni dădeau năvală să i se alăture, 
nădăjduind o pradă bogată şi înavuţire uşoară. Totuşi ră- 
măsese nedumerit cînd se pomeni cu Lazăr Borlovany, cel 
care-şi datora rangul numai credinței ce i-o purta 
generalului, vitejiei în luptă şi mai puţin neamului din 
care se trăgea, ca olah. Văzindu-l, îşi aduse aminte cum 
arăta acesta la Dregelypalank şi zimbi de pohfala lui de 
acum. 

— Nu cumva ţi s-a făcut dor de luptele de altădată? îl 
întimpină Kemeny întinzindu-i mîna. Ai sosit cam tirziu, 
că nu mai avem cu cine să ne batem! rise el bucuros de 
revedere. 

— Altu-i baiul, înălțimea-ta... 

— Nu cumva au năvălit turcii în lipsa noastră? se îngri- 
joră Kemeny. 

— Asta nu, altceva... o boroboaţă, aş putea spune mai 
curind. 

— Hai, vorbeşte omule! Ştii doar cît te preţuiesc. Ai 
avut vreo ceartă cu vreun grof mai ţifnos, ori te va fi prins 
la vreuna? Dă-i drumul! 

— A fugit Hrizea! 

— Băga-s-ar dracu-n el! Credeam că cine ştie ce 
nenorocire vii să-mi vesteşti. Am să rid de prinţ cînd i-oi 
spune, căci eu l-am povăţuit atunci să-l tragă în ţeapă, şi 

nu m-a ascultat. Acuma n-are decit să-i pună sare pe 
coadă! Numai pentru atita lucru ai bătut lunga cale? 

— Domnul baron Barcsay nu crede că asta nu va 
însemna nimic pentru el, dacă va afla alteţa-sa... 

— Ai dreptate, căci dobitocul de olah e fricos ca un 
iepure. Nimic nu-l taie capul să facă de unul singur. 

Se opri însă aducîndu-şi aminte că şi cel din faţa lui 
era din acelaşi neam, iar cu sămînţa asta de oameni nu 
ştiai niciodată dacă se fac unguri cu adevărat, 
schimbindu-şi numele. Totuşi, de Lazăr nu se îndoia că îi 
era credincios. 

— Cum de te-a trimis la mine?! 

— Am venit de capul meu, căci la alteța-sa n-am 
cutezat, şi mă rog să-l potoliți domnia-voastră, domnule 
general! 

— Tu ai vreun amestec? 

— Ferit-a sfintul! 

— Atunci lasă-l în sărăcie pe Hrizea al tău şi hai să po- 
vestim de-ale noastre. Cum îi holda? Ce birfe s-au mai 
scornit la Bălgrad şi pe cine au mai terfelit muierile 
noastre în lipsă? Hai, nu fi supărat, că atunci cînd vom 
da de prinţ am să-i spun eu pe ocolite... 

N-a mai fost însă trebuinţă, căci după două săptămîni 
a ajuns şi în tabăra ardelenilor ştirea morţii fugarului, 
petrecută cu mai bine de două luni înainte. Altele erau 
gîndurile oştenilor înstrăinaţi de casă, mai cu seamă că 
se ivise vara şi nici vorbă de întoarcere. Ici şi colo se mai 
hărţuiau cu pilcuri de şleahtici, care nu voiau să se 
supună prințului Rakoczy, dar cel mai supărător era că şi 
săteni din norodul de rînd îi atacau pe furiş şi se 

rege pe Rakoczy şi, colac peste pupăză, se stirni şi zvonul 
că au năvălit tătarii. Singura nădejde să se scape de ei 
era numai la Kemeny, aşa că el primi porunca să-i 
izgonească. 

Grîul dăduse în copt şi, cum nimeni nu cuteza să-l 
secere, din pricina războiului, lanurile îşi aplecau spicele 
la pămînt, scuturind în vint boabele ce trebuiau să 
ajungă piine. Cu părere de rău se uitau la ele oştenii care 
se mai pricepeau la munca cimpului, şi dintr-o parte şi 
din cealaltă, dar mai erau şi bezmetici dintre aceia ce se 
desfătau dîndu-le foc. 

Kemeny oprise cu desăvirşire asemenea ticăloşie şi pe- 
depsea aspru pe cei prinşi asupra faptului. Pentru aceea 
se şi mînie cumplit în zorii zilei de 22 iulie, cînd răsăritul 
soarelui fu acoperit de fumul pojarului ce se ridica 
dinspre satul din apropiere, Czerny Ostrow. 

— Să mi-l prindeţi pe nemernicul care a cutezat să-mi 
încalce porunca! răcni el, crezind că despre asta era 
vorba. 

— Tătarii, înălțimea-voastră! spuseră oştenii, care mai 
de care, strîngîndu-se în jurul său. 

Hm! Nu se aşteptase să-i întilnească aşa de curînd, mai 
cu seamă că nici nu-şi pusese oastea la adăpost. 
Înnoptaseră într-o luncă pe malul pirîiaşului Czerny, fără 
să se gîndească la sat, unde, de bine, de rău, s-ar fi putut 
apăra la adăpostul caselor. Pintenul colinei de la miazăzi 
era prea îndepărtat ca să-l poată ajunge mai înainte de 
tătari, deci porunci pe dată să se pătrundă în Czerny 
Ostrow. 

Aproape două verste de loc aveau pînă în marginea aşe- 
Zării şi păginii erau încă departe, aşa că nu se zoriră, ci 

mergeau agale, cînd fură întîmpinaţi cu focuri de arme 
răzlețe. Atunci, chiar să fi vrut generalul, n-ar mai fi 
putut opri mînia oştenilor. În mai puţin de un ceas, toată 
suflarea omenească din fața lor fu trecută prin ascuțişul 
săbiei, nefiind cruţare pentru nimeni. 

— Frumoasă ispravă am făcut în fața tătarilor, 
bombăni Kemeny nemulțumit. 

— A lor a fost vina, Înălțimea-ta! răspunse Lazăr, care-l 
însoțea pretutindeni. 

— Tot aşa făceaţi şi voi prin Germania, nu-i aşa? 
Pentru aceea eraţi aşa de iubiţi, ca şi noi de altfel. 

Se simțea bine în tovărăşia bănăţțeanului, care fusese 
oştean de rind în oastea împăratului şi înfruntase multe 
bătălii, în vreme ce grofii ceilalți erau nişte înfumurațţi, ce 
nici nu mirosiseră pînă atunci praful de puşcă şi se 
împăunau cu străbunii lor de viță. Bănăţeanul nu făcea 
aşa ceva, iar pentru aceasta generalul îl căra mereu după 
sine. Nu arareori îi cerea chiar părerea, şi se dovedea 
adesea bună. 

Apoi, o altă nenorocire îi lovi pe neaşteptate. Carele cu 
pulbere rămăseseră mai în urmă, fără ca ei să-şi 
închipuie că ar fi putut să pună tătarii mîna pe ele. 
Aceştia îi învăluiră pe de lături şi, cînd nici prin minte nu 
le-ar fi trecut ardelenilor, aprinseră iarba de puşcă şi-i 
dădură foc. Înfricoşătoarea privelişte le va fi dat ghes să 
facă la fel şi cu satul, aşa că o ploaie de săgeți aprinse se 
abătu asupra acoperişurilor de paie ori şindrilă şi pojarul 
se făcu de neîndurat. 

Husarii lui Kemeny se aruncară asupra tătarilor, care 
se prefăcură înspăimintați şi dădură dosul, dar, ascunşi 
de fumul cel gros, se întoarseră şi în scurtă vreme cercul 

tătărese se strînse împrejurul călăreţilor. De pe 
acoperişul unei case, Kemeny privi neputincios cum 
floarea oştirii lui a fost zdrobită, căci păginii erau cîtă 
frunză şi iarbă. 

O prostie şi mai mare făcuseră nişte oşteni fără minte, 
care aruncaseră tot felul de stirvuri în puţinele puțuri ale 
aşezării, iar setea începu a le slei puterile, oricît de viteji 
ar fi fost luptătorii. Erau mai bine de trei mii de oameni 
înghesuiți laolaltă, pradă numai bună pentru tătari, căci 
n-aveau putință de scăpare şi nici nădejde de ajutor din 
afară. „Blestemul sătenilor ucişi de noi”, îşi zise Kemeny 
şi nu mai stătu pe gînduri dacă să încerce să cadă la pace 
cu tătarii. 

Chiote de bucurie răsunară în mijlocul păginilor cînd 
se ivi oşteanul cu o năframă albă în virful prăjinii. S-au şi 
repezit asupra nefericiților oşteni, dar cîţiva plumbi îi 
potoliră, mai mult decit porunca lui Sabetai-mirza, 
căpetenia lor. Generalul trimise un leah din oastea sa, 
care le cunoştea limba, şi le făgădui tătarilor toate 
armele, dacă i-ar fi lăsat să plece numai în cămaşă şi 
izmene. Aceştia însă le-au cerut şi trei sute de mii de 
zloți, încît Kemeny a crezut că-şi băteau joc, ori nu 
cunoşteau prețul banilor. 

Oricit ar mai fi vrut să se împotrivească, setea le ardea 
măruntaiele. Cei cîţiva nesocotiţi care cutezară să guste 
din apa împuţită a fintînilor plătiră cu viaţa sfirşindu-se 
în chinuri, aşa că nimeni nu mai încerca, în două sau trei 
zile ar fi murit, cu toţii. Atunci mîndrul Kemeny, 
generalul neînvins al cimpurilor de bătaie, se plecă în fața 
miîrzacului şi se dădu prins cu toată oastea. 

Pe dată fură despuiaţi, rămînînd desculți şi în izmene, 
apoi legaţi cot la cot şi, plesniți cu harapnicele precum 
vitele, fură strinşi laolaltă şi apucară drumul cel greu al 
robiei. Generalul însă fu urcat pe un căluț, măcar că era 
la fel de dezbrăcat şi legat de mîini şi de picioare. Sabetai- 
mirza s-a învoit ca şi Lazăr să-l însoțească, legat de coada 
calului, întrucît Kemeny îi spusese tătarului că acela era 
sluga lui. 

După o zi de mers trudnic, nefiind unul să nu aibă 
picioarele rănite, li se îngădui odihna de noapte. Mai 
înainte, Sabetai-mirza pofti să afle ce cîştig avea să aibă 
după urma robului şi îşi aduse un tălmaci prin care îi 
ceru generalului nici mai mult nici mai puţin decit două 
sute de mii de galbeni ungurești. 

— Am să rămîn la tine pe vecie, viteazule Sabetai! 
răspunse Kemeny cu glas domol. Tot neamul meu, dacă 
şi-ar vinde avuțiile, n-ar izbuti să stringă atita bănet. 

— Să-ţi dea prinţul tău! 

— El n-are nici cît mine. 

— Atunci, cum de se ţine aşa fălos? Să poftească să-şi 
şteargă ruşinea înfrîngerii. 

— Aceasta este a mea, şi nu a lui. 

— Tu îi eşti slugă! 

Văzind că tătarul nu înţelegea ce rost avea el în 
preajma Rakoczy, se lăsă păgubaş. 

— Slujitorul tău să meargă după bani! arătă el spre La- 
zăr, care de asemenea fusese adus. Ai încredere în el? 

Bănăţeanul aruncă o privire plină de înțeles 
generalului şi acesta încuviință, cam cu jumătate de 
gură: 

— Aş fi vrut să-l am mereu în preajmă, dar, cum şi eu 
sînt rob, nu mai am trebuinţă de el. Cît despre bani... 

— Am să-i cerşesc în toată ţara, stăpine! sări Lazăr. Să 
nu e temi că n-am să-i aduc. 

— Ai văzut că sluga are mai multă minte ca stăpînul? 
făcu Sabetai-mirza cînd auzi spusele lui Lazăr. Pentru 
asta, lui n-am să-i mai cer răscumpărare. Cum aduce 
banii, plecați împreună. Eşti mulțumit? 

Kemeny se gîndi o clipă şi încercă, pe româneşte, să 
schimbe o vorbă cu bănăţeanul: 

— Tu mergi şi la Ştefan-vodă, la laşi. Eu ajutat la el! 

Mirzacul încruntă sprinceana cînd tălmaciul îi spuse că 
n-a înțeles, dar Kemeny i-o luă înainte: 

— Să nu te mînii pe mine, dar i-am spus de unde să ia 
bani, şi asta n-ai s-o afli, chiar de m-ai chinui. 

— Fireşte! încuviință Sabetai. Nici n-am putea noi să 
ne ducem acolo să-i dezeropăm! adăugă el crezind că era 
vreo comoară ascunsă. 

După toată această tocmeală, noul stăpin porunci 
veşminte pentru Kemeny, dar şi pentru Lazăr, care avea 
să plece neîntirziat la drum, fără a mai ajunge în 
Crimeea. 

Ar fi trebuit să fie toamnă pe meleagurile de unde 
venise, dar pe însoritele ţărmuri crimlene vara era în toi 
şi tare s-a mai mirat robul Kemeny, crezind chiar ca 
pierduse socoteala zilelor. Dar şi mai mult l-a fermecat 
frumuseţea locurilor, întinderea nemărginită a mării celei 
verzi precum smaraldul, măreţia munților ce apărau de 
vifornița de la miazănoapte şi tot ce-i ieşea în cale. 
Acestea îi aduseră oarecare mîngiiere, dar tot nu putea să 

nu se mai întoarcă, fiindcă bani n-avea să găsească, dar 
acesta făgăduise să-şi vindă şi cămaşa de pe el spre a-l 
scoate din robie. Era ca o licărire de nădejue în obiditul 
lui suflet, cu toate că se gîndea uneori că ar fi putut să-i 
fie ruşine să se întoarcă învins şi rob slobozit, nu general 
biruitor. De aceea, uneori ar fi vrut să rămînă aici pe 
viață. 

Dincolo de munţi venise iarna, cu asprimea ei, dar în 
Crimeea primăvara veşnică părea a fi stăpina. Robul n- 
avea voie să părăsească satul şi, cum nici nu lucra 
nimica toată ziua, nu prea avea cum să-şi omoare timpul. 
Într-o zi, ceru îngăduința stăpînului să capete scule 
pentru scris, iar acesta se învoi bucuros. Tătarii nu ştiau 
carte, dar în ochii lor cărturarii aveau mare trecere. 
Kemeny se mai dovedi a fi şi un bun stihuitor, iar 
Sabetai-mirza nu-şi mai încăpea în piele că avea în casa 
lui un poet, cum nici chiar Gazi Ghirai marele han, nu 
mai avea. E drept că robul abia îndruga cîteva cuvinte 
tătăreşti, dar avea să mai înveţe. Şi chiar îl bătea gîndul 
să-i ridice preţul răscumpărării, căci robul era nu numai 
un vestit războinic, ci şi înzestrat de Alah cu frumuseți 
sufleteşti. 

Lunile se scurgeau aproape fără să se simtă, iar 
Kemeny, luiîndu-se cu scrisul, nici nu mai ţinea seama de 
cînd era în robie. lată însă că se pomenii cu stăpinul 
Sabetai, care-l luă negîndite: 

— Să ştii, ozan, căci aşa-i spunea pe limba lui poetului, 
am o veste pentru tine, care nu ştiu dacă are să te bucure 
prea tare: prințul tău a fost izgonit din ţară. Eu zic să-ţi 
iei neveste de la noi şi să rămii aici pentru totdeauna. 

— Mai este vreme, sahip! răspunse Kemeny. Dar poate 
că ştii şi cine-i în locul lui, ca să-mi dau seama dacă mai 
am vreo nădejde, au ba? 

— Încă n-am aflat. Curînd va ajunge şi pe la noi vestea, 
fii fără grijă, eu însă cred că ai fost dat uitării, chiar şi de 
sluga ta. Mai bine treci la legea noastră şi te slobod din 
robie, că altcum nu pot... 

— Să nu-ţi fie cu supărare, preabunule sahip, dar 
credinţa strămoşească n-am s-o las. Mi-ai dat însă gîndul 
cel curat ca să încerc să desluşesc biblia creştinească, 
aşa că, rogu-te din suflet, adă-mi şi mie una. Nu cred că 
nu poți! 

— Păcat de tine, oftă miîrzacul întristat. Ai fi putut 
ajunge un mare ozan, şi nu un hoge, după cum te bate 
gîndul. 

— M-ai înţeles greşit, sahip. Nu mă voi popi nicicînd, ci 
vreau să fac tilcuirea bibliei pe înţelesul tuturor. Este de 
fapt coranul creştinilor, şi tare mai este încilcită. 

Se părea că viteazul general ardelean se mingiiase cu 
gîndul că va rămîne un cărturar-poet, uitat în robia 
tătărească. 


URCUȘUL ŞI COBORÎŞUL DOMNIILOR 


LA PALATUL DOMNESC DIN TÎRGOVIŞTE vestea 
mazilirii domnitorului a căzut ca un trăsnet. Bălaşa- 
doamna se puse pe bocit, laolaltă cu coconii şi slugile, 

însă Constantin-vodă se ţinea tare şi zimbea nepăsător, 
cînd i se pomenea de soarta ce-l aştepta. 

— Nu cred să fie vorba de domnia mea, ci mai curînd 
de cel din Moldova. Eu nu mă ştiu cu nimic vinovat în 
fața Porții. Veţi vedea că imbrohorul are să treacă pe la 
noi, dar se va duce mai departe, la Iaşi. Nu vă temeţi! 

Mulţi însă ştiau prea-bine că, din pricină că-l sprijinise 
pe Rakoczy în Lehia, sadrazamul îl mazilise nu numai pe 
el, ci pe toți. Se nimerise ca prietenul Siavuş-paşa să nu 
mai fie la Silistra, dar nici urmaşul acestuia, Fasli-paşa, 
nu dispreţuia plocoanele. De aceea prima lui grijă a fost 
să trimită acolo pe postelnicul Nicolae Zăvideanul cu 
douăzeci de mii de ducați şi să-l roage să facă ce-o şti, 
numai să împiedice sosirea „grecului acela afurisit”, ajuns 
domn peste noapte la Istanbul. Dacă nu s-o putea, barem 
să-l mai întîrzie pe drum, ca să aibă timp să fie copleşiţți 
cu daruri dregătorii. În sinea lui, mazilul se bizuia pe 
faptul că Rakoczy avea să se împotrivească şi-l va ajuta şi 
pe el cu oaste, dar asta nu putea s-o spună. 

Slugerul Grigore Grecescu, care îi era şi rudă, a plecat 
la fel de zorit către marele han Gazi Ghirai, nu numai cu 
daruri bogate, ci şi cu făgăduiala unei răsplăți 
nedrămuite dacă l-ar sprijini să rămînă în scaun. În 
acelaşi timp, aga Mihai Brătăşanu, feciorul răposatului 
vel-vistiernic ucis de răsculați, trecea muntele în galopul 
calului cu rugămintea ca alteța-sa serenisimă să-i trimită 
oşteni ca să-l izgonească pe venetic. Nici Ştefan-vodă n-a 
fost lăsat în neştiință, boierul Calancea ducîndu-i răvaş 
tinguitor. 

Rînduind treburile dinafară, măria-sa l-a chemat pe 
boierul Pană Filipescu şi i-a zis: 

— Vere Pană, dintotdeauna te-am ţinut ca pe cel mai 
cinstit şi mai de credinţă dintre toți supuşii domniei mele. 
Nici cu ticălosul de Hrizea nu te-ai amestecat, măcar că 
ai fi putut s-o faci. 

— Măria-ta, eu... 

— Nu-i nevoie să te dezvinovăţeşti, căci alta avem acum 
a face. lacă, am hotărît să te pun în fruntea oastei, ca vel- 
spătar. 

— Prea mare cinste pentru mine, şi... 

— E dreptul tău, Pană! Tu eşti cel mai viteaz şi mai 
dibaci în bătălie. Ai tu îndrăzneala să te împotriveşti 
strimbătăţii turceşti? Se ştie doar că nu eşti de partea lor. 

— Ce trebuie să fac, măria-ta? 

— Să pui pe fugă pe neobrăzatul caţaon, care se dă 
drept fecior al lui Radu Mihnea. Să-l faci să-i piară pofta 
de domnie în ţara noastră. Avem destui grecotei pe cap şi 
nu ne mai trebuie altul, cu toată liota după el. 

Nimerise bine, căci boierul Filipescu nu-i suferea pe 
greci şi se temea de înmulțirea lor peste măsură, dar nu 
întimplător Vodă îi vorbise astfel. 

— Dacă nu are oaste prea mare, nu-l las eu să ne 
spurce pămîntul nostru. Am să-l întimpin mai la vale de 
Bucureşti, 

— Aşa să faci, vel-spătare şi vere dragă! Barem să-l ţii 
în loc, pînă ne vine în ajutor oastea ardeleană. 

— Oare să fie vreo nădejde? 

— Să nu te îndoieşti! 

— Atunci am să le ţin piept! se lăudă noul dregător. 

Domnitorul îi mulțumi călduros şi-i întinse mîna spre 
sărutare, ca şi cum nici n-ar fi auzit de mazilire. Dar nu 


fu mulțumit numai cu atita, ci îl aduse în iatacul de taină 

din turnul Chindiei pe finu-său, Tudorică. Acest flăcăiaş 
era o spiță de boier scăpătat ce fusese botezat de voievod 
încă de pe vremea, cînd nu era în scaun şi, cum 
rămăsese orfan de mic, se aciuase pe lingă naşul său. Se 
mai întimplaseră asemenea lucruri şi mai înainte, iar 
dragostea ce i-o purta tinărul binefăcătorului său era 
peste măsură, căci n-ar fi pregetat să-şi dea şi viața pen- 
tru el. 

— Mă mai iubeşti tu pe mine, finuţule? îl întrebă mie- 
ros Vodă. 

— Pînă la moarte, măria-ta! 

— Şi eu ţin la tine, Tudorică, şi să nu te îndoieşti de 
asta. Eşti pentru mine ca şi coconii mei. Tocmai de aceea, 
la necazul ce-l am, socotesc că tu mă vei înţelege 
bărbăteşte şi n-ai să te smiorcăi, cum ar fi făcut-o fiu- 
meu Radu. Ce vorbim noi acuma nu trebuie să se afle 
nicăieri... 

— Voi fi mut ca mormîntul! făgădui flăcăul, făcîndu-şi 
cruce. 

— Vei fi auzit şi tu că am fost mazilit, fără îndoială. 

— Da, dar n-am crezut. 

— Din păcate, chiar aşa este! Un nenorocit de grec 
spurcat, ibovnicul validelei, ba şi al lui Kenaan-paşa, a 
dobindit prin înşelăciune tronul domniei mele. Pricepi tu? 

— Cum de nu, dar nu-i cu putinţă. 

— Ba da! lar mie au să-mi pună juvăţul de gît, ori aici, 
ori la Istanbul, dacă nu apuc să fug pe calea pribegiei, ca 
să ajung să cerşesc printre străini o bucată de pîine. 

— Îl ucid! 

— Să faci moarte de om pentru mine? îl încercă Vodă. 


Deşi într-un asemenea caz eu aş avea vreme să le umplu 

gurile cu aur nemernicilor din Divan şi am scăpa cu 
toţii... însă nu vreau să pățeşti tu ceva, Doamne fereşte! 

— Mă descurc eu, măria-ta! Cînd are să vină... 

— Aşa nu, Tudorică dragă, îl opri Constandin-vodă, 
apucîndu-i mîna. O dată ajuns aici, ar fi prea tirziu. 

— Atunci? 

— Dacă te încumeți tu la fapta asta vitejească, 
înseamnă să pleci la Stambul. Acolo trebuie să piară! Dar 
nu cumva să te repezi la el, căci este foarte iscusit în 
lupta cu spada, ori cu hangerul. Aş putea da un sipet cu 
otravă, care ar nimici o mie de oameni, numai să apuci să 
i-l torni în mîncare sau băutură... 

— Aşa am să fac! 

— Dar cu mare fereală, să nu te vadă şi mai cu seamă 
să nu te prindă, că mi-ar părea rău să aflu că ai fost 
chinuit înainte de a te jupui de viu. Te înfățişezi la mila 
lui, umilindu-te şi suduindu-mă pe mine. 

— Asta n-o fac, măria-ta! se împotrivi dirz Tudorică. 

— Trebuie! Altminteri trimit pe altul. 

— Bine! 

Statură împreună mai bine de două ceasuri, 
povăţuindu-l în fel şi chip cum să facă să-l otrăvească pe 
caţaon. Îi dădu bani din belşug şi-l trimise în zorii zilei 
următoare spre însoritele țărmuri ale Bosforului. 

Tot într-acolo, dar nu pe ascuns, mergeau şi cîțiva 
boieri în frunte cu vel-vistiernicul Drăghicescu, ducînd 
patru chervane braşoveneşti pline cu scule de mare preţ, 
odoare şi blănuri, ca plocoane la maimarii Divanului şi, 
dacă s-ar putea, chiar la marele vizir. Ei aveau să arate 
împotrivirea ţării față de un domn străin de neam, ca şi 


dragostea ce o nutreau față de Constandin-vodă. Urmau 

a se tirgui că, dacă se va mazili totuşi voievodul lor, 
acesta va fugi cu vistieria ţării şi, cum noul domn era 
sărac-lipit, nici haraciul n-ar mai fi putut să-l stringă. 
Era mai mult o ameninţare pentru hulpavii dregători, şi 
ca să-şi arate nepărtinirea, cereau un domn român, 
oricare fi hotărît măritul padişah. 

Neobositul voievod a chemat apoi căpeteniile lefegiilor 
lehi cazaci, făgăduindu-le plată dublă dacă aveau să-i 
alunge pe grci, dar şi multe daruri pentru fiecare dintre 
ei. 

Nici de data asta n-a răsuflat uşurat, cum era de 
aşteptat, a încuiat o mare parte a averii sale în nişte 
cufere de fier, pe care le-a scufundat în taină lingă 
Bucureşti, în iazul Dobrenilor. Abia după aceea şi-a 
trimis familia la Rucăr, ca să poată fugi peste munte la 
nevoie. 

Cîteva zile mai tirziu, pe malul Bosforului, pe cînd noul 
voievod se întorcea de la sărai, dădu în poarta casei sale 
peste flăcăiaş care-i vorbi româneşte. Mihnea se opri 
bucuros să-l uite. 

— Măria-ta, se tingui acesta. Ai milă de un biet pribeag! 

Puţini erau românii care alergau la el, măcar că mereu 
se arăta darnic. 

— N-ai teamă, băiete! Domnul ţării se apleacă la cei ce 
vin cu inima curată să-i ceară ajutor. Cum de te afli îns- 
trăinat? 

— Am fost vîndut rob de Constandin-vodă. 

Mihnea tresări, căci nu auzise pină atunci ca vreun 
domn român să-şi vîndă supuşii ca robi la păgiîni. 

— Nu-i cu putință! De necrezut ca însuşi voievodul, 
unsul Domnului, să-şi vindă odraslele neamului său. 
Pentru ce ar fi făcut-o? 

— Taica a fost ucis de mina lui, iar maica a murit de 
supărare la numai o jumătate de an după aceea şi poate 
că se va fi căit, de vreme ce m-a luat la curtea lui să mă 
crească, cînd am rămas orfan. Unii zic să fi vrut pămîntul 
părinților mei şi aceea... 

— Asta se mai întîmplă, încuviinţă Mihnea. 

— Eu însă am văzut unde şi-a ascuns averea... şi 
atunci s-a scăpat de mine. 

— De ce nu te-a ucis şi pe tine? se băgă în vorbă Păun, 
care nu prea era înciîntat de străin. 

— Nu ştiu! dădu din umeri flăcăul, dovedindu-se 
deosebit de iscusit la minciună. 

Mihnea nu putea bănui cu ce ginduri venise „orfanul” 
şi-l îndrăgi pe loc, fără să ştie nici că Tudorică era finul 
dușmanului său. 

— Să-mi aduci aminte întotdeauna că tu ai fost printre 
tinerii români care au venit la mila domniei mele, fără să 
ceară vreo slujbă, şi-ţi voi fi ca un părinte! făcu Mihnea 
înduioşat oarecum. 

Apoi şi-a făcut obiceiul să meargă peste tot însoţit de 
Tudorică, vrind şi să arate că cei din ţară ţineau la noul 
domn. Ar fi poftit să aibă cîți mai mulți în suita sa, mai 
cu seamă boieri, încercîndu-l chiar şi pe vel-vestiernicul 
Drăghicescul, pe căi ocolite, dar acesta nici n-a vrut să 
audă de caţaon. 

— Nu te mihni, mărite doamne, îi zise Păun într-o zi. 
Au să vină cu toţii să-ți pupe tălpile, că aşa-i soiul acesta 

de oameni hulpavi. Iar de nu, eşti îndreptăţit să faci alții, 
mai cu seamă dintre ai noştri. 

— Greci? 

— Întocmai! 

— Bun sfat îmi dai, Păune! Să mă duc în ţara 
strămoşilor mei ocrotit de oştenii lui Kadri-paşa şi 
înconjurat de un divan grecesc. Cum crezi tu că au să mă 
privească oamenii? 

— Este un semn de mare preţuire, măria-ta, că însuşi 
Kadri-paşa te va însoți, întrucît va rămîne seraskerul 
Silistrei, şi nu-i rău să ai un prieten la nevoie în 
apropiere. 

— Tu vorbeşti aşa? Cum rămine cu izgonirea turcilor?! 

Astfel de vorbe au mai fost schimbate între cei doi, de 
parcă grecul n-ar fi fost o slugă de rind, stîrnind uimirea 
unora din preajmă, printre care şi a lui Tudorică. Oricum, 
el, Tudorică, avea să pună capăt acestei ciudate legături, 
căci nebănuitorul voievod îl însărcinase cu dregătoria de 
postelnicel, adică trebuia să „ia credința” gustind din 
mîncarea şi băutura prințului. Nu se îndoia că în acest fel 
îi va putea strecura otrava ucigătoare, dar aştepta un 
prilej. 

Două zile mai tirziu, alaiul domnesc trecea falnic pe 
ulița cea mare către Edirne kapi, pe unde beyul de la 
Kara ili avea să iasă din cetatea de scaun a sultanului. 
Surlele şi trimbiţele vesteau prostimea că dărnicia noului 
voievod avea să le aducă nişte bănuțţi de argint, aruncaţi 
din cînd în cînd de însuşi beyul Mihnea. Care era mai 
iute de mînă făcea rost de parale pentru o săptămînă. În 
frunte păşea alem-aga ducînd steagul cel mare al 


sultanului, după care beşliii lui Kadri-paşa deschideau 

drumul frumosului armăsar, alb ca laptele, pe care stătea 
cu măreție domnitorul, în stinga paşei, locul cel mai de 
cinste. Veneau apoi o mulțime de paici şi slujitori de toate 
felurile, mulți dintre ei rămînînd la poarta oraşului, dar 
alții aveau să-l însoțească pe domn pînă la Targoşta, de 
unde se vor întoarce bogaţi, credeau ei. Oamenii de casă, 
cam puţintei, printre care Păun şi Tudorică, îşi urmau 
stăpinul, iar la coada alaiului se îmbulzeau neguțătorii, 
care îşi vor vinde mărfurile pe tot drumul, pînă la 
Dunăre. 

Stambulioţii văzuseră şi alte alaiuri, cu mult mai 
bogate şi, cu toate că beyul de acuma era mai frumos 
decit toţi cei dinainte, îl cam căinau pentru sărăcie. Abia 
cînd ajunseră la sfinta Pamakaristos, unde însăşi înalt- 
preasfinţia-sa patriarhul Macarie al Costantinyiei îi puse 
coroana împărătească pe cap, se adună mai multă lume, 
îndeosebi greci. 

Cînd să iasă din altar, patriarhul păru a-şi aduce 
aminte de ceva şi făcu semn să fie tras clopotul cel mare, 
care nu mai bătuse de pe vremea cînd împăratul 
Constantin al doisprezecelea Dragases se încoronase la 
Sfinta Sofia. 

— Fiule, îi zise şoptit chiriarhul, aceasta este acuma 
sfinta noastră biserică cea mai de preţ, iar cînd te vei 
întoarce, acelaşi clopot are să bată din nou la Sfinta 
Sofia. Fă-o, aşadar! 

Atunci pricepu Mihnea-vodă că însuşi patriarhul 
trebuia să fie capul grecilor în lupta pentru eliberare, iar 
el urma să fie spada. Se închină cu evlavie şi sărută 
sfinta evanghelie, apoi se împlini toată slujba cerută de 

Afară Kadri-paşa îşi cam pierduse răbdarea aşteptindu- 
] pe noul bey, împreună cu oştenii otomani. Dar îl 
aşteptau şi cei cinci sute de mercenari levantini ce aveau 
să i se alăture, ca să-l slujească în Ungrovlahia. 

La Edirne ar fi trebuit să fie întimpinat de Fasli-paşa de 
la Silistra cu două mii de oşteni, mai cu seamă akîngii, 
precum şi de boierii care vor fi fugit de la Constandin- 
vodă, venind să i se închine. Fu însă tare mihnit neîn- 
tilnind nici pe unii, nici pe alții. Porunci tabără de popas 
şi hotărî să rămînă în cort, lingă oşteni, şi nu la han, cum 
făcuseră alţii. Fiind încă iarnă peste Dunăre, şi-a zis că 
de bună-seamă cu mare greutate se porneşte omul la 
drum, cît despre sangiac-beyul de Silistra, va fi avut ceva 
întirziere, dar trebuia să fie pe cale, căci neîmplinirea 
poruncilor lui Koprulu i-ar fi adus pierderea capului. Într- 
adevăr, nu se înşelase în privința paşei, care se ivi după 
vreo săptămînă, dar de boieri fugari nici vorbă. „Iara mi 
se împotriveşte”! gîndi el cu amărăciune. Acelaşi lucru 
cuteză să-i spună şi Fasli-paşa, care-l şi povățui că ar 
face mai bine să se lase păgubaş de tron. Şi, dacă s-ar 
învoi, el ar putea vorbi cu mazilul să-i acopere toată 
cheltuiala făcută pînă atunci, ba să-i mai dea şi ceva 
cîştig. 

Mihnea-vodă îl săgeta cu privirea şi-i răspunse: 

— N-ai vrea, domnia-ta, să te duci la Koprulu-paşa şi 
să-i spui părerea? Ba chiar şi măritului padişah, căci eu 
nu fac decit să împlinesc voia lor. Cine ştie, poate că te 
vei alege cu ceva, dacă nu cu vreun ştreang de mătase. 

— Eu ţi-am vrut binele, beyule, şi tu te mînii. Eu mă 
supun de asemenea poruncii Porții, dar socoteam că... 

— Nu-i trebuință de gîndirea domniei-tale! i-o reteză 
domnul. 

Paşa se cam îngrijoră, căci auzise el mai multe în 
legătură cu bunăvoința validelei şi a sadrazamului. Cit 
despre banii căpătați de la mazil, oricum nu avea să-i dea 
înapoi şi nu va mai sufla o vorbă. Mai încercă totuşi să 
amine plecarea, dar fără spor. Chiar a doua zi urmau să 
plece mai departe. 

Tudorică auzise şi el porunca şi nu mai avu răbdare, de 
frică să nu cumva s-apuce să treacă Dunărea şi să se 
facă de ris în fața naşului său. Pe cînd Vodă era la masă, 
se strecură unde era băutura şi goli sipetul în cupa 
voievodului, nu însă fără a fi zărit, din întîmplare, de 
Păun. N-a prea înţeles grecul ce făcuse flăcăul, dar bănui 
ceva necurat, iar cînd Tudor îi întinse voievodului cupa, îl 
Opri şi-i zise cu asprime: 

— Ia credinţa, postelnicele! 

— Am făcut-o! se sperie Tudor, albind ca varul. 

— Nu-i nimic! Mai fă-o dată, ca să văd şi eu! şi-i 
împinse cupa la gură. Dacă n-o ajunge, umplem alta. Hai, 
bea cu nădejde! 

Bietul băiat se simţi pierdut, iar bînd otrava ar fi murit 
fără să-şi împlinească legămîntul. Pe loc îi fulgeră prin 
minte că, dacă va trebui să piară, barem s-o facă odată 
cu duşmanul năşicului său. Dacă se arată nepăsător, nu 
ar mai da de bănuit şi... dar Păun îl lovi peste mînă, după 
ce gustase din cupă şi i-o întindea domnitorului. Vinul s- 
a împrăştiat pe jos şi fapta slujitorului l-a miniat pe 
domnitor. Prea îşi băga nasul în toate şi-l cocoloşea ca pe 
un neputincios. 


— Ce va să zică toate acestea? Cine ţi-a îngăduit... 

Dar n-apucă să-şi isprăvească vorba, că îl şi văzu pe 
Tudorică prăbuşindu-se ca trăsnit. Cel mai mult l-a mirat 
însă ura din privirea lui cea albastră şi „nevinovată”, cum 
i s-a părut la început, iar cum firişorul de spumă galbenă 
ce i se prelingea pe la colțul buzelor nu mai lăsa niciun 
fel de îndoială în ce priveşte soarta pe care i-o hărăzise 
pribeagul „orfan”, se simţi ruşinat față de Păun. 

— Îţi datorez viața! Mă iartă că uneori te-am bănuit pe 
nedrept de gînduri rele. Să fii mereu păzitorul meu! 

— Asta mi-i menirea, slăvite bazileu! răspunse cu umi- 
linţă slujitorul. 

Mihnea tresări şi părea a nu fi mulțumit cum i se 
spusese. 

— Încă nu! rosti el gînditor. Cine ştie mai pe urmă ce se 
va alege? 

Moartea cruntă a tinărului s-a zvonit curind în tabără 
şi multe căpetenii de lefegii s-au repezit să vadă dacă 
Vodă a rămas teafăr. 

— A vrut să mă omoare, zise voievodul liniştit, arătind 
trupul de pe jos. Luaţi-l şi îngropațţi-l undeva! 

— Mă iartă, doamne, dar numai cîinii trebuie să aibă 
parte de el! se oțări Păun. 

— Nu, prietene! Bietele necuvintătoare sint prea 
nevinovate, ca să piară înfruptindu-se din el. Numai 
viermii străfundurilor să-l mănîince! 

NEPREȚUITUL ROB 


PE LIMBA LOR, POET SE SPUNEA „OZAN”, şi toţi tă- 
tarii din casa lui Sabetai-mirza nu-i mai ziceau 
generalului Kemeny decît aşa, nicidecum rob. Faima lui 
ajunsese şi la urechile marelui han Gazi Ghirai, iar pizma 
îi muşcă inima, căci nu putea îngădui ca un supus de-al 
lui să aibă în preajmă asemenea om. Că fusese general 
vestit, mai treacă-meargă, dar pe un ozan doar marele 
han putea hotări dacă avea să-l lase stăpinului care-l 
robise. Cum despre Kemeny se spunea că începuse a 
stihui şi tătăreşte, porunci să-i fie înfățişat, ca să audă cu 
urechile lui frumuseţea poeziilor. 

La început a încercat cu vorbă bună, căci Sabetai- 
mirza era unul dintre cei mai viteji dintre căpitanii lui şi 
trebuia ținut seama de aceasta. Ba îi trimise şi daruri, pe 
lingă două roabe circaziene neasemuit de frumoase. 
Mirzacul însă mulțumi la rîndu-i prin alte plocoane, la fel 
de bogate, şi se prefăcu a nu pricepe dorinţa stăpinului 
său, iar ozanul rămase şi pe mai departe în ograda lui de 
la malul mării. Marele han crezu că n-a înţeles prea bine, 
văzind că trimişii lui s-au întors fără Kemeny şi, cum era 
aprig la mînie, porunci să-i fie înfățişat robul cu de-a sila, 
iar Sabetai să fie legat şi adus la picioarele lui, ca să-i 
ceară iertare. Pe dată s-a găsit Tuhai-beg şi încă doi 
mirzaci care nu-l vedeau cu ochi buni pe viteazul lor 
tovarăş şi se aruncară în spinarea căluților lor iuți, 
gonind spre împlinirea poruncii marelui Gazi Ghirai, dar 

mai ales pentru bucuria de a-l vedea pe mindrul miîrzac 
umilit la picioarele hanului. 

În răstimp, chiar după plecarea solilor lui Ghirai cu 
mina goală, Sabetai chibzui cum să facă să scape de 
răzbunarea hanului. Dacă robul n-ar mai fi fost în casa 
lui, n-ar mai fi avut ce să-i facă, dar aşa, doar nu era să-l 
ucidă! Să-i dea drumul, ar fi trebuit să capete 
răscumpărarea, şi de bună-seamă că marele han i-ar fi 
cerut cel puţin jumătate, de vreme ce nu fusese întrebat 
deloc la plecare. Cum se ştia că ceruse nesăbuit de mulți 
bani, de unde să-i scoată? Şi mai apoi de ce să fie el cu 
paguba? Nu prea îl ducea mintea ce ar fi trebuit să facă şi 
atunci se gîndi că însuşi robul ar fi putut să-i spună. Nu 
cuteză să poruncească să i se înfățişeze, ci o porni el 
însuşi pe stinca aceea de deasupra apelor, unde ştia că 
deseori îşi pierdea vremea privind valurile călătoare ale 
mării. 

Ca şi cum ar fi fost în trecere prin dreptul lui, Sabetai 
se prefăcu uimit să-l găsească acolo. 

— Aici erai, ozane? întrebă el într-o doară. 

— Da, sahip! Cugetam la nemărginirea atotputernicului 
stăpin al pămîntului şi la frumuseţea lucrărilor sale. Nici 
regii şi nici chiar împărații cei mari a lumii nu pot 
înfăptui ceea ce aduce desfătarea ochilor şi minţii 
noastre. 

Mirzacul nu mai ştiu ce să spună, căci nu prea era 
iscusit în meşteşugul vorbirii. Se aşeză lîngă Kemeny, 
apucînd un fir de iarbă uscată între dinți, şi-i zise cu 
mihnire: 

— Dacă ar fi după mine, ozane, eu nu m-aş despărți 
niciodată de tine. Bucuros m-aş lipsi de răscumpărare, 

iar dacă ai trece la legea noastră ţi-aş de chiar o fată de-a 
mea de nevastă, tu însă te încăpăţinezi şi eu nu vreau să 
te silesc, fiindcă mă tem să nu-ţi sece, de supărare 
izvorul stihurilor. Mărturisesc că te-am îndrăgit şi mi-ar 
părea rău să te pierd. 

Kemeny îl privi cu o strălucire ciudată în ochi. 

— Nu cumva a venit răscumpărarea, sahip? întrebă el. 

— Încă nu şi bine ar fi fost să fi sosit mai de mult. Am 
cerut eu cam fără cumpăt, dar nici n-aveam de unde să 
ştiu că eşti ozan. Barem să-mi fi spus de la început. Eu 
am zis că eşti războinic. 

Kemeny prinse a ride şi aruncă o pietricică la vale, 
urmărind-o cu privirea. Ţipătul unui pescăruş ce trecu pe 
deasupra lor îl făcu să ridice capul şi libertatea zborului 
păsării îl aminti de robia lui, căci nu putea să părăsească 
satul fără a fi prins şi adus înapoi. De altfel nici nu 
incercase. 

— Nu prea înţeleg ce te mîhneşte, bunule sahip. Am 
fost general al Transilvaniei şi am căzut rob unei clipe de 
nesăbuinţă. Nu te-am mințit! Aici, prin bunăvoința ta, 
mi-a venit să scriu şi iată-mă ozan, cum îmi spuneţi voi. 
Ce vină am eu în asta? 

— Mai bine nu-ţi dădeam afurisitele alea de pene de 
giscă şi cernelurile. Dar şi eu am fost prost atunci cînd 
m-am fălit cu tine la toți megieşii. De aici s-a tras tot 
răul. 

— Poate ai să-mi spui şi mie ce s-a întimplat, căci nu 
degeaba ai venit după mine aici, nefiind în drumul tău, 
orice ai zice, bunule Sabetai. 

Mirzacul oftă şi-i spuse cum fusese cerut la curtea 


marelui han, iar dacă s-ar fi dus acolo, niciodată n-avea 

să-l mai lase să plece acasă, chiar dacă ar fi căpătat bani 
încă o dată pe cît ceruse el pentru răscumpărare. 

— Mai bine ar fi să nu mai scrii, zise Sabetai-mirza. 

— Tot nu m-ar crede. 

— Atunci, să-ți retez mina dreaptă... 

— Rămine stinga. 

— Te lipsesc de amindouă şi pun o roabă să te 
hrănească în fiecare zi, tu să nu mai duci griji de nimic. 

Kemeny se uită la tătar, nevenindu-i a crede cele ce 
auzea. 

— Ar trebui mai apoi să-mi tai şi limba, ca să nu mai 
pot spune altora ce să scrie şi... de ce nu capul? făcu el 
zimbind. 

— Dar nu înţelegi că marele han te va duce la el? 

— Ba da! Dar, ca să nu o poate face, trebuie să mă lasi 
să fug. 

— Cuuum? Peste putinţă! Mai bine de două zile de de 
mers pe jos ţi-ar trebui ca să ajungi peste munte în stepă 
iar acolo ce-ai să te faci? 

— Prea-bine! Dă-mi răgazul de trei zile, şi nu mă căuta. 
Fă-te că pleci undeva şi lasă-mă pe mine să-mi iau 
sculele de scris şi ceva merinde, apoi, cînd vei trece prin 
apropierea Transilvaniei, te voi găzdui la mine, te voi 
răsplăti şi voi întocmi stihuri în cinstea ta. 

— Nu mă îndur, ozane! mormăi mirzacul. 

— Atunci al să mă vezi la curtea lui Ghirai, de cîte ori 
ai să fii chemat acolo. 

Rămaseră o vreme tăcuțţi, dar tătarul mereu ofta, 
presimțind mare necaz dacă s-ar învoi la cele cerute de 
rob. Pe de altă parte se şi bucura, gîndindu-se cum s-ar 


mai fi înfuriat hanul cînd nu l-ar mai găsi pe ozan. 

— Fie! Să mergem acasă şi pleacă pe dată, ca să mai 
cîştigi o jumătate de zi. Lasă-mă să te îmbrăţişez acuma, 
căci nu mai am cum în altă parte, şi să nu fii supărat pe 
mine că te-am luat rob atunci, la Czerny Ostrow. Aşa a 
fost vrerea lui Alah. 

— N-am cuvinte destul de frumoase pe limba ta ca să-ţi 
mulțumesc, bunul meu sahip şi prieten, căci mai mult 
asta mi-ai fost, şi nu stăpin. Te voi slăvi în cele mai 
frumoase stihuri, şi pe limba pe care am învăţat-o de la 
mama, şi pe a voastră. Rămii cu bine! 

Sabetai plecă cel dintii, ca să pregătească merindea şi 
să i-o lase la îndemiînă, fără să mai ştie careva, apoi 
îndată avea să plece şi el, pe furiş, apucind poteca din 
spatele casei, care urca muntele. 

Inima îi zvicni cînd se ridică şi mai aruncă o privire 
asupra mării liniştite ce se pierdea în depărtare şi cei 
dintii paşi spre libertate îi făcu şovăitori, din pricina 
cărării pline de bolovani. Se apropie tiptil de casă şi la 
locul înţeles văzu doi desagi pe care îi apucă în grabă şi 
luă drumul muntelui, fără să se mai uite în altă parte. 

Dacă ar fi făcut-o, ar fi văzut norul de praf ridicat de 
copitele cailor lui Tuhai-beg şi ai oamenilor săi, care se 
apropiau năvalnic de casa lui Sabetai. Acesta nici nu 
apucase să fugă şi fu prins cu un arcan, ca un ghiaur 
înrobit, apoi începură a scotoci peste tot, căutindu-l pe 
ozan. Furia lor nu mai avu margini aflînd că acesta fugise 
de mai multe zile, fără să fi dat cuiva de ştire. 

— Am crezut că se va întoarce, spuse Sabetai. Uneori 
stă mai mult prin pădure şi vine flămînd şi însetat ca un 
cîine... 

Poate că ar fi fost crezut bunul mirzac, dacă un rob nu 
l-ar fi dat de gol, spunîndu-le oştenilor hanului că robul 
căutat abia dacă urca acuma poteca din dosul căpiţelor 
cu fin. Tuhai-beg îl duşmănea de moarte pe Sabetai şi, 
cînd acesta, în loc să-i răspundă dacă erau adevărate 
spusele robului, îl scuipă în plin obraz, porunci să se 
pună foc casei, iar stăpînul ei fu ridicat în furci. N-ar fi 
vrut să-l ucidă, căci porunca marelui han fusese să-l 
aducă viu, dar nu se putu ţine să nu-l batjocorească, 
trăgînd el însuşi cu arcul o săgeată ce se înfipse în pulpa 
nenorocitului mirzac. A fost deajuns pentru ca oştenii să 
creadă că la rîndul lor aşa trebuiau să facă, şi, pînă să-i 
oprească Tuhai-beg, l-au săgetat cu toţii pe bietul 
Sabetai, făcîndu-l ca pe un arici. 

Kemeny auzise larma din vale, însă nu avea cum să-şi 
dea seama de cele ce se petreceau, fiindcă abia dacă ar fi 
ajuns în culmea muntelui putea zări casa lui Sabetai. Nu 
mai apucă însă, fiindcă la scurtă vreme urletele 
urmăritorilor se auziră în spatele lui, ba curînd îi şi zări, 
căci iuţimea căluţilor tătăreşti era bine cunoscută şi cînd 
era vorba de urcuşuri. Îşi dădu seama că era pierdut şi 
din păcate n-avea nici măcar o spadă, ca să-şi vindă 
scump pielea. Răcnetele se înteţiră cînd fu văzut, dar el, 
foarte liniştit, îşi duse mîinile la piept aşezîndu-se pe un 
pietroi. Fu legat-fedeleş şi urcat pe cal, după care, 
apucind calea întoarsă, îşi dădu seama de ceea ce trebuia 
să fi pătimit sărmanul Sabetai, care mai era atirnat în 
furci, cu săgețile în el. Din casă nu mai rămăsese decit 
cenuşa, iar cei din familia lui, cu robi cu tot erau legați 
spre a fi duşi în fața marelui han. 

Convoiul prinşilor fu tirit la Bahcisarai şi, la vederea 
lor, Gazi Ghirai ridică uimit sprinceana. 

— De unde mai sint şi ăştia? Unde-i ozanul şi Sabetai? 

— Slăvite Gazi Ghirai, han al hanilor şi urmaşul 
preastrălucitului Gingis, sabia nebiruită a lui Alah, 
ozanul este acesta, dar pe Sabetai l-am pedepsit pentru 
neobrăzarea arătată față de porunca luminăţiei-tale, 
răspunse Tuhai-beg. 

Povesti apoi cum ticălosul miîrzac, în loc să-l trimită pe 
rob, l-a îndemnat să fugă, după cum mărturisise un 
altul, adus anume de față. Mai mult chiar, i-a întîmpinat 
pe oştenii marelui han cu spada în mină şi cu greu au 
izbutit să-l răpună, căci nu s-a lăsat prins de viu. 

Gazi Ghirai privi spre omul despre care auzise atitea şi 
fu cam dezamăgit văzindu-l, apoi încuviință purtarea lui 
Tuhai-beg: 

— Asemenea să păţească toți cei care se împotrivesc 
poruncilor mele. Bine i-ai făcut, şi toată prada, împreună 
cu familia lui, ale tale să fie, credinciosule Tuhai-beg! 

Acesta se înclină pină la pămînt, sărutind mîna 
hanului, apoi se trase la o parte lăsîndu-l pe Gazi Ghirai 
să-l vadă mai bine pe Kemeny. 

— Ai cutezat să fugi, vierme? Ce fel de ozan poţi fi tu, 
care te laşi ademenit de cei care nu ascultă de stăpin? 
Uitat-ai oare că nu eşti decit un rob? Vorbeşte, ce aveai 
de gînd? se răsti hanul. 

— Prealuminatule mare han, strălucit în vitejie 
asemenea marilor tăi înaintaşi, eu mă înfățişam la 
picioarele tale, dacă nu aş fi fost oprit în cale. Aşa îmi 
poruncise Sabetai-sahip, şi nimeni nu s-ar fi împotrivit 


voinței tale. 

— Ce-mi aud urechile? Tuhai-beg spune că ai fost prins 
cu desagii în spate, pe cînd voiai să treci muntele. Este 
oare adevărat, ori cutezi să mă amăgeşti mai departe? 

— Preastrălucitule mare han! Înţelepciunea ta este ves- 
tită în toată lumea şi dreptatea ta de asemenea. De ce aş 
fi cărat după mine scule de scris, dacă aş fi vrut să fug de 
la voi? Oare le-aş fi mîncat pe drum? Adevărat că am avut 
ceva hrană, fiindcă nu ştiam cît am să rătăcesc pe ocolite, 
ca să ajung la picioarele tale. 

— De ce n-ai venit de-a dreptul cu oştenii trimişi de 
mine? 

— Fiindcă stăpinul meu ştia că nu este iubit la curte şi 
pizmaşii ar fi putut să mă ucidă pe drum, zicînd tot aşa 
cum au făcut cu Sabetai, care n-a avut nimic în mină 
atunci cînd a fost prins, dar sărmanul nu se mai poate 
dezvinovăți. Pe mine însă m-a povăţuit să nu mă feresc 
niciodată de judecata nepărtinitoare a marelui Gazi 
Ghirai. 

— Să fie oare adevărată spusa ta, ghiaurule? Moartea 
lui Sabetai n-a fost îndreptăţită? Ce dovadă ai? 

— Sculele de scris şi jurămîntul meu, căci acuma nu 
sint decît un rob. Pe vremuri, nimeni n-ar fi pus la 
îndoială cuvintul generalului Kemeny. 

Din fericire, spusele lui fură adeverite prin încercarea 
lui Tuhai-beg de a da bir cu fugiţii, astfel că marele han 
nu mai făcu nicio cercetare. Toţi cei vinovaţi de moartea 
lui Sabetai fură spinzurați pe dată, de crengile 
sicomorilor din grădină. Deşi priveliştea era cruntă, 
pentru Kemeny a fost o mingiiere să-şi vadă răzbunat 
bunul lui stăpin, care i-a fost de fapt mai mult un 


prieten. Toată familia şi averea lui Sabetai au fost 

înapoiate feciorului său mai mare, iar numele lui va fi 
rostit cu cinste, fiindcă însuşi ozanul marelui han avea 
să-l cînte în stihuri. 

Dar noua viaţă care începea pentru înstrăinatul rob, 
deşi mai îmbelşugată şi la fel de slobodă ca şi cea de pînă 
acum, avea să-l mihnească, fiind lipsit de frumoasa 
privelişte ce i se arăta de pe stinca lui de mai înainte. 
Lucra mult la tălmăcitul bibliei şi-l bătea gindul că s-ar 
asemăna şi s-ar deosebi ea de coran, dar făcea şi multe 
poezii, ce încintau auzul celor din preajmă, în vreme ce 
Gazi Ghirai trebui să plece ca să potolească pe afurisiţii 
cazaci de la Zaporoje. 

Acuma, dacă ar fi vrut să fugă, ar fi putut s-o facă fără 
nicio oprelişte, fiindcă Ghirai poruncise să nu se atingă 
careva de ozanul lui şi nici să cuteze a-i face vreun rău. 
Putea merge ori-ncotro i-ar fi fost dorinţa şi nimeni nu l- 
ar fi întrebat unde se duce ori de ce va fi ajuns acolo. De 
fapt nici nu-l mai trăgea inima să plece, simțindu-se 
îmbătrinit şi vlăguit de putere. 

Stătea ceasuri întregi în minunata grădină cu trandafiri 
şi tot felul de alte flori nemaivăzute de el pînă atunci, şi 
numai gîndurile îi zburau spre frumoasa Transilvanie, cu 
munții ei semeți şi falnicii brazi, cum nu se găseau pe 
aici. Ceilalţi robi, ruşi, români, unguri, lehi sau alte 
neamuri, erau munciți din greu, niciunul neavind soarta 
lui, dar nici nu-i putea întilni ca să mai stea de vorbă, 
aşa că numai tătăreşte se înţelegea cu slugile. 

De aceea tare se mai miră cînd auzi vorbe româneşti, în 
vreme ce se odihnea la umbra unui castan înflorit. 

— De nu mă-nşeală privirea, domnia-ta eşti însuşi 
generalul Kemeny, ori te asemuieşti nespus de mult cu 

acela! zise străinul ce se apropiase ţinîndu-şi cuşma-n 
mină. 

— Cunoscut pe el cumva? întrebă la rindul său 
Kemeny bucurîndu-se. 

— Cîndva, la curtea alteţei-sale prinţului Rakoczy. 
Eram atunci, ca şi acuma, trimisul  măriei-sale 
Constandin Şerban. 

— Da, da! Pe el ţin bine minte. Ce mai face? 

— Foarte prost. 

— Bolnav? 

— Mai rău. A fost mazilit şi umblă turcii să-l 
izgonească din ţară, iar eu mă aflu aici ca să-i cer ajutor 
hanului să vină cu oaste, ori să facă ce-o şti ca să-l 
împiedice pe grecul care a fost uns în locul măriei-sale. 

— Asta pacoste mare la ţară. Tătarii nu bun nici ca 
prieteni cînd venit la voi... 

— Ce să facem? Pînă şi pe măria-sa prinţul l-a alungat 
sadrazamul, şi pe domnul Moldovei aşijderea. La cine să 
ne mai ducem? 

Kemeny îşi spuse părerea că ar fi fost mai bine să lase 
o vreme lucrurile aşa cum le-a hotărît Poarta, şi în niciun 
caz să nu ducă tătarii în ţară, căci aceştia au să distrugă 
totul. 

Apoi, cînd fu să plece, boierul păru a-şi aduce aminte şi 
zise: 

— Uite că, luîndu-ne cu vorba, am şi uitat să-ți spun 
care mi-e numele. Eu sînt slugerul Grigore Grecescu şi te 
poftesc din toată inima să vii şi pe la gospodăria mea, de- 
o fi să ajungi şi pe la noi. 

Kemeny zîmbi cu amărăciune. 


— Dar eu rob aici, şi... 

— Aşa-i că uitasem! se bătu boierul cu palma peste 
frunte în semn de aducere aminte. S-a auzit şi pe la noi 
că cei din Ardeal string bani pentru domnia-ta, ca să te 
răscumpere, dar, văzindu-te aşa de slobod, mai că era să 
te rog să pui o vorbă bună pentru mine la marele han. 

Se înțeleseră să se mai întilnească şi în zilele 
următoare, dar n-a mai fost cînd, fiindcă odată cu sosirea 
marelui han boierul se înfățişă cu darurile domnului său 
şi i le puse la picioare. Sticliră ochii urmaşului lui Gingis- 
han la vederea aurului din pungi, dar se încruntă pe dată 
auzind ce i se cerea în schimb. 

— Eu am primit poruncă să-l alung pe beyul vostru, şi 
de aceea m-am şi întors. Cum să fac să-l ajut? 

— Poate oare cineva să poruncească marelui Gazi 
Ghirai? se întrebă cu prefăcută uimire slugerul. Să se 
teamă stăpiînul cel vestit al tătarilor de un dregător 
otoman? 

— Numai slăvitul Alah poate să cuteze să mă oprească 
să fac ce poftesc, dar eu m-am închinat măritului 
padişah... 

— Foarte bine! încuviință boierul. Măria-ta ai să vii cu 
oastea la noi şi ai să te prefaci că vrei să fie rinduială, dar 
n-ai cum face osebirea între noi şi cei care vor veni, aşa 
că o greşeală se poate întimpla, dacă este bine 
răsplătită... 

— Limba ta, ghiaurule, este plină de miere amestecată 
cu venin şi înşelăciune. Ai noroc că aurul ce-l aduci nu-i 
asemănător ţie şi stăpinului tău, iar eu am nevoie de el, 
aşa că mă-nvoiesc! rînji marele han. 

Dărui apoi un frumos cal tătăresc domnitorului mazil, 
ceea ce făcu pe trimisul acestuia să cuteze a glumi cam în 
doi peri: 

— Nădăjduiesc, luminate han, că darul nu-i un îndemn 
pentru măria-sa, ca s-o ia din loc. 

— Ha, ha, ha! hohoti tătarul. Eşti isteț, ghiaurule, şi 
mie îmi sînt pe plac asemenea oameni de duh. Primeşte 
ca amintire de la mine acest inel cu nestemate, ca să nu 
uiţi că aici sînt la mare prețuire şi cei care minuiesc 
vorbirea, nu numai spada. 

Solul primi cu mulțumire darul, care fusese smuls 
cîndva din degetul vreunui şleahtic doborit în luptă, şi se 
gîndi la cele auzite, fără să fi înțeles nimic. N-avea de 
unde să ştie că fostul general ardelean era mai prețuit ca 
poet, decît ca soldat. 

— Cît despre îndemnul să fugă, urmă Gazi Ghirai, 
acesta este întotdeauna binevenit cînd duşmanul este 
mai tare. Totul e să ştii să te întorci la vreme! 

Prea vorbea în parabole marele han, sau cel puţin aşai 
s-a părut trimisului lui Costandin-vodă, care nu de asta 
avea nevoie. Îşi cam dădea seama însă că n-a înduplecat 
pe tătari să le dea sprijin. 

MAZIL PE NEGINDITE 


MARIA-SA ŞTEFAN GHEORGHE, domnul Moldovei, se 
sculase destul de tirziu în acea dimineaţă de februarie a 
anului mintuirii 1658. Ce-i drept, n-avea obiceiul de a se 
trezi în zori, dar nici al culcatului odată cu găinile, ba 
obişnuia să-l prindă cîntatul cocoşilor de la miezul nopții, 
fie la sfaturi spre binele ţării, fie şi la cîte un mic 
chiolhan, care se întindea adesea pînă la ziuă. Şi de astă- 
dată rămăsese cu stolnicul Isaiia Boldur şi cu sfinția-sa 
Teodosie de la Golia, oameni de nădejde, dar setoşi 
nevoie-mare. Rinduiseră care mai de care treburile țării, 
apoi clevetiră asupra zvonurilor ce veneau de peste 
hotare, iar mai pe urmă şi despre femeile tinereţii lor, 
pînă au căzut sub masă. „Cotnărelul” se dovedise a fi mai 
tare decit însuşi Vodă, iar acesta se întreba cum de 
reuşea străbunul Ştefan cel bătrin să nu i se plece 
niciodată... 

În soba cea mare şi frumos smălțuită cu flori duduia 
focul, încălzind odaia peste măsură. Fiind mahmur, pe 
Vodă îl cam supăra zăpuşeala, aşa că dădu învelitoarea la 
o parte şi îşi cobori picioarele din pat, lăsîndu-le să 
atîrne. Răşchira degetele şi, mulțumit că izbutise cu 
uşurinţă, sări desculț pe covorul cel moale, de lină, ţesut 
la Agapia de către cuvioasele monahii. Ferestrele străvezii 
din sticlă venețiană, adusă cu mare cheltuială de către 

înaintaşul său, Vasile-vodă, erau aburite din pricina 
căldurii. De cum deschise una, aerul rece îi izbi fața, apoi 
parcă simți cum îi curăța plămiînii. Era în cămaşă de 
noapte, cu baierele de la gît desfăcute, lăsînd să i se vadă 
pieptul cu cîrlionţi cărunți. Ar fi fost bine-venit un 
bulgăre de omăt, cu care s-ar fi frecat bucuros, însă abia 
ieri fusese curățată zăpada de pe prichici, tot din porunca 
lui. Cum peste noapte nu mai ninsese, acum nu mai avea 
de unde s-o ia. Curînd începu să-l învăluie frigul, pufni 
pe nări ca un taur şi se zgribuli, după care împinse 
fereastra şi o zbughi în aşternutul cald. 

Uşa se întredeschise cu grijă şi un băiețandru cu păr 
bălai întrebă în şoaptă: 

— Mai dormi, măria-ta? 

— Ba! răspunse mormăind domnul. M-am deşteptat de 
mult şi chibzuiam... dar ce pofteşti? 

— A zis vel-vornicul Ştefan Bour să-ţi spun că a venit 
solie tătărască în țară. 

— Bre Niculiță! făcu înciudat Vodă. De cite ori să-ți 
spun că la curte se vorbeşte altcum decit la moşia voastră 
de la Hangu? Ar fi trebuit să zici: „dumnealui vel- 
vornicul”. Şi ce voia Boul? Au venit tătarii? 

— Înî! 

— Se zice „da”, bre! Iar trebuie să te învăţ, că, uite, 
pricopsitul de frate-meu, Ceaurul, n-a avut grijă. Bine că 
nu-mi zici „moşule”, atit ar mai trebui, măcar că nici 
„măria-ta” nu îţi iese des din gură. Şi unde spuneai că-s 
pagînii? Îs mulţi? 

— Nu mi-a spus, dar eu am văzut vreo patru. 

— Cum numai atiţia”?! 

— Poate că cinci... 

1243 


— Mă, ţică! Eu am băut şi tu te-ai îmbătat! Ce pofteşti 
de mine? 

— A zis vel... A spus dumnealui vel-vornicul Ştefan să- 
ți vestesc solie tătărască, măria-ta. 

— Ei, vezi că poţi dacă vrei? rise unchiul de strădania 
nepotului. Dar am auzit eu bine? Solie ai spus, nu ordie? 

— Solie, măria-ta. 

— De aceea ai văzut numai vreo patru... 

— Ori cinci, măria-ta. 

— Ho, ajungă-ţi! hohoti voievodul cu voie-bună. Acuma 
nu sări peste cal cu „măria-ta”. Vezi şi tu cui se potriveşte 
şi cum îţi vine la îndemînă. Ai priceput? 

— Îhî! 

— Ptiu, bată-te să te bată de proclet! Ia, mai bine ajută- 
mă să-mi pun veşmintele, că nu fac eu sită de mătasă din 
coadă de cîine. Sau nu! Dă mai bine o fugă pînă la 
Manea, să vie cu un clondir de tescovină-frunte... da... 
lasă că m-oi duce eu însumi. Dă-mi ciubotele de colo! 

Niculiţă, nepotul de frate al măriei-sale şi copil de casă, 
era obişnuit cu poruncile încilcite ale moşului său, aşa că 
nu se clintea din loc pînă nu auzea cea mai de la urmă 
dorință, şi numai pe aceea o împlinea. 

— Unde-s tătarii, bre? întrebă Vodă, trecindu-şi peste 
cap o cămaşă de cinepă groasă, cum purta la vreme de 
iarnă. 

— În Bugeac! răspunse băiatul, uitînd toată învăţătura 
de mai înainte. 

— Lasă-i ciorilor pe ăia! Ceilalţi? 

— La Crim, după cite ştiu eu. 

— Bre, Niculiţă, nu mă mai miînia, că doar nu eşti 
tontălău, ca taică-tu. Te întreb de solii care au venit. Ce 
vor? 

— Nu ştiu. 

— Bine! Lasă-i în păcate şi fugi după Carabăţ-spătarul. 
Adică n-ai să te duci tu la el acasă, ci trimite pe careva, în 
numele domniei mele. Ai înțeles? 

— Da, măria-ta! 

Voievodul izbucni în ris şi nu se putu ţine să nu-i ples- 
nească una peste buci.. 

— A dracului pielea pe tine! Se vede că eşti din neamul 
nostru. Fugi şi fă ce-am zis! 

Aşa era firea domnului, să treacă de la o stare la alta, 
fără vreo pricină anume şi cu multă uşurinţă. Acuma n- 
ar fi avut de ce să fie miînios, numai că, în loc de cap 
limpede, parcă ar fi avut o baniţă cu plumbi. Se îndreptă 
către spătărie, dar în preajma cămărilor doamnei dădu 
peste o jupiniţa tare frumuşică, abia săltată din pruncie, 
şi se opri. 

— Ia te uită! Dar tu a cui mai eşti, zinişoară, ori n-ăi fi 
de pe tărimul nostru? adăugă el şi nu se ținu să n-o 
ciupească de obrăjorul roşu ca fraga. 

— A lui Miron Ciogolea, măria-ta. 

— l-auzi! A vel-clucerului? Şi, mă rog, unde te-a ţinut 
ascunsă, de n-au dat flăcăii peste tine? 

Biata fetişcană se aprinse ca para focului, în vreme ce 
Vodă o alintă părinteşte. 

— Tu să nu te ruşinezi de mine, că doar nu te-oi peţi 
pentru domnia mea. Am şi eu un nepot, isteţ nevoie-mare 
ŞI... dar ce-ţi spun eu ţie? Du-te unde ai treabă... sau... 


1245 


lasă că m-oi descurca eu! Doamna este acolo? arătă el o 
uşă. 

— În cealaltă! răspunse fata şi dădu să-i arate. 

— Aha! Ţi-a venit graiul, după cum văd. Mă bucur, dar 
am să vin mai pe urmă, că mă aşteaptă tătarii. Poţi să-i 
spui că am întrebat de sănătatea ei. 

— Prea-bine, măria-ta! şi făcu o plecăciune, spre 
încîntarea voievodului. 

„N-ar fi rea pentru Niculiţă al meu. Poate l-ar mai da pe 
brazdă, că fetişcana se arată a fi o mare drăcoaică”, îşi 
zise el, lăsîndu-şi mina să-i fie sărutată de copilă. Apoi, 
fără prea mare tragere de inimă, intră în spătăria mare, 
amintindu-și de vremea cînd nu era decit vel-logofăt la 
arnăutul Coci, care şi-a spus mai apoi Vasile Lupu, cînd 
a ajuns domn. Acuma el era stăpinul țării şi atît semeaţă 
lui doamnă, Ecaterina, cît şi plodul cel mititel erau în 
puterea lui, închişi în taină la conacul de la Buciuleşti, pe 
apa Bistriţei. Îi ascunsese de Rakoczy, care îi căuta 
întruna, dar el dădea din umeri spunînd că nu ştia pe 
unde hălăduieşte familia domnului mazil. Nu sluţise 
copilul, fiind prea mic, însă nu-şi putea ierta slăbiciunea 
avută în fața mă-sii, cînd a poftit şi el să se înfrupte din 
farmecele ei. L-a pălmuit şi i-a zis „dulău fără obraz”, iar 
el s-a fisticit şi a lăsat-o în pace, dar nu fără a bombăni şi 
sudui în gînd: „Auzi, cum să mă facă pe mine? Eu 
«dulău»? Scirnăvia! Dar bărbatu-său cum s-a luat de 
Ilisafta mea?... Şi încă în văzul lumii, ticălosul! Trebuia s- 
o fi trintit în pat, nu să mă tocmesc cu ea. Mare dobitoc 
am putut fi!” Se jură că va da buzna peste ea la 
Buciuleşti, ca să-şi răzbune mindria, numai că nu prea 
avea timp, căci treburile domniei erau multe şi nici nu-i 

venea chiar la îndemiînă să se lepede de ele deocamdată. 
Nu uită că şi Costandin-vodă îi ceruse pe închişi, dar n- 
avea să-i facă lui pe plac, cîtă vreme nu se învoise să-i 
dea lui Rakoczy. Oricum, spătăria mare amintindu-i de 
Vasile Lupu, gîndul îi zbura şi la Buciuleşti, fără să vrea. 

Îşi răsuci mustaţa, săltă fruntea şi pătrunse în 
încăpere, unde se aflau strînşi cîțiva boieri divaniți. 

— Bună dimineaţa vă poftesc, boieri dumneavoastră! 

— Să trăieşti întru mulți ani, măria-ta! răspunseră care 
mai de care. 

— la spuneţi, care-i treaba de v-aţi adunat mai mulți ca 
de obicei? 

Vel-vornicul Ştefan Boul se înclină în fața 
domnitorului, după ce acesta se aşeză în jilțul cel de 
lemn, înflorat cu măiestrie de meşteri din Ţara de Sus. 

— Mărite doamne, au venit solii lui Gazi Ghirai, spuse 
acesta. 

— Da, da, am auzit. Au spus şi ce vor? 

— Marele han cică le-ar fi poruncit să nu-ţi spună decit 
măriei-tale, în taină. 

— Nu cumva îşi închipuie tătarul că am legături 
ascunse de boierii sfetnici ai domniei mele? Să fie aduşi 
aici, ori, de nu, să se întoarcă nesmintiți pe unde au 
venit, măcar că ăştia ar merita să pun cîinii pe ei. 

Murmurele de încîntare din rîndurile divanului îi 
dovediră că se bucura încă de încuviințarea lui. 

— Mai înainte, îl opri Vodă pe vel-vornic, aş pofti să-mi 
clătesc gura cu un pocal de rachiu şi vă îndemn şi pe 
domniile-voastre, care simțiți nevoia. 

Bătu din palme şi ceru să i se aducă o carafă şi ulcele 


pentru toată adunarea, apoi, rizind cu voie-bună, spuse: 

— Bine ar fi să guste şi solii, ca să-şi dea drumul la 
gură. 

— Ba mă tem, doamne, că, deşi au oprelişte prin legea 
lor păginească, s-ar lacomi într-atit, încît să nu-i mai 
putem opri de la băutură, iar apoi degeaba am mai 
aştepta să scoată vreo vorbă! zise dumnealui pîrcălabul 
Hotinului, Miron Costin stiîrnind risul tuturora. 

Într-un tîrziu fură aduşi şi tătarii, care crezuseră că se 
vor afla numai cu beyul, nu şi cu ceilalți boieri, aşa că 
bănuiră că acesta nici n-ar fi fost de faţă şi închinăciunea 
o făcură cam de mîntuială. 

Atunci Ştefan-vodă se aşeză în scaun şi, nemulțumit, îl 
întrebă pe tălmaci: 

— Aceştia să fie trimişii marelui han la domnul 
Moldovei? 

— Da, măria-ta! 

— Atunci să îngenuncheze în fața domniei mele, că, de 
nu, le scurtez eu picioarele de la genunchi în jos. Dacă nu 
ştiu să se poarte pe la curțile străine, să rămînă în 
pustiurile lor! 

Auzind ameninţarea, tătarii se prăbuşiră pe dată, căci 
mai auziseră ei de toanele capetelor încoronate, care îşi 
vărsau minia asupra solilor, dacă li se părea cumva a nu 
fi fost cuviincioşi. 

Vodă îi privi mulțumit şi zimbi, mai ales cînd auzi că se 
rugau de iertare, necunoscîndu-l pe stăpînul ţării. 

— Aşa da! încuviință voievodul. Dacă au să spună 
totul, le făgăduiesc o butie de rachiu de-al nostru, 
moldovenesc, ba şi cîte un batal de căciulă, ca să nu bea 
pe burta goală. 

Pînă şi tătarii se luminară la față auzind cu ce vorbe 
bune erau întimpinațţi şi, fiindcă asta era voia ghiaurului, 
spuseră în gura-mare că beyul din Tîrgovişte fusese 
mazilit şi marele han trebuia să-l izgonească din ţară. 
Cum acesta se împotrivea, slăvitul Gazi Ghirai dădea de 
veste măriei-sale, Ştefan-vodă, că avea să treacă prin ţara 
lui, ca să-l silească pe Costandin-mazilul să plece peste 
munte, oriunde îi va fi voia. 

— Ha, ha, ha! Ce mare taină! făcu batjocoritor Vodă. 
Asta ar fi trebuit s-o afle toată lumea, ca să ştie să fugă 
din calea prietenilor noştri, căci cunoaştem noi care le 
este purtarea. 

Se întoarse spre tălmaci şi rosti răspicat: 

— Nu mă pot împotrivi voinţei strălucitului vostru han, 
dar să vă ferească Dumnezeu să vă atingeţi de supuşii 
domniei mele, că nu mai țin seama de îngăduința dată! 
Mai înainte însă poftim să vedem firmanul de mazilire al 
vecinului nostru, iar pînă atunci, picior de tătar să nu 
calce pămîntul Moldovei. 

Nu putea spune în gura mare că în sinea lui se cam 
bucura să scape de neputinciosul Costandin-vodă, omul 
de paie al lui Rakoczy. Tare ar mai fi vrut să fi izbutit să-l 
facă pe Hrizea domn şi să fie ascultat de el, ca una să fie 
țara, dar acesta fusese ucis şi altul nu se arăta doritor de 
domnie, în afara grecului Mihnea. 

Tătarii nu aveau cum să arate firmanul de mazilire şi 
părură mulțumiți cu darurile căpătate, încît se grăbiră să 
o ia din loc, cu toate că nu primiseră un răspuns, clar. 
Zorul lor nu bătu nimănui la ochi, mai ales măriei-sale, 
care se arăta fălos nevoie-mare că-i repezise pe solii 


marelui han. 

— Şi acum, boieri dumneavoastră, ce mă sfătuiți să 
fac? Auzit-ați doar că paginii au să ne calce o parte a 
țării! 

Ca unul ce era mai bătrîn dintre ei, vel-armaşul Grigore 
Frăţilă se înclină în fața domnului şi zise, netezindu-şi 
barba albă ca neaua: 

— Eu, măria-ta, socot că ar fi nimerit să porunceşti 
dumnealui spătarului Darie Carabăţ să se ducă cu oaste 
în Tara de Jos şi să privegheze ca nu cumva păgînii să se 
abată către noi. 

— Să mă ierte dumnealui armaşul Grigore, se băgă vel- 
pitarul Bejan Gheuca, dar cred că nu-i bine să ne 
amestecăm, şi nici să se audă măcar că am ieşit în 
întimpinarea lui Ghirai cu oaste. Să nu se minie şi să se 
năpustească şi asupra Moldovei. Ei nu prea ştiu multe, şi 
nici unde sînt hotarele dintre noi. Muntenii s-or descurca 
şi fără noi... 

— Cum poți vorbi aşa, Bejane? sări domnul furios. Au 
nu sînt ei frații noştri, şi la bine şi la rău? Să nu ne doară 
că i-or prăda tătarii, zici tu? 

— Nu, măria-ta! se apără vel-pitarul. Giîndeam însă că 
dacă Poarta a pus alt domn, ce... 

— Atunci poate că, şi dacă ar veni miine altul în locul 
domniei mele, tu ai să i te închini pe dată? Asta îţi este 
credința? 

Rămaseră cu toţii tăcuţi, căci voievodul adusese vorba 
despre zvonul care-i rodea de citeva zile, cum că şi în 
Moldova aveau să fie schimbări. Atunci, dumnealui vel- 
comisul Neculai Racoviţă îşi luă inima în dinţi şi spuse: 

— Să nu-ţi fie cu minie, doamne, dar se şi aude despre 


mazilirea nu numai a lui Rakoczy, ci şi a măriei-tale... 

— Vorbe de clacă, boieri dumneavoastră! sări degrabă 
Vodă, ca să nu le mai dea timp şi altora. Clevetiri şi 
scorneli de-ale duşmanilor domniei mele. Să nu le luaţi în 
seamă, căci Moldova a plătit haraciul pînă-ntr-un ban, 
iar padişahul nici nu-mi ştie numele, că-i un ţinc. 

— Dar marele vizir? cuteză bătrinul armaş. 

Întrebarea nu-şi mai primi răspunsul, întrucît un paic 
intră să spună în gura mare că sosise dumnealui 
căpitanul Cujbă şi vrea să intre la divan. 

Acesta nici nu mai aşteptă încuviințarea, dădu buzna, 
îngenunchind la picioarele domnitorului. 

— Prăpădul lumii, mărite doamne! Pirjol ce nu s-a po- 
menit, şi moarte, şi robie... 

— Unde? 

— Prin ţinuturile Birladului şi Covurluiului, dar cel mai 
năpăstuit îi Fălciul. 

— Nu cumva tătarii? 

— Păi cine alții, doamne? Ei, nemernicii! 

Domnitorul se ridică şi, uitindu-se către Bejan-pitarul, 
îl dojeni: 

— Ce mai ai de zis, boierule? Fățărnicia păginească nu 
mai are margini. Pe de o parte se prefac a-ți cere voie, şi 
pe cealaltă îți bagă jungherul pină-n prăsele. 

— Poate că Ghirai n-o mai fi avut răbdare, zise Costin- 
pîrcălabul. De cîtă vreme pradă tătarii, căpitane Cujbă? 

— De vreo săptămînă şi mai bine. 

— Ei, poftim! zise Vodă. Ar trebui jupuite de vii 
iscoadele acelea, care se dădeau drept soli. Pe unde or fi? 

— Totuşi, să nu uităm că n-au făcut decit să 
împlinească porunca stăpinului lor. Unde am ajunge 


dacă am ucide solii? se băgă Costin-pircălabul, ca să-l 

domolească pe domn. Tartorul cel mare trebuie pedepsit, 
iar eu aş zice să ne repezim cu toată oastea şi să-l 
alungăm din ţară. 

Îşi mai dădură şi alții părerea, arătindu-se tare 
înflăcăraţi întru apărarea Moldovei şi a domnului ei, în 
vreme ce unii, mai temători, îndemnau la aşteptare, dar 
în cele din urmă hotăriră să se stringă întregul divan, ca 
să poată lua o hotărire, şi asta în cel mult două zile. 

Dar cruntă fu dezamăgirea voievodului cînd se pomeni 
doar cu fratele său, Ştefan Ceaurul, şi vel-postelnicul 
Şeptilici, din tot sfatul ţării. Cu toţii dăduseră bir cu 
fugiţii, iar postelnicul, fiind în trecere pe la divan, îi aduse 
vestea că un imbrohor împărătesc trecuse la Oblucița cu 
firmanul de mazilire şi al domnitorului moldovean. Noul 
domn, Gheorghe Ghica, se şi pregătea să plece din 
Stambul, din porunca marelui vizir, cu care era bun 
prieten. 

— Poftim, frate-meu! făcu Vodă cu scirbă. Unde sînt 
toți cei de alaltăieri, care-mi jurau credință? 

— Se vor fi zorind la Obluciţa, să pupe fundul 
imbrohorului, pînă ce o veni beyul sadrazamului, căci 
român nu este! punse obidit Ceaurul-vornicul. 

— Să-i ia dracul pe toţi! N-o să mă prăpădesc, întrucît 
am să car toată vistieria cu mine, şi mă duc la Petky, în 
secuime, ca să fiu mai aproape de Moldova. Mergeţi şi voi 
pe unde veți putea, pînă s-or limpezi lucrurile! îi povăţui 
Vodă pe cei doi, luîndu-şi rămas-bun de la ei. 

Cît pe ce să rămînă pe loc, cu toate căruțele încărcate, 
cînd se auzi că spătarul Pană Filipescu îi bătuse pe turci 
mai la vale de Bucureşti, dar un alt olăcar aduse vestea 

cumplitei înfrîngeri suferite de acesta în acelaşi loc. Nu 
mai era vreme de pierdut! 


ADEVĂRATA ÎNSCHUNARE 


CÎND ALAIUL DOMNESC AL LUI MIHNEA-VODA a 
trecut Dunărea, ceva mai la vale de Călugăreni, în 
preajma Comanei, cei douăsprezece mii de lefegii ai lui 
Pană Filipescu vel-spătarul ieşiră în întîmpinare. Mica 
oaste a noului domn avea doar cîteva sute de beşlii, ai lui 
Kadri-paşa, şi pînă la trei mii de akingii, trimişi de Fasli- 
paşa, încit, cum era şi firesc, a fost pusă pe fugă, 
oprindu-se numai la Giurgiu. Nu s-au lăsat însă şi au 
făcut cale întoarsă, mai cu seamă că biruitorii nu le-au 
luat urma, ci s-au întors către Bucureşti. 

La curtea domnească din Tîrgovişte bucuria fu mare, 
căci măria-sa Costandin-vodă nu mai avea nicio îndoială 
că Fasli-paşa îşi va ţine făgăduiala să nu se amestece 
prea mult. La rindul său, marele han se vîntura prin ţară 
ca să-i facă pe locuitori să urască pe noul domn ce 
adusese urgia tătărească peste ei. Vodă însă nu aflase că 
prietenul său de la răsărit piîrjolea şi ducea în robie pe 
oricine îi cădea în mînă şi că, din pricina amenințării lor, 
boierul Pană a fost silit să se tragă în fuga-mare către 
cetatea de scaun. Abia atunci s-a speriat Costandin-vodă 
şi a poruncit ca ai săi să treacă muntele la Şintieu, moşie 
şi castel cumpărate din vreme, pentru adăpostire la 

necaz. Mai înainte s-a hotărît să dea foc Tîrgoviştei, ca să 
nu cadă întreagă în mina veneticului. 

Lefegiii lui Filipescu dădură o mină de ajutor la stinsul 
pojarului, dar numai spre a mai putea jefui şi ei cîte ceva. 
Apoi, cum dădură peste cîteva pivnițe, s-au aşternut pe o 
beţie fări friu. Nu-i de mirare că o trimbă tătărească de 
numai o mie de oameni i-a pus pe fugă, prinzînd mulțime 
de robi şi ucigînd pe cei mai îndărătnici. La auzul acestei 
veşti, jale şi mai mare îi cuprinse pe toţi cei care mai 
nădăjduiau în vreo înfruntare a lefegiilor cu păginii, căci 
iată, se dovediră la fel de haini ca şi ei. 

Astfel, alaiul măriei-sale Mihnea-vodă putu străbate de 
astă-dată drumul pînă la Bucureşti fără a mai fi 
stingherit. Intrind pe calea beilicului, abia de s-au putut 
strecura din pricina dărimăturilor şi a fumului ce îi 
înăbuşea. Şi mai cumplită privelişte era însă cea a 
leşurilor împrăştiate pretutindeni, noroc doar cu frigul de 
afară că nu începuseră să împută văzduhul. Nici vorbă să 
ajungă la palatul domnesc, întrucît acesta încă fumega şi 
nu mai avea nici măcar o încăpere întreagă. Singurul loc 
mai acătării se dovedi monastirea Radului-vodă, unde 
cuvioşii monahi se mai strinseră de nevoie să le facă loc 
şi noilor veniţi. De hrană însă nu putea fi vorba, aşa că 
noul domn porunci să fie dat şi călugărilor tain ca la 
oştenii săi. 

În ogradă aşteptau cu capetele plecate, legaţi unii de 
alții, prinşii din oastea lui Filipescu, printre care se aflau 
şi cîteva feţe boiereşti. Îşi încheiaseră socotelile cu viaţa, 
gealații avind să împlinească voința noului domn de a 
micşora numărul duşmanilor ce i se împotriviseră cu 


arma. Pentru aceea niciun glas nu cerşea îndurare, căci 

îşi închipuiau ei că nu ar avea rost. Să fi fost cu toţii ca la 
vreo două sute de oameni, zgribuliți şi flămînzi, aşteptîn- 
du-şi răbdător moartea. 

Mihnea-vodă se arătă în pridvorul arhondaricului şi, 
după ce îi cercetă cu privirea, porunci cu glas tare: 

— Toţi aceşti viteji, care au avut nenorocul să fie prinşi, 
poftesc a fi lăsaţi slobozi şi să plece care unde îi va fi voia! 
De asemenea, toţi aceia care vor vrea să intre în slujba 
domniei mele să fie primiţi pe dată, cu aceeaşi leafă ca a 
celorlalți oşteni. 

A urmat o clipă de uluire, prinşilor nevenindu-le să-şi 
creadă urechilor, apoi deodată izbucni un tumult de 
urale: 

— Să trăieşti, măria-ta! Trăiască domnul nostru 
Mihnea-vodă! Viaţă lungă şi fericită stăpinului ţării! şi 
multe altele. 

Ostenii otomani nu prea înțelegeau ce se întîmplă, căci 
nu se aşteptaseră ca învinşii să-l aclame pe fostul lor 
duşman. Numai Păun, care pricepuse totul, murmură 
aproape cu glas tare: „Are minte bazileul nostru, nu şagă. 
Va ajunge tare departe!” 

Apoi prinşii fură dezlegaţi, pe rînd, sub ochii buimăciţi 
ai beşliilor, care deocamdată nu ziceau nimic. Boierii se 
adunară la un loc, după care şuşotiră între ei şi cerură a- 
i săruta poala domnitorului, iar acesta îi pofti în trapeza 
monastirii. 

Mai întîi fură tare încîntați că-l auzeau vorbind curat 
româneşte, căci ei îl socotiseră a fi grec. Pe dată nu mai 
crezură asemenea scorneli, ba unii „îşi amintiră de el” de 
pe vremea, cînd era numai un copilandru la curtea 


răposatului său tată, Radu Mihnea. Nimănui nu i-a dat 

prin cap că pe atunci voievodul de azi era la laşi şi că 
păşea pentru întiiaşi dată pe pimintul Munteniei. Oricum, 
Mihnea-vodă îi iertă pe toţi şi le dădu slujbe şi dregătorii 
cum ei nici nu visaseră, dar nu fără a ţine seama de 
rangul fiecăruia. Astfel, Mihu Brătăşanu, feciorul lui 
Ghinea cel ucis de seimenii răsvrătiți, a fost făcut vel- 
spătar, pe Badea Bălăceanu, zis Uşurelu, l-a postelnicit, 
iar Barbu Poenaru a ajuns vel-vornic, şi asta spre a 
pomeni doar cîțiva dintre ei. De altfel noul domn nu avea 
încotro, fiindcă trebuia să-şi alcătuiască un divan şi-i lua 
cum se nimerea. Niciun boier nu fusese de partea lui de 
la început, deci trebuia să se mulțumească şi cu foştii 
potrivnici. 

Se dovedi astfel că cerbicia putea fi înfrîntă cu blindeţe, 
Mihnea-vodă îşi pusese în gînd să facă tot ce s-o putea ca 
să-şi atragă ţara către el. Auzise prea-bine că nici fostul 
domn nu era pe placul multora şi tocmai pe aceia ar fi 
poftit să-i afle, ca să le dea slujbe cît mai mari. 

— Boieri dumneavoastră! le zise la sfirşit domnitorul cu 
voce mieroasă. Poftesc să fiți alături de domnia mea, ca 
să putem alunga zavistia dintre noi şi să scăpăm ţara de 
la pieire. Nu eu am chemat tătarii, ci îndărătnicia 
voievodului mazil, care n-a vrut să se supună voinţei 
padişahului. Să punem cu toţii umărul, să facem pace şi 
să rodească iarăşi belşugul. 

— Să-mi fie cu iertare, mărite doamne, zise noul vel- 
vornic Barbu ot Poenari. Noi auzisem cum că ai vrea 
măria-ta să ne schimbi credinţa străbunilor noştri şi să 
ne turceşti. Pentru aceea ţi-am stat împotrivă şi ne-am 
temut. Dar, dacă nu-i aşa, să uiţi vorbele mele proaste şi 
să fii îngăduitor cu cei neştiutori. 

— Aşa-i! adăugară şi alții. 

— Cinstiţi sfetnici ai domniei mele, cum aţi putut să 
credeți în asemenea scorneli? lacă, mă jur pe sfinta cruce 
pe care o port la piept! Sînt creştin şi aşa voi să mor, şi 
nicicînd n-am să mă lepăd de neamul meu. Aşa să-mi 
ajute Dumnezeu! Să vă încredeţi în domnia mea şi să-mi 
slujiţi cu credinţă, că atunci bine vă va fi! 

Boierii nu mai conteniră cu linguşelile şi cu mare greu- 
tate izbuti Vodă să se desprindă dintre ei, ca să 
rinduiască şi pe oştenii de rînd. Aceştia erau înghesuiți 
într-un Colț şi păziți de beşlii, care nu voiau să-i lase fără 
răscumpărare. Nici gînd să se supună poruncii beyului, 
iar Kadri-paşa nu voia să se amestece, socotind că aveau 
dreptate. 

Domnitorul pricepu îndată cum stăteau lucrurile: 

— Vitejilor! Nu am destule cuvinte de mulțămire ca să 
vă laud faptele, dar voi vreţi aur, şi nu vorbe. 

— Aferim, beyule! răcni o namilă de anatolian. 

— Departe de mine gindul să vă păgubesc tocmai pe 
voi, urmă Vodă, însă pînă să umplu haznaua vistieriei 
rogu-vă să mă mai păsuiți. lacă, mă leg să vă plătesc cîte 
o mie de guruşi pe cap de rob şi voi să vă scrieţi pe hîrtie 
care şi cu cît îi rămîn dator. Başca ce vi se cuvine vouă, 
şoimilor! 

Nu prea erau încîntați cu plata pe datorie, însă mulți se 
arătară gata să se învoiască, întrucît nu se mai îndoiau 
că avea să ajungă stăpinul bogatei Kara ili. 

— Dar chibzuiţi şi altfel! continuă domnitorul. Ca să-i 
ţineţi cu zile pe robi, ar trebui să-i hrăniți. V-aţi întrebat 
oare cu ce? Vedeţi şi voi cît de greu o scoatem noi la 
capăt, dar să mai ai şi alte guri flămînde... Şi la ce v-ar 

folosi leşurile lor, cîtă vreme eu făgăduiesc răscumpărare 
în aur? 

— Are dreptate! tună acelaşi anatolian. Scrie-mă, 
beyule, cu patru robi! Nazar mi-e numele. 

Se auziră mai multe risete şi însuşi Mihnea le 
răspunse, zimbind şi el cu voie-bună: 

— Nu aşa, flăcăilor! Căpeteniile voastre au să vă ţină 
seama, căci eu sînt numai unul singur şi mi-ar crăpa 
capul dacă l-aş înfunda cu toate numele voastre. Atunci 
cine v-ar mai da banii? Trebuie să aveţi grijă de mine să 
nu păţesc ceva, căci numai aşa mă pot ţine de cuvint. 

Încuviinţările izbucnite din piepturile oştenilor fură de 
astă-dată fără nicio reţinere. Bucuria lor era semn că-i 
potolise, deşi în gindul său le făgăduia altă plată, dar 
deocamdată trebuia să mai aibă multă răbdare. 

Întrucît la Bucureşti nu avea ce face, iar cetatea de 
scaun era Tîrgovişte, domnul hotărî să plece mai departe, 
după ce rîndui plata celor ce aveau să se apuce să dreagă 
palatul domnesc. Nădăjduia că pe acolo n-o fi fost 
prăpădul chiar aşa de cumplit, dar, pe măsură ce se 
apropia, jalea era şi mai mare. În cale dădu peste cete de 
robi, minate ca vitele de tătari, ori chiar de turci. De la 
aceştia din urmă îi mai răscumpăra pe datorie, însă cu 
oştenii marelui han nu cădea la înţelegere, căci, nu voiau 
decit bani gheață şi plecau mai departe sub ochii 
îndurerați ai voievodului. Pe la Ghergani, sau mai bine zis 
prin dreptul fostei aşezări, fu întimpinat de fraţii Stroe şi 
Eustratie  Leurdeanu, Bunea Vilcu Grădişteanu şi 
Pîrşcoveanu Trufanda Iordache. Pe toți aceştia îi căftăni 
cu slujbe, dar fără daruri şi mai ales fără mîncare, de 


care duceau cu toţii lipsă. 

Începuse o primăvară timpurie, cu un soare ce topea 
zăpada pregătind astfel ogoarele pentru muncă, însă 
acestea rămineau tot pîrloagă. Prin văzduhul senin, în 
locul berzelor, se roteau stoluri mari de corbi, care 
găseau hrană pretutindeni, fiind singurele ființe sătule 
din întreaga ţară. Ici, colo, cîte un cîine urla a morțiu 
după vreun stăpin ce nu mai era de mult pe lumea 
aceasta. Ruinele palatului domnesc din Tîrgovişte puteau 
fi ghicite după biserica ce scăpase numai fără acoperiş. 
Pînă şi turnul Chindiei fusese dărimat mai bine de 
jumătate. Un miros acru de fum, amestecat cu cel 
dulceag de putreziciune, făcea să te ţii de nas prin unele 
părți. La fel era şi în biserica în care păşi Vodă cu căciula 
în mină şi închinindu-se evlavios la altarul afumat. 
Podeaua era plină de leşuri şi, după cum erau gropniţele 
desfăcute, îți puteai da seama că unele fuseseră scoase 
din morminte şi jefuite. 

— Poruncesc să fie curățată casa Domnului! zise 
Mihnea-vodă către însoțitori. Morților să li se facă mai 
întîi o slujbă, şi pe urmă să fie îngropaţi laolaltă, că n- 
avem cum altfel. 

— Măria-ta! zise vel-vistiernicul Stroe Leurdeanul. Din 
cite îmi aduc eu aminte, gropnița de colo a fost a 
răposatului Matei-vodă. Nu cumva să fie şi el printre cei 
de pe podele, printre cei îmbălsămați... 

— L-ai cunoaşte, oare? întrebă domnul. După atiția 
ani? 

— Mai întîi că avea o rană adîncă la umăr, pe care o 
căpătase la Ojogeni, dar nu se vedea de sub veşminte. 

— Ilacă-l aici! arătă aga Vlad Birsescu. Este fără 
îndoială înfăţişarea bătrinului voievod, numai că după 
moarte i-au mai crescut pletele şi barba. 

— Ba uite şi urma de care am pomenit! arătă boierul 
Stroe. 

Cîţiva oşteni îl apucară cu grijă şi-l aşezară în fața 
ieşirii din altar, singurul loc mai curăţat. Mihnea-vodă 
îngenunche lîngă el, nu mai înainte de a-l acoperi pe mort 
cu mantia lui, şi rosti, ca să fie auzit de toţi cei din jur: 

— Măria-ta, Matei-doamne, eu, urmaşul tău, şi cu 
boierii aceştia ce ţi-au rămas credincioşi şi dincolo de 
mormint ne rugăm de iertare pentru ceea ce ţi-a fost dat 
să pătimeşti acum, dar nu din vina noastră. Mă leg cu 
jurămiînt să-ţi cinstesc trupul şi amintirea neprihănită, 
iar tu ajută-ne, doamne, de acolo, de unde eşti, să facem 
țara la loc. 

Vorbele meşteşugite merseră drept la inima celor din 
biserica piîngărită şi nu puţine au fost privirile înrourate 
care se închinau cu evlavie în fața mortului, ca la nişte 
sfinte moaşte. Apoi, din toată sărăcia, găsiră giulgiuri şi 
pentru ceilalți, ba chiar şi cîte o lumînare la căpătii, iar 
cei cîțiva popi aflați la îndemină cîntară prohodul, 
slobozindu-i pentru odihnă veşnică. Doar Matei-vodă fu 
urcat într-un car cu boi şi pus într-o raclă mai acătării, 
după care apucă drumul către sfinta ctitorie de la Arnota, 
zidită de însuşi răposatul. Aceasta fusese voinţa lui 
Mihnea-vodă, spre a-l feri în viitor de pingărire, căci acolo 
era în virf de munte şi în fund de ţară. Atunci a venit şi 
vlădica Ignatie, pe care domnitorul l-a primit cu multă 
cinste, şi chiriarhul s-a împăcat cu noua stăpinire. 

Pretutindeni se întinse vestea despre bunătatea lui 
Mihnea-vodă, care era cu adevărat feciorul lui Radu-vodă 
Mihnea, răposatul, şi nicidecum un grec venetic, precum 
se scornise cu răutate. Apoi, nici nu adusese cu el străini 
care să năpăstuiască ţara, iar de turcire nici vorbă. Toată 
ponegrirea se datora fostului domn, şi ţara începea să 
afle. 

Sus, la monastirea Dealu, măria-sa a stat numai două 
zile, împreună cu vlădica Ignatie, rinduind unele treburi 
bisericeşti, dar tot acolo au venit să i se închine dvornicul 
Preda Brîncoveanul şi stolnicul Radu, cei care-l dăduseră 
pierzaniei pe răsculatul Hrizea. Încetul cu încetul, ţara 
întreagă avea să i se supună. Veniră lucrători de 
pretutindeni să dreagă toate stricăciunile, ca şi la 
Bucureşti, şi, fiindcă i se păru că tot la Radu-vodă era 
mai bine decit la Tîrgovişte, mai făcu un drum acolo. 


Primăvara timpurie a mărţişorului aduse după sine şi 
multe revărsări de rîuri, iar Dimboviţa parcă ar fi vrut să 
spele  funinginea oraşului, aşa şi-a întins apele 
pretutindeni, nelăsind pe oameni să-şi clădească vetrele 
distruse. Cu toate astea Vodă a hotărit să se lucreze zi şi 
noapte, în aşa fel ca pînă la sfintele Paşte, care cădeau în 
acel an pe la începutul lunii mai, să fie totul gata. Aştepta 
oaspeţi de seamă, pe însuşi patriarhul Constantinopole- 
lui, şi de aceea şi zorul de la Tîrgovişte, că nu era să arate 
preasfinției-sale fața însîngerată a ţării, şi tocmai de 
sfinta înviere. 

Pacoste mare erau însă tătarii, care nu se îndurau să 
plece, fiindcă marele han se lăuda pretutindeni că el 


adusese în scaun pe noul domn, iar acuma îi cerea plată 

pentru isprava lui. Atunci trimise Vodă pe boierii 
Fărcăşanu, Pardescu şi Gălăţeanu cu plîngere la marele 
vizir, arătind că nu va mai putea ridica haraciul din 
pricina prădalnicilor tătari. Dar, pînă să se întoarcă 
aceştia de la Poartă, voievodul căută să-i împace cu tot 
felul de daruri mai mărunte, spre ciuda turcilor, care 
erau răsplătiți numai cu făgăduieli. 

Apoi s-a mai întîmplat că şi oameni de rind voiau viața 
„caţaonului”, cum s-a întîmplat cu un grămătic, pe nume 
Dragomir. Fecior tînăr şi în putere, fără a se afla în slujba 
cuiva, fusese găsit în preajma voievodului, dosind un 
hanger sub veşmiînt. S-a jurat el pe evanghelie că nu mai 
voia să înfăptuiască omorul, după ce se lămurise de 
bunătatea lui Mihnea-vodă şi-l auzise a fi român neaoş, 
dar proaspeţii slujitori domneşti ţineau să-şi arate zelul şi 
să-l ridice în ştreang pe păcătos. Atunci s-a băgat însuşi 
Vodă, şi l-a scăpat. 

lertarea lui Dragomir nu mai miră pe nimeni, căci se 
cam obişnuiseră cu felul de a se purta al domnitorului, 
făcîndu-şi slugi din duşmani. Grămăticul însă se dovedi 
de mare folos, cunoscîind scrierea latinească şi în 
măiestria slovelor era neîntrecut. Chiar a doua zi fu pus a 
scrie carte către alteța-sa principele Riakoczy, ca din 
partea boierilor închinaţi domniei celei noi. 

Cu multă smerenie se rugau dregătorii, aşa cum 
poruncise însuşi Vodă, ca să îngăduie alteța-sa pribegilor 
întoarcerea acasă, fiindcă sosise vremea muncilor pe 
ogoare şi n-avea cine s-o facă fără stăpîn. Dacă nu s-ar fi 
făcut bucate în ţară, atunci nici cei din Ardeal nu s-ar fi 
îndestulat, căci aşa a fost dintotdeauna, să capete grîne 


de dincoace de munte în schimbul sculelor şi uneltelor de 

tot felul. Mai dădeau de ştire că noul domn poftea pace şi 
înțelegere cu măritul prinţ şi se ruga să fie izgonit aiurea 
mazilul Costandin, care umbla numai cu uneltiri şi 
vicleşuguri. De asemenea, zice măria-sa ca să fie luaţi 
banii de la fostul domn, care erau de fapt din vistieria 
țării şi la mare ananghie se afla norodul din pricina asta, 
neavînd de unde da birul. Iar cum se aflase că lingă Sibiu 
zăceau ruginite tunurile scoase din ţară de fugar, alteţa- 
sa era rugat cu plecăciune să îngăduie aducerea lor 
acasă. Ca încheiere i se amintea prințului că Mihnea- 
vodă era bine văzut la Poartă şi nu s-ar fi dat în lături să 
pună o vorbă pentru stăpînul Ardealului. 

— Meşteră mînă ai, Dragomire! făcu domnitorul văzînd 
scrisoarea. Nu care cumva s-o foloseşti fără ştirea 
domniei mele, că ţi-o retez! 

În cele din urmă sosi şi clipa întilnirii cu marele han, 
întrucît Mihnea-vodă socotea că nu se putea altfel. Nu 
prea avusese cînd să se înfățişeze la el şi mai cu seamă 
nu ştia cum avea să se poarte acolo. S-ar fi cuvenit să-i 
mulțumească pentru sprijin în dobîndirea domniei, dar 
felul în care o făcea... numai bine nu se chema. 

Poate că ar fi amînat cît mai mult, sau poate că 
niciodată n-ar mai fi dat ochii cu hanul, dacă oştenii lui 
Kadri-paşa nu l-ar fi găbjit pe dumnealui slugerul Grigore 
Grecescu, care venea iar la Gazi Ghirai, cu o scrisoare din 
partea mazilului. Paşa nu-l cercetă pe prins şi, cum ştia 
că noul bey răscumpăra boierii români cu dragă inimă, 
dar şi cu bani grei, îl dădu lui Mihnea-vodă pentru cîteva 
pungi burduşite. La rîndul său, voievodul se intilni cu 
noul supus şi văzu că era un bărbat în toată puterea, 


care i-ar fi putut fi de mare folos, căci era şi chipeş şi 

bogat. Nici nu vru să audă să i se dea banii de 
răscumpărare, ba îl şi ţinu pe lîngă sine, vrînd chiar să-i 
încredinţeze o slujbă mare. Slugerul făcea pe smeritul şi 
chiar se prefăcea a fi bucuros de noua domnie, gata să-l 
amăgească pe Vodă. Nu se îndoia că asemenea lui trebuia 
să se mai afle şi alții în noul divan, iar întîirzierea n-ar fi 
putut decît să-i aducă folos, aşa că nu pomeni nimic de 
întilnirea ce trebuia s-o aibă cu hanul. Nenorocul lui a 
fost că Dragomir i-a şoptit lui Mihnea-vodă cine era de 
fapt. Bănuiala se dovedi întemeiată şi domnitorul nu mai 
putu de bucurie văzînd pe ce „comoară” pusese mîna, 
căci Constandin-vodă se plingea de purtarea hanului, cu 
toate că fuseseră înțeleşi să se împotrivească şi el voinţei 
marelui vizir. Îi mai dădea de veste că şi prințul Rakoczy 
s-ar împrieteni cu el, dacă i-ar da drumul acasă fostului 
său general Kemeny, apoi lucrul cel mai de seamă, că 
marele han avea gînduri de neatirnare față de Poartă, iar 
el, Constandin-vodă, în numele prinţului, îi făgăduia 
sprijin. Acuma, în schimb, îi cerea să-l alunge pe Mihnea 
cu turcii lui din ţară. 

Pe dată făcu Dragomir altă scrisoare asemenea cu 
aceasta, pe care o luă Vodă şi a doua zi plecă la 
Gherghița, unde se odihnea marele han Gazi Ghirai, fără 
vreun gînd de plecare. 

Intră în frumosul cort de mătasă şi, făcînd o 
plecăciune, îi zise în felul înflorat al musulmanilor: 

— Inima mea saltă de bucurie cînd mă închin slăvitului 
urmaş al tuturor hanilor, stăpini ai lumii şi prea- 
neînfricat braţ al Profetului. Pacea cu tine! 

Acesta mormăi ceva în loc de răspuns şi nu se arătă 


deloc încîntat de un asemenea musafir neaşteptat, mai 

ales că-l ştia cu multe legături la sărai. Sosirea lui la 
Gherghița nu putea să fie semn bun, însă nu se pierdu 
cu firea, ci ținu să-i amintească ce îndatorat îi era: 

— Eu aşijderea mă bucur cînd văd că unii nu uită 
binele făcut şi vin să mulțămească, fie şi cu întirziere. 

— Nu ştiu, slăvite han, dacă aş avea pentru ce. Ba, 
dacă ar cerceta vreun mare dregător cu de-amănuntul... 

— Cutezi să spui că nu oştenii mei l-au izgonit pe beyul 
celălalt, făcîndu-ţi ţie slobodă calea? se răsti hanul. 

— Aşa se pare şi s-ar fi cuvenit să-ți aduc daruri 
pentru asemenea slujbă prietenească, numai că eu, fiind 
sărac, nu am mai avut de unde stringe bani, căci supuşii 
domniei mele, adică nu uita, mărite han, e vorba de cei 
din raialele padişahului, au fost duşi în robie de oştenii 
tăi. Poate că ei nu şi-au dat seama pînă acuma că n-au 
intrat în ţară duşmană, şi pentru asta am venit a te ruga 
să aibă grijă acum, la plecare. 

— Asta-i curată neobrăzare, beyule, şi nu ştiu ce mă 
opreşte să nu te atîrn în ştreang. Vrei să mă alungi din 
țară? De ce să plecăm? Am să te zdrobesc! 

— Nu cred că ai face bine, slăvite urmaş al marilor 
hani, rînji Mihnea-vodă, scoțindu-l pe tătar din sărite. 

— Ba, cumva, trebuie să mă tem de tine? se sumeți 
Ghirai. 

— Nici vorbă, numai că va trebui să dai seamă lui 
Mehmet Koprulu-paşa. Şi nu de moartea mea... 

— Ce amestec are el? tresări hanul. 

— Fiindcă l-am înştiinţat eu însumi că încă mai eşti în 
țară şi că-l aştepţi pe Rakoczy cu oastea, pentru ca 
împreună să loviți împărăția. 

— Eşti nebun! De unde ai mai scornit şi asta? 

Domnitorul porunci atunci lui Dragomir să citească 
scrisoarea şi el însuşi i-o tălmăci hanului, nu fără 
oarecare batjocură. Pe măsură ce vorbele proaste ale 
mazilului îl înfundau mai rău, marele han se înroşea de 
credeai că are să crape de furie. 

— Minciună! Scrisoare ticluită de tine. Nici măcar nu 
are pecete. 

— Asta nu, răspunse domol Mihnea-vodă, însă cealaltă 
le are pe toate, şi am s-o trimit sadrazamului. Multă 
bucurie are să-i facă lui Nureddin-Mahmud, care 
pribegeşte printre leşi şi-ţi rivneşte locul. Nu crezi, 
puternicule Gazi Ghirai? 

Auzind numele duşmanului său de moarte, care 
uneltea pe undeva, prin Lehia, hanul simţi fiori de gheaţă 
prin şira spinării. Cu marele vizir nu era de glumit, iar 
dacă într-adevăr ticălosul de ghiaur ar avea o asemenea 
scrisoare era pierdut. 

— Cît vrei pe ea? gifii tătarul. 

— Pe asta ţi-o dau degeaba! arătă el hîrtia din mîna lui 
Dragomir. 

— Ştii bine pe care! N-o trimite, şi cădem la învoială. Te 
plătesc în aur curat. 

— Preainălțate han al hanilor, urmaş al vestitului 
Gingis, eu nu vreau bani, ci dimpotrivă, am să-ţi dau, 
cînd voi avea. 

— Atunci?! 

— Să te întorci acasă, mulțumindu-te cu robii luaţi 
pînă acum niciunul mai mult. Apoi să nu cumva să mai 
aprindeţi satele, că n-are cine le stinge şi voi fi silit să-l 
rog pe slăvitul sadrazam să-mi trimită oameni, care se vor 


întreba cine a dat foc. 

Era prea străvezie amenințarea, ca să nu priceapă 
chiar şi marele han, dar se stăpini. 

— Am să-ţi fac pe voie, dar parcă ziceai că vrei să-mi 
plăteşti tu? Aşa s-ar cuveni totuşi! 

— Nu pentru ce-aţi făcut prin ţară, ci ca să-i dai 
drumul generalului Kemeny, pe care-l ţii rob. 

— Este ozanul meu şi nici el nu vrea să mai plece de la 
mine, unde este cinstit cum se cuvine. La Rakoczy nu 
mai are unde se duce, căci nici acesta nu mai are ţară. 

— Foarte adevărat! Tocmai de aceea m-am socotit să 
mi-l trimiți la Tîrgovişte, iar eu mă leg să-ți dau cincizeci 
de mii de venetici de aur. Nu-s de aruncat. Apoi, nici nu-i 
bine să se ştie la Înalta Poartă că ai pe lîngă tine pe 
prietenul lui Rakoczy. Nu crezi? 

— Tu nu eşti om, ci însuşi Şeitan! scrişni Gazi Ghirai. 
Cînd ai să-mi cazi în mină, te jupoi de viu. 

— Ei, vezi, slăvite han? zimbi subţire Mihnea-vodă. Eşti 
pătimaş, iar eu nu sufăr să te am de duşman. Ba mai 
mult chiar, vreau să fim prieteni! şi luă scrisoarea de la 
Dragomir, înmînindu-i-o rizind. 

— Am să-ţi fac pe voie, deocamdată. Dar cînd ai să-mi 
trimiți banii pentru rob, să pui şi scrisoarea cea 
adevărată şi abia atunci am să uit că m-ai înfruntat. 

— Bineînţeles, viteazule urmaş al marilor hani! se 
închină Vodă cu mîna pe inimă. 

— Năpircă! şuieră printre dinți hanul, dar fu auzit. 

— Asemenea cuvinte rămîn de obicei înăuntrul 
sufletului. Şi nu se spun unui prieten. De altfel, eu ţi-o 
spun pe faţă că nădăjduiesc să nu ne mai întîlnim, căci 
nu pot ţine în loc olăcarul, ca să nu afle cumva Kadri- 
paşa... 

De astă-dată sudălmile rămaseră în capul marelui han, 
însă nu se putu ţine să nu scuipe înciudat, după ce 
musafirul îi întoarse spatele. 

Pe drum, măria-sa numai că nu chiuia de bucurie şi-i 
spuse lui Dragomir: 

— Azi a fost o zi mare. Am biruit tătarii şi i-am izgonit 
din ţară. Mai multe n-am să spun pînă n-oi vedea, dar tu 
să ai grijă de scrisoare ca de ochii din cap. 

Într-adevăr, la numai o săptămînă după întîlnirea de la 
Gherghița, ordiile tătăreşti apucară calea întoarsă şi, spre 
uimirea tuturor, nu mai luară niciun rob şi nu dădură foc 
nici măcar unei căpițe de paie. De altfel nici nu mai erau! 
În schimb, şi-au dat în petec de îndată ce au intrat în 
Moldova, care nu mai avea stăpîn. 


În vinerea luminată a sosit şi înalt-preasfințitul 
patriarh Macarie al Constantinopolelui, însoţit de vestitul 
cărturar-călugăr Pavel din Alep şi fură găzduiţi cu toată 
cinstea la monastirea Dealu. Măria-sa le ieşise în întîmpi- 
nare la intrarea în oraş, dinspre Găeşti, şi au mers tot 
timpul împreună, pînă sus, pe deal, la sfinta ctitorie. La 
sfatul de taină ce avu loc după slujba vecerniei, înaltul 
chiriarh îşi dezvălui ţinta călătoriei lui prin ţările de la 
marginea de miazănoapte a împărăției. 

— Fiule prea-iubit de Dumnezeu, ne bucurăm din 
adincul inimii noastre că pronia cerească te-a ales pe tine 
ca să fii braţul izbăvitor al creştinilor de sub urgia 
păginească. Marea împotrivire şi flacăra răscoalei trebuie 
să pornească de pe aceste meleaguri atit de greu 
încercate. 


1268 


— Trebuie să înțeleg, înalt-preasfinţite, că este şi o 
minte, cîtă vreme eu nu sînt decit „brațul”, nu-i aşa? 

— Sfinta noastră biserică pravoslavnică, fiule, este 
capul, şi să nu te îndoieşti nicio clipă că nu Dumnezeu 
gîndeşte prin judecata slujitorilor lui. 

Chiar dacă ar mai fi avut unele îndoieli, Mihnea-vodă 
se dumeri cine era conducătorul tuturor uneltirilor 
împotriva padişahului. I se cerea o mare îndrăzneală, dar 
fără oaste şi mai ales cu bani cît mai puţini. 

— Năzuinţe frumoase, ce-i drept, şi nu sint eu cel care 
să se tragă la o parte de la marea luptă, dar ţărişoara 
asta, în care domnesc eu acuma, este prea mică şi sleită 
de putere... 

— Fă-o mare şi bogată, bazileule! răspunse patriarhul. 
Numai aşa va fi demnă de tine şi de strălucitul tron pe 
care-l vei dobîndi în Costantinya noastră. 

— Oricum, nu cred că românii ar fi prea bucuroşi să se 
bată departe de fruntariile lor. 

— Tocmai pentru aceea, principe, vorbi şi cuvioşia-sa 
Pavel, trebuie ca mai întîi să faci iarăşi Dacia de altădată. 
Valahii te-ar sprijini, căci, mai înaintea ta, voievodul 
Mihai a dovedit că ţara se poate întemeia. Aici va trebui 
să-şi găsească adăpost şi mai cu seamă ajutor împărăţia 
reînviată a romeilor. 

— Dar bani?! întrebă domnul. 

— Se vor găsi! căută să-l potolească patriarhul. Să ştii 
însă că oamenii aceştia, de pe aici, şi-ar da viața şi pe 
degeaba numai să se vadă cu toţii laolaltă. 

— Nu mă-ndoiesc, zimbi Mihnea-vodă, dar nu ne mai 
putem bate cu măciuca. Ne trebuie arme de foc, iar 


acestea costă... 

Nu primi răspunsul, dar poate că din pricina unui 
călugăr ce-şi băgă sfios capul pe uşă şi-i pofti la slujba 
prohodului, fiind aşteptaţi de vlădica Ignatie. 

Noaptea învierii însă o prăznuiră chiar în biserica 
domnească din oraş şi patriarhul însuşi vesti din altar 
minunea, după care porniră cu toţii să înconjoare pe jos 
oraşul, cu lumînările aprinse în mînă. Asta a plăcut 
nespus de mult dumnealui cărturarului Pavel, care avea 
să scrie mai tirziu că numai în îndepărtata Moscovie mai 
văzuse aşa ceva. 

După sfinta sărbătoare chiriarhul şi însoțitorii lui 
părăsiră ţara, mergind mai departe către miazănoapte, 
dar făgăduiră ca de Rusalii să se întoarcă, spre a lua 
parte la tirnosirea mitropoliei Bucureştilor. Liniştea şi 
pacea părea să se fi aşternut pe la hotare şi, mai cu 
seamă după plecarea tătarilor, oamenii prinseră a se mai 
întoarce pe la vetrele lor, care mai scăpaseră cu viață. Ba 
veneau şi bejeniții din Ardeal, iar cîte un ogor arat, ici şi 
colo, umplea sufletul de nădejdea unei vieţi mai bune. 

Puţini erau aceia care ştiau că de Rusalii, odată cu 
slujba tirnosirii bisericii, avea să aibă loc şi încoronarea 
voievodului. Cînd se înfățişară boierii veliți şi toţi cei 
chemaţi, au fost puşi în fața faptului împlinit, mai cu 
seamă Kadri-paşa, care a rămas cam încurcat de cele 
petrecute sub ochii lui. 

Slujba a fost făcută iarăşi de către patriarh şi de 
vlădica Ignatie, însă cînd să pună măria-sa obolul, ban de 
aur pentru sfintul lăcaş, a băgat de seamă că fusese 
pregătit un guruş. Ce-i drept, tare lustruit şi strălucea 
de-ți lua ochii, dar era păgîn, încît domnitorul l-a aruncat 
cu scirbă la pămînt. 

— Să fie adus un ban creştinesc! porunci el. 

Păun, care-i era prin preajmă, se şi repezi cu un zlot 
unguresc, la fel de bine curăţat, neîncăpînd vreo îndoială 
că erau înţeleşi de mai înainte. Murmure surde se auziră 
pe dată şi feţe îngrijorate se uitară primprejur să vadă 
dacă nu cumva se aflase şi vreun turc pe acolo. Se 
liniştiră cînd îşi dădură seama că paşa şi oştenii lui se 
opriseră în afara zidurilor „spurcatului lăcaş de 
rugăciune”, dar s-au găsit binevoitori care să-l înştiinţeze 
de cele petrecute. 

Turcul ar fi vrut să facă ceva, dar n-a mai avut cînd, 
fiindcă toată lumea ieşi din biserică şi pe treptele de la 
intrare avu loc slujba de încoronare, ca să vadă întreg 
norodul adunat acolo. De astă-dată însă a fost rîndul 
paşei să se lumineze la față, văzînd că ceea ce pusese 
patriarhul pe capul domnitorului, semăna cu un „toskul”, 
aşa cum purtau căpeteniile ienicerilor. Îndată se şi auziră 
vorbe de nemulțumire, mai cu seamă printre boieri, care- 
şi ziceau că era un semn rău, căci asemenea căciulă 
turcească ar fi vrut să însemne prefacerea ţării în paşalic, 
în vreme ce stăpînul se purta ca un ciorbagi-paşa. Nu se 
uitau că boneta era plină de nestemate şi costase o avere. 
Mulțţumirea de pe fața turcului era destul de grăitoare 
pentru ei. Curînd aveau să se pomenească în inima ţării 
şi cu geamii turceşti, doamne-fereşte.... 

Dar şi mai uimiţi fură cei din preajma bătriînului boier 
Costandin Cantacuzino, care nu se mai putu ţine: 

— Dumnezeule, dar acesta era  acoperămiîntul 
împăraților de la Bizanţ! Ce să însemneze oare?! 

— Crezi? îl întrebară vreo cîțiva. 

Apoi zvonul se lăți, pînă cînd măria-sa, întorcîndu-se 
cu multă pohfală, grăi către norod: 

— Prealuminaţi oaspeţi şi cinstite fețe bisericeşti au 
boiereşti, care vă aflați alături de domnia mea la 
împlinirea voinței lui Dumnezeu, poftesc a vă da ştire că 
voi trage sabia cu osirdie spre a întimpina orice tulburare 
adusă neamului şi ţării. lar pentru a pricepe şi cei mai 
îndărătnici, începînd din clipa asta mă voi chema lo 
Mihai Radu, în cinstea străbunului martir de la Turda! 

— Trăiască măria-sa Mihai-vodă! tună o voce din 
mulțime şi pe dată uralele prinseră a răsuna din sutele 
de piepturi. 

Singuri turcii lui Kadri-paşa rămaseră nepăsători în 
faţa uriaşei bucurii, căci nu puteau pricepe spusele 
voievodului. Se traseră şi îşi dădură ghes în trapeza 
monastirii, unde fusese întina masă-mare pentru ei, ca să 
nu fie la vederea ghiaurilor cînd se vor cinsti cu „sîngele 
lui Hristos”, oprit lor de sfintul coran. Ceilalţi se repeziră 
şi ei curînd la mesele întinse ca la hram prin toată ograda 
bisericii, şi s-a încins un chiolhan în lege. 

Frigări uriaşe rumeneau berbeci întregi şi chiar nişte 
boi pentru prostime, iar pentru fețele mai alese numai 
miei ghivirdici, viței de lapte ori vinat de tot soiul. 
Butoaiele de vin erau la îndemiînă şi cu toţii închinară atît 
de mult pentru noua domnie, încît la lăsatul serii se 
încurcară cărările, ba chiar şi oştenii lui Kadri-paşa se 
amestecară în cele din urmă cu mulțimea. 

După golirea cîtorva pocale cu vin de Pietroasele, boierii 
deveniră mai slobozi la gură şi cutezară să-l întrebe pe 
Vodă dacă era adevărat că noua coroană era creştină. 

— De bună-seamă, cinstiți prieteni. lacă, sfinția-sa 
Macarie vă poate pune mărturie. 

— Noi ne temeam că pofteşti a ne turci! zise banul 
Preda, zimbind cu înţeles şi închinînd o cupă. 

Riseră cu toţii de asemenea ginduri proaste şi voia- 
bună domni pînă la răsăritul lunii, cu mult după miezul 
nopţii. Atunci au îndrăznit şi alții, anume să-şi dea 
părerea că nu făcuse bine batjocorind banul turcesc. Mai 
cu seamă vel-vistiernicul Pîrvu Vlădescu se arăta foarte 
îngrijorat. 

— Bine că-mi aminteşti, boierule! răspunse domnul. Ca 
să nu mai fim siliți a lua de la vecini, am hotărît să facem 
bani româneşti, de-ai noştri, că doar om găsi şi noi aur. 
Pe ei vor pune să fie scris: „Si deus nobiscum, quis contra 
nos?” 

— Aşa să faci, măria-ta! încuviinţă bucuros dumnealui 
Badea Uşurelu, care se cherchelise de-a binelea. Numai... 
să mă ierți că eu, din pricina păcătosului de vin, am 
înţeles şi n-am prea înţeles ce-ai zis. 

— Nu-i de mirare, Badeo, că sînt vorbe latineşti! îl 
lumină vel-logofătul Udrişte Năsturel. 

— Aha! Papistăşeşti? Şi eu care puteam să jur că am 
priceput, dar dădeam vina pe băutură... 

— N-ai greşit! urmă boierul Udrişte. Limba noastră e 
tare asemănătoare, căci aşa vorbeau străbunii noştri. 

Dar vel-postelnicul se dădu bătut. Îşi aplecă pletele 
asupra mesei şi se puse pe sforăit, fiind cel dintii care 
încetă „lupta” cu înşelătoarea licoare. 

Numai oaspeţii greci, aflînd din gura lui Păun cam ce 
vorbea domnitorul, nu părură prea încîntați. 

— Are să se dea el pe brazdă! mormăi chiriarhul, în 
vreme ce dumnealui Pavel din Alep dădu din cap cu 
îndoială. 

Două zile mai tirziu, Kadri-paşa dori să afle ce spuse 
beyul de întimplarea cu banul turcesc la tîrnosire, despre 
care vuia tot tirgul. Fu primit cu toată cinstea ce i se 
cuvenea în palatul proaspăt zugrăvit şi, după 
salamalecurile şi  temenelile amîndurora, voievodul 
porunci cafele şi dulceţuri. 

— Am auzit că nu prea îndrăgeşti aurul măritului 
nostru padişah! zise deodată musafirul. Se zice că l-ai fi 
călcat în picioare. 

— Am să-ți dovedesc, prietene, cît de puţin preţ pun eu 
pe aur, căci în pungile astea bătute cu mărgăritare sînt 
numai bani buni, de toate soiurile, iar eu ţi le dăruiesc cu 
dragă inimă. 

Ochii paşei străluciră cu lăcomie, înşfăcînd pungile. 

— Trebuie să mărturisesc, urmă Vodă, că aşa s-a 
întimplat, dar am făcut-o pentru prostime, ca să mă 
creadă că sînt creştin. În acest fel îmi va da tot aurul de 
care am anta trebuinţă. 

— Eşti isteț, beyule, viclean ca o vulpe! Mie însă 
întotdeauna mi-au plăcut oamenii descurcăreți. Fereşte- 
te de omul tău, Pîrvu Vlădescu... 

— El ţi-a spus de întîmplarea din biserică, nu-i aşa? 

— N-am zis nimic, dar nu ţi-e credincios decit pe față. 

Apoi au mai vorbit şi despre tătari, despre ardeleni şi 
moldoveni, precum şi cîte ceva de cunoştinţele lor de prin 
Istanbul, după care Kadri-paşa îşi luă darul şi plecă 
mulțumit. În sinea sa însă, îşi zise: „Mare pezevenchi! 


Socoate el că m-a îmbrobodit numai cu un pumn de 

galbeni? Se înşeală! Va trebui să scoată inzecit!” La rîndul 
său, şi voievodul îl suduia în gînd şi îşi făgăduia să-i ia 
îndărăt pungile, ori să i le vîre pe gît. Dar feţele lor erau 
numai un zimbet. 


ÎN SLUJBA ALTEȚEI-SALE PRINCIPELE 


PRINCIPELE RAKOCZY îl luă prieteneşte de braţ pe ba- 
ronul Borlovany şi păşi alături de el pe aleile din grădina 
castelului Petky. Se afla acolo ca musafir, la vinătoare şi 
odihnă, dar omul lui Kemeny îl găsi şi ceru să fie primit, 
spre a-i aminti că timpul trecea şi fostul general zăcea tot 
în robia tătărească. 

— Nu ştiu de unde să scot atiția de mulți bani, se căina 
prințul, către bănățean. Mai cu seamă că acuma, 
ajungînd în mîna marelui han, va fi şi mai greu. 

Cît pe ce era să-i spună Lazăr că, decît să fi dăruit o 
sută e mii de ducați marelui vizir, mai bine i-ar fi trimis 
tătarilor, dar însuşi alteța-sa îl lămuri: 

— Dacă noul voievod de la Tîrgovişte mi-ar fi trimis mie 
banii, aş fi ştiut ce să fac cu ei, dar aşa, s-a apucat de 
capul lui să-i dea lui Koprulu, în numele meu. Şi măcar 
de i-ar fi primit! 

— Cine? Mihnea-vodă? 

Lazăr era descumpănit, căci nimeni nu ştia de acest 
amestec al domnului muntean, el crezind, asemenea 
celorlalți, că însuşi prințul încercase să-l îmbuneze pe 
turc. 

— Te miră, văd bine, dar să ştii că eu însumi sînt 
uimit, să fie oare chiar atit de bogat? Rhedey, care l-a 
cunoscut la Poartă, zice că ar fi omul de credință a 
turcilor... 

— Atunci pentru ce s-o fi făcut? 

— Mi-ar place să ştiu şi eu. Vezi, pentru aceea m-am 
gîndit la domnia-ta, Borlovany. În ciuda numelui, ştiu că 
eşti din neamul lui şi, vorbindu-i limba, poţi fi un sol de 
taină pentru mine. 

— Să mă duc la Tîrgovişte? 

— Da! Ai să-l tragi de limbă şi poţi să-ţi dai seama în ce 
ape se scaldă, mai ales dacă nu cumva este o iscoadă a 
paginilor, ce încearcă să se strecoare printre noi. 

— Dar cu tătarii ce facem? 

— Am să stau cu ei de vorbă la Bălgrad, căci am înţeles 
că însuşi feciorul marelui han a venit în solie. Este un 
semn bun şi nădăjduiesc să mai scad din preţul 
răscumpărării, chiar dacă... 

Nu apucă să-şi isprăvească vorba, fiindcă Lazăr îl 
dobori pămînt, acoperindu-l cu trupul lui, în vreme ce 
două săgeți zbură zbîrnîind pe deasupra. Rămaseră aşa 
preţ de cîteva clipe, după care se tiriră amindoi pînă în 
spatele unui tufiş. 

— L-ai văzut? întrebă şoptit prinţul. 

— Erau doi, dar nu cred să ne mai aştepte. 

— Mi-ai scăpat viaţa, Borlovany, şi n-am să uit aceasta. 
Îţi mulțumesc, prietene! zise prinţul ridicîndu-se şi 
întinzindu-i mina. 

— Asta, fiindcă vorbeam despre tătari! zimbi amar 
Lazăr. 

— Da' de unde? Anume au folosit săgeata, să nu-mi 
dau seama că tot banii austriecilor au întins coarda 
arcului. Mai ales că au fost plătiţi doi ucigaşi, ca să nu le 
mai scap. 

— Atunci zic, alteță-serenisimă, să-mi fie îngăduit să 
merg eu în spate pînă intrăm în castel. N-au să mai 
risipească biziitoarele pe mine. 

— Mă îndatorezi şi mai mult prin credința ce mi-o porți! 
Îl înțeleg acum şi pe Kemeny, pentru ce te preţuia atîta. 
Eşti un om dintr-o bucată şi mă bucur că nu m-am 
înşelat cînd m-am hotărît să te trimit peste munte. N-ar fi 
peste poate ca bogatul voievod să-l scoată pe bunul 
nostru rob lanos. Dar mai întîi să vorbesc cu solii tătari, 
şi pe urmă ai să pleci. 

Castelanul Petky Istvan fu cuprins de minie auzind ce 
se întîmplase şi pe dată se avintă el însuşi pe urmele 
ucigaşilor, dar nu mai dădu peste ei. 

— N-are rost să-ţi faci singe rău, dragă Istvan! îi zise 
prințul. Mi-am dat seama că prietenii mei din Praga şi 
Viena nu m-au uitat, şi ar trebui să mă bucure. Cu atît 
mai mult va trebui să facem în aşa fel încît cei de la Iaşi 
să-l alunge pe noul lor domnitor şi să-l aducă înapoi pe 
pribeagul Gheorghe Ştefan, care s-a adăpostit la noi. 

Apoi, laolaltă cu Borlovan au pus la cale cele două solii 
în părţile de peste munte, căci amîndoi voievozii erau 
fugiți sub oblăduirea princiară şi trebuia făcut ceva 
pentru ei. Tot împreună plecară şi la Bălgrad, unde 
altețţa-sa primi pe trimişii tătarilor. Se cruci de-a dreptul 
aflind că marele han se învoise să i-l trimită pe robul 
Kemeny lui Mihnea-vodă, la Tîrgovişte. Ar fi putut să-i 

fostul general s-ar fi aflat printre creştini, la numai doi 
paşi de casă. Cu atit mai mult grăbi plecarea lui 
Borlovan, înainte de cea a lui Petky. 


Cîtă vreme hălăduise prin preajma lui Kemeny, 
bănăţeanul învățase cîte ceva, dar mai cu seamă să-şi 
țină gura şi să caute să afle cît mai multe. Tocmai ceea 
ce-i cerea şi prinţul! Acuma era de mai bine de două zile 
pe drum şi tocmai trecuse de curînd creasta muntelui în 
drum spre Rucăr, cînd oştenii din fruntea suitei lui 
făcură semn de oprire, arătînd spre trupurile unor 
spinzuraţi la marginea drumului, de crengile unui stejar. 

— După veşminte par a fi tătari! spuse Lazăr, bănuitor. 
De altfel, nu de multă vreme au fost osîndiți, judeciînd 
după cum arată. Te pomeneşti că or fi tocmai solii 
hanului, care au plecat înaintea noastră spre Tîrgovişte?! 
Cine s-o fi făcut? 

— Oamenii din partea locului, înălțimea-ta! răspunse 
Simion Horşa, slujitorul lui de credință, care dăduse 
peste leşuri. Numai că păcătoşii ăştia aşa se aseamănă 
între ei, că nu-ți poți şti care-i unul, care-i altul. 

— Oricum, este vorba de o răzbunare şi, dacă ținem 
seama că păgînii şi-au cam făcut de cap pe meleagurile 
noastre, nu-i de mirare să aflăm asemenea fapte. 

Erau gata să plece mai departe, dacă nu s-ar fi băgat în 
vorbă un fecior spătos, de prin părțile Năsăudului: 

— Pe la noi se zice că ştreangul spinzuratului poartă 
noroc, luminăţia-ta. Îngăduie să-mi iau şi eu unul. 

— Ce-ţi veni, măi Zamfire? rise Lazăr. Cu spada, nu cu 
fringhia te poţi căpătui! Dar, dacă ţii cu tot dinadinsul, n- 
ai decit. Ba n-ar fi rău să le tăiați la toți şi să-i ducem 

într-un loc să-i acoperim cu bolovani, ca nu cumva să 
vină solii pe urmele noastre şi să se minie, dacă nu vor fi 
fost chiar ei precum am zis. 

Abia apucaseră să îngrămădească pietroaiele peste 
morți, cînd se auziră paşi prin pădure, trosnind crengile 
uscate sub picior de om, fără nicio îndoială. Puseră toți 
mîna pe spade, dar se liniştiră cînd li se înfățişă un 
zdrenţăros însingerat. 

— Cine eşti şi ce pofteşti? se răsti la el Borlovan. 

Nici nu i-a trecut prin cap că n-ar putea fi vorba de 
vreun localnic, şi de aceea vorbise româneşte. 

— Eu nu sînt decit un biet rob, boierule, răspunse 
strainul plecînd capul. Stăpinul meu... 

Se opri însă pe dată, pregetind să vorbească. 

— Ce-i cu el? Spune ce-ai vrut să spui! Dar nu pricep 
cum de te mai socoteşti rob, de vreme ce te afli pe pămînt 
românesc? Acasă la tine, după cum bănuiesc. 

— Vezi domnia-ta, boierule, eu sînt grec de neam şi n- 
am fost asuprit de stăpinul meu, dar, oricum, nu aş fi 
părăsit un rănit, la necaz de moarte... 

— Nu cumva aţi fost împreună cu cei de colo? întrebă 
Simion, arătînd crengile copacului, rămase acuma goale. 

— Ba da, boierule! 

— Solia? se îngrijoră Borlovan. 

— Da! 

Vestea nu-i fu pe plac solului ardelean, căci dacă 
feciorul lui Gazi Ghirai fusese ucis, nici Kemeny n-ar mai 
scăpa cu viaţă. 

— Cine a cutezat să facă asemenea mirşăvie? întrebă 
Lazăr. 

— Nişte oşteni domneşti. 

— Ardeleni? 

— Da' cine-i deosebeşte? dădu din umeri robul. Tot 
româneşte vorbeau între ei. 

— Pentru ce nu le-aţi spus că sînteţi soli? 

— Nu ne-au dat răgaz să scoatem nicio vorbă, căci ne- 
au sărit în spate pe negindite. 

Borlovan rămase pe gînduri, fiindcă dacă printre cei 
morți se afla şi trupul mîrzacului ar fi trebuit să-l ducă 
îndărăt, la Bălgrad, spre a se mai domoli mînia hanului. 

— Arată-mi care ţi-e stăpinul! îl îndemnă el pe rob şi se 
îndreptă spre movila de bolovani. 

— Nu-i acolo. Deocamdată încă mai suflă, căci am 
izbutit să-l trag din calea răufăcătorilor. 

— Du-ne la el! 

— Nu mai înainte de a-mi spune cine sînteți domniile- 
voastre! se împotrivi robul. Nu vă fie cu supărare, dar vă 
cer să juraţi pe sfinta cruce, ca adevărați creştini, că nu-i 
veţi lua viaţa nefericitului meu stăpin. 

— Fii pe pace! Sintem şi noi soli şi nu vom îngădui să 
fie încălcate drepturile unor oameni paşnici. Alteţa-sa 
prinţul Rakoczy este cel care ne proteguieşte pe toți şi mă 
jur că am să-l ajut pe feciorul hanului, ba am să şi cer 
socoteală voievodului de la Tîrgovişte pentru cele 
întimplate. Tu să nu uiţi toate acestea şi să-i spui marelui 
han purtarea slujitorilor lui Kemeny lanos, care încă mai 
este în puterea lui. 

— Poetul? se lumină la chip străinul. 

— L-ai văzut? 

— Cum să nu? Toată curtea marelui han îl slăveşte 
pentru dulceaţa vorbelor sale şi măiestria stihurilor. 

— Ei bine, ai să ne povesteşti mai pe urmă, dar acuma 
du-ne la stăpînul tău, căci am înţeles că-i grav rănit şi să 
nu fie prea tirziu. 

Oştenii din suita lui Lazăr nu scoaseseră o vorbă în 
toată această vreme, dar la porunca bănăţțeanului 
coboriră într-o rîpă, urmindu-l pe rob. 

— Nu cumva să fie vreo capcană! şopti Zamfir la ure- 
chea lui Oargă, bunul său prieten. 

— După cum arată zdrenţărosul, nu pot crede. Nu ştiu 
de ce, dar socot că a spus adevărul, aşa că n-ai teamă. 
Hai! 

Lunecară pe frunzişul putred pînă la piriiaşul din vale, 
unde, într-o scorbură, dădură peste rănit. Veniră apoi şi 
alții şi cu multă grijă îl ridicară pe feciorul hanului, care 
era îmbujorat la faţă din pricina fierbinţelilor. Îl aşezară 
pe un pled legat între doi cai şi o porniră domol către 
Rucăr, dar robul se alătură la scara calului lui Borlovan, 
lăsîndu-şi stăpinul în grija oştenilor ce se arătaseră atît 
de binevoitori. Totuşi, dosise în sîn un mic jungher, iar 
dacă i s-ar fi întîmplat ceva stăpinului său, s-ar fi 
năpustit asupra „boierului”, ameninţindu-l. Văzind însă 
că se purtau frumos cu el, se mai linişti, ba se şi încrezu 
în aceşti străini sosiți cînd nu se putea mai bine. 

Ajungind în sat a fost chemată o doftoroaie, care s-a 
apucat pe dată să-l oblojească pe rănit, dar trebuiau să-l 
ducă mai departe în căruţă, că altminteri nu se putea. 
Însă Borlovan nu îndrăznea să se înfăţişeze domnitorului 
de la Tîrgovişte împreună cu tătarul, căci nu ştia cum 
avea să se poarte față de el. Nu voia cu niciun chip să-i 
facă vreun rău feciorului de han, ca nu cumva să se 

— Simioane! îşi chemă el slujitorul. Alege tu vreo patru 
oameni mai dezghețaţi, care să meargă înaintea noastră 
la curtea domnească, spre a iscodi ce ginduri sînt pe 
acolo. 

— Mă duc eu. 

— Ba nu! Ai să rămii cu mine, că aici va fi primejdia 
cea mai mare. Cei care i-au spinzurat pe tătari pot fi la 
pîndă, fiindcă mai sînt doi martori în viață. Pricepi? 

— Da, încuviinţă Horşa. Mă gîndesc la Zamfir... Imre... 
Gliga şi Oarcă. 

— Destui! îi ştiu, şi cred că sînt cei mai nimeriţi. Să 
plece îndată! 

Cei patru încălecară la poruncă şi dădură pinteni pe 
drumul spre Tîrgovişte. De acolo aveau să se întoarcă şi 
cu o căruță, asta numai dacă domnitorul nu cumva era 
împotriva tătarului, astfel rănitul avea să fie trecut peste 
munte, în Ardeal, însoţit de Simion şi jumătate din 
oştenii suitei. 

Trecind de stinca lui Negru-vodă, acolo unde riul 
Dimbovița face un cot ca s-o ocolească, fură înconjurați 
de o ceată de seimeni domneşti, după cum îi arătau 
veşmintele. 

— la staţi măi, oameni buni! ridică palma unul spătos, 
ce părea a le fi căpetenie. Cine sînteţi şi încotro vă duceţi? 

Miîinile bătătorite îi dădeau de gol că erau mai obişnuite 
cu sapa şi lopata, decit cu spada, aşa că Zamfir îi 
răspunse cam în doi peri: 

— Drumeţi! 

— Rămiîne de văzut. Eu am întrebat deajuns de lim- 
pede, nu? 

— Află atunci că şi noi sîntem oşteni, ca şi voi, dar în 
slujba alteţei-sale prinţul Rakoczy, şi avem o treabă la 
domnie. 

— Apăi, voievodul nu mai este acolo, clipi şiret celălalt 
şi se uită spre tovarăşii săi. A trecut mai deunăzi la 
Braşov. 

Năsăudeanul făcu ochii mari, neştiind ce să creadă. 

— Nu cumva a fost mazilit? se băgă Imre. 

— Cam aşa a vrut păginul, numai că noi, norodul, ne- 
am împotrivit şi-l ţinem tot pe el de adevăratul stăpîn, şi 
nu pe venetic. 

— Despre cine vorbeşti, măi frate? întrebă Zamfir, bă- 
nuind că avea în faţa lui oşteni ai fostului domn. 

— De măria-sa Constandin-vodă, se-nţelege! 

Cît pe ce era să se dea de gol Imre, care avea de gînd 
să-l lămurească pe străin, dar Zamfir îi zise pe ungureşte 
„să-şi stringă chinga de la şa”, iar el bietul a rămas mirat 
auzindu-l, dar înţelese pe dată gîndurile lui Zamfir, cînd 
spuse oştenilor: 

— Dacă-i pe aşa, ne-am îndrepta şi noi spre Braşov, 
însă, dacă tot am ajuns pînă aici, eu zic să dăm şi prin 
Tîrgovişte. Nu de alta, dar am cunoscut acum vreo doi ani 
o fetişcană, căreia i-am cam dus dorul. 

— Zii aşa! se lumină căpetenia seimenilor. Bată-te să te 
bată de poznaş! Să te ajute Dumnezeu s-a mai găseşti, 
că, după trecerea spurcațţilor de tătari, multe au mai fost 
strînse şi duse cu ei, dacă nu le-au batjocorit şi ucis mai 
apoi, oftă el ştergindu-şi o lacrimă pe furiş. Ciinii! 

Niciun alt seimen nu a scos vreo vorbă, dar oamenii lui 
Zamfir ştiau prea bine că se obişnuia aceasta şi n-au 

cînd a venit vorba de tătari. Mai înainte de a-şi lua 
rămas-bun unii de la alții, căpetenia se întoarse în şa şi 
întrebă, ca într-o doară: 

— Fiindcă veni vorba de ei, nu cumva aţi întîlnit în cale 
doi tătari? 

— Cum de nu? zimbi Zamfir. Numai că erau vreo şase 
şi se strimbau la noi, scoţind limba. 

— Ahaa! riseră oştenii. Noi i-am spinzurat! cuteză să se 
laude unul dintre ei. 

— Dar, dacă am înţeles bine, v-au scăpat cîțiva. Nu vi-e 
teamă că au să ajungă la Vodă, să vă pirască? 

— N-are decit s-o facă, oricare dintre ei, căci noi ne-am 
dat drept oşteni de-ai grecoteiului. 

— Aşa da! încuviinţă Zamfir şi dădu să plece. 

Căpetenia făcu însă o roată cu calul şi se apropie din 
nou de el. 

— lacă, am uitat să vă întreb dacă ați trecut şi pe la 
hanul din Rucăr. 

— Şi da, şi nu! dădu din cap Zamfir. Dar pentru ce? 

— Spunea flăcăul acela, arătă spre un tînăr mai 
slăbănog, cum că s-ar fi pripăşit pe acolo nişte cătane, 
aducînd cu ei un tătar rănit. Ne ducem să vedem dacă nu 
cumva este chiar tătarul nostru. 

— Se poate să fi venit după plecarea noastră, dar nu vă 
sfătuiesc să vă luaţi la bătaie cu soldaţii alteţei-sale. 

— Atunci de unde ştii despre ei? sări pe dată seimenul, 
aruncîndu-i o privire iscoditoare. 

— Păi, ai cui să fie, dacă de-ai voştri nu-s? Ai 
voievodului cel nou? făcu pe nepăsătorul Zamfir. 

— Minca-l-ar ciorile de venetic! Cred că ai dreptate, 

Ridică mîna făcînd semn de pornire şi adăugă în 
zeflemea: 

— Să nu întirzii prea mult la mîndruţă, ca să nu dea 
cațaonul peste voi, dacă nu cumva se şi află pe acolo de 
pe acum... 

— Mulţam de povaţă! îi răspunse Zamfir, dînd la rindu- 
i pinteni calului. 

După ce nu se mai văzură unii cu alții, Gliga se apropie 
şi-i zise: 

— Eşti dat dracului, Zamfire. Cum le-ai mai ticluit şi 
le-ai întors, se vede că te pricepi la minciuni. 

— Dar eu era cît pe ce să mă dau de gol, mormăi Imre. 

— Bine că n-ai apucat, spuse Oarcă. Altfel nu se ştie 
cum mai ajungeam noi la capătul drumului. Acuma ştim 
cine i-a spinzurat pe soli. 

— Vezi însă că au făcut în aşa fel ca să se creadă că 
sint seimeni de-ai lui Mihnea-vodă, gîndi Zamfir cu glas 
tare. 

— Păi ce, morții mai aveau trebuinţță să afle? se nedu- 
meri Imre. 

— Nu, măăă! îl lămuri Zamfir. Tu nu i-ai auzit pe cei 
care au scăpat cu zile spunindu-ne că au fost atacați de 
oşteni domneşti de la Tîrgovişte? 

— Ai dreptate, încuviință Gliga. Acuma este mai bine că 
ştim la ce ne putem aştepta la curtea noului domn. 

— Vedem noi! dădu din cap Zamfir, luînd-o înainte. 

În răstimp, la Rucăr, oştenii dădură dovadă de multă 
nechibzuinţă, năvălind în ograda hanului şi cerîndu-l pe 
tătar în gura mare. 

Lazăr Borlovan le ieşi în întîmpinare, ducind mina la 

— Cine îndrăzneşte să se atingă de solia alteţei-sale 
prințul? 

— N-avem treabă cu domnia-ta! răspunse căpetenia 
seimenilor. Noi sîntem în slujba domniei şi avem poruncă 
anume. 

— A cărei „domnii”, mă rog frumos? 

— Aaa... nu dăm socoteală! 

— Atunci lipseşte pe dată, cu toţi tilharii tăi, că de nu... 
Borlovan trase sabia şi se repezi, urmat de cătanele din 
suita lui, silindu-i pe năvălitori să se tragă în prima 
încăpere ce le-a venit la îndemînă. 

— Zăvoreşte-i, Simioane! porunci bănăţeanul şi trimise 
după hangiu. 

Simion dădu să închidă uşa, dar se opri în prag. 

— Au pierit cu toţii! făcu el nedumerit. 

— Cum aşa? 

— Nu-i nimeni în odaie. 

Văzură în faţa lor o scoarță ce acoperea peretele şi cînd 
o dădură la o parte se pomeniră în faţa altei uşi, pe care 
nici nu mai apucaseră s-o tragă după ei, în graba fugii. 

— După ei, băieţi! strigă Lazăr. Nu cumva să se fi urcat 
la catul de sus, la mirzac. 

Ajunseră curînd la intrarea în iatacul rănitului, unde 
se afla robul cu un topor în mînă şi le spuse că nu 
trecuse nimeni acolo. 

— Fir-ar ai naibii de ticăloşi! sudui Simion. Parcă au 
intrat pămînt, nu alta. 

— Să nu fi apucat pe vreo altă ieşire, din spatele 
hanului, spuse robul. 

Fu adus şi hangiul, însă nici el nu le putu da nicio 
lămurire, aşa că răscoliră întreaga casă, din pod în 

pivniță, dar degeaba. Zăbrelele de la ferestre n-ar fi 
îngăduit decit mîţelor să se strecoare, dar, nemaiavînd ce 
face, Borlovan rîndui strajă puternică în toată ograda şi 
vegheară pînă noaptea tirziu. 

La cel dintii cîntat al cocoşilor dinspre ziuă, luna se 
ducea agale la culcare peste creasta muntelui de 
deasupra Dîmbovicioarei, iar străjile moţăiau cu sîneţele 
între genunchi. Atunci era somnul cel mai dulce şi numai 
cei siliți să rămînă treji preţuiau bunătatea odihnei. Cînd 
şi cînd se auzea fornăitul cailor legaţi la conovăţul de sub 
şopron, iar în sat lătratul vreunui cîine. Din cele citeva 
butoaie goale aflate în pivnița hanului, începură a se 
strecura nişte umbre, care ajunseră tiptil în dreptul 
paznicului de la cai şi deodată îi aruncară un sac în cap, 
înăbuşindu-i orice strigăt. La fel făcură şi cu straja de la 
scara cerdacului şi tare s-ar mai fi mirat Lazăr văzînd că 
acela care-i îndruma nu era altul decît hangiul! Urcară cu 
multă grijă ca să nu scirțiie treptele şi, cînd ajunseră în 
fața odăii unde dormea mirzacul, încercară să pătrundă, 
tot pe tăcute, avînd cheie potrivită. Robul însă avusese 
grijă să proptească pe dinăuntru un dulap mare şi se 
trezi pe dată, începind să strige după ajutor. Borlovan 
dădu să iasă, dar fusese zăvorit pe dinafară, iar fereastra 
nu putea să fie de niciun folos. Începu a răcni din toate 
puterile, chemîndu-şi cătanele, şi curind o mare 
hărmălaie cuprinse întregul han. 

Despre sosirea tătarului rănit se auzise şi în sat, aşa că 
locuitorii, porniţi împotriva acestor năvălitori-jefuitori, 
ardeau de nerăbdare să-şi facă singuri dreptate. Fiecare 
avea de răzbunat vreo rudă ori vreun prieten căzut rob 

rănitul fiind de rang mare. Şi poate că întimplarea avea 
să se desfăşoare altfel, dacă nu se iveau chiar atunci 
călăreţii vel-spătarului Mihu Brătăşanu, care s-a repezit 
cu spada goală în mijlocul mulţimii, suduind de mama 
focului. Lazăr a putut să-i audă glasul de tunet, 
mustrîndu-i pe tilhari şi pe săteni de-a valma. 

— Uitat-aţi oare de cinstea neamului nostru, mişeilor? 
De cînd se repede românul asupra solilor, nemernicilor? 
Ruşine sa vă fie! 

A mai ascultat Borlovan şi alte sudălmi, pînă să vie 
însuşi vel-spătarul să-l dezăvorească, şi mare îi fu 
mirarea nevăziînd pe nimeni cetluit, după cum se cuvenea 
ca să-şi capete pedeapsa. 

— Au fugit ca iepurii cei fricoşi! spuse zimbind boierul, 
la întrebarea mută din ochii solului ardelean. Să nu vă fie 
cu supărare, dar avem să le dăm de urmă şi nu vor 
scăpa, însă, pînă atunci, porunca măriei-sale este să vă 
ducem pe dată la Tîrgovişte. 

La palatul domnesc, Vodă se înfurie de-a binelea cînd 
auzi din gura lui Zamfir cele pătimite de feciorul hanului. 
Bătu cu piciorul în podea şi, chemînd armaşul, îi porunci 
răspicat: 

— Poftesc să fie prinşi acei ticăloşi şi spînzuraţi de ace- 
laşi copac de care au atirnat ei pe solii marelui han. Am 
zis, şi să nu faci altcum! 

Ba chiar şi atunci cînd s-a înapoiat vel-spătarul 
Brătăşanu, măria-sa şi-a arătat nemulțumirea că n-a 
adus în obezi pe făptuitori, ci i-a lăsat să fugă. 

De față la vorbele voievodului se aflau atit solul 
prințului, cît şi cel al marelui han, măcar că acesta se 

— Îmi pare nespus de rău, viteazule Kalgay, pentru cele 
ce ai pătimit în ţara domniei mele, îi zise Vodă în 
turceşte. Rogu-te să treci cu vederea şi să te odihneşti 
spre a te înzdrăveni. Fii fără nicio grijă, că vinovaţii îşi vor 
căpăta osînda.. 

— Îţi mulțumesc, beyule, pentru bunătatea ce-mi arăţi 
şi te-aş ruga să dai ascultare şi robului meu, care are a-ţi 
spune cîteva cuvinte. 

Domnitorul se uită la omul de care se sprijinea 
mirzacul şi ridică sprîncenele a mirare, neştiind ce avea 
să-i spună. 

— Mărite doamne, zise acesta cu smerenie. Cutez a-ţi 
aduce aminte de o întîmplare mai de demult, cînd un grec 
te-a însoţit la trecerea Dunării, pe vremea cînd erai copil 
şi mergeai la Istanbul. 

— Da! E cumva vorba de Haralambos? Ai aflat ceva de- 
spre el? 

— Eu sint! 

— Nu-i cu putinţă! 

— Sînt mai albit de ani şi gîrbovit de necazurile ce s-au 
abătut asupra mea, dar eu n-am uitat pe Franț cel de 
odinioară. 

— Haralambos! făcu Vodă şi fu cît pe ce să-l 
îmbrăţişeze pe ocrotitorul lui de altădată. Tu, rob? Am să 
te răscumpăr pe dată. Vei rămîne de acuma cu mine! 

— Greu îmi vine să nu-ţi fac pe voie, slăvite voievod, 
dar eu am muiere şi copii acolo, la Crim, şi nici chiar rob 
nu sînt, ci mai curînd un slujitor şi prieten al lui Kalgay- 
soltan. N-aş putea să mă despart de viaţa asta de acum, 
măcar că mă sfişie amintirile şi mi-e tare dor de sora mea 

— Am s-o chem aici, iar tu poți veni cu toată familia, 
dacă pofteşti, căci nu voi uita niciodată binele ce mi-ai 
făcut. 

— Acuma sînt mulțumit dacă mă voi întoarce împreună 
cu stăpinul meu vindecat şi fără să mai pătimim altceva 
pe drum. Pe urmă, voi mai vedea. 

Haralambos îngenunchiase la picioarele domnitorului 
şi acesta dădu să-l ridice, în vreme ce grecul îi sărută 
mîna, udîndu-i-o cu lacrimi şi murmurind: „Frant, 
Frant...” 

Despărțindu-se de feciorul hanului, Vodă se duse zorit 
în spătăria mică, unde îl aşteptau „tilharii” de la Rucăr. 

— Ai făcut treabă bună, Tănase! îl lăudă el pe 
căpetenia țăranilor ce se făcuseră haiduci din poruncă 
domnească. 

Se afla de față şi Dragomir, care se vede că ştia taina 
întimplarii şi ţinu să spună: 

— Din păcate, măria-ta, au nimerit şi solii ardeleni şi... 

— Ba dimpotrivă! se bucură domnul. Ei socotesc că a 
fost uneltirea lui Şerban-mazilul, iar bănăţeanul se teme 
mult de viaţa lui Kalgay. 

— După cîte am aflat, era prieten cu Kemeny, care 
acuma-i rob la tătari, şi pe drept se gindeşte că marele 
han s-ar răzbuna asupra aceluia, dacă fiu-său ar păți 
ceva pe la noi. 

— Totuşi, urmă Vodă, Tănase şi ai lui au mai 
împuţinat din tătari, spînzurîndu-i. Bine că n-aţi încurcat 
treburile şi să-l fi spinzurat pe mirzac, dar mai ales pe 
robul său, care este scump inimii mele. 

— N-am avut încotro, stăpine, şi pentru aceea l-am şi 
pălit, dar nu ne-am aşteptat să fie atît de gingaş, 
răspunse Tănase. 

— Doar n-ai fi vrut să nu simtă, la asemenea 
despicătură ce i-ați făcut? zimbi Vodă. Oricum, sînt 
mulțumit de slujba voastră şi am poruncit la vistierie să 
vi se înmiîneze răsplata, însă nu vă arătațţi la vedere, cîtă 
vreme mai sînt ardelenii şi tătarul prin preajmă. 

— Să trăieşti, măria-ta! Îngenuncheară cu toţii, iar 
după ce sărutară, pe rind, mîna întinsă, părăsiră 
încăperea. 

Rămas singur numai cu credinciosul Dragomir, 
voievodul oftă şi se uită pe fereastră. 

— Multe mai avem de împlinit, Dragomire, ca să ne 
vedem visul cu ochii. Pînă atunci va trebui să mă ajuţi! 

— Cu toată credinţa, mărite doamne! 

— Tot aşa socoteam şi eu, şi pentru aceea am hotărit 
ca să-l însoţeşti pînă acasă la el pe Kalgay, de unde te vei 
întoarce cu Kemeny, căci hanul nu prea se zoreşte să-şi 
țină făgăduiala. Trebuie să vină aici, la domnia mea, în 
Tîrgovişte, şi nu în altă parte. M-ai înțeles? 

— Da, preamilostive! înclină capul Dragomir şi ieşi din 
încăpere cu spatele înainte. 

Către seară, măria-sa îl pofti la cină pe solul prinţului 
şi nu precupeţi nicio laudă la amintirea părintelui său, 
Marcu, cel ce fusese prieten credincios şi slujitor 
răposatului Gaşpar-vodă din Moldova. Asta i-a făcut 
nespusă plăcere şi Lazăr se lăsă furat de bunăvoința 
domnească, dar mai ales cînd Vodă aduse vorba despre 
țara cea mare, a tuturor românilor, bănăţeanul îi jură 

credință veşnică şi sprijin nesmintit în izbîndirea unor 
asemenea gînduri. 

A doua zi ieşiră împreună la vinătoare şi se nimeri în 
aşa fel că numai voievodul şi cu solul ardelean se aflau 
împreună, ceilalți risipindu-se prin pădure. De fapt totul 
fusese pus la cale de Păun, la porunca domnitorului, care 
poftea să vorbească fără martori nedoriți. 

— Să ştii că nu întimplător mi-am luat numele măriei- 
sale Mihai cel viteaz, cinstite oaspete, îi spuse deodată 
Vodă. Am trebuinţă de sprijinul prinţului domniei-tale, 
pînă să apuc stăpînirea Moldovei, că mai apoi mă voi 
descurca fără el. 

— Mă cam îndoiesc, măria-ta, să fie cu putinţă, dădu 
din cap Borlovan. Nu de alta, dar el însuşi se socoate 
îndreptăţit la domnia ţărilor noastre româneşti. 

Călăreau scară la scară, caii mergind la pas, ba îi 
lăsară să şi pască, de parcă n-ar fi ieşit la urmărirea 
vinatului. Chiar şi dacă le ţişnea vreo vulpe, ori altă 
lighioană, o lăsau să fugă, ca şi cum n-ar fi văzut-o, căci 
altele le erau gîndurile. 

— Uite ce este, zise deodată Vodă. Am să-ţi dovedesc de 
cîtă încredere te bucuri în ochii domniei mele, 
dezvăluindu-ți planurile pe care le nutresc. Ştiu că l-ai 
slujit pe Kemeny şi că ti-ar fi pe plac să-l scapi de robia 
tătărească, dar nu ai cum s-o faci. 

— Asta cam aşa-i! oftă bănăţeanul. 

— Ei bine, află că în scurtă vreme generalul va fi adus 
la curtea domniei mele. Marele han îl va trimite negreşit! 

— ?! 

— Da! Ai auzit foarte bine! Se înţelege că nu-l voi ţine 

cinstea, în aşa fel ca să nu uite facerea de bine. Rakoczy 
nu se îndură să se lepede de duşmanul meu, Costandin 
Şerban, în loc să-mi stea în ajutor împotriva paginilor. 
Atunci ar fi cu mult mai bine ca fostul rob Kemeny să-i ia 
locul. Nădăjduiesc să fi priceput, nu-i aşa? 

Lazăr fu cu adevărat uluit de cele auzite, căci asta 
însemna nici mai mult nici mai puţin decit să uneltească 
pentru înlăturarea stăpînului său de la Alba Iulia, şi era o 
cutezanţă prea mare. 

— Oricum, poftesc bani, oşteni şi mai ales izgonirea 
mazilului! urmă Vodă cu glas hotărît. De celelalte mă 
îngrijesc eu! Nu-ţi cer răspuns pe dată, dar te rog să 
chibzuieşti şi să nu mai spui nimănui cele ce am vorbit 
impreună. 

Apoi dădură pinteni cailor şi se părea că numai grija 
vinătorii îi scosese pe cei doi în pădure. Odată cu ei, un 
mistreţ şi un căprior fură aduşi la locul de întîlnire, unde 
mai adăstau şi alții, printre care şi vel-vistiernicul Pîrvu 
Vlădescu. Tare s-ar mai fi nedumerit dumnealui, dacă ar 
fi ştiut că cele două sălbăticiuni fuseseră ucise de 
oamenii lui Păun, şi nu de sulița domnească. Totuşi 
bănuia că vorbe de taină fuseseră schimbate în adînci- 
mea codrului, şi mult ar fi dat să fi aflat măcar o parte. 
Lăudă şi el, laolaltă cu ceilalți boieri, măiestria voievo- 
dului şi împreună apucară calea spre cetatea de scaun. 
Spre amurg, pe cînd soarele se ascundea pe după turnul 
Chindiei, aruncindu-şi ultimele lui raze spre dealurile din 
depărtare, sosi şi alaiul domnesc la palat. 

Un iuzbaşă se înfățişă voievodului şi îngenunche în fața 
lui. 

— Măria-ta, dumnealui  Spiru-ispravnicul de la 
Bucureşti a prins pe aceşti păgini şi mi-a poruncit să-i 
înfățişez la judecată. 

Abia atunci băgă de seamă Vodă pe cei patru tătari 
legaţi fedeleş lingă căruţa cu coviltir, trasă mai lingă zidul 
de lîngă turn. 

— Dar în căruţă ce au? întrebă el, socotind că va fi 
fiind ceva de furat. 

— Nişte muieri, măria-ta, răspunse oşteanul. 

— Ceee?! Sloboziţi-le de îndată şi spînzuraţi-i pe 
ticăloşi! Asta este judecata domniei mele! 

Atunci sosi şi Dragomir, care spuse cu glas scăzut: 

— Slăvite stăpin, sînt nişte roabe trimise de han către 
sultan. Nu ne cunosc limba şi nu-s de pe aici. 

— la să le văd şi eu! zise domnul, înaintînd spre căruţă. 
De ce neam sînt? 

— Circaziene, doamne, răspunse Dragomir. 

— Femei frumoase, mormăi Vodă ca pentru sine. De 
altfel nici nu le-ar fi dăruit padişahului dacă n-ar fi aşa. 
Desfaceţi coviltirul! 

Cele patru fete se înghesuiră una în alta, speriate, dar 
una se ţținu mai bățoasă, înfruntind privirea 
domnitorului. Nu-i vorbă că şi acesta simţi un fior prin 
inimă şi, întinzind mîna spre ea, o întrebă turceşte care îi 
era numele, dar nu căpătă răspuns. Atunci trimise după 
Haralambos, ca să-i slujească de tălmaci. Ar fi putut prea 
bine să se folosească de vrun tătar care le însoţise, dar 
grecul era mai de credinţă şi nu l-ar fi minţit. 

— Poftesc să aflu cite ceva din povestea acestor fete, 
dar mai cu seamă despre frumoasa aceasta mai ochioasă. 

Haralambos le iscodi pe fiecare în parte şi în cele din 
urmă se întoarse către voievod zicînd: 

— Măria-ta, fata de care ai întrebat este o prințesă 
georgiană, pe nume Nona. Împreună cu celelalte, care 
sint şi ele de viță boierească, au fost robite de tătarii 
nogai şi, ajungînd la un neguțător, de robi, au fost 
cumpărate de Gazi Ghiray pentru haremul padişahului. 
Mai spun fetele că au avut cu ele şi blănuri scumpe, 
ambră, ba şi trei sute de pungi cu zloți, dar le-au fost 
luate de ghiaurul care i-a oprit din cale. 

— Spiru! mormăi domnitorul zimbind mulțumit de 
isprava slujitorului său. Nu se îndoia nicio clipă că acesta 
îi va trimite prada la Tirgovişte, dar nu se putea dumeri 
pentru ce nu trecuseră de-a dreptul pe la Babadag, ci se 
încumetaseră prin locuri pline de primejdie, cu atit de 
puţini însoțitori... Dezlegaţi tătarii! porunci el deodată. 
Tu, Haralambos, să le spui că-mi pare tare rău de cele 
petrecute, iar cînd s-or întoarce de la Istanbul am să-i 
răsplătesc. La Giurgiu vor căpăta tot ce li s-a luat... şi tot 
aşa să-i povesteşti şi lui Kalgay-soltan. 

Mulți din cei de față s-au mirat de bunăvoința 
domnitorului, iar alții îşi ziseră că o făcea pentru ochii cei 
frumoşi ai „tătarcei” şi nu se îndoiau că aceasta avea să 
petreacă noaptea în aşternutul domnesc. Însă Vodă 
porunci ca după ce vor fi ospătaţi cu toţii, şi roabe şi 
însoțitori, să plece la drum chiar în aceeaşi noapte. 

În iatacul de taină al domnitorului fu chemat mai întîi 
Dragomir, care, obişnuit să asculte cele mai năstruşnice 
porunci, nu se mai miră de cele auzite: 

— Trimite pe Tănase cu oamenii lui, care vor să-şi mai 
spele jungherele în singe tătăresc, şi să facă în aşa fel ca 
roabele să rămînă fără pază. Mă înţelegi, nu? 

— Prea-bine, măria-ta! Dar mai apoi? 

— Te ţii şi tu prin preajmă cu o carită, în care ai s-o 
urci pe prinţesa circaziană şi în goana cailor să fii cu ea 
înapoi înainte de revărsatul zorilor. Să nu bage nimeni de 
seamă! Pe celelalte, are să le ducă Păun pînă la paşa de la 
Rusciuc. Doar dacă rivneşti şi tu la vreuna... zimbi Vodă. 

— M-a ferit Dumnezeu! De-o fi să mă leg de careva, 
atunci trebuie să fie de credința mea! se apără Dragomir 
făcînd o cruce şi scuipindu-şi în sîn. 

Voievodul dădu din umeri, căci el nu se gîndise 
niciodată că femeia poate fi altcum dacă era de altă 
credință ori limbă. Se uită surizător în urma lui 
Dragomir, care se silea să-i împlinească porunca, apoi 
bătu din palme şi se ivi un copil de casă. 

— Să vină Păun! 

Pînă să se înfățişeze acesta, ieşi în ceardacul palatului 
şi mai aruncă o privire asupra căruței, care se pregătea 
de drum, dar pe Nona n-o mai zări, fiindcă fusese tras din 
nou coviltirul. 

— Măria-ta! auzi el în spate vocea lui Păun. 

— Bagă bine în cap, Pavos! îi zise el pe greceşte. Drago- 
mir îi va ucide pe tătari, căci nu trebuie să ajungă cu 
mina goală la padişah şi nici n-am căpiat să le dau înapoi 
banii şi blănurile. Sultanul are destule! Însă mi-a rămas 
inima la prinţesa aceea, pe care Dragomir are s-o aducă 
pe furiş la domnia mea. Celelalte au să rămină, în seama 
ta, să le duci mai departe. Dar nu uita că, dacă apucă să 

treacă Dunărea, vor spune, ca şi aici, că au fost prădate 
pe drum. Ai înțeles? 

A doua zi, pe la prînz, întregul tîrg află că nişte ţărani 
domneşti au dat peste tătarca aceea ochioasă plingînd de 
mama focului într-o căruță la marginea Găeştilor. 
Ticăloşii de paznici pagîni dăduseră bir cu fugiţii şi poate 
că le tiriseră după ei pe celelalte, dacă nu cumva le-or fi 
luat lotrii care îi atacaseră 

Şi din nou sudui şi blestemă vel-vistiernicul Pîrvu, cînd 
trebui să răsplătească fapta ţăranilor, care de la o vreme 
se cam ţineau în calea treburilor domneşti şi întotdeauna 
făceau slujbă plăcută domnitorului. 

Dar şi Dragomir se cam îndoia că cele trei fete aveau să 
ajungă acasă pe calea apelor, pe la Silistra, aşa cum îi 
spusese Păun, chipurile, că le urcase pe o corabie 
genoveză la Giurgiu. În schimb, speriata Nona se bucură 
de o cinste asemenea unei domnițe din sîngele 
Basarabilor, căci, la numai cîteva zile, Vodă lăsase să se 
audă asemenea zvon de neînchipuit. 


SECERIȘUL SÎNGEROS 


MĂRIA-SA MIHAI RADU-VODĂ se dovedise a fi gazdă 
primitoare pentru Kalgay-soltan, întilnindu-l adesea, fără 
să-l întrebe de rostul lui la curte sau dacă are gînd de 
ducă. lata însă că într-una din zile, pe cînd se plimba 
prin grădina din spatele palatului, acesta veni la el şi-i 
spuse: 

— Mărite bey, mi-ai scăpat viaţa şi un tătar nu uită 
asta niciodată. Te poţi bizui pe mine! Cere-mi ce-ţi 
pofteşte inima şi, dacă îmi va fi în putinţă, îţi voi împlini 
dorinţa. 

— Eheeei! făcu Vodă gînditor. Ai voştri mi-au cam golit 
țara de oameni, şi dacă mi-aţți da îndărăt barem 
jumătate... 

— Tu ştii prea bine, luminate bey, că oşteanul face ce 
vrea cu robul său, şi n-am atiția bani să-i răscumpăr. Cit 
despre Kemeny, va veni la tine, dacă n-o fi chiar pe drum, 
căci tatăl meu îşi ţine făgăduiala. 

— N-a prea avut de ales atunci, zimbi răutăcios 
domnul. 

— Ai dreptate, însă acuma voiesc a-ţi vorbi despre 
altele. 

— Te ascult! 

— Urechile tale să audă, mintea să înțeleagă, inima să 
poruncească, dar limba să-ţi fie mută, se zice pe la noi. 

— Aşa va fi, precum ţi-e voia! îngădui Vodă zimbitor. 

— Atunci află, înţeleptule bey, că slăvitul meu părinţi 
Gazi Ghirai este un leu curajos şi nu mai vrea să ştie de 
stăpin. Sîntem urmaşii lui Gingis-han şi ai oştenilor săi, 
iar sîngele lui Timur Lenk clocoteşte în spița neamului 
nostru. Nu mai vrem să fim slugile turcului. 

— De fapt le sînteți numai prieteni, zise domnitorul. 

— Cu sila şi de nevoie. Ajunge! 

Voievodul îl privi uluit, neştiind ce să creadă, însă 
privirea deschisă a tătarului îl îndemnă să nu se 
îndoiască de ceea ce spunea. Totuşi hotărî să-l mai 
iscodească. 

— Nu pricep, de ce îmi spui tocmai mie asemena 
cuvinte, cîtă vreme ştii că am căpătat domnia, în ţara 
strămoşilor mei, de la marele vizir, căruia i-am jurat 
credință? 

— Aşa s-ar părea, dar tatăl meu a ghicit înţelepciunea 
ta mai ales viclenia de care ai dat dovadă cînd v-aţi 
întilnit. I-a fost pe plac înfruntarea ta, cînd el avea 
puterea, şi... ar mai fi încă ceva. 

— Ce anume? 

— Ştiu de la robul meu că numai te prefaci a fi cu 
turcii, căci tot ghiaur ai rămas. Duşmanul duşmanilor 
noştri nu ne poate fi decit prieten. 

— Va să zică el m-a dat de gol? Bine! Dar ceea ce ştia 
despre mine era de demult, pe vremea copilăriei mele. 
Dacă în răstimp m-am schimbat? 

— Nu prea te arată firea. 

Voievodul îşi scarpină încruntat barba, neştiind ce să 
facă mai ales dacă trebuia să se încreadă în spusele 
tătarului. Nu cumva era o iscoadă? 

— Şi dacă ar fi aşa cum spuneţi voi, ce ar trebui să fac? 

— Mai întîi, să nu te iîmpotriveşti oştenilor noştri să 
treacă prin țara ta... 

— Iarăşi? Mi-ajunge cît au hălăduit pe aici golindu-mi 
bucatele şi rărindu-mi oamenii! Şi... mă rog, unde poftesc 
să meargă vitejii tăi războinici? 

— La Istanbul? 

— Aţi înnebunit? Dar ce vă închipuiţi, că-i veți putea 
birui chiar în inima ţării lor? Numai paşalele de la 
Dunăre v-ar spulbera, pină să apucaţi a trece pe malul 
celălalt. 


— Avem prieteni de nădejde. 
1299 


— Pe Rakoczy? 

— Poate şi pe el, dar şi pe mulți alţii, care se vor 
răscula chiar în „inima ţării”, cum spuneai mai înainte. 

— Aici este mina lui Haralambos! El v-a sucit mintea, 
cu grecii lui, care au să vă sară în ajutor, nu-i aşa? 

— Marele han nu se ia după nimeni! ridică mindru 
capul mirzacul. Haralambos este numai un rob, nu uita 
asta! 

— Nu trebuie să te mînii pentru atita lucru, dar voiesc 
să aflu şi eu ce gînduri aveţi, mai înainte de a făgădui 
ceva. 

— Dacă te temi să te amesteci cu noi, atunci n-ai decit 
să rămiîi de o parte, dar să ne laşi să trecem pe la tine. 
Vei căpăta în dar pămîntul dintre Dunăre şi Mare, dacă 
faci asta. 

Domnitorului i se părură nişte vise nebuneşti, cele ce 
auzea, însă, gindind mai bine, ale lui nu erau departe de 
cutezanța tătarilor şi prietenia cu ei i-ar fi prins bine, mai 
cu seamă că, fără să ceară, se pomenise de vechiul 
pămînt românesc al Dobrogei. 

— Deocamdată, zise domnitorul cu voce tărăgănată, am 
să mai chibzuiesc, fiindcă eu nu am nici bani, nici oaste. 
Dar, dacă o fi să se întîmple după cum ai spus, să ştii, 
Kalgay-soltan, că niciodată n-am să înfig jungherul în 
spatele unui luptător îndrăzneţ! 

— Atunci nădăjduim că ne vei ajuta? 

— Poate că da! 

Se despărțiră ca buni prieteni şi mirzacul făgădui să-i 
dea de veste la vreme potrivită. De aceea, măria-sa 
rămase cam nedumerit cînd, la o săptămînă după 

hanului, vestindu-l că porunca sadrazamului era ca să-l 
întovărăşească împotriva lui Rakoczy. „Să mă fi amăgit 
Kalgay?... Oare nu cumva acesta să fie începutul?... De ce 
în Ardeal şi nu împreună cu ardelenii împotriva turcilor, 
cum m-a lăsat să înțeleg?” se întrebă voievodul, fără să 
găsească răspuns. 

Se hotări să cheme şi divanul, spre a chibzui împreună 
cu sfetnicii săi ce cale ar trebui să urmeze. Adunarea însă 
avea să se facă mai greu, căci mulți dintre ei se trăseseră 
pe la moşie, de cînd voievodul cheltuia mai multă vreme 
pentru frumoasa „tătarcă” decît pentru treburile ţării, aşa 
după cum spuneau unii. 

Vel-clucerul Dicu Buicescu se întilni cu vel-vistiernicul 
Vlădescu, în drumul lor către palat, şi mai că n-au 
apucat să-şi dea bineţe, ci au început de-a dreptul cu 
ceea ce-i rodea: 

— Ce zici, Piîrvule, de ţiitoarea lui Vodă? 

— Şi-a găsit tocmai o păgină... L-a tras aţa către ai lui! 

— Nu poţi spune că nu-i frumoasă... 

— Că jupiîniţele noastre or fi nişte sperietori de păsări? 
Mai mare ruşinea să-şi ia o roabă! 

— Se zice că-i de neam mare. 

— O fi la ei, acolo, dar la tătari a fost slugă. A făcut de 
ris ţara şi domnia. Să ştii, Dicule, că aşa nu mai merge. 
Ti-o spun eu, că doar am oamenii mei la Poartă. 
Valideaua s-a făcut foc pe el, fiindcă nici atunci cînd a 
venit ca să se facă domn nu a trecut pe la ea, cu toate că 
îi fusese ţiitoare. 

— Nu mai spune! Să nu fie numai clevetiri! 

— Ba-i adevărul gol-goluţ. Mă jur pe sfinta cruce! se 

— Eu ce să zic? Muierile turcului nu se ceartă între ele 
pentru bărbat, ca ale noastre, zimbi vel-clucerul. Chiar şi 
pentru o pirlită de roabă ţigancă, ar fi în stare să-ţi 
scoată ochii. 

— Nu vorbi aşa, Dicule! Apoi, ce să mai zic, mie nu-mi 
iroase a bine nici prietenia asta cu ardelenii, ba şi cu 
tătarii. 

— Crezi, domnia-ta, că... 

— Păi, nu văzuşi tot felul de soli perindîndu-se pe la 
Vodă? Socoţi că degeaba ne-a cerut să-i spunem Mihai şi 
nu Mihnea, cum a fost botezat?... Dacă va fi fost! 

— lar bătălie? Te pomeneşti că are să-i cheme şi pe 
rumâni la oaste, iar atunci să te văd cu cine mai lucrezi 
ogorul... 

— Tot ce se poate. Oricum, va trebui să fim cu ochii în 
patru, să nu ne mai amăgească cu vorbăria lui, şi să ne 
împotrivim cu toţii! Eu, mai ales, tu ştii că... 

— „Ai oameni la Poartă”, îi luă vorba boierul Dicu. Tu 
va trebui să vorbeşti cel dintîi. 

Poate şi-ar fi vărsat şi mai mult focul, dacă nu s-ar fi 
pomenit chiar în fața porţii, trebuind să intre degrabă la 
divan. Lipseau Cantacuzineştii şi Craioveştii, dar măria- 
sa nu avea vreme să-i aştepte, aşa că se aşeză în jilț şi le 
spuse: 

— Boieri dumneavoastră, cinstiți sfetnicii ai domniei 
mele, inima îmi tresaltă văzindu-vă credinţa, şi pentru 
aceea n-am să folosesc vorbe meşteşugite, ci vă voi 
dezvălui totul de la capăt. lată despre ce este vorba: 
turcul ne bagă spada în coastă ca să pornim împotriva 
fraților noştri de peste munte. Nu ştiu dacă tătarii au s-o 

facă, fiind de felul lor cam dornici de jaf, dar domnia mea 
am socotit că noi vom merge alături de ei. 

Un murmur surd străbătu rîndurile boierilor, însă 
Vodă se prefăcu a nu-l lua în seamă. 

— Voi, cinstiți boieri, sînteți înțelepții neamului nostru, 
coboritori din sfetnicii bătrinilor noştri voievozi şi vouă vă 
cer să vă împotriviți păgînului ca şi înaintaşii noştri 
deopotrivă. Au să fi uitat oare, duşmanii creştinătăţii, de 
Rovine şi Călugăreni? Să nu-şi mai aducă aminte de 
marele Mihai?... 

Nimeni nu cuteza să scoată o vorbă. Cei mai mulți îşi 
lăsară bărbile în piept, aşteptind ca altul să cuteze, dar 
voievodul se amăgi luîndu-le tăcerea drept încuviinţare şi 
urmă: 

— Ei bine, pornim lîngă turci pînă vom da faţă cu arde- 
lenii, şi atunci îi vom păli pe păgiîni, prinzîndu-i la mijloc, 
iar cînd n-o mai scăpa niciunul cu viaţă, trecem şi 
Dunărea, spre Istanbul! 

Din nou linişte. Abia într-un tîrziu vel-vistiernicul Pîrvu 
îşi drese glasul şi spuse tărăgănat: 

— Mărite domne, frumos ai grăit şi ne-a plăcut 
milosirdia  creştinească a  măriei-tale. Eu însă, 
nevrednicul, am oamenii mei la Poartă şi, cum s-ar zice, 
cam ştiu ce se vorbeşte pe acolo. Socot că nu e bine să ne 
împotrivim puterii otomane. 

Se auziră mormăieli de încuviinţare printre boieri, dar 
privirea încruntată a voievodului le opri pe dată. Ochii lui 
cercetau de-o fi barem unul singur să-l privească în față, 
însă nu găsi. Îşi muşcă buza pînă la sînge şi se căi că le 
arătase încredere, apoi deodată se însenină: 

— Mărturisesc, cinstiți sfetnici, că mare este uşurarea 
domniei mele văzînd credința pe care o arătațţi 
preaslăvitului nostru sultan, Mehmet-khan, Alah să-i 
hărăzească zile fericite! Mergeţi aşadar la casele voastre, 
stringeţi oastea ce se cuvine după datină şi ne vom întilni 
cu toţii în tabără la Şoplea, unde va veni şi Kadri-paşa cu 
vitejii lui războinici. Rămîneţi sănătoşi! Puţini au fost 
aceia ce şi-au dat seama de glasul batjocoritor al 
domnitorului, care îndată ieşi, fără să se mai uite la 
nimeni. Alinarea şi-a găsit-o numai în „iatacul doamnei”, 
unde l-au dus paşii în neştire. Acolo, frumoasa domniță 
georgiană ciupea corzile unei alăute, murmurînd un 
cîntec duios. Se lăsă în genunchi în faţa ei, cuprinzindu-i 
picioarele, în vreme ce ea, oprindu-se din cîntat, începu 
a-i mîngîia creştetul, aşa cum făcea în îndepărtata lui 
copilărie jupineasa Anisia, bunică-sa. 

— Frumoasa mea prințesă, tu nu poți înțelege cîtă 
amărăciune îmi bîntuie sufletul. Am rămas singur, 
înconjurat de oameni laşi şi fricoşi, iar dacă n-ai fi tu, să 
mă potoleşti cu zîimbetu-ţi nevinovat, mai că i-aş căsăpi 
pe toţi. Rău îmi pare că nu mă înţelegi! 

— Mihai, şopti fata drăgăstos. Mihai... eu iubesc pe 
tine! 

— Şi eu! sări Vodă şi o luă în braţe. Acuma nu mai sînt 
singur, căci te am pe tine, scumpa mea. Am să izbîndesc 
şi peste împotrivirea ticăloşilor. Ai să vezi! 

Începu s-o mîngiie, acoperind-o de sărutări, cînd, 
deodată, auziră ciocănituri în uşă. 

— Cine-i? întrebă răstit voievodul, căci asemenea 
îndrăzneală aducea după sine o veste proastă, fără 

— Eu, Dragomir, măria-ta. 

— Mergi în spătăria mică şi aşteaptă-mă! 

Dar farmecul îmbrăţțişării pierise. Voievodul se ridică şi, 
rinduindu-şi veşmintele, se duse degrabă după slujitorul 
său. 

— Ce s-a întîmplat? întrebă el de cum intră în încăpere. 

— Boierul Vlădescu împreună cu alții au plecat în 
galop către Bucureşti. Am pus pe Tănase pe urmele lor, 
dar aştept porunca măriei-tale, dacă să-i oprim ori să-i 
lăsăm în pace? 

— Bine ai făcut că mi-ai dat de ştire, dar slobozi sînt să 
meargă unde li-e voia. Totuşi, ar trebui să pui iscoade pe 
urmele lor dacă vor trece mai departe. După cum mă bate 
gîndul, se vor duce spre Dunăre, ca să facă plingere la 
Poartă, şi atunci... 

— Am înțeles, măria-ta! fu răspunsul scurt al lui 
Dragomir. 

Se înşelase însă voievodul, căci boierii aveau de gînd să 
se înfățişeze lui Kadri-paşa, care se afla cu tabăra la 
Gherghița. Acesta nu prea era în toane bune, fiindcă abia 
ajunsese la Silistra şi primise darurile şi plocoanele 
supuşilor săi, cînd a venit un ceauş cu porunca 
sadrazamului să plece iar la oaste, împotriva afurisitului 
de Rakoczy. Mai mult chiar, trebuia să fie însoțit de 
ghiaurul Mihnea, cel care făcuse ca Fasli-paşa să-şi 
piardă capul, deoarece îl pirise lui Koprulu cum că ar fi 
primit bacşiş de la domnul mazil, ca să nu-l schimbe. 
Acesta fusese mai înaintea lui serasker de Silistra, dar 
beyul de la Targoşta se dovedise a fi mai tare decit el, căci 
marele vizir ţinea la dînsul, aşa că era primejdios. „Cam 


înfumurat ghiaurul”, gîndi paşa, „dar pare darnic. Nu 
1305 


prea are de unde, că ţara i-a fost prădată, dar cînd s-o 
îmbogăţi... e bine să fiu prieten cu el.” 

Apoi gîndul îi fugi la încăierarea din Ardeal, unde vor 
da peste pradă bogată şi lesne de apucat, cîtă vreme 
veneau şi tătarii, aşa că supărarea i se mai domoli. 
Tocmai se aşezase pe pernele cele moi, pregătindu-se a 
sorbi din gingaşa ceaşcă de porțelan chinezesc licoarea 
aceea neagră şi aromată cunoscută sub numele de cahfe, 
căci de la o vreme nu era mare dregător otoman să nu se 
laude cu ea, chit că-i plăcea sau nu. 

Un hadîm negru se strecură la picioarele lui şi îşi plecă 
fruntea în țărină. 

— Vorbeşte, Gealil! Ce s-a întimplat? 

— Un ghiaur aşteaptă afară şi vrea să se înfățişeze 
luminăţiei-tale. L-am căutat bine şi nu are nicio armă 
asupra lui. Să-l ias să intre? 

— Ce vrea? 

— N-a spus. 

— Să vină! făcu paşa din mină, aşezind ceşcuţa pe o 
tavă mare de aramă, frumos încrustată cu nestemate. 

Se aşeză mai ţanțoş şi apucă şiragul de mătănii, 
strecurînd printre degete boabele de chihlimbar. 

— Înălţimea-ta! se plecă noul venit, aproape ca şi robul 
de mai înainte. 

— Aaa! Domnia-ta erai, boier Pirvule? Mă bucur să am 
în fața ochilor un credincios prieten... 

— Pînă la moarte... 

— Ştiu, ştiu, răspunse paşa, prefăcindu-se încîintat. 

În sinea lui nu l-a suferit niciodată pe acest lingău care 
se tot lăuda cu prietenii lui de la sărai. Nici măcar nu 

avea habar care erau aceştia, dar l-a lăsat în pace, căci 
era folositor ca iscoadă printre ghiauri. 

— Ia spune, ce vint te aduce în cortul meu? 

— Eu sînt un om cinstit, începu vel-vistiernicul şi 
scoase din sin o pungă, pe care Kadri-paşa o sorbi din 
ochi, dar nu zise nimic, ci o apucă zorit, de parcă s-ar fi 
temut ca celălalt să nu se răzgîndească. Slăvite paşă, eu 
mă bucur de dragostea marelui vizir şi... 

— Am auzit! îl opri Kadri-paşa, care nu prea avea chef 
de taclale, cîtă vreme banii erau în mina lui. Zii ce te 
doare! 

— Noi, boierii ţării, am hotărît... 

— Fără bey?! 

— Din păcate, fără. Este vorba de hainie. 

— Haida de, că mă faci să rid. Nu cumva voievodul 
vostru s-a hainit? 

— Întocmai! 

— Bre, boierule! se răsti paşa. Bagă de seamă că 
asemea vorbe nu pot fi rostite fără dovadă! 

— Nici n-aş fi cutezat altfel. Mai întîi i-a scris lui 
Rakoczy, cerîndu-i să se împace... 

— Vrea să-şi întărească domnia. 

— Se poate, dar a sosit un sol ardelean şi au tăinuit tot 
ce au pus la cale, iar divanului ţării nu i-a suflat o vorbă. 

— Asta era? Te-ai întrebat oare cîte iscoade de-ale 
mazilului pot fi printre voi? De aceea s-a ferit! 

— Şi oare pentru ce o fi cerut în sfatul ţării, pe față, să 
trecem de partea ardelenilor şi să lovim oastea 
împărătească pe la spate? Atunci nu s-a mai temut de 
noi? 

— A spus el aşa”! 

— Mă jur! Au fost de faţă şi alţii, printre care Vărzaru, 
Buicescu, Cindescu, Istrate şi aproape tot divanul, care 
pot pune mărturie pe sfinta evanghelie. 

Auzind acestea, Kadri-paşa rămase o vreme pe ginduri, 
întrucît spusele ghiaurului păreau a fi adevărate. Puteau 
fi însă şi clevetiri ale nemulțumiţilor şi dacă ar fi trimis 
să-l prindă pe bey şi-ar fi ridicat în cap minia sadraza- 
mului. Trebuia să-l prindă cu mare viclenie şi să-i aducă 
apoi pe boierii care să-l dea de gol în faţa lui şi a agalelor. 

— Ascultă-mă, boier Pirvule, cu mare băgare de seamă! 
Nu care cumva să faci altminteri, fiindcă îți pui capul 
chezaş. 

— Mă voi supune, fără cîrtire! se înclină vel-vistiernicul 
cu mina pe inimă. 

— Să aşteptăm în tăcere ca să-l pot aduce în cortul 
meu şi abia atunci să veniţi cu toţii şi să-i spuneți în față 
ce gînduri ticăloase a avut. Pină atunci, nici să nu se ştie 
că ai venit la mine şi să vă prefaceți că-l ascultați mai 
departe cu credința. 

— Aşa vom face! Numai să aibă grijă înălțimea-ta să nu 
se ducă la tătari, că mare prieteşug mai are şi cu ei. 

— Ha, ha, ha! Asta-i bună! Cu slugile noastre? 

— Precum spun. 

— Acum nu mai cred, dar pleacă pe furiş şi ţineţi ochii 
pe el, să nu vă scape. Nu cumva să-l ucideţi pe la spate! 

Ploconindu-se cu umilinţă, vel-vistiernicul ieşi din cort, 
căutind să se furişeze nebăgat în seamă. S-a înşelat 
totuşi, că Păun a fost toată vremea pe urmele lui. Cînd a 
intrat la hanul unde îl aşteptau ceilalți, grecul a încălecat 
şi a ţinut-o într-o goană pînă la Tîrgovişte, însă voievodul 

plecase în tabără la Şoplea, vrîind să apuce înaintea 
turcilor. 

Abia după două zile a izbutit Păun să i se înfățişeze, 
dar în răstimp Vodă aflase şi de pe la alții de hainia vel- 
visternicului. 

— Aşadar nu s-a răbdat şi s-a dus la păgîn? Mă miră 
însă că a fost singurul. 

— Ceilalţi îl aşteptau la „Hanul roşu”. Postelnicul 
Istrate, Buicescu... 

— Alte javre! Stringe-i în taină aici pe Turculeţ, Sima, 
Cozma şi Damian! Îi cunoşti, mi se pare. 

— Da! Păcat că măria-ta nu te înconjuri de oameni de 
încredere ca mine, îndrăzni Păun, dar văzu că nu prea fu 
pe placul domnului. 

— Adică greci? Nu, prietene. Deocamdată am nevoie de 
români. Cînd va veni vremea grecilor, am să vă adun pe 
voi! 

Păun ieşi giînditor, căci din spusele voievodului se 
puteau înţelege multe. Se temea că l-a cam scăpat din 
mină, mai ales de cînd Dragomir i se virise pe sub piele şi 
izbutise să-i aducă oameni ca aceia după care fusese 
trimis. 

Cei chemaţi de Păun îngenuncheară cu un picior în 
fața domnitorului dar acesta le porunci să rămînă în 
picioare, de parcă ar fi fost căpetenii, şi nu oşteni de rînd. 

— Vitejilor, să nu vă mire, fiindcă din ceasul acesta 
sînteți căpitani, aşa după cum şi meritati. Slujba domniei 
este grea, iar cu voi n-am să mă înşel dacă vă aduc să-mi 
fiți scut de nădejde. 

— Să trăieşti, măria-ta! strigară toţi deodată. 

— Pină la moarte, doamne! adăugă tulburat Cozma. 
Pînă la ultima suflare te vom sluji, stăpîne! 

— Nu mă-ndoiesc, prieteni. lar dacă vom izbindi să 
facem țara noastră cea mare, boieri veți fi voi şi alții 
asemenea vouă! 

Din nou strigăte de mulțumire, dar Vodă le făcu semn 
să potolească, zicindu-le zimbind: 

— Nu aşa de tare, că se aude pînă la Kadri-paşa şi nu-i 
o fi pe plac. Vom pleca de aici la Ceraş, iar acolo am să 
țin sfat cu toți căpitanii străini, dar şi cu voi, şi va trebui 
să-i faceţi să fie de partea domniei mele pe toţi, căci pe 
boieri nu mă mai pot bizui. Am să vă spun eu mai pe 
urmă despre ce este vorba! 

Le întinse apoi mîna, pe care proaspeţii căpitani o 
sărutară pe rînd, cu ochii sticlind de bucurie. 

Dar nu părăsiră ei bine cortul, că se înfățişă Dragomir. 
Vodă îl privi bucuros ca întotdeauna. Tinărul avea 
obiceiul să poarte haine fără podoabe şi întotdeauna de 
culoare mohorită, dar poate că tocmai din pricina asta îi 
făcea fața mai albă şi ochii lui cei negri păreau mai de 
nepătruns. 

— Am făcut rău, Dragomire, că m-am luat după 
Kalgay-soltan şi nu te-am mai trimis cu el. Vezi că a 
trecut atita vreme şi încă n-a venit Kemeny? 

— Tocmai despre el voiam să-ţi spun, măria-ta, că te 
aşteaptă la Tîrgovişte, ca să-ţi mulțămească. 

— Nu mai spune! Atunci toate au să fie bune! Să aibă 
tot ce pofteşte şi să fie slujit ca un oaspete drag inimii 
mele. Dar acum, oricît de greu îmi vine să nu te mai am 
la îndemînă, n-am încotro şi trebuie să te trimit la jupîn 
Tatler, judele Braşovului. Ai să-i spui că paginii se vor 

năpusti asupra lor şi să se ferească, aşa cum vor şti. Vezi 
că nu-ţi dau carte scrisă, să ţii minte! 

— Mă străduiesc, măria-ta! 

— După aceea dai o fugă şi pînă la comitele Miko Imre, 
la Sfîntu Gheorghe, unde are el o casă. Toată lumea îl 
cunoaşte. Vezi că şi lui va trebui să-i vorbeşti numai între 
patru ochi! 

— Dar eu nu ştiu ungureşte... 

— Cunoaşte limba noastră îndeajuns ca să vă 
înțelegeți, bagă de seamă ce-i spui: noi, împreună cu 
turcii, pătrundem pe la pasul Buzăului şi să facă în aşa 
fel ca să se împotrivească. Dacă s-o ivi prilejul, domnia 
mea am să întorc armele împotriva turcului şi atunci să 
sară şi ei cu toată puterea, ca să-l nimicim din două 
părți. Ai priceput? 

— Da, măria-ta! 

— Ce-mi place la tine, Dragomire, este că nu pui între- 
bări de prisos. 

Încă nu plecase Dragomir cînd s-a ivit un ceauş de la 
Kadri-paşa, poftindu-l pe Vodă la sfat, însă acesta nici nu 
vru să audă, ci porunci plecarea la Ceraş, în munte. 

Acolo, aşa după cum plănuise, îşi chemă căpitanii şi le 
vorbi astfel: 

— Cu toţii sîntem creştini, chiar dacă vorbim limbi deo- 
sebite, şi păcat de moarte este să ne udăm spada în 
sîngele fraţilor noştri... 

— Aşa-i! strigară noii căpitani şi încă vreo cîțiva, dar cei 
mai mulți rămaseră tăcuți. 

— Adică să nu mai trecem muntele? întrebă unul 
dintre cei din faţă. 

— Bineînţeles că nu! Aici va trebui să-i zdrobim, ca să 
nu mai apuce să jefuiască la fraţii noştri. Mai cu seamă 
că acolo vor da mai mult peste femei, copii şi bătrîni 
neputincioşi, căci bărbaţii lor sînt duşi la oaste. Cu ei 
vreți să ne înfruntăm? încercă voievodul să le stirnească 
simțăminte de milă. 

— Ar fi paguba mai mică şi ciştigul mai mare! răspunse 
un lefegiu sirb, aciuat de lungă vreme printre români. 

Izbucniră cu toţii în ris, dar nu şi domnitorul, care îşi 
dădu seama că de fapt avea în faţa lui mai mult tilhari 
decît oşteni. Ispita jefuirii în Ardeal era prea mare, ca să 
nu fie ademeniţi de ea. Încercă atunci să le vorbească de 
la om la om, căci pe unii îi ştia şi pe nume. 

— Voi, vitejilor, Vanko, Nicola şi ceilalți, care aţi simţit 
iataganul paginilor în casa voastră, n-aveţi nimic de 
spus? 

— Măria-ta, răspunse căpitanul lefegiu Ianko. Noi 
sintem oşteni în leafă şi vom lupta după cum va fi 
porunca, dar chiar aşa... să ne dăm viaţa pe degeaba?! 

— Aşa-i! Aşa-i! se auziră încuviinţări din mai multe 
părți. 

— Ruşine! tună deodată Turculeţ. Sîntem în slujba 
domniei şi se cuvine să ne urmăm şi la bine şi la rău 
stăpinul care ne hrăneşte. Păgînii sînt vrăjmaşii noştri, şi 
nu cei de dincolo de munte, fraţii noştri de-o credinţă şi 
de-un neam. 

— Trăiască măria-sa Mihai Radu-vodă! răcni căpitanul 
Cozma, dar puţini fură cei care i se alăturară. 

Cătrănit peste măsură, voievodul făcu semn cu mîna că 
dorea să vorbească. 

— Mulţumesc din toată inima celor care mai aveţi în voi 
simțul milei creştine, dar sînteți prea puţini, iar turcii 
sînt cîtă frunză şi iarbă. 

— Chiar aşa, măria-ta! deschise gura şi căpitanul 
Nicola. Dacă ne alăturăm turcilor şi tătarilor, nu se poate 
să nu-i dăm peste cap pe ardeleni, şi ne alegem şi noi cu 
ceva dobindă, că numai din leafa asta amirită, cu greu o 
mai scoatem la capăt. 

Vodă se uită la căpitanii lui şi tare ar fi avut poftă să le 
spună vreo două de la obraz, dar, aşa după cum păţise şi 
cu boierii, ştiu să se stăpinească, ba la fel îşi schimbă 
faţa într-un zîmbet şi rosti cu voce răspicată: 

— Mă bucur, voinicii mei oşteni, că gîndiți astfel cea 
mai mare parte dintre voi. Cei cîțiva răzleți n-au gînd de 
hainie, ci numai dragoste de ţara asta a lor, în care s-au 
născut, aşa că-i iert, din tot sufletul. Am vrut să vă încerc 
credința mai înainte de a porni la luptă, ca să văd dacă 
mă pot bizui pe voi, şi m-am lămurit deplin. Vă doresc 
izbindă! 

— Să trăieşti, măria-ta! răsunară urale de pretutindeni, 
dar nu şi din gura celor care crezuseră pentru o clipă că 
au venit iar vremurile de odinioară. 

Domnitorul îi chemă pe nume pe toţi cei care voiseră să 
lupte contra turcilor, iar ceilalți plecară, gîndind că 
aceştia îşi vor primi pedeapsa. N-au mai avut cum să-l 
audă pe domn zicîndu-le: 

— Chiar dacă v-au amăgit ultimele cuvinte ale mele, eu 
tot în voi mă încred. Va veni ea şi vremea noastră! Acuma 
însă, mă văd silit să plec la Kadri-paşa. De nu mă-ntorc 
pînă la apusul soarelui, strîngeţi-vă oştenii credincioşi şi 

luaţi-mi urma. Nu vă sfiiți să tăiați carne de turc, dacă o 
fi nevoie să mă scăpațţi. Aţi priceput? 

— Da! fu răspunsul scurt al căpitanilor, care se înseni- 
nară de astă-dată. 

Nu se mai îndoiau că domnitorul punea la cale ceva ce 
nu era spre binele paginilor, şi asta îi bucura. 


Kadri-paşa ridică sprînceana cînd se pomeni cu beyul 
însuşi şi fără niciun însoțitor, de parcă ar fi venit la un 
prieten. Din pricina asta nici n-a apucat să rîinduiască 
slujitori care să se repeadă asupra hainului, dar, oricum, 
se chema că era în mina lui şi zimbi mulțumit. 

— Alah cel prea-puternic să-ţi lumineze calea, viaţa şi 
inima, mărite serasker! se închină acesta, după obiceiul 
drept-credincioşilor musulmani. 

— Asemenea şi ţie! răspunse paşa. Dar mai cu seamă 
să-ți limpezească mintea! 

— Ce va să însemne această urare? se prefăcu uimit 
voievodul. Nu cumva eşti supărat pe mine? 

— Păi, n-aş avea temei? 

— Mărturisesc drept că nu! Doar numai dacă vreo 
năpiîrcă de la sinul meu nu ţi-a strecurat ceva venin pe la 
ureche. Cît despre faptul că nu m-am putut înfățişa 
atunci cînd m-ai chemat, ce să zic?... lacă, am s-o spun 
pe față: nu puteam veni cu mîna goală! 

Paşa se uită la el întrebător. 

— Ce vrei să spui? 

— Că eram lipsit de toate, încît, să fi vrut să-ți aduc un 
zlot tătăresc, n-aş fi ştiut de unde să fac rost. Pe cînd 
acuma... 

— Acuma, ce? tresări Kadri-paşa, presimţind un plocon 
gras. 

— Priveşte! zise domnitorul trăgind foaia de cort de la 
intrare şi lăsînd să se vadă cel de-al doilea cal cu care 
venise, împovărat cu doi desagi. Am izbutit să string 
şaptezeci de pungi, aur bun, unguresc, precum şi ceva 
blănuri. 

— Pentru mine?! 

— D-apăi pentru cine? Nu eşti  luminăţia-ta 
proteguitorul meu pe aceste meleaguri? Din toată sărăcia, 
am făcut ce-am putut, măcar că s-au arătat duşmani, din 
afară şi dinăuntru, mai mulți decît mă aşteptam. 

— Întotdeauna am zis că eşti plin de înţelepciune, 
beyule, şi nu m-am înşelat. Cît despre vrăjmaşi... 

— Să nu mai vorbim, luminăţia-ta! Cei mai încrincenaţi 
sint Rakoczy şi Costandin Şerban, care încă mai are 
slugile şi iscoadele lui prin jurul meu. Am fost nevoit să 
mă prefac şi să-i pun la încercare, atit pe boieri, cît şi pe 
căpitani, ca să-mi dau şi eu seama pe cine să mă bizui. 
Le-am cerut să trecem de partea duşmanului şi nu pot 
spune că n-am avut şi dintre aceia care m-ar fi urmat, 
dar nu chiar aşa de mulți. 

— Deci, despre asta era vorba? 

— Ce anume? 

— Aflasem eu cîte ceva, zimbi paşa. Ai fi putut s-o 
pățeşti cîtă vreme nu m-ai înștiințat din timp, ca să ştiu 
şi eu că era numai o prefăcătorie. Puteai să-ţi pierzi 
capul! 

— Cită vreme eu mă ştiu cinstit şi port credinţă sulta- 
nului nostru, nu am teamă! se sumeți Vodă. Leprelor care 

am eu grijă să le scurtez limba. Au venit cu zimbetul pe 
buze, le-au sticlit ochii auzind ce le ceream, dar cum sînt 
mai vicleni decît şacalii, s-au împotrivit, căci luminăţia-ta 
erai la doi paşi de ei. Dacă eram numai singur cu ei, m-ar 
fi vindut ardeleanului. 

— Să fi cutezat oare?! 

— Mai încape vorbă? Chiar am de gînd să-i dau de ştire 
şi marelui vizir, dar am socotit nimerit să cer mai întîi 
sfatul luminăţiei-tale. 

— Koprulu-paşa ştie ceva? 

— Mi-a dat mînă liberă să fac după cum mi-e voia! răs- 
punse tăios voievodul, anume să-i arate paşei că nu-i era 
supus. 

— Da, da, se-nţelege! încuviință gazda, după care bătu 
din palme şi ceru dulceţuri şi cahfe, pentru cinstitul 
oaspete. 

Aşezindu-se la taclale, putu afla numele boierilor 
pîritori şi Vodă îi ponegri în aşa fel încît Kadri-paşa îl 
povăţui să-i mai scurteze cu un cap. Vremea trecea pe 
nesimţite şi curînd se întunecă, fiind nevoie de torţe, iar 
cei doi încă mai aveau de vorbit. Dar, pe cînd se aşteptau 
cel mai puţin, se treziră că se năruie cortul asupra lor şi 
simțiră cum fură legaţi împreună în pinza lui, după care 
cineva îi aruncă în spinarea unui cal, care o şi luă din loc 
la trap, scuturindu-i din toate încheieturile. Ar fi încercat 
să strige, dar tilharii se vede că erau tare pricepuți, 
deoarece numai că nu le înăbugşiseră capetele. Li se păru 
o  veşnicie pînă se opriră, şi atunci Vodă auzi 
binecunoscutul glas al lui Turculeţ: 

— Măria-ta, fii cu băgare de seamă că vă dezlegăm, dar 
nu ştim care-i paşa şi nici dacă are armă asupra lui. 

Cînd pinza fu sfirtecată, amindoi prinşii traseră cu 
nesaț aer în piept, fără a scoate o vorbă. Deasupra lor 
străluceau stelele, iar răcoarea nopţii le era binevenită. 

— Aţi căpiat, Cozmo? îl luă la rost Vodă pe cel dintii 
care i se arătă în faţa ochilor. Ce v-aţi apucat să faceţi? 

— Cum a fost porunca, preamilostive, răspunse acesta 
scoțindu-şi căciula din cap. N-ai lăsat vorbă măria-ta că 
la apusul... 

— Ei, bată-vă să vă bată! rise domnitorul cu poftă. Am 
uitat de voi păcătoşilor. Dar ştiu că v-aţi descurcat, n-am 
ce zice! Cum aţi izbutit? 

— Păi i-am sucit gîtul strajei, zise Turculeţ, care era o 
namilă de om şi era de bănuit că el o făcuse. 

— Acuma, dezlegaţi-l pe turc şi să văd ce-am să 
născocesc pentru el, ca să-i spun de ce ne-ați legat. 

Într-adevăr, acesta aştepta să afle ce s-a întîmplat, şi 
Mihai Radu-vodă îi ticlui: 

— Eu, cînd am venit la înălțimea-ta, am fost însoţit de 
nişte slugi credincioase, care au rămas mai la margine, 
dar vegheau cu ochii în patru. Deodată au văzut un pilc 
de boieri, care s-au furişat ca neguţători turci, iar cînd au 
ajuns la cort au ucis străjerii şi au tăiat corzile. Atunci s- 
au năpustiți oamenii mei, punîndu-i pe fugă pe ceilalți, 
iar ca să nu cadă bănuiala asupra lor, ne-au apucat pe 
amindoi şi ne-au adus aici. Acum se roagă de iertare, dar, 
dacă n-ar fi făcut aşa, ne-ar fi dus nemernicii tocmai la 
Rakoczy. 

— Hm! făcu paşa cam neîncrezător. 

Fu însă înconjurat cu atita cinste încît nu mai avu ce 
zice, iar cînd l-au încălecat pe frumosul armăsar de 

supărarea îi pieri ca prin farmec. A fost adus de însuşi 
voievodul şi oamenii lui pină în tabără, unde era mare 
vinzoleală, căci turcii dăduseră peste străjerii ucişi, iar 
seraskerul dispăruse. Dar domnul n-a mai stat să vadă 
cum au fost pedepsiți cei vinovați. Luindu-şi oamenii, s-a 
întors, şi dacă ar fi ştiut poate că s-ar fi oprit de-a dreptul 
în cortul vel-vistiernicului Pîrvu. 

Se aflau adunaţi acolo, la ceas de noapte, printre alţii, 
şi veşnic nemulțumitul Dicu Buicescu, precum şi 
postelnicul Istrate. 

— Trebuie să hotărim, boieri dumneavoastră, spunea 
gazda, pe cine să punem domn, căci aşa cere datina din 
bătrîni. 

— De fapt, încă mai avem domn, mormăi careva în 
barbă. 

— Acela nu-i ales de boierimea ţării, ci pus de Poartă, 
în pofida legiuirii şi a înțelegerilor celor vechi cu sultanii, 
răspunse Pîrvu. Eu ştiu, că doar am prieteni sus-puşi la 
Stambul... 

— De altfel cred că nici nu-l mai avem, băgă de seamă 
şi Dicu Buicescu. S-a dus la Kadri-paşa de o bună bucată 
de vreme şi pare-mi-se că încă nu s-a întors. 

— Oare să-l fi?... întrebă Vărzaru. 

— Mai ştii? Poate că l-a şi trimis cetluit la drăguța lui 
de valide, rînji Istrate. 

— Da de unde! Ce, era prost Kadri? se împotrivi Dicu. 
Dacă i-a venit de hac, socot că l-a şi îngropat pînă 
acuma. 

— Cam aşa se vede, încuviință şi Pîrvu. Vorba este... pe 
cine să punem domn în loc? 

— Pe Preda Brîncoveanul! sări clucerul. Pe cine altul? 
Nici că ar fi careva mai potrivit, căci are şi dragoste de 
țară şi mare cinstire pentru boierii ei. 

— Apoi, mai e şi os domnesc! adăugă Vărzaru. 

— Chiar şi dumnealui stolnicul Costandin 
Cantacuzinul tot la el se gindise, spuse şi Istrate. 

— Atunci, ce mai aşteptăm? întrebă careva. 

— Nu cumva să se împotrivească Poarta, se îngrijoră 
altul. 

— Lăsaţi pe mine, boieri dumneavoastră! îşi umflă 
pieptul gazda. Nu vă spusei că am eu oamenii mei acolo? 
La nevoie... 

Se opri însă, fiindcă intră un slujitor, care-i şopti ceva 
la ureche. 

— Ceee?! făcu el albindu-se la față. 

— Ce s-a întîmplat? întrebară şi ceilalți. 

— S-a întors Vodă de la turc, bîigui Pîrvu. 

— Vai de noi! se căina un boier slăbuţ, care tot timpul 
tăcuse, mîngiindu-şi bărbuţa lui rară, ca de ţap. 

— Mă pofteşte numai pe mine, urmă Pîrvu. Cică să dau 
socoteală pentru nişte cheltuieli făcute cu patriarhul. 
Acuma, la miezul nopţii... 

— Ce i-o fi venit? se nedumeri Istrate. 

— Mergi, Pirvule şi noi om veghea! îl îndemnă Dicu. 

Dar se ridicaseră cu toţii şi n-aşteptau decit un semn 
ca să se împrăştie care încotro va şti, aşa că îndemnul 
clucerului veni la timp. Curind nu mai rămase în cort 
decît vel-vistiernicul, girbovit şi îngrozit de sperietura 
trasă. Cum nu avea încotro, căci fustaşii domneşti îl 
aşteptau numai pe el, porni, între ei, cu paşi şovăitori. 

Aproape că se prăbuşi la picioarele domnitorului, 
bănuind că nu despre banii cheltuiţi avea să fie vorba. 

— Mă vînduşi, slugă netrebnică! rînji Vodă, răsucindu- 
şi topazul în mînă. 

— Eu sînt cu credință măriei-tale şi de aceea n-am vrut 
să te bag la necaz, doamne, se tingui vinovatul. 

— Pentru aceea ați vrut să mă schimbaţi cu 
Brîncoveanu? Eu nu sînt os domnesc? Mişeilor! Socoţi că 
nu am ştire de toate uneltirile voastre? 

— lertare! se milogi Pîrvu, văzînd că faţa voievodului se 
incrincenase. 

— Să nu te ierte nici Dumnezeu, ticălosule! spumegă 
acesta şi izbi cu buzduganul în ţeasta celui aplecat. 

Zvircolirile fură scurte, atît de puternică fusese 
izbitura. Cumplită îi fusese minia şi multă moarte ar fi 
înfăptuit cu mîna lui, dacă ar fi ştiut că toți uneltitorii se 
aflau laolaltă. Îi părea nespus de rău că nu poruncise să 
fie aduşi toți cei ce se aflau în cort. 

Chemă slujitorii să ridice leşul şi să curețe locul, dar se 
pomeni cu vtori-logofătul Nica Grădişteanu, prăbuşindu- 
se la picioarele lui şi sărutîndu-i încălțările. 

— Iertare, preamilostive stăpin! se tingui acesta. Nu mă 
ucide, că îţi voi fi slugă credincioasă pînă la ultima mea 
suflare. 

— Ce-ţi veni, boierule? se trase Vodă, uitindu-se cam în 
silă la barba lui căprească. Nu cumva ai fost şi domnia-ta 
printre tovarăşii lui Pîrvu? 

— Fost! îşi înghiți vorbele cel îngenuncheat. Am fost, 
afurisitul de mine! se blestemă el. Diavolul mi-a luat 
mințile, dar eu mă jur pe sfinta cruce că n-am vrut să 

— A cui, boierule? îl iscodi domnitorul. 

— A lui Vărzaru, Istrate, văru-meu Grigore... 

— Dar Dicu? El nu era? 

— Cum de nu, măria-ta! Pot spune chiar că el îi capul 
răutăţilor... 

Mihai Radu-vodă se plimbă cu paşi mărunți împrejurul 
boierului, care-şi vindea tovarăşii numai ca să-şi scape 
căpăţina lui slută, dar îi venea la socoteală căci acesta îi 
dezvălui pe toţi, chiar dacă nu se aflaseră în seara aceea 
la vistiernicul Pîrvu. 

— Pentru spusele tale, Grădiştene, te voi răsplăti 
cîndva, dar acuma lipseşte din faţa domniei mele, ca nu 
cumva să greşesc şi să te bag laolaltă cu ceilalți. Ai să 
stai la moşie, pînă ţi-oi porunci să mi te înfăţişezi. 

— Să trăieşti,  măria-ta! sărută acesta poala 
veşmiîntului domnesc, tirindu-se după voievod. 

De fapt nici că ar fi vrut altceva, căci bine nu i-ar fi 
venit să dea faţă cu cei de care abia se despărţise, aşa că 
se zori să plece. 

Toata noaptea n-a închis un ochi măria-sa, căci 
poruncise să fie deşteptat ori de cite ori era prins vreunul 
dintre fugari. Tinuse cu tot dinadinsul ca pînă la 
revărsatul zorilor să isprăvească cu toți răzvrătiții, pentru 
a nu mai apuca vreunul să-şi găsească scăparea la Kadri- 
paşa, ori în altă parte. Dar abia cînd soarele era de o 
suliță pe cer, fură aduşi laolaltă, legaţi cot-la cot, boierii 
Buicescu şi Şerban, cel care fusese făcut logofăt numai 
cu o lună mai înainte. 

Dumnealui vel-armaşul Vintilă îi însoțea de astă-dată, 
căci pe ceilalți îi aduseseră armăşeii şi tot ei îi tiriseră 
înapoi, pe mina gidelui. 

— Nu sîntem cu nimic vinovaţi, slăvite stăpin! cuteză 
să vorbească clucerul, cu toate că fusese silit să 
îngenuncheze alături de tovarăşul său. 

Vodă îi privi, iar între toți simți împotrivirea ochilor lui 
Şerban, şi nu se poate spune că nu-i fu pe plac. Toţi 
aveau zugrăvită spaima pe față, doar el se ţinea dirz, 
nefiindu-i teamă de ce avea să urmeze. Prea era scîrbit de 
această boierime slugarnică, în stare să pupe şi mîna 
călăului! 

— Poate că numai Şerban m-a vindut, vel-clucere. Nu? 
Ce zici? întrebă el în batjocură. 

— Aşa o fi, măria-ta! dădu din umeri Dicu. 

Atita  miîrşăvie n-a mai putut îndura şi cizma 
domnească îl izbi în plin obraz, prăvălindu-l la pămînt. În 
cădere îl trase pe Şerban şi voievodul porunci: 

— Desfaceţi-i unul de celălalt, căci nu sînt de aceeaşi 
teapă. Barem să ştii să mori, Buicescule, nu să te tirăşti 
ca un vierme şi să-ţi loveşti firtații pe la spate. 
Spurcăciune! 

— Vreau să trăiesc, bunule stăpin! izbucni deodată în 
lacrimi fălosul boier. Spun tot ce doreşti! 

— Nu mai am trebuinţă. S-au găsit alții, mai fricoşi ca 
tine. 

— Pîrvu s-a înţeles cu bătrinul Cantacuzino şi cu Pană 
Iordache să-l facă domn pe Preda Brincoveanu... 

— Că tu nu, săracul de tine! 

— Eu n-am ştiut pînă aseară şi nici n-am vrut. lacă, să 
spună şi logofătul... 

Acesta însă îl scuipă în plin obraz. 

— Rău făcuşi, Şerbane, îl dojeni voievodul făcindu-i din 
deget ca la copii. Mă sileşti acuma să-l slobod, barem să 

se şteargă, măcar că-i va rămîne ruşinea asta pe viaţă. 
Armaş! 

— Poruncă, măria-ta! 

— Poftesc să le dați drumul la amindoi. Te iert, 
logofete, fiindcă m-ai înfruntat cinstit, şi nu cu ură. Rău 
îmi pare că te-am pierdut, Şerbane, căci ai să pleci în 
surghiun, dar să iei cu tine şi pe nepreţuitul tău tovarăş. 
Lipsiţi din faţa ochilor mei! 

Fură scoşi pe dată din cort şi dezlegaţi afară de către 
armăşei, în vreme ce boierul Vintilă rămase mai departe 
lingă domn. 

— Trimite chiar acuma pe căpitanul Filip la Tîrgovişte, 
şi să-l ucidă pe Brincoveanu, oriunde ar da de el. Curge 
singe de neamt în vinele lui şi n-are să pregete să-mi 
împlinească porunca, ori să se lase cumpărat. 

— Este cinstit şi ascultător, măria-ta, încuviinţă vel- 
armaşul. 

— Mai vreau încă unul asemenea lui. 

— Odor. 

— N-am auzit de el. Tot căpitan? 

— Da! Lefegiu de neam străin, eu n-aş putea spune de 
unde vine şi ce hram poartă, însă dacă-i vorba să ucidă 
pe careva, o face cu multă plăcere şi fără nicio plată. 

— Nu prea îmi plac spusele domniei-tale, dar, dacă 
altul nu s-o găsi, trimite-l la Filipeşti şi pe toți 
Cantacuzineştii de parte bărbătească să-i spintece pînă la 
unul, chiar de-ar fi în leagăn, ori gîrbovit de ani. De 
muieri să nu se lege în niciun chip. Va fi în stare? 

— Mai încape vorbă? Sînge să curgă şi-i fericit... 

— Atunci ar fi bun de călău, şi nu de căpitan în oastea 
domniei mele. După ce împlineşte ce i-am cerut, 
răsplăteste-l şi scapă de el! 

leşind să ia o gură din aerul proaspăt al dimineţii, văzu 
un alt pilc de boieri legaţi, dar nu-şi mai pierdu vremea 
să-i cerceteze pe fiecare în parte, ci porunci vel-armaşului 
să-i descăpăţineze pe toți, fără osebire. Vaietele celor 
osîndiți se auziră o vreme, însă voievodul nici că-i mai 
păsa. Trecuse vremea cînd se arăta milostiv cu toți 
ticăloşii ce i se împotriveau, căci acuma avea de înfruntat 
puterea turcească, dacă i se împlinea gîndul să întoarcă 
armele. 

Îl îmbia şi somnul, nu-i vorbă, dar nu se îndupleca 
fiindcă nu pusese mîna pe postelnicul Istrate, care fugise 
în codru şi, cu toată hăituiala, încă nu fusese prins. Abia 
către ceasurile amiezii îi fu înfățişat acesta, zdrențuit şi 
plin de sînge. Frînt de osteneală, Vodă făcu semn din 
mină să i se taie capul, apoi se duse la culcare şi nu se 
mai deşteptă decît a doua zi, în zori. 

Nimeni nu cuteză să se atingă de mormanul de leşuri, 
care au rămas să zacă în preajma cortului, alături de 
stiva căpăţținelor boiereşti, care semăna mai curînd cu un 
purcoi de varză. Aşa crezu şi căpitanul Cozma, care se 
înfățişă la poruncă. 

— Vezi, Cozmo, ce seceriş grozav am avut? Numai 
neghină, aleasă din grîu curat... Apoi, încă vreo două-trei, 
şi rămîne ţara fără boieri. 

— Va fi rău, doamne, îşi dădu părerea căpitanul. 

— Vă fac pe voi, bre, pînă vă veţi haini la rîindu-vă! rise 
domnul. 

RAFULE Li 


E CÎND SE AŞTEPTA CEL MAI PUŢIN LA OASPEȚI, 
Mihai Radu-vodă se pomeni că dădură buzna peste el, în 
iatac, vreo patru necunoscuți. Tresări şi dădu să apuce 
spada, dar îşi dădu seama că nu avea nicio armă la înde- 
mină. 

— Ce poftiţi? se răsti el încruntat. Cum de aţi pătruns 
aici, neobrăzaţilor? Cine sînteți? Strajăă! 

— Nu te mai osteni, slăvite bazileu! rînji unul dintre 
nepoftiţi, vorbindu-i greceşte. Cam prea repede ai uitat de 
bunul Petridis, cel care ţi-a dat bani ca să te înscăunezi. 

Unul dintre ei se înclină batjocoritor şi atunci Vodă îşi 
dădu seama că era întocmai. Apoi îşi aminti şi de cel din 
fața lui, că nu era altul decît marele dragoman Nikusios, 
ceilalți însă îi erau necunoscuți. 

— Dumnealor boierii Sofialeu şi Bălăşache, pe care n-ai 
catadicsit să-i bagi în seamă, au venit să te roage de 
slujbă. Mai avem oameni de nădejde... 

— Tot greci? 

— Vezi-bine! Cu ei vom face viitoarea împărăție. 

— Şi dacă nu vreau? 

— Nu-i bine, căci am mai adus cu noi pe Aristide, 
căruia i se mai zice „[iparul”, căci înțeapă al dracului de 
iute şi de rău, măria-ta. Este la uşă, împreună cu Păun. 
Socot însă că ne vom înţelege şi nu-l poftim în odaie. 

Se aşezaseră în fața domnitorului cu mare obrăznicie, 
iar acesta se chinuia să scornească ceva ca să scape de 

ei, că pe urmă i-ar fi învăţat el cum să se poarte. Se sili 
să pară liniştit. 

— Tot n-am priceput ce vreţi, zise el. 

— Mai întîi s-o rupi cu Rakoczy şi să te pregăteşti de 
marea răfuială cu păgînii, după cum ţi-a fost jurămintul. 

— Cind a fost asta? N-am jurat nicicînd. Este o 
minciună sfruntată! se împotrivi Vodă. 

— Ai uitat că noi te-am făcut domn? se băgă Petridis. 

— Neruşinatule! Cutezi să spui aşa ceva? Ce-ar zice 
sadrazamul să vă audă? 

— N-ar avea cum! rînji iar Nikusios. Nici de la cine, 
fiindcă cel care ne părăseşte o face pe vecie. Să vină 
Aristide, măcar să-l vezi, bazileule? 

Voievodul îşi dădu seama că era prins de ei şi că 
singura lui scăpare ar fi fost numai prefăcătoria. Trebuia 
să-i amăgească şi să lase să se creadă că fusese 
înfricoşat. 

— Ce trebuie să fac? 

— Aşa mai vii de acasă, mormăi boierul Sofialeu. lacă: 
să-l împăminteneşti pe kir Petridis, apoi îl faci vel- 
vistiernic. 

— Nu de alta, dar să-şi mai scoată din datorie! adăugă 
Nikusios, cu acelaşi zimbet. 

— Apoi semnezi acest înscris, în care spui că eşti în 
slujba „Areopagului”, îi arătă Bălăşache un pergament de 
vițel. 

— La ce ar folosi? se miră voievodul. 

— Ca să te avem la mînă! răspunse pe şleau acelaşi 
Nikusios. 

Mihai Radu-vodă se înduplecă să-şi pună iscălitura, 
căci nu avea de ales, şi astfel părură mulțumiți, 
vorbindu-i mai frumos. 

— Acum ai să te laşi legat la gură, iar cînd te vor găsi 
oamenii tăi, le vei spune că nişte tilhari oarecare te-au 
atacat, zise Nikusios şi pe dată săriră cu toţii, legîndu-l 
fedeleş. 

— Dacă aminteşti ceva de noi, ne vom întoarce! 
ameninţă şi Petridis. Stai binişor pînă ne vom îndepărta, 
şi nu cunoşti pe nimeni! 

Aşa fu găsit de Dragomir, care se cruci văzindu-l. 

— Vai de mine, măria-ta, cine a făcut asta? se îngrozi 
el. 

— Am adus prea mulți greci în ţară, răspunse domnul, 
frecîndu-şi braţele înţepenite. 

— Erau şi mai de demult, doamne. 

— Eu însă le-am dat friu liber, şi îşi fac de cap. Va 
trebui să mă scap de ei. Mai întîi de Pavos. 

— De cine?! 

— Aşa-i, că tu nu ştii că Păun îi grec. Socot că-i fugit 
acum, dar poftesc să-l cerceteze căpitanul Odor. Pe la 
casele lui Sofialeu ori Bălăşache va da peste încă vreo 
cîțiva. Să nu facă osebire între ei, ci să-i stirpească pe 
toți. Mă înăbuş, Dragomire! Tătarii au golit ţara, iar grecii 
se silesc s-o umple... 

Slujitorul nu răspunse, căci nu cuteza să-i spună că ar 
fi trebuit să-şi dea seama de aceasta mai curînd. Toţi 
românii erau porniţi împotriva „caţaonilor”, care veneau 
să se căpătuiască în ţara lor, făcînd pe stăpînii. 

— Mai sînt ei şi alţii, urmă Vodă, ca să nu mai 
pomenesc de liftele păgine care ne sug toată vlaga. Mai 

întii însă voi nimici cozile de topor, după care mă voi 
năpusti asupra balaurilor. Nădăjduiesc să mă pot bizui 
pe tine! 

— Sînt în slujba domniei, măria-ta, şi nu te părăsesc 
nicicînd. 

— De ce n-am găsit barem o sută ca tine, flăcăule? oftă 
voievodul, bătindu-l pe umăr. Românii mei nu vor să mă 
înțeleagă. 

— Numai unii boieri, măria-ta. 

— Se poate. Va trebui să curăţ iarăşi grîul de neghină... 


lată însă că toate planurile domnitorului suferiră o 
aminare, cînd, la vreo două zile după Bobotează, se 
pomeni la curte cu Lazăr Borlovan, ca sol trimis de 
Rakoczy. Bucuros de asemenea întîlnire, Vodă porunci 
ospăț în cinstea lui, după care statură îndelung de vorbă. 

Iarna era în toi şi vifornițele se întețeau pe întreg 
cuprinsul ţării, încît nu prea le ardea să meargă la vreo 
vînătoare, însă nici n-ar mai fi fost nevoiţi să se prefacă, 
aşa ca altădată, căci voievodul avea acuma destule 
încăperi de taină la palat. Toţi slujitorii fuseseră înlocuiți 
numai cu români, iar de Păun nu se mai ştia nimic, de 
parcă intrase în pămînt. 

Bănăţeanul venise cu ştiri tocmai din Caşovia, unde 
fugise şi el, odată cu prinţul, din pricina navalei tătăreşti 
de peste vară. Scrumul se alesese de avutul său, dar tot 
era mulțumit că scăpaseră cu viaţă, el şi ai lui. Acum 
venea cu solia să lege prietenie trainică în numele 
prințului său, care nu mai putea să se bizuie pe nimeni 
altcineva. 

— Alteța-sa, zise Lazăr, a  chibzuit o unire 
asemănătoare cu cea din vremea lui Mihai-vodă, numai 
că-i zice „confederaţie”. 

— Hm! N-a cutezat să-i spună pe numele ei: Dacia! 

— Mai apoi, măria-ta! zimbi Borlovan. 

— Aşa să fie! Dacă zici domnia-ta, te cred. 

— Deocamdată a hotărit înscăunarea lui Constandin- 
vodă la Iaşi, ca să nu mai fii îngrijorat dinspre partea 
asta. 

— Dar Gheorghe Ştefan?! 

— Va fi generalisim. Adică marele voievod al oştirilor 
din toate trei țările. 

— Cam şubredă alcătuire, dar, mă rog, iar ai să-mi 
răspunzi că „deocamdată”, nu-i aşa? 

Riseră amindoi. 

— Fie cum o fi, numai să începem lupta! încuviinţă 
Vodă. Dar, ia spune-mi, pe la Kemeny ai trecut? 

— Nu-i aici?! 

— S-a dus la el acasă, în Ardeal. Părea cam miînios că 
nu l-aţi ajutat, dar are să-i treacă. 

Borlovan se înroşi, fiindcă şi el se lăsase pe tînjală cu 
stringerea banilor, dar asta numai fiindcă a fost peste 
puterile lui, dar Rakoczy... 

— A scăpat la vreme, spuse Lazăr. Kalgay-soltan a 
pierit de curind în încăierarea cu nogaii şi, dacă generalul 
s-ar mai fi aflat încă în robie, nu se ştie dacă l-ar mai fi 
slobozit marele han. 

— Sărmanul Kalgay! oftă voievodul cu gîndul la 
bătrinul Haralambos care l-a apărat pe tătar cu trupul 
lui, lăsindu-se străpuns odată cu el. Era grec, dar 

— Cine?! Kalgay?! 

Atunci îşi dădu seama Vodă că gîndise cu voce tare. 

— A, nu! Îmi amintisem de robul lui, care nu l-a părăsit 
pînă la moarte. Asta înseamnă că mai sint şi greci 
cinstiți. 

Borlovan nu prea înţelegea ce-i tot îndrugă voievodul, 
însă ştia că prin moartea lui Kalgay se lasă friu liber 
tătarilor să izbească iar în ţările române. Apoi nu încăpea 
nicio îndoială că, în marea înfruntare pe care o 
pregăteau, ei vor fi împotriva „confederației. 

— Să ştii că nu-mi place de Barcsay, zise Vodă pe 
neaşteptate. O fi el din neamul nostru, dar e primejdios. 

— Fără grijă, doamne, zimbi bănăţeanul. S-a jurat că 
nu va ieşi din porunca alteţei-sale. 

— Atunci, Rakoczy l-o fi îndemnat să mă pirască la 
Poartă? zimbi batjocoritor domnitorul. 

— N-am ştiut! 

— Norocul meu a fost că tocmai acel jurămînt de la 
Tirgu Mureş a ajuns la mine. A fost atît de prost, încît l-a 
iscălit în faţa întregii diete. 

— Credeam că a fost dat uitării... 

— Aşa s-ar fi întimplat, dacă Barcsay nu şi-ar fi arătat 
colții. A vrut să mă muşte, iar eu l-am arătat 
sadrazamului. 

— Atunci, e pierdut. 

— Încă nu! Koprulu mai are unele răfuieli prin părțile 
răsăritene. Dar, cînd s-o întoarce, negreşit vine să 
isprăvească şi cu acest prinţ, care nu ştie ce vrea. 

Lazăr se posomori, căci cele auzite nu erau deloc 
îmbucurătoare. Creştinii se certau între ei şi se pirau 

cînd îl auzea pe răposatul său părinte, Marcu-pircălabul, 
spunînd că întregul neam al românilor ar fi trebuit să fie 
unit, dacă voiau o singură ţară. lată însă că Barcsay 
trăgea într-o parte, Ştefan-vodă în alta, nefiind mulțumit 
cu noul rang, socotit mai prejos. Cît despre Constandin- 
vodă, nici că-i mai păsa unde era tronul, numai să dom- 
nească. Pină şi acest Mihnea, care-şi luase numele 
bravului Mihai, se dovedea frămîntat mai mult de mîndria 
lui, decît de unirea cea mare. 

Îmbătrinise Lăzărel, oşteanul ce cutreierase Europa 
luptind pentru alții. Căutase să se bage în slujba domniei 
țării ardelene şi se împămiîntenise acolo, dar iată că 
năvala tătarilor i-a spulberat întreaga agoniseală, şi din 
nou era pribeag. Îl bătea gîndul să se întoarcă în Banatul 
lui, unde să-şi îngroape ciolanele, căci acolo părea mai la 
adăpost de furtunile ce se abăteau asupra ţării. Era cam 
dezamăgit, ce-i drept, dar cu dragă inimă s-ar fi avîntat 
iar în viltoarea bătăliilor, dacă s-ar fi găsit careva să 
lumineze calea. Domnul de la Tîrgovişte avea dreptate să 
nu se încreadă în şubreda plăsmuire a „confederației, 
totuşi i-a făgăduit să se întilnească cu alteța-sa, la Rucăr. 
Mai întîi să se cunoască şi să întărească prietenia dintre 
ei, ca mai apoi să-l izbească pe turc. 


Dar uneltirile se iveau pretutindeni, ca ciupercile după 
ploaie. Aşa s-a întîmplat pînă şi cu vel-vornicul Ţării de 
Sus a Munteniei, Danciu Pîriianu, pe care măria-sa îl 
socotea printre cei mai credincioşi. Descoperirea lui s-a 
făcut numai printr-o întîmplare, datorată grădinarului 
Tănase. Acesta nu vrusese cu niciun chip să se lepede de 

se mai auzea prin tirg. Aşa a aflat că la boierul Piriianu 
trăsese în gazdă un neguţător, grec după veşminte, 
numai că vorba lui dulceagă, moldovenească, nu i se po- 
trivea cu înfăţişarea. Cum voievodul se mai înşelase în 
privința prietenilor lui din ţară, trimise pe Dragomir să-l 
aducă pe boier, cu oaspete cu tot, la palat. Îl povăţuise să 
ajungă cu ei după ce se va mai întuneca, spre a nu stirni 
vilvă, dar a uitat a-i spune şi cum să-i fie „aduşi”, astfel 
că zelosul slujitor i-a legat-cobză şi, cum era obiceiul, i-a 
băgat în odaia de cazne, unde Buzea-călăul îi luă în 
primire. 

Toate acestea au făcut ca vel-vornicul să se socoată 
prins asupra faptului şi, nemainădăjduind la nicio 
iertare, se hotărî să-l înfrunte pe Vodă, de cum l-o vedea. 
Dar mai înainte l-a suduit chiar în faţa lui Dragomir, care 
l-a spus stăpînului, cînd acesta îl mustrase pentru felul 
cum i-a „poftit” oaspeţii. Atunci s-a dus la prinşi chiar 
domnul, de parcă tot nu-i venea a crede, încît zise destul 
de domol: 

— Mă vinzi şi tu, Danciule? 

Spre marea lui uimire, acesta săltă capul şi-i răspunse: 

— Dacă a-ţi scăpa glia de liftele păgine şi a nu te 
supune samavolniciilor aşa se cheamă, socoate-mă, 
doamne, şi pe mine un vinzător. Dar nu de țară! 

Lui Vodă nu-i venea a crede, dar atunci îşi aminti că-i 
ucisese un nepot de soră ce uneltise cu Pîrvu Vlădescu, 
bănuind că de aici pornea întreaga ură. 

— Nu pricep ce-i în capul tău, Danciule, şi văd că ar 
trebui să-l despic în două ca să-mi dau seama ce gînduri 
cloceşti. Te iert însă, dacă vei mărturisi deschis ce-aţi 

uneltit şi cine ţi-e oaspetele, căci negustor nu-i, şi nici pe 
departe grec. 

— Nu am nimic de spus! scrişni Piriianu. 

Altădată i-ar fi fost pe plac cerbicia boierului, dar acum 
nu mai era el domnul acela îndurător față de cutezători, 
căci prea se înmulțiseră uneltirile care-i primejduiau 
viața. Trebuia tăiat în carne vie şi părea prea ostenit ca să 
se mai înfurie. 

— Buzeo, ai priceput că vreau să-l ascult? Fă-l să vor- 
bească! 

Tiganul rînji şi fără să mai aştepte alt îndemn îl croi cu 
o rangă de fier, rupîndu-i fluierul piciorului. Chinuitul 
scoase un răcnet de durere şi se prăvăli la podea. 

— Mai ai unul, Danciule! îi aminti liniştit Vodă. 
Cunoşti zicala: „Unde nu-i cap, vai de picioare”? 

Blesteme şi suduieli în loc de răspuns, iar asta îl 
scoase din sărite pe domn. Se învinețţi la față şi porunci 
gealatului să 1-l rupă şi pe celălalt. Al doilea strigăt însă 
n-a mai fost la fel de îndurerat, fiindcă boierul şi-a 
pierdut simţirea. Buzea îl stropi cu apă, dar nu izbuti să-i 
deschidă ochii. Atunci voievodul îi făcu semn ţiganului 
să-l scoată pe nefericit în încăperea de alături şi să se 
apuce de însoțitorul vel-vornicului. 

Străinul rămase cu ochii holbațţi, dindu-şi seama că nu 
era de glumă. 

— Dă-i boaşele afară! arătă voievodul spre el, îndată ce 
se întoarse gealatul. 

— Nu! răcni străinul, albind de frică. Spun tot... 

— Atunci, dă-i drumul! Dacă încerci să mă amăgeşti, 
meşterul meu are să-ți scoată ficaţii de viu şi te va sili să- 
i mănînci. 

Poate că osînditul nu s-a îndoit, dar Buzea rămase cam 
descumpănit, căci nu ştia cum ar fi putut împlini 
asemenea poruncă. 

— Sînt Mihalcea Hîncu, serdar în slujba măriei-sale 
Vasile-vodă. 

— A cui?! N-am auzit eu bine? Încă nu s-a potolit? Ce 
mai vrea? Vorbeşte! 

— M-a trimis la dumnealui, vel-vornicul... 

— Şi la mai cine? 

— Numai la el, unde trebuia să vină şi Kenaan-paşa. 

— Ce tot îndrugi? Ce să caute turcul acolo? 

— Îl aşteptăm din zi în zi, căci aşa ne-a spus şi Hamid- 
aga. 

— Adică cel pe care-l plătesc să mă păzească? 

— Da, măria-ta! Au plănuit să te omoare la ospăţul 
făgăduit beşliilor şi Danciu avea să fie caimacam, pînă la 
înscăunarea lui Ştefan-vodă. 

— Care? Cel ce a fugit la cazaci? 

— Ba, feciorul măriei-sale Vasile-vodă. 

— Bicisnicul de Ştefăniță? Ha, ha, ha! Mă faci să rid, 
serdare. El să mă înlocuiască pe mine?... Nu cumva 
minți. 

— N-aş cuteza, doamne. Mă jur că spun adevărul 
curat! 

— Mda! mormăi Vodă. Abia acuma încep să văd 
uneltirea, măcar că nu pricep de ce-şi bagă coada şi 
Kenaan-paşa? 

— Vasile-vodă i-a făgăduit sprijin la sărai, ca să apuce 
stăpînirea Ardealului. 

— Deci tot nu i-am scos-o din cap? Bine! Dezleagă-l, 


Buzeo! 

Chibzui o bucată de vreme, în timpul cît prinsul fu 
slobozit, apoi zise: 

— Hiîncule, poftesc să fii oaspetele domniei mele. Eşti 
moldovean şi nu slugă turcească, aşa că am putea vorbi 
mai pe îndelete. Pe urmă vei hotări singur ce-ai să faci, 
căci te văd om cu scaun la cap. 

Ştia voievodul cît de mult îndrăgeau unii laudele şi 
vorba bună, fie ea şi mincinoasă, şi nu se înşelase, căci 
serdarul i-a destăinuit cu mult mai multe decît ar fi putut 
scoate Buzea de la el. 

— Dar bine, boierule, îl mustră Vodă la urmă. Domnia- 
ta eşti român, ca şi noi, cum de te-ai lăsat prostit? Dacă 
nu mă înşel, bătrînul postelnic Hîncu ţi-era ceva neam. 

— Bunicul meu. 

— Şi nu cumva a fost în slujba răposatului meu părinte 
Radu Mihnea-vodă? 

— Ba da! 

— Deci, cum s-ar zice, neamul vostru sînteţi în slujba 
domniei, din tată-n fiu. Asta înseamnă slujba ţării, şi nu 
a unui domn mazil, care urzeşte pieirea ei. Au n-ai auzit 
pînă acuma că voiesc a uni tot neamul nostru şi să ne 
împotrivim turcului? 

Moldoveanul rămase uimit fiindcă la Istanbul, printre 
cei pribegi ca şi el, se spunea despre domnul muntean 
cum că n-ar fi decit o unealtă turcească. Ba se speriaseră 
că, dacă va turci ţara, şi Moldova avea să urmeze curind. 

— Ce să zic, doamne? dădu din umeri a neştiință 
serdarul. 

— Ai să vezi că am dreptate şi dator eşti să pui umărul 
cu noi, toți laolaltă. 

— Ce să fac? 

— Mai întîi, să nu afle Kenaan-paşa de cele petrecute 
aici şi nici de înţelegerea dintre noi. Dacă eşti întrebat de 
Pîriianu, să spui că a fost silit să plece degrabă în Ardeal 
şi că ai rămas singur să-l întimpini. Pentru aceasta va 
trebui să te înapoiezi de unde ai fost adus aici. Nici lui 
fiică-sa să nu-i spui ce s-a petrecut cu prostul de vornic. 
Pe altcineva nu mai are, că era văduv. Deocamdată te vor 
însoți oştenii domniei mele şi ai să-i laşi să facă tot ce le 
voi porunci eu, după aceea slobod eşti să pleci unde îţi va 
fi voia. Nimeni n-are să-ți facă nicio sminteală. Te- 
nvoieşti? 

— Da! răspunse Hincu, fără preget. 

Voievodul îi întinse mîna spre sărutare, în semn de 
mare cinste, iar după plecarea moldoveanului simţi un 
val de căldură că-i învăluia inima. Văzuse că încă se mai 
putea bizui pe oamenii țării. Înîlţîndu-şi ochii spre cer, îşi 
murmură deviza: „Si deus nobicum, quis contra nos?” 


DEZAldAGIRI 


LAZĂR BORLOVAN SE ÎNTÎLNI LA SÎTMAR cu fostul 
domnitor moldovean Gheorghe Ştefan şi se ţinu de el să-l 
facă a pricepe gindurile de viitor ale stăpinului său, 
Rakoczy, dar în zadar. 

— Nu, prietene! Toată scorneala asta îi cam cu ochi şi 
sprincene. Auzi colo: generalisim?... Cine naiba să asculte 
de poruncile unui om de paie? 

— Dacă alteţa-sa va hotărî... 

— Dar ce? Nu cumva s-a şi văzut crai?! Ascultă-mă pe 
mine, că nu-i a bună. Vrea să ne înhame pe toţi la 
coroana ungurească, după ce a văzut că nu i-a mers în 
Lehia. Pricep eu unde bate prinţul. Să fie mai presus 
decit cei trei voievozi, iar eu un fel de momiie. Ei bine, nu! 
Nu şi-a găsit el prostul! Mă duc oriunde în lume, chiar şi 
la cazaci, dar cînd m-oi întoarce am să fiu domnul 
Moldovei, nu... generalisim. 

Era tare cătrănit pribeagul, că-şi pusese toată nădejdea 
în prinţul ardelean, dar abia acuma îşi dădea seama că 
acela avea gînduri de mărire, cu neputinţă de înfăptuit. 
La rîndul său, bănăţeanul îi dădea dreptate, năruindu-i- 
se şi lui visele despre ţara cea mare, rămasă ca o poveste 
din copilărie. I se săltase inima de bucurie auzind 
aceleaşi vorbe la domnul muntean, numai că şi acesta o 
cam trăgea acuma pe de lături. Prea era fudul şi cu 
închipuiri asemănătoare lui Rakoczy, cu nimic folositoare 
neamului românesc. Apoi, în peregrinările lui din ultima 
vreme, trecuse şi pe la Kemeny, unde a fost îmbrăţişat cu 
bucurie, că nici n-avea de ce să-i poarte pică, întrucît de 
la bun început îi spusese că nu va izbuti să adune banii 
de răscumpărare. Aducînd vorba de împărăţia turcească, 
fostul general i-a spus-o pe față că n-ar mai ridica spada 
decît pentru Ungaria, şi nimic altceva. 

Dar în Sătmar se afla tot atunci şi celălalt pribeag, 
Constandin-vodă, care îşi cumpărase o casă. Borlovan a 
fost poftit şi pe la el şi a văzut că se chivernisise destul de 
bine, sub aripa ocrotitoare a austriecilor. La rîndul lui, nu 
dorea decit o domnie oarecare, fie şi a Moldovei, ca să mai 
poată stringe ceva avere. 

— Dar Costandin-vodă ce are să facă atunci? întrebă 
Borlovan pe Gheorghe Ştefan. Dacă apucă să cheme ţara 
la unire? 

— El?! pufni moldoveanul. Un iepure fricos, măcar că 
n-am pomenit să fie şi îndrăzneţ vreunul. Tocmai pe el l-a 
găsit mai bun ca mine pentru domnia Moldovei? Sărmană 
țară! Multă minte trebuie să mai aibă prinţul domniei- 
tale, Borlovane, dar eu unul mă lepăd de astfel de 
înţelepciune. 

— Măria-ta! nu se lăsă Lazăr. Porţi un nume îndrăgit 
de întreg neamul nostru şi nu ţi-e îngăduit să dai bir cu 
fugiţii. Alteţa-sa ne cheamă ca mai întîi să-i izgonim pe 
păgini. Ce-i rău în asta? O vrem cu toţii. Ce va fi după 
aceea, vom mai vedea. Rinduiala va fi cu totul alta şi o 
vom face noi, cei mulți. 

— Care „noi? 

— Românii! 

— Hm! Astea-s ginduri prosteşti şi... popeşti, nu te su- 
păra pane Borlovan că ţi-o spun. Tot aşa grăia şi vlădica 
Dosoftei, ca să împiedice norodul să citească din 
catehismul calvinesc. Parcă noi ştim carte... 

— Unii dintre noi da, şi ne dăm seama şi fără a citi că 
sintem de un neam şi de aceeaşi limbă. Răposatul taică- 
meu, fie iertat, a luptat alături de Gaşpar-vodă tocmai la 
Tuţora, lingă laşi, măcar că se născuse la Borlova, pe 
plaiuri bănăţene. Şi mulți alții! Dar chiar şi eu mă 
străduiesc, cu slabele mele puteri, să string bărbaţii 
noştri de seamă într-un singur mănunchi, fiindcă numai 
aşa... 

Se opri însă, cînd un slujitor pătrunse în odaie ca să 
vestească sosirea nobilului Kopacs Antal, trimisul lui 
Barcsay. 

— Să poftească! făcu înciudat Ştefan-vodă. Apoi se 
întoarse spre Lazăr, zicînd: 

— Ai văzut cine a ajuns principe al Ardealului? Ce mai 
vrei? Secuiul însă are să mă bată la cap dacă ştiu ceva 
despre un unchi de-al lui. Cam pisălog... 

Fostul voievod moldovean se înşelase de astă-dată, căci 
drumul lui Kopacs era spre Rakoczy, la Caşovia, doar că 
în trecere avea de vorbit şi cu domnul cel pribeag al 
Moldovei. Se înţelege că nu mai avea rost să-l întrebe de 
unchiu-său, cîtă vreme îl găsise, dar despre asta n-avea 
să-i pomenească nimic. Îl cunoştea şi pe Borlovany, 
trecut în slujba lui Rakoczy, care-l folosea mai cu seamă 
în întilnirile cu olahii, căci era de neamul lor. Acuma, 
văzindu-l împreună cu Ştefan-vodă, se cam descumpăni, 
dar îşi veni pe dată în fire şi zimbi cu bucurie prefăcută. 

— Ce întimplare fericită să vă pot spune la amindoi că 
alteța-sa principele Barcsay vă preţuieşte din toată inima 
şi vă urează numai sănătate şi ginduri bune... 

Borlovan nu-l cunoştea pe noul prinț decît în treacăt, 
pricepu deci că vorbele erau numai pentru gazda lor, dar 
mulțumi şi el din cap. Ştefan-vodă însă vru s-o scurteze 
de la început: 

— Ascultă Kopacs, ţi-am mai spus că nu ştiu nimic şi 
te sfătuiesc să te laşi păgubaş, dacă ai de gînd să mă 
iscodeşti iar de Petky. Sintem buni prieteni, dar nu am 
ținut niciodată socoteala isprăvilor lui. Cine ştie pe unde 
va fi hălăduind? 

Kopacs fu cît pe ce să-i spună că l-a găsit, dar ar fi 
însemnat să se dea în vileag cu multe, aşa că se opri la 
timp. 

— Nu, măria-ta, zimbi el îngăduitor. Am stat de vorbă o 
dată şi îmi ajunge. Acuma alte treburi m-au minat pe 
drumuri. Stăpiîinul meu a aflat că voievodul de la 
Tîrgovişte îl sapă rău la Poartă. L-a pirit şi marelui vizir 
că a jurat credință prinţului Rakoczy, ba i-a dat şi 
pergamentul cu jurămîntul, care nu ştim cum de a putut 
ajunge în mîinile lui... 

— Şi ce-mi pasă mie? făcu morocănos voievodul. 

— Prea luminate domn, prinţul meu a auzit de voința 
serenisimului Rakoczy cum că va să dea tronul Moldovei 
lui Costandin-vodă, măcar că nu el are dreptul. Dar, şi 
aşa, n-a fost deloc bine gindit ce vrea să facă... 

— Ai auzit, pane Borlovan? sări vesel gazda. Nu numai 
eu am zis la fel. Spune mai departe, prietene! 

— Mai nimerit, urmă secuiul, ar fi ca măria-ta să-ți 
capeţi locul cuvenit, iar munteanul să se întoarcă acasă, 
la Tîrgovişte. 

— Şi Mihnea?! 

— N-are decit să plece de unde a venit, că nimeni nu l- 
a chemat şi nici n-are să plîngă după el. 

— Foarte bine! îşi frecă palmele domnitorul pribeag. Să 
fie totul ca mai înainte. 

— Nu chiar! îl opri secuiul. 

— Cum aşa? 

— Ardealul trebuie să rămînă stăpinului meu, ca să nu 
miîniem pe Koprulu. 

Borlovan i-a lăsat să vorbească, dar cind văzu că 
Rakoczy nu mai intra în socotelile lor, hotări să se bage şi 
el. 

— Atunci ne vom supune iarăşi Porții? Să ne umilim în 
fața paginilor, ca şi pînă acum? Tocmai pentru 
împotrivirea asta a hotărît alteța-sa Rakoczy ca domnul 
muntean de acuma să fie o pavăză a noastră, a tuturor. 

— Păi n-auzişi că-l pirăşte pe Barcsay? Ce fel de 
„pavăză” mai e şi asta? se cam răsti Ştefan-vodă. Pe mine 
să mă facă iar domn al Moldovei, şi jur credinţă neclintită 
țării Ardealului. 

O nouă dezamăgire îl cuprinse pe bănăţean, văzind 
îngustimea de gindire a pribeagului. Nu visa decît domnia 
acelei bucăţi de ţară, unde văzuse el lumina zilei, şi 
pentru asta era în stare de orice. 

— Ce trebuie să fac după părerea lui Barcsay? întrebă 
Ştefan-vodă, care se înveselise grozav. 

— Să cauţi, măria-ta, sprijin în Lehia, ori la cazaci. 

— La fel mă socoteam şi eu. Dar poate că îmi dă ceva 
oşteni şi de la voi? Şi aşa, drumul meu trece prin 
Ardeal... 

— Ba, luminate domn, nici să nu-i treci hotarul, ci să 
te strecori pe furiş în Lehia. Alteţa-sa n-ar vrea să afle 
turcul despre înţelegerea noastră. Cît despre Rakoczy... 

Se opri cu ochii la Borlovan. 

— Fireşte că eu va trebui să-i spun! răspunse acesta 
întrebării mute. Sînt în slujba domniei, şi nu pot să tac. 
Dar, de vreme ce vom străbate împreună drumul pînă la 
Caşovia, pentru ce să nu-i spui chiar domnia-ta? 

Se ridică să plece şi Kopacs îl însoți, lăsindu-şi gazda 
singură, dar tare bucuroasă. Ajungind în uliţă, Borlovan 
rupse tăcerea: 

— Bănuiesc că i-ai spus şi lui Costandin-vodă despre 
cele plănuite? 

— Da' de unde! pufni secuiul. Chiar te rog să-l 
lămureşti pe alteţa-sa că tot ce-am spus nu-i adevărat. 
Barcsay habar n-are! 

— Atunci?! 

— N-am vrut decit să-l fac pe moldovean să plece din 
calea noastră şi să nu mai calce prin Ardeal. Se ţine 
numai de urzeli şi încurcă toate ițele. 

— Bine, dar alteţa-sa l-a făcut generalisim... 

— Să şi-l ţină lîngă el, la Caşovia, nu aici! 

Borlovan fu de-a dreptul năucit de cele ce auzea. Fără 
îndoială că minciuna era bună uneori, dar nici chiar aşa. 
De aceea se şi hotări să nu mai treacă pe la Costandin- 
vodă, unde ar fi auzit alte scorneli, deloc folositoare 
„confederaţiei” pe care ar fi vrut-o ca piatră de temelie a 
Daciei. 

CALE FARA ÎNTOARCERE 


ZADARNIC A FOST AŞTEPTAT KENAAN-PAŞA să cadă 
în capcana ce i se întinsese cu sprijinul serdarului 
moldovean, se vede că aflind, a ocolit cetatea de scaun. 
Hîncu a fost lăsat să meargă în calea lui, dar înainte de 
plecare a destăinuit domnitorului încă ceva. 

— Am auzit, măria-ta, că pofteşti să dai un ospăț 
turcilor în oraş. Drept îi? 

— Nu mă mai miră că ştii şi asta! răspunse Mihai 
Radu-vodă zimbind. Cam aşa am de gînd. 

— Atunci, poate că nu ştii că şi-au pus drept ţintă 
capul măriei-tale? Vor să te ucidă cu acel prilej. 

— l-auzi colo! făcu voievodul cam şugubăţ. Toţi vrem 
acelaşi lucru! Oricum, îţi mulțumesc şi am să văd eu cum 
voi face să scap basma curată. 

Se despărțiră, dar Vodă a rămas pe gînduri. Cu 
adevărat, plănuise o „răsplată” beşliilor lui Hamid-aga, ca 
şi cămătarilor, călcînd pe urmele înaintaşului său, Mihai 
cel Viteaz, mai înainte de a ridica steagul răzvrătirii. 
Drept aceea a mai făcut un pas înainte pentru pregătirea 
luptei şi a chemat la divan pe puţinii sfetnici care mai 
rămăseseră în preajma lui. 

— Boieri dumneavoastră! le zise el. De acuma ne 
înhămăm cu toţii la acelaşi car, şi să-l ferească 
Dumnezeu pe cel care o trage pe de lături. Altă cale nu 
avem! Văzut-aţi prea bine că ştiu să fiu necruţător cu 

hainii, dar şi îndurător cu prietenii. Cel de Sus ţine cu 
noi şi nimeni nu ne va sta împotrivă, căci este prima 
treaptă ce-o urcăm pentru înfăptuirea ţării noastre, a 
tuturor! 

Ultimele cuvinte au avut darul să înflăcăreze şi pe cei 
mai puţin încrezători în steaua voievodului. Într-o 
singură voinţă încălecară, unii către casele vel-spătarului 
Sîrbu, iar alții prin ţară, ca să ducă vestea că a sosit 
vremea nimicirii veneticilor şi a lipitorilor ce sugeau 
sîngele norodului. 


Mese lungi şi îmbelşugate au fost întinse pretutindeni 
în ograda vel-spătarului Sirbu, dar cea mai plină de 
bunătăți se afla în odăile catului de deasupra, unde 
însuşi voievodul avea să se aşeze, laolaltă cu căpeteniile 
păgine. Anume se înveşmintase voievodul ca de mare 
praznic, punîndu-şi vestita tichie bizantină pe cap, iar 
topuzul cel bătut cu nestemate în fața lui, la vedere. 
Hamid-aga privea cu zîmbet răutăcios la înfăţişarea ace- 
luia care, socotea el, nu va mai apuca sfîrşitul ospăţului. 
Ba îl bătea gindul cum ar face ca să pună el mina de 
îndată pe „toskul” şi pe buzdugan, cînd stăpinul lor nu va 
mai fi decit un morman de carne sîngerindă. Nu avea 
niciun fel de îndoială că a lui va fi izbinda, cîtă vreme 
ghiaurii erau neînarmațţi, iar ai lui abia se mişcau din 
pricina iataganelor dosite pe dedesubt. Numai că n-a luat 
în seamă numărul neobişnuit al slujitorilor, care trebuiau 
să fie cîte unul de fiecare oştean împărătesc, din porunca 
fălosului bey. Aşa cum se cuvenea unui oaspete de 
seamă, Hamid-aga s-a aşezat în stinga voievodului, dar 

hangere. Ei aveau să fie aceia care îl vor batjocori pe 
domnitor, anume ca să-l scoată din sărite şi să se 
repeadă la ei. Păcat că nu erau de faţă şi acei boieri care 
ar fi putut pune mărturie mai apoi cum că beşliii n-au 
făcut nimic altceva decit să se apere. 

Cam acestea erau gîndurile turcului, lăsindu-i oarecare 
răgaz ghiaurului ca să golească vreo citeva cupe de vin şi 
să i se urce la cap mai lesne, pînă se va înfierbînta. Dar, 
cînd voievodul a dus la gură cel dintii pocal, au răbufnit 
şi două săcăluşe, ca la marile sărbători. N-aveau cum să 
ştie oaspeţii că ele nu erau decît un semn pentru cei de 
afară, ca să înceapă căsăpirea tuturor turcilor şi 
cămătarilor. 

Dar n-a apucat să înceapă ospăţul cînd s-a auzit o voce 
tinguitoare strigind la intrare: „Dreptate, preaslăvite 
stăpîn... îndurare!... nu mă lăsa măria-ta” şi multe altele, 
care nu erau înțelese decit de români, căci turcii nu-şi 
dădeau seama ce se petrece. 

— Vreun pirlit de jălbar, dădu din umeri Vodă, la între- 
barea mută a lui Hamid-aga. N-ar trebui să-mi plec 
urechea la de-al de ăştia, dar s-au înmulţit de la o vreme 
şi trebuie făcut ceva. 

Se întoarse apoi către Dragomir şi porunci să-i fie 
înfățişat cel care cerşea dreptate. 

La picioarele domnitorului se prăvăli un zdrenţăros plin 
de singe, căutînd a-i săruta veşmîntul. Acesta se ridică, 
proptindu-se în topuz, şi-i zise oaspetelui: 

— Am bănuit! Tilharii l-au lovit chiar în cetatea de 
scaun. Pot oare să nu-i fac hatirul? 

Hamid rămase nepăsător în jilț, cu toate că s-ar fi 


cuvenit să se salte şi el odată cu voievodul. Se gîndea 

chiar cum ar face să fie cît mai neobrăzat, cînd îl văzu că 
se înfurie ascultindu-l pe jălbar. 

— Cine te-a adus în halul ăsta, omule? Întrebă 
domnitorul, prefăcîndu-se minios. 

— Ei! arătă acesta spre turci. 

Vodă îşi aruncă privirea roată, mai mult ca să-şi dea 
seama dacă slujitorii se aflau în spatele mesenilor, după 
cum fusese înțelegerea. 

— Care anume? vru să ştie măria-sa. 

— Toţi, doamne, în frunte cu căpetenia lor! 

Pe neaşteptate, voievodul roti buzduganul şi-l izbi pe 
Hamid drept în frunte, răcnind pe turceşte: 

— Cîine! Pentru aceea v-am hrănit şi v-am plătit, ca să- 
mi prigoniți supuşii? 

luţeala cu care s-au petrecut cele de mai sus i-a luat pe 
turci pe negîndite şi nici n-au apucat să-şi mai scoată 
armele,  „slujitorii”  năpustindu-se asupra lor şi 
măcelărindu-i pînă la unul. A fost o adevărată 
scăldătoare de singe şi zile întregi după aceea încă i se 
mai simțea mirosul, cu toate că boierul Sîrbu a golit 
hîrdaie de apă peste tot. De altfel şi în ţară a fost o 
nebunie singeroasă, norodul nemaicunoscind friu în 
dezlănţuirea lui. 

Cînd vel-pitarul Doicescu sosi la Tîrgovişte cu ştirea că 
Gian Arslan-paşa, noul serasker de Silistra, trecuse 
Dunărea, cu greu ai mai fi găsit picior de turc ori 
cămătar. 

— Să poftească, ticălosul! se bucură domnul. Acuma 
am învăţat cum să ne purtăm cu ei. Îl aşteptăm! 

Răsplăti apoi cu dărnicie pe toţi acei care au ajutat 
întiiul „pas” spre slobozenie şi boierului Sîrbu i-a dăruit 

patru sate ce fuseseră ale lui Piriîianu. După numai două 
zile, porunci plecarea spre Bucureşti cu întreaga oaste ce- 
i mai rămăsese, iar în drum aflară că banul Chircă 
izgonise peste Dunăre pe fălosul serasker de la Silistra. 
Tare s-a mai înseninat măria-sa şi s-a repezit la rindu-i 
asupra cetăţii de la Giurgiu, ba a trecut şi pe malul 
celălalt al Dunării, arzind vreo cîteva cetăţi turceşti. Nu 
mai încăpea îndoială că izbînda va fi de partea creştinilor. 
Pentru aceasta a şi trimis veste lui Rakoczy, chiar prin 
vel-spătarul Sîrbu, şi-i tresaltă inima de bucurie auzind 
că şi Costandin-vodă pălise, pe la pasul Oituzului, în 
Moldova. Păgînii nu aveau decit să-şi ia tălpăşița peste 
Dunăre, pînă vor fi izgoniți şi de acolo. 

Întorcîndu-se la Tîrgovişte, voievodul a fost întîmpinat 
cu urale de întreaga suflare. De lungă vreme nu mai 
fugise turcul din calea românului. Un început bun şi, de 
bucurie, Vodă porunci poloboace cu vin, poftind la ospăț 
pe toți tirgovețţii. 


Era mulțumit Mihai Radu-vodă, totuşi îl năpădiseră o 
seamă de ginduri pentru viitor, din care pricină în 
noaptea aceea nu i se lipea geană pe geană. Cînd era să 
ațipească, după miezul nopţii, simţi deodată că se 
strecoară o boare pe uşa ce se deschidea încetişor. Un 
fior i-a trecut prin şira spinării cînd şi-a dat seama că n- 
avea nicio armă la îndemiînă, iar cum cel de strajă l-a 
lăsat pe străin să pătrundă în odaie, nu mai încăpea 
îndoială că era mort, sau înţeles cu el. Însă nu se pierdu 
firea, ci se lăsă binişor de cealaltă parte a patului, 
băgîndu-se sub el, pînă ce necunoscutul să închidă uşa. 


Inima îi bătea atît de tare, încît mai că putea să fie auzită 

de cel care intrase tiptil şi se apropia de aşternut. Se 
vedea că era un cunoscător al locului, cîtă vreme nu avea 
asupra lui nicio lumină şi iatacul era cufundat în 
întuneric. Cînd voievodul simţi că picioarele străinului au 
ajuns în dreptul lui, se încorda şi, într-un salt îl înşfacă 
strîns, doborîndu-l la podea, lîngă el. În aceeaşi vreme 
prinse a răcni după ajutor. Tocmai izbutise să prindă 
mina cu hangerul ce i se îndrepta spre piept, dindu-şi 
seama că ucigaşul se pricepea în lupta corp la corp, cînd 
zări o faclă ce se apropia pilpiind. La lumina torței apucă 
să vadă ochii plini de ură ai ticălosului, care străluceau 
după felegeaua care-i acoperea obrazul, ca la turcoaice. 

— Ucide-l! gîfii domnul, socotind că ar fi venit vreun 
ostaş. Dar torța era în mîna catifelată a Nonei, şi 
voievodul se crezu pierdut. 

— Fugi, Nona! Cheamă străşerii! strigă el, opintindu-se 
să nu se lase înjunghiat. 

Fata însă nu-i dădu ascultare, ci împinse flacăra în 
obrazul străinului, dînd foc vălului ce-i acoperea faţa. Un 
răcnet de durere fu urmarea, dar şi o slăbire a strînsorii, 
necruțătoarea torță aprinzindu-i şi părul şi veşmintele. 
Ucigaşul nu mai voia acum decit să scape de foc şi se 
ridică să fugă, iar Nona, care îi aţinu calea, fu doborită cu 
o izbitură surdă. Totuşi voievodul izbuti să-i apuce 
piciorul fugarului şi dintr-un salt fu asupra lui, 
încleştîndu-i mîinile în beregată. Se aştepta la vreo lovitu- 
ră de jungher, însă cel de sub el încerca să desfacă 
degetele care-l sugrumau, folosind amindouă miinile. 
Asta însemna că nu mai avea arma şi domnitorul parcă 
îşi înzeci puterile, strîngînd pînă cînd a simţit că celălalt 
nu s-a mai zbătut. 

Aşa l-au aflat, cu el de git, cînd au pătruns în odaie 
aprozii, în frunte cu Dragomir. 

— Eşti rănit, măria-ta? întrebă acesta îngrijorat. 

Vodă privi la el cu ochii împăienjeniți de oboseală şi 
abia atunci păru a-şi da seama de cele petrecute, văzînd- 
o pe Nona întinsă pe podea. Se duse la ea şi dădu s-o 
miîngiie. 

— Gata, fetițo! S-a isprăvit... 

Speriat, îşi trase mîinile pline de sîngele ce se prelingea 
pe lingă hangerul din pieptul ei. „De aceea nu mai avea 
cuțit, ticălosul” fu primul gînd care-i trecu prin minte, 
apoi pricepu toată grozăvia: Nona era moartă!... 

Nici n-ar fi putut spune cîtă vreme a rămas cu ea în 
braţe, acoperindu-i obrajii cu lacrimi şi sărutări. Istovit 
de luptă, în cele din urmă domnitorul lăsă să i se ia 
trupul femeii iubite, care fu aşezat cu mîinile încrucişate 
pe piept, iar cineva îi aprinse o lumînare la căpătii. 

Apoi Dragomir se apropie cu o făclie de ucigaşul care 
zăcea şi el fără suflare, iar un aprod ridică fața pirlită a 
mortului. Era... Păun! 

Atunci a priceput voievodul multe şi mai mult îşi răcni 
porunca: 

— Să fie tăiat bucățele şi aruncat la cîini, pe toate 
maidanele tirgului. Nimeni să nu cuteze să se roage 
pentru el. Altcum să nu faceți! Am zis! porunci voievodul, 
cu voce stinsă. 

— Măria-ta, cuteză să-l întrebe într-un tirziu Dragomir, 
cînd îl văzu mai liniştit. Eu tot nu pot înţelege pentru ce a 
făcut Păun ticăloşia asta? 

— Aşa i-a fost porunca. 


— De la marele vizir? 

— Nu! Acela i-ar fi cerut să mă ducă viu la Edi kule. 
Alții sînt stăpiînii lui, Dragomire. Alții! Am pornit cu 
adevărat pe un drum fără întoarcere... La capătul lui mă 
aşteaptă slava, ori moartea. 

Dragomir se uită prostit la stăpînul său, care vorbea 
parcă de pe altă lume. 

— De ce oare s-au pornit tocmai acuma împotriva 
mea?... Tocmai cînd ne-am ridicat la luptă. În loc să 
răscoale noroadele, cum au făgăduit, mă prigonesc pe 
mine... 


Pe la mijlocul lui brumărel 1659, drumul care trecea 
munții din Ardeal către Rucăr era străbătut de alaiul 
alteței-sale serenisime, format din vreo optzeci de călăreți. 
Toamna aurise pădurile, numai brazii rămîneau neschim- 
baţi şi falnici, ca nişte vechi străjeri ai plaiurilor în care 
îşi înfipseseră rădăcinile. Era o zi cu cer senin, iar soarele 
se juca sclipindu-şi razele pe podoabele şi armele ce 
păreau să-l sfideze prin luciul lor. Toţi păreau bucuroşi, 
cu toate că unii cîrtiseră, nemulţumiţi că prinţul primise 
să vină în ţara voievodului de peste munte. Adevărat că 
acesta era încurcat cu turcii, care mai erau la Dunăre, 
însă Rucărul se afla la doi paşi de Făgăraş şi ar fi fost mai 
bine să se întilnească acolo, după părerea lor. Aşa, părea 
că Rakoczy s-ar fi supus voinţei lui Mihai Radu-vodă. 

Din suită făcea parte şi bănăţeanul Lazăr Borlovan, ca 
unul ce cunoştea limba localnicilor, iar pe deasupra mai 
era şi prieten cu olahul. Alteţa-sa punea mult preț pe 
dibăcia lui, cu toate că de la o vreme se arăta schimbat. 
Se făcuse mai tăcut şi nu se mai înflăcăra cînd auzea 


planurile de mărire ale prințului. Se socotea însă în 

slujba domniei, şi dator era să-şi urmeze stăpinul oriunde 
i s-ar fi poruncit. 

Un cerb uriaş le tăie calea şi Rakoczy dădu să apuce 
lancea, uitînd că nu era la vinătoare. 

— Păcat să-l lăsăm scăpat! oftă el cu părere de rău. 

— Mai bine, alteță, zise un curtean. Este un semn bun! 

— Te pomeneşti că l-o fi trimis chiar olahul să ne 
întimpine! adăugă un altul, vrînd să facă haz. 

De fapt sălbăticiunea fugise din pricina pilcului de 
călăreți ce se zorea la deal, în frunte cu vel-logofătul 
Dragne. Ar fi trebuit să le iasă în cale la hotar, dar nimeni 
nu ştia prea bine unde era acesta, căci muntenii treceau 
de o parte şi de alta, ca la ei acasă. 

Ajungind în faţa mărețului alai, boierii descălecară şi, 
cu căciulile în mînă, se închinară în semn de salut, apoi 
întinseră prinţului un colac de grîu curat, un bulgăraş de 
sare albă ca zăpada şi o ploscă de lemn frumos înflorată, 
plină cu apă rece de izvor, spre marea dezamăgire a lui 
Rakoczy care, sorbind cu lăcomie, nădăjduise să fi fost 
altceva. 

— Fii binevenit, mărite crai, pe pămîntul străbunilor 
noştri şi deie Domnul să fie cu belşug şi pentru noi, 
nevrednicii care-ţi deschidem casele şi inimile noastre. 

Principele ascultă răbdător, cu toate că nu pricepea o 
boabă şi nici nu voise să i se tălmăcească, bănuind că 
erau cuvinte de prisos în asemenea împrejurări. Opri pe 
vel-logofăt lingă el şi pe ceilalți îi pofti în alaiul său, 
pentru ca împreună să-şi urmeze calea. 

Satul era în sărbătoare şi albeața straielor munteneşti 
îinveselea ochiul sub soarele strălucitor, cu toate că 


ajunseseră şi pînă aici zvonurile că turcii trecuseră 

Dunărea şi că banul Chircă abia le mai făcea față, din 
vale de Bucureşti. Nu puţinii erau aceia care-şi aminteau 
zicala „Casa arde şi baba se piaptănă”, dar pohfala 
domnilor nu ținea seama de părerea supuşilor. 

Buciumele din marginea satului dădură vestea sosirii 
alaiului crăiesc şi pe dată le răspunse răpăitul tobelor şi 
trimbițele din tabăra măriei-sale, unde întreaga oştire era 
rinduită în aşteptare. Clopotele porniseră a bate ca în 
noaptea învierii, iar voievodul în veşminte scumpe, însoțit 
de vlădica Ignatie şi de arhiereii în odăjdii, precum şi de 
cîțiva boieri, păşi în fața celorlalți. Flamuri de toate 
culorile filfiiau pe deasupra lor, cea mai falnică, fiind 
pajura cu două capete, steagul domnitorului. Cortul 
costase mai bine de o mie de pungi cu scuzi de aur şi 
chiar dumnealui Pavel din Alep îşi arătase marea 
încîntare atunci cînd l-a văzut. Era de aşteptat să fie şi pe 
placul prinţului, fiindcă ţinuse Vodă cu tot dinadinsul să- 
şi arate strălucirea şi bogăţia, anume ca să-şi cîştige 
încrederea celor de peste munte. Dacă l-ar fi văzut sărac 
în țară săracă, cine s-ar mai fi uitat la el?! 

Alteţa-sa descălecă şi, înaintînd spre domn, îi întinse 
brațele se îmbrăţişară în văzul tuturora, dar mai cu 
seamă în uralele lor. Preasfinţia-sa îi blagoslovi pe 
amîndoi, după care principele îşi luă gazda de braţ şi 
păşiră alături pe frumosul covor de Ispahan, aşternut în 
calea lor pînă la intrarea în cort. Acolo erau două jilțuri 
aurite, avînd la picioare blănuri de urs, iar într-un colț 
mormanul de daruri pentru musafiri. 

Rakoczy se bucură din toată inima de mantia purpurie 
căptuşită cu blană de samur şi garnisită cu guler ce 


părea a fi dintr-o bucată cu căptuşeala. Cu ea pe umeri 

se aşeză să privească la fiecare din însoțitorii săi, care 
primeau caftane scumpe şi cîte două bucăţi de postav. Pe 
deasupra, lui Borlovan, însuşi măria-sa i-a atîrnat de gât 
o frumoasă piatră prețioasă înrămata cu aur, ba şi 
sărutindu-l pe amindoi obrajii. Apoi, cînd ieşiră din nou, 
prințul abia îşi mai putu desprinde ochii de la frumosul 
armăsar alb, cu harnaşament de argint aurit şi bătut cu 
nestemate. Adevărat că şi el îi adusese unul, numai că 
departe de a fi tot aşa de arătos. 

Mai bine de două ceasuri a ţinut împărţeala, după care 
fură poftiți cu toţii la mesele întinse în lumina soarelui 
călduţ ce se arătase binevoitor sărbătoririi. Voievodul 
închină pocalul şi pomeni în cîteva cuvinte despre unirea 
tuturor creştinilor împotriva paginilor, dar oaspetele 
dăduse de gustul vinului şi nu mai răzbea. Se mulțumea 
să încuviințeze din cap la tot ce-i spunea tălmaciul, 
golind cîte un pahar cu fiecare prilej. 

Aşa s-a întimplat că în ziua aceea nu s-a mai putut 
pune nimic la cale, iar în dimineața următoare au trecut 
de-a dreptul la treabă. Cum era de aşteptat, Borlovan se 
afla de față, cu toate că arăta cătrănit, fiindcă nu mai 
avea îndoieli asupra ţelurilor celor două capete 
încoronate. Erau cu mult diferite de cele ale lui Mihai ori 
Gaşpar, ca să nu mai vorbim de mulțimea românilor. 

— Vom face o ţară puternică, spuse pe şleau alteţa-sa. 
Munţii nu ne vor despărți, iar cînd Ungaria şi Lehia se vor 
alătura nouă, sub acelaşi schiptru, nimeni nu ne va 
putea birui. 

Lazăr băgă de seamă uşoara încruntare a voievodului, 
căci prinţul nu pomenise nimic de soarta sa. Încercă 
totuşi să zimbească, apoi zise: 

— Bine va fi aşa, dar pînă atunci să încropim Dacia 
străveche şi eu m-aş încumeta s-o fac, dacă am sprijinul 
alteţei-tale. 

Bănăţeanului îi mai veni inima la loc, însă pentru 
scurtă vreme, pînă ce domnitorul aminti şi de sirbi, greci, 
bulgari, cînd îşi dădu seama că toate erau numai vorbe 
goale. 

— Să lovim în Banat cu douăsprezece mii de oameni, 
hotărî prinţul, după ce se înţeleseră cît să li se întindă 
puterea. 

— Cam puțini, se îngrijoră Vodă. 

— Pot stringe pină la treizeci de mii. 

— Cam tot atita şi eu, se lăudă domnul. Ce-i drept, nu 
la fel de iscusiți în mînuirea armelor de foc. 

— Îţi dau eu vreo mie de lefegii valoni, frinci şi nemți. 
Numai să-i plăteşti măria-ta, că eu sînt cam strimtorat, 
mărturisi principele, lăsînd chiar să se înțeleagă că 
bucuros ar primi şi el bani de la voievod. 

Aici îi adusese lăudăroşenia, dar niciunul nu se lăsa. 

— Zece mii de darabani am să trimit în Moldova, se îm- 
păună Mihai Radu-vodă. Nu-i port pică lui Costandin 
Şerban, cu toate umbletele lui din trecut împotriva 
domniei mele. 

— Nici nu trebuie, încuviință Rakoczy. Acum avem 
acelaşi ţel, acelaşi drum... 

— Fără întoarcere! închină Vodă pocalul şi-l sorbi pînă 
la fund. 

PE URMELE MĂRIEI-SALE 


CA O VIJELIE STRĂBĂTURĂ CETATEA de scaun şi 
oştenii de la Rucăr făcură popasul tocmai în lunca 
Argeşului, mai la vale de Bucureşti, unde banul Chircă 
abia mai putea face față puhoiului turcesc. Sosirea 
întăriturilor înspăimintă păgînii, care se traseră iar la 
Dunăre. 

— Păcat că n-am apucat să-i împresurăm din nou în 
mlaştinile Neajlovului, îşi arătă părerea de rău 
domnitorul. 

— Au ţinut minte, doamne, răspunse banul zimbind. S- 
au dus mai pe ocolite, pe la Strimba, şi nu s-au oprit 
decît la Giurgiu. 

— Cu atît mai bine! Îi vom goni şi de acolo, cum a făcut 
şi Mihai-vodă cel viteaz, adăugă domnul cu ochii visători. 

Acolo, sub zidurile cetății ridicate odinioară de Mircea- 
vodă, l-a ajuns vestea că la laşi se încoronase Costandin- 
vodă, care-i trimitea mare mulțămită pentru ajutorul dat 
prin  vel-spătarul Gheorghe Băleanu. Încă din 22 
octombrie, Ghica-vodă fugise peste Prut pînă la Lăpuşna, 
luînd cu sine şi mulți boieri, dar rămaseră destui care să 
se închine noului stăpîn biruitor. 

Atunci a poruncit şi măria-sa pustiirea cetăților 
turceşti de la Dunăre, băgind spaima în dregătorii din 
Istanbul. Se întîmplase ca şi în Anatolia să fie o 
răzvrătire, a lui Hassan-paşa, silindu-l pe sadrazam să 

nu fie în cetatea de scaun, şi nu puţini au fost aceia care 
au şi trecut pe malul celălalt al Bosforului, de frica 
ghiaurului cel afurisit. 


Luminăţia-sa Mehmet Koprulu-paşa se afla la Brusa 
cînd a venit olăcarul cu vestea celor ce se petreceau la 
Dunăre, şi nici că-i venea a crede. Se întoarse totuşi în 
mare grabă la sărai, unde valideaua socotea că nu erau 
decît scorneli tot ce se auzise. Frumoasa sultană era 
înciudată pe fostul ei iubit, care plecase fără a-şi lua 
rămas bun de la ea, dar încîntătoarele zile de altădată o 
legau de el şi pe mai departe. Acuma, că-i era viaţa în 
primejdie, ar fi vrut să-l scape pe nerecunoscătorul prinţ 
şi să-l aducă lingă ea. 

— Mehmet-paşa! şopti ea cam ruşinată. Să nu fi fost 
ademenit de careva, el fiind nevinovat... 

— Am să cercetez, slăvită valide, se ploconi marele vizir 
cu mîna pe inimă. Cînd l-am făcut voievod, la Edi kule, i- 
am făgăduit să-l aduc îndărăt dacă se haineşte. 

— Foarte bine! încuviinţă sultana. Mazileşte-l! Cheamă- 
l aici! 

— Mă tem că-i prea tirziu, dădu din cap a îndoială 
vizirul. El pricepuse ce voia valideaua şi bucuros i-ar fi 
făcut pe plac, însă uciderea multor  oşteni 
dreptcredincioşi din porunca nesăbuitului bey trăgea 
greu în cumpăna vinovăţiei lui. 

Aşa dădu peste el marele dragoman Nikusios, care îl 
încondeie şi mai rău pe răzvrătit. 

— Luminăţia-ta, se gudură Nikusios. S-a ticăloşit beyul 
de tot. Pînă şi slugile, boierii şi chiar prietenii lui au avut 

de plătit cu viaţa, fără a ţine seama că sînt şi musulmani 
printre ei. Nu-i întreg la minte! 

— Deci e adevărat? îşi scarpină barba marele vizir. 

— Mai încape vorbă? Noi, grecii din slăvită împărăție a 
luminatului Mehmet-khan, Alah să-i hărăzească viaţă 
lungă, nu avem nici în clin nici în mînecă cu el. Chiar 
patriarhul nostru m-a însărcinat s-o spun în gura-mare... 

— Bine, bine! făcu cu mîna a lehamite paşa, cunoscînd 
limbuţia grecească. 

Pe urmă sadrazamul s-a lămurit pe deplin cînd a sosit 
a doua zi un olăcar de la bunul său prieten Ghica-vodă. 

— Prealuminate stăpin, spuse acesta. Adevărat că 
măria-sa a fost luat pe negîndite şi a fugit la Lăpuşna, 
dar s-a întors cu ajutor tătăresc. Toţi oştenii lui 
Constandin-vodă au fost căsăpiţi şi cît pe ce să punem 
mina şi pe el, de n-ar fi fost pîrcălabul Stan de la 
Comişani, care i-a dat calul lui ca să poată fugi. Boierul a 
plătit cu viaţa pentru nesăbuita lui faptă. Să fi pierit cu 
toții ca la vreo cincisprezece mii în mlaştinile Bahluiului, 
iar vel-spătarul muntean Băleanu a căzut rob la tătari. 

— Aşadar e amestecat şi Mihnea? 

— Ba încă cum? La el a fugit Constandin-vodă, căci 
amîndoi sînt acuma una, sub ascultarea lui Rakoczy. 

Mehmet Koprulu-paşa ascultă răbdător pînă la sfirşit, 
după care porunci firman de mazilire a beyului de la 
Targoşta şi înlocuirea lui cu Ghica-vodă. La Yaş a hotărit 
să-l înscăuneze pe feciorul mazilului Vasile Lupu, care 
locuia acuma la Istanbul, dar era prea bătrin şi bolnav ca 
să-l mai trimită în viltoarea de peste Dunăre. 

— Pe Mihnea să mi-l aduceţi teafăr şi nevătămat! 
porunci el imbrohorului. Să fie dus de-a dreptul la Edi 
kule. 

Dar nici două zile nu s-au scurs de la venirea 
olăcarului moldovean, că s-a ivit şi unul ardelean, de la 
Barcsay. La rindul său, şi acesta îl bucură pe sadrazam, 
vestindu-l că Rakoczy fusese învins la Zăcani şi 
Grădiştea, în țara Hațegului, şi asta numai fiindcă oastea 
lui era mai mult din ţărani, fără arme de foc. 

— Buuun! zimbi vizirul. Nu mai are bani pentru lefegii. 
De acuma e pierdut! 

Cu asemenea ştiri se înfățişă sultanei Turhan, care nu 
se mai ținea mîndră în fața lui, ci cu lacrimi în ochi îl 
iscodi: 

— Ce are să pățească? 

— Firesc ar fi să atirne în cirlige pe ziduri, răspunse 
dregătorul cu o privire vicleană. 

Umilindu-se în faţa lui, valideaua pierdea din putere, şi 
asta nu putea să-i fie decit pe plac sadrazamului. Se 
prefăcu deci binevoitor cu ea: 

— Dacă porunceşte luminăţia-ta, pot să-i hărăzesc o 
moarte mai blîndă. 

— Mai curînd surghiun, scînci ea ca o fetiță speriată. 

— Cum ţi-e voia, slăvită stăpînă, se închină în faţa ei 
Mehmet-paşa. Numai dacă ar avea atita minte să vină să 
se roage de iertare, pînă nu-i prea tirziu! 


Dar hainitul domnitor nici că se gindea la pocăință. 
Păşise pe urmele „măriei-sale Mihai”, cum îi spunea el în 
copilărie, şi se înfierbintase într-atit, încît nu mai putea 
da înapoi. 

Izgonirea turcilor şi prădarea cetăților dunărene erau 
dovada slăbiciunii oştenilor padişahului arătind că 
biruinţa creştinilor nu se va lăsa mult așteptată, socotea 
voievodul. Ba cît pe ce să nu primească solia cu flamură 
albă ce se apropia într-o barcă pe ţărmul românesc, 
neîndoindu-se că era vorba de o nouă obrăznicie de-a lui 
Gian Arslan-paşa. Pînă la urmă o îngădui şi-l întimpină 
călare pe imbrohorul fisticit de primirea ce i se făcea, cu 
lefegii înarmați. Nici n-avea cum să-i arunce pe umăr 
vălul cel negru, cum cerea datina mazilirii, ci rămase cu 
el în mînă, aşa că dădu să citească firmanul, însă Vodă îl 
opri. Pricepuse despre ce era vorba şi, deşi nu-i făcea 
plăcere zîmbi cu dispreţ, luîndu-i pergamentul. Îl rupse 
bucățele şi cu pînza neagră, legă ochii solului, după care 
îl urcă în barcă şi îi porunci să se întoarcă de unde 
venise. 

— Beyule, mai apucă acesta să zică, îți cere marele vizir 
să te înfățişezi... 

— Să vină el la mine, să mi se închine! tună voievodul 
în uralele lefegiilor. 

Cînd s-a întors în cort, i s-a înfățişat un boier, 
îngenunchind, în faţa lui. 

— Nu cumva eşti Hincu-serdarul? întrebă domnul. 
Saltă capul, să te văd! 

— Ba chiar el, mărite doamne! se bucură acesta. 

— Iar ai venit cu ceva urzeli? Bagă de seamă, că nu iert 
decît o singură dată! făcu Vodă pe supăratul. Te ascult! 

— Măria-sa Ştefan-vodă... 

— Care dintre ei? 

— Lupu. 

— Aha! Iar începe? 

— De astă dată are firman de domnie în Moldova şi-l 
însoțim la laşi. 

— Dar Ghica? 

Boierul tuşi stingherit. 

— Hai spune, nu te sfii! 

— În locul măriei-tale... 

— Deci asta era? Te-a trimis stăpînul tău să mi-o spui? 

— Ba nu! Măria-sa Vasile-vodă te pofteşte să-i fii 
oaspete. 

— Nu cumva se întoarce şi el cu voi? 

— A rămas la Istanbul. 

— Ai-da-de, serdare! Mă crezi oare chiar aşa de prost 
să mă duc în gura „Lupului, ca să mă dea plocon 
turcilor? 

— A zis că valideaua l-a rugat să te cheme la el, fiindcă 
vodă Ghica îi cam bătriior şi te-ai putea întoarce măria-ta 
înapoi. 

— la te uită! Sărăcuța de Turhan!... Mă doreşte iar la 
picioarele ei, ca rob de astă-dată. 

— Acestea au fost gîndurile sultanei, dar măria-sa 
Vasile-vodă, zice că, dacă nu primeşti, să fugi cît mai 
curind în Ardeal, ori mai departe, căci vizirul îţi 
pregăteşte o moarte cumplită. Să nu te dai pe mîna lui! 

— Acum, cînd am biruit pretutindeni? 

— Nu-i chiar aşa, preamilostive. Constandin-vodă abia 
a scăpat cu viață şi s-a oprit tocmai la Tîrgovişte. Toată 
oastea i-a fost zdrobită, iar Băleanu îi rob la tătari. 

— Vorbeşti prostii, Hincule! Au nu eşti în toate minţile? 

— Din păcate nu mint, doamne. Ardelenii au fost 
înfrînți la porțile Banatului. Zice-se că la Zăcani... 

— Scorneli! Am să te ridic în furci, amăgitorule! răcni 
deodată voievodul. 

Vocea lui răstită fu auzită de afară şi Dragomir cuteză 
să sară în ajutorul moldoveanului, de îndată ce intră în 
cort: 

— Are dreptate, slăvite stăpîn. Taie-mi capul, dar aşa s- 
a întîmplat, după cum ţi-a spus dumnealui, boier- 
serdarul. 

Mihai Rodu-vodă rămase năucit. Nu putea să pună la 
îndoială spusele lui Dragomir, dar asta însemna că totul 
a fost zadarnic pînă acum. 

— S-a sfirşit mai înainte de-a începe!... oftă el şi se lăsă 
într-un jilt. 

— Gian Arslan-paşa te pîndeşte la Frăţeşti, măria-ta! 
vorbi din nou  Hincu, înduioşat de  deznădejdea 
voievodului. 

— Şi voi unde? zimbi el cu amărăciune. 

— Nicăieri, doamne! Noi ne vedem de drum, că sintem 
puţintei, însă tătarii sînt prin preajmă, şi-s tare mulți. 

— Aha! Marele han vrea să-mi plătească?... Toţi împo- 
trivă?... Ei bine, nu! Am dreptatea de partea mea şi voi 
birui. Veţi vedea! 

A doua zi, dimineața, pe cînd turcii se dezmorţeau în 
fața corturilor învăluite în ceață, roşiorii domneşti păliră 
tabăra. Urletele celor loviți ca şi strigătele năvălitorilor 
băgară spaima în cei încă adormiţi, făcîndu-i să se 
înghesuie către Zimnicea, unde părea mai linişte, dar 
tocmai acolo izbiră darabanii şi seimenii, semănind 
moartea din plin. 

Măria-sa lupta cot la cot cu ceilalți, neferindu-se de pri- 
mejdie şi făcînd gol împrejurul său, atit de vijelios era. 

Deodată însă i se prăbuşi calul prinzindu-i un picior sub 
el, tocmai cînd un anatolian uriaş se năpusti cu baltagul 
asupra lui. Ar fi fost despicat în două, dacă Dragomir nu 
i-ar fi sărit în față, primind el lovitura din plin. E drept că 
nici turcul nu s-a mai putut feri de spada voievodului 
care i-a spintecat măruntaiele, dar la ce bun, că nu i-a 
mai putut fi cu nimic de folos credinciosului slujitor. 
Dîndu-şi seama de aceasta, n-a mai adăstat lingă mort, ci 
s-a zorit în căutarea unui cal fără stăpîn, abia apoi 
băgînd de seamă că nu mai avea cu cine lupta, căci 
păginii au luat-o la fugă, ducînd şi ei pe Gian Arslan-paşa 
rănit de moarte. 

Nu era vreme de pierdut şi Vodă porunci o scurtă 
slujbă de înmormiîntare pentru odihna celor căzuți, iar 
pentru Dragomir o groapă unde să fie băgat singur. Acolo 
a zăbovit voievodul mai mult decit ar fi vrut, din pricina 
lacrimilor amare care-i şiroiau obrazul, şi nu trebuia să 
se arate astfel oştenilor lui. 

— M-ai lăsat singur, Dragomire, slugă credincioasă! 
gemu el, stringînd ţărîna proaspătă în pumn. Tu, cel care 
mi-ai vrut moartea, mi-ai dăruit viața prin jertfa ta, şi n- 
am să te uit niciodată... 

Oricit i-ar fi fost de mare mîhnirea, soarta îl chema pe 
Mihai Radu-vodă mai departe, pe urmele măreţului său 
înaintaş, deci părăsi mormîntul lui Dragomir şi, după ce- 
şi şterse lacrimile, porni spre Călugăreni. Dar cu toate că 
şi-a orînduit oastea ca şi Mihai-vodă, bătălia n-avea să 
mai desfăşoare ca atunci. În locul turcilor s-au ivit tătarii, 
şi încă pe la spate, împingîndu-i de astă-dată pe români 
în mlaştina Neajlovului. Biruinţa de la Frăţeşti devenea 

zadarnică!  Rămăşițele oastei zdrobite fugiră către 
Tîrgovişte, căutindu-şi scăparea peste munte, în Ardeal. 

Părăsit de toţi şi înnămolit din cap pină-n picioare, 
Vodă izbuti să prindă un cal fără stăpin şi, cu chiu cu 
vai, ajunse în cetatea de scaun, arsă şi prădată de lefegii 
lui. Atunci a căutat adăpost la monastirea Dealu, unde 
dădu peste cîteva sute de seimeni, care-şi aşezaseră 
tabără acolo şi nu mai ascultau de nimeni, făcindu-şi de 
cap prin împrejurimi. Cînd şi-au dat seama cine era 
zdrenţărosul plin de noroi, s-au repezit chiuind aupra lui 
şi l-au legat-burduf, înjurindu-l în gura-mare. Apoi l-au 
dat călugărilor să-l încuie într-o chilie, cu gind să-l ţină 
ca ostatec pînă ce vor veni turcii. Credeau că, dacă îl vor 
da viu în mîna paginilor, aveau să scape ei basma curată. 
Asemenea sfirşit nu fusese aşteptat nici în cele mai negre 
închipuiri ale falnicului vlăstar de stirpe basarabă şi 
corvină. 


VISE NEIMPLINITE 


O VREME NICI N-A VRUT SA SE ATINGĂ de blidul cu 
hrană ce i-l aducea un călugăr în chilia lui, dar un licăr 
de nădejde s-a ivit în sufletul năpăstuitului domn. 
Monahul leroftei, „temnicerul” său, nu era întreg la 
minte, încît nu i-a fost prea greu să-l „imbrobodească” şi 
să-l atragă de partea lui. Cuviosul era în schimb un 
munte de om şi, cu ajutorul lui, a izbutit să fugă, pe 
poteci de munte, pînă în Ardeal. 

Flămînd şi hăituit, bătu la poarta castelului de la 
Şintieu, cumpărat din vreme de către Constandin-vodă. 
Acesta sosise numai cu o zi mai devreme şi uită toată 
duşmănia din trecut, primindu-şi oaspetele fugar cu 
multă omenie. Nu putea să dea uitării faptul că Mihnea îl 
ajutase, trimiţindu-i-l pe Băleanu, şi că erau „înhămațţi 
amindoi la acelaşi car”. 

— Ar trebui să ajungem la Rakoczy cît mai curînd, îşi 
dădu părerea oaspetele. 

— Cine ştie pe unde se va fi ascuns... 

— Atunci este adevărată înfringerea de la Zăcani? 

— Te mai îndoieşti? Doar a minat sol la măria-ta după 
oşteni şi bani. 

— Cum? Cînd? se nedumeri fugarul. 

— Eram şi eu în Tîrgovişte atunci. N-a plecat decit cînd 
a văzut lefegii pîrjolind oraşul. 

— Atunci, totul e pierdut! oftă Mihai Radu-vodă. 

Parcă erau prieteni de cînd lumea şi au rămas 
împreună mai bine de o lună, petrecînd sărbătorile 
Crăciunului laolaltă şi bucurindu-se la auzul veştilor că 
turcii ar fi fost înfrînți. Din păcate, mai multe erau cele 
despre biruința paginilor. Apoi, în cea de-a treia zi a lui 
Ghenar, s-a zvonit că otomanii pătrunseseră în Banat, iar 
prinţul ar fi împresurat Sibiul. Domnitorul fugar se hotări 
să se ducă la el, în timp ce Constandin-vodă a poruncit 
stringerea calabalicului ca să plece cu totul la Sătmar, în 
împărăţia austriacă. 


Era o zi friguroasă, cu cer vineţiu, plin de nori ce 
aşteptau să-şi reverse omătul asupra sărăcăcioasei 


tabere. In pricăjitul său cort, alteța-sa nu mai avea 

pohfala de astă-toamnă, totuşi se prefăcu a fi voios, cînd 
îl văzu pe domnul muntean. 

— Îl prind aici pe Barcsay, după care întreg Ardealul mi 
se va supune. Păcat numai că gerul ne cam încurcă... 

Mihnea s-a prefăcut şi el a-l crede, dar în sinea lui nu 
mai nădăjduia o întoarcere a norocului, cîtă vreme nu 
mai aveau nici bani, nici oameni. S-a întîlnit mai apoi cu 
Lazăr Borlovan, care s-a dovedit mai cu capul pe umeri 
decît visătorul său stăpin. 

— Oare printre bănăţeni n-am putea stringe oaste, şi 
să pornim din nou la luptă? Am auzit că sint tare 
cutezători. Le-am făgădui lefuri bune, după izbiîndă. 

— După cîte îi ştiu eu, nu zic că n-ar veni în oastea 
țării, chiar şi fără plată, numai să facem ţara cea mare a 
tuturor... 

— Asta şi poftesc! O voi împlini! 

— Noi nu, măria-ta! oftă Lazăr. Am fi putut, dar nu ne- 
am înţeles. Păcat! 


Dar voievodul muntean nu era omul care să se lase 
doborit. Căpătase de la Borlovan cîteva scrisori pentru 
nişte cămătari braşoveni şi nădăjduia să adune iarăşi 
lefegii. Ce-i drept, venind în numele bănățţeanului, a 
primit ceva bani, însă nu îndeajuns, aşa că mai stăruia, 
hălăduind de mai bine de o lună în oraşul de la poalele 
munților. 

lată însă că într-o zi se pomeni cu un neguţător evreu 
care prin viu grai îi spuse că sultana valide îl poftea într- 
ascuns la Stambul, iar dacă se va ruga de iertare nu va 
pătimi decît surghiun o bucată de vreme, nu mai mult ca 


un an de zile. Fără a sta prea mult să chibzuiască, 
1365 


pribeagul nu primi, ci apucă drumul Sătmarului. Acolo 
poposi la hanul „Lina de aur”, pe unde ştia că trecuse 
înainte vreme şi marele său înaintaş, Mihai-vodă. Îi călca 
mereu pe urmă şi voia să se ducă la curtea împăratului 
de la Viena, ca şi el. 

Aflind de sosirea tovarăşului său de suferinţă, 
Constandin-vodă trimise pe dumnealui boierul Neagu 
Secuianu să-l poftească la un ospăț, pe care îl dădea în 
cinstea comandirului împărătesc din Sătmar. 

Era un bun prilej de a-i cunoaşte pe dregătorii 
împărăteşti, aşa că primi cu dragă inimă. Trecind pragul 
casei lui Constandin-vodă, avu o tresărire, căci i s-a 
părut a zări printre slujitori pe unul care semăna la 
înfăţişare cu Nikusios. Îşi dădu seama că nu era cu 
putinţă, acela fiind departe, dar o stringere de inimă i-a 
rămas totuşi, cînd a mai auzit şi nişte vorbe greceşti. 
Temerea i-a fost împrăştiată de gazdă, care i-a spus că în 
oraş locuiau mulți greci şi că era firesc să-şi caute slujbă 
la un domnitor creştin ca şi ei. De altfel nici că l-a mai 
văzut pe cel care i-a trezit bănuiala. Aproape că şi uitase 
de ameninţarea „Areopagului”. 

A fost poftit în capul mesei, alături de alte fețe simandi- 
coase, şi i-a făcut deosebită plăcere să primească laudele 
celor din jur, asemuindu-l eroilor creştinității din trecut. 
Plin de voie-bună, s-a ospătat cu de toate şi abia mai 
prididea cu dulceaţa vinului de Tokay, care în cele din 
urmă începuse a-l îmbia la somn, împăienjenindu-i ochii. 
Atunci i s-a năzărit iarăşi că-l vede pe Nikusios, făcînd pe 
postelnicelul şi luînd „credința”, cum făcuse odinioară 
Tudorică, dar n-a mai avut putere să mai scoată niciun 


cuvînt. S-a frecat la ochi şi nu l-a mai zărit. 

„Prostii! Încep să am vedenii!” mormăi el. „Roiesc în 
jurul meu numai greci. Am să...” 

— Al spus ceva, măria-ta? întrebă mieros Constandin- 
vodă, care stătea alături. 

— Nu! Nimic! dădu el din mînă şi căzu cu capul pe 
masă. 

Fu dus pe braţe la rădvan şi de acolo la hanul unde 
trăsese, dar el nu şi-a mai dat seama cînd a fost 
dezbrăcat şi culcat în patul lui. Abia a doua zi către 
amiază s-a deşteptat, cu o arsură în pintece. Aşa îl găsi 
Lazăr Borlovan, care venise să-şi ia rămas-bun de la el, 
căci avea de gind să plece în Banat şi, în trecere prin 
Sătmar, aflase că se afla la han. Petrecuseră împreună 
ceasuri de visare şi ţinea la fostul domnitor, care ar fi 
vrut să facă mai mult decit a putut. 

— Mă iartă, prietene, dar am făcut-o lată astă-noapte şi 
mă cam junghie pe la măruntaie, se vaită pribeagul 
întinzindui mîna. 

— Al încercat cu vinars, măria-ta? Am eu ceva... 

Nu apucă însă bănăţeanul să-şi împlinească vorba, că 
voievodul se prăbuşi pe pat clămpănind din buze şi 
învinețindu-se la față. 

— Otravă! răcni Lazăr speriat. Varsă tot! Dă afară ce-ai 
mincat! îl povăţui el ţinindu-l cu mîinile de cap, după ce-l 
întorsese pe burtă. Un doftor! Chemaţi un doftor! 

Sfatul părea să fie bun, căci după ce deşărtă cite puţin 
din prea îmbelşugatul ospăț, parcă se mai liniştise, dar 
simțea o stare de slăbiciune pe care n-o mai cunoscuse 
pînă atunci. Dădu să se ridice şi holbă ochii, vrind să 
întindă mîna către uşa pe care tocmai intra doftorul, 


venit mai în grabă decit s-ar fi aşteptat. Acesta îl împinse 

cu capul pe pernă punîndu-i o mină în piept, de parcă ar 
fi vrut să-l țintuiască, nu să-l ajute. 

— Ni... kusios! izbuti să îngăime voievodul. Voi m-aţi... 

— Areopagul judecă şi braţele lui lovesc, slăvite bazileu! 
rinji acesta cu fața spre domn. 

— Sint pierdut... 

— De mult! adăugă „doftorul”. 

Vorbiseră greceşte, încît cei de față n-au priceput 
nimic, dar nici nu mai era nevoie, fiindcă cel ce fusese „lo 
Mihai Radu-voievod” îşi duse amîndouă mîinile la pintece 
şi se chirci, vrind parcă să nu mai primească leacul pe 
care i-l întindea Nikusios. Aşa a rămas fără suflare. 

— N-a mai fost nimic de făcut! zise „doftorul” pe lati- 
neşte. De altfel, se pare că el însuşi şi-a hotărit soarta! 

EPILOG 


PRIMĂVARA ERA ÎN TOI ÎN ÎNTREAGA ȚARA şi drumul 
care ducea de la Caransebeş către Mehadia părea a duce 
către rai, căci întreaga fire se înveşmintase în verdele 
crud, presărat cu floricele colorate. Lazăr Borlovan 
călărea ginditor, avind în dreapta lui pe fecioraşul său, 
Marcu, ce se ţinea în şa ca un om mare, cu toate că abia 
săptămîna ce trecuse împlinise doisprezece ani. Mergeau 
la pas, iar în urma lor surugiii pocneau din bice, îndem- 
nind caii de la rădvanul în care şedeau nevastă-sa şi 
fiică-sa, Ana, numai cu doi ani mai mică decit frățiorul ei. 

Răscumpărase gospodăria pe care o avuseră părinţii lui 
în Bozovici, chiar după moartea fostului domn al 
Munteniei, însă mai întirziase pe la Oradea Mare şi a 
privegheat şi la căpătiiul prinţului său, rănit de moarte în 
bătălia de la Floreşti. Apoi, cînd vălul uitării s-a aşternut 
peste toate, a hotărît să se întoarcă pe meleagurile 
copilăriei sale. 

Alteţa-sa, prinţul Kemeny, care luase cîrma Ardealului, 
îl îmbiase cu slujbe şi bogății, dar s-a simţit prea ostenit 
ca s-o mai ia de la capăt. Îşi aducea bine aminte cum 
acesta îi mărturisise că va trage spada numai pentru 
Ungaria, or, nu acesta fusese gindul lui de-o viață. Cine 
ştie?!... Poate că vlăstarul de alături, care purta numele 
pîrcălabului lui Gaşpar-vodă Grazziani, va avea mai mult 
noroc să vadă țara cea mare cu ochii lui. lar dacă nu, 

nepoții, strănepoțţii... şi tot va fi pe voia neamului 
românesc! 

— Ce-i acolo, tată? întrebă fecioraşul, arătind ruinele. 

Roata înţepenită şi apa care curgea mereu la fel prin 
scocul şubred şi înverzit păreau a fi fost acolo de cînd 
lumea, căci nimic nu se schimbase la „Moara dracilor”. 

— Semne de  statornicie, fiule! murmură Lazăr 
Borlovan, mai mult pentru sine. 


— Sfîrşitul volumului III — 


Sfirşitul seriei „In slujba Domniei” 

